
HOOS JÁNOS: 


A tervezés szerepe a népgazdaság irányításában 


A tervgazdaságban rejlő lehetőségek valóra váltásának számos előfeltétele 
van. Ilyen előfeltétel például a társadalom valós érdekeit tükröző, a gazdaság 
külső és belső körülményeivel, adottságaival és lehetőségeivel számoló gazda- 
ságpolitika, valamint a reális gazdaságpolitika hatékony megvalósulását szolgáló 
gazdaságirányítási rendszer. Ha végigtekintünk saját tervgazdaságunk eddigi 
történetén, számos példát találhatunk arra, hogy a tervszerű gazdálkodás ígé- 
retei nem teljesültek, hogy aránytalanságokat, gazdasági ütemvesztést okozott, 
ha akárcsak az egyik előfeltétel is hiányzott. 


A tervezés és a gazdaságpolitika viszonya, a tervezés helye 
a gazdaságirányítási rendszerben 


A népgazdaság központi tervezése, központi döntések a gazdasági fejlődés 
bizonyos kulcskérdéseiben, a piac működésének és a vállalati gazdálkodás fel- 
tételeinek szabályozása a népgazdasági tervekben meghatározott gazdaságpoli- 
tikai célok alapján — mindezek előfeltételei annak, hogy kihasználhassuk a 
tervszerű gazdálkodásból fakadó előnyöket. Ezek a következők : 

e viszonylag korán felismerhetők a világgazdaság műszaki-technikai fejlő- 
désének tendenciái, és ezeknek megfelelően formálhatók a gazdasági szerkezet 
fő arányai is; 

e a partnerországokkal összehangolt módon szervezhető és fejleszthető a 
KGST-országokkal meglevő, alapvető gazdaságpolitikai jelentőségű tervezési 
együttműködés; 

e megelőzhetők a piac hatására esetlegesen kialakuló súlyosabb makroszintű 
aránytalanságok; 

0 a folyamatok áttekintése és koordinációja következtében szilárdabb lehet 
a központi állami döntések megalapozottsága és konzisztenciája ; 

€ összehangoltan működtethető az irányítás eszközrendszere; 

e bővülnek a társadalom beleszólási lehetőségei a társadalmi-gazdasági cé- 
lok kialakításában és azok megvalósításában; 


e a vállalati és helyi tervezés figyelembe veheti a piaci információkon túl 
a makroszintű gazdasági tervezés következtetéseit és döntéseit. 

2. potenciális előnyök kihasználása természetesen függ a népgazdasági ter- 
vezés gyakorlatától, a gazdaságpolitika megalapozottságától és a gazdaságirá- 
nyítási rendszer egeszének működésétől. A népgazdasági tervezés mindenkori 
rendszerének tehát kiemelkedő szerepe van abban, hogy milyen hatásfokon 

működik a szocialista gazdaság. Ámbár a gazdaságpolitika formálása a népgaz- 
dasági tervezésnél lényegesen tágabb társadalmi tevékenységet ölel át, a ter- 
vezés mégis kitüntetett helyet foglal el a gazdaságpolitika e társadalmi megha- 
tározásában. 

A tervezés több szálon is kötődik a gazdaságpolitikához. Elemző, értékelő, 
előrejelző tevékenységgel információt nyújt és döntési változatokat tár fel: 
alapvetően fontos eszköze mind a gazdaságpolitika kialakításának, mind az 
elfogadott gazdaságpolitika végrehajtásának. 

A megváltozott külső és belső feltételekhez való alkalmazkodás, valamint az 
új növekedési pálya kialakításának igénye különös hangsúllyal veti fel a gaz- 
daságpolitika, a gazdaságirányítás és a tervezési rendszer közötti összhang 
kérdését. Sok múlik a népgazdasági tervezési tevékenység színvonalán, nyitott- 
ságán, rugalmasságán és szakmai kompetenciáján. Ha a tervezési rendszer nem 
képes gyorsan reagálni a társadalmi és gazdasági folyamatok változásaira, s ha 
késedelmesen tárja fel az ésszerű cselekvési változatokat, ez olyan súlyos vesz- 
teségeket okozhat, hogy maga is hozzájárul a körülményekkel már nem adek- 
vát gazdaságpolitikai irány továbbéléséhez, és így ahhoz is, hogy a cselekvési 
kényszerbe kerülő gazdaságpolitika kénytelen lesz , átlépni" a tervezési rend- 
szert és azon kívül meghozni az irányváltoztatásra vonatkozó döntéseket. 

A népgazdasági tervezési rendszer a gazdasági szabályozókkal, a szervezeti 
renddel és a jogi szabályozással együtt szerves része a gazdaságirányítási rend- 
szernek, amelynek továbbfejlesztéséről az MSZMP Központi Bizottsága 1984 
áprilisában foglalt állást. A már életbe léptetett, illetve előkészített gazdaság- 
irányítási változtatások természetesen egyaránt érintik a népgazdasági tervezé- 
si rendszert, annak feladatkörét, működési stílusát és módszereit. 


Tervezési rendszerünk fejlesztése szorosan kötődik a VII. ötéves népgazda- 
sági terv kidolgozásának nagy horderejű és igen felelősségteljes munkálataihoz; 
a korábbiakhoz képest sok tekintetben módosuló feladatok tervezési módsze- 
reink és eszközeink folyamatos megújítására késztetnek minket. 


A nyolcvanas években a magyar társadalom és gazdaság a korábbinál össze- 
tettebb, sokszínűbb képet mutat, új igényekkel, törekvésekkel és egy új gaz- 
dasági fejlődési pálya körvonalaival (noha e nagyobb hatékonyságú pályára 
való átállásunk valójában a kívánatosnál! lassabban megy végbe). Az elmúlt 
időszakban jelentősen növekedtek és differenciálódtak a lakosság és a gazda- 
ság igényei, gyorsult a fogyasztási cikkek és a termelési eszközök iránti kereslet 
szerkezetének módosulása. Következésképpen mind szűkebb azoknak a kér- 
déseknek a köre, amelyek a tradicionális tervezési eljárással megragadhatók. 
Egyre nagyobb szükség van a reál- és értékfolyamatok egymással összehangolt 
tervezésére, a piaci folyamatok és hatásaik figyelembevételére a tervezés folya- 
matában. Más szóval: tagoltabbá és fejlettebbé vált a hazai piac, és ebből kö- 
vetkezően szükségessé vált a piaci folyamatok számbavételére 1968 óta törek- 
vő tervezés módszertanának, statisztikai ZARISÁGAK kategória-rendszerének to- 
vábbfejlesztése. 


Tagoltabbá, differenciáltapbbá vált gazdaságunk intézményi szervezete is. 
A leglényegesebb a növekvő vállalati önállóság, amelyhez fokozatosan társul 
a tanácsi gazdálkodás erősödő gazdasági önállósága is. Új szervezeti és vállalat- 
vezetési formák terjednek el, amelyek szintén szükségessé teszik az irányítási 
tevékenység — ezen belül a tervezési gyakorlat — módosítását. 

Noha eddig is a közvetett gazdasági szabályozók voltak hivatva érvénye- 
síteni a gazdaságpolitikai törekvéseket, közismert, hogy meglehetősen gyakori 
volt az. államigazgatási eszközökkel történő beavatkozás. Az állami vállalatok 

vezetési rendjében bekövetkezett változások azonban jelentősen szűkítik a di- 
rekt beavatkozások lehetőségét. Mindennek következtében a népgazdasági 
tervezésben a korábbinál sokkal nagyobb súlyt kell kapnia a pénzügyi terve- 
zésnek, az ár- és piaci viszonyok előrejelzésének, a költségvetési és hitelfolyae 
matok megtervezésének. A tanácsok gazdasági önállóságának minden korábbit 
meghaladó bővülése is alapvetően közvetett (elsősorban a forrásképzés felté- 
teleire vonatkozó) népgazdasági szintű irányítási módszereket kíván, és ezzel 
együtt azt, hogy e szervek korszerűsítsék tervező tevékenységüket is, a nép- 
gazdasági tervezéssel összhangban. 


Gazdaságunk közvetlenül és intenzív módon függ a világgazdasági folya- 
matoktól. A nemzetközi munkamegosztásból nyerhető előnyöket azonban mér- 
sékelte, az elkerülhetetlen hátrányokat pedig súlyosbította az, hogy irányítási 
rendszerünk csak nagy késéssel volt képes követni a fordulatszerű változásokat. 
Bár e téren történt előrehaladás, tervezési gyakorlatunkra mégis az jellemző, 
hogy nehezen kezeli a külpiaci folyamatokból származó bizonytalanságot, s még 
most is csak tanulja a feltételváltozásokhoz igazított cselekvési variánsok ki- 
dolgozását. Az anyagi termelés és a fogyasztás, a bank- és a hitelügyek, a mű- 
szaki és tudományos haladás terén egyaránt erősödő kölcsönös függőség már 
ma is érezteti hatását a tervezők és a gazdaságirányítók tevékenységében, s e 
hatás a jövőben minden bizonnyal erősödni fog. 


A népgazdasági tervezés változó feladatköre 


A tervezési rendszernek vannak olyan stabil elemei, amelyekre eddig is 
szükség volt és amelyek ezután is nélkülözhetetlenek. Ezek közül a következők 
a legfontosabbak: 


0 a társadalmi-gazdasági fejlődés tanulságainak elemzése, a további fejlő- 
dés feltételeinek feltárása; 

8 a gazdaság főbb arányaira, a növekedési ütemre vonatkozó elgondolások 
kialakítása ; 

8-2 nemzetközi munkamegosztásban való részvétel lehetőségeinek feltárása, 
a KGST-n belüli államközi és vállalati kapcsolatok fejlesztésének kezdeménye- 
zése; 

0 a beruházási, a kutatás-fejlesztési tevékenység fő irányainak a meghatávo- 
zása; 

e a honvédelem anyagi-műszaki bázisának fejlesztése; 

e a termelés és az infrastruktúra fejlődésének összehangolása; 

e az életszínvonal (ezen belül a szociálpolitika), az életkörülmények javítási 
lehetőségeinek feltárása, a területfejlesztés és a környezetvédelem állami esz- 
közeinek meghatározása ; 

0 a gazdaság tervszerű fejlődését szolgáló szabályozórendszernek, a szabá- 
lyozák fő mértékeinek, s kiváltképp az ár- és pénzügyi politikának összehangolt 
kialakítása a gazdaságirányítás alapelveinek s a tervcéloknak megfelelően. 

A tervezés funkciói újabb elemekkel is gazdagodtak, amelyeket a társadalmi- 
gazdasági fejlődés s napjainkban a gazdaságirányítási rendszer korszerűsítése 
különösen indokol. Fontos feladat annak tisztázása, hogy a gazdaság szereplői- 
nek növekvő önállósága folytán előtérbe kerülő piacfelügyelet milyen állami 
döntéseket feltételez, s melyek e döntések népgazdasági kihatásai. Ez a feladat 
nem egészen új, de a tervezőknek sokat kell tanulniok ahhoz, hogy a tényleges 

piaci folyamatok és a folyamatos tervezőmunka közötti kapcsolat valóban szer- 
vessé váljék. 

Megnőtt a tervezésben való társadalmi részvétel iránti igény is. Az érdek- 
képviseleti, a tanácsi testületek, a tudományos intézmények és a szakmai köz- 
vélemény elé kell tárni a tervezés során feltárt gazdaságpolitikai változatokat, 
a közöttük való választás szempontjait, a tervezők által fontosnak tartott meg- 
fontolásokat — mindez új munkastílust követel a tervező szakemberektől. 

A népgazdasági tervezésben, különösen a fő társadalmií-gazdasági célok meg- 
határozásában fokozódik az érdekek egyeztetésének a jelentősége. Egyértelmű- 
vé s világossá szükséges tenni az eltérő részérdekeket, azokat nyíltan kell kép- 
viseltetni és ütköztetni. Ez különösen fontossá teszi az érdekképviseleti szer- 
vek részvételét a tervezésben. Mindebből az is következik, hogy növelni kell 
a tervezés demokratizmusát, a tervezésben való társadalmi részvételt. Be kell! 
vonni a népgazdasági tervek és a nagy horderejű állami döntések előkészítésébe 
a szakmai közvéleményt, a termelők érdekképviseletét ellátó szerveket, vala- 
mint a szélesebb társadalom véleményét tolmácsoló szervezeteket, s a terve- 
zőknek gondoskodniuk kell a megfelelő tájékoztatásról is. 


A demokratizmus és a társadalmi részvétel erősítésével nagyobb figyelmet 
kell! fordítani arra, hogy a tervezés körültekintően mérje fel a gazdasági folya- 
matok társadalmi hatásait, és ezeket tárja a társadalom s a döntést hozók elé. 
Mindez szükségessé teszi a társadalmi értékek és a gazdasági fejlődés össze- 
függéseinek kimunkálását, a társadalom egyes rétegei életkörülményeinek a 
mainál differenciáltabb vizsgálatát. Enélkül nem lehet eredményes az érdekek 
összehangolása, s a társadalmi részvétel is csupán formálissá válik. 


A népgazdasági tervezési tevékenység eddig sem csupán a szűken értelme- 
zett feladatokra irányult: a lakosság életmódja, a kulturális, az egészségügyi, 
az oktatási és a szociális szféra hagyományosan része a tervezésnek. Mégis azt 
lehet mondani, hogy a társadalmi mozzanatok elemzése és tervezése — noha 
itt a , tervezés" fogalma minőségileg mást jelent, mint a szokásos gazdasági 
tervdöntések esetében — a korábbinál nagyobb szerepet tölt be a tervezők 
munkájában. Mivel gazdasági fejlődésünk mindinkább olyan minőségi jel- 
lemzőktől függ, mint a munkakultúra, az innovációs képesség, a takarékos és 
célszerűen megszervezett munkavégzés, ezért ahhoz, hogy képesek legyünk a 
nemzetközi verseny által megszabott követelményeknek eleget tenni, a tervre 
vonatkozó elgondolásainknak egyebek mellett e tényezőket is magukban kell 
foglalniok. Ez a munka csak akkor hozhat eredményt, ha a tervezők megismer- 
kednek az említett társadalmi (és természetesen gazdasági) jelenségek termé- 
szetével s a változásukat valószínűsítő mechanizmusokkal. 


A tervezés tehát legyen képes előrejelezni, felmérni az elfogadásra javallott 
gazdaságpoliítikai változatok társadalmi következményeit, a megvalósítandó 
terv által indukált társadalmi folyamatokat. (A korábbi iparpolitikai döntések 
nyomában például előre fel sem becsült irányú és mértékű migrációs folyama- 
tok indultak el, komoly társadalmi gondokat, feszültségeket okozva.) A szabá- 
lyozók gazdaságirányítási rendszerünk továbbfejlesztésével kapcsolatos válto- 
zásai például olyan foglalkoztatási és szociális jellegű feszültségeket idézhetnek 
elő, amelyekre jó volna időben felkészülni. 


A hagyományos tervezésnek tehát a társadalmi tervezés irányába kell fej- 
lődnie, az ehhez szükséges módszerek és információs bázis kialakításával. Azzal 
is számolnunk kell, hogy a társadalmi fejlődés nehezen tervezhető és befolyá- 
solható folyamatokból áll, amelyek irányítása túllép a hagyományos tervezés 

kompetenciáján. A társadalmi tervezés kérdéseinek megoldásában a népgazda- 
sági tervezés különös súllyal támaszkodik a tudományos kutatásokra. 

Áttekintve a tervezés funkcióit, megállapíthatjuk: a népgazdasági tervezés 
szerepe nem csökken, jelentősége nem mérséklődik. A nyugati közgazdász köz- 
vélemény egy részének álláspontja szerint mérsékelni kell az állam gazdasági 
szerepét. Hasonló nézetek nálunk is fel-felbukkannak. Látni kell azonban azt, 
hogy a kiterjedt állami szektorral rendelkező tőkés vegyesgazdaságokban az 
állam fejlett pénzügyi-gazdasági tervezést folytat, ha nem is a tervezés, hanem 
a gazdasági programozás vagy a , budgeting" (költségvetési tervezés) elneve- 
zés alatt. A Világbank és a Nemzetközi Valuta Alap is megkívánja a tagorszá- 
gok gazdasági csúcsszerveitől, hogy nemzetgazdasági szintű koncepciókat dol- 
gozzanak ki és ezeket megalapozó számításokat végezzenek, vagyis bizonyos 
értelemben tervezzenek. 

Az állami irányításra és ezen belül a tervezésre vonatkozó hazai kritikák 
közül mindenképpen indokolt az a felvetés, hogy a közvetlen állami döntés- . 
hozatal csak azokra a szükséges feladatokra terjedjen ki, amelyek megoldá- 
sára vagy csak az állami irányítás szintjén van mód, vagy az elvileg számba 
jóhető döntési módok közül az állami szintű döntés. (népgazdasági tervezés) 
a legmegfelelőbb keret. A központi tervezés fejlesztésének egyik elve éppen az, 
hogy a helyi érdekekre — és a megfelelő szintű érdekegyeztetési, érdekütközte- 
tési mechanizmusokra — támaszkodva kell döntést hozni számos olyan ügy- 
ben, amely rendellenesen válik , népgazdasági problémává". A gazdasági dönté- 
sek nagy hányadának természetes színtere a vállalat, a szövetkezet és a tanács 
(vagyis a népgazdasági tervezési rendszerhez kapcsolódó, de azon mégis kí- 
vül eső döntési szint). A központi tervezéshez ,a beavatkozás csupán kivétel" 
elvét követve csak olyan típusú gazdálkodási döntések tartoznak, amelyeket 
objektív okokból nem lehet más szinten meghozni. 

Az 1968-as geform — amelynek a legmarkánsabb eleme éppen a tervezési 
rendszer módosítása volt — tartós és ma is érvényes elvi keretet nyújtott az 
előbbiekben tárgyalt feladatmeghatározáshoz. Az eltelt idő alatt bebizonyoso- 
dott, hogy hazánk adottságai mellett a tervszerűen szabályozott piaci fo- 
lyamatok a legkedvezőbbek. Ahol azonban a piaci viszonyok mind a mai napig 
fejletlenek, netalán torzak, ott az állami irányításra kettős feladat is hárul: 
erőfeszítéseket kell tennie a kiegyensúlyozott piaci feltételek megteremtésére, 
és a piaci viszonyok megerősödéséig magának kell szabályozó mechanizmuso- 
kat működtetnie. Példaképpen elégséges itt csupán a fizetőképes kereslet és az 
elfogyasztható árualap közötti összhang fenntartására irányuló tevékenységre 
vagy az árszínvonal védelmére utalni. 

A minket sújtó világgazdasági változások miatt belső egyensúlyi viszonyaink 
az utóbbi időben jelentősen romlottak, és így azok a piaci mechanizmusok, 
amelyek egyensúly körüli helyzetet feltételeznek, az egyensúly strukturális 
megbomlása idején funkcióikat. legalábbis részben, nem tudják ellátni. Ilyen 
körülmények között természetesnek kell tartani azt, hogy az állami irányítás 
aktivizálódik. A népgazdasági tervezés jelenleg nagy erővel keresi az árszín- 
vonal növekedésével szemben ható tényezőket, hiszen egyensúlyhiányos hely- 
zetünkben a piaci versenytől önmagában nem várhatjuk az inflációs tendenciák 
megszűnését. Amilyen mértékben stabilizálódnak azonban a belső és a külső 
egyensúlyi viszonyok — és ezt a VII. ötéves terv időszakára vonatkozó számí- 
tásaink jórészt alá is támasztják —, amilyen ütemben bontakoznak ki a gazda- 
ságirányítási rendszer továbbfejlesztésétől várt tendenciák, olyan mértékben 
lesz egyre könnyebb megvalósítani , a beavatkozás csupán kivétel" elvét a napi 
gyakorlatban. I 

A népgazdaság tervezésének új vonásai 


Amikor a népgazdasági tervezésről beszélünk, akkor abba a központi tervező 
szerv (az Országos Tervhivatal) mellett beleértjük a funkcionális és az ágazati 
minisztériumok, a főhatóságok, a bankok tervező munkáját is. A népgazdasági 
tervezők rendszeres kapcsolatban állnak a tanácsokkal, valamint bizonyos kér- 
désekben a vállalatokkal, illetve a vállalatok, szövetkezetek érdekeit képviselő 
intézményekkel (például a TOT-tal, a Kereskedelmi Kamarával), a társadalmi 
szervezetekkel (így elsősorban a SZOT-tal). 

A tervezés már jó ideje folyamatos tevékenység, vagyis amunka nem ér vé- 
get egy-egy tervdokumentum végső változatának elkészítésével. Határozott 
törekvésünk, hogy következetesen megkülönböztessük egymástól a népgazdasá- 
gi tervezést és magát a népgazdasági tervet. A tervezés folyamatos tevékenység. 
A szocialista államnak rendelkeznie kell olyan komplex, konzisztens gazdaság- 
politikai áttekintéssel, amelybe egyedi döntései beilleszkednek. Ezt biztosíthat- 
ja a tervezés. A terv egy adott időszakra előre felmért, kívánatos és elérendő 
feladatként megfogalmazott állapotot jelöl meg, olyan célrendszert fogalmaz 
meg, amely követendő és megvalósítható. Ebből (tehát a tervben lefektetett főbb 
adatoktól), ha indokolt és szükséges, el lehet és el is kell térni: tekintettel kell 
lenni a változó körülményekre és ha szükséges, a terv is változtatandó. Ezt te- 
szi , tervszerűvé" a tervezési folyamat, amely a változó feltételekhez igazítja a 
gazdasági cselekvések irányát. növelve a terv és az irányítás rugalmasságát. 
realitását. Egyúttal maguk a tervek is tartalmaznak irányelveket olyan eshető- 
ségekre, hogy például a külső feltételek vagy a belső munka hatékonysága szá- 
mottevően eltérhetnek a tervben alapul vett számításoktól. 

A központi tervezés különböző időtávú és eltérő funkciójú terveket, elgondo- 
lásokat dolgoz ki, emellett a tervezési eszközökkel megalapozást nyújt olyan 
nagy horderejű társadalompolitikai (például népesedéspolitikai, terület- és te- 
lepülésfejlesztési) elhatározásokhoz, amelyeket a tervikészítés szokásos , menet- 
rendje" előre nem tartalmazott. Jelenleg is több típusú tervmunka folyik, el- 
térő időhorizonttal és különféle kérdésfeltevésekkel dolgozva. 


A soron következő középtávú (VII. ötéves) terv koncepciójáról eddig folyta- 
tott szakmai és társadalmi viták tapasztalatai alapján a tervezők — felhasznál- 
va a számításokat, a bel- és külgazdasági helyzet alakulásáról szerzett újabb 
ismereteket, az éves és a távlati tervezés során nyert tapasztalatokat — megha- 
tározzák a tervidőszakban követendő gazdasági irányvonal főbb céljait, a le- 
hetséges és kívánatos fejlődési út minőségi jellemzőit; számszerű formába ön- 
tik a népgazdaság fejlődési ütemének, fő arányainak, az egyensúlyi és a struk- 
turális viszonyoknak a jellemzőit; kidolgozzák a gazdaságpolitikai célok meg- 
valósítását szolgáló állami döntéseket, a gazdasági szabályozók elveit és főbb 
mértékeit. 

A népgazdasági terv nyitott, a gazdaságpolitikai célok eléréséhez előirányzott 
állami döntések egy részét — például az ötéves tervben sorra kerülő állami: 
beruházások meghatározását — csak a szükséges mértékig tartalmazza. Így 
el lehet kerülni a túl korai elkötelezettséget, a gazdasági cselekvési tér szűkü- 
lését. A döntések másik csoportjában a terv csupán a gazdaságpolitikai maga- 
tartási elveket rögzíti, anélkül, hogy a bizonytalanul megbecsült adatokat (mér- 
tékeket) tervdöntésbe foglalná. A tervezés továbbra is képez tartalékokat, de 
a gazdasági feltételekhez való alkalmazkodásnak nem ez a fő eszköze. Az al- 
kalmazkodási képességnek magából a terv nyitott jellegéből kell következnie. 
Ezt biztosítják a következők: 

0 a tervezés során előre felkészülünk a feltételek esetleges kedvezőbb vagy 
kedvezőtlenebb alakulása következtében megváltozó cselekvési lehetőségekre; 
0 a népgazdasági tervelgondolásokban a tervezők több lehetséges változatot, 
a környezet alakulásától függő gazdaságpolitikai irányvételt vizsgálnak meg; 

8 az ötéves terv megvalósítási szakaszában nyitva hagyott kérdésekben, a 
, fenntartott" döntési térben van még lehetőség a korrekciókra, az újabb fejle- 
mények figyelembe vételére az első évek tapasztalatai alapján. 

A középtávú tervezőmunkát a más időtávra szóló tervezés mindebben támo- 
gatja. Az éves tervezés értelemszerűen jobban kötődik a rövidebb távú folya- 
matok alakulásához — így inkább a korlátozó tényezőket tudatosítja. A hosz- 
szú távú tervezésből a nagyobb időigényű folyamatokra nyerhetők hasznos 
ismeretek. Emellett, a messzebbre kitekintő tervezés ráirányítja a figyelmet 
a gazdaságfejlesztési politika folytatásához szükséges mai intézkedésekre, köz- 
vetíti a világ műszaki-gazdasági-kereskedelmi folyamatainak, tartós tendenciái- 
nak a magyar gazdaság szempontjából figyelemre méltó követelményeit. 

A tervezés fejlesztését szolgáló tevékenységünk egy része módszertani jel- 
legű; ezek nem látványos, de a tervezők munkáját nagymértékben módosító 
folyamatos feladatok. Ide sorolandó a tervezők számítástechnikai kultúrájának 
fejlesztése, ami magába foglalja az egyéni számítástechnikai eszközök elter- 
jesztését, s a nagy teljesítményű elektronikai berendezések használatát. A mo- 
dern eszközök fokozatos elterjedése nemcsak a számítások pontosságát, meg- 
bízhatóságát növeli, hanem a tervezésnek az élet által sürgetett rugalmasságát : 
is: korszerű eszközökkel a korábban bonyolultnak tartott számítások igen 
gyorsan elvégezhetők, mégpedig több variációban, eltérő feltételezések mellett, 
különböző időintervallumokra, szélesebb vagy szűkebb bontásban stb. 

Alapvetően fontos a tervezői informáltság is, az, hogy a tervezés milyen , ér- 
zékeny" és megbízható, milyen mértékben képes fÍriss adatokkal dolgozni. Ma 
már a központi tervezők a nemzetközi adatrendszerektől kezdve egészen a 
vállalati felmérésekig, többféle forrásból nyerhetnek ismeretet, nem is említve 
a Központi Statisztikai Hivatal elismerten fejlett adatszolgáltatását. E téren 
is perdöntő az emberi tényező: a tervező mennyire képes eligazodni az ismeret- 
halmazban, van-e , érzéke", hogy felismerje a társadalmi-gazdasági informá- 
ciótömegben az irányzatokra utalókat, ki tud-e tekinteni a közelebbi vagy a 
távolabbi jövőbe. 

A tervezési , technológia" továbbfejlesztésében komoly feladataink vannak 
a bizonytalansági elem kezelésében. Bár köztudomású, hogy a jövőre vonatkozó 
bármilyen megállapítás, előirányzat vagy tervszám szükségszerűen bizonytalan, 
ezt a felismerést sem elemzési-tervezési, sem döntési gyakorlatunk nem tük- 
rözi kellően. Pedig akkor, amikor a jövőt egy változatban, rögzített mértékek- 
kel leírva, tehát determinisztikus módon . határozzuk meg", éppen ettől a bi- 
zonytalanságtól tekintünk el, rendszerint anélkül, hogy tudatában lennénk 
tévedésünk lehetőségének. Tervezési kultúránk újabban befogadta a sávokban 
való tervezést, a ,ha — akkor" típusú előrejelzéseket, a különböző valószínű- 
ségű , forgatókönyvi változatok"? párhuzamos kidolgozását. A magasabb szín- 
vonalú tervezési módszerek gyakoribb alkalmazását talán az fékezi, hogy a sá- 
vokban, több változatban készített tervek a felhasználókban , az elégtelen terv- 
szerűség" benyomását keltik. Holott igazából a pontosan megadott tervadatok- 
ra törekvő tervezéssel szemben kellene bizalmatlannak lenni, különösen hosz- 
szabb távú folyamatok esetében. 

Ugrásszerűen megnő a bizonytalanság mértéke, ahogyan az időben előbbre 
haladunk. Területenként és tevékenységtípusonként különböző az az időtáv, 
amin belül még elfogadható tartományban mozog az előrejelzés megbízhatósá- 

ga, azt meghaladva viszont nagyfokú bizonytalanság lép fel a tervelőirányzat- 
. nál. Vannak olyan társadalmi-gazdasági folyamatok (például demográfiai, ur- 
banizációs), ahol egy évtizedre előre is lehet időt álló megállapításokat tenni, 
más területeken a két év is , hosszú táv". Kézenfekvőnek látszana, hogy minden 
folyamatot csak olyan időtávra tervezzünk, amelyet még kellő biztonsággal át 
lehet fogni. A népgazdasági tervek azonban komplex jellegűek, vagyis az anya- 
gi újratermelési folyamatnak, de a társadalom életének is az összefüggések tel- 
jességében kell megjelennie terveinkben. Így az átfogó népgazdasági terv idő- 
távjának megválasztásában nem lehet figyelembe venni valamennyi részfo- 
lyamat biztonságos előrejelzésének időtartamát. 

A tervezést mindazonáltal már kialakult és nehezen változtatható időtávok 
,tördelik" (éves terv, ötéves terv). Lehetőség van azonban arra, hogy az alkal- 
masan megválasztott szakaszolással , ellenőrző pontokat" építsünk be terveink- 
be (például az ötéves terv első két éve után), amikor ismét átfogóan meg- 
vizsgálhatjuk a kijelölt célok és az addig mobilizált eszközök összhangját vagy 
annak hiányát. Eme , ellenőrzési pontok" nyújtanak lehetőséget arra is, hogy 
a tervezés állást foglaljon a még nyitva hagyott kérdésekben. 

A tervezés fejlesztése során egyébként is komoly teendőink vannak még 
a cél- és az eszközrendszer összekapcsolása terén. Ismeretes, hogy gyakran bi- 
zonyultak elégtelennek vagy nem megfelelőnek a népgazdasági tervekben meg- 
fogalmazott állami gazdaságpolitika céljaihoz kijelölt eszközök. Irányítási gya- 
korlatunk a mögöttünk levő nehéz időszakban ugyan kézben tudta tartani a 
fő folyamatokat, de úgy, hogy visszamenőleges hatályú intézkedésekre is rá- 
kényszerültünk, és nem lehetett teljesíteni a szabályozás kiszámíthatóságának 
követelményét, ami pedig elengedhetetlen lenne a vállalatok felelős stratégiai 
gondolkodásához. Saját munkánkban, valamint a népgazdasági tervezésben 
részt vevő funkcionális és ágazati szervek tevékenységében is el kell érni, hogy 
a tervek kialakításakor megteremtődjék a kellő összhang a célok és az eszkö- 
zök között; ha pedig az össznang később megbomlik (ami dinamikus gazdaság- 
ban külső vagy belső okok miatt gyakran elkerülhetetlen), akkor érzékeljük 
kellő időben és megfelelő pontossággal a feszültségeket. Ilyenkor az előirány- 
zott fejlődéstől való eltérés jellegétől függően élhetünk a konjunktúraszabá- 
lyozás eszközével vagy az eleve változtathatónak meghirdetett szabályozó ele- 
mek mozgatásával. Végül nem lehet kizárni a tervcélok időközbeni felülvizs- 
gálatát sem. Ám ekkor is igen fontos az, hogy ia tervezési rendszer a lehető 
legkorábban érzékelje a nem várt fejleményeket. Különösen fontosak az itt 
elmondottak a beruházási vásárlóerő-szabályozásban. 

Mindezek a problémák elvezetnek tervezési rendünk egyik távolról sem új, 
de ez ideig mégsem kellően megoldott kérdéséhez: hogyan lehet megbízhatóan 
tervezni a jövedelmi folyamatokat népgazdasági szinten? Tervezésünk sokat 
fejlődött ugyan az ár- és a volumenváltozások együttes kezelésében, de még 
mindig megbízhatóbban kezeli a gazdasági folyamatok mennyiségi vonatko- 
zásait, mint a bonyolultabb, áttételesebb jövedelemmozgásokat. A jövedelmi 
folyamatok önálló, a belső összefüggésekből kiinduló prognosztizálásának mód- 
szerei nem alakultak ki megfelelően. Alig áll rendelkezésre megbízható infor- 
máció a vállalati jövedelmi folyamatok évközi alakulásáról; az éves terveket 
így igen bizonytalan, , várható" adatokra kell építeni. 

Megfigyelési és elemzési rendszerünk a vállalatok termelésére és erőforrás- 
ellátottságára vonatkozóan a legfejlettebb, ezzel szemben a többszörösen áttéte- 
leződő jövedelmi folyamatokra jóval kevésbé , kezelhető" információk állnak 
az állami irányítás rendelkezésére. Elégtelenek az ismereteink a lakossági jö- 
vedelemátcsoportosítási, vagyonképzési és vagyonfelhasználási folyamatokról 

is. E gond megoldását sürgeti az is, hogy az antiinflációs intézkedések megala- 
pozása részletes, alpiacokra bontott, különféle jövedelemtulajdonosokra és az 
érintett társadalmi rétegek , finomszerkezetére" vonatkoztatott jövedelemelosz- 
tási, jövedelemmozgási ismereteket tételez fel. A kisvállalkozások széles körűvé 
válása is új módszereket követel meg a termelési és a jövedelmi folyamatok 
tervezésében. 

Az intenzív fejlődés egyre inkább igényli a feladatok ágazatközi tervezését. 
A specializáció és a kooperáció növekedése, a korszerű technika elterjedése, 
a termelés és a kereskedelem közötti integráció erősödése és az átfogó népgaz- 
dasági akciók — mint például az anyag- és energiatakarékos gazdálkodás ösz- 
tönzése — következtében előtérbe kerültek az ágazatközi kérdések: az adott 
végső felhasználási célt vagy az egymáshoz kapcsolódó célok megvalósítását 
szolgáló és több ágazatot érintő komplex fejlesztések, az innovációs , láncsze- 
mek? -(kutatás, fejlesztés, termelés, beruházás, értékesítés) összekapcsolása. A 
gazdaság forrás- és jövedelemképző képességének a fokozásához az egyes ter- 
vezőszerveknek, s az ágazati és funkcionális főhatóságoknak is megalapozot- 
tabb, a hatékonyságot nagyobb mértékben javító részkoncepciókat, tanulmá- 
nyokat, javaslatokat kell készíteniük a termelés, a tudományos és a műszaki 
fejlesztés, az értékesítés tekintetében egyaránt. 

A tervezés továbbfejlesztendő területei között külön meg kell említeni fejlő- 
désünk jobb nemzetközi megalapozottságát szolgáló tevékenységünket. Manap- 
ság nincs olyan újságolvasó ember, aki előtt ne lenne világos, hogy boldogu- 
lásunk nagymértékben függ a külpiaci sikereinktől. Népgazdasági terveinknek 
a hetvenes évek végétől meghatározó eleme a külpiaci viszonyok figyelembe 
vétele, a külgazdasági egyensúly követelménye, amelynek kényszerű módon 
alá kellett rendelnünk sok más fontos törekvésünket. A továbbfejlesztendő 
területek közé sorolandó a külgazdasági tervezés is. Nem elégséges csak azt 
megállapítani, hogy a KGST-kapcsolatok — a többi tagországra is jellemző 
fejlődési gondok miatt — ma már nem tudják a korábbi dinamizáló szerepüket 
betölteni. Arra is szükség van, hogy a vállalatok és a minisztériumok szintjén, 
valamint a tervező szervek közötti részletes tervkoordináció révén pótlólagos 
behozatali lehetőségeket tárjunk fel, kínálatunkkal pedig igyekezzünk eléje 
menni partnereink várható igényeinek. A , kemény" áru az, amire partnereink- 
nek szükségük van; meghirdetett programjaikat, a terveikből kikövetkeztethető 
fejlesztési irányzatukat nekünk is olyan intenzív marketingvizsgálat alá kell 
vetnünk, mint ahogy teszik azt a kelet—nyugati kereskedelemre szakosodó — 
s abból jól megélő — tőkés kereskedőházak. Hasonlóképpen vannak még ki 
nem használt lehetőségeink a fejlődő és a fejlett tőkés országokkal kialakított 
kapcsolatokban is. 


A gazdálkodó szervezetek és a tanácsok tervezési munkájáról 


Az 1970-es évek eleje óta kialakult a vállalatok, a szövetkezetek éves és kö- 
zéptávú tervezésének rendje, melynek kereteit a népgazdasági tervezésről szóló 
1972. évi VII. törvény rögzítette. Bár a törvény tervkészítési kötelezettséget 
írt elő a gazdálkodó szervezetek számára, a vállalati tervnek elsősorban (és leg- 
főképpen) a vállalat saját fejlődésének megalapozását, a vállalati szervezet terv- 
szerű vezetését kell szolgálnia. A gazdaságirányítás továbbfejlesztésében a 
vállalati önállóság erősödésével és a vállalati tervezési színvonal növekedésé- 
vel számolunk. A vállalati terv — függetlenül attól, hogy rövidebb vagy hosz- 
szabb időtávra készül — a vállalat saját terve, és alapvető rendeltetése az, 

hogy a vállalat vezetője, vezetői testülete és kollektívája számára meghatároz- 
za a gazdálkodás céljait és várható eredményeit. Teljesítéséért a vállalati veze- 
tés elsősorban a kollektíva előtt felel. 

Mindezt azért kell hangsúlyozni, mert ez ideig a vállalati tervezésnek sok 
formális eleme is volt. Az irányító hatóságok által igényelt tervadatok, vala- 
mint a tervbe beépítésre javasolt úgynevezett , elvárások" nagy száma miatt 
a vállalatoknál gyakran kötelező feladatként, szükséges rosszként kezelték 
a tervkészítés ügyét. Azt is hallani, hogy a mai gyorsan változó feltételek kö- 
zött — nem utolsósorban az állami magatartás sűrű módosulásai miatt — kép- 
telenség hosszabb időtávra megalapozott terveket készíteni. Nem így van. Elő- 
ször is éppen a gyakori változások miatt kell hogy a vállalatnak iránytűként 
szolgáló elgondolása legyen, hogy a kisebb-nagyobb kitérők során ne vesszen 
el a cél, a vezetés ne váljék improvizálássá. Nem vitás, nehéz tervezni, de a 
, megalapozott tervezés" fogalmán is mást kell érteni most, mint korábban. 
Amint a népgazdasági tervezésben polgárjogot nyert a több változatban, kü- 
lönféle időbeli ütemezéssel és szakaszolással, a külső feltételek eltérő alakulá- 
sával és bizonytalan voltával számoló folyamatos tervezőmunka, ugyanúgy kor- 
szerűsödnie kell a vállalati tervezésnek is. 

A vállalati tervezés fejlesztését az állami irányítás több módon tudja előse- 
gíteni. Közvetve azzal, hogy — a korábbi tapasztalatokból tanulva — mini- 
málisra csökken a vállalati tervező apparátus külső igénybevétele. Az Országos 
Tervhivatal javaslatot dolgozott ki arra, hogy mi az a legszükségesebb adat- 
halmaz, amely tervinformáció gyanánt , bekérhető" a vállalatoktól a középtávú 
terv elkészítésekor. Közvetlen segítség, hogy a népgazdasági tervezők tájékoz- 
tatják a vállalati szakembereket a népgazdasági tervezőmunka időközi ered- 
ményeiről, mindenekelőtt a tervkoncepciónak és a VII. ötéves népgazdasági 
tervnek. a vállalatokat érintő céljairól, a bennük rejlő állami szándékokról. 

A színvonalasabb vállalati tervezést kívánja szolgálni az Országos Tervhiva- 
tal azzal is, hogy a korábbi középtávú tervezési ciklusokhoz hasonlóan a VII. 
ötéves tervezéshez kapcsolódva szakmai irányelveket készített a vállalatok kö- 
zéptávú tervezőmunkájához. A vállalati tervezés módszereinek kialakítása 
ugyan a vállalatok feladata, de a központi tervezők szakmai ajánlásai — me- 
lyeket a minisztériumok, érdekképviseleti és tudományos szervezetek további 
ajánlásokkal egészíthetnek ki — elősegíthetik az alkalmazott tervezési eljárá- 
sok gazdagodását, a szemlélet korszerűsödését. 

A központi tervezők egyebek között azt javasolják, hogy azoknál a vállala- 
toknál, amelyeknél létezik már korábban kidolgozott hosszú távú vagy straté- 
giai terv, ott a középtávra szóló terv az előző részeként, ahhoz illeszkedve ké- 
szüljön el. Nem szükséges, hogy a népgazdasági tervezés időhorizontjai be- 
határolják a vállalati tervek kezdőpontját és időtávját. Azokon a helyeken vi- 
szont, ahol az érintett szervezet fejlődésében nincs határozott , ciklus", ott való- 
ban célszerű a népgazdasági tervekkel megegyező időtávra — tehát például 
1986—90-re — kidolgozni a vállalati középtávú tervet. Nagyobb felkészülési 
akciók, kooperációs megállapodások és más helyi sajátosságok azonban azt is 
indokolhatják, hogy a középtávú terveket öt évnél hosszabb időre alakítsák ki. 

A népgazdasági tervezés által követett gyakorlathoz hasonlóan a vállalati 
középtávú elgondolásokban is csupán az időszak első felére célszerű részlete- 
sebben és nagyobb mélységben kiszámítani a termelési, értékesítési adatokat; 
az időszak utolsó éveihez tartozó célok és feladatok kitűzésekor elégséges a ke- 
vésbé részletezett bontás is. i I 

A tervben érdemes világosan kifejteni a vállalat vezetése és a dolgozó kollek- 
tíva számára azokat az alapvető feltételezéseket, amelyeket a vállalat tervének 

jóváhagyásakor alapul vettek, és amelyek lényeges változása esetén magát 
a tervet is módosítani kell. 


Az új vállalatvezetési formák alkalmazásának következtében sok helyen 
módosul a tervelfogadási eljárás. A vállalati tanács által irányított vállalatok- 
nál az látszik követendőnek, hogy a dolgozók választott tisztségviselői a tanács 
ülése előtt tárgyalják meg a jóváhagyásra beterjesztett tervet az őket megvá- 
lasztók körében. Hasonló megoldás javasolható akkor is, ha a vállalatot vá- 
lasztott vezetés irányítja küldöttgyűlés formájában. Az egyéb vállalatirányítá- 
si formákban a jóváhagyás előtt mindenképpen célszerű a tervet a dolgozók 
kisebb csoportjaival is megvitatni. Ez jó alkalom arra, hogy a vállalat vezeté- 
se minél szélesebb körben megismerhesse a dolgozók elgondolásait; amellett 
lehetőség nyílik a tervcélok és a hozzájuk tartozó eszközök jobb megismerteté- 
sére, az alkotó energiák mozgósítására. 


A gazdaságirányítási rendszer korszerűsítésének részeként változik a taná- 
csok irányítási rendszere is. Az önkormányzati tevékenység gazdasági meg- 
alapozása érdekében megnő a helyi (városi, községi) tanácsok gazdálkodási 
önállósága, és korszerűsödik a tanácsok egész tervezési rendszere. A megyei 
és helyi tanácsok gazdálkodó és gazdaságirányító tevékenységében továbbra is 
a középtávú terv lesz az alapvető eszköz. A tanácsok középtávú terve egy- 
séges dokumentumba fogja össze a korábban különálló tervfajtákat (a tanácsi 
gazdálkodás fejlesztési tervét, a tanácsok középtávú pénzügyi tervét, valamint 
a megyei tanácsoknál a területfejlesztési tervet). 


A tanácsi tervezés új tartalmi elemekkel bővül, ilyen például a , normatív 
fejlesztési lehetőség", amelynek révén erősödik gazdálkodásuk biztonsága az- 
által, hogy középtávra és évenként az állam egyértelműen garantálja a meglevő 
intézmények működési, fenntartási és fejlesztési lehetőségeit, a település né- 
pességszámához kötődő normatív fejlesztési eszközöket. A népgazdasági terv 
tartalmazza az életkörülmények javítása megvalósítását szolgáló , céltámogatási 
rendszert"? és az úgynevezett , biztonságos gazdálkodási lehetőség" követelmé- 
nyét, mely azt jelenti, hogy minden helyi tanács rendelkezzen a tervidőszak ele- 
jén már funkcionáló intézményeinek működtetéséhez, felújításához szükséges 
feltételekkel és a normatív fejlesztés pénzügyi eszközeivel. 


Az egységes szemléletű gazdálkodás megteremtésének fontos eszköze, hogy 
a helyi tanácsok korábban különálló (működési, költségvetési, fejlesztési) 
forrásai egységes pénzalapba kerüljenek, melynek felhasználási céljairól a ta- 
nácsok döntenek. A megyei tanácsok középtávú tervei megvalósításának bizton- 
ságát, rugalmasságát szolgálja az öt évre szánt , tervezési tartalék", amelynek 
felhasználásáról a megyei tanács szükség szerint dönt. 


A változás további lényeges eleme, hogy módosul a tanácsok középtávú ter- 
vének jóváhagyási rendje. Az eddigiektől eltérően a tanácsi testületek már a 
tervezés koncepcionális szakaszában állást foglalnak a leglényegesebb gazda- 
ságfejlesztési kérdésekben és a részletes tervjóváhagyás során hozzák meg vég- 
leges döntéseiket. A tanácsok irányítása és tervezési rendszerük korszerűsítése 
módosítja a megyei és a helyi szintű tanácsok viszonyát, általánossá válik a 
helyi tanácsok "közvetett eszközökkel történő irányítása. Ennek megfelelően 
csökken a megyei tanácsok közvetlen eszközelosztási funkciója. Az előrelépés 
irányait mutatja az is, hogy a megyei tanácsoknál megkezdődött a hosszú 
távú tervezőmunka, elsősorban a terület- és településfejlesztési koncepciók 
kialakítása. Ezek sok szálon kapcsolódnak a távlati népgazdasági tervekhez és 
más, hosszú távra szóló elképzelésekhez. 

A népgazdasági tervezési rendszer most soron levő fejlesztése korszerűbb 
hátteret nyújt a népgazdaság tervszerű fejlődéséhez, a szabályozott piaci fo- 
lyamatok kibontakozásához. A tervezési rendszerben bekövetkező változások 
ugyanakkor meghaladják az 1972-ben kialakított és a népgazdasági tervezésről 
szóló törvényben rögzített tervezési rend kereteit. A törvény hatályba lépése 
óta eltelt idő alatt bebizonyosodott, hogy annak általános alapelvei beváltak, 
azok továbbra is alkalmazhatók és alkalmazandók. A szükségessé vált változ- 
tatások ezért az elvek, követelmények kiegészítését jelentik inkább. A nép- 
gazdasági tervezésről szóló törvényt az Országgyűlés 1985 tavaszán e szellemben 
módosította. 

A tervtörvénybe bevont főbb kérdéskörök a következők: a társadalmi-gaz- 
dasági folyamatokkal való behatóbb foglalkozás követelménye; a tervezés fo- 
lyamatos jellegének hangsúlyozása; a külső és belső feltételek változásaihoz 
való jobb alkalmazkodás, a változatokban való tervezés jelentőségének kiemelé- 
se; az ár- és a pénzügyi folyamatok, a monetáris tervezés részletesebb meghatá- 
rozása; a tervezésben való társadalmi részvétel szélesítésének, a kormányzati 
szervek ezzel kapcsolatos szélesebb körű feladatainak előírása; az Országgyűlés 
ellenőrző szerepének erősítése; a korszerűbb tanácsi tervezés elveinek rögzíté- 
se, a tanácsok tervezési önállóságának növelése; a gazdálkodó szervezetek ter- 
vezésével kapcsolatos előírásoknak az irányítási rendszer fejlesztéséhez való 
igazítása; a gazdálkodó szervezetek terveinek elfogadásával kapcsolatos hatás- 
körök változtatása az új vállalatvezetési formáknak megfelelően. A tervtörvény 
e módosításokkal felel jobban meg a tervezés korszerű követelményeinek. 

JUHÁSZ JÁNOSNÉ: 
A népgazdasági és 
a lakossági jövedelem változása 


Az elmúlt több mint egy évtizedben külső és belső okok következtében nagy 
veszteségek, megrázkódtatások érték a magyar gazdaságot, s ezek végső soron 
csökkentették a fogyasztásra és a felhalmozásra felhasználható jövedelmet. 
Ebben a cikkben arra a kérdésre keresünk választ, hogy a gazdaságot ért ne- 
gatív hatások, majd az ezek nyomán kialakuló gazdaságpolitikai irányváltás 
nyomán hogyan változott a népgazdaság jövedelmi helyzete és a gazdaságot 
ért veszteségekből az eddigiekben mekkora rész hárult a lakosságra. Vizsgáló- 
dásunk az 1970-től kezdődő és máig terjedő másfél évtizedet fogja át. 


Jövedelem, termelés, veszteségek 


Mindenekelőtt tekintsük át az egész népgazdaság jövedelmi helyzetének vál- 
tozását, abból kiindulva, hogy rövidebb távon a gazdaság , főszereplőinek" (vál- 
lalatok, lakosság, költségvetés) jövedelmi helyzete elszakadhat az összes jöve- 
delem! változásától — hosszabb távon azonban mindenképpen igazodnia kell 
ahhoz. Átmenetileg az egyes , jövedelemtulajdonosok" jövedelmi pozíciója a 
következő fontosabb okokból eltérhet az egész gazdaságétól. 


60 Az egyes jövedelemtulajdonosok által belföldön felhasználható jövedelem 
több vagy kevesebb lehet a létrehozott összes jövedelemnél, attól függően, hogy 
a külföldről bevont források kiegészítik azt, vagy a jövedelmek egy részéről 
le kell mondani. Az utóbbi esetre főként akkor kerül sor, amikor a korábban 
felvett külföldi hitelek törlesztése aktuálissá válik, illetve a jövedelmek egy 
részét az adósságok kamatterheinek finanszírozására kell fordítani. Befolyá- 
solja a belföldi célokra rendelkezésre álló jövedelem nagyságát a külgazdasági 
cserearányok változása is. Tételezzük fel, hogy ugyanannyit és ugyanolyan ha- 
tékonysággal termelünk, mint korábban. Ha az export- és importárak szá- 
munkra kedvezőtlenül változnak, a létrehozott összes jövedelem egy részét el- 
veszítjük a nemzetközi cserében, a belföldi felhasználás céljaira kevesebb jut. 
A cserearányromlás bekövetkezhet külső tényezők vagy belső okok folytán. 
(Például, ha a gazdaság nem tart lépést a műszaki fejlődéssel, nem követi a 
világpiacon kibontakozó keresleti változásokat stb.) 


0 Az egyes jövedelemtulajdonosok jövedelmi pozíciója egymás rovására is 
változhat. 


60 Az egyes jövedelemtulajdonosok rendelkezésére álló és ténylegesen felhasz- 


1 A népgazdaság jövedelmét a nettó nemzeti termék folyó áras értékével tekintjük azonosnak, 
igazodva a magyar, Ületve a nemzetközi jövedelemstatisztika terminológiájánoz. 

nált jövedelme is eltérhet egymástól. Ez esetben a források átcsoportosítása 
a hitelszféra közreműködésével valósul meg. 

Gazdaságunknak az a dinamikus növekedése, ami a hatvanas éveket jelle- 
mezte, 1970 és 1984 között megszakadt. Külgazdasági cserearányaink 1973-tól 
kezdődően szinte folyamatosan romlottak. A hetvenes évek végétől a termelés 
volumene az egyes években stagnált, vagy csak nagyon szerény mértékben 
emelkedett, a belföldön felhasználható terméktömeg pedig évről évre csökkent. 
A népgazdaság összes jövedelme mindennek ellenére az egész időszakban rend- 
szeresen és gyors ütemben (évente 8—9 százalékkal) emelkedett, és 14 év alatt 
közel háromszorosára nőtt. Hogyan lehetséges ez? 

A népgazdaság jövedelmének alakulását alapvetően három tényező határoz- 
za meg: a termelés mennyiségi változása, illetve a külső és belső árváltozások. 
Mivel a termelés volumenének. növekedése a vizsgált időszak második felében 
jelentősen csökkent, továbbá a külgazdasági árváltozásokat összegző csere- 
arány-mutató is romlott, azaz jövedelemkiesést jelez, a gyors jövedelemnöve- 
kedésben a belföldi áremelkedés játszott meghatározó szerepet. Fontos tehát, 
hogy a jövedelmi helyzet vizsgálata során ne érjük be a nominális jövedelmek 
alakulásával, hanem egyre nagyobb figyelmet fordítsunk az árak, illetve a jö- 
vedelmek! reálértékének változására. 

A népgazdaság reálértéken számított jövedelme több mint másfélszeresére 
— 66 százalékkal — emelkedett, ami 3,7 százalékos évi átlagos növekedési üte- 
met jelent. Ha ezt összevetjük a nominális 8—9 százalékkal, világossá válik, 
hogy a többletjövedelemnek több mint a fele a belföldi áremelkedésből szár- 
mazott. 

A lakosság jövedelme? az elmúlt másfél évtizedben nominálisan háromszo- 
rosára, reálértéken pedig 49 százalékkal emelkedett. Első megközelítésben úgy 
tűnik, mintha folyó áron teljes lenne az összhang a népgazdasági és a lakossági 
jövedelem alakulása között, reálértéken pedig a lakosság kevesebb jövedelem- 
hez jutott, mint amennyit a gazdasági növekedés indokolt volna. Az előzőekben 
azonban utaltunk arra, hogy cserearányaink romlottak és a megtermelt nép- 
gazdasági jövedelem egy részét a nemzetközi cserében elveszítettük. 

Ha a népgazdaság reáljövedelmét a cserearányromlással korrigáljuk — ami 
indokolt —, úgy a növekedés csak 40 százalékos; ha ezt hasonlítjuk össze 
a lakossági reáljövedelem 49 százalékos növekedésével, az a következtetés von- 
ható le, hogy az ország jövedelmi helyzetében bekövetkezett romlás a 14 éves 
időszak egészét tekintve a lakosság jövedelmének változásában: 9 százalékpont- 
tal kisebb mértékben tükröződik. A vizsgált időszakon belül azonban e tekin- 
tetben rendkívül nagyok az eltérések. 

A szóban forgó 14 esztendőt a külgazdasági feltételrendszerben bekövetkező 
változások és jórészt az ezek hatására módosuló gazdaságpolitika alapján a kö- 
vetkező három, jellegében nagyon különböző szakaszra lehet felbontani : 

1971—1973 az első világpiaci árrobbanást megelőző évek; 

1974—1978 az első és második árrobbanás közötti időszak; 

1979—1984 a második árrobbanás hatásait is magán viselő és a külgazdasági 
egyensúlyt középpontba állító gazdaságpolitika időszaka. 

Ezek a periódusok nemcsak a magyar gazdaságra, hanem a világgazdaság 
egészére vonatkozóan is jellegzetes szakaszoknak tekinthetők. Mielőtt rátérnénk 
a hazai gazdasági folyamatok, illetve a lakossági jövedelmek alakulásának 
részletesebb elemzésére, talán nem érdektelen áttekinteni, hogy a változások 
más országokban hogyan érintették a lakosságot. 


2 A lakosság jövedelme magáocoan foglalja a munkából származó, az egyéb jövedelmeket és 
a pénzbeni és természetbeni juttatások értékét. 

A lakosság jövedelmi helyzete nemzetközi tükörben 


A lakossági jövedelemre hasonló tartalmú nemzetközi adatok nem állnak 
rendelkezésre, a jövedelmi helyzet változása azonban viszonylag jól megköze- 
líthető az egy lakosra jutó személyes fogyasztás adataival. Megjegyzendő azon- 
ban, hogy az egy főre jutó személyes fogyasztás növekedési üteme alacso- 
nyabb, mint a reáljövedelemé, mivel az előbbi nem tartalmazza a természetbe- 
ni társadalmi juttatásokat, jóllehet ezek növekedési üteme Magyarországon 
hosszú idő óta nagyobb, mint az összes jövedelemé. 


Tíz gazdaságilag fejlett tőkés ország?! adatait összevetve Magyarország ha- 
sonló mutatóival, a következő tendenciák rajzolódnak ki. 


A hetvenes évek első esztendőiben (1971 és 1973 között) az országok több- 
ségénél gyorsan emelkedett a lakosság fogyasztása. Japánban volt a legmaga- 
sabb a növekedés (közel évi 7 százalékos), de Ausztria és Belgium is majdnem 
évi 6 százalékos ütemben növelte a lakosság fogyasztását. 4—-5 százalékos nö- 
vekedés jellemezte Franciaországot, az Egyesült Királyságot és az Egyesült 
Államokat is. A többi ország 2—3 százalékos növekedést ért el. A megfelelő 
tartaimú magyar adat erre az időszakra 3,75 százalék, vagyis Magyarország 
a középmezőnyben helyezkedett el. 


A hetvenes évek elejéhez viszonyítva 1974 és 1983 között az egy főre jutó 
személyes fogyasztás átlagos növekedési üteme jelentősen visszaesett, és egyet- 
len országnál sem érte el a 3 százalékot. Magyarország adata 2,25 százalék volt. 
Mindössze 3 ország (Ausztria 2,5; Franciaország 2,65, Japán 2,55 százalék) nö- 
vekedési üteme haladta meg néhány tized százalékkal Magyarországét. Hat or- 
szág adata nem érte el a 2 százalékot, Svédország növekedése pedig az 1 szá- 
zalékot sem. Ebben az időszakban Magyarország tehát a viszonylag magas 
növekedést felmutató országok közé tartozik. 


A fogyasztás növekedése az 1974-től 1984-ig terjedő időszakon belül egészen 
más sajátosságokat mutat a vizsgált tőkés országokban, mint Magyaroszágon. 
Az első árrobbanás után, 1974-ben a tíz ország közül kilencnél drasztikus mér- 
séklődés következett be a korábbi ütemhez képest. Két országnál (Egyesült 
Királyság, Amerika) nemcsak a növekedési ütem esett vissza, hanem effektív 
csökkenés következett be. Magyarországon viszont ekkor még jelentős, 5,9 szá- 
zalékos növekedésre került sor. 


Az országok többségénél 1975-ben tovább folytatódott a fogyasztás mérsék- 
lődése, majd rövid fellendülés következett, amit az 1979-es második árrobba- 
nás tört meg. 1980-ban a tíz ország közül hatnál csökkenés vagy stagnálás 
(1 százalék alatti növekedés) volt a jellemző. Ezeknek az országoknak a száma 
1981-ben kilencre emelkedett. Magyarországon 1981-ben 2.4 százalékot ért el 
a növekedés. 


Az országok felénél 1983-ban újra a fellendülés jelei mutatkoznak, és a fo- 
gyasztás növekménye 3 százalék körül mozog. Magyarországon a hasonló 
tartalmú adat növekedése 0,3 százalékot mutatott. 

Az összehasonlítás alapján megállapítható, hogy 1974 és 1983 között a lakos- 
ság anyagi helyzetében mutatkozó romlás mértéke Magyarországon kisebb, 
mint a vizsgált tőkés országok többségénél, jóllehet cserearány-veszteségünk 
Európában rekordszintet ért el. Hasonló nagyságrendű cserearányromlást Olasz- 
ország, Svédország és az NSZK regisztrált. Ezekben az országokban viszont a 


3 Ausztria, TÉN gyet Egyesült Királyság, Franciaország, Hollandia, NSZK, Olaszország, Svéd- 
ország, Egyesült Államok, Japán. 

fogyasztás átlagos növekedési üteme sokkal kisebb volt, mint Magyarországon. 
(Olaszország -t1,20, Svédország -t-0,95, NSZK -t-0,65, Magyarország -t-2,25 szá- 
zalékával szemben.) 

A magyar lakosság fogyasztása — a növekedés ütemét tekintve — tehát 
nem marad el a legfejlettebb tőkés országokétól. Szembetűnő azonban, hogy 
a megváltozott feltételekhez való alkalmazkodás nálunk mennyivel nagyobb 
késéssel következett be. 


A jövedelmi folyamatok jellemzői 1971 és 1984 között 


Az első szakasz (1971—1973). Ebben a periódusban még töretlen volt a hat- 
vanas évekre jellemző gazdasági fellendülés: A gazdasági növekedés üteme 
évente átlagosan 63 százalékot ért el, és ez közel évi 9 százalékos nominális 
jövedelemnövekedéssel járt együtt a gazdaság egészére vonatkozóan. Külke- 
reskedelmi mérlegünk — bár az egyes években nem, de — az időszak egészét 
tekintve egyensúlyban volt, cserearányaink sem, változtak lényegesen, Így a 
belföldi célokra felhasználható jövedelem a termeléssel közel azonos mértékű 
volt. 


Ebben a gazdaságilag kedvező időszakban a lakosság nominális jövedelme is 
évről évre dinamikusan emelkedett (az átlagos növekedés közel évi 8 százalék 
volt). A növekedés üteme azonban minden évben valamivel alatta maradt a 
népgazdasági jövedelem növekedésének. Vagyis a lakosság részesedése a létre- 
hozott összes jövedelemből relatíve kissé csökkent. A megmaradó jövedelmet 
közösségi célú fogyasztásra és felhalmozásra fordítottuk. 


A második szakasz (1974—1978). Az időszak meghatározó tényezője kül- 
gazdasági cserearányaink drasztikus — mintegy 20 százalékos romlása volt. Az 
export-import árak számunkra kedvezőtlen változásából eredő árveszteség, az 
árrobbanás előtti állapothoz képest, évente 30—40 milliárd forint jövedelem- 
kiesést okozott, ami az összes népgazdasági jövedelem 7—10 százalékának felel 
meg. Sőt, 1978-ban — ez volt az egyensúly szempontjából a legkedvezőtlenebb 
év — 58 milliárd forint volt az (1970-hez mért) árveszteség, ami az adott év 
jövedelmének több mint 11 százalékát tette ki. 


A kieső jövedelmet külső források bevonásával pótoltuk. A külkereskedelmi 
mérleg egyensúlyhiánya évről évre nagyobb lett, ez pedig külső adósságaink 
gyors növekedését vonta maga után. Az új világgazdasági feltételrendszer fel- 
színre hozta és kiélezte a magyar gazdaság szinte valamennyi korábban meg- 
levő problémáját: a minőség és a műszaki színvonal szempontjából többnyire 
közepes termékeket, az anyag- és energiaigényes termelési struktúrát, az ala- 
csony munkatermelékenységet stb. A behozatalunkban igen nagy részt alkotó 
alapanyagok és energiahordozók jelentősen megdrágultak és ezt az áremelke- 
dést az általunk exportált termékek eladási áraiban csak részben tudtuk to- 
vábbhárítani, és nem javult a fajlagos anyag- és energiafelhasználás sem. Ilyen 
körülmények között a változatlanul dinamikusan növekvő termelés csak fokozta 
az egyensúlyhiányt. Az időszak ebből a szempontból nem volt teljesen homo- 
gén, 1976-ban ugyanis a külgazdasági egyensúly stabilizálásának szempontját 
átmenetileg sikerült érvényre juttatni. 

Ebben az ellentmondásos helyzetben a lakosság jövedelme nominálisan gyor- 
sabban, reálértéken pedig ugyanolyan mértékben emelkedett, mint a megelőző, 
gazdaságilag kiegyensúlyozott időszakban, holott a gazdaságot már súlyos vesz- 
teségek érték. 

A népgazdosági és a lakossági jövedelem nominálértékének változáso 1974 és 1978 között 
(Előző év — 100,00 százalék) 


Növekedési 
ség sát ütemkülönbség 
j Belföldön 4tena § 
gp slkzársáskakéteű felhasznált Lakossági jöv. (EEG KSE 7. 
jilbzé sáért összes jövedelem z 
jövedelem jövedelem népgazdasági 
jövedelem 
: között 
folyó áron 
1974 104,2 115,2 108,7 t4,5 
1975 107,0 1104 109,1 t2,1 
1977 109,9 110,5 109,7 -0,2 
1978 107,8 113,3 108,2 404 
1974—1978 együtt 1446 168,3 150,3 t4-5,7 
Évi átlagos növekedés 7,7 11,0 8,5 -40,8 


A tábla adatai mutatják, hogy a két árrobbanás közötti időszakban a nö- 
vekvő külső forrásbevonás miatt a megtermelt és a belföldön felhasznált jöve- 
delem élesen elvált egymástól. Öt év alatt több mint 160 milliárd forint be- 
hozatali többlettel egészült ki a megtermelt jövedelem. Ha a lakosság részese- 
dését nem a megtermelt, hanem a külföldi forrásokkal megnövelt ténylegesen 
felhasznált jövedelemhez viszonyítjuk, akkor azt láthatjuk, hogy a lakossági 
jövedelmek gyors növekedése ellenére, a lakosság arányaiban kevesebb jövede- 
lemhez jutott. Vagyis, a külső forrásokból a lakosság kisebb mértékben részese- 
dett, mint a vállalatok. 


A gazdasági szféránál a felhalmozásra fordítható jövedelem nagyságát 
— a lakossági jövedelmeken túlmenően — a közösségi fogyasztásra fordított 
jövedelem, a lakosság megtakarításának nagysága és a külgazdasági célokra 
felhasznált jövedelem befolyásolja. 


Kissé leegyszerűsítve a kérdést: ez utóbbi csökkenti a jövedelmet, ha kama- 
tot kell fizetni és/vagy csökkenteni szükséges az adósságállományt; növeli, ha 
külföldi hitelt veszünk igénybe, vagyis növekednek adósságaink. Kamatfizetési 
és törlesztési kötelezettségeinkre a kiviteli többlet teremti meg a szükséges fe- 
dezetet. Ellenkező esetben a behozatali többlet összege mutatja meg, hogy 
mennyi külföldi forrással egészülhet ki a megtermelt jövedelem. 


A lakossági megtakarítás oly módon érinti a felhalmozási célú jövedelmet, 
hogy — abban az esetben, ha a lakosság a rendelkezésére álló jövedelemnél) 
kevesebbet haszná! fel, vagyis jövedelmének egy részét megtakarítja —, a meg- 
takarítás a hitelszféra közvetítésével a felhalmozásra fordítható jövedelem ösz- 
szegét növeli. Ha tehát a lakosság megtakarítása növekszik, kiegészül, emelke- 
dik a felhalmozásra fordítható jövedelem is. 


A közösségi fogyasztásra fordított jövedelem hányada 1974 és 1978 között 
néhány tized százalékkal csökkent, de hasonló mértékben mérséklődött a lakos- 
sági megtakarítás összjövedelmen belüli aránya is. A kkét ellentétes hatás 
lényegében közömbösítette egymást, vagyis a külföldről bevont források na- 
gyobb része felhalmozási célokat szolgált. 

A vizsgált első és második szakasz utolsó éveire (1973-ra és 1978-ra) vonat- 
kozóan a jövedelmek felhasználásának főbb összefüggései konkrét számszerűsé- 
gükben a következőképpen néznek ki: 


A jövedelemelosztás és -felhasználás néhány fontosabb összefüggése (folyó áron) 


1973 1978 
Megtermelt Megtermelt 
Milliárd Ft . jövedelem — Milliárd Ft — jövedelem 
— 1000 — 100,0 
1. Megtermelt jövedelem 3829 100,0 5536 100.,0 
2. Összes felhasznált jövedelem 
(—5-t-6-t-7) 363,3 949 611,3 1104 
Ebből: 2588 676 3889 70,2 
3. lakosság összes jövedelme —-17,1 -4,5 —27,2 -4,9 
4. lakosság megtakarítása 
5. lakosság által felhasznált 241,7 63,1 361,7 65,3 
jövedelem 
6. közösségi fogyasztásra 40,5 106 658 119 
felhasznált jövedelem 
7. felhalmozásra felhasznált 81,1 21,2 183,8 33,2 
jövedelem 
Megtermelt és felhasznált jövedelem 
különbözete — kiviteli (--), behozatali tz196 -45,1 —57,7 —10,4 
többlet (-) 


Vagyis a tábla adatai azt mutatják, hogy a: vizsgált időszak végén a meg- 
termelt jövedelemből a lakosság többet kapott, mint az időszak elején (ré- 
szesedése 67,6 százalékról 70,2 százalékra emelkedett), miközben nőtt a közös- 
ségi fogyasztás és a felhalmozás részesedése is. 

Ez csak úgy volt lehetséges, hogy eltérő mértékben ugyan, de mindhárom 
felhasználási terület részesedett a külföldi forrásokból. 

A külkereskedelmi mérleg egyensúlyhiánya elsősorban a felhalmozás rend- 
kívüli felfutása miatt következett be, de a lakosság jövedelme is gyorsabban 
növekedett annál, mint amit gazdasági feltételeink indokoltak. Olyan körülmé- 
nyek között, amilyenbe a magyar gazdaság került, a lakossági jövedelmeknek 
legfeljebb olyan mértékben lett volna szabad növekedniük, mint a megtermelt 
jövedelem ; külföldi forrásokat semmiképpen sem célszerű a lakosság jövedel- 
mének növelésére felhasználni. De nem megengedhető a lakosság jövedelmének 
növelése a felhalmozás rovására sem, hiszen a cserearányromlás okozta vesz- 
teségeket csak a gazdálkodás hatékonyságának a növelésével lehet ellensúlyoz- 
ni, ez pedig beruházásigényes feladat. 

Az említett két követelményből a két árrobbanás közötti időszakban egyiknek 
sem sikerült eleget tenni. A lakossági jövedelem — 5 év alatt — közel 6 szá- 
zalékponttal gyorsabban emelkedett, mint a megtermelt jövedelem, a lakosság 
részesedése pedig a megtermelt jövedelemből közel 3 százalékponttal nőtt. 


Ha a megváltozott feltételrendszerhez való igazodás jegyében csak annyi 
történik, hogy a lakosság részére kiáramló jövedelmet következetesen a meg- 
termelt jövedelem nagyságához kötjük — és a lakossági jövedelem aránya nem 
emelkedik, hanem megmarad az 1973. évi 67,6 százalékos szinten —, akkor ki- 
zárólag ezen az úton az összes felhasznált jövedelem és így a behozatali több- 
letünk is 68 milliárd forinttal (!/5-ával) kevesebb lehetett volna. 

A tényleges és a közgazdaságilag indokolt" mértékű lakossági jövedelem (folyó áron) 


ESSEK SÉNEK KENE MARE ÉR ZESA SE SÉGÉT KÉKES SÁS STNÉ LÉ SZSZK ESTEKET GRÁNÁT zt KE FÁN TÉL ÁL ÉSEK EÁ A 
Növekedési ütem 


jj I Közgazda- 
egtermelt ú ságilag Eltérés a A közgaz- 
népgazda- Lakossági indokolt tényleges dáságiláa ; 
sági iö jövedelem régen ege ; A tényleges 
gi jöve- (tényleges) mértékű — jövedelem- indokolt lölössá gi 
delem lakossági — hez képest mértékű AÚ atos 
jövedelem lakossági  J9Vedeem 
jövedelem 
1 2 3 4( —2—-3) 
Milliárd Ft-ban Előző év — 100 százalék 
1974 399 281 270 —11 104,2 108,7 
1975 428 307 289 18 107,3 109,1 
1976 467 328 316 212 109,2 1068 
1977 513 360 347 -13 109,8 109,7 
1978 554 389 375 -14 107,8 108,2 
1974-1978 
együtt 2361 1665 1597 68 1446 150,3 
Évi átlagos 
növekedés 7.7 8,5 


" A közgazdasógílag indokolt mértékű lakossági jövedelmen ebben a felfogósban ozt értjük, hogy 
a lakosságnak oz összjövedelemből való részesedése nem holodja meg oz 1973. évi 67,6 százalékot, 
a növekedés üteme azonos a népgazdasóg összes megtermelt jövedelme növekedési ütemével. 


Ha összehasonlítjuk a lakossági jövedelem tényleges és az előbbi körvonala- 
zásban közgazdaságilag indokoltnak tekintett növekedési ütemét, a legnagyobb 
eltérést a vizsgált időszak első évében, 1974-ben tapasztaljuk. (Tényleges nö- 
vekedés 8,7 százalék, indokolt 4,2 százalék.) Ebben az évben már érzékelhetővé 
váltak az árrobanás negatív hatásai, a dollár elszámolású külkereskedelem- 
ben exportáraink 19, az importárak 40 százalékkal emelkedtek. Az importár- 
növekedést a vállalatok nem érzékelték, mert ezt a öltségvetés számukra meg- 
térítette, a növekvő exportárak azonban a vállalati nyereséget növelték. 


S minthogy a keresetek a vállalati nyereség függvényében növekedtek, 
a szabályozás gyengeségei miatt a drasztikusan romló gazdasági feltételek el- 
lenére igen magas keresetnövekedésre került sor. Súlyosbította a helyzetet, 
hogy központi intézkedések történtek az állami szektornak az iparon és az 
építőiparon kívüli ágazataiban a bérek emelésére (5—7 százalék), a kutatóinté- 
zeteknél (10—20 százalék), az államigazgatás egyes területein (5—15 százalék) 
és a költségvetésből gazdálkodó egyes intézményeknél (12—13 százalék). Ebben 
az évben több szociálpolitikai intézkedésre is sor került (családi pótlék, gyer- 
mekgondozási segély, anyasági segély emelése). Továbbá változatlanul érvé- 
nyesült a nyugdíj-automatizmus jövedelemnövelő hatása is, így a pénzbeni 
társadalmi juttatások is dinamikusan emelkedtek. Kétségtelen, hogy a felsorolt 
központi intézkedések a hosszú idő alatt felhalmozódott társadalmi feszültsé- 
gek enyhítését szolgálták: ebből a szempontból indokoltságuk nem vitatható. 


Ezek a tényezők együttesen eredményezték, hogy a lakosság jövedelme a 
termelés, illetve a népgazdaság összes jövedelme alapján indokoltnak tekint- 
hető mértéknél kétszerte gyorsabban emelkedett. (A nettó nemzeti termelés 
növekedési üteme 104.2 százalék — a lakossági jövedelem növekedési üteme 
108,7 százalék volt.) A későbbi évek ugyancsak jelentékeny keresetnövekedési 
százalékai erre a magas bázisra rakódtak rá. Az 1976-os év ebben a vonatko- 

zásban is kivételes volt. Ebben az esztendőben a tényleges jövedelemnövekedés 
üteme volt alacsonyabb (6,7 százalék) a számítottnál (9,2 százalék). 

A két árrobbanás között — öt év alatt — a lakosság nominál jövedelme más- 
félszeresére emelkedett. A beszűkült lehetőségekhez képest túlzott mértékben 
kiáramló lakossági jövedelmet némileg ellensúlyozta a fogyasztói árszínvo- 
nalnak az átlagos áremelkedésnél valamivel gyorsabb növekedése. Végső soron 
azonban — a magyar gazdaság számára katasztrofálisan rossz időszakban — 
a lakosság reáljövedelme hasonló (évi 4.3 százalékos) mértékben emelkedett, 
mánt a hatvanas években és a hetvenes évek elején, vagyis ebben az időszak- 
ban a lakosság szinte semmit sem érzékelt az ország gazdasági feltételeinek 
drasztikus rosszabbodásából. Ugyanakkor a gazdasági szférát a változatlanul 
gyors gazdasági növekedés és a gyors növekedést is jóval meghaladó felhal- 
mozás (évi 15 százalék) jellemezte. A gyors gazdasági növekedés eredményeként 
keletkező népgazdasági többletjövedelem egyharmad részét azonban , elvitte" 
a cserearányromlás. A veszteséggel korrigált évi átlagos növekedési ütem már 
csak 34 százalékot mutatott. Ezt többszörösen meghaladta a felhalmozás nö- 
vekedése, de jócskán túllépte a lakossági jövedelemé is. 


Az ebben az időszakban felvett külföldi hitelek tehát jórészt a felhalmozást 
finanszírozták, de kizárólag belső forrásból a lakosság jövedelme is csak sze- 
rényebb ütemben emelkedhetett volna. A külföldi"hitelek fogyasztási vagy 
felhalmozási célú felhasználása között azonban elvi jelentőségű különbség 
van. A külföldi hitelekből megvalósított beruházások — ha valóra válnak az 
általuk remélt többlethozamok — 6 megteremthetik a visszafizetés feltételeit, 
a fogyasztási célokra fordított hitelek soha. Hacsak a hatékonyság növekedésé- 
ben olyan fordulatszerű javulás nem következik be — s többnyire ez sem egy- 
ezerűen a lakossági fogyasztási felhasználás függvénye —, ami az erre a célra 
szükséges hazai forrásokat is megteremti. Ha erre nem kerül sor, a lejáró hite- 
leket vagy csak újabb hitelek felvételével lehet visszafizetni, vagy előbb-utóbb 
vissza kell venni a lakosságtól azt, amit fedezet nélkül kapott, megtetézve ezt 
a felvett hitelek kamatterheivel. 

A túlfelhasználás évenkénti mértékét szemlélteti, ha a lakossági reáljövede- 
lem, illetve a felhalmozás reálértékének változását a cserearányromlással kor- 
rigált növekedési indexszel vetjük egybe. 


A népgazdasági jövedelem és a felhasználás fő tételel reálértékének változása 


(1974-1978) 
(Előző év — 100,0 százalék) 
Népgozdasógi  origólt [Lakossági Nettó 
jövedelem jövedelem, jövedelem felhalmozás 
reólértékének változása 
1974 105,7 102.,6 106,7 134,2 
1975 1059 102,7 105,0 111,5 
1976 1029 103,0 1014 986 
1977 107,7 104,8 1054 109,1 
1978 I 104,0 104,0 103,2 124,0 
1974—-1978 együtt 129,0 1183 123,6 199,5 
Évi átlagos növekedés 5.2 34 4.3 14,8 


" 1970. évi bázison szómítva 


4. Zn 

A harmadik szakasz (1979—1984). Az 1978. decemberi KB-határozat alapján 
1979-től kezdődően megváltozott a gazdaságpolitikai irányvonal, annak a fel- 
ismerésnek a jegyében, hogy a viszonylag gyorsart növekvő termelés — az adott 
hatékonyság mellett és az adott struktúrában — nem segíti, hanem gátolja a 
külgazdasági egyensúly megteremtését, s a belföldi felhasználás mértéke messze 
meghaladja lehetőségeinket. Ilyen értelemben módosultak az életszínvonal 
alakítására vonatkozó elképzelések is: a korábbi növekedés helyébe a szinten- 
tartás és a megőrzés követelménye lépett. 

A külgazdasági feltételek 1979 és 1984 között még nehezebbé váltak szá- 
munkra. Lezajlott a második árrobbanás, cserearányromlásunk mértéke 1984- 
re már elérte a 26 százalékot. A nemzetközi pénzügyi válság hatására egyre 
nehezebben lehetett újabb hitelekhez jutni. a külföldi hitelek kamata mev- 
emelkedett, és a korábban felvett hitelek törlesztése is aktuálissá vált. Egyút- 
tal exportunk piaci feltételei az egész világgazdaságot sújtó recesszió miatt 
tovább szigorodtak. Mindezek ellenére jelentős eredmények születtek. Sike- 
rült a külföldi adósság növekedését megállítani, majd az időszak végén vala- 
melyest csökkenteni. Az elért eredményeknek azonban voltak árnyoldalai is. 
A termelés volumene 6 év alatt mindössze 7—8 százalékkal emelkedett, vagyis 
az éves növekedés alig haladta meg az 1 százalékot. A belföldi felhasználás 
volumene még ilyen szerény mértékben sem volt növelhető, 6 év alatt 10 szá- 
zalékkal csökkent. Ezeket a mennyiségi folyamatokat a korábban megszokott- 
nál jóval nagyobb áremelések kísérték; a nominális jövedelem a népgazdaság 
egészénél és a lakosságnál egyaránt változatlanul gyorsan emelkedett. 


A megtermelt népgazdasági jövedelem reálértéken — 6 év alatt — 7,8 szá- 
zalékkal emelkedett, ami valamivel több, mint évi átlagos 1 százalékos növe- 
kedést jelent. Ezzel összevetve a lakosság reáljövedelmének ugyancsak 1 szá- 
zalékos változását, úgy tűnik, mintha e területen megszűnt volna a túlkibo- 
csátás. Cserearányaink azonban tovább romlottak, és még azt a szolid gazda- 
sági növekményt is felemésztették, amit 1979 és 1984 között sikerült elérni. 
A népgazdaság cserearány-veszteséggel korrigált jövedelme stagnált ebben 
a 6 éves periódusban, így a lakossági jövedelem évi 1 százalékos növekedése 
is csak a felhalmozás terhére volt megvalósítható. 


A lakossági reáljövedelem-növekedés ütemességének problémái 


Mint az előbb erről már szó volt, 11974 és 1978 között a lakosság reáljövedelme 
majdnem ugyanolyan mértékben (évi 43 százalékkal) emelkedett, mint az év- 
tized elején, majd utána évi 1 százalékra esett vissza. Feltételezve, hogy már 
az első években legalább egy kisebb mértékű jövedelem-visszafogásra sor ke- 
rül — ugyanazt a jövedelemtömeget lényegesen kisebb társadalmi feszültsé- 
gek mellett kaphatta volna meg a lakosság. 

Számításokat végeztünk arra vonatkozóan, hogy ha a lakosság reáljövedelme 
a vizsgált 11 év alatt egyenletesen emelkedik, mekkora az a növekedési ütem, 
amely mellett a lakosság az időszak egészét tekintve ugyanannyi jövedelem- 
tömeghez jut, mint amennyit valóságosan is megkapott, csak időben másképpen . 
elosztva. Ez a növekedés évi 3,27 százaléknak felel meg. A számítás a követ- 
kező táblázaton követhető nyomon. 

A lakosság tényleges és évi 3.27 százalékos egyenletes növekedéssel számított jövedelme 
(1981. évi árakon) 


Tényleges Számított Eltérés a tény- 
leges és a 
lakossági jövedelem számított jö- 
FG —— o vedelem között 
milliárd Ft milliárd Ft 1973—100,0 milliárd Ft 
1973 392,7 
1974 419,0 405,5 103,27 135 
1975 4399 418,8 1066 —21,1 
1976 446,1 432,5 110,1 -136 
1977 470,2 4466 113,7 236 
1978 4854 461,2 1174 224,2 
1974-1978 
együtt 2260,6 21646 z —96,0 
1979 485,2 476,3 121,2 — 89 
1980 4876 4919 125,2 -4 4.3 
1981 501,9 508,0 129,3 t 61 
1982 506,0 5246 133,5 Tt 18,6 
1983 511,0 541,8 1379 4308 
1984 514,3 559,5 1424 245,2 
áéárn áj 3006,0 3102,1 — 4-96,1 
1974-—-1984 
együtt 52666 5266,7 - -k 0,1 


Ez a számítás természetesen több olyan feltételezést tartalmaz, ami a való- 
ságban nem vagy csak korlátozottan érvényesülhet. Például a lakossági jöve- 
delem teljesen egyenletes növekedése — amennyiben a jövedelem kapcsolat- 
ban áll a gazdasági teljesítménnyel — csak egyenletes teljesítménynövekedés- 
sel érhető el. Ez pedig a valóságban ritkán fordul elő. Továbbá, csak számos 
tényező együttes mérlegelése alapján dönthető el, hogy a vizsgált időszakban 
a gazdaságot ért jelentős veszteségekből milyen mértékben és ütemezésben kell 
a lakosságnak részt vállalnia. Ez a mérlegelés is befolyásolja a lakossági 
jövedelmek növekedésének mértékét és a növekedés egyenletességét. 

A magyar gazdaságot ért veszteségek tartósak és nagyságrendjük akkora, 
hogy — megítélésem szerint — semmiképpen sem lett volna elkerülhető, hogy 
ez a lakosság jövedelmi helyzetében is érzékeltesse hatását. Vitatni legfeljebb 
a mértéket és a késleltetés idejét lehet. 

Az ismertetett egyszerű számítás arra hívja fel a figyelmet, hogy a lakosság 
reáljövedelmének a két árrobbanás között eltelt 5 éves időszakban bekövetke- 
zett gyors növekedése rendkívül megnehezítette a helyzetet a későbbiekben. 
Feltételezve, hogy a növekedés az időszak első felében lassúbb, a másodikban 
kevésbé drasztikus visszafogásra van szükség. A számítás arra is felhívja a 
figyelmet, hogy ha az időszak első felében nem következik be a lakossági jö- 
vedelmeknek a gazdaság teljesítményétől elszakadó, azt meghaladó magas nö- 
vekedése, úgy mintegy 100 milliárd forinttal kevesebb lehetett volna a belföl- 
di felhasználás, vagyis ennyivel kevesebb külföldi hitel felvételére van szük- 
ség, s így a kamatteher nagysága is számottevően kisebb lehetne. Ez egyúttal 
azt is jelenti, hogy a feltételezett körülmények esetén 1979 után a külföldi 
egyensúly stabilizálása is kevesebb áldozatot követel. 

A lakossági jövedelem visszafogásának szinte kizárólagos eszköze a fogyasz- 
tói árak emelése volt. Jól látható ez abból, hogy a nominális jövedelememelke- 

dés a két periódusban közel azonos mértékű volt (1974 és 1978 között évi 7,7 
százalék, 1979 és 1984 között pedig évi 7,8 százalék). A magas inflációs ráta 
a közhangulat alakulását rendkívül kedvezőtlenül befolyásolja, emellett — ta- 
pasztalataink szerint — gyors árnövekedés esetén a lakosság a valóságosnál 
is hátrányosabbnak Ítéli anyagi helyzetének alakulását. A kiegyenlítettebb 
növekedés az ilyen jellegű problémák egy részét is elkerülhetővé tette volna. 


Az elmondottak alapján az elmúlt másfél évtizedet úgy ítélhetjük meg, hogy 
az időszak egészére vonatkozóan a lakosság jövedelme meghaladta ugyan azt 
a mértéket, ami a cserearány-veszteséggel módosított gazdasági növekedés 
alapján elfogadhatónak tekinthető, jóllehet, az eltérés mértéke nem túlságosan 
számottevő. Ez az állapot azonban a lakossági jövedelmek nagy hullámzása 
mellett alakult ki. Az időszak első felére jellemző túlzott jövedelemkiáramlás 
következményei társadalmi és gazdasági vonatkozásban egyaránt kedvezőtle- 
nek. Az is egyértelműnek tűnik, hogy az eddigiekben a lakossági jövedelmek 
korlátozása révén ezen a területen csak a , túlelosztás" állapotát sikerült fel- 
számolni. A felvett külföldi hitelek visszafizetésének nehéz időszaka még jó- 
részt előttünk áll. 

A külgazdasági egyensúly helyreállításának szükségességét és egyben a bel- 
földi felhasználásnak a megváltozott lehetőségekhez való hozzáigazítását a gaz- . 
daságirányítás már a hetvenes évek közepén felismerte. Mélyebb, stratégiai 
jellegű elemző-feltáró munkára is sor került — elméleti és gyakorlati szak- 
emberek bevonásával —, amelynek az volt a célja, hogy kimunkálja a meg- 
változott világgazdasági körülményekhez való alkalmazkodás fontosabb tenni- 
valóit, mindenekelőtt a gazdálkodás hatékonyságának és külső versenyképes- 
ségének fokozása érdekében. 

A felismert követelmények gyakorlati megvalósítása azonban nem volt kö- 
vetkezetes, a kijelölt feladatok végrehajtásának eszközrendszere erőtlennek, 
olykor ellentmondásosnak bizonyult. A külgazdasági egyensúly szempontjából " 
az 1979. decemberi KB-határozat hozott fordulatot. Kezdeti eredmények szület- 
tek a hatékonyság javításában is. Nem sikerült megalapozni azonban azt 
a strukturális változást, ami olyan mértékű hatékonyságjavulást eredményezett 
volna, amely képes lenne ellensúlyozni a cserearányromlás miatt kieső jöve- 
delmet és emellett megteremtené az adósságterhek fedezetét is. E tekintet- 
ben is áttörésre, fordulatra van szükség; enélkül aligha lenne elkerülhető, 
hogy a gazdaságot ért veszteségek még nagyobb mértékben át ne háruljanak 
a lakosságra. 


Barcsay Jenő műve 


KATONA ISTVÁN: 
Reálpolitika és történelmi optimizmus 
Kádár János , A békéért, népünk boldogulásáért" című kötetéről 


Nemcsak az irodalomra, hanem átvitt értelemben általában is igaz, hogy 
,a stílus az ember". A stílus jellemző a pártra, annak politikai vonalára, s 
a politikát kidolgozó és megvalósító politikusra is. Ezt igazolja A békéért, 
népünk boldogulásáért címmel megjelent kötet, amelyben a Kossuth Könyv- 
kiadó az idei ünnepi könyvhét alkalmából Kádár János elvtárs 1981 és 1985 
között elhangzott beszédeit és megjelent írásait adta közre gondos válogatás- 
ban. Pártunk főtitkárának mindjárt a kötet élén megtalálható beszéde is hang- 
súlyozza a , stílus"? fontosságát. , Mindenki tudja, hogy én meggyőződéses kom- 
munista vagyok, a szocialista eszmében mindig és minden körülmények között 
hittem. Ez igaz ügy. Az eseményekből levont sok tanulság és tapasztalat közül 
számomra az egyik leglényegesebb, hogy nemcsak az a fontos, mit képviselek, 
hanem az is, hogyan." Szavaiban az a saját történelmünkből szerzett sokféle, 
olykor fájdalmas tapasztalat összegeződik, hogy a jó ügyet is lehet rosszul kép- 
viselni, sőt a legjobb ügyet is tönkre lehet tenni, ha rosszul ikképviselik. 

A kötet a XII. és a XIII. kongresszus közötti éveket fogja át. Egy politikai 
vezető megnyilatkozásait, azok súlyát, hitelességét és értékét, akárcsak az ál- 
tala képviselt párt jelszavait, mindig a valóság tényein kell megméretni. A 
legutóbbi fél évtizednek az értékelését alig három hónappal ezelőtt, a legille- 
tékesebb fórum, a párt kongresszusa végezte el. A megítélésben arra a széles 
körű vitára is támaszkodott, amely a tanácskozást megelőzően a pártban és 
azon kívül lezajlott. A kongresszus megállapításai, azok az értékelések, amelyek 
pártunk politikájáról itthon és külföldön kialakultak, ismertek az olvasók 
előtt. Ezért úgy tűnik, hogy e recenzió keretében nem szükséges sem az el- 
múlt öt esztendő eseményeinek alaposabb elemzése, sem a kötet tartalmának 
részletesebb ismertetése, s megengedhető egy személyes hangvételű ajánlás a 
szerző újabb könyvéről. 

Kádár János stílusa azé az emberé, aki életét, tehetségét, erejét több mint 
fél évszázada a pártnak, a munkásmozgalomnak, a magyar nép, a magyar 
haza ügyének szenteli. Stílusa egyben a Magyar Szocialista Munkáspárt stílusa. 

Mostanában alig hangzik el politikai beszéd, jelenik meg a párt politikájá- 
val foglalkozó írás, amely a párt tevékenységének sokféle stílusjegye közül ne 
a valóság iránti nagyfokú érzékenységet, röviden a reálpolitikát emelné ki az 
egyik legfontosabb jellemzőként. Lehetne elmélkedni azon, hogy ebben, a pár- 
tunk tevékenységére valóban oly jellemző vonásban mennyire fejeződik ki a 
szerző egyéni életútja, személyiségének sajátos vonása: a sokat megélt és ta- 
pasztalt ember józan gondolkodása. Gondolkodásmódjában bizonyára benne van 
az, amit a Somogy megyei Kapoly falucska határában pásztorkodó fiúcska 
hozott magával a paraszti élet természetes okosságából, s benne van a városba 

került és ott műszerész szakmát tanuló fiatalember szélesebb látókörű valóság- 
ismerete: e környezet adományával ötvöződött egybe a munkásmozgalomhoz 
való tartozás, a marxista—leninista elmélet tudatos vállalása. 

Mindenesetre tény, hogy a kötet minden beszédét és cikkét jellemzi a helyzet 
reális, józan mérlegelése és az ebből adódó következtetések levonása. Ugyan- 
azt mondja a reális gondolkodás fontosságáról a munkásnak és a tudósnak, 
ugyanazt mondja itthon és külföldön. , Népünk a párt helyes gyakorlatának 
eredményeként megtanult szembenézni a valóságos helyzettel, mert az ország 
vezetése reális számvetéssel dolgozik, és reális feladatok megoldását tűzi ki" 
— vallja Borsod megyében, az aktívaértekezleten. , Mi megtanultuk, hogy a 
legnagyobb parancsoló a szükség. Azt is tudjuk, hogy mindig szembe kell nézni 
a tényekkel, a valósággal, a problémákkal" — hangsúlyozza a Tudományos 
Akadémián. Az amerikai Leaders szerkesztőjének azt válaszolja: , Politikai 
tisztségviselőnek lenni ma Magyarországon azt jelenti, hogy reális válaszokat 
kell keresni a társadalomban jelentkező kérdésekre. A helyes megoldások 
kimunkálásánál a valóság tényei, elveink és céljaink egyaránt fontos szerep- 
hez jutnak. Magam is arra törekszem, hogy ne vágyainkból, hanem a tények- 
ből kiindulva elemezzük a valóságos helyzetet, majd a szakemberek és az érin- 
tettek bevonásával munkáljuk ki a legcélszerűbb megoldásokat." 


De mit is jelent közelebbről vizsgálva az oly sokszor, szinte refrénszerűen 
hangoztatott valóságérzék, a reálpolitika? Mert a valósággal szembenézni ön- 
magában még kevés. 

A reálpolitika jelenti a változó helyzethez való igazodás ikészségét. 
Fontos, hogy az ország és a világ állapotát ne olyannak lássa az ember, 
amilyennek szeretné, hanem amilyen a maga valóságában. De még fontosabb, 
hogy ha kell, merjen azon változtatni. 

Az 1970-es évek végén mind nyilvánvalóbbá vált, hogy változtatni kell a 
gazdaságpolitika gyakorlatán. Az ország csak úgy tud talpon maradni, úgy 
mozdulhat ki a gazdasági mélypontról, ha munkánk középpontjába helyezzük 
a gazdasági egyensúly megjavításának követelményét. Ez szükségszerűen 
együttjárt a gazdaság fejlődési ütemének lassulásával, az életkörülmények 
terén pedig reális célként csak az elért eredmények megőrzését tűzhettük ki. 
A XII. kongresszus már ezt az álláspontot fogalmazta határozatba. Kádár János 
akkori beszédeiínek és írásainak is ez a központi gondolata. Hiszen akkor ez 
volt a reális — az akkori bel- és külpolitikai helyzetnek megfelelő — politika. 

A legutóbbi öt év tapasztalatai nemcsak azt mutatták, hogy pártunk és né- 
pünk eredményesen dolgozott a XII. kongresszus határozatainak végrehajtá- 
sán, hanem azt is, hogy az élet túlhaladta a korábbi helyzetértékelést és fel- 
adatkijelölést. Beszédről beszédre, cikkről cikkre végig kísérhető, hogy változ- 
tatni lehet és kell a helyzetértékelésen és új, más célokat lehet és kell kitűzni. 
Nyomon követhető, hogy miként alakultak ki fokozatosan azok a vélemények, 
amelyek végül is a párt XIII. kongresszusának ismert határozatában fogalma- 
zódtak meg. 

A nyugati politológusok, hungarológusok okfejtésének igen gyakran az a 
konklúziója, hogy a magyarok , a Moszkva iránti feltétlen hűséggel" váltják meg 
a belső , szabadabb" politizálás jogát, s ezáltal vannak a magyar helyzetnek 
úgymond sajátos vonásai. Pártunk soha nem titkolta internacionalista voltát, 
országunk hovatartozását. Nem is kellett és nem is kell, mivel a magyar— 
szovjet kapcsolatok szilárd elvi alapokon nyugszanak. Az együttműködés min- 

den területén érvényesülnek az internacionalizmus elvei, a szocialista országok 
közötti egyenrangú kapcsolatok lenini normái, amelyek tartalmazzák a nem- 
zeti sajátosságok tiszteletben tartását. Ezek a normák nem pusztán a magyar— 
szovjet kapcsolatok sajátosságai, hanem a szocialista országok együttműködé- 
sének szilárd pillérei. 

Hazánk és a Szovjetunió viszonyáról elmondhatjuk, hogy nincs szükség sem- 
miféle ügyeskedésre, , árukapcsolásra"? reálpolitikánk zavartalan alkalmazásá- 
hoz, mert ugyan két irányból, de egységes elvek alapján közelít mind a szov- 
jet, mind a magyar politika a hazai és a nemzetközi feladatokhoz. 

Akkor viszont, mi az úgymond magyar sajátosságok nyitja? Az, hogy aki 
realista, az az eltérőt, a változatosságot is vállalja. Aki a lenini felfogásnak 
megfelelően mindig ,a konkrét helyzet konkrét elemzésére" törekszik, annak 
óhatatlanul észre kell vennie az eltérőt, a sajátosat is, és kötelezően számolnia 
kell velük, mert ha elmulasztja, menthetetlenül hibázik. Hiszen a reálpolitika 
alfája és omegája, hogy kötelezően számol az adott ország, az adott helyzet 
konkrét politikai, gazdasági, társadalmi és egyéb viszonyaival. És ha innen 
közelítjük meg a magyar sajátosságokat, máris kitűnik, hogy nincs és nem is 
lehet két egyforma szocialista ország, mert az alapvetően közös vonások mel- 
lett ahány ország, annyi sajátosság, annyi változat, annyi szín. 

Aki realista, az magától értetődően őszinte, hiszen alapfeltétel, hogy józanul 
szembe tudjon nézni a rideg, olykor kellemetlen tényekkel is. Aki pedig őszinte, 
az egyszersmind nyílt is, hiszen a kettő édestestvér az emberi természetben, 
és alapfeltétel a kommunista politikában. Őszinte és nyílt még akkor is, ha 
néha ez keservesen nehéz. , Pártunknak, kormányunknak egyáltalán nem az a 
funkciója, hogy csak dicsérjen. Népünk erről az utóbbi évtizedekben tényle- 
gesen meggyőződött. Ilyen vád még nem is hangzott el velünk szemben"? — 
jelentette ki Kádár elvtárs a fővárosi pártvezetőkikel! folytatott tanácskozáson. 
, Nem azért állítottak bennünket a vezetőposztra — mondta 1956-ban —, hogy 
szépeket mondjunk, hanem azért, hogy az igazat mondjuk" ; s ehhez az elvhez 
azóta is tartja magát. 

A nyíltság, az őszinteség a párt politikájának azóta is leginkább , megtérülő 
befektetése". Ám egy dolog valamit testületileg megállapítani, és más dolog 
azt személyesen képviselni. Odaállni az emberek elé és a szemükbe nézve 
kijelenteni például azt, hogy az árakat fel kell emelni ; hogy jobban élünk, mint 
amire lehetőségünk volna; rendszerünk a munkához és nem a munkahelyhez 
való jogot biztosítja. A párt főtitkára nemcsak bírálja azokat a párttagokat, 
akik politikailag elkényelmesedtek és nem állnak ki a párt politikája mellett, 
hanem a kötet tanúsága szerint szóban és írásban is példát mutat, hogyan 
kell azt tenni. 


Kádár János öt év alatt elhangzott beszédei és megjelent írásai, a XIII. 
kongresszus dokumentumai sok gondról, a nehéz feladatokról is szólnak. Nem- 
csak sejtetik, hanem nyíltan ki is mondják, hogy a következő évek sem lesznek 
könnyűek. Ha kemény munkával lehetett csak teljesíteni az előző kongresszu- 
son kijelölt feladatokat, a mostani kongresszuson kitűzött célok eléréséhez 
még nagyobb összefogásra, az erők megsokszorozására van szükség. Most sza- 
porábban kell haladni, gyarapítani a javakat, hogy magunk is gyarapodhas- 
sunk. S mindezt úgy, hogy azok a lehetőségek, amelyek eddig rendelkezésre 
álltak, már jószerint kimerültek. Marad az egyetlen, a legfontosabb: a jobb 
munka. 

Mégsem állíthatja senki, hogy ezek a beszédek és írások csüggesztőek vol- 
nának. Sokan elmondták és leírták már, hogy Kádár János beszédeinek és 
cikkeinek az eredetisége, egyszerűsége és világossága, közérthető előadásmódja 
a megkapó. Valóban a beszédek és a cikkek minden idealizálás nélkül, sallang- 
mentesen mondják: ilyen a helyzet, ezen kell változtatni, innen kell tovább 
lépni. Gondolom, ehhez hozzátehető, hogy minden megnyilatkozásán átsüt a 
kommunista meggyőződése. A józanul gondolkodó emberek érzéseit, mindig 
reménykedő véleményét, talán legrejtettebb gondolatát mondja ki, írja le. 
Csak találomra egyetlen példát: , Gondolom, ismerve a munkásmentalitást is, 
az a valószínű, hogy az emberek számára kisebb bosszúság, ha valamire — 
ami kellene — éppen nincs meg a pénz, mint hogyha pénzzel ki van tömve a 
zsebük és mégsem kapnak érte semmit." A jobb munkára sem úgy ösztökél, 
hogy most már bele kell szakadni a munkába. Sőt, felhívja rá a figyelmet, 
hogy nem többet kell dolgozni, hanem értelmesebben, jobban, magasabb szín- 
vonalon és hatékonyabban. 

Aki realista, őszinte és nyílt, annak egyszersmind humanistának, mélyen ér- 
zőnek kell lennie, különösen az emberi kapcsolatokban, hiszen a realizmus 
gyakran kényszeríti az embert, a politikust, a pártot ,nem szeretem" intézke- 
désekre, kíméletlenül rideg igazságok kimondására. S a szavak és a tettek 
mögött mindig érezni kell a humanizmust, a megértést, a segíteni akarást és 
a jobbítás szándékát. Az őszinteség a kötet egészében mély humanizmussal, 
az emberek mélységes szeretetével párosul. A kötet talán legszebb mondata 
ez: , Ezekben az években sem könnyű a gazdasági vezetők élete, de a válluk- 
ról nem vehetjük le a terheket, mert ha a nép sóhajt és szenved, az nagyobb 
baj, mintha a gazdasági vezetők nyögnek és sóhajtanak egy kicsit." 

Hogy az ilyen gondolkodásmód és megnyilatkozás milyen további gondolato- 
kat ébreszt a hallgatóban és az olvasóban, arra példa az a levél, amely éppen 
e cikk írása közben kerülhetett a kezembe. Egy volt kubikos írta nehéz kézzel, 
de tiszta érzésekkel és gondolatokkal a Központi Bizottság főtitkárának: ,,El- 
nézést kérek, hogy írásommal zavarom, de nagyon szeretem hallgatni beszédeit, 
különösen a rögtönzött beszédeit, amelyek az életből valók" — írja. Majd 
utalva az egyik meditációjára a köszönésről mint az illem egyik alapvető 
követelményéről, így folytatta: , Nekem akkor eszembe jutott, hogy mi, a kun- 
parasztok rövid nyakú ivadékai, mint kubikosok jöttünk Pestre az 1930-as 
években. Budapest házainak fundamentumát ástuk, kubikoltuk ki. Csak mi 
voltunk azon a területen először, a mérnök vagy a vállalkozó mikor kijött. 
nem köszönt. Kerülgetett bennünket, mint kutya a forró kását, mert mi csak 
dolgoztunk. Mi sem köszöntünk, mondván, ő jött, ő köszönjön. Ez jutott eszem- 
be..." Két nehéz sorsú, hasonló életet megélt ember között létesült érzelmi 
kapcsolat azon az alapon, hogy mindketten tudják, milyen messzire került 
népünk, országunk attól a Magyarországtól, azoktól az időktől. 


Aki realista, az nemcsak a jelent és a jövőt, hanem a múltat is reálisan látja. 
Számára nem szépíti meg a történteket a , mindent begyógyító"? jótékony idő. 
Sőt, ha az utókor másként látja az eseményeket, kész korrigálni az axiómának 
hitt alapigazságokat, megingathatatlannak vélt nézeteket, véleményeket. Jel- 
lemző példaként szeretném felidézni, miként találkozott Kádár János a más 
politikai és ideológiai nézeteket valló külföldi partnerekkel. Különösen fcentosak, 
jelentősek voltak az 1970-es években lezajlott nyugat-európai látogatásai. 
Mindenekelőtt azért, mert ezek az enyhülés évei voltak, egyre növekedett ha- 
zánk nemzetközi tekintélye, egyre távolabbra kerültek azok az évek, amikor 

bizonyos tőkés körök hallani sem akartak rólunk, és az ENSZ által — az úgy- 
nevezett magyar ügy tárgyalásával — akarták megleckéztetni a szocialista 
Magyarországot. Kádár Jánost ez idő tájt személyesen, , emberközelből" még 
kevesen ismerték. Azután nagyon rövid idő alatt megtanulták becsülni, érté- 
kelni tárgyalási módját, itthon már akkor is jól ismert szókimondását, gondo- 
lati, politikai világosságát. 

Sohasem felejtem el, miként került sor a Willy Brandttal való első beszél- 
getésre. Mielőtt elkezdődött volna az érdemi tárgyalás, a , prológ" közben 
mindjárt — az ilyenkor szokásos és megengedhető, formális csevely helyett 
— a viszonyokat tisztázó lényegre tért. Mi körülbelül hasonló korúak vagyunk 
— mondotta Brandtnak —, jól emlékezünk a harmincas évekre. Arra, hogy 
milyen képtelen vádakat vagdostak egymás fejéhez a kommunisták és a szo- 
ciáldemokraták. Aztán mi lett a két nagy munkáspárt torzsalkodásának a 
vége? Azt is mind a ketten jól tudjuk. A mi dolgunk tehát az, hogy ta- 
nuljunk a történtekből, és most azt keressük elsősorban, ami összeköt bennün- 
ket, amiben szót értünk és ne azt, ami szétválaszt. Valahogyan Így volt. S 
az ilyen stílusú, őszinte és ezért konstruktív beszélgetéshez azonnal jó partner 
volt a mai szociáldemokrácia egyik kiemelkedő egyénisége, akinek elévülhe- 
tetlen érdemei vannak a kelet-nyugati kapcsolatok megjavításában a második 
világháború utáni Európában. 

Kádár János rögtön megteremtette a konstruktív megbeszélés politikai és 
hangulati alapját. Akárcsak minden más alkalommal, amikor a tárgyalást az- 
zal kezdte, hogy a Magyar Népköztársaság szocialista ország, a Szovjetunió fel- 
tétlen barátja és szövetségese, a Varsói Szerződés szervezetébe tartozik és a 
KGST tagországa. Így fogadjanak el bennünket, ennek ismeretében tárgyal- 
janak velünk, és így keressük a kölcsönös érdekeken alapuló együttműködés 
lehetőségeit. És hogy ez járható út, és csak ez a járható út, arra a legutóbbi 
öt év eseményei is sok példát szolgáltatnak. A könyvben megjelentetett beszé- 
dek, írások is összegzik ezeket a tényeket. 

Az egész kötetből érződik a megalapozott magabiztosság, a bölcs nyugalom, 
egyfajta történelmi optimizmus, ami a társadalmi törvények ismeretéből, a szo- 
cialista társadalomnak a kapitalizmussal szemben mindinkább kibontakozó és 
egyszer majd teljessé váló fölényéről alkotott meggyőződésből, az igazság győ- 
zelmébe vetett hitből fakad. Pillanatnyi vagy tartósabb nehézségeinket nem ba- 
gatellizálja mesterkélt derűlátással, de a mélyebb összefüggések ismerete miín- 
dig láttatja vele a kiút akárcsak keskeny csapásait, halvány fényeit. 

Teljesen nyilvánvaló volt már például, hogy a nehezebbé vált gazdasági 
helyzetben rövidebbre kell fognunk a lépteinket. Természetes, hogy ő is a soka- 
sodó és nehezedő feladatokról beszélt elsősorban. Ám abban a helyzetben sem 
feledkezett meg arról is szólni: , Emberileg belátható időn belül elérhető célnak 
tűnik, hogy Magyarország felemelkedjen az iparilag fejlett országok közé. Ezt 
most, a csökkentett ütemű ötéves terv megszavazása után is merem állítani." 

A történelmi optimizmus megnyilvánul mély békehitében, s Így sohasem 
hatáskeltő jelszónak szánja a szocializmus és a béke oly gyakori éltetését 
beszédjeinek végén, hanem bíztatásnak, amire bizony jócskán szüksége van a 
néha reményüket veszni érző embereknek abban a világban, ahol az imperia- 
listák szélsőséges körei miatt soha nem tapasztalt méretű fegyverkezési ver- 
seny folyik, és Földünk lakói a szó szoros értelemben válaszút elé kerülnek. 
Ki hitte volna, hogy egyszer az egész emberiség sorskérdésévé válik a hamleti 
monológ: lenni, vagy nem lenni? 

IKádár János beszédei és Írásai kifejezik azt a meggyőződést, hogy az az 
irányvonal, amelyet pártunk követ, tartós marad. Nem kerülhetett már ebbe 

a kötetbe az a beszéde, amelyet a júniusi választási nagygyűlésen mondott. 
De a rádió és a televízió révén milliók hallhatták, amikor kijelentette: ,,Mi 
olyan politika támogatását kérjük, amely nem öt évvel ezelőtt született. Ha- 
zánkban hosszabb ideje töretlen a politikai irányvonal, és biztos vagyok ab- 
ban, hogy még sokáig töretlenül érvényesül az a gyakorlat, amely eddig is 
jelentős eredményeket hozott." 

Aki realista, az egyszersmind fogékony az új iránt, nyitott az új gondolatok 
előtt, mindig kész és képes a megújulásra. Nem marad semmi kétség a kötet 
olvasóiban afelől, hogy az immár évtizedeket átfogó politikai irányvonal 
nem a megcsontosodás, a megszokotthoz és a dogmához való ragaszkodás jele. 
Ellenkezőleg. Ez az irányvonal éppen azért lehet évtizedek óta töretlen, mert 
egyidejűleg stabil és változó. Munka és harc közben alakul, erősödnek jó 
vonásai, gyarapodik, gazdagodik újakkal, s lesz a múlté belőle az, ami elavul, 
túlhaladottá válik, vagy nem bírja ki a gyakorlat, az élet szigorú próbáját, 
nem állja kritikáját. Ha nem így volna, nem érhette volna el a párt, a magyar 
nép azokat a sikereket, amelyeknek a barát örül, s amelyeket a korrekt és 
józan ellenfél elismer. Az új iránti igény és érzék nélkül nem lehetett volna 
másfél évtizeddel ezelőtt megreformálni és most tovább fejleszteni a gaz- 
daság irányításának rendjét, nem lehetett volna éppen a közelmúltban meg- 
hozni azokat a különböző intézkedéseket, amelyek tovább fejlesztik politikai 
rendszerünket, szélesítik, mélyítik hazánkban a demokráciát, növelik az önkor- 
mányzat, a népképviselet jelentőségét. 

, Pártunkat szilárd elvek és nem dogmák vezérlik. Arra törekszik, hogy 
a fejlődés új problémáira is megtalálja a helyes, szocialista választ. Hiszen az 
élet gyorsan halad, a társadalom fejlettebb fokán új kérdések jelentkeznek, 
amelyekre az évtizedekkel, vagy akár a tíz vagy húsz évvel ezelőtt adott 
válasz már nem felel meg tökéletesen. Ezért folyamatosan meg kell újítani 
politikánkat. Hogy ez az elmúlt öt esztendőben milyen mértékben sikerült 
— a kongresszus bírálhatja el. Mi az elviekben szilárd, a napi politikában kö- 
rültekintő és megfontolt, a megújulásra kész pártot tekintjük az eszményünk- 
nek" — mondotta a XIII. kongresszuson a Központi Bizottság beszámolójához 
fűzött szóbeli kiegészítőjében. 


A recenzió nem vállalkozhatott a reálpolitika minden jellemző vonásának 
felsorolására és faglalására. Hogy csak egy nagyon fontos témát említsek: aki 
reálpolitikát folytat, az tudja, hogy egymagában az ember is, a politikus is, 
az ország is, a nép ús kevés és gyenge. Hogy erős legyen, barát, támogató 
szövetséges kell, itthon és külföldön. Vagyis jó szövetségi politikát kell foly- 
tatni. A recenzió szubjektív hangvétellel kezdődött. A kötetet átolvasva sem 
lehet letagadni, de miért is kellene, különösen éppen akkor, amikor a reali- 
tásokról szólunk, hogy pártunk főtitkárának személyesen nagy szerepe van a 
párt mai reálpolitikájának alakításában. Ez is realitás. Nagy szerepet játszik 
venne intuitív képessége, a társadalmi, politikai megfontoltsággal párosuló 
újító hajlama, politikai frissessége, nagy élettapasztalata, történelmi távlatok- 
ban látó és láttató képessége, miközben minden porcikájával érzékeli a napi 
tennivalókat. Ez is realitás. 

A meghatározó, a lényeg azonban az, hogy a párt főtitkárának e kötetben 
összegyűjtött megnyilatkozásai is kifejezik: a Magyar Szocialista Munkáspárt 
a lenini úton jár, a marxizmust alkotó módon alkalmazza, az elvekbeh tán- 
toríthatatlan, a gyakorlatban rugalmas. Ez a reálpolitika és a történelmi op- 
timizmus szilárd alapja. 


T. I. OJZERMAN : 


Lukács György, az imperializmus polgári 


filozófiájának kritikusa 


A filozófia történeti múltjának marxista—leninista kutatása nem hagyhatja 
figyelmen kívül annak mai állapotát, bármily messze is esne tőle az a múlt, 
amely a vizsgálódás tárgyát képezi. Hiszen a filozófia múltja nem tűnik el 
nyomtalanul az idők mélyén; minden új történelmi korszakkal együtt maga 
is újjászületik, újraértelmeződik, átértékelődik, fejlődik, újabb szemléleti rend- 
szerekbe torkollik. Ezért a kapitalizmus kialakulásának és megszilárdulásának 
korszakában megjelent bölcseleti tanok kutatására serkentőleg hat a jelenkori, 
reakciós burzsoázia filozófiájának kritikai elemzése. Ám az imperializmus pol- 
gári filozófiájának tanulmányozásakor még inkább szükséges a burzsoázia filo- 
zófiailag haladó fejlődési szakaszához fordulni, hiszen az idealista bölcselkedés 
legújabb változatai egyrészt megannyi tagadását jelentik a klasszikus filozófia 
vívmányainak, másrészt ama maradi irányzatokat erősítik fel s mélyítik el, 
amelyek már a kapitalizmus felfelé ívelő fejlődési szakaszában is jelen voltak. 

Lenin , Materializmus és empiriokriticizmus" című műve ragyogó mintaképe 
az imperialista korszak polgári filozófiája egységesen egész, a történelmi össze- 
függéseket szem előtt tartó marxista vizsgálatának. Megkülönböztető vonása a 
modernista idealista filozófia (machizmus, emgpiriokriticizmus stb.) kritikai 
szembesítése a klasszikus filozófiai tanokkal. A polgári filozófia klasszikusai — 
hangsúlyozza Lenin — nem próbálták megkerülni az alapvető filozófiai alter- 
natívát, nem rejtőztek el az elkerülhetetlenül szükséges filozófiai választás elől 
az eklekticizmus posványába. Ők határozottan szembehelyezték egymással a fő 
— a materialista és az idealista — filozófiai irányzatokat. 

Teljesen eltérő magatartást tanúsítanak viszont Mach, Avenarius, illetve 
tanítványaik és követőik. Nevezetesen egy új, harmadik út felfedezésének igé- 
nyével lépnek fel, vagyis a filozófia alapkérdésében megfogalmazódott alterna- 
tíva kiiktatására tesznek kísérletet. Mind a materializmus, mind az idealizmus 
ellenfeleinek kiáltják ki magukat, jóllehet valójában csak Berkeley és Hume 
idealista tanait élesztik újra, korszerűsítve azokat. 

Lenin nem csupán leleplezi a filozófiai , harmadik utasság" reakciós, eklek- 
tikus utópiáját, nem elégszik meg azzal, hogy felfedje a machizmus és az 
empíiriokriticizmus epigon, idealista jellegét. Ellenkezőleg, a lehető legvilágo- 
sabban és mélyrehatóbban feltárja az objektív összefüggést e tanok és a kapi- 
talista fejlődés hanyatló ága, a burzsoázia reakciós, a társadalmi haladással el- 
keseredetten szembeszegülő osztállyá válása között. Lenin hasonlóképpen ki- 
fejti a machista divat elméleti, a nem a filozófia fejlődéséhez közvetlenül kap- 
csolódó támaszait, továbbá ennek az epigon tannak — amelyet a kortársak kö- 
zül mégis sokan a legújabb igeként fogadtak a filozófiában — jelentékeny ha- 
tását. A fizika módszertani válságáról van szó a századfordulón, a metafizikus 

gondolkodásmódban bekövetkezett válságról, amelynek keretében a klasszikus 
mechanika fejlődött, és ami különösképpen fontos, a metafizikus materializmus 
elvi elégtelenségéről a fizika területén tett új felfedezések értelmezésében. 

A metafizikus materialista sematizmus és a természettudományokban kez- 
dődő forradalom közötti ellentmondás feltárása rendkívül fontos vonatkozása 
a lenini elemzésnek. Ez az alapja annak, hogy Lenin a dialektikus materializ- 
must nemcsak az idealizmussal állítja szembe, hanem a történelmileg megha- 
iadott metafizikus materializmussal is. A későbbiek során a , Filozófiai füze- 
tek"-ben megfogalmazott lenini elv, hogy a dialektikus idealizmus közelebb áll 
a dialektikus materializmushoz, mint a régi, metafizikus materializmus, bizo- 
nyos fokig már előlegezve van a , Materializmus és empiíriokriticiízmus"-ban. 


Az imperializmus korabeli idealista filozófia elemzésének lenini, sokoldalú 
tudományos megközelítése, a filozófia pártosságának lenini elve, mely egyben 
a materializmus különböző, történelmileg kialakult formáinak kritikai értéke- 
lését is feltételezte, hatott Lukács Györgyre, a jeles magyar marxista filozó- 
fusra. olyan alapvető művek megírásában, mint az Egzisztencializmus vagy 
marxizmus (1948) vagy Az ész trónfosztása (1954). Ezek az alkotások nem 
csupán a legnagyobb befolyással rendelkező legújabb polgári filozófia egyes 
irányzatainak alapos, a maguk nemében egyedülálló elemzését adják, de az 
imperializmus korabeli polgári filozófiájának mint egésznek a mélyreható, 
napjaink marxista filozófiai irodalmában a legjobb jellemzését is. 

Amikor Lukács kiemeli kutatásának elméleti kiinduló tételeit, hangsúlyozza 
a machizmus lenini bírálatának elvi, módszertani jelentőségét. , Lenin ismeret- 
elméleti bírálata... olyan elvi magaslatokon mozog, hogy találó maradt az 
imperialista korszak összes hasonló bölcseleti irányai számára... Nagy téve- 
dés volna úgy látni a helyzetet, mintha Lenin bírálata kizárólag a machizmusra 
vonatkoznék, mintha a későbbi filozófia túlhaladta volna a Lenin bírálta elvi 
álláspontot."! Továbbfejlesztve ezt a tételt, amely közvetlenül a , Materializmus 
és empiriokriticizmus" jelentőségének a modern polgári filozófiában tapasztal- 
ható alábecsülése ellen irányult, Lukács rámutat arra, hogy az imperialista 
korszak polgári bölcselete fejlődésének uralkodó tendenciája azzal a Lenin 
által leleplezett igénnyel lép föl, hogy egy új, harmadik utat nyitott meg a 
filozófiában, mely megszünteti a materializmus és az idealizmus szembenállá- 
sát. A legvilágosabban ez az igény az idealizmus látszólagos megtagadásában 
jut kifejezésre, az idealizmus tüntető bírálatában . . . idealista álláspontról. 

Az teljesen egyértelmű, hogy egyes idealisták más idealisták általi bírála- 
tának — mégha ezt mindenfajta idealizmus elvi tagadásaként állítják is be — 
semmi köze sincs az idealista filozofálásról történő tényleges lemondáshoz. 
Nem szükséges valamiféle különleges éleslátás annak tisztázásához, hogy való- 
jában az idealizmus bizonyos, főleg racionalista változatainak tagadásáról van 


1 Lukács György: A polgári filozófia válsága. II. Bővített kiadás. Hungária, 1949., 227. old. 
Lukács György tételének korszerűségét az a tény támasztja alá, hogy a jelenkori burzsoá 
filozófia a korábbihoz hasonlóan újító bölcseleti irányzatként értelmezi a machizmust, s ezzel 
tulajdonképpen lebecsüini igyekszik a lenini , Materializmus és empiriokritícízmus" kimagasló 
jelentőségét. Így például E. Smith, a neotomizmushoz közel álló amerikai filozófus azt állít- 
ja, hogy , a jelenkori fizika, a XX. század fizikája legfőképpen éppen azért ért el kiemelkedő 
eredményeket, mert követte Mach abbeli törekvéseit, hogy leszállásra kényszerítse a gondolatot, 
a világ érzékileg megfigyelhető részeihez közelítve azt" (Smith E.: Idea — Man of Today, 
Milwaukee 1950., 196. old.). Egy másik, ugyancsak amerikai filozófus, E. Nagel elhallgatja a 
legújabb pozitivista (és , posztpozitivista") nézetek eszmei rokonságát a machizmussal, és Ki- 
jelenti a lenini mű kapcsán, hogy az ebben a könyvben foglalt polémia többé már nincs 
közvetlen kapcsolatban a nyugati filozófia helyzetével (Nagel E.: Logic without Metaphysics, 
N. Y. 1956.. 393. old.). 


34 T. I. OJZERMAN 


szó, vagyis az idealista filozófia módosulásáról, alkalmazkodásáról az imperia- 
lista korszak teremtette új körülményekhez. 

." A történelmileg hitelüket vesztett idealista tanok helyébe olyanfajta idea- 
lista elméletek lépnek, amelyek elkenik a szellemi és az anyagi, a szubjektív 
és az objektív között feszülő ellentétet, és ily módon megkísérlik kiiktatni 
a filozófia alapvető kérdését az abban rejlő, a materializmus és az idealizmus 
elvi elhatárolására irányuló, alapvető ismeretelméleti imperatívusszal együtt. 
A valóságban — állapítja meg helytállóan Lukács György — természetesen 
az idealizmus eltorzult formájú felújításáról van szó, a materializmus elleni 
világnézeti harc új formáiról."? Éppen Leniné az érdem — mutat rá Lukács —, 
hogy lépésről lépésre megcáfolja a , harmadik út" koncepcióját, méghozzá olyan 
időszakban, amikor az éppen csak megjelent a történelem színpadán. 

A polgári filozófia további fejlődése számos újabb kísérletben bővelkedett 
a , harmadik út" élesztésére, és ez meggyőzően bizonyítja a lenini kritikai 
elemzés kimagasló jelentőségét. Bármennyire is különbözne például Husserl 
fenomenológiája (akárcsak Heidegger vagy Sartre egzisztencializmusa) az em- 
piriokriticizmustól vagy a machizmustól (az idealista empirizmus változatai), 
az előbbi irányzatokra is teljes mértékben jellemző az a reakciós, utópista tö- 
rekvés, hogy egy , harmadik utat" nyissanak a filozófiában, hogy felülemel- 
kedjenek a materializmus és az idealizmus, úgymond, egyoldalú ellentétein. 

Miközben Lukács György az idealista filozófia legújabb változatai marxista 

bírálatának lenini elveit követte, rendkívül fontos kutatási feladatot tű- 
zött ki célul maga elé: megvilágítani az imperialista korszak polgári filozófiá- 
jának kialakulását, nyomon követni főbb fejlődési szakaszait, feltárni reakciós 
tartalmát, mely törvényszerűen csúcsosodott ki a fasizmus embergyűlölő világ- 
szemléletében, fajvédő történetfilozófiájában és antiintellektualista mitológiájá- 
ban. E feladatot a magyar marxista filozófus számos művében valósította meg, 
mindenekelőtt a széles körben ismert és elismert, alapvető monográfiájában, 
Az ész trónfosztásában. 
. Jóllehet e kutatás közvetlen témája az imperialista korszak polgári filozófiá- 
ja, a szerző terjedelmes művének jelentős részét a már premonopolista kapita- 
lizmus viszonyai között megjelent reakciós filozófiai tendenciák részletes elem- 
zésének szenteli. Ebben az összefüggésben vizsgálja például Schelling késői né- 
zeteit, Schopenhauer voluntarista eszmerendszerét, vagy Kierkegaard vallásos 
bölcseletét. Mint azt Lukács helyesen megállapítja, a burzsoá filozófia felbom- 
lása, az idealizmus válsága már a múlt század első felében, vagyis a polgári- 
demokratikus átalakulások kiteljesedésének időszakában, a tudományos szocia- 
líizmus. a marxizmus megjelenésének idején megkezdődött. Egyet kell érte- 
nünk Lukáccsal, amikor megállapítja, hogy az idealista bölcselkedés legszembe- 
tűnőbb, leghatásosabb, leglényegesebb kifejeződése, főleg az imperialista kor- 
szakban, a filozófiai irracionalizmus. Az irracionalista idealizmus természetsze- 
rűleg már korábban is létezett. Találkozunk vele a kereszténység hajnalán, a 
középkorban, akárcsak a polgári filozófia haladó fejlődésének időszakában. 
A korábbi irracionalizmus (ide sorolva a 17—18. század néhány polgári gondol- 
kodójának irracionalizmusát ís) azonban alapjában véve egy vallásos-misztikus 
tanítás volt, melyet lépten-nyomon szembehelyeztek a bölcselettel. Figyelemre 
méltó, jegyzi meg találóan Lukács, hogy maga az ,irracionalizmus" kifejezés 
csak a 19. században jelenik meg a filozófiában.? 

A 19. század első felének kezdetén kialakult filozófiai irracionalizmus, amely 
az imperialista korszakban vált uralkodó irányzattá, az idealizmus minőségileg 


2 Lukács György : 1. m., 224. old. 
3 V. ö. Lukács György: Az ész trónfosztása. Ötödik kiadás. Magvető Kiadó, 1978., 87. old. 

új változatát képezi. Ez egy olyan idealizmus, amelyet szembeállítanak a klasz- 
szikus idealista filozófiával, illetve az ortodox dogmatikus keresztény teológiá- 
val. Schopenhauer eszmerendszerének , kozmikus akarata? természetesen na- 
gyon eltávolodott már a jóságos isteni őslényegről, az abszolút eszméről stb. 
alkotott hagyományos keresztény elképzeléstől. Schopenhauer tanítása szerint 
a kozmikus akarat — tevékeny, kíméletlen szubsztanciává lett, abszolút 
destruktív, radikálisan értelemellenes, személytelen, totális rossz. Mellesleg 
Kierkegaard alapjaiban vallásos bölcselete szintén kihívó módon szembehelyez- 
kedik a keresztény ortodoxiával, általában mindenféle teológiai dogmatikával. 
Nem véletlenül értelmezik egyes burzsoá kutatók vallásos ateizmusként Kier- 
kegaard felfogását. 


Friedrich Nietzsche, amint azt Lukács meggyőzően bizonyítja, a vallástalan 
irracionalizmus legjelentősebb, legharcosabb képviselője, aki a kereszténység 
ideológiai dogmatikájával szembeni minden oppozíciója ellenére végső soron 
kiszélesíti a vallás világszemléleti alapjait, jóllehet ezt úgy hajtja végre, hogy 
közben tagadja a szellem, általában az ideális hagyományos-idealista felfogá- 
sát. Nietzsche a természetfölötti, anyagtalan valóság szupranaturalista elméle- 
tével szemben ellentételezi az eleven élet, a hús, a testiség fogalmát. Ám az, 
amit ő önmagában elegendő testiségnek nevez, a közelebbi vizsgálatnál csupán 
az anyag misztifikációjának, az értelemmel, a gondolkodással ösztönként szem- 
beállított tudattalanság abszolutizálásának bizonyul. Ily módon tehát az irra- 
cionalizmus kizárja az intellektust, a tudatot, s azt másodlagosnak, az , élet" 
származékának tekinti, ez utóbbit pedig szubsztanciának nyilvánítja, amely 
természetesen nem anyagi, de ugyanakkor nem is ideális természetű. Követke- 
zésképpen a nietzscheanizmus egyben a materializmus és az idealizmus közötti 
antitézis meghaladására tett egyik kísérletként is jelentkezik. Az ész fogalma 
a mítoszra redukálódik. az idealista filozófiát mítoszalkotással vádolja meg. 
A filozófia legfőbb feladatául az ész trónfosztását jelöli ki. 


A legújabb filozófiai irracionalizmus —- kezdve Simmellel, Spenglerrel, 
Schelerrel folytatva az egzisztencialistákkal, a neohegeliánusokkal és zárva a 
sort a fasisztabarát vagy fasiszta , életfilozófiával", a fajüldöző álszociológiával 
— korszakalkotó hivatását a tudomány, az ész számára megközelíthetetlen, 
legfelsőbb valóság felfedésében és megértésében látja. Éppen ez az úgymond 
kezdettől fogva létező realitás a nagybetűs Irracionális, azaz egy vak, minden- 
ható őserő, melyet az okoskodó, ,intellektuális" ész megpróbál törvények 
közé szorítani, vagy viselkedési normáknak alávetni. A törvények azonban csak 
azok számára léteznek — így az irracionalisták —, akiknek engedelmeskedniük 
kell. Az irracionalitás birodalmában viszont, amelyet az igazi valóságnak kiál- 
tanak ki, nem léteznek törvényszerűségek, semmiféle korlátok. Ott korlátlan 
hatalommal uralkodik a törvénytelenség, az ontológiai önkény, a kiszámíthatat- 
lan és ellenőrizhetetlen sors. 


Nyomon követve egyfelől a Nietzsche és Schopenhauer, másfelől az egzisz- 
tencializmus, a neohegelianizmus és az előző irányzatok közötti elméleti foly- 
tonosságot, Lukács határozottan állást foglalt a legújabb kori irracionalizmus 
történetének, mint egy tisztán elméleti, filozófiai folyamatnak a tárgyalásával 
szemben. Nietzsche bölcseletének lényege nem abban rejlik, hogy miközben 
továbbvitte Schopenhauer tanítását, megteremtette az , életfilozófia" egy újabb 
változatát. Lukács hangsúlyozza, hogy , Nietzsche irracionalista életfilozófiája 

nyílt felhívás volt a reakciós antidemokratikus, antiszocialista imperialista te- 
vékenységre . . . 

A polgári filozófia történészei, különösen az irracionalizmus hívei úgy igye- 
keznek ábrázolni e filozófiai áramlat fő fejlődési szakaszait, mint az irracioná- 
lis realitás megismerésének egymást követő lépcsőfokait, mint átmeneteket 
újabb hiteles filozofálási formák felé. Ellentétben ezzel az idealista nézettel, 
amely az irracionalizmus védelmezésének ideológiai szerepét tölti be, Lukács 
az említett áramlat történetét a marxista történelemfelfogás álláspontjáról jel- 
lemzi, melynek tételeit a vizsgálat tárgyához alkalmazkodva konkretizálódnak. 
Szemben az irracionalizmus történetének idealista, különösképpen irracionalis- 
ta értelmezésével, , azt akarjuk megmutatni — írja Lukács —, hogy az irra- 
cionalizmus különböző szakaszai az osztályharc problémáira adott reakciós 
feleletekként jöttek létre. A társadalmi haladásra való reagálásának tartalmát, 
formáját, módszerét, hangját stb. ennélfogva nem ilyen reá jellemző belső 
dialektika határozza meg, hanem az ellenfél, a harci feltételek, amelyeket rá- 
kényszerítenek a reakciós burzsoáziára. Ezt, mint az irracionalizmus fejlődé- 
sének alapelvét kell szem előtt tartani." 

Az újkor irracionalizmusa így a polgári forradalom elleni reakcióként jött 
létre. További fejlődését a tőkés társadalom antagonisztikus ellenmondásainak 
elmélyülése határozza meg, valamint a kapitalista rendszer létét fenyegető 
proletariátusnak önálló politikai erőként történő színrelépése. Lényeges hatása 
volt ebből a szempontból is a haladó polgári filozófia vívmányait kritikusan, 
megszüntetve megőrző módon feldolgozó tudományos szocializmus megjelené- 
sének. A filozófiai irracionalizmus átnövését az imperialista prefasiszta, majd 
fasiszta terrorizmus és rablás ideológiájává szintén nem egyszerűen az anti- 
intellektualizmus elméleti önfejlődése idézi elő. Ennek az ideológiai folyamat- 
nak az alapját a széles körű imperialista reakció, a tőkés rendszer általános 
válsága, az imperializmus leggyengébb láncszemének áttörése, a Nagy Októberi 
Szocialista Forradalom, a szocializmus szovjetunióbeli győzelme képezte. 

Nem nehéz megérteni — s ezt kitűnően bemutatja az , Ész trónfosztása" 
című monográfia —, hogy az alapvető tézis, mely körül a jelenkori irraciona- 
lizmus egész érvelése kibontakozik, tulajdonképpen nem is valamely bölcseleti 
irányzat, hanem az egész burzsoá reakciós ideológia számára közös harc a tár- 
sadalmi haladás ellen, és nem egyszerűen annak elméleti tagadása. 

Napjainkban már nem lehet nyíltan tagadni, hogy a társadalmi haladás (el- 
lentétben például a tudományos-műszaki haladással, amellyel természetesen 
szoros kapcsolatban áll) csak a termelés kapitalista társadalmi viszonyaiból a 
szocializmusba való objektív, gazdaságilag meghatározott átmenet útján valósít- 
ható meg. Jellemző e tekintetben az a körülmény, hogy a korunkbeli irraciona- 
lizmus rendszerint tagadja a tudományos-műszaki haladást. Az irracionalista 
tagadás tárgya a felfelé ívelő társadalmi fejlődés, a társadalmi viszonyok ész- 
szerű átrendezésének lehetősége, az emberi élet társadalmi feltételei megjavítá- 
sának lehetősége. Ily módon a modern filozófiai irracionalizmus összemosódik 
a társadalmi pesszimizmussal, mely utóbbi egyre inkább az imperialista bur- 
zsoázia ideológiájának alkotóelemévé alakul át. A társadalmi pesszimizmus, 
állapítja meg Lukács, , mindenekelőtt minden politikai cselekvés értelmetlen- 
ségének filozófiai megoldását jelenti. Hiszen ez az indirekt apologetika e fo- 
kának társadalmi funkciója. Hogy e következtetéshez eljuthasson, mindenek- 
előtt a társadalmat és történelmet kell filozófiailag értékétől megfosztani". 


4 Lukács György : 1. m., 30—31. old. 
5 Lukács György : i. m., 15. old. 
6 Lukács György : i. m., 89. old. 

Míg a 19. század polgári apologétái annak bebizonyítására törekedtek, hogy 
valamennyi társadalmi baj kútforrása a kapitalizmus elégtelen kifejlettsége, 
ezért tehát kiküszübölésüket a kapitalista utat követő további előrehaladás hoz- 
hatja meg, addig az állammonopolista kapitalizmus jelenkori irracionalista 
apologetikája inkább arra helyezi a hangsúlyt, hogy a társadalmi rossz eleve 
adott, megszüntethetetlen, a jobb jövő reménye pedig nem egyéb önámításnál. 
A mai irracionalizmus igehirdetői sub specie aeternitatis megvetéssel kezelik 
a társadalmi élet ésszerű megszervezésének eszméjét, mint szörnyű katasztró- 
fákkal terhes, talajtalan álmodozást, sőt majdnem mint valamiféle alig leple- 
zett félelmet egy józan, megszépítő ábrándoktól mentes szemlélettől az emberi 
életet, az emberi természetet magát illetően. 

A kapitalizmus filozófiai apológiájának irracionalista átalakulása teljesen 
törvényszerű, mint ahogy arra az imperialista burzsoázia bölcseletének és szo- 
ciológiájának lukácsi, kritikai elemzése rávilágít. A mai polgári irracionaliz- 
mus, ellentétben a korábbi filozófiai tanokkal, nem tagadja a társadalmi meg- 
rázkódtatásokat, melyek már jó ideje jelentkeznek a polgári társadalom fel- 
színén. A kapitalizmus lényegéből fakadó, antagonisztikus ellentmondásaink 
idejét múlta, hitelét vesztett tagadásával azok irracionalista misztifikálását 
helyezik szembe. A tőkés rendszer válságát manapság a , technikai civilizáció", 
általában az emberi lét válságaként ábrázolják, mint az emberi ész elbizako- 
dottságának és felelőtlen önkényeskedésének elkerülhetetlen következményét. 

Azt látjuk tehát, hogy Lukács György az imperializmus korszaka polgári fi- 
lozófiájának kritikai vizsgálatában — a marxista—leninista módszertan szel- 
lemében — mindenekelőtt e filozófia ideológiai szerepét fejti ki, és annak szo- 
ros összefüggését az adott történelmi korszakkal, valamint a rá jellemző belső 
ellentmondásokkal egyetemben. Az imperializmus korszaka ellentmondásainak 
elemzése lehetővé teszi annak megértését, miért ölt paradox formákat a mai 
burzsoá apologetika, nevezetesen, hogy mi okból lép fel, egyebek közt, a ro- 
mantikus antikapitalizmus zászlaja alatt, vagy például mindenfajta társadalmi 
érintkezés egzisztencialista bírálataként. 

Mint ismeretes, a marxizmus-—leninizmus nem korlátozódik az idealista böl- 
cselet osztálygyökereinek elemzésére, hanem feltárja az idealista tévelygé- 
sek ismeretelméleti gyökereit is. Az abszolút relativizmusnak mint ismere- 
teink dialektikus viszonylagossága elferdítésének lenini elemzése rendkívül ta- 
nulságos e tekintetben. Lukács György ismét követi Lenin útmutatásait ak- 
kor, amikor a jelenkori irracionalizmusnak a dialektikához való viszonyát 
vizsgálja, miáltal felfedi e reakciós tan ismeretelméleti forrásait. A megisme- 
rés, magyarázza Lukács, amennyiben csak hozzávetőlegesen tükrözi tárgyát, 
ellentmondást tételez föl a tükröző és a tükrözött között. Ennek az ellentmon- 
dásnak a meghaladása a megismerés továbbfejlődése folyamán valósul meg, 
ámbár eközben újabb ellentmondások születnek az új ismeretek és az objek- 
tív valóság között. , Minthogy az objektiv valóság gazdagabb, változatosabb, 
bonyolultabb, mint amennyire gondolkodásunknak legjobban kifejtett fogal- 
mai valaha is lehetnek, ezért az olyan összeütközések gondolkodás és lét kö- 
zött, amilyeneket itt jellemeztünk, kikerülhetetlenek. S ezzel olyan időkben, 
amelyekben a társadalom objektív fejlődése, s ezáltal új természeti tünemé- 
nyek felfedezése, rohamosan halad előre, nagy lehetőségek merülnek fel az 
irracionalizmus számára, hogy ezt az előrehaladást misztifikálása segítségével 
visszafelé irányuló mozgássá változassa."7 Így volt ez a Nagy Francia Forra- 
dalom idején és a 19. század eleji nagy természettudományos felfedezések ko- 


7 Lukács György : i. rn.. 99—91. old. 

rában. Ily módon a tükröződés irracionalista tagadása, az , ész tehetetlenségé- 
ről"? és a tudás hiábavalóságáról szóló antidialektikus fecsegések a megismerés 
olyan valós ellentmondásait tükrözik, metafizikus módon, amelyek a materia- 
lista dialektika álláspontjáról nemcsak feltárhatók, de meg is oldhatók. 

Lenin így írt a megismerés ellentmondásainak valamennyi formáját jelle- 
mezve: ,Nem tudjuk a mozgást elképzelni, kifejezni, lemérni, ábrázolni, ha 
nem szakítjuk meg a. folytonost, nem egyszerűsítjük, nem durvítjuk, nem 
daraboljuk fel, nem öljük el az elevent. A mozgás gondolati ábrázolása mindig 
eldurvítás, elölés — és ez nemcsak a gondolati, hanem az érzeti ábrázolás is, 
és nemcsak a mozgásé, hanem minden fogalomé. 

Éppen ebben van a dialektika lényege. Éppen ezt a lényeget fejezi ki az 
ellentétek egységének, azonosságának formulája.""? 

Lenin, megállapítva a megismerési-visszatükrözési folyamatban a valóság 
torzításának elkerülhetetlenségét, egyúttal rámutat arra is, hogy a megismerő 
alany, miközben feltárja ezt a torzítást — az igazság és a tévedés közötti szük- 
séges, dialektikus ellentét törvényszerű megjelenését —, mind hitelesebben 
ismeri meg az objektív valóságot. Ezalatt az irracionalizmus, amely képtelen 
arra, hogy értelmileg megragadja a , dielektika lényegét", úgy értelmezi a 
megismerés ellentmondásos jellegét, mint a létezőre vonatkozó valós, objektív 
tartalmat hordozó tudás lehetetlenségét. Lukács, amikor az irracionalizmus 
ismeretelméleti gyökereit jellemzi, egyben arra is rámutat, hogy azok a kér- 
dések, amelyeket ez a tan misztifikál, a marxista filozófia talaján ésszerű meg- 
oldást nyernek. 

Az imperializmus polgári filozófiájának kritikai elemzését Lukács főleg a 
filozófiai irracionalizmus vizsgálatára korlátozza. Ez azonban nem jelenti azt, 
hogy valamennyi jelenkori idealista tanítást az irracionalista filozofálási módra 
redukálja. Lukács figyelmeztet egy ilyen egyoldalú megközelítés veszélyére, 
és hangsúlyozza, hogy az irracionalizmus, , csak egyik fontos tendenciája a 
reakciós polgári filozófiának". Mindamellett az irracionális tendencia — s ezt 
nagyon fontos hangsúlyozni — bizonyos mértékben sajátja minden reakciós, 
idealista tanításnak. S jóllehet ,a reakciós polgári filozófia köre... sokkal 
tágabb, mint a tulajdonképpeni, szigorúbb értelemben vett irracionalista filo- 
zófiáé", mindazonáltal ,, ...alig van reakciós filozófia bizonyos irracionalista 
beütés nélkül . . .? 

Lukács elméleti fejtegetései kellőképpen megmagyarázzák, hogy miért emeli 
ki az imperializmus korszaka polgári filozófiájának bírálatában az irraciona- 
lizmust, miért tulajdonít a kritikájának elsőrendű jelentőséget. 


Mint az előbbiekben kifejtett gondolatokból kiderül, Lukács vizsgálódásá- 
nak irányultságában nem csupán az elméleti, hanem a politikai megfontolások 
is meghatározóak voltak. Az irracionalizmus nem csupán egy reakciós filozófiai 
elmélet, hanem a fasiszta diktatúra eszmei szálláscsinálója. A hitleri ideológia 
az irracionalizmus elméleti fegyvertárából merítette alapvető világszemléletét. 

A dialektikus materializmus és az irracionalizmus között feszülő, kibékít- 
hetetlen ellentét egyben filozófiai kifejezése a szocializmus és az imperialista 
reakció egymással vívott ideológiai harcának. A burzsoázia küzdelme a kom- 
munizmus ellen már jóval a Nagy Októberi Szocialista Forradalom győzelme 
előtt elkezdődött és napjainkig tart. A kommunizmus ellen meghirdetett ,,ke- 


8 V. I. Lenin Összes Művei. Második kiadás. 29. kötet. Kossuth Kiadó, 1972., 212. old. 
9 Lukács György : t. m., 9. old, 

resztes hadjárat" élén ma az amerikai imperializmus áll. Lukács teljesen in- 
dokoltan hangsúlyozza a szerves összefüggést az antikommunizmus, a hideg- 
háborús politika, illetve az irracionalista bölcselkedésnek az imperialista pro- 
paganda által használt, szabványosított formái között. , Mi marxisták — Írja 
Lukács — tudjuk, hogy a nagy, döntő csata az ész és észellenesség között, a 
materialista dialektika és irracionalizmus között, miután ez a harc már rég a 
marxizmus körül való vitává lett, filozófiailag is csak a proletariátusnak a 
burzsoázia felett aratott győzelmével, a kapitalizmus bukásával, a szocializmus 
felépítésével juthat véglegesen diadalmas befejezésre." 

Tekintettel azonban arra, hogy az imperializmus reakciós az egész vonalon, 
továbbá, hogy az imperialista burzsoázia támadja a dolgozók demokratikus 
vívmányait, az imperialista reakció és annak filozófiai megjelenítése elleni 
harc nemcsak szocialista, hanem összdemokratikus, humanista feladat is. , A 
tömegek — mutat rá Lukács —, az észért harcolva, proklamálták az utcához 
való jogukat, azt a jogukat, hogy közreműködjenek a világ sorsának intézé- 
sében. Erről a jogról, az észnek saját ügyükben, az emberiség ügyében való 
használatáról, arról a jogról; hogy egy ésszerűen vezetett világban, nem pe- 
dig a háborús őrület káoszában éljenek, nem fognak többé lemondani."!! 


Ennélfogva a polgári filozófia válságának, méghozzá legnyilvánvalóbb, irra- 
cionalista kifejezési formájának elméleti vizsgálata Lukács művében tudomá- 
nyos megalapozójává válik az imperialista reakció ellen vívott egységes, szo- 
cialista és demokratikus harc objektív szükségességének. S a náci, embergyű- 
lölő ideológia leleplezése ezért nemcsak a reakciós történelmi múlt kutatását 
jelenti, hanem egyben harcra is szólít ama reakciós erők ellen, amelyek nap- 


jainkban továbbfolytatják sötét üzelmeiket. 


Lukács György nem volt szobatudós, aki a jelenkori polgári filozófiát, kü- 
lönösen pedig az irracionalizmust pusztán csak mint elméleti konstrukciók egy 
rendszerét, mint a tévelygések tömkelegét kezelte volna. Nagyon jól tudta, hogy 
, a választás ratio és irratio között sohasem simmanensx filozófiai kérdés". 
A filozófiai konfrontációk, hangsúlyozta szüntelenül, nem csupán megismerési 
szituációkat jelentenek: olyan ellentmondásokat tükröznek, amelyek a társa- 
dalmi valóság sajátjai. S a filozófiai gondolat mozgásának helyes megértése 
meghatározott társadalmi-politikai állásfoglalást feltételez. , Minél valódibb és 
jelentősebb egy gondolkodó, annál inkább korának, országának, osztályának 
fia. "5 — írta Lukács. És e szavakat ő magára is kell alkalmazni, a gondolkodó- 
ra, aki tudatos ideológusa volt a munkásosztály szocialista mozgalmának. 


Az imperializmus korszaka polgári filozófiájának lukácsi bírálata — méltó 
hozzájárulás a marxista—leninista filozófiához. A 30 évvel ezelőtt megjelent 
,Az ész trónfosztása" című monográfia, amely összegezi a legújabbkori pol- 
gári filozófia Lukács által elvégzett kritikai elemzését, mind a mai napig 
nem vesztette el elméleti, ideológiai, tudományos időszerűségét. Ez nemcsak a 
kimagasló magyar marxista filozófus művének jelentős tudományos értékéről 
tanúskodik, hanem közvetlen kifejezése e jelentős gondolkodó marxista—leni- 
nista pártosságának, az eleven élettel való szerves kapcsolatának, a szocializ- 
mus, a társadalmi haladás, a demokrácia melletti állásfoglaiásának, az impe- 


rialista reakció ellen vívott harcának. 
(Fordította: Fischer György) 


10 Lukács György : i. m., 758—-759. old. 
11 Lukács György : 1. m., 739. old. 

12 Lukács György : 1. m., 92. old. 

13 Lukács György : i. m., 04. old, 


MARJA HEVESI: 


Polgári gondolkodók Lukács filozófiájáról 


Amikor 1971-ben Lukács György elhunyt, Mátrai László akadémikus egy 
róla megemlékező cikkében azt írta: , halálával a modern európai műveltség 
egyik legfényesebb csillaga futott le a haladó gondolkodás egéről", és a , jövő 
feladata lesz annak megállapítása, hogy Lukács György filozófiájában mi a 
leginkább maradandó". , Ma még aligha rendelkezünk azzal a történelmi táv- 
lattal, amelyből lemérhető volna, hogy életművének... melyek voltak az igazi, 
klasszikus csúcsai és melyek a hullámvölgyei. A nemzetközi munkásmozgalom- 
ban és az európai filozófia történetében betöltött szerepének világos felismeré- 
sét ma még zavarják a követők és ellenségek véleményeinek Lukács alakja 
köré fonódó torzító legendái is: a jelentős egyéniségek pályafutásának ezen 
elmaradhatatlan velejárói." (Mátra László: Filozófus halálára — In memoriam 
Georgii Lukács. Kortárs, XV. évfolyam, 8. szám, 1971., augusztus, 1179—1180. 
old.) 

Azóta majdnem tizenöt év telt el, és Lukács György hozzájárulása az európai 
filozófia és esztétika fejlődéséhez, valamint hatása korunk filozófiájára egyre 
nyilvánvalóbb. S ha elgondolkozunk e hatás forrásairól, a válasz magától 
adódik: hatalmas intellektusából fakadnak, egy olyan világszemlélet megszer- 
Zzésére irányuló szenvedélyes törekvéséből, mely a 20. század emberének nem- 
csak az eligazodást könnyíti meg e korszak bonyolult, ellentmondásos jelen- 
ségei között, hanem segíti is abban, hogy befolyásolja az eseményeket, változ- 
tatva a század arculatán. 

Ismeretes, hogy Lukács idealista bölcselőként kezdte alkotó karrierjét. A szá- 
zadelő Magyarországának hangulatára, közérzetére a mély válság, a tanács- 
talanság, a monarchia közelgő végének érzete nyomta rá a bélyegét. A há- 
borút megelőző, de még inkább az első világháború évei csak csalódottságot 
és kételyeket ébresztettek mindenben, isten és ember iránt egyaránt, s nem 
kevésbé az emberiség előtt álló perspektívákban és célokban. Mindez előse- 
gítette egy sajátos, irreális-misztikus viszonyulás kialakulását a valósághoz. 
És Lukács arra törekedett, hogy bizonyos erkölcsi abszolutumokat fedezzen 
föl, amelyek támaszul szolgálhatnának az ember helytállásához ebben a ször- 
nyű világban. Az ő számára már eleve elfogadhatatlanok mind a feudális 
Magyarország hűbéri-egyházi hagyományai, mind a kapitalizmus, amely az 
embert, a kultúrát, a szellemiséget rabszolgasorba döntötte. Lukács felfogásá- 
ban a tőke világa az elidegenedés, a kultúra halálának a világa. Támaszpon- 
tokat keres egy átfogó világszemlélethez, melyet szembe ikell szegezni a tőke 
világában uralkodó káosszal. 

Ilyen körülmények között mondja ki a fiatal Lukács ítéletét a polgári tár- 
sadalom fölött. A századforduló burzsoá bölcseletére jellemző volt a tőkés 

rendszer és kultúrája válságának az érzete. A romantikus antikapitalizmus né- 
zetei azokban az években igen elterjedtek a nyugat-európai értelmiségi körök- 
ben. Lukács, aki bölcseleti tanulmányait Németországban végezte, jól ismerte 
a legtöbb korabeli filozófiai irányzatot és áramlatot, akár az újkantianizmust, 
az életfilozófiát, akár Max Weber szociológiáját. Ezért nem véletlen, hogy a 
tízes évek legismertebb Lukács-művei ezeknek az irányzatoknak a nyilvánvaló 
hatása alatt íródtak. Az Osztrák—Magyar Monarchia felbomlása sajátos körül- 
ményeinek hatására elfogadja a világ elutasításának szélsőséges formáit. És 
Lukács kimondja megmásíthatatlan és megalkuvás nélküli ítéletét a polgári 
társadalom fölött. Mivel azonban nem látott még semmiféle reális erőt, mely 
ezt az ítéletet , végrehajthatta volna", a létezőt úgy tárgyalja, mint , abszolút 
bűnösséget", amellyel még elméletileg sem állítható szembe a kötelesség. 

Antonio Gramsci igen képletesen írta le az efféle hangulatokat: ,, Azt mond- 
tuk — mindent vagy semmit. És a háború bennünket igazolt. Minden vagy 
semmi — ez kell hogy legyen holnapi programunk. Pöröly csapása — nem 
pedig módszeres aknamunka. A feltartóztathatatlan falanx rohama és nem a 
vakondokok futkosása bűzös földalatti járatokban." 


Az Októberi Forradalom kitörését Lukács elragadtatással üdvözli, mint egy 
hatalmas tisztító erőt, mint a kapitalizmus, annak emberi és kulturális el- 
idegenedése fölött meghozott , utolsó ítélet" valóságos megtestesülését. Az er- 
kölcsi problematika Lukácsnál ezúttal előtérbe kerül, ám a válaszok, amelyeket 
az etikai kérdésekre ad, idealista jellegűek. Maga Lukács, amikor életének 
alkonyán az abban az időszakban vallott nézeteit értékeli, azt írja, hogy az 
egymásnak legellentmondóbb eszmék , amalgámja" alakult ki benne. , Nos, ha 
Faustnak megengedtetett, hogy két lelket hordozzon kebelében, ugyan miért 
kellene kizárni az ellentmondó tendenciák meglétének lehetőségét, melyek 
egyidőben jelentkeznek egy olyan emberben, aki egy világválság körülményei 
között áttér az egyik osztály álláspontjáról a másikéra? Az én akkori világ- 
nézetemre egyfelől a marxizmus elsajátítása, a .politikai aktívvá válás volt 
jellemző, másfelől pedig az etikai kérdések mind erőteljesebb felvetése tisztára 
idealista síkon." 

Ennek a gyötrelmes átmenetnek, egy másik osztály álláspontjának, a marxiz- 
mus elsajátításának a folyamán írja meg Lukács a , Történelem és osztály- 
tudat" (1923) című művét, amely Nyugaton a legismertebbé vált és a polgári 
filozófusokra a legnagyobb hatást gyakorolta. Mint ismeretes, ez a könyv az 
első olyan kísérletek közé tartozott, melyek célja a forradalmi mozgalom, az 
Októberi Forradalom elméleti és szervezeti kérdéseinek filozófiai értelmezése. 
Már magának a marxizmusnak mint filozófiának a tárgyalása is óriási jelen- 
tőségű volt. Lukács Írása az első olyan mű a filozófiai irodalomban, amely 
a német klasszikus filozófiát elemezte és a munkásosztályt úgy tekintette, 
mint e filozófia szellemi örökösét. Különösen nagy a jelentősége e tekintetben 
a Marx és Hegel filozófiája közötti kölcsönös viszony, az elidegenedés kérdése 
vizsgálatának. A Lukács-irodalomban szinte közhelynek számít az a megállapí- 
tás, miszerint a , Történelem és osztálytudat" előre vetített számos olyan kér- 
dést, amelyek azután később központi helyre kerültek olyan filozófiai irány- 
zatokban, mint az egzisztencializmus és a , frankfurti iskola" társadalomfilo- 
zófiája. Nemhiába írta 1983-ban Raymond Aron, hogy , egyetlen könyvnek, 
melyet Horkheimer vagy eszmei barátai írtak, sem volt olyan visszhangja, 
mint Lukács Történelem és osztálytudat-jának". (Raymond Áron: Mémoires, 
Juillard, Paris, 1983., 87. old.) 

Lukács hatását mindenekelőtt az határozta meg, hogy írásában a tőkés tár- 
sadalomban élő ember legfőbb létkérdései fogalmazódtak meg: az elidegenedés 
és megszüntetésének lehetséges útjai. Egyúttal a könyv egész kritikai éle a 
társadalmi jelenségek pozitivista-szcientista megközelítési módja ellen irá- 
nyult. Az ellen, hogy a társadalom és az emberi lény egymástól különálló, 
nagyszámú tudományág vizsgálati tárgyává váljék, amelyek az egységes egé- 
szet alkotó társadalmi folyamatoknak csupán egyik-másik részét vagy részle- 
tét tanulmányozzák. 

E perdöntő jelentőségű kérdéseknek a lukácsi megválaszolása a marxizmus- 
hoz közelítő, noha még nem marxista álláspontról történt. Lukács idealista 
meglátásai, amelyek az akkori idők európai filozófiájából táplálkoztak, sajá- 
tos módon ötvöződtek a proletariátus szerepéről, történelmi hivatásáról val- 
lott messianisztikus-utópista nézetekkel. A filozófia és a munkásmozgalom 
gyakorlati-szervezeti kérdéseinek összekapcsolása egyébként rendkívül vonzó- 
nak bizonyult a nyugat-európai értelmiség bizonyos köreiben. Ezek ugyanis 
olyan gyakorlati filozófiával rokonszenveztek, amely miközben kiemelte az 
ember aktív, cselekvő lényegi természetét, magát a gyakorlatot nem az adott 
valósággal összefüggésben szemlélte. Egy olyan elméletről volt szó, amint arra 
Hermann István helyesen rámutatott, amely , egy már elért foknak tünteti 
fel mindazt, ami csak egy hosszabb és ellentmondásos fejlődés segítségével 
bontakozhat ki, s természetesen korántsem mitikus, hanem reális formában?" . 
(Hermann István: Lukács György gondolatvilága. Tanulmány a XX. század 
emberi lehetőségeiről. Magvető Kiadó, Budapest, 1974., 143. old.) 

A Lukács iránti érdeklődés a legszembetűnőbben a húszas, illetve a harmin- 
cas évek kezdetén, továbbá az ötvenes-hatvanas években jelentkezett. És ez 
nyilvánvalóan nem véletlen. A húszas évek a polgári tudat ama korszakát 
jelentették, amelyben az az első világháború és a Nagy Októberi Szocialista 
Forradalom előidézte válságra közvetlenül reagált. A baloldali beállítottságú 
értelmiség soraiban a tőkés rendszerhez való egyre erőteljesebben megnyilvá- 
nuló kritikus viszonyulás növekvő érdeklődést váltott ki a marxizmus iránt, 
és a marxista filozófiának oly módon történő tárgyalása, melyet Lukács kínált 
a , Történelem és osztálytudat" című munkájában, meglehetősen csábítónak 
tűnt az ilyenfajta észjárás számára. 

A húszas évek azonban a forradalom bukásának évei is voltak egy sor 
európai országban, következésképpen olyan törekvések is jellemezték e perió- 
dust, amelyek tudatosítani igyekeztek a bukás okait. Lukács György könyve 
a proletariátus osztálytudata szerepének és szervezkedési vetületeinek tárgya- 
lási módjával csak tovább növelte az ebben az irányban megmutatkozó élénk 
érdeklődést. 

A Szovjetuniónak és a többi antifasiszta erőnek a második világháborúban 
aratott győzelmét, a fasizmus leverését követő időben, majd az ötvenes-hat- 
vanas években rendkívüli mértékben megnövekedett a marxizmus befolyása 
és az iránta való érdeklődés. Ez az érdeklődés abban az értelemben is meg- 
nyilvánul, hogy megkísérli fölfedni a marxizmus valódi jellegét, továbbá abban 
is, hogy a burzsoá ideológia megpróbál hatást gyakorolni rá, és a maga 
hamis marxizmus-verziójával helyettesíteni azt. Ezzel magyarázható számos 
olyan kísérlet, hogy fölleljék benne az imént említett értelmezéseket tápláló 
forrásokat. 

Amikor a radikális baloldali értelmiségről teszünk említést, meg kell álla- 
pítanunk, hogy egy bizonyos részének hangulatára az elvetélt forradalom vég- 
hezvitele utáni sóvárgás volt jellemző. A gyökeres társadalmi átalakításokhoz 
fűzött reményeknek nem adatott meg a kiteljesülés ez idő tájt egy egész 

sor európai országban. Az efféle hangulat azzal a csalódottsággal volt roko- 
nítható, mely a húszas évek nyugat-európai értelmisége jelentős részén úrrá 
lett a forradalmak bukását követően. 

A polgári tudat ideológiai pólusai meglehetősen éles különválásánatk, illetve 
azok egyenes konfrontációjának az évei voltak ezek. E polgári tudat nyil- 
vánvaló válságának időszakát ugyanis a baloldali radikális hangulat, sőt oly- 
kor a hivatalos és kevésbé hivatalos konzervativizmussal nyíltan szemben álló 
polgári és kispolgári forradalmiság kíséri. A kapitalizmus elutasításával a pol- 
gári filozófia olyan irányzatai, mint az egzisztencializmus vagy a , frankfurti 
iskola"? társadalomfilozófiája voltaképpen nem is annyira a tőkés társadalmat 
bírálják, mint inkább a , polgáriasságot", a civilizációt és a kultúrát általá- 
ban. És ebben a kritikában a tőkés rendszer már nem úgy jelenik meg, mint 
az emberiség fejlődésének egy bizonyos szakasza, nem mint egy meghatározott 
társadalmi-gazdasági rend, hanem mint az egyetemes rossz, a , rossznak" vala- 
miféle szüleménye. És éppen ebből eredeztethetők a kapitalizmus polgári-kis- 
polgári bírálatának apokaliptikus felhangjai. 

Mivel azonban a hivatalos ideológia gyakran a pozitivista-szcientista eszmei 
magatartáshoz kötődött és a természettudományos tudásban mint a legfőbb 
értékben hitt, ezért a baloldali radikális ideológia időnként tudományellenes 
beállítottságban tetszelgett, amelyben ilyen vagy olyan formában az ember 
és a humanista eszmények sorsáért érzett aggodalom öltött testet a technokrá- 
ciával és az emberi tudat manipulációjával szemben. 

Vegyük akár a baloldali egzisztencializmust, akár a frankfurti iskola filozó- 
fiáját, látni fogjuk, hogy azok nemcsak egyszerűen az egyetemes racionalizmus 
elve és a számító ész ellen lépnek fel a tőkés társadalomban, hanem általában 
az ésszerűség elve ellen. A kapitalizmus politikai gazdaságtanának marxi bí- 
rálata, az elidegenedés társadalmi gyökereinek marxi elemzése helyébe a kul- 
túra és a tudatformák kritikáját állítják. Mind az ember elszemélytelenedésé- 
nek kérdése az egzisztencializmusban, mind a , frankfurti iskola" , Nagy Taga- 
dása" és negatív dialektikája nem más, mint sajátos tükröződése a 20. század 
fölvilágosult Európája hatalmas méretű megrázkódtatásainak, a két világhá- 
borúnak, a fasiszta barbarizmus szörnyű tombolásának, az ember sorsa iránti 
féltésnek a tudományos-műszaki forradalom századában. 

Századunk minden sarkalatos kérdése Lukács figyelmének és filozófiájának 
középpontjában áll. És alkotó életpályájának különböző szakaszaiban külön- 
féleképpen keresi rájuk a választ. Az a körülmény, hogy a , Történelem és 
osztálytudat" című művében számos kérdésfelvetés még hegeli szellemben 
fogalmazódott meg, azok megközelítése nem volt marxista, eleve meghatározta 
e munka különleges érdekességét és sajátos sorsát. Filozófiai szempontból az . 
ötvenes-hatvanas években a legnagyobb érdeklődést a francia egzisztencializ- 
mus tanúsítja műve iránt. Lucien Goldmann 1952-ben Lukácsnak erre a köny- 
vére hivatkozik, amikor a társadalmi determinizmus kérdését boncolgatja. Vé- 
leménye szerint ugyanis Lukács már , A lélek és a formák"-ban kifejtette a 
modern egzisztencializmus alaptételeit, a , Történelem és osztálytudat" pedig 
már megadja a választ mindazokra a kérdésekre, melyeket a későbbi polgári 
filozófia fölvet. 

A nagy érdeklődés Lukács említett könyve iránt mindenekelőtt az elidegene- 
dés kérdésének megfogalmazásával és tárgyalásával magyarázható. Ezt akárcsak 
Hegel, Lukács is azonosítja a tárgyiassággal általában. Heidegger , Lét és idő? 
című műve megjelenésének idejére, 1927-ben, az elidegenedés az egzisztencializ- 
mus központi kérdésévé válik. Goldmann véleménye szerint Heidegger könyve 
a , Történelem és osztálytudat"-ra írott polémiának tekinthető. Heidegger el- 

határolja magát a lét és a tudat azonosításától a klasszikus filozófiában, és 
éppen ebben véli Goldmann felfedezni szembenállását Lukáccsal. 

Ismeretes, hogy Merleau-Ponty , A dialektika kalandjai? című munkájában 
több ízben is hivatkozik Lukács szóban forgó művére. Sartre , A dialektikus 
ész kritikája" című művében, a társadalmi-történelmi gyakorlat marxista fel- 
fogásának átértelmezésére törekedvén, közeli rokonságot mutat nézeteiben a 
, Történelem és osztálytudat"-ban kifejtettekkel. Az anyagi világ nála is úgy 
jelenik meg, mint az embertől idegen, számára ellenséges, vele szemben. álló 
hatalom és az útkeresés közben Hegel kierkegaardi bírálatára támaszkodik. A 
fiatal Lukács Hegel-interpretációja hasonlóképpen, rendkívül vonzó jelenség- 
nek bizonyul a francia egzisztencializmus számára. Éppen ezért a Lukácsról 
szóló irodalomban gyakran találkozunk azzal a véleménnyel, miszerint a , Tör- 
ténelem és osztálytudat?" a francia egzisztencializmus bibliájává vált. Marx 
egzisztencialista magyarázói, — s ezek száma nem volt csekélynek mondható 
az ötvenes években, — Lukács nyomdokain haladva azonosítják Marxnál az 
elidegenedést az eltárgyiasulással, és úgy vélik, hogy Marx teljes egészében 
a hegeli terminológiából kölcsönzi az elidegenedés fogalmát, hogy tehát Marx 
voltaképpen lényeges változtatás nélkül elfogadja az eltárgyiasulás és elidege- 
nedés hegeli kifejtését. 


A lukácsi alkotás iránti megnövekedett érdeklődés újabb hulláma a hat- 
vanas évek során figyelhető meg a , frankfurti iskola" eszméinek, illetve az 
, új baloldal" befolyásának növekedésével összefüggésben. A , frankíurti iskola" 
képviselői általános szabályként nem, vagy csak ritkán hivatkoztak Lukácsra 
és a , Történelem és osztálytudat"-ra, ám eszméik és Lukács említett műve 
közötti kapcsolatot általánosan elfogadott tényként tartják számon napjaink 
idevágó irodalmában. A pozitivista gondolkodás, a fetisizmus, az eldologiasodás 
bírálatában a , frankfurti iskola"? képviselői egy sor, a fiatal Lukács által meg- 
fogalmazott tételből indultak ki. Különösképpen vonatkozik ez a tőkés racio- 
nalizálás kérdéseinek tárgyalására, melyeket mind a frankfurtiak, mind Lukács 
Max Weber szellemében közelítettek meg. A , Történelem és osztálytudat"-ban 
ez a fogalom, összekapcsolva Marx árufetisizmusának kifejtésévely képezte a 
tőkés társadalom kritikájának alapját. A , frankfurti iskola" képviselőinél az 
elidegenedés bírálata a technikával, a tudománnyal, a bürokráciával mint 
olyannal szembeni kritikus magatartás formájában jutott kifejezésre. A racio- 
nalizmust a maga társadalmi meghatározottságától elvonatkoztatva vizsgálják, 
úgy értelmezik, mint valamiféle számítást, mint az eldologiasodott tudat ural- 
mát, amely egy kritikátlan világszemléletet segít elő. 

A frankfíurtiak fő ellenfelének a dologiság bizonyult. , Negatív dialektikájá"-t 
a , frankfurti iskola" úgy igyekezett feltüntetni, mint a hegeli, illetve a hegeli 
módon értelmezett marxi dialektika folytatását. O. Negt úgy vélekedett, hogy 
a hegeli dialektika aktualitása a marxizmusban a megújulás, a tapasztalatok 
féelhalmozódásának időszakaival hozható összefüggésbe, melyek a harc és a 
vereségek periódusait váltják föl. És úgymond, Lukács is, a, frankfurtiak is, 
akárcsak Lenin, a marxizmus megújításának feladatát tűzték célul maguk elé, 
ugyanis mindnyájan, állítólag a dialektika kritikai tartalmából indulnak ki. 
Ezért a baloldali értelmiség oppozíciója a marxizmusban, amint az a fiatal 
Lukácsnál és bizonyos értelemben Adornonál jelentkezik, a hegeli filozófia 
aktualizálásából fakad. 

Mint ismeretes, a hatvanas években széles körben elterjedt , új baloldal" 
mozgalma igen sok eszméjét a , frankfurti iskola? társadalomfilozófiájából me- 

rítette. Az , új baloldal" kiindulópontját a tőkés társadalom globális tagadása 
képezte, mindannak teljes elutasítása, amit a kapitalizmus hozott létre. Meg- 
hirdetikj a tudat forradalmasításának szükségességét, kiemelt hangsúlyt kap- 
nak a régi társadalom elleni harc — elvontan tárgyalt — erkölcsi vetületei. 
Előtérbe kerül az osztálytudat kérdéseinek voluntarista megközelítése, s ez oda 
vezet, hogy feltételezik, bármilyen államcsíny meghozhatja a forradalom győ- 
zelmét, fölébresztheti az osztálytudatot. 

Az ily módon felfogott forradalmat magát pedig úgy értelmezik, mint egy 
olyan , új tudat" megjelenését, amely teljesen megtisztult a múlt mindenfajta 
hordalékától. Mindezek az eszmék rokon vonásokat mutattak azzal, amiről 
Lukács írt a húszas években, amikor fölvetette a kapitalizmus totális tagadásá- 
nak és az ember etikai lényege megváltoztatásának kérdését. Ezért is fogal- 
mazhatott így a Lukács fiatalkori munkáinak NSZK-beli kiadásához írt recen- 
ziójában a szerző: , Az új baloldal jócskán találhatna érdekeset a maga szá- 
mára Lukács korai műveiben. Messiási megszállottsággal mondatik ki az ítélet 
a tőkés viszonyok fölött, a szuggesztió hatására a kor bűnös szenvedélyei úgy 
jelennek meg itt, mint valami démoni erők. ..", majd megállapítja, hogy ,a 
régi és új törekvések, illetve aporiák általános természete komoly eséllyel 
kecsegtet arra nézve, hogy az új, baloldali radikális értelmiség Lukács , Törté- 
nelem és osztálytudat"-ában felfedezze a maga Ötestamentumát." 

Így tehát az akkori polgári filozófia bizonyos irányzatai széleskörűen hasz- 
nosították a fiatal Lukács nézeteit, , Történelem és osztálytudat" című műve 
gondolatvilágát. Mélyen rejlő eszmei motívumokon túlmenően e hatást politi- 
kai jellegű, tisztán pragmatikus mozzanatok is magyarázzák. Lukács maga és 
műve is szüntelen próbálkozások tárgyává vált, melyeknek azj volt a céljuk, 
hogy szembeállítsák őt a marxizmus—leninizmussal, és a , nyugati marxiz- 
mus" valamiféle szabványmintájává avassák. Eközben persze eszméit gyakorta 
eltorzították a különböző burzsoá irányzatok szája Íze szerint. A leggyakoribb 
eset az volt, hogy egzisztencialista-antropológiai álláspontról magyarázták. Ha 
pedig a hatvanas évekről beszélünk, elmondhatjuk, hogy a , Történelem és 
osztálytudat" nem csupán az egzisztencializmus , szentírásává", az , új bal- 
oldal" , Ótestamentumává" lett, hanem a revizionizmus bibliájává is. Mind- 
ezek arra használták fel Lukács fiatalkori munkáit, hogy azok révén meg- 
kíséreljéki felülvizsgálni a marxista filozófia egy sor alaptételét, és úgy tün- 
tessék föl a , Történelem és osztálytudat" című művét, mint Marx , autenti- 
kus" olvasatát. 

Am a hetvenes évek közepétől kezdve határozottan nyomon követhető egy 
fordulat a Lukácshoz való viszonyban. Különösen, ami a volt , új baloldal" 
képviselőit illeti. Ez a fordulat nem véletlenszerű, de szorosan összefügg az 
utábbi évtizedek során a polgári tudat szintjén végbement irányváltással. Olyan 
mértékben, ahogy az új konzervativizmus válik a polgári világ uralkodó világ- 
nézetévé, megváltozik a marxizmussal szembeni álláspontja is. S ha korábban 
az , új baloldal" a , frankfurti iskola"? kitaposta ösvényen haladva Lukács radi- 
kális kapitalizmus-bírálatában sajátjaival azonos motívumokat keresett és fe- 
dezett fel, a személye maga pedig, melyet a ,kommunizmus. áldozataként" 
ábrázoltak, tiszteletet keltett benne, ezúttal sarkalatos átalakuláson ment át 
életművének és személyének értékelése is. 

A hetvenes évek végén az NSZK-ban több olyan könyv látott napvilágot, 
melyek szerzői korábban valamiképpen kapcsolatban álltak az ifjúsági moz- 
galommal. Számot adva maguknak az , új baloldal"? mozgalma bukásának, 
csődjének okairól, megkísérlik Lukácsra, mint eszmei kútforrásukra áthárítani 
a felelősséget. Jellemző ebben az összefüggésben az említett könyvek egyike, 

nevezetesen Anton Grünberg, , Lukács György a burzsoá és forradalmár, 1918— 
1928" (Köln, 1970.) című írása. Már maga a cím is a szerző szándéka szerint 
arra hivatott, hogy érzékeltesse Lukács pozíciójának kettősségét, mint — úgy- 
mond — egyidejűleg polgári filozófusét és forradalmárét. A szerző célja annak 
bizonyítása, hogy Lukács voltaképpen nem is szakított polgári múltjával, és 
hogy a vizsgálat tárgyát képező évek alatt a polgári filozófia és a kommunista 
forradalmiság, szorosan összefonódva egymással, egyaránt megtalálható alko- 
tásaiban. 

A könyv rendkívül kritikusan elemzi Lukács életművét, miközben helyesen 
mutat rá Hegel, Weber és a polgári filozófia más képviselőinek Lukácsra gya- 
korolt hatására, és rávilágít, mennyire misztikus volt Lukács osztálytudat-fel- 
fogása. A szerző mindezt egyetlen célnak rendeli alá, mégpedig annak, hogy 
bebizonyítsa: egyfelől Lukács túl burzsoá volt ahhoz, hogy a , baloldaliak" 
eszmei kútforrásául szolgálhatott volna, másfelől túl dogmatikus ahhoz, hogy 
az általa képviselt marxizmust elfogadhatóvá tegye. 


A hetvenes évek második felétől kezdve a revizionista irodalomban is talál- 
kozunk Lukács átértékelésével és a hozzá való viszonyulás megváltozásával. 
Különösképpen világosan kitűnik ez Leszek Kolakowski, , A marxizmus fő 
irányzatai" (1978) című munkájából. Kolakowski elemzésének kritikus beál- 
lítottsága azzal hozható összefüggésbe, hogy , Lukács marxista pályafutásának 
már a kezdetétől fogva és egészen élete végéig hűségét hirdette Leninhez és 
a leninizmushoz". A továbbiakban Kolakowski kijelenti, hogy a totalítás ka- 
tegóriája, amely oly fontos szerepet játszik Lukácsnál, , a tények iránti tipikus 
kommunista megvetést" tükrözi, és hogy a rendszerben való gondolkodás nevé- 
ben ,a tények iránt tanúsított megvetésben Lukács magas elméleti szintre 
emelkedett". Minden bizonnyal kiemelkedő Marx-interpretátornak tekinthet- 
jük őt, ám e tevékenysége közben — írja Kolakowski — Lukács irracionális 
és tudománytalan jelleget kölcsönzött a marxizmusnak és ezért, úgymond, si- 
került neki , saját szándéka ellenére a marxizmus mitologikus, profetikus és 
utópisztikus mondandóját feltárni." 

Kolakowski arra az álláspontra helyezkedik, hogy csupán első látásra tűnhet 
úgy, mintha Lukács osztotta volna Rosa Luxemburgnak az osztálytudatról és 
a forradalomról szóló elméletét, holott , összes műveinek elolvasása, 1919-től 
kezdődően nem hagy kétséget afelől, hogy változatlanul és szigorúan a párt 
lenini fogalmát vallotta magáénak, és hogy egész osztálytudat-elmélete éppen 
ennek a felfogásnak a megalapozásául szolgál". 

Megtagadva a marxizmus elismerését, Kolakowski nem tartja elfogadhatónak 
azt a változatot sem, amelyet Lukács ajánl]. Lukács értékelése kapcsán így 
ír: , Dogmatizmusa abszolút volt és majdnem hogy magasztos a maga töké- 
lyében... Lukács a legkitűnőbb példáját képviselte századunk ama jelenségé- 
nek, melyet az ész elárulásának nevezhetnénk egy olyan ember részéről, aki- 
nek küldetése az ész hivatásszerű használata volt" (Kolakowski, L.: Main 
Currents of Marxism, its Origin, Growth and Dissolution. Oxford, 1978., vol. 
[II. 258. old.). 

Azzal a megfontolással sorakoztattuk föl ezeket a szélsőséges álláspontokat, 
hogy példájukon bemutassuk, miként változtak meg az értékelések és az állás- 
foglalások Lukács alkotásait, mindenekelőtt pedig , Történelem és osztálytudat? 
című művét illetően a korunkbeli nyugati szakirodalomban, melyet-a polgári 
tudatnak az utóbbi évtizedben végbement változásai idéztek elő. Az újkon- 
zervativizmus elterjedésének, a forradalmi átalakulások bármely fajtájával 

szembeni reá jellemző elutasító magatartásának, a marxizmus, sőt mi több, 
a filozófiában jelenlevő racionális irányvonal határozott elvetésének: minden- 
nek elkerülhetetlenül tükröződnie kellett általában Lukács, különösen pedig 
a , Történelem és osztálytudat" című Írása értékelésének változásában. 

Lukács későbbi korszakaiban többé már nem vonja magára az addigihoz 
hasonló mértékben a polgári filozófia figyelmét. A harmincas és az azt követő 
évek Lukácsa egy marxista filozófus, aki mint ilyen már nem felelhet meg 
a polgári filozófia igényeinek. A későbbi években készült valamennyi Lukács- 
mű egyenesen és nyíltan a 20. század polgári filozófiája ellen irányul. Akár 
az 1938-ban megalkotott ,,A fiatal Hegel? című művéről van szó, mely az újhe- 
gelianizmus és ama törekvés ellen irányult, hogy Hegelt teológikus gondolko- 
dóként mutassák be; akár az 1954-ben megjelent , Az ész trónfosztásá"-ról, 
amely a polgári filozófia valamennyi irracionalista irányzatának bírálatát tar- 
talmazza; vagy az , Esztétikum sajátosságá"-ról és , A társadalmi lét ontologiá- 
jához" című alkotásáról, a korunk fejlődése által fölvetett sarkalatos kérdésekre 
adott filozófiai válasza minden esetben a polgári filozófiával való éles kon- 
frontációban fogalmazódik meg. 

Ez természetesen nem azt jelenti, mintha a polgári filozófia nem viselné 
magán Lukács említett művei hatásának nyomait, csupán azt, hogy nem kér- 
kedett ezzel, s a hatás nem nyilvánult meg oly szemmel láthatóan. Vitathatatlan 
tény például, hogy , A fiatal Hegel" egyfajta sajátos forradalmat vitt véghez 
a Hegelről szóló irodalom terén. Lukács e könyvének megjelenését követően 
hatalmas terjedelmű irodalom látott napvilágot Nyugaton, amelyben Lukács 
nyomdokain haladva Hegelt olyan témákkal összefüggésben tárgyalták, mint 
a , munka", az , elidegenedés", a , polgári társadalom". Számos polgári kutató 
azonban arra törekszik, hogy elhatárolja magát Lukácstól és egyoldalúsággal 
vádolja őt mondván, hogy Hegelt célzatos marxista elemzésnek vetette alá. 
Nehezen tudnak megbarátkozni azzal a gondolattal, hogy a Lukács-féle tár- 
gyalásban Hegel nem úgy jelenik meg, mint a kapitalista társadalom dicsőítő- 
je, hanem mint akinek nézetei szorosan kötődnek a francia forradalom ha- 
gyományaihoz. 

A legélesebb támadások a lenini tükrözéselmélet védelmezése miatt érték 
Lukácsot. Lucien Goldmann elhatárolja magát Lukácsnak a harmincas-ötvenes 
évek között írott munkáitól. Adorno élesen bírálja azt, hogy Lukács elfogadja 
a tükrözéselméletet és ennek kapcsán Lukács , neonaivitásáról"? beszél, aki — 
szavai szerint — megaragadt a , régimódi" tükrözéselméletnél. 

A hatvanas-hetvenes években megszületett Lukács-művek, — így , Az esz- 
tétikum sajátossága", , A társadalmi lét ontológiájához"?" — vizsgálatával a 
korunkbeli nyugati filozófia gyakorlatilag nem foglalkozik. Az utóbbi évtized- 
ben a Lukács iránti érdeklődés széltében történő kiterebélyesedéséről beszél- 
hetünk, vagyis a róla szóló irodalom és a művei mind több országban jelen- 
nek meg. Lukácsról az utóbbi időben megjelenő irodalomban egyúttal akad- 
nak olykor olyan munkák is, amelyek a részletek útvesztőjébe vezetik az 
olvasót, ahol már elvész alkotásának lényege, a gondolkodó és harcos Lukács 
igazi arculata. 

Meg kell állapítani, hogy sajnálatos módon Lukács marxista életműve át- 
fogó értékelésének a marxista irodalom sem szentelt kellő figyelmet, holott 
amilyen mértékben fokozatosan eltűnnek a Lukács megértését nehezítő körül- 
mények, amilyen mértékben a polgári filozófia megváltoztatja Lukáccsal szem- 
beni magatartását, úgy válik egyre sürgetőbbé Lukács György marxista filo- 
zófiai műveinek sokoldalú elemzése, 

(Fordította: Fischer György) 

Politizálás a lakóterületen 


Beszélgetés a lakóterületi pártszervezetek, 
a nyugdíjas párttagok politikai munkájáról 


Az 1985. január 1-i állapotnak megfelelően a párt 25402 alapszervezete közül 1139 te- 
vékenykedik a lakókörzetekben, s a párttagság mintegy 20 százalékát tömörítik. Az ösz- 
szes párttag nyugdíjas aránya a párton belül 18.8 százalék, öt esztendővel ezelőtt 16,4 
százalék volt. Többségük nyugdíjazás után a lakóterületi, körzeti pártalapszervezetekben 
végez politikai munkát. 

A területi alapszervezetek tevékenysége az elmúlt években fejlődött, de egy részük 
még nem tudja kellő színvonalon elvégezni feladatait. Az irányító partszerveknek, de 
maguknak az alapszervezeteknek is többet kell tenni a lakóterületi-körzeti politikai 
munka fejlesztése érdekében. Ezekről beszélgettünk Markó Julianna elvtársnővel, a szol- 
noki 15-ös körzeti alapszervezet titkárával; Tolnai Ferenc elvtárssal, a soproni 5-ös kör- 
zeti alapszervezet titkárával és Dr. Dávid Ferenc elvtárssal, a főváros XIII. lakóterúleti 
pártvezetőségének titkárával. 


A nyugdíjazás, a nyugdíjas életmód milyen sajátságos problémá- 
kat jelent a párttagság szempontjából? Megoldásuk érdekében mit 
tesznek? 


Markó Julianna: 


A nyugdíjazás — akár pártonkívülit, akár párttagot érint — jelentős élet- 
forma változás. Különösen akkor — és sajnos ez az általános —, ha előkészí- 
tetlenül, egyik napról a másikra történik. Hiszen a nagy erőfeszítések, a min- 
dennapos feladatok helyébe a látszólagos , üresjárat" lép. Megváltozik az élet- 
vitel, átalakul az életporogram, meglazul vagy megszűnik az erős munkahelyi 
kötődés, s mindehhez járul a megszokott kollektívától való elszakadás érzelmi 
megrázkódtatása. A nyugdíjazás, főként vezető munkakörökből, nemcsak a 
funkcióval járó természetbeni szolgáltatások és lehetőségek elmaradását, ha- 
nem a társadalmi presztízs és az informáltság csökkenését, az addigi kapcso- 
latok lazulását is jelenti. Az embereket általában megviseli a társadalmilag 
hasznos feladatok hiánya, az eleven, tartalmas kapcsolatok beszűkülése, ese- 
tenként teljes megszűnése. 

A nyugdíjas párttag, amikor átjelentkezik a körzetbe, elszakad attól a po- 
litikai közösségtől is, amelyben ismerték, ahol pártmegbízatása volt. De leg- 
többjük nem ismeri a körzeti pártmunkát, idegenkedik tőle. Sokan nem érzik 
önmagukhoz méltónak. Egyesek ezért lépnek ki, vagy kerülnek törlésre. Fon- 
tos, hogy a munkahelyi pártszervezetekkel együtt jobban felkészítsük a párt- 
tag nyugdíjasokat a körzeti munkára, és az átjelentkezés után fogadjuk őket. 
Arra törekszünk, hogy a még dolgozó, de a mi körzetünkben lakó párttagok, 
ha nem is tagnak, de résztvevőnek jöjjenek el gyakrabban hozzánk, kapcsolód- 
janak be az itteni munkába. A cukorgyárban két évvel ezelőtt összehívták 
azokat a párttagokat, akik egy-két éven belül nyugdíjba készültek, és beszél- 
hettem nekik a mi körzeti munkánkról. 

A területünkön működő üzemek, különösen a cukorgyár, nagyon készségesek, 
ha segítséget kérünk egykori dolgozóik számára: a kerítést, a kaput megcsinál- 
ni, a sáros utcát járhatóbbá tenni, vagy a háztetőt megjavítani. A Tüzép a téli 
tűzifát korábban hasábokban szállította ki, sokaknak gondot okozott a fölfű- 
részelés. Felajánlottuk, hogy hozzáértő nyugdíjas férfiak bemennének a telepre 
és megcsinálnák társadalmi munkában. Másnap talált rá megoldást a Tüzép is. 

A mi alapszervezetünkben a nyugdíjasoknak alapvetően két korosztálya 
található meg. Az egyik a 15—20 éve nyugdíjba ment idős, többnyire beteg 
elvtársaké, akik ma két-háromezer forintos nyugdíjból élnek és a helyzetük 
nehéz. Általában nem elégedetlenkednek, nem panaszkodnak, sőt erejükhöz, 
egészségükhöz mérten ma is aktívak. Végigélték a Horthy-korszakot, a felsza- 
badulást, negyvenéves fejlődésünket. Elkötelezettek, kritikusak, véleményük 
van mindenről, ha már tevőlegesen egynémelyikük kevesebbet is tud vállalni. 
A másik korosztály tagjai a közeli években vagy napjainkban mentek nyug- 
díjba. Aktív, alkotó évtizedeik a felszabadulás utáni időre estek. Ők a szocia- 
lista építés első négy évtizede minden fontos tapasztalatának és tanulságának 
hordozói. Őket sérti leginkább az ötvenes évek egyoldalúan elmarasztaló 
idézgetése. Az ő anyagi gondjaik kisebbek, de többet perlekednek politikai 
gyakorlatunkkal, a működés gyengeségeivel. Némelyiküknél időnként túlzott 
az aggodalom, a rendszer féltése. 


Tolnai Ferenc: 


A nyugdíjba vonulás kialakult menete — nyugdíjas-búcsúztató, fogadkozás, 
kérés, elköszönés, s a párttagoknál még az átjelentkezés — sokszor csak üres 
formalitás. Pedig ilyenkor — a többféle helyzetváltozásból adódóan — foko- 
zottabb az érzékenység, s ez sokkal több figyelmet, megértést igényelne. Az 
embereket fel kellene készíteni arra, hogy más lesz a helyzetük, az életük, 
ha eljön a pihenés ideje, új életformát kell kialakítaniuk. Mivel ezt a párt- 
szervezet, a szakszervezet nem vagy csak nagyon ritkán teszi meg, sok " 
jogos panasz. Vannak, akik feléje se szeretnek nézni a volt munkahelyüknek 
s annak a pártszervezetnek, ahol nyugdíjazásukig dolgoztak. 

A nyugdíjasok többsége nagy társadalmi-gazdasági eredménynek tekinti, 
hogy a dolgozó embernek nem kell félelemmel néznie az öregkor elé, nem 
fenyeget létbizonytalanság. Ismerik az ország gazdasági gondjait, egyetértenek 
az útkereső törekvésekkel. De azoknak, akik tíz-tizenöt évvel ezelőtt érték 
el a nyugdíj-korhatárt — s akik közül ma már sokan egyedül, társtalanul 
élnek — ismét a gond, a lemondás jut. Ezekből az alacsony nyugdíjakból na- 
gyon nehéz megemelt lakbért, emelkedő fűtési és egyéb energiaköltségeket, 
dráguló élelmiszert, zöldséget-gyümölcsöt és tisztítószereket fizetni, az elromló 
háztartási eszközöket javíttatni, esetleg újat venni, sajtót, könyveket vásárolni 
és nem utolsósorban a gyógyszerekre költeni. 

Tagjaink szociális helyzetéről, életkörülményeiről a beteglátogatások, a bi- 
zalmikkal folytatott beszélgetések révén tájékozódunk — tapintatosan. Kényes 
téma ez, senki sem szereti kiteregetni az anyagi nehézségeit, nem szívesen kér- 
vényez. A rászorulóknak a volt munkahely, a tanács közreműködésével igyek- 
szünk segítséget nyújtani. Tervezzük, hogy taggyűlésen vagy vezetőségi ülé- 
sen, külön napirend keretében vitatjuk meg ezt a problémát, mert a nehéz 
anyagi helyzetben levő nyugdíjas párttagok szociális-egészségügyi ellátásának 
gondját egyénileg megoldani nem lehet. A régi munkahelyek közreműködését 
nem lehet sűrűn kérni, nekik elsősorban az aktív dolgozóik szociális helyze- 
tével kel! törődni. 


Dr. Dávid Ferenc: 


A munkahelyen a munkaközösség és a politikai közösség szinte átfedi egymást. 
A munkahelyi közösségből kikerülő párttagok átállásának segítése érdekében 
tudatosan törekszünk arra, hogy a nyugdíjra készülők kerüljenek közelebbi 
kapcsolatba a lakóhelyi pártszervezettel, ismerjék meg a körzetben tevékeny- 


kedő nyugdíjas párttagokat, végezzenek közösen pártmunkát és fokozatosan 
kapcsolódjanak be a feladatok megoldásába. Ezt azért nem könnyű megvaló- 
sítani, mert a jelenlegi felfogás szerint az aktív kereső párttagoknak a terü- 
leten jóformán semmi" közéleti tennivalója nincs. Alig támasztanak velük 
szemben igényt, és nagyon ritkán méltányoljuk, ha valaki önszántából mégis 
aktívabb. 

Sok párttag nyugdíjas is elkényelmesedik. Pedig a nyugdíjba menetellel 
nem változik meg a kommunistának az az elemi kötelessége, hogy képviselje 
és szolgálja közvetlen környezetének, szűkebb közösségének, működési terü- 
letének érdekeit, illetve a párt politikáját. Csak a terep változik: a munkahely 
helyett a lakóterület, a körzet válik közvetlen környezetté, szűkebb közösséggé. 

Mi arra törekszünk, hogy az újonnan ideérkező ne érezze idegennek magát 
a lakóterületi alapszervezetben. Tekintetbe vesszük korábbi tevékenységét, ha 
egészsége engedi, feladatot adunk neki, figyelünk rá, törődünk vele. Idő kell 
a beilleszkedéshez és a kölcsönös felelősségérzet kialakulásához. 

A párttag nyugdíjasok többségének nyugdíja nálunk négyezer forint körül 
van. Ez — az igen alacsony nyugdíjakhoz képest — nem kevés pénz. De a 
reálértékét nem sikerül megtartani, s így sokan kerülnek nehéz helyzetbe. 
A legjobban rászorulók megsegítését kezdeményezzük, de a többség helyzeté- 
nek javítására nincs lehetőség. Ezért a hangulat néha talán pesszimistább az 
indokoltnál, de valóságos talajból nő ki. Kifejezetten sérelmesnek tartjuk, hogy 
a nyugdíjat nálunk szociálpolitikai problémaként kezelik és gyakran a se- 
gélyezéssel, a szociális elhelyezéssel sorolják azonos kategóriába. 


Melyek a lakóterületi-körzeti pártszervezetek fő funkciói, feladatai, 
és hogyan felelnek meg ezeknek a politikai munka mindennapi 
gyakorlatában? 


Tolnai Ferenc: 


A párt egészének politikai vezető szerepére érvényes, hogy ez nem uralkodást, 
hanem szolgálatot jelent. Ezzel határozhatjuk meg a lakóterületi-körzeti párt- 
szervezetek hivatását is. A politikai munka lényege — a marxista—leninista 
eszmék ismertetése, a párt politikájának képviselete, a végrehajtás szervezése 
és segítése — nem változik meg azáltal, hogy nyugdíjas lesz valaki. A rend- 
szeres szervezeti élet, a tagokkal való foglalkozás, a párttagok folyamatos tá- 
jékoztatása a legfontosabb kül- és belpolitikai eseményekről éppúgy feladatunk, 
mint a pártcsoportok öntevékenységének javítása, vagy az idős, beteg elvtár- 
sakkal való törődés. § 

Módszereink megválasztását befolyásolja, hogy nekünk a lakosság különböző 
rétegei körében kell politikai nevelő és felvilágosító munkát végeznünk. Tag- 
ságunk ötven-egynéhány munkahelyről, különböző szakképzettségű, beosztású 
és egészségi állapotú emberekből verbuválódott, s időről időre önmagunkat is 
közös nevezőre kell hozni. A várospolitika kialakításában és megvalósításában 
nagyobb jelentősége van a tömegkapcsolatok erősségének, az együttműködési 
készségnek és képességnek; a lakóterület szociális és kommunális problémái- 
nak megoldásához elengedhetetlen az öntevékenység, a kezdeményezés ösz- 
tönzése. 


Jól bevált az a módszer, hogy a körzetet felosztottuk a párttagok között. 
Így jobb a munkamegosztás, aktívabbak a tagok, csökkentek a titkárra nehe- 
zedő terhek, és sokkal pontosabb képünk van arról, hogyan dolgoznak a la- . 
kosság ellátására hivatott kereskedelmi, szolgáltató, vendéglátó egységek. Nem 
kerüli el a figyelmünket a városszépítés, a közbiztonság, a környezetvédelem, 
az egészségügyi és különösen a kórházi állapotok, a műemlékvédelem sem. 
Ezek valamennyiünket érintenek. Néhányan a kezdet kezdetén húzódoztak a 
megbízatástól, mert attól féltek, hogy a tanácsi és más állami illetékesek rosz- 
szallják majd, hogy beleszólnak olyan dolgokba, amelyekhez — úgymond — 
nem értenek. i 

A véleménycsere és feladataink egyeztetése végett rendszeresen összehívjuk 
a körzet területén megválasztott tanácstagokat. Az említett témákban össze- 
gyűjtött észrevételeinket és javaslatainkat nekik adjuk át. A tanácstagi be- 
számolókat általában összevontan szervezzük. Így három-négy tanácstagot 
hatvan-nyolcvan ember hallgathat meg. Az összejöveteleken ott vannak az 
IKV, a Vízmű, a Gázmű képviselői és választ adnak a felvetődő kérdésekre. 
A dolgok így nem húzódnak el, nem kell átirat, a megoldás közvetlenebb, 
az intézkedés első kézből indulhat. Várospolitikai munkánkat komolyan se- 
gíti, hogy a különböző tanácsi elképzeléseket, rendelettervezeteket a körzeti 
alapszervezeti titkárok is megkapják. Így taggyűléseken, vezetőségi ülésen 
vagy a tanácstagi csoportban előzetesen megvitathatjuk, miként foglaljunk 
állást. 

Az aktivitás, a közösségi munka javítása érdekében a taggyűléseken kívül 
rendszeresen tartunk vitaköri összejöveteleket. Különböző szakembereket hí- 
vunk a körzetbe, akik a bennünket közvetlenül érdeklő témákról tartanak elő- 
adást. Így a várospolitika aktuális feladatairól, a fejlesztési elképzelésekről, az 
egészséges életmódról, az öregedés tudnivalóiról, 


A Liszt Ferenc Művelődési Házban, a Népfront patronálásával létrehoztunk 
egy nyugdíjasklubot is, ahová 70—80, főleg fizikai munkás nyugdíjas jár. 
Szerveztek előadásokat, nyugdíjas napot, közös kirándulást, van házirend, 
program és nagyon jó, hogy össze lehet jönni valahol. Néhány hónapja azon- 
ban az alagsorba szorultunk, olyan körülmények közé, amelyekről nem is jó 
beszélni. 

Rendszeresen látogatjuk a felmentett elvtársakat, szervezzük a betegek és az 
egyedülállók kórházi látogatását. A kerek születésnapokról, a névnapokról 
mindig megemlékezünk. Fehér asztal mellett, batyus alapon vagy más módon, 
mindig megtartjuk a nőnapot. Titkárkodásom óta közel ötvenen haltak meg 
tagjaink közül. A mi társadalmi temetéseinken általában rám marad a bú- 
csúztatás kötelezettsége, de volt olyan elvtársunk nem egy, akinek a család 
kívánságára egyházi temetést rendeztek. 


Markó Julianna: 


Az emberek gondjainak, örömeinek megismerése, a velük való rendszeres be- 
szélgetés az alapja annak a politikai nevelő és felvilágosító munkának, szer- 
vező tevékenységnek, amit mi a körzetben végzünk. Alapszervezetünkben konk- 
rét pártfeladata van mindazoknak, akik képesek társadalmi megbízatást vál- 
lalni. A nyugdíjasoknak több ideje van az apró-cseprő problémákat gondo- 
san összegyűjteni, továbbítani és megoldásig kezelni. Kiderítjük, ki mivel sze- 
ret és tud foglalkozni, és olyan feladattal bízzuk meg. Így aztán a megbízatá- 
sokat az emberek személyes ügyként végzik. A volt igazgató például tájékoz- 
tatást ad gazdaságpolitikai kérdésekről, aki szeret dirigálni, szervezni, irányí- 
tani, ilyen feladatot kap. A fiatalabbak szeretnek intézkedni, bejárnak a párt- 
bizottságra, szervezik a beteglátogatást, tartják a kapcsolatot az üzemekkel, 
a tanácstagokkal, az utca-bizottsággal, az iskolákkal. Figyelünk az olyan tag- 
jainkra ís, akik egészségügyi okok miatt nem tudnak részt venni a rendszeres 
munkában, de mindenen rajta van a szemük, jelzik a problémákat, ötleteket 
adnak. Sokszor puszta jelenlétükkel, máskor a véleményükkel is nevelik, for- 
málják nemcsak a többi párttagot, de a lakosságot is, reálisabb látásmódra, 
megfontolt értékelésre adnak mintát. 


A körzeti pártalapszervezet természetesen nem dolgozhat a népfront, a tanács, 
a lakóbizottság helyett, de törődünk az emberekkel, s ez növeli a környezet 
bizalmát és tiszteletet ébreszt. 


Több mint tíz éven át, amióta titkárnak megválasztottak, idős elvtársak 
voltak a közvetlen munkatársaim. Most új, fiatal nyugdíjasokból álló alap- 
szervezeti vezetőséget választott a tagság és csak ketten maradtunk a régiek 
közül. De mindig meghívjuk a vezetőségi ülésre a korábbi vezetőségi tagokat, 

sőt a bizalmiakat is. Tudjanak mindenről, véleményükkel segítsék a jobb 
döntést! És van ennek egy praktikus oka is: nem szabad az idős embereket 
állandóan mozgatni, ugráltatni. Többnyire ilyenkor intézzük el a bélyegel- 
számolást, a nálunk is sok adminisztrációt, az aktuális tájékoztatást. A bete- 
geket, a felmentetteket természetesen látogatjuk, a bélyegkihordás alkalom a 
beszélgetésre, a tájékoztatásra és az információk, vélemények összegyűjtésére. 


Az utóbbi időben több segítséget, elsősorban figyelmet kaptunk a városi 
pártbizottságtól. Rendszeresen összehívják a körzeti titkárokat, meghatároz- 
zák a lakóterületi munka feladatait, beszámoltatnak bennünket. Szorgalmaz- 
zák a munkahelyi, lakóterületi alapszervezetek együttműködését, kapcsolatát. 
A munkahelyi pártszervezetekkel való kapcsolataink erősítésének bevált mód- 
szere, hogy alkalmanként részt veszünk egymás vezetőségi ülésein. Az e célra 
rendelkezésre álló anyagiakkal is javítják működési feltételeinket. Néhány 
éve birtokba vehettük a pártházat, amelyet két körzeti alapszervezet és a 
népírontbizottság közösen használ. 


A lakóterületi pártmunkában, politizálásban nem lehet figyelmen kívül 
hagyni, hol tevékenykedik az alapszervezet. A városközpontban talán nincse- 
nek olyan messze egymástól az emberek, de minden bizonnyal elkülönültebbek, 
mint egy olyan körzetben, mint a miénk, amelyik eléggé a város peremén 
helyezkedik el. Itt meglehetősen rosszak az utak, nincs patyolat, fodrász, a 
boltban nem árulnak zöldséget, gondok vannak az ellátásban. Ezeket szóvá 
tesszük, próbálunk segíteni, de soha nem kerüljük meg azokat, akiknek hi- 
vatalból feladata az általunk észlelt probléma megoldása. 


Dr. Dávid Ferenc: 


Az országban talán nincs még egy olyan közigazgatási egység, ahol annyi 
nyugdíjas párttag lenne, mint a mi kerületünkben. A lakóterületi körzeti párt- 
munka rangjának emelése, az alapszervezetek jobb irányítása, a párttagság 
szervezeti életének és politikai aktivitásának fejlesztése érdekében, a Politikai 
Bizottság határozata alapján 1980 februárjában ezért itt jött létre kísérleti 
jelleggel lakóterületi-körzeti pártbizottság. Az új szervezeti kereteket, mód- 
szereket, a működés feltételeit és a tennivalókat a pártbizottság a felsőbb ha- 
tározatok alapján a kerületi sajátosságok figyelembevételével alakította ki. 


A pártbizottság működése lehetővé tette, hogy a több évtizedes politikai, 
körzeti tapasztalattal rendelkező, felkészült párttagok konkrét, igényes párt- 
feladatot kapjanak. Különösen a kezdeti időszakban javult a szervezeti élet, 
rendszeresebbé vált az alapszervezetek beszámoltatása. Előbb a titkárok, 
majd később a reszortosok részére is tartottak értekezleteket, jobb lett a tá- 
jékoztatás az országos és helyi feladatokról, javult a tapasztalatok cseréje. 
A lakóterületi pártbizottság tagjai és aktivistái révén összegyűjtötte és to- 
vábbította a lakossági problémákat, testületi üléseken, titkári értekezleten a 
tanács, a népfront, a rendőrség, a KISZ vezetői tájékoztatást adtak a hely- 
zetről, a tennivalókról. A kerületi tanács a lakóterületi pártbizottság szorgal- 
mazására kezdte el rendszeresen kiadni írásos tájékoztatóját tevékenységéről 
az alapszervezetek számára. 


A kerületi pártbizottság nagy figyelmet fordított a kísérletre. Testületi ülé- 
seken többször foglalkozott a működés tapasztalataival, a párttagság hangula- 
tával, segítette a tárgyi feltételek javítását. 


A kísérlet kisebb-nagyobb ellentmondásokat is felszínre hozott. Az alapszer- 
vezetek által jelzett visszásságok, problémák nagy nyomásként nehezedtek a 
lakóterületi pártbizottságra és különösen annak tisztségviselőire, akiknek 
azonban nem volt kellő hatalmuk, befolyásuk azok megoldására. A tisztelet- 
díjas nyugdíjas titkárra sokszor olyan időigényes feladatok hárultak, amelyek 
egy teljes időben függetlenített funkcionárius erejét is meghaladták volna. 

Nem tisztázódott egyértelműen, hogy a kerületi szervek — a tanács, a KISZ, 
a népfront stb. — milyen kérdéseket beszéljenek meg közvetlenül a lakóterü- 

leti és melyeket a kerületi pártbizottsággal. A kerület képviselői rendszeresen 
részt vettek ugyan a lakóterületi testület ülésein és rendezvényein, csökkent 
viszont az alapszervezetekben való megjelenésük és segítésük a lakóterületi 
munka koordinációjában. 

A múlt esztendőben — elismerve a próbálkozás hasznos tapasztalatait és 
tanulságait — a kísérletet befejezettnek nyilvánították. Ezután jött létre az a 
hat pártvezetőség, amely körzetcsoportként átvette a megszűnt pártbizottság 
feladatkörét és irányítja az alapszervezetek munkáját. 

Tapasztalataim szerint a körzeti alapszervezetekben személyesebb a politikai 
tevékenység, tisztábban mutatkozik meg a közéletiség tartalma és erőssége, 
szabadabb az eszmecsere, a különböző nézetek, felfogások ütköztetése. Itt 
mások az érdekviszonyok, nincs olyan alá-fölérendeltség, mint a munkahetlye- 
ken, a szakmai ambíciók nem meghatározóak, más jellegű a közösségi kont- 
roll, fokozottabb az egymásrautaltság. Ugyan különböző a felkészültségünk, az 
élet más-más területén dolgoztunk és szereztünk tapasztalatokat, nem egy- 
forma a nyugdíjunk, eltérő a szellemi-fizikai kondíciónk, de ugyanannak a 
pártnak a tagjai vagyunk. Ennek itt érzelmileg is nagyobb jelentőséget tulaj- 
donítunk. A hangsúlyt a tartalmi munkára, a velünk szemben támasztott 
követelményekre tesszük. 

Módszereinket, munkastílusunkat természetesen befolyásolja, hogy mi azért 
alapvetően idősebb elvtársakkal dolgozunk. Nehezen viselik el a tagok, ha 
másfél óránál hosszabbra nyúlik a taggyűlés, pártcsoportokban viszont akár 
több órán át is szívesen vitatkoznak. Összejöveteleinken akkor nagyobb az 
érdeklődés, ha gyakorlati, mindenki által megközelíthető témákat, a kereske- 
delmi ellátás, a szolgáltatások vagy az új gazdasági képződmények kérdését 
vitatjuk meg. 


Megállapításunkat, észrevételeinket és javaslatainkat mi is jelezzük. Úgy 
érezzük azonban, hogy ezeknek nincs kellő foganatja. Az utóbbi időben például 
— itt a környéken — megszűnt működni egy sereg kisiparos — kalapos, cipő- 
javító, szabó. Ugyanakkor megnyílt néhány butik, amire szerintünk nincs 
okvetlenül szüksége a lakosságnak. Az egy-két munkaerővel dolgozó kisközér- 
tek egy műszakra tértek át, vagy már nem élelmiszert árulnak, hanem dro- 
géria-cikkeket, esetleg szerződéses üÜzletté lettek. Ezekről nem, vagy csak 
késve értesülünk, és jelzéseinkre elég kurta a válasz: gazdasági okok miatt 
van úgy, ahogy van. 


Arra törekszünk, hogy a területünkön működő — úgynevezett — közösségi 
ház, ahol mi is összejövünk, valóban a körzet közéleti fóruma legyen, de 
igazából nagyon nehezen alakul azzá. Sok funkciót kellene ellátnia, kiszolgálva 
a környék fiataljainak, középkorúinak és idősebbjeinek igencsak eltérő sza- 
badidős szórakozási, közösségi igényeit. A pártházhoz szokott idősebbek nehe- 
zen akarnak megbékélni az elevenebb, zajosabb, maguknak teret követelő 
fiatalokkal. Kezdetben túlméreteztük a programot is. Most a fiatalok és az 
idősek igényeinek jobb összehangolására, esetleg közös klubélet kialakítására 
törekszünk. Ki kell próbálni, alkalmasak vagyunk-e arra, hogy élettapaszta- 
latot, ismeretet, élményt adjunk nekik? Persze a fiataloknak is jobban kell 
alkalmazkodni. Jó dolog, hogy van hol összejönniük, találkozniuk, idejárnak 
a táncházba, de ne kelljen többször mondani nekik: gyertek, segítsetek egy 
kicsit széket hordani, mert jelölőgyűlés lesz. 


Milyen elképzeléseik és javaslataik vannak arra, hogy segítsék 
a lakóterületi pártszervezetek, a nyugdíjas párttagok eredményesebb 
politikai munkáját? 


Tolnai Ferenc: 


Érdemibb és időben érkező tájékoztatást kell adnunk tagjainknak a nemzet- 
közi politika, a belpolitika és a helyi közélet kérdéseiről: Ehhez az eddiginél 

jobban igényelnünk kell a munkahelyi és városi pártszervek tevékenységét. 
Sopronban sokan értenek németül, nézik az osztrák televíziót, és a mi cél- 
jainkkal ellentétes hatásokat csak jobb, gyorsabb tájékoztatással, igényesebb 
ideológiai munkával, meggyőző érveléssel lehet ellensúlyozni. 

Az emberekben nem szabad illúziókat kelteni általános helyzetünket és 
lehetőségeinket illetően. Ezért őszintén, nyíltan kell politizálnunk. Ugyanakkor 
a kishitűségnek sem szabad teret engednünk, mert az leszereli, bénítja a tenni 
tudókat és akarókat is. 

Úgy vélem, társadalmunkban változtatni kell a nyugdíjasok általános meg- 
ítélésén. A sajtóban, a rádióban, a televízióban, a helyi lapban kapjon nagyobb 
nyilvánosságot mindaz, amit a nyugdíjasok és a körzeti pártszervezetek tesz- 
nek. Néha úgy beszélnek rólunk, mintha sokallnának bennünket, akik csak 
nehézségeket okozunk a népgazdaságnak. A magunk módján mi ma is pró- 
bálunk segíteni közös gondjaink megoldásában, a tapasztalatainkból és a ja- 
vaslatainkból többet lehetne hasznosítani. 


Dr. Dávid Ferenc: 


Azért, hogy a lakóterületi-körzeti alapszervezetek párttag nyugdíjasai ne 
érezzék magukat a tényleges politikai cselekvés partvonalán kívül, harcosabb- 
nak is kell lennünk. Nem , nyugdíjasok menedéke", hanem lakóterületi politi- 
kai hatótényező akarunk lenni, bár tagjaink döntő többségének nyugdíjas 
voltától nem lehet eltekinteni. A lakóterületi pártvezetőségek kapjanak érde- 
mibb segítséget az irányító pártbizottságtól és hatékonyabb eszközöket az 
alapszervezetek, az azonos szinten működő tömegszervezetek és tömegmoz- 
galmak tevékenységének, akcióinak irányításához, összehangolásához. 

Támogatjuk azt a kezdeményezést, hogy kerületünkön belül létrejöjjenek a 
lakóterületi politikai centrumok. Így például a lágymányosi , tájegység" a 
kerületen belül önálló arculatot ölthetne. Ezen a páston a népfront aktivistái, 
a tanácstagok, a fiatalok szervezetei, karöltve a körzeti pártszervezettel, együtt 
eredményesebben politizálhatnának. Az önállóság anyagi alapjaként a tanács- 
tagi csoport saját pénzügyi keretet kaphatna, amit kollektív döntés alapján 
fordíthatnának az adott időszakban prioritást kapott lakóterületi feladat tá- 
mogatására. Némi anyagiakkal rendelkezve egy-egy tanácstag vagy a tanács- 
tagi csoport, a körzeti pártszervezet, a népfrontbizottság, az üzemek támoga- 
tásával többet tud jaja elérni a választói érdekek, a körzeti törekvések ér- 
vényesítésében, mint eddig és ez semmiképpen sem válna a tágabb társadalmi 
közjó kárára. 


Markó Julianna: 


Mi, nyugdíjas párttagok igen komoly társadalmi tartalék vagyunk a politikai 
cselekvésben, nem elesett, magatehetetlen öreg emberek. Az irányító pártbizott- 
ságok és pártszervek figyeljék és terjesszék lelkiismeretesebben azokat a jó 
módszereket, tapasztalatokat, amelyek révén tevékenységünk fejleszthető. Ha- 
tározottabban szorgalmazzák és ösztönözzék, hogy a körzeti feladatok megol- 
dásán többen dolgozzanak velünk a munkahelyi pártszervezetek tagjai közül. 

A nyugdíjas, idős emberek helyzetét, lehetőségeit, tennivalóit érdemes lenne 
országosan is megvitatni. Az ifjú korosztály és a középnemzedék érdekkép- 
viselete átfogóan kiépül és fejlődik. Az idősek érdekeit folyamatosan feltáró, 
képviselő és érvényesítő mechanizmus éppen a nyugdíjasok öntevékenysége, 
munkája révén nemcsak az öregek, hanem egész társadalmunk fejlődése szem- 
pontjából haszonnal járna. e 


E beszélgetésekkel nem törekedtünk teljes leltárt készíteni a lakóterületi 
pártszervezetek munkájáról: három első vonalbeli aktivista segítségével csu- 
pán érzékeltetni kívántuk főbb tevékenységeiket, jelezve egyben problémái- 
kat és a továbblépést szolgáló javaslataikat is. 

A Politikai Bizottság 1981. szeptember 1-i határozata a lakóterületi párt- 
munkáról természetesen nem jelentett módosulást abban, hogy pártunk alap- 
vetően az üzemi-munkahelyi elv szerint szerveződik, de kifejezte, hogy ugyan- 
akkor nő a lakóterületi-körzeti pártszervezetek szerepe, főleg a város- és köz- 
ségpolitika alakításában, a társadalmi-közösségi szerveződésekben. 

A körzeti pártszervezetek tagjai az emberek között élve példájukkal, "véle- 
ménynyilvánításaikkal, hadakozásaikkal pozitív formálói a politikai közgon- 
dolkozásnak, a szükségletek és lehetőségek feltárásával segítik-ösztönzik lakó- 
területük fejlesztését, a különféle ellátási és kommunális, szociális problémák 
jelzésével, esetenként megoldásuk felvállalásával hozzájárulnak az ottaniak . 
életminőségének javításához, ezernyi megnyilvánulását tanúsítják az emberi 
figyelmességnek, törődésnek, gondoskodásnak. 

Munkájuk még eredményesebb lehet, ha az irányító pártbizottságok és párt- 
szervek határozottabban és találékonyabban segítenek kialakítani a lakóterü- 
leteken működő tanácsi, népfront-, KISZ-es szervekkel és aktívákkal való ha- 
tékonyabb együttműködés, az irányítás és koordináció legmegfelelőbb szerveze- 
ti mechanizmusát. Az nyilvánvaló, hogy növekvő jelentőségű funkcióik betöl- 
téséhez körvonalazottabban kell megfogalmazni a körzeti pártszervezetek ha- 
táskörét, s ezekhez hatékonyabb eszközöket is szükséges biztosítani. Értelmes 
feladatokat vállalva így hasznosulhatnak sokkal jobban a lakóterületi alap- 
szervezetek idősebb, jobbára nyugdíjas tagjainak gazdag élettapasztalatai, 
sokrétű tudása. 

Csikós József 


Tóth Valéria: Ádám ki veg 

Három szocialista ország 
a műszaki-tudományos haladásért 


Az európai KGST-államok népgazdaságai sok szempontból hasonló feladatok előtt áll- 
nak: napirendre került az intenzívebb fejlődés útjára való áttérés és a műszaki-technikai 
haladás meggyorsítása, a rendelkezésre álló tartalékoknak az eddiginél jobb kihasznála- 
sa. A feladatok ilyen hasonlósága akkor is szembeötlő, he a történelmi-társadalmi felté- 
telek és körülmények sok tekintetben különböznek az egyes országokban. Három szocia- 
lista országban — Csehszlovákiában, Lengyelországban és a Német Demokratikus Köztár- 
saságban — az ott dolgozó magyar tudósítók segítségével, akik napi munkájukon túl a 
gazdaság hosszú távú folyamatait is nyomon követik, arra kerestünk választ, hogy miként 
közelítik meg az intenzifikálással kapcsolatban előtérbe kerülő tő kérdéseket. 


Az első konkrét kérdés: melyek azok a jelenbeli és a közelmúltra vonatkozó 
helyzeti tényezők, amelyek a korszakváltás napirendre tűzését elengedhetet- 
lenné tették? 


Csehszlovákia. A csehszlovák gazdaság a második világháború után viszonylag 
hamar magához tért a háborús megrázkódtatásból, s az ország történelmileg 
kialakult magas színvonalú termelőképessége révén az akkor létrejött új szo- 
cialista közösség országainak egyik legfőbb szállítójává vált. E hatalmas piac 
s ezzel párhuzamosan Szlovákia iparosításának követelménye évtizedekre meg- 
határozta Csehszlovákia ipari fejlődésének jellegét, amennyiben a termelők erő- 
feszítéseit elsősorban a növekvő mennyiségű igények kielégítésére koncentrálta, 
s ehhez képest viszonylag háttérbe szorult a gyártástechnológia és a termékek 
műszaki színvonalának fejlesztése. Ez a megállapítás tenmészetesen minden- 
képpen csak relatív értelemben igaz, hiszen amellett, hogy a csehszlovák ipar 
1948 és 1983 között több mint tizenkétszeresére növelte termelését, korábbi 
önmagához képest jelentős minőségi fejlődésen is keresztülment. Ám a het- 
venes években bekövetkezett világgazdasági változások, s ezzel egyidőben a 
növekedés extenzív forrásainak kimerülése mind élesebben hozta felszínre 
a csehszlovák gazdaság relatív minőségi elmaradásának kellemetlen következ- 
ményeit, amelyek a hetvenes évek végén átmenetileg már energiaellátási za- 
varokban, számottevő piaci áruhiányban és a gazdasági növekedés csökkenésé- 
ben is jelentkeztek. 

E negatív következmények felszámolása természetesen folyamatos, konkrét 
céljait tekintve is több ötéves tervidőszakon átívelő feladatot jelent, annál 
inkább, mivel a csehszlovák szakemberek megállapításai szerint az ország gaz- 
daságának hatékonysági, szervezettségi lemaradása az iparilag fejlett államok- 
hoz képest elég tetemes. A Hospodárské Noviny című gazdasági szaklap egyik 
értékelésében rámutat például, hogy Csehszlovákiában egységnyi termék elő- 
állítására átlag húsz százalékkal több munkát fordítanak, mint a legfejlettebb 

országokban, s esetenként ez a többletráfordítás a negyven százalékot is el- 
éri. A Plánováné Hospodárstvi, a csehszlovák tervbizottság folyóirata szerint 
a termelés energiaigényessége túlságosan nagy, az erőforrásokat a lehetségesnél 
és a kívánatosnál alacsonyabb hatásfokkal hasznosítják. 

A CSKP Központi Bizottságának a gépipar helyzetével foglalkozó ülésén 
tavaly áprilisban hangzott el az a megállapítás, hogy a csehszlovák gépipar 
termékei átlagosan 20—30 százalékkal súlyosabbak, mint a konkurrencia mű- 
szakilag többé-kevésbé azonos teljesítményű berendezései. Ez egyértelműen 
a gyártástechnológia fejletlenségére utal, s természetesen rontja a csehszlovák 
termékek versenyképességét a nemzetközi piacokon. 

Az említett ülésen Józef Haman, a KB titkára előterjesztésében bíráló hang- 
nemben szólt a csehszlovák kohászat, gépipar és elektrotechnikai ipar teljesít- 
ményéről : 

, A termelés és a munkatermelékenység növekedésében még nem eléggé tük- 
rözőödnek azok a jelentős eszközök, amelyeket a gépiparba fektettünk. Az álló- 
eszközök hatékonysága — a bruttó termelés alapján számítva — 1980 és 1983 
között a nehézgépiparban 8 százalékkal, az általános gépiparban 7 százalékkal 
csökkent, s csupán az elektrotechnikai iparban volt az elmúlt években csekély 
értékű a növekedés. Az alacsony műszakszámot és a munkahelyek kihaszná- 
latlanságát sokszor munkaerőhiánnyal indokolják. Ez azonban elfogadhatat- 
lan...1A legfejlettebb országok hasonló gépipari vállalatainak termelékeny- 
ségével való összevetés bizonyítja, hogy nálunk átlagosan 20 százalékkal több 
a munkaerő. Ám aránytalanul sok dolgozót kötnek le a raktározási, anyag- 
mozgatási és egyéb munkák, amelyeket gyorsabban kellene gépesíteni. Ala- 
csony színvonalú a vállalatok közötti együttműködés is, s kivált a részegység- 
gyártó szakágazatokbani ennek nemegyszer az a következménye, hogy számos 
vállalatnak, nagy költségek mellett, magának kell különböző alkatrészeket elő- 
állítania, olyan alkatrészeket, amelyek gyártása szakosított vállalatnál sokkal 
gazdaságosabb lehetne. Ezek a tények a szervezés és az irányítás alacsony szín- 
vonalát bizonyítják, s önmagukban is nagy termelékenységi tartalékot jelente- 
nek a gépiparban." ; 


Lengyelország. Lengyelországban 1979 és 1982 között a nemzeti jövedelem több 
mint húsz százalékkal csökkent, s még nagyobb mértékben esett vissza a be- 
ruházási tevékenység. 

A lengyel gazdaságot jellemezve számos adattal bizonyítható, hogy az ipar 
anyag- és energiaigénye gyakran kétszerese a fejlett ipari országokénak. Ked- 
vezőtlen a lengyel energiatermelés struktúrája is — az ország szükségleteinek 
nyolcvan százalékát a szénbányászat biztosítja. Lengyelországban legfeljebb 
az évtized végére készül el az első atomerőmű első energiablokkja a Balti- 
tengerhez közel levő Zarnowiecben. Alapos fejlesztésre szorul az egyik leg- 
nagyobb energiafogyasztó, a vaskohászat is. A legutóbbi adatok szerint a 
Lengyelországban előállított acélnak csak alig több mint két százalékát szol- 
gáltatják folvamatos öntőművek, továbbra is a martinkemencék vannak 
többségben a lengyel kohókban. Kedvezőtlen általában a gyártmánystruktúra. 
Wieslaw Grudzelski professzor, az újonnan alakult műszaki fejlesztési hivatal 
elnökhelyettese szerint átlagosan 14—15 éves elmaradás van a lengyel termé- 
kek és a világszínvonalú áruk között. A fejlesztés nem szorítkozhat az iparra: 
a mezőgazdaság — a maga legfeljebb harminc mázsás hektáronkénti gabona- 
termelésével, az élvonaltól messze elmaradó hústermelésével, alacsony haté- 
konyságú energia- és gépfelhasználásával — szintén fellendítésre vár. 

Az elmaradás okait kutatva és a lengyel népgazdaság látleletét írva a kü- 
lönböző dokumentumok egybehangzóan aláhúzzák: a visszaesés már a hetvenes 
évek közepén elkezdődött. Húsz százalékkal csökkent például 1970 és 1980 kö- 
zött a K -- F-szektorban foglalkoztatottak száma, és ez a folyamat 1983-ig tar- 
tott. Ebben — állítják — szerepet játszott a hetvenes évek második felének 
hibás fejlesztési politikája, amely elsősorban a kész (többnyire nem világszintű) 
megoldások átvételére ösztönzött, s elhanyagolta a licencek továbbfejlesztését 

is. Az elmaradás okai közé tartozik, hogy a túlfűtött beruházási hajszában egy- 
re hosszabbodott a különböző létesítmények megvalósulásának ideje: a három- 
négy-öt éves késéssel átadott üzemekben gyakran addigra már elavult ter- 
mékek gyártásába kezdtek. A fejlesztési politika új létesítmények építésére 
koncentrált — eközben számos, a megelőző évtizedekben épült gyár elavult. 
A hetvenes évek gazdaságpolitikai vezetése arra számított, hogy a felvett adós- 
ságokat a licenctermékekkel fizetik majd ki. Ez igen kevés esetben sikerült. 
Nemegyszer azért került sor fiaskóra, mert a licenc átadója fenntartotta magá- 
nak a jogot a lehetséges piacok meghatározására. 

Az elmúlt években a beruházási tevékenység nagyobb mértékben esett visz- 
sza, mint a nemzeti jövedelem. Ez érvényes a K-t-F-kiadásokra is. Ilyen célok- 
ra 1983-ban 71,1 milliárd zlotyt fordítottak, ez a nemzeti jövedelem nem egé- 
szen két százaléka. Sajátos, hogy a rendelkezésre álló szűkös eszközöket sem 
használták fel. A Nowe Drogi, a LEMP elméleti folyóirata 1985. márciusi szá- 
mában megjelent cikk szerint 1983-ban a rendelkezésre álló összeg 7 százaléka 
a műszaki fejlesztési alap számláján maradt. 

A cikk szerzője megállapítja, hogy a vállalatok nem mutatnak aktivitást a 
műszaki fejlesztés útjainak keresésében, a gazdasági szabályozók nem ösztö- 
nöznek kockázatvállalásra. Nemcsak a szabályok, de általában a hiányhely- 
zet is kedvezőtlenül befolyásolja a technikai haladást; a hazai piac szinte vá- 
logatás nélkül s a vállalatok által meghatározott áron hajlandó minden ter- 
méket megvásárolni. Lengyel közgazdászok a gazdasági mechanizmusokat ele- 
mezve mindenekelőtt a világpiactól elszakadt hazai árakat hibáztatják. Ezek 
nem ösztönöznek az igényes piacokra való kivitelre, a lengyel vállalatok nem 
kényszerülnek feltétlenül arra, hogy termékeiket valódi verseny elé állítsák. 
Végül, az utóbbi években a Lengyelország ellen alkalmazott nyugati embargó- 
politika, a szankciók és tiltások washingtoni ihletésű rendszere is gátolja a 
műszaki fejlesztést. 


Német Demokratikus Köztársaság. Az NDK-ban a párt és az állam vezetői azt 
hangsúlyozzák, hogy van néhány terület, amelyen új erővel vetődik fel az 
igény a továbblépésre. Ha erre most nem kerül sor, ez az egész gazdaság to- 
vábbfejlődésének dinamikus ütemét veszélyezteti. Az egyik ilyen terület az 
anyag- és energiafelhasználás. Így van ez annak ellenére, hogy az energia- 
hordozók és az anyagok összfelhasználása tavaly nem lépte túl az 1983-as 
szintet — sőt, néhány területen alatta is maradt annak —, a fajlagos felhasz- 
nálás pedig csökkent. 

Az NSZEP Központi Bizottságának tavalyi utolsó ülése mégis azt emelte 
ki, hogy az elkövetkező időszakban feltétlenül újabb lépéseket kell tenni ebbe 
az irányba. Willi Stoph miniszterelnök pedig a Népi Kamara (parlament) múlt 
év végi ülésén kijelentette: , Az utóbbi években az anyagfelhasználásban elért 
jelentős eredmények nem indokolják, hogy önelégültek legyünk. Egy sor te- 
rületen még nem áll egymással megfelelő arányban az anyagfelhasználás, a 
használati érték és a minőség." Hasonló értelemben foglalt állást Günther 
Mittag, a Politikai Bizottság tagja, a KB titkára a kombinátok vezetői előtt: 
, Sokat elértünk. Mégis mindenkinek tisztában kell lennie azzal: még ezen 
a területen is csupán a kezdetén járunk a nagy tartalékok feltárásának. Számos 
kollektíva változatlanul túl sok anyagot és energiát használ fel. A tudomány 
és a technika által nyújtott valamennyi lehetőség teljes kihasználása, meg- 
alapozott, állhatatos munka révén további haladást lehet elérni. A népgazda- 
ság számára tízszer olcsóbb hatékony intézkedéseket tenni az energiafelhasz- 
nálás csökkentésére, mint pótlólagos energiát teremteni." 

Ehhez járul annak a nyomatékos hangsúlyozása, hogy a hazai nyersanya- 
goknak az eddiginél lényegesen erőteljesebb feltárására és hatékonyabb fel- 
használására van szükség: az energiahordozók, a fémek és az ipari félkészter- 
mékek aránya a behozatalban így is csaknem 60 százalék, és lehetetlen, hogy 
az ország több nyersanyagot importáljon. 

Egy másik terület, amely előtérbe került: a termelőberendezések kihasznált- 

sága még jóval elmarad a lehetőségektől és a szükségletektől. A leglényege- 
sebb az a tény, hogy az állóeszközökkel való ellátottság — kiváltképp az 
1970-es években — erőteljesen bővült, ám ennél lassúbb ütemben növekedett 
a nemzeti jövedelem. Más szóval: rosszabbodott az a mutató, amely az ezer 
márka értékű eszközre jutó nemzeti jövedelmet tükrözi. 

A felszereltség gyarapodását érzékelteti, hogy az NDK iparában az egy fő- 
re jutó állóeszközök értéke ma százezer márkát meghaladó összeg, míg 1970- 
ben nem érte el a 60 ezer márkát. Az értéknövekedés részben azzal függ össze, 
hogy az utóbbi jó egy évtizedben az ipari berendezéseknek a felét korszerűbbel 
váltották fel, illetve felújították. Most a gazdasági irányításért felelős vezetők 
hangsúlyozzák : megengedhetetlennek tartják a géppark hasonló fejlesztési üte- 
mét, nem tartható tovább az, hogy rendre beruházzanak a meglevő eszközök - 
hatékonyabb használata nélkül. A fontosabb termelőberendezések átlagos ki- 
használtsága ugyan tavaly naptári naponként 16,2 óra volt, tavalyelőtt pedig 
15,6 óra. (Annyi idő értendő ezen, amennyit a gép napi átlagban ténylegesen 
dolgozott. Beleszámítják ebbe a munkaszüneti napokat, hiszen éppen az a cél, 
hogy kimutassák: valamely gép, mely elvben bármikor üzemelhet, a maximális 
lehetőséghez képest mennyit működik valójában.) Ezeket az értékeket a lehe- 
tőségekhez és a követelményekhez képest alacsonynak minősítik. 


Az előbbiekből következően melyek az , áttörési pontok", milyen feladatokat 
kívánnak a középpontba állítani és milyen eredménnyel jártak az eddigi erő- 
feszítések? 


Csehszlovákia. A CSKP XVI. kongresszusa alapos elemzésnek vetette alá a gaz- 
daság állapotát, s ennek alapján vázolta fel a továbbhaladás útját. A kongresz- 
szus gazdasági határozatainak lényege, mondhatnánk, a kulcsfeladat röviden 
összegezhető: intenzifikálni kell a gazdaságot. S e követelmény kettős érte- 
lemben is érvényes. Egyrészt a tervezés és a gazdaságirányítás korszerűsítésével 
javítani kell a gazdálkodás egész rendszerét mind a mikro-, mind a makro- 
szférában. Másrészt ezzel egyidőben, illetve ehhez szorosan kötődve a tudomá- 
nyos-technikai vívmányok széles körű felhasználásával és a nemzetközi mun- 
kamegosztás bővítésével a lehető leggyorsabban növelni kell a termelés és a 
termékek műszaki színvonalát. 

Arra, amit Csehszlovákiában ehhez kapcsolódva most a legfontosabb teen- 
dőnek tekintenek, sok felszólaló utalt a CSKP KB külön ülésén, amelyet a 
tudományos-technikai haladás kérdéseinek szenteltek. Milos Jakes, a KB el- 
nökségének tagja, a KB titkára a teendők vázolásában abból indult ki, hogy 
a haladás számottevően elmarad a várakozásoktól, sem az ágazati, sem a ter- 
mékszerkezet nem javult megfelelően. A Plánované Hospodárstvui statisztikája 
szerint Csehszlovákiában a népgazdaság különböző ágazataiban 190 ezer embert 
foglalkoztatnak a kutatás-fejlesztésben. A kutatás-fejlesztésre fordított összegek 
állják az összehasonlítást a legfejlettebb országok kiadásaival, ennek ellenére 
az innovációs folyamat Csehszlovákiában sokkal lassúbb. (Olyan fontos ága- 
zatokban, mint az elektronikában vagy a közszükségleti iparcikkek gyártásá- 
ban az innovációs folyamat ideje csaknem kétszerese a fejlett ipari országoké- 
nak, a gépipar egyéb ágazataiban pedig 50 százalékkal hosszabb. Az új termé- 
kek részaránya 1980 és 1984 között aj egész árutermelésben 12,6 százalékról 
19 százalékra, s ugyanezen idő alatt az iparban a műszakilag kiválónak minő- 
síthető termékek aránya 9.4 százalékról 13 százalékra nőtt. Ezek magasnak 
éppenséggel nem minősíthető arányszámok, jóllehet a növekedés üteme önma- 
gában viszonylag gyors.) 

Józef Haman a Központi Bizottság 10. plenáris ülésén e kérdésekről szólva rá- 
mutatott, hogy a műszaki fejlesztést az egész gazdasági tevékenység tengelyébe 

kell állítani. Növelni kell a kutatás-fejlesztés hatékonyságát, méghozzá a nem- 
zetközi munkamegosztásban rejlő előnyök egyidejű kiaknázásával. Csehszlo- 
vákia gyártmányválasztéka ugyanis túlságosan széles ahhoz, hogy valamennyi 
fejlesztési feladattal az ország egymaga birkózhasson meg. A műszaki fejlesz- 
tés elképzelhetetlen a széles körű nemzetközi együttműködés, elsősorban a szo- 
cialista országokkal és főként a Szovjetunióval folytatott munkamegosztás 
nélkül, s emellett szükség van a fejlett tőkés országokkal kiépített kapcsolatok 
fejlesztésére is. 

Józef Haman kitért a gazdasági, gazdálkodási feltételek átalakításának je- 
lentőségére is: 

, A tudomány és a technika eredményeinek gyors alkalmazásában döntő fon- 
tosságuk van a termelést megelőző szakaszoknak, a termelés előkészítésének. 
sürgető követelmény megszüntetni e tevékenység régóta tapasztalt lebecsülé- 
sét és megteremteni a kutatás-fejlesztés-termelés ciklusa lerövidítésének elő- 
feltételeit... A folyamatosság érdekében a vállalatok számára meg kell te- 
remteni a szükséges anyagi és pénzügyi körülményeket, mégpedig azon elv 
alapján, hogy felelnek a legmagasabb szintű termelésért, ugyanakkor meg- 
felelő jogkörrel rendelkeznek a gazdasági döntések szférájában." 


Lengyelország. Lengyelországban a vázolt helyzetben elsődleges feladatnak 
tekintik annak meghatározását: miként lehet felszabadítani az adott szellemi 
energiákat, hogyan járulhatna jobban hozzá a lengyel tudomány, a műszaki 
értelmiség ahhoz, hogy ne mélyüljön a technológiai szakadék Lengyelország és 
a fejlett ipari államok között. Ezt Wojciech Jaruzelski, a LEMP KB első titkára 
elsőrendű stratégiai kérdésnek minősítette. A LEMP májusban tartott központi 
bizottsági ülésén az értelmiségnek a szocialista építésben betöltött helyével és 
feladataival foglalkoztak. E plénumra több mint háromszáz neves tudóst, ku- 
tatót hívtak meg, köztük nem kevés pártonkívülit. 


E tanácskozáson is azt hangoztatták: az erőket és az eszközöket az eddiginél 
sokkal magasabb fokon kell ahhoz mozgósítani, hogy felgyorsuljon a lengyel 
ipar és általában a termelés műszaki színvonalának fejlődése. A kormányzat 
kijelölte az ipar fejlesztésének fő irányait. Ezeket Zbigniew Szalajda miniszter- 
elnök-helyettes foglalta össze a Nowe Drogi hasábjain. Eszerint a következő 
célokat tűzték ki az elkövetkező évekre: 


0 az atomenergia arányának jelentős növelését az energiatermelésben, vala- 
mint a nukleáris berendezések és műszerek gyártásának fejlesztését; 

0 az energiatakarékos technológiák arányának növelését az iparban, az épí- 
tőiparban és a mezőgazdaságban; 

e a nyersanyagbázis kiszélesítését, és korszerűsítését, a tartalékok, valamint 
a kísérő nyersanyagok komplex felhasználását; 

e az elektronikai ipar fejlesztését, termékeinek széles körű alkalmazását; 

e kiváló minőségű anyagok termelésének növelését a feldolgozó ipar számára ; 

6€ az automatizálás és robotizáció alkalmazásának kiszélesítését a technoló- 
giú folyamatokban ; 

0 korszerű anyagok és munkamódszerek alkalmazását az építőiparban; 

60 olyan korszerű technológiák gyorsított bevezetését a mezőgazdaságban és 
az élelmiszeriparban, amelyek a termelésnövelést és a veszteségek csökkenését 
segítik elő; 

. a környezetkímélő technológiák arányának növelését; 

a biotechnológia fejlesztését ; 

e a számítógépes technika alkalmazásának kiszélesítését ; 

e a távközlés fejlesztését az optikai üvegszálkábelek felhasználásával. 

Ugyanebben a cikkben Szalajda miniszterelnök-helyettes leszögezte: az el- 
következő években nagyarányú korszerűsítést kell megvalósítani a petrolké- 
miai, műtrágya-, növényvédőszer-gyártó, műszál- és gumiiparban. Alapvető 
modernizálásra van szüksége a kohászatnak ís. 

A műszaki fejlesztés meggyorsítását szolgálja, hogy a szejm olyan jogszabá- 
lyokat fogadott el, amelyek sokoldalú erkölcsi és anyagi elismerést biztosíta- 
nak a feltalálóknak, újítóknak — előnyökben részesítik a korszerű technikát 
alkalmazó vállalatokat. A műszaki fejlesztésében a Lengyel Népköztársaság 
kiemelt szerepet szán a szocialista országokkal — mindenekelőtt a Szovjetunió- 
val — való közös kutatásnak. A 15—20 évre szóló közös programok, az akadé- 
miák és más intézmények közötti szoros együttműködés az automatizálás, az 
elektronika, a nyersanyagtermelés, a különleges minőségű anyagok, a biotech- 
nológia, az élelmiszeripar, valamint a kiváló minőségű közszükségleti cikkek 
fejlesztésére irányulnak. A lengyel fél nem zárkózik el a tőkés országokkal 
való műszaki-tudományos együttműködés elől sem. Nem mondanak le a licenc- 
vásárlásról, s megteremtik a feltételeket a tőkés iparvállalatok szímára, hogy 
Lengyelországban vegyes vállalatokat hozzanak létre. 


Az ipar termékszerkezetének átalakítása, a géppark korszerűsítése akkor 
vált égető szükséggé Lengyelországban, amikor még nem sikerült ismét elérni 
a hetvenes évek közepének megfelelő fogyasztási szintet. Igen nagy a lakás- 
hiány, a demográfiai robbanás egészségügyi és oktatási beruházásckat tesz 
szükségessé. Mindez bonyolulttá teszi a prioritások meghatározását. A Lengyel 
Egyesült Munkáspárt — a korábbi időszakok tanulságait figyelembe véve — 
olyan gazdaságfejlesztési iparpolitikát alakít ki, ami nem vezet az egyensúly 
ismételt felborításához, enyhíti az egyes lakossági rétegek nehéz helyzetét, ja- 
vítja az élelmiszer- és lakáshelyzetet. Ugyanakkor nem lehet lemondani a sür- 


gető fejlesztési feladatokról sem. — , A minőségi haladás számunkra a "lenni 
vagy nem lennis kérdése"? — mondotta erről a májusi KB-ülésen Wojciech 
Jaruzelski. 


Német -Demokratikus Köztársaság. Az NDK-ban ma az évtizedünk elejére 
kidolgozott, a gazdasági cselekvés alapját jelentő gazdasági irányvonal új feje- 
zetéről beszélnek. Ennek az a lényege, hogy a termelés intenzív fejlesztése fogja 
át a gazdaság egészét, hogy szilárd alapot teremtsenek a hosszabb távú, az el- 
következő esztendők feladatait is meghatározó folyamat számára. E cél nyomja 
rá bélyegét a leglényegesebb szándékokra és módszerekre. 


Az NDK nyersanyag- és energiahelyzetéből adódóan különlegesen fontos 
szerep jut a barnaszénnek, amelynek termelésében az ország világelső: az idén 
csaknem 300 millió tonnát hoznak felszínre. A barnaszén fedezi ma az NDK 
elsődleges energiaszükségletének a 71 százalékát, a villamos energiának pe- 
dig 83 százalékát ebből állítják elő. Ám a barnaszenet nemcsak energiahordozó- 
ként, hanem vegyipari nyersanyagként is hasznosítják, és a jövőben még in- 
kább alkalmazni akarják. A Schwarze Pumpe kombinátban évente ezer kilo- 
tonna (azaz egymillió tonna) folyékony terméket állítanak elő. Elsősorban 
kátrányféléket, amelyek egy részét más üzemek tovább alakítják parafinná, 
kenőolajakká, üzemanyag-adalékokká stb. A kombinátban tavaly lépett üzem- 
be egy kísérleti nagyberendezés, mely a vegyipar számára szükséges szintetikus 
alapgázt állít elő. Mindezen túllépve azonban. már a közeljövőben javaslato- 
kat és intézkedéseket dolgoznak ki arra, hogy nagymértékben létrejöjjenek a 
barnaszén értékes vegyipari termékekké való átalakításának tudományos, el- 
járástechnikai és termelési előfeltételei. A vegyipar elé különben nem csekély 
célt állítottak. , Megfelelő megoldásokkal lehetővé kell tennünk, hogy üzem- 
anyagot és vegyicikkeket nemzetközi összehasonlításban igen alacsony olajfel- 
használással állítsunk elő" — jelentette ki Erich Honecker a központi bizottság 
említett ülésén. 


Jóllehet aj beruházások jókora hányada a hazai nyersanyagok felhasználá- 
sára és a tökéletesebb kőolaj-finomításra összpontosul, alapvetően a terme- 
lési folyamatok nagyobb hatékonyságát kell szolgálniuk. Tovább bővül a 
racionalizálásra irányuló beruházások részaránya, ami pedig már 1980 óta 39 
százalékról 54 százalékra nőtt. Itt nemcsak teljesen új technika, géppark be- 
vezetéséről van szó, hanem inkább arról a törekvésről. hogy a meglevő beren- 

dezéseket korszerűsítsék, például úgy, hogy elektronikus vezérléssel látják el 
azokat. Fontos emellett az invesztíciók megvalósulási idejének további leröví- 
dítése, hiszen — mint a szakemberek rendre hangsúlyozzák — a műszaki 
eredmények nem veszíthetnek értékükből amiatt, hogy túl hosszúra nyúlnak 
a bevezetésükre szolgáló beruházások. Ezért a kutatási feladatokat és az azok 
eredményeit megvalósító beruházások tervezését mindinkább igyekeznek egy- 
séges folyamatként tervezni és kezelni. 

A tudományos-műszaki eredmények lehetőleg gyors bevezetéséhez persze 
megfelelő berendezési háttér szükségeltetik. Ám nemcsak a beruházási keretek 
behatárolt volta, hanem az ésszerűség sem diktálja azt, hogy a termékek gene- 
rációváltásakor — amely manapság már négy-öt évre szűkült — lecseréljék 
aj gépparkot. Az NDK-ban ezért úgynevezett rugalmas gyártástechnológiákat 
igyekeznek kialakítani. Valamennyi kombinát számára előírták, hogy saját 
erőből kell megoldaniuk a speciális műszerek, vezérlések, kiegészítő berende- 
zések tervezését és gyártását. Mégpedig abból a megfontolásból kiindulva, 
hogy — az elképzelések szerint — a kombinát maga tudja legjobban, hogyan 
és milyen eszközökkel képes leginkább ésszerűsíteni a termelést. Úgy véleked- 
nek, hogy ily módon képesek a leginkább kialakítani a gyorsan változó igé- 
nyekhez alkalmazkodó gépparkot. A saját eszközgyártás fontosságára hívta 
fel a kombinátok vezérigazgatóinak figyelmét Günther Mittag, a Politikai Bizott- 
ság tagja az ipari kombinátok vezérigazgatóinak márciusi tanácskozásán. 

A termékválaszték folyamatos megújítását is a gazdálkodás intenzívebbé 
tételének fontos tényezőjeként értékelik az NDK-ban. A tapasztalatok szerint 
a korszerű termékek egyszersmind gazdaságosabbak is. A gyártmányskála úgy- 
nevezett megújulási fokát az iparban az idén 238 százalékosra tervezik, ezen 
belül az elektrotechnika és az elektronika terén 29 százalékosra. A törekvés az, 
hogy belátható időn belül elérjék a kívánatosnak tartott 30 százalékos határt. 
A "szakemberek az NDK-ban azt mondják, hogy az új termékek hatékony- 
ságának és gazdaságosságának szempontjából ma az a döntő, hogy az úgyne- 
vezett tömeg/teljesítmény arányuk eléri-e a nemzetközi színvonalat. Az itteni 
tapasztalatok azt mutatják, hogy a már ismert termékek továbbfejlesztésével 
— működési elvük érintetlenül hagyásával — a tömegíteljesítmény arány 
mindössze 10—15 százalékkal javítható. Az újonnan kifejlesztett gyártmányok 
esetében viszont, amikor a működési elv is megváltozik, 30—50 százalékkal 
kedvezőbb mutató érhető el. Kézenfekvő tehát a következtetés: az anyagok és 
az energiahordozók felhasználásának további számottevő mérséklése a termék- 
skála magas megújulási fokát feltételezi. 

Az intenzív fejlesztés módszereit taglalva külön érdemes kitérnünk a mikro- 
elektronikára. Ezt illetően ugyanis az NDK-ban úgy vélekednek — s nem meg- 
alapozatlanul —, hogy e terület fejlesztése adja a legerősebb impulzust a terme- 
lékenység emeléséhez. Ezért manapság ismételten meg kívánják gyorsítani a 
fejlesztést, a mikroelektronikai alkatrészek, elemek gyártását és alkalmazását, 
s szélesíteni akarják választékát. A gyártás költségei, pontosabban az egységre 
eső költségek ma még sok esetben magasak az NDK-ban. Az import tehát pilla- 
natnyilag gyakran kifizetődőbbnek tűnne. Az NDK mégis a saját fejlesztést 
választja. Ennek nem csupán devizális okai vannak. A cél az, hogy minden- 
képp valósuljon meg a gazdaságos hazai gyártás. A költségek mellett a másik 
gond az információfeldolgozó technika használatához szükséges programok 


— szakkifejezéssel a szoftver — vonatkozásában jelentkezik. , A szoftver ki- 
fejlesztése és elkészítése ma a neuralgikus pont, jóllehet a szoftver értékesíté- 
sének is növekszik a jelentősége" — írja az Einheit februári számában Gerhard 


Tautenhahn. Ezért tartják döntő fontosságúnak a szoftverkészítő kapacitás meg- 
teremtését és a szakemberek képzését a kombinátokban. 

S végül: az első kérdéssel kapcsolatban már említés történt a termelőberen- 
dezések kihasználtságának növeléséről. Ennek legfőbb útját az NDK-ban a há- 
rom műszakra való áttérésben, illetve lehetőség szerint az egész héten át tartó 
folyamatos üzemeltetésben látják. Ez az erőműveknél, bizonyos vegyi üzemek- 
nél, külfejtéses bányáknál magától értetődő. A gépiparban azonban korántsem 

voltt természetes, legfeljebb a hagyományos három műszak — a munkanapo- 
kon — volt szokás. Ma már azonban meglehetősen széles körben elterjedt a 
feldolgozó iparban is. Ahol megvalósították, ott többnyire fokozatosan vezették 
be. Ez azt jelenti, hogy addig vontak be újabb szombati és vasárnapi mű- 
szakokat a termelésbe, amíg egy idő után el nem érték a folyamatos üzemel- 
tetést, mégpedig úgy, hogy a vállalati összlétszám nem bővülhet. Vagyis az 
egyetlen járható út a munkaerő átcsoportosítása. Ez nem feltétlenül jelenti 
azt, hogy a termelésben közvetlenül résztvevők száma növekszik. Sőt, a leg- 
több tapasztalat szerint éppen ennek az ellenkezője történik. Az ésszerűsítések 
nyomán csökken a közvetlenül termelők száma, emelkedik viszont az előké- 
szítőké, a konstruktőröké, a technológusoké, a karbantartóké. 


A harmadik kérdés: milyen változások vannak folyamatban a gazdaságirányi- 
tás fejlesztését és a szabályozórendszer tökéletesítését illetően? 


Csehszlovákia, A CSKP XVI. kongresszusának határozata nyomán a cseh- 
szlovák gazdaságban 1981 januárjától bevezették a tervezés és a gazdaságirá- 
nyítás tökéletesítését szolgáló komplex intézkedések rendszerét. Az első évben 
csak az iparban, majd 1982-től a mezőgazdaságban is. Ezek az intézkedések első- 
sorban a tervezési módszerek korszerűsítését szolgálták a gazdálkodás minden 
szintjén, ugyanakkor bővítették a vállalatok mozgásterét, s növelték a gazdál- 
kodásukért viselt felelősségüket. A korábbiakhoz képest talán legfontosabb 
változásnak tekinthető az új összevont mutató, az úgynevezett , módosított 
saját termelés" mutató bevezetése, amely voltaképp a termelési egységek 
nemzeti jövedelemhez való tiszta hozzájárulását jellemzi. E mutató javulásához 
kötötték a vállalati személyi jövedelmek növelésének lehetőségét. 

Az irányítás fejlesztését szolgáló komplex intézkedésekben s a Csehszlovákiá- 
ban az irányítási rendszer továbbfejlesztésére az idén életbe léptetett és a jövő- 
re bevezetendő rendeletekben nagy teret kaptak a tudományos-műszaki fej- 
lődést — beleértve az eredmények hasznosítását — előmozdító tervek. Ezek 
néhány kötelező erejű, általános mutatója, mint az anyag- és energiafelhaszná- 
lás mértéke vagy a technikailag magas színvonalú termékek arányának növe- 
lése — amint az elhangzott Leopold Lér szövetségi pénzügyminiszter nyilatko- 
zatában — a műszaki fejlesztést is szolgálja. Egyúttal változások következnek 
be az árképzés rendszerében, amennyiben a kutatásigényes termékek ára — 
kínálatuk bővítésével egy időben — emelhető, hasonlóképpen árnyereséget 
számolhat el az a vállalat, amely technikailag magas színvonalú új terméket 
dob piacra. A kutatás-fejlesztési területen dolgozók bérpreferenciát kapnak. 
Rugalmasabbá teszik a finanszírozást, amennyiben a vállalatok saját forrá- 
sainak részaránya a kutatás-fejlesztési kiadásokban növekszik majd, s ennek 
fedezetét — a vállalati költségek terhére — hosszú távra érvényes műszaki- 
gazdasági normák alapján képzett fejlesztési alapokból számolhatják el. E fej- 
lesztési alapból fizethetők a licencvásárlások, sőt a kutatást, illetve a gyakor- 
lati bevezetést szolgáló beruházások is. 

"A pénzügyminiszter e gazdasági intézkedések mellett, illetve azokkal egy 
időben bizonyos szemléleti változás elérését tartja a legfontosabbnak: , Az alap- 
vető feladat az, hogy az egész népgazdaságban sikerüljön az innovációs folya- 
matotj tevőlegesen is támogató légkört kialakítani. Ennek érdekében fel kell 
vonultatnunk a tervezés és az irányítás egész eszköztárát, beleértve a terv igé- 
nyességét és a gazdasági környezet innovációt szolgáló átalakítását." 

A CSKP a kívánt frontáttöréshez a szocialista társadalom egész gazdál- 
kodási szemléletének átalakítását kívánja elérni. A tudományos-technikai ha- 
ladás kérdéseire vonatkoztatva Józef Haman erről a következőket mondotta 
a CSKP KB 10. ülésén: Szükség van arra, hogy ,,...a tudományos-műszaki 

fejlődés meggyorsításáért vívott harc alapvető részévé váljon a párt irányító, 
szervező, eszmei-nevelő munkájának. Vállalatainknál olyan légkörnek kel! 
uralkodnia, amely elősegíti az innovációt, s nem alkuszik meg a megcsontoso- 
dottsággal . . ." 


Lengyelország. Varsóban úgy vélik: a gazdasági mechanizmus fejlesztésének 
hozzá kell járulnia a műszaki-tudományos haladás felgyorsításához, a nép- 
gazdaság intenzív fejlesztéséhez. A három évvel ezelőtt megkezdett gazda- 
sági reform megvalósításához a lengyelek rendkívül rossz körülmények kö- 
zepette láttak hozzá, ám amint azt a májusi poznani gazdasági párttanács- 
kozáson egyértelműen leszögezték: a vállalati önállóságon, a központi ter- 
vezésnek és a piac elemeinek összehangolásán alapuló új irányítási rendszer 
nagyban hozzájárult ahhoz, hogy Lengyelország gyorsítsa a helyreállítást. 


A reform — éppen a nehéz kül- és belgazdasági körülmények miatt — 
nem hozhatta meg azokat az eredményeket, amelyeket a lengyel társadalom 
nagy része várt. Az elmúlt években a szabályozók — elsősorban a nagy kül- 
ső adósságszolgáltatások miatt — a beruházások visszafogására, a vállalati 
fejlesztési alapok korlátozására irányultak. A poznani tanácskozáson is han- 
goztatták: úgy kell módosítani a reform mechanizmusait, hogy az újító, ex- 
portképes vállalatok előnyben részesüljenek. A kormányzat már korábban 
is számos intézkedést hozott a fejlesztő-kutató tevékenység élénkítésére. Így 
például azok a vállalatok, amelyek műszaki újdonságokat honosítanak meg, 
kedvezményeket kaptak a beruházások terén. Kevesebb béradót kell fizet- 
niük. Az intézményi megoldások egyike volt a kormány műszaki fejlesztési 
bizottságának, illetve a műszaki fejlesztési hivatalnak a létrehozása. 

Viták folynak Lengyelországban arról is, milyen szervezeti formák segít- 
hetnék elő leginkább a népgazdaság intenzívebb fejlesztését. A reform — el- 
sősorban a hetvenes évek negatív tapasztalatai miatt — megszüntette a ko- 
rábbi trösztöket, s ezek helyébe lazább egyesüléseket hozott létre. A tör- 
vények lehetővé teszik a vállalatok számára, hogy a műszaki fejlesztéshez új 
közös vállalkozásokat, gazdasági társulásokat alapítsanak, a tőkét egymásnak 
átadják. 


A reform első éveiben a szabályozás adta lehetőségek nem valósultak meg 
az óhajtott mértékben. A poznani tanácskozás egyik témája volt az az utób- 
bi időben gyakran felvetett javaslat, hogy a vállalatokat ismét nagyobb 
egységekbe — kombinátokba — szervezzék. A javaslatot előterjesztő gaz- 
dasági és államigazgatási szakértők azzal érveltek, hogy csak így lehet gaz- 
daságosan egyesíteni a vállalatok egyébként elaprózott eszközeit. Mások —- 
többek között Wladyslaw Baka, a kormány reformügyi megbízottja — vi- 
szont arra hívták fel a figyelmet, hogy nem merültek még ki a reform adta 
megoldások, s ia vállalatok és tudományos kutatóhelyek önkéntes gazdasági, 
műszaki-fejlesztési társulásait szorgalmazták. 


Német Demokratikus Köztársaság. Az NDK-ban bevezettek néhány olyan 
mutatót, amelyek módosítanak a vállalati munka megítélésének korábbi szem- 
pontjain. A módosítás nyomán fontos helyet kapott a kombinátok eredményei- 
nek értékelésében a nettó termelés alakulása, az elért nettó nyereség, továbbá 
a lakosság számára és az exportra előírt termelés teljesítése. Ezekkel mindenek- 
előtt az egyes termelők munkáját értékelik, de a mutatók összehasonlítási 
alapot adnak a kombinátok közötti rangsor felállításához is. A négyi mutató 
közül a legfontosabb a nettó termelésé. A nemzeti jövedelem növekedésének 
szempontjából is ezt tartják a leglényegesebbnek, s emellett azért is, mert ez 
jelzi a legmegalapozottabban a termelékenység vagy a termelés minőségi szín- 
vonalának alakulását. Mint hangsúlyozzák, az ipari árutermelés mutatójával 
szemben elárulja azt, hogy mekkora a termelés nettó eredménye a felhasznált 


anyagok, a beszállítások, a felhasznált állóeszközök leírása, illetve levonása 
után. 

Felmerülhet azonban az a probléma, hogy a nettó termelési mutató főleg 
a rövidj távú érdekeltséget erősíti, márpedig a műszaki-tudományos eredmé- 
nyek általában csak évek múlva hozzák meg gyümölcsüket. A mutató tehát 
visszavethetné ez utóbbit. Az ellentét feloldására bevezettek egy másik, szintén 
új mutatót is: az innovációs rátát. Ebben lefektetik, hogy a kombinátokban 
a termékeknek mely arányát kell évente megújítani. A termékmegújításról 
fentebb már beszéltünk, ám arról nem, hogy a kombinátok milyen önállósággal 
rendelkeznek — a kiemelt, központi programokon túl — a kutatási-fejlesztési 
döntésekben. 

Tehát: túlnyomórészt a vezérigazgató hatáskörébe tartozik a kombinátnál ma- 
radt nyereség felosztása. Növelheti is tehát a kutatásra, fejlesztésre szánt ala- 
pot; persze mások rovására. Amit viszont a kombinát kompenzálhat jobb mun- 

aszervezéssel, ésszerűsítéssel, az anyagfelhasználás javításával stb. Nagyobb 
nyomatékot adnak a kutatók, fejlesztők anyagi érdekeltségének is, hiszen 
fokozott követelmény a kutatási idő lerövidülése, a kutatások kézzel fogható 
eredményessége. Aki e téren kiemelkedő teljesítményt nyújt, azt az átlagosnál 
anyagilag is jobban megbecsülik. 


A teljesség igénye nélkül tekintettük azt át, ami most három szocialista 
országban a figyelem előterébe került. S ahogy erre a bevezetőnkben utal- 
tunk, magától értetődően nemcsak erről a három szocialista országról van 
szó. Kitetszett ez a Kölcsönös Gazdasági Segítség Tanácsa negyvenedik, var- 
sói ülésszakán elhangzott felszólalásokból is. Ezen az ülésszakon Lázár 
György miniszterelnök hangoztatta: a Magyar Népköztársaság messzeme- 
nően érdekelt e problémák megoldásában. Kiemelte, hogy kulcsfontosságúnak 
tartjuk a tudományos-műszaki haladás meggyorsítását, a kutatási-fejlesztési 
eredmények mielőbbi bevezetését a termelésbe. Lázár György aláhúzta: a XIII. 
kongresszus célul tűzte ki, hogy jobb minőségű és hatékonyabb munkával, a 
szocialista országokkal folytatott együttműködés elmélyítésével teremtsük meg 
a gazdasági fejlődés élénkítésének feltételeit. Erre megvan a mód, ha a műsza- 
ki-tudományos haladás nyújtotta . lehetőségeket kihasználva meggyorsítjuk a 
munka termelékenységének növelését, csökkentjük a fajlagos energia- és 
anyagráfordításokat, ha korszerűbb termékek előállításával emelni tudjuk a 
nemzetközi versenyképességet. 

Végső soron mindazok a kezdeményezések, amelyek most a figyelem kö- 
zéppontjába kerültek a szocialista országokban, újszerűségük, méreteik ás 
távlataik okán is, rendkívüli nemzetközi érdeklődést keltettek — kifejezésre 
juttatván egyszersmind ama lenini megállapítás igazságát, hogy a szocia- 
lizmus az építőmunka eredményeivel gyakorolhatja a legnagyobb hátást a 
világfejlődés menetére. 


Laczik Zoltán (Berlin) 
Lovászi Péter (Prága) 
Tóth Imre: Komlostető Miklós Gábor (Varsó) 

Nyugat-Európa szakszervezetei új feltételek között 


A nyugat-európai tőkés országok gazdasági, társadalmi és politikai életé- 
ben jelentős tényezőnek számítanak a szakszervezetek, amelyek a bérből és 
fizetésből élők legkülönbözőbb rétegeit képviselve, számottevő tömegeket 
mozgatnak meg. A Nyugat-Európában zajló gazdasági és politikai folyamatok 
elemzésekor tevékenységüket nem lehet figyelmen kívül hagyni. E szerveze- 
tekre jellemző sokszínűségük: harcosan baloldaliak vagy reformisták, egyházi 
ihletésűek, ultrabaloldali befolyás alatt állók, sőt az egyes csoportok parciális 
érdekeit képviselő úgynevezett autonómok is megtalálhatók a szakszervezeti 
mozgalom soraiban. A szakszervezetekről nem lehet tehát csak az egyik vagy a 
másik irányzat működése alapján képet rajzolni. Ha fejlődésük tendenciáit 
pontosan akarjuk ábrázolni, számot kell adnunk a mozgalom ellentmondásossá- 
gáról is. 

Számos országban változatlanul jelentős az osztályharcos program alapján 
működő szakszervezetek befolyása (például Olaszországban a CGIL, Francia- 
országban a CGT, Spanyolországban a Munkásbizottságok Szakszervezeti Szö- 
vetsége, Portugáliában a CGTP Intersindical). Ez azonban egyáltalán nem zár- 
ja ki, hogy a különböző reformista programokat vállaló, egymástól eltérő 
szakszervezetek is együttvéve ne rendelkezzenek nagy befolyással. Más orszá- 
gokban, mint például az NSZK-ban, Ausztriában, a skandináv államokban 
a csaknem teljesen egységes szakszervezeti mozgalmat a szociáldemokrácia kép- 
viselői irányítják, s más politikai irányzatok hívei, így a kommunisták is ezek- 
ben a szervezetekben dolgoznak. j 

Noha a nyugat-európai szakszervezeti mozgalom fő mozgásirányaira, lehető- 
ségeinek alakítására a jelentősebb hatást — nagy tömegeik, a kormányoknál 
érvényesülő nagyobb befolyásuk következtében — a reformista szakszerveze- 
tek gyakorolják, mégsem feledkezhetünk meg az egyes országokban jelentős, 
de másutt is számottevő osztályharcos szakszervezeti mozgalomról. Ez utóbbi 
befolyást és nyomást gyakorol mind a tőkések és államuk, mind a reformista 
szakszervezetek tevékenységére: az előbbieket meghatározott engedményekre 
késztetheti, az utóbbiakat radikalizálhatja. A meghatározott elvi alapokon álló 
osztályharcos szakszervezetek átfogóbb koncepciókon nyugvó, komplexebb 
megoldásokat sürgetnek, míg a reformista szakszervezetek inkább a pragmati- 
kus alkalmazkodást választják. A napi szakszervezeti küzdelmet tekintve a ha- 
tár az osztályharcos és a reformista szakszervezetek között meglehetősen vi- 
szonylagos. Vannak kérdések, amelyekben egy-egy hagyományosan reformista 
szakszervezet nagyon is harcosan képviseli a munkásosztály parciális érdekeit, 
máskor éppen az osztályharcos szakszervezeteket köti az a törekvésük, hogy a 
kormányt támogassák. 


A továbbiakban a nyugat-európai tőkés országok szakszervezeti mozgalmá- 
láss általános feltételeivel és néhány tipikus problémájával kívánunk foglal- 
ozni. 


A nyugat-európai szakszervezetek tevékenységét meghatározó 
gazdasági körülmények 


A nyugat-európai szakszervezetek tevékenységének keretét elsősorban a gaz- 
dasági fejlődés új tendenciái határozzák meg. Ezek részben tartósak, részben 
időlegesek, egyrészt strukturális, másrészt konjunkturális eredetűek. 

Tartósnak mutatkoznak mindenekelőtt a fejlett tőkés gazdaságokban az el- 
múlt két évtizedben végbement strukturális változások. A tudományos-techni- 
kai forradalom második, sőt harmadik hulláma, az új informatikai iparág ki- 
alakulása, a biotechnika, de mindenekelőtt a mikroelektronika, az automati- 

zálás, a számítógépesítés, a robottechnika megbontotta a gazdasági tevékeny- 
ség hagyományos formáit. E folyamat társadalmi hatása közvetlenül érezhető. 
A mikroelektronika elterjedése következtében szinte teljes ágazatok váltak gaz- 
daságtalanná, s mentek tönkre. Ezt a tendenciát erősítették a nemzetközi mun- 
kamegosztásban bekövetkezett változások is: bizonyos könnyűipari ágazatok, 
az összeszerelő ipar egyes ágai áttelepültek néhány rendkívül olcsó munkaerő- 
vel rendelkező, de már többé-kevésbé megfelelő infrastruktúrájú fejlődő or- 


a. 

Jelentősen megváltoztak a szakmai képzettséggel szembeni igények. Drá- 
maijan csökkent a hagyományos szakképzettségű munkások iránti kereslet, míg 
az új szakmákban munkaerőhiány keletkezett. A társadalmi méretű átképzés 
azonban megoldatlan maradt. Mindez hozzájárult ahhoz, hogy nagymértékű 
munkanélküliség jött létre. 

Csökkent a szakszervezeti szervezkedés bázisát képező hagyományos ipari 
munkásság létszáma és a kereső lakosságon belüli aránya. Belgiumban 1970- 
hez képest 1980-ban majdnem egyötöddel, az NSZK-ban egynyolcaddal, Fran- 
ciaországban 7 százalékkal, lett kevesebb az iparban alkalmazottak száma. (For- 
rás: Cahiers de Cente Confédéral DÉtudes Économigues de la CGT, 1984., 9. 
sz., 42. old.) 

Az utóbbi évtizedben éppen azok az iparágak kerültek válságba (például a 
vas- és acélipar, a bányászat), amelyek munkásai korábban a legszervezetteb- 
bek és a legharcosabbak voltak. A technológiai váltás következtében azonban 
nemcsak az ún. válságiparágakban került sor radikális munkáselbocsátásokra, 
hanem a gyors növekedésben levő sikeriparágakban is tömegesen kerültek az 
jöságáa a fizikai dolgozók és az egyszerűbb irodai munkát végző alkalmazot- 


Századunk első felében a mezőgazdasági termelékenység növekedése követ- 
keztében felszabadult munkaerőt a duzzadó ipar szívta fel. Sokan arra számí- 
tottak, hogy korunkban a növekvő termelékenység hatására felszabaduló ipari 
munkaerőt hasonló módon a terebélyesedő , harmadik" (tercier) szektor, a szol- 
gáltatás szférája fogja beszippantani. A tőkés országokban a tercier szektor 
valóban felduzzadt. Bizonyos ágazatok (például a vasút, a hajózás) maguk is 
válságban vannak, más ágakban pedig (például a bankoknál, a biztosítási cé- 
geknél, az államigazgatásban) kitűnően alkalmazható a mikroelektronika, így 
munkaerőigényük csekély. 

Azok, akik az ipar szerkezeti átalakulása, a technológiai folyamatok korsze- 
rűsödése, vagy az automatizálás, a racionalizálás miatt kerültek az utcára, több- 
nyire szakképzetlenek, vagy nem konvertálható szakmával rendelkeznek, s ha 
ráadásul lakóhelyükhöz is ragaszkodnak, szinte kilátástalan helyzetbe kerül- 
nek: számíthatnak arra, hogy munkanélküliségük tartós lesz. Ők, a munkáju- 
kat strukturális okokból elveszítő dolgozók teszik ki a munkanélküliek mai 
tartalékseregének túlnyomó részét. 


A szakszervezeti mozgalomra az említett tendenciák mellett egyes időleges, 
illetve konjunkturális tényezők is hatnak. A hatvanas években a kevésbé 
forradalmi jellegű technikai haladás munkamegtakarító hatását a gazdasági fel- 
lendülés által produkált, megfelelő ütemű gazdasági növekedés még nagyjából 
ellensúlyozni tudta. A hetvenes években azonban a gazdasági növekedés min- 
denütt megtorpant. A fejlett tőkés országoknak hosszan tartó, inflációval teté- 
zett stagnálással, recesszióval kellett szembenézniük. Az olaj- és nyersanyag- 
ár-robbanások jelentősen emelték a termelési költségeket. A bérek — mint 
költségtényező — visszaszorítására irányuló törekvés számos nyugat-európai 
országban a vásárlóerő csökkenéséhez, a fogyasztói piac kisebb-nagyobb mér- 
tékű szűküléséhez vezetett. Ez is maga után vonta több termelési ág visszaesé- 
sét, ennek következtében is egyre többen vesztették el munkájukat. A rossz 
konjunktúra okozta munkanélküliség azonban jelentőségében elmarad attól, 
amelyet a strukturális változások idéztek elő. Közvetve bizonyítja ezt, hogy 
több fejlett tőkés országban az utóbbi egy-két évben beindult gazdasági fellen- 

dülés ellenére a munkanélküliek száma nem csökkent, sőt jó néhány ország- 
ban tovább nőtt. 

A kedvezőtlen profitkilátások ellensúlyozására a tőkés vállalkozók igyekez- 
tek leszorítani a munkaerő költségeit. Ez a szervezett munkásság, a bérből élők 
tiltakozását váltotta és váltja ki. Sok vállalat, a költségnövekedés következté- 
ben gazdaságtalanná és a világpiacon versenyképtelenné váló termelésre hi- 
vatkozva, részleges vagy teljes bezárással, de legalább is a bezárás lehetőségé- 
nek felvetésével igyekszik a munkásköveteléseket visszaszorítani, elterelve a 
figyelmet arról, hogy az összes költségen belül a bérhányad a.többi költséghez 
képest csökkenő tendenciájú. 

Nyugat-Európában külön gondot jelent, hogy tudományos-műszaki fejlő- 
dése lemaradt Japán és az Egyesült Államok mögött, világpiaci versenyképes- 
sége ezeknél alacsonyabb, az újdonságokból fakadó előnyöket, extraprofitot 
általában nem élvezi. Az utóbbi egy-két évben bekövetkezett nyugat-európai 
fellendülés is ellentmondásos: a Japánnal és az Egyesült Államokkal történő 
összehasonlítás e téren is relatív lemaradást mutat. (Míg Franciaország, az 
NSZK, Svédország, Olaszország bruttó nemzeti termékének — GNP — növeke- 
dése 1984-ben 3 százalék körül mozgott, Angliáé pedig még a 2 százalékot 
sem érte el, Japánban és az Egyesült Államokban ez az érték több mint 6 szá- 
zalék volt. (Forrás: "The Economist, 1984. december 22.) 

Mindez rendkívül bonyolulttá teszi a szakszervezetek állásfoglalását. Kérdés 
például, hogy mit képviseljen egy nem ellenzéki platformról fellépő szakszer- 
. vezet. A nemzetgazdasági versenyképesség növelését tekintse-e döntő szempont- 
nak — ami később talán nagyobbá teszi az elosztandó , tortát", de semmi bizto- 
síték nincs arra nézve, hogy az elosztás igazságos lesz —, vagy egy konkrét 
munkáscsoport közvetlen érdekét védelmezze? A szakszervezeti stratégia dilem- 
mái számos, hasonló horderejű, nagyrészt eldöntetlen kérdés kapcsán a moz- 
galom legtöbb irányzatánál megfigyelhetők. 


Új feladatok a szakszervezetek előtt 


A megváltozott körülmények a szakszervezeteket új feladatok elé állították. 

A második világháború után a fejlett tőkés országokban létrejött , jóléti ál- 
lam" (Welfare State) körülményei között a szakszervezetek nagy szerepet 
játszottak mind az ipari viszonyok alakításában, mind a különböző reform- 
intézkedések kezdeményezésében és keresztülvitelében. 

A gazdasági fellendülés és a politikai enyhülés időszakában, a , jóléti állam" 
virágzásakor a szakszervezetek súlyponti feladata a többletből való minél na- 
gyobb részesedésért folytatott harc volt. Ezt annál eredményesebben tehették, 
minél nagyobb volt a többlet és minél erősebb, egységesebb volt az adott or- 
szágban a szakszervezeti mozgalom. E periódusban erősödött a szakszervezeti 
egység és a szakszervezeteknek a jövedelemelosztásban játszott szerepe. A 
gazdasági fellendülés éveiben előtérbe került az ipari demokrácia ügye is. 
A szakszervezetek arra kezdtek törekedni, hogy a dolgozókat mind nagyobb 
mértékben vonják be a vállalat ügyeinek intézésébe (ez a beleszólás vagy a 
részvétel joga, az ún. participáció vagy Mittbestimmung), valamint munkakö- 
rülményeik közvetlen alakításába, s ezt a jogukat törvényekben is rögzítsék. 

A hetvenes években kialakult körülmények, az energia- és nyersanyagár-rob- 
banás. az 1974—1975-ben, illetve 1980—1981-ben bekövetkezett heves gazda- 
sági megrázkódtatások, a gazdasági stagnálás és az infláció együttes fellépése, 
a régi termelési ágak gazdaságtalanná válása, újak megjelenése, a szakma- 
struktúra átalakulása, a munkaerő felszívásának nehézségei, a tömeges munka- 
nélküliség kialakulása, valamint a világpolitikai feszültség elmélyülése, a fegy- 
verkezés felgyorsulása — mindez új helyzetet teremtett Nyugat-Európában és 
új feladatok elé állította a szakszervezeti mozgalmat is. A megváltozott hely- 
Zet a szakszervezeti stratégiák módosulását is kikényszerítette. 

Nyugat-Európa bérből élő tömegeinek és különösen ifjúságának legnagyobb 
gondjává az enyhülni nem akaró munkanélküliség lett. Súlyosbítja a helyze- 
tet, hogy a munkanélküliek között nő az állást tartósan nem találók száma, 
miközben a munkanélküli segélyt általában csupán 1—2 évig folyósítják. A 
munkanélkülivé válás , perspektívája" nemcsak azokat tölti el aggodalommal, 
akik már elvesztették munkájukat, vagy még soha nem is jutottak hozzá, 
hanem az alkalmazásban állókat is. E körülmények között a szakszervezeti 
stratégiák egyik fő eleme a munkanélküliség elleni harc. A szakszervezetek ré- 
széről ez általában a) a régi munkahelyek megtartásáért; b) újak létesítéséért; 
c) a munkaidő rövidítéséért; d) a szakmai átképzés általánossá tételéért; e) az 
új technika bevezetésének ellenőrzéséért folyó küzdelemben nyilvánul meg. 


A szakszervezetek számára a gazdaságtalan ágazatok problémája természe- 
tesen elsősorban nem technikai kérdésként jelenik meg. A régi munkahelyek 
megtartásáért folyó harcban a szakszervezetek szembe találják magukat azzal 
a ténnyel, hogy azok gyakran korszerűtlenek, elavult termeléshez és munka- 
körülményekhez kapcsolódnak, az egészségre ártalmasak, szennyezik a termé- 
szeti környezetet. Az innen kivonható tőkét esetleg korszerűbb, gazdaságosabb, 
az emberre és környezetére kevésbé ártalmas ágazatba lehetne befektetni. 


Mind makroszintű, mind mikroszintű megközelítésből felvethetők azonban 
ezzel kapcsolatban ellenvetések. A makroszintű szakszervezeti megközelítés 
legfőbb érve: az új, modern ágazatok közismerten tőke-, nem pedig munka- 
erő-igényesek. Az új üzemben kevesebb munkásra lesz szükség, mint amennyit 
a régi elbocsátott. A mikroszintű, helyi, vállalati szakszervezeti megközelítés- 
ben a napi harc szintjén teljesen természetes, hogy még a gazdaságtalan, 
egészségtelen üzemek megszüntetésével szemben is van ellenállás. Semmi bizto- 
síték sincs ugyanis arra, hogy az éppen innen elbocsátott dolgozók legalább 
egy része rövid időn belül újra munkába állhat. 

A szakszervezetek a rendelkezésre álló munkahelyek és Húnkaórák jobb el- 
osztását — a munkaadók jelentős és különböző formákat öltő ellenállását kivált- 
va — leginkább a munkaidő csökkentésével tartják elérhetőnek. Az Európai 
Szakszervezeti Szövetség éppen ezért tűzte ki célul a 35 órás munkahét beve- 
zetését. Az NSZK-ban a vasmunkások kemény harcban küzdötték ki a 38,5 
órás munkahetet, Belgiumban 1984-től az 50 főnél több munkást foglalkoztató 
üzemekben sikerült bevezetni a 35 órás munkahetet. A belga FGTB jelenleg 
a kisüzemek dolgozóinak hasonló jogáért küzd. 


Harci kérdéssé vált, hogy ki fizesse a munkaidő csökkentésével járó költ- 
ségeket. A szakszervezetek jelentős része általában nem ért egyet azzal, hogy 
a heti munkaidő lerövidítése kompenzáció nélkül történjék. Franciaországban, 
Olaszországban, Ausztriában stb. a munkavállalók heves ellenállásába ütközik, 
hogy a rövidített munkahét bevezetését a munkabér arányos csökkenése kí- 
sérje. A szakszervezetek azt is ellenőrizni akarják, hogy a mérsékelt munkaidőt 
az egyes üzemekben valóban követi-e új munkahelyek kialakítása. A szakszer- 
vezetek egyik része nem hajlandó a reálbér csökkentésébe belemenni, a szak- 
szervezetek másik része viszont (a belga, a dán stb.) a növekvő foglalkoztatás 
reményében elfogadja a kompenzálás nélküli rövidített munkaidőt. A legtöbb 
tőkés országbeli kollektív szerződés nyitva is hagyja ezt a lehetőséget. 


A munkaerő kínálatát a helyi munkaidő csökkentésén kívül más módsze- 
rekkel, például az éves fizetett szabadság növelésével is szeretnék leszorítani. 
Mind az Európai Szakszervezeti Szövetség, mind az egyes szakszervezeti moz- 
galmak célul tűzték ki az évi hathetes fizetett szabadság elfogadtatását. 


A munkaerő-kínálat mérséklésének egy további lehetősége a nyugdíjkorha- 
tár leszállítása, illetve a rugalmas nyugdíjkorhatár bevezetése, mégpedig azzal 


1 Például a Dán Szociáldemokrata Párt 1984 és 1989 közötti időszakra szóló gazdaságpoliti- 
kai tervének számításai szerint az állami szektorban végrehajtott munkaidő-csökkentés bizto- 
sítaná, hogy a felszabaduló munkaidő kétharmad részében új dolgozókat foglalkoztassanak. 

a feltétellel, hogy aki már korábban ment nyugdíjba, ezáltal ne járjon rosszab- 
bul. Ennek azonban keményen ellenállnak a kormányok és a vállalkozók. 

A nyugat-európai szakszervezetek egyetértenek abban, hogy a munkanélkü- 
liség enyhítéséhez a régi munkahelyek megőrzése és a munkahelyek jobb elosz- 
tása mellett feltétlenül szükség van új munkahelyek kialakítására is.? 

A strukturális munkanélküliség elleni védekezésnek egy másik, a szakszer- 
vezetek által támogatott módja, amelyet a tudományos-technikai forradalom 
előbb-utóbb maga is ki fog kényszeríteni, a meghosszabbított, sőt folyamatos 
vagy periodikusan ismétlődő, az ember életének egészén végigvonuló oktatás, 
szakmai továbbképzés. A szakszervezetek közvetlen célként az átképzés kiter- 
jesztésére, a második, sőt a harmadik szakma megszerzésére ösztönöznek. Itt 
azonban súlyos gondot okoz, s egyúttal a szakszervezeti harc fontos kérdése is, 
hogy ki fizesse az átképzés költségeit, kinek a kötelessége az átképzett dolgozó 
újbóli elhelyezése, vagy a még állással soha nem rendelkezett, de valamilyen 
államilag dotált tanfolyamot már elvégzett fiatal munkába állítása. 

Á munkanélküliséggel szembeni harc mellett a szakszervezet másik lényeges 
feladata a munkájukat megőrizni tudók reálbérének és életszínvonalának a 
megóvása, a védekezés a tőkés ama törekvésével szemben, hogy a gazdasági 
válság terheit fokozottabb mértékben a bérből élőkre hárítsa. A nyugat-euró- 
pai országokban az utóbbi évitzedben ugrásszerűen növekedtek a fogyasztói 
árak. Olaszországban 1970-től 1982-ig ötszörösükre, Angliában négyszeresükre, 
Franciaországban, Dániában, Svédországban háromszorosukra; Belgiumban, 
Hollandiában és az NSZK-ban a duplájukra emelkedtek az árak. (ILO Year- 
book of Labour Statistics, 1983., 670—671. old.) Mindennek következtében meg- 
nőtt a jelentősége a szakszervezetek bérharcának is. 

A tőkés országok szakszervezeteinek az a törekvése, hogy a bérek az infláció 
arányában emelkedjenek, a vállalkozók és a kormányok erős ellenállásába üt- 
közik. Az utóbbiak szerint az infláció oka éppen az, hogy a szakszervezetek 
által kiharcolt bérnövekedés terheli a termelési költségeket, s ezáltal emelni 
kell az árakat. Arra is hivatkoznak, hogy a magasabb bér által létrejött nagyobb 
kereslet a fogyasztói termékek piacán árfelhajtó erejű (bér-árspirál). E véle- 
mények hangoztatói megfeledkeznek az olaj- és nyersanyagár-robbanásnak a 
termelési költségekre kifejtett, a béremelkedésnél jóval jelentősebb hatásáról, 
vagy például az utóbbi évtizedben meglehetősen felduzzadt improduktív szek- 
torról, különösen a hadiiparról, amely a fogyasztási. cikkek piacán (azáltal, 
hogy csak kereslettel jelenik meg) valóban erős árfelhajtó hatást fejt ki. 

Az infláció teljes vagy részleges kivédésére a szakszervezetek több nyugat- 
európai országban olyan bérautomatizmusok bevezetését, illetve fenntartását, 
megfelelő működtetését követelik, amellyel lehetővé tennék a béreknek az 
infláció ütemében történő kiigazítását. Immár szó sincs arról, hogy a bérek 
növekedése megelőzné az árakét. Ezeknek az automatizmusoknak épp az a hi- 
bája, hogy csak részben és késve, utólag korrigálják a béreket, így a munka- 
vállalók, ha kevesebbet is, mintha nem lenne bérautomatizmus, de veszítenek. 

Számos — főleg reformista — szakszervezet hajlik arra, hogy megegyezése- 
ken alapuló kompromisszumos megoldásokat találjon a kormánnyal és a vál- 
lalkozókkal. Az ebben a kérdésben vallott eltérő felfogás vezetett — többek kö- 
zött — a három nagy olasz szakszervezet, a CGIL, a CISL és az UIL közötti szö- 
vetség 1984 elején bekövetkezett szakadásához; a kommunista irányítá- 
sú CGIL követeli a mozgóbérskála, a ,scala mobile?" kompromisszummentes 
működését, a CISL és az UIL viszont hajlandó az alkura. 

Érdemes kicsit részletesebben kitérni a mozgóbérskála olasz gyakorlatára. 
1975-ben a Gyárosok Szövetségével, a Confindustriával kötött egyezmény alap- 


2 Az angol TUC gazdasági alternatívája (, Plan for Growth: The Economic Alternatíive"", 
London, 1981.) ezzel kapcsolatban a keynesi gazdaságpolitikának megfelelően olyan Ötéves 
tervet ajánl, amelyben 24 milliárd fontsterling állami beruházással 500 ezer új munkahelyet 
lehetne kialakítani, 

A nyugatnémet DGB-n belüli trányzatok kompromisszumaként létrejött 1981-es , Grund- 
EZER ESETE a legfontosabb közvetlen feladatnak ugyancsak a munkanélküliség elleni har- 
ce ekinti. 

ján, kiterjesztett formában került bevezetésre. Ennek értelmében a magán- és 
állami alkalmazottak bére, valamint a nyugdíjak az infláció arányának meg- 
felelően, egyre rövidebb periódusként kiigazítva, növekedhetnek. Mint az el- 
múlt esztendők alatt bebizonyosodott, a , scala mobile" hatása nem volt egyér- 
telmű. Bár csökkent a különbség a kis- és a nagyüzemek, a termelés és a szol- 
gáltató szektor dolgozói és a közalkalmazottak bérszínvonala között, ugyan- 
akkor új jövedelmi egyenlőtlenségek is létrejöttek. A legkvalifikáltabb mun- 
kavállalók esetében az infláció által okozott veszteségnek csak 38—40 százalé- 
kát volt képes a mozgóbérskála kompenzálni, s csak a legalacsonyabb kategó- 
riájú dolgozók esetében volt ez 100 százalékos. Így a magasabban kvalifikált 
dolgózóknál reálbércsökkenés mutatható ki. A , scala mobile" még azokat a mér- 
sékelt reményeket sem váltotta be, amit hatásmechanizmusától vártak. (Az 
1985. június 9-i népszavazáson, amit az OKP kezdeményezett, a mozgóbérskálát 
érintő kormányrendelet körüli gazdasági csatározások politikai viharrá duz- 
zadtak, s végül Bettino Craxi és ötpárti koalíciója a kormánypártok többsége, 
a nem kommunista szakszervezetek és a nagytőke támogatásával a , nem" sza- 
vazatok győzelmét harcolták ki.) I 

Svédországban, bár sikerült alacsony szinten tartani a munkanélküliséget, 
nem valósult meg a dolgozók vásárlóerejének megőrzése, növelése. A svéd 
ipar versenyképessége gyengült. A gazdaságtalan üzemek megszüntetését a 
szociáldemokrata irányvonalat követő szakszervezeti központ, a LO fontosnak 
tartja a versenyképesség visszaállítása érdekében. Ezt az álláspontját összekap- 
csolja az , egyenlő munkáért egyenlő bért" célért folytatott harccal. A LO sze- 
rint ugyanis, amennyiben sikerülne elérni az , egyenlő munkáért egyenlő bért", 
akkor a gazdaságtalanul működő vagy csekély profitot hozó vállalatoknál is 
ugyanazt a jövedelmet kellene a munkavállalóknak kifizetniük, mint az elő- 
zőnél jóval nagyobb profitra szert tevő, jól működő vállalatoknak. Ebben az 
esetben a kevésbé versenyképes nem tudná biztosítani a béreket, és automati- 
kusan tönkremenne. A munkások és a tőke pedig átcsoportosulna a verseny- 
képes ágazatokba. 

Ahhoz, hogy a dolgozók életszínvonala ne essen jelentősen, a szakszerve- 
zeteknek, a bérek védelme mellett, ki kell állniuk az elmúlt évtizedekben ki- 
harcolt egyéb vívmányok megőrzése mellett is. A szociális kiadások a hetvenes 
évek közepén néhány fejlett tőkés országban a bruttó hazai termék (GDP) egy- 
negyedét is meghaladták. A Nyugat-Európában végigsöprő neokonzervatív hul- 
lám az állami költségvetésnek a jóléti, szociális, társadalombiztosítási kiadások- 
ra fordított részének radikális csökkentését szorgalmazta. 


A szakszervezetek heves ellenállásának, de paradox módon leginkább a mun- 
kanélküliség drámai növekedésének volt , köszönhető", hogy a szociális kiadá- 
sok — bár azok növekedési üteme az állami költségvetés egyéb kiadásainak nö. 
vekedésénél lassúbb volt — 1981-ben néhány fejlett nyugat-európai országban 
(például Svédországban, Hollandiában, az NSZK-ban, Dániában, Franciaország- 


ban) a bruttó hazai termék közel egyharmadát tették ki. A neokonzervatív vo- 
nalat legmarkánsabban képviselő Thatcher-kormány sem volt képes a szociális 


kiadásokat igazán megkurtítani, de a szociális kiadások közül a leggyorsabban 
a munkenélkülieknek kifizetett segélyek összege nőtt. 

A fejlett tőkéss országok szakszervezeteinek működését befolyásolja és fel- 
adataikat meghatározza a megváltozott nemzetközi politikai helyzet is. Az 
Egyesült Államok katonai-ipari komplexumainak megerősödésével és vezető 


Fat 


pozícióba kerülésével uralkodóvá vált újkonzervatív eszmék újra a hideghábo- 


rús politikai tendenciák erősödéséhez vezettek. A Kelet és a Nyugat között ki- 
alakult feszültség, a fegyverkezés felgyorsulása a szocialista országok szakszer- 
vezetei mellett a tőkés országok szakszervezeti központjainak legtöbbjét is 
arra ösztönözte, hogy ebben a kérdésben állást foglaljon. 


Mindez érzékelhetően ahhoz vezetett, hogy a nyugat-európai szakszerve- 
zetek politikai tevékenysége hangsúlyosabbá vált. (Legutóbb például szoros 

kapcsolat alakult ki az angol szakszervezeti mozgalom egyik radikális ága, 
a bányász szakszervezetek és az angol békemozgalom között.) 

A béke, az élet megvédése minden ember elemi érdeke, a tömegek, ezáltal 
a szakszervezetek ügye is. De emellett az igazságosabb jövedelemelosztásnak 
és újraelosztásnak, a szociálpolitikai vívmányok megőrzésének és kibővítésé- 
nek előfeltétele is, hogy az állami költségvetés gyorsan növekvő katonai kiadá- 
sait átcsoportosítsák, illetve csökkentsék. 

Nyugat-Európában a szakszervezeteknek a fegyverkezés korlátozására irá- 
nyuló törekvései gyakran szembekerülnek a hadiiparban foglalkoztatottak köz- 
vetlen érdekeivel. Egy fontos réteg közvetlen érdekvédelme ez esetben ütkö- 
zik a minden embert érintő érdekvédelemmel. Különösen éles formában ve- 
tődik fel ez a probléma a jelentős fegyvergyártó országokban, ahol a fegyver- 
gyárak bezárásával nagyszámú munkás veszítené el kenyerét. Ezekben az álla- 
mokban a szakszervezeteknek — a munkásszolidaritás hangoztatása mellett — 
meg kell értetniük az ott dolgozókkal, sőt gyakran a helyi szakszervezetekkel 
is, hogy ha a fegyverkezés csökkentésével felszabaduló anyagi eszközöket, 
a hadiüzemek bezárásával felszabaduló tőkét más, szociális célokra, egyéb be- 
ruházásokra fordítanák, ez — ha bizonyos idő elteltével is — éppen a bérből 
élőknek, köztük pedig nekik is kedvezne. 


A szakszervezeti érdekvédelem jelenlegi feltételeiről 


A szakszervezeti mozgalomra mindenkor rányomják bélyegüket az egyes 
országok adott körülményei, azaz a konjunktúra kedvezően, a gazdasági nehéz- 
ségek vagy éppen a válságok természetesen kedvezőtlenül befolyásolják tevé- 
kenységüket. 

Az utóbbi évtizedek változásai más módon is hatottak a szakszervezetekre. 
A gazdaság strukturális átalakulása közvetlenül is befolyásolta a tagság szám- 

A hagyományos nagyüzemi munkásság arányának csökkenése a bérből élő 
lakosságon belül, a munkanélküliek tartalékseregének növekedése az osztály- 
harcos szakszervezetek bázisának összeszűkülését, alkupozíciójának gyengülé- 
sét eredményezte. A hagyományos szakmák visszaszorulásával éppen azok 
a szakszervezeti erők fogyatkoztak meg, amelyek magukénak vallották a mun- 
kásmozgalmi harcok tapasztalatait és tradícióit. 

A mikroelektronika és a számítástechnika elterjedése új kvalifikációjú mun- 
kásrétegeket és közvetlenül a termelésben dolgozó értelmiségieket igényel, 
mégpedig tömegméretekben. E rétegek jelentős részének szinte egyáltalán nincs 
munkásmozgalmi tapasztalata, hagyománya, s amikor szervezett dolgozók lesz- 
nek, inkább a mérsékeltebb irányvonalat képviselő szakszervezeteket választják. 

A leginkább munkaerőigényes, személyi szolgáltatásokat biztosító ágazatok- 
ban a szervezkedés jóval nehezebb, mint az iparban. Nemcsak a hagyományok 
hiányoznak, hanem a szétszórt, kis egységek dolgozóinál a tulajdonoshoz fűző- 
dő közvetlen viszony gyakran szinte lehetetlenné teszi a szervezkedést, a har- 
cot. 

Az utóbbi évtizedben megnőtt a nemzetközi szakszervezeti szövetségek je- 
lentősége. A tőke nemzetköziesedése, az integráció, a transznacionális vállala- 
tok s leányvállalataik hálózatának kiépülése olyan új helyzetet teremtett a tő- 
ke számára, amely a szakszervezeti mozgalmak sakkban tartásának kedvez. 
Lehetőség nyílt ugyanis arra, hogy a transznacionális vállalatok az egyik or- 
szágban kirobbant harcot a más országokban működő fiókvállalataikra támasz- 
kodva verjék le. Ezt az is elősegíti, hogy az ugyanazon vállalatokhoz tartozó, 
de különböző országokban működő szervezett munkások között általában hiány- 
zik a valódi koordináció. Ennek megteremtése a nemzetközi szakszervezeti 
szervek egyik fontos feladata. Az 1974-ben létrejött Európai Szakszervezeti Szö- 
vetség különféle irányzatú nyugat-európai szakszervezetek összefogására tö- 

rekszik.3 Az Európai Szakszervezeti Szövetség azonban elsősorban az ún. , euró- 
pai" megoldásokat szorgalmazza, így például a társadalmi juttatások európai 
kiegyenlítődését, a 35 órás munkahét egész Nyugat-Európában való egyidejű be- 
vezetését tartja kívánatosnak. Ami a gyakorlati eredményeket illeti, az Európa! 
Szakszervezeti Szövetség 1985-ös milánói konferenciája a következőket álla- 
píthatta meg: , Az Európai Szakszervezeti Szövetség követelései, nyomása és 
akciói ellenére a kormányok és a munkáltatók fenntartották politikájukat, ami- 
nek következtében a munkanélküliek száma jóval meghaladta a 18 milliót 
Nyugat-Európában." A szakszervezeti harc általános stratégiai irányát tekint- 
ve, a regionális tényezők jelentőségét sem lebecsülve, nyilvánvaló, hogy a nem- 
zeti kereteken túlnyúló tőke hatalmát ellensúlyozni képes nemzetközi szakszer- 
vezeti összefogás a kívánatos cél, s ez egyúttal a szakszervezeti harc fejleszté- 
sének fontos feltétele. 

Nyugat-Európában a szakszervezetek többsége nem semleges politikailag. 
Az egyes szakszervezetek irányvonala és taktikája aszerint alakul, hogy ben- 
nük melyik ideológiai irányzat az erősebb, melyiket vallja magáénak a több- 
ség. Ezzel összefüggésben a szakszervezeteken belül állandó mozgás van, egyes 
irányzatok erősödnek, mások gyengülnek. De míg korábban az egyes irányza- 
tok élesen elhatárolódtak egymástól aszerint, hogy melyik politikai irányvona- 
lat követték, addig ma a nyugat-európai szakszervezetek elvi nyilatkozataik- 
ban általában pártpolitikai függetlenségüket, önálló döntési jogukat hangoztat- 
ják. Hans Oskar Vetter ugyanerről a DGB, a nyugatnémet szakszervezetek fel- 
adatáról és a pártokhoz való viszonyáról, általánosabb érvénnyel ezt írta: , A 
legtöbb kritikai észrevétel annyiban feledkezik meg a dolog lényegéről, hogy 
túl gyakran összecserélik a függetlenséget a semlegességgel ... A pártpolitikai 
függetlenség azonban nem jelenti azt, hogy a szakszervezetek tehetetlenül áll- 
nak a politikai pártok véleményének Írontvonalai között, és nem merik meg- 
mondani saját véleményüket. A szakszervezetek nem politikamentesek, és nem 
állnak a frontok között. Tehát nem semlegesek." 

A szakszervezetek pártpolitikai függetlenségének elve nem zárja ki, hogy 
az egyes mozgalmaknak intenzív kapcsolatuk legyen valamely politikai párttal. 
Közismert dolog, hogy a szociáldemokrata befolyás alatt állnak a nyugatnémet, 
az osztrák, a skandináv szakszervezeti központok, vagy például a legnagyobb 
dán, belga, holland szakszervezetek és az olasz UIL; kereszténydemokrata 
szellemiségű az olasz CISL stb., míg más szakszervezetek a kommunista pár- 
tokhoz állnak közel. Egyedi kapcsolat áll fenn Angliában a Munkáspárt és a 
TUC között. A TUC-hoz tartozó szakszervezetek kollektív tagjai a Munkás- 
pártnak, anyagilag is támogatják. A Munkáspárt vezetőségét megválasztó tes- 
tület 40 százalékát a szakszervezetek képviselői teszik ki. A szakszervezetek- 
nek mindig is jelentős szerepük volt a Munkáspárt hatalomra juttatásában 
vagy éppen megbuktatásában. 

A politikai harcok alakulása, az azokban részt vevő pártok kormányra kerü- 
lése, vagy kormányhoz kötődése, illetve ilyen jellegű hatalmi pozíciók elvesz- 
tése jelentősen befolyásolhatja a szakszervezeti tevékenység feltételeit és az 
egyes mozgalmak taktikáját. Ebből a szempontból a nyugat-európai szakszer- 
vezetek egy részének működésében jelentős nehézségeket okozott, hogy az 
Egyesült Államokon kívül is több országban választási győzelmet arattak az ál- 
talában szakszervezetellenes. újkonzervatív irányvonalat követő politikai pár- 
tok vagy pártkoalíciók. 


A neokonzervatív politikai vonal előretörésének következtében csökkent 
a túlnyomórészt szociáldemokrata jellegű reformista szakszervezetek hatalom- 
ra gyakorolt közvetlen befolyása. Másfelől azonban ellenzéki pozícióba kerülé- 
sük több szempontból radikalizálódásukat is elősegítette, hisz nem köti őket 
többé a velük egy elvet valló szociáldemokrata kormányzattal kialakított, 


3 Az Európai Szakszervezeti Szövetség 20 nyugat-európai ország 34 szakszervezeti köz- 
pontját tömöríti, 40 millió munkavállalót képvisel. Sokan közülük egyidejüleg más közpon- 
toknak is tagjai. 

kompromisszumon nyugvó, , társadalmi szerződés", az elvi, politikai szolidari- 
tás. Látnunk kell ugyanakkor, hogy a jelentős erőt képviselő kereszténydemok- 
rata és a főleg középrétegeket tömörítő autonóm szakszervezetek hajlanak a 
kormánnyal való együttműködésre. 

Nem túlságosan kedvező a helyzete azoknak a nyugat-európai szakszerve- 
zeteknek sem, amelyek országában az általuk pártfogolt politikai párt került 
a kormánykerékhez. Nemcsak a konzervatív kormányzás alatt álló országok- 
ban, hanem ott is, ahol szocialista-szociáldemokrata pártok kormányoznak, 
így például Franciaországban, Spanyolországban, Portugáliában is alkalmaz- 
nak monetarista-neoliberális gazdaságpolitikai eszközöket. A fordulat, amely 
során egyes szocialista-szociáldemokrata pártok kormánypárttá váltak, az addig 
ellenzéki pozícióból fellépő szakszervezeteket dilemma elé állította: a kormány 
gazdaságpolitikáját segítsék-e; a kapitalista nemzetgazdaság összérdekeit tart- 
sák-e szem előtt, amelyek természetszerűleg a tőkés munkaadó, a vállalkozók 
érdekei is; a gazdaság világpiaci versenyképessége érdekében mondjanak-e le 
bizonyos szakszervezeti követelésekről, vagy , csak" az általuk képviselt bérből 
élők különböző rétegeinek érdekeire legyenek tekintettel. Az előbbiektől füg- 
gően támogassák-e a burzsoá kormányzat ,, válságkezelési" intézkedéseit, 
a költségvetési kiadások szociális, egészégügyi stb. tételeinek csökkentését és 
átcsoportosítását, a munkanélküliséget növelő szanálási programot, az életszín- 
vonal csökkentésére tett intézkedéseket, vagy érdekvédelmi küzdelmeik kibon- 
takoztatásával hozzájáruljanak politikai képviselőik megbuktatásához? 

A szakszervezetek jelen pozícióit gyengíti, hogy erősödött a szakszervezeti 
mozgalom heterogeniítása, az egyes szakszervezetek távolodtak egymástól, sőt 
több országban a különféle irányzatok között korábban létrejött egység az utób- 
bi években megbomlott. (Szemléletesen nyilvánult ez meg az olasz szakszer- 
vezeti mozgalomban.) 

A szakszervezeti munkát nehezíti, hogy a szakszervezeti érdekvédelem kü- 
lönböző formái gyaknan egymásnak is ellentmondásosan jelennek meg. Nem- 
csak a célok megjelölésében van vita, hanem abban is, hogy mely eszközök él- 
vezzenek prioritást. Így például, az országos vagy az ipari-ágazati kollektív 
szerződések szemben állhatnak az üzemi szintű megállapodásokkal, az egyes 
munkaügyi kérdéseket kodifikáló törvények, rendeletek magukkal a kollektív 
szerződésekkel, az országos érdekvédelmi szervezetek tevékenysége a parciális 
(autonóm) érdekképvigselettel, a szakszervezet harci eszközei — így a sztrájk, 
a munkabeszüntetés, a leállás, a tüntetés — a vezetésben való részvétel, a be- 
leszólás növelésére irányuló törekvésekkel. 

A helyzet még szövevényesebbé válik az adott kérdésben a különféle plat- 
formú szakszervezetek között kialakult ellentétek miatt, sőt az egy és ugyan- 
azon szakszervezeti szövetség különböző szintjein képviselt ellentétes állás- 
foglalások következtében is. (Nem ritkán fordul elő, hogy egy szakszervezeti 
szövetség üzemi szintű szervezete harcos módon áll ki az üzembezárás ellen 
vagy éppen önként lemond a béremelésről azért, hogy az üzemet ne szüntessék 
meg, míg az országos szerv éppen ellenkező taktikát folytat.) 

A nyugat-európai szakszervezetek nehéz korszakot élnek át. Túl kell lép- 
niük korábbi kereteiken, bonyolult problémákra kell választ keresniük, optimá- 
lis rnegoldásokat kell fellelniük egyre nehezedő feltételek között, a tőkés álla- 
mok erősödő szakszervezetellenes fellépései közepette kell harcukat megvívniuk. 
A szakszervezetek jövője, pozíciójuk erősödése vagy gyengülése — de a nyugat- 
európai dolgozók sorsa is — nagymértékben függ attól, hogy korunk problémái- 
ra mennyire helytálló válaszokat fognak találni, tudnak-e reális gazdaságpoli- 
tikai alternatívát kidolgozni, mennyire lesznek képesek magukkal ragadni a tö- 
megeket, s ezek támogatásával miképpen tudják a gyakorlatban is céljaikat 
megvalósítani. 

Borbély Szilvia 


ÉVFORDULÓ 


A Komintern VII. kongresszusa fél évszázad tükrében 


Ötven évvel ezelőtt, 1935. július 25-én Moszkvában ünnepélyes keretek között 
összeült és megkezdte munkáját a Kommunista Internacionálé VII. kongresszusa. 
A történelem úgy tartja számon ezt az eseményt, mint a kommunista mozga- 
lom önmegújításának fontos állomását, mint az antifasiszta összefogás kong- 
resszusát. 

A háromhetes vitában 65 kommunista és 11 nemzetközi szervezet képvisele- 
tében 163 felszólalás hangzott el. A vita érintette a munkásmozgalom, a kom- 
munista stratégia szinte valamennyi alapvető kérdését. Öt referátum hang- 
zott el: 

e Beszámoló a Komintern Végrehajtó Bizottságának tevékenységéről — elő- 
adó Wilhelm Pieck; 

e A fasizmus támadása és a Kommunista Internacionálé feladatai a munkás- 
osztály egységéért, a fasizmus ellen folytatott harcban — előadó Georgi Dimit- 
rov; B 

e A Komintern feladatai az új imperialista világháború előkészületeivel kap- 
csolatban — előadó Palmiro Togliatti ; 

e A szocialista építés eredményei a Szovjetunióban — előadó D. Z. Manuilsz- 
kij; 

e A Nemzetközi Ellenőrző Bizottság beszámolóját a litván Z. Angaretis adta 
elő. 


Felülvizsgálták az előző évtized számos megállapítását a fasizmusról, a nem- 
zetközi viszonyokról, a burzsoázia helyzetéről, a tőkés társadalomban végbe- 
ment változásokról, a szociáldemokráciához való viszonyról, a háború és a béke 
kérdéseiről, a demokrácia problémáiról s nem utolsósorban a munkásmozgalom 
perspektíváiról. 

Már maga az a tény, hogy a kongresszus összehívásának időpontját többször 
is megváltoztatták (eredetileg 1934-re tűzték ki), mutatja, hogy mekkora volt 
a tét, s mennyire nehéz volt a kongresszus fő irányvonalának a kidolgozása. 

Abban az időszakban, amikor Hitler, a versailles-i megalázottságából , erényt 
kovácsoló" német kispolgár és a századforduló óta mind nyíltabban világuralom- 
ra törő német nagytőke szövetsége újfajta, váratlan — vagy addig kellően fel 
nem ismert — katasztrófával fenyegető veszedelembe sodorta a világot, igen sok 
függött attól, hogy a kongresszus iképes lesz-e olyan politikai irányvona- 
lat kidolgozni és olyan konkrét határozatokat hozni, amelyek segítik a kom- 
munista mozgalom helyes tájékozódását a kialakult új világhelyzetben. 

Felmerül egyúttal a kérdés: a Komintern VII. kongresszusán elfogadott új 
politikai irányvonal kidolgozása kizárólag a hitlerizmus által előidézett vesze- 
delemmel magyarázható-e? Valójában a fasizmus agresszív előretörése csak 
felgyorsította és elmélyítette azokat a folyamatokat és változásokat, amelyek 
már a 20-as évek második felében érlelődőben voltak Európában. 

A kommunista mozgalom számára kényszerítő szükségszerűség volt, hogy 
kidolgozza az új helyzetnek megfelelő reális politikai programját, amely tük- 

kompromisszumon nyugvó, , társadalmi szerződés", az elvi, politikai szolidari- 
tás. Látnunk kell ugyanakkor, hogy a jelentős erőt képviselő kereszténydemok- 
rata és a főleg középrétegeket tömörítő autonóm szakszervezetek hajlanak a 
kormánnyal való együttműködésre. 

Nem túlságosan kedvező a helyzete azoknak a nyugat-európai szakszerve- 
zeteknek sem, amelyek országában az általuk pártfogolt politikai párt került 
a kormánykerékhez. Nemcsak a konzervatív kormányzás alatt álló országok- 
ban, hanem ott is, ahol szocialista-szociáldemokrata pártok kormányoznak, 
így például Franciaországban, Spanyolországban, Portugáliában is alkalmaz- 
nak monetarista-neoliberális gazdaságpolitikai eszközöket. A fordulat, amely 
során egyes szocialista-szociáldemokrata pártok kormánypárttá váltak, az addig 
ellenzéki pozícióból fellépő szakszervezeteket dilemma elé állította: a kormány 
gazdaságpolitikáját segítsék-e; a kapitalista nemzetgazdaság összérdekeit tart- 
sák-e szem előtt, amelyek természetszerűleg a tőkés munkaadó, a vállalkozók 
érdekei is; a gazdaság világpiaci versenyképessége érdekében mondjanak-e le 
bizonyos szakszervezeti követelésekről, vagy , csak" az általuk képviselt bérből 
élők különböző rétegeinek érdekeire legyenek tekintettel. Az előbbiektől füg- 
gően támogassák-e a burzsoá kormányzat , válságkezelési" intézkedéseit, 
a költségvetési kiadások szociális, egészégügyi stb. tételeinek csökkentését és 
átcsoportosítását, a munkanélküliséget növelő szanálási programot, az életszín- 
vonal csökkentésére tett intézkedéseket, vagy érdekvédelmi küzdelmeik kibon- 
takoztatásával hozzájáruljanak politikai képviselőik megbuktatásához? 

A szakszervezetek jelen pozícióit gyengíti, hogy erősödött a szakszervezeti 
mozgalom heterogenitása, az egyes szakszervezetek távolodtak egymástól, sőt 
több országban a különféle irányzatok között korábban létrejött egység az utób- 
bi években megbomlott. (Szemléletesen nyilvánult ez meg az olasz szakszer- 
vezeti mozgalomban.) 

A szakszervezeti munkát nehezíti, hogy a szakszervezeti érdekvédelem kü- 
lönböző formái gyakran egymásnak is ellentmondásosan jelennek meg. Nem- 
csak a célok megjelölésében van vita, hanem abban is, hogy mely eszközök él- 
vezzenek prioritást. Így például, az országos vagy az ipari-ágazati kollektív 
szerződések szemben állhatnak az üzemi szintű megállapodásokkal, az egyes 
munkaügyi kérdéseket kodifikáló törvények, rendeletek magukkal a kollektív 
szerződésekkel, az országos érdekvédelmi szervezetek tevékenysége a parciális 
(autonóm) érdekképviselettel, a szakszervezet harci eszközei — így a sztrájk, 
a munkabeszüntetés, a leállás, a tüntetés — a vezetésben való részvétel, a be- 
leszólás növelésére irányuló törekvésekkel, 

A helyzet még szövevényesebbé válik az adott kérdésben a különféle plat- 
formú szakszervezetek között kialakult ellentétek miatt, sőt az egy és ugyan- 
azon szakszervezeti szövetség különböző szintjein képviselt ellentétes állás- 
foglalások következtében is. (Nem ritkán fordul elő, hogy egy szakszervezeti 
szövetség üzemi szintű szervezete harcos módon áll ki az üzembezárás ellen 
vagy éppen önként lemond a béremelésről azért, hogy az üzemet ne szüntessék 
meg, míg az országos szerv éppen ellenkező taktikát folytat.) 

A nyugat-európai szakszervezetek nehéz korszakot élnek át. Túl kell lép- 
niük korábbi kereteiken, bonyolult problémákra kell választ keresniük, optimá- 
lis megoldásokat kell fellelniük egyre nehezedő feltételek között, a tőkés álla- 
mok erősödő szakszervezetellenes fellépései közepette kell harcukat megvívniuk. 
A szakszervezetek jövője, pozíciójuk erősödése vagy gyengülése — de a nyugat- 
európai dolgozók sorsa is — nagymértékben függ attól, hogy korunk problémái- 
ra mennyire helytálló válaszokat fognak találni, tudnak-e reális gazdaságpoli- 
tikai alternatívát kidolgozni, mennyire lesznek képesek magukkal ragadni a tö- 
megeket, s ezek támogatásával miképpen tudják a gyakorlatban is céljaikat 
megvalósítani. 

Borbély Szilvia 

A Komintern VII. kongresszusa fél évszázad tükrében 


Ötven évvel ezelőtt, 1935. július 25-én Moszkvában ünnepélyes keretek között 
összeült és megkezdte munkáját a Kommunista Internacionálé VII. kongresszusa. 
A történelem úgy tartja számon ezt az eseményt, mint a kommunista mozga- 
lom önmegújításának fontos állomását, mint az antifasiszta összefogás kong- 
resszusát. 

A háromhetes vitában 65 kommunista és 11 nemzetközi szervezet képvisele- 
tében 163 felszólalás hangzott el. A vita érintette a munkásmozgalom, a kom- 
munista stratégia szinte valamennyi alapvető kérdését. Öt referátum hang- 
zott el: 

6€ Beszámoló a Komintern Végrehajtó Bizottságának tevékenységéről — elő- 
adó Wilhelm Pieck; 

e A fasizmus támadása és a Kommunista Internacionálé feladatai a munkás- 
osztály egységéért, a fasizmus ellen folytatott harcban — előadó Georgi Dimit- 
rOv; ; s 

e A Komintern feladatai az új imperialista világháború előkészületeivel kap- 
csolatban —. előadó Palmiro Togliatti; 

e A szocialista építés eredményei a Szovjetunióban — előadó D. Z. Manuilsz- 
kij; 

6 A Nemzetközi Ellenőrző Bizottság beszámolóját a litván Z. Angaretis adta 
elő. 


Felülvizsgálták az előző évtized számos megállapítását a fasizmusról, a nem- 
zetközi viszonyokról, a burzsoázia helyzetéről, a tőkés társadalomban végbe- 
ment változásokról, a szociáldemokráciához való viszonyról, a háború és a béke 
kérdéseiről, a demokrácia problémáiról s nem utolsósorban a munkásmozgalom 
perspektíváiról. 

Már maga az a tény, hogy a kongresszus összehívásának időpontját többször 
is megváltoztatták (eredetileg 1934-re tűzték ki), mutatja, hogy mekkora volt 
a tét, s mennyire nehéz volt a kongresszus fő irányvonalának a ikidolgozása. 

Abban az időszakban, amikor Hitler, a versailles-i megalázottságából , erényt 
kovácsoló" német kispolgár és a századforduló óta mind nyíltabban világuralom- 
ra törő német nagytőke szövetsége újfajta, váratlan — vagy addig kellően fel 
nem ismert — katasztrófával fenyegető veszedelembe sodorta a világot, igen sok 
függött attól, hogy a kongresszus képes lesz-e olyan politikai irányvona- 
lat kidolgozni és olyan konkrét határozatokat hozni, amelyek segítik a kom- 
munista mozgalom helyes tájékozódását a kialakult új világhelyzetben. 

Felmerül egyúttal a kérdés: a Komintern VII. kongresszusán elfogadott új 
politikai irányvonal kidolgozása kizárólag a hitlerizmus által előidézett vesze- 
delemmel magyarázható-e? Valójában a fasizmus agresszív előretörése csak 
felgyorsította és elmélyítette azokat a folyamatokat és változásokat, amelyek 
már a 20-as évek második felében érlelődőben voltak Európában. 

A kommunista mozgalom számára kényszerítő szükségszerűség volt, hogy 
kidolgozza az új helyzetnek megfelelő reális politikai programját, amely tük- 

rözi a megváltozott körülményeket. A világforradalom közeli győzelmének esé- 
lye minimálisra csökkent; az 1923-as vereségek megmutatták, hogy a munkás- 
mozgalom heves utóvédharcai már nem elégségesek a konszolidálódott burzsoá- 
ziával szemben. A. proletárforradalomnak mint közvetlen, rövid távú célnak 
a kitűzése ábrándnak bizonyult. A háború utáni tőkés fejlődés azonban számos 
új jelenséget eredményezett. Így például rendkívül megnőtt a munkásosztály- 
hoz nem tartozó, átmeneti rétegeket képező, s közvetve vagy közvetlenül ki- 
szolgáltatott dolgozók száma, akik egyfelől igen nehezen tudtak beilleszkedni 
a munkásság kialakította szervezeti-mozgalmi keretek közé, másfelől azonban 
bizonytalan helyzetük erőteljesen radikalizálta őket. A munkásmozgalom párt- 
jainak egyre mélyülő megosztottsága, a nemzeti sérelmek, a politikai dezorien- 
táltság azonban az uralkodó körök által szított nacionalizmus felé taszította 
őket, holott a munkásosztály potenciális szövetségesei lehettek volna. 

Lényegében ezeket a problémákat érzékeltették a kommunista mozgalom- 
ban a húszas évek második felében kibontakozott viták. (Így például a Blum- 
tézisek körüli vita, amelyhez hasonló majd minden pártban lezajlott ebben az 
időszakban.) S bár ekkor e vitákban a szektarianizmus kerekedett felül, a né- 
zeteltérések jelezték: érlelődnek a stratégiaváltás feltételei. 

A Komintern szekcióinak néhány évvel később szembe kellett nézniök azzal 
a ténnyel, hogy a VI. kongresszuson előre jelzett nagyszabású forradalmi hul- 
lám elmaradt, sőt hogy a kommunista pártok taglétszáma, tömegbefolyása jó 
néhány országban visszaesett, miközben a fasizmus különböző formáiban fel- 
lépő jobboldali radikalizmus jelentős pozíciókat szerzett a tömegek soraiban. 
A kommunista mozgalom soron következő kongresszusának tehát olyan irány- 
vonalat kellett kidolgoznia, amely reálisan tükrözi a nemzetközi viszonyok ala- 
kulását, és átsegíti a kommunista mozgalmat átmeneti megtorpanásán. 


000 


A Komintern vezető testületei már 1932—1933-ban többször is napirendre 
tűzték az új helyzet elemzését. A Komintern V. B. 1933. november—decemberi 
XIII. plénumán fogalmazták meg első ízben a fasizmus jellegét és tömegbázisát 
definiáló tételt, amely később a kommunista pártok tevékenységének elvi ki- 
indulópontjává lett: , A fasizmus a finánctőke legreakciósabb, legsovinisztább 
és legimperialistább elemeinek nyílt terrorista diktatúrája. A fasizmus a kis- 
polgárság köréből próbál tömegbázist biztosítani a monopoltőke számára, s 
ennek során a talajukat vesztett parasztok, kisiparosok, alkalmazottak, hiva- 
talnokok és különösképpen a nagyvárosi deklasszált elemek felé fordul. Emel- 
lett igyekszik a munkásosztály soraiba is behatolni." Bár a fasizmus természet- 
rajzáról a nemzetközi tapasztalatok alapján azóta már jóval többet tudunk 
— ez a definíció a lényegét tekintve történelmileg helytállónak bizonyult. 

A fasizmus lényegének megfogalmazásából azonban ekkor még nem vonták 
le azt a következtetést, hogy a fasizmus a polgári demokráciát is veszélyezteti, 
tehát a kommunistáknak a demokrácia védelmét is vállalniuk kell a fasizmus- 
sal szemben. Ellenkezőleg: a fasizmus jelentkezésében a forradalmi válság el- 
mélyülésének jeleit vélték felismerni. , A polgári demokrácia testéből kisarja- 
dó fasizmusban a tőkések eszközt látnak arra, hogy megmentsék a kapitaliz- 
must a felbomlástól. A szociáldemokrácia csupán a munkások félrevezetése és 
lefegyverzése végett tagadja a polgári demokrácia fasizálódását . . ." A plénum 
egyúttal helyesen mondta ki, hogy ,,a fasiszta diktatúra nem minden országban 
elkerülhetetlen szakasza a burzsoázia diktatúrájának. Elkerülhetősége a har- 
coló proletariátus erőitől függ..." (A Kommunista Internacionálé válogatott 
dokumentumai. Kossuth Könyvkiadó, 1975., 398—410. old.) 

Arra, hogy a megváltozott történelmi valóság tudomásulvétele és helyes 
értékelése mennyire nehéz volt, a legjobb példa az, hogy maga Dimitrov 
is, aki kiemelkedő szerepet játszott a fasizmus elleni helyes stratégia kimun- 
kálásában, csak fokozatosan jutott el addig a pontig, amikor következetesen 
szakítani tudott a régi sémákkal. Ő, aki a kortársak szerint az elsők között 


BE. PP XT €- em 6 —e 


TT EB kid LY az tő ij 


van 


— d "TF 


ÉVFORDULÓ 77 


volt, akik személyesen igyekeztek meggyőzni Sztálint arról, hogy változtatni 
kell a szociáldemokráciával kapcsolatos politikán, a náci börtönből való szaba- 
dulása után, a bécsi munkásfelkelés vérbefojtásának hírére határtalan elkese- 
redésében minden felelősséget az osztrák szociáldemokrata vezetőkre, Fried- 
rich Adlerre és Otto Bauerra hárított, akik véleménye szerint , szövetséget kö- 
töttek a burzsoáziával". 

De 1934. május 11-én Maurice Thorezzel folytatott beszélgetésében már igen 
erőteljesen hangsúlyozta — talán éppen az ausztriai és a franciaországi ese- 
mények alaposabb elemzése után —, hogy: , A kommunista és a szociáldemok- 
rata munkások közt emelkedő falat le kell rombolni. Minden eszköz. amely 
ehhez a célhoz vezet, igazolást fog nyerni. Az egységfront politikáját meg kell 
szabadítani azoktól a régi dogmatikus sémáktól, amelyek Zinovjev idejében 
jellemezték. Be kell bizonyítanunk, hogy a kommunista párt valóban a gya- 
korlatban is kész és képes a közös harcra. Hogy ez mennyire eredményes, azt 
a februárban és az utóbbi időben szerzett tapasztalatok is tanúsítják." (Lejb- 
20n—Sirinya: Fordulat a Komintern politikájában. Kossuth Könyvkiadó, 1978., 
77. old.) 

Alig néhány hónappal később, 1934. július 1-én pedig Dimitrov — akit köz- 
ben bevontak a kommunista mozgalom soron levő világtanácskozásának előké- 
szítésébe — már olyan beszédvázlatot és téziseket küldött a kongresszus má- 
sodik napirendi pontját előkészítő bizottság tagjaihoz, amelyek számos alap- 
kérdésben gyökeresen ellentétes felfogást tükröznek a húszas évek második 
felében kialakult felfogással és gyakorlattal szemben. 


9000 


A Komintern vezető szerveiben és az előkészítő bizottsági üléseken május 
végén és június elején éles viták folytak. Már az is igen heves polémiát váltott 
ki, hogy mi legyen a fő kérdés, amelyre a kongresszusnak a figyelmet rá kel! 
irányítania: a háború és a fasizmus elleni harc vagy a szociáldemokráciával 
szembeni küzdelem. 

Manuilszkij, Kuusinen, majd a vitába betegsége miatt csak később bekap- 
csolódó Dimitrov is úgy vélte, a VII. kongresszusnak arra kell választ adnia, 
hogy miért nem fejlődtek a kommunista pártok a VI. kongresszus után. és 
miért nem tudták kihasználni a válságot a tömegek megnyerésére. Ezek a he- 
lyesen feltett kérdések jó irányba terelték az eszmecserét. Ugyancsak ők: ve- 
tették fel, hogy a proletárdiktatúra és a szovjethatalom jelszava pillanatnyilag 
absztrakció; olyan programot kell kidolgozni, amelyet a valóságos helyzet 
megkövetel. A cél még nem lehet a proletárdiktatúra. de olyan hatalmi forma 
kivívását kell meghirdetni, amely utóbb a proletárdiktatúrához vezethet. 

Felmerült a vitában az egységfront problematika új megközelítésének szük- 
ségessége is, továbbá az, hogy milyen területeken lehet egységfrontot kialakí- 
tani a szociáldemokráciával. 

A háború elleni harccal kapcsolatban a vitában már nem zárták ki annak 
lehetőségét, hogy előállhat olyan új helyzet, amelyben háború esetén egyes 
kapitalista országok a Szovjetunió oldalán állnak, mások pedig semlegesek 
maradnak. 

A polémiában sok új kérdés került felszínre. Felvetődött például, hogy mi- 
lyen legyen a kommunista pártok taktikája azokban az országokban, amelyek 
együttműködnek a Szovjetunióval, és milyen azokban, amelyek semlegesek? Mi 
a pacifizmus, és mi legyen a kommunista pártok viszonya a pacifizmushoz? 
Boncolgatták a honvédelem, a pacifizmus, a forradalmi háború problémáit. 
A viták résztvevőinek egyikéről sem lehet egyértelműen azt állítani, hogy ki- 
zárólag dogmatikus, vagy minden tekintetben építő jellegű gondolatokat kép- 
viselt volna. 

Ezekbe a vitákba szervesen illeszkedett bele az a beszédvázlat, amelyet Di- 
mitrov július 1-én küldött el a bizottság tagjaihoz. Már a cím is — , A fasiz- 
mus támadása és a Kommunista Internacionálé feladatai a munkásosztály egy- 


78 ÉVFORDULÓ 


" ségéért a fasizmus ellen folytatott harcban" — egyértelműen fogalmaz: a fel- 
adat nem lehet a kérdések egyikének vagy másikának kiemelése, csak a kér- 
dések összességének a vizsgálata. A vázlat I. fejezete mindenekelőtt a fasizmus 
jellegét tisztázza, a fasizmus és a polgári demokrácia viszonyának a kérdésével 
foglalkozik. A II. fejezet a fasizmus tömegbázisának a kialakulásához vezető 
okokat elemzi, a III. fejezet pedig a fasizmus németországi győzelmének és 
nemzetközi előretörésének veszélyeit jelzi. S mintegy azt hangsúlyozandó, 
hogy a fasizmus útját csak a munkásosztály egységes fellépésével lehet eltor- 
laszolni, Dimitrov , A proletariátus egységfrontja — a fasizmus fölötti győzelem- 
hez vezető út? című IV. fejezetet taglalja a legrészletesebben. Többek között 
felveti: 

1. Mi az egységfíront és hogyan valósítható meg? Hogyan és miért követke- 
zett be a szakadás? 

2. Az egységfront taktikájának alkalmazása közben szerzett tapasztalatok 
kritikai elemzése. Miért nem tudtuk megteremteni a német fasizmus elleni 
harcunkban a munkásosztály egységfírontját még Hitler hatalomra jutása 
előtt? 

3. Szociáldemokrácia és fasizmus. A szociálfasizmus problémája. Viszonyunk 
a szociáldemokráciához a fasizmus támadásának időszakában. A burzsoázia leg- 
főbb társadalmi támaszának kérdése. A szociáldemokrácia soraiban végbemenő 
differenciálódás és a különböző csoportjaihoz való viszonyunk." 

A vázlat egésze arról tanúskodik, hogy Dimitrov ezt a fejezetet tekintette 
mondanivalója magvának. (Georgi Dimitrov: Egységíront, népíront, szocializ- 
mus. Válogatott beszédek és írások. Kossuth Könyvkiadó. 1974., 85—91. old.) 

Amikor 1935. július 25-én a Kommunista Internacionálé világkongresszusa 
megkezdte a munkáját, a munkásmozgalom helyzete és felfogása már gyökere- 
sen eltért a másfél évvel korábbitól. A kongresszus időszakában jó néhány 
kommunista párt nagy önállóságról, merészségről és rugalmasságról tett tanú- 
bizonyságot. Világszerte növekedett a szociáldemokrata munkásokban is a kész- 
ség az antifasiszta küzdelem közös vállalására, úgy tűnt, csökkenőben van a 
kölcsönös bizalmatlanság. Ez akkor is nagy előrelépés volt, ha a tényleges kö- 
zeledés és együttműködés olyan nagyszerű példái, amelyek Ausztriában, Fran- 
ciaországban és Spanyolországban stb. megmutatkoztak, a munkásmozgalom 
nemzetközi szervezeteinek együttműködésében még nem eredményeztek Íront- 
áttörést. 

A kongresszust a kortársak joggal nevezték a fasizmus és a háború elleni 
harc kongresszusának. A résztvevők és mindenekelőtt Dimitrov beszámolója 
s záróbeszéde ugyanis abból indultak ki, hogy a német fasizmus nem egysze- 
rűen valamely polgári kormány felcserélése egy másik kormánnyal, hanem a 
nemzetközi ellenforradalom megtestesítője, meghatározott imperialista körök- 
nek, a nemzetközi imperializmus legszélsőségesebb csoportjainak rohamcsapata, 
amely a világ újrafelosztását, imperialista rablóháborút és nem utolsósorban a 
Szovjetunió megtámadását készíti elő. 

A kongresszus határozatai és különösen Dimitrov híres beszéde ma már vi- 
lágszerte a politikai irodalom egyik legismertebb anyaga, sok helyütt tan- 
anyag. Ennek ellenére nem mondhatjuk, hogy a VII. kongresszus munkája, 
a kongresszuson kibontakozott viták, nézeteltérések ma már jól ismertek. 
A történeti irodalom még adósa ennek a világtörténelmi jelentőségű kongresz- 
szusnak a feldolgozásával." Tisztázatlan többek között Sztálin szerepe az anti- 
fasiszta egységíront és népfrontpolitika kialakításában. A kortársak véleménye 
e tekintetben megoszlik. Dimitrov naplójegyzeteiben is — úgy tudjuk — csak 


s A közeljövőben megjelenik egy nagyon érdekes tanulmánykötet , A Kommunista Interna- 
cionálé VII. kongresszusa" címmel, Harsányi Iván, Jemnitz János, Székely Gábor szerkesztésében 
(Kossuth Könyvkiadó, 1985.). Ez a kiadás segítséget nyújthat ennek és számos, eddig ífel- 
táratlan kérdésnek a tisztázásához. 

néhány utalás található a Sztálinnal folytatott beszélgetésekről. Ezek szerint 
Sztálin bár nem bízott az egységíront-politika sikerében, a Hitler-ellenes nem- 
zetközi összefogás érdekében nem ellenezte az új politikai irányvonal meghir- 
detését. 

A VII. kongresszus munkájában nagyon élesen ütköztek vagy éltek egymás 
mellett a régi és az új stratégiai elképzelések. Wilhelm Pieck referátuma pél- 
dául igen sok, nagyon érdekes új gondolatot tartalmazott, de még nem tudta 
vagy nem merte vállalni a korábbi sematikus nézettel való teljes szakítást, 
nem ítélte el világosan az , osztály osztály ellen" taktikát és jelszót, sőt meg- 
kísérelte azt megmagyarázni. S miközben a munkásegység szükségességét hang- 
súlyozta, éles kirohanásokat tett a szociáldemokrata vezetők ellen. 

Ennek a kettősségnek legmegdöbbentőbb példáját találjuk Manuyilszkijnél. 
Az a Manuilszkij, aki Dimitrovval és Kuusinecnnel együtt az új politikai irány- 
vonal egyik előharcosa volt, a kongresszus befejezését követően egy tájékozta- 
tójában többek között a következőket mondta: , Egyesek úgy vélik. hogy mert 
javasoltuk a kommunisták és szocialisták egységírontját a fasizmus elleni harc- 
ban, már le is mondtunk a sztálini tézisről, hogy a fasiszták és a szociáldemok- 
raták nem ellenlábasok, hanem ikrek." 

A kongresszus munkájára azonban mégsem ez a jellemző, hanem azoknak a 
gondolatoknak az érlelődése, amelyek alapul szolgáltak a harmincas évek má- 
sodik felében szélesedő, majd a második világháború során kibontakozott anti- 
fasiszta, háborúellenes nemzeti összefogás politikájához. 

A VII. kongresszuson elfogadott alapvető statégiai tételek ismertek. Ezért 
néhány olyan gondolatra szeretném felhívni a továbbiakban a figyelmet, ame- 
lyeket — úgy vélem — az eddigi feldolgozásokban nem domborítottak ki 
kellően. Sok esetben csak a kongresszus nagy kérdései kapcsán elhangzott fél- 
mondatokban esett róluk szó, bár súlyuk sokkal nagyobb volt. 

Négy ilyen kérdést érintenék röviden: 


e a demokrácia és a szocializmus viszonya (erről persze más vonatkozásban 
sok szó esett); 

e a kommunista internacionalizmus és a nemzeti keretek ; 

e a háború elkerülhetőségének a problémája ; 

e a politikai voluntarizmus kérdése. 

Ami az első kérdést illeti — érthető módon erről esett talán a legtöbb szó 
a kongresszuson —, nem mondhatjuk, hogy a történeti feldolgozásokban ke- 
veset foglalkoztak vele. Az elemzések azonban főként azokat a momentumokat 
hangsúlyozzák, amelyek a demokráciának a fasizmus általi veszélyeztetettségé- 
re utalnak, és az erősödő fasiszta veszedelemmel szembeni összefogás lehetősé- 
geit taglalják. Ez a megközelítés érthető és elfogadható volt a kommunista 
mozgalom nagy többsége számára, bár a megfogalmazások újszerűsége így is 
okozott némi zavart bizonyos kommunista körökben. De ez a fajta hozzáállás 
nem követelte meg a demokratikus vívmányokért folyó küzdelemmel és a szo- 
cialista forradalom perspektívájával kapcsolatos korábbi politikai gondolko- 
dás teljes felülvizsgálatát. Pedig ha valahol, akkor ezen a téren kellett volna 
gyökeresen megváltoztatni a kommunista mozgalom korábbi politikai gyakor- 
latát. De vajon igaz-e, hogy Dimitrov mondanivalója csupán az előző kérdésekre 
korlátozódik? 

Zárszavának , A polgári demokráciához való viszonyról"? című fejezetében 
egyéb utalásokat is találunk. Itt Dimitrov egy lengyel felszólalás kapcsán arrói 
beszél, mi lehet az oka annak a félelemnek, amely a kommunista pártokban 
a demokratikus követelések pozitív megfogalmazásával szemben jelentkezik. 
Utal arra a Lenin által többször megfogalmazott problémára, hogy a kommu- 
nistáknak nem mindegy, hogy milyen a politikai rendszere egy adott ország- 
nak: burzsoá diktatúra-e polgári demokrácia formájában, akár csak a legmeg- 

nyirbáltabb demokratikus jogokkal és szabadsággal is... stb. Dimitrov egye- 
bek között így fogalmaz: ,, Noha mi a szovjet demokrácia hívei vagyunk, 
védelmezni fogunk minden arasznyi demokratikus vívmányt, amelyet a mun- 
kásosztály hosszú évekig tartó szívós harcban küzdött ki, és elszántan harcol- 
ni fogunk ezeknek a vívmányoknak a kiszélesítéséért." A továbbiakban rámu- 
tat arra is, hogy a munkásosztálynak mennyi áldozatába került ezeknek a jo- 
goknak a kivívása. , Minden ország proletariátusa sok vért ontott a polgári de- 
mokratikus szabadságjogok kivívásáért, és érthető, hogy minden erejével har- 
colni fog megtartásukért." Szó van még a fejezetben arról, hogy a polgári de- 
mokráciával kapcsolatos állásfoglalás nem lehet minden helyzetben egyforma. 
Más kellett hogy legyen , az Októberi Forradalom idején, amikor a bolsevikok 
élethalálharcot vívtak mindazokkal a politikai pártokkal, amelyek a proletár- 
diktatúra kikiáltása ellen a polgári demokrácia védelmének zászlaja alatt 
léptek fel... Más a helyzet ma a kapitalista országokban." 


Talán ezekből az utalásokból is kitűnik, hogy Dimitrov itt két különböző do- 
logról beszélt. Egyrészt a polgári demokráciához mint kormányformához való 
viszonyról (amit egyébként ugyancsak alapvetően meg kellett változtatni a 
kommunista pártok politikájában, de amely alá volt rendelve az adott törté- 
nelmi helyzetnek és erőviszonyoknak). Másrészt a polgári demokratikus köve- 
telésekhez és vívmányokhoz való viszonyról, amelyek viszont részét alkotják a 
demokratikus haladásért és a szocialista forradalomért folytatott küzdelem 
folyamatának. 

, Egyesek azt mondják — hangoztatta —, hogy a demokratikus jogokért 
folytatott harc elvonhatja a munkásokat a proletárdiktatúráért folytatott 
harctól. Nem lesz felesleges emlékeztetni, mit mondott Lenin elvtárs ezzel kap- 
csolatban: : . . . ahogyan lehetetlen az olyan győzelmes szocializmus, amely nem 
valósítja meg a teljes demokráciát, ugyanúgy nem készülhet fel a burzsoázia 
legyőzésére az a proletariátus, amely nem folytat mindenre kiterjedő, követke- 
Zzetes és forradalmi harcot a demokráciáértxs." Majd Dimitrov hangsúlyozta: 
, Ezeket a szavakat igen erősen vésség emlékezetükbe, elvtársaink és vegyék 
tekintetbe, hogy a munkásosztály elemi jogainak védelmében folytatott kis 
mozgalmakból nőttek ki a történelemben a nagy forradalmak." Itt tehát annak 
a félreértésnek az eloszlatására törekedett Dimitrov — bár ezt nem mondta ki 
tételesen —, amely összekeveri a polgári demokráciához mint kormányzati 
formához való viszonyt a demokratikus vívmányokhoz való viszonnyal. Ez 
a hibás felfogás sajnos a kommunista pártok politikai gyakorlatában a húszas 
évek második felében és a harmincas évek elején is olyan tévedésekhez veze- 
tett, amelyek megnehezítették, hogy befolyásuk jelentősebb dolgozó tömegekre 
terjedjen ki. 

A korabeli munkásmozgalom másik nagyon izgalmas kérdése, a nemzeti és 

nemzetközi tényezők dialektikája volt. Ami a nemzeti kisebbségek helyze- 
ot, problémáit illette: a húszas évek kommunista elképzeléseiben, bár a prog- 
cramok általában a nemzeti kisebbségek helyzetének reális értékeléséből indul- 
tak ki, s a megoldásokra vonatkozó követelések a nemzeti önrendelkezés le- 
nini programjának számos elemét tükrözték, megtalálható volt az automatizmus 
és a messianizmus hatása is. 

A proletár internacionalizmus mechanikus, szűkkeblű értelmezése, az osztály 
osztály ellen jelszó merevsége viszont megnehezített mindenfajta előrelépést 
egy-egy adott ország külpölitikai helyzetének megítélésében. Ennek a kérdés- 
nek az összetevői természetesen igen bonyolultak. A félelem a nacionalizmus- 
tól, az opportunizmustól, az imperialista politikával való azonosulástól és a 
burzsoá kormányokkal való együttműködéstől, akadályozta az e kérdésekben 
való gyors, határozott állásfoglalást. Mindez rendkívül megnehezítette, hogy 
a kommunista pártok jelszavai széles dolgozó tömegekhez jussanak el, és hogy 

kialakulhasson valamiféle közeledés a nemzeti függetlenség védelmét erőtel- 
jesen napirenden tartó demokratikus pártokhoz. 

Nem véletlen, hogy a hitlerizmus fellépésével a kérdés a kommunista pártok- 
ban élesebben vetődött fel. Minthogy nem véletlen az sem, hogy Dimitrov már 
a korábbi írásaiban, a lipcsei perben mondott beszédeiben, majd jóval később 
a háború elleni harc időszakában igen nagy hangsúlyt fektetett a kommunista 
pártok nemzeti feladataira. 

A VII. kongresszuson elhangzott referátum elsősorban az internacionalista 
és nemzeti dialektikus összefüggését magyarázza. , A proletár nemzetköziségnek 
minden országban, hogy úgy mondjuk, akklimatizálódnia kell, hogy a szülő- 
földben mély gyökereket eresszen. Az egyes országok proletár osztályharcának 
és munkásmozgalmának nemzeti formái nincsenek ellentétben a proletár nem- 
zetköziséggel. Ellenkezőleg, éppen ilyen formák között lehet sikeresen megvé- 
deni a proletariátus nemzetközi érdekeit is." Ez az akklimatizálódás annak a 
megértését jelentette, hogy a tényleges internacionalizmusnak mindig az adott 
ország társadalmának valós problémáiból kell kiindulnia, és pozitívan vissza- 
hatnia a nemzeti problémák megoldására. 

Hosszan lehetne idézni a kongresszusnak a nemzeti jelleg és az internacio- 
nalizmus összefüggésére vonatkozó megállapításait, hiszen közvetve a szocia- 
lizmushoz vezető utak többfélesége, a formájában nemzeti, tartalmában szocia- 
lista népi kultúra perspektívája stb. mind ezeket a problémákat feszegeti. Mégis, 
talán a legírappánsabban Dimitrov zárszavában fogalmazódik meg ez a kér- 
dés. Dimitrov itt Lenin óta először utal arra, hogy a kapitalizmusban is el- 
képzelhetők nemzeti háborúk, méghozzá a munkásosztály vezette nemzeti há- 
borúk. Ez az új felfogás tükröződött Togliatti kongresszusi referátumában is, 
aki többek között azt hangsúlyozta: , Nem nehéz előrelátni, mit jelentene 
Európa számára a német fasizmus győztes háborúja. Egy ilyen háború a nem- 
zeti függetlenség végét jelentené a csehek számára, a litvánok és a Baltikum 
többi kis nemzete, a lengyelek, a hollandok és a belgák számára. Európa 
minden népe megérti ezt, amit jól mutat az a lelkesedés, amellyel a nemzeti 
szocializmus által nemzeti függetlenségükben fenyegetett népek üdvözlik a 
Szovjetuniónak az európai politikába való egyre aktívabb és egyre nagyobb 
tiszteletet parancsoló beavatkozását... Ezért a tüzet ma a béke fő ellensége, 
a német fasizmus elleni harcra összpontosítjuk, ami nem akadályoz meg ben- 
nünket abban, hogy a többi országban is erőteljes harcot folytassunk a ssa- 
játs imperializmus ellen... Ilyen módon töltjük be feladatunkat, amely ránk 
mint a munkásosztály és a dolgozók összes vívmányainak eltökélt védelmezőire 
hárul, így maradunk hűségesek a nemzeti függetlenség megvédelmezésének 
ügyéhez." (Palmiro Togliatti: A demokrácia és a szocializmus problémái. Kos- 
suth Könyvkiadó, 1965., 35—107. old.) 

Hogy a korábbi normák felülvizsgálása ezen a téren is mennyi nehézséget 
okozott még a kongresszus résztvevőinek is, arról érdekes képet kapunk Pal- 
miro Togliattinak a 3. napirendi pont vitája után elmondott, magyarul még meg 
nem jelent zárszavából. Togliatti a felszólalók többségét azért marasztalta 
el, mert túl általánosan értelmezték a háború elleni harcot. Egy taktikai rész- 
letkérdésnek, a gázvédelmi gyakorlatokon való részvételnek a példáján ma- 
gyarázta el, hogy milyennek is kell lennie a kommunista magatartásnak a há- 
borús előkészületek során, hogy a tömegek helyesen értelmezzék azt. Válasza 
alapjában véve két nagy probléma, a nemzeti háborúk és a háború elkerülhe- 
tőségének problémája körül összpontosul. Mindkettő korábban elfogadott, szi- 
gorú elvi normákat érintett. Az első kérdésben a vita azt a bizonytalanságot 
tükrözte, amit a nemzeti háborúk esetén a burzsoáziával való esetleges együtt- 
működés dilemmája ébresztett a küldöttekben. Ezzel kapcsolatban Togliatti 
a következőkre hívta fel a figyelmet: 

,A VI. kongresszus téziseiben az olvasható, hogy a nemzeti védekező háború- 
ban való részvétel, ennek támogatása azt jelenti, hogy a proletariátus egy ilyen 
háború támogatásával sa burzsoáziával való együttműködésres tér át. Ennek 
az átmeneti együttműködésnek azonban sohasem lehet és szabad reformista 

együttműködésnek lennie." Togliatti viszont — bár sohasem kergetett olyan 
illúziót, hogy a burzsoáziára hosszú távon szövetségesként számítani lehet — 
az adott esetben a béke védelmében, a háború ellen folytatott küzdelemben nem 
tekintette kizártnak az átmeneti szövetség lehetőségét. 


, Amennyiben az imperialista támadás fenyegette kis országok nemzeti füg-. 


getlenségének védelmében lépünk fel, mindazt védelmezni fogjuk, ami a füg- 
getlenségükért harcoló kis népek nemzeti érzésében haladó, de határozottan el- 
utasítjuk azt, hogy a burzsoázia reakciós politikáját vegyük védelmünkbe." 
Ennek kapcsán érdekesen vetette fel pl. olyan kis népek nemzeti függetlensé- 
gének e kérdését, mint Hollandia és Belgium, amelyek burzsoáziája maga is 
terjedelmes gyarmati területeket nyom el. , Semmi kétség az iránt, hogy ezek- 
ben az országokban a nemzeti szabadságot védelmező Dolitikánkat sohasem sza- 
bad elszakítanunk az elnyomott és kizsákmányolt gyarmati népek felszabadí- 
tásáért folytatott igazi harctól" — mondotta. 

Az előadó úgy látta, hogy a nemzetközi politikában jelen vannak azok az 
elemek, amelyek a békéért folyó harcot reálissá teszik, s hogy a békéért foly- 
tatott harc nemcsak szükséges, hanem — mint mondotta — , jelenleg olyan ki- 
látásai vannak a sikerre, mint azelőtt soha . . ." 


Milyen új elemekben látta ezeknek az esélyeknek a lehetőségét? 


€ Mindenekelőtt a Szovjetunió létében — ahol a munkásosztály a hatalmat 
a béke védelmére és megőrzésére használja fel. 5 

€ Másodszor abban, hogy mozgásba jöttek a munkásosztály átfogó erői, ál- 
landóan szélesedő frontban lépnek fel a kapitalista rendszer ellen . . . harcolnak 
a fasizmus ellen. A tömegeknek a fasizmus elleni harcot szolgáló egységtörek- 
vései láttán úgy értékelte, hogy a II. Internacionálé vezetői is kénytelenek 
felülvizsgálni állásfoglalásaikat. Itt az előadó utalt a Szocialista Munkás Inter- 
nacionálénak (SZMI) egy későbbi időpontban Brüsszelben összeülő végrehajtó 
bizottsági ülésére, ahol várhatóan szintén központi kérdésként kerül napirend- 
re a munkásosztálynak a háborúhoz való viszonya. Az SZMI-ben is igen érde- 
kes vita bontakozott ki 1935 nyarán a háború és a háború elleni harc kér- 
déséről. A vita anyagául O. Bauer, J. Zyromski, Th. Dan , Die Internacionale 
und der Krieg" (, Az Internacionálé és a háború") című tézisei szolgáltak. 

0 Harmadszor abban, hogy az imperialista háború elleni gyűlölet nemcsak 
a munkástömegek körében növekszik, hanem a kispolgárság, az értelmiség kö- 
zött is. , Sohasem gyűlölték a háborút olyan erősen, mint ma" — mutatott rá 
Togliatti. 

Végül kiemelte, hogy az imperialisták frontja megtört, hogy azokon a ka- 
pitalista államokon kívül, amelyek a fő háborús uszítók, olyan polgári kormá- 
nyok is léteznek, amelyek érdekeltek a béke megőrzésében. 

s, Mindezek folytán, mint látjuk, a munkásosztály számára új szituáció ke- 
letkezik. A háború elleni harci frontot most már nem lehet csupán a munkás- 
osztály élcsapatának a kapitalista rendszer bukásáért harcoló frontjaként meg- 
szervezni. Ezen a franton most új erőket tudunk felsorakoztatni . . ." 

Az előbbiekből Togliatti igen bátor következtetéseket von le. Korábban ő is 
még elsősorban azt hangsúlyozta, hogy a Kommunista Internacionálénak a há- 
borúval kapcsolatos álláspontja nem változott, és továbbra is a kapitalizmus 
egyik fő jellemvonásának tekinti, ,hogy a népekre rázúdítsa a háború borzal- 
mait". A megerősödött háborúellenes tényezők következtében azonban úgy 
látta: megvan minden lehetőség arra, hogy a béke harci frontjába bevonják a 
szociáldemokrata dolgozók tömegeit és a pacifisták, a katolikusok, a nők, az 
ifjúság, a veszélyeztetett nemzeti kisebbségek és szervezeteik széles rétegeit is. 
E frontba azokat a polgári kormányokat is besorolhatónak tekintette, amelyek 
az adott pillanatban érdekeltek a béke megőrzésében. 

,Erre a helyzetre tekintettel kongresszusunk e napirendi pontja vitájának 
befejezéséül merészen kimondhatjuk a jelszót — mondotta —, a háborút nem- 
csak elodázni lehet, hanem bizonyos előfeltételek esetében meg is lehet aka- 


"s Ez gl 4 rpg. a!  g- 


€27 LE 0 mm" am ő 


.- 
ae 


RV 7 TD 4-§ I rD £E-P Gaz a" 


te EY sat 


Pa 


ÉVFORDULÓ 83 


dályozni magát az új imperialista háború kitörését. Át kell lépnünk a korábbi 
háborúellenes és militarizmusellenes munká szűk kereteit, a békéért folytatott 
harcunknak a legátfogóbb, az elképzelhető legáltalánosabb népi jelleget kell 
kölcsönöznünk." (Rundschau, 1935., 74. szám) 

Azt, hogy az előbbi kérdésnek milyen nagy jelentőséget tulajdonított a kong- 
resszus, kifejezi a kongresszusi záróbeszéd is, amelyet ismét Dimitrov tartott. 
(Georgi Dimitrov: Az antifasiszta harc stratégiájáról. Kossuth Könyvkiadó, 
1985., 128—164. old.) 

, Kongresszusunk — mondta többek között — a béke megőrzéséért, az im- 
perialista háború veszélye ellen vívott harc kongresszusa. 

Igaz ugyan, hogy az imperialista háborúk a kapitalizmus termékei, hogy 
csak a kapitalizmus megdöntése vet véget minden háborúnak, de az is igaz, 
hogy a dolgozó tömegek gátat vethetnek az imperialista háborúnak. 

A világ ma nem az, ami 1914-ben volt... A népek gyűlölete a háború ellen 
egyre mélyebb és lángolóbb lesz. A burzsoázia, amely a dolgozókat az imperia- 
lista háború örvényébe taszítja, a fejével játszik. Most a béke megőrzésének 
ügyéért nemcsak a munkásosztály, a parasztság és a többi dolgozó szál! síkra, 
hanem az elnyomott nemzetek és a gyengévé vált népek is, amelyeknek füg- 
getlenségét veszélyeztetik az új háborúk. Sőt, egyes nagy kapitalista államok is, 
amelyek attól félnek, hogy a világ újrafelosztása következtében veszteségek ér- 
hetik őket, ez idő szerint érdekeltek abban, hogy elkerüljék a háborút. 

Ez teszi lehetővé azt, hogy az imperialista háború veszélyével szemben a 
munkásosztályra, az összes dolgozóra és egész népekre kiterjedő, igen széles 
egységíront alakuljon ki." 

A negyedik kérdés, amelyre vissza-visszatér Dimitrov, a szektásság elleni 
harc, pontosabban a figyelmeztetés a politikai voluntarizmus veszélyeire. Szin- 
te minden kérdésnél utal a , tudálékos korlátoltságra", , a tömegek valóságos 
életétől való elszakadottságra", a megelégedettségre azzal, , hogy a munkásmoz- 
galom legbonyolultabb kérdéseit egyazon minta szerint, a maga leegyszerűsített 
módszereivel oldja meg", arra a szektásságra, , amely mindentudónak képzeli 
magát és feleslegesnek tartja azt, hogy a tömegektől, a munkásmozgalom ta- 
pasztalataiból tanuljon" és így tovább. 

A legvilágosabban ezt ott fejtette ki, ahol a proletárforradalomba vezető át- 
menet vagy a feléje vezető út formáinak kérdéséről beszélt. Dimitrov felvette 
a harcot azokkal, akik élesen elkülöníthető közbeeső szakaszt akarnak beillesz- 
teni a burzsoá diktatúra és a proletárdiktatúra közé. Leninre hivatkozva ő az 
egységfíront kormányának lehetőségét a , proletárforradalomba" vezető átme- 
net és út formái közé sorolja, tehát nem választja el attól, hanem egy szerves 
folyamat részének tekinti. Ennek kapcsán fogalmazza meg: , Miért tulajdoní- 
tott Lenin olyan rendkívül nagy jelentőséget a proletárforradalomba vezető 
átmenet formájának? Azért, mert srvalamennyi nagy forradalom alaptörvé- 
nyéta tartotta szem előtt, azt a törvényt, hogy a propaganda és az agitáció 
egymagában nem képes pótolni a tömegek saját politikai tapasztalatait, amikor 
a dolgozók valóban széles tömegeinek a forradalmi élcsapat számára történő 
megnyeréséről van szó, amely nélkül lehetetlen győzelmes harc a hatalomért. 
Gyakori hiba az az elképzelés, hogy mihelyt beáll a politikai (vagy forradalmi) 
válság, a kommunista vezetésnek elegendő kiadnia a forradalmi felkelés jel- 
szavát ahhoz, hogy a tömegek kövessék is." 


9000 


A Kommunista Internacionálé VII. kongresszusa az első, ám sorsdöntő lépés 
volt a fasizmus és a háború elleni harc stratégiájának és taktikai céljainak 
megfogalmazásában. A VII. kongresszus ezért fordulatot, kiemelkedő állomást 
jelentett a kommunista pártok történetében, a fasizmus és a háború elleni harc 
folyamatában. Hatalmas szellemi ösztönzést adott ahhoz, hogy az egyes kom- 
munista pártok saját nemzeti szükségleteiknek, konkrét helyzetüknek megfe- 
lelően kimunkálják politikájukat, és hasznosítsák a gyakorlatban a kongresz- 

szus fontos új felismeréseit. Ez több kommunista pártban, különösen azokban 
a pártokban, amelyek már a kongresszus előtt is sikereket értek el a fasizmus 
elleni összefogásért vívott küzdelemben, meg is történt. A továbblépéshez 
azonban szükség lett volna az addig megtett utak további alapos elemzésére, 
az új tapasztalatok sokoldalú feldolgozására. Egy következő kongresszusra várt 
volna ez a feladat. 

Szó esett a VII. kongresszuson a Komintern szervezeti átalakításának a prob- 
lémájáról is. Erről W. Pieck referátumában is szólt. Határozat is született, 
amennyiben a következő kongresszus elé erre vonatkozóan javaslatot kell ki- 
dolgozni. 

udjuk, hogy sajnos erre már nem került sor; egy új kongresszus összehívá- 
sát megakadályozta a háború kitörése. A súlyosbodó nemzetközi körülmények 
és a személyi kultusz befolyása még azt is megnehezítették, hogy azok a fel- 
ismerések, amelyek a VII. kongresszuson elhangzottak, teljesen és tartósan 
beépüljenek a kommunista pártok gyakorlatába. Hosszú évek, kegyetlen meg- 
rázkódtatások és nagy visszalépések után lettek csak képesek a kommunista 
pártok arra, hogy — saját tapasztalataikon okulva — újra, most már konkré- 
tabban eljussanak ezekhez a felismerésekhez, néhány esetben tovább is lép- 
hesseneék e kérdésekben. Ez azonban már nem a Kommunista Internacionálé 
keretei között ment végbe. 

Mégis, teljesen helytálló a fentebb már említett, közeljövőben megjelenő kö- 
tet megállapítása : 

, Noha formálisan a Komintern csak egy programot fogadott el — a VI. 
kongresszuson 1928-ban —, igazi programja, amely valóban képes volt mélyen 
befolyásolni a korabeli világfolyamatokat, a VII. kongresszuson kidolgozott 
irányvonal volt. A különböző munkásmozgalmi és baloldali áramlatokra gya- 
korolt hatása tartósnak bizonyult; súrlódásaik és ellentéteik akadályait le- 
küzdve, visszaesések és újabb előrelendülések hullámvölgyein és hullámhegyein 
átívelve, 1947-ig nagy vonalakban meghatározta a nemzetközi progresszió leg- 
aktívabb áramlatainak gondolkodását és gyakorlatát, jórészt még terminoló- 
giáját is." 

Szokolay Katalin 


Kolló Viktor: Szövödében 

Politikai válságtendengciák a fejlett kapitalizmusban 


A mai kapitalizmus válságtendenciáinak jobb megismeréséhez célszerű szem- 
ügyre venni a hajdani liberálkapitalista és a jelenlegi tőkésállam közötti kü- 
lönbséget. 

A liberális kapítalista korszakban az állam — röviden megfogalmazva — ki- 
egészíti és garantálja a piaci mechanizmus és érintkezés működését. Tevékeny- 
sége a következőkre korlátozódik : 

8 a polgári magánjogi érintkezés védelme (a jogszolgáltatás és a rendőrség 
útján) ; h. 

€ a piaci mechanizmus némely pusztító mellékkövetkezményének kivédése 
vagy enyhítése (munkásvédelmi törvényhozás) ; 

6€ az egyes magántőkéktől nem vagy kevéssé ellátott, ám az össztársadalmi 
reprodukcióhoz nélkülözhetetlen s a termeléssel összefüggő feltételek teljesí- 
tése (oktatás-képzés, szállítás, közlekedés) ; ; 

8 a jogi rendszer hozzáigazítása a felhalmozási folyamat termelési, értékesí- 
tési, forgalmi követelményeihez (adójog, bankjog, vállalati jog). Az állam tehát 
a piac által szabályozott gazdasági folyamatokhoz biztosított feltételeket. 

Ismeretes, hogy lényegesen megváltozik a helyzet a fejlett kapitalizmusban, 
amelyet — a második világháború után — szokás államtól szabályozott kapi- 
talizmusnak is nevezni. Ebben a formációban az államapparátus a tervezés esz- 
közeivel beleszól az összgazdaság körforgásába, megalkotja és javítja a befek- 
tetett tőke értékesítési feltételeit, illetve meghatározott területeken maga ís 
létesít vagy finanszíroz beruházásokat. A második világháborút közvetlenül kö- 
vető időszak egyik alapproblémája az volt, hogy az átfogó tervezést a termelé- 
si" eszközök feletti magánjellegű rendelkezés korlátozza, jóllehet a stabilitás 
fenntartása éppen az effajta korlátok áttörését, más szóval a magánvállalatok 
beruházási stratégiájának irányítását követelné meg. A későbbi — mai — idő- 
szak problémája ettől némileg különbözik: a , szociális állam" teljesítőképessé- 
gén túlmenő igények kielégítését visszautalják a monetáris csereviszonyok vi- 
lágába, a nyilvános szolgáltatásokat privatizálják, mindezzel részben az álla- 
mot tehermentesítik, részben a termelés és szolgáltatás konkurrens magángaz- 
dasági hordozóinak , kipusztult életkedvét" restaurálják. 

Bárhogy van is, az elmúlt negyven évet nézve az állami szabályozás mint 
reaktív, visszaható jellegű , válságelkerülési stratégia" fogalmazható meg, 
amelynek lényege egy négytényezős célrendszer elemei közötti lavírozás. Ezt 
a lavirozást az állandó növekedés, a pénz értékének stabilizálása, a kiegyenlített 
külkereskedelmi mérleg és a viszonylag teljes foglalkoztatás követelményei- 
nek , arányos kiegyenlítése" határozza meg. Meghatározónak és karakteriszti- 
kusnak moadható, hogy az állami szabályozás részben a magánvállalati dönté- 
sek keretfeltételeit próbálja olyan irányban manipulálni, hogy bizonyos, a piaci 
mechanizmussal összefüggő, ám nem kívánt következmények elkerülhetők le- 


A cikk alapjául szolgáló előadás elhangzott az 1985. februári kaposvári elméleti tanácsko- 
záson. 

gyenek, részben az állam pótolja a piaci mechanizmust olyanképpen, hogy szá- 
mos területen értékesítési feltételeket teremt a tőke számára. Ebből adódik a 
fejlett tőkés állam újfajta feladatköre, és ezekből az új jellegű feladatválla- 
lásokból meghatározott politikai válságtendenciák következnek. 

Milyen feladatokról is van szó? Az állam piacjavító, piacpótló, piackorrigáló 
teendőket vállal magára a következőképpen: : : 

8 a nemzeti versenyképesség erősítésével, a nemzetek feletti gazdasági töm- 
bök szervezésével, a nemzetközi rétegződés imperialista biztosításával; 

8 olyan nem produktívnak nevezett állami fogyasztás útján, mint a hadiipar 
és a világűrkutatás; 

8 a tőke struktúrapolitikai irányítása útján a piaci önmozgástól elhanyagolt 
régiókban és szektorokban ; 

az állam beszáll a materiális infrastruktúra javításába (közlekedés, iskola, 

üdülőcentrumok, városi és regionális tervezés, lakásépítés); a nem materiális 
infrastruktúra javításába (tudományos kutatás és fejlesztés előmozdítása, sza- 
badalmak közvetítése) ; 

60 hozzájárul az emberi munka termelő erejének növeléséhez (általános képzési 
rendszer, iskoláztatási, foglalkoztatási, továbbképzési programok) ; 

0 hajlandó a magánjellegű termelés dologi és szociális következményköltsé- 
geinek átvállalására (jóléti segélyrendszerek, munkanélküliek támogatása, kör- 


nyezeti károk elhárítása — ismeretes, hogy az utóbbi évtizedben éppen az . 


utóbbi teendőktől akar megszabadulni). 

Nos látható, hogy a nemzetközi piaci helyzet javítása, az ún. nem produktív 
használati javak íránt támasztott állami kereslet, valamint a tőke struktúra- 
politákbai irányítása — ezek azok a lépések, amelyek a tőke elhelyezési-érté- 
kesülési esélyeit javítják, megnyitják, megteremtik. A többi esetben közvet- 
lenül nem erről van szó, ez legfeljebb egy kísérő hatás. Ezek — az utolsó kivé- 
telével — a munkaerő termelékenységét, illetve kvalifikációját fokozzák. 


A második világháború utáni kapitalizmusnak ezt a nagyon rövid leírását, 
amely tehát a gazdaság adminisztratív-állami szabályozására helyezi a hang- 
súlyt, a legitimációs rendszer bemutatásával kell folytatnunk és annak jelzés- 
szerű érzékeltetésével, hogy a szabályozás újfajta, megnövekedett teendői túl- 
terhelik és működési zavarba hozzák a legitimációs rendszert. Akár arról van 
szó, hogy az állami szabályozás a magánvállalati döntések keretfeltételeit pró- 
bálja befolyásolni, akár arról, hogy az állam bizonyos pontokon mint a piaci 
mechanizmus helyettesítője lép fel, vagy éppen arról, hogy a piaci mechaniz- 
musra áthárítja azokat a nyilvánosnak nevezett feladatokat, amelyek ellátását 
korábban magára vállalta — a lényeg mindenképpen az, hogy a megcélzott 
struktúrapolitikai, konjunktúrapolitikai, reprivatizáló vagy más döntéseket, leg- 
alábbis elvileg, a polgári demokrácia parlamentáris-pártreprezentációs nyilvá- 
nosságában igazolni és elfogadtatni kell. (Nyilvánvaló, hogy eme feladatok hí- 
ján a 19. századi liberális állam nem is került ilyen legitimációs kényszerhely- 
zetbe.) A mai körülmények között viszont, amikor az államapparátus már nem 
egyszerűen feltételeket biztosít a termelés és értékesítés reprodukciójához, ha- 
nem maga is aktívan bekapcsolódik abba, beleütközik a gazdaság ésszerű sza- 
bályozásának és saját, mérhetetlenül megnövekedett aktivitása társadalmi el- 
fogadtatásának (mégpedig törvényes-választásos elfogadtatásának) kettős fel- 
adatába. Nem is csak arról van szó tehát, hogy az államnak mint szabályozó 
államnak a gazdaságot összeegyeztethető és kivitelezhető iniciatívákkal kell el- 
látnia, más szóval, hogy pozitív, kielégítő vezérlési teljesítményeket kell nyúj- 
tania. Az itt adódó gondokat nevezik egyébként racionalitásválságnak. Arról 
van szó, hogy az államnak — vagyis éppen a mindenkori kormánynak és kor- 
mányzó pártnak — a társadalmi nyilvánosság szférájában tömeges méretű en- 
gedelmességet és követőkészséget kell megteremtenie, tevékenységét törvényes- 
nek, jogosultnak, érvényesnek kell bemutatnia, és egyetértést szükséges talál- 

nia mindazokkal, akik döntéseit kivitelezik, illetve akiknek a döntések követ- 
kezményeivel szembe kell nézniük. Nos, az ezirányú állami akaratelfogadtatás, 
engedelmesség- és egyetértésmegteremtés gondjait szokás összefoglalóan legíti- 
mációs válságnak nevezni. 

Az állami-politikai tevékenységnek tehát napjaink kapitalizmusában két 
funkciót kell ellátnia: a gazdaság működtetését és a társadalmi integráció biz- 
tosítását. , Mindössze" ennyiről, mindössze ezek , összhangba hozataláról"? van 
Szó. Dehát lehet-e ezt a kettőt — a gazdasági racionalizálást és a társadalmi 
lojalitásbiztosítást — egyidejűleg s egymást nem lerontva teljesíteni? A kér- 
dés elméleti oldalát félretéve, nézzük a gyakorlatot. Ez azt mutatja, hogy az 
elmúlt tíz esztendőben az államok cselekvési logikájában a funkcionális impe- 
ratívuszok kerülnek előtérbe, gyakran annak árán is, hogy állam és kormány 
magát mind több társadalmi erő irányában nem képes elfogadtatni. Azt látjuk, 
hogy a kormányok a gazdasági ésszerűsítés és a társadalmi követőkészség egy- 
mással gyakran merőben ellentétes érdekei közötti lavírozásra kényszerül- 
nek. Azt látjuk, hogy az egyes pártok — és különösképpen a szociáldemokra- 
ták — önmagukon belül felmutatják ezt az érdekdivergenciát. (Az elmúlt ti- 
zenöt évben Nyugat-Németországban nem volt társadalmi és politikai konflik- 
tus, ahol a szociáldemokraták ne lettek volna megtalálhatók a vitafront mind- 
két oldalán. Szociáldemokrata rendőrfőnökök szociáldemokratáktól kezdemé- 
nyezett polgári kezdeményezéseket verettek szét, szociáldemokrata kultuszmi- 
niszter szociáldemokrata tanfelügyelőknek és főiskolai tanároknak helyezte ki- 
látásba a foglalkozási tilalmat.) A kormányok szintjén időnként látványosan . 
meglobogtatott , kettős stratégiák" nem képesek elfedni, hogy összeegyeztethe- 
tetlen érdekorientációk egyidejű teljesítésének eleve kilátástalan Ígéretéről van 
szó, hogy tehát a kettős stratégia valójában stratégianélküliség, amely előbb- 
utóbb odavezet, hogy kormány és párt identítását veszti, s ezzel sérül önel- 
fogadtató és akaratelfogadtató képessége. 


De ne szaladjunk előre. Érdemes egy csöppet elidőzni azoknál a legitimá- 
cióknál, tehát önigazoló . érveléseknél és eljárásoknál, amelyeket a kormányok 
egyes döntéseknél ad hoc módon igénybe vesznek. Ezek ugyanis feltűnő módon 
távol tartják magukat olyan normatív célmegjelölésektől, amelyek társadalmi 
elkötelezettséget vagy előnyben részesítést élveznek vagy élvezhetnének. A po- 
litikai élet szereplői ezzel szemben inkább empirikusak és nem azzal igazolják 
magukat és lépéseiket, hogy ők mit akarnak, hanem azzal, hogy nincs meg a 
lehetőségük mást tenni, mint amit tesznek. A természeti erők ebben az érve- 
lésben mint legitimációs segéderők lépnek fel, s a politika a saját , énazonossá- 
gát" nem a saját akaratának felmutatásával, hanem gyakran az említett erők- 
nek való akarattalan kiszolgáltatottság hangsúlyozásával állítja elő. Így nyo- 
mulnak előtérbe a cselekvés természeti vagy kvázi-természeti paraméterei 
(amilyen az időjárás, a világkonjuktúra, az energiaválság, a , természetadta te- 
hetség" szűkössége az iskolapolitikában ; ilyen az , erős" és , gyenge" évjáratok 
demokráfiai érve vagy ellenérve; vagy éppen a városi és regionális tervezés- 
ben , a múltban elkövetett és irreverzibilis hibák" komótos hangsúlyozása stb.). 
A politika tehát lemond arról a korábbi igényéről, hogy dolgait , jól" vagy ,,jo- 
gosultként" csinálja, és annak állítására korlátozódik, hogy senki semmiben 
nem tudna ma jobbat vagy jogosultabbat csinálni, mint ő. Megmaradnak per- 
sze a politikában és a politikai publicisztikában felhasznált terminusok, úgy 
mint , jogállam", , piacgazdaság", , szabad-demokratikus alaprend", , nagy tár- 
sadalom", , életminőség", , esélyegyenlőség" és így tovább. Ezek felhasználása 
azt mutatja, hogy tíz esetből kilencben nem egy állami-politikai program meg- 
formulázása következik, hanem e terminusok ellenségeinek megbélyegzése. A 
negatív önmeghatározás Így csak tovább erősödik; s úgyszólván elfelejtődik, 
hogy normatív célokban fogalmazzák meg az állam és a kormány programját. 
Dehát a mondottak csupán apróbb következményei annak, hogy a modern tő- 
késállam a gazdasági ésszerűsítés és a társadalmi integrációbiztosítás egyszer- 
re teljesíthetetlen, összebékíthetetlen kívánságaival találja szemben magát. 

Nos, ez a dilemma — más szóval tehát a gazdaság- és a társadalompolitikai 
döntések társadalmi elfogadtatása — a tényleges döntéshozó centrumoknak: és 
a formális demokrácia rendszerének szétválasztása útján valahogy mégiscsak 
megoldódik, még ha ez a szétválasztás sosem lehet tökéletesen kivitelezett is. 
Mit jelent ez? Azt, hogy egyfelől biztosítani kell az állampolgári részvételt a 
politikai akaratformálás és akaratnyilvánítás folyamataiban. Másfelől, mivel 
ez a részvétel az egyenlőség, igazságosság, életminőség, természet- és környe- 
zetvédelem, gazdasági növekedés és energiafelhasználás elleni programok stb. 
követelésével veszélyeztetheti a gazdasági , ésszerűséget" bizonyos alapkérdé- 
sek területén, ezektől el kell választani és kielégítő döntési-illetékességi önálló- 
sággal ke!l felruházni az adminisztratív rendszert, illetve a társadalmi szerve- 
zetek (kamarák, szakszervezet) érdekegyeztető szintjeit. Röviden: a gazdasági 
prioritások meghatározását nem lehet kitenni a politikai akaratképzés , sze- 
szélyes széljárásainak"; a gazdasági érdekegyeztetést és döntést le kell válasz- 
tani a nyilvános politikai vitáról és a politikai választásokról. Nos, erre a célra 
szolgáltak az elmúlt tíz évben a kormányt, a munkáltatók és a munkavállalók 
érdekszervezeteit átfogó informális háromszögek (NSZK, Ausztria, Svédország, 
Hollandia, korábban Anglia stb.), amelyek mind a parlamentet, mind a párt- 
rendszert, sőt esetenként a kormányt is távoltartották munkájuktól. Elmond- 
ható, hogy a liberális korporativizmus most jelzett félig-intézményesült érdek- 
egyeztető munkájától nehezen elválasztható az utóbbi évek számos politikai 
válságnyalábja, válságtünete. A korporativista politika előtérbe kerülése 
ugyanis azoknak a társadalmi erőknek a megerősödéséhez vezet, amelyek a 
nyilvános politika jelentőség- és hitelveszteségét érezve, annak egészét kezdik 
— autonomistákként, újpopulistákként — ignorálni. 

Érdemes elidőzni ennél a témánál, hogy elvi-elméleti szinten jelezzük: bizo- 
nyos változások miért nevezhetők válságjellegűnek. A polgári politikai rend- 
szerek az ötvenes és hatvanas években három területen működtek sikerrel : 
a " pártkonkurrencia, a csoportpluralizmus és a parlamentáris (pártfrakciós) 
reprezentáció területein. E színterek arra törekedtek, hogy a politikai rend- 
szert érő konfliktusokat a maguk képére formálják, , besodorják" a párt-, cso- 
port- és parlamentáris konkurrencia , egyformára őrlő" malmába — s ezzel a 
társadalmi rendszerre vonatkozó elvi, rendszerleges Jegitimációs kételyt meg- 
szüntessék. Már Max Weber rámutatott. hogy a társadalmi erők versengése 
a parlamentáris térre koncentrálódik, az a pártok elbürokratizálódásához és 
opportunizálódásához vezet. Dehát éppen ez a parlamenti rendszer lényege: 
vagy a maga képére formálja, vagy kilöki magából azokat, akik a rendszer 
legitimitásával szemben kételyt támasztanak. Illetve: aki a rendszer ellen for- 
dul, az annak többpártrendszeres intézményes centrumában nem találhat meg- 
erősítésre. Ez a polgári demokrácia fegyelmező funkciója. Napjainkban épp e 
fegyelmező szerep lassú szétesésének vagyunk szemtanúi. A Zöldek jelentke- 
zése "és radikalizmusa csupa olyasmit tagad, ami a parlamentáris-kormányzati 
tér elemi kötőanyaga — egyúttal (az újpopulisták és az alternatívok nagy- 
csoportjaira gondolva) sikerrel mobilizálódik egy olyan társadalmi elégedetlen- 
ség, amely a parlamentarizmustól, a pártrendszertől mint olyantól elfordul és 
máshol, más módon kezd el politizálni. Mert kevéssé lehet válságnak nevezni, 
ha a választóközönség egy része egy párttól megvonja a bizalmát és egy másik 
pártnak , adja" azt (persze ez az illető pártnak válság — de nem az a DPoliti- 
kai rendszer számára, ha legalábbis ezek a váltogatások nem túl gyakran is- 
métlődnek). Most viszont arról van szó, hogy a választó közönség egy része 
megvonja a bizalmát és , eltemeti", semmilyen irányban nem nyilvánítva ki 
azt. Ez tehát nem egy párttól vagy érdekszervezettől, hanem a pártelvű és par- 
lamentáris politikától való elidegenedést fejezheti és fejezi ki. Nevezzük ezt a 
jelenséget globális lojalitásválságnak (amikor a globális szó nem a méretekre, 
hanem az elégedetlenség jellegére utal). 

Mind a pártrendszerbe , befészkelődő" centrifugális Taggal ég mind a pártrend- 
szertől elfordulóktól és a hivatalos politikából kivonulóktól meg kell különböz- 

tetni a kormányzati válság jelenségét. Ilyenkor nem az egyetértés megvoná- 
sáról és eltemetéséről, hanem az egyetértés választási ciklusonkénti átcsopor- 
tosításáról van szó — amit az elmúlt tíz-tizenöt év nyugat-európai választásai 
jól mutatnak. Egy-két év elteltével a mindenkori ellenzék iránt növekedni kezd 
a szimpátia (lásd a francia jobboldal és a nyugatnémet szociáldemokrácia nö- 
vekvő sikereit 1985 elején a városi — helyi — és tartományi választásokon); az 
ellenzéket a választások kormányra segítik, másfél év múlva beindul az elpár- 
tolás és a bizalommegvonás, az adott kormánypárt bukik, az időközben felér- 
tékelt (imént bukott) ellenzéki párt kormányra jut — s ez így megy tovább. 
A pártok sorozatos helycseréje a kormánykeréknél első pillantásra még nem 
válságtünet — hiszen a társadalmi elégedetlenség így talál levezetést, és nem a 
társadalmi rendszer alapintézményeit és jellegét kérdőjelezi meg. Igen ám, csak- 
hogy ebben az , áldatlan körforgásban" bekövetkezik a pártok átalakulása, a 
pártok , megromlása", karakterük relativizálódása, elmosódása. Arról van szó, 
hogy akár szociáldemokrata, akár konzervatív, akár liberális—szociáldemokra- 
ta, akár konzervatív—liberális platformú egy párt, kormányra kerülve és kor- 
mánykoalíciókat alkotva más pártokkal olyan lépésekre és pályamódosítások- 
ra kényszerül, amelyek korábbi ideológiájától és identitásától növekvő mérték- 
ben eltávolítják. A kérdést a gyakorlat tette fel: a választásokon győztes párt 
tud-e valamit kezdeni a győzelmével? Rövid időn belül kiderül ugyanis, hogy 
ha , funkcionális", ha , haszonpárti" vagy , racionalitáspárti", akkor a , szükség- 
letpártiak" szavazzák le; ha meg , szükségletpárti", , emberiességpárti?", ak- 
kor a , haszonpártiak" szavazói buktatják meg. Hallgatólagosan valamennyi na- 
gyobb nyugat-európai országban jelen van a nagykoalíciós kormányzás eszméje 
és lehetősége (1985 tavaszán éppen Mitterrand tekinget a jobbközép felé), vagy- 
is annak a megoldásnak az esélye, amikor az állandósult bukásokat kivéden- 
dő, a jobb és a bal centrista részei alkotnának kormányt, hogy a tennivalók 
ból legalább egy megegyezésen alapuló minimumot meg tudjanak valósítani. 
Ebben a helyzetben valóban csaknem minden kormányra került párt ugyanazt 
teszi: korábbi programját szögreakasztja, ígéreteit igyekszik elfeledni, az erre 
emlékeztetőket lecsendesíti, és igyekszik figyelembe venni a , realitásokat". Ez 
a ,program", ez a , korszellem". Mindez tehát a pártok jellegét és működési 
módját tekintve bizonyos mérvű homogenizálódáshoz, a pártindentitás egykori 
formáinak, egykori , értelmességének" megbomlásához vezet. 


Centrifugális erők a centrumban, globális bizalommegvonás, kormányzati 
válság és pártidentitás-válság — ezek azok a legitimációs válságnyalábok, 
amelyek a beavatkozó tőkésállam megnövekedett feladataival s ezek társadal- 
mi elfogadtatásával függnek össze, s olyan időben erősödnek fel, illetve lesznek 
láthatóvá, amelyet elhúzódó gazdasági válság jellemez. A helyzetet bonyolítja, 
hogy a legitimációs válságok elkerülésének korábban bevált eszközei — poli- 
tikai önmegtartóztatás, illetve apatikus egyetértéskérés az ún. materiális kom- 
penzációk biztosításával (pénz, életszínvonal, szabadidő, biztonság, vagyonkép- 
zés, fogyasztáscentrikusság stb.) — megrendülnek, felemásan működnek; az 
így keletkezett hiányokat a , megnövekedett ideológia-ráfordítások", vallási-eti- 
kai-etnikai reneszánszok próbálják eltüntetni, vagy legalább semlegesíteni. 


Az eddigiekben a kormányzati-politikai tevékenység zavarairól, ezeknek a 
tüneteiről és következményeiről volt szó. Mindvégig abból a napról napra visz- 
szatérő dilemmából indultunk ki, hogy a tőkés országokban az államapparátus- 
nak nemcsak a gazdaságot kell bizonyos imperatívuszokkal ellátnia, hanem 
gondoskodnia kell! a társadalom integrációjáról, a legitim elfogadottság és egyet- 
értés megteremtéséről is. Vessük fel most így a kérdést: mikor adott ez a belső 
integráció vagy egyetértés? Akkor, amikor a társadalmi csoportok között nin- 
csenek tartós konfliktusok. Ha a társadalmi rendszernek nem kell szembenéz- 
nie a nyilvánvaló elégedetlenséggel, ha , meghatározott mértékű" hűségre tá- 

maszkodhat. Hogyan lehet ezt elérni? Emeljünk ki négy olyan területet, négy 
olyan egyetértést serkentő eszközt, amely az elmúlt másfél évtizedben a poli- 
tikai szociológia visszatérő témája. Ezek: a materiális juttatások; a demokra- 
tikus részvétel; az identitásbiztosítás; a motiváció megteremtése. Nézzük eze- 
ket részletesebben. 

Induljunk ki abból, hogy a fejlett tőkés társadalmi rendszerekben — vizsgá- 
latok tanúsága szerint — az a társadalmi: csoport képes materiális ellenszolgál- 
tatásokat, juttatásokat és politikai érvényességet kiharcolni, amelyik gazdasá- 
gi szubjektumokat, mégpedig a gazdaság stabilitása és teljesítőképessége szem- 
pontjából kulcsfontosságú gazdasági szubjektumokat foglal magába. Ilyen eset- 
ben fennáll az, amit a politikai szociológia a konfliktusra való képesség felté- 
teleként fogalmaz meg. Ez azt jelenti, hogy az adott csoport nemcsak hogy ki- 
emelkedően fontos gazdasági teljesítményt produkál, hanem megteheti, hogy 
nem hozza a teljesítményt, vagy legalábbis ezzel fenyegetőzik — ily mó- 
don valóságosan, vagy potenciálisan súlyos kockázatnak téve ki a gazdasági- 
társadalmi rendszert. Létezhetnek tehát mindig olyan gazdasági-társadalmi cso- 
portok és érdekek, amelyek hatékonyan , revolvereznek"; saját nélkülözhetet- 
Jenségük , adottságával" élve magasabb bért és több juttatást képesek kihareol- 
ni. Csakhogy társadalmi és társadalmi-gazdasági csoportok egész sora létezik, 
amelyeknél nem ez a helyzet — amelyek számára nem adattak meg a konflik- 
tusra való képesség feltételei. A helyzet sajátossága az elmúlt tizenöt évben 
éppen az, hogy elsősorban ez utóbbiak zavarják a társadalmi nyugalmat, a la- 
kossági integrációt. Társadalmi csoportok sora van válságban, ám mivel nincs 
kulcsfontosságúnak mondható gazdasági teljesítményük — nem konfliktuské- 
pesek, s Így meg is maradnak válsághelyzetükben. 

Az elmúlt tizenöt év politikatörténetét a fejlett tőkés országokban részben 
az utóbbiak írták. Dehát kik tartoznak ide? Szélesebb értelemben azok, akik- 
nek egyáltalán nincs semmilyen teljesítményük, s így hiába csorbulnak érde- 
keik, hiába kielégítetlenek szükségleteik, nem tudnak hatékonyan fenyegetőz- 
ni. Idetartoznak azok, akiknek a teljesítménye, amit elmulasztanak (sztrájk- 
kal, munkabeszüntetéssel, munkalassítással), nem fontos. Nos, erről van szó 
napjainkban, amikor itt becsuknak bányákat, ott bezárnak acélműveket. Er- 
ről van szó, amikor egy-egy ágazatból a foglalkoztatottak ötven százalékát 
szélnek eresztik, a modernizálás és racionalizálás címszava alatt. Ilyenkor talál- 
kozunk — Angliától Franciaországig — az osztályharc klasszikus formáival, és 
kiderül, hogy a jövő nélküli ágazatok közül késhegyig menő harcok drámaisá- 
guk ellenére kevéssé hatékonyak, kevéssé destabilizálók, nem érnek célt. Ki- 
derül, hogy a konfliktusképesség , körülménye" nem egyformán adott a társa- 
dalmi csoportok között, s hogy egyes csoportok élhetnek (és sztrájkolhatnak) 
hónapok hosszat abban a hitben, hogy ezzel a klasszikus harci formával s a 
naponta reprodukált konfliktussal célba érnek; eközben világossá válik, hogy 
a maguktól maguknak és az állami politikától nekik tulajdonított fontosság 
két dolog, s hogy valójában , konfliktusképtelenek". 

Másodsorban ebbe a csoportba tartoznak azok, akik valamilyen okból kívül 
vannak a munka világán. Idesorolhatók az iskola előtti szocializációs korúak, 
a háziasszonyok, a munkából kilépők, az öregek, elmebetegek, a szociális gon- 
dozásra szorulók, a bűnözők, a nyomornegyedek, strukturálisan , leépült" ré- 
giók lakói — meglehetősen heterogén nagycsoportot alkotva. Két , bajuk" azon- 
ban közös: rászorulnak a központi újraelosztás juttatásaira — és nincs semmi- 
féle , teljesítményük", amelynek elmulasztásával fenyegetőzhetnének vagy harc- 
ba kezdhetnének. Ők indítják — egyebek mellett — a polgári kezdeményezé- 
seket, a házfoglalásokat; ők a redisztribució , áldozatai", ők tanúsítják a mo- 
dern pauperizmus létét. 

És harmadsorban ide, a konfliktusra hajlandók, ám kevéssé képesek mellé 
sorolhatók azok, akiket egy-egy alulfejlett-elmaradott országrész, régió, kör- 
zet, terület infrastrukturális pauperizmusa érint. Az oktatás, az egészségügy, 
a közlekedés, a közmű- és kommunális ellátottság hiányáról van szó, amely 

mint hátrány, foglalkozásra való tekintet nélkül minden ott élő polgárt érint- 
het. S mivel itt egy város, egy országrész vagy terület lakóiról — tehát igencsak 
különböző foglalkozású polgárok konglomerátumáról — van szó, egészen nyil- 
vánvaló, hogy nem áll fenn olyan kollektív és fontos teljesítmény, amely mél- 
tánylásként megkülönböztetett figyelmet, tehát hatékonyabb érdekérvényesí- 
tést kapna. Szembetűnő példája ennek a környezetvédelem, tágabban véve a 
kommunális szükségletek területe: az érdekvédelem szokványos formái oly- 
annyira hatástalannak bizonyultak, hogy politikai csoportok, majd pártok jöt- 
tek létre bizonyos mindennapos, elemi igények kiemelt kezelésére. 


Az eddigiekben arról volt szó, hogy részben a munkamegosztás ágazatainak 
egyenlőtlen fejlődése, részben a munka körüli világ rossz ellátottsága, végül 
az életterületek divergens fejlődése és ellátása következtében hátrányos hely- 
zetű társadalmi csoportok jönnek létre, és ezzel a hagyományos osztályharc tí- 
pusú feszültségek mellé élethelyzetek és életterületek csoportjainak szíituatív 
konfliktusai lépnek. Érdemes talán külön nyomatékosítani, hogy az utóbbi két 
esetben nem a termelési rendszer váltja ki a feszültségeket, hanem — a tőke- 
blokkok érdekeitől persze nehezen elválasztható — politikailag szervezett jutta- 
tási és elosztási rendszer hozza létre a konfliktusképtelenek konfliktusba tor- 
kolló egyenlőtlenség- vagy hátrányélményét. Látható az is, hogy a konfliktu- 
sok ez esetekben nem társadalmi osztályok vagy rétegek között alakulnak ki, 
hanem az adminisztráció és az általa igazgatottak, az adminisztráció és a stá- 
tuszcsoportok között. Az ágazatok, életterületek, élethelyzetek egyenlőtlen el- 
látása világosan mutatja, hogy létezik a gazdasági-társadalmi területek és szük- 
ségletek kielégítésének intézményesített prioritásrendszere, amikor a rangsor 
végére — a , megelőző válságigazgatás" működésének megfelelően — a rizikó- 
val nem fenyegető életterületek kerülnek, elejére pedig azok a társadalmi cso- 
portok és életterületek, amelyek stabilitáshozadéka magas, következésképpen 
elébe kell menni (magas szintű s ezáltal megbékítő hatású juttatásokkal) az itt 
találhatók bármiféle engedetlenségének. A másfajta egyenlőtlenségeket, alul- 
privilégizáltságokat és engedetlenségeket pedig , el lehet hagyni": nem csekély 
militanciájuk, szerveződőképességük dacára sem veszélyesek, nem , konfliktus- 
ké ge 

Nézzük most a másodikként említett területet, a demokratikus részvétel 
problémáját. A belpolitikai integráció biztosítása — fejtegetéseinket innen 
indítottuk — megköveteli a részvételi-beleszólási lehetőségek meghatározott 
nagyságrendjének biztosítását. Ha ez a részvétel üres, következmények nélküli. 
,kibelezett", bekövetkezhetnek a társadalmi integráció zavarai, s megint 
csak politikai válságnyalábok szaporodnak el. Erről van szó, amikor az érintet- 
tek úgy érzik, hogy a politika az igazgatásra redukálódik, mert a nyilvános 
vita és az egyezkedés helyébe hatósági — vagy ilyen jellegű — döntések lép- 
nek. Ez a helyzet tömegesen fordul elő a helyi s a helyi infrastrukturális poli- 
tikában, ahol a tervező-telepítő adminisztráció erő-, idő-, kapacitás-, befolyás-, 
információ- stb. fölénnyel rendelkezik azokhoz képest, akiket döntései érinte- 
nek, s akik így döntéseinek valóban ki vannak téve, esetenként ki vannak szol- 
gáltatva. A demokrácia , kibelezéséről" adhatnak számot az érintettek akkor is, 
amikor bizonyos össztársadalmi vetületű, globális fejlesztéssel összefüggő prob- 
lémákat kirekesztenek a nyilvánosságból. Persze valóban nehéz kérdés annak 
eldöntése, hogy az energiahordozókról, a kívánatos iparágakról vagy a kívána- 
tos szanálásokról rendeztessék-e társadalmi vita, engedtessék-e ilyen kérdések 
körül politikai akaratképzés, egyáltalán politizálódás. Bárhogy is — amennyi- 
ben bizonyos kulcsfontosságú döntéseket a polgári demokrácia intézményeinek 
megkerülésével hoznak meg, amennyiben elszabadul a problémák intézmény- 
telenítése — ha tehát ad hoc bizottságok, fórumok, informális szerveződések 
egyezkednek és döntenek, beindul egy ellenirányú folyamat is, mégpedig az 
intézmények kiüresedése. Akik egyszer már úgy tapasztalták, hogy a polgári 
demokrácia fórumai üressé váltak, vagy legalábbis a látszatlegitímáció , témáit" 
hordozzák, azok erre — gyakran tömegesen — úgy válaszolnak, hogy , széles 

ívben" kerülni kezdik az adott intézményrendszert, és elkezdik megalkotni a 
maguk ad hoc és autonóm intézményeit. Nos, ők a , kiszállók", a , peremcsopor- 
tok", az alternatívok. Ezek az emberek azt mondták: ha nem vonnak be bizo- 
nyos kérdések vitatásába, tárgyalásába sem a pártban, sem a parlamenti képvi- 
selőm útján, sem a szakszervezetben, sem az érdekszövetségekben, akkor ezeket 
a szervezeteket elhagyjuk, magukra hagyjuk. Megvonjuk tőlük a bizalmat, s 
nem fektetjük azt be sehová, hanem — ahogy mondtuk — , eltemetjük". Így 
jött létre például az NSZK-ban egy új , alternatív kispolgárság" (köztük koráb- 
ban önálló kereső foglalkozásúak, tanárok, hivatalnokok, nyugdíjasok, háziasz- 
szonyok és így tovább — nagy önállóság- és leszakadásigénnyel, teljes ideoló- 
giai közömbösséggel). 


Végül, összevonva a problémát, szóljunk néhány szót az identitás- és a mo- 
tivációbiztosítás területeiről. Az előbb úgy fogalmaztunk, hogy ezek zavartalan 
működése is kívánatos a társadalmi integráció megvalósulásához; problémáik 
megint csak politikai válságtünetekben jelentkeznek. Az identitás a társadalom 
tradícióival és alapértékeivel való azonosulás; a motivációk olyan belső indí- 
tékok, amelyek , rábírnak" az azonosulásra. Napjainkban az identitások ápolá- 
sa, a társadalmi-kulturális rendszer (azonosulásra vezető) indítékokkal való 
ellátása az állami teendők sorába tartozik. A problémák ott kezdődnek, 
hogy erősödnek azok a mozgalmak (NSZK, Skandinávia, Egyesült Államok), 
amelyek nem hajlandók a társadalom munkatípusú alapértékeit átvenni, nem 
hajlandók a teljesítményetikával és a státuszversennyel azonosulni. Más szó- 
val, amelyek az ipari civilizáció hagyományos alapértékeit megkérdőjelezik. 
Ezek a mozgalmak — abból kiindulva, hogy egyrészt vannak vissza nem fÍor- 
dítható környezetszennyezési folyamatok, hogy kimerülnek bizonyos nyers- 
anyag-lelőhelyek, másrészt felerősödtek, elszaporodtak az emberi személyiség 
pszichikai-idegi túlterheltségét és kiegyensúlyozatlanságát mutató fejlemények 
— oda jutottak, hogy elutasítják a gazdasági növekedést, a teljesítményorien- 
tált munkát, a munkaközpontú etikát, az erre épülő polgári életvitelt és élet- 
ideált. Ez az — ottani kifejezéssel — második társadalom programszerűen négy 
területen bontja meg az első társadalom integritását és identitását, százezre- 
ket vonzva egy táborba: ne tegyél szert kreatív-innovatív értékekre; ne vezet- 
tesd magad a teljesítményre és szervezésre orientált etika értékeitől; ne fo- 
gadd el a polgári normalitást; utasítsd el a polgári demokráciát. Mindezek he- 
lyébe az ún. posztakvizitív — nem szerzésre, hanem emberi kapcsolatok gya- 
rapítására ösztönző — értékek kerülnek. 

Ennek a talán túlságosan is részletezőnek, s néhol átfedéseket, érintkezése- 
ket is tartalmazó áttekintésnek az a nyilvánvaló mondanivalója, hogy a fej- 
lett kapitalizmus társadalmaiban a gazdasági válság nem vezet közvetlenül) 
s , egyszerre mindenre kiterjedő módon" politikai válsághoz. Ehelyett — a gaz- 
daságtól nehezen elválaszthatóan — politikai és társadalmi válságnyalábok hol 
időben, hol térben is illeszkedő , kötege" jön létre, ami mind a kormányzati- 
politikai rendszer munkáját, mind a társadalmi integráció , normális üzemme- 
netét? megzavarja. Ezek az egymás mellett futó, néha találkozó és egymást fel- 
erősítő válságtendenciák azonban nem állnak össze egyetlen csoport cél- 
irányos politikai cselekvésévé, sőt esetenként a politikai szintért is elkerülik. 
Mindenesetre a válságtendenciák ilyen, kissé absztrakt számbavételéből is ki- 
tűnik, hogy napjainkban az osztályharc mellett új típusú harci formák, újfajta 
szervezetek és újfajta követelések jelennek meg. 

Papp Zsolt 

ISKOLA ÉS TÁRSADALOM 


Szemelvények egy pedagógiai üléssorozatról 


Köznevelésünk 40 éve 


Az Országos Pedagógiai Intézet — 
a pártszervezet közreműködésével — 
1985. március 11. és 21. között négy- 
napos tudományos üléssorozatot tar- 
tott hazánk felszabadulásának 40. év- 
fordulója alkalmából. Az ülésszakot 
Köpeczi Béla művelődési miniszter 
nyitotta meg a magyar köznevelés fej- 
lődésének 40 évéről szóló előadásával. 
A további referátumok — a lapunk- 
ban részletesen ismertetett témákon 
kívül is — a köznevelés különböző te- 
rületeivel és legidőszerűbb kérdéseivel 
foglalkoztak. Előadások hangzottak el 
például a szakképzés fejlődéséről és 
helyzetéről; a pedagógus továbbkép- 
zés perspektíváiról; az iskola belső 
életéről; a magyar közoktatás távla- 
tairól; a gimnáziumi oktatás fejlődé- 
séről. 

A témák sokszínűsége is érzékelteti, 
hogy a köznevelést, ezt a sokfelé ága- 
zó tevékenységet az üléssorozat igye- 
kezett különböző aspektusokból meg- 
ragadni, ha nem is meríthette ki tel- 
jJesen a témát és tárhatta fel vala- 
mennyi vonatkozását. Ami pedig a 
bonyolult tevékenységű és sokfelé 
ágazó köznevelés negyvenéves fejlő- 
désének bemutatását illeti, abban nem 
kevesebbről volt szó, mint arról, hogy 
a közeli múltunkban feltárjuk a köz- 
nevelés jelenéhez és jelenkori prob- 
lémáihoz elvezető folyamatokat. 

Azt akartuk elérni, hogy a közne- 
velés fejlesztésének kibontakozó prog- 
ramjához a politikai és a pedagógiai 
összefüggések, megközelítési módok, 
tennivalók elméletileg megalapozott 
újabb alapvető részleteit dolgozzuk ki, 
vagy legalábbis az ünnepi ülésszakon 
járuljunk hozzá kimunkálásukhoz. 
Ezért az előadásokat nem a dicsérő 


(netán dicsekvő) méltatás, hanem a 
valódi eredmények elismerése, a szám- 
vetés jellemezte. A vitákat pedig a 
kemény kritika és önkritika (hiszen 
a köznevelés felelős alakítói vitatkoz- 
tak), a köznevelési reformfolyamat 
megítélésében és irányainak, lehető- 
ségeinek értékelésében megnyilvánuló 
nézetkülönbségek kifejtése jellemezte. 

Ha az üléssorozat elméleti eredmé- 
nyei és a viták tanulságai valamikép- 
pen a köznevelés reformszemléletének 
részévé válnak, bizonyos, hogy hozzá- 
járultunk a köznevelés perspektívái- 
nak reális kibontakoztatásához. E 
perspektíváknak az ülésszakon el- 
hangzottak egyik summájaként el- 
mondható: egyszerre feltétele a köz- 
neveléssel szemben támasztott társa- 
dalmi igényekhez és szükségletekhez 
képest elmaradott köznevelési infíra- 
struktúra szintre hozása, illetve a 
köznevelési intézményrendszer peda- 
gógiai működésének javítása. 

A Pedagógiai Szemle közölni fogja 
az ülésszak előadásainak teljes szö- 
vegét. A Társadalmi Szemle olvasói 
számára — mintegy előzetesként — 
három előadást ismertetek az ülés- 
szakon tárgyalt tizenhat kérdésből. 
Ez a három csupán töredéke az el- 
hangzottaknak, de — a bevezető elő- 
adáson kívül — a legáltalánosabb, a 
legátfogóbb témák közül való. Egy- 
úttal a legközvetlenebbül kapcsolódik 
az eltelt negyven év és a következő 
évtizedek átfogó gazdaság-, művelő- 
dés- és tudománypolitikai problémái- 
hoz. 


Tímár János: Oktatás és gazdaság 


Az előadó indító gondolata szerint 
köznevelésünk problémáinak egy ré- 

sze abból ered, hogy a gazdaság és az 
oktatás lkközötti összefüggések nem 
eléggé ismertek, illetve ezek feltárá- 
sát és a levont következtetéseket so- 
kan idegenkedéssel, sőt ellenszenvvel 
fogadják. Holott , nemcsak a magyar 
oktatásügynek a hatvanas évek óta 
megtett göröngyös útja, hanem a szé- 
les körű nemzetközi tapasztalatok is 
azt bizonyítják, hogy korunkban nem 
lehet az oktatás problémáit jól meg- 
érteni, nem lehet helyes fejlesztési 
stratégiát kidolgozni a gazdaság és az 
oktatás közötti kapcsolatok figyelem- 
bevétele nélkül — és — még kevésbé 
a gazdaság ellenére". A nevelés an- 
nál hatékonyabban töltheti be sajátos 
szerepét, minél inkább felismeri és fi- 
gyelembe veszi a realitásokat, ezek 
között a gazdasági szükségszerűsége- 
ket. 


Miután az előadó áttekintette a 
közgazdaságtudományt megalapozó 
klasszikusok (Adam Smith, Friedrich 
List, Sidney Webb és mások) e témá- 
ban vallott nézeteit, felvázolta az ok- 
tatás és a gazdaság viszonyának át- 
alakulását a modern tőkés társadalom 
fejlődésében és az ennek következté- 
ben megjelenő új polgári közgazdaság- 
tani felfogásokat e megváltozott kap- 
csolatról, a polgári közgazdasági gon- 
dolkodásban is kimutatva Marx ha- 
tását. Az előadás az 1970-es évek ele- 
jéig jutó áttekintés után röviden is- 
mertette a mai marxista közgazdászok, 
a magyar marxista közgazdaságtudo- 
mány kutatásait. Ezeknek első ered- 
ményei a hatvanas években láttak 
napvilágot. i 


Tímár János megállapította, hogy 
a hazai közgazdászok figyelmének 
központjában az eredeti marxi kérdés 
állott: mi a gazdasági fejlődés és a 
tudományos-technikai haladás hatása 
a munkaerő struktúrájára, és hogyan 
függ ez össze a képzettséggel, illetve 
az oktatással? Nem a polgári közgaz- 
daságtan gyakori  kérdésfeltevését 
használták a gazdaság és az oktatás 
közötti kapcsolat megítélésénél, hogy 
tudniillik az oktatás hány százalék- 
kal járul hozzá a gazdaság növekedé- 
séhez, vagy hogy mennyi az oktatási 
beruházások globális  tőkehozama. 
E kérdésfeltevés helyessége messze- 
menően vitatható", és még , a formá- 

lisan helyes válasznak sincs releváns 


A továbbiakban az előadó megálla- 
pítottá: az alapvető hazai kutatások 
sorában Jánossy Ferenc  196868-ban 
megjelent művének fő következtetése 
az volt, hogy ,,...a termelési eszkö- 
zök és a munkaerő ugyan elválaszt- 
hatatlan kölcsönhatásban fejlődik, de 
ebben . . . a döntő momentum minden- 
kor a munkaerő fejlettsége". Az okta- 
tást illetően azt mondotta, hogy ,, . . . a 
gazdasági fejlettség és az oktatás szín- 
vonala közötti összefüggés elsősor- 
ban... a munkamegosztás által elő- 
idézett " struktúraváltozásból  — adó- 
dik ...", S ,,...a termelés minden 
adott fejlettségi szinten megkövetel 
bizonyos konkrét ismereteket, bizo- 
nyos szakmákat és az egyik vagy a 
másik szakmában tevékenykedők 
meghatározott számarányát... A fej- 
lődés során egyrészt a konkrét tevé- 
kenységi módnak, másrészt a külön- 
féle tevékenységek megoszlási ará- 
nyának meg kell változnia." 

, Azonos koncepcionális alapokon, 
de más irányba indult el kutatásában 
Kovács János. Több éves munkájának 
eredményeit 1968-ban kiadott könyve 
foglalta össze. (...) További kutatásai 
megerősítették, hogy a társadalmi 
tiszta jövedelem növekedése szorosan 
összefügg a munkaerő iskolázottságá- 
val és szakképzettségével. Ez a meg- 
fogalmazás azonban félrevezető lehet 
— figyelmeztet Kovács —, mert azt 
a tévhitet keltheti, hogy az oktatási 
beruházás a nemzeti jövedelem növe- 
lésének egyetlen eszköze . . . Hiába ké- 
peznénk ki a termelés számára — pél- 
dául —- csak mérnököket, ha a ren- 
delkezésükre álló termelési eszközök 
túlnyomórészt , segédmunkás — vagy 


szakmunkás, illetve technikus szintű 


munkát igényelnének. 

Saját kutatásaim első eredménye- 
ként a gazdaság és az oktatás közötti 
kapcsolatok olyan logikai modelljét 
dolgoztam ki, amely szerves egység- 
be foglalja egyfelől wa demográfiai 
tényezőket, másfelől a gazdaság szük- 
ségleteit, valamint az ezeket összekötő 
általános és szakmai oktatást és a ne- 
velés kvantifikálható hatásait. (...) 
Ebben —- az oktatás jelentőségének 
hangsúlyozásán túl — az általános 
műveltség fontosságára hívtam fel a 

figyelmet . . . minthogy . . . az általános 
műveltség és a szakmai képzés között 
elvileg és gyakorlatilag is szoros a 
kapcsolat. Rámutattam arra, hogy még 
az úgynevezett segyszerű munkacx is 
társadalmilag meghatározott, és ezért 
a fejlettség magasabb fokán az általá- 
nos műveltségnek a színvonala min- 
dig lényegesen magasabb kell hogy 
legyen a korábbiaknál... (. . .) 

Ezek után talán az is érthető, hogy 
az oktatásgazdaságtan hazai koncep- 
ciójában miért nem szerepelnek az 
oktatás gazdasági hozamára, a tőke 
megtérülésére vonatkozó elméletek. 
Ezek ugyanis — mint már említettem 
— nem adnak releváns választ az ok- 
tatás és a gazdaság összehangolására. 
Enélkül pedig az oktatás óhatatlanul 
ki van szolgáltatva egyfelől a gazdasá- 
gi konjunktúraciklusok és a piac rö- 
vid távú hatásainak, másfelől a gazda- 
sági szükségszerűségeket fel nem is- 
merő vagy azt elutasító illúzióknak és 
utópista elképzeléseknek. Ugyanis a 
gazdaság és oktatás összefüggésében 
meghatározó szerepet játszó foglalko- 
zási struktúra hazai változásai lénye- 
gében megfelelnek a nemzetközileg 
általános fejlődési trendnek és az or- 
szág gazdasági fejlettségének, de a 
struktúra elmarad sokak várakozá- 
sától, és — ami konfliktusok forrása 
— néhány lényeges ponton hosszú idő 
óta eltér az oktatásból kibocsátottak 
összetételétől. 

E vonatkozásban merült fel már két 
évtizeddel ezelőtt a wstúlképzéss, illet- 
ve a skongruenciax oly sok vitát és 
félreértést okozó kategóriája. Amikor 
annak idején és a későbbiekben is e 
kérdésről írtam, azt hittem, világosan 
érthető, hogy egyáltalán nem az a 
gond, hogy oktatásunk stúl magascx 
műveltséget ad, és ezért csökkenteni 
kellene az oktatás színvonalát. Ez an- 
nál kevésbé merülhet fel, mivel az 
akkori és a mai tapasztalatok is in- 
kább a műveltségbeli hiányosságokra 
utalnak. Ezen túlmenően úgy gondo- 
lom, hogy az iskola, még ha akarna 
sem tudna stúl magasxs szintű művelt- 
séget nyújtani, mivel valóságos ered- 
ményeit nemcsak belső feltételei, ha- 
nem a társadalmi-gazdasági és a csa- 
Jádi környezet határozza meg. Ezek 
korlátait pedig éppenúgy az oktatás 
sem tudja átlépni, mint ahogy az em- 


ber sem ugorhatja át saját árnyékát. 

Egészen másfajta stúlképzésrőls van 
tehát szó. Mégpedig annak a lkövet- 
kezményeiről, ha a képzés valamely 
magasabb fokozatában, illetve szak- 
mai irányában jelentős anyagi és szel- 
lemi erőket fordítanak olyan formá- 
lis képzettség kialakítására, amit az 
iskolából kilépő fiatalok sem akkor, 
sem később nem tudnak érvényesíteni, 
mivel a képzés — az adott szinten 
vagy irányban — társadalmi mérték- 
ben meghaladja a gazdaság objektív 
abszorpciós képességét. Ez a jelenség 
azért is okozhat konfliktusokat, mivel 
a fiataloknak a munkával szembeni 
elvárásait nem a tényleges tudásuk, 
hanem formális képzettségük határoz- 
za meg, amit a társadalommal szem- 
ben — egyéni szempontjukból érthe- 
tően — sajátos jogosítványként kíván- 
nak érvényesíteni 

Emellett nyilvánvaló az is, hogy az 
egyik irányban mutatkozó, az előző 
módon értelmezett srtúlképzéskx, a má- 
sik irányban elkerülhetetlenül hiány- 
hoz vezet, vagy azt erősíti. A társa- 
dalom valós igényeitől érdemlegesen 
elszakadó formális oktatás tehát ki- 
élezi a társadalomban mindig fellel- 
hető egyensúlytalanságokat, megza- 
varja a társadalmi mobilitás normá- 
lis, a fejlődést elősegítő irányait anél- 
kül, hogy a népesség műveltségét és 
tudását gyarapítaná. Ha tehát e vo- 
natkozásban oktatásunkat bírálhat- 
juk, az semmiképpen sem a művelt- 
ségbeli, a tudásbeli stúlképzéskx, ha- 
nem inkább az, hogy köznevelési rend- 
szerünknek közel négy évtizeddel ez- 
előtt kialakított struktúrájából, vala- 
mint a nevelés tartalmi és tárgyi hiá- 
nyosságaiból következően a lehetsé- 
gesnél több és attól részben eltérő 
formális iskolarendszerű szakképett- 
séget nyújt. 

Az előbbiek értékelésénél figyelem- 
be kell venni, hogy a munkameg- 
osztást, másként szólva a munkahelyi 
és a foglalkozási struktúrát skeményc. 
változók határozzák meg, amelyek a 
fejlődéssel módosulnak, de a gazda- 
ságon kívüli beavatkozással nem mó- 
dosíthatók. Ennek ellenére időről idő- 
re visszatérnek olyan nézetek, ame- 
lyek azt képzelik, hogy a munkaerő- 
struktúra külső beavatkozások útján 
módosítható, vagy hogy a válto 

hazai, nemzetközileg általános fejlő- 
dési pályáról egy másik pályára át- 
irányítható. 

Ezeket az illúziókat az elmúlt évti- 
zed alatt háromféle kvázi-tudományos 
irányzat is táplálta. Az ötvenes évek 
eleji ideológiai alapú munkák a be- 
látható jövő képeként rajzolták fel azt 
a kort. amikor a tőkés rendszerre iel- 
lemző munkamegosztás megszűnik, és 
az egyszerű munkás a technikusok és 
a mérnökök színvonalára emelkedik. 

A hatvanas évek elején jelent meg 
a nyugati importanyagból konfekcio- 
nált elmélet a studományos-technikai 
forradalomrólx (...) Ezekből táplál- 
koztak a hatvanas évek eleji okta- 
tási reform intézkedései is: a közép- 
fokú technikusképzés megszüntetése, 
a pejoratíven idézett "manuális szak- 
munkásképzéss mielőbbi felszámolá- 
sára irányuló törekvések, valamint a 
középiskolai oktatáis általánosabbá té- 
telének rövid távra szóló célja. Nap- 
jainkban a számítógépek, a mikro- 
processzorok, a robotok, összefogla- 
lóan az elektronizáció hatásáról szóló, 
részben tudományos, részben a sci-fi 
műfajához közelítő ínások vetítik ki 
a közeljövőre és az egész gazdaság- 
ra a smunka világának forradalmi 
átalakulásáts (...) 

Nézzük viszont a valóságot. A szo- 
cialista országok társadalomtudományi 
intézeteinek együttműködésében ké- 
szült nemzetközi összehasonlító tanul- 
mány szerint Magyarországon a kü- 
lönösen alacsony szintű szellemi mun- 
kát jelentő munkahelyek aránya a se- 
géd- és betanított munkások között 
71 százalék, a szakmunkásoknál 21 
százalék, az ügyviteli és irodai dolgo- 
zók körében 16 százalék. A nehéz és 
különösen nehéz fizikai terhelést je- 
lentő munkahelyek aránya a fizikai 
munkások között átlagosan 17 száza- 
lék. Ezek — és más hasonló jellem- 
zők — nem rendkívüliek, és más or- 
szágokhoz képest nem mutatnak na- 
gyobb különbséget, mint amekkora 
a gazdasági fejlettségbeli különbség. 
Megjegyzem, hogy azokban a legfej- 
lettebb országokban, amelyek mai fej- 
lettségi szintjét — kedvező esetben — 
több évtized múlva érjük majd el, az 
előzőeknél kevesebb, de még mindig 
rendkívül gyakori az egyrészt fizikai, 
másrészt az alacsony szellemi köve- 


telményeket támasztó egyszerű munk- 
ka. Ezek közül a legkedvezőtlenebbe- 
ket vendégmunkások és bevándoroltak 
tömegei végzik el. 

Az említett társadalomtudományi 
kutatás összefoglalója egyébként le- 
szögezi, hogy "társadalmunkban a 
munkamegosztás objektív követelmé- 
nyei folytán nagyon eltérő szellemi 
igényeket támasztó munkahelyek lé- 
teznek — és erre még hosszú időn ke- 
resztül számítanunk kell... Az előb- 
bidk azonban csak azoknak okozhat- 
nak csalódást, akik nem eléggé isme- 
rik a hazai és más, szocialista és tő- 
kés országok valóságos viszonyait. 
Az előbbiekkel együtt tudniillik — és 
nem azok ellenére — a magyar népes- 
ség iskolázottsága és szakképzettsége, 
valamint foglalkozási struktúrája pél- 
dátlanul gyors és kedvező változáso- 
kon ment keresztül a szocialista fejlő- 
dés elmúlt évtizedeiben, nemcsak a 
korábbi múlthoz, hanem más orszá- 
gokhoz képest is. E vonatkozásban 
egyáltalán nem vagyunk elmaradva. 
Ezzel semmiképpen sem szeretném 
Pangloss mester késői utódaként azt 
sugallani, hogy "minden a legjobban 
van ezen a világonx. Annál kevésbé 
tenném ezt, mivel elég sok tapaszta- 
lat mutatja, hogy a valóságos helyzet 
jóval kedvezőtlenebb, mint amit a sta- 
tisztikai adatok jeleznek, illetve je- 
leznének — és ez már egyáltalán nem 
természetes és nem szükségszerű. 

Ezen túlmenően az is evidencia, 
hogy a tudományos-technikai fejlődés 
legújabb irányzatai, így jelenleg az 
elektronizáció, módosítja a foglalkozá- 
si struktúrát, és máris jelentős köve- 
telményeket támaszt az oktatással 
szemben. A mikroszféra forradalmi 
változásai azonban csak fokozatosan 
módosítják .a  makrostruktúrát. A 
snagy ugrás e vonatkozásokban is 
csak vágyálom vagy blöff. Ezért fel 
kel! készülnünk az újra, sőt meg is 
kell gyorsítanunk eddigi lépéseinket, 
mint ahogy ezt most az iskólai számí- 
tógép-fejlesztési program elindítása 
példázza. (. . .) 

Az eddigiek értékelésénél figyelem- 
be kell venni még egy komoly prob- 
lémát. Smithtől Marxon át napjaink 
legnagyobb tudósáig, mindenki a tu- 
dás, az ismeretek, a készségek jelentő- 
ségéről beszél, és ehhez fűzik hozzá, 


. B ks PP MM a! I ge. Rh. 49 FT tg ed 4 6: fw fh sé ET um 


Sz os AT AP AT AT OSR OK O Béga MI A AD OFN O AJ in tg wz 6 AY 57 OAI at er 


ISKOLA ÉS TÁRSADALOM 97 


hogy a tudás megalapozásában az ok- 
tatásnak meghatározó szerepe van. 
Ezért nem lehet célszerű egyenlőség- 
jelet tenni a tudás és az oktatás közé. 
Előfordulhat — és ez sajnálatosan sok 
esetben elő is fordul —, hogy az okta- 
tás által közvetített ismeretek korsze- 
rűtlenek, végül tapasztalható, hogy az 
az ismeret, amely nem kerül felhasz- 
nálásra, csakhamar elavul. . 

Mindezek után természetesen indo- 
koltan vetődik fel az a kérdés, hogy 
ha a társadalom objektív igényeit köz- 
vetítő munkaerő-struktúra jelentősé- 
ge valóban olyan nagy, mint ahogy 
én is, mások is állítják, hogyan ismer- 
hető meg a munkaerő-struktúra és 
változásai, s milyen következtetések 
vonhatók le a megszerzett ismeretek- 
ből. A válasz elől nehezen lehet kitér- 
ni, mivel oktatásügyünk diagnosztizá- 
lása során ismételten találkozhatunk 
olyan nézettel, amely szerint közne- 
velésünk elmúlt húsz évének varga- 
betűiért, az eredménytelen reformkí- 
sérletekért, a túlzott szakosításért, a 
beiskolázási keretszámok körüli konf- 
liktusokért, a munkaerő-struktúra, il- 
letve annak tervezése a felelős. 

Úgy gondolom, senki sem vitatja, 
hogy korunkban nemcsak az oktatás- 
politika megalapozásához és az okta- 
tásügy irányításához, de a nevelés pe- 
dagógiai fejlesztéséhez is ismerni kell 
a társadalmi munkamegosztás válto- 
zásait; a szakképzéshez pedig különö- 
sen alapos és konkrét ismeretekkel 
kell rendelkezni a fontosabb munkate- 
vékenységek jellegéről, tartalmáról, a 
szükséges ismeretekről és készségek- 
ről. (...) Ezek a vizsgálatok azonban 
még csak a kiindulópontot jelenthetik 
az oktatás stratégiai fejlesztése szá- 
mára, mivel ehhez legalább hozzá- 
vetőlegesen ismerni kellene a jövőbeli 
munkaerő-struktúrát is. 

Ez az igény vezetett az úgynevezett 
smnunkaerő-megközelítésenx  — alapuló 
oktatás-tervezési koncepció kialaku- 
lásához, amelyet a szocialista országok 
már az ötvenes évektől, a tőkés orszá- 
gok és a nemzetközi szervezetek pedig 
nagyobbrészt a hatvanas évektől 
kezdtek el alkalmazni. (. ..) Most csu- 
pán annak megállapítására szorítko- 
zom, hogy a Magyarországon a hat- 
vanas években bevezetett és azóta to- 
vábbfejlesztett hazai tervezés feltét- 


lenül hosszú távra szól és globális jel- 
legű, tehát egyfelől az egész népesség, 
illetve munkaerő-állomány struktúrá- 
ját prognosztizálja, másfelől az egész 
oktatást, az alapoktatástól a felső- 
oktatásig magába foglalja. Ezen belül 
az általános oktatás fejlesztése nem 
a munkaerő-struktúrához, hanem a 
demográfiai prognózisokhoz kapcsoló- 
dik, és csak a szorosan vett szakképzés 
függ össze — meglehetősen bonyolult 
módon — a munkaerő foglalkozási 
struktúrájára vonatkozó előrebecslé- 
sekkel. Az említett lényeges különb- 
ségek miatt a hazai metodológiát raz 
oktatás stratégiai tervezése szocio- 
ökonómiai módszerének nevezem. 

Ez a tervezés — mint minden ter- 
vezés — természetesen eléggé bizony- 
talan iránytű. A társadalomtudomá- 
nyok jellegéből következő általános 
bizonytalanságot még növeli, hogy a 
nem teljesen ismert jelenből a még ke- 
vésbé ismert és még bizonytalanabb 
jövőre kell következtetni ahhoz, hogy 
a tervezésnek a jelen számára rele- 
váns mondanivalója legyen. Mégsem 
az a cinikus érv szól azonban mel- 
lette, hogy jobb nincs, hanem az a ta- 
pasztalat, hogyha valaki tudja, mi 
várható el egy iránytűtől, és azt is is- 
meri, hogyan kell azt felhasználni, 
akkor mégis elég biztosan kormányoz- 
hatja a hajóját." 

Tímár János idézett gondolatmene- 
tének befejező akkordjai azokat a 
problémákat elemezték, melyek az 
egységes cselekvés és az ütőképes, bi- 
zalmat ébresztő oktatási reformterv 
kidolgozása és végrehajtása körül 
bontakoztak ki. A következőket 
mondta: 

sAzt hiszem, hogy a problémák 
egyik gyökerét az oktatás fejlesztését 
megalapozó interdiszciplináris munka 
egyoldalúságában és üres foltjaiban 
találhatjuk meg. A köznevelés hagyo- 
mányosan erős a tanítás tartalmi és 
módszertani kutatásában. Az utóbbi 
egy-másfél évtizedben megerősödtek 
a nevelési és pszichopedagógiai kuta- 
tások is. A legutóbbi években megin- 
dult az oktatáspolitika szociológiai 
megközelítésű történeti és empirikus 
kutatása és az oktatás területi terve- 
zésének tudományos megalapozása is. 

Egyúttal még a korábbiakhoz képest 
is összezsugorodott a felsőoktatás ku- 

tatása, és csupán szórványos kutatá- 
sok folynak az oktatás és a gazdaság 
kapcsolatait illetően. Végül jóformán 
semmiféle szervezett célratörő kísér- 
let nem folyik arról, hogy milyen a 
tudományos-technikai haladás hatása 
a munkaerő-struktúra és a munka- 
tevékenységek tartalmára. Ilyen kö- 
rülmények között hiányoznak azok 
a módszeres, a távlatokat megala- 
pozó szintetikus kutatások is, ame- 
lyek rendszeres információkkal lát- 
hatnák el az oktatásügy irányítóit, a 
nevelésügy kutatóit és a gyakorlat ve- 
zetőit, valamint elősegíthetnék az ok- 
tatáspolitikai stratégia megalapozását 
és részletes kidolgozását. 

A problémák másik gyökerét a ter- 
vezésben, illetve elsősorban annak a 
hiányában látom. A feladatok tisztá- 
zását itt megnehezíti a mutatkozó fo- 
galomzavar és a kellő információk 
hiánya. A tervezés és a terv fogalmá- 
nak felcserélése, a rövid, közép- és 
hosszú távú tervezés disztinkció nél- 
küli kezelése, a központi és a területi 
tervezés összekeverése és a kettő kö- 
zötti szerves kapcsolat teljes hiánya 
már eleve megnehezíti a problémák 
felderítését. Ennek a helyzetnek a ki- 
alakulásához az is hozzájárult, hogy 
miközben a Művelődési Minisztérium 
jól szervezett tervezőmunkát végez 
az anyagi ráfordítások területén, 
mindmáig nem alakult ki az oktatás 
stratégiai tervezésének bázisa. E vo- 
natkozásban a helyzet inkább romlott, 
mint javult. 

Mindezek ellenére úgy vélem, hogy 
a magyar oktatásügy fejlődésének fel- 
tételei ma kedvezőbbek, mint a mö- 
göttünk álló negyedszázadban voltak. 
A felhalmozódott tapasztalatok és a 
hosszú ideje folyó viták alapján fo- 
kozatosan kialakultak az előrehala- 
dáshoz nélkülözhetetlen elméleti és 
az akcióegységhez szükséges koncep- 
cionális feltételek is." 


Szabolcsi Miklós: A műveltségkép 
alakulása 


Az előadó a műveltségképet olyan 
absztrakciónak nevezte referátuma be- 
vezetőjében, amely , egy, az oktatási 
folyamatot előzetesen meghatározó, 
irányító cél- és értékrendszer formájá- 
ban" jelenik meg, , vagy (és utólag) 


absztrakcióval következtethetjük ki... 
az iskolai nevelés és oktatás egé- 
széből." A műveltségkép, a tartalmi 
elképzelés sosem jelenik meg egysége- 
sen, ,hanem mindig iskolafokokban, 
fajtákban, széttagolva, az iskolai gya- 
korlat számtalan variációjában". Ily 
módon egyszerre létezik előzetes ér- 
ték- és célrendszerként, feltételezés- 
ként és egyúttal a folyamat végered- 
ményéből leszűrt modellként is. To- 
vábbá: másként működik, létezik a 
társadalmi gyakorlatban a , feladó" és 
másként a , receptor" oldalán, vagyis 
az oktatástervezés és a befogadó köz- 
vélemény különbözőképpen érzékeli 
a műveltségképet. A fogalom értelme- 
zésébe az is beletartozik, hogy nem 
szilárd körvonalú, hanem ,időben 
mozgó, változó, szinte megfoghatat- 
lan..." 

Az így felfogott köznevelési mű- 
veltségkép alakulásának régmúltjá- 
val (s történeti előzményeivel) kapcso- 
latban az előadó érintette az iskola- 
rendszer kettős eredetét, az ún. felül- 
ről lefelé és az alulról felfelé történő 
építkezés kettősségét: az alapismere- 
teket nyújtó , népnevelés" és az elit 
műveltséget adó nevelés — az iskola- 
rendszert és a műveltségképet meg- 
kettőzve — egymás mellett, egymás 
felett él, és mindmáig csak: nehezen 
szervesül egységbe. Szabolcsi Miklós 
ezt követően tért át az 1945-től 1948— 
1949-ig terjedő új korszak taglalásá- 
ra, és megállapította, hogy azoknak az 
éveknek a feladata lényegében az 
öröklött iskolai  műveltségszerkezet 
demokratizálása és korszerű elemek- 
kel való ellátása volt — erős hang- 
súllyal a nemzeti-demokratikus érté- 
kekre és az új társadalom megismer- 
tetésére. A legfontosabb és a minden 
megelőző korszakhoz képest gyökere- 
sen új, , lényegileg máig ható" cél a 
közös, egységes és esélyegyenlőséget 
biztosító műveltséganyag volt. Ennek 
felelt meg az általános iskola létre- 
hozása. Mindehhez igazodva megjelent 
az egységes emberideál, amelyet ,a 
magyarság-emberség szintéziseként 
lehetne megjelölni, erősen hangsúlyoz- 
va mind a helyi, népi hagyományt, 
mind az egyetemes értékeket." 

A humánus, demokratikus nemzeti 
kultúrának ez az ideálképe fokozato- 
san kiegészült a korszerűen értelme- 

zett természettudomány szintetikus 
ismeretanyagának az igénylésével. 
Olyan koherens műveltségkép jött 
létre, amely jelentősen csökkentette 
a régebbi elemeket (például a latin 
nyelvet), , ezzel szemben kidolgozta a 
szociológia akkori hatásain alapuló 
társadalmi ismereteket, és a komplex 
biolégiai-természettudományi ismeret- 
anyagot. Ily módon megtörténtek az 
első lépések a gyakorlati nevelés felé. 
E műveltségkép támaszkodott a szá- 
zadelő elképzelésére, amely szerint a 
természettudományok jelentik a mű- 
veltség igazi progresszív elemét . . ." 

Szabolcsi Miklós ezt követően álla- 
pította meg, hogy az 1949. utáni poli- 
tikai iránynak, a szocializmus felépí- 
tése gyorsításának megfelelően egy 
olyan műveltségkép-kidolgozás kez- 
dődött meg, amelyet egyrészt a poli- 
tikai kívánalmakhoz való hozzáiga- 
zodás, a szovjet iskolák műveltség- 
képének figyelembevétele jellemzett, 
másrészt , fenntartotta a korábbi cé- 
lok közül az egységet és főleg a szín- 
vonalat. A politikai átalakulás 1949 
végén, 1950 elején felgyorsult, és anél- 
kül, hogy a műveltségkép egészének 
szerkezetét elvileg mélyebben átgon- 
dolták volna, az egész iskolai oktatást 
és a műveltségi követelményrendszert 
kettős célnak rendelték alá: egyrészt 
egy kizárólagos — mereven értelme- 
zett ideológiai — napi politikai elvá- 
rásnak, másrészt a feltételezett mun- 
kaerőpiac feltételezett igényének, 
szükségletének, egy naprakész spe- 
cializált szakmai tudásnak. E köve- 
telmények hatására a műveltségkép 
jelentősen átalakult: előtérbe kerül- 
tek a napi ideológiai-politikai elemek, 
tehát az irodalom, a történelem ideo- 
logikusan értelmezett ismerete, vala- 
mint a társadalomról szóló ismeretek 
nagyon leegyszerűsített, katekizmus- 
szerű összefoglalása — ez utóbbi cél- 
ként is külön, elszakítva a műveltség 
egyéb elemeitől. (Ez a kettősség to- 
vább él a legújabb, 1978-as tanter- 
veinkben is.) Lassan, de állandóan nö- 
vekedett a matematikai, a természet- 
tudományi elemek részaránya az ál- 
talános műveltségben — csökkent az 
élő, idegen nyelveké, illetőleg kizáró- 
lagosságot nyert az orosz nyelv. 

Az 1980-as évek elejétől, mint isme- 
retes, a közoktatás diszfunkcionálá- 


sának jelei megsokasodtak, és sor ke- 
rült rész- és átfogó reformokra is. 
Nyilvánvalóvá lett a távolság az 
1950-es iskolai műveltségkép és a reá- 
lis helyzet, illetve az igények s a kö- 
vetelmények között. Egyfelől a lassan 
nyitottabbá váló politikai légkör. a be- 
áramló információk, másfelől a világ 
rohamos technikai-műszaki fejlődése 
megkövetelte volna a műveltségkép új 
megfogalmazását, hiszen az iskola ál- 
tal társadalmi érvényűnek meghirde- 
tett műveltségkép egyre elavultabb- 
nak mutatkozott. Mind az 1961-es, 
mind az 1972-es tantervi munkálatok- 
ban, reformelképzelésekben ezért han- 
got kapott az a felismerés, hogy az is- 
meretanyag mellett igen fontos a ma- 
gatartásrendszer és a tevékenység- 
struktúra is, amellyel az egyén kiegé- 
szíti, sőt realizálja a műveltség anya- 
gát: megjelent egy dinamikus művelt- 
ség igénye." Szabolcsi Miklós e tények 
alátámasztására Aczél Györgynek az 
állami oktatás helyzetéről és fejleszté- 
sének feladatairól szóló 1972-es elő- 
adói beszédéből! idézett: , Az első ilyen 
kérdés a tudás, a műveltség értelme- 
zése. Ma az a jellemző, hogy a tudáson 
elsősorban tények, adatok statikus is- 
meretét értik. Ezt a hiedelmet erősítik 
a közvéleményben például a lexikális 
tudást igénylő vetélkedők is. A tudás 
korszerű értelmezése azonban nem ez. 
A legfontosabb alapismeretek, azok al- 
kalmazni tudása, továbbépíthetősége, 
a tudomány, a technika, az egész tár- 
sadalom fejlődésére való reagálóké- 
pesség jelenti a korszerű tudást, s nem 
az egyedi, elszigetelt tények és adatok 
puszta reprodukálása. Műveltségesz- 
ményünknek ki kell fejeznie szocia- 
lista . társadalmunk  alapkövetelmé- 
nyeit. Azt tarthatjuk művelt ember- 
nek, aki megfelelő színvonalú ismere- 
tek birtokában: 


0 fogékony, szüntelenül és aktívan 
érdeklődik az emberi kultúra iránt; 

6 akinek tudása, világlátása egy- 
séges egészet alkot; 


60 aki eligazodik a világban és tár- 
sadalmi fejlődésében, tudja helyét a 
szocialista társadalom kisebb és na- 
gyobb közösségi rendszereiben ; 


6 aki tudását a közösség érdeké- 
ben akarja és tudja felhasználni." 

, Úgy vélem — folytatta a gondo- 
latmenetét Szabolcsi Miklós —, hogy 
bár a problémákat felismerték, a kö- 
vetkezetes átgondolás nem történt 
meg — gyakorlati lépések egész sora 
követte egymást —, az elmélkedésnek 
sem a kezdetén, sem a végén nem 
alakult ki egységes műveltségkoncep- 
ció. Ennek ellenére a gyakorlatban az 
élet és az intézkedések megszüntették 
ezt a hiányt, így például az 1960 és 
1975 közti másfél évtizedben a mate- 
matikai és a természettudományi mű- 
veltségelemek fokozatosan túlsúlyra 
jutottak, míg a humán és a történeti 
eciemek aránya csökkent. Különösen 
a matematika aránya emelkedett nagy 
mértékben azokban az évtizedekben. 
(. . ) Ugyancsak jelentősen nőtt a mű- 
veltség specifikus szakelemeinek súlya 
es aránya, az általánosnak nevezett, 
de nem definiált elemek javára. (.. .) 

Az új műveltségkép felrajzolásának 
feludatát, mint ismert, egy sajátos ösz- 
szetételű testület, az MTA EKB vé- 
gezte el, nagyrészt tehát skívülrőlc, 
a tudomány oldaláról fogalmazta meg 
a jövő, tehát a kívánatos és elérendő 
műveltségkép körvonalait. A tudomá- 
nyos felismerések felől induló művelt- 
ségkép alakításnak akkor már jelen- 
tős inspiráló előzményei voltak: az 
anyanyelvi nevelés, vele egy időben 
az srúj matematikacx, valamint a Já- 
nossy-féle fizikai kísérlet ennek a tö- 
rekvésnek volt a jele, sőt ezek az 
előzmények ösztönözték, indították el 
a teljes műveltségképre irányuló gon- 
dolkodást. Bizonyos, hogy akkor, 
1971-ben ez a munka, az ezt össze- 
foglaló dokumentum jelentős előrelé- 
pést jelentett, sőt, világviszonylatban 
is megállja a helyét. A shét dombc: 
a hét nevelési tömb definiálása, az 
egyes területek helyzetének, kívánal- 
mainak, a tudomány eredményeinek 
és az oktatás helyzetének összevetése. 
az egész munkálatban kifejeződő újí- 
tó szellem ésrigény, a minőség, a szín- 
vonal követelése — mindez a hetve- 
nes évek újító légkörének, szellemi 
izgalmának terméke, és az oktatásügy 
területén egyenértéke a gazdasági és 
társadalmi reformmozgásnak. (. . .) 

Minden jelentős eredménye mellett 
ma már látjuk az akadémiai koncep- 
ció hiányosságait is . . . 

Az 1970-es évek elejétől kezdődő 


további reformok tehát úgy indultak 


. útjukra, hogy megalkotóik és kidol- 


gozóik érezték az ellentmondást az 
iskolai műveltséganyag és a valóság, 
a társadalom igénye közt, ha állt is 
rendelkezésükre egy többé-kevésbé 
kidolgozott műveltségkép." 

Az előadó ezután részletesen szólt 
a műveltségi ismeretek és a valóság 
viszonyáról, majd így folytatta: ,,He- 
lyes, sőt világviszonylatban is előre- 
mutató megállapítások — integrálás- 
ról, tantárgyközi kapcsolatokról, a ma- 
gatartást befolyásoló közösségi ténye- 
zökről — papíron maradtak; az irá- 
nyítás és a kutatás keveset foglalko- 
zott e kérdésekkel. Ezt a vákuumot töl- 
tötte ki az EKB tartalmi koncepciója, 
amely felettébb ellentmondásos mó- 
don megjelent az 1978-as, tehát ma is 
érvényben levő tantervekben. Most 
küszködünk azzal, hogy megvonjuk e 
folyamat mérlegét. Az biztosnak lát- 
szik, hogy megfelelő pedagógiai kul- 
túrára épülő fogadókészség híján a 
tudomány eredményei a maguk ere- 
deti formájában öntötték el a közok- 
tatást, sajátos belső aránytalanságokat 
ckozva. Ismeretes, hogy az iskola mű- 
ködése a jelenlegi körülmények között 
(5 napos tanítási hét, demográfiai 
hullámok, gazdasági nehézségek) még 
csak kiélezte ezeket az ellentmondá- 
sokat. Jelenleg sem a társadalomban, 
sem az iskolában nem nyert teret egy 
egységes műveltségeszmény, tartalmi 
koncepció. 

Az 1978-as reform néhány ponton 
változtatott az egész műveltségi kon- 
cepción, a technika, a filozófia tan- 
tárgyként való bevezetésével, a mate- 
matika fontosságának hangsúlyozásá- 
val, némi elmozdulással egy komp- 
lexebb művelődéstörténeti, illetve esz- 
tétikai szemlélet felé, és elsősorban a 
fakultáció lehetőségének megteremté- 
sével, amely elvileg a műveltség ditf- 
ferenciáltsága és szélesítése irányába 
hathat. De mindez nem túl sok. Ma, 
1985-ben az iskolai tananyag és tevé- 
kenység által létrehozott, illetőleg ab- 
ból absztrahálható általános művelt- 
ségkép még lényegében hagyományos 
szerkezetű: tehát  alapkészségeken 
nyugszik (de ezekből hiányzik a szá- 
mítástechnika ésa rajz), és egv mate- 
matikai, természettudományi túlsúlyú, 
a társadalom- és  önismeretben első- 

sorban a történelemre és az irodalom- 
ra szorítkozik, az idegennyelv-tudás 
hangoztatott, de kevés társadalmi 
presztízsű követelményével. Ehhez já- 
rul egy többé-kevésbé megújított, 
egyes elemében azonban igen régi 
szakmai műveltség. Úgy gondolom 
általánossá kezd válni a felismerés, 
hogy ezen a műveltségképen változ- 
tatni kell". 

Szabolcsi Miklós előadása befejező 
részében a jövő lehetőségeiről és fel- 
adatairól szólott. Kiemelte annak való- 
színűségét, hogy az új műveltségkép- 
nek a szilárdan meghatározott alap- 
ismeretek és alapkészségek körére kell 
épülnie, melyekhez az íráson, olvasá- 
son, számoláson kívül ta rajzolás és 
a számítástechnika alapismereteit is 
hozzá kell kapcsolni. Ezt az alapmű- 
veltségi szintet egy mozgó szerkezetű 
változónak elképzelt műveltségi kör 
követi, amely alkalmazkodni képes a 
kialakuló cél- és értékviszonyokhoz, s 
amely nem egyszersmind elhatározott 
arányok szerint alakul, hanem korosz- 
tályonként, iskolánként és időpontok- 
ként változik úgy, hogy a társadalmi- 
gazdasági ismereteknek, a magatartás- 
nak, a szokásrendszer kialakításának, 
az ön-, csoport- és korosztályismere- 
teknek az eddiginél nagyobb súlyuk 
lesz. Mint mondotta, az értékek kö- 
zött kell kijelölnünk azt a sávot, 
, amelyen egy-egy korosztály, egy-egy 
iskolatípus, egy-egy iskola, testület 
felépíti a maga tartalmi, műveltségi 
képét". És végül: , Az emberi, művelt- 
ségi teljességigényt is másképpen kell 
megfogalmaznunk: a mindentudás, az 
enciklopédikus teljesség helyett az el- 
fogadni, megérteni tudás, a választható 
és kiegészíthető, továbbfejleszthető és 
alakítható tudás és magatartás irá- 
nyába, és a teljességet az áttekintés- 
ben, a műveltség egységében kell meg- 
követelnünk." 


Szarka József: A neveléstudomány 
fejlődése Í 


Az előadó azzal indította referátu- 
mát, hogy 1945 tavaszán az oktatás- 
ügynek nem a neveléstudomány hely- 
zete volt a legnagyobb gondja, hiszen 
az oktatás elemi feltételeinek meg- 
teremtése mellett a legsürgősebb fel- 


adat a nevelés új tartalmi kérdéseinek, 
világnézeti irányultságának tisztázása 
volt. A tartalmi, világnézeti átalaku- 
lás első lépései a tantervek és tan- 
könyvek formális kompetenciájának 
keretei között történtek. Leginkább az 
Országos Köznevelési Tanács tömörí- 
tette azokat az erőket, melyek a köz- 
oktatás-politikai döntésekhez és az ok- 
tatási gyakorlathoz jelentős elméleti 
támogatást tudtak nyújtani. Az ekkor 
létrejött elméleti alap eszmei-világné- 
zeti és közelebbről pedagógiai-pszicho- 
lógiai tekintetben is széles körű koalí- 
ciót jelentett a demokratikus, huma- 
nista nevelés talaján. Ennek a kor- 
szaknak a neveléstudomány fejlődése 
számára is fontos eleme volt a NÉ- 
KOSZ működése, melynek általánosí- 
tott, illetve általánosítandó tapasztala- 
tai , a hazai szocialista pedagógia leg- 
értékesebb állományába tartoznak". 


A koalíciós korszák mozgalmas, ér- 
dekes és ellentmondásos eseményei 
után az előadó a bekövetkezett politi- 
kai, ideológiai fordulat hatását tár- 
gyalta. 


, A társadalmi, politikai fejlemények 
következményeként a nevelésügy de- 
mokratikus programja elégtelennek 
bizonyult, s a szocialista nevelés pers- 
pektívája a sokszínű, de mégis eklek- 
tikus neveléstudomány helyett marxis- 
ta alapozású pedagógiát igényelt. Az 
igény megvolt, a kielégítéséhez szük- 
séges feltételek kevéssé voltak adot- 
tak. Arra gondolok, hogy néhány ki- 
vételtől eltekintve az elmélet iránt fo- 
gékony pedagógusok maguk is akkor 
ismerkedtek a marxizmussal, és szó 
sem lehetett arról, hogy szinte egyik 
napról a másikra hazai marxista peda- 
gógiát teremtsenek. Ily módon nem- 
csak a politikai sillendőségs,. hanem 
a szakmai szükségszerűség is arra 
késztetett, hogy oda forduljunk, ahol 
a marxista pedagógia kialakult isme- 
retanyaga publikált, rendszerezett for- 
mában, sőt tananyaggá feldolgozva 
adva volt: a szovjet pedagógiához. 
Sokszor vitatkoztak már arról, hogy 
mennyire volt szükségszerű a szovjet 
pedagógiára való támaszkodás, indo- 
kolt volt-e és milyen mértékben volt 
túlzás, szolgai utánzás, vagy egysze- 
rűen óvatosságról és kényelmességről 
volt szó csupán. 

A másik, napjainkban felmerült vi- 
takérdés: indokolt lehetett-e, hogy a 
hazai polgári pedagógiának a demok- 
rácia iránt lojális képviselőit, a pol- 
gári demokratikus pedagógiai irány- 
zatokat elutasítsuk, ellenük eszmei, 
majd politikai harcot indítsunk. A 
kérdésnek ilyetén való felvetése, meg- 
ítélésem szerint kicsit történelmietlen, 
abban az értelemben, hogy valóban 
jó lett volna az együttműködők körét 
szélesebbre tágítani, s a népfrontos 
politikát ezen a területen is követke- 
zetesen végigvinni, de irreális olyan 
magatartást, irányvonalat elvárni a 
pedagógiától, amelyet az adott politi- 
kai, ideológiai, tudománypolitikai fel- 
tételek nem tettek lehetővé. Valamivel 
talán bátrabban, önállóbban oevisel- 
kedhetetts volna a pedagógia, de nem 
járhatott alapvetően más úton, mint 
a nagyon szigorúan szabályozott szel- 
lemi élet. (. . .) 

Az Országos Köznevelési Tanács 
működésének felfüggesztése után lét- 
rehozott Országos Neveléstudományi 
Intézettel kapcsolatban ezúttal azt kí- 
vánom kiemelni, hogy ez nem egysze- 
rűen szervezeti intézkedés volt. Felté- 
telezhető, hogy eszmei, elméleti vonat- 
kozásban a korábbi viszonyokhoz ké- 
pest bizonyos homogenizálásra is tö- 
rekedtek. Az 1949-es év politikai ese- 
ményei és ideológiai-szakmai követel- 
. ményei azonban átcsaptak az intézet 
feje felett — nem kis szorongást, túl- 
zó kompenzáló megnyilatkozásokat is 
kiváltva. 

Az ötvenes évek elején kiélezett 
ideológiai viszonyok között, az erő- 
teljes dogmatizmus légkörében alakul- 
hatott ki az a pedagógia, amely magán 
viselte ugyan a korszak jellemzőit, de 
alapvető tartalmában, irányultságá- 
ban, szándékaiban maradandónak bi- 
zonyult. (. . .) . 

A hazai marxista pedagógia kohe- 
rens rendszere tehát nagyon kiélezett, 
zaklatott ideológiai helyzetben, offen- 
zív vitalégkörben született meg, s ez 
nyilván nem maradhatott következ- 
mények nélkül a tekintetben sem, 
hogy az elvont normatív és ideológiai 
követelmény oldala erősebb hangsúlyt 
kapott, mint a valóságfeltáró, opera- 
tív, személyiségre irányuló, a konkrét 
embert figyelembe vevő törekvés. 

1953 és 1956 között —. a politikai 


olvadással párhuzamosan — nyitot- 
tabb mozgástérben végigsöpört a pe- 
dagógiai viták újabb hulláma is. E 
szenvedélyes viták középpontjában 
ilyen kérdések állottak: a neveléstu- 
domány és a gyakorlat viszonya; a 
gyakorlatiasság hiánya; a dogmatiz- 
mus (s ennek címszava alatt nemcsak 
a dogmatizmus) elítélése; a polgári né- 
zetek kritikája; a tartalom és a forma 
viszonya a nevelésügyben; a nemzeti 
hagyományok megbecsülése a nevelés- 
ben — és persze indulatok, személye- 
ket érintő, sőt személyeskedő megnyil- 
vánulások. A marxizmust vállaló és 
képviselő pedagógusok készek voltak 


. a kritikai önvizsgálatra; erre az ön- 


vizsgálatra azonban egyre nagyobb 
nyomás nehezedett a revizionizmus 
részéről, s ebben a zaklatott, kiélezett, 
túlzó minősítésekre hajlamos légkör- 
ben irreálisnak bizonyult a pedagógia 
alapvető kérdéseinek higgadj, tárgy- 
szerű megvitatása. (. . .) 

Többször felidéztük mostanában az 
1957-ben meginduló Pedagógiai Szem- 
le első számában közzétett állásfog- 
lalást a folytatásról és az újrakez- 
désről. A folytatás szűkebb értelem- 
ben a marxista pedagógia kialakult 
értékeire, szempontjaira, eredményei- 
re vonatkozott, tágabb értelemben az 
egész progresszív örökségre, az újra- 
kezdés pedig elsősorban az egymást 
erősítő pólusok, a dogmatizmus és a 
revizionizmus, illetve a szocializmus- 
ellenes nézetek és törekvések határo- 
zott elutasítására. 

A viták és a szenvedélyek elcsitultá- 
val a hatvanas évek elejére kirajzoló- 
dott a neveléstudomány eléggé kohe- 
rens cselekvési programja: a napirend- 
re kerülő iskolareform, tételesen az 
oktatási törvény előkészítése, majd 
végrehajtásának támogatása. (. . .) 

A tantervektől most nem szólva, né- 
hány gondolat a nevelési tervekről. 
Mik voltak ezek? Az oktatásügy bü- 
rokratikus, a voluntarista pedagógia, 
a neveléselméleti merevség megnyil- 
vánulásai, vagy aminek készültek, 
aminek szánták: segítség a tervszerű 
nevelés viteléhez? 

Nem kívánom a Nevelési Tervet re- 
habilitálni, s feltámasztására bármifé- 
le kísérletet tenni. A magam részéről 
a jó szándékon túl nem vitatnám el 
az akciótól a pozitív hatásokat sem. 

Többek között azt, hogy a nevelési 
tervek kialakításának és kipróbálá- 
sának a menetében sikerült gya- 
korló pedagógusokkal nagy számban 
együttműködni, s ahogy ma monda- 
nánk, egy fejlesztő, önkorrekciós folya- 
matot kialakítani. (. . .) Visszatekintve, 
visszagondolva az említett időszakra, 
a mi hatvanas éveinkre-x, úgy tűnik, 
hogy az egy dinamikus, életteli, ki- 
egyensúlyozott időszak: volt. (. . .) 
Mindezekhez képest hogyan lehet 
értékelni az 1972. évi párthatározat 
meglehetősen szigorú bírálatát a ne- 
veléstudomány adósságairól, ha nem 
mulasztásairól. Úgy, hogy (...) a tár- 
sadalmi folyamatok, valamint a több 
megközelítésben elemzett. oktatásügyi 
változások felgyorsultak, új szükség- 
letek keletkeztek, s ezekhez képest 
a neveléstudomány kevéssé bizonyult 
dinamikusnak és teljesítőképesnek. 
Ilyen hiányosságok a fejlődés me- 
netében akkor is keletkeznek, ha ma- 


e... 


datja velem, hogy nincs okunk a bo- 
rongós hangulatú tépelődésre. A het- 
venes évek, az elmúlt másfél évtized 
olyan fejleményeket és teljesítménye- 
ket produkált, amelyek elvezethetnek 
— ezt feltételesen mondom — egy 
nagyvonalú, hatékonyabb, elméleti 
alapjaiban koherensebb, részleteiben 
szakszerűbb neveléstudomány tovább- 
építéséhez. (...) Megerősödött az em- 
pirikus pedagógiai kutatások iránti 
igény. A kutatómunka technikája, 
módszerei tökéletesedtek, nagyszabású 
felméréseket végeztek, s ezzel sike- 
rült bekapcsolódni a nemzetközi vér- 
keringésbe is. Erőteljessé vált (. . .), ha- 
tározottan kifejezésre jutott az iskolai 
nevelési gyakorlat kritikája, illetve az 
ezt tükröző s egyben ösztönző nevelés- 
elméleti felfogások felülvizsgálatának 
igénye, egyes vélemények szerint a le- 
maradás, sőt mi több, az iránytévesz- 
tés egész korszakának meghaladása. 
A társtudományok hatására, a velük 
való érintkezési sávban mérhetetlenül 
(és szinte áttekinthetetlenül) kitágul, 
gazdagodik a pedagógiában is hasz- 
nált fogalmi repertoár, s ami kétség- 
telen vívmány: a pedagógiai kutatók, 


az új generáció a korábbihoz képest 
szakszerűbben képes átvenni, adap- 
tálni, továbbfejleszteni és kezelni a 
kutatási eszköztárakat, esetenként ta- 
lán túlságosan is megbízva ezek hasz- 
nálhatóságában." I 

Ezt követően Szarka József az eltelt 
időszak tanulságait vette számba: 

, Négy évtizeden át mindvégig han- 
goztatott kívánalom volt a pedagógia 
gyakorlati használhatóságának szem- 
pontja. Úgy vélem, az első számú ta- 
nulság az lehet: a neveléstudomány, 
a pedagógiai kutatások értelme a gya- 
korlat szolgálatában áll. (.. .) A má- 
sodik számú tanulság: hogyan lehet 
a neveléstudomány elmaradását csök- 
kenteni? Nyilván a minőség javításá- 
val. Helyénvaló, ha e tekintetben a 
szakszerűséget, a profijelleget hangoz- 
tatjuk. Nem árt azonban figyelmeztet- 
ni arra, hogy a neveléstudományban 
ezt a követelményt nem szabad né- 
hány kutatástechnikai jellegű ismeret- 
re leszűkíteni. (...) A harmadik szá- 
mú tanulság az, hogy a neveléstudo- 
mány művelői akkor tudnak hatéko- 
nyabban fellépni, ha nemcsak vitat- 
koznak, hanem jobban ismerik, bele- 
élő módon tanulmányozzák egymás 
munkáját, írásait, eredményeit. Jel- 
szószerűen azt mondanám: kevesebb 
rögeszmét és kevesebb monológot, ez- 
zel együtt több párbeszédet, több be- 
leélést, s főleg több kooperációt. Nem 
lennék — hogyan is lehetnék — a to- 
vábbi viták ellen, de szükség van a 
tisztázásokra, a megállapodásokra is. 


((...) A pillanatnyi helyzetet úgy lá- 


tom, hogy van sok kezdeményezés, a 
dinamizmus is megnyilvánul, de gyen- 
ge az integratív erő, s ezért sem a di- 
namizmus, sem a kezdeményezések 
nem tudnak eléggé hatékonnyá válni." 

Befejezésül Szarka József azt hang- 
súlyozta, hogy ösztönös szimmetria- 
igényünk alapján az elmúlt négy év- 
tized neveléstudományi fejleményeit 
egységes szerkezetként kellene felfog- 
nunk: kezdetekkel, kibontakozással, 
provizórikus lezárással. A közoktatás 
igényeinek sokaságában azonban nincs 
módunk a lezárásra, sokkal inkább az 
előzményeket magába foglaló és azo- 
kat reálisan értékelő továbbfejlődésre 
kell gondolnunk. 

Csoma Gyula 


Schönwald Pál: A Károlyi-per 


Népszerű történelem sorozat 


Károlyi Mihály izgalmas, fordulatok- 
ban gazdag, ma is gyakran vitatott élet- 
útját Hajdu Tibor kitűnő biográfiája, 
Litván György, Jemnitz János és mások 
munkássága tudományosan feltárta, és 
népszerű formában is életközelségbe hoz- 
ta. Elmondhatjuk, hogy történetírásunk a 
20. századi magyar politikusok közül 
éppen Károlyi történeti portréját vázolta 
fel legjobban és legsokoldalúbban. 

Minden életútnak vannak azonban 
olyan részletei, fordulatai, amelyek ön- 
magukban is rendkívül izgalmasak. Egy 
ilyen történeti mozzanatot jelenít meg 
sajátos látószögből — a jogtörténet as- 
pektusából — Schönwald Pál. 

A Károlyi-per igen komoly szerepet 
játszott nemcsak Károlyi életében, ha- 
nem a 20. századi magyar történelem, po- 
litikai perekben sajnálatosan gazdag ese- 
ményeiben is. A szerző a jogtörténetírás 
módszereivel közelítette meg a témát, s 
jól ötvözte eggyé saját kutatásait a tör- 
ténetírás eddigi feltárt eredményeivel. 
Jogtörténeti művet népszerű  formá- 
ban megírni — azt hiszem .— különle- 
gesen nehéz feladat. A száraz tények, az 
olvasó számára általában ismeretlen tör- 
vények, hivatkozások, a vád és a véde- 
lem jogi — ez esetben politikai — har- 
ca ritkán jelentenek könnyű lehetőséget 
a népszerűsiítés számára. 


v 


A Károlyi-per — mondhatjuk — a ki- 
vételek közé tartozik. Jogi abszurditása 
ugyanis önmagától kínálja az érdekes, 
izgalmas fordulatokat. A per tudniillik 
nem Károlyi személyes disputája a ma- 
gyar kincstárral vagyonáról, hanem az 
1918-as polgári magyar népköztársaság 
elnökének és a Horthy-rendszernek a vi- 
tája volt az őszirózsás forradalomról. 
Károlyi joggal érezte: válaszolnia ikell 
nemcsak önmaga, a családja, hanem az 
egész magyar nemzet érdekében is a 
személyét érő súlyos vádakra: a haza- 

árulás, a kémkedés, az országvesztés vád- 
jaira. Jól látta, hogy személyén keresztül 
az ellenforradalmi rendszer az 1918. ok- 
tóberi forradalom létjogosultságát tagad- 
ta, annak tisztaságát akarta bemocskolni, 
, osztályárulásáért " megbüntetni és de- 
monstrálni: még egy arisztokrata sem 
sértheti meg büntetlenül a nagybirtokos 
osztály politikai és gazdasági érdekeit. 

Schönwald felvillantja Károlyi életútja 
korai szakaszának néhány mozzanatát. 
Bemutatja az I. világháború alatti paci- 
fista — tevékenységét, amikor először 
vádolták hazaárulással; kitér az ellene 
irányuló első mondvacsinált , kémkedé- 
si" hajszára, amely azonban kudarcba 
fulladt. A szerző talán kissé könnyedén 
siklik át — mint ismert témán — Káro- 
lyinak az őszirózsás forradalom idősza- 
kában kifejtett tevékenységén, ami a ké- 
sőbbi vádak alapjává vált. Annál aprólé- 
kosabban ismerteti az emigráns Károlyi 
ellen bosszúra készülő ellenforradalom 
rágalomhadjáratát a sajtóban és a nem- 
zetgyűlésben. Helyes, hogy a szerző ezt 
részletesebben ismerteti, mert az akkor 
érvényben levő törvények és a béke- 
szerződés kikötései szerint Károlyit nem 
lehetett volna jogilag felelősségre vonni, 
így tehát külön törvényt kellett alkotni 
az ún. , lex Károlyi"-t (1921. XLIII. tv.), 
hogy felelősségrevonásának jogi formáit 
megteremthessék. 

Az ellenforradalmi bosszú — wmond- 
hatjuk — taktikus volt. Formailag ugyan- 
is nem politikai büntetőpert rendeztek, 
hanem polgárit, amelyben a Kincstár 
perben követelte magának a , példátlan 
hazaáruló" teljes vagyonát és hitbizomá- 
nyi részét: , bomlasztás, árulás, ország- 
vesztés" stb. vádja miatt. 


v 


A könyv követi a peres eljárás minden 
mozzanatát, a vagyonzárlattól (1920. V. 
hó) a perújítási kérelem elutasításáig 
(1928. X. hó). Ebben talán túlságosan is 

a részletekbe bocsátkozó a kötet. (Itt 
jegyezném meg, hogy az akkori bírósá- 
gok szerkezetét és működési rendszerét, 
ha vázlatosan is, de ismertetni kellett 
volna a könyvben, mert ma már csak 
kevesen tudják, hogy milyen alapon le- 
hetett felperes a Kincstár Jogügyi Igaz- 
gatósága, hogy mit jelent a tábla, a kú- 
riai stb.) 

Rendkívül fontosnak és a könyv leg- 
lényegesebb részének tartom, hogy rész- 
letesen ismerteti az alperes (Károlyi) 499 
oldalas válaszát az ellene felhozott vá- 
dakra. Sok, máig is élő tévhit alapján 
ugyanis a köztudatban inkább a vád rá- 
galmai maradtak fenn, és nem Károlyi 
érvei. Károlyi visszautasította a háború 
alatti bomlasztás és a kémkedés vádját, 
és különösen azt, hogy az 1918-as októ- 
beri forradalmat lázadásként éntelmez- 
zék. Megcáfolta azt a rágalmat is, hogy 
az ország területének egy részét préda- 
ként odadobta az ellenségnek, hogy szét- 
züllesztette a hadsereget, az országgyű- 
lés két házát pedig alkotmányellenesen 
feloszlatta és a hatalmat bitorolta. 


Ezzel szemben Károlyi azt hangsúlyoz- 
ta, hagy az októberi forradalom igazi 
népforradalom volt, ő maga az ország 
területi egységének megőrzése mellett 
foglalt állást, a hadsereg felbomlása pe- 
dig a bűnös és elvesztett háború követ- 
kezménye volt; az országgyűlés — a vád- 
dal ellentétben — feloszlott, és a király 
feloldotta őt esküje alól; a hatalmat nem 
bitorolta, mert a nép támogatta a hata- 
lom gyakorlásában. A vád egyik sarkala- 
tos pontja az volt, hogy Károlyi átadta 
a hatalmat a tanácskormánynak. Vála- 
szában Károlyi rámutatott, hogy ugyan- 
az a bíróság, amely előtt áll, néhány 
hónappal korábban — többek között — 
arra hivatkozva hozott halálos ítéleteket 
a volt népbiztosok ellen, hogy azok a 
hatalmat erőszakkal vették át. Ő maga 
nem tudottaz SZDP és KMP megállapo- 
dásáról, és egy olyan kész helyzetben en- 
gedte át a hatalmat, amikor azt már 
gyakorlatilag a proletariátus gyakorolta. 


v 


Nem lehet eléggé hangsúlyozni, hogy 
a per folyamán az ellenforradalmi rend- 
szer azt a látszatot keltette, hogy a há- 
ború elvesztése, az ország megcsonkítása 
mind Károlyi személyes bűne, és vele 
szemben éppen az ellenforradalmi kor- 
mányzat az igazi magyar érdek kizáró- 
lagos képviselője. Nem átallotta felség- 
árulással ís vádolni Károlyit, azaz, mint 
a szerző írja, büntetőjogi védelemben ré- 
szesíteni egy megszűnt, a nemzetközi 
kapcsolatban és a magyar törvényhozás- 


ban már el nem ismert régi államkap- 
csolatot. És mindezt az a rezsim, amely 
leverte a királypuccsot, lövetett IV. Ká- 
rolyra és kitoloncolta az országból. 


A felperes a válaszában sem lépett túl 
az olyan sablonos  általánosításokon, 
mint például hogy Károlyinak a világ- 
történetben is páratlan hazaárulását kel- 
lőképpen bizonyítják az események, és 
azzal, hogy Károlyi , megszökött", egy- 
idejűleg elismerte bűnösségét. 

A vád és a védelem kílátástalan küz- 
delmének ismertetése során a szerző 
részletesen taglalja a védelem munkáját 
is, megemlítve azoknak a bátor ügyvé- 
deknek a nevét, akik ezt a nem veszély- 
telen kiállást vállalták. (Ács Jenó, Buza 
Barna, Nagy György, Nagy Vince.) Je- 
lentős részben az ő tevékenységüknek 
köszönhető, hogy ebben az egyenlőtlen, 
kilátástalan küzdelemben első fokon a 
bíróság kötelezte a felperest vádjainak 
konkretizálására, bizonyító anyag bemu- 
tatására. A felperes azonban arra az ál- 
láspontra helyezkedett, hogy , az igazság 
ebben a perben a magyar állam oldalán 
van. Az állam képviselője (ti. a felperes) 
a magyar bíróságtól nem kér mást, mint 
igazságos ítéletet." 

A törvényszék, ha más szavakkal is, 
lényegében a felperes álláspontját fogad- 
ta el a ,köztudomású tények" alapján, 
ám minden bizonyíték nélkül. Az itélő- 
tanács öt bírája közül három fogadta el 
a felperes keresetét, kettő (! különvé- 
leményt nyilvánított. Ez azonban nem 
változtatott a helyzeten. Az alperes hiába 
kért felülvizsgálatot — a rendszer hisz- 
tériás bosszúja nem maradt el. 


A Kúria 1924 novemberében meghoz- 
ta végső, Károlyit elmarasztaló ítéletét, 
melyben megfosztották vagyonától és hit- 
bizományától. A kérdés csak 1928 októ- 
berében zárult le, amikor a Kúria el- 
utasította Károlyi perújítási kérelmét. 


v 


Érdeme a könyvnek, hogy kimutatja, 
miért is húzódott éveken át a per. Nem- 
csak arról volt szó, hogy a felperesnek 
nem voltak — nem is lehettek — bizo- 
nyítékai, hanem arról is, hogy a nem- 
Zzetközi viszonyok befolyásolták a per 
alakulását, amely a nemzetközi helyzet- 
től függően néha félévet. sőt egy évet 
is szünetelt. 


A könyv a Károlyit a felszabadulás 
után rehabilitáló törvény ismertetéséről 
szóló (1946. II. tv.) rövidke fejezettel zá- 
rul. Ez a rész mind terjedelmileg, mind 
tartalmilag kissé rövidre sikerült. Ha 
a szerző korábban hosszú oldalakat szen- 
telt a zár alatt levő vagyon sorsának. 

itt is lehetett volna bővebben foglalkozni 
a visszajuttatott javakokal. 

Hasznos, hogy Schönwald külön függe- 
lékben közli azokat a jogszabályrészle- 
teket, amelyekre sűrűn hivatkozik és — 
tekintettel a per hosszú lefolyására — 
helyes, hogy mellékeli a per időrendi 
táblázatát is. 

Schönwald Pál munkája jól ötvözi a 
korábbi kutatási eredményeket saját jog- 
történeti kutatásaival, és Így eredeti 
munkával járult hozzá a Károlyiról szó- 
ló történeti üúrodalomhoz. Bemutatja — 
és ez igen fontos —, hogy a konszolidá- 


lódó Bethlen-rendszer sem riadt vissza 
a törvénytelenségetatől, ha azt az érdeke 
slhosjezsjásb Bár több helyen találkozunk 
ismétlésekkel és a jogtudományban nem 
járatos olvasó számára ismeretlen nevek- 
kel, az érdeklődők számára érdekes és 
felettébb tanulságos olvasmány lesz ez a 


könyv. 
A Kossuth en VIÉSEÉS jó szolgálatot 
tett közreadásával 


(Kossuth Könyvkiadó, 1985.) 
Varga F. János 

Békés Rezső: Pax Americana 


A ma szempontjából sem érdektelen 
az a kép, amelyet Békés Rezső kötete 
egy múltbeli amerikai vezető politikus 
doktrínájáról ad. James Monroe, az Ame- 
rikai Egyesült Államok ötödik elnöke 
több mint százhatvan esztendővel ezelőtt, 
az 1823. december 2-i kongresszusi Üüze- 
netében fogalmazta meg a. brit uralom 
alól felszabadult államalakulat első glo- 
bális stratégiai elvét, amely négy, egy- 
mással szorosan összefüggő külpolitikai 
alapelvet foglalt magában. Ezek: 


0 az Egyesült Államok nem engedi 
meg újabb európai gyarmatok létrehozá- 
sát az amerikai földrészen ; 

€ meggátolja, hogy európai kormá- 
nyok beavatkozzanak az amerikiai álla- 
max belügyeibe; 

0 nem járul hozzá, hogy egyik európai 


uralkodó a másiknak: eladja meglevő 
amerikai gyarmatát ; 


80 az Egyesült Államok mindenkor tá- 
vol tartja magát az európai politika szín- 
terétől. 


A visszatekintés elsősorban azémt ér- 
dekes, mert nincs még egy vezető tőkés 
hatalom, amelynek mai külpolitikai gya- 
korlatában oly gyakori hivatkozás tör- 
ténne egy múlt század eleji doktrínára. 
Az Egyesült Államok mai közép- és dél- 
amerikai gyakorlatát maguk a politika 
hivaittalos formálói is gyakran származ- 
tatják a Monroe-doktrínától, pontosab- 
ban annak első három pontjától. Ezek 
abban sommázhatók, hogy az amerikai 
kontinens az Egyesült Államok kizáróla- 
gos énrdekövezete. 


Az a tény, hogy egy doktrína — amely- 
nek formába öntése idején az európai 
koronás fők úgy adták-vették amerikai 
gyarmataikat, mint a Mississippi menti 
ültetvényesek a rabszolgákat — 1985- 
ben jogalapként és vezérelvként szolgál- 
hat, természetesen sokat mond az euró- 
painál sokkal erőteljesebb ideológiai töl- 
tést viselő washingtoni politika sajátos- 
ságairól, amelyek a.széles körben elter- 
jedt közhiedelmekíkei ellentétben, nem a 
jelenlegi kormányzattal kezdtek érvény- 
re jutni. Pigyúttal hiba volna szót nem 


ha ték immár elég erősnek érezte ma- 
gát, hogy részt kérjen a világ újrafel- 
osztásából. 


A , Bevezető" tömören ismerteti neves 


amerikai polgári történészek ama érde- 
kes vitáját, amelynek témája tulajdon- 
képpen a negyedik pont , eltűnésének" 


. dátuma, pontosabban a tényleges impe- 


rialista korszak kezdete. Figyelemre mél- 
tó annak a bemutatása, hogy miként ju- 
tottak az említett történészek közül a 
legkomolyabbak — így Henry Steel Com- 
mager — ugyanarra a következtetésre, 
mint Lenin, aki Az imperializmus mint 
a kapitalízmus legfelső foka című művé- 
ben az akkor rendelkezésre álló statisz- 
tikai adatokkal dokumentálta, hogy a 
spanyol—amerikai háború idejére (1898) 
az Egyesült Államokban az ipari ter- 
melés koncentrációja már meghaladta a 
,, klasszikus tőkés államok", Németország, 
Anglia színvonalát. 


Commager és társai rendelkezésére 
összehasonlíthatatlanul bővebb statiszti- 
kai anyag állt, mint amivel Lenin dolgoz- 
hatott. A spanyol—amerikai háborút kö- 
vető korszakról a szerző megállapítja: 
s, Ez idő tájt az Egyesült Államok ural- 
kodó nagytőkés a megkezdte so- 
rozatos beavatkozásait a közép- és latin- 
amerikai államokban, de szinte nyom- 
ban távolabbi vizekre is kihajózott: an- 
naktálta Hawait, részt követelt a felosz- 


tott Kínában szerezhető profitból. Nvyíl- 


tan meghirdette a , dollár-diplomáciát", 
azt az elvet, hogy az USA-nak — állam- 
polgárai külföldi tőkebefektetései védel- 
mében — bármikor és bárhol joga van 
beavatkozni. Innen pedig már csak egy 
ugrás vezetett az első világháborúba való 
belépésig, az európai hatalmak egymás 
közti háborújába való beavatkozásig, 
amit pedig az ralapító atyáks és Monroe 
elnök is elképzelhetetlen eretnekségnek 
tartottak." 


v 


Békés Rezső kötete az első világhábo- 
rútól napjainkig, Redgan elnök koráig 
követi az amerikai külpolitika fő irány- 
zatait. Ezen belül külön figyelmet érde- 
mel a militarizmus markánsabb megje- 
lenésének nyomon követése az ország po- 
litikájában. Mint ismeretes, az amerikai 
militarizmus kutatóit gyakran leegysze- 
rűsítő következtetésre vezette az a két- 
ségbevonhatatlan tény, hogy a második 
világháborúig az Egyesült gya- 
korlatilag nem rendelkezett jelentősebb 
létszámú szárazföldi hadsereggel. Csak- 
hogy erre szüksége sem volt, a két szá- 
razföldi szomszéd, Kanada és Mexikó 
semmilyen veszélyt nem jelentett. 

Az imperialista korszak terjeszkedési 
politikájával karöltve a haditengerészeti 
erő fejlesztése kapott hangsúlyt. Az ame- 
rikai militarizmus máig tartó új ikorsza- 
kának kezdő dátumát a szerző 1947 már- 
ciusára teszi, a Truman-doktrína meg- 
fogalmazásának időszakára. Truman volt 
az — a könyvben közölt dokumentumok, 
köztük olyanok, amelyek először kerül- 
tek publikálásra, sokoldalúan tanúsítják 
ezt —, aki először fogalmazta meg, hogy 
az Egyesült Államok az atombomba bir- 
tokában biztosíthatja különleges helyze- 
tét és az új békerendet, közkeletű elne- 
vezéssel a Pax Americanat. Mivel e po- 
litika megvalósításának útjában elsősor- 
ban a tegnapi szövetséges, a Szovjetunió 
állt, Amerika átfogó antikommunista és 
szovjetellenes ideológiai, politikai, gaz- 
dasági és katonai koncepciót alakított ki. 

Truman alatt kezdődött el a szovjet- 
ellenes katonai szövetségek szervezése. 
Elsőként 1949. április 4-én az Észak-at- 
lanti Paktum — a NATO — létrehozá- 
sára került sor. Ez, majd az amerikai 
atomfegyver-monopólium elvesztése után 
a gyorsított  hidrogénbomba-program 
1950 januárjában joggal keltette a 
Szovjetunióban a teljes bezártság, a kö- 
zelgő világégés képzetét. Truman 1950 
nyarán, a koreai háború kirobbantásával 
már túllépett a hidegháború utolsó kü- 
szöbén is, és a világot — bár nem a két 
társadalmú rendszer fő erői közt zajló — 
,meleg háborúba" sodorta. Ámde az a 
tény, hogy a koreai háborút nem tudta 
megnyerni, már előrevetítette annak ár- 
nyékát, hogy a Truman-doktrína a gya- 
korlatban kivitelezhetetlen, bár ennek 
beismerése még viszonylag hosszú ideig 
váratott magára. 

Az a politikus, akinek az elnöksége 
alatt megtörtént e , beismerés", Richard 
Nixon volt. Békés Rezső a következő- 
képp jellemzi az ország hivatalos külpo- 
litikai doktrínáján elvégzett nixoni—kis- 
singeri korrekciót és , ötpólusú világnak" 
elkeresztelt elméletüket: , A Szovjetunió 
és a többi szocialista ország fejlődése 
nem állt meg. . . velük szemben a nukleá- 
ris fenyegetésnek nincs többé hitele. 
Nincs tehát más hátra, mint tudomásul 
venni az új globális erőegyensúlyt, 65 
ezen az alapon újólag rendezni minde- 
nekelőtt az USA és a Szovjetunió, vala- 
mint az USA és a Kínai Népköztársa- 
ság viszonyát... A nemzetközi viszonyo- 
kat most és a belátható időben alapjai- 
ban az Egyesült Államok és a Szovjet- 
unió, a két sszuperhataloms egymáshoz 
való viszonya határozza meg. A képletbe 
tartozik még három további erő: Nyu- 
gat-Európa, Kína és Japán egymásra ha- 
tása, egymás közti egyensúlyozása. Ebből 


az elméletből következett márc, hogy 
Nixon az amerikai—szovjet viszony tar- 
tós, megbízható rendezését látta célra- 
vezetőnek. Ez tette lehetővé — a Szov- 
jetunió tevékeny, egyetértő közreműkö- 
désével — a détente-politika kifejlődését 
és megerősödését. Azt az enyhülésj po- 
litikát, amiről manapság Reagan elnök 
szüntelenül azt próbálja bizonyítani, 
hogy "regyirányú utcas és rcsakis a 
Szovjetuniónak kedvezs." 

Ford elnök rövid időszaka lényegét 
tekintve még a nixoni vonal folytatását 
jelentette: a visszalépés Carter idősza- 
kában kezdődött, és alapot teremtett , an- 
nak az amerikai újkonzervatív, a kato- 
nai-ipari komplexummal szorosan ösz- 
szefonódó kaliforniai csoportnak a ha- 
talomra kerüléséhez, amelynek legfőbb 
képviselője Ronald Reagan elnök. Ez a 
csoport — a katonai erőfölény és a nyu- 


gati világ feletti vezérszerep visszaszer-.- 


zésének gondolatából kiindulva — máris 
lényeges feszültséget okozott a világban. 
Kérdéses, hogy a nemzetközi realitások 
később mennyire eredményeznek majd 
pozitív változásokat irányvonalában?" A 
kérdés továbbra is válaszra vár. 


v 


Végezetül néhány megjegyzés a kötet 
szerkezetéről. A bevezető tanulmány vi- 
szonylag rövid. A mondandót a 20. szá- 
zadbeli amerikai elnökök összefogott po- 
litikai portréi egészítik ki, és ezeket kö- 
veti — kommentáló jegyzetekkel — a 
külpolitikára vonatkozó 50 dokumentum, 
részben a századfordulótól 1945-ig, rész- 
ben az 1945-től napjainkig terjedő idő- 
szakból. (A dokumentumok Henry Steel 
Commager válogatásán alapulnak, aki 
kétkötetes  dokumentumgyűjteményének 
második kötetében 350 törvényt, elnöki 
üzenetet, elnöki, illetve külügymimiszteri 
nyilatkozatot szerepeltet. Békés e rendel- 
kezésre álló források között terjedelmi 
okokból kénytelen volt tovább válogatni, 
és ezeknek csupán mintegy egyhetedét 
ismertette.) 


A szerző maga állapítja meg, hogy a 
jegyzeteket, amelyeket a dokumentu- 
mokhoz fűzött, túl tömörnek minősíthe- 
tik majd. Valóban, a kényszerű terjedel- 
mi korlátok éreztetik hatásukat, némely 
dokumentum magyarázata túlságosan 
szűkszavú. (Vonatkozik ez Carter elnök 
59. direktívájára is és a kötetbe felvett 
utolsó dokumentumra, Reagan elnök 
1983. augusztusi  Stattle-i — beszédére, 
amely az , erőpolitika" elveinek legpreg- 
nánsabb kifejtése.) 


Az értékes kötet további gondozásakor 
érdemes lenne feloldani a kényszerű ter- 

jedelmi korlátozásokat, egyrészt a doku- 
mentumok körének némi bővítésével, kü- 
lönösen a legutóbbi két elnüki periódus- 
ra vonatkozóan, de mindenekelőtt a szak- 
szerű eligazító jegyzetekben foglalt hé- 


Sandinisták 


A nemzetközi közvélemény évek óta 
nagy figyelemmel és érdeklődéssel kísé- 
ri Közép-Amerika eseményeit, különös 
tekintettel Nicaraguára. Sajnos szaporod- 
nak a térség felől érkező egyre aggasz- 
tóbb hírek. A tények és összefüggések 
alaposabb megismerését, a tájékozódást 
segíti a Sandinisták című dokumentum- 
kötet, amelyet Anderle Ádám állított 
össze és látott el bevezetővel. 


A könyv nem csupán a jelen forradal- 
mával foglalkozik. Tekintélyes hely jut 
a kötetben Augusto César Sandino és az 
általa vezetett Nicaragua Nemzeti Füg- 
getlenségét Védő Hadsereg dokumentu- 
mainak. Az olvasó képet kaphat az 1927 
és 1932 között ismételten megújuló fel- 
szabadító hadjáratokról, amelyek kezdet- 

az amerikai tengerészgyalogság, 
majd az Egyesült Államak által létreho- 
zott Nemzeti Gárda ellen irányultak. 
Sandino fegyveres küzdelme jelentős si- 
kereket ért el, hiszen ismételten béke- 
kötésre, újabb választások kiírására 
kényszerítette a szembenálló erőket. 
Amikor azonban pártjának megalakítá- 
sával katonai győzelmei megszilárdításá- 
ra politikai erőket sorakoztathatott volna 
föl maga mögött, 1934-ben Somoza, a 
Nemzeti Gárda parancsnoka meggyilkol- 
tatta. Ezzel az eseménnyel elkezdődött a 
diktátor közel fél évszázados uralmának 
korszaka. 


v 


A kötet második részében Carlos Fon- 
secának, a Sandinista Nemzeti Felszaba- 
ditási Front alapítójának elemző írásai- 
ból olvashatunk. Fonseca a Somoza-dik- 
tatúra évtizedei alatt többször is fellen- 
dülő ellenzéki és gerillamozgalmak, a 
kubai forradalom, Che Guevara bolíviai 
kísérlete és általában a latin-amerikai 
forradalmi mozgalmak általános tapasz- 
talataiból levont következtetések alapján 
dolgozta ki a Felszabadítási Front stra- 
a felszabadító harcot, amely 1979-ben vé- 
gül a diktatúra megdöntéséhez vezetett. 
Fonseca körültekintően elemezte a so- 
mozista rendszer helyzetét, tömegbázi- 
sát, a nicaraguai ellenzéki mozgalmakat 
hagyományosan vezető liherális és kon- 


zagpótló háttérismeretek további gyara- 
pítasával. 


(Zrínyi Katonai Kiadó, 1984.) 
Vajda Péter 


zervatív párt tevékenységét. Figyelme ki- 
terjedt a munkásmozgalom fejlödésére és 
a diák- és értelmiségi csoportok dikta- 
túraellenes megmozdulásaira is. Ő maga 
nem érte meg a győzelmet, elesett 1976- 
ban a Nemzeti Gárdával vívott ütkö- 
zetben. 


v 


A könyv legnagyobb részét Nicaragua 
és a sandinista mozgalom mai vezetői- 
nek a győzelem (1979) utáni beszedei, 
cikkei, a velük készített interjúk tö:tik 
ki. Humberto Ortega, a Sandinista had- 
sereg főparancsnoka a forradalmi harc 
történetéről, a gerillaháború időszakáról, 
hullámvölgyeiről, győzelmeiről nyilatko- 
zik. Szól a taktikai nézeteltérésekről, az 
ezeket kisérő vitákról, a városi illegalis 
mozgalom és a hegyvidéki gerillamozga- 
lom szerepéről a népfelkelés előkészíteé- 
sében, majd a felkelés megszervezésében 
és vezetésében. 

A következő írások és beszélgetések 
Nicaragua jelenlegi fejlődésének problé- 
máival foglalkoznak. Szó esik a nicara- 
guai forradalom előtt álló legégetőbb 
problémákról: a háború vagy béke kér- 
déséről; a forradalmi hatalom megszi- 
lárdításáról; a gazdaság újjászervezésé- 
ről. Daniel Ortega elnöknek az ENSZ- 
ben 1979-ben tartott beszédéből a világ 
megismerhette a sandinista kormány kül- 
politikai célkitűzéseit, az orszag ellen a 
CIA irányításával folyó, hadüzenet nél- 
küli háború konkrét tényeit. A nicara 
guai helyzetnek ezek azak a vonatkozá 
sai, amelyekről — a helvi jelente-égér- ! 
nagyobb és fontosabb kérdésekről léven 
szó — a legtöbbet tudunk, hiszen a hír- 
ügynökségek és az újságok a külünböző 
diplomáciai akciókról és a fegyveres tá- 
madásokról, ezek következményeiről 
meglehetősen bő tájékoztatást nyújtanak. 

Arról azonban kevesebbet hallani, pe- 
dig történelmi távlatból visszatekintve 
bizonyára nagyobb jelentőséget kap, mint 
a contrák egy-egy támadása —, hogy a 
forradalom győzelme óta eltelt hat év- 
ben az állandó háborús veszélyeztetett- 
ség, a gazdasági válság ellenére nagy 
horderejű változások zajlottak le az ost- 
rom:;ett Nicaraguaban, és megimdult egy 

új társadalom építése. Széles körű föld- 
reformot hajtottak végre, s gyors ütem- 
ben zajlik a ikulturális forradalom. A 
gazdaságnak súlyos helyzete ellenére új 
rendszere alakul ki. Nicaragua szocialista 
útra lépett, de a fejletlen gazdaságú or- 
szágban — a forradalmi hatalom hege- 
móniája mellett — a tőkés szektornak 
is jelentős szerepe maradt. A forradalmi 
hatalom erősíteni igyekszik ezt az eddig 
sikeresnek tűnő szimbiózist, s így az or- 
szág fejlettségi szintjének megfelelő gaz- 
dasági struktúrát kíván kialakítani, ahol 
semmi tleddig felhalmozott émnték "nem 
vész kárba, mint ez a Jaime Wheelock 
fölművelésügyi és agrárreformügyi mi- 
niszterrel készített interjúból kitűnik. 

Az elmúlt évben megtartott választá- 
sok ráirányítottáx a figyelmet a nicara- 
guai belpolitika sajátosságaira is. A for- 
radalom vezetője, a Sandinista Nemzeti 
Felszabadítási Front — miközben hatá- 
rozott kézzel irányítja a forradalmi cé- 
lok megvalósítását és szervezi az elért 
eredmények védelmét —- nem alakított 
ki a maga számára monopolisztikus ha- 
talmi formákat, hanem pluralisztikus po- 
litikai rendszent bontakoztatott ki az or- 
szágban. Ebben a rendszerben — s ha 
elég szavazatot kapott, akkor a parla- 
mentben is helye van minden politikai 
csoportnak, amely nem támad fegyver- 
rel a forradalomra. 

A kötetben szereplő politikusok nyíl- 
tan beszélnek az elkövetett hibákról — 
némelyik a kelet-európai fül számára kí- 
séntetjesen ismerősnek tűnik — és a ki- 
javításukban elért eredményekről is. Bár 
a háborús veszély, az Egyesült Államok 
részéről az országra mehezedő nyomás, 


az amerikaiak által támogatott contrák 
támadásai arra kényszerítenék a forra- 
dalmi rendszert, hogy megszorítsa a for- 
radalomban részt nem vevő, azt külö- 
nösebben nem támogató, de az együtt- 
működésre, a beilleszkedésre hajlandó 
rétegeket, és egyre keményebben lépjen 
föl a belső ellenzékkel szemben, a poli- 
tikusok valamennyi megnyilatkozásából 
kitűnik, hogy nem engednek elképzelé- 
seikből. 


v 


A kötet jó áttekintést nyújt a nicara- 
guai forradalom múltjáról és jelenéről. 
Az eredeti dokumentumok és a hosszabb 
interjúk. mélyebb bepillantást engednek 
a sandinista vezetők gondolatvilágába, 
terveibe és az elért eredmények mellett 
a forradalom akituális problémáiba. Egy- 
egy utalás nyomán a forradalmat kísérő 
vitákról is képet kapunk. Nem szabad 
azonban elfeledkeznünk arról, hogy 
nagyrészt aktív politikusok nyilatkoznak, 
s így szavaikra a pillanatnyi politikai 
helyzet is rányomja bélyegét, hiszen vé- 
leményüktkel nem csupán önmagukat, ha- 
nem a Sandinista Nemzeti Felszabadítási 
Frontot és az általa alakított kormányt 
is képviselik. Ezért a dokumentumok ta- 
nulmányozása nem helyettesítheti az ob- 
jektív megfigyelők, történészek, szocioló- 
gusok, politológusok által készített, Ni- 
caragua teljes valóságát ábrázoló elem- 
zéseket. Ezek elkészítése a jövő nicara- 
guai és külföldi kutatóira vár. 


(Kossuth Könyvkiadó, 1985.) 
Lenkei Gábor 

VÁRKONYI PÉTER: 


Helsinki — tíz év után 


Tiz esztendővel ezelőtt, 1975. augusztus 1-én történelmi jelentőségű találkozó 
színhelye volt Helsinki: az európai államok, valamint az Egyesült Államok és 
Kanada vezetői ünnepélyes keretek között aláírták az Európai Biztonsági és 
Együttműködési Értekezlet záróokmányát, amely rögzítette az államok közötti 
kapcsolatok elveit és az együttműködés fejlesztésére vonatkozó ajánlásokat. 
Hosszú évek kemény tárgyalássorozatai után került sor erre az eseményre. A si- 
kerrel zárult folyamat elindításában jelentős szerepet játszott a Varsói Szerző- 
dés tagállamainak 1969. évi budapesti felhívása. E felhívás hangoztatta: ,., . . .az 
összeurópai együttműködés fejlesztése az egyetlen reális alternatíva és az is ma- 
rad, ellentétben a veszélyes Katonai szembenállással, a fegyverkezési verserty- 
nyel, a viszálykodásokkal, amelyeket a második világháború eredményeinek 
megsemmisítésére és Európa térképének átalakítására törekvő agresszív erők 
továbbra is igyekeznek rákényszeríteni Európára." 


A tárgyalások kiindulópontjául a történelmi tények és a jelenkori valóság 
felismerése szolgált: azaz annak a reális helyzetnek a felmérése, hogy az euró- 
pai kontinens a két világrendszer közvetlen szembenállásának a színhelye, itt 
halmozódik fel a legtöbb fegyver, e földrészen robbant ki két világháború, s 
ebben a térségben minden súlyosabb konfliktus újabb világégés veszélyével 
járna. 

A második világháború befejezését követően Európában számos ország a szo- 
cialista társadalmi fejlődés útjára lépett. Ezekben az államokban a szocializ- 
mus végérvényesen győzelmet aratott. Népük akaratából szoros szövetségi rend- 
szerben védelmezik több évtizedes vívmányaikat. E történelmi realitás felisme- 
résén és a kialakult erőegyensúly elfogadásán alapult a záróokmány aláírásá- 
hoz vezető tárgyalási folyamat, amely új, kedvezőbb feltételeket teremtett az 
európai biztonsághoz és együttműködéshez. 

Ami a Helsinkibe vezető út állomásait illeti, a Varsói Szerződés államainak 
kezdeményezései a hatvanas évek végén, a hetvenes évek elején visszhangra 
találtak más államoknál. Ez elválaszthatatlan volt a NATO-országok vezető 
köreiben végrehajtott korrekciótól, az erőviszonyok fokozatos felismerésétől 
és a realizmus felülkerekedésétől. Így sikerült rendezni olyan kérdéseket, ame- 
lyek szinte a második világháború óta mérgezték a nemzetközi légkört. A Szov- 
jetunió. Lengyelország, Csehszlovákia és a Német Demokratikus Köztársaság 
kétoldalú szerződéseket kötött az NSZK-val, amellyel rövid időn belül a Varsói 
Szerződés valamennyi tagállama kapcsolatot létesített. Létrejött a Nyugat- 
Berlinre vonatkozó négyoldalú megállapodás. A megelőző időszak eme fejle- 
ményei után ülhettek össze 35 európai ország, valamint az Egyesült Államok és 

Kanada legmagasabb rangú vezetői a finn fővárosban. Nem volt könnyű meg- 
találni a közös nevezőt két különböző társadalmi rendszerhez tartozó, mintegy 
háromtucatnyi állam között a kérdések roppant széles körében, a konszenzus 
— a megegyezés — ilyen fórumon egyedül lehetséges elve alapján. Nem volt 
könnyű, de lehetséges volt. Bebizonyosodott, hogy az európai biztonság ügyé- 
ben most először olyan kormányok nézetei eshetnek egybe — tekintet nélkül 
a köztük más, politikai és ideológiai kérdésekben fennmaradó különbségekre 
—, amelyek tudomásul veszik közös felelősségüket. 

A Magyar Népköztársaság kezdettől fogva nagyra értékelte a finn főváros- 
ban elért eredményt. Tudatában volt és van annak, hogy Helsinkiben nem 
volt vesztes fél, minden résztvevő nyert. Nem tápláltunk azonban olyan illúzió- 
kat, hogy a helsinki záróokmány aláírásával minden probléma megoldódott. 
Úgy véltük, hogy a záróokmány az enyhülés eredménye és egyben hosszú távú 
programja. Rámutattunk : az erőfeszítéseket arra kell összpontosítani, hogy az 
enyhülés politikája szilárd alapokat kapjon a sokoldalú gazdasági, kulturális, 
tudományos és emberi kapcsolatok kiépítésével, továbbá a fegyverzetek szint- 
jének csökkentésével, a leszereléssel. Vallottuk, hogy az európai politikai lég- 
kör enyhülésének tartóssága nagymértékben függ attól, hogy az elvi megálla- 
podásokat követik-e gyakorlati leszerelési intézkedések. 


Visszatekintve iaz elmúlt évtized fejleményeire, az ellentmondásos és feszültsé- 
gektől terhes nemzetközi légkör ellenére jelentős eredményekről adhatunk szá- 
mot. Helsinki szelleme ösztönző erővel hatott az .eltérő társadalmi rendszerű 
európai országok közötti kétoldalú kapcsolatok fejlődésére, és mély gyökereket 
eresztett. Jótékony hatást gyakorolt a nemzetközi légkör alakulására. E folya- 
mat egyedüli kárvallottjai a világ és Európa realitásait tagadó, az agresszív 
politikát előnyben részesítő reakciós, imperialista erők voltak. Még jóformán 
meg sem száradt a tinta a helsinki okmányon, amikor ezek az erők támadás- 
ba lendültek, . erőfeszítéseiket az enyhülési folyamat megfékezésére, megállíi- 
tására és visszafordítására összpontosítva. E támadás különösen erőteljessé 
vált a hetvenes évek végén és a nyolcvanas évek elején. A nemzetközi bizalmat 
aláásó, a belügyekbe: való beavatkozást intézményesítő konfrontációs politika 
elsősorban a szocialista országok, mindenekelőtt a Szovjetunió ellen irányul, 
célja pedig a katonai fölény megszerzése, az imperialista befolyás kiszélesítése. 

A szélsőséges köröknek sikerült elérniük, hogy a NATO-ban 1978-ban megsza- 
vazzák a hosszú távú, fokozott fegyverkezési előirányzatokat, 1979-ben az euró- 
pai rakétatelepítési határozatot, majd azt, hogy az amerikai törvényhozás ne 
ratifikálja az aláírt SALT—II szerződést. A jelenlegi időszakban kontinensünk 
és a világ békéjét különösen veszélyeztetik a világűr militarizálására irányuló 
amerikai tervek, amelyek megvalósításába be akarják vonni a NATO-szövet- 
ségeseket is. Nyugat-Európában folytatódik az amerikai közepes hatótávolságú 
nukleáris rakéták telepítése. A NATO fokozza erőfeszítéseit a hagyományos 
fegyverek újabb típusainak kifejlesztésére és hadrendbe állítására. 

Mindezek következtében súlyosan károsodtak a nemzetközi helyzet alakulá- 
sában meghatározó jelentőségű szovjet—amerikai kapcsolatok. Ebben a hely- 
zetben a Szovjetunió és a vele szövetséges szocialista országok fokozták erőfe- 
szítéseiket, hogy e káros folyamatokat megállítsák. Arra törekedtek és törek- 
szenek, hogy a nemzetközi kapcsolatokat tereljék vissza a normális mederoe, 
vessenek gátat a fegyverkezési hajszának, szabadítsák meg Európát és az egész 
világot a tömegpusztító fegyverektől, állítsák helyre az államok közötti bizalom 
légkörét, és érdemi tárgyalások útján oldják meg a vitás nemzetközi kérdése- 

ket. Kialakították közös álláspontjukat a helyzet alakulásáról, annak okairól, 
s előterjesztették elgondolásaikat és kezdeményezéseiket a feszültségből kiveze- 
tő utakról, lehetőségekről. A Varsói Szerződés tagállamai a Politikai Tanács- 
kozó Testület 1983. évi januári prágai politikai nyilatkozatában, majd a hét 
szocialista ország vezetőinek 1983. évi júniusi közös nyilatkozatában világossá 
tették, hogy nem engedik a kialakult katonai erőegyensúly megbontását: ez 
az egyensúly korunk alapvető realitása, ettől elválaszthatatlan a nemzetközi 
béke és a biztonság. Kifejezésre juttatták azt is, hogy az erőfölény megterem- 
tésére irányuló lépésekkel szemben megteszik a szükséges ellenintézkedéseket. 
1985 májusában újabb húsz évre meghosszabbították a szocialista országok po- 
litikai-védelmi szerződésének hatályát. 

Egyúttal ismételten elkötelezték magukat a béke, az enyhülés eredményei- 
nek megőrzésére, a két világrendszer országai közötti kapcsolatoknak a békés 
egymás mellett élés elvei alapján történő alakítására. A világpolitika legsürge- 
tőbb problémáira megoldást kínáló konkrét és reális javaslatokat terjesztettek 
elő. Ezek a nukleáris és a hagyományos fegyverzetek korlátozását, a katonai 
szembenállás szintjének csökkentését irányozzák elő, garantálnák a béke 
megőrzését, s jelentősen elősegíthetnék a bizalom helyreállítását és a nem- 
zetközi feszültség csökkentését. Közülük kiemelkedik a Szovjetuniónak az a ja- 
vaslata, hogy a nukleáris hatalmak kövessék a példáját, és mondjanak le az 
atomfegyverek elsőként való alkalmazásáról. Nagy szolgálatot tenne a béke 
ügyének. ha a két katonai szövetségi rendszer, a Varsói Szerződés és a NATO 
megállapodna arról, hogy lemondanak a katonai erő alkalmazásáról és vállal- 
ják, hogy békés kapcsolatokat tartanak fent egymással. A Szovjetunió javas- 
latai. a Varsói Szerződés indítványai nem helyezkednek a , mindent vagy sem- 
mit" álláspontjára. E javaslatok, amelyek a másik oldal biztonsági érdekeit is 
figyelembe veszik, arra irányulnak, hogy az elérhető és lehetséges megállapo- 
dások tető alá kerülhessenek. 

Kiemelkedő jelentősége van annak, hogy a Szovjetunió a feszültség növeke- 
désének éveiben, a konfrontáció elemeinek veszélyes mértékű szaporodása elle- 
nére ís folytatta következetes lenini békepolitikáját. Mindig abból indult ki, 
hogy a feszült helyzetben még határozottabb harcot kell folytatni a militarista 
erők megfékezésére, az események menetének pozitív irányba fordítására, az 
enyhülési folyamat megújítására. Szilárd elvi magatartása döntő szerepet ját- 
szott abban, hogy ez év tavaszán Genfben tárgyalások kezdődhettek az űr- 
fegyverkezés megelőzéséről, a hadászati s közepes hatótávolságú nukleáris fegy- 
verek korlátozásáról és csökkentéséről. Helsinki szellemét fejezné ki, az euró- 
pai kontinens sorsát is kedvezően befolyásolná, ha a genfi tárgyalások napi- 
rendjén levő fegyverek kölcsönös, szoros összefüggéséből kiindulva sikerülne 
megakadályozni a világűr militarizálását és megállapodni a fegyverzetek min- 
den kategóriájában a radikális csökkentésről. 

A szovjet tárgyaló fél konstruktív szándékait fejezte ki a Szovjetunió dön- 
tése arról, hogy ez év novemberéig egyoldalúan felfüggeszti a közepes hatótá- 
volságú :rakétáinak a telepítését, és leállítja más válaszintézkedések végrehaj- 
tását. Ugyancsak nagy jelentőségű volt a Szovjetuniónak az a döntése, hogy 
augusztus 6-tól egyoldalúan : felfüggeszt minden atomfegyver-kísérletet. A szov- 
jet moratórium 1986. január 1-ig szól, de továbbra is érvényben marad, ha az 
Egyesült Államok lemond az atomfegyver-kísérletek folytatásáról. Az Egyesült 
Államokon a sor, hogy a szovjet lépésekhez hasonlóan bizonyítsa jószándékát, 
érdemben járuljon hozzá az egyenlőség és az egyenlő biztonság elvének betar- 
tásán alapuló eredmények eléréséhez a genfi tárgyalásokon. 

Az utóbbi években a feszültség növekedése, a biztonságot fenyegető veszélyes 


6 VÁRKONYI PÉTER 


fejlemények cselekvésre, a béke megvédése érdekében fokozott erőfeszítésekre 
késztették a józan, felelős nyugat-európai vezető politikusokat is. Európa nyu- 
gati felén is felismerték. hogy a béke megőrzése csak kapcsolatok fenntartá- 
sa révén lehetséges, hogy csupán ez szavatolhatja az olyan fokú kölcsönös bi- 
zalmat, amely mellett elérhető a felhalmozott fegyverzetek mennyiségének 
csökkentése, a kölcsönös biztonság. E felismerésekről tanúskodik, hogy eltérő 
mértékben és intenzitással ugyan, de a nyugat-európai országok keresik a pár- 
beszéd lehetőségét, szorgalmazzák a szocialista országokkal való kapcsolatokat. 
Ez az oka annak, hogy miközben fokozódott a nemzetközi feszültség és szem- 
benállás, mégis folytatódtak a kelet- és nyugat-európai államok közötti magas 
szintű találkozók. 

A helsinki folyamat fontos tanulsága: ha a tárgyaló felek mindegyikénél meg- 
van a politikai akarat, akkor a legbonyolultabb kérdések is megoldhatók. En- 
nek és egyben a helsinki folyamat realitásának bizonyítéka, hogy a fe- 
szült helyzet körülményei közepette is érdemi és kiegyensúlyozott dokumentum 
elfogadásával fejezte be munkáját a madridi találkozó 1983 őszén. Az általa 
életre hívott stockholmi konferencia pedig a helsinki folyamatot egy új, fontos 
dimenzióval bővítette. Ez azért is nagy jelentőségű, mert az enyhülési folya- 
mat megtorpanásának nem kis mértékben az az oka, hogy a politikai enyhü- 
lés nem terjedt ki a katonai területekre, nem valósult meg a fegyverzetcsök- 
kentés. A stockholmi konferencia ugyan nem helyettesítheti a leszerelési tár- 
gyalásokat, de a bizalom- és biztonságerősítő intézkedések elfogadásával je- 
lentősen hozzájárulhat azok előmozdításához, a kölcsönös bizalom erősítéséhez. 


A Magyar Népköztársaság a többi szövetséges szocialista országgal szoros 
együttműködésben jelentős erőfeszítéseket tesz az enyhülési folyamat vívmá- 
nyainak megőrzéséért és továbbfejlesztéséért, a helsinki okmányban foglaltak 
maradéktalan valóra váltásáért, az érdemi előréhaladásért az együttműködés 
minden területén. 

Megítélésünk szerint az enyhülésnek, a békés fiak mellett élésnek és a 
normális államközi kapcsolatok fejlesztésének nincs ésszerű, elfogadható alter- 
natívája. Következésképpen nincs egyetlen olyan kérdés sem, amely tárgyalá- 
sok útján ne lenne megoldható. A jelenlegi körülmények között különc- jelen- 
tősége van az egyenlőség és az egyenlő biztonság elvének. Az egyenlőség elvé- 
nek alkalmazása kizárja az erőpolitika, a nyomás, az ultimatív fellépések lehe- 
tőségét. Az egyenlő biztonság elvének betartása pedig arra kötelez, hogy min- 
den érdekelt fél jogos biztonsági igényeinek figyelembevételével törekedjék 
megállapodásokra a fegyverzet csökkentésében, a leszerelés előmozdításában 
és a békés kapcsolatok kiterjesztésében. 

A mai feszültebb nemzetközi helyzetben is az érdemi párbeszéd fenntartásá- 
ra, a kapcsolatok ápolására törekszünk a más társadalmi rendszerű országok- 
kal. Történelmi tapasztalatok bizonyítják, hogy míg a kapcsolatok meglazítása 
vagy megszüntetése nagyon rövid idő alatt mehet végbe, addig a helyreállítá- 
sukhoz hosszú idő és nagy erőfeszítés szükséges. Ezért becsüljük és óvjuk a 
nemzetközi kapcsolatok építésében eddig elért eredményeket. Azon fáradozunk, 
hogy a párbeszédek rendszeressé váljanak, hogy megegyezéshez vezessenek. 
Ilyen célok érdekében használta és használja fel a magyar külpolitika is a lehe- 
tőségeit, hogy kapcsolatot tartson a tőkés világ reálisan gondolkodó erőivel. 
Ezek a kontaktusok a feszültebb nemzetközi légkör idején talán még fonto- 
sabbak. mint egyéb körülmények között. Elvi alapokon nyugvó, következetes, 
a realitásokkal mindenkor számot vető külpolitikánknak is köszönhető, hogy a 

világban megbízható szövetségesként és korrekt partnerként tartanak számon 
bennünket. 

Nemzetközi tevékenységünk tapasztalatai megerősítenek bennünket abban, 
hogy a jelenlegi feszült nemzetközi helyzetből kivezető utat a kontaktusok szé- 
lesítése, a politikai megoldások keresése révén lehet megtalálni. Szerény lehető- 
ségeinkkel a jövőben is arra törekszünk, hogy külpolitikánk, nemzetközi kap- 
csolataink alakítása révén, szocializmust építő hazánk érdekeinek megfelelően 
elősegítsük a feszültség csökkentését, a békés viszonyok megszilárdulását, a 
Helsinkiben elfogadott elvek és ajánlások maradéktalan végrehajtását. Ebben 
minden európai állam érdekeltsége nyilvánvaló. 

Úgy érezzük, e tevékenységünk elismerése, országunk megbecsülése is tük- 
rözödik abban, hogy a madridi találkozó döntése nyomán ez év őszén Buda- 
pesten kerül sor a kulturális fórum megrendezésére. Abban bízva készülünk 
a találkozóra, hogy az az együttműködés egyik fontos területén — az európai 
kulturális örökség ápolásának. az európai kultúra együttes gyarapításának, a 
kulturális értékek szélesebb cseréjének ösztönzésével — további hozzájá- 
rulást jelent majd az európai együttműködés fejlesztéséhez, és szélesíti a Hel- 
sinkiben megalapozott utat, amelyen haladni szeretnénk. 

Az Európai Biztonsági és Együttműködési Értekezleten részt vevő államok 
külügyminiszterei az évfordulón ismét a finn fővárosban gyűltek össze, hogy 
méltóképpen megemlékezzenek a helsinki záróokmány aláírásának 10. évfor- 
dulójáról. E politikai szintű találkozó már önmagában is feszültséget enyhítő té- 
nyező volt a világpolitikában, és szemléletesen mutatta, hogy a résztvevőket 
komoly érdekek fűzik a helsinki folyamat életben tartásához és továbbfejlesz- 
téséhez. Biztató, hogy az ünnepi megemlékezésen részt vevők megerősítették 
államaik elkötelezettségét a helsinki záróokmány maradéktalan végrehajtása 
mellett, s méltatták az európai biztonság és együttműködés folyamatának jelen- 
töségét. Az elhangzott szavak hitelét azonban tettekkel kell megteremteni, és 
a továbbiakban még nagyobb erőfeszítésekre van szükség ahhoz, hogy a helsin- 
ki folyamat valóban visszafordíthatatlanná váljék. 

A helsinki záróokmány aláírása óta eltelt idő tanulsága, hogy az európai biz- 
tonság és együttműködés programjának végrehajtása nem egyenes vonalú, tö- 
retlen folyamat, hanem olyan, amelyben sikerek és kudarcok, előrehaladás és 
visszaesés váltogathatják egymást. Az utóbbi években kialakult kiélezett és 
veszélyekkel terhes folyamatot semmi esetre sem tekintjük visszafordíthatat- 
lannak, és minden eszközzel harcolunk a nemzetközi helyzetet károsan be- 
folyásoló tendenciák ellen. Az enyhülést az emberiség alapvető érdekei által 
diktált, a népek óhaját kifejező folyamatnak tekintjük, amely ha megtorpa- 
násokon és buktatókon keresztül is, de utat tör magának, és a nemzetközi 
kapcsolatok, mindenekelőtt a kelet—nyugati tiszony uralkodó irányzatává vá- 
lik. 

E folyamat lényegét jelentik azok a konkrét kontaktusok, amelyek a helsin- 
ki záróokmányt aláíró különböző társadalmi rendszerű országok közt kialakul- 
tak. E kapcsolatok megőrzése, fejlesztése hozzájárul a népek közötti bizalom és 
megértés fenntartásához, elmélyítéséhez. a kölcsönösen előnyös együttműködés 
szellemének és gyakorlatának erősítéséhez, s egyúttal megakadályozhatja a hi- 
degháborús törekvések érvényesítését. Mindenesetre azon munkálkodunk, hogy 
a történelem igazolja optimizmusunkat: kontinensünk és a világ realitásainak 
elfogadása, a háborús veszély elhárítását szolgáló párbeszéd fenntartása, a po- 
litikai szándék a vitás kérdések tárgyalásos rendezésére elősegíti az európai 
biztonsági és együttműködési folyamatot. 


KOZMA FERENC: 


Döntések és előkészítésük 
a gazdaságpolitikában 


nA tompo élű kés az ujjat farogja, nem a fát." 
(Francia közmondás) 


Az elmúlt évben igen jelentős elhatározások születtek gazdaságirányítási rend- 
szerünk továbbfejlesztését illetően. A változtatások a vállalati önálló cselek- 
vési tér és a központi gazdaságpolitikai irányítás hatékonyságának párhuza- 
mos növelésére irányulnak, mégpedig — ésszerűen — oly módon, hogy folya- 
matosan biztosított legyen a kettő szinkronja. Abban a vitában, amelynek szél- 
sőséges álláspontjai a vállalati önállóságot, a vállalkozókészséget és az erős, ha- 
tékony gazdaságpolitikai irányítást egymással szembeállították mint egymás- 
sal összeegyeztethetetlen elveket, végül is a reális nézetek kerekedtek felül: 
az a józan álláspont, amely az aktív állami gazdaságirányítást, az állami szin- 
tű gazdaságpolitikai döntéseket a hatékonyságra és a piaci versenyképességre 
orientált, önálló vállalati tevékenység feltételeinek létrehozójaként és segítője- 
ként fogja fel, egyben tagadva a vállalkozásokat bénító, részletekbe menő szer- 
vezetigazgatás célszerűségét is. 

A makroökonómiai szintű gazdaságpolitikai döntések alapvető feladata, hogy 
a vállalati nyereségérdekeltség feltételeinek komplex befolyásolásával bizto- 
sítsa : 


6 az újratermelés zavartalanságát ; 

0 a hatékony és újító szellemű vállalati gazdálkodás közgazdasági , tápta- 
laját" ; 

e a fággázászágtéjtésztbű stratégia megvalósulását. 

A népgazdasági döntések zöme a stratégiai irány kitűzésével és a gazdasági 
folyamatszabályozással kapcsolatos. Mindez élesen veti fel a gazdaságpolitikai 
döntések minőségének kérdését. A döntések minőségén sok minden értendő, 
többek között a következők: 

0 a lehetséges főbb alternatívák egymással való érdemi ütköztetésén ala- 
puljanak; 

0 tükrözzék azt az érdekkonszenzust, amely feltétele a :ÉGFENAÍLÁSHAK: 

0 foglalják magukban a kisebb-nagyobb pályamódosítások lehetőségét, végig- 
gondolva ezek távolabbi kihatásait is; 

0 a célok kijelölésével együtt a megvalósítási módozatok alternatívái között 
is válasszanak, beleértve ebbe is a pályakorrekciók átgondolását és beépítését; 

60 biztosítsák a végrehajtás figyelemmel kísérésének, ellenőrzésének és a köz- 
bejövő akadályok, feszültségek feloldásának eszközeit. 

A különféle cselekvési alternatívák latolgatása jelenti a döntés lényegét: azt, 
hogy milyen hátrányokat érdemes elviselni milyen előnyök kedvéért, miképp 
lehet az elkerülhetetlen hátrányokat minimálisra csökkenteni az előnyök mi- 
nél kisebb fokú megnyirbálásával vagy veszélyeztetésével. Ha csak egy vonalon 

futtatjuk végig elképzelésünket, óhatatlanul a remélt előnyök bűvkörébe esünk: 
nem készülünk fel a hátrányok kiküszöbölésére, elviselésére, ellensúlyozására. 
Ugyancsak számolnunk kell a pályamódosítási lehetőségekkel (vagy esetleg 
kényszerekkel) és a lehetséges pályamódosítások következményeivel. A még oly 
reális és helyes célok kijelölése sem sokat ér, ha nem gondoljuk ugyanolyan 
alaposan végig, megvitatva és egyeztetve azoknak az egyéneknek, kollektívák- 
nak, rétegeknek az érdekeit, akiknek érdemi közreműködése nélkül az elgon- 
dolások csupán papíron maradnak s akik munka- és életkörülményeire a dön- 
tés végrehajtása befolyással lesz. A gazdálkodási mechanizmusoknak végül is 
azt a konszenzust kell kifejezésre juttatniok, amely az érdekegyeztetés folya- 
matában létrejön. 

Ha a lehetséges variánsok közül kiválasztott, ismereteink szerint a legreáli- 
sabb célok és eszközök döntésre kerülnek s a koncepció tükrözi a társadal- 
mi egyetértést, mérlegelendő még az is, hogyan lehet ellenőrizni a megvaló- 
sulást. Csak abban szabad döntenünk, aminek megvalósítását garantálni tud- 
juk, amiben viszont a döntés nem tűr halasztást, ott a végrehajtás ellenőrzé- 
sének megtervezése és véghezvitele legalább olyan fontos eleme a döntésnek, 
mint a helyes cél és a célravezető eszközök kiformálása. Továbbá, az ellenőr- 
zéskor szólalnak meg a korrekcióra felhívó jelzőcsengők is, amelyek nélkül 
nehéz elképzelni a nagyobb feszültségek megelőzését és a változó környezethez 
való rugalmas alkalmazkodást. 

A gazdaságpolitikai döntések minőségét alapjában három tényező határozza 
meg: a rendelkezésre álló információk köre és valóságtartalma, az információk 
feldolgozásának színvonalától függő javaslatok minősége, s végül az, hogy 
a javaslatok olyan döntési fórum elé kerüljenek, amelynek szakmai és poli- 
tikai tájékozottsága, helyzet- és lehetőségmegítélési képessége, utasítási és el- 
lenőrzési köre — egyszóval kompetenciája — megfelel a leendő döntés tárgyá- 
nak és horderejének. Az, hogy maga a makroökonómiai horderejű döntést 
hozó, kompetens felső állami vagy párttestület a vita során milyen álláspontra 
jut, a döntési folyamatnak csak egy meghatározott végső fázisa: mondhatnánk, 
a , jéghegy tengerből kiemelkedő csúcsa". E végső fázisban igen nagy szerepe 
van a különböző párt- és állami szervek közötti munka- és hatásköri meg- 
osztásnak, e szervek összetételének, az egymáshoz való viszony szabályozott- 
ságának. A nem megfelelő információk alapján, egyoldalú szemlélettel készí- 
tett döntéselőkészítő anyagok (előterjesztések) birtokában azonban a legát- 
gondoltabb népgazdasági döntési struktúra sem tud kellő eredményességgel 
működni. A döntés minősége javarészt az előkészítő munka közben dől el. 
Ezért az alábbi gondolatsort kifejezetten az előkészítés koncepcionális kér- 
déseire koncentrálom. 

Jelenlegi népgazdasági döntéselőkészítési gyakorlatunkat a következők jel- 
lemzik. 

€ Az előkészítést nagyrészt az állami, minisztériumi jellegű apparátusok 
végzik. A társadalmi jellegű (a minisztériumi hierarchiától független) inicia- 
tíva befolyása a döntéselőkészítő anyagokra gyenge: ez vonatkozik a döntés 
kezdeményezésére, a szempont- és érdekegyeztetésre s az előterjesztések vég- 
ső formájának kialakítására egyaránt. 

0 A döntéselőkészítő anyagok zöme , egyenirányított": egy adott probléma 
közvetlen megoldására koncentrál, és egy adott megoldást aján! elfogadásra. 
Nem kellő mértékű a szélesebben és mélyebben tovagyűrűző hatások figye- 

lembevétele, és igen gyakran hiányosak az érdemi cél- és eszközmegoldási 
variánsok az előterjesztésben. j 

0 A döntési téma- és szintszelekciós mechanizmus fogyatékosan működik, 
amelynek következtében a döntésre érett kérdések az optimálisnál jóval ma- 
gasabb szintre jutnak , fel". De nem kielégítő a tervezett intézkedések rend- 
szerszemléletű beilleszkedése sem a már működő vagy működtetni szándékozott 
mechanizmusokba. Ezért fordulhat elő, s nem is ritkán, hogy egymásnak el- 
lentmondó követelményeket támasztunk a vállalati gazdálkodással szemben. 

e Végül, az előkészítés folyamán gyakran háttérbe -szorul a tervezett intéz- 
kedés végrehajtásának elemző kontrollja és a végrehajtási zavarok esetén be- 
lépő korrekciós mechanizmusok előzetes átgondolása. 

A felsorolt, alapvetőnek tekinthető hiányosságok okai szorosan összefüggnek 
az előkészítés , apparátusoentrikus" és , egyenirányított" jellegével. Ezt közve- 
tetten az is bizonyítja, hogy a felső gazdasági vezetés harca a döntések , fölfelé 
áramlása", ellentmondásossága, a kontroll és a korrekció hézagossága ellen 
mindeddig csak részleges eredményekkel járt. Feltételezhető, hogy a döntéselő- 
készítés struktúrája komolyabb átgondolásra, javításra szorul. 

Próbáljuk végigkövetni a népgazdasági döntéselőkészítés ma alkalmazott 
stechnológiáját". 

€ Adott a szükséglet: valahol, valamilyen feszültség támad, vagy előrehala- 
dási lehetőség, esetleg váratlan akadály keletkezik. Tételezzük fel, hogy ez való- 
ban népgazdasági szintű döntést igényel, vagyis a vállalatok és egyének reflex- 
szerű viselkedésétől nem várható a feszültség automatikus megoldása. 


Nem bonyolítom a helyzetet azzal az — egyébként gyakran előforduló — eset- 
tel, amikor egy vállalati igazgató, megyei tanácselnök vagy minisztériumi osztály- 
vezető által érdemben megoldható problémát kormányzati szintre , passzolnak fel". 
A , kormányzati szint" fogalmában — ugyancsak az egyszerűség kedvéért — nem 
választom külön az állam és a párt döntési illetékességet (a döntést előkészítő fo- 
lyamat kilenctized részében ugyanis nincs érdemi differencia !). 


A problémát mindenki érzékeli: a vállalatoktól a kormányig bezárólag. A 
keletkező feszültségre a vállalatok és az egyének viselkedésükkel reagálnak, de 
tömegesen futnak be az irányító apparátusokhoz direkt jelzések is. A megoldás- 
ra vonatkozó igények zöme a vállalatoktól és a társadalmi szervektől sugárzik 
a gazdaságirányítási központok felé. A problémát vagy maguk a felső szervek 
tűzik napirendre, vagy pedig az ügyben érintett főhatóságok. 

0 A minisztériumoknál összegyűlnek az , ötletek". Ezek zöme az , első vo- 
nalból" — a vállalati, tanácsi stb. szférából — jön, és valamelyikük termékeny 
talajra ís talál az adott apparátusban: vagy egy vezető munkatárs azonosul az 
elképzeléssel, vagy egy beosztott. Az előbbi esetben eleve erősen behatárolt 
az ötlet sorsa: élre kerülését a hivatali hierarchia csaknem biztosan szavatol- 
ja. Az utóbbi esetben reális verseny alakulhat ki a szakemberbeosztottak ál- 
tal kreált vagy felkarolt megoldási módozatok között: az ügyben rendezett ér- 
tekezletek során valamelyikük eljut a , hatóság álláspontjának" rangjáig. 


Hogy melyikük, azt sok minden befolyásolja: a javasoló érvelési képességétől 
az értekezlet elnökének korábbi szakmai előéletéig és egyéni szintetizáló képessé- 
géig bezárólag. 


Ez a szelekció primitívebb fajtája, amelyen — éppen a döntések minőségének 
emelése érdekében — igyekszünk túllépni. Ma már szerencsére a szelekció fo- 
lyamatába sok esetben bekapcsolódnak a , frontkatonák" is: az említett értekez- 
letekre meghívást kapnak az érintett vállalatok, tanácsi szervek, társadalmi 

szervek, tudományos intézmények stb. szakemberei. Érvelhetnek, bővíthetik 
az apparátus informáltságát, vagyis befolyásolhatják a megoldási lehetőségek 
közötti választást. A továbbjutásra legesélyesebb variáns azonban végül is egy 
— az apparátus által legjárhatóbbnak ítélt — megoldási mód (esetleg annak 
egy , tól-ig" változata). Ez válik az előterjesztő szerv hivatalos véleményévé, 
egyben az első — tehát helyzeténél fogva determináns — írásbeli anyaggá. 


0 Sor kerül az előterjesztéstervezetté előlépett ötlet részletes kimunkálására. 
Ebbe csatlakozik az illető főhatóság egész információs bázisa és teljes feldol- 
gozási szakismerete. Külső szemlélők számára reprodukálhatatlan számítások 
látnak napvilágot, amelyek alapján következtetések születnek múltra, jelenre 
és jövőre. Az igazsághoz hozzátartozik annak megállapítása, hogy ezek rend- 
szerint lelkiismeretesen, nagy szakszerűséggel készülnek, s ha az anyag ol- 
vasója kiindulópontként tudomásul veszi a helyzetelemzés realitását, a kivá- 
lasztott megoldási variáns helyes (egyedül lehetséges) voltát és a további ki- 
hatásokra vonatkozó előrebecslések helyességét, akkor az egész logikai épít- 
ményt elfogadhatónak találja. Vita legfeljebb a mértékeken, az ütemezésen 
és a hátrányos helyzetbe kerülők kompenzálásának módján, illetve nagyságán 
bontakozhat ki. 


0 Ezt az anyagot egyeztetik más főhatóságokkal, amikor is tényleges ér- 
dekkonfrontációra kerül sor. Az , A" főhatóság megítélése ugyanis óhatatla- 
nul figyelmen kívül hagyja (vagy csak alárendelt szempontként veszi figye- 
lembe) a ,B...N" főhatóság szempontjait, érdekeit. Az érdekkonszenzus leg- 
többször még azelőtt megteremtődik, mielőtt az anyag a döntést hozó szerv 
elé kerül: vagy a megoldásban hátrább sorolt tárcák valamilyen (anyagi vagy 
erkölcsi) , kártalanítása" útján, vagy pedig az előterjesztésben foglalt tenni- 
valók egyértelműségének rovására. Nem biztos, hogy az előbbi tartalmazza a 
választhatók közül a jobbik megoldást. Az utóbbi viszont de facto a döntés el- 
odázása, hiszen egy általános, többféleképpen értelmezhető döntéssel a vég- 
rehajtás során vagy nem lehet mit kezdeni, vagy pedig annak olyan önkényes 
értelmezését teszi lehetővé, ami újabb feszültségek melegágyává válik, vagyis 
újabb egyezkedési huzavona indul meg. 


Az egyeztető társszerveknek végül is hivatásuk jelezni a saját , szakmájuk- 
ban" előrelátható tovagyűrűző hatásokat és érdekütközéseket, a jelzett intéz- 
kedéstől várható feszültségeket, s feladatuk javaslatot tenni az eredeti kon- 
cepció mindezeket figyelembe vevő korrekciójára. Többre nem futja sem in- 
formációjukból, sem szakértelmükből — de még idejükből sem, hiszen a ren- 
delkezésükre álló néhány hét csak töredéke annak az időnek, amelyet az elő- 
terjesztő az alapanyag összeállítására fordíthatott. Az alapkoncepciót tehát 
érdemben opponálni még akkor sem tudnák, ha a felvetett problémára ne- 
tán egészen elütő megoldási elképzeléseik volnának, vagy ha súlyos érdekkonf- 
liktust éreznének az előterjesztéstervezet tartalma és az általuk befogott szak- 
terület érdekei között. 

8 Az egyeztetést követően elkészül a korrigált előterjesztés. Ennek szövegé- 
ben az egyeztetés háromféle nyomot hagyhat: (a) vagy sikerül a tárcaérdekeket 
érdemben közös nevezőre hozni (ez rendszerint a kisebb jelentőségű ügyekre vo- 
natkozik), s akkor a döntési tervezet szövege érdemben módosul; (b) vagy a 
,t70"-elvén jutnak egy nevezőre (ez a kompromisszumok többsége), ami a 
szöveg elbizonytalanodásában, általánossá válásában jut kifejezésre; (c) vagy 
pedig megmarad a nézetkülönbség, s ebben az esetben a döntésre hivatott ma- 
gasabb fórum különvéleményekkel tűzdelt előterjesztést kap kézhez. Az utób- 
biak az esetek igen nagy hányadában nem annyira a megvalósítandó lépések 

lényegét érintik (mint jeleztem: e téren az egyeztetésre kötelezett tárcák nem 
versenyképesek a szöveget fogalmazókkal!), hanem. a saját szempontjaikat is 
kielégítő , kártérítések" módjára és mértékére vonatkoznak. 


6€ A dönteni hivatott szerv bizonyos esetekben társadalmi vitát igényel, 
ami jelenlegi gyakorlatunkban a társadalmi és az érdekképviseleti szervek ve- 
zető testületeinek vitáját és véleményezését jelenti. 


Itt nem az a baj, hogy nem milliós tömegek bevonásával tartanak vitákat: az 
ilyen viták a műszaki, tervezési, piacpolitikai, pénzügyi stb. szakértelmet, nemzeti 
vagy nemzetközi látószöget követelő kérdésekben (vagyis a makroökonómiai szintű 
előterjesztések nagyobbik hányadánál! óhatatlanul formálisak, eredményeik hasz- 
nálhatatlanok volnának. Helyesnek látszik tehát az hogy a vita a maguk hatóterüle- 
tének problémáit rendszerint jól ismerő és képviselő szervezetek és egyesületek ve- 
zető testületeire koncentrálódjék (hangsúlyozom: országos gazdaságpoliítikai döntések 
előkészítéséről van szó; a helyzet egészen más egy helyi jelentőségű döntés esetében !). 
Azt viszont nem lehet helyeselni, hogy a vita a döntés határidejét sokszor csak né- 
hány héttel előzi meg, és lényegében a már kész határozattervezet felett rendezik 
meg. A megkérdezetteknek így nincs módjuk arra, hogy alapos, tényekkel alátá- 
masztott és többlépcsősen átgondolt érvelő, bizonyító anyagot dolgozzanak ki el- 
térő álláspontjaik indoklására. De az előterjesztést készítők ís képtelenek — éppen 
az időhiány miatt — arra, hogy a vitában elhangzott fontosabb megjegyzések ny9- 
mán kialakuló variánsokat érdemben megjelenítsék az előterjesztésben (népgaz- 
dasági és társadalmi tovagyűrűző hatások stb.). 


A viták eredménye íly módon többnyire a szöveg helyenkénti finomítására 
redukálódik: rendszerint az általánosabb megfogalmazások irányában. 


0 Végül a felvetett problémára adott választ beterjesztik a döntésre hivatott 
szervhez. 


E felsőbb szerveknek rendszerint van ugyan egy minimális szakapparátusa (tit- 
kársága), amely azonban rendszerint nem képes véghezvinni az előterjesztés utol- 
só kontrollját. 

Az apparátus ugyanis túlterhelt adminisztratív ügyekkel, az ott dolgozó szakem- 
berekre igen széles terület gondozása hárul. Következésképpen sem idejük, sem 
szaktudásuk nem elégséges ahhoz, hogy a végső érdemi kontrollt maguk végezzék 
el. (Valószínű, hogy nem ís volna helyes több tucat, olykor több száz ember mun- 
kájának eredményét egy még oly széles szaktudással rendelkező ,meós" szakvé- 
leményétől is függővé tenni!) 

A megoldást tehát egy szakértői zsűriztetés (opponencia) jelenthetné, amely- 
nek megszervezése ismét túlhaladja a kis létszámú titkársági apparátusok erejét 
(amikor ezt mégis megteszik, az eredmények rendszerint íÍgen kedvezőek!). 


Az előterjesztések végső formája és a döntést meghozó tárgyalás között jó 
esetben is legfeljebb egy-két hét marad, ami a döntésre hivatott testület tag- 
jaiínak egyéni, érdemi felkészüléséhez is hallatlanul kevés, egy pótlólagos kont- 
rollvizsgálathoz pedíg: végképpen elégtelen. Az utolsó kontroll tehát elmarad. 


8 A dönteni hivatott szerv végeredményben egy — , szakapparátusi"?" — va- 
riánst vitat meg, olyan érveléssel alátámasztva, amely alapvetően az előterjesz- 
téssel megbízott főhatóság véleményét, érdekeit tükrözi, s egyúttal tartalmazza 
a tárcaközi egyeztetésen kialakult kompromisszumokat. Ha nem , ordít" az elő- 
terjesztés szakszerűtlensége, az egyeztetés hiánya vagy az, hogy politikailag 
végrehajthatatlan, akkor e testület apróbb, , cizelláló" jellegű módosításokkal 
elfogadja az előterjesztést. Nem is nagyon tehet mást. Nem rendelkezik ugyan- 
is önálló információs forrásokkal és elemzési bázisokkal ahhoz, hogy az adott 
ügyben , sztereó látása" alakuljon ki: elsősorban 4 döntésre érett ügy szűkebb 
értelemben vett szakmai vonatkozásaiban. 

Ez nem a felső szintű szerv gyöngesége: egyszerűen a társadalimmi munkameg- 
osztás velejárója. E testületekben politikusok ülnek, akik biztos érzékkel tapint- 
hatnak rá egy gazdasági intézkedés kül- és belpolitikai hatására, a különböző szak- 
vagy társadalmi szervek későbbi álláspontjainak eltéréseire, üÜütközőpontjaira, a 
döntések lehetséges negatív társadalmi hatásaira, de nem várható el tőlük, hogy 
végigjátsszák az előterjesztések összes műszaki, szervezési és közgazdasági vonat- 
kozásait, valamint végiggondolják a megoldás összes számba vehető egyéb módo- 
zatait, azok műszaki, szervezési és közgazdasági vonatkozásaival együtt ahhoz, hogy 
végül is emberi számítások szerint a legjobban dönthessenek. Mindezt az előkészí- 
tésnek kellene felszínre hoznia számukra, mégpedig időben jóval előbb. 

Az előbbiekben kifejtett gondolatok alapján érdemes néhány következtetést 
megkockáztatni. 

Az első a döntési anyagok szakszerűségének kérdése. Szűkebb értelemben 
véve e szakszerűséghez a legtöbb esetben nem férhet kétség. A főhatóságok ki- 
válóan képzett elemző és koncipiáló szakembergárdával rendelkeznek, illetve 
módjuk van elsőrendű szakembergárdát biztosítani, azt felfrissíteni, továbbké- 
pezni, s ezt általában meg is teszik. Inkább ott mutatkoznak szakszerűségi 
problémák, ahol az adott szakapparátus információs és szintetizálási horizontja 
óhatatlanul végződik: a térben és időben sokadlagos kihatások felmérése 
területén. E főhatóságoknak ugyanis elkerülhetetlenül , sarkított" szemlélet- 
módjuk van. 

A vállalati gazdálkodás reális gondjaihoz, bajaihoz képest a főhatóságok bi- 
zonyos szemszögből a , sztratoszférában" lebegnek: adatbázisuk már összesített, 
információik már eléggé általánosítottak, szemléletmódjuk óhatatlanul mezo- 
ökonómiai. Ez a helyzet akkor is fennáll, ha szoros kapcsolatokat tartanak 
fenn a vállalatokkal és igyekeznek informálódni a lakosság (mint dolgozók és 
mint fogyasztók) véleményéről. Arról a helyről, ahonnan ők objektíve megíté- 
lik a különböző helyzeteket, a konkrét részinformációknak objektíve más az 
értékük, mondanívalójuk. Így háttérbe szorulhatnak olyan gondok, ötletek, el- 
képzelések, amelyek tartalma élesen eltér az általánosnak ítélt és tapasztalt 
tendenciáktól, attól függetlenül, hogy ezek egy adott probléma megoldása szem- 
pontjából milyen értékeket rejthetnek magukban. 


Ezt olykor erősíti az ís, hogy az ilyen megoldási javaslatok módosításokat kö- 
vetelnének a már meglevő jogszabályokon, az irányítás gyakorlatán vagy a sza- 
bályozókon: ezek végigvezetése többlet-erőfeszítéseket követelne egyfelől a főható- 
TA Ket szakmai munkában, másfelől a társtárcák ellenállásának , felmorzso- 
lása" területén. 


Mindezek következtében az ilyen típusú döntéselőkészítő műhely nemcsak 
egyoldalúan , hatásterület orientált" hanem arra is hajlamos, hogy figyelme 
a maga területének általános jelenségeire és folyamataira korlátozódjon: evolú- 
cíós és nem , revolúciós" beállítottságú. 

Egyúttal népgazdasági szemléletmódjuk is — helyzetükből következően — 
egyoldalú. A gazdasági növekedésnek, az egyensúlynak, a hatékonyságnak, 
a társadalmi jólétnek stb. azon vonatkozásaira, vetületeire, részterületeiíre kon- 
centrálódik, amelyek , rendbentartása" az ő hatáskörükbe tartozik. Ez termé- 
szetes, és önmagában nem is kárhoztatható. A költségvetési egyensúlyért felelős 
szerv az egész, bonyolult társadalmi-gazdasági valóságot a költségvetési egyen- 
súly szemüvegén keresztül látja, a változtatásra megérett kérdéseket ezen ke- 
resztül ítéli meg. Az iparért, az élelmiszer-gazdaságért, az építésért felelős ha- 
tóság figyelmének középpontjában ugyancsak a maga szakmai területe áll, 

a külkereskedelem gazdájának tudatát az export és import sikeres elősegítésére 
való törekvése hatja át: ez a dolguk, erre vannak kondicionálva. Ha senki nem 
képviselné bizonyos szakterületek általános jelenségeit, folyamatait, tendenciáit, 
ez a szempont nagyon is hiányozna a helyes döntéselőkészítéshez szükséges 
társadalmi bölcsesség palettájáról. Azt azonban nem szabad hinnünk, hogy 
olyan apparátusok, amelyek természetüknél fogva több dimenzióban is egyol- 
dalú, sarkított látószügűek, egyedül és maradéktalanul képesek gyógyírt találni 
a népgazdaság igen komplex problémáira. Ezek ugyanis a különböző tényezők- 
nek mindig konkrét epicentrumaiból indulnak ki (és ettől a ponttól haladva 
válnak általánossá!), a mindennapos, , beverklizett" gyakorlat sokszor jelentős 
erőfeszítésekkel járó módosulását követelik, és minden esetben eleve össze- 
tett gazdaság- és társadalompolitikai hatásuk van. 

Ezen a hosszadalmas és fáradságos egyeztetési folyamat sem segít: az egyez- 
tetésben ugyanis a saját dimenziójukból kitörésre nem kényszerülő tárcaér- 
dekek, álláspontok konfrontálódnak és nem (de legalábbis nem szükségszerűen) 
az egymástól különböző megoldási módazatok. A tárcaálláspont-egyeztetések 
kölcsönös engedményeit nem kötelezően motiválja a nehéz helyzetből minden- 
áron való kitörés kényszere (ez a motívum csak vállalati és össztársadalmi 
szinten uralkodó!), következésképpen az egyeztetés haladási tendenciáját rend- 
szerint a , t —0", vagyis a meglevő gyakorlattól való elmozdulás minimalizálá- 
sának törvénye határozza meg. 

Ismételten hangsúlyozom: ez a döntéselőkészítés , zenekari összhangjának" 
egyik szükséges , szólama" — de messzemenően nem ölelheti fel az egész 
partitúrát. A főhatóság-centrikus döntéselőkészítés ugyanis éppen úgy nem 
képes maradéktalanul biztosítani a tényleges lehetőségek sokoldalú érdemi fel- 
tárását, ütköztetését és ennek alapján a megoldási variánsok tényleges szelek- 
cióját, mint ahogyan nem képes vendszerszemléletben áttekinteni a tovagyűrűző 
hatásokat, a bizonytalansági tényezőket, kiválasztani a ,tandem"-variánsokat 
és kidolgozni a lehetséges korrekciós pályamódosításokat sem. Igen nagy az 
esélye vagy inkább a veszélye annak, hogy az előkészítési folyamatban elhomá- 
lyosul a bevezetéssel járó feszültségek lényege, és a problémák — akár jó, 
akár rossz, de — csak tüneti kezelést kapnak: ami végső kihatásában szakszerű- 
ségi hiányosság. A félreértések árnyékát is elkerülni óhajtván, a jelenlegi dön- 
téselőkészítési gyakorlatunkkal kapcsolatban szerkezeti és mechanizmusbeli 
problémákat látok, nem emberi, szakszerűtlenségi gondokat vagy szubjek- 
tív motivációs félrecsúszásokat. Már csak azért sem, mert a szakszerűség hiá- 
nyával esetleg motivációs félremagyarázásokkal bármályen döntéselőkészitési 
konstrukcióban számolni kell. 

A második következtetés az érdekütközések és az érdekszintézis kérdésével 
kapcsolatos. Hajlamosak vagyunk abból az axiómából kiindulni, hogy — men- 
tes lévén a vállalati parciális érdek (stabilitás, nyereség, támogatásigény, be- 
ruházásigény stb.) egyoldalúságától — a gazdaságirányító apparátus különböző 
szegmenseinek szükségszerűen össznépgazdasági látószögük van, és Így nem 
lehetnek a népgazdasági érdektől elkülönülő érdekeik. Ha vitatkoznak egymás- 
sal, nézeteltéréseik csak a hatásterület sarkított igazságlátásának differenciái- 
ból táplálkozhatnak. Vagyis nem történik más, mint hogy a népgazdasági érdek 
egyik oldala csiszolódik ugyanazon érdek másik oldalához, s ha ez az egyezte- 
tés végbement, a reális hibahatárokat figyelembe véve megkapjuk a lehető leg- 
jobb megoldást. 

Valójában azonban értékes információk nemcsak az irányító központokban 
gyűlnek össze, és sajátos parciális érdekeik nemcsak a nyereségérdekelt gaz- 
dálkodó szerveknek vannak, hanem minden emberi közösségnek: így egy-egy 

gazdaságirányító hatóság vagy apparátus szakembergárdájának és hierarchiájá- 
nak is. Ezek persze bonyolultabbak, mint egy vállalaté. A pénzügyminisztérium 
előadójának havi jövedelme sem közvetlenül, sem közvetve nem függ a költ- 
ségvetési egyensúlytól, mégis úgy viselkedik, mintha minden 100 forint költ- 
ségvetési többletbevétel vagy többletkiadás-megtakarítás után jutalékot kap- 
na: nemcsak az , adóalanyokkal" szemben, hanem teljes szakmai gondolkodás- 
módjában, reagálási reflexeiben érződik a költségvetési egyensúly prioritása. 

Az ágazati minisztérium bármely munkatársának beállítottságát óhatatlanul 
meghatározza az , ágazatpártiság": olyan mértékben, hogy hajlamos az adott 
ágazat számára foggal-körömmel kiharcolni akár többletforrásokat, akár elbí- 
rálási preferenciákat, még akkor is, ha szakértelme és látóköre folytán — 
, magánszakemberként" —. tisztában van a tárca követeléseinek megalapozat- 
lanságával vagy legalábbis túlzott voltával. Legtöbbször persze nincs ezekkel 
tisztában, hiszen a szűkebb hatásterület információinak kerete között él, illet- 
ve úgy gondolkodik, hogy a többi minisztériumban is rátermett és ügybuzgó 
kollégákkal kell összemérnie erejét, védjék azok is az álláspontjukat, s a vé- 
gén kijön valamilyen reális megoldás. Magyarán: a szakosított főhatóságok 
mintegy , piaci alku" pozíciójából közelítik a makroökonómiai érdekegyeztetést, 
csakúgy, mintha vállalatok volnának. Ez, úgyszólván, elkerülhetetlen. 

A sokoldalú igazságra való törekvés megköveteli, hogy ezt a sajátos — a vál- 
lalati és a népgazdasági érdekektől egyaránt elkülönülő — , tárcaérdeket" ne 
alantas vulgáris értelemben fogjuk fel, természetét még a tudatunkban se 
torzítsuk el a , hivatalnok kényelme", a , bürokrata cezaromániája" olcsó de- 
magógiájává. Szükségszerű korlátozottsága egy, az adott társadalmi munkameg- 
osztásban adott módon elhelyezett szervezetnek: vagyis a konstrukció termé- 
ke és nem az egyes személyeké. A látószögek hivatali egyoldalúsága ettől persze 
még létezik, és a gyakorlat azt bizonyítja, hogy mai érvényesülése egyoldalúsá- 
got visz a népgazdaság döntéselőkészítő műhelymunkájába — ami semmikép- 
pen nem kívánatos. A probléma megoldását a döntéselőkészítési munkálatok 
fejlesztésében kell keresni. 


A harmadik következtetés a döntést hozó szervek helyzetével kapcsolatos. 
Amennyiben azok a problémák kerülnek eléjük, amelyeket a végrehajtó appa- 
rátus , antennái" felfogtak, olyan megvilágításban, ahogyan ezt az apparátusok 
— legjobb tudásuk és lelkiismeretük szerint — látják, olyan megoldási ja- 
vaslattal, amely az előterjesztő látásmódját és érdekeit tükrözi, annyiban a dön- 
téshozó szervek végül is a végrehajtó szervek döntéseit szentesítik. A döntést 
hozni hivatott szerv általános politikai szemszögből megvitatja ugyan az elő- 
terjesztést, érdemi választási lehetősége azonban nincs: vagy elfogadja (azaz ha- 
tározottá emeli) az egyetlen kidolgozott variánst, vagy — ha súlyos politikai ki- 
fogásai vannak — visszaadja azt koncepcióváltoztatás, ényhébb esetben továb- 
bi megmunkálás, illetve egyeztetés céljaira ugyanazoknak, akik előterjesztették. 

A döntéselőkészítő műhelyektől független szakértői munkacsoportok helye 
nem található meg e technológiai folyamatban. Ha mégis létrejönnek, működé- 
sük vagy zavaró momentum a bejáratott , technológiában", vagy a döntés- 
előkészítő apparátusok helyett próbálnak működni — természetesen kisebb és 
esetlegesebb információs, valamint adatfeldolgozási bázisra támaszkodva, 
aminek következtében végül is , visszamenekülnek" az apparátusok védő- 
szárnyai alá. A társadalmi viták az esetek többségében a hosszú évek vagy hó- 
napok alatt kiforrott, lényegében már kész előterjesztések megbeszélésére 
szorítkoznak, olyan fázisban kerülnek sorra, amikor — a vitákat igénylő felső 
szervek és az azokban részt vevő testületek legjobb szándékai ellenére — érde- 
mi változtatásokra nincsen már sem idő, sem energia. 

Ez magyarázza azt a gyakorlatot, hogy a döntésre hivatott szerv az aláírásá- 
val való szentesítés után a főhatósági apparátusok által kidolgozott elképzelé- 
seket visszautalja ugyanezen szerveknek végrehajtás végett. A végrehajtó ap- 
parátus a Saját elképzelései szerint dolgozik, a közvélemény előtti felelősség 
azonban az országos vezető testületekre hárul. Részben ebből fakad, hogy a 
felső szintű gazdaságpolitikai testületek elé gyakran kerülnek olyan ügyek, 
amelyeket jóval alacsonyabb szinteken kellene tudni megoldani: sokszor azért, 
mert a megoldatlan részproblémák miatti feszültségek olyannyira elmérgesed- 
nek, hogy azok orvoslása már valóban felső szintű állásfoglalást igényel. Itt 
is felelősségáthárítás történik, mégpedig olyan körülmények között, amikor 
a felelősséget magára vállaló felső szintű szervnek nincs és nem is lehet kezé- 
ben a helyes megoldás kulcsa. Ez melegágya a gyenge minőségű és/vagy erő- 
sen elhúzódó döntéseknek, és politikailag is torz képet fest a gazdaságirányí- 
tási viszonyokról. Mindenképpen felszámolandó! I 

Népgazdaságunk döntéselőkészítési rendszere fejlesztésre szorul. Ha e téren 
nem lépünk határozottan előre, komoly hatásfokveszteséggel kell számolnunk 
gazdaságpolitikánk gyakorlati eredményeit illetően: ezt a luxust általában 
sem engedhetjük meg magunknak, a magyar gazdaság jelenlegi helyzetében 
pedig különösképpen nem. Törekednünk kell a hatékonyságnövelésre, nemcsak 
a termelőszférában, hanem a döntési folyamatban is. 

Ahhoz, hogy élénkebbé válhassanak a fejlesztési munkálatok, hasznos végig- 
gondolni a döntéselőkészítés , technológiáját". Ennek könyvtárnyi szakirodalma 
van, de ehelyütt csak az alapvető folyamatábra vázlatos ismertetésére szorítkoz- 
hatom. 

Mindenekelőtt azt kell megértenünk, hogy a döntéselőkészítés olyan , tech- 
nológia", amelynek végterméke egy, az adott reális körülmények között helyes, 
megvalósítható cselekvési intézkedés. A döntés nyomán folyamatok indulnak 
el, amelyek újabbakat indukálnak. Az előkészítés folyamán előre számításba 
kell venni a láncreakciókat is, készen kell állni ezek vezérlésére, az eredeti dön- 
tés folyamatos korrigálására, illetve a megváltozott helyzet újabb döntéssel 
való , lereagálására". Ha a népgazdaságot élő szervezetnek tekintjük, akkor 
a gazdaságpolítikai döntéselőkészítő műhely e szervezet központi idegrendsze- 
rének az a pontja, amely az akaratlagos reakciókat vezérli. Az előkészítés egy- 
ben folyamatos érdekkoordináció is: meg kell teremtenie a feltételeket a gaz- 
dálkodó szervezetek érdekegyeztetéséhez, és folyamatosan egy nevezőre kell 
hoznia a szűkebb értelemben vett gazdasági érdekeket a politikai-társadalmi 
érdekekkel. 

A döntéselőkészítő munka tehát kompromisszumok keresése. Ez a momen- 
tum a döntéselőkészítés minden mozzanatában egyszerre és elválaszthatatla- 
nul jelen van. Minden lehetőségnek annyi érdekvonzata létezik, ahány embert 
vagy emberi közösséget érint, és minden felmerülő érdek szempontjából van- 
nak megfelelő és kevésbé vagy egyáltalán nem megfelelő szakmai megoldások. 
Ezek időnként enyhén, máskor élesebben ütköznek egymással. Az utóbbi eset- 
ben elég nehéz kielégítő kompromisszumot kimunkálni. Ez a kompromisszum 
rendszerint szűkebb szakmai értelemben még mindig hatékony és a szélesebb 
társadalmi-politikai utó- és mellékhatást tekintve a lehető legkedvezőbb vagy 
legkevésbé kedvezőtlen hatással jár, illetve a szélesebb politikai szempontból 
leginkább kívánatos és a szűkebb értelemben vett, szakmai szempontból még 
célszerű megoldások között helyezkedik el. 

A gazdaságpolitikai döntéseket előkészítő szakmai-politikai műhelyekhez ke- 
rülő, megoldásra váró problémákat a gyakorlat szükségletei vezérlik: vagy 
a megoldási ötletek nélkül, vagy azok kíséretében. A problémák felvetői lehet- 
nek felső párt- vagy kormányzati szervek, országos gazdaságirányítási hatósá- 
gok, vállalatok, társadalmi szervezetek, de magánszemélyek is. Tételezzük fel 
— az egyszerűség kedvéért —, hogy a problémajelzések megoldási ötletekkel 
együtt vetődnek fel. A szó szoros értelmében vett ötlet önmagában persze még 
nem sokat ér. Valamelyest érlelni kell, még mielőtt minimális nyilvánosságot 
kap, majd — első megközelítésben — tanácsos azt részben ki is munkálni; leg- 
alább addig a stádiumig, hogy közérthető legyen, milyen próblémát milyen 
eszközökkel, milyen megoldási céllal vetünk fel. 

Egy-egy alapprobléma — az egyensúlyjavítás, a növekedés gyorsítása, a ha- 
tékonyság növelése stb. —- megoldására, illetve enyhítésére rendszerint több 
elképzelés lát napvilágot, amelyek egymással vagy azért állnak ellentétben, 
mert a rendelkezésre álló források (beruházások, munkaerő, anyagimport, ener- 
gia) végesek és nem teszik lehetővé az egyenként egyébként jó elképzelések 
párhuzamos megvalósítását, vagy pedig azért, mert bármelyikük megvalósítása 
valahol, valakiknek az érdekeit sérti: a népgazdasági egyensúly radikális ár- 
emeléssel és bérbefagyasztással történő javítása például a lakossági fogyasztás 
erőteljes visszafogásával jár — s még hosszan sorolhatnánk a példákat. Az 
egymással versenyző megoldási variánsok mellett és ellen tehát kemény érvelés 
szükséges. Ezek az érvelések önmagukban helytállók lehetnek, és ezért sem il- 
lik megróni az egyes megoldási módozatok mellett kardoskodókat, hogy parciá- 
lis érdekeik vannak. 

A legszimpatikusabb megoldás tulajdonképpen az lenne, ha olyan döntés szü- 
letne, amelyik csaknem mindegyiküknek eleget tesz. Ez azonban — mint em- 
lítettem — lehetetlen: nincs olyan gazdag társadalom, amelynek elegendő tar- 
talékai volnának az összes életrevaló elképzelés párhuzamos megvalósításához 
és a döntés miatt hátrányos (vagy kevésbé előnyös) helyzetbe kerülők veszte- 
ségeinek (illetve elmaradt hasznának) kiegyenlítéséhez. A döntéselőkészítésnek 
tehát vállalnia kell a szelektivitással járó felelősséget. Ha ugyanis a korláto- 
zott forrásokat nem szelektív módon felhasználó folyamatokat indít meg, az 
egész akció a hatásküszöb alatt marad. Az áremelkedés nem lesz elég az 
egyensúly javításához, de növelni fogja a lakosság elégedetlenségét, a beruházá- 
sok növekedése nem lesz elég az export versenyképességének érzékelhető javí- 
tásához, de rontani fogja a gazdaság egyensúlyi helyzetét stb. 

A másik véglet: az egyik megoldási módozat melletti egyoldalú döntés viszont 
igen nagy kockázattal járhat: csak akkor szabad vállalni, ha igen biztos hazai 
háttérre, valamint alapos piaci prognózisra épül, és nem a vitatkozó felek , re- 
torikai erőviszonyainak" hatására alakul ki. Továbbá számításba kell venni 
— még oly biztos előrebecslések mellett is — a vállalkozás részleges vagy teljes 
sikertelenségét, mérlegelni kell az esetleges megrázkódtatás nagyságát és gon- 
doskodni annak ellensúlyozásáról, illetve ennek függvényében vállalni vagy 
nem vállalni a , mindent egy lapra tevést". 

A megoldási koncepciók közötti ütközés, szelekció eredményeként egyet- 
értésre kell jutni a különböző elképzelések, valamint a mögöttük meghúzódó, 
eltérő érdekek között. Így könnyen elképzelhető, hogy az ütköztetési és érdek- 
egyeztetési előny- és hátránymérlegelési folyamatot többszöri közelítéses me- 
netben kell kialakítani. Mindezek végeztével már elég nagy biztonsággal ki- 
munkálható — a döntéselőkészítés legfontosabb lépéseként — a megoldás első 
szintézise. Az egymással versenyző megoldási koncepciók közül ez a szintézis 
már csak azokat fogja tartalmazni, amelyek megvalósítása szakmailag is a leg- 


18 KOZMA FERENC 


jobbak közé tartozik, és várható politikai kihatásaiknál sem kell számolni el- 
viselhetetlen feszültségekkel. A szintézis ezek megvalósítását latolgatja, illetve 
ezek reálisan megvalósítható kombinációiból kínál fel bizonyos választékot. 

Ez az első szintézis még mindig nem érett a döntésre: két fontos munkálat 
elvégzése elkerülhetetlen. Egyfelől az általa kínált koncepcionális variánsok 
mindegyikét úgy kell kezelni, mint egy-egy elképzelt folyamat végeredményét, 
s egyben más gazdasági és társadalmi folyamatok kiindulópontját; ezen az 
alapon végig kell futtatni a , tovagyűrűző hatások?" forgatókönyveit. A döntés- 
re való előterjesztést megelőzően feltétlenül kimunkálandó e variánsok hatása. 
Nem lehet persze gazdaságpolitikai lépések hetedízigleni népgazdasági és tár- 
sadalmi hatásainak pontos felmérését követelni. Az ilyen aprólékos biztonság- 
keresés már csak azért sem célravezető, mert annyi időt venne igénybe, ameny- 
nyi túlságosan elhúzná a döntési folyamatot, nem növelné azonban lényegesen 
a döntés biztonságát, tudnillik már a harmadlagos hatások területén annyi 
véletlenszerű vagy előre ki nem számítható tényezővel kellene számolni, ameny- 
nyit a döntés szempontjából amúgy sem lehet értékelni. A legkézenfekvőbb , to- 
vagyűrűző hatások" kiterjedési területeinek, irányának és hatóerejének előre 
becslését azonban nem szabad elmulasztani. 

Másfelől számításba kell venni az ajánlott megoldási módozatokkal kapcsola- 
tos belátható bizonytalansági tényezőket, a megvalósulásuk esetén meg- 
mozgatható tartalékokat és a gazdaság reagálásának fő lehetőségeit. Ilyen bi- 
zonytalansági tényezők lehetnek például a nemzetközi keresleti, kínálati és 
árarányok, a szabályozórendszer változásaira való vállalati reagálások, a tár- 
sadalmi mozgások, az árak, bérek, vásárlási feltételek stb. okozta lakossági 
reakciók (vásárlási szokások, életmód, munkára való diszponáltság stb.). Itt is 
alaphelyzetek adódnak, amelyek — ha lehet számszerű, de legalábbis logikai 
— végigjátszása valamelyest (nem is elhanyagolható mértékben) szolidabbá te- 
szi a majdani döntés biztonsági , hátterét". 

Ezt is végiggondolván, a lehetséges tevékenységi irányok már csaknem 
tisztán rajzolódnak ki: lehetségessé válik a második szintézis kialakítása, amely 
már nagy biztonsággal tartalmazza a szakmailag többé-kevésbé egyenértékű, 
a politikai veszélyzónákat megkerülő (de emellett más-más , tovagyűrűző" ha- 
tásokkal rendelkező) döntési alternatívákat. Ebbe beleértendő annak megjelö- 
lése is, hogy milyen belátható bizonytalansági tényezőkkel kell a megvalósítá- 
saik során számolni; milyen lehetőségek adódnak a feltételmódosulások esetén 
az egyik variánsról a másikra való részleges vagy teljes átállásra (pályakorrek- 
cióra), és milyen megrázkódtatások erejéig lehet e korrekciókat vállalni; vé- 
gül, hogy az előterjesztők számára a lehetséges variánsok közül melyik látszik 
a leghatékonyabban megvalósíthatónak. A megoldási koncepció ezen érett for- 
máját lehet csak közvetlen döntéselőkészítő anyagként értékelni. 

Jó, ha a döntésre hivatott szerv (személy vagy testület) e komplex — hang- 
súlyozom, még mindig egymástól eltérő variánsokat tartalmazó — előterjesz- 
tést egy utolsó, érdemi kontrollnak veti alá, s e szakmai, valamint politikai 
, opponensi" vélemény birtokában tárgyalja meg: vagyis választ a variánsok 
közül, meghatározza a figyelemmel kísérés módozatait, megállapítja, hogy 
mely , jelzőlámpák" kigyulladásánál milyen szinten, mekkora pályakorrekciót 
lehet végrehajtani és milyen prioritási sorrendje van e pályakorrekcióknak. 


A folyamatot ábrával illusztrálom. Az ábrán a vastagon húzott vonal az ötle- 
tek útját jelöli a felmerüléstől a döntésig. A folyamatok bekeretezett tartományai 
az előkészítés szintjét érzékeltetik. Az ötletek felmerülésétől a megoldási kon- 
cepciókig terjedő szakasz alapvetően szakmai szint, még akkor is, ha ta meg- 
oidási szükséglet politikai oldalról vetődik fel. Az ütköztetéstől az első szintézisig 


19 


DÖNTÉSEK ÉS ELŐKÉSZÍTÉSOK A GAZDASÁGPOLITIKÁBAN 


sk 


1on0ox 
98jojn 


(OAYOVIN 49313 JOJSOAOI 
"GJUITS $01D42540X OJygájod 
$9194941409 
1OjsOAol 


$UDUOA 
$IJDVOIDÁSIVON "! 


$SUOU4OA 
s1j9vorDdasuoy 


"PU34OS IS031401d) 


SIZ31NIZS 0513 


SIZ31NIZS MIGOSVYW 


WATSS WOODY 
ABoA sazvarsuog ) 


915y9jozs 959484 


i (gs yoo 
ke -OYSBSN : JOÁVODJ DU 
$2 J9ÁUVJ8 :49y9ps 9) 
sazjazzomn 


31219409 
— WIOTS JOZJÁU3] 
IBOSUOJOZÁUOZI g 


(4osgzoy 
OZNUNAS toy od 


MOSNYIIVA IS3INOC te jevNT e 


013439 NOX 
ISYIIODIWN 1 


01243dNOXN 
ISVOTOODIW 7 


01543) NOA 
ISVOTODINI 4 


a Gosynzs OJUNUI IPUZNOTS VERSŐŐNI a ha 


91294 


6 065 at ) 
58 JONLGVONOGÍNÁ z W () sár sz, jar sin 0 dá sik 
[/ 
!ONW4OVOZYOOZOW az W (e) $919148 $919148 (1) "99049 0 


JONW4OVOZROAw zi 
SOJW4OLDAGOIDPUOgu s? 


VINII9OUd OUVA VASVC1OOZN 


VEYUGYAVNWVA TO A SIAIZSINOTISIINOGO V 


20 KOZMA FERENC 


terjedő szakasz szakmaií-politikai jellegű megmunkálást igényel, azaz olyan szak- 
értői műhelymunkát, amely elvégzésének irányát már erősen motiválják a Poli- 
kai megfontolások. A harmadik szakasz a döntéselőkészítés politikai szintje, amely 
persze minden ízében telítve van speciális szakértelemmel is. 

A folyamatba csaknem minden lépésnél óriási mértékű információ áramlik be 
(ezek ,i"-vel vannak az ábrán jelölve). Ahol az ,i" jelzés mellett , u" jelzés is 
látható, ott az információszükséglet kifejezetten mikroszintű (vállalat, lakosság), 
az , m" jelzésnél mezosziíntű (ágazati, megyei) az információigény, az ,M" jelzés- 
nél országos (makroökonómiai) és/vagy nemzetközi jellegű információkra van leg- 
inkább szükség. BPbből adódik, hogy a döntéselőkészítés folyamán szerves együtt- 
működést és konfrontációt szükséges létrehozni a mikro-, mezo- és makroszférá- 
ban élő, tevékenykedő, gondolkodó szakmai és politikai szakértelem között. Bár- 


melyikük kihagyása az döntéselőkészítési folyamat foghíjasságát okozza, s 
veszélyezteti a döntés minőségét. 


Bizonyos pontokon feltétlenül szükséges a megítélés egyoldalúságának lehetséges 
tompítása, a nem toleránsan jelentkező érdekmegnyilvánulások ellensúlyozása. Ezt 
biztonsági szelepek beépítésével kell megoldani: olyan társadalmi szakértői cso- 
portok, munkabizottságok kíimunkáló és véleményező tevékenységével, valamint 
különböző körökben megrendezett társadalmi viták beiktatásával, amelyek képe- 
sek korrigálni a , hivatásos" előterjesztők elkerülhetetlen , asztigmiáját". (A szak- 
értői csoportok lehetséges közreműködési pontjait az ábrán csillaggal, a társadalmi 
vitákét bekarikázott csillaggal jelölöm.) Az aktív és érdemi társadalmi részvétel ki- 


hagyása a döntéselőkészítés , technológiájából" ugyancsak veszélyezteti a döntés 
minőségét. i 


Fontosnak tartom hangsúlyozni, hogy az előzőekben felvázolt döntéselőkészí- 
tés , technológiai folyamata" vázlatos és szükségképpen elnagyolt. Semmi egyéb 
célja nincs, mint felhívni a figyelmet a döntéselőkészítés , technológiai"? vol- 
tára, amely azonban természeténél fogva politikai jellegű. Annak például, hogy 
mikor, milyen módon iktatjuk be a társadalmi szakértői bizottságokat, vala- 
mint a különböző jellegű társadalmi vitákat, minden adott, döntésre előkészí- 
tendő probléma esetében más-más konkrét célja, helyes megoldása lehetséges. 
Annak viszont, hogy a döntésre érett problémák megvitatásában meg kell ha- 
ladnunk a tárcaközi egyeztetések szintjét és minden lehetséges, alkotó inicia- 
tívát idejében, tehát a megoldási módozatok kimunkálásának kezdeti stádiu- 
mától kezdve be kell kapcsolnunk a gondolkodási folyamatba — úgyszólván ab- 
szolút érvénye van. Egyrészt a , több szem többet lát?" elve alapján, másrészt 
pedig azért, mert ha a továbbhaladási koncepció kidolgozásába az érdekeltek 
széles köre érdemben bekapcsolódik, a végrehajtás során is hatványozott hoz- 
záértéssel és odaadással, vagyis alkotó aktivitással számolhatunk. 


A másik kulcskérdés, hogy a szelekció folyamán hány variánst tartunk , élet- 
ben", ezek milyen természetűek, miben mondanak ellent egymásnak, mikor és 
mennyire szintetizálódnak stb. — a problémától és a helyzettől függ. Nincs ál- 
talános recept. Az viszont, hogy az érdemi választási alternatívát egészen a vég- 
ső döntési fórumig meg kell hagyni, csaknem általános érvényű alapelv. 

Ha igaz, hogy a jelenlegi döntéselőkészítési gyakorlatunk legnagyobb — több 
tucat milliárdos beruházás nélkül is korrigálható — hibája az, hogy a megol- 
dási alternatívák túl rövid ideig versenyeznek egymással, és a döntésig lénye- 
gében már csak egyetlen alternatíva jut el, továbbá hogy a szelekció nem nyújt 
elég biztosítékot sem a legjobb variáns kiválasztására, sem a menetközbeni kor- 
rekcióra, akkor a továbbfejlesztés lehetőségeit is itt kell keresnünk. 

A probléma magában foglalja az eltérő érdekek szélesebb körű érvényesítésé- 
nek lehetőségét, de igen nagy hiba volna a megoldást erre leszűkíteni. A mi tár- 
sadalmunkban ugyanis X-nek nem csak azért lehet Y-tól és/vagy Z-től eltérő 
koncepciója bizonyos népgazdasági probléma megoldását illetően, mert a saját 

elképzeléséhez közvetlen anyagi és/vagy erkölcsi érdekei kötik, hanem azért 
is, mert így ítéli helyesnek a társadalom szempontjából. 


Szakmai életutam során szinte naponta találkoztam olyan javaslatokkal, 
amelyek a megvalósulás esetén felvetőik (egyének, vállalatok, társadalmi szer- 
vek) számára tízszer annyi többletmunkát, kockázatot és áldozatvállalást jelen- 
tettek volna, mint amennyi többletjövedelmet vagy presztízsnyereséget. Ezt a 
momentumot nem szabad idegen jelenségként kezelnünk, mint ahogyan nem 
lehet, lobbyzásnak" tekinteni azt; amikor valaki vagy valakik olyan megoldási 
javaslatokkal állnak elő, amelyekről első ránézésre látszik, hogy anyagi és/ 
vagy presztízsérdekük fűződik annak megvalósításához. Tudomásul kell tehát 
vennünk, hogy a legkülönbözőbb helyekről és szintekről megoldási javaslatok 
áramolnak a gazdaságpolitikai központok felé, s ezek megítélésének egyetlen 
kritériuma van: életrevalóságuk, realitásuk, hasznosságuk. Az áramlási csator- 
nákat tehát ki kell szélesítenünk, s igen magas színvonalú hozzáértéssel működő 
és elfogulatlan szelekciós pontokat kell beiktatnunk. 

Ezek közül az utolsó a döntést hozó felső szintű testület. Vagyis az első 
alapelv annak megkövetelése, rendszeresítése, hogy a végső döntést igénylő elő- 
terjesztési anyag eleve több megoldási variánst tartalmazzon, részletesen kifejt- 
ve mindegyikük előnyeit és azt az árat, amelyet az előny elnyeréséért fizetni 
kell majd. A döntésre hivatott testület (esetleg: személy) érdemben kell hogy 
mérlegelje — mindenekelőtt politikai tovagyűrűző hatásai szempontjából — 
a szakmailag (műszaki, gazdasági, pénzügyi, külkereskedelmi szempontból) töb- 
bé-kevésbé egyenértékű variánsokat. Ki kell tudni választania a legnagyobb 
hasznot vagy a legkisebb rosszat hozó variánst, sorrendbe állítani a többi reá- 
lis megoldási utat, és meg kell tudni határoznia az egyik pályáról a másikra 
való áttérés kritériumait. 

A szakértői munkacsoportoknak a döntéselőkészítési rendszerbe való integ- 
rálása számos szervezeti és jogi problémát vet fel. Kezdeti lépésként — ha úgy 
tetszik — ad hoc munkacsoportok működtetése is jelentős előrelépés lehet. Ez 
átmenet a kormányzati (és központi bizottsági) munkát ma is segítő, félig-med- 
dig informális szakértői tevékenység és a szakértői munka rendszeresítése kö- 
zött. Valószínű, hogy a kielégítő megoldás egy kormányszakértői hálózat kiépí- 
tése több száz kiváló szakember részvételével (esetleg vizsgához kötve, és min- 
denképpen a pártatlan szakértői tevékenység jogi védelmét biztosítva!). Ez 
olyan stábot jelenthetne, amelyből a kormánytitkárságok és a KB-titkárság 
mindig megalkothatnák az adott vizsgálathoz szükséges csoportokat. 

A társadalmi viták igen változatos formákat és fórumokat kínálnak, külö- 
nösen akkor, ha — értelemszerűen — a megszokottnál árnyaltabban fogjuk fel 
a társadalmi vita fogalmát. Nemcsak a szakmai egyesületek, társadalmi és ér- 
dekvédelmi szervezetek teremthetnek fórumot a lakosság egyes rétegei javas- 
latainak, észrevételeinek felszínre hozására, hanem a pártszervezetek és -szer- 
vek is, de ebben a körben kell gondolkodnunk a választott államhatalmi testü- 
letekről is. Az országgyűlési bizottságok tevékenysége az elmúlt években örven- 
detesen megélénkült, azt hiszem, hogy ezt a lehetőséget a jövőben még inten- 
zívebben kell kihasználni. Az is meggondolandó, nem volna-e hasznos a döntés- 
re érlelt gazdasági problémákat párhuzamosan kidolgoztatni a főhatóságokkal, 
az országgyűlési bizottságok által létrehozott munkacsoportokkal, az MSZMP 
KB titkársága által életre hívott munkacsoportokkal és a szakmailag jártas tár- 
sadalmi és érdekvédelmi szervezetekkel (szakszervezetek, Magyar Kereskedel- 
mi Kamara, MTESZ stb.), s az illetékes, döntésre jogosult szerv elé egyidejűleg 
több koncepció érdemi érvelését felsorakoztató anyagokat előterjeszteni. Így a 

társadalmi viták intézményesen integrálhatók volnának a döntéselőkészítés 
rendjébe. 

Külön elemzésre váró probléma a szocialista gazdálkodó szervezetek érdemi 
bevonása az országos gazdasági döntések előkészítésébe. Ennek az a foka, amely 
a mai gyakorlatunkban polgárjogot nyert, tudniillik nem látszik elégséges- 
nek. A vállalatoknál óriási információs anyag gyűlik össze és jelentős — 
népgazdasági látómezejű — szakembergárda dolgozik, munkájának felbecsül- 
hetetlen értékű tapasztalata van arra vonatkozóan, hogy a gazdaságpoliítikai 
döntések végrehajtása végül is hogyan történhet. Minimális követelménynek 
tekintendő, hogy a népgazdasági tervek elkészítésébe, a gazdaságirányítási rend- 
szer és a szabályozók formálásába, nagyobb horderejű bel- és külföldi fejlesz- 
tési programok kidolgozásába a vállalatok érdekvédelmi szervezetei (MKK, 
SZÖVOSZ, OKISZ, TOT stb.) a munka kezdetétől fogva részt vegyenek, abba 
szervesen bekapcsolódjanak, részben koncepciógyűjtési és -átadási, részben op- 
ponensi jelleggel. Valamilyen formában azt is célszerű lenne elérni, hogy a nép- 
gazdasági horderejű vállalatok szervesen bekapcsolódjanak a hosszú távú és 
ötéves népgazdasági tervek előkészítésébe. 


906460 


E tanulmány egyik kulcsgondolata: hogyan lehet szélesíteni a gazdaságpoliti- 
kai döntéselőkészítés gondolati kimunkálásának bonyolult és felelősségteljes 
folyamatát. A félreértéseket elkerülendő, ismét hangsúlyozom: nem tartom hi- 
básnak, hogy a gazdaságirányító hatóságok oroszlánrészt vállalnak a felső 
szintű döntéselőkészítésben, és nem tartom törvényszerűnek, hogy feltétlenül 
rossz döntéseket sugalljanak az országos vezető testületeknek. Ennek eddigi 
gazdasági, gazdaságtörténeti fejlődésünk sok jeles eredménye is ellentmonda- 
na. Döntéskimunkáló tevékenységük mindenképpen nélkülözhetetlen és köz- 
megbecsülést érdemel. Azon elméleti zugárusok közé sem kívánok besorakozni, 
akik — alappal vagy alaptalanul lehordván a jelenlegi praxist — a saját élkép- 
zeléseiket csodaszernek tekintik a társadalom bajainak orvoslására. 

Kétségtelen azonban, hogy a népgazdasági döntéseink jobb minősége érdeké- 
ben a jelenlegi gyakorlatot módosítani tanácsos, különösen azokon a pontokon, 
ahol nyilvánvalóan nagy a veszélye az egyoldalú látószögek érvényesülésének, 
mivel ezek objektíve — a döntéselőkészítők lelkiismeretes munkája és leg- 
jobb szándékai ellenére is — veszélyeztetik az emberileg lehetséges legjobb 
megoldások felszínre kerülését. Keresnünk kell tehát azokat a jobb döntéselő- 
készítési modelleket és mechanizmusokat, amelyeknek a rendszerbe való beépí- 
tése már a közeli jövőben megtörténhet. 

A mi népgazdasági döntéseink hatásfokát ugyanis nemcsak a fentiekben jel- 
zett szerkezeti hiányosságok rontják le: egyéb, mázsás súlyú koloncokat is hor- 
dozunk magunkkal. Nincs például kimunkálva az információk szelektív szét- 
áramlásának korszerű rendszere, nincs kiépítve még ennek számítástechnikai 
hálózata sem, adatfeldolgozó és értékelő személyzetünk ís gyér. Ezt igen gyor- 
san kellene pótolnunk. Az informatika a modern társadalom szervezésében, ve- 
zetésében éppoly nélkülözhetetlen közszolgáltatás, mint amilyen a lakosság éle- 
tében az elektromos áram-, víz- és gázszolgáltatás. Az országos vezetés sok te- 
kintetben , ömlesztve" kapja az információt, jószerével minden válogatás nél- 
kül, azaz sok információ áll rendelkezésére, de naponta találkozik azzal a prob- 
lémával, hogy a valójában szükséges adatok vagy közlések nincsenek köztük, 
vagy csak olyan nyers állapotban, hogy feldolgozásuk több időt igényelne, mint 
amennyi a döntésig van. 

Még egy gondolat. Részben a döntéseknek már említett , felfelé áramlása? 
következtében, részben azért, mert a döntések hatását nem mindig vagyunk 
képesek az egész hatási hálózat terjedelmében előre átgondolni s ezért utólagos 
korrekciók sorozatára van szükség, erősen megszaporodnak a döntések, miköz- 
ben az ellenőrzés módszerei és lehetőségei nem tartanak ezzel lépést. Nem mű- 
ködik jól tehát a , visszajelzési reflex", ami eleve hatásfokcsökkentést jelent 
minden döntésnél. 

Végül, az eddig alkalmazott gazdaságirányítási rendszerünk inkább az olyan 
bonyolult közgazdasági szabályozókra épült, mint az erősen differenciált jövede- 
lemelvonás, az ugyancsak erősen differenciált bérszabályozás stb., amelyek ked- 
veztek az egymásnak sok részletében ellentmondó jogszabályáradatnak. A tény- 
leges gazdasági folyamatokban ezért nagy szerepet kapott a jogszabályok közötti 
lavírozás (amelynek kiküszöbölésére újabb jogszabályokat — azaz döntéseket 
— kellett hozni). Ez a reálfolyamatokban olyan előre ki nem számítható tenden- 
ciákat indított el, amelyek eleve csökkentették a hozott döntések értékét. 

A döntéselőkészítés tehát nem független sem a társadalom műszaki színvona- 
lától, sem általános szervezettségi állapotától. Azzal se áltassuk magunkat, hogy 
a demokratikusabb döntéselőkészítési modell automatikusan az optimális meg- 
oldásokat fogja eredményezni, s az egymástól érdemileg különböző megoldások 
között feltétlenül ott lesz a lehető legjobb. Nem hihetjük azt sem, hogy a fenti 
elképzelések elégségesek lehetnek olyan tökéletes döntéselőkészítési rendszer 
kialakításához, amely helyettesíthetné a számítógépes információáramlást vagy 
az önálló gazdálkodók helyes állami szabályozáson alapuló orientációját. Ezt 
nem lehet eléggé hangsúlyozni. Pusztán a célravezető döntések születésének esé- 
lyeit, azaz a gazdaságpolitikai döntések jó minőségben való megalapozásának 
biztonságát képesek növelni, valamint fokozatosan közüggyé tudják tenni a 
népgazdaság ügyein való közös, alkotó gondolkodást és cselekvést. Ez önmagá- 
ban sem kevés: e két szempont gazdaságirányítási rendszerünk 1968-as reform- 
jának két alappillére volt. Az azóta eltelt időben is számos, nagy horderejű 
továbbfejlesztést szolgáló lépést tettünk annak érdekében, hogy a gazdasági 
döntések — népgazdasági és vállalati szinten egyaránt — javuljanak, valamint 
annak érdekében is, hogy szélesedjék a gazdasági döntések meghozatalának és 
végrehajtásának társadalmi bázisa. A döntéselőkészítési műhelymunka foko- 
zatos továbbfejlesztése e reformfolyamat szerves része. 


Roszler Kóroly: 
Toormino 

A magyar munkásosztály helyzete, rétegződése 


A munkásosztályhoz tartozók —. a jelenleg érvényes statisztikai besorolás sze- 
rint — az 19680. évi népszámláláskor már az aktív keresők többségét (51 száza- 
lékát) alkották, 1970-re 56,5, 1980-ra 57 százalékos arányt értek el. 1984-ben 
az aktív keresőknek 55,7 százaléka, 2,76 millió dolgozó tartozott a munkásosz- 
tályhoz; az utóbbi években folytatódott tehát a munkások számának és ará- 
nyának a hetvenes évek végén megindult lassú csökkenése. 

A munkásosztály a lakosságon belül is többségben van: a háztartásoknak 
(a családfő besorolását alapul véve) 588 százaléka tartozott a munkásosztály- 
hoz 1980-ban, a háztartásokban élőknek több mint 60 százaléka. 

Az aktív keresők között a munkások többségben vannak a városokban (59,9) 
és a községekben (58), Budapesten viszont nem (49,6 százalék). 

Az aktív kereső munkásoknak 1983-ban 62 százaléka férfi, 38 százaléka 
nő; a szakmunkásoknak 80, a termelésirányítóknak 84 százaléka volt férfi, 
viszont a segédmunkások (56 százalék) és a betanított munkások között (52 
százalék) enyhe női többség volt jellemző. 

A munkásosztályhoz 1983-ban egy és negyedmillió szakmunkás, 950 000 be- 
tanított és 470 000 segédmunkás tartozott (a közvetlen termelésirányítók száma 
95 000 volt). Az alapállomány-csoportok szerinti besorolások arányváltozása a 
munkásosztályhoz tartozó fizikai dolgozók körében a munkaerő minőségi ja- 
vulását tükrözi, noha ebben a bérszabályozás is szerepet játszott. A szakmun- 
kások aránya az 1970-es 39-ről 464 százalékra nőtt 1983-ig, a segédmunkáso- 
ké 27-ről 17,5 százalékra csökkent. 

Kedvező változásokat mutat a korösszetétel és az iskolázottság alakulása is: 
a 14—29 éves korúak aránya másfél évtized alatt 38,6-ról 36 százalékra, a nyug- 
díjkorhatáron túliak aránya 4-ről 2 százalékra csökkent, a középkorúaké 57,4- 
ről 62 százalékra nőtt. Az általános iskola 8 osztályát el nem végzettek aránya 
1970-ben a munkásosztály aktív keresői körében még 41 százalék volt, 1980- 
ban már csak 21. A középiskolát végzettek aránya 6,6-ról 11,5 százalékra nőtt. 

Folytatódott a munkások átrétegződése a népgazdasági ágak között; a moz- 
gás fő iránya a tercier szektor, az iparon belül csak az élelmiszeripar és a tex- 
tilipar mutat valamelyes létszámnövekedést. 

A nyolcvanas években gyorsult a munkaerő-forgalom. A stabil létszám (azo- 


E tanulmány , A munkásosztály helyzete, eszmei, politikai fejlődése, elkötelezettsége. A párt 
és a munkásosztály viszonya" című, az MSZMP KB Agitációs és Propagandabízottsága által 
ajánlott kutatási téma zárótanulmánya alapján készült, amelyet Kovács Ferenc, Bőhm Antal 
és Molnár Péter szerkesztett. Az itt összefoglalt kutatásokat 1982 és 1984 között az MSZMP KB 
Társadalomtudományi Intézetében, a Szakszervezetek Elméleti Kutató Intézetében, a Központi 
Statisztikai Hivatalban: és a Marx Károly Közgazdaságtudományi Egyetem munkatudományi 
tanszékén végezték. (A munkások politikai elkötelezettségét reprezentáló kutatási eredmények- 
re itt most nem térünk ki.) 

nos munkáltatónál legalább egyéves folyamatos munkaviszonnyal rendelkezők) 
aránya az 1980-as 84 8-ról 1983-ban 81,1 százalékra csökkent. (Az iparban volt 
1983-ban a legnagyobb arányú stabil létszám, 85,1 százalék, az építőiparban 
ennél kevesebb, 778, és a nem anyagi ágakban a legkevesebb, 72,4 százalék.) 
A munkából való kilépések között 40-ről 44 százalékra emelkedett a munka- 
vállaló felmondásával történő kilépések aránya. Az ilyen fluktuáció egyik funk- 
ciója nyilvánvalóan a béremelés kivívása. Ez elsősorban a mezőgazdaságban, 
az iparban és az építőiparban jellemző. 

A munkásosztály származás szerinti összetétele jelentősen módosult: nőtt a 
munkáscsaládokban felnőtt munkások aránya. Az 1962—1964-ben összeírt szak- 
munkásférfiaknak 36, a nőknek 37 százaléka volt munkásszármazású, 1981-re 
ez az arány 52, illetve 57 százalékra nőtt. A betanított munkásférfiak között a 
munkásszármazásúak aránya 24-ről 36 százalékra, a nők között 34-ről 44 száza- 
lékra nőtt. A segédmunkások származás szerinti összetételében ennél is na- 
gyobb a változás: 1962—1964-ben a férfiak 19, a nők 29 százaléka, 1981-ben 
38, illetve 41 százaléka volt munkásszármazású. 

A munkásosztályhoz tartozók mobilítási lehetőségetre néhány jellemző adat: 
az 1962—1964-ben összeírt férfi értelmiségieknek és vezetőknek 25, 1981-ben 
33 százaléka volt munkásszármazású, a nők esetében 11,5 és 38,1 százalék a meg- 
felelő arány. Ezekben az arányokban persze a , vezetők" kategóriája a többség, 
míg a nem vezető beosztású értelmiségi csoportban kisebb a munkás, különö- 
sen a betanított és segédmunkás-származásúak aránya (a férfiak között 10, 
a nők között 12 százalék). 

E néhány összefoglaló adat azt mutatja, hogy a lakosság többségévé vált mun- 
kásosztály egészéről csak nagyon óvatos megállapításokat tehetünk, hiszen bel- 
ső differenciáltsága nagy és — úgy tűnik — növekvő, továbbá, mert a mun- 
kásosztály helyzetéről beszélve óhatatlanul szóba kerül az egész népgazdaság, 
melynek elemzése meghaladja lehetőségeinket. 


A munkásosztály jövedelme 


A munkásosztály anyagi körülményeinek alakulása szoros összefüggésben van 
az ország gazdasági helyzetével. Mint ismeretes, ennek alakulására az utóbbi 
években az volt a jellemző, hogy csökkent a nemzeti jövedelem növekedésének 
üteme, ezt követte a lakosság anyagi fogyasztásának lassulása, majd csökkené- 
se a nyolcvanas évek elején. . 

Egy évtized alatt az alapvető osztályok és rétegek jövedelmében — az átla- 
gokat tekintve — jelentős mértékű kiegyenlítődés ment végbe. 

A kiegyenlítődés volt a jellemző a munkásosztályon belül is: minden réteg 
közelebb került az átlaghoz. Az egy főre jutó személyes jövedelem — az egész 
munkásosztályra vonatkozóan — a vizsgált időszakban, 1970 óta, 51 százalék- 
kal nőtt. Ebben az időben mind a keresetek, mind a társadalmi jövedelmek 
(talán a gyest kivéve) reálértéke is növekedett. A jövedelmek emelkedésében 
részben a hetvenes évek elejét jellemző gazdasági fellendülés éreztette hatá- 
sát, amely automatikusan a bérek és a keresetek bizonyos növekedését ered- 
ményezte. De nagy volt a központi bérintézkedések hatása is. 

Az egyes rétegeken belüli egyenlőtlenségek is meglehetősen közel esnek egy- 
máshoz. 1972-ben a lakosságnak a jövedelem szempontjából alsó ötöde min- 
den rétegben mintegy 10 százalékát kapta az adott rétegre eső összes jövedelem- 
nek, felső ötöde pedig 31—36 százalék közötti részét. Ez az egyenlőtlenség 
1977-re csökkent, ugyanis az alsó jövedelmi ötöd részesedése minden társadal- 

mi rétegnél emelkedett, a felső ötödre eső jövedelmi hányad pedig csökkent. 
A munkásság jövedelmi rétegződése mindkét időpontban valamelyest kiegyen- 
lítettebb mind az aktív keresők, mind az össznépesség átlagánál. A kiegyenlítő- 
dés tendenciája az utóbbi években is folytatódott, ez elsősorban az alsó ötöd 
részesedésének növekedésében nyilvánult meg, amely — úgy tűnik — legna- 
gyobb részt a középső (harmadik) ötöd rovására történt. A felső ötöd részese- 
dése viszont 1977 és 1982 között nem csökkent. 

A felsorolt tényezők a statisztikában többé-kevésbé pontosan mérhető jöve- 
delmekre vonatkoznak. De — mint ismeretes — a jövedelmek lakosságon belü- 
li újrafelosztódása következtében a ténylegesen felhasználható jövedelem gyak- 
ran eltér a statisztikailag kimutathatótól. Ez döntő részben attól függ, hogy a 
család keresői olyan területen dolgoznak-e, ahol a , munkaviszonyhoz kötődő 
mellékkereset" gyakori vagy éppen általános (borravaló, csúszópénz stb.). 

Bár a nagy létszámú kategóriáknál az összehasonlítás esetleg túlságosan ál- 
talános következtetéshez vezethet, fel kell figyelni rá, hogy a fizikai és a nem 
fizikai dolgozók keresetének relatív különbsége 3 százalékkal csökkent. Ez az 
egyenlősdi egyik megnyilvánulása. Látni kell azonban azt is, hogy ez összefügg 
a fizikai dolgozók jobb munkaerőpiaci helyzetével. A munkaerő kereslete és 
kínálata ugyanis a nem fizikai munkakörök nagy részénél meglehetősen ki- 
egyenlített, a fizikai dolgozók egyes csoportjai iránt viszont erős túlkereslet 
nyilvánul meg. 

A szakmunkások bére 45 százalékkal haladta meg a segédmunkásokét. Ez a 
különbség a hetvenes évek közepén még 48 százalék volt, tehát itt ís érvénye- 
sül a kiegyenlítődés tendenciája. A betanított és segédmunkások közötti kü- 
lönbség egészében változatlan maradt. 

Az általános kiegyenlítődés közepette egy különbség makacsul tartja magát: 
a férfiak és a nők keresete közötti különbség 10—12 évvel ezelőtt ís 30 százalék 
körül volt. Természetesen nem volna reális azt várni, hogy teljesen egyforma 
legyen, hiszen a fizikai dolgozóknál a nagy erőkifejtést igénylő és kedvezőtlen 
körülmények között végzett munkák nagyobb részét férfiak látják el. Sokáig 
jelentős volt a különbség az iskolázottságban és a gyakorlati ádőben is a férfiak 
és a nők között, mára azonban ennek a hatása jelentősen mérséklődött, sőt a 
fiatalabb korosztályoknál a nők átlagos iskolázottsága meghaladja a férfiakét. 

A keresetek — és a jövedelmek — színvonalának és növekedésének megítélé- 
sében az utóbbi években növekvő figyelmet kell fordítani a reálérték alakulásá- 
ra. Az árak meglehetősen gyors növekedése ugyanis gyakorlatilag , elvitte" a 
keresetek emelkedéséből származó (potenciális) életszínvonal-növekedést, a 
munkások és az alkalmazottak reálbére 1983-ban csak minimálisan haladta meg 
az 1975. évi színvonalat (100,7 százalék). 

A munkásosztályhoz tartozó háztartások jövedelmének számottevő része me- 
zőgazdasági tevékenységből ered, ezen belül ís a kisegítő gazdaságokból. (1977- 
ben körülbelül 10, 1982-ben 8 százalék.) 

A lakosság mintegy 60 százalékának volt háztáji vagy kisegítő gazdasága 
1981-ben. Ezen belül a szakmunkásoknak 61, a betanított és segédmunkásoknak 
mintegy 70 százaléka gazdálkodott kisebb-nagyobb területen. Élelmiszer-fo- 
gyasztásuknak a munkásháztartások 23, a szellemi foglalkozásúak 14 százalé- 
kát saját termelésből fedezték 1982-ben. (A szövetkezeti parasztságnál 40, a 
kettős jövedelműeknél 36 százalék volt ez az arány.) 

Általában gazdaságilag hasznos tevékenység — új érték, illetve egyébként ki 
nem elégített szükséglet fedezése — húzódik meg az esetek többségében a nem 
. adózó különmunkák, a , fusizás"? mögött is. Ennek , virágzó" területe a lakás- 

és hétvégiház-építés, de gyakori a különböző javító-karbantartó szolgáltatások 
területén is. 


A különmunkákból származó jövedelem a statisztikában csak hiányosan tük- 
röződik. Ez érthető, hiszen ez a tevékenység még ma is inkább megtűrt, fél- 
legális jellegű. Ha a különmunka a munkásság többségét nem is érinti szá- 
mottevően, jelentős csoportjainak jövedelmét érzékelhető módon megemeli — 
elsősorban az építőipari és a javító-szerelő szakmával rendelkezőkét. Társadal- 
milag nemkívánatos, sőt lassan már veszélyes méreteket ölt a borravaló, a há- 
lapénz, a csúszópénz elterjedése. 

A jövedelmek újraelosztásának ez a folyamata a munkásosztályhoz tartozók 
háztartását is érinti — mégpedig pozitív és negatív értelemben egyaránt. Szá- 
mos olyan foglalkozás tartozik ugyanis a munkáskategóriába, ahol gyakori vagy 
éppen általános a borravaló, a csúszópénz. Egészében véve azonban biztosra 
vehetjük, hogy a munkásosztályhoz tartozók háztartásai nem nyernek, hanem 
veszítenek a jövedelem újraelosztása során. A munkások nagy része ugyanis 
nem kap borravalót. Viszont kisebb-nagyobb mértékben az egész társadalom 
— benne a munkások is — fizeti ezt az , adót". 


A társadalmi jövedelmek aránya 1977 és 1982 között is tovább emelkedett az 
aktív keresős háztartásokban. A növekedés minden rétegnél érvényesült, de a 
legnagyobb a szövetkezeti parasztság háztartásaiban volt. Ez azt jelenti, hogy 
még ebben az időszakban is tartott az a folyamat, amelyet az MSZMP IX. 
kongresszusának határozatai indítottak el, és amelynek során a két osztály eb- 
ben a vonatkozásban is közelebb került egymáshoz. A személyes jövedelmen 
belül a munkásosztálynál volt a legnagyobb a társadalmi jövedelmek aránya. 
(Ezt összegszerűen csak becsülni tudjuk — a háztartás-statisztika alapján egy 
főre évenként valamivel több mint 7000 forint társadalmi jövedelem esik.) 


A fogyasztás színvonala és szerkezete 


A fogyasztás szerkezete az életszínvonal, illetve az anyagi helyzet fontos mu- 
tatója, amely reálisabban tükrözi a valós helyzetet, mint a folyó jövedelem. 


Az élelmiszerekre fordított kiadásokban alig van különbség az egyes rétegek 
között. Csak a szellemi foglalkozásúak fordítanak az átlagosnál többet erre a 
célra. Ez a többlet azonban nem jelentős, a munkásosztályhoz viszonyítva 7 
százalék. (Meg kell jegyeznünk, hogy a szellemi foglalkozásúak hivatalos sta- 
tisztikai kategóriájában együtt szerepel az értelmiségiek és az alkalmazottak 
rétege, s ez a körülmény az , átlagokat" jelentősen befolyásolja.) Még kiegyen- 
lítettebb az élvezeti cikkekre felhasznált összeg, amely arányát tekintve a szel- 
lemi foglalkozásúaáknál a legalacsonyabb. Az ipari fogyasztási cikkekre fordí- 
tott összeg is közel egyforma, kivéve a szellemi foglalkozásúak háztartásait, ahol 
erre, illetve ezen belül a tartósabb javakra többet költenek. Jelentősebb az el- 
térés a lakásépítésre és az ingatlanszerzésre fordított összegben, amelyre a szó- 
vetkezeti parasztság és a szellemi foglalkozásúak háztartásai 25—30 százalék- 
kal többet költenek, mint a munkások és a kettős jövedelműek. A szolgáltatá- 
sok igénybevétele — a jövedelem színvonalán kívül — nagymértékben függ 
a lehetőségektől és a hagyományoktól. Ennek megfelelően legmagasabb a zöm- 
mel városlakó értelmiségieknél, majd a munkások háztartásai következnek, és 
egészen alacsony ez a jellegű kiadás a szövetkezeti parasztságnál. 

A húsfogyasztás minden rétegnél erőteljesen emelkedett, és majdnem telje- 
sen kiegyenlítődött, s hasonló a helyzet a tej, valamint a friss és tartósított 

zöldségfélék fogyasztásában. Minden rétegnél nőtt a gyümölcsfogyasztás is, de 
a szellemi háztartásokban lényegesen meghaladja a többiekét. 

Az anyagi körülmények fontos mutatója a lakáshelyzet, hiszen a lakás aulap- 
vető életfeltétel; megléte; minősége jól jellemzi a család fogyasztását. 

A lakáskérdés ma is nagy társadalmi gondunk, de a lakásépítésben számot- 
tevő eredményeket értünk el az utóbbi három évtizedben. A lakások száma 
1949 és 1980 között több mint 1,1 millióval (mintegy 48 százalékkal) nőtt. Ked- 
vezően változott a lakásállomány szerkezete: az egyszobás lakások aránya 66- 
ról 27 százalékra csökkent, és 5-ről 24 százalékra nőtt a három- és többszobá- 
sok részaránya. A családok mintegy háromnegyed részének 1980-ban legalább 
2 lakószobája volt. Sokkal kedvezőbb lett a lakások komfortfokozata is: 1960- 
ban 13, 1980-ban 51 százalék volt a komfortos lakások aránya. A helyzet 1984- 
re tovább javult. A lakások száma mintegy 200 000-rel gyarapodott, és megkö- 
zelítette a 3.8 milliót. Kedvezőbb lett a minőségi összetétel is; az egyszobás la- 
kások aránya 25, a három- és többszobásoké viszont 26 százalék. 

Az elmúlt évtizedben is sokat javult a munkásosztály lakáshelyzete, bár az 
állami lakásokból — különösen a jó minőségű, komfortos lakásokból —, a köz- 
hiedelemmel ellentétben, a munkások népességen belüli arányuknál kisebb 
mértékben részesedtek. 

A munkásosztály lakáshelyzete tehát a hetvenes-nyolcvanas évek fordulóján 
jól érzékelhető minőségi javulást mutatott. Ez jórészt az évekkel korábban el- 
kezdett magánerős lakásépítések befejezésével magyarázható. Jellemző, hogy a 
munkásosztályhoz tartozók lakásuk anyagi fedezetét döntő részben saját ma- 
guk kénytelenek előteremteni, s házukat legtöbbször kalákában, kétkezi mun- 
kájukkal építik fel. 

A bizonyos tartós fogyasztási cikkekkel való ellátottság — például rádió, te- 
levízió, mosógép — már a"hetvenes évek elején sem volt rossz, s azóta további 
mennyiségi és minőségi fejlődés következett be. 

Az ellátottság számos területén tehát a különböző társadalmi rétegek közötti 
kiegyenlítődés a jellemző tendencia. Minden társadalmi réteg közeledett a leg- 
jobban ellátott szellemi foglalkozásúaáakhoz, miközben ennél a rétegnél is gya- 
rapodott a tartós fogyasztási cikkek száma, és ma — az autó kivételével — a 
telítettséghez közeledik, vagy már el is érte azt. Ebben a vonatkozásban legin- 
kább a munkásosztály közelítette meg az értelmiséget. (A lakások komfortjánál 
például a fürdőszobás lakások aránya a szellemi foglalkozásúakhoz viszonyít- 
va a munkásosztálynál 78, a szövetkezeti parasztságnál 64 és a kettős jövedel- 
műeknél 70 százalék volt 1982-ben.) Megállapítható, hogy a munkásosztály ak- 
tív keresőinek anyagi helyzete a hetvenes években sokat javult, és egészében 
közeledett a szellemi foglalkozásúakéhoz. Ez a tendencia a nyocvanas évek 
elején még tartott. 


A munkakörülmények 


Az állami iparban foglalkoztatott mintegy 878 000 fizikai dolgozónak — a mun- 
kásosztály közel egyharmadának — munkakörülményeiről 1980-ban készült 
adatfelvétel. A különféle ártalmak és terhelések között legnagyobb arányban 
a fokozott balesetveszély fordult elő: ez a létszám mintegy 15 százalékát érin- 
tette. A férfiaknak csaknem 20 százaléka fokozottan balesetveszélyes helyen 
dolgozott (a nőknél ez az arány nem egészen 5 százalék), 16 százalékuk végzett 
nehéz fizikai munkát, és a szabadban dolgozott 14 százalék. A nőknél a zZaj- 
ártalom fordult elő a legnagyobb arányban: a fizikai munkát végzők mintegy 

11 százaléka szenvedett tőle. 1980 óta, már csak a beruházások visszafogása 
miatt is, romlottak a munkakörülmények az iparban. (Gépek, berendezések 
fokozódó elöregedése, elmaradt épületfelújítások stb.) 

A munkakörülmények értékelése szempontjából annak is nagy jelentősége 
van, hogy maguk a dolgozók milyennek ítélik munkájuk körülményeit. Az 
utóbbi években több olyan vizsgálatot folytattak, amelyek erre a kérdésre is 
választ kerestek. A véleményekből az tűnik ki, hogy a fizikai igénybevétel és 
a balesetveszély ugyan csökkent 1976 és 1982 között, az idegi megterhelés vi- 
szont növekedett. A munkakörülmények változásának megítéléséhez feltétle- 
nül figyelembe kell venni a túlórák felhasználását és legújabb fejleményként 
a vgmk-ban teljesített munkák időigényességét. 

A túlórák aránya az iparban 1976-tól 1983-ig az összes teljesített munkaóra 
3,0 százalékáról 3,9 százalékára növekedett. Az 1976-os túlórát 100 százaléknak 
véve, 1983-ban a túlóra 109 százalékot tett ki. A túlórák aránya a legmagasabb 
a bányászatban (6,6 százalék), majd az élelmiszeriparban (5,8) és végül a ko- 
hászat (4,0 százalék) következik. 

Más sorrendet tükröznek a személyi kikérdezés alapján 1981-ben nyert 
adatok, amelyek nemcsak az iparra vonatkoznak. Ezek szerint az aktív kere- 
sők 159 százaléka túlórázott, közülük 5,7 százalék 20 óránál is többet havonta. 


Az itt bemutatott adatok és kutatási eredmények szerint a munkásosztály 
a nyolcvanas évek elején átlagosan többet s részben romló körülmények között 
dolgozik azért. hogy megtarthassa a hetvenes évek közepére-végére elért anya- 
gi szintjét. Ebben osztozik a társadalom minden más rétegével. 

Tovább folytatódott az egy főre jutó jövedelmek kiegyenlítődése a társadal- 
mi nágycsoportok között. 1972-ben a személyes jövedelmek tekintetében még 
37 százalék előnye volt a szellemi dolgozók nagy csoportjának a munkásosztály- 
hoz képest, 1982-ben 25 százalékos; a szövetkezeti parasztság előnye 14-ről 1 
százalékra esett. Javult ez idő alatt a nyugdíjasok átlagos helyzete is az aktív 
keresős háztartásokhoz viszonyítva: egy főre jutó személyes jövedelmük hátrá- 
nya 34-ről 13 százalékra csökkent. (Ebben az összes nyugdíjas — tehát nem- 
csak a munkások — benne van). 

Folytatódott a többi nagy csoport felzárkózása a szellemi dolgozókhoz a la- 
kás, a háztartási gépekkel való ellátottság tekintetében, de az élelmiszer-fo- 
gyasztás bizonyos mutatói szerint is (az inaktív háztartásokat kivéve). 


Úgy tűnik tehát, hogy az utóbbi évek nehéz gazdasági helyzete, a folyó reál- 
jövedelem ingadozása vagy stagnálása ellenére — ami a fogyasztás növekedését 
erősen fékezte — nem következett be átlagog visszaesés. 

Az átlagok mögött azonban különbségek rejlenek. A településtípusok alapján 
például nagyobbak a jövedelmi különbségek a munkásosztályon belül, mint a 
szakképzettség szerint: az összes munkásháztartás egy főre jutó jövedelmét 
100-nak véve, a budapesti munkásé 118, a vidéki városi munkásé 98, a községi 
munkásé 94, viszont a szakmunkásoké 100, a betanított munkásoké 99, a segéd- 
munkásoké 97 (a termelésirányítóké 115). 


Az aktív kereső munkások összevont egyéni keresetében is nagyobbak a kü- 
lönbségek : az átlag 3990 forint volt a felvétel idején (1982). Ezt 100-nak véve, a 
segédmunkásoké 87, a betanított munkásoké 94, a szakmunkásoké 117. A szak- 
munkáskeresetek szélső értékei: 98 a kereskedelemben és 131 a szállításban: a 
betanított munkások keresete kevésbé szórt: 86 a kereskedelemben és 106 a 
szállításban; a segédmunkásoké a legkevésbé differenciált: 80 a mezőgazdaság- 
ban és 91 a szállításban. 

Részvétel a kiegészítő tevékenységben 


A kiegészítő tevékenység legelterjedtebb formái a mezőgazdasági kistermelés- 
ben való részvétel (amely mintegy 800 000 ember teljes évi munkaidejének felel 
meg), a lakosság saját kivitelezésű építkezései és a nem legalizált iparűzés 
(amely további 150 000, illetve 100 000 dolgozó teljes évi munkaidejével ér fel). 
Ha ehhez hozzászámítjuk a munkahelyen teljesített túlórákat s azt, hogy mind- 
ezek nem egyenletesen oszlanak el sem időben, sem a munkásság egyes rétegei 
között, arra a következtetésre kell jutnunk, hogy a munkásságnak mintegy 70 
százaléka gyakran teljesít napi másfél műszakot. 

Az 1981—-1982-es lakossági adatfelvétel szerint a szocialista szektor aktív ke- 
resőinek 40 százaléka rendelkezik kisebb-nagyobb többletjövedelemmel (a fér- 
fiaknak 49, a nőknek 35 százaléka). A fizikai dolgozóknál ez az arány (48 szá- 
zalék) jóval magasabb, mint a nem fizikaiaknál (34 százalék). Nagyjából tehát 
minden második munkásnak van valamilyen bevallott többletjövedelme, a nem 
fizikaiak közül csak minden harmadiknak. A munkások között a többletjöve- 
delemhez jutók aránya a szakképzettségtől is függ (szakmunkásoknál 50, beta- 
nított munkásoknál 47, segédmunkásoknál 43 százalék). 

A többletjövedelem részben kompenzatív jellegű: a szocialista szektorbeli ala- 
csonyabb bért ellensúlyozza. Erre utal az a tény, hogy a többletjövedelemmel 
nem rendelkező aktív keresők bére mintegy 5 százalékkal magasabb a több- 
letjövedelemmel rendelkezőkénél. A kiegészítő tevékenységet folytatók 5 szá- 
zalék bérhátrányukat a többletjövedelem révén mintegy 22 százalékos jöve- 
delemelőnnyé változtatják —- bérük és többletjövedelmük összege ennyivel ha- 
ladja meg a többletmunkát nem végzők jövedelmét. 

Foglalkozási csoportok szerint vizsgálva megállapítható, hogy a többletjöve- 
delemmel rendelkezőknek közel egyede munkás. A férfiak között a mun- 
kások aránya még magasabb: 81 ék. A többletjövedelmek átlagos színvo- 
nala a bérekéhez képest viszonylag szerény: a többletjövedelemmel rendelkezők 
bérének mintegy negyedét teszi ki (1297 forint/hó). Eszerint a kiegészítő tevé- 
kenységből származó jövedelem valóban kiegészítő jellegű. A többletkereset 
nemek közti különbsége (férfiaknál 1445, nőknél 1021 forint/hó) megfelel a szo- 
cialista szektorbeli (nemek szerinti) bérkülönbségeknek. A munkások közül a 
betanított munkások többletjövedelme 1556, a szakmunkásoké 1193, a segéd- 
munkásoké 9868 forint/hó. 

Az említett többletjövedelmek több forrásból tevődnek össze. A különböző 
források viszonylagos súlya — illetve az egyes forrásokhoz való hozzáférés esé- 
lye — foglalkozási csoportonként eltérő. A munkások számarányukat meghala- 
dóan csak a mezőgazdasági kistermelésben vesznek részt, kisebb az esélye an- 
nak, hogy túlórához vagy borravalóhoz jutnak. 

A kereset egyes elemei fölötti munkahelyi alkuk vizsgálatának legfontosabb 
általános tanulsága, hogy a munkavállalók és csoportjaik elsősorban informális 
módon igyekeznek érdekeiknek érvényt szerezni. Az érdekegyeztetési folyama- 
tokban többnyire csak kerülő utakon és burkolt formában, munkaerőpiaci 
pozíciójuk, érdekérvényesítési lehetőségük és esélyeik függvényében tudják tö- 
rekvéseiket elfogadtatni. Ebből következik, hogy a dolgozók nagyobb csoport- 
jainak átlagkeresete közötti viszonylag csekély különbségek közepette, az egyes 
üzemekben szerzett tapasztalatok szerint nem ritkák a kétszeres, sőt három- 
szoros kereseti különbségek az adott munkahelyek azonos foglalkozású és szak- 
képzettségű dolgozói között. 

Az újabb vizsgálatok tanúsága szerint az üzemi vezetés és a munkaszervezet- 
ben kulcsszerepet játszó szakmunkások nem hivatalos tárgyalásain és hallga- 

tólagos megállapodásain nyugvó konszenzus fenntartása jórészt azon múlik. 
mennyire állandóak azok a munkahelyi és üzemen kívüli feltételek. amelyek az 
alkuban részt vevő feleket kölcsönös alkalmazkodásra késztették és stratégiáik 
egymáshoz igazodását elősegítették. 

Az üzemen belüli keresetnövelési lehetőség bizonytalan kilátásai, a vezetés 
kevésbé kiszámítható okai, a sérelmezett bérfeszültség és a tények vagy hallo- 
mások alapján máshol elérhető magasabb fajlagos kereset a munkások részéről, 
a termelés fenntartását veszélyeztető, a nyomasztó munkaerőhiány elleni vé- 
dekezés bevethető eszközeinek keresése pedig a vezetés részéről megingatta az 
üzemen belüli konszenzust. A kínálkozó lehetőségek mérlegelésekor kiderült, 
hogy a kezdetben még riasztónak tűnő, a munkaerőpiacon újabb riválissá vál- 
ható kisvállalkozás megoldást jelenthet, ha az a vállalaton belül, a vállalatba 
integrálva működik. A vgmk létjogosultságát kategorikusan elutasító vállala- 
tokkal szemben több, szorult helyzetben levő vállalat juthatott hasonló követ- 
keztetésre, éssvagy a meggyőzés szelídebb vagy határozottabb eszközeivel, vagy 
a munkások önszerveződésének felkarolásával elérte a vgmk-k gyors gyarapo- 
dását. Ennek tulajdonítható, hogy a vgmk alig két év alatt a kisvállalkozások 
uralkodó formájává vált. 


Egy vizsgálatainkba bevont vállalat vezetése egyfelől ösztönözte és segítette 
a vgmk-k megalakulását, másfelől leplezetlenül arra törekedett, hogy a vgmk- 
kat a formális szervezet alá rendelje. 


A vállalati vezetés szemében a vgmk a munkaidő progresszív darabbérfize- 
tésén alapuló extenzív kiterjesztésének és ezáltal a hiányzó kapacitás pótlásá- 
nak vagy bővítésének eszköze. A vállalat számára kedvező, hogy a vállalkozá- 
si díj, ezen belül az érintett dolgozók többletkeresete, a túlórákkal ellentétben, 
nem terheli a vállalati bérszínvonalat; ezt az egyéb költségek terhére lehet el- 
számolni. Ezért a vezetés felajánlotta, hogy a vgmk-k a vállalkozási díjba a 
túlórára átlagosan jutó bérnél magasabb órakeresetet kalkulálhatnak. 


Az eddigiek alapján úgy tűnik, hogy a vgmk nem válhat az ,ipar iháztáji 
gazdaságává", még kevésbé vállalkozássá; látszólag nem más, mint túlmunkára 
szerveződő munkacsoport. 


Az eddigi tapasztalatok szerint a vgmk megoldotta azt, amivel az ösztönzési 
rendszerek évtizedeken keresztül hiába küszködtek: a , vállalkozó" munkások 
számára értelmetlenné vált a teljesítmény visszatartása. Ha hozzátesszük, hogy 
emellett helyenként vigyázzák a munkafolyamat zavartalan menetét, megszer- 
vezik és ésszerűsítik a munkát a főmunkaidőben is, a vgmk-ba pedig döntően 
a szaktudásuk alapján válogatják a tagokat, akkor könnyen belátható, hogy a 
vgmk-ban való részvétel túlmutat a klasszikus munkavállalói szerepen. 


Végső fokon a vgmk-k létrehozása és ezen keresztül a béralku részbeni in- 
tézményesítése a munkások szélesebb körének egyidejű megnyerésével, lehető- 
vé tette a konszenzus megújítását a vezetés és az üzem működése szempontjá- 
ból kulcsfontosságú szakmunkások között. 

Természetesen a vgmk nem kizárólagosan pozitív jelenség és semmiképpen 
sem csodaszer, amely gazdaságunk vagy az ipar hatékonyságával kapcsolatos 
gondokat megoldja. A legnagyobb negatívuma éppen az, hogy létre kellett hoz- 
ni, mert a főmunkaidőben megközelítőleg sem sikerült a munkát olyan haté- 
konnyá és szervezetté tenni, mint a vgmk keretében. Ezen túlmenően, mint min- 
den kezdő, ki nem forrott dologhoz, egyéb nemkívánatos jelenségek is társul- 
nak. De addig, amíg nem sikerül a főmunkaidőben végzett munkát lényegesen 
szervezettebbé és hatékonyabbá tenni — és az eredményest sokkal jobban meg- 
fizetni — ez a fajta túlmunka szükséges és hasznos. 


32 KOVÁCS FERENC 


Az egyes munkásrétegek helyzete 
A munkásnőök 


A hetvenes évek óta a nők foglalkoztatásában is az ipar lett az első számú mun- 
kaadó, 1983-ban az ipar fizikai munkásainak 42,7 százaléka (497000 fő) nő. 
Az ipari fizikai munkásnők munkaköri megoszlása alapvetően pozitív irány- 
ban módosult, noha a belső ellentmondások sokaságát is regisztrálhatjuk. A vál- 
tozás lényeges: a szak- és betanított munkásnők aránya növekedett. a segéd- 
munkások aránya lényegesen csökkent. Az újonnan ipari pályára lépő nők 
szakmai megoszlásában csak minimális az elmozdulás a fejlődő, új szakmák 
irányában. A szakmunkásnők nagyobb hányada eredetileg nem a megtanult 
szakmát kívánta elsajátítani. 

A pálya elhagyásának legfőbb oka, hogy a nőiesnek tekintett ipari munkák 
műszakbeosztása, munkaidőrendje nincs figyelemmel a nő, az anya kötelezett- 
ségeire. A nők így családi kötelezettségeiknek alárendelten , önként" vagy kény- 
szerűen visszacsúsznak a szakmai, munkaköri és kereseti lépcsőn. Felemelkedé- 
sükre kevés az esély, mert ekkorra a gyermekek ellátása lép elő első számú ér- 
tékké. 

A magyar ipari munkásság közel felét képviselő betanított és segédmunkás- 
réteg, több mint 600 000 ember (64,5 százaléka nő) nagyobb hányada iskolai és 
szakmaválasztási sikertelenségek sora után talál foglalkozására. 

A segédmunka a változások ellenére is jelentős a nők foglalkoztatásában. 
Utánpótlásuk egyre inkább a legifjabb korosztályokból, a többszörösen hátrá- 
nyos helyzetben levőkből kerül ki. 

. Emellett nagy számban vannak, akik a betanított munka, illetve bármilyen 
munka elnyerését megoldásnak és nem is ritkán egyértelmű emelkedésnek te- 
kintik. Az ipar fizikai munkásnőinek legnagyobb hányada első generációs mun- 
kás. 

A munkáspályára lépő nők nagyobb hányada a munkásrétegen belül azonos 
szinten marad. E tekintetben a stabilitás a fő jellemző, amelyet a női munka- 
erőbőség, a nők által is gyakorolható fizikai munkáspályák körének behatá- 
roltsága, a nők anyai és háztartási kötelezettségei határoznak meg. A nők ki- 
sebb hányada él, élhet az egyébként nem nagy, de 0teZő előrelépési és egyben 
társadalmiréteg-váltási lehetőséggel. 

A foglalkozási skálán a nők megoszlása jobb, mint tíz évvel ezelőtt, jelentő- 
sen csökkent azoknak a foglalkozásoknak a száma, amelyeket csak férfiak gya- 
koroltak, viszont az is tény, hogy számos pályán soha nem látott mértékben 
csökkent a férfiak száma és aránya. Az elnőiesedés olyan ipari pályákon vált 
jellemzővé, ahol a gépesítettség foka nagy, amelyek elsősorban egyszerű betaní- 
tott munkát igényelnek, és a férfiak nem szívesen vállalják. Ezeken a munka- 
helyeken magas a munkaintenzitás és a monotónia, jellemző a statikus terhe- 
lés, a kedvezőtlen műszakrend és ahol a bér , a nők által is elvégezhető mun- 
kát" honorálja. (Innen is adódik a nők 30 százalékos bérhátránya.) 


A falun élő munkások 
Az 1980-as népszámlálás adatai szerint a községekben élő aktív keresők 58 
százaléka munkás, így falvainkban csaknem olyan a munkások aránya, mint 
városainkban. 

Közülük a város környéki települések helyben dolgozó munkásai vannak 
kedvezőbb anyagi helyzetben, számukra ugyanis a munkaidőn túl több lehe- 
tőség nyílik a munkavállalásra. s ezt a közeli városi piac is nagyban segíti. 

Napjainkban a tsz-tagok és a munkások között kisebbek a különbségek, mint 
a helyben dolgozó és az ingázó munkások között. Mindezt figyelembe véve, 
a falusi munkásrétegek három jellegzetes típusát különböztethetjük meg: a 
helyben dolaozó munkásokat, a bejárókat és a távolsági ingázókat. Bizonyos 
szempontból külön típusba sorolhatjuk az állami gazdaságok munkásait. 


Napjaink bejárói minden tekintetben különböznek elődeiktől, többségük — 
legalábbis a fiatalabbak — második generációs munkás, életmódjukat, igé- 
nyeiket városi munkatársaikhoz mérik, magatartásuk, gondolkodásmódjuk egy- 
re inkább azonos a városi munkásokéval. Az elmúlt évtizedben látványosan 
növekedett a bejárók körében a szakképzettek és a magasabb iskolai végzett- 
ségűek száma is. A városi munkásoktól való különbözőségük sokkal inkább 
élet- és lakókörülményeikben tapasztalható, ez pedig végső soron a városi 
és a falusi települések közötti egyenlőtlenséggel magyarázható. 


A távolsági ingázók nagyvárosokban, ipari központokban vállalnak mun- 
kát, lakóhelyük munkahelyüktől igen távol esik. Kapcsolatuk családjukkal 
többnyire fellazul, ezzel szemben a munkásszálláson vagy az albérletben ritkán 
tudnak stabil életkörülményeket kialakítani, ezért társadalmi és munkahelyi 
beilleszkedésük igen sok buktatóval jár. Helyzetüket nehezíti, hogy iskolai 
végzettségük többnyire alacsony, . szakképzettségük nincs, így — a konvertál- 
ható szaktudás hiányában — inkább csak segédmunkákhoz jutnak. Gyakran 
mutatkoznak körükben a társadalmi normáktól eltérő magatartásmódok: al- 
koholizmus, a családi élet felbomlása, sűrű munkahelyváltogatás, személyiség- 
zavarok stb. Ők alkotják ma a munkásosztály legnehezebb helyzetű rétegét. 
Bár számuk csökkenő, még mindig jelentékeny, mintegy negyedmillió. 


Az ingázókénál lényegesen kedvezőbb a falun élő, helyben dolgozó munká- 
sok helyzete. Életmódjuk stabilabb, kiegyensúlyozottabb, a helyben lakás és 
a munkavállalás előnyeit élvezik, hiszen az ingázóknál több idejük és ener- 
giájuk marad családi és lakókörnyezetük kiépítésére, a ház körüli teendők 
végzésére, s ez eleve nagyobb jövedelmet, civilizáltabb körülményeket jelent. 
E rétegen belül megtalálhatók a falura telepített ipari létesítmények, a taná- 
csi ipar és az állami gazdaságok munkásai, de lényegében közéjük sorolhatók 
a termelőszövetkezetek melléküzemágaiban foglalkoztatottak vagy a termelő- 
szövetkezetekben más ipari jellegű munkát vállalók is. 


Az állami gazdaságok dolgozói munkaszervezetük formáit tekintve is ipari 
szinten végzik munkájukat. Az iparszerű termelési rendszerek, a korszerű 
technológiák, az iparszerű termelési formák azonban nemcsak az állami gaz- 
daságokat jellemzik, hanem a termelöszövetkezetek jelentékeny részét is. 

A munkásság és a tsz-parasztság között bizonyos területeken igen komoly 
az előrehaladás az osztályok közeledésében. Ez nemcsak az iparszerű terme- 
lési eljárások széles körűvé válásának terjedésében vagy a mezőgazdasági 
dolgozók szakképzettségének növelésében figyelhető meg, hanem a család- 
struktúrák változásán is. Ma már alig van olyan falusi család, amelyben ne 
találnánk munkásokat is. 


A segédmunkások 


A közfelfogás a segédmunkásság problémáját részben azonosítja a szegény- 
ség, a cigányság, az iskolázatlanság gondjaival. A szűkülő társadalom- és 
gazdaságpolitikai mozgástérben különösen fontos annak felismerése, hogy a 
munkásság esrétegén belül valójában milyen körre is terjed ki és mekkora a 
depriváció mértéke, a hátrányok halmozódásának milyenek a tendenciái. A 

segédmunkások száma és aránya a hetvenes években rohamosan csökkent, 
ez a folyamat leginkább a mezőgazdaságban figyelhető meg. j 

A segédmunkásság ma már nem , átmeneti állomás"? a társadalmi felemel- 
kedés útján, hanem mindinkább , gyűjtőhely" a lemaradók és a visszaesők 
számára. A mobilitás folyamatában pedig inkább átörökítésről, megőrzésről, 
megmaradásról lehet beszélni. A munkamegosztásban bekövetkezett struktu- 
rális mobilitás nem mindig jelent lényeges felemelkedést. A kisparaszti sorból 
ingázó segédmunkások léte ugyanúgy lehet lefelé vagy fölfelé irányuló mo- 
bilítás, és a munkás kategória nem feltétlenül számít magasabb lépcsőfoknak. 

A segédmunkásokon belül is elkülöníthető egy csoport, amely viszonylag 
jobb körülmények között él. A tényleges helyzet azonban nem jár együtt 
elégedettséggel, éppen a jobb helyzetben levők adnak hangot elégedetlensé- 
güknek. Ez kifejezi érdekérvényesítési törekvéseiket, de utalhat kulturális, 
politikai és morális szintre is. 

A segédmunkások általában leszállítják igényeiket, devalválják az értékeket. 
A rosszabb feltételek kedvezőtlenebb életstratégiákat váltanak ki, ezek viszont 
nehezítik a státusukhoz való alkalmazkodást. 

Az alkalmazkodni nem tudás vezet el a nem akaráson keresztül a deviancia 
különböző negatív jelenségeihez. 

Segédmunkásnak lenni a mai magyar társadalomban nem egyértelmű hely- 
zet: a deprivált élethelyzettől a jómódú munkásig terjed a skála. 


A művezetők 


A művezetői beosztás a nagyüzemi termelés kezdeteivel párhuzamosan alakult 
ki, de tartalmát tekintve a tömegtermelés kibontakozása következtében már a 
tőkés korszakban jelentősen átalakult. A szocialista kor kezdetén a művezetők 
elveszítették privilégiumukat, korábbi hatalmi pozíciójuk, parancsnoki funk- 
ciójuk is alapvetően megváltozott. Iskolai végzettségük, szakmai képzettségük 
a szakmunkásokhoz viszonyítva romlott. Ez a folyamat időben együtt járt 
a vállalati funkcionális osztályok kialakulásával és dinamikus fejlődésével. 


A hagyományos művezetői tevékenység és tekintély háttérbe szorítása 
végső soron már-már a termelés folyamatosságát veszélyeztette. Így megkí- 
sérelték a megrendült művezetői tekintélyt és tevékenységet helyreállítani. 
Ilyen törekvések mind a mai napig megfigyelhetők. A kudarc fő oka, hogy 
nem veszik tudomásul a mélyreható változásokat, és ott szeretnék a korábbi 
folyamatokat folytatni, ahol azok megszakadtak. 

A valóságban azonban e harmadszázadnyi fejlődés során a művezetők fo- 
kozatosan integrálódtak a munkásosztályba, annak egyfajta felső rétegét al- 
kotják, s ez a tény a termelésben elfoglalt helyüket is meghatározza. 


Mi sem jellemzi jobban ezt a helyzetet, mint az, hogy a művezetők érdek- 
védelmi feladatokat is ellátnak. Vagyis amíg szerepük a formális üzemszer- 
vezetben tisztázatlan és ellentmondásos, addig az informális szférában meg- 
határozó pozíciókra tettek szert. Ez a helyzet következménye annak is, hogy 
a gazdasági mechanizmus 1968-as reformja gyakorlatilag teljesen érintetlenül 
hagyta a vállalatok belső struktúráját. A gazdasági környezet és a vállalaton 
belüli szervezet ellentmondásának feloldása a termelés szintjén szinte kizá- 
rólag a művezetőkre hárul, s e feladatokat pusztán informális hatalmi eszkö- 
zökkel és kapcsolataik segítségével képesek úgy-ahogy megoldani. Az adott 
körülmények között a művezetők nem érdekeltek, nem lehetnek érdekeltek 
a munkaszervezet korszerűsítésében. Ezek a korlátozott modernizálási kísérle- 
tek ugyanis még optimális esetben sem tudják olyan hatékonnyá tenni a 

formális szervezet működését, ami helyettesíthetné a modernizálás következ- 
tében szétzúzott informális kapcsolatrendszert. Helytelen tehát minden olyan 
koncepció, amely elsődlegesen bérezési kérdésként veti fel a művezetői be- 
osztás válságát és orvósolhatónak tartja azt megfelelő kiemelt bérezéssel. 

A fentiekben vázlatosan bemutatott munkásrétegek korántsem merítik ki 
a munkásosztály belső rétegződését, sőt még azt sem állíthatjuk, hogy e kü- 
lönböző szempontokból jellegzetes munkásrétegek mellett ne léteznének más- 
más szemszögből hasonlóan fontos munkásrétegek. Mindezzel csupán azt 
akartuk illusztrálni, hogy a munkásság egésze is strukturált, s az anyagi 
helyzetből, a konkrét termelőmunkából fakadó különbségek mellett számos 
más differenciáló tényezővel is számolnunk kell, amikor a munkásosztállyal 
foglalkozunk. 

A munkásosztály belső tagoltsága természetesen nemcsak a tudományos 
vizsgálódások szempontjából, hanem a mindenkori társadalompolitikai gya- 
korlat számára is fontos. E tekintetben különös súllyal esik latba az osztály- 
integráció kérdése. 


Osztályintegráció és belső rétegződés 


A korábbi kutatások kimutatták a munkásosztály és a szövetkezeti parasztság 
társadalmi helyzete között a hetvenes években bekövetkezett gyors közeledést, 
illetve azt, hogy a szövetkezeti parasztság fejlődése nem a külön osztállyá 
válás, hanem a munkásosztályhoz való hasonulás irányában halad. Egyúttal 
rámutattak arra is, hogy mindkét nagy társadalmi csoportban jelentős — és 
fokozódó jelentőségű — belső különbségek figyelhetők meg, amelyek méretei 
gyakran nagyobbak, mint a két nagy csoport átlagos adatai közötti különb- 
ségek. 

A nyolcvanas évek elején végzett kutatások lényegében mindenben alá- 
támasztják ezt, még inkább hangsúlyozva a rétegkülönbségek szerepét, illetve 
az , osztály"-keretek fellazulását. Ez azt jelenti, hogy a társadalmi differenciá- 
lódás és egalizálódás az utóbbi másfél évtizedben már egyre kevésbé megy 
végbe a korábban értelmezett osztályviszonyok alapján, hanem egyre inkább 
azoktól függetlenül. 

A jelenleg érvényes statisztikai besorolás — mint ismeretes — az MSZMP 
KB 1974. évi, munkásosztályról szóló határozatán alapszik. Ez a besorolás 
a munkásosztályhoz tartozók körét a korábbiaknál lényegesen szélesebb ha- 
tárok közt jelölte ki. Az új besorolás alapján lényegében minden fizikai dol- 
gozó a munkásosztályhoz tartozik, az önállók és a mezőgazdasági termelőszö- 
vetkezetek fizikai dolgozóinak kivételével. Az önállók elkülönítése a munkás- 
osztálytól nem jelent problémát az osztályelmélet szempontjából. A termelő- 
szövetkezeti fizikai dolgozók külön osztályként kezelése azonban egyre kevésbé 
felel meg a tényleges helyzetnek — és az osztályteória kritériumainak sem. 
(Például: az állami és szövetkezeti tulajdonviszonyok elvi azonossága mellé, 
amit jó másfél évtizede már, hogy hivatalosan is elismerünk, éppen napjaink- 
ban zárkózik fel az állami tulajdon néhány fontos formai jellemzője is, mint 
az igazgatóválasztás, a nagyobb vállalati önállóság stb., ami a tsz-ekben formá- 
lisan kezdettől fogva érvényesült.) o; 

Egyúttal látnunk kell, hogy a korábbi osztályszerkezet direkt maradványai IS 
továbbélnek, nem is beszélve , másodlagos" hatásairól, amelyek nemcsak a kul- 
túrában és az ideológiában, hanem nagyon konkrét mobilitási esélyekben és 
életutakban, az egyéni karrierekben és ezek hiányában is tetten érhetők. Mind- 

ezek miatt úgy gondoljuk, hogy a jelenlegi társadalmi struktúrában kettős de- 
termináció érvényesül: egyrészt az (aktív) dolgozók és családjuk jelenlegi tár- 
sadalmi pozíciója s az ezzel járó csoportnormák és -minták hatása, ami az osz- 
tálytípusú integrációk leépülését, illetve a rétegkülönbségek erősödését tükrözi ; 
másrészt a korábbi társadalmi pozíció és/vagy a gyermekkori szocializáció máig 
élő hatása, ami még erősen emlékeztet a korábbi osztályszerkezet hatásaira, 
amit kár lenne , csak" kulturális különbségekre redukálni. 

Amíg és amennyiben ez a kettős determináció érvényesül, addig és annyiban 
nem állíthatjuk, hogy az osztályintegráció és szolidaritás megszűnt, véget ért, 
de azt sem, hogy fennáll. Átmenetiséget, folyamatot állapíthatunk meg, amely- 
nek ismerjük eddigi irányát egy alapvetően általános gyarapodást hozó, evo- 
lúciós békés időszakban. 

Ezért a munkásság itt vázolt differenciáltságából nem azt a következtetést 
kívánjuk levonni, hogy , nincs munkásosztály", hanem azt, hogy ,a munkás- 
osztály jelenleg (is) igen bonyolult szerkezetű". 

Figyelembe véve az itt közölt kutatási eredményeket is, arra a következ- 
tetésre kell jutnunk, hogy a különböző munkásrétegek tagjai számára az osz- 
tályhoz tartozás ténye alig jelent valamit, legalábbis az osztálylét szubjektív 
megélése szempontjából. Egyrészt azért, mert az osztályhelyzet azonossága — 
ha , filozófiai szinten"? valószínűsíthető is — nálunk már hosszabb ideje érzel- 
mileg kevésbé átélhető, viszont annál inkább a munkásosztályt (is) megosztó 
réteg- és státuskülönbségek, az egyéni és csoportérdekek mindennapi harcai. 
Másrészt azért, mert az azonosuláshoz hiányzik a , másik", az ellentétes osz- 
tályhoz való viszonyítás alapja, az ellentétes érdek és hordozója. Ehelyett a 
tsz-parasztság gyors szocialista fejlődése, a nagyüzemi mezőgazdaság igen 
eredményes működése, illetve a szellemi dolgozók nagy csoportja, a vele való 
együttműködés a munkamegosztásban nem alakít ki — az előforduló-konflik- 
tusok ellenére — olyan társadalmi felületet, amely tapasztalatilag igazolná, 
illetve elősegítené az osztályintegrációt. 

A szocializmus nagy vívmányának tekinthető az osztályhelyzet és a szociá- 
lis körülmények írégebben is viszonylagos) egységének felbomlása, a nagy- 
mértékű társadalmi átrétegződés, az urbanizálódás és a szakosodás, ami — 
egyebek mellett — arra vezetett, hogy a családok és a személyek szintjén 
tömegméretekben tapasztalható módon megszűnt a korábbi nagy társadalmi 
csoportok, osztályok zártsága. Egyre több az osztály- vagy rétegértelemben 
vegyes család, még szélesebbek a vegyes rokonsági kapcsolatok. Mindezek egy 
újfajta, nem osztályszerű integrációnak és egyben a korábbi osztályok dezin- 
tegrálódásának tényezői. 

Végbemegy egyúttal egy újfajta, korábban sikeresen fékezett differenciáló- 
dás is, amit a kutatók egy része a státuskülönbségek növekedésének nevez. 


A munkásosztály egyes rétegei közötti kereseti, jövedelmi és vagyoni kü- 
lönbségek a nyilvántartásokban szereplő demográfiai, szakképzettségi, ága- 
zati és területi különbségeken túl, összefüggenek a technológiai különbségekkel 
is. Ezek szorosan összefonódnak az utóbbi évtizedben terebélyesedő második 
gazdaságban elfoglalt helyek és a munkaerőpiaci magatartások, illetve a vál- 
lalati munkaerő-politikák különbségeivel is. 


A technológiai különbségek jóval nagyobbak, mint amilyeneket az alapállo- 
mány-csoportok szerinti nyilvántartások tükröznek. Az egyes technológiai tí- 
pusok szerinti különbségeket még fokozzák az ezeken belüli, egymástól el- 
térő munkaposztok, funkciók különbségei, amelyek Így együtt gyakran kemény 
hierarchikus munkaszervezeteket alkotnak. E különbségek alig tükröződnek a 

szakképzettségi fokozatok szerinti nyilvántartásban, lévén, hogy nagy részük 
vállalatspecifikus. 

Erre figyelemmel kellene lenni a KSH nyilvántartási rendszerének korsze- 
rűsítése során is, mert a segédmunkás-—betanított munkás—szakmunkás-felosz- 
tás egyre nyilvánvalóbban nem felel meg a tényleges helyzetnek, holott ez a 
csoportosítás az utóbbi évtizedben szinte általánossá vált az iparon kívüli 
szférákban is. 

Várható, hogy a vállalati önállóság növekedésével, a bérszabályozás változ- 
tatásával még kisebb lesz az összhang az alapállomány-csoportok szerinti be- 
sorolás, a kereset és a tényleges — a technológiához illeszkedő — szaktudás 
között. A státuskülönbségek skálája jóval szélesebb a hármas tagolásnál, csak 
az ipari technológiákon belül is. 

A probléma természetesen nem elsősorban nyilvántartási, besorolási, hanem 
gazdasági és technológiai, s emiatt társadalmi, társadalompolitikai. A megol- 
dás iránya is csak a technológiai, a gazdasági és a munkaszervezet fejlesz- 
tése, korszerűsítése lehet, amely összhangba hozza a termelésben elfoglalt 
helyet, a társadalomban elfoglalt státust és a ténylegesen felhasznált szak- 
tudást s nem utolsósorban a kereseteket is. . 


Uitz Béla: Holáószok 

SZEPESI GYÖRGY: 
Elosztási viszonyaink : jelen és jövő 


Ösztönzés, szociálpolitika, közteherviselés 


Az életszínvonal növekedése, az életkörülmények javulása hazánk elmúlt év- 
tizedekben végbement fejlődésének — amelyet a hazai és a nemzetközi közvé- 
lemény egyaránt elismer — kiemelkedő fontosságú ténye. Ez a fejlődése a 
hetvenes évek fordulóján a jól ismert okok miatt lelassult, egyes vonatkozások- 
ban megtorpant. Ebben az időszakban a fizetési egyensúly helyreállításának 
égető szükségessége miatt csak az addig elért életszínvonal megőrzésére lehetett 
vállalkozni. A Központi Bizottság 1984. április 17-i állásfoglalása ezzel kapcso- 
latban így fogalmaz: , Ebben a helyzetben a Központi Bizottság 1978. decemberi 
ülése a gazdaságpolitikai gyakorlatban az egyensúly helyreállításának és meg- 
szilárdításának adott elsőbbséget, amit a párt XII. kongresszusa — az elért 
életszínvonal védelmének követelményével kiegészítve — megerősített."! 

Az elmúlt évek tapasztalatai alapján ma már vállalkozhatunk arra, hogy 
megvizsgáljuk, milyen sajátosságok jellemezték az életszínvonal megőrzésére 
irányuló politikát, melyek a rövidebb, illetve a hosszabb távra szolgáló tanul- 
ságok. Az életszínvonal megőrzése a gyakorlatban természetszerűen nem jelent- 
het és nem is jelentett valamiféle mozdulatlanságot, az elért ellátási és fogyasz- 
tási szintek merev rögződését. Már csak azért sem, mert a XII. kongresszus ha- 
tározata és ezt alapul véve a VI. ötéves terv az életszínvonal megőrzését és az 
életkörülmények további szerény mértékű és differenciált javítását tűzte ki cél- 
ként. Hazánkban az elmúlt 4—-5 évben is előrelépés történt az életkörülmények 
terén, igaz, az életszínvonal legfontosabb mennyiségi mutatói a múltbelinél 
jóval lassabban növekedtek, egyesek közülük a korábbi szinten maradtak, il- 
letve bizonyos években még csökkentek is. További eredményeket értünk el a 
lakásviszonyok terén (a 100 lakásra jutó családok száma az 1980. évi 108-ról 
105-re mérséklődött ebben az időszakban), bővült a családok háztartási gépek- 
kel való felszereltsége, gyarapodott a személygépkocsi-állomány. Ezzel szemben 
a gazdasági oldalról szűkülő lehetőségek miatt egyenetlenebbé vált a fejlődés, 
és kiéleződtek bizonyos elosztásbeli ellentmondások is. 

Ez utóbbi jelenséggel kapcsolatban egy meglehetősen közkeletű nézetre kell 
felhívni a figyelmet. A szélesebb közvéleményben a dolog természeténél fogva 
az életszínvonal mennyiségi és minőségi jellemzői (a fogyasztási és az ellátottsá- 
gi szintek), valamint az elosztási módozatok (az elosztás aránya, kapcsolódása 
a teljesítményekhez, illetve a szociális rászorultsághoz) között szoros a megfe- 
lelés. Ebből következően az az illúzió támadhat, hogy a kedvezően alakuló 
mennyiségi növekedés automatikusan megszünteti az elosztás ellentmondásait. 


1 Társadalmi Szemle, 1984., 5. szám, 4. old. 

Annyi mindenesetre igaz, hogy az elosztási problémák kezelése könnyebb, ha a 
gazdasági növekedés gyorsabb. De éppen a hetvenes évek elejének tapasztalatai 
alapján bizonyítható, hogy nem létezik az említett automatizmus: a gyors nö- 
vekedés időszakában is keletkezhetnek bizonyos feszültségek az elosztásban 
(gondoljunk a nagyüzemek bérlemaradásáról, a mezőgazdaság és az ipar közöt- 
ti kereseti arányokról és a termelőszövetkezeti melléküzemágakról folytatott 
korabeli vitákra). Erre azért kell felhívni a figyelmet, mert napjainkban egye- 
sek hajlamosak arra, hogy az elosztást mindig is nyomon kísérő ellentmondáso- 
kat, igazságtalanságokat kizárólag az életszínvonal-növekedési lehetőségek szű- 
külésének tulajdonítsák. Nem volt és nem is lesz olyan időszak, amikor az el- 
osztási viszonyok teljesen harmonikusan funkcionálnak, még ha a múltat e te- 
kintetben meg is szépíti a ma oly divatos nosztalgia. 

Az elosztási viszonyok és az életszínvonal közötti változó kapcsolatok a het- 
venes évek közepén kerültek a szakmai és a társadalmi érdeklődés középpont- 
jába. A vezető párt- és állami szervek kezdeményezésére ekkor — tehát még a 
gyors növekedés időszakában — széles körű elemző munka indult meg elosztá- 
si viszonyaink jellemzőinek feltárására, perspektívájának vázolására. Ennek 
keretében több, hosszabb távot átfogó résztanulmány készült, így például a 
többoldalúan hátrányos helyzetű társadalmi rétegekről, az úgynevezett másod- 
lagos gazdaság kiterjedtségéről és értékeléséről, szociálpolitikánk hosszú távú 
fejlesztésének lehetséges irányairól. 

A megváltozott gazdasági feltételek még sürgetőbbé tették az előrelépést az 
elosztási viszonyokban, és természetszerűen újabb problémák is felvetődtek. 
Ezek közül csak a legfontosabbakat említve: a gyorsabb fogyasztói áremelke- 
dés, a kibontakozó kisvállalkozói aktivitás, az életfeltételek, az anyagi helyze- 
tek differenciálódása új helyzet elé állította az elosztáspolitikát. Mindebből 
következett, hogy a nyolcvanas évek elején az életszínvonal tervezését, szabá- 
lyozását az elosztási viszonyok hosszú távú fejlesztésével szoros összhangban 
kellett megoldani, és ennek érdekében a tervezőknek, valamint a tudomány 
műhelyeiben dolgozóknak ki kellett formálniuk az ezredfordulóra valószínűsít- 
hető gazdasági és társadalmi viszonyokkal összhangban álló elosztási rend- 
szer modelljét. Ehhez fontos tanulságként szolgáltak a tényleges fejlődés tapasz- 
talatai, amelyekre a következőkben térünk ki. 


Az életszínvonal a nyolcvanas évek elején 


Az 1979 óta eltelt időszakot az életszínvonal alakulása szempontjából két rész- 
re oszthatjuk, noha bizonyos, hogy ilyen rövid időszakon belül meglehetősen 
vitatható a szakaszolás. E felosztásnak az alapja az a jól ismert tény, hogy 1982 
elejétől a magyar gazdaság külső feltételei a korábbiakhoz képest is jelentősen 
romlottak (nemzetközi hitelválság, elhúzódó dekonjunktúra, tovább romló csere- 
arányok). A külső feltételek keményedése természetszerűen érintette az élet- 
színvonal-politika mozgásterét is, különösen azért, mert már nem számol- 
hattunk külső erőforrásokkal, sőt ettől az időponttól kezdve — a tervezettnél 
egyébként jóval korábban — meg kellett kezdeni az adósságállomány mérsék- 
lését. 

Ez vetette föl azt a kérdést, hogy az új feltételek közepette tarthatók-e a VI. 
ötéves tervnek az életszínvonalra vonatkozó alapvető céljai. Erre a választ a 
Központi Bizottság 1983. áprilisi ülésének állásfoglalása adta meg, amely ki- 
mondta, hogy továbbra is érvényesek az életszínvonal-politika általános céljai. 

A szigorúbb feltételek, a külkereskedelmi aktívum létrehozásának kötelezett- 

. sége, a tovább romló cserearányok stb. a változatlan alapcélok teljesítésének 
gondja mellett újszerű problémákat is felvetettek. Ebben az időszakban, azaz 
1982 óta a reálbérek évről évre csökkentek, a fogyasztói árak növekedése évi át- 
lagban 6—-8 százalékos szintre emelkedett, és lelassult a lakossági fogyasztás 
növekedése. Ezek a folyamatok két kérdéskört állítottak előtérbe: a bérezés 
és ezzel összefüggésben az anyagi ösztönzés problémáját, valamint egyes szo- 
ciálisan érzékeny rétegek (kis nyugdíjból élők, sokgyermekesek stb.) helyzeté- 
nek javítását. 

Az 1982-től kezdődő időszakban, az életszínvonal társadalmi átlagban meg- 
valósuló megőrzése mint általános törekvés mellett, egyes területeken egyre 
inkább előtérbe került az életszínvonal, az elért társadalmi és szociális vívmá- 
nyok védelme. 

Ezzel kapcsolatban gyakran merül fel az a kérdés, hogy vajon sikerült-e a 
VI. ötéves terv eddig eltelt időszakában megőrizni a korábban elért életszín- 
vonalat? A XIII. kongresszus határozata erről a következőket állapította meg: 
A XII. kongresszusnak az életszínvonal megőrzéséről szóló határozatát nem 
tudtuk teljes mértékben megvalósítani. Az átlagos reáljövedelem és a fogyasz- 
tás valamelyest növekedett, de a reálbér csökkent. A nyugdíjak, valamint a 
társadalmi juttatások egy részének reálértéke csökkent, így a lakosság egyes 
rétegeinek életszínvonala romlott.""? 

Ami az életszínvonal két fő összetevőjét, a folyó fogyasztást és a lakosság 
életkörülményeit meghatározó infrastrukturális szolgáltatásokat illeti, egymás- 
hoz való arányukban megismétlődik a hetvenes évek második felére, az V. öt- 
éves terv időszakára jellemző helyzet. Akkor ugyanis a nem termelő infrastruk- 
turális ágazatokat érintő legfontosabb ellátási mutatók tekintetében teljesítet- 
tük, sőt túlteljesítettük az V. ötéves tervet, míg a fogyasztás és a jövedelmek 
terén — az ismert okok miatt — elmaradtunk a kitűzött céloktól. 

Az infrastruktúra egyes fontos területein már jelenleg elértük az 1985-re ter- 
vezett szintet (az általános iskolai osztálytermek számának növelése, a járda- 
építés, egyes településeken a kiskereskedelmi hálózat fejlesztése stb.). Úgy tű- 
nik, hogy a felépített új lakások számában is elérhető, illetve megközelíthető a 
VI. ötéves iterv előirányzata. Nagyrészt sikerült leküzdeni azokat a problémá- 
kat, amelyek azzal kapcsolatban jelentkeztek, hogy a demográfiai hullám a 
nyolcvanas évek elején elérte az általános iskolába kerülők korosztályát. 
A mintegy 100 000-rel megnövekedett tanulólétszám ellenére sikerült csökken- 
teni az egy osztályteremre jutó tanulók számát. A napközisek aránya az alsó 
tagozaton az 1980. évi 56 százalékról 1983-ban 62 százalékra nőtt. Az óvodai 
ellátottság eléri a 90 százalékot, ami nemzetközi összehasonlításban is tekinté- 
lyes aránynak számít. 

Mindezek mellett azonban látni kell az elsősorban a strukturális aránytalan- 
ságokból, a szolgáltatások nem kielégítő minőségéből fakadó gondokat is. Az 
állami lakásépítés ma már láthatóan elmarad a tervezettől. De vannak esé- 
lyeink arra, hogy ezt a nagyobb lendületre kapott magánépítés pótolja. Tuda- 
tában kell lenni annak is, hogy a különböző lakásépítési formák (állami lakás, 
családi ház) eltérő módon érintik a más-más társadalmi rétegeket, s a fiatalok 
lakáshoz jutási feltételei a jelentős erőfeszítések ellenére sem javultak, egyes 
nagyobb városokban romlottak. 

Gondjaink közé tartozik az ivóvízellátás és a csatornázás nem megfelelő ará- 
nya, egyes területeken az ivóvíz minőségének a romlása, a nemzetközileg mér- 
ve igen alacsony, a technikai fejlődést gátló és tetemes többletráfordítást kívá- 


2 A Magyar Szocialista Munkáspárt XIII. kongresszusa. Kossuth Könyvkiadó, 1985., 199. old. 

nó gyenge telefonellátottság, a nem kielégítő mértékű kórházfejlesztés. Abban, 
hogy az infrastruktúra fejlesztésében bizonyos alapvető mutatókban sikerül a 
terv szerinti fejlődést elérni, változatlanul kiemelkedő szerepe van a lakosság 
öntevékenységének, a társadalmi munkának, a kisebb kollektívák anyagi hoz- 
zájárulásának. 

A lakossági fogyasztás az elmúlt években folyamatosan növekedett, négy év 
alatt 6 százalékkal, évente 0,5 és 2 százalék között. Tovább korszerűsödött a fo- 
gyasztási szerkezet. 1980-ban az aktív kereső családok 33 százaléka rendelke- 
zett személygépkocsival, míg jelenleg ez az arány 45 százalékra tehető; 1980 
és 1983 között 73,8 kg-ról 77 kg-ra nőtt az egy személyre jutó hús és húsfélék 
fogyasztása; 21 százalékkal, 531 000-re emelkedett a távfűtésbe bekapcsolt la- 
kások száma. 


A reálbérek 1981-ben még növekedtek, 1982 óta csökkennek. A keresetek 
alakulásának értékelésénél nem tekinthetünk el az új, illetve széles körben le- 
galizálódó gazdasági szervezetektől, kisvállalkozásoktól. Az ilyen módon kelet- 
kező jövedelmek regisztrálása, nyilvántartása, statisztikai feldolgozása ma még 
nem teljesen megoldott. Elméleti szempontból ezeket a jövedelmeket minden- 
képpen a munkajövedelmek körébe indokolt sorolni, még ha egyes konkrét 
esetekben a munkával nem arányos keresetekre is meg van ma még a lehető- 
ség. Az eddigi tapasztalatok arra utalnak, hogy a legális kisvállalkozási formák- 
ban tevékenykedők többsége (a számításbavétel módjától függően 60—80 szá- 
zaléka) munka utáni, kiegészítő tevékenységet végez. Még a kisiparosoknak is 
mintegy egyharmada működési engedéllyel, főmunkaideje után végez kisáru- 
termelő tevékenységet. Az innen származó jövedelmek az elmúlt években igen 
dinamikusan növekedtek. Ha ezeket hozzászámítjuk a főállásból keletkező ke- 
resetekhez, akkor a munkajövedelmek terén kedvezőbb képet kapunk. (Az 
egy aktív keresőre jutó munkajövedelem reálértéke 1980 és 1983 között 33 
százalékkal növekedett.) Nem szabad azonban elfeledkezni arról, hogy bár a 
lakosság jelentős része több-kevesebb rendszerességgel folytat valamilyen ki- 
egészítő tevékenységet, de az ebből származó jövedelmek igen differenciáltak, 
szóródásuk jelentősen meghaladja a főállásból származó keresetek szóródását.? 


A lakossági jövedelmeken belül jelentős arányeltolódás történt a társadalmi 
juttatások javára (a társadalmi juttatások — a pénzbeliek és természetbeniek 
együtt — 1975-ben a lakossági jövedelmek 27 százalékát, 1980-ban 32 százalékát 
és 1983-ban 35 százalékát tették ki). Ezt az eltolódást mutatja az is, hogy míg 
az elmúlt években a munkajövedelmek lényegében változatlan szinten marad- 
tak, addig a társadalmi juttatások tömege mintegy 13—15 százalékkal növeke- 
dett. Ezt az arányeltolódást akkor is tényként kell megállapítanunk, ha mind- 
emellett az is igaz, hogy a pénzbeli társadalmi juttatások reálértékét az elmúlt 
években nem sikerült teljes körben megőrizni. Így csökkent a 2500 forint alatti 
nyugdíjak vásárlóereje, a gyermekgondozási és a szülési segély reálértéke. Az 
arányeltolódást elsősorban a társadalmi juttatások terén működő automatiz- 
musok és kisebb mértékben a demográfiai folyamatok idézték elő. A növekvő 
ráfordítások mellett is szaporodó szociális gondok önmagukban jelzik, hogy át 
kell gondolnunk és korszerűsítenünk szükséges szociálpolitikánk mechaniz- 
musait. 

Az elmúlt években az életszínvonal alakulásának sajátos jellemzője a nomi- 


3 Az új vállalkozási formák közül a legnépszerűbbek az úgynevezett vállalati gazdasági mun- 
kaközösségek (1985 elején 17000 vemk-ban mintegy 200 ezren tevékenykedtek.) Az egy tagr3 
jutó átlagos havi jövedelem 3000—4000 forint között volt tavaly. A többi vállalkozási formában 
általában ennél nagyobb jövedelemre lehetett szert tenni. A vállalati és magán gazdasági 
munkaközösségekből, az egyéb magántevékenységekből. valamint az ipari szolgáltatá szakcso- 
portokból származó jövedelmek aránya a munkajövedelmen belül 10 százalékot tesz kl. 

nál- és reálfolyamatok élesebb szétválása, a viszonylag gyors fogyasztóiár-nö- 
vekedés (1979—1980-ban a fogyasztói árindex 9 százalék körül, 1981-ben 5 szá- 
zalék alatt. 1982—1984-ben 6—8 százalék között alakult). Ha a pénzjövedelmek 
kiáramlását vizsgáljuk, akkor sem az összes jövedelem, sem a munkajövedelem 
növekedési ütemében nem tapasztalunk jelentős eltérést a hetvenes évekhez 
viszonyítva. Ebből következik, hogy az életszínvonalnak a szigorúbb gazdasági 
feltételek miatt szükségessé váló megszorítását az utóbbi években elsősorban 
a gyorsabban növekvő fogyasztói árak, az így kialakuló magasabb árszínvonal 
és az átrendeződő fogyasztói árstruktúra közvetítik a lakosság felé. 

Noha az alapvető társadalmi rétegek fogyasztói árindexe nem mutat jelentős 
eltérést, mégis a finomabb elemzés rávilágít, hogy vannak olyan társadalmi 
rétegek és csoportok. amelyeket a fogyasztóiár-emelkedés az átlagnál érzéke- 
nyebben érint (alacsony jövedelmű nyugdíjasok, sokgyermekesek, fiatal háza- 
sok, egyedül élők egyes csoportjai stb.). E családok szaporodó gondjai is indo- 
kolják a lehetőségek szerinti kisebb. elviselhető mértékű fogyasztóiár-növeke- 
désre való törekvést a társadalom részéről, azaz a hatékony antiinflációs poli- 
tika kidolgozását és működtetését. Ezzel együtt az adott fogyasztásnövekedési 
lehetőségek mellett az árnövekedés korlátozása szükségképpen szigorúbb vá- 
sárlóerő-szabályozással jár együtt, amely más típusú, elsősorban elosztási fe- 
szültségeket élez ki és leszűkítheti az anyagi ösztönzés lehetőségeit, ameny- 
nyiben az anyagi ösztönzést célzó vásárlóerő-kiáramlást nem alapozza meg ha- 
tékony termelés. Így az elmúlt évek talán legnagyobb jelentőségű életszínvo- 
nal-szabályozási problémájává a fogyasztóiár-alakulás és a jövedelem-kiáram- 
lás összehangolása vált. 

Az alapvető célokat közelítő fejlődés ellenére a lakosság viszonylag széles 
körében születhet olyan érzés, hogy az életszínvonal egészében is csökken. Erre 
részben magyarázatul szolgál az, hogy a kialakult helyzetben erősödött az ér- 
zékenység a jövedelem- és a vagyoni differenciákra, és az is igaz, hogy növeke- 
dett azon egyének és családok száma, akik nem tudják, vagy csak jóval több 
munkával képesek megőrizni korábbi jövedelem-színvonalukat. 

De mindehhez hozzá kell tenni, amikor nyíltan meghirdettük, hogy az elkö- 
vetkező években az elért életszínvonalnak csak a társadalmi átlagban való 
megőrzésére vállalkozhatunk, a közvéleményben ehhez a programhoz illúziók 
is tapadtak. Ezt jól jellemzi az akkor igen gyakorta hangoztatott mondás: , csak 
ennél rosszabb ne legyen". Ma már látható, korábban talán homályban maradt, 
hogy az elért életszínvonal társadalmi átlagban történő megőrzése bizonyos kü- 
lönbségeket eleve felnagyít. Ezt érzékelik ma többen és fokozottabban. Ugyan- 
is mást jelent az életszínvonal megőrzése egy anyagilag rendezett körülmények 
között élő gyermekes családban, ahol a szülők már középkorúak és a gyerme- 
kek már nagyok vagy már nincsenek családi kötelékben; megini mást jelent 
egy pályakezdő fiatalnak vagy egy olyan fiatal családnak, amelynek a lakás- 
problémája még megoldatlan. Az utóbbiaknál az elért szint megőrzése a fejlő- 
dés útjának lezárását jelentené az életkörülmények javulását, az anyagi előre- 
haladást tekintve, ezért ebben a körben a társadalom egészére megfogalmazott 
cél szó szerint nem is értelmezhető. 

Az életszínvonal-, illetve az elosztáspolitikának a szűkösebb feltételek alap- 
ján is preferenciákat kell biztosítania azon rétegek számára, amelyeknek hely- 
zete, fejlődési lehetősége különféle okoknál fogva a társadalmi átlagtól jelen- 
tősen elmarad. E preferenciák mértéke természetszerűen a gazdasági lehető- 
ségektől függ. Jelenlegi viszonyaink között eme erőforrások nem elégségesek 
ahhoz, hogy teljes mértékben ellensúlyozzák a gyorsabban növekvő árakat, az 
emelkedő lakásköltségeket, az alacsony kezdő fizetéseket. A fiataloknak és a 

különféle alacsony jövedelmű, illetve más hátrányos helyzetű rétegeknek, cso- 
portoknak nyújtott preferenciák, támogatások és kedvezmények elméletileg az 
adott gazdasági feltételek mellett is bővíthetők, de rövidebb távon csak más 
célok, például az anyagi ösztönzés vagy a műszaki fejlődés rovására. Ez a kér- 
déskör már átvezet bennünket ahhoz a következőkben tárgyalandó problé- 
mához, hogy a hosszabb távra ható gazdasági feltételek milyen változásokat 
indokolnak elosztási viszonyainkban., mechanizmusainkban és érdekeltségi rend- 
szerünkben. 


Az elosztási viszonyok fejlesztésének néhány elméleti kérdése 


Napjainkban is folyik a vita arról, hogy indokolja-e jelenlegi helyzetünk az el- 
osztási viszonyok hosszabb távra szóló megváltoztatását. Van olyan állásfog- 
lalás, amely szerint , ne csináljunk a szükségből erényt", ne essünk abba a hi- 
bába, hogy a jelenlegi szűkös viszonyokat hosszú távra kivetítjük, és ezekhez 
igazítjuk távlati elgondolásainkat. 

Másik oldalról viszont megfogalmazódik az az igény, hogy alakítsunk ki 
olyan elosztási rendszert, amely szervesen igazodik az intenzív típusú gazdasági 
fejlődés viszonyaihoz, követelményeihez. a korszerűsödő gazdaságirányítási 
tendszerhez. 


Ez a vita elvezetett a társadalmi értékek kérdéséhez. A filozófiai, szociológiai 
értelemben vett értékkategóriák a hetvenes évek végén törtek be és váltak di- 
vatossá a hazai szakmai körökben s később a szélesebb körű közvéleményben. 
Gyors, sikeres pályafutásukat jelzi, hogy a hosszú távú tervezőmunkában is 
igen nagy súlyt kapott a társadalmi fejlődés értékrendszerének megrajzolása. 
Nem igényel külön bizonyítást, hogy az elosztás átfogó és részösszefüggései 
mennyire értékkel telítettek, s milyen szorosan kötődnek bizonyos társadalmi 
alapértékekhez. Ezért indokolt az elosztási viszonyok hosszú távú fejlesztésére 
vonatkozó elgondolások áttekintését bizonyos társadalmi értékekről és elosztási 
elvekről folytatott viták alapján megtenni, még egyszer felhívni az olvasók fi- 
gyelmét arra, hogy ezek a kérdések részben még ma is nyitottak, és nem min- 
denben alakult ki a gyakorlati cselekvéshez szükséges közmegegyezés. Ez utób- 
bihoz érdemi segítséget nyújt és eligazítást ad a XIII. kongresszus vitája és ha- 
tározata, amely karakterisztikusan rajzolja fel az elosztás alapelveit: munka 
szerinti elosztás a keresetekben egyfelől, a rászorultságot jobban kifejező szo- 
ciális ellátás másfelől, továbbá a lakosság egészére kiterjesztett jövedelemará- 
nyos közteherviselés. 


Teljes és hatékony foglalkoztatás 


Talán a legtöbb és a leghevesebb vitát kíváltó kérdés a foglalkoztatás körül 
merült fel. Bár látszólag úgy tűnik, hogy az érvek többsége a teljes foglalkoz- 
tatás mellett, illetve ellen hangzik el, valójában mélyebben fekvő összefüggé- 
sek kerülnek itt felszínre. Ma már viszonylag kevesen vannak, akik úgy érvel- 
nek, hogy az alacsony munkatermelékenységre, a munka szervezetlenségére, a 
helyenként pazarló munkaerő-gazdálkodásra a legjobb megoldást egyfajta , kéz- 
ben tartott munkanélküliség" kínálná. Ez az egyébként is elfogadhatatlan 
, ajánlat" azért van visszaszorulóban, mert a fejlett tőkés országokban végig- 
söprő, százalékban két számjeggyel kifejezett munkanélküliség közepette a tel- 
jes foglalkoztatásnak a szocialista országokra jellemző stabilitása felértékelődött. 

A teljes foglalkoztatás társadalmunk egyik alapértéke, nélküle nem képzelhető 
el a létbiztonság és a helyesen értelmezett szocialista egyenlőség. Hiszen hogyan 
. lehetne valakinek bármire is esélye, ha ki van zárva a társadalmi munka- 
folyamatból? 


A társadalmi méretű teljes foglalkoztatás deklarálása azonban még nem zár- 
ja le ezt a vitát. Ugyanis a foglalkoztatáshoz, a munkaviszonyhoz többféle ga- 
rancia és intézményrendszer kapcsolódik, ezek hozzák létre a foglalkoztatás 
meghatározott fokú biztonságát. E garanciák körén és jellegén, úgy tűnik, vál- 
toztatni szükséges. Az elgondolt változtatások beleférnek a teljes foglalkozta- 
tás keretébe, mert ha végiggondoljuk, ez utóbbi nem is olyan könnyen definiál- 
ható fogalom. Szélsőséges értelmezéseként fogható fel például az, hogy annak, 
aki nem talál munkahelyet, az állam, illetve valamilyen állami intézmény mun- 
kát kell hogy biztosítson. Ez esetben ugyanis szóba sem jön a munka fajtája. 
A másik szélsőség, hogy mindenkinek olyan munkát kell biztosítani, amilyenre 
igényt tart. Nyilvánvaló, hogy a gyakorlatban a szélsőségek között nagyon 
sokféle közbülső megoldás képzelhető el. Most a foglalkoztatási viszonyokban 
az elmozdulás irányának olyannak kell lennie, hogy oldódjanak az adott válla- 
lathoz, munkahelyhez, beosztáshoz és jövedelmi pozícióhoz kötődő, feltétel 
nélküli garanciák ; e téren is növekedjen az egészséges verseny. Ez megkívánja, 
hogy a munkáltatók pozíciója erősödjön, és ennek alapján jobban érvényt 
tudjanak szerezni a szigorúbb hatékonysági követelményeknek. 

Sokan kétségbe vonják, hogy a foglalkoztatás hatékonyságában jelentősebb 
előrelépés történhet, arra alapozva, hogy a jelenlegi munkaerőhiányos helyzet- 
ben a munkáltatóknak gyakorlatilag nincs módjuk érvényesíteni a szigorúbb 
követelményeket. Az adatok elemzése arra utal, hogy a makacsul fennmaradó 
munkaerőhiány, illetve ennek negatív következményei paradox módon szinte 
függetlenek a gazdaság tényleges helyzetétől. A nyolcvanas évek elején egyes 
területeken olyan mértékű munkaerőhiány alakult ki, mint amilyen a hetve- 
nes évek közepére volt jellemző. Pedig ha a gazdasági növekedés vagy a kül- 
és belpiaci kereslet főbb mutatóit vetjük össze, azonnal kiderül, hogy két egé- 
szen eltérő időszakról van szó. 


A munkaerőhiány kialakulásában és makacs fennmaradásában sok, egymás- 
sal összefonódó tényező játszott, illetve játszik szerepet. E hiány jelentős része 
nem valódi munkaerőhiány, hanem teljesítményhiány. Erre utal az is, hogy 
ahol mód nyílik a teljesítmények tényleges anyagi elismerésére, ott általában 
a munkaerőhiány is mérséklődik (ezt mutatja a vállalati gazdasági munkakö- 
zösségek és a különféle szakcsoportok működésének eddigi gyakorlata). Vagy 
a legfrissebb tapasztalat: a tavaly még kísérleti jelleggel, az idén már szélesebb 
körben az ösztönző bérszabályozás is szerepet játszott a betöltetlen munkahe- 
lyek számának érzékelhető csökkenésében. (Egy év alatt a városokban e mun- 
kahelyek száma mintegy felére esett vissza.) 


A foglalkoztatás makroarányainak is szerepe van a munkaerőhelyzet króni- 
kus strukturális feszültségeiben. A mi fejlettségi szintünkhöz képest igen ma- 
gas a mezőgazdaságban foglalkoztatottak aránya, akkor is, ha figyelembe vesz- 
szük, hogy az itt dolgozóknak mintegy harmada-fele nem mezőgazdasági te- 
vékenységet végez, és a mezőgazdasági szervezeteknek ezt a sokoldalúságát a 
jövőben is fenn kívánjuk tartani.. Magas az iparban foglalkoztatottak aránya is, 
és emiatt valóságos munkaerőhiány jellemzi a szolgáltatási szférát. A munka- 
erőhiány fennmaradásában szerepet játszik az is, hogy a vállalatok fejleszté- 
seikben még akkor is az extenzív utat követték, amikor nyilvánvalóvá vált, 
hogy a létszámot nem bővíthetik, a demográfiai munkaerőforrások nem bővül- 

nek, sőt szűkebbek lesznek (1980 óta az aktív keresők száma mintegy 100 000- 
rel mérséklődöt). 

Mindebből következik, hogy a foglalkoztatás érdemben nagyobb hatékonysá- 
gának nemcsak társadalmi, hanem közgazdasági feltételei is vannak. A foglal- 
koztatási struktúra megváltozása természetszerűen csak közvetett eszközök, 
illetve ösztönzők segítségével mehet végbe. E téren — az eddigi tapasztalatok 
alapján — az adminisztratív jellegű intézkedések lényegében hatástalanok. 
Az ösztönzők közül hatásánál fogva kiemelkedik a bérrendszer. De ebbe a kör- 
be tartozik a képzés, a továbbképzés s az átképzés megújuló, illetve kialakuló- 
ban levő intézményrendszere is. 

Az elkövetkező hosszabb időszakban nem számolhatunk a munkaerőforrá- 
sok gyarapodásával. Ez alól a kilencvenes évek eleje-közepe lesz kivétel, ami- 
kor is munkába lépnek az 1970-es évek elején-közepén született nagyobb lét- 
számú korosztályok. A termelésnek és a fejlesztési koncepciónak tehát a meg- 
levő létszámra, a rugalmas munkaerő-gazdálkodásra épülő megoldásokat kell 
előtérbe állítaniuk. A munkaerő-gazdálkodást is át kell hatnia a minőségi szem- 
léletnek, azaz a munkaerőt nem szabad sem a tervezésben, sem a gyakorlat- 
ban csupán létszámnak tekinteni. Olyan új viszonyoknak kell elterjedniük, mint 
a többszakmás képzettség, az életpálya alatti többszöri szakmaváltás, a pálya- 
módosítás, az ismeretek folyamatos bővülésében, korszerűsítésében való magas 
fokú érdekeltség. 

E jól hangzó, sőt mindenképpen indokolt célok megvalósítását nehezíti azok 
ellentmondásos természete. Hiszen az adott munkahelyhez, beosztáshoz, jöve- 
delemhez, pozicióhoz kötődő garanciák oldódása, az ismeretek megújításának. 
karbantartásának nagyobb kényszere, az ebből fakadó nagyobb verseny és az 
esetenként kényszerű mobilitás meglevő érdekeket sért, és ezért nyílt vagy rej- 
tett ellenállásba ütközik. Felmerül az a messze mutató kérdés is, hogy meny- 
nyire kiegyenlítettek a lehetőségek és esélyek a jobb munkahely megszerzésé- 
hez és megtartásához kapcsolódó szigorúbb követelmények teljesítésére. (Gon- 
doljunk csak arra, hogy akiknek naponta több órát kell utazniuk — és nem 
kevesen vannak ilyenek —, azok hogyan tudják folyamatosan továbbképezni 
magukat, és képesek-e versenyben maradni a jobb helyzetben levő munka- 
társaikkal.) 


Mindez már átvezet a második problémakörhöz, az egyenlőség és az elosztási 
viszonyok igazságosságának kérdéséhez. Mielőtt e probléma taglalására rátér- 
nénk, ki kell jelentenünk: a foglalkoztatás hatékonyságának fokozása nem vá- 
lasztási kérdés, ebben nincs alternatívánk. Megfelelő gazdasági és társadalmi 
feltételek kialakításával ésszerűsíteni kell a munkaerő-gazdálkodást, javítani 
kell a munkaidő és a kapacitások kihasználását, serkenteni az ismeretek meg- 
szerzését, a meglevő tudás hasznosítását. 


Szocialista egyenlőség és igazságosság 


Az egyenlőség kérdéséről szintén igen széles körű és érzelmekkel telített vita 
folyik napjainkban. Ezt a kérdést nem lehet érték- és érzelemmentesen szem- 
lélni, s ezért érthető, hogy olykor szélsőséges vélemények is elhangzanak. Ne- 
hezíti a probléma kezelését, hogy e téren még sok minden tisztázatlan az elmé- 
letben. Van például olyan — véleményünk szerint nem tartható — felfogás is, 
amely szerint a szocialista társadalomban semmifajta egyenlőtlenségnek, kü- 
lönbségnek nincs helye. Az előbbi véleményt megfogalmazóknál szélesebb kör- 
ben vetődik fel az a kérdés, hogyan egyeztethető össze az egyenlőség megvalósi- 

tására irányuló hosszú távú törekvésünk a fennálló — időnként szélesedő és 
egyes vonatkozásaiban tartósan újratermelődő — anyagi és nem anyagi termé- 
szetű egyenlőtlenségekkel. 

A szocializmusnak valóban az egyik történelmi hivatása a társadalmi egyen- 
lőség nemes eszméjének valóra váltása. Ez azonban nem jelentheti az unifor- 
mizált, falanszter szellemű egyenlőséget, hanem — ahogy már többé-kevésbé 
elfogadott — az esélyek fokozatos közeledését, kiegyenlítődését. A művelődési. 
foglalkozási, lakáshoz jutási és más esélyek közeledése nem zárja ki a szocia- 
lista értékrendünkön belüli alternatív életpályák lehetőségét. sőt éppen ez tár- 
sadalmi fejlődésünk egyik fontos vonása. 

Az eképpen értelmezett társadalmi egyenlőség sem ellentmondásmentes ka- 
tegória, hiszen csak hosszú történelmi távlatban valósulhat meg, ami azt is je- 
lenti, hogy egy-egy fejlődési szakaszt az egyenlőtlenségek meghatározott rend- 
szere jellemez. A meglevő egyenlőtlenségek mindig konkrét politikai, társadal- 
mi és gazdasági megítélést s kezelést igényelnek. E téren arra kell törekedni, 
hogy az adott helyzethez igazodó szabályozás ne keresztezze az egyenlőségre 
és a társadalmi igazságosságra vonatkozó hosszú távú céljainkat. Ennek jegyé- 
ben vizsgálva helyzetünket, a következő főbb összefüggésekre kell rávilágí- 
tanunk. 

A szűkülő életszínvonal-fejlesztési lehetőségek, mint már említettük, ön- 
magukban véve is felerősítik a társadalom differenciálódási folyamatait, azál- 
tal például, hogy mérséklik egyes rétegek — köztük a pályakezdő fiatalok — 
megtakarítási, felhalmozási lehetőségeit, és megnehezíti számukra, hogy hozzá- 
jussanak az életszínvonaluk alakulásában döntő szerepet játszó lakáshoz és 
tartós fogyasztási cikkekhez. Az úgynevezett többoldalúan hátrányos helyzetű 
rétegek számára is nehezebb feltételeket teremtettek az életszínvonal-növeke- 
dés mai lehetőségei. Mindebből egyesek azt a következtetést vonják le, hogy 
egy ilyen helyzetben nem a differenciálás erősítésére, hanem a múltbelinél 
jóval kiegyenlítettebb jövedelemelosztásra kellene általában törekedni. Tisztán 
etikai szempontból ez az elv talán nem is vitatható. De meg kell jegyezni, hogy 
társadalmi szempontból az is igazságtalan, ha a különböző teljesítményeket 
azonos bérrel díjazzák. E ponton joggal felvethető az az ellenérv, hogy itt nem 
a bérek, hanem a jövedelmek differenciálódásáról van szó. A jövedelmek ki- 
egyenlítése azonban csak a szociális juttatások igen jelentős bővítésével kísérel- 
hető meg, amely utóbbi viszont nem hatástalan a keresetek lehetséges alakulá- 
sára. 

Az összefüggés másik oldala: ahhoz, hogy kikerüljünk jelenlegi nehéz helyze- 
tünkből és az egyensúly szigorú fenntartása mellett megalapozhassuk a dina- 
mikusabb gazdasági növekedést s az ezen alapuló életszínvonal-emelkedést, erő- 
södnie kell a társadalom teljesítményirányultságának, azaz nagyobb ösztönző 
hatást kell kifejteniük a béreknek, a kereseteknek. Ez pedig mindenekelőtt azt 
kívánja meg, hogy a bérek a jelenleginél jobban tükrözzék a teljesítményeket, 
és azok függvényében nagyobb mértékben differenciálódjanak. 

A társadalmi igazságossághoz — amely teljes összhangban van a munka sze- 
rinti elosztás elvével és az ezen alapuló differenciálódással — az is szükséges, 
hogy a különböző szektorokban, szervezetekben és ágazatokban csökkenjenek 
a jelenlegi indokolatlan eltérések a végzett munkák díjazása között, és mielőbb 
szűnjön meg vagy legalábbis mérséklődjön az első és a második gazdaság kö- 
zött fennálló , kettős mérce", aminek igen jelentős szerepe van a teljesítmények 
visszatartásában és az ezen alapuló látszólagos munkaerőhiányban. 

A teljesítményeken alapuló differenciálódás is rejt magában ellentmondáso- 
kat. Ezek közül most talán az a legnehezebben elfogadható. hogy az alacsony 

kereset, illetve jövedelem mérsékeltebb fogyasztási szintet, szerényebb életkö- 
rülményeket, a jobb munkán alapuló magasabb bér jobb anyagi lehetőségeket 
biztosít és ez hatással van az esélyekre is. 

A bérek és a keresetek alakításában a jövőben sem csak a teljesítmények 
játszanak szerepet. Hatást gyakorolnak rájuk a munkaerő-kínálat és -kereslet 
strukturális viszonyai, az e téren rövidebb-hosszabb távon fennálló ellentmon- 
dások. Bizonyos hiányszakmák, foglalkozások felértékelődnek még akkor is, 
ha betöltésükhöz nincs szükség különösebb szakképzettségre. Továbbá, a vál- 
lalatok nyereségérdekeltségének erősítése szükségessé teszi, hogy a bérek és a 
keresetek jobban függjenek a vállalati eredményektől, és így a jövedelmezőség 
erőteljesen befolyásolja a vállalatok munkaerő-megtartó, illetve munkaerő- 
megszerző képességét. Így előfordulhat olyan helyzet, hogy azonos teljesítmény 
különböző vállalatoknál eltérő díjazásban részesül. 

Mindezek nyomán felvetődik az a nagyon fontos kérdés, hogy van-e meg- 
oldás vagy legalábbis kezelési mód a fentebb jelzett ellentmondásokra? A rea- 
litások alapján maradva meg kel! állapítani, hogy-nincs olyan recept, amely tel- 
jességgel megszüntetné ezeket az ellentmondásokat. De létezik olyan megoldás 
(illetve meg kell azt találni), amely lehetővé teszi, hogy az elosztási viszonyok 
fejlődése egyidejűleg mutasson a teljesítményirányultság fokozása és a társadal- 
mi igazságosság erősödése irányába. 


A szociálpolitika 


Az egyenlőség-egyenlőtlenség probléma megoldása szempontjából meghatározó 
fontosságú, hogy az életszínvonal-tervezés és a gazdasági tervezés más terüle- 
tei között az eddigieknél szorosabb összhang alakuljon ki, mégpedig konzisz- 
tens értékrend alapján. Ebben kimagasló szerep jut a szociálpolitikának. A szo- 
ciálpolitika átgondolásával kell keresnünk a választ arra a kérdésre: vállalhat- 
juk-e a teljesítmények szerinti differenciálás tudatos erősítését olyan körülmé- 
nyek közepette, amikor a jövedelemdifferenciálódás automatikus folyamatok 
hatására is növekszik. 


A szociálpolitika két alapvető társadalmi funkcióját, a létbiztonság erősíté- 
sét és az életpálya-esélyek egymáshoz való közelítését más-más módon tölti 
be. Míg a munkaképtelen lakosság létbiztonságának anyagi megalapozásában 
aktív és meghatározó a szerepe, addig a társadalmi egyenlőtlenségek mérsék- 
lésében főként utólagos, kiegészítő, korrekciós feladatokra vállalkozhat. Ez 
utóbbi szerepét csak akkor tudja betölteni, ha a szociálpolitikai intézményeket 
és ellátásokat összhangban fejlesztjük a lakosság életkörülményeit és foglalkoz- 
tatási viszonyait meghatározó más intézményrendszerekkel, (lakásellátás, 
települési viszonyok, közlekedés stb.). Az elkövetkező években várható gazda- 
sági körülmények, a társadalmi stabilitás és a szociális biztonság erősítésének 
igénye szükségképpen előtérbe állítja a szociálpolitikának a létbiztonságot meg- 
:alapozó funkcióját. Ez azt feltételezi, hogy a különféle társadalmi juttatások, 
támogatások és kedvezmények elosztásában jobban érvényesüljön a rászorult- 
ság elve, és ezáltal a rászorulók körében erősödjön a jövedelembiztonság. 


Fontos társadalmi érdekek fűződnek a szociálpolitika kiegyenlítő funkciójá- 
:nak erősödéséhez is. Az ebben való előrelépés attól függ, hogy milyen mérték- 
:ben fokozódik a gazdaság jövedelemtermelő képessége, sikerül-e visszaszorítani 
bizonyos elosztásbeli aránytalanságokat. Ezzel kapcsolatban merül fel az a fon- 
"tos elvi kérdés (minden gyakorlati következményével együtt). hogy az állam 

milyen mértékig vállalkozhat a nem munkával összefüggő egyenlőtlenségek 
enyhítésére. E mérték alsó határa mindenképpen valamifajta minimumszint. 

Elkezdődtek azok a vizsgálatok, amelyek ennek konkrét meghatározására 
irányulnak. Sokkal több gondot jelent a kiegyenlítés felső határának megvoná- 
sa (itt természetesen valamifajta elvi határ kimondásáról van szó és nem a 
konkrét mértékekről). Ezzel ismét beleütközünk az egyenlőség-egyenlőtlenség 
problematika alapkérdésébe: arra kell-e törekedni, hogy valamennyi család 
egyforma körülmények között éljen, vagy ha nem, akkor mekkora differenciák 
viselhetők még el. Elméleti szempontból az lehetne a helyes válasz, hogy a csa- 
ládi jövedelmek differenciái tükrözzék a családban élő keresők kereseti diffe- 
renciáit, azaz más oldalról az állam vállalja magára az eltartottak teljes eltar- 
tási költségét. Ennek megvalósításától ma még messze vagyunk. Jelenleg ugyan- 
is az a paradox helyzet áll fenn — legalábbis a statisztikai adatok szerint —, 
hogy az aktív keresővel rendelkező családok közötti jövedelemkülönbségekben 
a hivatalosan számba vett keresetek szerepe mindössze 15—20 százalék. 

Tehát az elkövetkező hosszabb időszakban az előbbiekben vázolt elv még nem 
vezérelheti a szociálpolitika konkrét gyakorlatát a nem munkával összefüggő 
egyenlőtlenségek mérséklésében. Vannak, akik elvileg is vitatják, hogy az el- 
tartottak teljes költségét az államnak kell magára vállalnia. Mindenesetre, a 
belátható jövőre vonatkozóan is jó eligazítást adó elvekre van szükség e té- 
ren. Ezek kialakításánál elsősorban azt kell szem előtt tartani, hogy minél 
, mélyebb" egy bizonyos csoportnak, illetve rétegnek nyújtott támogatás, 
annál szűkebb körben nyílik erre lehetőség. (Természetszerűen itt nem a lét- 
biztonságot megalapozó juttatásokról van szó.) Ez az összefüggés jelenik meg a 
lakásgazdálkodási rendszer korszerűsítéséről folytatott, illetve még ma is tartó 
vitában is. 

Társadalmi érdekeink azt kívánják, hogy az esélyek közelítését szolgáló pre- 
ferenciákat, támogatásokat és kedvezményeket a lakosság minél szélesebb kö- 
rére határozzuk meg, mert ezzel elejét vehetjük újabb, nemkívánatos egyenlőt- 
lenségek kialakulásának. Emellett ez a mód nyújtja a legtágabb lehetőséget 
az egyéni törekvéseknek, a teljesítmény fokozásának, a takarékos életvitelnek. 


A közös teherviselés 


A hosszú távra reálisan kitűzhető társadalmi-gazdasági célok valóra váltása — 
mint ahogy az előzőekből is láttuk — szükségessé teszi az elosztási viszonyok 
átgondolását, korszerűsítését, tehát a hetvenes évek közepén megkezdett mun- 
ka folytatását. Az eddigi eredmények arra utalnak, hogy az előbbieken túlme- 
nően egy újabb, eddig nem alkalmazott elosztási, illetve pontosabban újraelosz- 
tási mechanizmusra is szükség van. Ennek lehetséges megoldása az általános 
lakossági adórendszer bevezetése. (Erre külön döntés alapján a VII. ötéves terv 
időszakában kerülhet sor.) Az általános adórendszer számos gazdasági érde- 
keltségi és jövedelemszabályozási funkció kulturált betöltésére alkalmas. Ter- 
mészetesen ez sem ellentmondásmentes! Itt most csak a lakossági adórendszer- 
nek az elosztási viszonyok szempontjából fontos két jellemzőjét emeljük ki. 

A mindenkori jövedelem- és vagyonarányok összetett, történelmileg megha- 
tározott gazdasági-társadalmi folyamatoknak az eredményei. Ezek megítélé- 
sének egyik szempontja, hogy milyen mértékben vannak azok összhangban 
alapvető elosztási elveinkkel, társadalmi értékeinkkel. Van azonban egy rövid 
távú, elsősorban politikai szempontú megítélési elv is: ez a társadalom min- 
denkori tűrőképessége, azaz, hogy a lakosság mennyire viseli el az adott hely- 

zetben fennálló jövedelemkülönbségeket. A magas jövedelmekkel szemben ná- 
lunk rhár hosszabb ideje nagyfokú érzékenység tapasztalható. A jövedelmek 
minősítésénél természetszerűen az alapvető szempont az, hogy munkán alapul- 
nak-e, vagyis a végzett munkával, teljesítménnyyel összhangban vannak-e. Amc- 
lyik jövedelem mögött munka van, azt el kell fogadni és fogadtatni. Az elfo- 
gadtatás természetesen nem jelentheti azt. hogy semmilyen más további szabá- 
lyozásra nincs szükség. A jövedelemkülönbségeket célszerű egy olyan toleran- 
ciatartományon belül tartani, amely még társadalmilag elfogadható és nem 
fogja vissza az ösztönzést. Ennek mindenkori meghatározása a politika. a gazda- 
ságpolitika , művészetéhez" tartozik. A jövedelmek e sávon belül tartásának 
folyamatos, rugalmas eszköze lehet egy általános adórendszer. 

A hosszabb távra kitűzött életszínvonal-fejlesztési célok a dolog természe- 
ténél fogva nem állíthatók egymással szembe. Nincs értelme és társadalmilag is 
elfogadhatatlan volna az olyan kérdésfelvetés, hogy melyik a fontosabb: a fia- 
talok vagy a nyugdíjasok helyzetének a javítása. Annak ellenére, hogy a kü- 
lönféle életszínvonalra vonatkozó célok jól elrendezett rendszer építőköveit kell 
hogy képezzék a tervezőmunkában, a tényleges döntéseknél, az egyes változa- 
tok kiválasztásánál e célok mint a nemzeti jövedelem alternatív felhasználási 
formái jelennek meg, s így akarva-akaratlanul szembe is kerülnek egymással. 
Ilyen helyzetben — és ki vitatná, hogy ma is ilyen helyzetben vagyunk —, 
amikor egyidejűleg kell javítanunk a kisnyugdíjasok, a többgyermekes csalá- 
dok, a pályakezdő fiatalok helyzetét, a harmonikus fejlődés pótlólagos erőfor- 
rásokat kíván meg. Külső erőforrásokra, mint az ismert, nem támaszkodha- 
tunk, és a hatékonyság terén is, bár feszítő, de azért reális célokat kell kitűzni. 

Pótlólagos erőforrásként jöhet számba a társadalmi közteherviselés. Ez egy 
sajátos újraelosztási mechanizmus, amelynek az a lényege, hogy bizonyos nagy 
fontosságú társadalmi és szociális célok valóra váltásához a társadalom tagjai 
jövedelmük, vagyonuk arányában járuljanak hozzá. Az általános célokra irá- 
nyuló közteherviselés megvalósításának legcélravezetőbb eszköze lehet a sze- 
mélyijövedelem-adó rendszere. Kezdenek kialakulni a közteherviselés, a közös 
fejlesztés helyi, kis kollektívákra támaszkodó formái is, amelyeknek hagyomá- 
nyai vannak nálunk. Gondoljunk csak a közelmúltra, arra, hogy a társadalmi 
munka, illetve bizonyos közösségek részvétele milyen jelentős segítséget nyúj- 
tott az óvodák fejlesztésében vagy az általános iskolákat nyomasztó gondok 
enyhítésében. Ez ideig a közteherviselés legtipikusabb formája a társadalmi 
munka volt. A jövőben ennek fennmaradása, további szélesedése mellett új, 
részben más típusú módszerekre is szükség van. Ebbe a körbe tartozik például 
a területfejlesztési hozzájárulás korszerűsített rendszere, amelyről 1984-ben 
hozott határozatot az Elnöki Tanács. . 


Hosszú távú társadalmi és gazdasági fejlesztési céljaink megvalósításának alap- 
ja természetszerűen a gazdaság teljesítőképességének erősödése, a fokozódó 
hatékonyság, a felgyorsuló szerkezetváltás, az ezen alapuló nagyobb jövedel- 
mezőség. Ez most az intenzív fejlődés időszakában alapvetően az emberi ténye- 
zőtől, a felhalmozott szellemi energiák, az emberi tudás és alkotóképesség rea- 
lizálódásától függ. Az elosztási viszonyok továbbfejlesztése, korszerűsítése is 
részben ezt a célt szolgálja. Hiba volna azonban azt gondolnunk, hogy az el- 
osztási viszonyok pusztán a gazdaság alárendeltjei. Kiemelkedően fontos szere- 
pük van társadalmi viszonyaink rendszerében, a szocialista társadalmi értékek 
gyakorlati érvényesítésében. A hosszú távú. tervezés keretében kirajzolódó kor- 
szerűsítési irányok ezt a célt is szolgálják. 


ZALA HULLA 


Vt közteherviselésről 


V kulehva viveles történelmi kicsengésű fogalom. A reformkorszak küzdelmeit 
ilu.l, act a kort, amelyben a harc azért is folyt, hogy a polgáriasodó állam 
tus adatainak terheit ne csak a nincstelenek, hanem az akkori uralkodó osztály, 
a lulitütokosok, a nemesek is viseljék. Az adózás (természetbeni vagy pénz- 
butt mzolyaltatás, kötelező munkavégzés) mint a közteherviselés fő megjelené- 
ol lusindja végigkísérte az emberiség történetét lényegében azóta, hogy a tár- 
sadalini munkamegosztásban elkülönültek a védelem, a hatalom, a rendtartás 
tuuhkviói a mindennapi létért folytatott küzdelemtől. 

Ma már nincs olyan társadalom (állam, közösség), amely ne ismerné el és 
nu epítené be szervesen a saját rendszerébe azokat a funkciókat, ame- 
Iveket az egész közösség érdekében az állampolgárokkal közösen kel! ellátnia, 
ta amelyeknek a gyakorlásához szükséges anyagi (pénzjeszközöket valamilyen 
rendszerben a közösség tagjaitól kell elvonnia. Az adózás szükségességét tehát 
nenki sem vitatja. Ennek az sem mond ellent, hogy adót fizetni vagy akár ki- 
vetni, beszedni, korántsem közkedvelt feladat. A viták tárgya tehát nem a köz- 
teherviselés szükségessége, hanem annak mértéke és formája. 


A közteherviselés tartalma 


A közteherviselés mértékéről és formájáról minden esetben országgyűlési vagy 
kormányszintű döntést hoznak. E döntések előtt a közteherviselés tartalmi 
kérdéseit kell tisztázni. Közelebbről: szükséges elhatárolni egymástól azokat 
a feladatokat, amelyeket mindenképpen közpénzből kell (vagy célszerű) fe: 
dezni és azokat, amelyeket ésszerűbb, ha a bank (megtakarításokból nyújtandó 
hitelek révén) vagy a vállalat, illetve a lakosság finanszíroz a saját mérlegelé- 
se, döntése alapján. 

A költségvetés szerepe a piacgazdálkodást folytató tőkés államokban is sokat 
vitatott téma. Ott sem egyértelmű az elhatárolás abból a szempontból, hogy 
mi legyen az állam (értsd: költségvetés) és mi a magánszektor (a vállalatok 
és a magánszemélyek) feladata, szerepe a közös és az egyéni szükségletek ki- 
elégítésében. Ismeretes, hogy a második világháború után, különösen a gyors 
gazdasági növekedés időszakában, sok országban széles körűvé vált az állam 
szociálpolitikája. Több országban a befektetett tőke lassú megtérülését hozó 
ágazatokat is államosították, és az állam átvállalta a finanszírozás terheit is. 

A gazdasági növekedés megtorpanását követően egyre erősödött a nyomás 
a költségvetés korlátozására. A várt hatás azonban elmaradt: az állami kiadá- 

sok nemcsak általában bizonyultak rugalmatlannak a gazdasági növekedés 
lassulásával szemben, hanem a recesszió időszakában még jelentősen nőtt is 
a szociálpolitikai kiadások abszolút mértéke (példaként hozható fel a munkanél- 
küli segély és a konjunktúra idején felvállalt nyugdíjfizetési kötelezettség). 
A fokozódó katonai kiadások tovább rontották eme államok költségvetésének 
helyzetét. Ezeket a körülményeket figyelembe véve, valamennyi fejlett tőkés 
államban nőtt az adók aránya a bruttó nemzeti termékhez képest. 


Teljes adóbevétel a bruttó nemzeti termék (GNP) százalékában 


Orszóg 1970 1982 
Svédország 40,7 50,3 
Hollandia 399 454 
Franciaország 356 43,7 
Nagy-Britannia 37,5 40,0 
Német Szövetségi Köztársaság 32,8 370 
Olaszország 279 33,7 
Egyesült Államok 30,1 31,2 
Japán 19,7 269 


Forrás: Inland Revenue. OECD Studies, 1983. (A The Economist című angol hetilap 1983. december 
31-i számáóból.) 


A tervgazdálkodást folytató szocialista államok — köztük Magyarország is 
— nagymértékben kiszélesítették az állam szerepkörét a társadalmi, a gazda- 
sági, a kulturális, a szociális, az egészségügyi stb. feladatok ellátásában. A 
finanszírozás alapvetően a költségvetésre és annak szervére, a Pénzügyminisz- 
tériumra hárult. A költségvetés ezt a hatalmas feladatot az adóztatás és a köz- 
vetlen elvonások szövevényes hálózatával tudta csak megoldani. 

A közteherviselés tartalmi kérdései kezdetben fel sem merültek. Nem tisztáz- 
tuk, hogy egy szocialista országban melyek azok a közösen ellátandó társadal- 
mi feladatok, amelyek fedezetét közteherviselés (tágabb értelemben vett adóz- 
tatás) formájában kell feltétlenül biztosítani és melyek azok, amelyeket más 
— a gazdálkodás sajátos céljaira létrehozott —, ugyancsak állami szerveknek 
kellene vagy volna célszerű ellátniuk. 

A tartalmi kérdések tisztázása nem véletlenül szorult háttérbe. Az államosí- 
tások után, a tervgazdálkodás kezdeti időszakában az állam gazdaságszerve- 
zői funkciói kiterjedtek a termelés és a forgalom legnagyobb részére. A gazda- 
ságszervezés alapvetően naturáliákban, a tervutasítás eszközeivel történt, és 
a finanszírozás mindennek alárendelt szerepet játszott. Az árakat is központi- 
lag írták elő, tehát a pénzügyi folyamatok automatikusan követték a naturá- 
liákban megszabott utat. Költségvetési feladattá vált — a többi között — a ter- 
melési ráfordítások egy részének finanszírozása, a természetben előírt beruhá- 
zások pénzügyi ellátása, az élelmiszer-fogyasztás jelentős részének dotálása. 

E feladatok finanszírozásának igénye összemosódott a minden államban 
— a szocialista rendszerben pedig különösen — közösségi feladatnak tekint- 
hető, olyan jellegű szükségletek ellátásával, mint a védelem, a jog- és rendbiz- 
tonság, az oktatás, az egészségügy, a nem termelő infrastruktúra, a kultúra, 
a népművelés, az alapkutatások, a több termelési ágat érintő műszaki fejlesz- 
tés stb. 

1968 után elkezdődött a költségvetésből ellátandó feladatok számának csök- 
kentése. A termelő beruházások és a termeléshez szükséges forgóeszközök 
pénzügyi finanszírozása fokozatosan banii, illetve vállalati hatáskörbe került. 
E folyamat — elsősorban a költségvetési deficit leépítése érdekében — 1980- 

ban felerősödött. A deficit azonban mégsem elsősorban a költségvetési kiadá- 
sok csökkentésével, hanem a bevételek (az adók és elvonások) jelentős növe- 
lésével mérséklődött. A közteherviselés mértéke ezért — az utóbbi években 
is — változatlanul magas maradt. (Az adók nálunk meghaladják a bruttó 
nemzeti termék értékének a felét.) 

A költségvetési bevételek több mint kétharmada a vállalatok és gazdálkodó 
szervek közvetlen befizetéseiből származik, pontosabban az ily módon elvont 
adótömegre a termelői árszint nyújt fedezetet. (E befizetések nem tartalmazzák 
a fogyasztói forgalmi adót.) Az adatokból első látásra olyan következtetés 
vonható le, mintha a vállalatok viselnék a közterhek legnagyobb részét. 

Végső soron azonban mindenfajta adó, így a vállalati adó is, a lakosságot 
terheli, vagy úgy, hogy mint dolgozó alacsonyabb bért kap, vagy úgy, hogy 
mint fogyasztó, magasabb árakat kénytelen fizetni, különösen akkor, ha a beru- 
házások csökkenésével a kínálat sem javul. A közterheket tehát végül — nálunk 
is, más társadalmi rendszerben is — mindig a fogyasztók, a lakosság széles ré- 
tegei viselik. Az adózás szabályainak, a közteherviselés mértékének megálla- 
pításakor minden esetben ebből az összefüggésből kell kiindulni. 


A közteherviselés mértéke 


A gazdaságszervező és a hagyományosan is költségvetési feladatok összemosó- 
dásából több olyan konfliktus adódott, amelyeket — a költségvetési kiadások 
csökkentésére irányuló számos kísérlet ellenére — valójában mind a mai na- 
pig nem tudtunk feloldani. Ezek közül a legfontosabbak: 

0 túlságosan magas az a hányad, amelyet a bruttó nemzeti termékből költ- 
ségvetési elvonások címén központosítanak; 

0 a gazdaság és a társadalom korlátozott teherbírása következtében gyak- 
ran háttérbe szorulnak a valóban csak költségvetési eszközökkel finanaszíroz- 
ható célok ; 

0 a költségvetésből, finanszírozott gazdasági jellegű kiadásokat (vállalati 
támogatások, a beruházások egy része) intézményesen nem állítják szembe az 
elvárható gazdasági eredményekkel. 


Mindezek a problémák szükségessé teszik a költségvetés szerepének és a köz- 
teherviselés indokolt mértéke kérdéseinek elvi tisztázását. 

A közteherviselés, az adózás alapvető indítéka a közkiadások fedezése. Az 
első és legfontosabb lépés annak meghatározása, hogy — a gazdaáságirányítási 
reform elfogadott alapelveinek figyelembevételével — melyek azok a szükség- 
letek, amelyek fedezetét közpénzből kell biztosítani. Közpénzből kell finanszí- 
rozni minden olyan szükségletet, igényt, amelynek kielégítése mindenkinek 
— vagy az állampolgárok igen széles rétegének — hasznára van, és a javakból 
való részesedés mértékét nem lehet egyénenként sem mérni, sem szabályozni, 
következésképpen nem is lehet elszámolni. Közkiadásból kel! tehát finanszíroz- 
ni azt, hogy az országban béke legyen (védelem); biztonságban legyen az élet, 
a személyi vagyon, a testi épség (rend- és jogbiztonság); a lakosság megsze- 
rezhesse az alapvető műveltséget (oktatás, kultúra); tiszta és egészséges legyen 
környezetünk (környezetvédelem); elkerüljük a járványokat, biztosítsuk az 
egészséges életkörülményeket (betegségmegelőzés); megalapozzuk a műszaki 
fejlődést (alapkutatások) stb. E felsorolás közel sem teljes, de a példák jelzik a 
lényeget: a feladat ellátása és a szolgáltatásokból való részesedés nem hozható 
semmiféle közvetlen pénz—áru kapcsolatba. A finanszírozás módja csak a köz- 
teherviselés, az adóztatás lehet. Az állam (és nem is csak a szocialista állam) en- 

nél sokkal szélesebb körű feladatokat is ellát közpénzekből, köztük olyano- 
kat, amelyeket más módon — a pénz—áru kapcsolatok törvényszerűségét tu- 
datosan alkalmazva — szintén el lehetne látni. 

A közteherviselés (az adózás) mértéke és a gazdasági növekedés között 
szoros összefüggés van. Ez az összefüggés kettős. 

Egyfelől: ha a gazdasági növekedés gyors, akkor a közteherviselés mértéke 
és az adók növekvő aránya a bruttó nemzeti termékhez képest általában nem 
okoz gondot. A gyors gazdasági növekedés évei azok, amikor az állam viszony- 
lag könnyen vállal újabb közkiadásokat, hiszen a nagyobb növekedés fedezetet 
nyújt a nagyobb adókra is. 

Másfelől: elég bőséges statisztikai bizonyíték van arra, hogy azonos idő- 
szakban és hasonló fejlettségi szinten levő országok közül a gyorsabban fejlő- 
dőknél viszonylag alacsonyabb az adózás szintje. 

A következő táblázatban néhány példát mutatunk be (az országpárok fej- 
lettségi szintje hasonló) : 


A GDP átlagos növekedési Az összes adók 
üteme a GDP 
Orszóg (szózolékban) szózolékóban 


1970 és 1979 között 


Brozília 8,7 17,1 
Urugugy 2,5 20,0 
Thaiföld 7,7 11,7 
Zambia 1,5 22,7 
Japán 5,2 106 
Svédország 2,0 309 


Forrás: Keith Mordsen: A gazdasági növekedés és az adók összefüggései. Gyakorlati toposztalatok. Világ- 
bank, 605. számú munkaanyag, Washington, 1983. augusztus 


Amikor tehát a gazdasági növekedés lassú, szükségképpen felmerül az az 
igény, hogy a közteherviselés mértékét csökkenteni kellene. A mérsékelés lehe- 
tőségét azonban — éppen a lassú növekedés időszakában — nagymértékben 
korlátozzák azok az automatizmusok, amelyeket a kormányok a gyors növeke- 
dés időszakában építettek be a közkiadások közé. (Például: a szociálpolitikai 
juttatások rendje, a korábban létrehozott létesítmények folyamatos üzemelteté- 
sének költségei.) Ezen az ellentmondáson időlegesen enyhíteni lehet az infláció 
eszközének tudatos alkalmazásával. A közkiadások egy része — ha azokat az 
áremelkedésekkel szemben nem kompenzálják —- reálértékben lemorzsoló- 
dik, anélkül, hogy a juttatások rendjén. változtatni kellene. Az adóterhek egy- 
úttal automatikusan is nőnek, anélkül, hogy a kulcsokat módosítani kellene. 
Ez azonban csak rövid távú és látszatmegoldás. Előrelépést csak a költségvetés 
szerepének átgondolása, szerkezeti átalakítása, a közkiadások és a köztehervi- 
selés mértékének csökkentése hozhat. I 

A közkiadások csökkentését társadalmi meggondolások is indokolttá teszik. 
A magas közkiadások — mint ismeretes — nagymértékű adózást követelnek. 
Az állampolgárok és a vállalatok ezzel szemben sehol sem szeretnek adózni. Ez 
nem egyszerűen emberi vagy nemzeti jellemvonás, vagy az alacsony adómorál 
következménye, hanem abból adódik, hogy az adó a kiadást elkülöníti attól 
a szolgáltatástól, amelyhez az adófizető végül is hozzájut. Az elkülönülést meg 
fokozza, hogy az adókivetés a teherbíró képességnek megfelelő módon prog- 
resszív, a közkiadásból való részesedés pedig a rászorultság — és nem a hozzá- 
járulás — mértékében növekszik. Az áru- és szolgáltatásvásárlásnál a fogyasztó 
úgy érzi, hogy vásárlási (pénzköltési) döntése önkéntes, azért fizet, amit kap. 

Az adót pedig kényszernek érzi, és a kiadást nem tudja kapcsolatba hozni azzal 
a szolgáltatással, amelyben máskor és esetlegesen, de ingyen részesedik. 

A fizetés és a szolgáltatás előbb vázolt elkülönülése teszi az adót mindig fe- 
leslegesnek vélt teherré, a szolgáltatásokkal szembeni igényt pedig kielégíthe- 
tetlenné. A közkiadások csökkentésére irányuló vizsgálatok ezért arra is kitér- 
nek (kell hogy kitérjenek), hogy a közkiadásokból fedezett és ingyenesen jutta- 
tott szolgáltatások mely körét lehetne árral mérhetővé tenni és költségeit azok- 
ra áthárítani, akik igénybe veszik. Az adózás mértékét és módját ezért nem 
lehet a szociálpolitika alapos átgondolásától függetlenül meghatározni. 


Milyen legyen a jó adórendszer? 


Az adóztatással szemben általában az a hármas követelmény állítható, hogy le- 
gyen igazságos, egyszerű és hatékony. 

Igazságos az adórendszer akkor, ha a tehetősebbeket aránylag nagyobb adók 
terhelik. mint azokat, akik az anyagi javak viszonylag szűkebb köre felett ren- 
delkeznek. (, Fizessenek a gazdagok!") A tehetősség kritériumát már többféle- 
képpen lehet megállapítani: általában a vagyon nagysága, a jövedelmek vagy 
a kiadások (felhasználás) alapján. E három kritérium közül a leggyakrabban 
a jövedelem nagyságát alkalmazzák. Ez utóbbin alapszik a személyijövedelem- 
adó is. 

Egyszerű az adórendszer akkor, ha az adót az adózó könnyen kiszámíthatja : 
a lényege érthető. nehéz kijátszani és nem költséges a beszedése. 

Hatékony az adórendszer akkor, ha , semleges", azaz nem készteti az adózót 
gazdaságilag irracionális magatartásra. Közelebbről: az adó akkor igazán sem- 
leges. ha az adózó ugyanúgy dönt az adó hatására, mint ahogy máskülönben az 
(adott) adó nélkül döntene. (E , semleges" magatartást természetesen lehet adó- 
kedvezményekkel befolyásolni, de az adókedvezmények számát minimalizálni 
kell. és nagyon alaposan szükséges átgondolni a kedvezmény várható hatását 
az adózó egész gazdasági magatartására.) 

Az adókkal szemben támasztható hármas követelmény nem érvényesíthető 
bármilyen adófajtával szemben azonos mértékben. A közvetett adók (például 
a forgalmi adó) nem képesek eleget tenni a , legyen igazságos" követelmény- 
nek, mert az a termék (szolgáltatás) vásárlóit nem aszerint sújtja, hogy a vevő 
mekkora jövedelemmel rendelkezik, hanem, hogy vásárol-e a termékből, és 
ha igen. mennyit? A hatékonyság (semlegesség) követelményét sértik mindazok 
az adófajták. amelyek az adózó döntéseit tudatosan befolyásolni akarják (pél- 
dául a felhalmozási adó vagy a magas béradók, amelyek ösztönzik a költség- 
ként elszámolható felújítási vagy az anyagköltségként kimutatható ráforditáso- 
kat). A személyijövedelem-adó igazságos és semleges is lehet, de az egyszerű- 
ség követelményét sértheti. mert kiszámítása nehéz, könnyű kibújni alóla. 

Jelenlegi adórendszerünk — amellett, hogy mértéke túl magas — valójá- 
ban a hármas követelmény egyikének sem felel meg. Nem igazságos, mert 
csak igen mérsékelten épül az adózók teherbíró képességére. Nem eléggé haté- 
kony, mert a gazdálkodók magatartását sokféle és áttekinthetetlen módon 
befolyásolja. Nem is egyszerű. mert bár az egyes adófajták külön-külön viszony- 
lag jól adminisztrálhatók és kicsi az adóeltitkolás lehetősége, mégis nehezen 
áttekinthető. mivel túl sokféle adó van; a rendszer elemei gyakran változnak, 
ezért az adóalanyoknak (egyébként központilag is) nehéz kiszámítani az adó- 
terheket és főként: alig lehet az adórendszer egészét az adózókkal megértetni. 

A jövedelemszabályozás. a jövedelempolitika központi helyet foglalt és foglal 

el a gazdaságirányítási reform fejlesztésében. Az adózás kérdéseit ennek kere- 
tében szokták vizsgálni. A jövedelemszabályozás azonban elsősorban arra a kér- 
désre irányul, hol keletkezik elsődlegesen a jövedelem, hogyan rendezzük azt 
át és végül mire legyen az felhasználható. Ebben a gondolatmenetben inkább az 
elvonások összegének van jelentősége és csak másodlagos — inkább technikai 
jellegű — az a szerep, amelyet az egyes adófajták megválasztásának szánunk. 

Hatásában azonban az egyes adófajták igen eltérő módon és érzékenyen érin- 
tik a gazdaságot. Ez az oka talán annak, hogy alig van gazdaságirányítási re- 
formunknak még egy olyan eleme, amelyet olyan gyakran, könnyedén és nagy 
fordulatokkal módosítottunk volna, mint az elvonások, azaz az adófizetés for- 
máit. (Csak emlékeztetőül: bevezettük az , eszközlekötési járulékot", majd tö- 
röltük; megdrágítottuk az élőmunkát a különböző béradókkal, a kereset adóz- 
tatásával, a részesedési alapot terhelő elvonásokkal s a társadalombiztosítási 
járulék radikális emelésével, majd a vagyonadóval ismét a holtmunka költ- 
ségeit növeltük stb.) 

A változtatásokat szorgalmazó törekvés napjainkban is érvényesül. Máris 
szükségesnek mutatkozik az eredetileg is , konjunkturálisnak" szánt felhalmo- 
zási adó csökkentése vagy — sokak szerint — eltörlése. Egyre nagyobb azok 
tábora, akik a , hozzáadottérték-adó" (értéktöbbletadó) bevezetését sürgetik, 
vagy azoké, akik a személyijövedelem-adó bevezetésétől várják társadalmi és 
gazdasági problémáink jelentős részének megoldását. 

A költségvetés bevételeit — még ha tudjuk, hogy minden adó végül is a la- 
kosságot terheli — csakis többféle adó segítségével lehet biztosítani. Ezt az 
adózás szükségképpen magas mértéke követeli meg, mert egy vagy két adófajta 
esetén az adókulcsokat irreálisan magas szinten kellene megállapítani. A több- 
féle adó viszont az egész adórendszer és a szociálpolitikai juttatások komplex 
működésének átgondolását teszi szükségessé. 

A következőkben nagy vonalakban azokat az adófajtákat vázolom, amelyek 
hevezetéséhez nagy reményeket fűz a társadalom vagy a szakmai közvélemény. 
Szükségesnek vélem azt is áttekinteni, hogy mennyire megalapozottak ezek az 
elvárások. 


A lakossági adók 


A társadalmi elvárások, de egyben az aggályok is a személyijövedelem-adó 
bevezetésével szemben a legszélsőségesebbek. 

A személyijövedelem-adó alapja az egyének bármely forrásból származó 
jövedelmeinek összege. Mértéke (kulcsa) progresszív, azaz a jövedelmek nagy- 
ságától függően differenciált. A személyijövedelem-adóztatás tehát elvben nem 
tesz különbséget aközött, hogy a jövedelem munkából, áruértékesítésből, a tu- 
lajdon hasznosításából, társadalmi juttatásból vagy bármely más forrásból 
származik-e, a lényeg az, hogy az adózó valamilyen jövedelemre szert tett. 

A személyijövedelem-adózást általában szociálpolitikai meggondolások is be- 
folyásolják, azaz az adóalap nagyságának meghatározásánál figyelembe veszik 
a családi körülményeket is. 

Mindez arra utal, hogy elvben a személyijövedelem-adó képes megfelelni az 
igazságosság követelményének. mert a közteherviselést összhangba hozza a te- 
herbíró képességgel, és ha következetesen alkalmazzák, nincsenek — vagy csak 
minimális mértékben vannak — adó alóli mentesítések. Vagyis még semleges 
is lehet, mert nem kényszeríti az adózót irracionális gazdasági magatartásra. 

Hátránya — még elvileg is —, hogy az adóalap, a jövedelem meghatározása 
nem egyértelmű, beszedése költséges, az adóeltitkolás veszélye igen nagy és 
— ha a mentesítés jogcímei nem nagyon korlátozottak, akkor — bonyoiult, 
áttekinthetetlen az egész rendszer. 

A személyijövedelem-adót (röviden: a jövedelemadót) számos országban rég- 
óta alkalmazzák, de az mindenütt csak része az egész adórendszernek. Nagy- 
Britanniában — ahol ezt az adót a múlt században először alkalmazták — a jö- 
vedelemadó az összes adók 27,8 százalékát teszi ki (1982. évi adat), a Német 
Szövetségi Köztársaságban ugyanez az arány 41,8 százalék (1980. évi adat). A jö- 
vedelemadó aránya az adók összegéhez képest az utóbbi években csökkent, el- 
sősorban azért, mert a hozzáadott értékadójának a kulcsa és aránya nőtt, de 
azért is, mert az adóalap, a nomináljövedelmek kiáramlásának növekedése — 
az infláció lassúbbodása következtében — szerényebb, mint korábban volt. 

Az egyes személyek összevont jövedelmeinek valamiféle megadóztatására irá- 
nyuló törekvéseket nálunk az indokolja, hogy megváltoztak a jövedelemszer- 
zés módjai és arányai. Növekszik azoknak a jövedelmeknek az aránya, amelyek 
a szélesebb körű magántevékenységgel kapcsolatban, vagy nem a bérek és fize- 
tések formájában, hanem más módon áramlanak ki, esetleg ugyanazokhoz a 
személyekhez, akik egyébként bérből vagy fizetésből élnek. Eme jövedelmek 
szerepét a közteherviselésben — a jelenlegi szabályok alapján — nem lehet 
megfelelően figyelembe venni. 

A személyijövedelem-adó bevezetésével szemben azonban számos aggály me- 
rülhet fel. Ezek az aggályok nem elvi jellegűek. Ha valamennyi forrásból szár- 
mazó személyi jövedelmet közel azonos eséllyel számításba lehet venni és ha 
a szociálpolitikai eszközök jól kapcsolhatók a személyi jövedelmek adóztatásá- 
hoz, akkor — megítélésünk szerint — a személyijövedelem-adó egyik jól funk- 
cionáló eleme lehetne jövőbeni adórendszerünknek. 

A viszonylag gyors bevezetés ellen elsősorban az szól, hogy nem néztünk 
szembe azokkal az illúziókkal, amelyeket a személyijövedelem-adóval szemben 
számosan táplálnak. Vegyünk sorra néhányat. 


A személyijövedelem-adóval szabályozható lesz a vásárlóerő kiáramlása. 


Ezen elvárás mögött az az illúzió húzódik meg, hogy a bevezetendő személyi- 
jövedelem-adóval korrigálni lehet a teljesítménnyel nem arányos pénzjövedel- 
meket. Az adóztatás azonban nem képes megkülönböztetni a kiáramlott kere- 
seteket aszerint, hogy azok mögött van-e megfelelő teljesítmény vagy nincs. 
A vásárlóerőt csak a kibocsátás előtt lehet szabályozni (az egyéni jövedelmek 
esetében az egyéni teljesítményekhez kötni) és nem akkor, ha már jövedelemmé 
vált, vagyis utólagosan megadóztatni. 

A vásárlóerő-kiáramlás a pénzjövedelmek kibocsátásával előre szabályozan- 
dó, és nem utólagos adóztatással. Az adóztatás mértéke ugyanis előre meghir- 
detett, és az adókulcsoknak hosszabb időn át érvényben kell maradniok. 
Továbbá a lakosság vásárolni csak az adózás utáni jövedelmeiből tud, az egyén 
számára csak a borítékban maradó jövedelem számít, azt igyekszik maximali- 
zálni. Elképzelhetetlen olyan vásárlóerő-szabályozási rendszer, amely egyfelől 
szabad utat nyit a jövedelmek kiáramlásának, majd az adókulcsok rövid távú 
emelésével és csökkentésével folyamatosan korrigálja az egyéneknél maradó 
jövedelmek szintjét. A személyijövedelem-adó bevezetésétől tehát nem vár- 
ható a vásárlóerő szabályozása. 

A személyijövedelem-adó bevezetésével az adóterhek egy része a vállalati 
szférából áthárítható a lakosságra, és ezáltal javul a vállalatok versenyképes- 
sége. 


A vállalatok versenyképessége akkor javulna, ha a termékegységre eső ösz- 
szes költség, köztük a bérköltség — a személyijövedelem-adó bevezetése után 
— csökkenne. Ez akkor következik be, ha a személyijövedelem-adó bevezetésé- 
vel a bérek és azok jelenlegi adóterhei együttesen csökkennének. A személyi- 
jövedelem-adóztatás hatására azonban a vállalatnak a bérszintet (az adózás előt- 
ti béreket) növelnie kell. A vállalatoknak ugyanis a teljesítmények feltétlenül 
szükséges differenciálását a borítékban maradó (nettó) jövedelmekkel kell vég- 
rehajtaniok. Ha a bérnövelést a jelenlegi bérarányos adók csökkentésével kom- 
penzálják, akkor a vállalatok terhei csak formájukban, de nem mértékükben 
változnak: a jelenlegi béradók és bérterhek csökkenéséből származó előny elvész 
a bérköltségek növekedése miatt. 


A személyijövedelem-adó bevezetésétől önmagában tehát nem lehet várni a 
vállalatok versenyképességének javulását. 


A jövedelemadó bevezetése igazságosabbá teszi a jövedelemelosztást, be- 
vonja az adóztatásba az eddig nem adózott jövedelmeket is, csökkenti a tel- 
jesítmények szerinti bérezés és a szükségletek szerinti elosztás konfliktusait. 


A progresszív személyijövedelem-adó elvben igazságosabbá teszi a közteher- 
viselést, hiszen a tehetősebbek nagyobb részt vállalnak a közös terhekből. 
Gyakorlatilag azonban számos — köztük az adóztatás eszközeivel megoldha- 
tatlan — problémával kell szembenéznünk. 


Társadalmunk az olyan jövedelemelosztást tartja igazságtalannak, amellyel 
egyes emberek társadalmilag alig értékelhető tevékenység mellett lényegesen 
nagyobb jövedelemmel rendelkeznek, mint azok, akik társadalmilag jóval hasz- 
nosabb, fontosabb tevékenységet folytatnak. A személyijövedelem-adó beveze- 
tése ezen a gondon nem vagy csak alig segíthet. 


Az igazán kiugróan , tehetősek" a mi viszonyaink között — elenyészően ke- 
vés kivétellel — azok közül kerülnek ki, akik jövedelmeik egy részét (gyakran 
nagyobbik hányadát) olyan forrásokból merítik, amelyek talán még elvileg sem, 
de gyakorlatilag biztos nem (jó esetben is csak alig) adóztathatók. Biztosan nem 
adóztathatók a jogszabályok nyílt vagy burkolt megsértéséből származó jöve- 
delmek ; azok az összegek, amelyekre valamely hiányhelyzettel való visszaélés- 
sel vagy az abból adódó előnyök kihasználásával lehet szert tenni. Aligha adóz- 
tathatók, a jelenlegi elosztási rendszerben, azok a jövedelmek, amelyeket 
a lakosság egyik (nagyobb) része juttat a másik (kisebb) részének bizonyos 
szolgáltatásokért, még akkor sem, ha ez a fajta jövedelem-átcsoportosítás a ke- 
resetarányokat meghatározó állam tudtával, passzív jóváhagyásával és a la- 
kosság önkéntes tehervállalásával történik is. 


Nem az adózás kérdéskörébe tartozik a közismert probléma, hogy az orvo- 
sok és az egészségügyi dolgozók hivatalos keresete (bére) alig haladja meg s 
bizonyos esetekben el sem éri a szaktudást alig igénylő adminisztrációs munkát 
végzőkét, és hogy még felelős főorvosi beosztásban is kisebb a hivatalos fizetés, 
mint amennyiért — a televízió nyilvánosságát is felhasználva — egyes válla- 
latok betanított- vagy segédmunkások felvételét hirdettk. Ezen a helyzeten 

csak a társadalombiztosítás rendszerének átfogó korszerűsítésével lehetne se- 
gíteni és nem olyan kísérletekkel, hogy a , láthatatlan", megbízhatóan és egyé- 
nenként aligha számszerűsíthető jövedelmeket adóztassuk. A társadalombiztosí- 
tási rendszer korszerűsítésére vonatkozó javaslatok meghaladnák e cikk kere- 
teit, annyi azonban egyértelmű — mint azt már korábban is hangsúlyoztuk —, 
hogy az adózási rendszer korszerűsítését nem lehet elválasztani a szociálpoli- 
tika céljainak és eszközeinek alapos átgondolásától. 


Számos problémát vetne fel a személyijövedelem-adó bevezetése a magán- 
termelésből és a háztáji kisegítő gazdaságokból származó jövedelmek esetében. 
A jövedelmek, amelyek ezen forrásból származnak, egyrészt szorosan kapcsolód- 
nak a mezőgazdasági nagyüzemek tevékenységéhez, másrészt a munkabérből 
származó jövedelmekhez is. Ez a fajta tevékenység alapvetően családi tevékeny- 
ség és a családban az egyének igen különböző módon szerzik meg alapjövedel- 
meiket. A jövedelmek megállapításának módja nagyon bonyolult, ingoványos 
talajra épülne, és a becslési hibák közismert módon jelentős károkat okozhat- 
nának a termelésben. (Már szerezhettünk negatív tapasztalatokat a kisüzemi és 
a magántermelők megadóztatására irányuló rövid életű kísérletekből.) 


A személyijövedelem-adó lényegében egy területen alkalmazható jól: az ál- 
lamtól (állami vállalattól, szövetkezettől) ís a közületi szervtől származó bé- 
reknél, kereseteknél, díjazásoknál, egyéb juttatásoknál. Az eme forrásokból 
eredő jövedelmeket jelenleg is kimutatják, így bizonyos szervezéssel még 
összesíthetők is, tehát progresszív adóztatásuknak nincs akadálya (legfeljebb 
az összesítés költségei magasak). Ez esetben adóeltitkolásra sincs lehetőség. 
Az állami és a szövetkezeti forrásból származó jövedelmek (bérek, szerzői díjak, 
újítási díjak, művészeti honoráriumok, magánszemélyeknek az államtól szár- 
mazó leszámlázott bevételei, társadalombiztosítási juttatások stb.) személyi 
adóztatása — ha más tnódon nem lehetne jövedelemhez jutni — megfelel- 
hetne annak a követelménynek, hogy az adó legyen igazságos, egyszerű és 
viszonylag hatékony is. A valóságban azonban — a jelenlegi jövedelemszer- 
zési lehetőségek, az egyre mélyebben beidegződő szokások alapos változtatása 
nélkül — a személyijövedelem-adó bevezetése alig teheti igazságosabbá a köz- 
teherviselést, mert nem képes bevonni az adóztatásba az eddig nem adózott 
jövedelmek nagy részét. 


Nem tudná tehát megoldani, sőt inkább élezné a konfliktust, amely abból 
adódik, hogy nálunk a jövedelmek differenciálódása elsősorban nem a társa- 
dalmi értékrendnek megfelelő teljesítménykülönbséget jelzi, hanem inkább a 
jövedelmek megszerzésének lehetőségeit. A jövedelemszerzés lehetősége viszont 
éppen azokon a területeken nagyobb, amelyek az adóztatás eszközeivel nem 
vagy alig énhetők el. 


Van még egy — általános és lismert — fontos érv, amelyet a személyi jöve- 
delem adóztatásával szemben fel szoktak hozni, és mai, konkrét körülményeink 
között nagyon is fontos lehet. Ez pedig az, hogy — bizonyos körülmények kö- 
zött — a személyijövedelem-adó teljesítményvisszatartó hatású lehet. 

Valóságos teljesítményvisszatartó hatása nem annak van, hogy a személyi- 
jövedelem-adó valamilyen átlagos mértékben terheli a jövedelmeket; nem is 
annak, hogy ez a mérték progresszíven emelkedik; hanem sokkal inkább an- 
nak, hogy a keresetek növekedésének egy forintjából mekkora az adó (a mar- 
ginális elvonás). Ha például az egyén 100 forinttal növeli a keresetét, de abból 
80 forintot tesz ki a fizetendő jövedelemadó, akkor nagy a valószínűsége annak, 
hogy az egyén lemond erről a keresettöbbletről, azaz nem teljesít annyit, mint 

akkor, ha csak 50 vagy 60 forint adót kellene befizetnie a 100 forint keresetnö- 
vekményből. (Az erős progresszió nemkívánatos hatása lenne a , feketén" vég- 
zett munka terjedése vagy más, , adókerülő" megoldások szaporodása.) 


Ha ez teljesítményvisszatartó hatás volna, akkor — a viszonyaink között — 
önmagában ez az érv is a személyijövedelem-adó bevezetése ellen szólna. Orszá- 
gunk teljesítményei ugyanis még messze elmaradnak nemcsak a szükségletek 
kielégítésétől, hanem attól is, amire termelőerőink jelenlegi adottságai mel- 
lett lehetőségünk volna. 

A költségvetés számára elsődleges szempont, hogy az adózásból mekkora 
összbevételre számíthat. Az összbevétel nagysága pedig az adóalap nagyságá- 
tól és az adóztatás átlagos mértékétől függ. 


Más szavakkal: minél szélesebb az a kör, amely adóztatható, azaz a személyi- 
jövedelem-adó esetében minél nagyobb az adózás alá vonható jövedelem ösz- 
szege, annál alacsonyabb lehet az adózás átlagos mértéke. 


Az adóztatás ugyanazon átlagos mértéke azonban a progresszió igen eltérő 
fokozatai mellett is biztosítható. A költségvetést, valamint a teljesítményösz- 
tönzést és a szociálpolitikai szempontokat egy olyan jövedelemadó-rendszer 
szolgálhatja egyaránt, amely lehetőleg mindenfajta jövedelmet átfog, széles 
adóalapja van, a jövedelem adott hányadig adómentes (az adóalapból vala- 
milyen összegben meghatározott jövedelem levonható), és amelynél a progresz- 
szió csak igen kevés (egy-két-három) fokozatban érvényesül: mégpedig oly mó- 
don, hogy az utolsó fokozatban sem túl magas (nem haladja meg például a jö- 
vedelemnövekmény 50—60 százalékát). 


Mi ez idő szerint ezeknek a feltételeknek nem tudnánk megfelelni, mert: 


0 a jövedelmeknek csak egy szűkebb körét tudjuk átfogni, tehát az adóalap 
a valóságos jövedelmeknél jóval kisebb lehet; 


0 az előbbiek miatt az elvonás átlagos mértékét magasan kell megállapíta- 
ni, hogy a szükséges adóbevétel összege biztosítható legyen; 


0 a magas átlagot — gazdasági fejlettségünk viszonylag alacsony színvo- 
nala mellett — igen meredek progresszióval lennénk kénytelenek biztosítani 
(széles az a réteg, amely nem képes terhet viselni). Mindez egyértelműen tel- 
jesítményvisszatartó hatású volna. 


A személyijövedelem-adó elkülönült és előrehozott bevezetése — mint eddigi 
fejtegetéseinkből következik — a költségvetés funkcióinak, a szociálpolitika 
céljainak és eszközeinek, valamint az egész adórendszernek az átfogó tovább- 
fejlesztése nélkül sem oldaná meg, sőt inkább növelné meglevő társadalmi és 
gazdasági konfliktusainkat. 


A vállalatok adóztatása 


Jóllehet mindenféle adóteher közvetve vagy közvetlenül, előbb vagy utóbb a 
lakosság vállain nyugszik, az állam mégsem mondhat le a vállalatok adóztatá- 
sáról. Szükségessé teszi ezt az adó révén központosítandó költségvetési bevéte- 
lek nagy volumene, az adók behajthatóságának biztonsága, gyorsasága és vi- 
szonylag alacsony költsége. Azok az érvek azonban, amelyekkel a vállalati adóz- 
tatás mértékét, egyes adónemek bevezetését, fenntartását vagy módosítását gyak- 
ran alátámasztják, nemegyszer megkérdőjelezhetők. Vegyünk sorra néhány 
ilyen közismert érvet! 

Adóztatással (központi elvonásokkal) szabályozni kell a vállalatok vásárló- 
erejét. 


E mögött az érv mögött az a törekvés húzódik meg, hogy a vállalatoktól el 
kell vonni minden olyan ott képződött jövedelmet, amely lehetővé tenné, hogy 
többet ruházzanak be, mint amennyit a terv előirányzott. (A bérek címén ki- 
fizetett összegeket az állam eddig inkább központi áremelésekkel korrigálta a 
tervezett reálmértékre.) 

Mivel előbb képződnek a jövedelmek (részben az árszint emelkedéséből is), 
az adóztatás pedig utólagos, ez a módszer a vállalatok esetében ugyanúgy nem 
alkalmas a vásárlóerő szabályozására, mint a lakosságnál. A vásárlóerőt ugyan- 
is — mint ezt más vonatkozásban már hangsúlyoztuk — a kiáramlás előtt kell 
szabályozni. Ezt nem adózási, hanem elsősorban monetáris eszközökkel (ka- 
mat- és hitelpolitikával, továbbá a vállalatok közti fizetési forgalom szigorú 
szabályozásával) lehet hatékonyan megoldani. 


A népgazdaság számára szükséges megtakarításokat a vállalatok nem telje- 
sítik, ezért ezeket a költségvetési eszközök kényszerítő erejével kell biztosítani. 


Az összefüggést fordítva is vizsgálhatjuk. Hiszen, ha a vállalattól rendszere- 
sen és fokozódó mértékben s ráadásul kiszámíthatatlanul, változó rendszabá- 
lyokkal elvonjuk az ott képződő jövedelmeket, oly módon is, hogy a tartalé- 
kokat is zároljuk és elvonjuk, akkor természetes, ha a vállalatoknak , alacsony 
a megtakarítási hajlandósága". Tegyük hozzá, nem is képesek arra és főként 
nem is érdekeltek abban, hogy növeljék megtakarításaikat. A vállalat csekély 
hajlandósága a megtakarításra tehát nem érv a költségvetési elvonások fokozá- 
sára, hanem az utóbbinak szükségszerű következménye. 


A bérek és a vállalati vagyon egységes mértékű (normatív) adóztatásával, 
továbbá a nyereségadóztatás mértékének csökkentésével fokozni kell a válla- 
latok nyereségérdekeltségét. 


Ezen érvelés gyenge pontjaira az 1985. január 1-ével bevezetett új adózási for- 
mák eddigi tapasztalatai elég világosan utalnak. A bérek és a vállalati vagyon 
normatív adóztatása nem eléggé megalapozott követelménynek bizonyult, mert 
az egyes ágazatokban lekötött termelési tényezők jövedelemtermelő képessége 
(és adóviselő képessége) igen nagymértékben szóródhat. A nagy vagyont lekö- 
tő (tőkeigényes) termelési ágazatokban realizálható nyereség alig (vagy nem) 
bírja el a normatív módon (egységesen 3 százalékos kulccsal) megállapított va- 
gyonadót. Hasonló a helyzet a munkaigényes ágazatokban a bérterhek tekin- 
tetében. 

Egyes ágazatok, tevékenységek részére ezért eleve adómentesítéseket (ked- 
vezményeket) kellett adni, anélkül, hogy másoknál az elvonásokat fokozni le- 
hetne. A kedvezmények iránti igényt az is befolyásolja, hogy az adók okozta 
költségnövekedést (eredménycsökkenést) a vállalatok képesek-e továbbháríta- 
ni vevőikre, vagy sem. 

A bérek és a vállalati vagyon adóztatásának vannak pozitív jegyei ís, ezért 
magát a gondolatot a későbbiekben kialakítandó adórendszerben is meg lehet- 
ne fontolni. A bérek adóztatása — egyéb feltételek, például szigorú árkorlátok 
érvényesülése esetén — elősegíthetné a termékegységre eső bérköltségek csök- 
kentését, a vállalati vagyon adóztatása pedig a vállalatnál lekötött álló- és for- 
góeszközök (a termelőkapacitás) jobb kihasználását. Egységes adókulcs azon- 

ban — különösen a vállalati vagyonadó tekintetében — semmiképpen sem al- 
kalmazható. 

Megvizsgálandó volna, hogy lehetséges-e a vállalati vagyonadót olyan formá- 
ban fenntartani, amely tekintetbe venné a vállalatnál objektív módon reali- 
zálható jövedelmeket. Meg lehetne adóztatni azt a , különbözeti járadékot", 
amely abból keletkezik, hogy az egyes vállalatokban lekötött tőke hozama szük- 
ségképpen igen különböző. (Jelenleg is érvényesül ez az elv, de csak egy irány- 
ban, az adó részleges vagy teljes elengedése formájában.) Alapvető követelmény 
azonban az, hogy a vállalat a különbözeti járadék elvonása után keletkezett 
nyereséggel hosszabb időn át — a nyereségelszámolás normatív szabályai sze- 
rint — teljes biztonsággal rendelkezhessen. 

A vállalati adóztatás fő formája a nyereség vagy valamilyen más, még egy- 
szerűbben megállapítható vállalati realizált hozam adóztatása lehetne. 

Ez biztosítaná, hogy a költségvetés a vállalatoktól ne vonjon el olyan jöve- 
delmeket, amelyeket még nem realizáltak, és hogy az adózás szabályai ne 
kényszerítsék a vállalatokat irracionális gazdasági magatartásra. A vállalati 
teljesítményeket — a személyi jövedelmek adóztatásához hasonlóan — sem az 
tartja vissza, hogy a nyereség (vagy az adó alapjául szolgáló vállalati jövedel- 
mek) elvonásának átlagos mértéke néhány százalékkal alacsonyabb vagy ma- 
gasabb, hanem az, hogy a többletjövedelmet mekkora adó terheli. (A margi- 
nális elvonás.) 

Egyre szélesedik azoknak a köre, akik a vállalati közvetlen adók részbeni he. 
lyettesítésére a , hozzáadottérték-adó" vagy az , értéknövekedési adó" beveze- 
tését sürgetik. Az értéknövekedés adóztatását első ízben a Közös Piac országai 
alkalmazták, majd számos más ország is átvette. A , hozzáadottérték-adó" 
termékadó, amely a forgalmi adóhoz hasonlóan része a termék végső (fogyasz- 
tói) árának. Ezt az adót a termék értékesítésének minden fázisában felszámít- 
ják, de a termelő és a forgalmazó vállalatok az általuk ily címen befizetendő 
adóból levonhatják annak az adónak az összegét, amelyet szállítóik a részükre 
leszámláztak (amikor anyagot, alkatrészeket, beruházási javakat vásároltak). 

Egy-egy vállalat végül is az , anyagmentes termelés" értéke után viseli az 
adót. Innen származik az adó elnevezése: , a hozzáadottérték"- vagy , értéknö- 
vekedési adó". Az adó forgalmi adó jellegű. Előnye, hogy elkerüli a forgalom 
többszörös (halmozódó) adóztatását, ezzel nem terheli a termelés költségeit, 
amelynek terheit deklaráltan is a fogyasztók, mégpedig a belföldi fogyasztók 

viselik. 

Ez a gyakorlat előnyös külkereskedelmi szempontból, mert a kivitt áruk ér- 
tékét sem terheli, és ily módon az exportált áruk költségszintje alacsonyabb, 
versenyképesebb, mint akkor, ha az adók részei a termelői árnak. Hátránya, 
hogy csak igen kevés számú (3—4) kulcs alkalmazható, és ezért bevezetésekor 
nálunk igen nagymértékben átrendezné az árarányokat. Egyes termékek fo- 
gyasztói árát — amelyeket jelenleg magas fogyasztási forgalmi adó terhel — 
lehet, hogy csökkenteni kellene, más esetekben az új egységes adókulcs beve- 
zetése az árak emelésére vezetne. A problémát nem az okozza, hogy az árará- 
nyokat meg kell változtatni, hanem inkább az, hogy erre technikai okokból 
és nem valamilyen hiány vagy felesleg felszámolása érdekében kerülne sor. 

A , hozzáadottérték-adótól" sokan azt remélik, hogy preferálja az exportot 
a más célra (például a belföldi termelők részére) történő értékesítéssel szemben. 
A , hozzáadottérték-adó" azonban csak annyiban kedvez az exportnak, hogy 
az adó visszatérítése révén ugyanúgy hat, mintha a forintot a külföldi 
devizákkal szemben leértékeltük volna. (Lényeges különbség azonban az, hogy 
az impórtot a leértékeléssel szemben nem drágítja.) A belföldi termelők és a . 

külföldi vevők számára történő értékesítés azonban azonos adózási feltételek 
mellett történik. 

A , hozáadottérték-adó" jellegénél fogva nem terhelheti a vállalati (a terme- 
lői) beruházásokat sem. A , hozzáadottérték-adó" visszatérítésére ugyanis az 
ad jogcímet, hogy ki a vevő és nem az, hogy milyen célra vásárolta meg a vevő 
az adóval terhelt terméket. A visszatérítés akkor jár, ha a vevő vállalat vagy 
jogosítvánnyal rendelkező termelő (vagy szolgáltató), illetve ha a terméket 
kiszállították az országból. Ha az adóvisszatérítést a felhasználás céljától is 
függővé tennék, akkor ez ismét irracionális magatartásra ösztönözhetné a válla- 
latokat. (Még a jelenleginél is erőteljesebben preferálná a javítást, a felújítást, 
az alkatrészek beszerzését és házilagos összeszerelését az esetleg jóval éssze- 
rűbb beruházásokkal szemben.) A , hozzáadottérték-adó" végül is csak a vég- 
ső fogyasztás fázisát, azaz lényegében a belföldi lakosság vásárlásait terheli. 

Mindezen problémák ismeretében is megállapíthatjuk, hogy a , hozzáadott- 
érték-adó" előnyei jelentősek, és ezért egyike lehet azoknak az adónemeknek, 
amelyeket egy jövőben kialakítandó adórendszer elemeként számításba lehetne 
venni. 

0 


Az adóztatás szorosan kötődik a társadalmi, politikai és gazdasági problémák- 
hoz, sőt újabb konfliktusok kiváltója is lehet. Az adózás ténye mindenkit érint, 
az adórendszer bármilyen változtatása pedig egyes rétegeket, csoportokat fel- 
tétlenül hátrányosan sújt (a változtatás szükségképpen egyeseket a korábbihoz 
képest kedvezőtlenebb helyzetbe juttat). A konfliktusokat enyhíti, ha minél 
kisebb azok köre, akik a változtatás révén rosszul járnak és minél objektíveb- 
bek, erősebbek azok az érvek, amelyekkel a , károsultak" hangerejét tompítani 
lehet. 

Mindez arra utal, hogy — ha valahol, akkor — az adózás területén fokozot- 
tan szükség van az összefüggések (társadalmi, politikai és gazdasági hatások) 
alapos, komplex átgondolására, és ha az irány, amelyet követni akarunk, már 
világos is, akkor is csak nagyon óvatos, kis lépésekkel haladhatunk előre. 
A problémák komplex mérlegelésével azonban még adósak maradtunk. Ha a 
nagyobb horderejű részlépéseket sietve tesszük meg, ez visszavetheti a szük- 
séges fejlesztést. 

Adórendszerünk jövőbeni fejlesztési irányainak komplex kijelölése előtt arra 
van szükség, hogy elemezzük azokat a tapasztalatokat, amelyekre más országok 
a különböző adók alkalmazása során szert tettek. Lehet, hogy az ismert adó- 
nemek egyszerű átvétele nem a legjobb megoldás, és kísérletet tehetnénk egyes 
lépcsőfokok átugrásával az ismerteknél jobb — esetleg még csak elméletileg 
kidolgozott — megoldásokra is." 


$ A legújabb közgazdasági irodalomban új, a meglevőknét célszerűbb és aZ adóztatás alap- 
elveinek az eddiginél jobban megfelelő megoldasokra is vannak már kidolgozott javaslatok. E 
javaslatok egyes elemei — bár korántsem komplex módon — megtalálhatók Svédország, Ang- 
lila és az Egyesült Államok gyakorlatában is. Ilyen például a személyeket illetően a jövedel- 
mek elköltésének (, expenditure-tax"), a vállalatok vonatkozásában pedig az összes bevételek 
és kiadások különbségének (,.cash-flow"") az adóztatása, mégpedig mindkettő progresszív módon. 

A személyek bármilyen forrásból származó bevétele (bér, áruértékesítés, ajándék, örökség, 
takarékbetét felvétele stb.) adóköteles volna, de az adóalapból levonhatók a megtakarítások 
(takarékbetétek elhelyezése, nyugdíjjárulék, kötvényvásárlás stb.). Az adóalap könnyen kiszá- 
miítható. megfogható: nem kell defintálni a , jövedelmet", és ami lényeges, a megtakarítá- 
sokat ösztönzi, azaz a jövedelmek felhasználását , bünteti", 

A vállalatok esetében sincs szükség az adóztatás szempontjait érvényesítő ,.nyereség" definí- 
eióra. kötelező értékcsökkenési kulcsokra, mert a vállalat a számlázott forgalma után adózik, 
amelyből levonhatja — ugyancsak a számlák alapján — mindennemű kiadásait, A költség- 
vetés számára a levonások lényegében közömbösek, mert ami az egyik vállalatnál kiadág 
í(tenát levonható az adóalapból). az a másik vállalatnál azonnal adóköteles bevétel. Az adó- 
alap helyes megállapítása tehát vállalati érdek. E rendszer részletesebb. pozítív és negatív 
nalidalatnak ismertetése meghaladná e cikk kerectejt és célját ÍS. 

Az adóztatás tartalmi kérdésének, mértékének és eddig nálunk vagy másutt 
alkalmazott formáinak e cikkben szükségképpen vázlatos és korlátozott átte- 
kintése is arra utal, hogy nem létezik minden elméleti és gyakorlati követel- 
ménynek egyaránt megfelelő, jó megoldás. Mielőtt az adórendszer fő irányairól 
végső döntést hoznánk, nemcsak azokat a lehetőségeket kellene figyelembe ven- 
nünk, amelyeket más országok és hazánk évszázados vagy a legutóbbi 25— 
30 évben folytatott és sokat bírált gyakorlata kínál. Minden bizonnyal arra is 
van lehetőségünk, hogy a meglevőknél korszerűbb és a mi viszonyaink mellett 
is jól alkalmazható változatokat is kidolgozzunk. 

A közteherviselés jövőbeli irányának kialakítása kétségkívül a közgazdász 
szakemberek nagy erőpróbája. Ez csak akkor lehet sikeres, ha széles körű nyil- 
vánossággal — lényegében az egész társadalom bevonásával — lépésről lépésre 
közelítjük meg a körülményeinknek megfelelő jó megoldást. 


Szabó Vlodimir: 
Olosz halósz 


KELEMEN JÁNOS: 


A racionalizmus védelmében 


A világ csak arra néz ésszerűen, aki ésszerűen néz a világra" — idézhet- 
nénk Hegel híres tételét, radikalizálva.! Ha ez így van, akkor alapvető érdek 
fűződik a filozófiai racionalizmus védelméhez. Mély igazság rejlik abban, amit 
legújabban Jürgen Habermas német filozófus mondott ki ismét a filozófia és 
az ész viszonyáról; , az alapvető filozófiai téma az ész". Hiszen a filozófia már 
eleve a mitológia elleni harcban született, és létjogosultságát kezdettől fogva 
annak köszönhette, hogy érvényre juttatta, megtestesítette, védelmezte a ra- 
cionális gondolkodás- és kifejezésmód autonómiáját. 

. Az ész, a racionalista és a racionalizmus napjainkban ismét védelemre szo- 
rul. Míg az ötvenes és a hatvanas években úgy látszott, hogy a nyugati világ- 
ban — a korábbi irracionalista hullámokkal szemben — új erőre kaptak a 
klasszikus liberalizmus és a racionalizmus, egyszóval a felvilágosodás kori 
tradíció értékei, a hetvenes évektől kezdve azt kell tapasztalnunk, hogy világ- 
szerte irracionalista irányzatok és eszmék nyernek tért. Az új irracionalizmus 
érzés- és gondolatvilágát már a hatvanas évek baloldali mozgalmai előlegezték : 
a képzelet szabad játékának, az utópiának jogot követelő fiatal lázadók — 
Rousseau késői utódaiként — az észt a társadalom zsarnoki hatalmaival, az 
ésszerűséget a kapitalista berendezkedés alapelveivel azonosították. 

Nem sokkal később színre léptek a fÍrancia , új filozófusok", majd a neo- 
konzervativizmus szószólói, akik az ideológia nyelvén megfogalmazódó irra- 
cionalizmust már természetes szövetségesével, a politikai jobboldalisággal kap- 
csolták össze. Partikularizmus és regionalizmus, történeti és kulturális relati- 
vizmus, etnikai és vallási fanatizmus, fundamentalizmus és tradicionalizmus: 
íme a ma divatos eszmeáramlatok, egyéni és kollektív magatartásmódok né- 
hány meghatározó jegye. Ha mindezekhez hozzátesszük a mítosz, az áltu- 
dományok., nem egyszer a nyílt okkultizmus iránti új keletű fogékonyságot, 
akkor nem meglepő, hogy az ész legsajátabb fellegvárában, a tudományban 
is támadás indult az ész ellen. A tudományos elméletek igazolhatóságának, 
a tudományos viták kimenetelének, a kutatásban ténylegesen alkalmazott 
módszereknek és nem utolsósorban a tudományfejlődés sajátosságainak vizs- 
gálatából sokan szűrtek le olyan következtetést, amely megrendítette azt a 
hitet, hogy a tudomány racionális vállalkozás lenne. 

A tudományfilozófia, mely kezdetben a tudományt a megismerés kitün- 
tetett, sőt kizárólagos módjaként fogta föl s a tudományosság kritériumainak 
egyetemes érvényességét igyekezett alátámasztani, ma inkább amellett hoz 


vAki ésszerűen néz a világra, arra a világ 1s sirás néz". Hegel: Előadások a vi- 
tágtörténeti ftilozófiájáról. Akadémiai Kiadó, 1966., 18. o 

fel érveket, hogy a tudomány története nem értelmezhető fejlődésként, az egy- 
mással versengő tudományos elméletek közül a választás csakis önkényes 
lehet, hogy a tudomány a legjobb esetben is csak a különféle kulturális ha- 
gyományok egyikeként tarthat igényt pozitív értékelésre. Igaz, az anarchista 
ismeretelmélet szószólóját, Paul Feyerabendet — aki még a tudományos mód- 
szer eszméjét is babonának tartja — sokan amolyan fenegyereknek tekintik; 
ám ez mit sem változtat azon a tényen, hogy terjedőben van a tudomány- 
elméleti relativizmus és az irracionalizmus. Jogosnak látszik, hogy tudomány- 
elméleti válságról beszéljünk: válságról abban az értelemben, hogy megkér- 
dőjelezik a tudományok filozófiai-ismeretelméleti megalapozhatóságát. 


E válsághoz jórészt a tudományelmélet belső, nemegyszer pozitív fejlemé- 
nyei vezettek el. A társadalmi-történeti meghatározottság gondolata, melyet 
többek közt Thomas Kuhn fordított a neopozitivisták terméketlen logicizmu- 
sával és normativizmusával szembe, nagyban hozzájárult a relativista szem- 
lélet megszilárdulásához. Ám bármennyire belső fejlődésről is van szó, vakok 
lennénk, ha nem vennénk észre, hogy nem egyszerűen a tudomány filozófiai- 
ismeretelméleti megalapozása forog kockán. Általánosabb válsággal, immár a 
század elejétől divatos szóval élve: értékválsággal nézünk szembe. Az elmé- 
letek képzésének, igazolásának, összevetésének logikai rekonstruálásában mu- 
tatkozó nehézségek ugyanis nem lennének olyannyira drámaiak, ha nem válna 
egyben kérdésessé a tudomány gyakorlati értéke. A környezeti válságtól a 
fegyverkezési hajszáiíg számtalan példa jelzi, hogy alapvető zavarok vannak 
mindazokon a területeken, melyeken a modern tudományok és tudományos 
technológiák eredményei megmutatkoznak. A tudományos elméletek egyik 
funkciója, igazolási feltétele az előrejelzés. Képesek is vagyunk számtalan 
természeti és társadalmi folyamatot előrevetíteni; úgy látszik azonban, hogy 
sokkal kevésbé tudunk számolni a tudomány gyakorlati alkalmazása során 
fellépő nemkívánatos következményekkel. 


Ennek nyilvánvaló társadalmi-gazdasági okaira — a tudománynak a tőke- 
értékesítés szolgálatába állítására s az ebből fakadó társadalmi, politikai el- 
lentmondásokra és erkölcsi problémákra — itt nem térhetünk ki. Ám nem 
"nagyható említés nélkül, hogy a tudomány értékével kapcsolatos intellektuá- 
lis válság magában foglalja a filozófia válságát is. A marxisták régóta be- 
szélnek a polgári filozófia válságáról; előzményeit a hegeli rendszer bomlásáig 
vezetik vissza, ismérveit pedig többek közt az átfogó világnézeti igény elhá- 
rításában, a filozófia tárgyának és feladatainak leszűkítésében, illetve a lap- 
pangó vagy nyílt irracionalizmus jelenlétében látják. Századunk első felének 
válságtünete, a nyílt irracionalizmus, melyet Lukács oly nagy erővel bírált, 
a második világháború után vesztett jelentőségéből. Az elmúlt évtizedekben 
inkább az a , filozófiaellenes filozófia" nyomult előtérbe, melyet éppen a 
pozitivista örökség talaján fogant tudományelméletek vagy az analitikus 
irányzatok képviseltek. A , metafizika" nyelvfilozófiai bírálatának rostáján 
csak a lehetséges kijelentések igen csekély hányada maradt fenn értelmes ki- 
jelentésként, s így nemcsak összeszűkült az értelem köre, de szétforgácsolódott 
és sokszor jelentéktelen részletekbe bonyolódott a filozófiai reflexió is. Az em- 
beri tapasztalatok egészének megvilágítása — melyről a lttudomány- és nyelv- 
filozófiai irányzatok sokszor eleve lemondtak — a föl-fölbukkanó irracionalista 
hagyomány ügye maradt. Vele szemben az ész, a racionalitás értékeit jobbára 
az az öncsonkító gondolkodás hordozta, mely a tapasztalattól, az élettől és a 
történelemtől elfordulva a végsőkig cizellált logikai elemzések elefántcsont- 
tornyába húzódott vissza. 

A formalizmusnak ezt az uralmát érzékelhették sokan úgy, mint a , nagy 
elmélet" halálát.? A ,nagy elmélet" hiányában nem kevésbé a filozófia vál- 
sága nyilvánul meg, akárcsak a század első felének irracionalizmusában. Az 
ilyenfajta helyzetelemzés ellen felhozható persze, hogy a polgári filozófia vál- 
sága korántsem jelentheti általában a filozófia válságát, hiszen nem számol 
a marxizmussal, mely mint , nagy elmélet" képes a tudomány és a világnézet 
egyesítésére, a tapasztalat egészét átfogó történelemértelmezés és világma- 
gyarázat iránti igény kielégítésére. Az ellenvetés, ha elvontan értelmezzük, 
helytálló. Ám ha a marxizmusban rejlő lehetőségeket a marxisták nem tudják 
az adott helyzet követelményeinek megfelelően kihasználni, akkor alig-alig 
lehet leplezni, hogy a válság magának a filozófiának is a válsága, jóllehet 
ennek okai, mértéke és megjelenési formái eltérőek a polgári és a marxista 
filozófiában. 


Olcsó közhely, hogy nincs semmi új a nap alatt. Esetünkben annyi igaz belő- 
le, hogy az intellektuális helyzet, melyet elemzünk, történetileg nem példa 
nélküli. Az egyének és a csoportok racionalitásának pedig egyik ismérve éppen 
az, hogy képesek a történelemből tanulni. 

Mielőtt igénybe vennénk a történelem segítségét, érdemes világosan meg- 
különböztetnünk a racionalitást mint bizonyos fajta magatartás és tudat 
sajátját, illetve a racionalizmust mint ennek a magatartásnak és tudatnak 
az öntudatra emelését, igenlését. A kettő természetesen nem független egy- 
mástól: ha az ész érték, akkor érték az ésszerűség elvét védelmező raciona- 
lizmus is. 

A modern racionalizmus a 17. század szülötte. Hátterében — ahogy Marx 
és Weber feltárta — a korai kapitalizmust és a reformációt ismerhetjük fel, 
vagyis annak a magatartási beállítottságnak a tömeges mértékű elterjedését, 
mely a tekintélyelvvel szemben az egyén (a polgári egyén) ítéletét és számítását 
részesíti előnyben. Ez a fajta racionalitás és racionalizmus — bár az egész 
modern világ intellektuális alapját alkotja — az évszázadok során többször 
is válságba jutott. A visszatérő krízisek egyik okát — és számunkra talán ez 
a legfontosabb történeti lecke — a racionalizmus saját gyengeségében kell 
keresnünk: ez a fajta filozófia nem támadhatatlan, és sohasem állt szikla- 
szilárd alapokon. S bár a filozófia fejlődése során a racionalista hagyomány 
számos vonatkozásban gazdagodott és erősödött, ma is egy olyan racionaliz- 
must kell védelmeznünk, melynek megvannak a gyenge pontjai. 

Mindenekelőtt az a szembetűnő, hogy a racionalizmus — a maga egyetemes- 
ségi igényével — a történelem tagadásaként született meg, s az ebből fakadó 
történetietlenség a racionalista hagyomány polgári folytatóinál napjainkig 
kísért. Descartes-tól kezdve probléma tehát az ész és a történelem viszonya. 
Descartes egyrészt nyíltan kizárta a történeti ismereteket az érvényes tudás 
köréből? másrészt tagadta magának az észnek a történetiségét. Ez jól látható 
az egyszer és mindenkorra érvényes tudományos módszer eszméjében. Fölös- 
leges példákkal illusztrálni, hogy a felvilágosodás és a 20. századi tudomány- 
filozófia mennyire magáévá tette ezt az örökséget. 

A racionalizmus másik születési hibája az a fajta ismeretelméleti individua- 
lizmus, mely az észt a külön-külön vett egyének eleve adott sajátjaként s nem 


A ,nagy elmélet" problémájáról lásd Almási Miklós: Feltámad-e a Nagy Elmélet? Vilá- 


2 
gosság, 1984., 10. szám 

3 Descartes: Értekezés az ész helyes vezetésének és a tudományos igazság kutatásának 
módszeréről. Descartes: Válogatott filozófiai művek. Akadémiai Kiadó, 1980., 170. old. 

a történeti közösségek vívmányaként fogja fel. Ebben az individualista keret- 
ben szembe kerül egymással, egyebek közt, az elméleti (tudományos) és a 
gyakorlati ész: az erkölcsi értékeket és normákat nem lehet levezetni, meg- 
alapozni. Az elméleti ész elsődlegesnek látszik a gyakorlatival szemben, ám 
a magába zárt egyén tulajdonaként felfogva nem bírja el azt a rá hárított 
terhet, hogy egyben a cselekvés helyességének mércéje is legyen. (A későb- 
biekben Kant hiába igyekszik megfordítani az elméleti, spekulatív ész és a 
gyakorlati ész viszonyát: létezés és kellés, a tudomány és az értékek világa 
közti szakadék ezután is áthidalhatatlan maradt. Ebből ered az a problema- 
tikus összefüggés, hogy a tudományos objektivitást lényegében ma is érték- 
közömbösségként fogjuk fel.) 


A racionalizmus első nagy válsága éppen akkor következett be, amikor ér- 
zékelhetővé vált az újkori racionalitás és a moralitás feszültsége. Rousseau 
nagy kritikája az észtől idegennek érzett humánus értékek védelmében szüle- 
tett. Herder és követői csakhamar felfedezték a racionalizmus egyetemesség- 
igénye és a történetiség közti ellentmondást is, s úgy látszott, a megszülető, 
majd a romantikában folytatódó historicizmus végső csapást mér a megren- 
dült racionalista hagyományra. Történetiség és ész ellentéte azóta immár for- 
dított előjellel jelenik meg: az emberi lét megkerülhetetlen történetisége a 
racionalitás korlátjának, s ezzel természetesen a racionalizmus eleven cáfola- 
tának tűnik. 


A történelmen kívüli egyetemes ész igényeit morálisan is korlátozza a par- 
tikularizmus, mely a közösségek sajátos történeti hagyományának, egyedi 
arculatának és törekvéseinek tiszteletben tartását előbbre valónak tartja bár- 
mely — önmagában véve mégoly ésszerű — egyetemes elv érvényesítésénél. 
Az ésszerűségen alapuló egyetemesség és a történeti partikularizmus ellentéte 
— legalábbis a két álláspont legtisztább megfogalmazásaiban (például Kant 
és Herder vitájában) — valóságos dilemmát fejez ki. Mindehhez vegyük hozzá 
a francia forradalom sokkhatását, mely rádöbbentette a burzsoáziát: az észt 
nem lehet egyetlen aktussal, mintegy kívülről bevinni a történelembe. A ra- 
cionalizmus örököseként berendezkedő burzsoázia a forradalom után koránt- 
sem az ész társadalmát valósította meg. 


Az utóbbi megjegyzés természetesen finomításra szorul. A liberális kapi- 
talizmus ugyanis a racionalitásprobléma új dimenzióját nyitotta meg, melyet 
már Engels a tőkés üzemszervezet belső racionalitása és a társadalmi egész 
anarchikus jellege közti ellentmondással jellemzett. Az, hogy az egyes elkülö- 
nülő részterületek fokozódó racionalitásával az egész leküzdhetetlen irraciona- 
litása jár együtt, később a marxista kritika számos művében kapott maradan- 
dó megfogalmazást, így például a Történelem és osztálytudatban. Ész és 
történelem ellentmondásos viszonya ebben a perspektívában immár kifeje- 
zetten azt a kérdést foglalja magában, hogy a társadalmi egész mint olyan, 
mennyiben racionalizálható. S ez égyben a kommunista mozgalom célkitű- 
zéseit is érintő probléma kettős értelemben is: egyrészt, hogyan konstruálhaltó 
meg egy racionális társadalmi egész; másrészt, mennyiben lehetséges egyál- 
talán a tőkés világgazdaság irracionális, ellentmondásos egészén belül kiépí- 
teni a racionalitás szigeteit? 


e... 


4 Lásd Kant Hender-recenzióit. Inmanuel Kant: Johann Gottfried Herder: Eszmék az em- 
beriség történetének filozóflájáról, Filozófiai Figyelő, 1984., 4. szám, 100—115. old. 

A racionalizmus minden későbbi válsága az elsővel rokon. A racionalitás szűk 
értelmű felfogása, valamely történeti formájával (például a technikai racio- 
nalitással, az instrumentalizmussal stb.) való azonosítása azzal a következ- 
ménnyel járt, hogy az észbe vetett illuzórikus remények a történelem tényein 
zátonyra futottak. Ám az első nagy válság, a felvilágosodás összeomlása más 
tanulsággal is szolgált: nemcsak a romantikus historizmust és az irracionaliz- 
must szülte, de a kornak megfelelő megoldást is hozott. Már Rousseau 
rálépett — igaz negatíve ítélve meg az észt — arra az útra, mely az ész his- 
torizálásához vezetett. Ahhoz a felfogáshoz jutott el tehát, amely szerint az 
ész nem a dolgok megítélésének történelmen kívüli mércéje, hanem magának 
a történelemnek saját történetiséggel rendelkező terméke. Később a német 
klasszikus filozófia az észt és a történelmet más oldalról is összekapcsolta: 
racionalizálta a történelmet. Kimutatta vagy kimutatni vélte, hogy a történe- 
lem egész menetében ésszerűség uralkodik. Ebben a felfogásban szinte meg- 
fordult a klasszikus racionalizmus és a felvilágosodás képlete: az ész már nem 
az egyes egyén sajátja; az ésszerűség nem az egyéni számításokban és cseleke- 
detekben, nem az élet közvetlen tényeiben vagy a történelem egyes jelenségei- 
ben jut érvényre, hanem — akár az egyének tudtán kívül — az egész emberi 
nem fejlődésében. Az , ész cselének" hegeli fogalma, melyet már Vico és Kant 
előlegezett, foglalja össze legtömörebben ezt az összefüggést. A racionalitás 
elve kitágult és differenciálódott: védhetőbbé vált. Vonatkozásainak gazdagsá- 
gát most már nem is egyszerűen az , ész", hanem a , szellem" fogalma fejezi ki. 


A felvilágosodás kori , ész" — s ezt a felfogást a racionalizmus számos 
későbbi polgári képviselője örökli — individuális és egyetemes. Individuális, 
hiszen csakis az egyének tulajdona, és egyetemes, hiszen a különös történelmi 
helyzetektől, kulturális adottságoktól, egyáltalán minden meghatározottság- 
tól függetlenül mindig, mindenhol, mindenki számára az igazság keresésének 
ugyanazt a módszerét írja elő, és ugyanazt az igazságot foglalja magában. A 
, szellem"? ezzel ellentétben kollektív és különös. Kollektív, mert mindig egy 
szélesebb közösség sajátja, és különös, mert megjelenési formáiban a történe- 
lem egy adott fokához és egy adott kultúrához kötött. Egyetemességre csak 
a történelem egészének sodrásában tesz szert. 


A német klasszikus filozófia megoldásai persze csak a kor szintjének meg- 
felelő megoldások. Mind az , ész cselének" formulája, mind a történelem és 
az ész egységét kifejezni hivatott , szellem" (, népszellem", , korszellem" stb.) 
fogalma idealizmussal terhelt, s a bennük foglalt racionalista tartalom könnyen 
fordítható (miként meg is történt) miszticizmusba, irracionalizmusba. A ra- 
cionalitás és a racionalizmus válságai esetén azonban módszertanilag a mai 
napig lehet e megoldásokra támaszkodni. A marxizmus klasszikusai is, is- 
mert módon, módszertani útmutatásként alkalmazták őket, amikor a szub- 
jektív belátás és akarat ellenében érvényre jutó. történelmi szükségszerűséget 
fogták vallatóra, vagy amikor a tőkés gazdaság kategóriáit a történeti és a 

logikai egységének alapján fejtették meg. 


A , történeti és a logikai egysége" mindeddig A tőkében találta meg legtel- 
jesebb alkalmazását. Ott a megismerés elveként szerepel, s mivel a társa- 
dalmi fejlődésben történetileg kikristályosodó kategóriák logikai rendje min- 
dig csak az utólagos reflexió számára hozzáférhető, nem is. szerepelhet másként. 
A racionalizmus védelme megköveteli a történetiség és a racionalitás össze- 
kapcsolását (, az ész historizálását" és ,a történelem racionalizálását"), ám eh- 
hez többre van szükség, mint a történeti és a logikai egységének belátására 
s metodológiai alkalmazására. 

A racionalitásprobléma szempontjából ma is nehéz mit kezdeni a történe- 
lem olyan produktumaival, mint például a fasizmus, s ma sem könnyű elgon- 
dolni, mit jelenthet a történelem teljességében vagy a társadalmi egészek 
szintjén érvényre jutó ésszerűség. A fejlett tőkés világ miközben eredménye- 
sen folytatja a részrendszerek szintjén a termelőerők — elektronika, számítás- 
technika, magas szintű ipari kultúra stb. — fejlesztését, illetve racionális fel- 
használását, ma sem tudta és nem is tudhatta megoldani e részrendszerek 
optimuma és a társadalmi, emberi viszonyok irracionalitása közötti ellentmon- 
dást. Ennek megnyilvánulásai például az eladhatatlan élelmiszerhegyek és az 
éhínség együttes jelenléte, az ember okozta környezeti katasztrófák, a terroriz- 
mus, a faji diszkrimináció, melyekkel nap mint nap találkozunk. A kommu- 
nista tanítás szerint a részrendszereiben racionalizált, ám egészében irracio- 
nális erők játékának engedelmeskedő kapitalizmust úgy lehet meghaladni, hogy 
a szabadon egyesült egyének uralmuk, tudatos ellenőrzésük alá vetik saját 
társadalmi erőiket. 

E tanítás megvalósításának fő módszeréül a termelési eszközök köztulajdon- 
ba vételén alapuló, központosított tervgazdálkodás kínálkozott. Ma már nem 
szorul bizonyításra, hogy — a hatalmas vívmányok ellenére — a tervgazdál- 
kodás eddigi formái épp a racionalitásprobléma gyakorlati megoldásában, a 
társadalmi egész racionális megszervezésében számos kérdőjelet is magukkal 
hoztak. Illúziónak bizonyult, hogy a terv maga az ész. A minden részletre 
kiterjedő tervutasítások nem valósították meg a mindent átható ésszerűséget, 
hanem — sok vonatkozásban önmaguk ellen fordulva — kiszámíthatatlan, 
irracionális elemeket is vittek a gazdasági és társadalmi folyamatokba. Emel- 
lett, a történelmi tapasztalatok részint azoknak a félelmeit is igazolták, akik 
szerint az ésszerűségnek a társadalom egészére kiterjesztett uralma — öltsön 
ez bármilyen formát — elsorvasztja az egyénben és a társadalomban lakozó 
alkotó energiákat: nemcsak lehetetlen, de célszerűtlen és káros is az össz- 
folyamatot és annak minden egyes mozzanatát egyetlen centrumból kiinduló 
akaratnak alávetni. 

Mindebből persze nem az következik, hogy a társadalmi egész racionális 
megszervezésének igénye lázálom lenne, hanem csak az, hogy az észt nem 
lehet mintegy a társadalom fölé helyezni és elvont követelményként vele 
szembeállítani. Az a dilemma, hogy vagy a részek racionalitását és az egész 
irracionalitását, vagy pedig az egész racionalitását és a részek irracionalitását 
kell elfogadnunk, nem megoldhatatlan, sőt talán nem is ez a valódi alternatíva. 
Meghaladásához azonban még hosszú történelmi út vezet, többek között egy 
olyan tényleges demokrácia kiépülésén keresztül, mely egyszerre teszi lehető- 
vé a részek kreatív autonómiáját és célszerű egésszé való összehangolódásukat. 
Az, hogy a tervgazdálkodásra épülő rendszerek máig sem küszöbölhették ki 
működésükből az irracionális elemeket, a jelen összefüggésben csak példa 
lehet az itt felmerülő nehézségekre. 

Aki a világ mai állapotát elfogulatlanul veszi szemügyre, taz kénytelen 
tudomásul venni az irracionális erők fenyegető jelenlétét a világrendszer egé- 
szében és részeiben. A racionalistának, aki megismerési, cselekvési és etikai 
alapelvként a racionalitás elfogadását ajánlja, nincs könnyű dolga. 


A racionalizmus e konkrét történelmi formáinak gyengeségét mutatja meg 
(vagy használja ki) Popper. Ismeretes, hogy az utóbbi évtizedek polgári gon- 
dolkodói közül Popper intézte a legátfogóbb támadást az irracionalizmus el- 
len, s a maga kritikai racionalizmusával a racionalizmus védelmezőjeként lé- 

pett föl. A racionalizmust azonban saját szavaival is csak az irracionalizmus- 
nak tett engedmény árán tudja védelmezni. 

Mielőtt szó esnék arról, hogy miben is áll saját maga szerint ez az enged- 
mény, nem fölösleges emlékeztetni arra, hogy Popper mind a racionalizmus- 
nak, mind az írracionalizmusnak igen sajátos fogalmát használja, s ezzel — 
túlzás nélkül állíthatjuk — a racionalizmus Hegel előtti szintjere esik vissza. 
Popper ugyanis az irracionalizmust a racionalizmussal párhuzamba állítható 
átfogó vonulatként írja le, melynek szerinte nemcsak az ia fő jellemzője, 
hogy — tagadva az érvelés jelentőségét — a cselekedetek motivációjában az 
érzelmek és a szenvedélyek meghatározó szerepét vallja, hanem az is, hogy a 
atribalizmus" (a kollektivizmus kezdetlen, , törzsi" formája) és a tradicio- 
nalizmus mellett a historizmus álláspontján áll. A racionalizmus ezzel szem- 
ben elvet mindenfajta (naturalista és nem naturalista) historicizmust, kollek- 
tivizmust stb. Ezen az alapon Popper szemében minden olyan álláspont, mely 
elfogadja a gondolatok társadalmi vagy történelmi meghatározottságát s az 
egyénen kívül elismeri a nagyobb társadalmi egységek realitását, eleve irracio- 
nalista. Ebben a megvilágításban Platon mellett Hegel és Marx lesz az iírra- 
cionalizmus történetének főszereplője. Fölösleges hangsúlyozni, hogy ily mó- 
don olyan leszűkített, lecsupaszított racionalizmushoz jutunk, melyet igen 
nehéz — s az irracionalizmusnak tett engedmények nélkül nem is lehet — 
megvédeni. 

A Popper által beismert engedmény lényegében egy tudományelméleti prob- 
lémára szűkül le: míg szerinte az irracionalizmus megalapozható a racionaliz- 
mus eszközeivel, addig a racionalizmusnak nincsenek racionális alapjai. A meg- 
alapozásra vonatkozó kérdés itt az, hogy milyen alapon, mire hivatkozva fo- 
gadjuk el vagy utasítjuk el ezt vagy azt az álláspontot, szólnak-e érvek az 
egyik vagy a másik álláspont mellett. Más szóval tehát Popper azt vallja, 
hogy aki az irracionalizmust választja, az tud érvelni e választás mellett, aki 
azonban a racionalizmus mellett van, az csupán , az észben való irracionális 
hitről" tesz tanúbizonyságot. 

Popper okfejtése, melynek részleteit ezúttal nem idézhetjük fel, minden 
említett hiányossága ellenére igen erős; e sorok Írója mégis úgy véli, talál- 
hatók formálisan is helytálló érvek a racionalizmus védelmében, amellett 
tehát, hogy aki a racionalizmust választja, az képes lehet racionálisan meg- 
okolni a maga választását. Az érvelés lehetséges stratégiája, melynek részleteit 
szintén mellőzzük, a következő belátásra épülhet: vannak olyan motívumok, 
hogy amennyiben a racionalizmus választásakor tudatosan rájuk hivatkozunk 
(és választásunkat valóban ezek befolyásolják), választásunk nem nevezhető 
önkényesnek (irracionálisnak)?. Ilyen motívum például az, hogy magának a 
racionalitásnak van tényleges alapja, mégpedig a történelemben : mielőtt ugyan- 
is bárki részéről választás kérdése lenne vagy lehetne a racionalizmus, ereden- 
dő tényként adva van, hogy az emberi létmód és tevékenység racionális szer- 
kezetű, s hogy a történelem ennek a tevékenységnek az eredménye. Aki erre 
hivatkozva választja a racionalizmust, fogadja el és igenli a racionális beálli- 
tottságot s magatartást, az megalapozottan, tehát racionálisan választ. 

A racionalizmus megalapozhatósága döntő fontosságú filozófiai kérdés: ám 
bármennyire is meggyőző legyen emellett az érvelés, tisztában kell lenni az- 
zal, hogy ez csak a racionalistákat győzi meg és nem az ürracionalistákat. 
A racionalistával láttatja be, hogy álláspontja nem paradox, s nem. önmagával 
ellentétes választás következménye. Továbbra is szembe kell nézni azonban 


5 Ennek kifejtését lásd Kelemen János: Történetiség és racionalizmus. Doxa, 1984., 1. szám, 
7—27. oldal], illetve Valóság, 1985.. 6. szám. 1—10. old. 

azzal a ténnyel, hogy a racionalitás eredendő adottsága ellenére lehetséges az 
irracionalitást választani, sőt azzal is, hogy a számunkra ismert történelem- 
ben gyakran az irracionális erőknek jutott a főszerep. Századunkban, melynek 
történetében a racionalista számára a fasizmus jelentette a legnagyobb kihí- 
vást, több nagyszabású kísérlet született e tény gondolati feldolgozására: töb- 
bek között a frankfurti iskoláé és Lukácsé. 

A írankfurtiak az irracionalizmus egyáltalában vett lehetőségét és tényle- 
ges előrenyomulását ,a felvilágosodás dialektikájával" magyarázták, vagyis 
azzal, hogy a , felvilágosítói gondolat" és a vele összefonódott történelmi for- 
mák eleve magukban hordják az önpusztítás csíráját. Az elemzés valóság- 
alapját a racionalizmus történeti formáinak az a kétségtelen gyengesége al- 
kotja, melyre a föntiekben magunknak is rá kellett mutatnunk. Ám Adorno 
és Horkheimer gondolatmenetében veszélyes kétértelműség rejlik: mintha ma- 
gából a felvilágosodásból fakadna az ész degenerációja, a humanizmust és 
humanitást létében fenyegető irracionalizmus. A ráció e két védelmezője ezért 
— legalábbis hatásában — egyfajta köztes álláspont felé csúszik a racionaliz- 
mus és az irracionalizmus közötti harcban. Részint a frankfurtiak hatására . 
vált népszerűvé — megvesztegető módon aknázva ki például a Kant és Sade 
közti formális megfeleléseket — az a nézet, amely szerint a fasizmus nem 
más, mint a felvilágosodás kori örökség lappangó tendenciáinak eluralkodása, 
a racionalizmus végleges és paradox megtestesülése. A fogalmak és az egyes 
történeti jelenségek ilyen egymásba játszása aligha segíti elő a tisztánlátást. 
Sokkal inkább Lukácsnak van igaza, aki szerint a fasizmus egész egyszerűen 
totális irracionalizmus, s aki az irracionalizmus születését, elterjedését és idő- 
szakos uralmát az osztályharcnak a 19. és a 20. században kialakult feltételei- 
vel magyarázza. 

Ezen a ponton kapcsolódik össze a racionalizmusprobléma a hiányzó , nagy 
elmélet" mostanában gyakran vitatott problémájával. Hogy a racionalista 
álláspont gyengének látszik azoknak a nehézségeknek a leküzdésében, melye- 
ket például a tudománytörténet újragondolása vet fel, az egyebek közt össze- 
függésben van a , nagy elméletek" iránti általános szkepszissel. , Metafizika"- 
ellenességével, metodologizmusával, a racionalitás adott formájának abszolu- 
tizálásával és normává avatásával a tudományfilozófia évtizedeken át maga 
alatt vágta a fát. Az a racionalizmus, mely ehhez a normatív, csak az igazolás 
általános érvényességfeltételeiben érdekelt és logicista tudományfilozófiához 
kötötte sorsát, a történeti megközelítések népszerűvé válását követően úgy 
dőlt romba, ahogyan a romantika hajnalán s a német historicizmus nyomása 
alatt a karteziánus és a felvilágosodás kori racionalizmus is összeomlott. S 
ahogy az akkori racionalizmus összeomlása az ész vereségének látszott, úgy 
válik a mai tudományelméleti válság a racionalitás teljes és feloldhatatlan 
viszonylagosságának bizonyítékává. Úgy látszik, a történelem ezúttal valóban 
megismétli önmagát. Az effajta defetista hangulatnak csakis egy széles távla- 
tokat nyújtó , nagy elmélet" képes gátat vetni. 

, Nagy elméleten" a tapasztalataink átfogó értelmezésére, tudásunk szinté- 
zisére, a társadalmi gyakorlat egészének orientálására merészen vállalkozó 
elméletet kell érteni. Ezt az elméletet nem annyira aktuális tartalmai hatá- 
rozzák meg, mint inkább jaz általa nyitott perspektíva: egy olyan távlat, 
amely nem bevégzett szintézist kínál, hanem az egymásból kibomló új és új 
szintézisek lehetőségét. A marxizmus ebben az értelemben minden kétséget 
kizáróan nagy elmélet. A , filozófiai rendszerek időszerűtlenségét", a , metafizi- 
ka értelmetlenségét"? és az , ideológia halálát" hirdető különféle pozitivista 
és analitikus elméletek évtizedeken át nem is azért bírálták a marxizmust, 

mert az nem lett volna képes a nagy elmélet funkcióit betölteni. Ellenkezőleg, 
azért támadták, mert nagy elméletnek számított: vagyis azt az eleve lehetet- 
lennek, metafizikainak, értelmetlennek, anakronisztikusnak bélyegzett külde- 
tést vállalta, hogy egyesítse a világnézetet és a tudományt, s átfogó, a társa- 
dalmi gyakorlat egészét is orientálni képes történelemértelmezést, világma- 
gyarázatot nyújtson. A marxizmus nagy elmélet nemcsak típusa szerint, ha- 
nem szűkebb kritériumok alapján is, amelyekkel egy korszak tudományos 
,pParadigmáját", vezető tudományát szokás jellemezni. Ez történeti tény: Marx 
politikai gazdaságtana kétségtelenül új rálátást kínált nemcsak saját tudo- 
mányágára, hanem — számos eset tanúsítja — más tudományszakoknak, sőt 
a társadalomtudományok egészének is képes volt modellként szolgálni. Modell- 
értékét ma sem vesztette el. Nem fér kétség a marxizmus eredetiségéhez, s 
ahhoz sem, hogy egyúttal egy tradíciónak — a nagy német filozófia öröksé- 
gének és mindannak, amit a marxizmus , forrásainak"? neveznek — forradal- 
masító folytatója. Sőt maga is képes volt tradíciót alkotni: az élő világkultúra 
térben és időben talán legkiterjedtebb, leginkább szerteágazó tradícióját. 

A marxizmusnak mint nagy elméletnek folyamatos építkezése mellett időn- 
ként elméleti megújulásra is szüksége van. Történetében az utolsó, végső ala- 
pokig hatoló filozófiai szintéziskísérlet a lukácsi ontológia volt, mely nemcsak 
bevégezetlen, de mind a mai napig igazi továbbépítkezésre sem sarkallt. Emel- 
lett közvetlen formában keveset szól azokról az utóbbi évtizedekben felmerült, 
hosszú távúnak ígérkező problémákról, melyek mai intellektuális helyzetünket 
meghatározzák. 

A ,nagy elmélet" iránti igény világszerte feltámadóban van, s e szükséglet 
fényében olyan űr tárul föl, melyet pillanatnyilag a kommunikatív cselekvés 
elméletére épülő, Habermas-féle szintézis igyekszik kitölteni. A , nagy elmélet" 
persze nem pillanatnyi igényeket hivatott kielégíteni, s nem is itt a helye 
annak, hogy értékeljük Habermas vállalkozását (bár gyanítható róla, hogy 
a racionalitástípusok minden eddiginél átgondoltabb rendszerezésével mara- 
dandó értéket képvisel). Amiért igazán szót kell emelni, az a marxizmusban 
mint ,nagy elméletben" rejlő lehetőségek jelenlegi kiaknázatlansága. 

Nem elég ugyanis annak tudata, hogy a racionalizmus megalapozható. Aki 
a racionalizmust választja, nem elégedhet meg azzal, hogy jól választott. A 
racionalizmust, az ész térnyerését akarnia is kell. Ennek hiányában racio- 
nalizmusa éppúgy kérdésessé válik s irracionalizmust von maga után, mintha 
megalapozatlan lenne. A racionalizmus akarása egyet jelent annak az átfogó 
szemléletnek a vállalásával, melynek fényében a sokféle tapasztalat értelmes 
egésszé szervezése, az egységes (bár mindig felülbírálható) világmagyarázat 
keresése nem számít elavult metafizikának. 

Joggal merül fel a kérdés — s nem is először a gondolkodás történetében 
—, hogy milyen szemlélet alapján alkotható meg ez a fajta nagy elmélet. 
A válasz, mely kérdésünkre adható, szintén nem először fogalmazódik meg. 
Az ész, melynek jogait az elméletnek érvényre kell juttatnia, nem egysíkú. 
Kant és Hegel nagy örökségének lényeges eleme az a felismerés, hogy egy- 
részt különbséget kell tennünk, másrészt megfelelő kapcsolatot is kell terem- 
tenünk a között, amit analitikus észnek, illetve dialektikus észnek is nevez- 
hetünk. 

Az elmúlt évszázadok tudománya és technikája a termelőerők (és a tőke- 
viszony ellentmondásosságából fakadóan egyben a romboló erők) fejlődésének 
szolgálatában nagyrészt az , értelem", illetve az , analitikus ész" jegyében 
fejlődött. A racionalizmust kultúránk az eddigi tudomány és technika anali- 
tikus látásmódjával azonosította, s mindig akkor keletkezett intellektuális vál- 

ság, amikor e látásmód korlátokba ütközött, kielégítetlenül hagyva a megér- 
tés és a magyarázat igényét. A racionalizmus nagyszabású lukácsi védelmé- 
nek középpontjában éppen ez a felismerés áll: , Értelem és megismerés egyen- 
lősítése, az a felfogás, hogy az értelem korlátai a megismerésnek általában 
korlátai, az részfelettiségnek- (az intuíciónak stb.) beállítása ott, ahol az ész- 
szerű megismeréshez való továbbhaladás lehetséges és szükséges: ezek a filo- 
zófiai irracionalizmusnak legáltalánosabb ismertetőjegyei."" Hozzá kell ten- 
nünk, hogy az a tudományos és technikai forradalom, mely civilizációnk alap- 
jait ma átalakítja, eleve szakít az analitikus gondolkodás hagyományaival. 
Pármilyen formát öltsön is a korunk megkövetelte .nagy elmélet", a dialek- 
tikus ész nevében kel! fellépnie." 


6 Lukács György: Az ész trónfosztása. Akadémiai Kiadó, 1965., 72. old. 

7 A frankfurti elmélet is, radikális szakaszában, ilyen értelemben hagsúlyozta a dialekti- 
kát mint a racionalizmus egyoldalúuságának meghaladását. Későbbi fordulata ellenére érvé- 
nyesek maradnak Horkheimer 1934-ben írott szarai: , Az tsz, melyet a racionalizmus nevt 
magában foglal, ma abban az elméletben fejti ki hatását, melynek módszerét a dialektika 
címkéje alatt a racionalizmus maga fejlesztette ki." , Zum Ratlonalismusstrelt ín der gegen- 
wártigen Philosophie" (1934), in: Max Horkheimer: Kritische Tneorie. S. Fischer Verlag, 
Frankfurt/Main, 1968., I. köt., 174. old. 

BÍRÓ LÍVIA: 


A kultúra szerepe a nemzetközi 
kapcsolatokban 


I. rész 


Magyarországnak jutott az a megtiszteltetés, hogy a madridi tanácskozáson 
elfogadott záródokumentumnak megfelelően, 1985-ben kulturális fórumot ren- 
dezzen Budapesten. 

A záródokumentum egyik fejezete, amely az Együttműködés humanitárius 
és egyéb területeken címet viseli, többek között a tájékoztatással, a kulturális 
együttműködéssel és cserékkel foglalkozik. E fejezet számunkra különösen 
fontos pontja kimondja: , Magyarország kormányának meghívására kulturális 
fórumot rendeznek Budapesten, 1985. október 15-i kezdettel. A fórumon a 
részt vevő államok kiemelkedő kulturális személyiségei lesznek jelen. Meg- 
vitatják az alkotó tevékenységet, a terjesztést és az együttműködést érintő, 
egymással is összefüggő problémákat, beleértve a kapcsolatok és a cserék 
előmozdítását, elmélyítését a kultúra különféle területein." 

Ennek a nemzetközi tanácskozásnak az összehívása nyilvánvalóan többet 
jelent, mint egyszerű ösztönzést a nemzetközi kulturális együttműködés fej- 
lesztésére. A meghívottak azon államok képviselői, amelyek 1975-ben Hel- 
sinkiben, majd 1980-ban Madridban megerősítették elkötelezettségüket az 
európai biztonság erősítése és az együttműködés fejlesztése mellett. A nem- 
zetközi kapcsolatokban az utóbbi időkben kialakult kedvezőtlen tendenciákat, 
az időről időre kiéleződő feszültségeket figyelembe véve komoly politikai je- 
lentősége van minden olyan kezdeményezésnek, ami a kölcsönös megértés 
fokozására, Európa békéjének megszilárdítására irányul. Azt tapasztalhattuk, 
hogy az államközi kulturális kapcsolatok e tekintetben nagy jelentőségre 
tettek szert. 

A kulturális érintkezés az egyes népek, a különböző civilizációk között ter- 
mészetes jelenség azóta, amióta kultúra létezik és emberi közösségek élnek a 
földön; ez a fejlődés egyik eleme, forrása. Erről a régészek, néprajzkutatók, 
kultúrhistórikusok, eszmetörténészek és az egyes tudományágak múltját ku- 
tatók írásai könyvtárakat töltöttek meg. A társadalmak fejlődésével ezek az 
érintkezések rendszeresebbé, tudatosabbá váltak. Az idők során már meg- 
különböztetéseket is tettünk: hatás, befolyás, csere stb. fogalmakkal különítve 
el minőségüket. 

A nagy kulturális áramlatok jelentős társadalmi-ideológiai mozgalmakhoz 
kötődtek, és ennek nyomán a kulturális érintkezés eltérő következményekkel 
járt. Volt, amikor a kultúra új üzenete felszívódott a régiben, de volt, amikor 
az új olyannyira uralkodóvá vált, hogy a régit megsemmisíteni látszott, elő- 


A II. részt a Társadalmi Szemle következő, októberi számában közöljük. 
1 A madridi) találkozó záródokumentuma. Kossutn Könyvkiadó, 1983., 30. old. 

fordult, hogy csak átmeneti divattá vált és volt, amikor meghatározó élet- 
paranccsá lett. 

Minderre számos példát találhatunk Európa történetében is. (Gondoljunk 
például a görög kultúra felszívódására a római birodalom közvetítésével, a 
népvándorlás korának szinte cezurát okozó hatására, a kereszténység felvé- 
telének életmódot és formát változtató következményeire számos országban, 
a reneszánsz és a humanizmus emberfelszabadító hullámára, a reformáció és 
a nemzeti kultúrák kifejlődésének összefüggésére stb.) 

A nemzetközi kulturális kapcsolatok azonban az államközi érintkezés mai 
szóhasználatában nemcsak a kultúra ma is létező spontán vagy kevésbé spon- 
tán áramlását jelentik, hanem az országok államközi politikai, gazdasági, ka- 
tonai viszonyai mellé felzárkózott, azokkal összefüggő, azokra ható új kapcso- 
latrendszert is. Az egyes államok a nemzetközi kapcsolatok egyes területein 
elérendő céljaikat, elveiket országuk belső viszonyai alapján fogalmazzák 
meg, és ezt képviselik kifelé a nemzet érdekeként. Nincs ez másképpen a kul- 
túrával sem. 

A kultúra is az általános politika érdekterületévé vált, a más országokkal 
folytatott kulturális kommunikáció pedig függvénye nemcsak az ország kul- 
turális szintjének, hanem politikai irányultságának is. 

Ezt vizsgálva látszólag messze kerülünk a kultúra törvényeinek kutatásától, 
a valóság lelket gyönyörködtető és felemelő sajátos megismerésétől, a minden- 
napi élet humánusabb, értelmesebb körülményeinek megteremtésétől, ám tu-. 
domásul kell vennünk, hogy politika és kultúra sohasem voltak idegenek egy- 
mástól; hiszen az emberi tudat részei, nyíltan vagy sok-sok áttételen ke- 
resztül a világnézettel tartanak kapcsolatot. Éppen ezért, ha nem is egy- 
szerűen és elsősorban, a kultúra is kifejező formája a mindenkori hatalmak 
törekvéseinek vagy ellenkezőleg, a hatalmat opponálók önkifejezésének. Ma 
már nyilvánvaló, hogy a kultúra a történelem folyamán mindig a közösség 
egyik szervező és megtartó ereje volt. A művészetek és a tudományok azonban 
sokáig nem éltek önálló életet, így a hatalom elkülönült tudatformaként nem 
számolt velük, nagyrészt közömbös volt irántuk és elsősorban presztizsnövelő 
funkciójukat értette meg, azt látta szívesen, azt segítette. 

A 14—15. században Európában a szekularizációval megkezdődött az esz- 
tétikum, a tudományos kutatás önállósodása. A kultúra társadalmi szerep- 
változása következtében és a polgári társadalmak kifejlődésével — bár korá- 
tól, társadalmától korántsem függetlenül — elébünk állhatott az önálló mű- 
vész és tudós, az egyedi alkotás, s ekkor lett lehetséges a kultúra presztízsnél 
általánosabb , hasznának"? a felismerése. Messzire vezetne itt ennek egyes 
állomásait ismertetni. Két jellemző mozzanatot emelnék ki: 

6 A 18. század végén — a történeti szemlélet elterjedésével — megmutatko- 
zott a kultúra nemzetkiteljesítő, nemzetébresztő, nemzetfenntartó ereje, hi- 
szen mint ismeretes, ez nagy szerepet játszott a nemzetállamok megerősödé- 
sében, kialakulásában. 

60 Ugyancsak ebben az időszakban a kibontakozó tőkés termelési viszonyok 
tömegméretekben igényelték az eddiginél képzettebb és szakmailag .kvalifi- 
káltabb munkaerőt. A későbbiekben az állam látszott a legalkalmasabbnak 
arra, hogy a különböző érdekeltek számára elkülönülten létrehozza és működ- 
tesse a megfelelő intézményeket, biztosítsa a fejlődés tudományos hátterét. 
Így vált a különböző szintű oktatás és a tudományos képzés az állami poli- 
tika részévé. 

Hozzávetőlegesen ettől a kortól kezdődik a kultúra szónak a mai fogalom- 
hoz közelítő használata is, hiszen eredeti jelentése sok változáson ment ke- 

resztül, és még ma sincs közmegegyezés a tartalmát illetően. A sokféle definí- 
ció két alaptípusa közül az egyik a művészeteket és a tudományokat s azok 
intézményrendszerét sorolja ide, míg a másik, szélesebb értelmezés beleérti 
valamely közösség összes anyagi és szellemi értékeit s a közösség életmódjában, 
KÖY Sz betés megmutatkozó , elsajátított kultúrát". 

A polgári állam két okból is igényt tartott a kulturális presztízsre. Egy- 
részt növelte fényét, befolyását, kisugárzó hatását, másrészt a kultúra területén 
is uralkodóvá lett piaci törvények létrehozták az alkotások, sőt a kultúra el- 
sajátítása lehetőségeinek az értékhierarchiáját, így alkalmassá váltak arra, 
hogy a gazdagság, a prosperitás státusszimbólumaivá, sőt e folyamatok alkotó 
elemeivé, illetve a felhalmozás tárgyaivá legyenek. Mindezeken túl, a kor- 
mányzatok ráébredtek, hogy a kultúrának nagy vonzereje van. Egy ország 
kultúráját az is szeretheti, aki nem ért egyet az illető ország közállapotaival. 
A kultúra képes arra, hogy idegenben barátokat szerezzen, bizonyos terüle- 
teinek befogadásához még nyelvismeret sem szükséges, s az elmaradottabbak 
szívesen tanulnak a fejlettebbektől. Így kezdett kiegészülni a kultúra presz- 
tízs-, vagyonképző és nevelő funkciója az államközi érintkezésben és a gyar- 
mati expanzionizmusban a kulturális , modellteremtéssel". 

A külföldre irányuló kulturális tevékenységnek minden esetben az a célja, 
hogy egy ország megismertesse magát és kedvező benyomást keltsen. Az 
eredmény egyaránt függ attól, hogy mit tud az egyik ország a másiknak 
nyújtani, hogy milyen a befogadó közeg és attól, hogy milyen politikai meg- 
gondolások vezetik az együttműködésben résztvevőket. Viszonylag hamar, a 
szuverén államok között szerződések rögzítették az erre vonatkozó törekvé- 
seket és lehetőségeket. A megállapodások hasonlítottak a maiakhoz. Foglal- 
koztak tárgyak cseréjével (kiállítások), kölcsönös rendezvényprogrammal (mű- 
vészek és tudósok fellépése), kiadványküldéssel és szakemberek cseréjével 
(ösztöndíjak). Természetes, hogy az előny a fejlett, a nagy kulturális hagyo- 
mányú és gazdag országok oldalán volt, akik meghatározó szerepet játszottak 
a nemzetközi kapcsolatok egyéb területein is. 


Európában sem egyszerre kezdődött meg a kormányok által is támogatott, 
szervezett kulturális csere. Franciaország először lépett ebbe az irányba, fel- 
használta a Francia Akadémia által a 17—18. században létesített külföldi 
könyvtárakat és kutatóhelyeket, amelyek gazdag könyvállományukkal kezdet- 
ben csak az Akadémia küldötteit szolgálták, később másokat is vonzottak. 
Az új francia intézetek a 20. század elején először Firenzében, majd Lon- 
donban és Madridban alakultak meg, számuk gyorsan emelkedett, később 
Magyarországra is jutott belőlük egy. Tanfolyamokat tartottak, előadásokat 
hirdettek, tájékoztatókat adtak ki, együtt dolgozva az 1883-ban alakult Alliance 
Francaise-zel, a francia nyelv és kultúra oktatására létrehozott szervezettel. 
Tulajdonképpen ide kell sorolni bizonyos szempontból a francia egyház tíz- 
ezernél is több misszionáriusának a munkáját is, akik igehirdető feladatuk 
mellett nyelvművelő, kulturális-nevelő munkát is végeztek. Mivel sokáig a 
francia volt a diplomácia nyelve, és szinte a második világháborúig a művelt 
érintkezésben is illet a francia nyelvet használni, viszonylag könnyen elérték, 
hogy a francia kultúra aktívan jelen legyen más országok életében, minden- 
napjaiban. 

A császári Németország ugyan később, de páüszrükit hogy a birodalmi gon- 
dolatok közvetítésére nem elhanyagolható eszköz a külföldi kulturális tevé- 

kenység. Stuttgartban 1917-ben megalakult a Külföldi Kapcsolatok Intézete, 
a munkát azonban zömében előtte is, utána is a különböző alapítványok, tár- 
saságok, tudományos intézetek szakrészlege látta el, nagy figyelmet fordítva 
a természettudományokra, a technikai ismeretekre. A legfőbb támasz ebben 
először a Kaiser Wilhelm, majd Goethe nevéről ismert intézetrendszer. Érdek- 
lődési körük elsősorban Délkelet-Európa, Dél- és Nyugat-Afrika. Latin-Amerika 
agyes országaira terjedt ki. 

Anglia különös módon viselkedett. Sokáig úgy tűnt, hogy vezetői azt gon- 
dolják, a világnak nincs más dolga, mint a birodalmat csodálni és utánozni. 
íizen a felfogásukon később változtattak, s 1923-tól már átfogó nevelési- 
oktatási kormányprogramot dolgoztak ki a gyarmatok számára, hogy meg- 
nyerjék a helyi értelmiségi és vezető réteget, illetve, hogy ilyen rétegeket ki- 
neveljenek. 1934-ben alakult meg a British Council, most már világméretű 
programmal, de a program igazi megvalósítása csak a második világháború 
utánra esett. Jellemző, hogy a British Council munkájában hangsúlyozza a 
mindenkori hivatalos külügyi politikától való különállását. Ez annyiban igaz 
is, hogy nem a napi külpolitikai döntésekhez igazodik, hanem távolabb látó 
céljai vannak: az angol nyelv oktatásával, a művészetek és a tudományok 
erejével megmutatni s elfogadtatni, hogy mit jelent a világról angol módra 
gondolkodni. 

Nem haladunk most országonként tovább, azt azonban hangsúlyozzuk, hogy 
valamilyen módon, a nagy nyugat-európai országokhoz hasonlóan szinte min- 
den európai ország megpróbálkozott a tervszerű , kulturális exporttal". Volt 
ahol a kezdeményezés magánemberektől indult ki, főúri vagy más gazdag 
mágnásoktól, az állami szervek csak később kapcsolódtak be, de volt ahol 
éppen fordítva történt. 

Olaszország érdekes példa arra, hogy egy kisebb gazdasági erejű és nyelv- 
közösségű ország is érhetett el komoly befolyást. Természetesen ez össze- 
függésben van azzal, hogy Itália az egész európai kultúra kincsesháza, de 
szükséges volt ehhez az erőteljes belpolitikai aspiráció és a megfelelő nem- 
zetközi környezet is. Nem véletlen, hogy az olasz kormányzat a külföldi kul- 
turális tevékenységét kezdettől fogva összekötötte a turizmussal is. A Dante 
Társaság már 1889-ben megalakult, hogy más intézményekkel együtt ked- 
vezően befolyásolja az Olaszországról külföldön kialakított képet. 

A két világháború között a nemzetközi kulturális cserén belül természetesen 
kitapintható, hogy egy állam melyik célnak ad elsőbbséget, mit tart leg- 
fontosabbnak, s az is észrevehető, hogy milyen szövetséges felé orientálódik; 
mégis az alapvető elvek és az általános eszközök hasonlóak voltak. 

A külügyi munkamegosztáson belül kialakult a kulturális diplomácia, a 
követségeken mindenütt megjelentek a kultúrattasék, az intézetekben a jól 
felkészült kiküldöttek, a vendégtanárok. Nem álltak a külügyi ranglétra ma- 
gas fokán, nem is voltak mindig diplomaták, mégis sokszor ők lettek a ,,ko- 
molyabb" megállapodások előkészítői, az állandó jelenlét biztosítói, az elrom-. 
lott diplomáciai viszonyok újraélesztői. Tevékenységük a hivatalbeli embe- 
reken túl csak egy igen kis réteghez ért el, de mivel ez éppen az értelmiségi 
elit volt, mégis nagy fontosságú volt. Az országok közötti kulturális csere 
szélesebb csatornáit a kulturális érintkezés más szféráiban találhattuk, ott, 
ahol az eladást, a vételt, a szerződtetést, az alkalmazást bonyolították. Igaz, 
hogy a kis országokban legtöbbször ez nagyfokú intellektuális vérveszteséggel 
járt együtt, az elvándorlással. 

Többoldalú nemzetközi összefogás bontakozott ki kormányzati és nem kor 
mányzati szinten egyaránt, nem kormányzati tényezők alatt értve az intéze 

mények, társadalmi szervezetek, egyesületek stb. kapcsolatkeresését. Néhá- 
nyat megemlítünk, korántsem a teljesség igényével. — 

Bernben 1896-ban Nemzetközi Unió alakult az irodalmi művek jogvédel- 
mére, 1919-ben jött létre a Tudományos Egyesületek Nemzetközi Tanácsa. 
Egyébként a következő esztendőkben egyre-másra létesültek az egyes művé- 
szeti ágak nemzetközi társaságai is, sok közülük ma is működik, például az 
írók teremtette PEN-klub vagy az építészek szövetsége. A Népszövetség is 
kezdeményező volt ebben az irányban: Párizs székhellyel 1925-ben megala- 
kították az Intellektuális Együttműködés Nemzetközi Intézetét — Bergson, 
Freud, Einstein, Thomas Mann, Valéry is tevékenykedett itt — az országok 
közötti kulturális csere támogatására, és 1925-ben Genfben megszervezték a 
Nemzetközi Oktatási Irodát, elsősorban tapasztalatcsere céljából. 

A szakmai szervezetek mellett létrejöttek olyan társulások is, amelyek az 
európai kultúra nagy értékeinek általános támogatását, fejlesztését tűzték ki 
célul. Arculatuk sokszor szögesen eltért egymástól. A Société Européenne de 
Culture például máig tartó érvénnyel az európai humanizmus és progresszió 
nagy gondolatai jegyében tevékenykedik, a Fédération des Unions Intellec- 
tuelles pedig a konzervatív európai szellemi közösség megóvására, az új 
, felforgató" eszmék távoltartására alakult. 

Az eddig felvázolt kép a harmincas évekre megváltozott, új tényezők fi- 
gyelhetők meg a nemzetközi kulturális kapcsolatokban. Számos európai or- 
szágban befolyásos munkáspártok léptek fel, több helyen hosszabb-rövidebb 
ideig legálisan működtek a kommunista pártok, a szakszervezeti mozgalom 
is erősödött, és kialakították saját művelődéspolitikájukat. Internacionalista 
elkötelezettségükben megerősödött a kulturális összefogás gondolata. Soraikat 
a nagy gazdasági válság idején jelentős, proletarizálódott értelmiségi rétegek 
gyarapították. A fasizmus előretörése, majd németországi győzelme után, ké- 
sőbb a spanyol polgárháború hatására ebből a baloldalból nőtt ki a kulturá- 
lis önvédelmi harc szükségességének gondolata. Nagy iskola volt, ahol a harc 
kezdettől fogva összekapcsolódott a háborús agresszió elleni küzdelemmel, a 
népek szabadságvágyával. 

Németország, amely még a húszas években a háborús össszeomlás utáni 
szegénységében és kialakulatlan közállapotaiban is Európa egyik kulturális 
központjának számított — szerény életlehetőségeket, de a kísérletező alkotás 
szabad légkörét biztosította (gondoljunk csak a Bauhausra) —, a hitleri kor- 
szakban olyan állammá vált, amelyik az újkori Európa történetében egyedül- 
állóan, nyíltan és agresszíven kultúrellenes politikát hirdetett. A hivatalos 
megnyilatkozásokban a kultúra egyre gyakrabban kapcsolódott össze a deka- 
dencia szóval, és következtek a barbár könyvégetések, a művészi alkotások 
szétrombolása, az alkotók fizikai megsemmisítése. De gondolni kell arra a 
fasiszta ideológiára is, amely szerint a kultúra , túlzásba vitt szeretete" vala- 
miféle gyengeségnek a jele. A kultúra gyanússá vált. (Ám más oldalról jól 
alkalmazott elvtelenséggel folytatódott a német kultúrbefolyásért, a német 
kultúrfölény elismertetéséért való offenzíva.) 

A fasizmus kultúrát megtagadó barbarizmusával szemben erősödött meg 
fokozatosan az európai kulturális örökség vállalásának gondolata, az öÖssz- 
európai kultúra tudata és ebben a folyamatban az értelmiség szükségszerű 
szerepvállalása, az , írástudók felelőssége". Ez a szellemi összefogás és ellenál- 
lás nem maradt az értelmiségi elit , magánügye", hanem összefonódott a 
haladó népi politikai tömegmozgalmakkal. Ez az összefogás az európai művé- 
szet inspiráló forrásává vált, tanúi lehettünk egy összekapcsolódó összeurópai 
és népi-nemzeti kulturális reneszánsz kibontakozásának. A különböző megmoz- 

dulások szervezeti kereteket is öltöttek, amelyekben az európai tudósok és 
művészek legjobbjai tevékenykedtek mind a Szovjetunióból, mind a nyugati 
országokból s a német emigrációból is. 


Európa életében a második világháború után új korszak kezdődött, a konti- 
nens újabb sorsfordulójához érkezett. Évszázadok során Európa sokféle népét 
fokozatosan összekapcsolta a sajátos, közös történelmi fejlődésmenet, és a kon- 
tinens lakóiban kialakult, megfogalmazódott egy jellemzőnek tartott Európa- 
kép, Európa-tudat. Ez a történelmi folyamat sehol sem volt teljesen egyforma, 
néha évszázados eltolódások is mutatkoztak az egyes országok között, de 
végigkövethetők a társadalmi struktúraváltozások hullámai, a termelési for- 
mák és viszonyok más földrészeken ismeretlen gyorsaságú változása: az ipari 
forradalom és a nagyipari termelés kibontakozása, a városiasodás; az emberi 
tudás, a szakképzettség, az ismeretek koncentrált jelentkezése; a politikai har- 
cok és formák változatossága. A 20. század derekára Európa több mint puszta 
földrajzi fogalom, és aszerint, hogy az európai népek és hatalmak milyen 
szerepet játszottak más világrészek és saját kontinensük életében, az , euró- 
pai" szót egyaránt övezte gyászos és dicsőséges hírnév. 

Ez az Európa a második világháborúban alapjaiban megrendült. A fasiz- 
mus felett aratott győzelem felemelő érzésének szörnyű ára volt: elpusztult 
tízmilliók, romba döntött országok, szétzilált életek. Százmilliók érezték úgy, 
nogy a régi életet nem lehet folytatni. A Szovjetunió mellett a népi demok- 
ratikus fejlődést választó országok elvetették a régi Európára jellemző tőkés 
társadalmi-gazdasági rendet, az uralkodó eszméket és ideálokat, s Európa 
egyik felén új rend, új eszmék jelentek meg és váltak meghatározóvá. Bár 
Európának erről a kettősségéről Nyugaton csak a második világháború után 
kezdtek nyíltan beszélni, a , szakadást" nem ettől az időponttól számítják, 
hanem 1917-től, az októberi szocialista forradalom győzelmétől. 

Európa tőkés országainak helyzete azonban nemcsak itt, a kontinensen belül 
változott meg, hanem a világban is. Külön-külön és együttvéve ís csökkent a 
szerepük, jelentőségük, befolyásuk. A gyarmatok politikai függetlenné válá- 
sát követően a tőkés országok között az Egyesült Államok vált a legerősebb 
hatalommá, s a szövetségeseinek egyértelműen jelezte, hogy vezető szerepét 
nem hajlandó átadni senkinek. 

A második világháború megpróbáltatásai után elfogadott nemzetközi együtt- 
működési dokumentumok még tükrözik a józanul gondolkodó emberek el- 
tökéltségét: kövessünk el mindent, hogy a háború borzalmai ne ismétlődjenek 
meg. Az Egyesült Nemzetek Alapokmánya, az Emberi Jogok Egyetemes Nyi- 
latkozata, majd a különböző programú nemzetközi testületek alkotmánya — 
köztük az UNESCO-é is — elsődleges céljának a béke megvédését, a nemzetek 
és államok békés együttműködését tekintette. 

Az okmányokban több paragrafus foglalkozik közvetlenül a kulturális kér- 
désekkel. Az ENSZ 1948. december 10-i, harmadik általános közgyűlésén el- 
fogadott Emberi Jogok Egyetemes Nyilatkozatá-ban találjuk a 26. cikkelyt, 
amely kimondja: 

,1. Minden személynek joga van a neveléshez. A nevelésnek, legalábbis az 
elemi és alapvető oktatást illetően, ingyenesnek kell lennie. Az elemi ok- 
tatás kötelező. A technikai és szakoktatást általánossá kell tenni; a felsőbt 
tanulmányokra való felvételnek mindenki előtt — érdeméhez képest — egyen: 


lő feltételek mellett nyitva kel! állnia. 

2. A nevelésnek az emberi személyiség teljes kibontakoztatására, valamint 
az emberi jogok és alapvető szabadságok tiszteletbentartásának megerősíté-. 
sére kell irányulnia. A nevelésnek elő kell segítenie a nemzetek, valamint az 
összes faji és vallási csoportok közötti megértést, türelmet és barátságot, vala- 
mint az Egyesült Nemzetek által a béke fenntartásának érdekében kifejtett 
tevékenység kifejlődését. 

3. A szülőket elsőbbségi jog illeti meg a gyermekeiknek adandó nevelés 
megválasztásában." 

A 27. cikkely többek között leszögezi, hogy mindenkinek joga, hogy szaba- 
don részt vegyen közössége kulturális életében, élvezze a művészeteket, ré- 
szesüljön a tudományos haladásból és az abból fakadó javakból. Aki vala- 
mely tudományos, irodalmi vagy művészeti alkotás szerzője, annak joga van 
arra, hogy védelmezzék minden ebből származó erkölcsi és anyagi érdekét. 

Az ENSZ nevelési és tudományos szervezeteként 1946. november 4-én 
megalakult UNESCO alapokmányában minderről részletesen szó van, meg- 
határozva azokat az anyagi eszközöket és legfőbb módszereket is, amelyek 
az előbb ismertetett elvek megvalósulását elősegíthetik. 

Az UNESCO munkájáról számos írást olvashattunk a közelmúltban is,? ezért 
most itt eltekintenék a szervezet feladatainak, munkájának, funkcionálásának 
ismertetésétől. Az UNESCO mint kulturális világszervezet globális célokat 
tűz ki. Vagyis nem egyik vagy másik terület, népesség, ország, kultúrkör né- 
zőpontjaiból indul ki, hanem igyekszik tudományos, gyakorlati, anyagi és 
személyi segítséget adni ahhoz, hogy az emberi kultúra emlékeit és kincseit 
megőrizzük, hogy a kultúra minél nagyobb néptömegek tulajdonává vál- 
hasson mindenütt a világon. (Éppen az UNESCO a példa arra, hogy globális 
témákban is lehet megegyezésre jutni anélkül, hogy egyik állam a másikra 
erőszakolná az akaratát. Ez megvalósítható volt, ha nem ís könnyen, annak 
ellenére, hogy a résztvevők eltérő nemzeti érdekeket képviselnek, a kérdéseket 
is sokszor különböző módon ítélik meg és a szervezet egész működése sem 
függetleníthető mindig a világpolitika egyéb területeiről beszivárgó feszültsé- 
gektől.) 

Az UNESCO a legfontosabb nemzetközi kulturális szervezet, de kívüle még 
számos más egyesület, társaság, szervezet működik nemzetközi hatókörrel. 
Csak Európában ezernél több az ilyen, a művészetekkel, a tudományokkal, 
a művelődéssel kapcsolatos egyesülés: általános és részproblémákkal foglal- 
kozó; alapkutatásokat folytató és tudományalkalmazó; egyéni tagságú és nem- 
zeti képviseletekből álló; regionális jellegű és egy problémakörrel foglal- 
kozó. Programjukba tartozik, hogy kiadványokat jelentessenek meg, tanfolya- 
mokat, konferenciákat rendezzenek, dokumentációs központokat állítsanak fel. 
Az ilyen nemzetközi összejövetelek száma évente ma már több ezerre tehető, 
és ez a szám a gazdasági nehézségek és a kiéleződő politikai feszültségek elle- 
nére évről évre nő. Kialakult például az úgynevezett kongresszusi turizmus 
amelynek rendezvényei nem mindig egyformán gyümölcsözőek, mégis hasz- 
nosak, mert a nemzeti teljesítmények megméretnek, segítik az eszmecserét, 
és a találkozások során tízezrek ismerik meg partnereiket, győződnek meg a 
közös munka hasznáról. 


A háború után nemcsak a békevágy plántálódott bele erősen a közgondol- 
kodásba, hanem a szociális igazság gondolata is. Márpedig a szociális igazság- 


2 A Társadalmi Szemle 1985. májusi száma közli Módi Péter: Válságban az UNESCO? című 
cikkét. 

hoz a kultúrából való egyenlő részesedés lehetősége is hozzátartozik. A tőkés 
államok e kihívásra a , jóléti állam" programjával válaszoltak, amelynek elem- 
zését most mellőzve csak azt emeljük ki, hogy napirendre tűzték a kultu- 
rális ellátást is: az oktatást, a közművelődést, a művészetek támogatását. Meg- 
emelkedett a kultúra iránt érdeklődők száma és ez megnövelte a kulturális 
kapcsolatok kiszélesítésének igényét. Tovább bővítette a lehetőségeket a tö- 
megméretekben megindult turizmus is, ahol a többség úticélja nem egy- 
szerűen a pihenés, hanem legalább annyira a szellemi és a lelki felüdülés. 


A kapcsolatokban szinte meghatározóan új feltételeket teremtett a kulturá- 
lis technika robbanásszerű fejlődése, amely elsősorban a hírközlő eszközök- 
nél, de más területeken is végbement (zsebkönyvek, hanglemezek, kazetták, 
sokszorosított grafika, de mindenek felett a rádió és a tévé), ezek az eszközök 
tömegesen gyárthatók, terjeszthetők, megvásárolhatók. Nincs is megállás, min- 
den nap új műszaki csodát hoz, a kultúra terjesztése hatalmas iparra épül, 
és óriási üzlet lett. I 

Kiderült, hogy itt már távolról sem egyenlőek az egyes országok esélyei, 
az boldogul jobban, aki nagyobb tőkével, több fejlesztési lehetőséggel, millió- 
kat felemésztő reklámapparátussal meg tudja szerezni a piacokat. Azok az 
államok, ahol adott volt a pénzügyi, technikai-műszaki bázis, szinte monopol- 
helyzetbe kerültek és éltek is a lehetőséggel. A kultúra , termék" jellege szem- 
beszökően felerősödött. A kulturális technika figyelembe veszi ugyan a vevők 
igényét (elsősorban a maximális haszonhoz juttató legnagyobb vevőcsoport 
ízlését), de egyúttal azt meg is határozza. Ez a kulturális tömegeszközöket 
kézben tartónak óriási hatalmat, tömegbefolyásolási lehetőségeket biztosított. 
A kultúra ilyen mértékű kommercializálódása, a kulturális manipuláció ilyen 
fokú lehetősége az utóbbi évtizedek jelensége. A felsorolt tényezők a kapcso- 
latok jellegében alapvető változást hoztak. Egyrészt lehetővé vált más orszá- 
gokban nemcsak a szűkebb értelmiségi réteghez, hanem a nagy tömegekhez 
is közvetlenül eljutni; másrészt elmosódott az értékrend, és így a kulturális 
áramlás egyszerre lett áldás és átok. 

A nagy nyugat-európai országok természetesen folytatták a már régebben 
megkezdett munkát, nagyobb méretekben, gazdagabb eszköztárral. Az Állience 
Francaise ma kereken 100 országban 1000 bizottsággal és 300 ezer tanulóval 
működik, a francia külügyminisztérium megfelelő részlege például 180 külföl- 
di kulturális intézetet irányít. A francia kultúráért felelős személyek mai leg- 
nagyobb gondja a francia nyelv visszaszorulása világszerte, hiszen a nyelv- 
tudás az orientáció és a közvetítés fontos eleme. A kérdéscsoporttal jelenleg 
külön szerv, a Commesariat général á la langue francaise foglalkozik, sot 
működik Franciaországban egy olyan általános, a francia kulturális helyzetet 
áttekintő bizottság, amelynek elnöke Francois Mitterrand köztársasági elnök. 
Támogatják a francia könyvexportot, a magnetofonos, videokazettás és más- 
fajta nyelvtanulást, egyezményeikben első helyen szerepelnek a nyelv érdeké- 
ben tett javaslatok, segítenek oktatók küldésével stb. 


Az NSZK a kulturális befolyásért folyó versenyben nagy hátránnyal indult. 
E tevékenységének fellendülése éppen a hidegháború esztendeire esett, poli- 
tikai irányultsága erősen szocializmusellenes töltésű volt, így többek között 
számos ilyen jellegű emigráns , kulturális" centrumot támogatott. Már abban 
az időben is hallatszottak azonban józanabb hangok, amelyek később az állami 
politika rangjára emelkedve, Európa jelen idejű valóságából kiindulva, kíván- 
tak külföldön is új képet kialakítani hazájukról. A késői kezdés annyiban elő- 
nyükre vált, hogy a jelentkezés az európai gazdasági fellendülés idejére esett 

amikor az NSZK fejlett gazdasági háttérrel rendelkezett. Az eredmények meg is 
mutatkoztak Európában, Latin-Amerikában, a Közel- és Közép-Keleten. 

A British Council feladatait 1945-ben a Drogheda-bizottság újrafogalmazta. 
81 intézete és 111 könyvtára működik külföldön, melyekben mintegy 2 mil- 
lió könyvből, 10 ezer folyóiratból, 30 ezer filmből lehet válogatni. Az angol 
kultúra terjesztésének másik legfontosabb eszköze a BBC rádió és televízió. 
Fennen hirdetett függetlensége (amely csak az egész angol áttételes kormány- 
zati irányítási módba belehelyezve értelmezhető), adásainak színvonala, számos 
esetben bebizonyosodott megbízhatósága hitelt biztosít számára a nemzetközi 
kommunikációs rendszerben. 


Mindegyik ország otthon is sokat tesz kulturális kisugárzása erősítéséért, nö- 
veléséért. A külföld érdeklődését vonzó létesítmények, a nagy fesztiválok, a 
különböző formákban elsajátítható élenjáró ismeretek napjainkban is tekin- 
télyt biztosítanak, s Európa nagy kulturális centrumainak ma is megvan a 
varázsa. 

A leglátványosabb változás talán az Egyesült Államok kulturális politiká- 
jában történt. Az állami vezetés szükségesnek tartotta, hogy külföldre — po- 
litikai elképzelései kiegészítőjeként — megfelelő kulturális politikát is kidol- 
gozzon. A tervek középpontjában nem az egyik vagy a másik kulturális ágazat 
népszerűsítése áll, nem egyik vagy másik réteg megnyerése a cél, hanem 
az egész amerikai életforma bemutatása, népszerűsítése, beleértve az ideoló- 
giától a popzenéig mindent. A megvalósítás erősen politikai töltésű, már csak 
olyan okból is, hogy szervezetileg is összekapcsolódott a politikai propagan- 
dát végző intézményekkel, például az Egyesült Államok Információs Ügynök- 
ségében (USIA). Ez a tevékenység nem nevezhető igazán cserének, hiszen a 
felek kulturális kínálata mind nagyságrendben, mind pedig , hatékonyságban" 
olyannyira egyenlőtlen, hogy a cserétől várható kölcsönösség alig fedezhető 
fel benne. Ez a tény világosan kitűnik, akár a nyugat-európai, akár a latin- 
amerikai, akár a világ egyéb régióit vesszük szemügyre, ahol az amerikai 
kulturális jelenlét ma minden mást megelőz. Ebben az exportban az értékes 
és az értéktelen keveredik, mert nagymértékben épít a show-businessre, a 
kulturális szórakoztató ipar közismert ágára. A kormányzati program és a 
kulturális üzlet kéz a kézben, egyik a másiknak utat törve valósítja meg az 
amerikai kultúra nemzetközi terjesztését. Ezt a tevékenységet megkönnyíti, 
hogy 800—-900 millióan beszélnek, értenek angolul, hogy a tudományos pub- 
likációk felét ezen a nyelven adják ki, hogy filmeladásuk, TV-műsoraik kül- 
földi sugárzása messze meghaladja az összes fejlett kapitalista ország együttes 
hasonló produktumát is. 

Természetesen az amerikai kultúra értékeinek megismerése minden ország 
érdeke, de azt nem lehet elfogadni, hogy az együttműködés csak egyirányú 
legyen, s érthetők a nemzeti kultúrákat féltő aggodalmak, mint ahogy jogos 
az üzletszerűen árasztott, kulturálisan értéktelen , hordalékkal" szembeni fel- 
lépés. 

Az Egyesült Államok kulturális hatását és befolyását nem lehet megérteni 
egyszerűen a vezetés kulturális akcióiból. Ebben több tényező együttes hatása 
érvényesül. Az egyik, az ország tekintélye, gazdagsága, fejlett technikai szín- 
vonala. A másik, a világ legtöbb térségében tapasztalható amerikai politi- 
kai, gazdasági, katonai jelenlét, ami egyúttal eszköze az amerikai életforma 
terjesztésének. Nem feledkezhetünk meg arról sem, hogy az Egyesült Államok 
a legnagyobb kulturális piac is, ahol a tárgyi produktumokat felvásárolják, 
a siker és a pénz lehetősége pedig sok ország kulturális elitjére van elszívó 

hatással. Az amerikai kulturális hatalom fenti paraméterei befolyást gyakorol- 
nak a jelentős alkotókra, gondolkodókra és szakemberekre is. 


A nyugati hatalmak a nemzetközi kulturális érintkezésben bizonyos fokig 
egymás riválisai, sőt egyes országokban, például Franciaországban, küzdenek 
az amerikai — ahogy ott sokszor olvasható — kultúrimperializmus ellen. 
Egy alapvető kérdésben azonban egyetértenek: a szocialista országokkal szem- 
beni ideológiai hadviselésük következetes, s e harc változatos eszköztárában, 
a tőkés hatalmak politikai, ideológiai érdekérvényesítési törekvéseiben kiemelt 
szerepük van a kulturális közvetítőknek. Ez az álláspontjuk messzemenő kö- 
vetkezményekkel járt az általános európai kapcsolatokban és ezen belül a 
kulturális együttműködésben is. Meghaladja ennek az írásnak a kereteit, hogy 
akárcsak címszószerűen is felsoroljuk, milyen stratégiával, milyen jelszavak- 
kal, milyen eszközökkel s nem utolsósorban fegyverkezési fenyegetéssel pró- 
bálták a szocialista országokat gyengíteni, bomlasztani, , felszabadításukat?" 
előkészíteni. Még kevésbé lehet itt ezeket az eseményeket a világpolitikai fo- 
lyamatokba ágyazottan elemezni. Tény, hogy a szocializmus létrejötte óta nap- 
ról napra támadások, félrevezető információk,. felfújt , szenzációk", mindent 
becsmérlő vélemények is napvilágot látnak a szocialista országok kulturális 
életéről szóló beszámolókban, és ezek megmérgezték, előítéletekkel töltötték 
meg egész generációk tudatát. Hiába voltak és vannak józanabb hangok, ér- 
tékelések, közeledésre valló gesztusok, a legszélesebb tömegekhez szóló alap- 
magatartás az elutasítás maradt. 

Éz a szándék legjobban a ,kis Európa" koncepciójában érhető tetten. Lé- 
nyege egy olyan új Európa-tudat kialakítása, amelyben a földrész keleti ha- 
tárai nem az Uralnál, hanem valahol az Elbánál húzódnak. Az e felfogást 
vallók európai országok sorát, köztük hazánkat is egyszerűen lesöpörték az 
Európa-térképről. Tanulságos, ha megnézünk néhány nagy európai útiköny- 
vet, hogy hol érnek véget az útvonalak. Nemcsak utak, hanem megtekintésre 
érdemes úticélok sincsenek az Elbától Keletre. A közoktatásban sok helyütt 
alig említik meg történelmünket, kultúránkat. Közállapotainkról, mindennapi 
életünkről az átlag nyugat-európai emberben valami homályos elképzelés él 
egy szürke, rideg, öröm nélküli életről. Európa összetartozásának tudatát — 
e felfogás szerint — a nyugat-európai integráció gondolata hivatott pótolni. 

A ferdítés és az elutasítás mellett a vádaskodások érvrendszerét is kimun- 
kálták. A mindennapokban ezek a vádak, eltérő témák kapcsán, a legkülön- 
bözőbb kulturális területeket érintik, mégis három alaptípusra vezethetők 
vissza : 

60 az egyik szerint a szocialista országok kulturális politikája , divatjamúlt" 
mert egy 19. századi ideológiához, a marxizmushoz kapcsolódik ; 

0 a másik, hogy a szocialista kulturális politika nem demokratikus, és itt 
könnyedén mellőzik a közoktatás, a közművelődés gyakorlatát és eredmé- 
nyeit, a kulturális értékek megőrzéséért tett szocialista erőfeszítéseket, ame- 
lyekből maguk is sokat átvettek; 

8 végül kétségbe vonják a szocializmus értékteremtő képességét, mind az 
elmélet, a tudomány, mind a művészet területén, annak ellenére, hogy a való- 
ság erre naponta rácáfol. 

Ez a folyamat nemcsak azért elszomorító, mert az igazi kulturális kommu- 
nikációra irányuló szándék zátonyra juthat rajta, hanem elsősorban azért 
mert az európai kultúrát szegényíti. Egymás értékeinek megismerése minden 

oldalon hasznos és fontos, ez biztosíthatja Európa szellemi tőkéjét, azt, hogy 
a világnak a jövőben is minél többet nyújthasson. Így volt ez a múltban, így 
van a jelenben is. 

Ellentmondásnak tűnhet, hogy amikor a nemzetközi kulturális kapcsola- 
tok általános megélénküléséről, világméretű kiszélesedéséről beszélünk, egyút- 
tal szólunk a kulturális expanzióról, az éles konfrontációról, az ideológiai 
szembenállásról. Az ellentmondás azonban nem a leírásban, hanem a való- 
ságban létezik. A nemzetközi kulturális életben ma mind a két tendencia 
megtalálható. Csak ennek tudatában és ismeretében lehet igazán értékelni 
a hetvenes évek elején elkezdődött komolyabb párbeszédsorozatot, az eny- 
hülés periódusát, amely elvezetett az éppen tíz éve megkötött helsinki meg- 
állapodáshoz. I 

Helsinki egyrészt kifejezte a világban és azon belül Európában a már ki- 
alakult politikai, gazdasági, katonai helyzetet, az erőegyensúlyon alapuló, ész- 
szerű megállapodásokra hajlandó békés nemzetközi együttélés közös érdekét. 
Másrészt a jövő felé is mutatott, kedvező kiutat kínált az összes európai or- 
szág számára. Az aláírók éltek is a kedvező lehetőségekkel, és a kultúraáram- 
lás fogalma gazdagodó jelentést kapott. A későbbiekben azonban a helsinki 
folyamat megtorpant. Mégis, ahogyan a kapcsolatok más területein is, a kul- 
turális együttműködés szférájában sem megállíthatatlan a romlás, sőt, mivel 
ezen a területen kevesebb volt a nyílt konfliktus, nem voltak nagy krízisidő- 
szakok, remélhető, hogy hamarabb és egyszerűbben lehet a közös megállapo- 
dásokig eljutni. 

A várt egyetértés, akárcsak a kérdések kisebb csoportjában is, nemcsak 
az európai kulturális együttműködésre lehet jó hatással, hanem a kapcsolatok 
más területein is segítheti a bizalom erősödését, és jótékonyan hathat az euró- 
pai enyhülésre. Ezért nézünk a kulturális fórum elé nagy várakozással és 
jogos reményekkel. Meggyőződésünk, hogy a kulturális csere lehetőségei még 
távolról sincsenek kimerítve, sőt részben még feltáratlanok. A következőkben 
ezért ismertetjük a szocialista országok külföldre irányuló kulturális politiká- 
jának céljait, elveit és gyakorlatát, ezen belül pedig Magyarországról adunk 
részletesebb áttekintést. 


Wüűürtz ÁAdóm rojza 


Pártirányítás és kádermunka 


Beszélgetés nyíregyházi pártmunkásokkal 


A párt belső életének, munkastílusának fejlesztése elsőrendű feladat" — olvasható 
o XIII. kongresszus határozatában. E feladat megoldása elengedhetetlen feltétele an- 
nak, hogy tovább erősödjék o párt vezető szerepe, fokozódjék eszmei-politikai befo- 
lyósa. A párt politikai irányító tevékenységében a jelenlegi feltételek között tovább 
növekszik a kódermunka szerepe, omelynek gyakorlatát a kongresszus állásfoglaláso 
szerint ugyancsok jobban hozzá kell igazítani társadalmi-gazdaosági fejlődésünk köve- 
telményeihez. Mindez milyen tennivalókot jelent a gyakorlati pártmunkábon, o párt- 
bizottságok, a pártszervezetek politikai tevékenységében? Ezekről a kérdésekről beszél- 
gettünk három nyíregyházi pártmunkáóssal: Szemerszki Miklóssol, a nyíregyházi városi 
pártbizottság első titkárával, Berencsi Gyulával, az 5. számú Volán Vállalat párt- 
bizottságának titkárával és Varga Józseffel, a Nyíregyházi Konzervgyár pártvezetőse- 
gének titkárával. 


Az utóbbi évek társadalmi, gazdasági változásai hoztak-e módosu- 
lást a pártbizottság irányító tevékenységének módszereiben és stílu- 
sában? Mennyiben mutatkozik szükségesnek a megújulás ebben a 
tekintetben? 


SZEMERSZKI MIKLÓS Nálunk Nyíregyházán egyértelműen szembetűnő ez a 

változás. Ha meg akarjuk világítani ennek okait, vissza 
kell mennünk a hatvanas évek végéig, a hetvenes évek elejéig, amikor váro- 
sunkban nagymértékű iparfejlesztés bontakozott ki, új ipari üzemek és más 
gazdasági egységek, intézmények egész sora látott munkához. Ennek hatására 
a lakosság száma tíz év alatt csaknem a másfélszeresére, az iparban foglal- 
koztatottaké pedig két évtized alatt mintegy a négyszeresére növekedett. A 
párttagság létszáma a hetvenes években ugyancsak igen nagy mértékben, 
megközelítően a háromszorosára emelkedett. Az új egységek, intézmények, hi- 
vatalok létrehozásának a városi pártbizottság közvetlen részese volt. Együtt él- 
tük át a szülési fájdalmakat, fogtuk a kezüket az első lépések megtételekot 
— egyszóval a nagyarányú extenzív fejlődés szakaszában meglehetősen ope- 
ágjsté volt a munkastílusunk, s ez minden bizonnyal nem is történhetett volna 
m nt. 


Az idő múlásával azonban változtatnunk kellett munkamódszereinken, elvi 
és gyakorlati okokból is. A jelentősen megnövekedett számú munkahely és 
pártszervezet ügyeivel közvetlenül foglalkozni már mind kevésbé volt időnk cs 
erőnk. De ez szükségtelenné is vált, mivel fokozatosan felnövekedett egy olyan 
felkészült, jórészt saját magunk által nevelt vezetői gárda, amely képes a fel- 
adatok önálló megoldására. Le tudtunk mondani arról, hogy helyettük mi 
akarjunk , okosak lenni", mert beláttuk, hogy ők pontosabb, alaposabb helyi 
ismeretekkel rendelkeznek, s ennélfogva a konkrét teendőket jobban meg tud- 
ják határozni. Feladatunkat most abban látjuk, hogy a lehető legjobb feltéte- 

leket biztosítsuk a helyi szervezetek számára az önálló tevékenységhez, kezde- 
ményezésre buzdítsuk őket, s a képzés és tájékoztatás révén tegyük vezetőiket 
minél alkalmasabbá feladataik megfelelő ellátására. 


Ez a változás minden bizonnyal kihat a helyi pártszervezetek irá- 
nyításának módjára áss . . . 


SZEMERSZKI MIKLÓS Természetesen, az irányítás módszerei is igazodnak a tar- 

talom változásához. Korábban például a városi pártbi- 
zottság rendszeresen tartott aktívaértekezleteket a gazdasági és a mozgalmi ve- 
zetők számára, ahol felvázoltuk számukra a teendőket. Most már csak a párt- 
szervezetek vezetőit hívjuk össze, velük is a politikai természetű követelmé- 
nyeket beszéljük meg, amelyeket azután mindennapi munkájuk során ők köz- 
vetítenek a gazdasági, intézményi vezetőkhöz. A titkári értekezleteket többnyi- 
re az alapszervezetek jellege szerint differenciáltan tartjuk, úgynevezett össztit- 
kári megbeszélésre már csak ritkán kerül sor. Csökkent a titkári értekezletek 
instruktív jellege, elsősorban a figyelemfelhívás, az összefüggések bemutatása, 
az országos, megyei, városi elgondolások és törekvések magyarázata a domi- 
náló. Igyekszünk minél több olyan információt közvetíteni az alapszervezeti 
vezetőkhöz, amelyek szélesítik látókörüket, megvilágítják az elhatározások, 
intézkedések hátterét. Ennek érdekében összefogtunk olyan szervezetekkel, mint 
a TIT, aza MTESZ, a Közgazdasági Társaság: a párttitkárokat meghívják ren- 
dezvényeikre, központi és helyi előadóikat felkérjük, hogy működjenek közre az 
alapszervezeti vezetők, a pártpropagandisták felkészítésében. Igyekszünk meg- 
ismertetni őket a technikai, szellemi újdonságokkal is: például minden titkár 
megismerkedhetett a számítógépekkel, működési elveiktől a konkrét felhasz- 
nálási lehetőségekig. 

Tény, hogy az ilyenfajta közvetettebb irányításnak van problémát rejtő mel- 
lékhatása is. A jól felkészült titkárok igen sokat profitálnak, a gyengébb felké- 
szültségűek viszont gyakran nem tudják a kapott információkat beépíteni a 
politikai munka folyamatába. Ezért az ilyen helyeken még ma sem nélkülöz- 
hető a direktebb segítségnyújtás. A beszámoló taggyűléseket követően évente 
áttekintjük az alapszervezetek helyzetét, s ahol a munka színvonala gyengé- 
nek mutatkozik, ott fokozzuk a közvetlen helyszíni támogatást úgy is, hogy 
valamennyi rendezvényükre elmegyünk. Előfordul, hogy egy jól működő párt- 
szervezetben — főként személyi okokból — hirtelen visszaesik a színvonal, s bár 
korábban úgy találtuk, hogy ítt a munka már teljesen rábízható a helyi veze- 
tőkre, ismét a hónuk alá kell nyúlnunk. Az irányítás módjának tehát mind 
sokoldalúbbnak és rugalmasabbnak kel! lennie. 


A testületi munkát mennyiben érinti a megújulás követelménye? 


SZEMERSZKI MIKLÓS Jelentős mértékben és mindenben még nem is tudtuk 

megtalálni a követendő utat, jó néhány problémával még 
csak most kezdünk megbirkózni. Igen nehéz megtalálni azokat a témaköröket, 
amelyeket kívánatos lenne a városi pártbizottság ülésén napirendre tűzni, mert 
a terület legmagasabb szintű politikai testületének állásfoglalása érdemben 
vihetné előbbre az adott ügyet. A megközelítés módjának kialakítása sem 
könnyű. Vegyünk egy olyan kérdést, mint a termelőüzemek gazdálkodásának 
hatékonysága. Mit állítsunk a testületi ülésre előterjesztett anyag középpont- 
jába? Foglalkozzunk az átlagosan jellemző tendenciákkal? Csakhogy az átlag, 
jól tudjuk, elfedi az igazán jót és az igazán rosszat, , ápol és eltakar", ezen az 
úton nehéz eljutni a politikai közreműködést igénylő teendőkig. Beszéljünk hát 
főként azokról a helyekről, ahol gyengén megy a munka, ahol kiváltképp előbb- 
re kellene lépni? Akkor viszont nagy a veszély, hogy a megközelítés nem gaz- 
daságpolitikai jellegű lesz, hanem óhatatlanul belemegyünk a konkrét gyakor- 
lati problémákba, olyan részletességgel, ami már túllép a városi pártbizottság 

szerepkörén. Korábban az intézkedési tervekben aprólékosan megfogalmaztuk 
a helyi szervek teendőit, az igazgatótól egészen a KISZ-szervezetig. A mai hely- 
zetben az ilyen , szájbarágó" megfogalmazások már kimondottan sértésszámba 
mennének — az effajta intézkedési tervek , gyártását" abba is hagytuk. De 
még előttünk áll a feladat: olyan állásfoglalást kialakítani, amely nem másolja 
a központi határozatokat, hanem tükrözi a helyi sajátosságokat, de mégsem 
veszi át a helyi vezetők döntési jogkörét. 

Más módon, de felmerülnek ezek a kérdések a végrehajtó bizottsági napi- 
rendeknél is. Jó, hogy módot kaptunk ezeknek az üléseknek a négyhetenkénti 
megtartására. Ez jelentősen csökkenti az apparátus , anyaggyártási" kötelezett- 
ségeit, több időt hagy a területi munkára. Sok kihelyezett vb-ülést tartunk, le- 
hetőséget nyújtva a testület tagjainak a helyszíni tapasztalatszerzésre. De itt 
is találkozunk gonddal: a vb-tagok, akik foglalkozásukat illetően valamely 
terület szakemberei, a testületi vitában is nemegyszer szakmai megközelítés- 
ben, munkaterületük szemszögéből kívánnák befolyásolni a tárgyalt üzemben, 
intézményben folyó munkát, olyan dolgokban is, amelyekben nem a városi 
végrehajtó bizottság hivatott dönteni, hanem a helyi szervek. A gyakorlat során 
persze előbb-utóbb kicsiszolódnak a helyénvaló módszerek, de ehhez idő kell, 
mert bizonyos beidegződésekkel nem lehet egy csapásra szakítani. 

A végrehajtó bizottsági ülések számának csökkentésével megnőtt a pártbi- 
zottság munkabizottságainak szerepe. Évente három-öt témát vizsgálnak, a le- 
hetőség szerint azokat, amelyek az adott munkaterületen kulcskérdései az előre- 
haladásnak. A gazdasági területen például ilyen volt a munkaidőalap haszno- 
sítása, vagy az energiafelhasználás tartalékainak feltárása. A munkabiízottsá- 
gok jelentős szerepet kaptak a határozatok végrehajtásának ellenőrzésében, az 
ezzel kapcsolatos tapasztalatok áttekintésében. E bizottságok az adott terület 
kiváló szakembereit tömörítik, Így nagy hozzáértéssel tudják elemezni az egyes 
témákat. De itt is ügyelünk arra, hogy a megközelítés ne szűken vett szakmai, 
hanem politikai jellegű legyen. 


Napjainkban más pártszervezetekben is sok szó esik erről a köve- 
telményről. Nyíregyházán hogyan értelmezik a politikai jelleget? 


SZEMERSZKI MIKLÓS Mi tagadás, ezt néha inkább csak érezzük, mintsem hogy 

pontosan meg tudnánk fogalmazni. Egy téma politikai 
megközelítése úgy gondolom, azt jelenti, hogy azokat az összefüggéseit ragad- 
juk meg, amelyek kapcsolódnak a helyi kollektíva, a vezetők és a beosztottak, 
az ottani párt- és tömegszervezetek, az egyes kommunisták tevékenységéhez, 
érdekeltségéhez, felelősségérzetéhez, ezek kereteit és feltételeit érintik. Nem 
egyszerűen a technikai, szervezeti intézkedéseket vesszük számba, hanem ezek- 
nek a kollektív emberi tevékenységre gyakorolt hatásait, illetve az intézkedé- 
sekhez fűzött várakozások teljesülésének politikai feltételeit. Ez a követelmény 
persze területenként és időszakonként mást és mást jelent. Ezért nem is lehet 
örökérvényű recepteket adni, hanem azt a politikai érzékenységet kell kifej- 
leszteni a pártmunkásokban, amely hozzásegít az ilyen irányú megközelítéshez. 


Ez már átvezet következő témakörünkhöz, a pártmunkások, a Dpoli- 
tikai vezetők kiválasztásához, felkészítéséhez, segítéséhez, széle- 
sebben véve a kádermunkához. Itt milyen feladatok megoldása áll 
most előtérben? 


SZEMERSZKI MIKLÓS Mint említettem, a korábbi években a gazdasági-társa- 

dalmi fejlődéssel párhuzamosan a gazdasági, állami és 
politikai vezetői gárdában is rohamos fejlődés volt tapasztalható. A 410 alap- 
szervezeti vezetőség, a 47 pártvezetőség és a 20 közbenső pártbizottság tagjai 
ma nagyrészt jó képességű, növekvő felkészültségű elvtársak. Igaz, a korábbi 
extenzív fejlődés utórezgéseként a legutóbbi időkig ís elég nagy volt a cserélő- 

dés, a mozgás. Ez növelte feladatainkat mind a kiválasztás tekintetében, mind 
a felkészítésben és a képzésben. 

Tapasztalataink szerint minél közelebb van egy testület a gyakorlati munká- 
hoz, annál jobban képes megismerni az embereket, hiszen gyakrabban és több- 
féle szituációban találkozik velük. Ezért vagyunk egyértelműen hívei a hatás- 
körök decentralizálásának; a városi pártbizottság mindig amellett szállt síkra, 
hogy a káderekről lehetőleg ott döntsenek, ahol a legtöbb ismerettel rendel- 
keznek róluk. Nemegyszer találkoztunk olyan ellenvetéssel, hogy az ilyen dön- 
tésekhez a helyiek nem elég felkészültek, s a szubjektivizmus veszélye is na- 
gyobb. Ebben olykor rejlik igazság, de éppen itt van a mi felelősségünk, az 
irányító pártszervek felelőssége: érdemben segítsük a helyi szerveket abban, 
hogy ezt a feladatukat jól el tudják látni. 


A párthatáskör decentralizálását indokolja a munkahelyi vezetők szakszer- 
vezeti véleményezésének bevezetése is. Rettenetesen kínos, amikor általunk 
nagyrabecsült vezetőkről a helyi kollektíva lesújtó véleményt mond. És az ese- 
tek többségében bizony nekik van igazuk. Kivételt néhány újra törekvő, kí- 
sérletező kedvű vezető megítélése jelent, akik munkatársaik részéről olykor 
indokolatlan értetlenségbe ütköznek. Ám még ezek az esetek is figyelmet ér- 
. demlőek: ha ugyanis egy vezető nem tud támogatást szerezni a kollektíva kö- 
rében — egyébként a közösség ügyét szolgáló — elgondolásaihoz, akkor min- 
denképpen baj van vezetési módszereivel, stílusával. 


Fontos része a kádermunkának a vezetők képzése, felkészítése. Ebben mi is 
nagy szerepet szánunk a politikai képzésnek és továbbképzésnek. De hadd 
mondjam meg: a jelenlegi formák megítélésünk szerint nem nyújtanak kellő- 
képpen elméleti megalapozást, s politizálni sem tanítanak meg igazán. Jóval 
magasabb a politikai iskolai végzettséggel rendelkezők száma, mint ahány po- 
Htikus emberfővel találkozhatunk. A gyakorlati munkában a dialektikus gon- 
dolkodás nem merülhet ki az , is... is"? ismételgetésében. Ha nem elégszünk 
meg a bizonyítvánnyal, hanem hasznot hozó tudással akarjuk felvértezni ká- 
dereinket, akkor az elmélet és a gyakorlat egységét jobban biztosító képzési 
és továbbképzési formákat — és főként ezeket megtöltő tartalmakat — kell 
kialakítanunk. 


A pártbizottság apparátusába tartozó függetlenített pártmunkásokkal szem- 
ben a legfontosabb követelményként azt támasztjuk, hogy tudják rokonszenve- 
sen képviselni a párt politikáját. Azt szorgalmazzuk, hogy legyenek képesek 
("önállóan és határozottan állást foglalni, s az alapszervezetek önállóságát tiszte- 
letben tartva segíteni, tanácsokat adni. Ehhez gondoskodunk megfelelő tájékoz- 
tatásukról és felkészítésükről is. Arra törekszünk, hogy a PÉLLBIZOKSÁB minden 
munkatársa ugyanolyan informált legyen, mint mi, a titkárai. 


A politikai és a szakmai követelmények jelentőségét nem vitatva, napjaink- 
ban kulcskérdésnek tartom a vezetői munkában a demokratikus vezetési stílust. 
Ha ez hiányzik, az összes többi követelmény sem ér sokat. Az a vezető, aki nem 
tartja fontosnak munkatársai véleményének megismerését és hasznosítását, 
aki nem törekszik megnyerésükre, aki nem tudja magával ragadni az általa 
irányított kollektívát, az előbb-utóbb szükségképpen kudarcot vall. A párt ká- 
dermunkájában ma az egyik fő feladatnak éppen az ilyen szemlélet és gyakor- 
lat erősítését tartom. A városi pártbizottság ezért a gazdasági vezetők beszámol- 
tatásakor mindig jelentős teret szentel a munkahelyi demokrácia érvényesülé- 
sének, hangsúlyozva ebben a vezetők személyes szerepét, felelősségét. A helyi 
pártszervezeteket is erre buzdítjuk, azt kérjük tőlük, hogy törekedjenek jó 
együttműködésre az állami, gazdasági vezetőkkel, ezt elvszerűen tegyék, a 
problémák közös megoldására és ne azok , elkenésére" — de ne is személyes- 
kedő kiélezésére — törekedve. 


Ösztönözzük a pártszervezeteket, hogy fordítsanak nagyobb figyelmet a köz- 
vetlen termelésirányítókra. Velük kapcsolatban olykor elnézőek vagyunk a 
hármas követelmény igénylésében, és ez a fajta hozzáállás e tisztség lebecsü- 

léséről tanúskodik. Pedig ezek az emberek is vezetők, s az önálló elszámolás 
szélesítésével szerepkörük, felelősségük most jelentősen fokozódik is. 

A jövőben következetesebben érvényesítjük a vezetőkkel szemben támasztott 
követelményeket, növeljük az újat akaró, a kockázatot is vállaló vezetőknek 
nyújtott politikai támogatást. Ebben a tekintetben találkozhatunk bizonyos 
elgondolkoztató dolgokkal, mégpedig nemcsak helyi szinten. Ma az a helyzet, 
hogy ha a kísérletező, újító kedvű vezetők törekvései sikerre vezetnek, akkor 
magas szintű elismerés az osztályrészük, de ha valami nem sikerül, olykor 
aránytalanul súlyos a következmény, néha még morálisan is elmarasztalást 
kapnak. A kockázatvállaláshoz persze a bukás kockázatának vállalása is hozzá- 
tartozik, de az nem mellékes, hogy a minősítés arányos legyen a szándékkal 
is és a következménnyel is. Ebben a gyakorlatunkat — s nemcsak a mienket — 
finomítani kellene. Ez ugyanis feltétele annak, hogy az újra való törekvés, a 
kezdeményezőkészség minden területen általánossá váljék, a vezetői tevékeny- 
ségnek szerves eleme, része legyen. 


Az 5. sz. Volán döntő szerepet játszik Szabolcs-Szatmár megyé- 
ben a közlekedési és szállítási feladatok megoldásában. Miként segí- 
ti ezt a maga eszközeivel a vállalat pártszervezete, kommunista kol- 
lektívája? 
BERENCSI GYULA Vállalatunk tevékenységének fő profilját a teherszállítás 
és a tömegközlekedés lebonyolítása alkotja, s az itt 
dolgozó kommunisták munkájának középpontjában is az ezzel kapcsolatos fel- 
adatok megoldásának elősegítése áll. Pártbizottságunk hatókörébe — a terüle- 
ti elvnek megfelelően — közvetlenül csak a Nyíregyházán működő egységek és 
azok alapszervezetei tartoznak, a megye többi részén dolgozó pártszervezetek 
irányában pedig koordinációs joggal rendelkezünk a gazdaságpolitikai és a ká- 
derkérdésekben. Bármilyen jó is kapcsolatunk ezekkel a pártszervezetekkel és 
az őket irányító területi pártbizottságokkal, hatáskörünk korlátozottsága adott 
esetekben nehezíti, hogy az egész vállalatot érintő ügyekben érdemben tud- 
junk fellépni. E kérdés boncolgatása azonban messzire vinne, ezért ne mélyed- 
jünk bele, de azt jelzem, hogy a jelenlegi helyzeten a területi elv megőrzése 
mellett is indokolt lenne módosítani. 

Pártszervezetünk gazdaságpolitikai tevékenységének módszerei lényegében 
az utóbbi tíz évben kristályosodtak ki. Erről a témáról vitatkoztunk magunk 
között, s az irányító pártszervekkel, a megyei és a városi pártbizottsággal is. A 
vita fő kérdése az volt, mennyire operatívan, milyen mélységig és részletes- 
séggel foglalkozzunk a vállalati munka problémáival, s melyek azok a terü- 
letek, ahol a pártmunka eszközeivel érdemben tudunk segíteni. Emlékszem, 
egy tanfolyamon a gazdasági vezetés és a pártszervezet kapcsolatát egy rajzzal 
próbáltam illusztrálni. Felrajzoltam mindkettőt, s egy kapoccsal kötöttem öket 
össze, melyhez azt írtam: vállalati dolgozó, vállalati érdek. Ezt az illusztrációt 
azután sokáig emlegették a vállalatnál. Lehetne ezt elvileg pontosabban, íu- 
dományosabban is meghatározni, mégis úgy érzem, hogy szemléletesen jelzi 
felfogásunkat, amelyhez mind a gazdasági vezetés, mind pártbizottságunk kö- 
vetkezetesen igyekszik tartani magát. 


Ne ragaszkodjunk hát ezúttal sem a teoretikus fejtegetésekhez, néz- 
zük inkább, miként igyekeztek érvényesíteni az említett gondolatot 
a gyakorlatban. 


BERENCSI GVULA Kezdjük ott, hogy a hetvenes évek elején a korábbi vál- 

lalatvezetés és a pártszervezet között nem volt éppen 
harmonikus és elvszerű a kapcsolat. A vállalat új vezetésével együtt mindenek- 
előtt ezen akartunk változtatni. Ezért akkoriban azt hangsúlyoztuk, ami a 
munkánkban közös: azt, hogy a gazdasági vezetőnek politikai felelőssége is van, 

a politikai-mozgalmi vezetésnek pedig felelősséget kell éreznie a gazdálkodás 
eredményességéért, a vállalatra háruló feladatok ellátásáért is. Ebben sikerült 
is jelentősen előrelépni. Később elhangzott az a bírálat, hogy túlságosan bele- 
merülünk a gazdasági teendőkbe. Egyes esetekben valóban tapasztalható volt 
némi egyoldalúság — hogy ma miként közelítjük meg e problémakört, arra még 
visszatérek —, de egészében mégis úgy véltük: aligha követünk el bűnt, ha 
azzal törődünk, ami a vállalati kollektíva, a megye, a népgazdaság szempont- 
jából a legfontosabb, vagyis azzal, hogy miként teljesíti vállalatunk a reá 
háruló kötelességeket. 

Az 1975. évi pártértekezletünkön az akkoriban rohamosan felfutó tömegköz- 
lekedés felett politikai védnökséget vállaltunk. Nálunk ez a védnökség a leg- 
kevésbé sem volt formalitás: jó néhány párttagot kértünk fel, bíztunk meg, 
beszéltünk rá, hogy a tehergépkocsíról üljön át autóbuszra, vállalja az ezzel 
járó átmeneti gondokat, nehézségeket. Ennek döntő része volt abban, hogy 
a tömegközlekedés feladatait lényegében zökkenőmentesen tudtuk ellátni. Az- 
óta persze ilyen gond már nincs, akik autóbuszt vezetnek, megszokták, meg- 
szerették ezt a munkát, nem is mennének el innen. Jelenleg évente 73—75 mil- 
lió utast szállítunk, reklamáció csak igen kevés esetben fordul elő. De azért ma 
is félévenként kikérjük a nagyvállalati pártbizottságok véleményét, meghall- 
gatjuk jelzéseiket, javaslataikat. Mert tudjuk, hogy a közlekedést sohasem le- 
het pusztán gazdasági természetű kérdésnek tekinteni, hiszen jelentősen befo- 
lyásolja a közhangulatot, az emberek elégedettségét, egyszóval politikai kérdés 
is, amire a pártszervezetnek mindenkor oda kell figyelnie. 

Alighanem ennek a védnökségnek a sikere is hozzájárult ahhoz, hogy a gaz- 
dasági vezetők egy-egy nehezebb feladat jelentkezésekor mind gyakrabban kér- 
ték, hogy foglalkozzon vele a pártszervezet is, tárgyalja meg a pártbizottság, 
vagy az érintett alapszervezetek, pártcsoportok gyűlései. Így volt ez az energia- 
felhasználás csökkentésére kidolgozott tervek megvalósításával is. Vállalatunk 
már annak idején a központilag előírtnál 5 százalékkal szigorúbb műszaki nor- 
mákat szabott meg. E körül kezdetben elég sok vita folyt, többen sérelmezték 
ezt a szigorúságot, a pártszervezet azonban kiállt mellette, s így sikerült is el- 
fogadtatni. Volt szerepe ebben persze az anyagi érdekeltségnek is, de azért 
kellett győzködni, agitálni, hiszen voltak, akik 200—300 liter benzint is megta- 
karítottak, mások viszont csupán 2—3 litert, így némelyek több ezer forint 
jutalmat is kaptak, mások meg semmit. Hozzáteszem, a pártfórumokon nagyon 
sok javaslat, ötlet hangzott el, így például ott vetődött fel annak a megoldási 
módja is, hogy miként lehetne a megtakarítást díjazni az egymást váltó sofő- 
rök által vezetett autóbuszok esetében. Azóta is sokan mondogatják, hogy ezt 
a lehetőséget az 5-ös alapszervezet , harcolta ki" a buszvezetőknek. 


A pártszervezet által nyújtott támogatás tehát, ha jól értjük, első- 
sorban politikai jellegű: a kommunisták kezdeményeznek, javasol- 
nak, agitálnak, kiállnak a vállalat, a népgazdaság javát szolgáló 
megoldások mellett, és személyes példát mutatnak vállalásukban . . . 


BERENCSI GYULA Pontosan erről van szó. Hozzáfűzném még, hogy kiállunk 

az új, a fejlettebb eljárások mellett is, sőt ez egyre fon- 
tosabb része politikai munkánknak. Ennek szemléltetésére nagyon jó példa- 
ként kínálkozik a számítástechnika meghonosítása a forgalomszervezésnél. Az 
illetékes gazdasági vezetők még a bevezetés előtt kezdeményezték, hogy a párt- 
szervezet is kapcsolódjék be az előkészítésbe. Ennek megfelelően tárgyaltak 
róla az érintett alapszervezetek taggyűlései és pártcsoportjai, az előkészítésbe 
közvetlenül bevonták a szocialista brigádok vezetőit és a párttag gépkocsi- 
vezetőket. És ez roppant hasznosnak bizonyult. A munka ugyanis távolról sem 
indult zökkenőmentesen : a gép a betáplált programnak megfelelően a járművek 
kapacitásának maximális kihasználását tartotta szem előtt, emiatt viszont az 
egyik gépkocsivezetőnek naponta 70, a másiknak viszont esetleg 400 kilométert 

kellett volna vezetnie. Nálunk sikerült olyan megoldást találni, amelynek ered- 
ményeként az autóbuszok kihasználtsága is javult, s a gépkocsivezetők meg- 
terhelése is viszonylag egyenletes, így mindannyian megtalálják a számítá- 
sukat. Más vállalatoknál viszont az érintettek , bebizonyították", hogy az ész- 
szerű számítógépes menetszervezés megoldhatatlan dolog, s ha információim 
helytállóak, több helyen le is került a napirendről. Bizonyos, hogy ha a párt- 
szervezet nem vesz részt olyan intenzíven az előkészítésben, nálunk is zátonyra 
fut a dolog. Volt olyan gépkocsivezető, akivel hatszor is beszéltünk: találjuk 
meg közösen az érdekeinknek megfelelő megoldást, de ne adjuk fel, mert ez 
a fejlődés, a jövő útja. 

Amikor sehogyan sem sikerült közös nevezőre hozni a forgalmi és a javító- 
részlegek érdekeit — a javítások ütemezését ugyanis mindegyikük a saját mun- 
kamenetéhez kívánta igazítani —, végül is javasoltuk, hogy a két terület alap- 
szervezete tartson közös vezetőségi ülést. Ez annyira jól sikerült, hogy utána 
egy alkalommal a gazdasági vezetőket is együttesen számoltatták be. S bár 
pontosan nem lehet kimutatni, hogy ezek a megbeszélések milyen mértékben 
járultak hozzá a két részleg munkájának jobb összehangolásához, tény, hogy 
a viták számottevően csökkentek. Egyszóval ez a módszer az érdekegyeztetés 
hasznos formájának bizonyult, s ezzel természetesen a vállalat egésze is jól 
járt. : 

Mindezek a tapasztalatok meggyőzték a gazdasági vezetőket, hogy a párt- 
szervezet közreműködése számukra is sok haszonnal jár. Jellemző tény: amikor 
a televízióban elhangzottak azok az emlékezetes szerencsétlen mondatok arról, 
hogy az államnak, a politikai szerveknek ki kellene vonulniuk a gazdaságból, 
másnap jó néhány gazdasági vezető felháborodottan jött hozzám: miképp lehet- 
séges, hogy ilyen képtelenség elhangozzék a mi televíziónkban, hogyan lehet 
ilyet egyáltalán elképzelni a köztulajdonra épülő gazdaságban? 


A Szabolcs megyei Volánnál ilyesmi a jelek szerint aligha fenyeget, 
viszont nincs-e olyan veszély, hogy a pártszervezet túlságosan bele- 
keveredik a gazdálkodás napi kérdéseibe? 


BERENCSI GYULA Ezt a veszélyt inkább egyes gazdasági vezetők idézik 

elő, akik a részleteket is szeretnék egyeztetni a terüle- 
tükön működő pártalapszervezettel. Mint mondják, számukra ez biztonságot 
ad. Számunkra ez valóban megtisztelő, azonban ügyelnünk kell, hogy a felelős- 
ség ne mosódjék el, mert emiatt egy bizonyos határon túl a pártszervezet rész- 
vállalása már káros lehet. Ezért vizsgáljuk most kritikusan a munkastílusunkat 
ebből a szempontból is. A tapasztalatokat elemezve úgy érezzük, a pártbizott- 
ság napirendjei között az utóbbi időben már kicsit sok a gazdasági jellegű, 
amellett a gazdaságpolitikai munkabizottságunk is jó néhány ilyen kérdésse; 
foglalkozik. Igaz — s ez , mentségünkre" szól —, e témákat igyekszünk elsősor- 
ban arról az oldalról megközelíteni, hogy mit tesznek megoldásukért az érin- 
tett alapszervezetek, a kommunista kollektívák. 


A gazdasági vezetéshez fűződő viszonyt nem kis mértékben érinti 
a kádermunka is. Ezen a területen milyen feladatok állnak most a 
pártbizottság előtt? 


BERENCSI GYULA Vállalatunknál most a pályázati rendszer jelenti az új- 

donságot. Az utóbbi időben hét helyet töltöttünk be 
ezen az úton. Egy-egy posztra átlagosan három személy pályázott, elsősorban 
a vállalaton belülről. Kezdetben e körül is voltak éles viták, a pártalapszerve- 
zetekben is. Különösen azt kifogásolták, hogy ha áttérünk erre a gyakorlatra, 
akkor mi értelme volt káderutánpótlási terveket készíteni. Ezt az észrevételt 
figyelembe véve, kikötöttük: a pályázat kiírásakor az utánpótlási tervben sze- 
replők figyelmét külön fel kell hívni, hogy ők is pályázzanak, persze nem azzal 

az ígérettel, hogy el is nyerik az állást. A pályázati rendszer végül is általános 
elfogadásra talált, s éppen azért, mert igen jók, még a vártnál is jobbak a ta- 
pasztalatok. Különösen hasznosnak bizonyult, hogy a pályázóknak vázolniuk 
kellett hosszabb távú elgondolásaikat, melyeket az adott poszt elnyerése esetén 
érvényesítenének. A káderhatáskörünket a pályázati szakaszban úgy érvé- 
nyesítjük, hogy az előkészítő bizottság által javasolt 2—3 személy alkalmas- 
ságát és az ajánlott sorrendet illetően foglalunk állást, de nem kötjük le ma- 
gunkat valamely jelölt személye mellett. Az elbíráló bizottságban is ott van a 
pártszervezetek képviselője. S hozzátehetem, hogy álláspontunk eddig minden 
alkalommal egyetértésre talált. 

Pártbizottságunk már korábban állást foglalt a személyi kérdések nyílt ke- 
zelése mellett. Régebben a káderutánpótlási tervet titkosnak tekintették, nem 
volt szabad beszélni róla, kit milyen tisztségre vettek számításba. Nem volt 
könnyű elérni, hogy ezen módosítsunk, sok vitába került, s e vitában legfőbb 
érvünk az volt, hogy előzetes elképzeléseink évről évre megvalósultak. Most 
már minden érintett tudja, hogy miként számolunk vele és ehhez mit kel! neki 
teljesítenie. Különösen a tanulási kedvre hatott ez a gyakorlat jótékonyan. Ezt 
tanúsítja, hogy a vállalat mintegy 70 felsőfokú végzettségű szakemberének kö- 
rülbelül a fele a mi sorainkból került ki: munka mellett, illetve vállalati ösz- 
töndíjjal vagy a SZET-akció keretében nappali tagozaton végezték el tanul- 
mányaikat. Sokakat küldtünk politikai iskolákra, tanfolyamokra is. 

Bár a vezető beosztás természetesen nálunk sincs párttagsághoz kötve, az élet 
úgy hozta, hogy a gazdasági vezetők túlnyomó része párttag. A korábban em- 
lített szerves kapcsolat ebből is adódik. Szinte valamennyien végeznek politikai, 
mozgalmi munkát; jó néhányan a pártbizottság tagjaként vagy aktivistája- 
ként, mások alapszervezetükben, pártcsoportjukban. Nálunk egyetlen gazdasági 
vezető sem tartja , rangon alulinak" az utóbbit, talán azért sem, mert vállala- 
tunk igazgatója személyesen mutat példát az alapszervezeti munka, az ottani 
pártfórumok megbecsülésében. A , párt" ezért számukra egyáltalán nemcsak 
a megyei vagy a városi pártbizottságot jelenti, hanem éppen ennyire saját 
közvetlen kommunista közösségüket, az alapszervezet, a pártcsoport kollektí- 
váját is. 


A Nyíregyházi Konzervgyár 1982-ben, az élelmiszeripar szervezeti 
átalakításakor vált önállóvá. Milyen változást hozott ez a pártszer- 
vezet életében? 


VARGA JÓZSEF Azzal kezdeném, hogy milyen változást hozott az önálló- 

ság a gyár életében: nagymértékben fokozta érdekeltsé- 
günket a jövedelmező gazdálkodásban, felszabadította az alkotó energiákat, 
jelentősen növelte a döntések hatásáért vállalt és viselt felelősséget. A meg- 
növekedett lehetőség és felelősség természetesen a pártszervezet munkájában is 
érvényre kellett hogy jusson. Megnőtt a fontossága annak, hogy mindenről 
tudjunk, ami a gyár életében jelentős, hogy mindenkor képesek legyünk átlátni 
a helyzetet, és főként, hogy érdemben tudjuk befolyásolni az eseményeket. 
Vagyis ha úgy látjuk, hogy valamely területen előbbre tudjuk vinni az ügyet, 
akkor határozat, állásfoglalás vagy intézkedési terv formájában fogalmazzuk 
meg a kommunista kollektíva teendőit. S ha valamiben nem vagyunk biztosak, 
akkor kikérjük a szakemberek véleményét, meghallgatjuk a javaslataikat, 
s velük együtt alakítjuk ki a testületi állásfoglalást. 

Tudom, ez így meglehetősen általánosan hangzik, hadd világítsam meg egy 
konkrét példával. Amikor a vállalati ötéves terv koncepciójáról tárgyaltunk, 
a pártvezetőség messzemenően támaszkodott a szakemberek véleményére an- 
nak mérlegelése során, hogy melyek a tervkoncepció stabil és melyek a bizony- 
talanabb pontjai, mire kell majd külön odafigyelni az éves tervek készítése- 
kor. Nem kívántuk a tervet a maga teljes részletességében tárgyalni, hanem 
a koncepció alapjait, a stratégiát, hogy úgy mondjam. a főcsapás irányát Vi- 

tattuk meg pártfórumon. Nem a részletekbe merültünk bele — a számítógépes 
feldolgozás eredményeként egyébként egy-egy termékünk esetében a tervezők 
jelenleg akár ezer tényezőt is figyelembe tudnak venni —, hanem az átfogóbb 
összefüggésekre összpontosítottunk. Például arra, hogy a gazdasági céloknak 
milyen személyi vonzatai vannak, mire kell törekednünk a káderfejlesztésben, 
az oktatásnál és így tovább. Az élet ugyanis arra tanít bennünket, hogy egy 
gazdálkodási, termelési probléma rendezése gyakran a kádermunka vagy a kép- 
zés eredményességétől függ. Ezért van szükség a sokat emlegetett komplex 
szemléletre, arra, hogy ne reszortok szerint felparcellázva közelítsük meg a ten- 
nivalókat. 

Az összefüggéseket, a kapcsolódásokat tartjuk szem előtt akkor is, amikor 
egységbe próbáljuk hozni a gazdaságossági és a társadalompolitikai követelmé- 
nyeket. A XIII. kongresszusból adódó tanulságok megtárgyalásakor egyik párt- 
tagunk felvetette: az életszínvonal-politikai, szociálpolitikai célok megvalósu- 
lását mi azzal is segíthetjük, hogy a szerényebb jövedelműek által keresett 
olcsóbb, kisebb méretű konzervekből elegendőt gyártunk. A vállalatnak viszont 
az a gazdaságosabb, ha nagyobb méretűeket állítunk elő. Az eltérő, sőt ütköző 
érdekeket ez esetben igazán nem könnyű összehangolni, együttesen érvényesí- 
teni, mégis politikai kötelességünknek tartottuk, hogy foglalkozzunk vele, s ta- 
láljunk, javasoljunk valamilyen megoldást. 


Napjainkban a pártmunkában is alapvető feladattá válik a fejlődés 
új tendenciáinak felismerése és támogatása. Erre vonatkozóan mi- 
lyen feladatok álltak és állnak a konzervgyári pártszervezet előtt? 


VARGA JÓZSEF A technikai fejlődés a mi gyárunk életében is érezteti 

hatását, s az új módszerek, eljárások útjának egyenge- 
tésében a pártszervezetnek is megvannak a maga feladatai. A türelmetlenség 
ellen adott esetben éppúgy csatáznunk kell, mint az újtól való húzódózás, a 
konzervativizmus ellen. Ebben a szellemben támogattuk politikailag a vállalati 
szervezési és információs rendszer megjavítására irányuló lépéseket, amihez 
külföldi szervezők munkáját is igénybe vettük. Ugyancsak ezért kezdeményez- 
tük a munkaverseny megújítását is, hogy jobban segítse a piaci igényekhez 
való rugalmas igazodást. Javaslatunk nyomán a brigádok újabban egy-egy adott 
feladat megoldására tesznek vállalásokat, mindig ott és akkor, ahol és amikor 
a legnagyobb szükség van az emberi erőfeszítésekben rejlő többletenergiára. 
Hasonlóképpen segítjük az újítómozgalom terjedését is. 

Az új iránti fogékonyság erősítése más módon is fáradozásaink előterében 
áll. A számítástechnika a mi gyárunkban is teret hódít, így nemrég kezdett 
munkához egy számítógéppel vezérelt zártláncú rendszer. A műszaki haladás 
ilyesfajta lépései természetszerűen egy sor konfliktussal járnak együtt, s ezek 
feloldásában a pártszervezetnek is részt kell vállalnia. 

Agitációs és propagandamunkánkban ezért jelentős helyet kapott a számítás- 
technika alkalmazásából adódó előnyök bemutatása, magyarázata. Az üzemi 
lapot is felhasználtuk erre a célra. Megpróbáltuk más módon is közelebb hozni 
a dolgozókíhoz: kezdeményezésünkre a KISZ létrehozott egy számítástechnikai 
klubot, ahol a vállalat által vásárolt négy személyi számítógéppel ismerkedhet- 
tek-a gyár dolgozói. A nyitott klubfoglalkozásokra többen a gyerekeiket is 
elhozták, a számítógép használata ily módon családi programmá vált. A párt- 
vezetőségi tagoknak, a tömegszervezeti tisztségviselőknek pedig tanfolyamot 
rendeztünk, hogy az átlagosnál tájékozottabbak legyenek ebben a témakörben. 
"Volt, aki azt mondta nekem: , azért csináljátok ugye, mert téged ezek a dolgok 
különösen érdekelnek, neked ez hobbid."? , Nem. tagadom, hogy érdekelnek — 
feleltem —, de mégsem az én személyes hobbimról van szó, hanem arról, hogy 
a technikai fejlődésnek ebben az új szakaszában a mozgalmi szerveknek is 
partnernek kell lenniük, mert csak így tudunk a környezetünkre hatni, mozgó- 
sító és kezdeményező szerepünket megőrizni." Úgy érzem, a pártmunkának az 

ilyenféle feladatok egyre fontosabb és számottevőbb részévé válnak, mivel az 
új technikát, az új eljárásokat mindaddig támogatni kell, amíg alkalmazásuk 
szokássá nem válik. Ezért fogadtuk helyeslően, hogy a városi pártbizottság is 
törődik ezzel, maga is kezdeményezte a pártaktivistáknak a számítástechniká- 
val való megismerkedését, továbbá a videotechnikának a mozgalmi munkában 
való alkalmazását. 


Nemcsak a technikai fejlődés haz újdonságokat a gyár, a pártszer- 
vezet életében, hanem tudomásunk szerint a közelmúltban került 
sor a vállalatirányítás új formájának bevezetésére, a vállalati tanács 
megválasztására is. Ez miként érinti a pártszervezet munkamód- 
szereit? 


VARGA JÓZSEF A vállalati tanács még egészen friss intézmény gyárunk 
életében. A dolgozók bizalmából jelentős számú kom- 
munista foglal benne helyet, egyik alapszervezetünk titkárának beválasztásával 
például mi nem is számoltunk, de a munkások jelölték és bizalmat is kapott. 
Úgy vélem, az élet majd kialakítja, hogy milyen kérdésekben indokolt a ta- 
nács kommunista tagjainak egységre jutniuk, s mely dolgokban nem baj, ha 
eltérő véleményen vannak. Az egységes álláspont kialakításának többféle for- 
máját tudjuk elképzelni. Egyik lehetséges forma, hogy a napirendre kerülő 
kérdésben a pártvezetőség előzetesen állást foglal, s a közös véleményünket 
majd én tolmácsolom az ülésen. Lehet, hogy előzetesen összehívjuk a párttago- 
kat, s előttük ismertetjük álláspontunkat. De az is éppúgy lehet, hogy rájuk 
bízzuk a közös állásfoglalás kialakítását. El tudom képzelni, hogy ha bizony- 
talanok valamiben, ők fordulnak majd a pártvezetőséghez és kérik, adjunk 
valamilyen orientációt. Mivel a vállalati tanácsban olyan párttagok is helyet 
foglalnak, akik a megye más helységeiben levő üzemegységek pártszervezeteihez 
tartoznak, adott esetben természetesen ezekkel a pártszervezetekkel is egyeztet- 
jük állásfoglalásunkat. Mindez, gondolom, a gyakorlatban majd kiformálódik, 
egy-két év alatt világossá válik, hogy milyen módszerek a leginkább célraveze- 
tőek. i 
De ismétlem, egyáltalán nem kell minden kérdésben kialakítani valamilyen 
egységes álláspontot, előre megkötni a kommunisták kezét. Nem ez a gyakor- 
latunk a szakszervezeti testületek politikai irányításában sem. Itt sem szoká- 
sunk, hogy minden kérdésben feltétlenül valamilyen pártálláspontot alakítsunk 
ki, ez mindig attól függ, hogy konkrétan milyen témáról van szó, vannak-e vi- 
ták körülötte a dolgozók körében, esetleg a kommunista testületi tagok bizony- 
talanok a várható döntés hatásainak megítélésében. Mindenesetre jól bevált, 
hogy szükség esetén úgynevezett kommunista aktívát hívunk össze, s ott be- 
széljük meg az adott testületben helyet foglaló párttagokkal a napirendre tű- 
zött kérdések politikai vonatkozásait. Előfordulhat az is, hogy végül is a párt- 
szervezet álláspontja valamely dologban , nem jön be", nem a mi elgondolásun- 
kat fogadják el. Ebből nem szabad presztízskérdést csinálni. Azt persze elemezni 
kell, hogy milyen tanulságokat vonjunk le a saját munkánkra vonatkozóan, 
tévedtünk-e, vagy csak nem ismertük fel, hogy létezik még jobb megoldás, 
esetleg igazunk volt, de nem tudtuk elég meggyőzően képviselni a felfogásun- 
kat. A lényeges az, hogy az ügy menjen előbbre — a mi területünkön is akkor 
érvényesül a párt vezető szerepe, ha a párt politikájának legjobban megfelelő 
elgondolások jutnak érvényre, függetlenül attól, hogy kitől is származnak ezek 


a gondolatok. 
Gyenes László 

Vasút, vasutasok 


A közlekedés, amely a termelő inf- 
rastruktúra része, az utóbbi időben az 
egész világon mint a gazdasági fejlő- 
dés fontos tényezője a figyelem közép- 
pontjában áll. A fejlődő országokban 
a korszerű közlekedés kialakítása alap- 
feltétele a gazdaság fejlesztésének, a 
vil rendszerébe való be- 
kapcsolódásnak. A fejlett tőkés orszá- 
gokban a közlekedés területén új típu- 
sú munkamegosztás van kialakulóban. 
Az ötvenes, de még a hatvanas évek- 
ben is a közúti közlekedés fejlesztése 
állt előtérben. Abban az időben a köz- 
úti közlekedéshez még számos illúzió 
fűződött, amelyek a közúti közlekedé- 
si csődök, valamint az olajválság rob- 
banásával szertefoszlottak. Ma egyre 
inkább elismerik más hagyományos 
szállítási formák (vasút, vízi út) jelen- 
tőségét. Az európai szocialista orszá- 
gok infrastrukturális öröksége általá- 
ban, de Így a közlekedés területén is 
rendkívül kedvezőtlen. Ezekben az or- 
szágokban a közúti közlekedés a tőkés 
viszonyok között alig alakult ki, te- 
hát ennek megteremtése a szocialista 
gazdaság egyik feladata volt. 

Hazánk az infrastrukturális fejlett- 
ség tekintetében a felszabadulás előtt 
is az európai mezőny harmadik negye- 
débe tartozott, s ez jellemezte a köz- 
lekedését is. A középkelet-európai or- 
szágokban a háború rendkívül súlyos 
pusztítást okozott. A helyreállítási 
időszakban ezért itt a közlekedésben 
mindenütt elsősorban a vasutat épí- 
tették újjá. Magyarországon az , Arc- 
cal a vasút felé!" rohammunkával vi- 
szonylag gyorsan sikerült a vasúthá- 
lózatban az 1938-as technikai-műsza- 
ki színvonalat elérni. 


A vasútüzem és dolgozói 


A vasút az alaptevékenységét ma 
a klasszikus, nagyüzemi módon lát- 
hatja el. A magyar vasút az 
közüzemi nagyvállalatai közé tarto- 
zik: 130 ezer főnyi dolgozója van, 
bruttó termelési értéke szerint az or- 
szág negyedik nagyvállalata, létszá- 
ma alapján az első helyen áll. Nem- 


zetközi tevékenységével a nem rubel 
elszámolású relációban az ötödik, ru- 
bel relációjú bevételeit tekintve a 
nyolcadik helyet foglalja el. 

Jelentősége a gazdasági-társadalmi 
vérkeringés biztosításában, a katonai- 
védelmi potenciál kialakításában egy- 
értelmű. 

A vasútnál dolgozókat a végzett te- 
vékenység szerint lényegében három 
nagy csoportra oszthatjuk: a közleke- 
dési, forgalmi folyamatot közvetlenül 
ellátók; a vasúti építés területén dol- 
gozók és a vasútipar munkásai. Eh- 
hez kapcsolódik természetesen a nagy- 
vállalat alkalmazottainak, vezetőinek 
törzskara. 

Ezek a csoportok helyzetükben, tár- 
sadalmi státusukban a felszabadulás 
előtt jelentősen különböztek. Privile- 
gizált helyzetet (nyugdíjrendszer, bé- 
rek, kedvezmények, szociális ellátás 
stb.) élvezett az elsőként említett úgy- 
nevezett , klasszikus vasutasság?", a 
magyar iparon belül viszonylag ked- 
vező helyzetben volt a vasútipari dol- 
gozó réteg. Nem tartozott közéjük a 
vasútépítés munkássága, ők az üzem 
bizonytalan helyzetű, nincstelen állo- 
mányát képezték. 

A magyar társadalomban az elmúlt 
évtizedekben nagy léptékű társadalmi 
rendeződés ment végbe, a társadaimi 
mobilitás gyors és szerteágazó volt. 
Mindez a vasutas dolgozók életét is 
megváltoztatta. A korábban az egyes 
vasutas rétegek által élvezett előnyök 
az egész magyar munkásság számára 
áltaiánossá váltak, s mi tagadás, ez- 
által devalválódtak. A vasúti munkás- 
réteg bizonytalan helyzete viszont ren- 
deződött, foglalkoztatásuk állandósult, 
s így társadalmilag felemelkedtek : 
a vasutasság részesévé vált a magyar 
munkásosztály általános társadalmi 
átalakulásának, fejlődésének. Ámde a 
vasutas alkalmazotti állomány elvesz- 
tette a tőkés viszonyok között élve- 
zett középrétegbeli előnyeit, az irá- 
nyítás egyes szintjei közelebb kerültek 
egymáshoz mind a társadalmi státus- 
ban, mind a bérrendszerben. Az álta- 
lános és gyors társadalmi mobilitás 

a vasutas dolgozók csoportját is új 
tudati és értékelemekkel gazdagította, 
a társadalmi csoport nyitottabbá vált, 
az , államigazgatási tudat" visszaszo- 
rult. A vasutas dinasztiák megszűné- 
sével, a csoportkohézió csökkenésével 
azonban jelentős értéktradíciók men- 
tek feledésbe, s az adott helyzetben 
nem alakultak ki megfelelően az új 
dolgozói, szolidaritási munkaértékek. 
Az előbb felvázolt folyamat jellemzi a 
magyar ipari munkásság átalakulását 
is, de a vasútnál a nagy volumenű és 
differenciált munkaérő-állomány jel- 
legzetességei még sokszínűbbek, mint 
az ipari nagyüzemekben. 


A nagyüzemi típusú termelő, szol- 
gáltató folyamat fegyelmet, a rész- 
folyamatok pontos egybekapcsolódását 
követeli meg, mert ez biztosíthatja 


pontos működését, így aknázhatók ki 


a szervezettség előnyei. Ebből követ- 
kezik, hogy a  munkaerő-állomány 
színvonala, minősége, összetétele alap- 
vető fontosságú. A magyar vasutak 
technikai fejlődését vizsgálva sajátos 
folyamat szemtanúi vagyunk. A hat- 
vanas évek végéig a korábbi korszak 
megújított állóeszköz-állománya funk- 
cionált, s így a foglalkoztatott munka- 
erőnek a technika által ösztönzött 
megújulása nem volt gyors, a telje- 
sítménykövetelmények azonban egyre 
nőttek. Ezután a vasúti műszaki fej- 
lesztés nem teljes fél évtizednyi fel- 
gyorsulása következett, új technikai 
követelményekkel. Az ekkor bekövet- 
kezett létszámvesztés gyorsabb volt, 
mint azt a technikai fejlődés lehetővé 
tette. és nem a kívánt területeken 
történt. Azaz a kulcsfontosságú he- 
lyeken következett be a Jeggyorsabb 
létszámvesztés, és ez veszélyeztette az 
üzem működését, a pontos, szervezett 
munka menetét. 


A hetvenes évek közepétől a ma- 
gyar népgazdaság általános helyzeté- 
vel összefüggésben a vasútüzemi mű- 
szaki fejlődés újra lelassult, a munka- 
erő-eláramlás viszont tovább gyorsult. 
A vasútnál az utóbbi másfél évtized- 
ben a munkaerő mozgásában, össze- 
tételében, alakulásában a nagyüze- 
mekben tapasztalható tendenciák ér- 
vénycesülnek: a fluktuáció állandósul, 
a munkaerő-állomány elöregszik, és 
nem alakul ki törzsgárda. A vasút 


technikai fejlődésében is megfigyelhe- 
tő az a magyar iparra jellemző vonás, 
hogy a technikai fejlődés nem rend- 
szerszerűen, hanem részlegesen és esz- 
közeiben vegyes jelleggel megy vég- 
be. A járműipari korszerűsítésekkel 
nincs szinkronban a pályahálózati 
korszerűsítés, magas arányú az elavult, 
csak alacsony tengelynyomást elvise- 
lő pályaállomány. A biztosítóberende- 
zések modernizációja, a korszerű kör- 
zeti állomások kiépítése sem haladt 
kellő mértékben előre. A technikai 
megújítás lökésszerű, elhúzódó jellege, 
illetve ennek elmaradása okozza a ve- 
gyes eszközállományt. Mindez az álló- 
eszköz-állomány gyorsuló elhasználó- 
dásához vezet. 


A foglalkoztatott munkaerő szem- 
pontjából a műszaki színvonal előbb 
felvázolt helyzete a munka intenzi- 
tásának növekedését eredményezi, ami 
párosul az üzem veszélyességével. A 
magyar népgazdaságban a munkaerő 
iránti túlkereslet az utóbbi évtized- 
ben állandósult, s ez azt jelenti, hogy 
az intenzív veszélyes munkát kínáló 
munkahelyekről folyamatos az el- 
áramlás. Ez a vasútnál elsősorban az 
úgynevezett kulcsfontosságú munka- 
körökben megy végbe (például váltó- 
kezelő,  tolatásvezető,  kocsirendező, 
mozdonyvezető), s ez a modernizációs 
tendenciák lelassulása miatt az üzem 
működésének biztonságát is kérdéses- 
sé teszi. Ezt a helyzetet a vasútnál 
súlyosbítja az is, hogy a közlekedési 
tevékenységben magas a havi átlagos 
ledolgozott munkaidő (az 1983-as ipa- 
ri adatok 142 órát jeleznek, a vasútnál 
pedig 161 órát). A vasút átlagos mű- 
szakszáma 1.8, szemben az ipar 1,38-as 
mutatójával. Egyúttal a műszakpótlék 
szintje a MÁV-nál alacsonyabb, mint 
az iparban. A vasút a folyamatosan 
működő üzemek közé tartozik, s dol- 
gozóinak jelentős hányada (körülbe- 
lül 40 százaléka, mintegy 55 ezer fő) 
dolgozik többműszakos, illetve folya- 
matos munkarendben. Ez különösen 
a forgalomban tevékenykedő és az át- 
lagosnál kedvezőtlenebb körülmények 
között dolgozókat terheli. 


Az előbb felsorolt tényezők kompen- 
zálásában fontos szerepet játszhatnak 
az anyagi ösztönzés különféle módsze- 
rei. Ma az a helyzet, hogy a vasúti 

munkások, alkalmazotti foglalkozta- 
tottak átlagkereseti szintje valamivel 
meghaladja ugyan az ipariét. azonban 
ez az átlagkereseti színvonal kedve- 
zőtlen munkakörülményekkel,  na- 
gyobb teljesített munkaidővel páro- 
sul, s így sem kompenzáló, sem vonzó, 
ösztönző hatást nem íképes kifejteni. 
Az utóbbi évek tapasztalatai szerint 
a munkaerő vonzásában a kereseti 
színvonal döntő szerepet játszik. A 
munkakörülmények és a szociális el- 
látás szerepe a munkaerő megtartásá- 
ban fokozódott; a vasútüzemben azon- 
ban a munkakörülmények kedvezőt- 
lenek és a szociális ellátás kevéssé ké- 
pes kifejteni kiegyenlítő, ellensúlyozó 
funkcióit. Kétségtelen, hogy a vasút- 
nál tradicionálisan saját szociális el- 
látás működik: egészségügy, üdülte- 
tés, gyermekintézmények (bölcsőde, 
óvoda, napközi otthonok), lakásjut- 
tatás stb. Jelentős a vasutasok segé- 
lyezési, társadalombiztosítási támoga- 
tó egyesülete, az Önkéntes Támogatási 
Alap. Ezek azonban az országos szo- 
ciálid ellátás integráns részei. 


A vasútnál a termelő, szolgáltató fo- 
lyamat , élő és holt" tényezőinek egy- 
bevetése sem jelez kedvező irányokat. 
A lassú és vegyes technikai fejlesz- 
tés fokozza a munkahelyi és a szakma- 
struktúra elégtelenségét, az elöregedő 
munkaerő ugyanis kevéssé képes az 
innovatív tevékenységre. Az egyes, 
gyorsabban korszerűsödő munkafo- 
lyamatok olyan tevékenységi struk- 
túrában valósulnak meg, amelyben 
korszerű és elavult folyamat kap- 
csolódik egybe, s ez a korszerű mun- 
kahelyeken dolgozók terhelését fokoz- 
za. A munkaerőhiány és az egyenetlen 
terhelések a munka intenzitásának je- 
lentékeny növekedését eredményezik, 
mindez társul az üzem veszélyességé- 
vel. A MÁV dolgozóinak 33 százaléka 
veszélyes munkát végez. Mindez ész- 
revehetően lazítja a fegyelmezett, pon- 
tos, jól szervezett munkát igénylő 
nagyüzemi termelési folyamat műkö- 
dését. Ez a tény a vasúti balesetek ala- 
kulásában is megmutatkozik. A bal- 
esetek száma nem csökken, s ezek kö- 
zött sem csekély a technikai elavulás- 
ból, elhasználódásból bekövetkező bal- 
esetek aránya: döntő tényező azonban 
a személyi mulasztás. Megállapítható. 


hogy a vasútüzemi munkaerő sem lét- 
számában — s ami még döntőbb —, 
sem minőségi színvonalában (foglalko- 
zási szerkezet, szakképzettség, a válla- 
lati típusú gazdálkodás szakembergár- 
dája stb.) nem felel meg a támasztott 
követelményeknek. Ezzel nem vonjuk 
kétségbe. hogy a gyorsan csökkenő lét- 
számú munkaerő-állomány tevékeny- 
ségét sok területen rendkívüli terhe- 
lés mellett végzi, helytállása az üzem 
működtetésében nagy fontosságú. 


A vasút szerepe 
a magyar gazdaságban 


Magyarországon az ötvenes és a hat- 
vanas évek az iparosítás jegyében tel- 
tek el, s ekkor valósult meg a mező- 
gazdaság szocialista átszervezése is. 
Nagy léptékű társadalmi migrációs 
mozgások mentek végbe, s földrajzi 
helyzetéből adódóan az országnak je- 
lentős — egyre bővülő — tranzit fu- 
varozási igényeket kellett kielégíteni. 
Mindez megsokszorozta a közlekedés 
iránti követelményeket és annak tel- 
jesítményét. Ennek nagyobb hányada 
ebben a korszakban is a vasúttól szár- 
mazott. Viszont a beruházások legna- 
gyobb részét az ipar szívta fel, Így az 
infrastruktúra és azon belül a szál- 
lítás belső struktúrájának  átalakí- 
tására, új típusú egyensúly kialakítá- 
sára nem nagyon maradtak eszközök. 
A vasúti technikai-műszaki színvonal 
csak szerény mértékben fejlődött, így 
az erőteljesen fokozódó követelmé- 
nyek miatt az állóeszköz-állomány 
fizikai és erkölcsi kopása egyre job- 
ban felgyorsult. Bár a foglalkoztatot- 
tak létszáma a vasútnál ekkor még 
gyorsan nött, de ez nem az állóeszköz- 
állomány bővüléséből adódott, mint 
az iparban, hanem éppen annak stag- 
nálását kompenzálta. 

A jelentős teljesítmények tehát nagy 
mértékben a foglalkoztatott munkaerő 
helytállásának eredményeként jöttek 
létre. Ebben különösen nagy terhek 
hárultak a klasszikus értelemben vett 
, vasutasságra", a forgalmat közvetle- 
nül ellátók társadalmi csoportjára. A 
vasút gazdálkodásában a közszolgála- 
ti jelleg hangsúlyozása dominált, a 
gazdaságossági tényezők pedig háttér- 

be szorultak. A hatvanas évek végére 
világossá vált, hogy az infrastruktúra, 
s elsősorban a termelői infrastruktúra 
fejlesztésének elmaradása veszélyezte- 
ti és gátolja a termelő népgazdasági 
ágak fejlődését, a gazdaság működését. 

A magyar gazdaságpolitika egyik 
jelentős eredménye az országgyűlés 
által 1968-ban jóváhagyott közlekedés- 
politikai koncepció kidolgozása volt. 
A koncepció lényegesebb alapelvei: 
nagy kapacitású közúti szállítási rend- 
szer létrehozása; vasúti rekonstruk- 
ció végrehajtása; a gazdaságtalan te- 
vékenységek megszüntetése; a közle- 
kedési rendszerek együttműködésének 
létrehozása. A koncepció szerint: A 
vasút nagy teljesítőképességű jármű- 
veivel elsősorban a belföldi és a nem- 
zetközi nagy távolságú tömeges utas- 
és áruszállítások bázisa lesz.? 

Megállapítható, hogy e népgazdasá- 
gi ág fejlesztési koncepciójának átfo- 
gó kialakítása mindmáig jelentős tel- 
jesítmény, s újszerű szemléletet tük- 
röz. Megfelel annak a világméretek- 
ben teret hódító felismerésnek és fo- 
lyamatnak, hogy a közlekedés önálló 
nemzetgazdasági ág, amelynek komp- 
lex, koordinált fejlesztése a technikai 
fejlődés követelménye, és kihat az 
egész gazdaság működésére, a nemzet- 
közi együttműködésre. Lényeges po- 
zitívumként értékelhető a közlekedési 
koncepcióban az is, hogy helyesen 
ismerte fel és értékelte a vasúti köz- 
lekedés helyét és jelentőségét a ma- 
gyar gazdaságban, egyensúlyos fejlesz- 
tésre törekedett a közlekedési ágon 
belül. 

A hazánkban kialakított közlekedés- 
politikai koncepció máig fennálló 
problémája viszont az volt, hogy ha- 
sonlóan átfogó és távlati koncepciók 
a magyar gazdaság más szféráiban ke- 
vésbé alakultak ki. A modern gazda- 
ságban a népgazdasági ágak, ágaza- 
tok összefonódása olyan mértékű, 
hogy a teljes rendszerben való fejlesz- 
tést és gazdálkodást követeli meg. Az 
is gondot okozott, hogy a hatvanas 
évek közepétől már folytak a gazda- 
ságirányítási rendszer reformjának 
munkálatai, majd megtörtént ennek 
bevezetése is, s ezzel egyidőben ké- 
szült a közlekedésfejlesztési koncep- 


ció. Az ekkor létrejött új irányítási 


rendszer követelményeit a koncepció 
még nem vehette figyelembe, s hatá- 
sait nem is tudta megfelelően prog- 
nosztizálni sem. 

1978-ban felmérték a közlekedéspo- 
litikai . koncepció megvalósításának 
eredményeit. Az értékelés megállapí- 
totta, hogy az 1968-as koncepció alap- 
vetően helyes volt, a népgazdasági 
igényeket az áru- és személyszállítás- 
ban a közlekedés kielégítette, s vala- 
melyest javult a közlekedés gazdasá- 
gossága. Különösen kiemelhető ebben 
az időszakban a nemzetközi szállítá- 
sok, a devizabevételek igen gyors üte- 
mű növekedése. Az 1970. évi 38 millió 
tonna export-, import- és tranzitmeny- 
nyiséggel szemben 57 millió tonna ke- 
rült elszállításra. Ebből 1970-ben 37 
millió, 1980-ban 50 millió tonna árut 
szállított a vasút. A közlekedés nem- 
zetközi tevékenységéből eredő bevé- 
telek a népgazdaságban az 1970. évi 3 
milliárd devizaforintról 1980-ban 10 
milliárdra nőttek. 

, Ezzel egyidőben, a koncepciótól el- 
térően, nem várt, ugrásszerű fejlődés 
ment végbe a személygépkocsik szá- 
mának növekedésében. Hazánkban 
1968-ban 150 ezer személygépkocsi 
volt, 1978-ban 800 ezer és 1981-ben 
már 1 millió 105 ezer. A közületi te- 
hergépkocsik száma is rohamosan nö- 
vekedett az évtized alatt, az 1968. évi 
30 ezerről 1978-ban 100 ezerre. Mind- 
ezt a közúti úthálózat (autópályák, 
utak, bekötőutak, minden 200 főnél na- 
gyobb lélekszámú település közforgal- 
mi bekapcsolása) a korábbi időszak- 
ban nem tapasztalt mértékű — de az 
elmaradás miatt mégsem kielégítő — 
fejlesztése kísérte. Ezért a koncepció- 
tól eltérő mértékben a fejlesztésben, a 
beruházási javak elosztásában szük- 
ségszerűen bizonyos átbillenés történt 
a közúti közlekedés javára. 

Ebben az évtizedben végbement a 
kisforgalmú vasutak közútra terelése, 
de az ebből eredő forgalomcsökkenést 
ellensúlyozva — különösen a nemzet- 
közi teljesítmények növekedése miatt 
— a vasúti szállítási teljesítmények 
továbbra is dinamikusan nőttek. Tu- 
lajdonképpen a vasútnál mint a ter- 
melést szolgáló vállalatnál is kimu- 
tatható volt, hogy gazdaságunk to- 
vábbra is az extenzív fejlesztés út- 

ját járja (a szállítási igények jelentős 
növekedése), és a fokozódó export- 
orientáltság jellemzi. A nemzetközi 
áruszállítás kiemelkedő mértékű nö- 
vekedésének összetevői: a földrajzi 
fekvésből következő adottság, a szo- 
cialista országok dinamikus növeke- 
dése, valamint az a tény, hogy a ki- 
alakított tarifapolitika is fokozta a 
tranzitszállítási igényeket. A vasút 
korszerűsödéséről viszont az állapít- 
ható meg, hogy az rendkívül szerény 
mértékben haladt előre a hetvenes 
években, s emiatt (valamint az évti- 
zed végére felgyorsuló létszámcsökke- 
nés miatt is) a növekvő szállítási igé- 
nyek kielégítése nagy erőfeszítéseket 
kívánt. Mindez feszültségeket okozott 
számos területen. 


A kialakult főbb feszültségi gócok: 


6 a pályarekonstrukció rendkívül 
lassan haladt, bár a vasúthálózat hosz- 
sza csökkent; 


6 a korszerű szállítási módok -- 
amelyeket a nemzetközi szállítási te- 
vékenység különösen megkövetelt 
— csak nagyon lassan terjedtek el 
(1970-ben a konténeres áruszállítás 
aránya az összárusúlyhoz viszonyítva 
0,04 százalék; 1980-ra az arány 1 szá- 
zalékra emelkedett) ; 


6 lassan haladt a korszerű körzeti 
állomások, valamint megfelelő műsza- 
ki, technikai színvonaluk kialakítása; 


0 a munkaerő-állomány csökkenése 
az előrejelzettnél jóval gyorsabb volt, 
és egyes kulcsfontosságú munkakörök- 
ben (például váltókezelő, saruzó, ko- 
csivizsgáló, mozdonyvezető, forgalmi 
utazó, mozdonyfűtő stb.) súlyos lét- 
számhiány keletkezett. 


Itt kell megjegyeznünk, hogy a 
munkaerő-kereslet és -kínálat tekinte- 
tében ebben az időszakban a várttól 
és az előrejelzettől általában eltérő 
helyzet alakult ki. A valóságban az 
intenzív fejlődés jegyei csak nagyon 
részlegesen bontakoztak ki, a mun- 
kaerő-kereslet nem csökkent, és az 
ötvenes évek demográfiai hullámának 
nagy létszámú nemzedékeit is felszív- 
ta. Ebben a helyzetben a sok szem- 
pontból kedvezőtlen maunkakörülmé- 
nyek között dolgozó nagyüzemek — 
mint például a MÁV — munkaerő- 
vonzása erősen csökkent. 


Az adott évtizedben a vasútnál ked- 
vező folyamatként értékelhető a fel- 
gyorsuló járműrekonstrukció, a kor- 
szerű vontatási nemek elterjedése. Az 
1980-as években még a hosszú távú 
elképzelésekben a közlekedés , erőtel- 
Jes fejlesztése" fogalmazódott meg, és 
a közlekedéstől , új és minőségileg 
minden eddiginél magasabb szintű 
igények" kielégítését várták. Pedig 
1978-ban a gazdasági helyzet- és kör- 
nyezetváltozás már jelentősen külön. 
bözött a tíz évvel azelőttitől, s egyre 
több ellentmondást szült, hogy a köz- 
lekedéspolitikai koncepció a dinami- 
kus gazdasági fejlődés viszonyai kö- 
zött készült, viszont 1978-ban a gazda- 
sági fejlődés, a népgazdaság struktu- 
rális átrendeződése lelassult. 

Az 1978-as elképzelés fontos új vo- 
nása, hogy már nem csupán a közleke- 
dés fejlesztésének belső komplexitási 
követelményeit vette figyelembe, ha- 
nem kilépett a közlekedés keretei kö- 
zül, és az áruszállítási feladatokat más 
szervezetekkel, azaz a termelővel, a 
készletezővel, a szállítást felhasználók- 
kal összehangolva igyekezett megol- 
dani. Sajnálatos tény azonban, hogy 
ez az összehangolás nem hozott jelen- 
tős eredményeket a vállalatok eltérő 
érdekeltségi, szabályozási viszonyai 
miatt. A termelőfolyamat működése 
általában meghatározza a közlekedés 
és a szállítás helyzetét. Hazánkban je- 
lentősek a termelés időszakos egyenet- 
lenségei, a , hajrá" időszakok. A szál- 
lítás teljesítményei mind szezonálisan. 
mind a hét napjait tekintve rendkívül 
ingadozóak. 

A kialakuló ötnapos munkahét, a 
munkaidő csökkentése egy héten be- 
lül is , összehúzza" a szállítási időt. 
Jellemzővé vált az is, hogy a szállító 
vállalatok termelési lemaradásaikat a 
szállítási idő csökkentésével, a szállí- 
tás gyorsításával kívánják behozni, 
ami a szállításban egyes időszakokban 
a kapacitás kihasználatlanságát, más- 
kor megoldatlan csúcsterhelést okoz. 
A közlekedés részéről eddig kezdemé- 
nyezett ösztönző vagy büntető szabá- 
lyozási módszerek nem vezettek szá- 
mottevő eredményre. 

1978-ban a vasútnál elhatározták a 
fajlagosan kisebb energiaigényű esz- 
közök széles körű elterjesztését. Célul 


100 SZEMLE 


tűzték ki a környezeti ártalmak mér- 
séklését is, és már a rendelkezésre álló 
munkaerő jelentős csökkentésével szá- 
moltak. Az 1978 utáni időszak a köz- 
lekedést, a vasutat is a vártnál szi- 
gorúbb követelmények elé állította. 
A gazdasági fejlődés közismert gond- 
jai következtében módosulások  tör- 
téntek. Az áru- és személyszállítási tel- 
jesítmények először lassan növeked- 
tek, majd az utóbbi években csökke- 
nés következett be. Az áruszállítási 
teljesítményeknél különösen érzékeny 
veszteség a tranzitíuvarozás vVvissza- 
esése. A nemzetközi fuvarpiacon egy- 
re érezhetőbbé válik a konkurrencia. 
A szocialista országok közlekedési 
kapacitásainak problémái nagyobb 
súllyal jelentkeznek, és a gazdasági 
együttműködésben ez lényeges, gátló 
tényezőként működik. 


A több mint két évtizede változat- 
lan belföldi szállítási tarifákat az 
áru-, majd a személyszállításban emel- 
ték, a személyszállítási kedvezmények 
körét jelentősen mérsékelték. Ezek az 
intézkedések a nyolcvanas években 
korlátozták a népgazdasági  jövede- 
lemkiáramlást, nem növelték a vasút 
bevételeit, sőt a személyszállítási ta- 
rifák emelése — az utasok számának 
mérséklődése miatt — azokat cCsök- 
kentette. Ellentmondásosak a vasúti 
árképzési elvek, mivel az üzem- 
anyag és az alkatrész beszerzése kom- 
petitív árképzésen alapuló árat je- 
lent, a különböző tarifák közül azon- 
ban csak a tranzitfuvarozásnál érvé- 
nyesül kompetitivitás. A vasút köz- 
üzemi jellege mellett is egyre inkább 
az önfinanszírozás elvének alkalmazá- 
sára kényszerült, mivel 1980-tól már 
itt is normatív gazdasági szabályozók 
jutottak érvényre. Egyúttal csökkent 
a jövedelmezőségi szint és a bevétel, 
s beruházási korlátozások léptek élet- 
be. Mindez azt vonta maga után, hogy 
az előirányzott fejlesztések csak cse- 
kély mértékben teljesültek, s a vasúti 
infrastruktúra-állomány elöregedése 
gyorsult, mindezt a munkaerő szá- 
mának jelentős csökkenése kísérte, s 


a hiányok a kulcsfontosságú munka- 
körökben ma már a vasút működését 
is veszélyeztetik. 


Az útkeresés, a kibontakozás 
lehetősége 


Az intezív gazdasági fejlődés kibon- 
takozásának alapfeltétele az 
struktúra fejlesztése. Ennek a szférá- 
nak az elmaradottsága és nagyfokú 
strukturális egyenetlensége — ami az 
utóbbi években erősödött — számta- 
lan feszültség forrása, ezért az infra- 
struktúra szférájában az állóeszközök 
túlzott kihasználása a jellemző, te- 
hát szükséges lenne ezek korszerűsí- 
tése, bővítése. Vissza kellene fordí- 
tani az infrastrukturális ágazatok 
anyag- és eszközellátásában bekövet- 
kezett romlási folyamatot. 

A gazdasági növekedés felgyorsulá- 
sa jelentős mértékben függ a termelési 
kultúra emelkedésétől. Márpedig a tö- 
megközlekedés kultúrájának olyan 
összetevői, mint a gyorsaság, a kénye- 
lem, az udvariasság és a szolgáltatások 
minősége, a korábban ismertetett té- 
nyek miatt nem változott kellő mér- 
tékben. Ez is az infrastrukturális szfé- 
ra fejlesztését indokolja, mind eszköz- 
állomány, mind munkaerő-állomány 
tekintetében. 

A közlekedés és benne a vasút a ter- 
melői infrastruktúra részét alkotja, 
fejlesztése tehát részben közvetlenül 
nemzetijövedelem-növelő tényező, 
részben pedig pontos, megbízható te- 
vékenységével a társadalmi újrater- 
melési folyamat zavartalan működé- 
sét biztosíthatja. Természetesen nem 
várható el, hogy a társadalmi újra- 
termelési folyamat más területén ki- 
alakuló egyensúlytalanságokat, zava- 
rokat a közlekedés képes legyen kor- 
rigálni. 

Külön hangsúlyoznunk kell a köz- 
lekedés és abban a vasút fejlesztésé- 
nek nemzetközi összefüggéseit. A kor- 
szerű közlekedés világméretű rend- 
szert igényel, amelyben az egyes €egy- 
befüggő gazdasági-földrajzi területek, 
integrációk stb. egybehangoltan kiala- 
kított közlekedési rendszert alkotnak. 
Magyarország a szocialista országok 
gazdasági közösségének tagjaként is 


iníra- 

érdekelt az integráció közlekedési 
rendszerének fejlesztésében, egyúttal 
hazánk a földrajzi helyzetéből adódóan 
általában a jelentős tranzitszállításo- 
kat lebonyolító országok közé tarto- 
zik. (A vasúti nemzetközi szállítási 
tevékenység irányának érzékeltetésé- 
re megjegyezzük, hogy a MÁV nem- 
zetközi szállításainak több mint egy- 
harmadát a Szovjetunióval bonyolít- 
ja.) Létrejöttek és működnek a KGST- 
országok közlekedési együttműködésé- 
nek formái, ezek az országok azon- 
ban a vasúti szállítás területén hasonló 
gondokkal küzdenek, mint Magyar- 
ország. Szükséges lenne azért a 
KGST-n belül közös finanszírozási, 
beruházási módszereket keresni, hogy 
a szállítás eszközállományának általá- 
nos, közös fejlesztése megvalósulhas- 
son. Magyarország számára éppen a 
tranzitlehetőségek miatt részbeni meg- 
oldást kínál külföldi hitelek felvétele, 
elsősorban vasútfejlesztés céljaira. 


A vasút a közüzemi, a közszolgálta- 
tási jellegű üzemek közé tartozik. Na- 
gyon fontos, hogy a normatív gaz- 
dasági szabályozás keretei között a 
közüzem milyen típusú gazdálkodást 
folytat. Ez a kérdés a fejlett tőkés or- 
szágokban is megfogalmazódott úgy, 
hogy milyen módon lehet a közüze- 
mi jelleget és a gazdaságosságot a vas- 
út működésében érvényesíteni. A vá- 
lasz egy kérdésben egyértelmű volt: 
a közüzemben teljes önfinanszírozás 
nem valósítható meg. A megoldást 
ezért többféle módon keresték, egy- 
részt liberalizálással (például a vas- 
út fuvarozásikényszer-kötelezettségé- 
nek eltörlésével), másrészt gazdasági 
szabályozók alkalmazásával (árak, díj- 
szabások, infrastrukturális költségek 
arányos felosztása stb.) Nyilvánvaló, 
hogy hazánkban is a jelenlegi és a jö- 
vőbeni gazdasági helyzetben, s kör- 
nyezetben csak a már megkezdett út 
járható a vasútnál: a vállalati típusú 
gazdálkodás, az érdekeltségi rendszer 
továbbfejlesztése, a szervezeti korsze- 
rűsítés. 


Felvetődik az a probléma is, hogy 
általában a közlekedésben, de külö- 
nösen a vasútnál — éppen a nagy tá- 
volságú  tömegszállítási feladatok 
miatt — a végzett tevékenység döntő 
részét az áruszállítás jelenti. A nyere- 


ségérdekeltség kiterjesztése a mi vi- 
szonyaink között az áruszállítás szfé- 
rájában valósítható meg, s éppen a be- 
gyűrűző hatások sokasága miatt az 
áruszállításban szükség lenne a kom- 
petitív árképzés kiterjesztésére. A köz- 
üzemiség-gazdaságosság dilemmájának 
feloldásához hozzájárulhat a vasút 
által nyújtott szolgáltatások színvona- 
lának emelése, a szolgáltatások köré- 
nek bővítése. Ezek a törekvések ma 
már tapasztalhatók a MÁV tevékeny- 
ségében. Itt például egyes időszakok- 
ban a szállítások ösztönzésére fuvar- 
díjkedvezményeket nyújt a MÁV a 
szállítóknak, a személyszállítási tevé- 
kenység alakítását az Idegenforgalmi 
és Szállítmányozási Igazgatóság lét- 
rehozásával segítik elő. 


A vasútüzem helyzetét vizsgálva 
erőteljesen vetődik fel az is, hogy gaz- 
daságunk, társadalmunk működési 
mechanizmusában, értékrendjében a 
nagyüzem az őt megillető helyre ke- 
rüljön. Ez a felismerés már megszü- 
letett, azonban a megoldás nem köny- 
nyű feladat. A vasút esetében a köz- 
üzemiség és nagyüzemiség problémáját 
együttesen kell megoldani. Illúzió len- 
ne olyan ábrándokat kergetni, hogy 
a szállítás ezen formájában kisvállala- 
ti formák átütő sikert hozhatnak. Ki 
kell alakítani a nyereségérdekeltségű 
közüzemi szolgáltatási vállalat típusát. 
Ez azt is jelenti, hogy a nyereségérde- 
keltségi rendszert kombinálni kell a 
közüzemi jellegből eredő mentességek- 
kel. A szolgáltatási jelleg megerősíté- 
se érdekében erősíteni kell a közgaz- 
dasági, kereskedelmi tevékenységet, 
és innovatív gondolkodású szakember- 
gárdát kell nevelni. A szolgáltatási 
jelleg irányába tett fontos lépésnek 
tekinthetjük azt is, hogy a vasút ma 
már nem minisztériumi főhatóság, 
hanem vállalat. A nagy szervezet sú- 
lyos gondja a jelentős területi szét- 
tagoltság és számos tevékenységének 
a szükségképpeni centralizáltsága. Az 
előbbit nem lehet, az utóbbit pedig 
csak részben lehet megváltoztatni. 
Azt azonban tudomásul kell venni, 
hogy a magyar társadalom és gazda- 
ság fejlődésével megváltoztak azok a 
területi súlypontok, amelyek még a 
monarchikus idők területi szerkezeté- 
ből eredeztethetők. Mindez megfon- 


102 SZEMLE 


tolt, jelentős munkát igényel a terü- 
leti, szervezeti átalakítás érdekében. 


A szervezeti felépítés korszerűsíté- 
sének másik iránya az irányítási, dön- 
tési jogkör közelítése a szállítási fo- 
lyamatokhoz. Ez már megindult a vas- 
út-igazgatóságoknál az üzemfíőnöksé- 
gek szervezésével, ami lehetővé tette 
a kereskedelmi feladatok decentrali- 
zálását. A közüzemi típusú nagyüze- 
meknél az utasításos jellegű irányítás- 
nak kétségtelenül nagyobb a szerepe, 
mint az egyéb vállalatoknál, azonban 
itt is nagyobb teret kellene engedni 
a normatív szabályozásnak. Ez a kü- 
lönböző irányítási szintek irányítási- 
döntési felelősségét növeli, mint ahogy 
például az  üzemfőnökségek  veze- 
tőinek egyszemélyi felelőssége is nőtt.. 
Mindezzel szorosan összefügg a mun- 
kaerő-állomány szerkezetének korsze- 
rűsítése, fiatalítása, az égető hiányok 
pótlása. — Utánpótlással rendelkező, 
megújuló munkaerőtől várható csak el 
az új szemlélet kialakítása, a követel- 
ményekhez való rugalmasabb alkal- 
mazkodás. Ennek eléréséhez a vasút- 
nál is elsőrendű feladat a bérgazdál- 
kodás korszerűsítése, s ebben a vas- 


úton belüli egyes területeken a vál-. 


lalati önállóság növekedése is lénye- 
ges eredményekhez vezethet. 

Több üzemfőnökségnél a MÁV a 
teljesítményhez szorosan kapcsolódó 
érdekeltségi rendszert vezetett be, és 
ez év januárjától a járműjavítók és 


építési főnökségek nagyobb önálló- 


ságot kaptak, érdekeltségi rendszerük 
megváltozott. Nem csupán a bérek fel- 
használásáról rendelkeznek önállóan, 
hanem az eredményeiktől függően ön- 
álló fejlesztési alapot képezhetnek. 
A központi bérpreferenciák fenntartá- 
sa a közüzemi szférában elengedhetet- 
len. A vasútnál — elsősorban a szál- 
lítási folyamatban — a jelenlegi át- 
lagmunkaidő csökkentése elsőrendű 
feladat, a kialakult intenzitási szint 
egyes tevékenységeknél nem tartható. 
Ez természetesen munkaerő-utánpót- 
lással valósítható meg, közbeeső in- 
tézkedésként a túlmunka pótlékolási 
rendszerében kellene rendezést végre- 
hajtani. A veszélyes, nehéz munkakö- 
rülményeket kínáló — munkakörök 
utánpótlási forrásai különösen kedve- 
zőtlenek. Ezért a szűkös technikai fej- 


lesztés eszközeiből ezen munkák ki- 
váltására kellene az eszközöket kon- 
centrálni. Az országszerte funkcionáló 
vasúti nagyüzemben a munkaerő-fel- 
vételt filiálés rendszerű felvételi iro- 
dák működtetésével is segíteni lehet. 


A nagyüzemek esetében lényeges — 
a termelői, szociális és politikai kö- 
zösség kohéziós erejét növelő — té- 
nyező az Üzemi szociális ellátás, az 
üzemi szociálpolitika. E folyóirat ha- 
sábjain is folyik a vita a szociálpoli- 
tika tartalmáról, elveiről, irányítási 
rendszeréről. Kétségtelen, hogy a 
, munkamegosztás" a szociálpolitiká- 
ban az állam és a vállalatok között 
nem alakult ki megfelelően. A már 
említett területi szórtság az e célra 
jutó szűkös eszközöket még jobban 
széthúzza, elaprózza. Ez a hátrány az 
utóbbi évtizedekben az erőfeszítések 
ellenére a vasútnál fokozódott, az el- 
látási színvonal javítása önerőből to- 
vábbra sem megoldható. A vasútnál 
a szociális ellátás nem közvetlenül 
munkahelyi típusai — mintegy hiányt 
pótolva — beépültek az országos szo- 
ciális ellátás rendszerébe. Korábban 
az önálló intézmények a munkaerő- 
szerzés szempontjából is nagy fontos- 
ságúak voltak, ma már jelentőségü- 
ket többnyire elvesztették, bár to- 
vábbra is funkcionálnak a vasúthoz 
kapcsolódva. Ezek a tényezők ma 
már a szociálpolitikai intézmények és 
az ellátási rendszer integráns részét 
jelentik. Létező elkülönültségük meg- 
szüntetése azonban súlyos hiba lenne, 
mert kétségtelen pszichikai, erkölcsi 
és anyagi korrekciós hatást gyakorol- 
nak, a vasutasság csoportkohéziójá- 
nak elemeit alkotják. 


Az utóbbi másfél évtizedben a 
népgazdaságban, a társadalom szerke- 
zetében teret nyertek az infrastruk- 
turális szférák. Társadalmi-gazdasági 
fejlődésünk fontos, a jövőben is foly- 
tatódó tendenciája ez, melynek gyor- 
suló kibontakozása a fejlődés egyik 
záloga. 

Pártunk XIII. kongresszusának ha- 
tározata megfogalmazza ,a mépgazda-" 
ság anyagi-műszaki alapjainak foko- 
zatos és széles körű megújítását". Ez 
a követelmény a közlekedés, a vasút 

esetében is alapvető jelentőségű. Ez- 
zel egyidejűleg a vasútnál a gazda- 
sági kritériumok érvényesülése, a 
vállalati jelleg kibontakozása irányá- 
ba kell további lépéseket tenni. Mind- 
ez megköveteli a vasúti munkaerő-ál- 
lomány megújulását, képzettségének 
szakmai hozzáértésének növekedését, 
fegyelmezett, pontos munkáját. Ez a 
technikai megújulás mellett sokolda- 


Egry József: Anyóm a szobáóbon 


lú, komplex munkával érhető el: az 
érdekeltségi rendszer és a szervezet 
korszerűsítésével, a szakképzés moder- 
nizálásával, szociálpolitikai  intézke- 
désekkel és a vasúti munka társadal- 
mi élösrájeszeltas növelésével. Így va- 
lósítható meg a pártkongresszus ál- 
tal kitűzött cél: a kulturált, szolgál- 
tatásainak színvonalát emelő közle- 
kedés. 

Szpirulisz Ildikó 


NEMZETKÖZI SZEMLE 


Az Egyesült Államok és a világgazdaság 


A második világháború lezárulása korszakváltást jelentett az Egyesült Államok 
világgazdasági kapcsolataiban és a tőkés világgazdasági relációk egész rend- 
szerében. E két folyamat szorosan összefüggött egymással. A volt tengelyha- 
talmak politikai-gazdasági érdekszféráinak szétzúzása, széthullása és a győztes, 
de legyengült hagyományos gyarmatosító hatalmak birodalmainak megrendü- 
lése, majd szétesése megteremtette az előfeltételeit a rivális tőkés kereske- 
delmi és valutáris blokkok felszámolásának. Erre törekedett az amerikai kül- 
gazdasági politika a nagy világgazdasági válság óta, ám csekély sikerrel. 


A külkereskedelem és a tőkemozgások összefonódása 


Az Egyesült Államok kormánya, amellett, hogy politikai nyomást gyakorolt, 
vállalta a protekcionizmus fokozatos visszaszorítását, az amerikai belső piacok 
megnyitását a tőkés világgazdasági kapcsolatok liberalizálása, a multilaterális 
világkereskedelem fellendülése érdekében, s szorgalmazta a vezető valuták jó- 
részt korlátozásmentes átválthatóságát és a szabad tőkemozgást. Bár napjaink- 
ban az amerikai protekcionizmus újraéledésének veszélye nagyobb, mint az el- 
múlt negyven, sőt ötven évben bármikor, az éleződő importversenynek kitett, 
a belső piacon korábban monopolisztikusan uralkodó iparágak követelődzései 
érzékeltetik a legjobban azt a nagyméretű összefonódást, amely az áruszférá- 
ban az amerikai belső piac és a világpiac között végbement. Így például a japán 
export (amely lényegében teljesen feldolgozó ipari termékekből áll) mintegy 
harmadát, a fejlődő országok feldolgozó ipari exportjának több mint felét, 
a fejlett tőkés országok kőolajimportjának megközelítőleg 25 százalékát az ame- 
rikai gazdaság szívja fel. S bár a nyugat-európai régió szempontjából — az öve- 
zeten belüli kereskedelem nagy súlya következtében — az amerikai piacnak 
nincs ekkora globális jelentősége (az NSZK, Anglia és Olaszország exportjának 
mintegy 10—14 százaléka irányul ide), meghatározott exportiparágak és pél- 
dául az NSZK számára életbevágóan fontos tőkejavak kivitelét illetően aligha 
volt közömbös, hogy 1984-ben, az élénk amerikai beruházási konjunktúra ide- 
jén a vásárolt tőkejavak mintegy 50 százaléka külföldről származott, s Japán 
mellett a legnagyobb szállító éppen az NSZK volt. 

Az elmúlt évben az amerikai áruimport mintegy 29 százalékkal, az export 
, csupán" 6 százalékkal nőtt. Túl jól sikerült volna az ország legfontosabb ke- 
reskedelmi partnereinek a világgazdasági terjeszkedés, s túl kevéssé az ameri- 
kai gazdaságnak? 

A kelet-ázsiai országokkal kapcsolatban bizonyos fokig indokolt ez a meg- 
állapítás, mert ezen országoknak — Japánnal az élen — nem csupán Ameriká- 
val szemben, hanem más viszonylatokban is aktív a feldolgozó ipari kereske- 
delmi mérlegük. Az amerikai külkereskedelmi deficit másik tényezője: még 

1. az. táblázat Í 

Az Egyesült Államok kereskedelmi deficitje legfontosabb 

külföldi szállítóival szemben 1984-ben (milliárd dollár)" 
Japán . 368 Hongkong - 58 
Kanada 204 Olaszország — 41 
Tajvan m11,1 Dél-Korec — 40 
NSZK —m B,7 Nagy-Britannia m 2.8 
Mexikó — 8B,3 Franciaország m 2.5 


A teljes deficit —123 


Az Import határparitáson számítva 
Forrás: Az amerikai Kerskedelmi Minisztérium odatoi 


1984-ben is a deficitnek 50 százaléka származott a kőolaj- és az olajtermékek 
importjából — ez a tény azonban Anglia kivételével minden fontosabb fejlett 
tőkés országban és az újonnan iparosodó országokban is súlyosan terheli a gaz- 
daságot. Mi több, a nemzeti valutában számlázott importolaj éppen Amerikában 
nem jelent devizaterhet. Fontosabb mindezeknél az, hogy az amerikai gazdaság, 
közelebbről az amerikai ipar bekapcsolódása a nemzetközi munkamegosztásba 
ma jobban, mint valaha, az úgynevezett Leontief-paradoxonnal jellemezhető: 
Amerika ipara ugyanis csupán egy, a termelés összkibocsátásának viszonylagos 
kisebb részét adó, ám kulcsfontosságú szektorában volt mindig is átütően ver- 
senyképes; egyébként sebezhető, árfolyamérzékeny. A jelentős K-t-F bázisú, 
humántőke-ráfordítású, élenjáró technikát képviselő, a repülőgépet, számítógé- 
pet, valamint az olajfúró és -kutató berendezéseket gyártó s az irodai automa- 
tizálást fokozó ágazatok voltak és maradtak az amerikai export erős pontjai, 
s az utóbbi kivételével ezek biztosították tavaly is az áruexport jelentős dina- 
mizmusát. A helyzetnek mindenesetre új eleme, hogy Japán versenye ezen áru- 
csoportok egy részében is kikezdte az amerikai pozíciókat. A tőkés világ első és 
második gazdasági nagyhatalmának küzdelme a műszaki-technológiai elsőbbsé- 
gért immár napirendre került, s ez a küzdelem -egyre inkább a világkereskedel- 
mi kapcsolatok döntő tényezőjévé válik. 

Nem volna azonban teljes a kép, ha nem szólnánk a világgazdasági nyítás- 
ban érdekelt, mindinkább transznacionális méretekben gazdálkodó amerikai 
nagyvállalatok és bankok szerepéről. A többnyire hagyományos ágazatokban 
(autó-, gép-, vegyipar stb.) elhelyezkedő transznacionális vállalatok üzleti for- 
galmának sok esetben több mint egyharmada külföldön realizálódik, s az ame- 
rikai külkereskedelmi áruforgalom 25—30 százalékát e vállalatbirodalmak 
belső szállításai adják. A fejlődő országokba irányuló exportot viszont jelentős 
részben a nettó kölcsöntőkeexport finanszírozta, különösen az adósságválságot 
megelőző évtizedben. 


Miközben a legutóbbi évekig az Egyesült Államok a világ jelentős nettó tőke- 
exportőre volt, az ismét megerősödő tőkés középhatalmak és az újonnan jelent- 
kező gazdag olajexportőr-országok egyesült államokbeli beruházásai is felszök- 
tek az elmúlt évtizedek során. Hivatalos adatok szerint az amerikai vagyon" 
a világban (külföldi követelések, külföldi aktívák e kategória legszélesebb ér- 
telmében) 1982 végén 834 milliárd dollár értéket képviselt; ezzel szemben az 
Egyesült Államokban befektetett külföldi vagyon 666 milliárd dollár értékű- 
re rúgott. A nettó hitelezői pozíció tehát alig három évvel ezelőtt 167 milliárd 
dollár volt, ami azt jelenti, hogy az elmúlt negyven évben (a legutóbbi évek 
kivételével) az amerikai gazdaság a tőkemérleg deficitjén keresztül keynesiánus 
keresletösztönző hatást gyakorolt a világgazdaság egészére, ezen belül a világ- 
kereskedelemre, melyet jelentős technikatranszfer kísért. - 


Amióta azonban a szolgáltatási mérleg tetemes aktívuma sem képes többé 
az ,importrobbanást" finanszírozni, 1982 óta az Egyesült Államok erőforrásokat 
szív el a világból, nettó tőkeimportőrré vált, s legkésőbb a folyó évben már 

nettó adósa is lesz a világ más tőkeexportőr-központjainak, elsősorban Japán- 
nak. A japán és más, főleg nyugat-európai tőkék elszívásával finanszírozott 
s az amerikai piacra özönlő árutömeg világgazdasági jelentőségét jelzik a kö- 
vetkezők. A dinamikus amerikai gazdasági növekedés húzóereje a belföldi ke- 
reslet volt olyan időszakban, amikor szinte minden más ország a belföldi keres- 
let megszorítására és exporttöbbletek felhalmozására kényszerült. Az állótőke- 
beruházások az Egyesült Államokban a legutóbbi recessziót követően dinamiku- 
san bővültek, míg Japánban és különösen Nyugat-Európában csak visszafogot- 
tan. Az állótőke-beruházások növekedési ütemének differenciálódása az ame- 
rikai gazdaságpolitika reagani időszakában kibontakozott változásokkal, így 
az expanzív költségvetési deficitfinanszírozással és a korlátozó monetáris po- 
Jitika sajátos összekapcsolásával s e változásoknak a dollár árfolyamára gya- 
korolt hatásával áll közvetlen összefüggésben, de tükrözi az amerikai óriás- 
gazdaság és a világ más régiói között kialakult szoros integrációs kapcsolatot is. 


Az Egyesült Államok mint monetáris központ 


A háború után újjáéledő, minden korábbinál jobban összefonódó nemzetközi 
hitelrendszer kulcsvalutája egyre inkább az amerikai dollár lett. Ily módon az 
amerikai gazdaságpolitika irányváltásai, ezen belül a belföldi hitelezés felté- 
teleinek módosulásai — jóval nagyobb mértékben, mint ahogy azt Amerika 
nemzetközi hitelezői pozíciója indokolhatná — befolyásuk alá gyűrték a világ- 
konjunktúra alakulását, hiszen elmosódott a határ az amerikai belföldi és 
a nemzetközi pénz- és hitelrendszer között. Az Egyesült Államok gazdasági ve- 
zetése számára éppen ezért gyakorlatilag megszűnt a külgazdasági mérlegek 
alakulása szabta egyensúlyi kényszer, amely olyannyira behatárolja — ha elté- 
rő mértékben is — minden más állam gazdaságpolitikai mozgásterét. Az ame- 
rikai fizetési mérleg alakulása ezáltal az ország pénzügyi és ihitelpolitikájá- 
nak, a tőkemozgásoknak ia függvényévé vált, közvetlen kapcsolata az úru- 
világgal immár csekély. 


Az árutermelés és a külkereskedelem szférájában — mint láttuk — ettől per- 
sze még fennmaradt a piacokért folytatott harc, de csak mint , vállalati" prob- 
léma. A példátlanul növekvő importverseny, amely az amerikai ipar termelé- 
sének mintegy 75 százalékát befolyásolja, végül is a külföldi ipari szállítókat 
tette a belföldi konjunktúra egyik legfőbb haszonélvezőjévé. Látni kell azon- 
ban, hogy a kormánynak ez csak annyiban kellemetlen, hogy erősíti a protek- 
cionista nyomást a törvényhozásban; egyébként az ország vezetése a bér- és 
szociális költségek abszolút és relatív csökkentését s hosszabb távon a verseny- 
képesebb vállalati gazdálkodást várja a magas árfolyammal is serkentett im- 
portversenytől. (A folyó év első negyedében megújított kollektív szerződések 
például mindössze évi 3 százalékos nominálbér-emelkedést irányoznak elő, mi- 
közben az infláció évi 4 százalék.) 


Amerika és a világgazdaság kapcsolata tehát rendkívül ellentmondásos, fe- 
szültségekkel terhes. De ez csak konkrét megjelenési formájában újdonság: 
a történelmileg példátlan aszimmetrikus gazdasági összefonódás, világgazda- 
sági interdepedencia maga is fokozatosan, több szakaszban, visszaeséseken 
keresztül, erős dezintegráló tendenciák érvényesülése mellett alakult ki az 
elmúlt évtizedekben. A fejlett tőkés, illetve amerikai irányítású világgazda- 
sági összefonódás ellen hatottak, illetve hatnak mindmáig a múltból vissza- 
maradt (japán) vagy az újabb keletű protekcionista irányzatok, főleg az ag- 
rárkereskedelemben. Az utóbbiak közül legfontosabbak a regionális integrá- 
ciós alrendszerek, ezek közül is az Európai Gazdasági Közösség. A protek- 
cionizmust táplálja a leggazdagabb és a legszegényebb országcsoportok között 
növekvő szakadék, valamint a fejlett tőkés országok és a fejlődő országok 
körén belüli egyenlőtlen fejlődés is. Az amerikai gazdasági és politikai rend- 

szer közelmúltbeli belső megrázkódtatásainak világgazdasági kihatásai ís a 
protekcionista tendenciákat erősítették. Mindazonáltal a háború óta eltelt 
negyven évben a világpiaci integrálódás erői maradtak túlsúlyban. 


Négy szakaszváltás az 1945 utáni integrációs folyamatban 


Az egy évtizeddel korábban elterjedt elméletek a döntő, háború utáni világy- 
gazdasági korszakváltást az 1974-es olajárrobbanásban látták. Véleményem 
szerint azonban a nagy történelmi korszakváltás 1945-ben volt, ehhez képest 
mindmáig csak szakaszváltó , csomópontokról" beszélhetünk. A fent említett 
olajárrobbanás fontos (de távolról sem az egyetlen) , csomópont", de csak 
azért, mert más, ennél meghatározább jelentőségű fordulatokkal egyidőben 
jelentkezett. Ha az olajárrobbanást mégis korszakváltásnak tartanánk, akkor 
azt is le kellene szögeznünk, hogy a reagani gazdaságpolitika következtében 
előállott helyzet újabb hasonló jelentőségű változást idézhet elő. Úgy vélem 
azonban, hogy ez esetben sem lenne helyes korszakváltásról beszélni. 

Melyek voltak s miben álltak a háború utáni évtizedek tőkés világgazdasá- 
gi integrálódásának korábbi szakaszváltó csomópontjai, s ezekhez képest me- 
lyek a jelenlegi helyzet (valószínűleg egy újabb csomópont) megkülönböztető 
jegyei? Előre kell bocsátani, hogy valamennyi csomópont szorosan összefüggött 
egyfelől az Egyesült Államok tudatosan liberalizáló, integrációs politikájával, 
másfelől az amerikai gazdaság és gazdaságpolitika spontán folyamataival, il- 
letve egyoldalú belső fordulataival. Időben közeledve a mához, az integráció- 
nak sajátos módon ez utábbi mozgatója vált egyre jellemzőbbé, részben a 
szorosabb nemzetközi monetáris összefonódás, részben az állam gazdasági sze- 
repét visszaszorítani kívánó új, konzervatív gazdaságpolitikai irányzat erősö- 
dése következtében. 

Az első szakaszváltás volt leginkább egy tudatos politika eredménye, s mint 
ilyen, a hidegháború kiéleződésével is szorosan összefüggött. E csomópont 
a negyvenes évek végére tehető, s a háború utáni világgazdasági integráló- 
dás szervezeti, intézményi feltételeinek kiépülésével, az amerikai újjáépítési 
segélyek masszív beindulásával, a nyugat-európai bilateralizmus felszámolásá- 
val jellemezhető. 

Az ötvenes évek végéig tartó időszakban megindul a fejlett tőkés országok 
közötti összefonódás, ám ez még kezdetleges marad. A világgazdaság legfőbb 
összefűző, integráló tényezője az arany. A dollár olyan mértékben töltheti be 
világpénzfunkcióját, amilyenben az amerikai kincstár aranyra képes beváltani 
a külföldi hivatalos dollarkészleteket (aranydeviza-rendszer). Ennek megfe- 
lelően Nyugat-Európában és Japánban a belföldi pénzügyek megszilárdítása, 
stabilizálása s a nemzeti valuták dollárral szembeni konvertibilitásának elő- 
készítése állott elütérben. Az Egyesült Államokban is az infláció elleni harcnak, 
az aranydeviza-rendszer működesi feltételei megteremtésének volt elsőbbsége 
a gazdaságpolitikában. Mindez azonban összefért a gyors (a háború előttinél 
gyorsabb) gazdasági növekedéssel. mivel a fejlett tőkés országok többnyire 
jelentős extenzív munkaerő-tartalékkal rendelkeztek, és a gazdasági ciklus 
sem szinkronizálódott világméretekben. A strukturális fizetésimérleg-hiányokat 
viszont a hosszú lejáratú amerikai állami és magántőkemozgások, a know-how 
áramlása jórészt áthidalták. 

A második szakaszváltás az ötvenes és hatvanas évtizedek fordulójára esik. 
A háború utáni világgazdasági fejlődés második nagy jelentőségű csomópontját 
a fejlett tőkés középhatalmak és kis országok valutáinak dollárkonvertibilitá- 
sa fémjelezte. Ez a korábbi amerikai törekvések diadalát is jelentette, ám köz- 
ben erősödtek a dezintegráló erők is, jórészt az Egyesült Államok rovására. 
A hatvanas évek egyik, kétségkívül meghatározó irányzata az előző időszak 
külgazdasági nyitásának további erősödése volt. A nemzetközi folyó elszámolá- 
sok még inkább multilaterális jellegűvé váltak, különösen Nyugat-Európában, 

ahol a valuták átválthatósága a regionális multilaterializmust, a klíringkört 
váltotta fel. Folytatódott a kölcsönös , vámszerelés" a fejlett tőkés országok 
között, amitől a gazdasági növekedés újabb impulzusokat kapott. Fellendült 
a Nyugat-Európába irányuló amerikai működőtőke-export, erősödött a vezető 
amerikai és nyugat-európai feldolgozó ipari nagyvállalatok transznacionális 
orientációja, e vállalatok egyre inkább erőforrásaik optimális kihasználására 
(, w horldwid sourcing") törekedtek világméretekben. Éledezni kezdtek a háború 
előtti klasszikus nemzetközi kölcsöntőkepiacok is. Mindeme folyamatok ered- 
ményeképpen megnövekedett a nemzetközi pénzügyi szféra autonómiája — 
egyelőre minden fejlett tőkés kormánnyal szemben. 

Az aranydeviza-standardra és a rögzített paritások rendszerére épülő nem- 
zetközi valutarendszer a tőkemozgások kiterjedt szabadsága következtében 
máris sokkal inkább korlátozta a vezető tőkés gazdaságpolitikai döntési cent- 
rumok (kormányok) makroökonómiai mozgásterét, mint a Bretton Woods-i 
megállapodás, amely az aranydeviza-rendszer játékszabályait fektette le. E meg- 
állapodás ugyanis nem írta elő a tőkeműveletek liberalizálását. A nemzetközi 
tőkemozgások liberalizálása következtében a nemzeti gazdaságpolitikai esz- 
köztár egyik fontos elemének, a monetáris politikának mozgástere nagymér- 
tékben leszűkült: a pénzpolitika bármilyen irányú változtatása (kamatláb-vál- 
toztatás, a pénzforgalom gyorsítása vagy lassítása stb.) azonnali hatással volt 
a jegybanki monetáris tartalékokra ésivagy a külföldi rövid lejáratú magán- 
követelések szintjére, továbbá a valutaárfolyamra, a belföldi ár- és költség- 
színvonalra s végső soron az ország versenyképességére. Jóllehet a költségve- 
tési politika autonómiája — már csupán a belföldi államadósságoknak a bruttó 
nemzeti termékhez (GNP-hez) viszonyított kis súlya következtében is — a mo- 
netáris politikáénál lényegesen nagyobb volt, a kormányoknak az árstabilitás 
követelményeit jobban figyelembe kellett (volna) venniük, mint korábban bár- 
mikor. Csakhogy a nyitott világgazdaságban az országok immár nem csupán 
gazdaságukkal, hanem — a jóléti gazdaságpolitikai preferenciákon és a fegy- 
verkezésen is keresztül — a vállalati versenyszférától látszólag távol álló tár- 
sadalmi-politikai programokkal is versenyeztek. (Sőt, a kelet—nyugati viszony- 
latban jórészt éppen egy effajta verseny állott előtérben.) 

Az anticiklikus politikának és a jóléti államnak a legtöbb országban a költ- 
ségvetés volt a központi eleme: egyenesen következett ez a még eleven keynesi 
hagyományokból és vagy a háború után kialakult , szociális partnerség" kon- 
cepciókból. A kontinentális Nyugat-Európában és Japánban a költségvetési 
kiadások növekedését jórészt fedezték a gyarapodó gazdaságból befolyó emel- 
kedő bevételek; a marginális deficiteket finanszírozó belföldi államadósság — 
jóllehet országonként különböző mértékben — a GNP-hez képest alacsony szin- 
tű maradt. Növekvő versenyképességük és vagy a (döntően amerikai) magán- 
tőkék beáramlása következtében többletbe fordult a fizetési mérlegük és — az 
amerikai jegybank terhére mind több dollárt váltván be — többnyire gyara- 
podtak a monetáris aranytartalékaik is. Ennek következtében ugrásszerűen ki- 
bővült a nemzetközi, külgazdasági mozgásterük. 

Ezzel szemben viszonylagosan csökkent az Egyesült Államok gazdaságpoli- 
tikai mozgástere, mégpedig annak ellenére, hogy az ötvenes évek erőtlen 
anticiklikus politikájával szemben a Kennedy—Johnson-éra gazdaságpolitiká- 
ja neokeynesiánus fordulatot vett, s részben ennek köszönhetően dinamiku- 
san nőtt a gazdaság. A költségvetési kiadások — a vietnami beavatkozástól is 
serkentve — rohamosan emelkedtek. A vietnami hadikiadások 19688-ra már 
felborították a költségvetés és a fizetési mérleg egyensúlyát, a gazdaság stagflá- 
cióba fordult. Az aranydeviza-rendszer 1971-re visszavonhatatlanul csődöt mon- 
dott. A leszűkült gazdaságpolitikai és a külpolitikai mozgástér radikális meg- 
növekedése érdekében a Nixon-kormány , becsukta az aranyablakot": fel- 
mondta a külföldi jegybanki dollárkövetelések konvertibilitását a hivatalos 
amerikai aranytartalékokkal szemben, s expanzív monetáris politikára váltott. 

Röviddel ezután összeomlott a rögzített paritások nemzetközi rendszere is, 

s helyette a vezető valutáknak (elsősorban a dollárnak) egymásra ugyan át- 
váltható, de lebegő árfolyamú rendszere alakult ki. Ennek következtében 
a dollár jelentősen leértékelődött, s az amerikai export versenyelőnyökhöz 
jutott. 

Az újabb (immár harmadik) szakaszváltást előkészítő döntő változás abban 
állott, hogy az arany megszűnt a világgazdaság integrációs tényezőjének lenni, 
és ezt a funkciót a , trónfosztott", leértékelődött dollár — paradox módon — 
könnyedén átvette. Minden korábbinál nagyobb pénzügyi összefonódás jött 
létre a világgazdaság és az amerikai gazdaság között. A világpénzfunkciót 
nagyrészt kisajátító dollár végső fedezete ugyanis nem szűkíthető le az arany- 
tartalékokra, mivel a dollár mögött az ország egész gazdaságpotenciálja áll 
a befektetési lehetőségek széles körével. Már az aranydeviza-rendszer bukását 
megelőzően is gyorsan nőtt a nemzetközi likvid tőkemozgások (jórészt dollártő- 
kék) jelentősége. Kialakultak az Egyesült Államokon kívüli nemzetközi dollár- 
hitelpiacok (, eurodollár-piacok") is, amelyek erősítve közvetítik a világ felé az 
amerikai belső hitelpolitikai feltételek és a belföldi hitelmechanizmus változá- 
sait. Ez a folyamat 1971 után ugrásszerűen gyorsult: az eurodeviza-piac évi for- 
galma a vizsgált időpontban még csupán 30 milliárd dollár körül mozgott; közel 
másfél évtizeddel később, 1984-ben már 1250 milliárd dollárra volt becsülhető. 
Ez a hitelpénztömeg már jelentős részben képes a világgazdasági ciklus szinkro- 
nizálására vagy deszinkronizálására, a gazdasági növekedés pénzügyi-valutá- 
ris korlátainak világméretű puhítására vagy keményítésére, s ezáltal módot 
ad a világkereslet és az árstabilitás autonóm befolyásolására is. Az 1971— 
1973-as szakaszváltás, csomópont lényege tehát a memzetközi valutarendszer 
átalakulásában állott. 

Nem változtatott ezen az első olajárobbanás sem, ellenkezőleg! Gazdasági 
szempontból ugyanis a hetvenes évek elején végbement szakaszváltásban ko- 
rántsem a fejlődő országok radikális fellépése volt a meghatározó; piaci pozí- 
cióik az 1972—1973-as expanzív amerikai hitelpolitika és az alacsony hitel- 
kamatokkal ösztönzött világkonjunktúra következtében erősödtek meg hirte- 
len. A nemzetközi valutarendszer átalakulása tehát meghatározó jelentőségűvé 
vált Amerika és a világ energiapolitikai átállása számára is. A lényeg a bel- 
földi energiatartalékok, az , energiatőke" felértékelése volt. A hetvenes évek- 
ben a magas és emelkedő olajárszint aligha lett volna tartható a megnöveke- 
dett amerikai importolaj-kereslet és olajdeficit nélkül; s megfordítva, az olaj- 
deficit miatt is keletkező amerikai külkereskedelmimérleg-hiány, amely nagy- 
arányú tőkekiáramlással párosult, nem lett volna járható út az aranydeviza- 
rendszerben, mert a dollár összeomlását, Amerika likvid monetáris (arany-) 
tartalékainak teljes leépülését okozta volna. 

A világ többi olajimportőr-országa, így az OECD-ben tömörült olajimpórtáló 
fejlett tőkés országok számára az olajdeficitek leküzdése kétségkívül elsőrendű 
gazdaságpolitikai kérdéssé vált. Ezen országok átmenetileg teret vesztettek az 
olajexportáló fejlődő országokkal szemben. De cserearányaik alakulása a het- 
venes évek második felétől már jelentősebb mértékben fügött az amerikai 
energiapolitikai és belgazdasági fejleményektől, mint a gyengülő OPEC-kartell 
— egyre inkább külsőleg determinált — árdöntéseitől. A kőolaj nominál- 
árának 1983 óta tartó csökkenése — az első árcsökkenés 1974 óta! — nem csu- 
pári a világkereslet általános visszaesésével függött össze, hanem mindenekelőtt 
több OECD-állam, elsősorban az Egyesült Államok olajbehozatalának gyors 
ütemű csökkenésével, ami a belföldi árpolitikai változások következménye 
volt. Összehasonlításul: az első olajár-emelkedést követően 1974 és 1978 között 
az olajnak csupán a világpiaci reálára, , vásárlóereje" csökkent; nominálára 
viszont még kissé nőtt is, éppen az amerikai olajimport gyors emelkedése kö- 
vetkeztében. 

Az olajárrobbanások következtében felhalmozott fizetésimérleg-többletek a 
kis népességű olajexportőr-országokban még tovább fokozták a dollárstandard 
hatókörét. Az olajexportőr-országok követeléseinek nagy része — mivel a nem- 

zetközi olajkereskedelem elszámolási valutája a dollár — dollárban képződött, 
s jórészt dollárban is maradt, amennyiben az eurodollár-piacon és az amerikai 
pénz- és tőkepiacon, tehát a nemzetközi magánbankrendszernél fektették be. 
(Szaúd-Arábia nettó aktívái például 1984 végén 100 milliárd dollárra rúgtak.) 
Hatalmas eladósodási folyamat indult el az olajimportőr fejlett tőkés és a hi- 
telképes, de olajszegény fejlődő országokban egyaránt. A külföldi eladósodást 
a belföldi eladósodás gyors emelkedése kísérte csaknem mindenütt (lásd a 
2. sz. táblázatot). 


2. sz. táblázat 
Az államadósság aránya a folyó áras GDP (GNP)-ben 
(százalék) 

1973 1978 1983 
Egyesült Államok 42,5 43,2 458 
Japán 17,1 42,2 66,8 
NSZK 186 298 41,1 
Franciaország" 169 166 326 
Nagy-Britannia" 709 60,3 542 
Olaszország 60,6 684 843 


9 Csak a központi kormány adóssága 

90 Wagy-Britonnióban előbb o gyors infláció, majd ennek radikólis visszaszorítása és a költségvetési 
deficit csökkentése következtében az államadósság aránya a GDP-ben nem nőtt, honem csökkent. 
Ferrós: OECD Economic Outlook, 1983. december, 43. old. és 1984. december, 32. old. 


A világméretű eladósodási folyamat következtében az amerikai bankrend- 
szer nem csupán az olajtőkék legfontosabb közvetítője sett a hetvenes években, 
hanem — a fizetésímérleg-korlát megszűnése és a belföldi expanzív monetáris 
(hitel-) politika következtében — az olajszegény fejlődik egyik legfontosabb 
nettó finanszírozója is. Az Egyesült Államok 1945 és 1982 között felhalmozott 
külföldi követelései (bruttó aktívák) és a külföldnek az amerikai állammal és 
gazdasággal szemben fennálló követelései 834, illetve 666 milliárd dollárt tettek 
ki. Ezen értékekből 605, illetve 491 milliárd 1973 és 1982 között képződött, mi- 
közben az amerikai nettó pozíció 50 milliárd dollárról 168 milliárd dollárra nőtt. 
Ez mindennél jobban jelzi a pénzügyi összefonódás előretörését Amerika és 
a világ között. Azt is mutatja, hogy a hetvenes években volt a legerősebb — a 
Carter-kormány belföldi prioritásaiból adódóan — az Egyesült Államok keyne- 
siánus gazdaságpolitikájának hatása a világra. Ez a megállapításunk, a hitelek 
fő áramlási irányainak megfelelően, elsősorban a fejlődő és a szocialista or- 
szágokra vonatkozik; az e piacokra irányuló export ösztönzésének ugyanis a 
hitelverseny volt a fő eszköze. Hasonló folyamat játszódott le a fontosabb má- 
sodlagos (nyugat-európai és japán) tőkepiacok és a világ között is, miközben 
e tőkepiacok — mivel elsősorban nem hazai valutában, hanem dollárban 
forgatták a tőkét — maguk is mindinkább az amerikai monetáris politika 
árnyékába kerültek. Egyúttal e másodlagos tőkepiacoknak helyet adó országok 
gazdasági növekedése a cserearányromlás következtében a negatív reálkama- 
tok ellenére is lassul az 1958 és 1971 közötti világgazdasági szakaszhoz képest. 

Az 1980 óta folytatott, inflációellenes amerikai jegybanki politika ezért gya- 
korolhatott kemény megszorító hatást immár a világgazdaságnak a nemzetközi 
munkamegosztásban aktívan részt vevő valamennyi tagjára, Így az eladósodott 
európai kis szocialista országokra is. (Noha a nemzetközi munkamegosztás és 
kereskedelem önmagában is elképzelhetetlen fejlett hitelezés nélkül, a gazda- 
ságfejlesztés finanszírozásának szükségletei a világ legtöbb országát a nem- 
zetközi hitelpiacokkal szemben a strukturális adósok pozíciójába sodorták.) A 
Reagan-kormány sajátos, szélsőségesen egyoldalú gazdaságpolitikája" e deflá- 
ciós hatásokat még tovább erősítette, s a világot nemzetközi hitelválság szélére 


$ Részletesen lásd Becsky György: Változások az amerikait gazdaságpolitikában. Külgaz- 
daság, 1985. február, 

sodorta. A fejlődő országok teljes bruttó adósságállománya — a hetvenes évek 
gyors eladósodása következtében — már 1981 végén meghaladta a 700 milliárd 
dollárt. A nemzetközi hitelezést is szűkítő amerikai hitelmegszorító politika 
miatt megnövekedett kamatterhek, illetve a kamatterhek és az esedékes tör- 
lesztések átütemezése, illetve az átütemezés jelentős pótlólagos terhei következ- 
tében 1984 végére — a Világbank becslései szerint — az adóssághegy 900 mil- 
liárd dollárra nőtt, s idén további 70 milliárd dollárral emelkedik. 

A nemzetközi adósságprobléma kiéleződése következtében a fejlődő világ 
nagyobbik része a dekolonizáció óta nem tapasztalt közvetlen szoros függőség- 
be került a világ pénzügyi centrumaival, elsősorban az amerikai monetáris 
politikával szemben. Ez olyan új, lényegi változást jelent a közvetlen megelőző 
periódushoz képest is (lásd az 1971—1973-as csomópont már ismertetett jellem- 
zőit), hogy megalapozottan állíthatjuk, a nyolcvanas évek első felében a háború 
utáni négy évtized legújabb, immár negyedik szakaszváltó csomópontjához 
jutottunk. 


Gazdaságpolítikai tanulságok 


A nyolcvanas évek szakaszváltó csomópontjához vezető fejlemények, valamint 
az előzmények ismeretében összegezzük azokat a tanulságokat, amelyek isme- 
rete megkönnyítheti a napjainkra kialakult világgazdasági rendhez történő 
sikeres gazdaságpolitikai alkalmazkodást. A tanulságok a következőkben fog- 
Jalhatók össze. 


8 A különböző ,extern", gazdaságon kívüli vagy gazdasági sokkok növelik 
a világ gazdaságpolitikai függését a pénzügyi centrumoktól, elsősorban az ame- 
rikai monetáris politikától. Mindkét olajáremelési hullám megfelelő példával 
szolgált erre: ha alacsony, zérus vagy negatív reálkamatok uralkodnak az ame- 
rikai pénz- és tőkepiacon, az olajtőkék olcsó hitelkínálatot teremtenek a nem- 
zeti, valamint az eurotőke- és pénzpiacokon, s a hitelkínálatot az amerikai auto- 
nóm tőkekiáramlás még tovább fokozhatja. Az olajszámlák deflációs hatása 
ilyenkor enyhül. A restriktív amerikai politika ezzel szemben az amerikai tőke- 
import révén erősíti az olajszámlák deflációs hatását; az amerikai monetáris 
restrikció azonnal továbbgyűrűzik a világgazdaságban, s azt a hitelválság pe- 
remére is sodorhatja. Megjegyzendő még, hogy ilyenkor különösen erős az 
amerikai bankrendszernek és értékpapírpiacnak a menekülő tőkékre gyako- 
rolt vonzereje, szívó hatása is. 


0 A lebegő árfolyamrendszer sem csökkentette, sőt nagymértékben növelte 
a fejlett tőkés országok monetáris politikájának, így az árfolyam- és kamatpoli- 
tikájának függőségét a dollártól. A rögzített árfolyamrendszer idején, a valu- 
takonvertibilitás 1958. évi nyugat-európai bevezetését követően még , csak" a 
rögzített dollárárfolyam védelme hárult egyoldalúan az erős valutájú országok- 
ra (NSZK, Svájc, Hollandia, később Japán), az időnként megismétlődő egyoldalú 
valutafelértékelések formájában. (A rögzített dollárárfolyam szükséges, ha 
nem ís elégséges feltétele volt és maradt a különböző nyugat-európai regio- 
nális árfolyamrögzítési kísérleteknek — EMU, EMS — is.) 

A lebegés elterjedése után, expanzív amerikai monetáris politika esetén (lásd 
az 1973 utáni éveket) a lefelé lebegő, azaz a süllyedő dollárárfolyamot kellett 
ezen országoknak olykor tartósan is védelmezniük az importált infláció elhárí- 
tása érdekében. Ezzel szemben a megszorító amerikai monetáris politika deflá- 
ciós hatása nem vagy csak mérsékelten ellensúlyozható a belföldi kamatszint 
csökkentésével. A kamatcsökkentések következtében létrejövő masszív tőke- 
kiáramlás ugyanis a nemzeti valuta összeomlását idézhetné elő. Természetesen 
az amerikai monetáris politikától való közvetlen árfolyam- és kamatpolitikai 
függésnek előfeltétele a tőkemozgások teljes vagy nagymértékű liberalizálása 

az Egyesült Államok legfejlettebb kereskedelmi partnereinél. A függőséggel 
járó hátrányokat mindazonáltal részben ellensúlyozza az, hogy az integráló- 
dott nemzetközi pénzügyi rendszerben, nem utolsósorban a valutaárfolyamok 
lebegése következtében, megnőtt az áru- és szolgáltatástermelő vállalati (banki) 
szféra nemzetközi mozgékonysága, s az így kialakuló verseny nem feltétlenül 
rontja, sőt még erősítheti is néhány függő ország nemzetközi versenyképessé- 
gét, miként ezt az NSZK és Japán példája mutatja. 

8 A versenyképes exportszerkezet — ceteris paribus — csökkenti az ameri- 
kai centrumtól való gazdaságpolitikai függőség fokát. A világgazdaságban 
Amerika javára kialakult valutáris aszimmetria természetesen nem tüntette 
el a világ egyéb országainak fejlettségi szint szerinti rangsorát, amely — 
egyebek között — exportszerkezetük fejlettségében, diverzifikáltságában is 
tükröződik. (Sőt, néhány esetben — Japán, NSZK, Svájc — az áruexport 
struktúrája még fejlettebb is, mint az amerikaié.) Az erős áru- és szolgálta- 
tási exportstruktúrával rendelkező fejlett tőkés országok — de néhány fej- 
lődő (, küszöb") ország is — képesnek bizonyultak az olajdeficit leküzdésére. 
Ha expanzív volt az amerikai monetáris politika, akkor azért, mert bőséges 
volt a világ hitelellátása, s az exportot jelentősen bővíteni tudták az ame- 
rikai, a fejlődő és a szocialista piacokon. Ha pedig restriktív lett az amerikai 
monetáris politika, akkor azért, mert a magas dollárárfolyam következtében 
előretörhetnek az amerikai piacon. Noha ez növeli kereskedelempolitikai 
függőségüket Amerikától, a versenyképes exportőr országokban a belföldi ke- 
reslet mérsékelt bővítésének korlátai puhábbak lesznek, szemben a kedvezőt- 
len exportszerkezetű, eladósodott fejlett és fejlődő országok népes táborával. 
A versenyképes országok ugyanis jelentős devizatartalékokat halmoztak fel, 
és így nagyobb tere van a tőkekiáramlásnak egy, az amerikainál alacsonyabb 
belföldi kamatszint esetén. (Erre a legismertebb Japán példája.) 


8 Az Egyesült Államoknak kedvező nemzetközi monetáris aszimmetria fél- 
oldalassá tette a világ minden más, kereskedő országának gazdaságpolitikai 
(konjunktúrapolitikai) mozgásterét. Expanzív amerikai monetáris politika ese- 
tén még fennáll a választás lehetősége, hogy — az , olcsó" nemzetközi eladó- 
sodás könnyebbnek vélt útját követve — a belföldi keresletösztönző, több- 
nyire inílációs, struktúrát konzerváló politikát folytassanak, avagy autonóm 
inflációellenes, keresletkorlátozó, struktúramegújító, exportösztönző s a nettó 
monetáris tartalékokat többé-kevésbé kímélő vagy éppen gyarapító politfíkát 
kövessenek. (Ilyenkor a választást lényegében még ma is a belföldi gazdasági 
és politikai erőviszonyok, preferenciák döntik el.) Restriktív, hitelkorlátozó 
amerikai monetáris politika esetén viszont még az erős, versenyképes export- 
struktúrájú fejlett tőkés országok vagy a gazdag olajexportőrök választási le- 
hetőségei is leszűkülnek, kivéve, ha a monetáris restrikció, az inflációellenes 
küzdelem, a külkereskedelmi deficit felszámolása nem esik már eleve egybe 
a nemzeti gazdaságpolitikai célkitűzésekkel (erre láthattunk példát Japán, az 
NSZK és Svájc esetében). A krónikusan eladósodott, kedvezőtlen exportszer- 
kezetű országokra azonban ilyenkor többnyire az aranystandard korára emlé- 
keztető brutális keresletmegszorítás vár, sokszor a lakosság széles rétegei 
életszínvonalának lökésszerű romlásával, az exportkényszerrel együttjáró ala- 
csony hatékonysággal, amelyre rákényszerülnek a deficitek felszámolása vagy 
legalábbis csökkentése érdekében. 

0 A fejlődő államok adósságválsága meghosszabbította az alkalmazkodás 
időtartamát több olyan fejlett és közepesen fejlett nyugat-európai tőkés ország 
számára, amelyek — a korábbi időszakokból megőrzött jelentős monetáris 

Nartatáisaitéra támaszkodva és a nyugati szövetségi rendszerben betöltött szere- 
üknél fogyva — mindeddig nem vagy nem kielégítő mértékben stabilizálták 
gazdaságukat. Ezek az országok ugyanis relatíve megjavult adósságkockáza- 
túnak minősülnek jelenleg a nemzetközi magánhitelpiacokon, és ez gyengíti 
gazdaságpolitikai korlátaikat. Hasonló jelenségeknek lehetünk tanúi az európai 
kis szocialista országok többségének esetében is. Az éleződő világpiaci verseny 

miatt azonban ezen országok is súlyosbodó gazdaságpolitikai dilemmák elé 
kerülhetnek, ha az infílációs rátákat nem csökkentik a versenytársak szint- 
jére, éssvagy ha nem korszerűsítik áru- és szolgáltatásexportjukat. 

8 Valamennyi fejlett tőkés országban magasabb lett a munkanélküliség 
szintje a korábbi időszakhoz képest, és bár jelentős strukturális torzulásokkal, 
de jórészt megszűnt a munkaerőhiány. A munkanélküliség csökkentésének útja 
viszont már csupán azért is a strukturális korszerűsödésre , korlátozódik", mert 
a háború utáni gazdaságpolitika játéktere a legtöbb fejlett tőkés országban 
leszűkült. A korábbi gazdasági növekedés lelassulása vagy megtorpanása és 
a jóléti állam növekvő kiadásai következtében az államadósság aránya a 
bruttó nemzeti termékben az elmúlt évtizedben csaknem minden fejlett tőkés 
országban emelkedett, ami az infláció növekedésének is egyik jelentős forrása 
volt. Ily módon egy keynesi típusú, tisztán keresletösztönző politika (a költség- 
vetési deficit finanszírozása, alacsony kamatszint) tartalékai minden országban. 
még az Egyesült Államokban is jórészt kimerültek. 

Lényeges azonban a különbség Amerika és a világ többi országa között. 
Az Egyesült Államok saját nemzeti valutájában keletkező bel- és külföldi 
államadósságok gyors ütemű felhalmozásának árán újszerű s ma még kiszámít- 
hatatlan hatású kínálat- és keresletösztönző (a növekvő fegyverkezési kiadások- 
kal is megterhelt) költségvetési deficitfinanaszírozást folytathat (miközben az 
infláció elleni harc a monetáris politikára hárul). A többi ország azonban 
éppen az amerikai monetáris politika következtében, a nemzeti valutát meg- 
védendően nem csupán a hagyományos keynesi, hanem az új típusú, kínálat- 
ösztönző, adócsökkentő aktív költségvetési deficitfinanszírozását sem igen 
folytathatja a gazdaság élénkítése céljából. Számukra tehát jórészt csak a 
— szigorú hitel- és költségvetési politika közepette végbemenő — struktu- 
rális megújulás keskeny ösvénye marad nyitva az elkövetkező években. 


Becsky György 


Csikós András: Rónasóg 

A memoárirodalom Magyarországon 


Kerekasztal-beszélgetés a szerkesztőségben 


Ha az elmúlt évek könyvkiadásainak sikerműfojoiról kellene összeállítást készíteni, akkor 
az előkelő helyek egyikére kétségkívül a memoórirodalom pályázhatna. 

j A memoárirodalom fellendüléséről a hetvenes évek közepétől beszélhetünk. A kü- 
lönböző visszaemlékezések, naplók a könyvkiadók sikerkönyveinek listáját gyarapítják. 
Vajon mi lehet az oka ennek az előretörésnek? Kik és kiknek írnak visszoemlékezéseket 
napjainkban Magyarországon? Milyen lehetőségei voltak és vannak mao hazánkban g me- 
modrirodalomnak? Miért volt nálunk a második világháború után több évtizedes fózis- 
késés e műfaj megjelentetésében? 

Tucatnyi kérdést tehet fel az olvasó, a kiadói szakember, a művelődéspolitikus a me- 
moárirodalommal kapcsolatban. 

A Társadalmi Szemle szerkesztősége úgy vélte, jogos igényekre figyel föl, ha lehe- 
tőséget teremt, hogy a memoóárok kiadásával , nagyban" foglalkozó hozai könyvkiadók 
szakemberei kerekasztal-beszélgetésen cseréljenek véleményt a témáról. A beszélgeté- 
sen Eszes Máté főszerkesztő a Zrinyi Könyv. és Lapkiadót, Hegedős Márta főszerkesztő 
a Magvető Könyvkiadót, Sólyom Gáborné főszerkesztő a Gondolat Könyvkiadót, Stemler 
Gyula főszerkesztő a Kossuth Könyvkiadót képviselte. A beszélgetést Szakály Sándor, a 
Hadtörténeti Intézet és Múzeum tudományos munkatársa vezette. 


Szakály Sándor: Milyennek ítélik meg ma Magyarországon a me- 
moárirodalom helyzetét, mi a véleményük, milyen igényeket elégít 
ki ez a típusú irodalom? 


Sólyom Gáborné: Köztudott, hogy ma a történelem iránt egyre nagyobb ér- 
deklődés nyilvánul meg Magyarországon. Ezt az érdeklődést elégíti ki részben 
a memoárirodalom, természetesen tele szubjektivitással. Sok olyan ember 
van, aki nem hajlandó elolvasni egy monográfiát vagy egy nagyobb szintézist, 
a memoárok segítségével azonban szívesen ismerkedik meg a korral. 

A Gondolat Kiadó évente 4—5 politikai művet jelentet meg. Ezekből általában 
kettő memoár. Az utóbbi időben egyébként megszaporodtak a magyar memoá- 
rok, aminek az okát abban látom, hogy ma már kissé nyitottabban kezeljük 
ezt a kérdést, mint tizenöt-húsz évvel ezelőtt. Olyan személyektől is megjelen- 
tetünk ma visszaemlékezéseket, akiktől annak idején semmit nem hoztunk 
volna. 

Az első, nálunk megjelent és sikeres memoárok közé tartozott Domokos Jó- 
zsefnek, az illegális kommunisták védőügyvédjének a visszaemlékezése, amely 
Emlékezik egy kommunista védőügyvéd címen jelent meg. Ez akkoriban na- 
gyon érdekes, úttörő vállalkozás volt. 

Felmerült azonban az a gondolat is, hogy újra ki kellene adni az 1946 és 
1949 között megjelent memoárok egy részét, amelyek többsége akkor kis pél- 
dányszámban látott napvilágot, és ma már alig hozzáférhető. Gondolok itt pél- 

dául Nagy Vilmos Végzetes esztendők című kötetére, de lehetne még más köte- 
teket is megemlíteni. 

Tovább kell kutatni azok után a munkák után, amelyek iránt nagy az ér- 
deklődés, és fontos tényekkel, adatokkal szolgálhatnak számunkra. Sürgető ez 
a feladat azért is, mert egyre kevesebben vannak azok, akik maguk tudnak 
jelentkezni memoárjaikkal. Sajnos eltűnik egy olyan generáció, amelynek tag- 
jai a húszas évektől az ötvenes évekig a politikai, művészeti, irodalmi élet ki- 
válóságai voltak. 

A fellelhető memoárok megmentése érdekében szakembereket bízunk meg, 
hogy a Széchényi Könyvtár kézirattárában, különböző levéltárakban naplókat, 
emlékiratokat kutassanak fel. Számos esetben nem a megírás módját, esetleg 
színvonalát tartjuk döntő fontosságúnak, hanem azt, hogy mennyi új ismere- 
tet, adatot szolgáltat. 

Mivel a napjainkban megjelent memoárok többsége a Horthy-korszakkal 
foglalkozik, véleményem szerint ezek egy része — már tematikai oldalról is 
— kissé egysíkúvá vált. Lehet, hogy az első könyvsikerek ösztönözték a kiadó- 
kat erre az útra, ennek ellenére úgy látom, itt alaposabb válogatásra volna 
szükség. 


Hegedős Mária: A kiadók együttes munkálkodása révén a memoárok publi- 
kálása igen sokszínű ma már.S itt elsősorban az elmúlt évtizedben megjelente- 
tett kötetekről beszélünk. Magam, mint , magvetős", elsődlegesen a Tények 
és tanúk című sorozatról szeretnék szólni. (1975-ben indítottuk, s eddig több 
mint 80 kötete jelent meg.) 

Az első perctől kezdve arra törekedtünk, hogy ne csak politikusok, törté- 
nelmi személyiségek szólaljanak meg ebben a sorozatban, hanem olyanok is, 
akik különböző összefüggésben tanúi a kornak, és valamilyen módon ténye- 
ket tudnak felsorakoztatni. 

Akiket általában az úgynevezett politikai memoárirodalom íróiként tartanak 
számon, azok a munkásmozgalom történetéhez szóltak hozzá munkáikkal: gon- 
dolok itt Marosán Györgyre, Fehér Lajosra, Vas Zoltánra, Kállai Gyuldára. Mel- 
lettük jelen voltak és vannak olyanok is, akik kifejezetten a művészeti, az iro- 
dalmi élet aspektusából tudnak érdekeset, színeset mondani. Itt elsősorban 
Füst Milán Naplójára vagy a nem rég megjelent Bálint Endre-kötetre utalok. 
de említhetném az idei könyvét egyik sikeres vállalkozását, Tóth Eszter kitűnő 
munkáját édesapjáról: Tóth Árpádról és általában a Tóth-családról. 

Úgy véljük, a lehetőségekhez mérten teljességre törekvően és addig kel! visz- 
szanyúlnunk a történelembe, ameddig a ma embere számára újat, fontosat, ér- 
dekeset nyújthatunk. S ez nemcsak a Horthy-korszak lehet, hanem adott eset- 
ben Táncsics Mihály vagy Jókai Mór visszaemlékezése is. Vagy a névtelenek, 
a ,kisemberek" élményei, akik , alulnézetből" —- már-már szociológiai hiteles- 
séggel — rajzolják meg korukat, életüket: például Kováts Istvánnak, a kömű- 
vesmesterré lett , szegény pórfiú"-nak az önéletrajza a 19. század közepéről vagy 
Dombi Kiss Imrének, a tanyasi parasztfiúnak a , pokoljárása" az első világhá- 
ború alatt és után. 

Arról már esett szó, hogy a történelem az érdeklődés homlokterébe került. 
Ma már közhelynek számít, ha azt mondjuk: a történelem közügy. Ugy vélem 
azonban, csak most érkeztünk el oda, ahhoz az egészséges szemlélethez, amely- 
nek révén olyan értelemben válik közkinccsé a történelmi rég- és közelmúlt. 
hogy az már nemcsak a szaktudomány, a történetírás ügye. hanem minden 
gondolkodó emberé is, valamennyiünké. Ma már nemcsak arról van szó, hogy 
adatokat, évfordulókat tartunk számon és szinte vizsgaszerűen felmondjuk azo- 
kat, hanem arról is. hogy olyan közszellem kezd kialakulni. amelyben termé- 
szetesen igényeljük, hogy véleményünk is legyen a múltunkról, hogy ismere- 
teket és élményeket szerezzünk róla, és személyes részeseivé is váljunk e múlt- 
nak. Ezt a személyes élményt az olvasó — a történelmi tárgyú szépirodalmi 
alkotások mellett — elsősorban a memoárirodalomból merítheti. 

Eszes Máté: Én úgy gondolom — ezt talán itt valamennyien elmondhatjuk —, 
hogy nem egy kor divatja, hogy ekkora dömpingje van most a memoároknak, 
hogy az elmúlt tíz—tizenöt évben emlékiratok garmadája jelent meg. Inkább 
arról van itt szó, anogy Balogh Edgár nagyon találóan megfogalmazta: ezek 
a művek egy búcsúzó nemzedék gyónását közvetítik az olvasó felé. 

A dokumentumok, a tudományos feldolgozások számos esetben elég száraz 
olvasmányok. Mondhat tehát a dokumentumkötet nagyon sokat és rendkí- 
vül fontos dolgokat a múltról, de ahhoz, hogy az olvasónak személyes élményé- 
vé váljon egy történelmi esemény, ahhoz kellenek a személyes tanúvallomá- 
sok. Kellenek még akkor is, ha mindnyájan jól tudjuk, hogy az elmúlt években 
a műfaj a kritika kereszttüzében állt. 

Már az előbb szó esett arról. hogy milyen olvasói igényt elégítenek ki ezek 
a memoárok. A másik oldalról, a szerzők oldaláról is nézzük meg ezt a kér- 
dést. Ez azért lényeges, mert ezek a munkák a múltnak olyan hordalékát is elő- 
hozzák, amely valóságos történelmi szemléletünket nem éppen jó irányban be- 
folyásolja. És tény az is, hogy számos memoár legendákat konzervál, netán 
szül is. 

Szinte minden réteg, minden foglalkozási ág képviselőit megtaláljuk a me- 
moárok szerzői között. Nagyon fontos dolognak tartom én is, hogy nemcsak 
egy-egy korszak úgynevezett nagyemberei írtak memoárt, hanem olyanok is, 
akik életük során vagy egy korszakban lényeges és döntő információkhoz 
jutottak. I 


Stemler Gyula: Érdemes választ keresni arra, hogy tulajdonképpen mikor is 
lendült fel az elmúlt hetven—nyolcvan évben az emlékirat-irodalom Magyaror- 
szágon, illetve határainkon túl? Ha alaposan körbejárjuk ezt a kérdést, azt ta- 
pasztaljuk, hogy többnyire sorsfordító események — világháborúk, forradal- 
mak, ellenforradalmak — után. Például az 1918—1919-es, majd az 1945-ös for- 
dulókat követő időszakra gondolok. Az 1956-os ellenforradalom után ez a ten- 
dencia itthon kevésbé, illetve alig volt érzékelhető. 

A hatvanas évek azok, amikor nálunk az emlékirat-irodalom fellendüléséről 
beszélhetünk. Nem azért, mert ezekben az években valami nagy, sorsfordító 
esemény következett volna be az ország életében, hanem sokkal inkább azért, 
mert — én legalábbis az okot elsősorban ebben látom — a korábbi marxista 
történetírás megszabadult azoktól a korlátoktól, amelyek az ötvenes években 
vagy épp a negyvenes évek vége felé jellemezték. A történeti kutatás olyan 
témák felé orientálódott, amelyeket korábban nagyon leegyszerűsítve, dogma- 
tikusan közelítettek meg, illetőleg hozzáférhetővé váltak az alapvető források, 
amelyek magukkal hozták a segédforrásokként hasznosítható visszaemlékezé- 
seket. 

Megkezdődött egyfajta történészi munka — szemtanúk, résztvevők beszél- 
tetése —, amelynek melléktermékeként az emlékiratok is megszülettek. Ezeket 
elsődlegesen felkérésre írták, de maguk a szerzők is úgy látták: eljött az ideje 
annak, hogy személyesen szóljanak, adják közre emlékeiket. 


Azt gondolom, hogy ez az egyik oka annak, hogy lényegében a hetvenes évek- 
re a magyarországi memoárirodalom elérte a , világszínvonalat". 

Ha azt nézzük. hogy milyen igényeket elégítenek ki ezek a munkák, hol 
helyezhetők el. akkor nagyon fontos, hogy a kutató, a történész mellett az ol- 
vasót is figvelembe vegyük. Minden olvasó, aki résztvevője volt egy adott ese- 
ménynek. időszaknak, amiről az emlékirat szól, nyilvánvaló, hogy megélte a 
történelmet. Az emlékirat a szerző által megélt történelem. Ebben a helyzet- 
ben nekem, az olvasónak, aki kortárs voltam, lehetőségem van egyetérteni, 
vagy éppen vitázni, hiszen ismeretanyagom, forrásbázisom hasonló, esetleg 
azonos. Ugyanez nem mondható el a történelmi feldolgozások esetében, hiszen 
az olvasó nem jár levéltárba, s nincsen tudományos analízishez és szintézis- 
hez szükséges képzettsége, képessége és rutinja. 

Egyúttal az emlékiratnak, amely irodalmi szempontból ismeretterjesztő mű- 

faj, olykor forrás is, igen nagy véleményformáló szerepe van. Ezért is tar- 
tom fontosnak és hangsúlyoznám, elsősorban azok számára, akik nem érték meg 
az adott kort, hogy a memoár nem alapvető forrás! Természetesen kiegészítő 
forrásként mindenképp számításba vehető, hiszen a kor hangulatát, levegőjét, 
tulajdonképpeni ellentmondásosságát jól tükrözheti. A visszaemlékezés szer- 
zője saját tevékenységét, múltját magyarázza, bizonyos értelemben perben áll 
a korral, azzal a másik szereplővel, akivel szemben kifejti álláspontját. 


Eszes Máté: Ha már a műfaj kérdése szóba került, annak jellemzőit kutatva 
elmondható, hogy a memoár a tudományos és a szépirodalom határmezsgyéjén 
áll. Felhasználja mindkét műfaj valóságábrázoló módszerét, amely a memoár- 
irodalom hasznára válik. 


Szakály Sándor: Milyen forrásértékűek a memoárok? Mennyiben 
teremtenek, illetve mennyiben oszlatnak el legendákat? Vegyük 
például Nagy Vilmos, illetve Kádár Gyula könyvét. Ismereteim 
szerint mindkettő elég sok, a tényektől eltérő megállapítást tar- 
talmaz. Gondolok itt például a , sváb tábornoki kar"-elmélet meg- 
fogalmazására, illetve továbbéltetésére, amelyet több esetben a tör- 
ténettudomány is átvett. Az még érthető, hogy ez a megfogalmazás 
Nagy Vilmos 1947-ben megjelent könyvében, főleg politikai okokból 
megtalálható. Kádár Gyula esetében ez már kérdéses. Joggal me- 
rült fel: Nagy Vilmos a háború után harminc évvel később is így 
írta volna-e meg a könyvét? 


Sólyom Gáborné: Nagy Vilmos folytatta visszaemlékezésének írását, egészen 
a haláláig. Ezt az emlékiratot mi (a Gondolat Kiadó) ki is adjuk. Ránki György, 
a korszak ismert kutatója hívta fel rá a figyelmünket, és készített hozzá 
előszót. : 

Stemler Gyula: A kiadóra bizonyos kötelezettség hárul, amikor egy naplót 
vagy egy visszaemlékezést közzétesz. Egyértelműen jelezni kellene, hogy mi- 
lyen a mű forrásértéke, melyek a szerző egykori, illetve későbbi megítélései. 
Sajnos, mint példát említhetem a Kossuth Kiadó egyébként sikeres Shvoy- 
naplóját, amely mégis olyan , hibrid", amelyben az olvasó számára összekeve- 
redtek a megélt események egyidejű és jóval később született értékelései. 

Azt hiszem, a memoárirodalom fogadtatása körül is vannak problémák. 
Nyilvánvaló, hogy ha egy történész vesz kezébe egy memoárt, naplót, dokumen- 
tumot, akkor ő pontosan látja, hogy milyen annak a forrásértéke, miként 
használható. Az olvasó ezt nem tudhatja, nem érzi. Igaz, napjainkra már nagy- 
számú történettudományi munka jelent meg, és kezdenek kialakulni azok a 
koordináták, amelyek segítségével az olvasó is lemérheti egy munka értékét. 


Hegedős Mária: Gyakran használjuk a tényirodalom megnevezést. Ez a tény- 
irodalom viszont nemcsak naplókat, memoárokat jelent, hanem mindent — 
például útirajzot, szociográfiát, irodalmi riportot, dokumentumregényt is —, 
ami a valóságról részben direkt módon és nem fiktív áttétellel közöl valamit. 
Hozzáteszem, hogy az irdalmi, a szépirodalmi művek a maguk módján szin- 
tén forrásértékűek lehetnek a történész számára, mert nyilvánvaló, hogy Tolsz- 
toj Háború és békéje vagy Móricz Zsigmond Erdély-trilógiája is sok hasznos 
tapasztalatot jelentett-jelenthet a történetíróknak. De hozhatunk időben hoz- 
zánk közelebb álló példákat is. Mint Illyés Gyula erősen önéletrajzi ihletésű 
két esszéregénvét (Hunok Párizsban, Beatrice apródjai), amelyek részben a pá- 
riízsi magyar emigráció, illetve a Tanácsköztársaság leverését követő időszak 
nagy értékű forrásaiként is minősíthetők. Persze csak akkor, ha a , forrás" fo- 
galmát nem csupán eseménytörténeti adalékokként fogjuk fel, hanem eszme-: 
történeti és egy kor légkörét megidéző értelemiben is. Hasonló módon remekmű 

Vas István memoársorozata (Nehéz szerelem), amely arra is figyelmeztet, hogy 
az egyes korok között áltvezető szálak is vannak, s hogy korról korra változnak 
azok a tényezők, amelyek a dolgokat megítélő szemléletet alakítják. 


Ami pedig a memoárok megítélését illeti: ma már túl vagyunk a kezdeti za- 
varokon, s a visszaemlékezést az olvasók is úgy tekintik, mint személyes be- 
számolót. És aki tisztességesen emlékezik, nem hiheti magát tévedhetetlen- 
nek. Az emlékezők azt vetik papírra, amit megéltek, bejárják azt a , teret", 
amelyen mozogtak-mozoghattak és amelynek koordinátái közül láthatták- 
érzékelhették a valóságot. Tehát a memoár forrásértékű; csak másként 
méretik meg az olvasó és másként a történész számára. 


Szakály Sándor: A memoárok forrásértékének kérdését többek kö- 
zött azért is tartom fontosnak, mert a publicisztika és az irodalom 
számos esetben kritika nélkül használja fel megállapításait. Talán 
az egyik legjobb példa erre Kádár Gyula könyve, amely alapján 
sokan írtak már azóta magyar , történelmet". Átvesznek olyan 
hibákat, sajnos nemcsak kisebb tévedéseket, amelyeket egyes me- 
moárszerzők feltehetőleg véletlenül ejtettek. Így aztán az emlékira- 
tok nem csupán egy kor megismeréséhez segíthetnek hozzá, hanem 
annak félreismerését is előidézhetik. 


Hegedős Mária: A múltat megismerni nemcsak a memoárirodalom alapján le- 
het, hanem lehet és kell művelődéstörténeti, kultúrtörténeti kiadványok révén 
is, olyan történelmi személyiségek megszólaltatásával, gondolkodásmódjának, 
nézeteinek bemutatásával, akik, illetve amelyek meghatározói voltak egy kor- 
szaknak. Gondoljunk a kiadók különböző sorozataira és számos egyedi kiadvá- 
nyára. De semmiképpen se feledjük — bár most nem erről van szó —, hogy 
a tudatformálás legerőteljesebb alakítója maga ta szűken értelmezett szépiro- 
dalom. Emlékezzünk például Cseres Tibor néhány regényének visszhangjára 
(Hideg napok, Parázna szobrok, Foksányi szoros). 


sólyom Gáborné: Nem lehet egyértelmű választ adni a kérdésre, mert min- 
den könyv másképpen formálja a tudatot. Megítélésem szerint minden könyv 
magáért felel, sorsát magában hordja. Legfeljebb azt lehet vizsgálni, hogy 
összességében nem tolódik-e el valamelyik irányba a memoárirodalom, s itt 
van a kiadók nagy, közös felelőssége. 


Eszes Máté: Az emlékiratokban a történelem és az ember viszonyának, kap- 
csolatának olyan sok izgalmas vetületét találjuk meg, amellyel kiegészíthetjük 
egy korszakról szerzett eddigi ismereteinket, képzeteinket, összegyűlt tapasz- 
talatainkat. Akinek nincs személyes élménye, mondjuk, a második világhábo- 
rúról, az vagy az iskolai történelemórákon, vagy történeti munkákból, szép- 
irodalmi alkotásokból ismerheti meg az eseményeket. A szaktudományos mun- 
kákban, a történeti irodalomban azonban nem tárul fel az, amit emberi motí- 
vumnak nevezhetünk. Mondok egy példát. Egy visszaemlékezés írója elmeséli, 
hogy megkapta a SAS-behívót. Ez egy emlékiratban lehet illusztráció, ott a 
behívó fotója. De ha a szerző leírja azt, hogy mit élt át, miközben a postás 
kezéből átvette a behívót, mégis emberi érzelmekkel telítődik a memoár. Ezek 
az érzelmek, mély emberi rezonanciák nyilván jellemzőek a korra, a kor 
emberére, és megerősítik az eredeti dokumentumok hatását. 


Stemler Gyula: A memoárirodalom hozzájárul a történelmi tudat alakításá- 
hoz, de megítélésem szerint nem szabad eltúlozni a jelenttőségét. Nyilvánvaló. 
hogy más munkák, egy alapos tanulmány, egy jól megírt monográfia eseten- 
ként sokkal nagyobb hatást ér el. 

Szakály Sándor: És valóban hat? 


Stemler Gyula: Hogy mennyire hasznosulnak ezek a kiadványok, amikor 
egy kitűnő szakmunka 1500—2000 példányban jelenik meg és csak egy szűk 
olvasóréteghez jut el, az valóban kérdéses. 

Egy memoár akkor tölt be — lehetőségeinél és funkciójánál is — nagyobb 
szerepet, ha olyan időszakról szól, amelyről nincs megfelelő irodalom, s az ol- 
vasóközönségnek sincsenek széles körű ismeretei. Példát pozitív és negatív elő- 
jellel is lehetne felhozni. Maradjunk történetesen egy pozitív példánál, egy 
olyan könyvnél, amelyet nem mi (a Kossuth) adtunk ki. A Magvető Kiadónál 
jelent meg Marosán György visszaemlékezése, amely ráirányította a figyelmet 
arra, hogy már 1890-től létezett (és szükségszerűen létezett) Magyarországon a 
szociáldemokrata mozgalom, amely nemcsak 1918—-1919-ben, de a két világ- 
háború között is, sőt 1944 után is jelentős szerepet játszott a magyar munkás- 
mozgalomban. Ez a könyv mutatott rá a magyarországi szociáldemokrata moz- 
galom története kutatásának szükségességére, hiszen e kérdésben olyan ha- 
talmas űr tátongott és tátong részben még ma is, melyet csak több, jól megírt 
alapos monográfiával lehet kitölteni. 

Érdekes módon akadnak olyan példák, amikor a történelem negatív szerep- 
lőinek a memoárjai irányítják rá a figyelmet egy-egy lényeges kérdésre. A 
Kossuth Kiadó által az 1960-as években megjelentett könyvekre — Prónay Pál 
visszaemlékezése, Zadravetz István titkos naplója — gondolok. Ezeknek a kö- 
teteknek olyan hatása volt az olvasókra, hogy azok a kiadványok, amelyek 
utánuk jelentek meg — például Horthy Miklós, Bethlen István titkos iratai —, 
sikerkönyvekké váltak. Dokumentumkötetek lettek sikerkönyvvé, mert a me- 
moárok ráirányították a figyelmet az adott korszakra. 


Hegedős Mária: Mindez azt is mutatja, hogy a memoárok felfutásában nem- 
csak arról van szó, hogy a történettudományi kutatások nyitottabbá váltak és 
nagyobb összefüggésrendszerben mozognak. A memoárirodalomnak, a törté- 
nelemmel foglalkozó vagy épp a közelmúlt történelmét feldolgozó filmeknek, 
szépirodalmi alkotásoknak is komoly felhajtó ereje volt és van. Ez az erő hat 
a történeti kutatásokra, meggyorsítja, elősegíti azokat: s persze ez fordítva is 
érvényesülí(het). 


Szakály Sándor: Azt hiszem ez a kölcsönösen ösztönző erő mind 
a művészeti ágak, mind a történettudomány számára előnyökkel 
jár. Mégis hadd utaljak bizonyos problémákra. A történész a maga 
eszközeivel, módszereivel hosszú évtizedek alatt próbál bizonyos 
eredményeket produkálni, a film, az irodalom viszont jóval rövidebb 
idő alatt fogalmazhatja meg véleményét az adott korról, probléráú- 
ról. Ha az elkészült mű nem fedi a történelmi valóságot, a művész 
mindig közölheti, én nem történelemtudományt műveltem, én fil- 
met csináltam. Teheti ugyanezt az író. A történész felelőssége ennél 
nagyobb. Évekig hajlandó — ha lelkiismeretes — apró adatok után 
nyomozni, nehogy azok utólagos felbukkanása megváltoztassa az 
általa megrajzolt képet. Mindezt annak a tudatában mondom, hogy 
képtelenség a tudomány, a művészet lényege és funkciója közé : 
egyenlőségjelet tenni vagy azokat összekeverni. 

Mindenesetre tény, hogy az irodalom, a filmművészet a maga esz- 
közeivel nagy segítséget nyújtott a történetírásnak, hiszen ezek 
a művészeti ágak előbb nyúltak nyilvánosan úgynevezett tabuté- 
mákhoz, mint a történettudomány. Az már kérdéses, hogy melyik 
a szerencsésebb, melyik a hasznosabb. Ugyanis továbbra is az a vé- 
leményem, hogy történelmi tudatunkat elsődlegesen és közvetlenül 
nem a történeti szakmunkák alakítják, ezért a történeti témákat 

feldolgozó művészeknek a művészi elképzeléseik mellett hasznos 
a történeti hűségre is gondolniuk, és az ő felelősségüket sem szabad 
bagatellizálni. 

Ehhez a történeti hűséghez kapcsolódna a következő kérdésem 
is, Mint a memoárok, naplók olvasója úgy látom, hogy számos 
hazai, illetve külföldi munka is elő- vagy utószó, az olvasót segítő 
apparátus nélkül jelenik meg, pedig többfelől is igényelnék e , ki- 
egészítéseket". Mi ennek az oka? 


Sólyom Gáborné: Nem nyilatkozhatok minden memoárról, de tudom, hogy 
a Gondolatnál majdnem mindegyiknek van elő- vagy utószava. 


Szakály Sándor: Szerintem kevésnek van! Épp azért vetettem fel 
ezt a kérdést, mert mint olvasó hiányolom ezeket az elő- és utószó- 
kat, egyes esetekben a földrajzi névmutatókat. A névmutatókat 
már azért is hasznosnak tartanám, főleg rövid , életrajzokkal"? ki- 
egészítve, mert az olvasók közül sokan nemigen tudják elhelyezni 
az egyes személyeket az adott korban. 


Sólyom Gáborné: Ez az úgynevezett annotált névmutató, amikor nemcsak 
a név szerepel, hanem egy kis ismertetés is. Véleményem szerint annak lenne 
több értelme, ha az előforduló fontosabb személyekről lábjegyzetben vagy a 
kötet végén valóban adnánk rövid életrajzot. De az arányokra vigyázni kell! 
Ha ugyanúgy túl nagy apparátussal látjuk el a visszaemlékezést, mint az 
egyéb történeti munkákat, akkor elvész a memoár. Ami az elő- és utószót ille- 
ti, nekem az a véleményem, hogy szükség van ezekre, de létezik olyan nézet is, 
amely szerint felnőttnek kell tekinteni az olvasóközönséget. 


Hegedős Mária: Egyetértek az elmondottakkal, de úgy érzem, hozzá kell 
szólnom, mert a Magvető Kiadó többnyire nem ad elő- és utószót, s ritkán ké- 
szít jegyzeteket a Tények és tanúk sorozatban. A vitavezető tehát nyilván ne- 
kem szánta a kérdést. Azon a véleményen voltunk és vagyunk, hogy a memoár 
— mint azt már hangsúlyoztam — irodalmi munka. Abban az esetben, ha elő- 
veszünk, mondjuk, a múlt századból vagy akár az első világháború korszaká- 
ból egy emlékezést vagy egy naplót, ami még nem jelent meg, tehát , klasszikus- 
nak" számít, akkor van mód arra, hogy azt a , helyére tegyük" egy értékelő 
elő- vagy utószóval. Más a helyzet akkor, ha kortársaink emlékeznek. Nem 
hiszem, hogy bárki szívesen ír emlékiratot vagy adja át visszaemlékezéseit 
a kiadónak azzal a tudattal, hogy majd a történész , helyre teszi", kiigazítja. 
Ez kissé visszás helyzetet teremtene. 


Nem hinném, hogy össze kellene keverni a kiadást a kritika és a történet- 
írás szerepével. Mert az a baj, hogy a memoárirodalomnak még mindig nincs 
megfelelő kritikai visszhangja. Nagyon hátráltatná, lassítaná a memoárok ki- 
adását az, ha mindegyikhez egy szakszerű tanulmány készülne. A történésznek 
is utána kellene járnia a témának, ha utószót ír, pontosnak tkell lennie az 
adatainak, mert akkor már történetírói felelősség , terheli". A visszaemléke- 
zőnek az a dolga, hogy memoárt írjon, a kritikusé és a történetíróé pedig 
az, hogy helyére tegye azt. A kiadó feladata pedig a kiadást megelőző lektorál- 
tatás és a gondos szerkesztés. 


Szakály Sándor: Ezt a két utóbbit mindenképpen hasznos lenne ala- 
posan végezni! 


Eszes Máté: Csak egy könyvtörténeti példát szeretnék megemlíteni. Ha a ré- 
gi kiadású könyveket lapozgatjuk, mindig találkozunk — hogy úgy mondjam — 

a kiadói modorossággal, vagy a szerző ajánlásával valamelyik családtagjának, 
vagy annak, aki a , világra segítette" a könyvet. A régi kiadók nagyon pedán- 
san készítettek előszót és utószót. Én nem hiszem, hogy minden emlékirattal 
nekünk is ezt kellene tennünk, mert nagyon gyakran előfordul, hogy a kiadó 
szinte falat emel a mű és az olvasó közé, ha odabiggyeszt, mondjuk, egy ta- 
nulmány értékű előszót. Kétségtelen — véleményem szerint —, hogy a művek 
döntik el, kell-e előszó vagy utószó. Minden művet külön-külön kell megítélni 
ebből a szempontból. 

Említették itt az 1945-ös időszakot, sőt elhangzott az imént, hogy ha egy po- 
litikus visszaemlékezést ír erről az időszakról, bizony fantasztikus kuszaság 
alakulhat ki az olvasó fejében, ha nem ismeri a szereplőket. Egy példa a Zri- 
nyi Kiadótól. Megjelentettük Szabó Miklósnak a Csendes háború című köny- 
vét. E kötet mintegy kétharmada a koaliciós évekről, a pártharcok időszaká- 
ról szól, ahol éppen a Kisgazdapárt historikumában az , aprószenteknek" a 
párt programját meghatározó szerepük volt. Ezek a nevek szinte teljesen ki- 
hullottak már az emlékezetből. Különösen, ha egy fiatal olvasó kezébe ke- 
rül a kötet, az egyszerűen nem tud tájékozódni. Úgy gondolom, vannak olyan 
művek — és ez nemcsak az emlékirat műfajához köthető —, amelyeket fel- 
tétlenül hasznos ellátni előszóval, esetleg azért, hogy a kiadó az olvasót eliga- 
zítsa abban például, hogy a mű az írói életpálya melyik szakaszához tartozik. 

Vannak írások, amelyek szükségesnek tűnő jó apparátus nélkül jelennek 
meg, pedig hasznos lenne a személynevek, földrajzi nevek jegyzéke vagy — 
különösen, ha idegen nyelvről fordított műről van szó — a szómagyarázat, 
lábjegyzet. Kiadtuk Eisenhower és Montgomery emlékiratát. A második világ- 
háború nyugati hadszínteréről elég keveset tud az olvasó. Kézenfekvő volt, 
hogy szükség van jegyzetapparátusra, előszóra és utószóra, s nemcsak az előbb 
említett okok miatt. Mindkét katonai vezető emlékirata a hidegháború idő- 
szakában született. Ezekben az emlékiratokban tetten érhető egy olyan szán- 
dék, hogy a második világháború menetében saját szerepükről, a nyugati front 
súlyáról felnagyítva írjanak. Számos olyan hamis állítás található e köny- 
vekben, ami félrevezető. Ezeket valami módon ki kellett szűrni, megmagya- 
rázni. Lehet ilyen esetben mellőzni az elő- vagy utószót, a függeléket? 


Szakály Sándor: Itt említem meg, hogy szerintem nincsenek jó élet- 
rajzi lexikonjaink, kézikönyveink. Amíg ilyenek nem készülnek, 
mit tud tenni a tájékozatlan olvasó? 


Stemler Gyula: Ez valóban elfogadható érv, de pozitív példát is említhetek. 
A Politikus pályák című kiadványból, amelyet a Társadalmi Szemle után a Kos- 
suth Könyvkiadó jelentetett meg, nyilvánvalóvá válik — a sikeréből bizonyítot- 
tan, hiszen két nagy példányszámú kiadást is megélt —, hogy bizonyos olvasói 
rétegek, bizonyos korosztályok nem ismerték a kötet főbb szereplőit. Ez a ki- 
advány hiánypótló, akár egy kézikönyv szerepét is betöltheti. 


Szakály Sándor: Befejezésül szeretnék még néhány dolgot kiemelni. 
Az egyik a memoárirodalom továbbélésének, az újabb munkák ki- 
adásának a lehetősége: az elmúlt évtizedek történéseinek vannak 
olyan területei, amelyek ismét az érdeklődés középpontjába kerül- 
tek, ám mások egy kicsit háttérbe szorulnak, vagy megcsappan 
irántuk az érdeklődés. 


Sólyom Gáborné: Szerintem a külföldi memoárirodalom az, amelynek kiadá- 
sa eléggé elmaradt nálunk. Most nem akarok Churchill emlékirataira utalni. 
Vannak élő visszaemlékezők, akikre nagyon kíváncsi lennék személy szerint 
én is. Gondolom, mindebben a sokat emlegetett gazdasági okok is közrejátsza- 

nak ia jogdíjak miatt. Mi magunk kiadtuk Duclos visszaemlékezéseit Harcaim, 
emlékeim címmel 1974-ben, és napvilágot láltott nálunk De Gaulle memoárja 
is (Háborús emlékiratok) 1973-ban. Mégis, ha most megvizsgáljuk a külföldi 
memoárokat, akkor azt tapasztaljuk, hogy megjelentetésük mennyiségben alat- 
ta marad a hetvenes években kiadott ilyen jellegű művekének. 


Eszes Máté: A beszélgetésben elhangzott, hogy az 1956-os ellenforradalom 
időszakáról nem készültek emlékiratok. Valóban, ez tény. Éppen ezért Élmények 
és gondolatok címmel indítottunk egy új sorozatot. Az alapvető szándék az, 
hogy az elmúlt negyven esztendő kortárs visszaemlékezőinek műveit jelentes- 
sük meg. Egy kicsit a kiadó profiljához illően oly módon, hogy főként a de- 
mokratikus hadsereg, a fegyveres erők megteremtésében szerepet vállaló sze- 
mélyeknek az emlékiratait adjuk közre. Ezek az emberek óhatatlanul tárgyal- 
ják az ellenforradalom időszakát is. Sőt, a sorozat első kötete, Hodosán Imre 
Cselédkönyvtől a tölgyfalombig című emlékirata jobbára szinte csak ezzel az 
időszakkal foglalkozik, de említhetem Sziklai Sándorné életrajzi munkáját is, 
amely férjéről készült. 


Hegedős Mária: Úgy érzem, vannak még lehetőségek a memoárirodalom 
előtt. A Tények és tanúk sorozatot sem fenyegeti a kimerülés-kifulladás veszé- 
lye. Vannak tartalékaink. De egy újabb jelenségre feltétlenül oda kell figyel- 
nie a szerkesztőségnek. Eddig minden harmadik mű, ami a Magvető Kiadó- 
hoz beérkezett, verses mű volt. Napjainkban — s ez már divatjelenség — 
ugyanilyen arányban érkeznek a visszaemlékezések. Mert nagyon sokan érzik 
úgy — s joggal —, hogy aki megélt hatvan-hetven évet a 20. századból, annak 
annyi élménye van, hogy , az ő élete kész regény", s meg is írja azt. Igenám, 
csakhogy ez még önmagában nem elegendő és nem okvetlenül értékes mű. 
Ezek a leírt események többnyire a magánügy szférájában maradnak. Ezért 
a szelektálás, az ellenőrzés fokozottabb figyelmet igényel. 


Stemler Gyula: Mi könnyebb helyzetben vagyunk, mert sokkal kevesebb 
memoárt adunk ki, mint más kiadók, bár igaz: többet szeretnénk. Lényegében 
két olyan sorozatunk létezik, amelyik memoárirodalommal foglalkozik. Az 
egyik — amelyikről nagyon kevés szó szokott esni — a Tanúságtevők című so- 
rozat. amely rövid visszatekintéseket, egy-egy időszak és esemény résztvevőinek 
visszaemlékezéseit gyűjti egy kötetbe. Ez további kötetek sorjázását fogja ered- 
ményezni, míg egyszer eljutunk a hatvanas évekig. Legalábbis ez az elképze- 
lésünk. Itt újabb 3—5 mű megjelentetése várható. A másik sorozatunk, ame- 
lyik memoárokat is közölt, a Nők a történelemben című sorozat. 


A Kossuth Könyvkiadó a szó legszorosabb értelmében politikai kiadó, s nagy 
gondunk, hogy azok az emberek, akiknek szívesen megjelentetnénk az emlék- 
iratát, még nem írták meg vagy egyáltalán nem fogják megírni. Például azokra 
is gondolhatunk, akik a második vonalban dolgoztak. 


Szakály Sándor: Úgy látom, a külföldi memoárok közreadása mel- 
lett sokkal nagyobb a lemaradásunk az 1945 utáni emlékiratok ese- 
tében. Szintén az első, második vonalra gondolok. Egy első, máso- 
dik vonalbeli politikus, közéleti személy visszaemlékezésére az ol- 
vasóközönség Tészéről is széles körű igény lenne. Olyan személyek 
emlékiratai hiányoznak az említett ötvenes évekből, akik ezt ez 
időszakot , csinálták". A hiányokhoz kapcsolódva említhetjük a 
Horthy-korszakot is. Annak ellenére, hogy sok a Horthy-korszakbeli 
visszaemlékezés, az úgynevezett igazi első vonal még nem jelent- 
kezik Magyarországon a könyvpiacon. A külföldön megjelentek 
rendkívül szegényesek, gyenge színvonalúak, vagy tendenciózusan 

torzítanak, hamisítanak. Gondoljunk például Horthy színvonal 
alatti visszaemlékezésére. 


Stemler Gyula: Nem tudom, hogy mennyire értek meg a feltételek, de vala- 
milyen formában reagálni kellene a külföldön megjelent magyar vonatkozású 
emlékiratokra is. Most nemcsak a Nyugat-Európában vagy a tengerentúlon meg- 
jelenő emlékiratokról, hanem a szomszédos országokban napvilágot látott 
memoárokról is beszélünk. A magyar történelem szereplői közül többen 
nemcsak Magyarországon, hanem éppen a környező országokban is tevékeny- 
kedtek, és ott telepedtek le 1944 után. Nyilvánvaló, hogy nekik az 1944 utáni 
és a korábbi időszakról is van számunkra érdekes mondanivalójuk. 


Sólyom Gáborné: Nálunk jelenik meg Grózának a Börtönhomályban című 
börtönnaplója egy új sorozatunkban, a Közös dolgainkban, amely a szomszé- 
dos országokból megszólaltatja mindazokat, akik valamilyen kapcsolatban vol- 
tak a magyar eseményekkel, vagy reagáltak olyan nemzeti vagy nemzetiségi 
kérdésekre, amelyeknek a megismertetése feltétlenül szükséges. 


Szakály Sándor: A magyarországi emlékirat-irodalom témakörét 
nagyjából körbejártuk. Hadd tegyek fel végül még egy kérdést. 
Milyen politikai, illetve anyagi megfontolások döntik el, vagy te- 
szik lehetővé, hogy milyen memroárokat adunk ki? 


Sólyom Gáborné: Úgy érzem, valamennyiünk véleményét tolmácsolom, ami- 
kor azt mondom, hogy a döntő tényező az, hogy a terjesztő vállalat hány 
példányban hajlandó átvenni a könyvet. Igyekszünk meggyőzni őket, ha mi 
magunk is biztosak vagyunk a sikerben. Legalább tízezren felüli példányszám 
szükséges ahhoz, hogy érdemes legyen memoárokat kiadni, bár még akkor 
is ráfizet a kiadó. 


Stemler Gyula: Az emlékiratok megjelentetésének politikai feltételei ter- 
mészetesen nem különböznek más kiadványokétól. Ennek ellenére nagy a fe- 
lelőssége annak, aki az emlékiratok kiadásával foglalkozik. E tekintetben a fő 
kérdés mindig az: a memoárok hogyan, milyen irányban alakítják közvélemé- 
nyünk történelemszemléletét, társadalomképét és mai értékrendjét? Az elmúlt 
években például gyakorta fordultak közelmúltunk történetéhez. Miközben új 
ismeretekkel bővült a köztudatban élő kép a Horthy-korszakról, Magyarország 
második világháborús szerepéről, az 1944—1948 közötti népi demokratikus 
átalakulásról, vagy éppen az ötvenes évekről, egyben összekuszáltabbá is vált 
az. Az új kutatások, a megjelent emlékiratok, monográfiák a történetírásban 
is élő, , megtanult igazságokat", stabil vagy kizárólagosnak hitt nézeteket kér- 
dőjeleztek meg, az emlékiratok pedig — természetüknél fogva — teszik ezt 
erősen szubjektív megközelítésben. 


Mint már az előzőekben szóltunk róla, nagyon lényegesnek tartom, hogy e 
szubjektív megközelítés ellensúlyozására a memoárirodalmat objektív érté- 
kelés, marxista történeti kritika kísérje. Esetenként ugyanis előfordul, hogy 
az emlékiratban háttérbe szorulnak a társadalmi haladás szempontjai, elmosó- 
dik a történelmi és a személyes felelősség kérdése, felcserélődnek a valódi 
történelmi értékrendek. E jelenségek mellett nem lehet közömbösen elmenni, 
különösen nem, ha olyan olvasórétegről van szó, mint a fiatalok. Nyilvánvaló, 
hogy rájuk erősebben hatnak a visszaemlékezésekben fellelhető, gyakran torzító 
nézetek, egyéni megítélések és értékelések. Az árnyalt, differenciált történeti 
kép kialakítása — művek segítségével — biztosíthatja azt, hogy a napjainkban 
is élő és ható leegyszerűsítő vagy éppen torzító, , korrigáló" nézetek vissza- 
szoruljanak. 


KÖZMŰVELŐDÉS 


Népművelés, közművelődés, ifjúság 


Megjegyzések a formák és az igények változásaihoz 


Az elmúlt negyedszázadban a köz- 
művelődési formákról megújuló tár- 
sadalmi és szakmai viták folytak, 
gyakran politikai töltettel. Így volt 
ez az ifjúsági klubok hatvanas évek- 
beli gyors terjedésekor, a , beatkul- 
túra" bizonyos elemeinek térhódítá- 
sakor. És a közelmúltban is színre 
léptek újabb igényeket kifejező fris- 
sebb formai próbálkozások. A közmű- 
velődési formák változtatása vagy vál- 
toztatásuk szándéka mögött nyilván 
mélyebb gazdasági, politikai, szociá- 
lis, kulturális áramlatok munkálnak, 
így a viták általában másról is szól- 
nak. Érdemes kísérletet tenni ez utób- 
biak kitapintására. (Eközben megkü- 
lönböztetett figyelmet fordítunk az 
ifjúság művelődésének alakulására.) 


Ma már általánosan elfogadott, hogy 
az MSZMP 1958-ban meghirdetett mű- 
velődéspolitikája sok vonatkozásban 
(a kultúra irányításának felfogásával, 
sajátosságainak figyelembevételével 
szövetségi politikaként, a kulturális 
hagyományok, értékek kezelésében 
stb.) úgy indított minőségi változást, 
újított az ötvenes évek első feléhez 
képest, hogy közben a szocialista fej- 
lődés értékeinek kontinuitását is meg- 
erősítette. Ezek a tendenciák ,arany- 
kort" hoztak a művészetekben, meg- 
pezsdítették a tudomány világát, sok 
ellentmondással ugyan, de elindítot- 
ták az oktatás reformját. 

A népművelés változásait azonban 
a művelődéspolitika mintha kevésbé 
sürgette volna. A szemlélet alig mó- 


dosult. A hazai hagyományokból és a 
nemzetközi munkásmozgalom tradí- 
cióiból a népnevelő elemek kerültek 
előtérbe a gyakorlatban. A központi- 
lag , kidolgozott" értékek , kiszerelé- 
sével" a népművelés megtartotta alap- 
vetően aufklérista vonásait. Tovább is 
jellemzőek voltak — ha nem is kizá- 
rólagosan — a munka ,agit.prop." 
sajátosságai. A formák sem igen vál- 
toztak. A hivatalos törekvések mag- 
vát az ismeretterjesztés és a műked- 
velő művészeti mozgalom jelentette. 
Ez azonban nem egyszerűen konzer- 
vatizmus vagy voluntarizmus volt. A 
népművelésnek társadalmi megrende- 
léseket kellett teljesíteni, valóságos 
igényeket kielégíteni. Segített az el- 
lenforradalom okozta ideológiai ká- 
rok felszámolásában. Nevelő, felvilá- 
gosító munkájával részt vett a falu 
szocialista átszervezése nyomán kelet- 
kezett új feszültségek levezetésében 
és a társadalmi mobilitás okozta el- 
lentmondások oldásában. E feladatok- 
nak elsősorban a hagyományos esz- 
közök feleltek meg. 

Egyúttal a hatvanas évektől kezdő- 
dően felerősödő tendenciák — a tele- 
vízió terjedése, a tárgyi és környezet- 
kultúra átalakulása, a falu emberi 
kapcsolatainak  átstruktúrálódása, a 
viharos ütemű urbanizáció, a szocia- 
lista demokrácia fejlesztése, a művé- 
szeti és tudományos élet vitái — sür- 
gették is a változást a népművelés- 
ben. Olyan társadalmi légkör alakult 
ki, amelyben meggyökerezhetett két 
új, spontánul kibontakozó ifjúsági 
közművelődési (tehát nem klasszikus 
népművelési) forma: az ifjúsági klub 


KÖZMŰVELŐDÉS 125 


és az irodalmi színpad. Természetesen 
e mozgalmak egész egyszerűen kul- 
turális divatok is voltak, a szellemi 
divat természetéről pedig nagyon ke- 
veset tudunk. Ezért az itt következő- 
ket magam is inkább kérdezem, mint 
állítom. 


A hatvanas évek elejére, közepére a 
népművelési intézmények látogatói 
lettek a felszabadulás után született 
fiatal generációk, melyek gyerekként 
élték át az ötvenes évek első felét és 
az ellenforradalmat; a konszolidáció 
egyre szabadabb, a szocialista demok- 
ráciára nyitó belpolitikai légkörében 
váltak serdülővé, ifjúvá. A korszak 
tele volt — nem utolsósorban a szo- 
cialista országokban kialakult túlzott 
optimizmus hatására — illúziókba 
hajló lelkesítő perspektívákkal. Így 
például a közeljövő gazdasági, társa- 
dalmi fejlődése hihetetlen gyorsnak 
tűnt, a polgári kultúra ellentmondásai 
sokak számára elkerülhetőnek látszot- 
tak. Igaz, erről már akkor is nyilvá- 
nos viták zajlottak. Közben persze át- 
tételesebben, de hatott nálunk — nyi- 
tottabb, toleránsabb politikánk, kul- 
turális kapcsolataink révén — a fej- 
lett tőkés országok ifjúsági kultúrája 
(beat), melynek ekkor már egyre erő- 
sebb politikai és társadalmi törekvé- 
sei is voltak. És ez idő tájt zárkóztunk 
fel, teremtettünk szinkront a nem szo- 


cialista kortárs művészet — elsöősor- 
ban az irodalom — haladó polgári 
vonulataival. 


Ez a generáció kereste az új élet- 
érzéshez a megfelelő közösségi for- 
mákat. Valami mást akart, s ennek 
egyik megjelenési formája volt az if- 
júsági klub és az irodalmi színpad. 
Ez — az eddig inkább pszichológiai- 
lag jelzett — jelenség szociológiailag 
úgy is megfogalmazható, hogy az öt- 
venes éven végén, a hatvanas évek 
elején a társadalmi viszonyokban, a 
politikában és az ideológiában végbe- 
ment változások nálunk is karakte- 
risztikusabbá tették a rétegkultúrá- 
kat, így az ifjúságét is. Az irodalmi 
színpadokat mindezeken túl segítette 
a magyar líra hatvanas évekbeli, sok 


igazi értéket hozó pezsgése is, külö- 
nösen a , tűztáncosok" fellépése. 


Még mindig a hatvanas évekről 
szólva, de most már túllépve az ifjú- 
sági kultúrán, először a szocialista 
brigádok művelődési mozgalmát kell! 
említenünk. A brigádtagok száma nö- 
vekedett. A mozgalom irányítói re- 
ményt keltő perspektívákat rajzoltak 
fel, s szinte lázasan folyt az ezekhez 
illő formák keresése. A gondok abból 
fakadtak — már az évtized második 
felében —, hogy e törekvéseket szinte 
teljes egészében a hagyományos nép- 
művelési, kultúraterjesztési felfogás 
jellemezte. A mozgalom művelődési 
szerkezete, , infrastruktúrája" kizáró- 
lag ezzel a szemlélettel épült fel. 
Eleinte ennek ellentmondásossága és 
gyengeségei — a feladatok jellege 
miatt — nem látszottak. A struktúra 
azonban megmerevedett, s a gyorsan 
változó feltételek ellenére alapjaiban 
mind a mai napig változatlan maradt. 


A népművelési feladatokat ellátó ál- 
talános iskolai felnöttoktatásban részt 
vevők száma a hatvanas évek köze- 
péig nőtt. Az 1963—64-es tanévben 
hazai abszolút csúcs született. Ezután 
lassan, majd mind gyorsabban csök- 
kent a létszám, s egy bő évtizeden be- 
lül a dolgozók általános iskolái elnép- 
telenedtek. (A 8. osztályt eredménye- 
sen elvégző felnőttek száma például 
az előbb említett csúcson 40975 volt. 
1970—71-ben már csak 7321, a hetve- 
nes évek újabb csúcsán 1974—-75-ben 
29 523. 1981—-82-ben 6573, 1983—84- 
ben pedig 4829 fő végezte el felnött- 
korban az általános iskolát.) Az itt 
tanuló felnőttek számát jelző grafikon 
hullámzása jól mutatja, hogy a műve- 
lődéspolitika sem tudott a feladattal 
megbirkózni. A hatvanas évek elejé- 
nek, közepének hullámhegyét, nagy 
tanulási kedvét nyilván együtt ered- 
ményezte az iskolázottsági helyzet és 
a társadalom nyitottsága, mobilitása. 
Az utóbbi feltétel megváltozásával 
(holott az előzőben még nagy tartalé- 
kok voltak, vannak) rohamosan csök- 
kent a tanulási kedv. (De ne feledkez- 
zünk meg a kellő gazdasági — objek- 
tív — ösztönzés hiányáról sem!) Még 
az utóbbi évtizedek egyik legnagyobb 


: művelődési sodrásába kapaszkodó, az 


egész kulturális intézményrendszert 

megmozgató , Mindenki iskolája" sem 
tudott lényegesen és tartósan változ- 
tatni az alapvető trenden. 


A hatvanas évek a felnőtteknél 
elsősorban a televízió térhódítását 
hozta erős növekedési ütemmel, min- 
den más népművelési intézmény 
" (könyvtár, művelődési otthon, mozi, 
felnőttoktatás stb.) és forma rová- 
sára. A népművelés közössége és kö- 
zönsége megfiatalodott. (Az előbb azt 
írtam, hogy , rovására". Ma már tud- 
juk, hogy a számszerű csökkenés az 
egyik oldalon — egyáltalán, az átren- 
deződés — nehezen felmérhető mű- 
velődésbeli gyarapodással járt a má- 
sik oldalon.) 


Az ifjúság művelődésében a hatvanas, 
hetvenes évek fordulóján minden bi- 
zonnyal a , beatkultúra? némely ele- 
mének széles körű elterjedése volt az 
az egyik legkarakteresebb jelenség. A 
beat eredetileg mint ideológiai képlet 
— itt nem elemezhetően — nagyon 
tarka volt. Egyúttal viszonylagos ko- 
herenciája is volt. Ez azonban — üt- 
közve a hazai társadalmi viszonyok- 
kal, az ifjúság sajátosságaival — szét- 
töredezett. Bizonyos elemei kevered- 
tek a szocialista kultúra- és értékfel- 
fogással, a közép-kelet-európai és a 
magyar kulturális motívumokkal, s 
azzal relatív egységgé kovácsolódtak 
szociológiailag, az életmód szempont- 
jából és esztétikailag is. A nyugati 
beat-hippi-popmozgalmak szellemi- 
zenei-életmódérték divatjai, , eszmei 
offenzívánk" ellenére, sajátos közép- 
kelet-európai, magyar, sőt, szocialista 
formájukban mind erőteljesebben je- 
lentkeztek, tömegesen és valóban or- 
szágosan elterjedtek. Elsősorban kon- 
certek formájában, de e divatos áram- 
latok átitatták a fiatalok egész (köz)- 
művelődését, s . vitába szálltak?" a ha- 
gyományos népművelés formarendsze- 
rével. 


Miért éppen ebbe az irányba vál- 
tozott az ifjúság jelentős részének mű- 
velődése? Nyilván, mert a , békevi- 
selt nemzedék" újabb és újabb gene- 
rácioi jelentek meg a közművelődés- 
ben. akik szocializációjuk révén fogé- 


konyabbak lettek e mozgalmak és di- 
vatok iránt. 

A művelődéspolitika nem tudta e 
jelenséget leküzdeni (egy idő után erre . 
nem is törekedett). Viszont nem akar- 
ta integrálni sem, mert a tömegkultú- 
ra vonatkozásában még mindig nem 
adta fel a polgári , fogyasztói kultú- 
rától" abszolút független szocialista 
modell eszméjét. Így legfeljebb las- 
san-lassan, többé-kevésbé együttélni 
tanult meg vele. Az integrálási kész- 
ség hiányában például! a hetvenes évek 
elején, közepén a virágkorát élő tánc- 
házmozgalom mint az ifjúsági kultú- 
rát és a folklórt összeházasító, forma 
nem válhatott tömegessé, rejtett ma- 
radt, és az ifjúsági klubmozgalom is 
jelentősen veszített vonzerejéből. 

A hetvenes évek közművelődésének 
leglényegesebb, a formákat is mesz- 
szemenően meghatározó vonása SZze- 
rintem a korábbi műveltségeszmény 
,Szekularizálódása", a mindennapi 
kultúra előtérbe kerülése. A kiskert, 
az autózás, a különböző hobbitevé- 
kenységek ismeret- és kultúraigénye, 
az idegennyelv-tanulás kapott elsőbb- 
séget, a köznapi gondok megoldását 
segítő (jogi, pszichológiai, pedagógiai, 
szakműveltségi, — közgazdasági stb.) 
szolgáltatások váltak keresettekké. 

Az évtized végéig a művelődéspo- 
litika, a közművelődési  intézmény- 
rendszer inkább csak eltűrte e fo- 
lyamatot. Az évtized végétől azonban 
az intézmények e téren toleránsabbak- 
ká váltak. A szemléletváltozás egyik 
oka, hogy a közművelődési határozat 
után kibontakozó népművelési akciók 
közül azok, amelyek egy tanuló (s 
nem egy művelődő) társadalom vízió- 
ját kergették, végleg kifulladtak. A 
közművelődés nem tudott saját áram- 
körébe igazán széles új rétegeket be- 
vonni. : 


A másik ok (s itt már a művelő- 
déspolitikánál tartunk), hogy 1979-től 
a közművelődésben is markánsabban 
mutatkoztak meg a reformtörekvések, 
a párthatározatból inkább arra he- 
lyezve a hangsúlyt, hogy a közmű- 
velődésnek szerepe van, illetve lehet 
az életmód, a munkakultúra átalakí- 
tásában, szorgalmazva a kultúra szé- 
lesebb, funkcionális értelmezését, a 
demokratizmust, az önszerveződést, a 

társadalmi kezdeményezést. Ennek 
csak része a közművelődés gazdálko- 
dásának korszerűsítése (például a mű- 
velődési otthonoknál), ami ellentmon- 
dásosságaival együtt is kényszerítet- 
te az intézményeket környezetük va- 
lós művelődési, információs, szórako- 
zási igényének  figyelembevételére. 
Sajnálatos, hogy e szabályozók életbe 
lépése egybeesik népgazdaságunk , hét 
szűk esztendejével", így, napjainkban 
keverednek a nehéz gazdasági hely- 
zetből fakadó korlátozások és a valós 
szükségletek kielégítésére inspiráló tö- 
rekvések. 


Az újításban nagy szerepet játszot- 
tak a népművelési gondolatkörön túl- 
lépő kísérleti intézmények (nyitott 
művelődési otthonok, közművelődést 
vállaló múzeumok, funkcióikat bővítő 
könyvtárak és mások) is. 


A nyolcvanas évekre tehát mind az 
állampolgárok, mind a szűkebben vett 
közművelődési szakma, mind pedig a 
művelődéspolitika jórészt elveszti a 
hagyományos népművelési tartalmak- 
hoz és formákhoz fűződő illúziókat. Ez 
változtatást követel. A pont, ahol 
minden mai újító szándék találko- 
zik: a szocialista demokrácia erősítése 
a kultúrában. A KISZ újabb műve- 
lődési kampányait például (a művelt 
ifjúságért, a korszerű műveltségért 
mozgalom és részakciói) központilag 
indították, de egy rövid orientáló 
szakasz után helyi mozgalmakká vál- 
tak. A legszembetűnőbben azonban 
minden rétegnel a művelődési egye- 
sületek szerveződése jelzi e törekvése- 
ket. Vannak, akik itt is egyszerűen 
divatot emlegetnek. Pedig ennél több- 
ről van szó: új tendenciáról a szocia- 
lista demokrácia és a kultúra viszo- 
nyában. A politika itt korábban első- 
sorban a kultúra demokratizálására 
tette a hangsúlyt, s ehhez egy hagyo- 
mányos népművelési modell képzete 
tapadt. Ma azonban a szocialista de- 
mokrácia fejlődő tartalmából és ke- 
reteiből kiindulva nem egyszerűen a 
, magas kultúra" értékeinek minél de- 
mokratikusabb szétterítését célozzák 
a törekvések — nem becsülve le per- 
sze ennek fontosságát sem —, hanem 


a nép valóságos kultúraalkotó erejé- 
nek erőteljesebb  kibontakoztatását 
sürgetik, jobban, közelebről megha- 
tározva az 1958-as irányelvek e gon- 
dolatát. 


A szocialista demokrácia érvénye- 
sülése a kultúrában (most és a jövő- 
ben méginkább) újabb és újabb kíéí- 
sérleteket hoz a közművelődés ma 
monolitikus és ezért szürke intéz- 
mény- és formarendszerének változta- 
tására. E kísérletek irányulhatnak csu- 
pán a formákra (például a művelődési 
házakat újabban szabadidőközpont- 
nak, közösségi háznak, faluháznak stb. 
nevezik), de természetesen hordozhat- 
nak ennél mélyebb, ideologikus (és 
természetesen nem mindig marxista) 
tartalmakat is. Az előbbiekkel vi- 
szonylag kevés a gond, az utóbbiak 
pedig aktív politizálást kívánnak. 
A szövetségi politika, a népfírontpo- 
litika közművelődési érvényesítésé- 
nek, szabad, de elkötelezett érvénye- 
sülésének terepét és határait keressük 
itt, méghozzá nem , csak" elméletben 
és nem , csak" egy összességében szűk 
művész vagy tudós réteg vonatkozá- 
sában, hanem a tömegek aktív rész- 
vételével, a köz művelődésében. A mű- 
velődési egyesületek jelentősége, az 
őket kísérő művelődéspolitikai viták 
e gondolatmenet fényében nyerik el 
valódi fontosságukat. Az egyesületek 
szervezése lehet divat, hellyel-közzel 
beleszövődhetnek retrográd elemek és 
próbálkozások is, de az alapelve — a 
demokratikus szerveződés —, mely 
szerint létrejönnek, minden bizony- 
nyal tartós eleme lesz egy az ellent- 
mondásaival konszolidált keretek kö- 
zött megküzdeni képes szocialista tár- 
sadalom művelődésének. 


Az egyesületek egy másik kérdést 
is felvetnek: mennyire építkezhetünk 
a magyar népművelés (szabadoktatás, 
szabadművelődés) több mint évszáza- 
dos hagyományaiból? A párt 1958- 
ban szorgalmazta a hazai munkás és 
agrárszocialista művelődési tradíciók 
újjáélesztését. Sajnos kevés eredmény- 
nyel. Persze más hagyományok is van, 
nak, mint például a népfőiskola. En- 
nek mind konzervatív, mind prog- 
resszívebb (paraszti, polgári) töltetű 
kezdeményei megvoltak a  Horthy- 
korszakban. A népfőiskolák később 

megszűntek. A különböző párt- és 
mozgalmi iskolákban azért hasznosult 
néhány elemük. Az elmúlt évtiízedek- 
ben is fel-felmerült a nevük a műve- 
lődésben. Nemrég ismét felszínre ke- 
rült a népfőiskolai gondolat. Szorgal- 
mazói sokat várnak tőle: a felnőtt- 
képzés rugalmasabbá tételét, demok- 
ráciára nevelést, autonóm személyisé- 
gek formálását stb. 

A népfőiskola körül fellobbant vita 
azonban modell-értékű is lehet: mi- 
lyen legyen a viszonyunk a hazai pa- 
raszti, polgári népművelés hagyomá- 
nyaihoz? A művelődéspolitika más 
területein már született válasz hasonló 
kérdésre: értékelv alapján válogató. 
Ha ebből indulunk ki, akkor megál- 
lapíthatjuk, hogy számos hasznos, ha- 
tékony, eredményes népfőiskolai for- 
ma, módszer, nevelési, képzési elv lé- 
tezik, melyeket  mozgalmi-oktatási 
gyakorlatunkban közel sem hasznosí- 
tottunk megfelelően. De az , értékel- 
vű válogatás" szerintem azt is jelenti, 
hogy akkor lehet nálunk a népfőisko- 
la jelszavával művelődési tömegmoz- 
galmat indítani, ha az politikailag 
népírontos, segíti egyben a munka- 
kultúra javítását, az , emberi ténye- 
ző" finomítását, az állampolgári iden- 
titás erősödését, az általános művelt- 
ség gazdagodását, s mindezt úgy, hogy 


új tömegeket von be a művelődésbe. 
Ebben az esetben nem gyengesége, ha- 
nem egyik erénye lenne a szocialista 
magyar közművelődésnek. 

Mire van szükség? Arra, hogy al- 
kotó, marxista, kritikai viszony jel- 
lemezze a helyzet értékelését, s konst- 
ruktív előretekintő magatartás a fel- 
adatok kijelölését. Erre a kívánt szel- 
lemre utal, hogy a népfőiskolai kez- 
deményezések alakításában — remél- 
ve, hogy lehetséges a népfőiskola ha- 
gyományait a művelődési mozgalmak- 
ba integrálni — a jövőben a Tudomá- 
nyos Ismeretterjesztő Társulat is sze- 
repet, intézményes segítséget vállal. 


A közművelődési formák és a társa- 
dalmi igények összefüggését, viszonyát 
nyilván jelentősen befolyásolják a mű- 
velődés intézményei is. A hagyomá- 
nyosak, mint az iskola, a művelődési 
otthon, a könyvtár, a múzeum, a szín- 
ház, a mozi és az újabbak, a rádió, a 
televízió, a sajtó, de a film- és a hang- 
lemezgyártás is, a video- és magnó- 
kazetták forgalmazása és: így tovább. 
Ezekről bővebben értekezni azonban 
már egy másik írás feladata lenne. 


Köpf László 


Kondor Béla: Repülő férfi fegyverrel 


KONZULTÁCIÓ 


Az emberi tényező és a számítástechnika 


A számítástechnika a legfiatalabb tudományágak közé tartozik. Múltja a máso- 
dik világháború korszakára nyúlik vissza, de széles körű alkalmazásának kezdete 
természetesen későbbre tehető. Történetét végigkísérte és ma is jellemzi a , gép- 
alkotók" bírálata. Azt mondják, hogy a tervezők és a fejlesztők túl gyorsan ha- 
ladnak előre, az alkalmazók nem tudják követni őket. A statisztikák rendszeresen 
kimutatják a ki nem használt lehetőségeket, az el nem ért teljesítményeket. 

A számítástechnika fejlődése igen viharos gyorsaságú volt. Ma már az ötödik 
, generáció" kidolgozásán fáradoznak a kutatók. A fejlődést a hardver (gép) ol- 
daláról tekintve, a számítógépek az első elektroncsöves (vagy még előbb jelfo- 
gós), egész termeket betöltő, igen energiaigényes gépektől a tranzisztorokon, az 
egyre növekvő integráltságú (egységnyi területre egyre több áramkör jut) áram- 
körön keresztül eljutottak a mikroprocesszorokig (egy miniatűr sziliciumlapkán 
egy számítógép központi egysége van elhelyezve). Az első igen nagy méretű, 
monstrum gépek teljesítményét ma egy asztali számítógép képes produkálni, sőt 
túlhaladni. Időben egyre kedvezőbben alakult a teljesítmény/ár viszony. 

A szoftver (program) oldaláról nézve, a fejlődés üteme szintén imponálóan 
gyors. A számítógép folyamatosan egyre több tevékenységet tud átvenni, feldol- 
gozni abból a környezetből, melyben alkalmazzák. Az egyes elkülönült részfelada- 
tok megoldásától egyre inkább a rendszerek, majd a nagy- és az egymással 
kommunikáló nagyszámítgépes rendszerek felé haladunk. A vállalatoknál az 
irányítási szféra, azon belül az ügyvitelgépesítés (a rutinszerűen ismétlődő tevé- 
kenységek) tartozott az első alkalmazási területek közé. 

Következő lépésként a szómítástechnikai eszközök lassan beépülnek a válla- 
lati reálszférába, az alaptevékenység folyamataiba. A számítógépek növekvő tel- 
jesítményei (gépi erőforrások) egyre nagyobb adattömegek kezelését teszik lehe- 
tővé. Adatbankok jönnek létre, és ezekbe országosan is be lehet kapcsolódni, 
adatbázisuk felhasználhatók. Később az adatbankokat is összekapcsolják, rend- 
szerré alakítják. A számítástechnikának a katonai, pénzügyi (bankok, biztosítók) 
alkalmazása mellett már az államigazgatási, az ipari, a mezőgazdasági, az 
egészségügyi stb. területeken való használata is mindennapossá válik. Sőt, a sze- 
mélyi számítógépek széles körűvé válásával megtöbbszöröződik az alkalmazások 
mennyisége és a magánember is mindinkább igénybe veszi, hasznosítja a számí- 
tástechnikát. E folyamat — viszonylagos elmaradásunk ellenére — hazánkban is 
végbemegy, s szembe kell néznünk mindazokkal a kérdésekkel, amelyek a mikro- 
elektronikai és az azzal szorosan összefüggő információs forradalom hatásával 
kapcsolatban merülnek fel Magyarországon. 


fO0 


A Római Klub" számára 1982-ben jelentés készült a mikroelektronika társadalmi 
hatásairól. E jelentés szerint a számítástechnika a társadalom műszaki-technikai 
fejlődésére négyféle hatást gyakorol: 


" A Római Klub 1968 óta tevékenykedik, mintegv 70 neves, különböző nemzetiségű tudóst, 
politikust, gazdasági szakembert tömörít. Feladatának tekinti az emberiség előtt tornyosuló 
nehézségek hiteles, mélyreható feltárását e munka eredményeinek terjesztését. Az első jelentés 
1972-ben látott napvilágot a Növekedés határai címmel. A többi jelentés is. akárcsak a mikro- 
elektronikával foglalkozó, giobális. az egész emberiséget érintő kérdést dolgoz fel. 

0 az írásbeliséggel kezdetét vette az információ tárolása és ez a lehetőség a 
számítástechnika révén korábban elképzelhetetlen mértékben valósul meg azzal, 
hogy a tárolt információkat viszonylag egyszerűen és gyorsan elérhetővé teszi; 

0 a világ , összezsugorodik"; a távíró, a telefon, az adattovábbítás az idő után 
a teret hidalja át; 

60 az eszközök, rendszerek vezérlését, irányítását automatizálják (robotok); 

0 az aritmetikai és logikai műveletvégzést, az emberi gondolkodás formalizált 
funkcióit átveszik a számítógépek. 

Az ipari forradalomhoz képest az információ- és a technikai robbanás a tár- 
sadalommal jóval szorosabb kapcsolatban megy végbe. A négy hatás —- az 
információ tárolása, az információ átvitele, a vezérlés automatizálása és az em- 
beri gondolkodás formalizált funkcióinak gépesítése — összekapcsolódik és el- 
vezet azokhoz a rendszerekhez, ahol az információs és kommunikációs folya- 
matok integrálódnak a számítógépes rendszerekkel. A televízió, a telefon és a 
számítógépes adatbankok például együttesen nyújtanak szolgáltatásokat. 

Az egyes ember életéről, tevékenységéről egyre több információ áll rendelke- 
zésre. Az első időkben egymástól független helyeken tárolt információkat, adat- 
bázisokat összekapcsolják. Az ember , teljes" életvitelét ellenőrzés alá lehet venni. 
Ezek az adatok sokféleképpen és más-más célra használhatók fel. A kérdés 
oz, hogy kinek és/vagy minek az érdekében. 

Emeljünk ki egy igen fontos emberi jogot, az újrakezdés lehetőségét. A külön- 
féle adatbankokban az állampolgárokról tárolt adatok általános felhasznál- 
hatósága ezt a lehetőséget kétségessé teheti. Például a biztosítási kártérítési, 
a tanácsi szabálysértési, a közlekedési szabálysértési és a vállalati munkaügyi 
adatok mondjuk egy álláskeresőnél egyszerre lekérdezhetők. 

Az információ a gazdasági vagy a politikai struktúra bármely szintjén hatalmi 
kérdés. Nemzetközi vonatkozásban például a tájékoztatás néhány nagy monopó- 
lium kezében van. A fentiekben már érintettük, hogy a hagyományos tájékoz- 
tató, kommunikációs eszközök beépülnek a nemzetközi számítógépes adatfor- 
galomba. Az információ elérésének, közlésének lehetősége és joga kulcskér- 
déssé válik. Az .ENSZ-tagállamok többsége (elsősorban a fejlődő világ országai) 
új információs világrendet követel. 

A számítástechnika természetesen nemcsak az ember és életvitele, tevékeny- 
sége során keletkező információkat gyűjtheti és dolgozhatja fel. A számítástech- 
nika megjelenik a munkahelyeken, a munkaeszközökben, otthon a háztartási gé- 
pekben és a szórakoztató elektronikában is. Így az ember-gép (számítógép) kap- 
csokata az élet legkülönbözőbb területeire kiterjed. 

A Római Klub számára készített jelentés nem véletlenül viseli az Áldás vagy 
átok alcímet. A számítástechnika az ember és a gép szimbiózisának új korszakát 
nyitotta meg. Az új problémákat - hogy társadalmi cékainkból kiindulva oldhas- 
suk meg - számítástechnikusoknak, politikusoknak, a társadalmi problémákkal 
foglalkozóknak egyaránt tanulmányozniuk kell. A szocialista társadalom ember- 
centrikus, így nyilvánvaló, hogy a tudomány és a technika eredményeit az ember 
hasznára kell alkalmaznia. Segítségével javítható az élet minősége, kiszélesednek 
az ember lehetőségei, kvalifikátabb szakembereket igénylő munkakörök jöhetnek 
létre, miközben a szellemi és a fizikai rutinmunkából egyre többet vesz át a tech- 
nika. Így az emberi gondolkodás megszabadulva a felesleges terhektől, nagyobb 
lehetőséget kap az önkifejezésre, a kreativitásra, az alkotásra. Hazánkban ez 
nemcsak az elektronizálás társadalmi programját jelenti. A szocialista törvényes- 
ség szellemében szükséges az információ előállítása, tárolása és felhasználása 
szabályainak törvénybe iktatása, az e vonatkozásban már létező . jogszabályaink 
egy csokorba gyűjtése és kiegészítése, egy informatikai törvény megalkotása. 


nánin 


Az előbbiekben megkíséreltünk rámutatni az ember és a számítógép igen sokrétű 
kapcsolatára. E kapcsolatrendszerből most a vállalati számítógépes alkalmazások- 
nál az emberi tényező szerepét vizsgáljuk meg. 

A hatvanas, hetvenes években a számítóközpont a vállalaton kívül, vagy ameny- 
nyiben a vállalatnak volt saját számítógépe, a vállalaton belül, de területileg 
elkülönüken helyezkedett el. Az emberrel, a dolgozóval való kapcsolata közvetett 
volt. A felhasználó bizonylatokat küldött és kapott a gépteremből. Ebben az idő- 
ben az ember és a gép kapcsolatának ciklusideje (rendszeressége) napban, eset- 
leg órában volt mérhető. A későbbiekben a számítástechnikai eszközök beépültek 
a vállalati reálfolyamokba. Az ember folyamatosan kezdte a számítástechnikát 
használni, a ciklusidő másodpercekre csökkent. Gyakorlatilog a reálfolyamat a 
számítástechnikát reáltime, azaz az eseménnyel, tevékenységgel azonos időben 
használja. Így egyre nő azoknak a személyeknek a száma, akik a számítástech- 
nikai eszközökkel közvetlen kapcsolatba kerülnek. 


Addig, amíg a számítástechnika csak az irányítási folyamatokban játszott szere- 
pet, mód volt egy-egy részfolyamat szervezésére. Ma már azonban újra kell fo- 
galmazni a vállalati reálfolyamatokban részt vevő, az alaptevékenységet egyéb 
munkaeszközökkel is végző dolgozók, szervezők feladatát. Az üzem- és munkafo- 
lyamat-szervezést össze kell kapcsolni a számítástechnikai szervezéssel. Egy olyan 
rendszeren (mikrogazdasógi rendszeren) belül, mint egy vállalat, nem lehet a 
leghatékonyabb megoldást elérni az egész rendszertől elvonatkoztatva, csak a 
részek vagy az alrendszerek optimalizálásával. Az optimalizált részek együttesen 
nem adják az egész rendszer optimumát. 


A nagyrendszerek igen bonyolultak, alkotó elemeik inhomogének, a kölcsön- 
hatások végtelen sok relációt eredményeznek. Ezért szükségszerűen el kellett te- 
hát jutni a rendszerszemléletű szervezéshez, ahol az egész rendszerből kiindulva 
végzik a munkát. Példaképpen talán elég rámutatni arra, hogy nem fog érvénye- 
sülni a legkorszerűbb eszközökkel végzett, jól szervezett termelés-előkészítés sem, 
ha azt szervezetlen gyártás követi. Ebből következik, hogy a hatékonyság javítása 
csak a reálszféra összfolyamatainak tudatos szervezésével és az irányítási terület 
enhek megfelelő alakításával lehetséges. 


Az első számítástechnikai eszközök alkalmazásánál az emberre, aki a vállalat- 
nak, mint rendszernek egyik eleme, kevés figyelmet fordítottak. Az olyan esetek, 
amikor egyes dolgozók vagy vezetők szembehelyezkedtek az új technika bevezeté- 
sével, nálunk is ismertek. Ennek legprimitívebb formája a hiba tudatos bejuttatá- 
sa az adatfeldolgjozásba, annak lejáratása céljából. Jellegzetes példa a hibás 
vezetői magatartásra, ha a vezetők az információ birtoklását hatalmi kérdésként 
kezelik. Az információs igények meghatározásánál a realitástól való elszakadás- 
hoz vezethet, ha a hierarchia egyes pontjain nem a szükségletek, hanem a stá- 
tus teremt igényeket. Ebben az esetben nem az a legfőbb probléma, hogy több- 
letköltség keletkezik. A vállalat minden pontján világosan meghatározható az 
adott feladathoz szükséges és elegendő információ: akár kevesebbet, akár többet 
használunk fel belőle, működési zavarokhoz vezethet. Mindez azt is mutatja, hogy 
a magasabb szervezettségi színvonal lokális .érdekeket sérthet. A rendszerszem- 
léletű szervezés, amely a vállalattal mint mikrogazdasági rendszerrel kezdett 
foglalkozni, felismerte, hogy az ember e rendszer fontos része. A vállalatszer- 
vezési munka jsorán általában három elemmel foglalkoznak: 


8 a szervező munka tárgyával; 

8 a szervező munka eszközeivel; 

0 az emberi tényezőkkel. 

A szervező munka tárgya a vállalatok és e mikrogazdosági rendszer reál- 
folyamataiban és az irányítási szférában végzett tevékenység. 


A szervező munka eszközei a szellemi és a technikai eszközök. A szellemi 
eszközök a vállalati alaptevékenység elméleti ismeretei (például vegyipari üzem- 
ben a kémia), a munka- és az üzemszervezés, a számítástechnika alkalmazása 
és a vállalati gazdaságtan. A technikai eszközök a vállalati folyamatok (például 
a gyártás) és a számítástechnika eszközei. E felsorolás a teljesség igénye nélkül 

arra hivatott, hogy rávilágítson a környezetre, melyben a munkaerő a számítás- 
technika alkalmazásánál jelen van. 

Az emberi tényező, a jól tervezett és szervezett rendszer optimális működését 
segítheti, vagy akadályozhatja. Az új technika alkalmazásához, befogadásához 
meg kell teremteni az optimális készséget. A tapasztalatok ozt mutatják, hogy 
különbséget szükséges tenni a fogadókészség és a fogadóképesség között. Te- 
kintsük a fogadókészséget a fogadóképesség és az emberi tényező összességé- 
nek. A fogadókészség fogalma ebben a megközelítésben bővebb, mint a foga- 
dóképességé. Amivel több, az az emberi tényező, melyet a készség inkább tük- 
röz. Talán fogalmazhatunk úgy is, hogy a képességnek - mint látni fogjuk 
— lobjektívebb tartalma van. A fogadóképességet tehót ezek szerint a tárgyi 
és a szellemi adottságok határozzák meg (az adott vállalaton, rendszeren belül). 
Tárgyi adottságnak tekinthetők a rendszerben alkalmazott technikai eszközök; a 
szervezeti, hatolmi struktúra; a reól- és irányítási folyamatok szervezettségi szín- 
vonala. Szellemi adottságnak számítható a rendszer egyes pontjaihoz hozzáren- 
delt munkaerő szükséges és elegendő szakmai képzettsége, tapasztalata, a 
rendszer és azon belül az adott ponton jelentkező feladatismeret színvonala. 


Az reemberi tényező szerepét a folyamatok és az eszközök emberközelisége, az 
érdekviszonyok s végeredményben az azonosulás mértéke határozza meg. Az 
érdekviszonyok természetesen nem egyszerűen az anyagi érdekeltségi rendszert 
jelentik, hanem annál többet. A dolgozó a vállalat alaptevékenységének ellá- 
tásában, fejlesztésében, üzletpolitikájában saját érdekeit is kell hogy érvénye- 
sülni lássa. A legjobb tárgyi és szellemi adottságok mellett is azonban, ha a 
munkaerő ellenérdekelt, a számítástechnika alkaiímazásakor zavarok léphetnek 
fel. Fordítva, az emberközeli folyamatok, a jó kiképzés, a célszerű érdekviszo- 
nyok önmagukban kevésnek bizonyulhatnak, ha a szervezeti és a hatalmi struk- 
túra egy vagy több pontján egy vezető ellenérdekelt, s ezért nem teszi lehe- 
tővé az azonosulást. Ennek tipikus esete például, amikor a vezetés nem talál- 
ja vagy nem adja meg a fejlesztés, az előkészítés szakaszában az új megisme- 
résén, az ismeretek elsajátításán túl az alkotó hozzájárulás lehetőségét is. Ha 
a dolgozó az új technika, a változtatás előkészítésébe bármely mértékben is 
bekapcsolódhat, ha meghallgatják javaslatait (nem kell feltétlenül elfogadni), 
magáénak fogja érezni oz újat. Régi:igazság, hogy a részvétel lehetősége a 
tulajdonosi érzetet erősíti. 


A számítástechnika alkalmazásánál a már említett széles körű, a vállalat sok 
területét érintő hatás miatt fontos követelmény a dolgozók bevonása, az em- 
beri tényező nagy fontosságú szerepének felismerése és hasznosítása. A fogadó- 
készség biztosításánál a kulcsszerep a vezetők kezében van. Fel kell ismerni, 
hogy a fogadókészség nem adottság, azt meg kell teremteni. A rendszer al- 
kalmazása, üzemeltetése pedig folyamatosan igényli a fogadókészség . biztosí- 
tását, sőt megújítását is. Ezt a legjobban az a vezetési stílus oldja meg, amely 
jövőorientált, a hierarchia minden irányában kommunikál, azonosul a munka- 
társak tevékenységével, sőt érdekeivel, és motiválja őket. W. J. Reddin ezt a 
stilust integrációs stílusnak nevezi. 


A fogadókészség és a fogadóképesség egymástól való megkülönböztetése, 
az emberi tényező szerepének mint rendszerelemnek a vizsgálata a számítás- 
technika alkalmazásától függetlenül is felmerülhet. Most mégis a számítás- 
technika alkalmazásával vetődik fel igen élesen ez a kérdés. A termelési folya- 
mat egyes elemeinek, a munkahelyeknek a gépesítése, majd a részfolyamatok 
automatizálása után az irányítási szférában kezdik el alkalmazni a számítáós- 
technikát. Az előrelépések váltakozva történnek mindkét területen. Az ügyvitel 
gépesítésében, a munkafolyamatok számítógépes vezérlésében, illetve az irányi- 
tási rendszerekben, a szövegfeldolgozó rendszerekben s végül ezek egy háló- 
zatban történő összkapcsolásában: egy teljesen új helyzet alakul ki. A számíi- 
tástechnika alkalmazása egyidejűleg történik a vállalatnak mint mikrogazdasági 
rendszernek mindkét szférájában, az irányítási és a reálfolyamatokban. Az al- 

kalmazóknak ma már nem lehet csak a részfolyamatokkal foglalkozniuk, hanem 
az , egész rendszert" kell ismerniük és használniuk. 

A számítástechnika tehát felszínre hozza a gazdasági rendszereknek az előb- 
biekben ismertetett sajátosságát és éles megvilágításba helyezi. A számítástech- 
nikai eszközök s rendszerek úgynevezett emberközeli generációi egyúttal elősegi- 
tik az emberi tényező kedvező érvényesülését: a fogadókészség azonban magá- 
tól nem alakul ki, csak tudatos vezetői tevékenységgel érhető el. A számítás- 
technika, az automatizált folyamatok világában az emberi tényező figyelembe. 
vétele annak a felismerése, hogy a technika egyre többet vesz le az ember vál- 


láról, miközben az ember szerepe tovább erősödik annak alkalmazásában és 
hasznosításában. 


Vasvári György 

KRITIKA 


A térsadalmi rétegződés kérdőjelei 


Az elmúlt évek egyik legjelentősebb, 
legnagyobb szabású szociológiai ku- 
tatásának első eredményeiről beszá- 
moló munkákat, a Rétegződésmodell- 
vizsgálat című sorozat első három kö- 
tetét tartjuk a kezünkben. 

Három, alapjellegében is különböző 
kötetet. 

Az első címe: Elméletek és hipotézi- 
sek, s a kutatás előmunkálatait tar- 
talmazza. A legfontosabb tanulmány 
ebben Kolosi Tamásé (Struktúra, ré- 


meg 

feltevéseit és legfőbb metodológiai el- 
veít. A többi tanulmány közül a leg- 
több (Róbert Péteré, Baráth Eteléé, 
Boros Annáé, Hunyadi Zsuzsannáé, 
Bokor Ágnesé, Utasi Ágnesé, Nemes- 
kéri Istváné, Várnai Györgyié) egy- 
egy részkérdésben konkretizálja a Ko- 
losi által kifejtett elvet és metodoló- 
giát; eltérő szemléletmódot csak Gom- 
bár Csaba és részben Papp Zsolt írá- 
sai reprezentálnak, ezekre később még 
utalok. A szemléleti homogenítás 
egyébként egy markáns arculatú mű- 
hely kialakulására utalj ezt csak üd- 
vözölni lehet, ritkák a magyar szocio- 
lógiában az ilyen alakulások. 


A második kötet a vizsgálat mód- 
szertani leírása. Szokatlan bőséggel, 
igen korrekten, csak szakembereknek 
szóló részletességgel írják le az alkal- 
mazott módszertani technikákat, meg- 
adva ezzel a lehetőséget mind a kont- 
rollira, mind a kapott eredmények 
esetleges újraelemzésére. 


A harmadik kötet egészében Kolosi 
Tamás munkája (Státus és réteg), s a 


kutatás első eredményeit átfogóan 
foglalja össze. 

A  Társadalomtudományi Intézet 
műhelyében sem előzmények nélküli 
e vállalkozás: a megelőző tervperió- 
dus munkálatairól a Társadalmi struk- 
túránk fejlődése című, szintén három- 
kötetes tanulmánygyűjtemény adott 
számot. A munkák kontinuitása meg- 
engedi, talán meg is kívánja, hogy 
idézzem az előző kötetekről írott re- 
cenzióm (Valóság, 1980/2. szám) sum- 
mázatát: , A mai magyar társadalom 
struktúramodellje tehát nem vázolha- 
tó fel a kötetek tanulmányai alapján. 
Ez persze — szerintem — a kutatá- 
sok adott fázisában nem baj. Inkább 
csak tényként, mégpedig feladatkíje- 
lölő tényként kell leszögezni. Mert ha 
a társadalmi struktúra kutatása ma 
Magyarországon még nem is tart ott, 
hogy elméletileg és empirikusan egy- 
aránt megalapozott szintézist alkot- 
hasson, a tudományos És gyakorlati- 
politikai cél mindenképpen csak ez 


lehet." 

Így mostani kérdésem adott: je- 
lent-e, mennyiben és mekkora to- 
vábblépést a korábbi vizsgálatokhoz 
képest e kérdések megválaszolásában 
a Rétegződésmodell-vizsgálat? 

A válasz nem egyszerű. Már csak 
azért sem, mert még nem befejezett 
munkáról van szó, a harmadik kötetet 
Kolosi Tamás e szavakkal zárja: 
, Elemzésünk alapvetően leíró jellegű, 
a miértekre még nem adhatott vá- 
laszt. Ehhez az szükséges, hogy a be- 
következett strukturális változásokat 
is vizsgálat tárgyává tegyük, a feltárt 
egyenlőtlenségi rendszert a társadalmi 

újratermelés folyamataiba helyezzük 
el. Ez további kutatásaink alapvető 
célkitűzése." (211. oldal.) (S az azóta 
elkészült, jelenleg még csak kéziratos 
könyvében —  Tagolt társadalom. 
Struktúra, rétegződés, egyenlőtlenség 
Magyarországon — megteszi az első 
lépéseket is.) Mégis, vagy éppen ezért, 
jogos és szükséges a , közbeszólás". 
Jogos, mert az első kötet programadó 
és metodológiai előtanulmánya és ma- 
ga az egész harmadik kötet világosan 
megfogalmaz egy meghatározott gon- 
dolati irányba mutató elméleti alap- 
vetést, és ezzel elég egyértelműen jelzi 
azt az irányt, amelyben a strukturális 
elemzés várhatóan haladni fog. 


És azért is szükséges a , közbeszó- 
lás". mert úgy vélem, hogy néhány 
kardinális kérdésben vitatkozni kel! 
Kolosi felfogásával. Hangsúlyozom, a 
szó valódi értelmében vitatkozni. Ko- 
losi ugyanis sokéves, igen alapos mun- 
kával egy elméletileg megalapozott, 
koherens, nagyívű gondolati  épít- 
ményt hozott létre, amelynek nem a 
, hibáit", esetleges apróbb következet- 
lenségeit kell boncolgatni, hanem — 
szerintem — néhány kardinális pon- 
ton látszik érdemesnek más kiinduló- 
pontok, más megfontolások lehetősé- 
gét felvetni. 


Kolosi szerint: , Az alapkérdés, hogy 
tulajdonképpen mit is kutatunk, mit 
jelent a társadalom rétegződése, vagy 
szélesebben: mit jelent egy társadalom 
struktúrája." (I. kötet, 22. old.) Majd 
később: , A társadalmi struktúra egy 
társadalom működését, a társadalmi 
viszonyok újratermelési módját, egy 
társadalom integrációs sémáját jelenti. 
A társadalmi rétegződés pedig a né- 
pesség differenciáltsága, a társadalmi 
különbségek rendszere." (28. old.) Ko- 
losi felfogásától lényegesen eltér Gom- 
bár Csabáé, aki ugyanebben a kötet- 
ben közölt tanulmányában (Társadal- 
munk szerkezete, a történelem és a 
megértés nehézségei) így Ír: ...igaz, 
hogy gazdasági viszonyaink vannak, 
s ebből meghatározott elméletek; sze- 
rint illene struktúrálódnia egy társa- 
dalomnak. A gazdasági viszonyok ki- 
rajzolta szerkezet azonban csak puszta 
ökonómiai absztrakció és nem társa- 
"dalmi struktúra, "ami viszont min- 
dig önelvűen alakul. Önelvűen abban 


. szemléletmódok. . . 


az értelemben, hogy a társadalom ta- 
goltsági egységei történelmi megha- 
tározottságúan, saját előformáik által 
befolyásoltan változnak, és ez a gon- 
dolkodó, célkövető emberek csoport- 
minőségű alkotmánya." (63. old.) 


A kétféle közelítés értelmezésére 
Papp Zsolt tesz kísérletet ugyaneb- 
ben a kötetben közölt tanulmányában 
(Struktúra és identitás: a társadalmi 
integráció típusaiíról"). Szerinte Kolo- 
si és Gombár ,,. . ugyanarról beszél- 
nek, de nem ugyanúgy... az eltérő 
más és más elő- 
feltevéseket, paradigmákat preferál- 
nak ugyanazon tárgy vizsgálata során. 
A paradigmák eltérését általános el- 
méleti szinten a rendszerintegráció és 
a szociális integráció vonatkozási 
rendszereinek eltéréseként lehet meg- 
fogalmazni. . ." (83. old.) A különbség 
lényege Papp Zsolt megfogalmazásá- 
ban: , Röviden: a szociális integráció 
a cselekvés és a közösség, a rend- 
szerintegráció a funkcionálás és a 
fennállás nézőpontjainak — mint va- 
lóságosan elkülönülő sszintekneks — 
megkülönböztetésén alapul." (83. old.) 
Véleménye szerint: , Feltehető azon- 
ban ..., hogy a sszemélytelen strátu- 
moknaks a sközösség- és csoport- 
azonossággals való ilyetén szembeál- 
lítása kevéssé jogosult: e két paradig- 
ma nem alternatív, nem vagy-vagy 
jellegű. . . mindkét paradigmának egy- 
aránt van létjogosultsága. Az egyik a 
valóságot a személytelen (vagy inter- 
szubjektív)  funkcionálás, a másik 
ugyanazt a valóságot a normakövető, 
csoportképző emberi cselekvés olda- 
láról írja le..." (85. old.) Végkövet- 
keztetése: , A két gondolkodási min- 
ta, amit képviselnek, elvileg minden 
társadalmi rendszer leírása során kí- 
vánatos és járható út. Jelen gyakorla- 
tunkban hosszabb távon a feladat az 
lenne, hogy az egyik a másikkal szem- 
ben ne legyen kijátszható. Ehhez kí- 
vánatos, hogy az egyik (Kolosi) ve- 
gyen tudomást a másikról; a másik 
(Gombár) pedig valamelyest korlátoz- 
za idegenkedését és (korlátozottan jo- 
gos) szemrehányását." 

Papp Zsolt tehát a két, önmagában 
érvényes, de önmagában egyaránt 
egyoldalú szemléletmód, paradigma 
együttes alkalmazásában látja a meg- 


ks 

oldást. A dolog azonban, véleményem 
szerint, jóval bonyolultabb. Az egy- 
oldalúságok leküzdésében nem biz- 
tos, hogy ,együttes alkalmazásuk" a 
járható út. Talán inkább a kettőt — 
s az esetleg felvethető más szempon- 
tokat, paradigmákat egyaránt 
megalapozó társadalmi struktúraelmé- 
let kimunkálása volna a feladat. Eh- 
hez azonban az alapoktól kell elin- 
dulni: a társadalmi lét mibenlétének 
és lényegi folyamatainak elemzéséből. 
Nem nullpontról kell azonban elin- 
dulnunk: a lukácsi ontológia eredmé- 
nyeit érdemes a struktúraelemzés 
szempontjából hasznosítani, természe- 
tesen, egyéb megfontolásokkal kiegé- 
szítve. 


A társadalmi struktúraelmélet 
társadalomontológiai megalapozásához 


Az alábbi, tézisszerűen jelzéses gon- 
dolatsor kivonata egy hosszabb, szak- 
folyóiratba szánt tanulmánynak. Itt 
mellőzöm a részletező levezetést, csu- 
pán annak végeredményét foglalom 
össze. 


A társadalmi struktúra problémái- 
nak tárgyalása szempontjából — mu- 
tat rá helyesen Ferge Zsuzsa — kulcs- 
kérdés a társadalmi lét újratermelése. 
(Lásd Ferge Zsuzsa: Társadalmi újra- 
termelés és társadalompolitika, 9. old.) 
Elismerve azonban annak relatív jo- 
gosultságát és analitikus hasznosságát, 
ahogyan Ferge a további elemzések 
érdekében felbontja az újratermelési 
folyamatot aszerint, , hogy mi terme- 
lődik újjá" (az egyének biológiai újra- 


. termelése, az anyagi és szimbolikus 


javak újratermelése, a szervezeti ke- 
retek és a társadalmi viszonyok újra- 
termelése), én mégis szükségesnek lá- 
tom, hogy első lépésként legalábbis 
visszatérjünk a társadalomnak mint 
totalitásnak a reprodukciójához. 
(Lásd Lukács: A társadalmi lét onto- 
lógiájáról. II. kötet, 283. oldaltól.) 


Lukács ebben a fejezetben a re- 
produkciót történeti kontextusban 
vizsgálja. Fő kérdése itt az, hogy az 
egyének , társadalmisága" hogyan ala- 
kul, fejlődik a különböző társadalmi 
formációkban. 

Elemzésének lényege, hogy az egyé- 

nek társadalmiságát a munkatevé- 
kenység közvetíti; mégpedig — és 
számukra most ez a lényeg — közve- 
títi az egyén és mindenkori közössé- 
geinek viszonyát oly módon, hogy 
magában a munkatevékenységben, a 
termelési folyamatban, a gazdaság 
szférájában kialakítja az emberek kö- 
zötti alapvető jelentőségű viszonyo- 
kat: ,,. . . megszabja a termelésben részt 
vevő emberek társadalmi helyét". Az 
így kialakuló viszonyrendet tekint- 
hetjük a társadalmi struktúra, a tár- 
sadalomszerkezet legbensőbb mozza- 
natának, nevezzük ezért alapstruktú- 
rának. 

Az alapstruktúra tehát tisztán, de 
elvont-általánosan fejezi ki az egyén 
társadalmiságát. A gazdaság szférája 
ugyanis, amelyen alapul, nem a tár- 


. sadalmi totalitás teljessége. Az egyé- 


nek valóságos életfolyamatait, viszo- 
nyaik összességét, társadalomban való 
elhelyezkedésük empíriáját más lét- 
szférák is befolyásolják. Az alapstruk- 
túra tehát, bár a társadalomszerkezet 
legbensőbb mozzanata, még nem maga 
a társadalomszerkezet. Egészen pon- 
tosan annyit mondhatunk róla, hogy 
az alapstruktúra a társadalomszerke- 
zet ontológiai alapzata. 


Eddig tehát a gazdasági szféra, a 
gazdasági alap társadalmi struktúrát 
meghatározó szerepével foglalkoztunk. 
Logikus, hogy a másik kiemelkedően 
fontos szféra, a másik , komplexus" - 
(Lukács), a felépítmény struktúrát 
meghatározó szerepének áttekintésé- 
vel folytassuk gondolatmenetünket. 

A felépítményi szférában is teleolo- 
gikus tételezettségű és egymásra vo- 
natkoztatott emberi  cselekvésekről 
van szó, amelyek maguk is — termé- 
szetesen a gazdasági alap viszonyaitól 
nem független, de mégis relatív önál- 
lósággal rendelkező — emberek kö- 
zötti viszonyokat alakítanak ki. Hang- 
súlyozni szükséges, hogy mint ahogy 
maga a felépítmény sem mechanikus 
leképezése az alapnak, így az itt ki- 
alakuló emberi viszonyok sem egysze- 
rű tükröződései a gazdasági alapban 
kialakuló alapstruktúrának. A (politi- 
kai) felépítmény szférájában is önelvű 
szerkezetiségek alakulnak ki. Az ér- 
dekérvényesítési képességre, a hatal- 
mi helyzet szerinti tagoltságra gondo- 

lok itt; amely természetesen nem füg- 
getlen a gazdasági alap által megha- 
tározott alapstruktúrától, de nem is 
azonos azzal. Nyilván e viszonyok sem 
érvényesülnek önállóan a társadalmi 
élet mindennapjaiban. Csak, mint az 
alapstruktúra is, a ténylegesen egzisz- 
táló, működö és szemlélhető társada- 
lomszerkezet egyik összetevőjét al- 
kotják. 

A felépítmény szférájában maradva, 
annak még egy mozzanatát, egy egé- 
szen , távolinak" tűnő elemét, az ideo- 
lógiát kell elemzésünkbe bevonnunk. 
Az ideológia ugyanis — marxi érte- 
lemben — korántsem pusztán tudati 
feldolgozása a valóságos viszonyok- 
nak. Jóval több annál: az ideológia — 
mutatja ki Lukács —, amelyben töb- 
bek között az egyének megfogalmaz- 
zák és tudatosítják megélt társadal- 
miságukat, megélt és a mindennapok- 
ban is tapasztalt társadalmi viszonyai- 
kat, a társadalom működésének moz- 
zanata, szükségszerűen nyilván a tár- 
sadalmi cselekvések (társadalmi viszo- 
nyok) alakítója is. i 

A felépítményi szférában kialakuló 
szerkezetiségeket nevezhetjük össze- 
foglalóan politikai-ideológiai struktú- 
rának, és e viszonyok képezik a tár- 
sadalomszerkezet  politikai-ideológiai 
alapzatát. 


Most egy újabb sajátos mozzanat 
bekapcsolása érdekében ismét Lukács- 
hoz fordulunk. A társadalmi lét onto- 
lógiájáról II. kötetének 326. olda- 
lán az egyének társadalmi és ter- 
mészeti létének viszonyáról szólva ezt 
Írja: ,,. ..a szerves élet nézőpontjáról 
minden egyes ember társadalmi hely- 
zete éppúgy tartalmaz egy megszün- 
tethetetlen véletlent, mint ahogy tár- 
sadalmi létéből kiindulva biológiai sa- 
játossága szükségképpen megszüntet- 
hetetlenül véletlenszerű marad." A 
társadalmi helyzetnek eme , megszün- 
tethetetlen véletlenszerűsége"? az in- 
dividualitás mozzanatát emeli be gon- 
dolatmenetünkbe. (E tényezőket veszi 
figyelembe egyébként Kolosi az , egyé- 
nek tipikus élethelyzetbe kerülésének " 
elemzése során, egyrészt a , Viszony- 


kijelölő kategóriák" között — ahol 
ilyenek is szerepelnek: férfiak és nők, 
falusiak és városiak —, másrészt az 


egyénhez kötődő  attributumok — 


életút, tehetség, szorgalom stb. — for- 
májában. (Státus és réteg, 6. oldal.) 

Az individualítás mozzanata termé- 
szetesen nem azonos súlyú (a domi- 
nancia értelmében) az előző kettővel. 
Mégis önálló strukturáló elvnek kell 
tekintenünk, mert, habár csak má- 
sodlagos jelentőséggel, de relatíve ön- 
állóan, az előző kettő determinációs 
láncát átmetszve fejtheti ki a hatását. 
Másodlagos jellege következtében ön- 
álló struktúrát nem alakít ki, de min- 
denképpen a társadalomszerkezet in- 
dividuális alapzataként kell számba- 
vennünk. 

Végül, de korántsem utolsósorban 
a történetiségről kell szólnunk. A tár- 
sadalmi lét kontinuitása ugyanis azt 
is jelenti, hogy a struktúrák éppígy- 
léte korábban volt , másként-létük- 
ből" (is) következik. 

A történetiség azonban, éppen a 
kontinuitás következtében, nem ala- 
kít ki sajátos, külön struktúrákat. 
Mégsem másodlagos jelentőségű: hi- 
szen az első kettő — az alapstruktúra 
és a politikai-ideológiai struktúra — 
maga is a történeti mozgásokban for- 
málódik. Ebben az értelemben tekint- 
hetjük a történetiséget önálló struk- 
turáló elvnek, és mondhatjuk azt, 
hogy a társadalomszerkezetnek meg- 
van a maga történelmi alapzata. 


Ezek tehát azok al strukturáló té- 
nyezők, amelyek együttesen megha- 
tározzák a konkrét, empirikusan eg- 
zisztáló, a mindennapokban működő 
és megfigyelhető társadalomszerkeze- 
tet. A kérdés most az, hogyan, milyen 
mechanizmusok közvetítésével kap- 
csolódnak e tényezők össze, együt- 
tességük miként alakítja ki a társa- 
dalomszerkezetet. 


Térjünk vissza még egyszer az alap- 
és a felépítmény viszonyához. 

Ami itt számomra a legfontosabb, 
az annak a felidézése, hogy mind- 
kettő — alap- és felépítmény egy- 
aránt — teljes komplexus, vagyis 
mindkettő lényeg és jelenség, tarta- 
lom és forma egysége. Melyek már- 
most e tartalmak és formák? Bihari 
Mihály összefoglaló megfogalmazásá- 
ban: , A gazdasági rendszer sui gene- 
ris tartalma a szükségletek kielégíté- 
sére irányuló anyagi javak előállítá- 
sa, teleologikus tételezések által ve- 

zérelve; amíg formája: szervezetek, in- 
tézmények, működési eszközök ösz- 
szessége." ,,...a politikai-jogi felépít- 
mény sui generis tartalma: a politikai 
hatalom érdekkötött másodlagos tele- 
ologikus tételezései a társadalom re- 
produkciós folyamatainak irányításá- 
ra. E sui generis tartalom szintén sa- 
játos formákban: szervezeti, intézmé- 
nyi, közösségi, normatív stb. mozza- 
natokban fejeződik ki." (B. M.: A 
gazdasági alap és a politikai felépít- 
mény kapcsolata. In: Politika és poli- 
tikatudomány, 302. old.) A formai 
mozzanatok tehát mindkét esetben 
szervezetek, intézményi formák, mű- 
ködési formák, közösségi normatív 
eszközök. Nevezzük ezeket összefog- 
lalóan a társadalom szerveződési for- 
máinak. E szerveződési formák tehát 
azok a formai mozzanatok, amelyek- 
ben a társadalom gazdasági és nem 
gazdasági tevékenységeit a maga 
konkrét, mindennapi létében megszer- 
vezi, s amelyek tényleges milyensége 
adja ki egy történetileg konkrét tár- 
sadalom jelenségvilágát. És ezek a 
szerveződési formák vannak közvet- 
len kapcsolatban egymással, vannak 
közvetlen hatással egymásra. 


Egyúttal azonban ezek a szervező- 
dési formák jelentik az egyének tár- 
sadalomban való élésének közvetlen 
kereteit is. Vagyis e szerveződési for- 
mák jelölik ki a maga konkrétságában 
az egyének társadalmi helyét. 


Jeleznünk kell még azokat a szer- 
veződési formákat, amelyek az indi- 
viduális szférát közvetítik. Az indi- 
viduális szféra éppen az, hogy — Lu- 
kács megfogalmazásában — ,,. . .min- 
den egyes ember élete éppen abból áll, 
amit mint társadalmi lény elő tud bá- 
nyászni pszicho-fizikai adottságaiból". 
(Lukács: id. mű, 327. old.) Vilá- 
gos, hogy az , előbányászásnak" e fo- 
lyamata nem tisztán a partikuláris 
egyén egyéni teljesítménye. A társada- 
lomban külön szerveződési formák 
alakulnak ki a szocializációs folyamat 
, becsatornázására", befolyásolására. 
Olyan szerveződési formákról van itt 
szó, mint a család, a nevelés-oktatás, 
a — művelődés  intézményrendszerei. 
Ezek természetesen dinamikus közve- 
títést valósítanak meg: nem a társa- 
dalomban való elhelyezkedés pillanat- 


nyi állapotát, éppígylétét határozzák 
meg, hanem az állapotelérés folyama- 
tát közvetítik. 

Még egy mozzanatra kell kitérnünk, 
az egész közvetítési folyamatot átha- 
tó ideológiai mozzanatra. (Lásd: Lu- 
kács: A társadalmi lét ontológiájáról. 
II. kötet, 479. oldal.) A lényeg itt az, 
hogy a szerződési formák mozgásai- 
ban, s így a konkrét társadalomszer- 
kezet kiformálódásában is, a teológiai 
tételezéseknek, az emberi tudatosság- 
nak meghatározott szerepe van. Álta- 
lában persze — a társadalomszerkezet 
vonatkozásában — nem-akartan, nem- 
szándékoltan (,nem tudják, de te- 
szik"). Csupán maguknak a szervező- 
dési formáknak a mozgásaiban, alaku- 
lásában vannak jelen a teleológiai té- 
telezések, és ezzel a közvetítéssel, 
mintegy mellékhatásként, hatnak a 
társadalomszerkezet alakulására is. 

Az itt jelzett szerveződési formák 
tehát azok, amelyek közvetítésével, il- 
letve pontosabban, amelyek közvet- 
lenül egymásra hatásaiban, együttes- 
ségében kialakul, kiformálódik a tény- 
leges, konkrétan egzisztáló társada- 
lomszerkezet. A társadalomszerkezet, 
amely maga is egy sajátos , komple- 
xus" (Lukács), ami tehát így maga is 
tartalom és forma, lényeg és jelenség 
egysége. Lényege, tartalma voltakép- 
pen mindaz, amit eddig leírtunk: a 
négy alapvető strukturáló tényező (a 
társadalomszerkezet ontológiai, poli- 
tikai-ideológiai, individuális és törté- 
nelmi alapzata) egymásra vonatkoz- 
tatott együttessége; formája, jelenség- 
világa pedig maga a működő, egzisz- 
táló, látható társadalomszerkezet : amit 
— megőrzendő lehetőség szerint a be- 
vett kifejezésformákat —- nevezzünk 
társadalmi rétegződésnek. 

Mindez tehát arra utal, hogy a tár- 
sadalom valóságos szerkezetét, a tár- 
sadalmi rétegződési nem lehet egy- 
szerűen a gazdasági alapból , levezet- 
ni". De nem lehet pusztán a jelenség- 
világ, az empirikusan mérhető tények 
sokaságából sem ,kielemezni". A 
strukturáló tényezők, valamint a köz- 
vetítő rendszerek, a szerveződési for- 
mák éppígylétének, konkrét milyen- 
ségének az empirikus-elméleti elem- 
zésére van szükség. Ennek az elem- 
zésnek a gondolati vázát kísérlem meg 
felvázolni a továbbiakban. 

A mai magyar társadalom 
szerkezetéről 


A történetiséggel, a történeti alapzat- 
tal kell — legalábbis a jelenlegi váz- 
latszinten — a legkevesebbet foglal- 
koznunk.  Nyilvánvalónak látszik, 
hogy nemcsak az elmúlt 40 évünk tör- 
ténete, hanem az 1945 előtti feudál- 
kapitalista Magyarország szerkezeti- 
ségei is belejátszanak jelen társada- 
lomszerkezetünk alakulásába. Ennek 
a feudálkapitalista szerkezetnek a jel- 
legzetességeit Erdei Ferenc és mások 
elemzéseiből kielégítő pontossággal is- 
merjük. Azoknak a konkrét folyama- 
toknak és mozgásoknak a leírása pe- 
dig, amelyekben és amelyek által ez 
a feudálkapitalista szerkezet befolyá- 
solja mai társadalomszerkezetünk ala- 
kulását, már egy részletező elemzés 
feladata lehet csak. 


Már jóval nehezebb kérdés az on- 
tológiai alapzat, az alapstruktúra doi- 
ga. Szakemberek gyakran szólnak egy 
többszörösen összetett alapszerkezet- 
ről. Sok igazság van ebben, hiszen ha 
elfogadjuk a történetiség elvét is és 
kiindulópontnak az 1945 előtti feu- 
dálkapitalista szerkezetet tekintjük, 
akkor nyilvánvaló, hogy a mai struk- 
túránkban:az új mozzanatok mellett 
tőkés és feudális szerkezeti mozzana- 
tok is jelen vannak. Mégis, úgy gon- 
dolom, hogy egy formációelméleti kö- 
zelítésben — s itt arra van szükség, 
mivel az alapstruktúra formációspe- 
cifikus — a viszonyok leglényegét egy 
kettős struktúrában lehet megfogal- 
mazni (mivel a feudális típusú moz- 
zanatok inkább a formavilágban, a 
szerveződési formák éppígylétében ér- 
hetők tetten). Egy olyan kettős struk- 
túrában, amely egyrészt magában 
foglalja a már eltűnő, de még 
egyes mozzanataiban jelen lévő tőkés 
viszonyrend elemeit, másrészt pedig 
a még nem kifejlett, de már megvaló- 
sulóban lévő, anticipált kommunista 
formáció mozzanatait. Tartalmazza te- 
hát az áruviszonyt, mindazokkal a 
módosulásokkal, amelyeket a közgaz- 
daságtudományból ismerünk, és tar- 
talmazza a kommunista társadalom 
közösségi viszonyait, legalábbis az ál- 
lampolgárok egyenlő tulajdonosi mi- 
voltának elvont-általános formájában. 


Melyek lehetnek most már azok a 
szerveződési formák, amelyek az alap- 
struktúra, a gazdasági alap hatásait 
közvetítik, illetve ezt az alapot a je- 
lenségszinten megjelenítik ? 


A szerveződési formákat tényleges 
működési módjuk szerint alapvetően 
két dimenzió szerint elrendezve pró- 
bálom megfogalmazni. A két dimen- 
zió egyike a tulajdonjelleg, a másik 
pedig a piaci viszonyoknak való alá- 
vetettség. Az utóbbihoz: tudjuk, hogy 
ma Magyarországon a piaci viszonyok 
szempontjából három szintet kell el- 
különíteni. Vannak tevékenységszfé- 
rák (elsősorban az inírastruktúra), 
ahol a piaci viszonyok egyáltalán nem 
érvényesülnek, vannak szférák, ahol, 
mondjuk így, kvázi-piaci viszonyok 
vannak jelen (jellegzetesen ilyen a je- 
lentősebb termelőeszközök piaca), és 
van a gazdasági tevékenységnek egy 
nem elhanyagolható szférája, ahol a 
valóságos piaci viszonyok érvényesek. 
Ezek szerint a gazdasági szféra szer- 
veződésformáinak lehetséges típusai, 
itt még részletesebb elemzés nélkül: 


0 Monopolisztikus  (,hivatalszerű") 
állami vállalatok. Ide tartoznak azok 
a vállalatok (archetípusai: vasút és 
posta), amelyek tevékenysége a tár- 
sadalom összműködése szempontjá- 
ból rendkívüli módon fontos és ame- 
lyeket éppen ezért, az állam közvet- 
lenül központilag irányít, és ha szük- 
séges, az állam központi erőforrások- 
ból tart fenn. Az áru- és piaci viszo- 
nyoknak gyakorlatilag nincsenek ki- 
téve, működésüknek —  működteté- 
süknek — a gazdaságosság semmi- 
lyen értelemben nem feltétele. 


6€ A kvázi-versenyszféra állami 
vállalatai. Ide elsősorban azok az ál- 
lami tulajdonú nagy- és középüze- 
mek tartoznak, amelyek zömmel ter- 
melési eszközöket gyártanak. Ezek te- 
vékenységében már komoly szempont 
a gazdaságosság, de ez nem igazán 
mérhető, mivel termékeik nem való- 
ságos piacon értékesülnek. 


6€ A versenyszférában működő ál- 
lami vállalatok. Ezek vagy fogyasztási 
cikkeket gyártó nagyobb üzemek. 
vagy kisebb vállalatok, vagy szolgál- 
tató tevékenységet végző termelőegy- 
ségek, amelyek tevékenysége egyér- 

telműen ki van téve a piaci viszonyok 
hatásainak. 

6 A kvázi-versenyszférában műkö- 
dő szövetkezetek. Az ipari és a mező- 
gazdasági szövetkezetek jelentős há- 
nyada ilyen; vagy mert termelőesz- 
közöket gyártanak, vagy mert tevé- 
kenységük össztársadalmi szinten oly- 
annyira fontos, hogy joggal számít- 
hatnak a folyamatos állami támoga- 
tásra. 

6€ A versenyszférában működő cso- 
porttulajdonú kisszervezetek. Ide el- 
sősorban a közvetlenül fogyasztásra 
termelő ipari és mezőgazdasági szö- 
vetkezeteket értem, de ide tartoznak 
az újabb alakulású kisszövetkezetek, 
a gmk-k stb. is. 

6€ Végül természetesen a vVverseny- 
szférában működnek a legkülönbö- 
zőbb típusú egyéni vállalkozások. 

Elképzelhető természetesen, hogy 
maguknak a gazdaság szférájában ki- 
alakuló szerveződési formáknak a lis- 
táján is bővíteni, módosítani lehetne. 
Ez azonban már csak a konkrét mű- 
ködésmódokat, az éppígylétet részle- 
teiben vizsgáló elemzés feladata 1le- 
het. 

A politikai-ideológiai alapzat, a pO- 
litikai struktúra elemzése, úgy vélem, 
nem indulhat ki másból, mint a Ma- 
gyarországon kialakult egypártrend- 
szerből." Ez az az alakzat, amely a 
politikai struktúra minden más elemét 
meghatározza. Az egypártrendszerben 
az MSZMP autonóm politikai intéz- 
mény, minden más politikai szervező- 
désforma közvetlenül vagy több ke- 
vesebb közvetítéssel a párt által befo- 
lyásoltan, annak politikai irányításá- 
val működik. Így a politikai szféra 
szerveződési formáinak az előzőhöz 
hasonló listáját csak nagyon ÖSSz2- 
foglalóan lehet és szükséges megadni : 

6€ A mondottakból következően az 
elsődleges (minden mást átfogóan 
meghatározó) politikai szerveződésfor- 
ma a párt. 


6€ Közvetlenül mellette-alatta he- 
lyezkedik el a kvázi-önálló államszer- 
vezet. Kvázi-önállónak azért nevezem. 


s" A tema legjújabb irodaimábol lásd pél- 
dául Forgács Imre ÉS Szoboszlai György ta- 
nulmányait A politikai intézmények fejlesz- 
tésenek irányal című kötetben. (Társadalom- 
tudományi Intézet. 1984.) 


hi 


mert noha önállósága jogilag tétele- 
zett, a valóságos működésmechaniz- 
musban az államszervezet — bár ma- 
ga is nagy szervezeti hatalmat ÖSsSZ- 
pontosít — a párt politikai iniciatívái- 
nak végrehajtója is. 

€ A másodlagos politikai szerveze- 
tek. Másodlagosak azért, mert végső 
soron ezek tevékenysége is a párt ál- 
tal befolyásolt, de mégis önálló szer- 
veződési formáknak kell ezeket tarta- 
nunk, mivel van egy relatív önálló- 
ságuk is, és ennek alapján képesek 
kisebb-nagyobb mértékben a legkü- 
lönbözőbb társadalmi mozgásokat be- 
folyásolni. (Ide tartozónak vélem min- 
denekelőtt a szakszervezeteket, a Ha- 
zafias Népírontot, a KISZ-t és talán 
más szervezeteket is.) 


6 Végül a politikai szféra szervező- 
dési formái között kell számba ven- 
nünk a különböző kulturális és egyéb 
célú egyleteket, egyesületeket is. Ezek 
ugyan — az előző szóhasználattal — 
legfeljebb harmadlagos jelentőségűek, 
de minthogy jellegzetesen az egyének 
állampolgári mivoltának kifejeződései, 
nem lehet számításon kívül hagyni 
őket. 

Az individualítás, az individuális 
alapzat kérdéseiről megint e vázlat- 
ban csak igen keveset lehet mondani. 
Alapjellege ugyanis — a , megszün- 
tethetetlen véletlenszerűség" — e szfé- 
rát csak már a részletező elemzés szá- 
mára teszi megfoghatóvá. Itt legfel- 
jebb csupán az individualiítást közve- 
tító néhány olyan szerveződési for- 
mát kell megemlítenünk, amelyek 
több-kevesebb közvetítéssel minden- 
képpen struktúrageneráló jelentősé- 
gűek azáltal, hogy közvetítik az egyé- 
ni szocializációt, illetve behatárolják 
az egyéni képességek kibontakozásá- 
nak mozgásterét. Ilyen mindenekelőtt 
a család. az iskolarendszer, általáno- 
sabban a művelődési intézmények 
rendszere, és mindenképpen idetarto- 
zónak vélem, sajátos szerveződési for- 
maként a településszerkezetet, amely 
konkrét milyenségével ma Magyaror- 
szágon még erőteljesen behatárolja az 
egyének mozgástereit. 


A további feladat tehát: e szerve- 
zöődésformák — konkrét milyenségét, 
éppígylétét és működésmódját részle- 

tezően, empirikus tények alapján meg- 
vizsgálni, mert az. hogy ezek együtt 
és együttvéve hogyan ..helyezik el" 
az egyént a társadalomban, alakítja 
ki a társadalom létszerűen egzisztáló 
szerkezetét, a társadalmi rétegződést;: 
és ennek leírása lehet a mai magyar 
társadalom szerkezeti képe. Befejezé- 
sül vissza kell térnünk a gondolataink 
apropóját szolgáltató vizsgálathoz, az 
annak eredményeit összefoglaló köte- 
tekhez. 

Jeleztem már az elején, hogy a ku- 
tatás igen komoly eredményeket ho- 
zott. Rendkívül gazdag adatbázison 
végeztek el igen fontos elemzéseket 
a legfejlettebb matcmatikai techni- 
kák gazdag arzenáljának felvonulta- 
tásával, és azok mindenkor helyénva- 
ló és korrekt alkalmazásával kellően 
bizonyított és árnyalt képet rajzoltak 
fel . társadalmunk egyenlőtlenségi 
rendszereiről. 

Külön erénye a vizsgálati beszá- 
molónak —- ez mindenekelőtt Kolosi 
Tamás írásaira vonatkozik —, hogy 
szokatlanul részletesen jelzi a megol- 
datlan kérdéseket. Voltaképp fölösle- 
gessé téve ezzel a részletekbe menően 
elemző bírálatot: miért is kellene 
. hiányjegyzéket" vagy hibalistát ösz- 
szeállítani, amikor a kutató maga 
minden lehetséges recenzensnél rész- 
letesebben és alaposabban összeállí- 
totta azt. 

Az alapkérdés azonban nem is ez, 
hanem az, hogy a kutatás, mint 
egész, struktúrakutatás-e, vagy leg- 
alább egy struktúrakutatás része. el- 
ső lépése-e? Az eddig elmondottak 
jelzik . véleményemet: a kérdésre 
nemmel kell válaszolnunk. Ez azon- 
ban, hangsúlyoznunk kell, a kutatás 
önértékéből nem von le semmit. Csak 
megkísérli elhelyezni azt a társada- 
lomkutatások rendszerében. Ezt a 
vizsgálatot én egyértelműen stratifi- 
kációs jellegű leírásnak tartom, ami 
a jelenségszintnek egy meghatározott 
metszetét, a társadalmi egyenlőtlen- 
ségek rendszerét írja le. Ilyenként 
kell értékelnünk. Ebben az értelem- 
ben vélem kiválónak ezt az elemzést. 
s nemcsak azért, mert az eredmények 


önmagukban imponálóak és igazol- 
tak. hanem — s ez a fontosabb —, 
mert ezek az eredmények meggyőzo- 
désem szerint a gyakorlatban (a tár- 
sadalmi-politikai gyakorlatban!) igen 
jól használhatok. Az a ,rrétegzödesi 
modell", amit Kolosi ad (s amit én 
az előbbiekben elmondottak szerint 
nem neveznék rétegzödésnek ; ez azon- 
ban itt mellékes), megítélésem szerint 
lényegesen jobb, pontosabb, megbíz- 
hatóbb az eddig használatos hasonló 
modelleknél. De mindenképpen tisz- 
tában kell lennünk azzal, hogy ez 
még nem struktúramodell (Kolosi 
egyébként nem is nevezi annak), és 
hogy innen nem is vezet egyenes ut 
a struktúrához, a tulajdonképpeni tár- 
sadalomszerkezethez. Persze, s ezt Is 
hozzá kell tenni, ezeknek az eredmé- 
nyeknek a felhasználása nélkül sem 
lehet eljutni oda. 

Ezek az eredmények azonban véle- 
ményem szerint a kimerítő társada- 
lomszerkezet-elemzésnek csak az 
egyik lehetséges és szükséges empiri- 
kus adatbázisát jelentik. Szükség van 
— az előbb vázoltak szerint — más 
típusú (és nem kevésbé empirikus!) 
anyagok elemzésére is. De ezek előtt 
szükséges egy koherens elméleti elem- 
zés, ami a társadalom mint totaiitás 
reprodukciójának jelenlegi milyensé- 
gét tárja fel részletezően, és ezt a 
, csontvázat" lehet majd a különböző 
— nem utolsósorban történeti — vizs- 
gálatoknak az adatai segítségével hús- 
sal-vérrel , megtölteni". Ez a feladat 
pedig — utalok még egyszer az 5 évvel 
ezelőtti recenziómra — még mindig 
előttünk áll. 

De végül is a legfontosabb kérdés 
e vizsgálattal kapcsolatban: többet tu- 
dunk-e a mai magyar társadalomról, 
mind eddig? Feltétlenül, sokkal töb- 
bet tudunk. Ismerjük-e már kielégí- 
töen a mai magyar társadalom szer- 
kezetét? Nem, semmiképpe. . Tovább 
kell lépni, az e vizsgálat kijelölte úton 
is, de más utakat is keresve, amelyek 
közül egy — szerintem —- lehetsége- 
set igyekeztem az előbbiekben fel- 
vázolni. 

Bánlaky Pál 


KONYVEKROL 


Földes Károly : Szocialista gazdaság a változások korában 


Több szempontból is erőt próbáló fel- 
adatra vállalkozott Földes Károly azzal, 
hogy elhatározta, választ keres három 
kérdésre: honnan jöttünk, mik vagyunk, 
hová megyünk? Először is, e vállalkozás 
megvalósításához szerteágazó, de még 
inkább átfogó ismeretekre van szükség, 
még akkor is, ha fejlődésünk fő jellem- 
zőit, irányait az elméleti közgazdász 
szemszögéből kívánja bemutatni. Másod- 
szor az teszi nehézzé ezt a feladatot, hogy 
sok lényegi vonatkozásban valójában a 
változások korát éli nemcsak gazdaságunk 
(különösen annak irányítási és szerve- 
zeti rendszere), de társadalmunk egésze 
is — sőt a bennünket körülvevő világ 
ís. Nem kis bátorság kell tehát ahhoz, 
hogy vállalkozzunk helyzetünk DPoliti- 
kai gazdaságtani szintű föltárására, hát 
még a jövő fölvázolására. A szerző 
munkáját — harmadszor — bonyolulttá 
teszi az is, hogy társadalmunkban ép- 
pen a változások — a korábban megszo- 
kott és változhatatlannak hitt folya- 
matok, jelenségek megszűnte, illetve ed- 
dig elképzelhetetlennek tartott fölbukka- 
nása — felfokozott igényt váltottak ki az 
eligazodást segítő elméleti fogódzók iránt. 
Végül — negyedszer — igen nehéz ,,... 
szuverén kutatói elképzeléseket kialakí- 
tani olyan témákról, amelyekben társa- 
dalmi intézmények hivatalból foglalnak 
állást és hoznak döntéseket". (6. old.) 
A Szocialista gazdaság a változások ko- 
rában valamennyi említett szempontból 
sikerült alkotás. Már elöljáróban kieme- 
ltendo öszíntesége. a hibákat nem rejte- 
sel. hanem nagy buzgalommal feltáró 
módszere, amelv elengedhetetlen sajátos- 
saga minden társadalomtudományi mun- 
kának. 
v 


A Társadalmi-gazdasági alapok című el- 
ső fejezet korántsem csak jól ismert, 
tisztázott fogalmak, összefüggések felso- 


rolása, amelyet a türelmetlen olvasónak. 
át lehetne ugornia: számos vitatott kér- 
désben nyilvánít itt véleményt a szerző, 
így — egyebek között — a centralizáció- 
decentralizáció legjobbnak tekinthető 
arányáról és az állam gazdasági szerepé- 
ről. , A túlzottan központosított döntési 
rendszerben szervesen benne rejlik az a 
törekvés, amely a gazdasági lehetőségek 
és szükségletek által meghatározott : vá- 
lasztási sávnál kiterjedtebb, szélesebb 
sávban próbálja formálni a gazdasági 
fejlődést. Nagy a kényszere, a csábítása 
tehát egyben a valószínűsége is annak, 
hogy a felelős testületek elé a valóság 
pontatlan képe kerüljön, ami aláássa a 
döntések helyességét. Felnagyított ága- 
zati, megyei vagy osztályérdekek így kap- 
hatnak akkora hangsúlyt, hogy a köz ká- 
rára is kielégítsék őket." (20. old.) Az 
állam optimális mértékű gazdasági sze- 
repvállalásának kritériuma Földes Károly 
szerint a hatékonyság: ,,. . . a nemzetgaz- 
daság hatásfokának növelését a részér- 
dekek harca és a részérdekeken felül- 
emelkedő, azokat hatékonysági és egyen- 
súlyi érdekből integráló, főleg normatív 
állami szabályozás együttesen segíti elő" 
(21. old.), mert ,,...a részérdekek össze- 
csapásaiból nem alakul ki automatikusan 
a köz szemszögéből legjobb cselekvés". 
(20. old.) Ahhoz, hogy az említett legcél- 
szerűbb arányt megtaláljuk, először tisz- 
tázni kell bizonyos munkamegosztást: 
, érthetőbben meg kell különböztetni az 
üzlet, a hivatal, a mozgalom és a hata- 
lom feladatait és sajátos eszközeit a szo- 
cialista gazdaság működésében." (18. old.) 


A, társadalmi-gazdasági alapok bemu- 
tatásakor kerít sort a szerző a szocialis- 
ta országok korábbi elmaradottságának, 
valamint az ebből származó következmé- 
nyeknek az elemzésére is. , Évszázados 
fáziskéséseket a legkövetkezetesebb for- 
radalom sem tud rövid idő alatt felszá- 
molni. Ezek a fáziskésések nemcsak a 

termelőerőkben tapasztalhatók, hanem 
szükségképpen rányomják a bélyegüket 
az egész társadalmi struktúrára, a töme- 
gek szokásaira és kultúrájára . .. A fázis- 
késést megalapozatlan sietséggel behozni 
törekvő álforradalmi türelmetlenség . . . 
szükségképpen súlyos megtorpanásokat 
okoz." (28. old.) 

A tényleges helyzet figyelembevétele: 
a termelési kultúra és a fegyelem, a tel- 
jesítményre orientált magatartás, az in- 
novációs folyamat, a gazdálkodás racio- 
nalitása, másfelől a tömegdemokrácia, az 
érdekek közéleti képviselete, a fejlődési 
alternatívák és az azokat képviselő sze- 
mélyek közötti döntések tekintetében 
meglevő lemaradás pótlása hatalmas — a 
történelmi tapasztalatok szerint több em- 
beröltőt átfogó — feladat (29. old.). Az a 
józanság, amellyel Földes Károly e kér- 
dést kezeli, két okból is figyelemre (és 
tiszteletre) méltó. Egyrészt azért, mert a 
kétségkívül meglevő történelmi megké- 
settséget nem a szocialista fejlődés során 
elkövetett hibák elkendőzése okán tár- 
gyalja. Másrészt pedig azért, mert ezzel 
sejteti azt is, hogy továbbfejlődésünkhöz 
mennyi és milyen jellegű akadályt kell 
leküzdenünk, s milyen hatás várható — 
például — az irányítási rendszer átala- 
kításától. Az adottságok szigorú tekintet- 
bevétele mind gazdasági, mind politikai 
szempontból hasznos, hiszen még a leg- 
alaposabban átgondolt és legkövetkeze- 
tesebben végrehajtott intézkedések ís hi- 
telüket veszthetik, ha túlságosan sokat 
várunk tőlük és nem mérjük föl előre 
eredményességük szükségképpen megle- 
vő korlátait, valamint elkerülhetetlen 
mellékhatásait. 


v 


A hazat és a nemzetközi gazdasági tevé- 
kenység kölcsönhatása című második fe- 
jezetben a szerző — egy elég hosszadal- 
mas elméleti bevezető után — áttekinti 
és egybeveti a nyugat-európai integráció 
és a KGST jellegzetességeit. Különösen 
fontos az előbbinek az a tapasztalata, 
hogy ,,...az integráció .nem tekinthető 
állandó növekedési tényezőnek, inkább a 
növekedés útjában álló akadályok eltá- 
volításának, amely lehetővé teszi az új- 
ratermelési folyamat magasabb színvo- 
nalának fenntartását". (86. old.) A szerző 
korábban már említett realizmusa meg- 
mutatkozik a KGST-integráció jelenlegi 
állapotának a megítélésében is. A 
Komplex Program elfogadása óta kide- 
rült: a KGST-országok nemzetgazdasá- 
gai még nem készek arra, hogy a kölcsö- 
nös együttműködésnek a hatvanas évek- 
ben kialakultnál minőségileg magasabb 
szintjét általánosan megvalósítsák. Né- 


mely területen erre lehetőségük és szük- 
ségük van, ezért az együttműködésnek 
már kialakult az integrációs sávja, bi- 
zonyos kapcsolati formákat is ideértve. 
Részben objektív okokból a tagországok 
ma nem folytatnak olyan gazdaságpoli- 
tikát és nem alkalmaznak olyan közgaz- 
dasági eszközrendszert, amely a sokol- 
dalú integrálódás gyors megvalósítását 
segítené elő." (93. old.) 

A KGST-országok közötti áruforgalom 
jellegzetességeinek, a hozzá kapcsolódó 
érdekviszonyoknak a bemutatását köve- 
tően a szerző a továbblépés lehetőségeit 
kutatja. Megállapítja, hogy az együttmű- 
ködésnek mindinkább a részegységek, az 
alkatrészek előállítását szolgáló szakosí- 
tás formáját kell öltenie, de egyúttal ar- 
ra is figyelmeztet, hogy ,a világkereske- 
delem változásaira való tekintettel a túl- 
zott szakosítás kevésbé válhat kedvezővé 
az idők folyamán. A kedvező szakosítás 
tehát nem örök időkre szól, hanem — a 
kereslet figyelembevételével — nyolc-tíz- 
éves periódusokban újul meg." (106. old.) 

A KGST fejlődését áttekintő rövid tör- 
ténelmi visszapillantásból két gondolat 
feltétlenül kiemelést érdemel. Az első az, 
hogy bár az integráció kétségkívül hoz- 
zájárult a gazdaságszerkezeti elmaradott- 
ság mérsékléséhez és a tagországok fej- 
lettségi szintjeinek közeledéséhez, nem 
sikerült az élenjáró ágazatok, tevékeny- 
ségek kívánatos kifejlesztése, elterjeszté- 
se. (110. old.) A másik gondolat következ- 
ménye az elsőnek: mivel a műszaki fej- 
lesztés nem volt eléggé hatékonyságra 
orientált, fennmaradt a technikai lemara- 
dás az élenjáró országokhoz képest. Így 
az újratermelés fokozódó tőkés import- 
igényessége nem járt az exportképesség 
javulásával, ami főszerepet játszott né- 
hány szocialista ország eladósodásában. 
(113. old.) 

A könyv harmadik fejezete a világ- 
gazdaság átalakulási folyamatával fog- 
lalkozik. A korszakváltás fő összetevői- 
nek és a tőkés országok reagálásának vá- 
zolása után a szerző részletesen bemutat- 
ja a szocialista közösség új helyzetét. Kü- 


lönösen tanulságos a külső hatások sze- 


repének az értékelése: ,,...a világgazda- 
sági környezet változásának hatására 
alapjában véve kétféle reakció lehetséges: 
egy aktívabb, amely az átalakult kör- 
nyezetben minél hamarabb megtalálja a 
külgazdasági tevékenység előnyeit, illet- 
ve egy passzívabb, amelynél a kedvezőt- 
len változások nagyobb nemzetgazdasá- 
gi veszteségeket okoznak. A külső hatá- 
sok kedvezőbb vagy kedvezőtlenebb 
nemzetgazdasági rfeldolgozásas mint a 
helyzetváltozás fő tényezője, nem azonos 
magukkal a külső hatásokkal, mivel alap- 
jában véve belső tényezők függvénye." 

(157. old.) A világpiaci árarányváltozá- 
sok e vonatkozásban másodlagos szere- 
pét bizonyítja, hogy ,,...az árszempont- 
ból kedvezőbb struktúrájú KGST-orszá- 
gok a töbhi KGST-országnál kisebb ár- 
veszteségek, sőt kifejezett árnyereségek 
ellenére, teljesen eltérő módon ugyan, de 
számos belső nehézséggel találták magu- 
kat szemben, Lengyelország pedig vál- 
sághelyzetbe került". (157—158. old.) 

A világpiaci, valamint a belső változá- 
sok következtében az 1980-as évek elején 
a KGST-együttműködés új szakaszába 
lépett: a cserearányok változása megha- 
ladja a tőkés viszonylatokra jellemző 
mértéket, megállt az anyagszállítások nö- 
vekedése, és az integrációban rejlő le- 


hetséges előnyök kiaknázásához mind 
nagyobb szerkezetátalakítási és haté- 
konyságnövelési —— erőfeszítésekre van 


szükség. A nemzeti gazdaságirányítási 
rendszerek és az együttműködés átte- 
kintése arról győzi meg az olvasót, hogy 
e feladatok még elég hosszú ideig nem 
kerülnek le a napirendről. 

A negyedik fejezet (A magyar nemzet- 
gazdaság a világpiac mérlegén) a cím- 
ben szereplőnél jóval tágabb kört ölel 
föl: nemcsak a magyar gazdaság telje- 
siíitményének nemzetközi (le)értékelését 
mutatja be, hanem számos gazdálkodási, 
gazdaságpolitikai és irányítási kérdésben 
is állást foglal. (Csak példaként: a sza- 
bályozás szerepe, a nagyüzem—-kisüzem 
— látszólagos — dilemmája, az árrend- 
szer, a vállalati jövedelmek, a gazdasági 
ösztönzés, a tőkeáramlás, a visszafejlesz- 
tés.) A szerző dicséretére legyen mond- 
va, hogy éppoly kíméletlen tárgyilagos- 
sággal elemzi a magyar gazdaság és gaz- 
daságirányítás elmúlt másfél évtizedét, 
mint amilyen kíméletlenül vétetett (és 
vétetik) számba e gazdaság teljesítmé- 
nye a világpiac mérlegén. ,,...a szabá- 
lyozók kisebb része konstrukciós hibák, 
nagyobb része a várttól eltérően alakuló 
körülmények miatt mindinkább nem a 
szükséges irányban hatott. Az alapkér- 
désekben is kiújuló bizonytalanság . . . 
akadályozta az ésszerűsítést, és mindez 
oda vezetett, hogy a magyar népgazdaság 
a belső viszonyok szempontjából is fél- 
reszabályozódó állapotban élte át a kül- 
ső változásokat." (209. old.) 

De nemcsak a közelmúlt értékelésé- 
ben, hanem a tennivaiók kijelölésében 
is egyet kell értenünk a szerzővel. Me- 
lyek ezek a feladatok? A versenyképes 
vállalatok fejlődésének gvorsabbá tétele; 
külföldi működőtőke bevonása; az inno- 
váció elsőbbsége a folyamatos terme- 
léssel szemben; a szolgáltató szektor sú- 
lyának, devizaszerző szerepének növelé- 
se; mind az ágazati, mind a termékszer- 
kezet javítása. 


Földes Károly könyve a szocialista gaz- 
daságot, annak változásait politikai gaz- 
daságtani nézőpontból vizsgálva, azon 
művek — szerencsére mind hosszabb — 
sorát gyarapítja, amelyek valóságfeltáró 
elemzésekből, nem pedig spekulatív fo- 
gantatású feltételezésekből vonnak le kö- 
vetkeztetéseket. Mi több, a szerző csak- 
nem valamennyi aktuáiis gazdasági gon- 
dunkkal kapcsolatban határozottan állást 
foglal. Könyve ötödik fejezetében bemu- 
tatja, hogy gazdasági viszonyaink miként 
teszik lehetővé, illetve hogyan szülik az 
inflációt. Ez a mű legizgalmasabb része 
— megítélésem szerint közgazdászok és 
nem szakemberek számára egyaránt. Föl- 
des Károly nem a túlzott pénz- (hitel-) 
kibocsátásból, hanem a gazdasági viszo- 
nyok mélyéből eredő okokból származ- 
tatja az inflációt, s ,a modern termé- 
szettudomány egyik kulcsfogalmát a gaz- 
dasági jelenségek vizsgált körére alkal- 
mazva, a belső inflációs nyomást az ál- 
lami költségvetésh—ár és a vállalati jöve- 
delem—ár kettős spiráljának következ- 
ménveként" vizsgálja. 

Az inflációt belső folyamatok követ- 
kezményének tekintve, említést sem tesz 
a világpiaci árak , begyűrűzéséről", ami 
ebben az esetben, a gazdasági tisztánlátás 
végett, helyeslendő. Tanácsos lett volna 
azonban, ha a szerző mégsem szűkíti le 
az infláció eredetének vizsgálatát belső 
okokra, s legalább utalt volna a külgaz- 
dasági összefüggésekre, például leértéke- 
lő árfolyam-politikánkra és ennek kettős 
(az import megdrágításán, valamint a 
versenyárrendszer nyereségkorlátjának 
, fellazításán" keresztül érvényesülő) inf- 
lációgerjesztő hatására, illetve az adós- 
ságtörlesztéshez, kamatfizetéshez szüksé- 
ges külkereskedelmi aktívum árszínvo- 
nal-emelő következményeire. 


.v 


A könyv utolsó, mindössze húszoldalas 
hatodik fejezete a Tervezés, szabályozás, 
vállalkozás címet viseli, s a szerző ebben 
foglalja össze a  gazdaságirányítás to- 
vábbfejlesztésével kapcsolatos elképzelé- 
seit, javaslatait. (Bár ilyenekkel a mű ko- 
rábbi lapjain is bőséggel találkozhat- 
tunk.) E részből feltétlenül említést ér- 
demelnek az állam gazdasági szerepével 
kapcsolatos — következtetések-követelmé- 
nyek. Földes Károly erősítendőnek tart- 
ja az állam , önfegyelmét": például a ter- 
vezés valóban csak a gazdaság fő ará- 
nyaira térjen ki, továbbá" a szabadabb 
árak szigorúbb egyensúlyi politika foly- 
tatását teszik szükségessé. Elkerülhetet- 
lennek ítéli a szerző a monetáris szabá- 
lyozás, valamint az áru- és pénzviszo- 
nyok erősítését. Figyelemre méltó meg- 

állapítása, hogy ,a vállalatok közti elkü- 
lönültség paradox módon még nagyobb 
is lehet, mint tőkés viszonyok között, 
ahol a pénz- és tőkemozgás valamennyit 
bekapcsolja az egységes gazdasági kör- 
forgásba". (284. old.) Az e fejezetben el- 
mondottak jó alapul szolgálhatnak sza- 
bályozórendszerünk következetes tovább- 
fejlesztéséhez. A szocialista vállalatok 
vállalkozási jellegének erősítésére vonat- 
kozó javaslat iránya, egybeesik a könyv 
megírása óta hozott állami döntésekével, 
de a mérték vonatkozásában — már 
amennyire ez ma megítélhető — meré- 
szebb náluk. 

Földes Károly ígen sok témával fog- 
lalkozik, ami érthetővé teszi, hogy a 
gondolatok nem egyetlen láncot alkot- 
nak, hanem inkább szőlőfürtszerűen he- 
lyezkednek el. Ez persze még nem zárná 
ki, hogy az egyes , szőlőszemek" mind 
, édesek" legyenek. S ha eddig a legszeb- 
bekből csemegéztünk, hadd mutassunk 
be néhány kevésbé érettnek tűnőt is. 

Mindenekelőtt a külkereskedelmi elmé- 
letek korábban már szóvá tett tárgyalá- 
sát kell megemlíteni, ami — megítélé- 
sünk szerint — különösen kilóg a könyv- 
ből. Egyoldalúnak tűnik a Szovjetunió és 
a KGST többi európai tagállama gazda- 
sági struktúrájának olyasforma jellem- 
zése, miszerint a szovjet export és im- 
port szerkezete kiegészíti az utóbbiakét. 
E viszony legalábbis kölcsönös (89—90. 
old.) 

Említést tesz a szerző a gazdaságunk- 
ban meglevő és hosszú ideig fenntartandó 
nem szocialista formákról. (273. old.) 


Roszler Kóroly: Etüdök 


Ezek mibenlétével azonban nem Ísmer- 
teti meg az olvasót, pedig egy ilyen kon- 
cepciózus (ráadásul politikai gazdaságta- 
ni igényű) írásból nem hiányozhatna an- 
nak megjelölése, hogy mit tekint a szer- 
ző nem szocialista formáknak. Amik nem 
a szocializmus építése során jöttek létre, 
azaz nem specifikusan szocialista jelen- 
ségek? Vagy azok, amelyek bizonyos (de 
milyen) értékrendtől idegenek? 

, Korlátok között meg lehetne engedni 
a lakosság [vállalati] résztulajdonszerző 
tevékenységét — Írja —, ami egyeseket 
munka nélküli jövedelemhez juttat, má- 
soknak veszteséget jelent. Ami a munka 
nélküli jövedelmeket illeti, ez morálisan 
ugyanúgy ítélhető meg, mint a mai álla- 
mi szerencsejátékokon (lottón, lóverse- 
nyen) nyert pénz." (289—290. old.) A re- 
cenzens megítélése szerint egy igényes 
elméleti tanulmányban nem helyénvaló 
tőkejövedelmeket a lottónyereményekhez 
hasonlítani. Legalábbis vitatható, vajon 
helyes-e ezt a kérdést csak morális ügy- 
ként kezelni. Gazdasági körülményeink 
persze kikényszeríthetik, hogy a gazda- 
sági célszerűség kedvéért lemondjunk 
egyik-másik( alkalmasint nemcsak morá- 
lis!) értékünk érvényesítéséről. Ez a do- 
log azonban alapos tisztázást, ideológiai 
újragondolást igényelne. 

Mindent egybevetve, Földes Károly 
munkájával igényes, releváns, őszinte 
könyvvel gyarapodott a szocialista gazda- 
ságot elméleti szinten vizsgáló szakiro- 
dalom. 

(Kossuth Könyvkiadó, 1983.) 

Halm Tamás 


Kővágó László: A magyar kommunisták 


és a némzetiségi kérdés 


Kővágó László fenti címen megjelent 
munkája tudományos életünk jelentős 
eseménye. Mindeddig nagy hiányát érez- 
tük a választott téma átfogó és egyben 
a problémák mélyére hatoló feldolgozá- 
sának, s azt íme, nem hiába reméltük 
éppen ia szerzőtől, aki az elmúlt évek 
során már számos publikációt, köztük 
több önálló kötetet szentelt a kommunis- 
ták és a nemzeti kérdés témakörének. 
Kővágó munkájának erényei: a források 
fáradhatatlan felkutatása, a tények fel- 
tétlen tisztelete, a nemzetiségi kérdés- 
ben képviselt felfogások és a nemzetisé- 
gi politika gyakorlatának elmélyült kri- 
tikai vizsgálata, amely nem riad vissza 
a nehézségektől sem. Imponáló a szerző 
marxista meghatározottságú, alapos el- 
méleti felkészültsége az oly bonyolult 
nemzeti, nemzetiségi kérdésben, !tájéko- 
zottsága a téma nemcsak történeti, ha- 
nem nemzetközi jogi irodalmában is. 

A nemzetiségi kérdés jelentőségéről, 
az azzal való elmélyült foglalkozás na- 
gyon is aktuális szükségességéről, arról 
a felelősségről,, amellyel e kérdéshez 
nyúlni kell, a kötet módszerében is pél- 
dás módon győz meg. Kővágó László 
munkája hagyománytiszteletre nevel: a 
nemzetiségi kérdés kommunista szemlé- 
letű megközelítésének több évtizedes ha- 
zai hagyományát tárja fel, s azáltal, hogy 
ezt kritikusan teszi, rámutatva a hibák- 
ra s az azokból való okulásra ís, rend- 
kivül tanulságos és meggyőző képét adja 
a magyar kommunisták harcának, erő- 
feszítéseinek a nemzeti, nemzetiségi kér- 
désben. 

v 


A kötet első harmada az 1918—1919-es 
forradalmak időszakában tárgyalja a té- 
mát. Természetes kiindulópont ehhez az 
ország nemzetiségeinek elszakadási tö- 
rekvéseiről adott kitűnő kép. A szerző 
helyesen emeli ki, hogy a Kommunisták 
Magyarországi Pártja — megalakulása 
pillanatától — a nemzeti önrendelkezés 
jogának az elszakadást is magában 
foglaló lenini elvét vallotta, lemondva az 
ország területi integritásának irreális vé- 
delméről, amivel a polgári demokratikus 
forradalom kormánya kísérletezett. A 
korábban állami és gazdasági egységet 
alkotó térség szétaprózódásából követke- 
ző problémákra a szocialista forradalom 
útjára lépő államok szövetségében, föde- 
rációjában kereste a megoldást. Kővágó 
jelentőségüknek megfelelően állítja vizs- 


gálódásainak középpontjába a kommunis- 
ták tanácsköztársasági államföderációs 
elképzeléseit. Halványabb azonban annak 
bemutatása, mennyire összhangban volt 
ezzel a területi autonómiákra is építő bel- 
ső struktúra, s hogy a Tanácsköztársaság 
nemzetiségi politikája mennyiben támasz- 
kodhatott közvetlen elődje, a polgári de- 
mokratikus kormányzat számos pozitív 
— továbbfejleszthető és meghaladható 
— nemzetiségpolitikai intézkedésére. 

Kevés szó esik általában — így e kö- 
tetben is — azokról a nehézségekről, 
amelyekkel a Tanácsköztársaság a nem- 
zetiségi politika területén szembetalálta 
magát. A fiatal néphatalom belső ellen- 
ségei az ellenforradalmi  fÍrontalkotás 
egyik lényeges eszközéül nem utolsósor- 
ban felhasználták a nemzetiségpolitika, 
ezen belül pedig a nemzetiségi nyelv is- 
kolai használatával és különösen az au- 
tonóm területek . létesítésével szembeni 
ellenkezést is. Ez is hozzájárult ahhoz, 
hogy a Tanácsköztársaság nemzetiségpo- 
litikai intencióit és konkrét rendelkezé- 
seit bizony csak részben valósították meg, 
és nemcsak a rendelkezésre álló rövid 
idő miatt. y 


Kővágó könyvének második részéb: 1 
az ellenforradalmi korszak nemzetisesi 
problematikájának keretében világítja 
meg a magyar kommunisták nemzetise- 
gi politikáját. Szélesebb körű kelet-kö- 
zép- és délkelet-európai összehasonliítás- 
ban és a hazai nemzetiségpolíitikai írány- 
zatok differenciáltabb megkülönbözteté- 
sével elkerülhető lett volna, hogy a kora- 
beli asszimilációs tendenciájú hivatalos 
magyar nemzetiségpolítikát a , brutális" 
jelzővel illesse. de éles kritikája e som- 
más túlzástól eltekintve teljes mérték- 
ben indokolt. Mint a szerző rávilágít, a 
Kominterntől kapott iránymutatások 
alapján a kommunista pártok a nemze- 
ti, nemzetiségi kérdést jó ideig úgyszól- 
ván kizárólag forradalmasításra alkal- 
mas eszközként kezelték, s a hazai nem- 
zetiségek konkrét problémáival való po- 
zitív foglalkozást a húszas években a ma- 
gyar kommunista párt is elhanyagolta. 

A harmincas évek elejének bizonyos 
kezdeményezései ellenére fordulatot csak 
jóval később sikerült elérni. Mint a kö- 
tet hangsúlyozza, a kommunista párt 
szervezetileg sem volt ekkor olyan hely- 
zetben, hogy a hazai nemzetiségek köré- 
ben aktív munkát végezhessen. Érdemes 

lett volna megemlíteni, hogy a legális 
munkáspárt, a szociáldemokrata párt ez- 
alatt rendszeresen dolgozott nemzetiségi 
vonalon, konkrét lépéseket tett a nem- 
zetiségi jogok védelmében is; s hogy a 
szociáldemokratákat érő korabeli kom- 
munista bírálatok e tekintetben ís sok- 


szor meglehetősen méltánytalanok vol- 


tak. 

A kötet meggyőzően bizonyítja, hogy a 
Komintern VII. kongresszusa nyomán lé- 
nyeges és igen pozitív változás követke- 
zett be a kommunisták nemzetiségi po- 
litikájában. Annak felismerése, hogy a 
fasizmus a maga agresszív céljaira iígyek- 
szik kihasználni a nemzetiségi problé- 
mákat, arra késztette a kommunistákat, 
hogy azokkal végre konkrétan foglalkoz- 
zanak, s óvjanak attól a revíziós politi- 
kátók amely a békeszerződések igazság- 
talanságainak jóvátétele címén a fasiz- 
mus térhódítását s a, háború veszélyét 
idézi fel. Ezen álláspont helyességét mél- 
tatva, jó lett volna mégis jobban érzé- 
keltetni, hogy a kommunista felfogás 
annyiban volt helyes, amennyiben ezek a 
meggondolások nem tették egyszersmind 
érzéketlenné a magyar etnikummal kap- 
csolatos, a trianoni imperialista béke 
okozta problémák iránt, amelyekben az 
1938 és 1941 között történt területgyara- 
podások igen szerencsétlen körülmények 
közt és vészt hozó módon idéztek elő 
változást. A magyar kommunisták felhí- 
vásai arra figyelmeztettek, hogy a fa- 
siszta hatalmak oldalán elért területgya- 
rapodás óhatatlanul egy második Tria- 
nonhoz vezet. 

A, négyszeri területgyarapodás követ- 
keztében természetesen fokozott jelentő- 
ségűvé vált a nemzetiségi lakosság prob- 
lémáivai való foglalkozás, s ez a kom- 
munisták számára is új feladatokat jelen- 
tett. A kötet a felvidéki, kárpátaljai, er- 
délyi, délvidéki nemzetiségi problemati- 
kával, a szlovák. kárpátukrán, román, 
délszláv, német nemzetiségekkel kapcso- 
latban folytatott kommunista munkával 
egyaránt megismertet. Különösen figye- 
lemre méltó, hogy a háború éveiben . a 
kommunista párt konkrét feladatokat tűz 
maga elé, hogy kivonhassa a magyaror- 
szági németséget a náci Volksbund be- 
folyása alól, s hogy a német megszállás 
alatt, mint Békepárt, kísérletet tesz a 
Magyarországi Népi Németek Demokra- 
epés Szabadságmozgalma megszervezé- 
sére. 

A könyv egyik legérdekfeszítőbb része 
azzal foglalkozik, hogyan tükröződik a 
háború utáni nemzetiségi politikára való 
felkészülés a Békepárt 1944. januári em- 
lékiratában, illetve a kommunista párt 
1944. októberi programtervezetében, to- 
vábbá a moszkvai kommunista emigrá- 


ció egy 1944. őszi tanácskozásán. Ebben 
az időben a szociáldemokrata párt is 
tisztázni igyekezett a maga számára eze- 
ket a kérdéseket. A vitás területek sor- 
sa, a szomszéd országokhoz való viszony, 
a kisebbségi kérdés rendezése a határo- 
kon innen és a kisebbségvédelem bizto- 
sítása a határokon túl, mind a legális, 
mind az illegális munkáspártokat szük- 
ségképpen foglalkoztatta: érdemes lett 
volna összehasonlító elemzést végezni. 
Egy ilyen vizsgálat még meggyőűzőbbé 
tenné, hogy mindezen kérdések megíté- 
lésében a kommunista álláspont mutat 
kozott reálisabbnak. 


v 


A kötet harmadik, fő része a magyar 
kommunisták — nemzetiségi — kérdésben 
folytatott politikáját mutatja be a fe:sza- 
badulás utáni első években, 1948-ig. A 
szerző felvázolja azokat a sajátos nem- 
zetközi és hazai körülményeket, amelyek 
közt a német kisebbség kérdésének keze- 
lése a jelentős részben végre is hajtott 
kitelepítésbe torkollott. Míg az ország 
többi nemzetisége számára a felszabadu- 
lás azonnali kedvező fordulatot hozott, 
a hazánkban megmaradt németség jog- 
fosztottsága az ötvenes évek elejéig tar- 
tott. 

A kötet egyik legnagyobb érdeme az 
a szerényen ,kitekintésnek" nevezett 
rész, amelyben felvázolja a hibák hely- 
rehozásának, a nemzetiségpolitikai kon- 
szolidációnak egyáltalán nem könnyű, 
újabb tévedésektől sem mentes, da vé- 
gül is eredményes útját. A német kitele- 
pítés, a szlovák átköltöztetés nemcsak 
számszerűleg csappantotta meg alaposan 
az ország nemzetiségi öntudatú lakossá- 
gát. A viszontagságos idők élményei visz- 
szatartották a nemzetiségi mivoit meg- 
vallásától, illetve vállalásától, s az asszi- 
milálódás rohamos fokozódásához járul- 
tak hozzá. 

A könyv legaktuálisabb nemzetiségpo- 
litikai problémáinkat is érinti, amikor 
utal erőfeszítéseinkre, hogy minden ta- 
mogatást megadjunk maradék nemzeti- 
ségeinknek identitásuk megőrzéséhez, 
sajátos kultúrájuk fejlődéséhez: hogy 
mind egyénileg, mind nemzetiségi kollek- 
tivitásukban jól érezzék magukat ebben 
a hazában, a szocializmust építő Magyar- 
országon, ahol a társadalom megbecsült, 
integráns részei. 

Ismeretes, hogy a mai felfogás szerint 
a nemzetiségi kérdés kezelése az egyes 
országok szuverén belügye. Múltból és 
jelenből egyaránt számos példa bizonyíit- 
ja azonban, hogy ezzel is vissza lehet él- 
ni az asszimilációs törekvések előmez- 
dítása érdekében. A nemzetiségek léte 
természetesen — speciális gondoskodást, 

talán sok , vesződést" is igényel az egyes 
államoktól, de megfelelő bánásmód ese- 
tén nem veszélyforrást jelentenek, ha- 
nem jól kamatoztatható értéket. Nem 
hiába teszi Kővágó könyve mottójává 
az engelsi idézetet, mely szerint a nem- 
zetiségek , összekötő kapcsot" alkothat- 
nak a szomszédokkal. Különösen a szo- 


cialista országok vonatkozásában van 
kiemelkedő jelentősége annak a hídsze- 
repnek, amelyet pártunk politikája a 
határainkon innen és a határainkon túl 
élő nemzetiségeknek tulajdonít. 


(Kossuth Könyvkiadó, 1985.) 
Tilkovszky Lóránt 


Szilágyi János : A magyar szocialista kultúra története 


1867—1945 


Ma már vitathatatlan, hogy a munkás- 
mozgalom története a nemzeti történe- 
lem szerves része. Mert az utóbbi külön- 
böző szférái és szintjei — gazdaság, tár- 
sadalom, politika, kultúra stb. — nem- 
csak a nemzet egészének kategóriájában 
vizsgálhatók és értelmezhetők, hanem az 
osztályharc dialektikájában is. Összefüg- 
gésük és egyben viszonylagos önállósá- 
guk nyilvánvaló. Ahogy a kapitalizmus 
a prcletariátust például a nemzet tulaj- 
don nélküli alkotójává tette, ugyanúgy 
— Lukács György szavával — ,a nagy 
dolgozó tö eket... kizárta a kultúra 
élvezetéből is". Különösen érvényes ez a 
nyugati országok fejlődését fáziskéséssel 
követő, feudális maradványokkal terhes, 
1945 előtti Magyarországra. 

A proletariátus születésével egyide- 
jűleg ösztönösen, osztállyá szerveződésé- 


Csontos Lószló érme 


nek folyamatában pedig egyre tudato- 
sabban az új, a szocialista kultúra meg- 
alapozójává, formálójává vált. A mun- 
kásság kulturális törekvései elválasztha- 
tatlanok voltak a politikai, gazdasági 
harctól, s egyben szoros összefüggésben 
álltak az adott kor nemzetközi és hazai 
viszonyainak politikai, társadalmi, ideo- 
lógiai kérdéseivel. A szocialista mozga- 
lom a tőkés korszakban — kulturális 
területen — küzdött egyrészt a munkás- 
ság műveltségi szintjének emeléséért, az 
emberiség progresszív kulturális öröksé- 
gének elsajátításáért, másrészt az új, a 
szocialista kultúra kialakításáért. 
Nemzeti önismeretünk, történelmi tu- 
datunk teljesebbé tételéhez hozzátartozik 
e küzdelmek megismerése ís. A Kos- 
suth Könyvkiadó gondozásában megje- 
lent A magyar szocialista kultúra tör- 
ténete 1867—1945 című könyv ismeret- 
terjesztő formában tudományos igényes- 
séggel igyekszik e téma iránt felkelteni 
az érdeklődést. A kötet szerzője, Szilá- 
gyi János már korábban is, folyóiratok- 
ban kifejtett publicisztikai tevékenységé- 
vel és 1979-ben napvilágot látott repre- 
zentatív dokumentumgyűjteményével be- 
bizonyította, hogy e témakör jeles szak- 
értője. Új műve bevezetőjében egészen 
a magyar munkásság kialakulásának böl- 
csőjéhez, a céhkorszakhoz nyúl vissza. 
Mivel , politikai szervezetek alakítására 
ez időben a hatóságok nem adtak enge- 
délyt, így az önképző egylet a politikai 
szervezet pótlására is szolgált". A pest- 
budai könyvnyomdászok önképző egyle- 
tének jelszava például a . Műveltséggel 
szabadságra" volt. Szílágyi rámutat e jel- 
szóban rejlő cél jelentőségére és korlátai- 
ra is: , Jelzi a műveltség fontosságának 
felismerését a korabeli munkásmozga- 


túl 

lomban... (de) a politikai szervezkedés 


. lehetőségének korlátait, s azokat az il- 


júziókat is egyúttal, hogy a műveltség- 
szerzés közvetlenül is elvezethet a társa- 
dalmi felszabaduláshoz.? 


v 


A könyv a továbbiakban időbeli sor- 
rendben a kiegyezéstől a felszabadulásig 


böztetett fi- 
Miaz Dertooua Gyula meertpáre A tés 

ts Gyula szerepére. A kép 
teljességéhez hozzátartozna — 8 így az 
olvasóban némi hiányérzet marad — 
hogy az irodalom és a képzőművészetek 


mellett a tudomány vezető egyéniségeit 
is kiemelje. 


A munkásmozgalom első szervezetei- 
nek — az SÁrYttE jő az Általános Mun- 
káspárt, a szociá emokrata párt, a szá- 
zadfordulón ki talkozó szakszervezeti 


viselőjévé. IKezdeményezője, IGYÁLDTÓ : 
lesztője ásd Vess lett a haladó irodalom- 
nak, a 
nyokmiaác 


többek között Juhász Gyu- 
la, Kaffka Margit, Ady Endre, József At- 
tila, Illyés Gyula, Déry Tibor és más- 
más módon, bizonyos korlátok között 
Babits Mihály és Kosztolányi Dezső al- 
kotásaira. A festészetben már Munkácsy 
j-haétrbk köve témává lett a munkás, a ké- 
sőbbiekben pedig ihletőjévé vált Kerns- 


. tok Károly, Fényes Adolf közismert mű- 


veinek. Különösen jelentősek ebből a 


szempontból az első magyar munkásmoz- 
galom hónapjai. ,A Tanácsköztársaság 
időszakában . a marxista 


... a kul kisi 
szemléletre épült, amely a haladó és for- 


radalmi alkotásokat igyekezett előtérbe 
állítani, megismertetni a tömegekkel . . ." 


A munkásmozgalom törekvéseinek 
eredményeként nagy fontosságú sajtóor- 
gánumok születtek. Csak a legjelentőseb- 
beket említve: az Arany Trombita, a 
Népszava, illetve a Szocialízmus és a 
kommunista Vörös Újság, a 1000/), a Tár- 
sadalmi Szemle és a Gondolat. Valameny- 
nyi nemcsak a politikai élet formálásában 
vett részt, hanem a haladó kultúra és 
tudomány műhelyévé is vált. Helyet ad- 
tak számos újonnan jelentkező fiatal te- 
hetség alkotásának. A harmincas évektől 
egyre inkább előtérbe kerültek az anti- 
fasiszta törekvések. Kiemelkedő példa er- 
re — a ma már fogalommá vált Nép- 
szava 1941-es karácsonyi számát meg- 
előzően — a Gondolat 1937-es kiállása 
a Márciusi Front letartóztatott írói mel- 
lett: ,, El mémnítani őket, meg 
alkarják félemlíteni híveiket... Magyar 
írónak lenni úgy látszik kockázatos, mint 
Kazinczy és Batsányi idejében vagy a 
Bach-korszakban.?" 


v 


A szakegyletek, később a századfordu- 

lótól a létszámban és erőben gyarapodó 

szakszervezeti mozgalom helyiségei a 

kultúra fellegvárává váltak. Falai között 
unkások 


többségét 

amelyek a korabeli munkássajtó legfon- 
tosabb kiadványait gyűjtötték egybe. A 
könyv olvasása során nyomon követhet- 
jük a munkáskönyvtárak kialakulását a 
Buda-Pesti " Munkásegylettől kezdve, 
amelynek közgyűlésén például kitűnt, 
hogy Jókai Mór az egylet könyvtára ré- 
szére 50 könyvet ajándékozott saját mű- 
veiből. Teszársz Károly a Szocializmus 
1923-as évfolyamában már így értékeli a 
munkáskönyvtárakat: , A könyvtárak tíz- 
ezernyi kötetei... fényesen bizonyítják, 
hogy a munkásosztálynak van érzéke a 
kultúrához, s hogy áldozni is tud a mű- 
veltség érdekében." 


A szocialista könyvkiadás megindítása 
(1890) után a munkásság Marx és Engels 
műveivel is megismerkedhetett. Marx és 
Engels válogatott művei Szabó Ervin 
szerkesztésében két. külön kötetben 
összegyűjtve is megjelentek. A klasszi- 
kusok üúlyen jellegű bemutatása olyan sa- 
játos magyar műfajt teremtett, amely 
nemzetközi mércével mérve is korszak- 


elentőség 
zett munkásság évtizedeken keresztül e 
kiadványokon nevelődött. A könyvespol- 
cokon a klasszikusok mellett megtalál- 
hatók voltak az egyetemes és a magyar 

irodalom leghaladóbb képviselőinek kö- 
tetei. 

A Tanácsköztársaság idején határozták 
el a Marx Könyvtár létrehozását is, 
, amely a szocializmus és a kommuniz- 
mus legfontosabb műveit" alkarta kézbe 
adni. A kommunista gondozásban, kül- 
földön létrejött Munka és Tudás könyv- 
tára a későbbiekben az írók sorát Lenin- 
mel gazdagította. Ezt az irányvonalat 
folytatták a harmincas években a Sarló és 
Kalapács  — könyvsorozatai,  — amelyeket 
többnyire illegálisan terjesztettek. 


A szocialista munkásmozgalom első lé- 
péseivel együtt jelentek meg az új szín- 
padi törekvések, 8 a mozgalom fejlődé- 
sével egyidejűleg teljesedett ki a mun- 
kásszínjátszás. A  munkásközönségnek 
szervezte az előadásokat a hazai színházi 
élet legkiválóbb egyéniségei közül Heve- 
si Sándor, majd 1937-től Hont Ferenc. 
A Thália Színpad igényes műsora (Ibsen, 
Strindberg, Gorkij, Hauptman és mások 
művei), illetve a Független Színpad anti- 
fasiszta előadásai művészi színvonalukkal 
máig is példamutatóak. 


A mozgalom, a szakszervezet nevelő 
tevékenysége a munkásokat nyitottá tet- 
te a színvonalas zene befogadására is. A 
munkások muzsikáltak, énekeltek, dalár- 
dákat (kiemelkedő példája a Szalmás- és 
Vándor-kórus) alakították, és egyre fo- 
gékonyabban hallgatták a klasszikus zene 
terjesztésére vállalkozó művészeket ís. 


y 


Az ismeretterjesztés és az oktatás 
ugyancsak az 1899-es évektől vált rend- 
szeressé. Kende János és Sipos Péter ta- 
láló kifejezését haszniálva, ,az osztály- 
harcra orientált politikai kultúra"? kiala- 
kításájt először — a polgári radikálisok 
közreműködésével — a szociáldemokrata 
seteejádást munkástanfolyamok szolgál- 
ták, 


A húszas évek nagy jelentőségű szo- 
ciáldemokrata kiadványa, a Társadalmi 
Lexikon — amely Szilágyi szerint a ma- 
gyar lexikonkiadás történetében elsőként 
igyekezett marxista válaszokat adni a 
társadalom és a kultúra alapvető kérdé- 
seíre — így ír a  munkásoktatásról; 
,, " : . úgyszólván egyidős a munkásmozga- 
lom fejlődésével... Különösebb jelentő- 
séget a munkásoktatás mégis a legutóbbi 
évtizedekben nyert, amikor a háborús 
országok szocialista pártjai rideg kímé-. 
letlenséggel levonták a világháború kon- 
zekvenciáit. Abból kiindulva, hogy ezt 3 
hatalmas vérfürdőt a kapitalista impe- 
rializmus és az uralkodó osztályok álta- 
lában csak a tömegek tudatlanságán és 
szervezetlenségén keresztül zúdíthatták 


az emberiségre, logikussá vált, hogy ezt 
a jövőben csak úgy lehet megakadályoz- 
ni, ha a munkástömegeket kiemelik tu- 
datlanságukból, és ezáltal képessé teszik 
olyan hatalmas szervezkedésre, amelynek 
erején megtörik minden háborús törek- 
vés." 


Nemcsak az oktatásban részt vevők 
számbeli gyarapodását kísérhetjük figye- 
lemmei, hanem a különböző témakörök 
megválasztasát is, amelyek hűen tükrö- 
zik az adott korszak problémáit, szük- 
ségleteit. Míg a századelőn s a forradal- 
mak idején a mozgalomban az iskolai 
oktatás kiegészítésére, a hiányosságok 
pótlására, az általános műveltség meg- 
alapozására, — a  természettudományok 
megismertetésére törekedtek, a későb- 
biekben olyan történelmi események mo- 
tíválták a tárgyak megválasztását, mint 
például a harmincas években a kapita- 
lizmus válsága, a háború, a fasizmus. 


A könyv bemutatja a kommunista párt 
által szervezett, részben illegális vagy 
legális szervezetekben kifejtett oktatási 
tevékenységet. A második világháború 
ideje alatt, az egyre nehezedő és bonyo- 
lult politikai viszonyok között sem szü- 
netelt a haladó kulturális nevelőmunka. 
A szövetségesek, elsősorban a szovjet 
had sikerei , erősítették az ország 
lakosságának politikai és szellemi ellen- 
állási törekvését... a magyar szocialista 
kultúra alkotói és terjesztői — a még 
rendelkezésre álló kereteken belül — fo- 
kozták ellenállásukat, haladó forradalmi 
tevékenységüket ... működtek munkás- 
könyvtárak... A  munkásszervezetek- 
ben... előadásokat szerveztek." 


A kommunista párt 1944 decemberé- 
ben felhívásaiban a szocialista kultúra 
haladó hagyományainak folytatására ösz- 
tönöz. A párt például ilyen szavakkal 
fordult a művészekhez: , Magyar művé- 
szek! Október 15-e óta példátlanul le- 
züllött a szellemi élet. . . Szervezzetek ze- 
nekarokban, színházakban, kulturális in- 
tézményekben ellenállási bizottságot!" 
Szilágyi, miközben bemutatja a két vi- 
lágháború közötti korszak sokrétű kul- 
turális tevékenységét, arra is felhívja a 
figyelmet, hogy , 1919 és 1945 között a 
magyar szocialista kultúra fejlődése ter- 
mészetesen nem volt egyenletes. Fejlő- 
désének üÜteme, eredményeinek tönieg- 
hatása időszakonként váltakozatt." 


A szocialista kultúra fejlődésének ösz- 
szefoglaló feltárására a szerző nehéz 
műfajt választott. A népszerű tudomá- 
nyos ismeretterjesztésre oly módon vál- 
lalkozik, hogy már megjelent saját do- 
kumentumgyűjteményének a színe-javát 
magyarázó-összekötő szöveggel ötvözi, s 
minden korszaktot rövid értékeléssel zár. 

A nagy mennyiségű adattal alátámasz- 
tott felsorolás azonban helyenként az ol- 
vasmányosság rovására megy, a szöveg 
nem egyszer mozaikjellegűvé válik. Ez 
alig csorbítja a könyv jelentőségét, bi- 
zonyítékul szolgál mindenkinek, hogy a 
munkásmozgalom kulturális törekvései 
nélkül haladó szocialista kultúra nem jö- 
hetett volna létre. Egyúttal eligazítást, 
segítséget adhat azoknak is, akik az egyes 
— e tekintetben kevésbé feltárt — kor- 
szakokkal és témákkal, mint például a 


Berény Róbert: 
Modárdaol 


századelővel, illetve a történelemszemlé- 
let alakulásával, a szakmai-politikai ok- 
tatással, a világnézeti neveléssel behatób- 
ban kívánnak foglalkozni. A téma egé- 
széről Szílágyi János jól felhasználható 
vázlatot ad, a terjedelmesebb, elvileg is 
összegző feldolgozás elkészítése azonban 
még továbbra is feladat marad. 


(Kossuth Könyvkiadó, 1985.) 


Bruckner Éva 

Némedi Dénes : A népi szociográfia 1930—1938 


"A népi mozgalom úgy érdekelt mint 
értelmiségi mozgalom, a szociográfiai 
mozgalom mint a hazai szociológia elő- 
történetének egyik fejezete" — olvassuk 
az Előszó-ban. A vállalkozás legalábbis 
szokatlan, azt is mondhatnánk: meghök- 
kentő.! A népi mozgalom szociográtfiáit 
nem az irodalomtörténet és az irodalom- 
tudomány eszközeivel vizsgálni, hanem 
a szociológiatörténet nézőpontjából: iro- 
dalom- és művészetcentrikus hazai tudo- 
mányos irodalmunkban ritka merészség- 
ről tanúskodó kisérlet. De miért is ne 
lehetne megtenni? A Cifra nyomorúság, a 
Viharsarok, a Néma forradalom vagy 
akár a Puszták népe nemcsak irodalmi 
alkotások. Sőt elsősorban nem azok. Sok- 
kal inkább egy társadalomkutató tevé- 
kénységgel összefonódó politikai mozga- 
lom szellemi termékei. Egységbe olvad 
bennük az élményszerű irodalmi leírás, 
a tudományos igényű tényrögzítés és a 
változtatni akaró publicisztikai hevület. 

Az (újszerű) közelítés érthető és indo- 
kolt tehát. Nézzük az eredményeket. 


v 


Jól ismert: a hazai társadalomfejlődés- 
ben kiforrott, intézményesült, demokra- 
tikus érdekképviseleti mechanizmusok 
hiányában a politika nem marad meg sa- 
ját világában: más társadalmi létszférák 
is gyakran közvetlen politikai tartalmak 
hordozójává válnak. Nem kevésbé ismert 
a művészet politikahelyettesítő szerepe 
sem. : Némedi Dénes kötetének, úgy tű- 
nik, egyik fontos érdeme, hogy a társa- 
dalomvizsgálat és a politika összefonó- 
dását tudatosítja. 


A harmincas évek népi szociográfiája 
a hazai társadalomkutatás hol felbukka- 
nó, hol eltűnő búvópatakjának egyik sza- 
kasza — mondja a Bevezetés. A búvó- 
patak a századelőn, a szociológusi moz- 
galommal tör először felszínre — 6 meg- 
késve és sajátos arculattal. A sajátos ar- 
culat lényege: a politikai törekvésekkel 
való összefonódás és a publicisztikus stí- 
lus. Az előbbi az optimizmus, az utóbbi 
a türelmetlenség jele. A Huszadik Szá- 
zad, a Jászi-kör számára a társadalom 
feltárása és átalakítása egymást követő, 
törésmentesen egybeilleszkedő tevékeny- 
ségek — ebben áll az optimizmus. 


A , publicisztikus jelleg a türelmetlen- 
ségről tanúskodik, hisz a publicisztika 
műfaját a lassan intézményesülő újabb 
társadalomtudományok helyett választják 
a századelő társadalomkutatói. A búvó- 


patak másodszori napfényre törése íde- 
jén a népi szociográfiák sora megőrzi 
mind a politikával való kapcsolatot, mind 
a nem szaktudományos műfajú közelí- 
tést — csak éppen más módon, mint a 
századelő szociológiája. A népiek nem 
optimisták már, elvesztették a politiká- 
ba vetett bizalmukat, noha tevékenysé- 
güket továbbra is politikai jelentőségű- 
nek érzik: a társadalomkutatás — Néme- 
di itt Lackó Miklóst idézi — , metapoliti- 
kai" értelmezését vallják tehát. A nem 
szaktudományos műfaj — a szociográfia 
— sem a türelmetlenség jele már. Szük- 
ségszerűségből fakad, abból, hogy a hazai 
szociológia ekkorra még mindig nem in- 
tézményesült. 

A szociográfia a közéletben című első 
fejezet a mozgalom rövid történetét ad- 
ja. Kiemeli: a népies mozgalom (a népi 
írócsoport) és a szociográfiai tevékeny- 
ség nem fejlődik párhuzamosan. Az utób- 
bi a fiatalok, a , húszévesek" ügyve. Kiala- 
kulása egy sajátos logika eredménye. Ha 
a nemzeti megújulás erőforrása a pa- 
rasztság, ha a parasztkérdés a legfonto- 
sabb társadalmi kérdés — mint ezt első- 
sorban Szabó Dezső nyomán vallják —, 
akkor a néptől kell tanulni, a néphez kell 
járni; a falujárás pedig szociográfiai kíi- 
rándulásokhoz vezet. A húszas évek vé- 
gétől több helyütt is megindul a kísér- 
letezés: a Bartha Miklós Társaságban, 
a Pro Christo Diákok Házában, a szegedi 
Bethlen Gábor Körben, a csehszlovákiai 
Sarló-mozgalomban. 


Az átmeneti apályt követően 1932-től 
élénkülnek meg a vállalkozások, de a 
csúcspontot csak az 1936 és 1938 közötti 
évek hozzák el. (Erdei Ferenc nevezi 
majd , hőskor"-nak ezt a korszakot.) Ek- 
kor jelennek meg az első jelentős szo- 
ciográfiák — tudatosítva a társadalmi 
valóság , nemzeti amnéziába" (Németh 
László) hullott tényeit: a parasztkultúra 
hanyatlását, az egyke-rendszer terjedé- 
sét, a rossz néptáplálkozást, az általá- 
nos nyomort. A szociográfusi tevékeny- 
ség összefonódik a népi mozgalommal, a 
szociográfia — a közvélemény szemében 
— a népiesekkel azonosul, A visszhang 
—. a szélsőjobboldalt kivéve — "minden- 
honnan kedvező. Nemcsak, a szociálde- 
mokraták és a kommunisták fogadják el- 
ismerően a szociográfiákat, de a jobbol- 
dali konzervatívok, sőt az urbánusok is. 

A ,hőskor", persze, rövid két évet je- 
lent csupán. Némedi finom elemzésekkel 
fejti meg a rendkívüli hatás titkát. A szo- 
ciográfiák — mondja — jó pillanatban 

születtek. Az 1936-os esztendő a balol- 
dal szövetségkeresésének, a jobboldal el- 
bizonytalanodásának az ideje: a művek 
átmeneti ideológiai-politikai űrbe érkez- 
nek tehát. A szociográfiák hatása Így el- 
sősorban politikai jellegű, s ez az irány- 
zat bomlását is magában hordozza. 1937 
tavaszán megalakul a Márciusi Front, lét- 
rejön a népiesek és a kommunisták szö- 
vetsége. Az önálló politikai fellépés sza- 
kítást jelent a , pártatlan", az ,illetéke- 
sekhez" forduló szociográfusi attitűddel. 
Abban, hogy 1938-ra a szociográfusi moz- 
galom felbomlik, számos egyéb ok mel- 
lett ennek is szerepe van, nem csupán a 
szociográfusok elleni perek sorozatának. 


hé 


A szociográfia — tisztázatlan műfaj. 
Nemcsak ma tűnik annak, az volt a , hős- 
kor" idején is. A második fejezet, A szo- 
ciográfia és a szociográfusok azokat az 
önreflexiókat, önmeghatározási kísérle- 
teket elemzi, amelyekkel a szociográfiák 
szerzői próbálkoztak. 

Némedi három megközelítési módot ta- 
lál: a szegedi fiatalokét, Erdeiét és Reit- 
zer Béláét; Ortutayét és Németh Lászlóét; 
illetve a hőskor szociográfusaiét. Nézzük 
röviden mindhármat. 

Erdei és Reitzer kérdeznek rá legtu- 
datosabban a szociográfia módszerére. 
Mindketten azt a választ kapják: a szo- 
ciográfia kérdései tudományos .kérdések. 
Reitzer megkülönböztetése szerint a szo- 
ciológia az általánosan érvényes törvé- 
nyek tudománya, a szociográfia pedig egy 
társadalmi egységen belül az összes tár- 
sadalmi jelenség megnyilatkozásait, vi- 
szonyait, szerkezetét, azaz a társadalmi 
élet teljességét vizsgálja. Csakhogy ez — 
mint arra Némedi rámutat — nem oldja 
meg a módszertani problémát, hiszen 
egyrészt a szociográfusnak a kutatómun- 
ka megkezdése előtt ís kell valamilyen 
ismerettel rendelkeznie az ismeretlenként 
elgondolt objektumról, másrészt a társa- 
dalmi egységek nem független létezők, 
nem a nagyobb társadalmi egész repre- 
zentánsai. De kudarcot vall Erdei is, aki 
a tények és értékek elválasztásával kí- 
sérletezik. Az elmélet és a gyakorlat el- 
különültségét a tudományban a tényis- 
meret és az értékelés elkülönültsége fe- 
jezi ki — mondja. Ahhoz, hogy a tudo- 
mányos kutatómunka mégse váljon ön- 
célú ismeretgyűjtéssé. közösségi érték- 
rendre van szükség. Igen ám, de a har- 
mincas évek Magyarországán a kutatási 
eredmények nem köthetők szilárd érték- 
világhoz. Nemcsak Erdei, valamennyi né- 
pi szociográfus dilemmája ez: ebben az 
időben a nemzeti problémák megoldása 
a parasztság kezében van — mondják —, 


írásaikban azonban éppen ők maguk ál- 
lapítják meg a parasztság bomlását. 

Ha Erdei nem tudja feloldani a dilem- 
mát, Ortutay és Németh László még sem 
fogalmazza. Ortutay ugyan — Erdeihez 
és Reitzerhez hasonlóan — a társadalom- 
kutatás szaktudományos igényét hang- 
súlyozza, ám gyakorlatilag közvetlen, in- 
tuitív lényegismeretet tételez. Németh 
László a tudás és az erkölcs, a tudás és 
a tett szintézisét a , nemzeti sorstudo- 
mány"-ban találja meg, mely a nemzeti 
célok megfogalmazása mellett az egyéni 
magatartás megváltoztatására is képes. 

A szociográfíusok többségét nem ízgat- 
ták az efféle módszertani megfontolások. 
Az volt érdekes a számukra, hogy mi a 
szociográfíus és a szociográfia társadalmi 
szerepe? Némedi talán legizgalmasabb 


fejtegetései azok, amelyekben — az erre — 


vonatkozó egykori szétszórt megnyilat- 
kozásokat összegyűjtve — e szereptudat 
változatait bontja ki. 

Az elsőt, a , moralista lelkiismeret-éb- 
resztőt" elsősorban A tardi helyzet Sza- 
bó Zoltánja vallja. A szociográfus — eme- 
li ki — nem azokhoz szól, akikről ír. ha- 
nem azokhoz, akik felelősek az állapoto- 
kért. Az írás célja: a társadalmat rádöb- 
benteni a bűneire. 

A második variáns, a , leleplező", Féja 
Gézáé. Ő nem moralizál, nem a közép- 
osztály lelkiismeretére hivatkozik: a po- 
litikai publicisztika eszközeivel, harcos 
módon leleplezi a társadalmi ellentmon- 
dásokat. 

A harmadik szerepelképzelés a , nép- 
vezéri". Képviselői, Veres Péter és — a 
Futóhomok-ot író — Erdei, nem a kö- 
zéposztályhoz, hanem a parasztsághoz kí- 
vánnak szólni: politikai vezérként az agi- 
tációt, a közvetlen hatáskeltést tekintik 
a szociográfia feladatának. 


v 


Nem egy tipológiát ismerünk már arra 
vonatkozóan, hogy miképpen lehet elkü- 
löníteni, csoportosítani, osztályozni a har- 
mincas évek gazdag szociográfiai termé- 
sét. Aki a politikai palettán akarja el- 
helyezni a műveket, jobb- és baloldali 
szociográfiákról beszél. Aki a valóság- 
ábrázolás és a megformálás felől közelít, 
irodalmi, publicisztikai és tudományos 
szociográfia között különböztet. Aki azt 
vizsgálja, mi a viszonya írónak és tár- 
gyának, az kívülről megfigyelő , etnog- 


ráfus", és a közeget belülről ismerő, 
, bennszülött"  szociográfusok munkáit 
különíti el. 


Ugy tűnik, a kötet legjelentősebb tel- 
jesítménye — a harmadik fejezetben — 
az új tipológia kidolgozása. Olyan tipoló- 
gia ez, amely finomabbnak, rugalmasabb- 

nak látszik a korábbiaknál. S ami a dön- 
tő: a művekhez jobban igazodik. 

A tipológia alapja: miként foglalnak 
állást a szociográfiák a közösség és a pol- 
gárosodás kérdésében? Közösség és pol- 
gárosodás — fejti ki meggyőzően Néme- 
di — a korszak ellentétes fogalmai. A kö- 
zösség romantikus és szocialista fogalom: 
egyszerre jelenti a parasztság idealizált 
s Ősi közösségének" visszavágyását és a 
jövőbeni kívánt célt. A polgárosodás: a 
kapitalizálódás, a politikai emancipáció, 
a civilizáció és az urbanizáció folyamata. 
A polgárosodás a parasztság felszabadu- 
lását, emancipációját jelenti, ám egyben 
a paraszti közösségek bomlását is. A kö- 
zösség eszméje pedig azt fejezi ki a né- 
piesek számára, hogy a parasztság jelenti 
a nemzet megújulásának alapját. A szo- 
ciográfusoknak — írja Némedi — , együtt 
kellett tehát élniük a polgárosodás és a 
közösség ellentmondásával. A népi szo- 
ciográfiák gondolati feszültsége épp e két 
eszme együttes jelentkezéséből adódott." 

Hogyan csoportosíthatók hát ez alap- 
ján a ,hőskor" szociográfiái? A kötet 
négyes tipológiát ad. — 

A , nosztalgikus" típusú szociográfia 
idealizálja a régi parasztközösséget. A pa- 
rasztközösség — mondja — az értékek 
forrása, menedék a városi és polgári 
kultúra ellenében. A polgárosodás fo- 
lyamata pusztulást, süllvedést hoz. A 
típus legtisztább képviselője, az Elsüly- 
lyedt falu romantikus múltba fordulással 
idézi fel a régi falu , társadalmilag töké- 
letes egységét". 

A ,lázadó" szociográfia ellentéte a 
, nosztalgikusnak". Szintén értékpusztító 
folyamatnak tekinti a polgárosodást. Nem 
a romantikus múltba fordulást választja 
viszont: miközben élesen kritizálja a pol- 
gárosodást, ellentmondásaiból egy új kö- 
zösség megteremtésében látja a kiutat. 
(A Puszták népe, bizonyítja Némedi, kü- 
lönös módon egyszerre , nosztalgikus?" és 
, lázadó".) 

A harmadik típus — melyre Szabó 
Zoltán művei, A tardi helyzet és a Cifra 


nyomorúság a legmarkánsabb példák — 
a , rezignált". Eszerint a polgárosodás tör- 
téneti szükségszerűség, így kikerülhetet- 
len a közösségek felbomlása ís. Rezignál- 
tan veszi tudomásul: a parasztságnak 
nincs elég ereje, hogy feltartóztassa e 
folyamatot. 

Egyedül Erdei Futóhomokja tartozik a 
negyedik, az , utópista" típusba. Ha a há- 
rom másik típus számára a polgárosodás 
és a közösség egymást kizáró alternatí- 
vák, csupán Erdei gondol arra, hogy a 
paraszti polgárosodás új közösséget te- 
remthet. A tanyás mezővárosok paraszt- 
ságának felemelkedése, a polgári társa- 
dalomba való beilleszkedése — vallja a 
Futóhomok szerzője — nem közösség- 
romboló folyamat, éppen ellenkezőleg, új 
közösség megteremtésének lehetőségét 
hozza el. Az elképzelés, persze, a hazai 
társadalomfejlődés viszonyai között nem 
egyéb utópiánál. Ez a felismerés már tes- 
tet ölt az elkövetkező Erdei-műben, a 
Parasztok-ban. 

Némedi mellőzi munkájában a népi 
szociográfia szépirodalmi vonatkozásai- 
nak elemzését. Ezért azonban bőségesen 
kárpótol a szociográfiákból kielemezett 
gazdag társadalom- és eszmetörténeti is- 
meretanyag. . 

Persze az eredmények nem csupán an- 
nak köszönhetők, hogy a szerző újsze- 
rűen kezeli témáját. Némedi Dénes köny- 
ve tudományos szempontból rendkívül 
igényes munka. Kivételes a tárgyismere- 
te (a szociográfiák kortársi vitáiban és a 
történeti irodalomban egyaránt otthono- 
san mozog), mégsem ragad meg az apró 
tényeknél. Az ismertetett tipológia is bi- 
zonyíték rá: a tágabb összefüggések fel- 
vázolása sem idegen tőle. 

Reméljük, az irodalomtörténészeknek 
is kihívást jelent: a 30-as évek szociog- 
ráfiájáról az első jelentős monográfiát 
nem irodalmár, hanem szociológiatörté- 
nész tette az asztalra. 


(Gondolat Könyvkiadó, 1985.) 
Perecz László 


KÖNYVEKRŐL 155 


Kerekes Lajos : A weimari köztársaság 


Posztumusz könyvről lévén szó, a recen- 
zens eleve nehéz helyzetben van. A szer- 
ző szavaival élve: a , kötelező objektíi- 
vebb hangvétel" ilyen esetekben szinte 
elkerülhetetlen. Hadd szögezzem le mind- 
járt a legelején: Kerekes Lajos művét is- 
mertetve nincs szükség a bíráló megjegy- 
zések élének tompítására, mert ő jó, hasz- 
nos kézikönyvvel gazdagította a husza- 
dik századi Németország történetére vo- 
natkozó ismereteinket. 

Nem sokkal korai halála előtt rádió- 
előadást készítettünk Kerekes Lajossal 
Weimarról. Nem a kegyelet okán emlé- 
keztetek e beszélgetésünkre, hanem azért, 
mert fontos dolgokat mondott el akkor 
még meg nem jelent művéről. Minde- 
nekelőtt arról beszélt, hogy miért oly 
nagy az érdeklődés a weimari köztársa- 
ság története iránt nemcsak német föl- 
dön, hanem a határon túl is. Kifejtette, 
hogy ennek a jelenségnek az okát a má- 
ban kell keresnünk, ugyanis Számos je- 
lenkori történés gyökere az akkori évek 
eseményeiben található. Ezzel kapcsolat- 
ban érdemes megemlíteni a volt szövet- 
ségi kancellár, Helmut Schmidt vélemé- 
nyét, aki szerint a Német Szövetségi 
Köztársaságban lezajlott leglényegesebb 
történelmi folyamatok kezdeteit valahol 
az 1920-as években kell keresni. Csupán 
két tényezőt említek: egyfelől az állam- 
monopolista tendenciák megerősödését, 
másfelől a német szociáldemokrácia esz- 
mei platformját, jelesül a polgári de- 
mokratikus állam kereteinek elfogadását, 
a polgári társadalomba való integráló- 
dásának felgyorsulását. 

Kerekes Lajos másik lényegbevágó 
megállapítása az volt, hogy a kutatók ál- 
talában megelégedtek a kezdet és a vég, 
tehát az 1918-as katonai vereséget köve- 
tő évek, továbbá a gazdasági világválság 
időszakának ábrázolásával. Elegendő be- 
lelapozni Kerekes Lajos könyvének tar- 
talomjegyzékébe, hogy meggyőződhes- 
sünk arról: milyen nagy teret szentelt a 
szerző az 1925 októberében aláírt, Fran- 
ciaország és Belgium keleti határát Né- 
metország részére biztosító locarnói 
egyezmény, továbbá a boldog", valójá- 
ban éles politikai ellentétekkel áthatott 
húszas évek, valamint a , Szellemi Wej- 
mar" és az , alkotmányos" diktatúra be- 
mutatásának. 


v 
Műfaját tekíntve ez a könyv politika- 


történet, de több is annál. Szerzője meg- 
különböztetett figyelmet szentel a társa- 


dalom szellemi-kulturális szférájában le- 
zajlott folyamatoknak. ,A :Zeitgeist-5, a 
korszellem éppúgy történelemformáló té- 
nyező, éppúgy integráns része egy kor- 
nak, mint a gazdaság, a társadalom, a 
politika vagy a nemzetközi helyzet." (62. 
old.) Ennek a felfogásnak megfelelően 
részletesen elemzi az uralkodó körök 
képviselőinek beállítottságát, a kulturális 
élet áramlatait, következésképpen a po- 
litikatörténetet kultúr- és mentalitástör- 
ténet egészíti ki. Ennek a jelentőségét 
méltatva, elegendő arra a hallatlan szel- 
lemi pezsgésre utalni, amely a weimari 
korszakot jellemezte; vagy például az év- 
tized derekán a szociáldemokrácia ber- 
keiben megfigyelhető, a kapitalizmus 
ideiglenes stabilizációjára visszavezethető 
túlzott optimizmusra, a Hilferding által 
kidolgozott , szervezett kapitalizmus"-el- 
méletre, aminek ígen jelentős tudatfor- 
máló szerepe volt. 

Kerekes Lajos fő érdemének azt tar- 
tom, hogy sikerült bebizonyítania: a wei- 
mari köztársaság az egyik legkülönösebb, 
legellentmondásosabb politikai képlet 
volt, amelyet az európai történelem vala- 
ha is produkált. A belga, a francia, az 
angol és az amerikai minták felhaszná- 
lásával készített alkotmánya a legdemok- 
ratikusabb volt az akkori Európában. 
Minthogy azonban sem a tulajdonviszo- 
nyokban, sem az államapparátusban és a 
hadseregben, sem a gazdaságban, a jog- 
szolgáltatásban és a diplomáciai testület- 
ben még a legcsekélyebb változtatásokat 
sem hajtották végre, az 1918 előtti csá- 
szári Németország kreatúrái szilárdan ül- 
tek a helyükön. 

A német történelem első demokratikus 
köztársasága széles körű szabadságjogo- 
kat biztosított. Ezzel szemben a jobbol- 
dal, elsősorban a konzervatív német na- 
cionalisták a köztársaságot , történelmi 
kisiklásnak", rövid átmenetnek tekintet- 
ték, és a monarchia visszaállításában re- 
ménykedtek. (Ez az érv nagyon ismerős, 
a magyar ellenforradalmi rendszer is al- 
kalmazta a Tanácsköztársasággal kap- 
csolatban.) A tábornoki és a főtiszti kar 
majdnem teljes egészében, az állami bü- 
rokrácia csúcsán elhelyezkedő felső ré- 
teg, valamint a bírói testület és az egye- 
temek professzori kara köztársaságelle- 
nes érzelmű volt. Egyes becslések szerint 
a professzorok 95—100 százaléka, a diá- 
kok 90—-95 százaléka ugyancsak ellen- 
szenvvel viseltetett a köztársaság iránt. 
A tisztikarból ez időben elbocsátottak fő- 
ként polgári vagy kispolgári származá- 

súak voltak, ennek következtében a tísz- 
tek körében a nemesi származásúak ará- 
nya 48 százalékra nőtt, szemben az 1913- 
as 24 százalékkal. 

Folytatni lehetne az ellentétpárok, a 
paradoxonok felsorolását, érjük be azon- 
ban annak a rendkívül találó megjegy- 
zésnek az idézésével, amelyet a szerző az 
agg P. von Hindenburg tábornok köztár- 
sasági elnökké választásához fűz. A csá- 
szár rangidős katonája ült a császárt for- 
radalmi úton távozásra kényszerítő köz- 
társaság elnöki székébe." (157. old.) Idéz- 
zük továbbá globális értékelését: , A há- 
borút követő rövid időszakról mégis meg- 


kockáztatjuk azt az összefoglaló értéke- . 


lést, hogy az ország szociális életjelensé- 
geivel összefüggő kérdésekben a társada- 
lom többségének gondolkodására a balol- 
dali—demokratikus eszmék voltak mér- 
tékadóak, míg az ország sorsát érintő 
külpolitikai kérdésekben a nacionalista 
irányzatok hatása volt erősebb." (72. old.) 

A weimari köztársaság vezető garnitú- 
rájából Kerekes Lajos az 1929-ben meg- 
halt Stresemannt tartja a legtöbbre. Bis- 
marck óta Stresemann volt az első német 
államférfi, akinek átfogó elképzelései 
voltak Németország lehétséges külpoliti- 
kájáról. ,Stresemann ugyanis őszintén 
szorgalmazta a német—francia megbéké- 
lést és általában az európai problémák, 
konfliktusok békés megoldását, a jobb- 
oldal heves támadásainak tüzében is." 
(200—201. old.) Érdeméül tudja be, hogy 
a jobboldal még halála után sem tudta 
megváltoztatni az általa követett külpo- 
litikai irányvonalat. 


v 


Ismét vissza kell kanyarodnom ahhoz a 
bizonyos rádiós beszélgetéshez. Kerekes 
Lajos megvallotta, hogy szívéhez legkö- 
zelebb a Szellemi Weimar című fejezet 
áll, ezt tekintette legfőbb új mondani- 
valójának az eddigi történeti irodalom- 
hoz képest. Valóban, ez a rész számos 
érdekes információt tartalmaz az élet- 
forma változásairól, a ,Neue Sachlich- 
keit"-ről, a sajtóviszonyokról, Weimar 
irodalmi életéről, a színház-, a film- és 
a képzőművészetről, végezetül a Bauhaus- 
iskoláról. Magától értetődik, hogy egyet- 
len történész sem lehet egyformán ottho- 
nos a kultúra és a tudomány valamennyi 
ágazatában. A szerző rokonszenves sze- 
rénységgel nyilatkozik" szándékáról. ,A 
weimari köztársaság kulturális és művé- 
szeti életének áttekintésekor előrebo- 
csátjuk, hogy tömör összefoglalásunk csu- 
pán egyetlen célt követhet: azt, hogy a 
tárgyalt művészeti ágazatok néhány jel- 
lemző és a történeti—politikai fejlődés 


szempontjából releváns vonását kiemelve 
felhívja a figyelmet a fontosabb irányza- 
tokra és alkotókra." (213. old.) , 

Első helyen a kultúrának a társadal- 
mi jelenségek iránt legfogékonyabb, egy- 
ben leghatékonyabb területét, az írodal- 
mat tárgyalja. Kiindulópontja az az állí- 
tás, hogy aki valóban jelentőset alkotott, 
az baloldali—demokratikus világnézetű 
volt. A szerző idézi Tucholsky híres mon- 
dását: , Németország furcsa anatómiai lát- 
ványosság; bal kézzel ír és jobb kézzel 
cselekszik." (Uo. A kommunista befo- 
lyás alatt álló írók, a radikális köztársa- 
sági demokraták köre és a demokratikus- 
humanisták csoportja: e három legfonto- 
sabb irányzat legjelesebb képviselőinek 
puszta felsorolása ís érzékelteti a weima- 
ri kultúra gazdagságát. Ludvig Renn és 
Alfred Kurella (s mellettük Lukács 
György és Gábor Andor), Ernst Toller, 
Leonhardt Frank, Kurt Tucholsky, Carl 
von Ossietzky, Erich Küstner, Gerhart 
Hauptmann, Thomas és Heinrich Mann, 
Lion Feuchtwanger, Stephan Zweig, Ar- 
nold Zweig, Erich Maria Remargue; e 
nagy nevekkel szemben a jobboldal alig 
tudott valakiket felvonultatni (Werner 
Sombart, Ernst von Salamon). Egy-egy 
nagy regény, így például Arnold Zweig 
Grisa őrmester, Remargue Nyugaton a 
helyzet változatlan című és Carl Zuck- 
mayer A köpenicki kapitány című mű- 
vének hatását vizsgálva bizonyítja a 
szerző a felsoroltak közéleti elkötele- 
zettségét. Vázlatossága ellenére is sok 
új információt kapunk a szociográfiai 
irodalomról. . 

A színházművészetet ekkor Németor- 
szágban olyan ragyogó tehetségek fém- 
jelzik, mint Max Reinhardt és Erwin 
Piscator rendezők, Bertold Brecht és 
Ödön von Horváth drámaírók. A film- 
művészetről szóló részben a magyar Ba- 
lázs Béla kapja a legrészletezőbb mélta- 
tást, akinek A látható ember című műve 
(1924) igen nagy hatást gyakorolt a kor- 
társ művészekre. (Ehelyütt említem meg, . 
hogy a szerző gondosan kimunkálta a 
magyar vonatkozásokat.) A különféle 
művészeti ágak bemutatása során arra is 
van módja, hogy általános érvényű, , köz- 
helyszerű igazságokat" fogalmazzon meg. 
Így például a szatíra esetében azt, hogy 
tudniillik a politikai kabaré bátorsága a 
demokratikus közszellem és a politikai 
vezetés teherbíró képességének a jele. 

Az 1920-as évek szellemi felvirágzása 
Berlinben következett be. A német fővá- 
ros, az egykor elmaradott, ,a világ leg- 
nagyobb falujának" nevezett Berlin fel- 
zárkózott a hajdani központ, Párizs mel- 
lé, mágnesként vonzva magához nemcsak 
Németország, hanem egész Európa bá- 
tor, kísérletezni kívánó elméit. Bármeny- 

nyire is lenyűgöző azonban! a kiválónál 
kiválóbb írók és művészek szédítő ka- 
valkádja, a totális színház és a kabarék 
elsöprő hatása, nem szabad elfelejteni, 
hogy ez a baloldali töltésű kultúra ber- 
lini kultúra volt, csakis a fővárosra kor- 
látozódott. Vidéken továbbra is a vas- 
kalapos konzervatív szellem uralkodott, 
a jobboldali sajtó által élesztett nosztal- 
gia a Hohenzollern-ház uralma iránt; a 
katedrákon ülő tanárok az engedelmes- 
séget, az alattvalói hűséget plántálták be 
tanítványaikba. Berlin sziget volt, s eb- 
ben a tényben fejeződött ki a weimari 
köztársaság egyik legnagyobb gyengesé- 
ge. 


v 


Külön fejezet foglalkozik a dráma vég- 
kifejletével, a weimari demokrácia bu- 
kásával. Megszoktuk, hogy a szakiroda- 
lom erről szólva a tömeges munkanél- 
küliségre, a kommunisták és a szociál- 
demokraták egymás elleni küzdelmére, a 
náci párt növekvő választási sikereire he- 
lyezi a hangsúlyt. Mindezek a kérdések 
természetesen Kerekes Lajos monográ- 
fiájában is megfelelő teret kapnak, de 
ezen túlmenően a szerző árnyaltan meg- 
rajzolja a kulisszák mögötti tárgyalások 
szövevényét is, bemutatva Kurt von 
Schleíicher és Franz von Papen cselszövé- 
seit, Hitler ravasz és erőszakos lépéseit 
a hatalom megragadása felé vezető úton. 

A recenzens kötelessége, hogy felhívja 
az olvasó figyelmét a roppant hasznos 
mellékletekre. A kötetet ugyanis időrendi 
áttekintés, a Weimari köztársaság válasz- 


Kmetty János: Csendélet 


tási eredményeit feltüntető táblázatok és 
az egymást követő kormányok névsora 
egészíti ki. 

A német nép legjobbjai később fel- 
tették maguknak azt a kérdést, hogy mi- 
képpen történhetett meg ílyen gazdag 
demokratikus—humanista szellemiség el- 
lenére a náci Machtergreifung? Hogyan 
lett Németország a Dichter und Denker, 
a költők és gondolkodók hazájából a 
Richter und Henker a (vér) bírák és hó- 
hérok országává? És kik a felelősek a 
rövid életű weimari demokrácia buká- 
sáért? Nézetem szerint megfelel Kerekes 
Lajos felfogásának, ha ismertetésünket 
Thomas Mann általa idézett levelével 
zárjuk, aki erről a következőket írta 
gyermekeinek: ,A német szabadság, a 
weimari állam bukásában valamennyien 
bűnrészesek vagyunk. Nincs jogunk 
könnyűszerrel elhárítani magunkról a fe- 
lelősséget a bekövetkezett mélypontért és 
gyalázatért. Igenis hibák történtek, hi- 
bák és mulasztások, ne tagadjuk ezt; a 
köztársaság szellemi vezetése mulasztá- 
sokat követett el, talán nem ís a szel- 
lemmel, mint inkább a vezetéssel és a 
felelősségtudattal kapcsolatban... Kit 
lep ez meg? A szabadság bonyolultabb, 
kényesebb dolog, mint az erőszak; ke- 
vésbé könnyű szabadságban, mint erő- 
szakban élni, és mi, német szellemi al- 
kotók nagyon fiatalok voltunk a szabad- 
ságban, nagyon fiatalok politikailag és 
tapasztalatlanok." 


(Kossuth Könyvkiadó, 1985.) 

PÁLYÁZATI FELHÍVÁS 
ASPIRANTÚRÁRA 
az SZKP KB mellett működő 
Társadalomtudományi Akadémián 
az 1987—88-as tanévre 


Az MSZMP Központi Bizottságának Agitációs és Propoganda Bizottsága pályázatot hir- 


det a Szovjetunió Kommunista Pártja Központi Bizottsága mellett működő Tórsoadalom- 
tudományi Akadémián aspirantúra elvégzésére a filozófia és esztétika, a politikai gozda- 


ságtan, a nemzetközi munkásmozgalom, a pártépítés és a szocialista államelmélet témo- 
köreiben. 


Pályázni lehet általános elméleti, ideológiai jellegű és nemzetközi vonatkozású té- 
mákkal, különös tekintettel a munkásmozgalom, a pártmunka és a szocializmus gazdasóági- 
tórsadalmi fejlődésének legfontosabb elméleti-gyakorlati kérdéseire. A témaválasztáshoz 
az MSZMP KB Társadalomtudományi Intézete (Budapest VI., Benczúr u. 33.) segítséget 
nyújt. 

A tanulmányi idő 3 év. Az aspiráns ösztöndíjban, csalódja az előírásoknak megfelelő 
juttatásban részesül. 


Pályázhat minden olyan 40 évesnél nem idősebb párttag, aki 


— egyetemet, főiskolát végzett; 

— jelentős mozgolmi taposztalattal és a tudományos munka végzéséhez megfelelő 
készséggel és alapokkal rendelkezik; 

— tudományos és ideológiai szempontból aktuális témán kíván dolgozni; 

- legalább középfokú orosz nyelvtudóssal rendelkezik. 


i Elsősorban ideológiai, kulturális területen dolgozó pártmunkások, a marxista ton- 
székek taposztalt oktatói, a központi hírközlő szervek (sajtó, rádió, tv) elméleti, gazdaság- 
politikai, kulturális rovatai vezető munkatársainak pályázatát várjuk. 


A jelentkezéshez mellékelni kell: 


— részletes életrajzot; 

— az iskolai végzettség igazolását; 

— minősítést az eddigi munkáról; 

— a választott téma vázlatát; 

— az eddigi publikációk rövid ismertetését. 


A pályázatot — az MSZMP KB Társadalomtudományi intézetével történt előzetes kon- 
zultáció alapján —- 1986. január 15-ig lehet benyújtani a budapesti, illetőleg a megyei 
pártbizottságokhoz, A pályázatokat — felvételi vizsga alapján — a Központi Bizottsóg 
illetékes szerve bírálja el, és a döntésről a pályázókat értesíti. 

POZSGAY IMRE: 


Nemzeti egység, közmegegyezés, demokrácia 


Még az idén decemberben összeül a Hazafias Népfront VIII. kongresszusa, s 
ez külön is időszerűvé teszi a szocialista nemzeti egység, a szövetségi politika, 
a közmegegyezés és a szocialista demokrácia összefüggéseinek áttekintését a 
társadalmi stabilitás és a továbbhaladás szempontjából. Hiszen a népfront az 
a tömegmozgalom és politikai tömörülés, amelyben az ország szövetséges osztá- 
lyai, rétegei, a különböző érdekeket kifejező szervezetek az alapvető közös érde- 
kek jegyében a társadalmi egységet létrehozzák, az együttműködést gyakorol- 
ják. A népfront az az alapvető politikai intézmény, amely alkotmányos, közjogi - 
s a mozgalom által biztosított érdekintegráló szerepéből és funkciójából adó- 
dóan a párt határozataiból az egész népet érintő célokat nemzeti programként 
elfogadja, miközben maga is részt vesz e program előkészítésében, végrehajtá- 
sában. 

Éppen ezért a népfront kongresszusa nem csupán egy szervezett mozgalom 
belső számadási, beszámolási rendjéhez tartozik, nemcsak szervezeti esemény, 
hanem számadás a politikáról az egész nép előtt. Annak felmérése, hogy a 
szövetség jegyében hogyan alakulnak a párttagok és a pártonkívüliek; a hívő 
és nem hívő emberek ; a társadalmi osztályok, rétegek; a férfiak, nők és nem- 
zedékek; a különböző származású és nemzetiségű magyar állampolgárok poli- 
tikai együttműködésének feltételei és távlatai. Különös jelentősége van annak, 
hogy a népfront VIII. kongresszusa abba a nagy sodrású belpolitikai folyamatba 
illeszkedik, amelynek legfőbb állomásai a párt XIIL.kongresszusa, felszabadu- 
lásunk 40. évfordulója és a választások voltak, s egybeesik a VII. ötéves terv 
kidolgozásának időszakával. 

A kongresszusi előkészületekhez tartozó mintegy ötezer népfírontgyűlés al- 
kalmat nyújt az állampolgárok millióival való találkozáshoz, véleménycseréhez. 
Ez lesz az első nagy politikai megmozdulás a pártkongresszus és a választások 
után, amikor a résztvevők már arra is választ várnak, milyenek a lehetőségei a 
XIII. kongresszuson, a választásokon elfogadott programok megvalósításának. 
Ezért a népfrontgyűlések résztvevői elvárják, hogy jelen legyenek a pártszer- 
vezetek vezetői, az országgyűlési képviselők, a tanácstagok, akik a valóságos 
helyzetből kiindulva, az állampolgárokkal közösen alakítják ki a tennivalók 
rendjét, ezáltal is erősítve az ország politikai stabilitását. 

A társadalom annál stabilabb, egyszersmind annál készebb a közös cselek- 
vésre, minél szélesebb az egyetértés az ország helyzetének megítélésében, a 
legfontosabb feladatok kijelölésében és minél nagyobb a lehetőség a konkrét 
megoldási módozatok megvitatására, illetve a kivitelezésben az egyéni és a cso- 
portos kezdeményezések kibontakoztatására. A biztonságos haladáshoz nélkü- 
lözhetetlen a társadalmi stabilitás. Ennek a stabilitásnak azonban feltétele az 

elvi szilárdság és az állampolgárok belső meggyőződéséből fakadó társadalmi 
aktivitás. Ilyen valódi, nem megrendelésre és rendezvényeken produkált akti- 
vitásra csak az az állampolgár képes, aki tisztában van saját szerepével, jelen- 
tőségével. 

Az elkövetkezendő évek feladatainak megoldásában alapvető jelentőségű, 
hogy miképp határozzuk meg az állampolgár helyzetét, szerepét, hogyan széle- 
sítjük ki azoknak a politikai, jogi, közigazgatási, gazdasági és kulturális intéz- 
ményeknek a körét, amelyekben önállóan, tehát felelősen folytathat közösségi 
tevékenységet. A szocialista jövő szempontjából sorsdöntő, hogy az új társa- 
dalom pártot, tömegszervezeteket, államot, gazdaságot, közoktatást, közműve- 
lődést magába foglaló nagy intézményrendszerét, tömegkommunikációra épülő 
nyilvánosságát hogyan gazdagíthatja tovább az állampolgárok felelős részvétele 
az önkormányzati, egyesületi kezdeményezésekben. ? 

Lehetséges-e, hogy a Hazafias Népfront mint tömegmozgalom, politikai tö- 
mörülés és közjogi intézmény egyúttal az állampolgárok közösségévé is váljon? 
Erre a kérdésre igennel kell válaszolni. Most, a társadalmi megújulás és az ed- 
digieknél eredményesebb cselekvési lehetőségek keresése közben csakis a nép- 
frontpolitika s maga a népfront lehet a biztosítéka annak, hogy a társadalom 
nagy szervezetei és a dolgozó, termelő, művelődő, fogyasztó állampolgárok a 
kölcsönös bizalom alapján eredményesen együttműködjenek. 

Ez az együttműködés nem lesz könnyű, mert Magyarország helyzete ma na- 
gyon bonyolult. Fellelhetők az elmúlt négy évtized, különösen az utóbbi ne- 
gyedszázad nagy vívmányai, értékei, de egyúttal a szocialista fejlődés súlyos, 
feszítő ellentmondásai is. Az értékek hajtóerőként szolgálnak, az ellentmondá- 
sok megszüntetése úgyszintén. A felhalmozódott és megoldatlan ellentmondások 
azonban oly nagy számúak, hogy életünk sok fontos területén — különösen 
a gazdaságban — tartósították a stagnálás elemeit. A stagnálás vagy a nem 
kielégítő mértékű gazdasági növekedés veszélyezteti a politikai stabilitást, kö- 
vetkezésképpen a nemzeti egységet és a közmegegyezést. 

A kongresszus előtt fontos feladat újra számba venni — megvizsgálva a 
bejárt történelmi utat is — azokat az értékeket, vívmányokat és módszereket, 
amelyek lehetővé tették a nemzeti egység és a közmegegyezés megteremtését. 
Azért is szükséges gondolatban újra meg újra bejárni a megtett utat, mert 
minden nemzedék a maga sajátos látásmódjával, a történelmileg változó szük- 
ségletek figyelembevételével lép egységre az előtte járó nemzedékekkel. Az 
egység és az együttműködés annál sikeresebb, minél jobbak a lehetőségek 
a tapasztalatcserére, ennek legalkalmasabb módja pedig a megtett történelmi 
út közös bejárása. Ám nem olyan szereposztással, amelyben az egyik nemzedék 
az iskolamester, a másik pedig a tanítvány, hanem úgy, hogy egyszerre min- 
denki tanul ís, tanít is. Tartós, jó együttműködés és kölcsönös bizalom csak így 
jöhet létre a szocializmus építésébe bekapcsolódó nemzedékek között. 


A legszigorúbb önvizsgálat sem hozhat a mérlegben más eredményt, mint a 
szocializmus értékeinek túlsúlyát. A földosztástól a társadalmi-hatalmi szerke- 
zet átalakulásán át a gazdasági növekedésig, a népjólétig és a kulturális forra- 
dalomig olyan változások mentek végbe hazánkban, amelyeknek legfontosabb 
eredménye, hogy egy évszázadokon át nemzeti lététől megfosztott népből szo- 
cialista nemzet jött létre. S ez a nemzet az, amely most már az új társadalom 
talaján keresi saját közéleti törekvéseinek kifejezéséhez a legalkalmasabb de- 
mokratikus formákat. A szocialista nemzeti egység keretein belül maradva, a 

szocializmust vállalva keresi az okokat, amelyek miatt fejlődésünk megtorpant, 
keresi az utat és várja az útmutatást a problémák megoldásához. 

A nép gyakran ösztönösen cselekszik. Ha érdekeit sértve érzi, ha jogos társa- 
dalmi igényeit nem elégítik ki, akkor spontán módon és néha rombolóan reagál. 
De ha egy nép — mint a miénk — nemzetté formálódhatott, egyedeit pedig 
állampolgárnak tekintik, akkor egyenként és együtt is felelősen viselkedik. A 
továbbiakban ehhez még az kell, hogy közéleti törekvései az egyesületektől az 
önkormányzatokig, a képviselők megválasztásától a gazdasági vezetők megvá- 
lasztásáig intézményes és garantált formákat ölthessenek. Egyik nagy tanul- 
sága, egyben fontos tapasztalata az idei országgyűlési és tanácsi választásoknak, 
hogy ahol az irányítók és szervezők ezt megértették, s a feladatra éretten lát- 
tak hozzá tennivalójukhoz (az ilyenek voltak nagy többségben), ott a választó- 
polgárok is felnőtt módjára, a nemzeti egység szellemében éltek jogaikkal. Fon- 
tos tanulság még, hogy a népírontpolitika, amely a párttagok és pártonkívüliek 
együttműködésére épül, alkalmas arra, hogy kereteiben a párt teljes bizton- 
sággal kezdeményezze a politikai alapintézmények fejlesztését. 

Ilyen tanulságok és tapasztalatok birtokában szembe lehet szállni azzal a 
babonával, amely úgy véli, hogy a nép alapvetően reformellenes, képtelen fel- 
fogni a gazdaság- és a társadalomirányítás követelményeit. Azokban, akik így 
gondolkodnak, mélységes pesszimizmus él a néppel szemben, amelyet csak spon- 
tán módon megnyilvánuló tömegként tudnak elképzelni. Kétségtelen, hogy a 
reform feltételezi a megoldandó problémákkal szembenéző, azokra felvilágo- 
sultan reagálni képes központi és helyi vezetés kezdeményezéseit, de ezek a 
kezdeményezések visszhang nélkül maradnak, rosszabb esetben ellenállásba 
ütköznek, ha a nép nincs felkészülve befogadásukra. Az a reform, amelyik a 
nép számára felismerhetetlen s emiatt követhetetlen hatalmi-taktikai tarto- 
mányban akarja célját elérni, nem lehet sikeres. Amikor Lenin azt vallotta, 
hogy a forradalom győzelme után a forradalom a reform formáját ölti, egy 
percig sem gondolta, hogy ettől kezdve ködös frazeológiába burkolva, a be- 
avatottak szűk körében kell reformpolitikát folytatni, a nép számára pedig 
egy a valódi politikától és közélettől megfosztott, csak naturális szükségletek 
kielégítését szolgáló világot kell teremteni. 

Kétségtelen, hogy voltak és ma is vannak zavarok a nép részvétele, a demok- 
rácia értelmezése és működése körül. Változó, átalakuló intézményeink egyike- 
másika nehezen találja meg saját szerepét és funkcióját a társadalomban, ezért 
nehéz kiválasztani azt a módot is, ahogyan össze tudná egyeztetni az érdekeket 
kifejező demokratikus akarat és az alternatívákat feltárni képes szakszerűség 
követelményeit. Aki szaktudományi döntések formális szentesítésére kénysze- 
ríti a választott testületeket, lejáratja a demokráciát és a népet. A tévés sze- 
reposztás azzal a veszéllyel jár, hogy kétségek támadnak a demokrácia haté- 
konyságát illetően. A népíront sokat tehet és tett is azért, hogy az emberek, ha 
önkormányzatról hallanak, akkor elsősorban ne elosztásra, hanem közös válla- 
lásra és felelősségre gondoljanak, üzemben és lakóhelyen egyaránt; ha demok- 
ratikus döntésről van szó, az ne a követelményekből való engedményt jelentse, 
hanem a közösségi elvárásoknak való következetes megfelelést, s mindezek szi- 
gorú ellenőrzését a nép és megbízottai, képviselői által. 

Van még egy babona, amellyel perbe kell szállni. Azzal, amely feltételezi, 
hogy a szocializmus a lezárt, örökre megcsontosodott formák társadalma, amely- 
ben kanonizált, szentesített intézmények végtelen körforgása megy végbe. Hol- 
ott, aki változtatni akar ezen, az sem szocializmusellenes. Éppen ebből a kör- 
ből kell kilépni ahhoz, hogy a szocializmus továbbra is vonzó legyen a benne 
élők és a következő nemzedékek számára. A szocializmus mércéje pedig nem 

a változatlanság, hanem az, hogy képes-e ésszerűen és hatékonyan megoldani 
az előtte tornyosuló problémákat. Nálunk nem az a baj, hogy , sok" a szocia- 
lizmus, s ezért el kell belőle venni valamit, hanem hogy még túl , kevés" a szo- 
cializmus, s ezért a reformokkal hozzá kell tenni valamit. 

Mert mi kell ahhoz, hogy több legyen a szocializmus? Mindenekelőtt sok- 
szorta termelékenyebb munka és rugalmas, hatékonyan működő, megbízhatóan 
kooperáló termelési, kereskedelmi, szolgáltatási szervezetek, amelyekben a fo- 
gyasztó nem az áruhiányon tanulja meg korlátozni igényeit, hanem a telje- 
sítményével arányos jövedelmén. Ahol több a szocializmus, ott erősebb az érde- 
keltség a termelőerők fejlesztésében, a műszaki haladás meggyorsításában ; ott 
kevesebb a pazarlás és kisebb a gazdátlanul heverő, az enyészet szembetűnő 
jegyeit viselő közösségi javak mennyisége. Ahol több a szocializmus, ott mű- 
veltebbek az emberek, nagyobb a politikai kultúra, öntudatosabb és felelősebb 
az állampolgár, nagyobb az emberi méltóság. 

Az a társadalom, amelyet óriási küzdelemben létrehoztunk, termelési, tár- 
sadalmi, uralmi viszonyait tekintve a szocializmushoz tartozik, s ezeknek a vi- 
szonyoknak a fejlesztése, a demokrácia megnövekedése lehet a garanciája a 
szocialista jövőnek, de lényeges alapfolyamatok tekintetében — jórészt világ- 
gazdasági okokból — még a tőke korához tartozik. Az vét legnagyobbat a szo- 
cializmus ellen, aki erről a realitásról megfeledkezik. Mindenki tudja, hogy 
ezek a realitások nemcsak a magyarországi szocializmust jellemzik. 

Nagyon időszerű ezeket a társadalmi tényeket rögzíteni, mert csak ismeretük- 
ben érthető meg, hogy miért jelenti a szocializmus megerősödését, ha a terme- 
lési szervezetekben és a társadalomirányításban, közigazgatásban fejlesztik az 
önkormányzatokat, ha korszerűsítik a választási rendszert és az élet minden 
területén a szocialista demokráciát. Hiszen már régóta tapasztalható, hogy olyan 
fejlődési korszakba jutottunk. amikor az alkotni, kezdeményezni kész ember 
a megújulás fő hajtóereje. Csak ott lehetséges össztársadalmi megújulás, ahol 
ezek a képességek is kibontakozhatnak. A termelő embert, az állampolgárt, az 
egész nemzetet egy fokkal magasabbra kell emelni a politikában ahhoz, hogy 
több fokkal nagyobb teljesítményre legyen képes a gazdaságban és a kultúrá- 
ban. Enélkül a társadalmi, gazdasági egyensúlyt csak restriktív, megszorító esz- 
közökkel tudjuk úgy-ahogy fenntartani és az elosztási viszonyokat több-keve- 
sebb sikerrel szabályozni, de a termelés növekedése, a műszaki haladás eredmé- 
nyeinek alkalmazása, a technológia megújítása kívül reked lehetőségeinken. 


A szocialista nemzeti egységnek megvannak a társadalmi közmegegyezéssel ki- 
alakított elvi alapjai, de működőképes egységként csak úgy maradhat fenn, ha 
ezeken az alapokun tovább épülhet, fejlődhet a társadalom, ha a népet, alkotó 
nemzetnek tekintjük, amely elutasítva minden nacionalizmust és lealacsonyító, 
ártó előítéletet, a nemzet lépcsőin emelkedik fel a nemzetek közösségébe. Ma- 
gyarország ezt az utat járta az utóbbi három évtizedben. Ennek folytatására 
kell felkészülnünk napjainkban. 

A nemzet alkotóerői a szocializmusban bontakozhatnak ki a legteljesebb mér- 
tékben. Magyarság, nemzeti azonosságtudat és progresszió először a szocializ- 
musban kapcsolódott össze ilyen tartósan és történelmi perspektívában. Tudjuk, 
hogy ez a kapcsolat milyen válságok és konfliktusok árán született, de azt is 
tudjuk, hogy ezáltal létrejött a valódi, gyakorlati lehetősége annak, hogy végleg 
elvethessük a haza vagy a haladás hamis alternatíváját. A szocializmusban si- 
került először elérni a múlt század első felében, a reformkorban kitűzött célt: 
a haza és a haladás egységét. 

Ez a nemzeti egység működőképesnek bizonyult, mert a társadalom előtt álló 
konkrét feladatok megoldásához átfogó, írásba nem foglalt, de valójában a 
nagy többség által elfogadott , társadalmi szerződés", közmegegyezés jött létre. 
E szerződés mögött is tudatos politika állt, a párt szövetségi politikája, amely 
abból indult ki, hogy a szocializmusban is az egyéni, csoport-, réteg-, osztály- 
érdek sajátos közvetítőrendszerén keresztül érvényesül a társadalmi érdek. 

A közmegegyezés azonban nem jöhetett volna létre még oly belátó, oly tü- 
relemre és megértésre építő racionális érdekszervezéssel sem, ha nem társul 
hozzá még néhány fontos, következetesen érvényesített politikai szempont. A 
legfontosabbak : 

0 nagy figyelmet kell fordítani az emberek mindennapi szükségleteinek ki- 
elégítésére anyagi és szellemi téren egyaránt; 

0 a párt és a pártonkívüliek kapcsolatában a párt egy pillanatra sem hagy- 
hat kétséget céljait és világnézetét illetően, de a kommunisták és nem kom- 
munisták együttműködését nem világnézeti, hanem politikai követelmények 
szerint szabályozzák; 

8 nem születhetnek nagy, átfogó politikai lépések addig, amíg annak szük- 
ségessége a tömegekben nem tudatosul, nem odázhatók el viszont azok a 
döntések, amelyek igénye a társadalomban megfogalmazódott; 

0 a párt a munkásosztálytól, a néptől kapta megbízatását, irányító szerepét, 
ezért tevékenységének fő módszere a meggyőzés ; 

€ elhatározásainak világosaknak, érthetőeknek, a megbízatást adó nép által 
ellenőrizhetőknek és felülbírálhatóknak kell lenniük. 

A közmegegyezést megvalósító politikához szükség volt a szocialista demok- 
rácia intézményeire, a demokrácia folyamatos fejlesztésére. Csak demokratikus 
viszonyok között, ahol az önkény és a voluntarizmus számára nem nyílik tér, 
csakis ott érhető el politikai stabilitást teremtő valódi közmegegyezés. Ebben 
a demokráciában — egypártrendszerről lévén szó — különösen nagy jelentő- 
sége van a pártdemokráciának. Annak a szervezetnek a belső viszonyai, amely- 
nek oly fontos szerepe van az egész ország fejlődésében, nagy befolyást gyako- 
rolnak a társadalom magatartására. 

Az MSZMP levonta a tanulságokat az MDP tapasztalataiból, a szocializmus 
építésének kezdetén elkövetett súlyos hibákból. Bizalomerősítő, konszolidáló 
hatással volt a társadalomra a párt egészének újjáformálása. Nem volt ez más, 
mint a párt struktúrájának, szervezeti életének és módszereinek marxista—-le- 
ninista szellemű rekonstrukciója. Hamarosan kiderült, hogy a nép nem idegen- 
kedik egy olyan párttól, amelyik tiszteli az értékeket — a nemzeti értékeket is 
—, tudja, hogy mit akar, elvileg következetes, de céljait a többségre támasz- 
kodva, rugalmasan és körültekintően tűzi ki. Nagyon tanulságos volt az is, 
hogy egy élcsapatként funkcionáló tömegpártban a tagság tudatosan vállalt 
célt kívánt követni ; figyelembe véve az ország, a nép közérzetét. Tanulságként 
vonhattuk le az MDP történetéből, hogy ha a vezetés irreális célokat követ 
vagy nem osztja meg gondjait a tagsággal, vagy jelentéktelen szerepre kény- 
szeríti a párt tagjait, akkor a párttagság maga is apátiába süllyedt tömegként 
viselkedik, kritikus helyzetekben pedig érzületben a népet követi akár jó, akár 
hamis célok felé tartson is az. Ezekből a tapasztalatokból adódott az MSZMP- 
nek az a következtetése, hogy a pártdemokrácia nélkülözhetetlen és a párt- 
demokrácia közügy, feltétele a párttagság és a pártvezetőség együttműködésé- 
nek, a párt és a társadalom jó kapcsolatának. 

Ez a szemlélet ösztönözte a társadalmi demokrácia fejlesztését mind az állam 
intézményeiben, mind az üzemekben, munkahelyeken. Szocializmusról politikai 


8 POZSGAY IMRE 


értelemben csak akkor beszélhetünk, ha két kérdésre igaz és meggyőző választ 
adunk: kié a hatalom, s hogyan gyakorolják a hatalmat? Hiába mondjuk, hogy 
a munkásosztályé, a dolgozó népé a hatalom, nem lehet meggyőző ez a válasz, 
ha arra a kérdésre, hogyan gyakorolják a hatalmat, nem tudunk elfogadhatóan 
válaszolni. Az utóbbi negyedszázad demokráciafejlesztési programjának ez volt 
az alapproblémája, és ennek a megoldására irányul továbbra is a legnagyobb 
figyelem. 

Ezzel függ össze a másik nagy kérdés. Milyen intézményekre van szükség 
a szocializmusban ahhoz, hogy az érdekek megnyilvánuljanak, képviselethez 
jussanak és lehetőleg nagy konfliktusok, megrázkódtatások nélkül a társadalmi 
konszenzus létrejöttéhez vezessenek? 

A harmadik, nem kisebb jelentőségű s az előző kettőtől elválaszthatatlan 
kérdés, hogy milyen szerephez jut az állampolgár a maga teremtette közössé- 
gek révén a hatalom gyakorlásában? Ez is további kérdések sorát idézi fel. 
Milyen a nyilvánosság? Hogyan jön létre, hogyan fejeződik ki és a viszonyok 
változásával hogyan változik meg a többség véleménye? Ezeknek a kérdések- 
nek a pozitív megválaszolására való törekvés jellemezte a politikát. Így járult 
hozzá a közmegegyezés, s azon keresztül a szocialista nemzeti egység erősí- 
téséhez. 

A társadalom egysége szocialista alapokon, a legfontosabb termelőeszközök 
köztulajdonán épül fel. Fejlődővé, mind erősebbé és működőképessé tette ezt 
az egységet a szövetségi politika eredményes alkalmazásával létrejött , társa- 
dalmi szerződés", a közmegegyezés. A nép szemében ennek a szerződésnek hi- 
telt — az ötvenes évek hibáival való leszámoláson túl — alapvetően két dolog 
adott: először az az életszínvonal-politika, amely eltérő arányokban ugyan, de 
minden társadalmi osztálynak, rétegnek lehetővé tette az anyagi és szellemi 
javakban való gyarapodást, sugallva, hogy az egyén előmenetele a szocializmus 
sikerétől függ; másodszor, a szocialista demokrácia fejlesztésének programja, 
amelynek alapján a nép nagy része kilábalt az alattvalói tudatból vagy a kö- 
zösség, a közélet iránti közömbösségből, és a kormányzás tárgyából mindinkább 
a kormányzás alanyává lett. Ennek egyik bizonysága az a nagy lendülettel vég- 
zett, óriási közösségi hasznot hajtó településfejlesztési társadalmi munka, 
amelyben a lakosság pozitív tartalmú kritikát gyakorol az állami költségvetés 
fölött. Ugyanis a költségvetési támogatás lehetőségein túllépve, az állampolgár 
saját eszközeivel, munkájával formálja közösségi élete, a kultúra, a civilizáció 
feltételeit, országos méretekben milliárdokkal gyarapítva a nemzeti vagyont, 
javítva a közszolgáltatásokat. Ez akkor is így van, ha egyes intézmények gyar- 
lósága s az állampolgárok egy részének tudatlansága vagy közönye miatt álta- 
lánosnak ez még nem mondható. 

Megvan tehát a nemzeti egység és a közmegegyezés. Eleven valóság és tisz- 
teletre méltó érték. Tisztelik itthon és külföldön egyaránt. De nem bálvány, 
amelyet kősziklából való anyaga és a hozzá fűződő hit tart össze, hanem élő 
organizmus, amely társadalmi viszonyok és emberi kapcsolatok törékeny és 
változékony szövevényéből jött létre. Csak az a politika képes ezt az egységet 
megőrizni, amelyik nem babonás tisztelettel csüng a meglévőn, hanem tovább- 
fejleszti azt, hogy megtarthassa. 


A gazdasági növekedés lelassulása, illetve stagnálása kételyt támaszt a szocia- 
lizmus gazdasági eredményessége iránt. Ennek alapvető oka, hogy a gazdasági 
válság ellenére számos fejlett tőkés országban javukra nőtt a nemzeti jövede- 

lemben mérhető különbség: igaz, ez nem független attól, hogy a fejletlenebb 
régiók jövedelmének jelentős átcsoportosítása is végbement. Egyúttal nagymé- 
retű elektronikai, műszaki forradalom bontakozik ki, miközben nálunk komoly 
akadályok tornyosulnak a műszaki fejlesztés előtt, Ebben a helyzetben érthe- 
tő, hogy sokakban növekszik a kétely a szocializmus teljesítőképességét ille- 
tően, még akkor is, ha gazdasági gondjaink valójában hasonlóak a nem élen- 
járó, közepesen fejlett tőkés országokéhoz. 


Erre a helyzetre nincs könnyű és gyors megoldás. Csak alapos, takargatás 
nélkül, kritikus elemzés és a társadalom, a haladás érdekét szem előtt tartó 
következtetés majd elhatározás segíthet: a valóság megismerésében, az igaz- 
ság keresésében nem engedhető meg semmiféle kompromisszum. 


Társadalmunk nagy többsége elfogadja, magáénak vallja a szocializmust. 
Helyesli, ésszerűnek tartja a pártirányítást. A külpolitikát a nemzet érdekeivel 
azonosnak tekinti. Ez az az elvi minimum, amelynek alapján a társadalmi 
együttműködés lehetséges párttagok és pártonkívüliek, hívők és nem hívők 
között anélkül, hogy bárki meggyőződése ellenére kénytelen lenne lemondani 
világnézetéről. Így tehát a közmegegyezésnek nincs lelkiismereti akadálya. Még- 
is, mi okozhat bomlást a megegyezésben? Bomlaszthatják különböző társadal- 
mi, gazdasági folyamatok és hibás döntések egyaránt. Láttuk, hogy milyen 
nagy szerepe volt a közmegegyezés létrejöttében az életszínvonal-politikának. 
Tudjuk azt is, hogy mára mennyire leszűkült ennek a politikának a mozgástere. 
Addig is, amíg így van és újabb gazdasági növekedéssel nem tudjuk megala- 
pozni az életszínvonal növekedését, különböző intézkedésekkel arra kell töre- 
kedni, hogy védelemben részesüljenek azok, akik semmilyen külön keresettel 
nem tudják maximalizálni a jövedelmüket, és az infláció elemi életfeltételeikben 
fenyegeti őket. Ebbe a kategóriába tartozik a városban élő és ott dolgozó ipari 
munkások, a városi értelmiség és a pályakezdők jelentős része. Ugyanide so- 
rolhatjuk a nyugdíjasok többségét. 


Az életszínvonallal kapcsolatos közérzület persze nagymértékben függ a ke- 
reslet-kínálat egyensúlyától is. Vigyáznunk kell tehát arra is, hogy a hiány- 
jelenségek ne uralkodhassanak el a közfogyasztásban. 


Mindezek a jelenségek oda vezethetnek, hogy csökken a közmegegyezésben 
résztvevők száma. De nem szükségszerű, hogy ez bekövetkezzen. Egyrészt azért 
nem, mert a jelenlegi gazdasági helyzetben is lehet körültekintően úgy szabá- 
lyozni az elosztási viszonyokat, hogy tekintetbe vesszük a különböző rétegek 
politikai teherbíró képességét és eltérő társadalmi súlyát. Másrészt azért nem, 
mert a szocialista demokrácia, a politikai intézményrendszer fejlesztésével job- 
ban megosztható a felelősség a társadalomban. Az önkormányzat, önigazgatás 
elterjedése, megerősödése és a helyi autonómiákból kiinduló kezdeményezések 
szaporodása még a szűkösség idején is megelégedettséget szül. Azzal is nyer 
a társadalom, ha a helyi konfliktusok helyben megoldódnak és nem csapnak 
fel az egekig, nem összegeződnek országos konfliktusban. Vagyis a demokrá- 
cia fejlődése létrehozhatja a konfliktusok intézményes kezelésének, megoldásá- 
nak az eddigieknél eredményesebb és a társadalom egyetértését kiváltó, követ- 
kezésképpen a közmegegyezést erősítő formáit. 


Az utóbbi negyedszázad sikeres politikájának egyik legfontosabb tanulsága, 
hogy a párt a társadalomban keletkező feszültségeket képes volt idejében fel- 
oldani. E konfliktusfeloldó képesség összefüggött a hatalomgyakorlás módjá- 

ban bekövetkezett változással, azzal, hogy a párt érdekegyeztető, konfliktusfel- 
oldó politikájában támaszkodott társadalmi, gazdasági és politikai intézmé- 
nyeink érdekkifejező tevékenységére. A párt e konfliktusfeloldó-nézetegyeztető 
politikája határozta meg a népfrontmunka tartalmát is, amely éppen ezáltal 
alapvetően eltért attól a transzmissziós szereptől, amelyet társadalmi szerveze- 
teink a szocialista építés kezdeti időszakában gyakoroltak. 

Szükségesnek tartjuk, hogy a népfront e tevékenységéről az állampolgárok 
részletesebb, széles körű tájékoztatást kapjanak. A tömegkommunikációs esz- 
közök és a mozgalmi szervek révén váljon ismertebbé a népíront eredményes 
érdekvédelmi tevékenysége s az, hogy eredményeket ért el a lakosság és a 
helyi közösségek érdekeinek védelmében. 

A nehéz gazdasági helyzet sok hátrányos következményével együtt sem okoz- 
hatja a cselekvés megbénulását. A cselekvési tér tágítása, a politikai intézmény- 
rendszer hatékonyságának növelése, az erkölcsi viszonyok javítása, a szilárd 
értékrendre épülő követelményrendszer érvényesítése áttételesen bár, de végső 
soron a gazdálkodás feltételeit is javíthatja. 

Természetesen a politika akkor gyakorolhat jótékony hatást a gazdaságra, ha 
a gazdaságirányítás rendszerében a jelzőrendszer is megfelelően működik és 
még a bajok elhatalmasodása, az ellentmondások robbanásig feszülő felhalmo- 
zása előtt informálja a politikát, vagyis a döntéseket hozó politikai szerveket, 
szervezeteket a megoldandó problémákról. És éppen ebben mutatkozik meg, 
hogy mennyire nem csupán gazdasági kérdés egyik vagy másik gazdasági 
problémának a felismerése és megoldása. Hiszen a gazdasági jelzőrendszer jó- 
szerint azonos a politikai jelzőrendszerrel. 

Az anyagi termelés társadalmi-politikai oldala elválaszthatatlanul összefo- 
nódik a gazdasági viszonyokkal. Csakis így érthető, hogy a társadalmi tulajdon 
alapján fejlődő szocialista gazdaságban az ellentmondások miért fejeződnek ki 
végső soron mindig politikai ellentmondásként. Ez a magyarázata annak, hogy 
a vállalati belső intézmények fejlesztése vagy a beruházási egyensúly fenntar- 
tása éppúgy politikai kérdés, mint az üzemszervezés javítása, az áru- és a 
piaci viszonyok alakulása stb. 

Gazdaság és politika kapcsolatában a felelősség terhe nemcsak az állami 
szervek vállán nyugszik, hanem a társadalmi-politikai szervezetekén is. A gaz- 
daságpolitikai célokat elsősorban állami célok formájában az állam eszközeivel 
valósítják meg. Ebből következik, hogy a társadalmi-politikai szervezetek, moz- 
galmak elsősorban az állami szervek politikai-gazdasági tevékenységének befo- 
Ilyásolásával törekszenek elérni a társadalmi célok megvalósulását. A politikai 
szervezetek, mozgalmak megfelelő elméleti és tapasztalati ismeretek birtoká- 
ban feltárhatják a gazdasági élet működésének ellentmondásait, és politikai 
eszközökkel, az emberi tartalékok mozgásba hozásával, a képességek kibonta- 
koztatásával segíthetnek leküzdeni ezeket a zavarokat. 

A jó politika azonban nemcsak a tömegek, a társadalom érdekeinek, szükség- 
leteinek megfogalmazásához ért, hanem ismeri a szükségletek kielégítésének 
lehetőségeit ís. Ezekre a lehetőségekre viszont a gazdaság és a termelés figyel- 
mezteti a politikát. A gazdasági élet ellentmondásaiban és időnkénti, helyen- 
kénti zavaraiban tehát egyik-másik politikai elképzelés kritikája is benne van. 
A szocializmus fejlődésében, történelmi talajon keletkezett ellentmondásainak 
leküzdésében előfordulhat, hogy a politika kénytelen közvetlenül belépni és 
szabályozni bizonyos gazdasági foyvamatokat. De semmilyen helyzet nem iga- 
zolhatja a társadalmi-gazdasági feltételeket figyelmen kívül hagyó, a vágyakat 
és lehetőségeket összetévesztő döntéseket. 


KONZULTÁCIO 


Vállalkozó ipart! 


Beszélgetés Kapolyi László ipari miniszterrel 


Nemrég készült el az ipar közép- és hosszú távú fejlesztését átfogóan elemző s az ága- 
zati-iparági orientációkot a népgazdasági törekvésekkel egybehangoló új iparpolitikai 
koncepció. Az Ipari Minisztérium által! előterjesztett ,.blokk-koncepciót" megtárgyalta és 
a további munka alapjaként elfogadta az Állami Tervbizottság, így az fontos része a nép- 
gazdaság VII. ötéves tervét kidolgozó munkálatoknak. Az ipor fejlődésének feszültség- 
pontjairól, az iparpolitikai koncepció módosulásairól, iparunk szelektív piaci felzárkózá- 
sónak lehetőségeiről s a váltalatok jövedelemtermelő képességének erősítését serkentő 
minisztériumi erőfeszítésekről beszélgetett Kapolyi László úpari miniszterre! Bossányi Katalin. 


Hogyan értékelné az elmúlt időszak iparpolitikai koncepcióit, külö- 
nös tekintettel arra, hogy az ipar csak nagy fáziskieséssel tudott al- 
kalmazkodni a gazdaságpolitikai prioritásokhoz? Véleménye szerint 
a mostani koncepció hogyan felel meg a VII. ötéves tervidőszak gaz- 
dasági fejlődése követelményeinek? 


Iparunk jelenlegi — a szükségesnél és lehetségesnél alacsonyabb — teljesí- 
tőképességében nyilvánvalóan kimutathatók azok a történelmi-gazdasági folya- 
matok, amelyek a múlt örökségeként a megkésett fejlődésre, majd a szocialista 
iparosítás jelentős eredményei mellett is az ágazatok-iparágak aránytalan fej- 
lesztésére, az ebből adódó és máig érvényesülő feszültségekre vezethetők vissza. 

Ezeket a folyamatokat a politika és a tudomány — a gazdaságtörténet — 
mélyrehatóan elemezte, ezért most a gazdaságirányítás reformját követő idő- 
szakra összpontosítanék. Megítélésem szerint az 1968-as reform bevezetésétől 
kezdve mindmáig — ipari megközelítésből nézve — egy sajátos spirális moz- 
gással kell szembenéznünk. Az új gazdasági mechanizmus bevezetésével meg- 
nőtt ugyan az iparpolitika mozgástere, ám ezt — a vállalatok lassú alkalmiaz- 
kodóképesssége, a vezetés gyengeségei, a gazdasági irányítási gyakorlat követ- 
kezetlenségei — a gazdálkodási szférában jelentősen leszűkítették, s ehhez já- 
rult még a viszonylag szűk technikai-technológiai bázis is. Ezzel összefüggés- 
ben, az önállóbb vállalati gazdálkodás és a piaci hatások nyomán kibontakozó 
differenciált, népgazdasági méretekben eredményesnek mondható ipari fejlődés 
nem volt töretlen. Gondjaink ellenére azonban úgy vélem, hogy a nyolcvanas 
évek stabilizálódásában, abban, hogy megőriztük az ország fizetőképességét és 
mérsékelni tudtuk adósságállományunkat, az ipar összteljesítménye, erőfeszí- 
tései jelentős szerepet játszottak. Ám az is kétségtelen, hogy a szigorú köve- 
telményeknek a szükségesnél kisebb mértékben és alacsonyabb jövedelmező- 
séggel tudtunk csak megfelelni. Az MSZMP KB 1983. júliusi határozatában át- 
fogóan elemezte az ipar helyzetét, az előttünk álló feladatokat. Erre alapozva 
kíséreltük meg kidolgozni a népgazdaság globális fejlődéséhez korszerűen íl- 
leszkedő, új szemléletű iparfejlesztési koncepciónkat. 

A gazdaságírányítás változásai, az ebből adódó hol szűkülő, hol bő- 
vülő vállalati gazdálkodási lehetőségek érthetően befolyásolták az 
ipar fejlődését, alkalmazkodóképességét. Ám a kérdés fordítva is 
feltehető: mennyiben korlátozták a gazdaságpolitika mozgásterét az 
elmúlt időszak iparpolitikájának ellentmondásai? 


A gazdaságirányítás és az iparpolitika összefüggésében a gazdaságpolitiká- 
nak van determináns szerepe, bár a kölcsönhatásokat, mi több, a korlátozó, 
fékező visszahatásokat tagadni elfogultság lenne. Ha sorra vesszük a hatvanas 
évek végének, valamint a hetvenes éveknek a meghatározó iparpolitikai dön- 
téseit, az utólagos minősítésnél — s ez nem magyarázkodás, hanem a realitá- 
sokkal való szembenézés — mindig figyelembe kell venni az adott időszakban 
a nemzetközi munkamegosztásban betöltött helyünket-szerepünket, a föld- 
rajzi, természeti adottságokat és nem utolsósorban azt, hogy nem mi voltunk 
az egyetlen ország, amelynek prognózisait a világpiaci változások gyökeresen 
megkérdőjelezték. A nagy fejlesztési csomópontokat vizsgálva, az előre nem 
jelezhető és tervezhető világgazdasági tendenciaváltások tükrében már lát- 
juk: tévesnek bizonyult az atomerőmű-program halasztása. Energiarendsze- 
rünk olajközpontúságát a késve meginduló szénbányászati rekonstrukciók és 
az új bányák nyitása csak igen nagy költségráfordítással s a vártnál kisebb 
mértékben tudják oldani. A kohászati fejlesztések feszültséggóca a koncentrált 
beruházások hiánya, amit területi érdekek, a szakmacsoport belső ellentétei 
motiváltak. További ellentmondás, hogy a kohászatban a technológiai ver- 
tíkum korszerűsége és a kapacitások között lényegesek a különbségek, ez 
mérsékli az egész iparág műszaki színvonalát, hatékonyságát és jövedelme- 
zőségét, valamint nagymértékben korlátozza a feldolgozóipar versenyképes- 
ségét, a gépipar termékszerkezetének megújítását, konzerválja az ipar anyag- 
kultúráját. 

Az olajválságot követő időszak máig tartó feszültségeit növelte, hogy a 
nagyobb vegyipari kapacitások zömmel akkor léptek be, amikor termékeik 
iránt mérséklődött a kereslet. A vertikális lánc összehangoltságának hiánya 
máig hatóan súlyos veszteségek forrása. A feldolgozóipari fejlesztéseket hosszú 
ideig a végtermék-centrikusság jellemezte. A háttéripari fejlesztések hiánya 
— illetve az, hogy nem mindig kapcsolódtak a feldolgozóipar fejlesztési tö- 
rekvéseihez —, a hetvenes évek második felének iparpolitikáját is károsította. 

Az úgynevezett ,45 milliárd forintos exportfejlesztő hitelakció" is mind a 
népgazdaság, mind a vállalatok kiviteli érdekeltségére alapozva, elsősorban a 
végtermékgyártás növelését segítette. A kevésbé fejlődő háttéripar miatt is a 
hiányzó Ányagokat, alkatrészeket, részegységeket zömmel importból szerezték 
be a végtermékgyártók. S amikor erre már az ismert gazdasági helyzet 
következtében nem vagy csak korlátozott mértékben volt módjuk, növeked- 
tek költségeik, mérséklődött versenyképességük. A ráfordítások emelkedését a 
késztermékek áraiban — a gyártmányok korszerűtlensége, a termelési tényezők 
nem elég intenzív felhasználása miatt — nem tudtuk érvényesíteni. Mindez 
a tartós világgazdasági tendenciákon túl, számottevően hozzájárul a népgaz- 
dasági cserearány romlásához. Ezeket a problémákat első lépésként szelektív 
fejlesztéssel lehet oldani, a termelési specializáció fokozásával pedig a torzult 
vertikális kapcsolatokat kell visszaszorítanunk. 


A most kidolgozott iparpolitikai koncepció — amely egyben az 
iparfejlesztés közeljövőjének, a VII. ötéves terv időszakának az 
útvonalát is kijelöli — lényeges új vonása, hogy rendszerszemlé- 

letben elemzi az ipar helyzetét és a kívánatos változtatásokat. Mi- 
lyen prioritásokat jelöl meg a koncepció? 


A népgazdaság mainál dinamikusabb fejlődése és az egyensúlyi követelmé- 
nyek, valamint az ipar jövedelemtermelő képességének erősítése a korábbi 
időszakhoz képest módosítja az iparfejlesztési koncepció karakterét. Ezen be- 
lül három alapvető prioritást jelölnék meg: 

6€ meghatározó, hogy a gazdálkodók piacorientált, vevőcentrikus fejlesztés- 
politikát valósítsanak meg; 


0 magatartásukat és gazdálkodási, vezetési módszereiket hassa át az inno- 
vációs kezdeményezőképesség ; 

0 érvényesüljön a teljesítménykényszer. 

A piacorientált fejlesztési stratégia — amelyen mi az export bővítése, a vi- 
lágpiaci versenyképesség lényegi erősítése mellett a hazai termelői és lakos- 
sági fogyasztás mainál szélesebb körű és színvonalasabb kielégítését is ért- 
jük — a szerkezeti, szervezeti megújulást, a munkamegosztási kapcsolatok új- 
ragondolását indokolja. Ezért, okulva tapasztalatainkból és figyelembe véve a 
nemzetközi műszaki fejlődés irányzatait, megkíséreltünk egységes, az egyes 
ágazatok fejlesztéséhez igazodó iparfejlesztési—iparpolitikai koncepciót kiala- 
kítani. Ebben a tulajdonviszonyok szektorális különbségeinek értelmezése 
mellet áttekintettük valamennyi ipari tevékenységet, s jeleztük a kapcsolódási 
és kiegészítő szerepeket a szektorokat illetően. 

Tehát a hagyományosan értelmezett nagyipar szelektív fejlesztésénél az ál- 
lami, a szövetkezeti, a kisipari s a mezőgazdaság iparszerű tevékenységével, 
azaz az ipar egészével kalkuláltunk. A nagyipar versenyképességét ugyanis 
az eddiginél racionálisabb munkamegosztással is növelni lehet. Ezt a folyama- 
tot nem szervezeti alapokon, hanem a feladatok megosztásával, az erőfor- 
rások célirányos áramoltatásával és a legkülönbözőbb gazdasági társulási, kö- 
zös vállalkozási módszerek alkalmazásával indokolt megvalósítani. Szerepe le- 
het ebben a nagyvállalatokat körülvevő K--F kisvállakozások szellemi tőké- 
jének és a kisebb ipari szervezetek háttéripari szolgáltatásának is. 

A koncepció másik jellegzetes megközelítési módja, hogy megkísérli oldani 
a kitermelő-, az alapanyag- és a feldolgozóipar jelenlegi szembenállását, s meg- 
jelöli azokat a kölcsönös technikai-technológiai és gazdasági szövődéseket, 
amelyek felismerésével és alkalmazásával az egész ipari potenciál növekedhet. 
A koncepció sorra veszi például az inverz ráfordításokat és kimutatja, hogy a 
kitermelő ágazatok beruházásainak fajlagosan magasabb tőkeigénye milyen 
gyorsan megtérülő megtakarításokat jelent anyagban, energiában a felHolgo- 
zóipari ágazatokban. 

Az integrációs kapcsolódások és az iparági együttműködések műszaki-gaz- 
dasági összefonódásain túl, a koncepció rendszerelméletben elemzi az ágazat- 
közi kapcsolatok kölcsönhatásait. Ebben az esetben is a tágabb társadalmi- 
gazdasági összefüggésekből, az iparral szembeni hosszú távú követelmények- 
ből, valamint a műszaki-technikai felzárkózásból és ezek találkozási pontjai- 
nak megjelöléséből indultunk ki. 

Mindezek tervezési, iparfejlesztési megközelítésből módszertani váltást jelen- 
tenek. Ám úgy vélem, hogy ebben az esetben nem csupán metodikai kérdés- 
ről van szó. Sokkal inkább egy kibontakozó szemléletváltásról. Arról, hogy 
igázodva a kor követelményeihez, remélve, hogy az ipar teljesítőképessége és 
a népgazdaságon belüli aránya-szerepe növekszik, a teljes ipari vertikumban 
a piaci hatások érvényesítésére törekszünk. 

Ez az átfogó szemléletváltás, az ágazatközi kapcsolatok és a gaz- 
dasági-műszaki kölcsönhatások együttes vizsgálata a legjellegzete- 
sebben egy-egy ipari tevékenységi kör — vagy ahogy Önök neve- 
zik: blokk-koncepció — felvázolásában, fejlődési pontjainak meg- 
jelölésében jut kifejezésre. Hogyan kapcsolódnak ezek a blokkok 
egymáshoz, miként állnak össze egységes iparpolitikává? 


Jellegzetes példa erre az energetikai blokk fejlesztése. Alapkoncepciónk, 
hogy a népgazdaság energiaháztartásán belül minimálisra szorítsuk le az ólaj- 
felhasználást — ezt atomenergiával, szénnel és földgázzal pótoljuk —, és a 
drága kőolajból magasabb feldolgozottságú termékeket állítsunk elő. Nem 
egyszerűen csak arról van szó, hogy kár lenne eltüzelni vagy villamos ener- 
giává átalakítani a kőolajat. Sokkal inkább arról, hogy a magasabb feldol- 
gozottság milyen műszaki-gazdasági serkentő hatással lehet más iparágakra. 
Konkrétan: azáltal, hogy a paksi atomerőmű termelni kezdett — megjegy- 
zem, hogy valamennyi erőművünk között már ma a leggazdaságosabban állít- 
ja elő a villamos energiát —, a Dunai Hőerőműben az addig felhasznált nyers- 
olajat át lehetett irányítani a Dunai Kőolajipari Vállalathoz, ahol is a kata- 
litikus krakküzemben a világpiacon igen jó áron értékesíthető fehéráru nyer- 
hető belőle. A többi feldolgozott termék pedig a növényvédőszer-, a gyógyszer- 
és a műtrágyagyártás alapanyagainak részleges hazai bázisát teremti meg. 
Vagy, ha más oldalról közelítek: a petrolkémiai ipar termékeinek továbbfel- 
dolgozásával növelhető a műanyagipar minősége és termékválasztéka. A mű- 
anyag csövek, elemek, alkatrészek fajlagos előállítási költsége olcsóbb, mint 
a kohászat megfelelő termékeié és az előbbiek energiatakarékossági szempont- 
ból is jelentős előnyöket nyújtanak. Hasonló a helyzet a csomagolóanyag- 
iparban, ahol a műanyag üveget, papírt és fát vált ki, és ezeket az alap- 
anyagokat másutt — ugyancsak késztermékké feldolgozva — gazdaságosab- 
ban lehet értékesíteni. Így kapcsolódik egymáshoz az energetika, a vegyipar 
és adott esetben a mező- és élelmiszer-gazdaság háttérfejlesztése. 


Ennek a kombinatív energiapolitikának a meghirdetése és részbe- 
ni megvalósítása — még korábbi állami tiszténél fogva — az Ön 
nevéhez fűződik. A számottevő eredmények ellenére, a tavalyi-idei 
szénbányászati és ellátási feszültségek okán nem indokolt-e felül- 
vizsgálni ez irányú koncepciónkat? 


Meggyőződésem, hogy alapvetően nem kell és nem is szabad változtatni a 
koncepción! A szénbányászat helyzete jól ismert az ország közvéleménye 
előtt, ezért most nem bocsátkoznék mélyreható elemzésbe. A leállítás és az 
új bányák nyitása között eltelt időszakban oly mértékben megfogyatkozott 
a bányászatban a szakképzett munkaerő, hogy ezt az új technika — a hihe- 
tetlen emberi erőfeszítések ellenére — sem tudja pótolni. Feszültséget jelent, 
hogy a szabályozás szigorodásának részben szakmai adottságok, részben gaz- 
dálkodási okok, esetenként hibák miatt a szénbányászat nem tud megfelelni, 
azaz az adott szabályozási rendszerben kialakuló jövedelmezősége nem fedezi 
a fejlesztések tőketerheit. A változó geológiai adottságok miatt csak a teljesen 
koncentrált, komplexen gépesített mélyművelésű szénbányászatnak lehet tartós 
szerepe. Az energiastruktúra arányain belül nincs koncepcióváltás, a villa- 
mosenergia-termelés alapvetően szén- és atomenergia-bázison fejlődik, míg 
a lakossági, kommunális igényeket a vezetékes földgáz és a jó minőségű szén- 
és brikettellátás bővítésével elégítjük ki. A további tervezőmunka során meg- 
nézzük. hogy milyen arányban használhatunk fel importenergiát. 

Az iparfejlesztés mostani stratégiája nagy súlyt helyez a gazdaság 
két alapvető szektorának, az iparnak és a mezőgazdaságnak a haté- 
kony együttműködésére, összehangolt fejlesztésére. Miként kapcso- 
lódik az élelmiszer-gazdaság fejlesztéséhez a szűkebben vett mező- 
gépgyártásnál és élelmiszeripari gépgyártásnál átfogóbb ipari bázis? 


Az ipar kapcsolódása a makrogazdaságon belül a méltán nagy nemzetközi 
elismertségű mezőgazdasághoz nem új keletű felismerés. Ám remélem, hogy a 
megvalósítás és az érdekek hosszú távú egyeztetése, egybehangolása során a 
mostani időszak sikeresebb lesz a korábbiaknál. Ehhez a korántsem lebecsü- 
lendő szubjektív feltételek — akár irányítói, akár gazdálkodói szinten — adot- 
tak, s úgy vélem a külső és belső gazdasági környezet ösztönző-kényszerítő ha- 
tása is segít abban, hogy mindkét fél érzékelje: egy hajóban ülünk . . . 

Alapvető törekvésünk, hogy a mező- és élelmiszeripari gépek, berendezések, 
rendszerek fejlesztésében elébe menjünk a hazai mezőgazdaság igényeinek, íl- 
letve velük egybehangolt műszaki, funkcionális és gazdasági elemzések alap- 
ján korszerűsítsük ajánlatainkat. A hazai gépellátásban részarányunk legalább 
60 százalékra növelhető, amely egyidejűleg kedvező referenciát nyújtana köz- 
vetlen exportunk, kooperációs kapcsolataink bővítéséhez mind az iparilag fej- 
lett, mind pedig a fejlődő országok piacán. A rendszerszemléletű mező- és élel- 
miszergazdasági fejlesztések, a feldolgozási folyamatok korszerűsítése egészen a 
kiszerelésig és az értékesítési lánc — például hűtőrendszerek, tárolókapacitá- 
sok stb. — megszervezése újabb lehetőséget teremt szocialista kivitelünk gaz- 
daságos bővítéséhez; elsősorban a szovjet élelmiszerprogram kapcsolódási pont- 
jaira gondolok. S itt utalnék arra, hogy az élelmiszer-gazdaságra összpontosí- 
tó, azt közös kutatással, fejlesztéssel és az érdekek közelítésével segítő ttár- 
sulások, vegyes vállalatok alapítása nem rekedhet meg a hagyományos gépgyár- 
tási körnél. Kihat a vegyipari és energetikai gépgyártásra: a technológiai kap- 
csolódások mellett az egyben az itteni szervezetek termelési struktúrájának gaz- 
daságosságát, a profilváltást is elősegíti. De kapcsolódik a műtrágyagyártás és 
a növényvédőszerek hatékonyabb felhasználását elősegítő közös kutatásokhoz is. 

Az élelmiszer-gazdaságban nyomon követhető újabb törekvések pedig újabb 
szakterületek, iparágak közös megteremtésére adnak lehetőséget. Jellegzetes le- 
ágazása ennek a környezetvédő, -kímélő technikák-technológiák kifejlesztése és 
bevezetése, valamint az ehhez kapcsolódó berendezések gyártása. De a leghaté- 
konyabb áttörést — s itt a két terület eddiginél is szorosabb együttműködésére, 
a kutatási eredményeknek a gyakorlatba való gyors bevezetésére van szükség 
— a hazai , bioipar" megteremtése adhatja. Ez a terület azért is érdemel meg- 
különböztetett figyelmet, mert a tudomány, az ipar és a mezőgazdaság össze- 
fogásával most még időben tudnánk lépni. Azaz: lemaradásunk a világ iparilag 
élenjáró országaival szemben nem számottevő, így olyan új termék- és techno- 
lógiai ajánlatokkal tudunk kilépni a nemzetközi porondra, amelyek az egész 
gazdaság versenyképességét és exportbevételeit növelhetik. 


A piaci térhódításhoz, a jövedelemtermelő képesség növeléséhez az 
eddiginél átfogóbb — gazdasági és műszaki értelemben egyaránt 
mélyrehatóbb — strukturális átalakulásnak, szelektív fejlesztésnek 
és visszafejlesztésnek kell megtörténnie az iparban. Úgy tűnik, a vi- 
lággazdaságban végbemenő tartós változásokhoz képest e kérdésben 
a legnagyobb a fáziskésésünk. Bizonyítja ezt, hogy az ipari export 
a recessziós szakaszban — vérveszteségekkel Gé — de szintentart- 
ható volt, egy-egy területen még növelhető is. Am most a fellendülés 
időszakában — 8 ez leginkább az exportban nagy súllyal jelenlévő 

gépiparra igaz — jelentős visszaesés következett be, mert ez a ter- 
melési struktúra, ráadásul ilyen nagy költségráfordítással, ahogy 
nálunk a gépipar zöme termel, nem eladható. Hogyan ítéli meg ezt 
az igen súlyos problémát? 


Egyetértek azzal, hogy a termelési szerkezet átalakításában, a gyártási ágak 
versenyképességének megőrzésében, egy-egy területen pedig szelektív növelésé- 
ben nem csupán a külföldi versenytfársakhoz, de önmagunkhoz képest is lema- 
radtunk. Tagadhatatlan az is, hogy ez az egyik meghatározó oka annak, hogy 
gazdaságunk lassabban tud átállni az új növekedési pályára. Ám a probléma 
nem egyszerűsíthető le csupán arra, hogy a vállalatok alkalmazkodóképessége 
lassú, s ráadásul drágán termelnek. Nem azt állítom, hogy ez nem igaz — saj- 
nos nagyonis napi gond, ami egyben a tartalékfeltárás, a veszteségmérséklés 
pontos útját, módját is megjelöli —, hanem, hogy csupán ebben keresni a struk- 
túra konzerválódásának okait, féligazság lenne. Maradjunk a gépipar példá- 
jánál, hiszen az itt szükséges strukturális megújulás jól érzékelteti az egész ipar 
problémáját. A korábbi időszak végtermékcentrikus iparfejlesztéséből adódó 
feszültségekre már utaltam. Részbeni feloldásukra történtek lépések, főként az 
import helyettesítésével, illetve újabb kooperációk kialakításával. De a lényegi 
struktúraváltáshoz szükséges, nélkülözhetetlen beruházások forrásai szűkösek 
voltak. Az elmúlt években a növekedés kényszerű visszafogása, a beruházási 
vásárlóerő korlátozása a legérzékenyebben a gépipart érintette. Az itteni mű- 
szaki színvonal romlása — áttételes hatásai révén — korlátozta a többi ipar- 


ág és más népgazdasági területek fejlődését is. 


Az idei év első felének gyenge ipari teljesítményében mennyiben 
": játszottak közre ezek a hatások? 


A tervezettnél alacsonyabb ipari növekedésben továbbra is tetten érhető a 
lassú piaci alkalmazkodás, s egyfajta gazdálkodási elbizonytalanodás is. De a 
teljesítményelmaradás — főként a jövedelmező tőkés exporté — alapvetően a 
strukturális feszültségekre utal. Ellentmondásosan hatottak a vállalatok maga- 
tartására a szabályozórendszer, főként az exportösztönzés változásai is. A támo- 
gatási rendszer módosulásával a kevésbé jövedelmező export fenntartásában 
már nem voltak érdekeltek, ezért ennek arányát mérsékelték. Ám a mennyiségi 
hiányt — éppen a struktúraváltás elmaradása miatt — új, versenyképes ter- 
mékekkel nem tudták pótolni. Holott a népgazdaság jelenlegi egyensúlyi hely- 
zetében a tőkés export mennyiségi növekedésének fenntartásában, sőt további 
növelésében vagyunk érdekeltek. Ez viszont nem mindig szolgálja a struktúra- 
váltás stratégiai feladatait. Ez a , rövid táv—hosszú táv" — a taktikai vagy a 
stratégiai szabályozás — dilemmája, aminek feloldása nem csupán ipari, ipar- 
politikai kérdés, hanem, megítélésem szerint átfogóbb és következetesebb gaz- 
daságirányítási, ezen belül szabályozáspolitikai feladat. Az export és az 
import relációs és ágazati szerkezete, az itt létrejövő , keresztkapcsolatok" 
nagymértékben hozzájárulnak a cserearány-veszteségeiínkhez. Amikor az ipar 
lassú struktúraátalakítását ostorozzuk, nem kerülhetjük meg ezeket a feszült- 
ségeket! Ahhoz ugyanis, hogy a reális kiút programját megfogalmazhassuk, 
tisztán kell látnunk saját belső, nem kevés hibánkat, elmaradásunkat, de a kör- 
nyezeti adottságokból adódó gátló tényezőket is. 


Az iparpolitikai koncepció a termékváltást és a visszafejlesztést 
vállalati hatáskörbe utalja. Ez azt jelentené, hogy a minisztérium 
,s,kivonul" a konkrét struktúraátalakítási tevékenységből? 

Korántsem! Csupán a termelési szerkezet korszerűsítését nem termékekben, 
vállalatokban, hanem tevékenységi körökben és műszaki kultúrákban jelöljük 
meg. A jövőben törekszünk a korábbinál sokkal inkább szelektív fejlesztésre. 
Nem csupán a halmozódó gondok és a viszonylagos tőkeszegénység miatt, ha- 
nem mert a , mindent fejleszteni" politikáját messze túlhaladta az idő: az csak 
elzárkózáshoz, autarchiához, s ilyen kis belső piac esetén, mint a miénk, újabb 
monopóliumok kialakulásához, a versenyképesség mérsékléséhez vezetne. A 
szelektív fejlesztés elvét tehát nem a szűk esztendők, hanem a gazdasági előre- 
látás, a reális műszaki megújulás követelménye indokolja. 

Ráadásul strukturális fáziskésésünk és az ország egyensúlyi helyzetének meg- 
óvása, megtartása is csupán ezt az utat teszi a számunkra járhatóvá. Ezért az 
iparpolitikai koncepció az ipar szerkezetében megjelöl néhány olyan , áttörési 
pontot", amelynek gyors fejlesztésével nem csupán az export bővíthető és a 
jövedelmezőség javítható, hanem amelyeknek holdudvarában — húzóhatásuk 
következtében — a kapcsolódó területek is meg tudnak újulni. Ezeket a fej- 
lesztéseket központi programok is segítik, és nagyobb részt ide koncentrálód- 
nak a struktúraátalakítást gyorsító világbanki hitelek is. Hasznos lenne, ha ná- 
lunk is — az iparilag fejlett országok gyakorlatának megfelelően — mindig 
megtalálnánk az iparpolitikai prioritások helyét a közgazdasági szabályozásban, 
a hitelezési és beruházási politikában. A nemzetközi gyakorlatban az átfogó 
strukturális átalakulásokat a nemzetgazdaságok állami preferenciákkal, például 
adókedvezményekkel serkentik, illetve segítik. Elképzelhető — a tőkeátcsopor- 
tosítás egyik új módszereként — például a bankrendszer továbbfejlesztésével 
összhangban az iparon belüli struktúraátalakítási alap képzése, mely a vállal- 
kozói tőke mintájára működhetne. 

Ebből az alapból is lehetne finanszírozni az iparpolitikailag leginkább kívá- 
natos fejlesztések gyors megvalósítását. Mindezzel érzékeltetni kívánom, hogy 
az iparpolitikai orientációk érvényre juttatásánál nem az adminisztratív be- 
avatkozásokat, hanem a gazdasági, piaci ösztönzők figyelembevételét tartom 
kívánatosnak. Annál inkább, mert az , áttörési pontokon" kívül eső s az ipari 
kapacitás nagyobb hányadát kitevő gazdálkodói körben a fejlődés-stagnálás- 
visszafejlődés arányait alapvetően a verseny, a piaci hatások fogják befolyá- 
solni. Ezért mindenképpen hibásnak, gazdaságirányítási törekvéseinkkel ellen- 
tétesnek tartanám, ha bármelyik főhatóság igényelné magának a jogot, hogy 
— az államközi és a honvédelmi kötelezettségek teljesítésén túl — meghatá- 
rozza: mit gyártsanak és mit ne. 

Az iparpolitikai koncepció számol a tudatos visszafejlődés lehetőségeivel is. 
Az. orientáció itt néhány elavult kohászati, vegyipari technológiai folyamat, 
üzemrész leállításán túl nem a szervezet felszámolása, hanem adott helyen — 
a kapacitások koncentrálásával, az eszközök hasznosításával, a dolgozók átcso- 
portosításával és átképzésével — a tevékenység váltása. Ezt megítélésem sze- 
rint ugyancsak nem adminisztratív módon, hanem részben a tőkeallokáció út- 
ján lehet érvényesíteni, illetve jogi és gazdasági szabályozás révén kikényszerí- 
teni. 

Feltétlenül ki kell azt is emelni, hogy a strukturális megújulást ma már nem 
lehet a hagyományosan vett termékváltásra szűkíteni. Éppen ezért az iparpoli- 
tikai koncepció a szerkezeti változások irányát szelektív, de egyúttal koncentrált 
műszaki-technikai fejlesztésekkel, s a területi munkamegosztás és foglalkozta- 
táspolitika, valamint az érdekeltségi rendszer átformálásával látja megvalósít- 
hatónak. Meg kívánom azt is jegyezni, hogy egy piacorientált országban a 
struktúraváltás nem egyszerűen csak termelésszerkezeti, hanem értékesítési 
probléma is. Éppen ezért a strukturális megújulás megköveteli a piacorientál- 

tabb ipari és kereskedelmi szervezetek, közös érdekeltségű gazdasági társulások 
és vállalatok alapítását mind a hazai külkereskedelmi szervezetekkel, mind pe- 
dig a külföldi partnerekkel. 


A VII. ötéves tervkoncepció törzsváltozata mellett az Ipari Minisz- 
térium az ipar lehetséges fejlődésére egy dinamikusabb változatot 
is kidolgozott. Milyen változtatásokra van szükség a vállalatok gaz- 
dálkodásában ahhoz, hogy realitása legyen a dinamikusabb változat 
megvalósításának? 


Megítélésem szerint a tervkoncepcióban szereplőkkel iazonos, vagyis csak 
mérsékelten javuló külső-belső feltételek esetén is dinamikusabb fejlődés érhe- 
tő el, ha az ipar vállalkozói felfogásra, átfogó, öngerjesztő folyamatok beindí- 
tására képes. Ezzel a gyorsuló fejlődéssel megjelölt áttörési pontokon rövid időn 
belül átállhatnánk az intenzív fejlődési pályára. Nincs arról szó, hogy a jelenle- 
gi nehéz helyzetben többletpénzt kérünk a kormányzattól a majd valamikor be- 
következő ipari jövedelemtöbblet reményében. Mivel a VII. ötéves tervidőszak- 
ban a népgazdasági terv az iparban még a VI. ötéves terv időszakában megva- 
lósuló beruházási mértéknél is kisebb összegű beruházási ráfordítással számol, 
realitása csak annak van, ha az ipar egészére szánt fejlesztési lehetőségeket cso- 
portosítjuk át. Azaz, a rendelkezésre álló beruházásoknak több mint felét 
a feldolgozóipar kiemelt fejlesztéseire koncentráljuk, és szelektív módon az 
alapanyag- és energiablokkon belül csak azokat a kapcsolódási pontokat fej- 
lesztjük, amelyek közvetlenül behatárolják a végtermékgyártás versenyképes- 
ségét. Hiszen csak összipari vállalkozásként képzelhető el, hogy a meglehetősen 
szűkös feltételek közepette lényegi — és egyúttal halaszthatatlan — áttörést ér- 
jünk el a gyártmányszerkezet megújításában, a technológiai szint felzárkózta- 
tásában. Több központi forrás bevonására tehát nem számítunk, bár szeretnénk, 
ha a fejlesztések nagyobb része már a tervidőszak első két évében megindul- 
hatna, s ezzel párhuzamosan a fejlesztésekhez szükséges importhoz is időará- 
nyosan hozzájuthatnánk. . 

E remélt kedvező feltételek hatására — s főképp ha időben meg tudjuk for- 
dítani az idei esztendő kedvezőtlen tendenciáit — a népgazdasági tervben szá- 
molt 28 százalékos éves bruttó termelési értéknövekedéssel szemben legalább 
3,8 százalékos növekedést érhetnénk el, méghozzá döntően a gazdaságos kivitel 
bővítésével és a termelékenység 5,5 százalékos növekedésével. Ez azt jelenthet- 
né, hogy 25 helyett 30 százalékkal növelhetnénk az iparban megtermelt GDP-t! 
Megközelítésünk szerint a tervidőszak második felében a többletjövedelem egy 
részét a fejlesztések indokolt felgyorsítására tudnánk fordítani. Az elmondot- 
takból is kitűnik, hogy nincs szó semmiféle megelőlegezésről, csupán arról, 
hogyan tudják kitölteni az ipari szervezetek a két fejlődési változat közötti 
vállalkozói mozgásteret. Sok függ attól is, hogy az ipari szervezetek gazdálko- 
dásuk korszerűsítésével rövid távon milyen akceleratív hatásokat képesek be- 
indítani. 

Megítélésem szerint ezzel a lehetőséggel iparunk nagyobb részt a népgazda- 
sági céloknak megfelelően élni tud. Mindehhez persze újszerű gazdálkodói szem- 
léletre, a költség- és piacérzékenység erőteljes fokozására is szükség van. Fő 
irányként szabható meg a meglévő kapacitások jobb kihasználása, a fejlesz- 
tések eszközigényességének csökkentése, az energia- és anyagköltségek mér- 
séklése. Törekvésünk szerint — a piaci igényektől függően — a hasznos időalap 
10—20 százalékkal növekedhet, a termelés fajlagos eszközígénye pedig 10 szá- 
zalékkal mérséklődhet. A GDP 1 százalékos növekedésével így csupán 0,35 szá- 

zalékos energiafelhasználás párosulna, míg a fajlagos anyagfelhasználás évente 
2 százalékkal csökkenne. 

Mindez azonban a műszaki-technikai megújulásnak csupán az egyik forrása. 
A relatív tőkeszegénység a vállalkozói mozgástér szélesítésével és a piaci hatá- 
sok felerősödésével az új típusú vállalatközi kapcsolatok révén is enyhíthető. 
Elsősorban a tőkeáramlás új formáitól, valamint a gépbérlet elterjesztésétől, 
a különféle közös tőkebefektetésektől és a külföldi működő tőke bevonásától 
várható a termékszerkezet gyorsított ütemű átalakítása, a gazdálkodók jöve- 
delmezőségének növekedése. 


A gazdálkodók magatartása természetesen függ a szűkebb-tágabb 
gazdasági környezet összetett és sokirányú hatásától. Milyen fe- 
szültségeket lát a jelenlegi szabályozórendszer, valamint az ipar- 
és gazdaságpolitikai törekvések között? 


Az idén életbe léptetett szabályozórendszer — amely részben a következő 
tervidőszak előkészítését is szolgálja — a vállalati gazdálkodás középpontjába 
a rugalmasabb piaci alkalmazkodást, a jövedelemtermelő képesség növelését 
helyezi, és így az ipar új fejlődési pályára való átállását is segíti. A fő irányá- 
ban progresszívnak tekinthető szabályozórendszer egyes elemeiben azonban 
nem a kívánt hatásokat segíti elő. Az exportösztönzés nagy dilemmájára már 
utaltam. Emellett számos más ellentmondás is felvethető. Például, hogy a 
szabályozórendszer sújtja a környezetvédelmi beruházásokat, mert a felhalmo- 
zási adó visszafogja. Vagy, miközben ösztönözzük a három műszak beveze- 
tését, magát a műszakpótlékot megadóztatjuk. Úgy véljük, hogy a nyereség- 
adó mértéke a versenyképes vállalatok fejlődését az átlagosnál jobban vissza- 
fogja, míg az alacsony hatékonyságú gazdálkodói kör — a különböző támo- 
gatások révén —. még mindig nem kényszerül tartalékai gyors feltárására. 


Véleményünk szerint az idei lanyha műszaki-fejlesztési és beruházási tevé- 
kenységben nagymértékben közrejátszik a magas felhalmozási adó. Célszerű- 
nek tartanánk, ha az iparpolitikailag kiemelt fejlesztések, a világbanki tende- 
reken elnyert beruházások mentesülhetnének a felhalmozási adó alól, vagy 
csak mérsékeltebb adót vetnének iki rájuk a jövőben. Ezekben a kérdé- 
sekben nagyjából egyetértés van köztünk és a többi főhatóság között. A fo- 
kozatos változtatásokra az egyensúlyi követelmények és az ipar teljesítőképes- 
sége növekedésének arányában módot is látnak. A nagy tőkeigényű és lassú 
megtérülésű fejlesztések finanszírozására új formákat dolgozunk ki; és keres- 
sük a módszereket a tartósan eladósodott, de a strukturális megújulásban 
jelentős szerepet játszó nagyvállalatok gondjainak rendezésére és hatékony 
működésük feltételeinek kialakítására. 


A vállalkozó jellegű ipar kialakításához milyen változtatásokra 
van szükség az iparirányítás és a főhatóságok munkámegosztásá- 
ban, valamint a szaktárca és a gazdálkodók kapcsolataiban? 


A vállalkozó jellegű ipar kialakítása érdekében jelentős lépésnek tartom a 
vállalatiírányítási rendszer átalakulását. A tulajdonosi jogok egy részének át- 
adásától, a vezetők választásának és ellenőrzésének új módszereitől a gazdál- 
kodók érdemi önállóságának növekedését, a kollektívák kezdeményezőkészsé- 
gének, felelősségérzetének erősödését, a jó értelemben vett szocialista tu- 
lajdonosi szemlélet kialakulását várom. E folyamat kibontakoztatásának 
azonban — túl a jogi és szervezeti kereteken — van egy igen lényeges gaz- 
dálkodási előfeltétele. Nevezetesen, hogy a vállalatok az általuk megtermelt 

jövedelemnek a mainál nagyobb része felett rendelkezhessenek,, s ennek 
hatására előrelátóbbak legyenek, és javuljanak a különböző vállalati csopor- 
tok, rétegek, személyek hosszabb távú érdekeltségének és ösztönzésének fel- 
tételei. 

Ide kívánkozik az a megjegyzés is, hogy a szabályozásnak — természetesen 
a hosszabb távú alkalmazkodást-felzárkózást segítve — a gazdálkodás szá- 
mára rövidebb távon is viszonylag stabil kereteket kellene biztosítani: a vál- 
toztatásoknak pedig kiismerhetőbbeknek, előre jelezhetőeknek és a mainál 
összehangoltabbaknak, egyirányban ösztönzőbbeknek kellene lenniük. Ugyan- 
csak fontos feltétele a vállalkozói ipar kialakításának, hogy a jövőben mind 
az iparpolitikai eszközökkel, mind pedig a tőkeáramlás különböző módszerei- 
nek felhasználásával jobb összhangot teremtsünk a technológiai vertikumok 
között. . 

Iparpolitikai feladataink gyakorlati végrehajtása feltételezi a különböző 
irányító szervek közötti egyértelmű munkamegosztást és a hatékonyabb 
együttműködést. Úgy látom, hogy ma még elég sok, kisebb jelentőségű rendel- 
kezés fékezi a vállalatok mozgásszabadságát. Ezek csökkentésére, egyszerűsí- 
tésére, illetve összehangolására a jövőben is szükség van. Ezzel egyenrangú 
feladatnak tartom, hogy a gazdálkodók élénkülő kezdeményezőkészségét, a 
vállalkozási és innovációs kedvet az államigazgatás eszközeivel is segítsük. Itt 
szeretném rögzíteni álláspontomat: a piaci viszonyok erősödése, a verseny ki- 
szélesedése jól segítheti az iparpolitikai feladatok végrehajtását. Az Ipari Mi- 
nisztérium ennek jegyében, a változó körülményekhez igazodva folyamatosan 
át kívánja alakítani szervezetét és tevékenységi körét. Emellett természetesen 
szükségünk van az iparpolitika alkalmazásának tudatos, a népgazdasági célo- 
kat elősegítő, orientációs mód- és eszköztárára. 

E kérdéskörhöz tartozik a gazdálkodók iparpolitikai megközelítésű érdek- 
képviselete és érdekvédelme. Hangsúlyozom: ez nem szervezeti, nem személyi, 
hanem kifejezetten az ipar hosszabb távú előrehaladását segítő SEREBERYEZS 
tetési tevékenység lenne. 


Az ipar kívánatosnál alacsonyabb teljesítőképességében nagy- 
mértékben közrejátszik, hogy mindeddig nem tudtuk kellőképpen 
kamatoztatni az ítt felhalmozódó tudást és tapasztalatot. Vélemé- 
nye szerint milyen változtatásokra van szükség, hogy növeljük és 
jobban hasznosítsuk az ipar intellektuális teljesítményét? 


Ezt a kérdést én a beruházási, műszaki-technikai megújulási törekvéseinkkel 
egyenrangú és halaszthatatlanul megoldandó problémának tartom. Az ipar 
intellektuális teljesítményének mibenléte sem szűkíthető le egyszerűen az 
ember—gép kapcsolatra. Nem közelíthető meg pusztán érdekeltségi vagy kép- 
zési oldalról. A széles értelemben vett munkakultúra személyi előfeltéte- 
leiről, a korszerű ipar legjelentősebb tényezőjéről van ugyanis szó, ami- 
nek kibontakozása össztársadalmi erőfeszítéseket, s ki kell mondani: az ér- 
tékrendek átalakítását, a teljesítmény értékének helyreállítását követeli meg! 
Koncepciónk e kérdésekben is megjelöli azokat az , áttörési pontokat", ame- 
lyek segíthetik átfogóbb felzárkózásunkat. Csupán jelzésszerűen emelném ki 
például a Kt-F tevékenységben a tudomány és az ipar, az egyetemek és az 
ipar kapcsolatának átformálását. A főiskolai-egyetemi képzésben jobban figye- 
lembe kell venni a holnap ipari igényeit. A technikusképzésben az elmúlt év- 
ben ugyan csatát nyertünk, de ez a küzdelem túl hosszú ideig tartott — a 
felismerés és a képzési rendszer módosítása között több mint 15 év telt el —, 
s közben több korosztályt , elveszítettünk". A technikusképzéshez hasonlóan, a 

szakmunkásképzésnek is vissza kell kapnia a rangját, a megfelelő helyét és 
szerepét az iparban. 

Az ipar intellektuális teljesítményének növelésében meghatározó jelentősége 
van a vezetési-irányítási, érdekeltségi és ösztönzési módszereink korszerűsítésé- 
nek. És annak, hogy mérni tudjuk a teljesítményt! Sokat beszélünk és okkal 
arról, hogy a műszaki értelmiség sem anyagilag, sem erkölcsileg nincs eléggé 
megbecsülve, s ez miként korlátozza a technikai-technológiai megújulást, az 
innovációs készség kibontását, s rontja a pálya presztízsét is. Ezen feltétlenül 
változtatni kell, de nem mechanikusan — például csupán a fizetések rendezé- 
sére korlátozva a változtatásokat —, hanem komplex módon lenne kíváhatos 
megteremteni az erőteljesebb pályaorientációt s az alkotó értelmiségi munka 
differenciált, a teljesítményekhez kötött elismerését. Itt rendkívül lényeges 
lenne a vállalkozási szemlélet és az ehhez szükséges gazdálkodói érdekeltség 
erősítése. 

Csupán két példa az előbbiekhez. Az újítások, találmányok ösztönzésében 
már sikerült előrelépni, hasonló megoldásokra volna szükség például a külön- 
féle műszaki tervek, fejlesztési koncepciók, számítógépes programok elbírá- 
lásánál is. A műszaki értelmiség vállalkozási lehetőségeit szélesíthetik a 
különféle K -4- F kisszervezetek, társulások, közös vállalkozások alapításá- 
val is. Ilyen közös vállalkozási alapon működő innovációs szervezetet hoz- 
tunk nemrég létre INNOCOORD néven a mező- és élelmiszeripari gépgyár- 
tás, valamint a kapcsolódó gyártási kultúrák, az ipar és a mezőgazdaság 
kiemelt témáinak egybehangolt fejlesztésére, az innovációs folyamat végig- 
kísérésére és segítésére. Hasonló vállalkozások alapítását más területeken is 
tervezzük, s ezt a folyamatot gyorsítaná az ugyancsak vállalkozói alapon 
működő tudományos és ipari parkok létesítése is. 


Az ipar az utóbbi időben meglehetősen sokat veszített a presztí- 
zséből. Mit kívánnak tenni megcsappant tekintélyük visszaszer- 
zéséért? ; I 


Abban, hogy iparunk jó értelemben vett presztízse vesztett erejéből, nagy- 
mértékben közrejátszik, hogy az elmúlt években — sokféle okból — a kívá- 
natosnál és a lehetségesnél alacsonyabb volt az ipar teljesítménye. Ami egyben 
azt is jelzi, hogy mit kell tennünk vesztett pozíciónk visszaszerzéséért: haté- 
konyabban, szervezettebben kell dolgoznunk, jobb minőségű munkát végez- 
nünk, s gyorsabban alkalmazkodnunk a piaci környezet változásaihoz, a nép- 
gazdasági követelményrendszer módosulásaihoz. Ehhez orientációt —- a többi 
főhatósággal közösen — adhat ugyan az iparirányítás, de a kialakult társa- 
dalmi-gazdasági összkép megváltozása alapvetően a gazdálkodókon múlik. 
Azon, hogy rövid idő alatt növelni tudják-e jövedelemtermelő képességüket, 
képesek-e felelni a világpiaci kihívásra, tudnak-e alkalmazkodni és élni a 
versenyközegben. E folyamatok, érthetően, az eddiginél nagyobb mértékben 
fogják differenciálni a gazdálkodók jövedelmi pozícióit; a kialakult helyzet 
értékelésekor azonban figyelemmel kell lennünk a már említett iparfejlesztési 
és szabályozási ellentmondásokra, valamint arra is, hogy milyen szerepet 
töltnetünk be a nemzetközi munkamegosztásban, 

Meggyőződésem, hogy iparunkban van annyi tartalék, rendelkezik olyan 
megújulókészséggel, aminek kibontakoztatásával a mainál reálisabb értékelést 
vívhat ki a maga számára az egész társadalomban. A hangsúly a reális meg- 
ítélésen van! Hiszen az elmúlt időszakban — belső hibáink, a recessziós ha- 
tások és a szűkös fejlesztési lehetőségek ellenére is — növeltük részarányun- 
kat a GDP előállításában. 


NAGY BÁLINT: 


Mezőgazdaságunk versenyképességének 
tartalékai 


A magyar mezőgazdaság a szocialista átszervezés óta történelmi utat tett 
meg. A fejlődés különösen a hatvanas évek végétől gyorsult fel, és ez időtől 
az európai országok közül a magyar mezőgazdasági termelés növekedése volt 
a legdinamikusabb. A 23 európai ország rangsorában a tizenkettedik hely- 
ről a kilencedik helyre küzdöttük fel magunkat. Egyedüli ország vagyunk, 
amelyik három hellyel javított a helyezésén.! Az egy lakosra jutó gabonater- 
melésben Dánia után a másodikak, a hústermelésben Dánia és Írország után 
a harmadikak vagyunk Európában. 

Ennek a fejlődésnek a legfőbb tényezője a következetes és folyamatosan 
megújulására képes agrárpolitikánk volt. A vállalati önállóság növelése, irá- 
nyítási rendszerünk átalakítása nagy és új hajtóerőket hozott mozgásba. A 
vállalati önállóság talaján bővültek és elmélyültek a vállalatközi kapcsolatok. 
A gazdaságok termelésük kedvezőbb feltételei érdekében különféle együtt- 
működési formákat hoztak létre. Sikerült felzárkóznunk a világ élvonalába 
a technikai fejlődésben és a genetikai kutatás eredményeinek alkalmazásá- 
ban is. A fejlődés dinamizálásában nagy szerepet vállaltak a termelési rend- 
szerek azzal, hogy gyorsan elterjesztették az új, korszerű termelési eljáráso- 
kat. 

Ennek a fejlesztési iránynak egyrészt az lett a következménye, hogy ta rá- 
fordításokban az ipari eszközök váltak meghatározóvá, másrészt háttérbe szo- 
rította a természeti erőforrásokat, sőt, lebecsülte azok jelentőségét. Az ener- 
giahordozók és más nyersanyagok árának emelkedése, valamint a természeti 
erőforrások. minőségének rohamos romlása nagymértékben megváltoztatta a 
mzízőgazdasági termelés feltételeit. Ahhoz, hogy a mezőgazdaságunk fejlődé- 
sében elért és méltán nemzetközi hírnevet kivívott magas színvonalat meg- 
őrizzük és tovább fokozzuk, a jelenleginél sokkal nagyobb mértékben kell 
figyelembe vennünk a fejlesztési politikánkban ezeket az új feltételeket. Eh- 
hez felül kell vizsgálnunk az agrárágazat irányítási és vállalati szervezeti 
rendszerének néhány elemét iis, amelyek korábban jól töltötték be szerepüket, 
de a mai követelményeknek ebben a formában már nem felelnek meg. 

A váltás annál is inkább szükséges, mivel azok az országok, amelyekkel 
mint élelmiszer-exportőrök versenyben vagyunk, megtették az első lépéseket a 
megváltozott helyzethez való alkalmazkodásban, és az eredmények már je- 
lentkeztek is a hetvenes évek végétől. Sikerült a költségek emelkedését meg- 
állítaniuk, sőt, visszafordítaniuk. Így versenyképességünket csak úgy tudjuk 


1 A magyar mezőgazdaság európai összehascnilításban. Központi Statisztikai Hívatal, 1985.. 
49. old. 

növelni, ha jelentősen fokozzuk élelmiszer-termelésünk hatékonyságát, és 
csökkentjük a költségeket. 


b 


Az alkalmazkodás politikája a fejlett tőkés országokban 


A megváltozott körülmények hatására a nyugati világ szakemberei a mező- 
gazdaság területén is lázas elemzésbe kezdtek. Kimutatták, hogy a mezőgaz- 
dasági termelés gyors ütemű mennyiségi növekedését az eszközök hatékony- 
ságának mérséklődése, , csökkenő hozadéka" ikísérte. Ezt a hatékonyságrom- 
lást, a , csökkenő hozadékot"? fokozta, illetve sokszorozta meg a fosszilis ener- 
giaforrások és más ipari eredetű eszközök drágulása. Azt is megállapították, 
hogy annál nagyobb mértékű ez a romlás, minél kevésbé vették figyelembe a 
fejlesztésnél a természeti erőforrások minőségét és összhangját, az úgyne- 
vezett ökológiai viszonyokat, illetve minél messzebb mentek el az adott ága- 
zat egyoldalú iparosításának útján. Az energia- és más nyersanyagárak emel- 
kedése válsághelyzetbe hozta a természeti erőforrások szerepét elhanyagoló, 
egyoldalú ipari irányú fejlesztést alkalmazó országok agrárágazatát. 

Az egyes fejlett tőkés országok kormányai az ipari áremelkedésből faka- 
.dó többletköltséget a mezőgazdasági termelőknek egyrészt állami támogatás 
formájában megtérítették, másrészt lehetővé tették. számukra, hogy ezeket a 
többletkiadásokat a fogyasztókra áthárítsák. A tőkés országok gazdasági 
helyzete és az uralkodó hatalmi viszonyok azonban nem engedik, hogy a 
kormányok a pénzügyi többletterheket tartósan átvállalják, és hogy az élel- 
miszerárak emelkedése fokozza az inflációt. 

A fejlett tőkés országok egy kisebb csoportja (Finnország, Japán, Svédor- 
szág), amelyekben rosszak az ökológiai viszonyok, visszafogták a mezőgazda- 
sági termelés fejlesztését, a fejlett tőkés országok kormányainak többsége 
azonban a fejlesztés mellett döntött. Az új helyzetnek megfelelő politika ki- 
alakításánál megerősítették, hogy a mezőgazdasági termelés fejlesztésének fő 
útja továbbra is az iparosítás marad: nem lehet visszatérni a korábbi, ha- 
gyományos módon folytatott paraszti gazdálkodáshoz. Így az állami politika 
eszközeivel is elő kell segíteni, hogy a mezőgazdaság továbbra is megkapja 
a szükséges energiahordozókat és más ipari eredetű eszközöket. .Egyúttal 
gyors eredményeket kell elérni olyan fejlesztési irányok kidolgozásában, ame- 
lyek csökkentik ezeknek az eszközöknek az arányát, és javítják felhasználá- 
suk hatékonyságát. 

Az egyes kormányok által finanszírozott kutatások célja az agrárpolitika 
szükséges módosításának kidolgozása lett, amelynek során meg kellett hatá- 
rozni az egyes kormányok teendőit, illetve megjelölni azokat a módszereket 
és változtatásokat, amelyekkel a termelők megőrizhetik vagy fokozhatják 
versenyképességüket. 

A fejlett tőkés országokban (lényegében a második világháború óta) az 
olaj- és nyersanyagár-robbanásig a fejlesztésnek az a módja valósult meg, 
amelyben a főszerepet a genetika (a növény- és állatnemesítés) fejlődése és 
az ipari eredetű eszközöknek a mezőgazdaságba való beáramlása játszotta.? 


2 Az elmúlt évtizedek tőkés agrárfejlődését elemző tanulmányban olvashatók a követke- 
zők: , A növénynemesítés, a műtrágyázás. a kémiai növényvédőszerek és a gépesítés együt- 
tesen vezettek a termésátlagok növekedéséhez. Például Nagy-Britanniában a negyvenes évek 
végétől kezdődően 20 éven keresztül a búza terméshozamának növekedéséhez 65 százalékkal 
járult hozzá a növényneriesítés, míg az összes többi tényező, mint a műtrágyázás növelése, 
a jobb betakarítás, a kemikáliák alkalmazása 35 százalékkal emelte a termelést. A hetvenes 
években a termésátlagok növekedése már teljes egészében a jobb fajták bevezetésének tu- 
TTL ÉZOGS " Issues and Challenges for OECD Agriculture in the 19805, OECD, Páris 
1 p. 58 

A genetikának mint az elmúlt időszak fejlődése egyik fő tényezőjének a je- 
lentősége a jövőben is növekszik, de fontosabb szerepet kapnak a külső ter- 
mészeti erőforrások és a szaktudás is. Nagymértékben átalakul viszont a tech- 
nikának és általában az ipari eredetű eszközöknek a funkciója. Ez a körül- 
mény, valamint az ipari eredetű eszközök drágulása arra a következtetésre 
juttatta a fejlett tőkés országok agrárpolitikusait, hogy a jövőben a fejlődés 
fő hajtóereje , a természeti, emberi, biológiai erőforrások és a technika öko- 
nómiai optimumnak megfelelő összehangolása" lesz.? Ennek érdekében a fej- 
lesztésben nem a beruházásokat, hanem a K-t-F-et kell előtérbe helyezni. 

A kutatások eredményei alapján a termőfölddel való gazdálkodás egyre 
inkább állami politika és támogatás tárgyává válik. Például a közöspiaci or- 
szágokra készült terv a hetvenes évek végére a mezőgazdasági terület nyolc . 
százalékos csökkentését irányozta elő. (Ennek a területnek a nyolcvan szá- 
zalékára erdőt kívántak telepíteni, húsz százalékán pedig üdülőövezetet szán- 
dékoztak létrehozni. A hetvenes években a közöspiaci tagországok mező- 
gazdaságilag művelt területe az előirányzottnak megfelelően nyolc száza- 
lékkal, 7,1 millió hektárral csökkent. (Ebből 48 millió hektár a szántó és 
2.3 millió hektár a rét.) Ennek a területnek kevesebb mint egyharmadát vet- 
ték igénybe az infrastrukturális beruházások. Ezzel szemben más régiókban 
(Ausztrália, Új-Zéland) növekedett a mezőgazdaságilag művelt terület nagy- 
sága. 

A legtöbb fejlett országban úgynevezett regionális támogatást nyújtanak. 
Az egyes termékek globális szubvenciója veszít jelentőségéből, és növekszik a 
tájegységenként adott dotációk szerepe. Egy-egy ágazatot csak abban a régió- 
ban támogatnak, ahol a termőfölddel való megfelelő társadalmi gazdálkodás 
szempontjából kívánatosnak tartják. Angliában például a szarvasmarha- és 
juhtartás kompenzációs járadékát csak olyan hegyvidéki gazdaságok kapják, 
amelyeknek talaja alkalmatlan intenzív szántóföldi művelésre. Hasonló intéz- 
kedéseket hoztak Franciaországban, az NSZK-ban és Svájcban is. 

Azért, hogy segítsék a termelők alkalmazkodását, a kutatóintézetek felül- 
vizsgálják a legnagyobb energiaigényű talajművelési eljárásokat, és kidolgoz- 
zák a talajművelés nélküli technológiákat, kutatják a növénytáplálásban a 
különböző talajkondicionáló, a műtrágya hatását fokozó és a növényi fejlő- 
dést szabályozó anyagok bevezetésének lehetőségeit. A növényvédelemben 
előtérbe került az integrált védekezési rendszer és a biokémiai eszközök ki- 
dolgozása. Fokozatosan megteremtik a: technológiai feltételeket a teljes ibio- 
massza begyűjtéséhez és gazdaságos hasznosításához. Az állattenyésztésben 
egyes típusokra dolgozzák ki az optimális takarmány összetételét, és az ál- 
latok teljesítményét enzimek segítségével fokozzák stb. 

A mezőgazdasági termelés eszközeinek átalakításához szükséges technoló- 
giai elemek kifejlesztését a mezőgazdasági eszközöket gyártó cégektől vár- 
ják. Az ez irányú kutatásokat és fejlesztéseket a kormányok nem vállalják 
magukra. Ezt annál is inkább megtehetik, mert a termelőeszköz-ellátással 
foglalkozó szervezetek kínálati pozícióban vannak, és kiélezett verseny fo- 
lyik közöttük a mezőgazdasági termelők megváltozott igényeinek mind jobb 
kielégítéséért. 

A technikai eszközök hatékonyságának növelésében döntő szerepe van az 
elektronizálásnak. Ez a technológiai elem az energiaár-növekedéssel arányos 
gyorsasággal terjedt el a mezőgazdaságban is. Elektromos érzékelőkkel ellen- 
őrzik és ilyen módon hangolják össze a gépek egyes fő részeinek működését, 


3 Forrás: Az Országos Műszaki Információs Központ kiadványából. 

szabályozzák az üzemanyag áramlását, mérik a szükséges vonóerőigényt, 
elektronika segítségével állapítják meg az egyes állatok takarmányszükség- 
letét, a takarmányfelvétel idejét stb. Vagyis a mechanikus rendszereket elekt- 
ronikus rendszerekkel látják el, a biológiai rendszereket pedig elektroniká- 
val egészítik ki: így az emberi és a mechanikus vezérlést elektronikus vezér- 
lésre cserélik fel. Ezzel jelentősen növelik a munkatermelékenységet, de fő- 
leg az eszközhatékonyságot, és csökkentik a fajlagos energia- és anyagfel- 
használást. 

A mezőgazdaság új fejlesztési irányai kidolgozásának megoszlása a kormá- 
nyok és a gyártócégek között nem mentes a problémáktól és feszültségek- 
től. Példaként hozhatjuk, hogy éppen az elmúlt években előtérbe került bio- 
massza hasznosításához szükséges technológiai elemek — a kormányok finan- 
szírozta és a gyártó cégek által folytatott kutatások közötti összhang hiánya 
miatt — nehezen állnak össze egységes, egymásba kapcsolódó rendszerré. A 
kormányok gyorsabb haladást sürgetnek a biomassza gazdaságos hasznosítá- 
sához szükséges technológiák kialakításában, a többségükben multinacionális 
vállalatok számára viszont ez ma még nem elég kifizetődő. Ennek a feszült- 
ségnek az oldására a kormányok a jövőben egyre inkább rákényszerülnek 
arra, hogy a gyártócégek fejlesztési irányainak befolyásolására több kuta- 
táshoz nyújtsanak pénzügyi támogatást. 


A magyar fejlődés sajátosságai 


Az 1962-ben befejeződött szocialista átszervezés óta, bizonyos fejlesztési és 
társadalmi sajátosságok mellett, a magyar mezőgazdaság is az iparosítás út- 
ját járja. Jelentősebb mennyiségű művelésbe vehető föld nélkül az előttünk 
álló történelmi feladatokat nem is tudtuk volna másként teljesíteni, mint a 
fejlesztésnek ezt a nemzetközi irányát követve. E fejlesztés eredményeként 
rohamosan javult az élelmiszer-ellátás, sőt, az élelmiszer-gazdaság fontos net- 
tó exportáló ágazattá vált, és lehetőség nyílt arra, hogy nagy számban ke- 
rüljön át munkaerő az iparba és más népgazdasági ágazatba. 

A legfontosabb termékekből az egy főre, sőt az egységnyi területre eső 
termékmennyiség (összehasonlító áron számolt halmozott termelési érték) a 
mezőgazdaság szocialista átszervezése óta eltelt közel negyedszázad alatt na- 
gyobb mértékben emelkedett, mint azt megelőzően egy évszázad alatt. Ener- 
gia- és költségtranszformációs vizsgálataink kimutatták, hogy a gyors meny- 
nyiségi növekedést kedvezőtlen tendenciák is kísérték. Az 1960 és 1980 kö- 
zötti időszakban az ipari eredetű ráfordítások növekedése, összehasonlító 
áron számolva 5 9-szeres volt, meghaladta az összehasonlító áron számolt ter- 
melési érték 1,7-szeres növekedését. A növénytermesztés energiatranszformá- 
ciós rátája (a ráfordítás és a hozam aránya energiában mérve) ez alatt az 
időszak alatt megközelítőleg felére esett vissza. Különösen a rosszabb minő- 
ségű talajokon, az akkori rendszertechnika alkalmazása mellett, a hatékony- 
ság rohamosan csökkent. 

Az MTA 1980-ban országos programként végzett felmérése az agroökoló- 
giai potenciálról nemcsak azt mutatta ki, hogy hazánk megfelelő körülmények 
között a mezőgazdasági termelés megkétszerezésére képes, hanem, hogy 120 
mikroökológiai tájegység megfelelő, differenciált hasznosításának elhanyago- 
lása 15—20 százalék hatékonysági tartalékot rejt magába." A diagnózis tehát 
nálunk is időben elkészült. 


Az energiaátalakítás folyamatának hatékonysága a mezőgazdasági termelésben (tanul- 
ány); OMFB, 1980. augusztus 

A magyar fejlődést vizsgálva azt is láthatjuk, hogy az egyes mezőgazda- 
sági ágazatok előrehaladása messze nem volt egyöntetű. Szembetűnő, hogy 
mindig abban az ágazatban értünk el az egy főre jutó termelésben világ- 
színvonalat megközelítő eredményt, amelyben — az ágazat fejlesztésének 
ügyét politikai és gazdasági súlypontként, népgazdasági programként kezelve 
— a legszélesebbre tártuk a kapukat a legfejlettebb genetikai, technikai, tech- 
nológiai, szervezési és szakmai-információs eredmények előtt. Mivel ez a gya- 
korlat nem -volt egységes és egyenlő mértékű — az okokat e cikk terjedelmi 
korlátai miatt nem taglaljuk —, az ágazatok két csoportra szakadtak. Kiala- 
rég egyrészt a primátust élvező, gyorsan fejlődő, másrészt az egyre in- 

ább másodlagos helyre szoruló, lassan fejlődő ágazatok (lásd az alábbi táb- 
lázatot). 


A mezőgazdasági termelés növekedésének átlagos üteme a hetvenes években 


Évi átlagos ; ÁrÉAg ázást 
növekedés kele TÓ Tt nó 
(százalékban) termelésén belül 

Gyorsan fejlődő ágazatok: 6,3 55,7 
Búza 7,2 123 
Kukorica 5,7 12,3 
Sertés 6,1 18,1 
Baromfi . 6.5 13,0 
Lassabban fejlődő ágazatok: 14 296 
Zöldség 2,4 3,7 
Gyümölcs 1,4 5,1 
Szarvasmarha 1.8 12,1 
Tömegtakarmány 1.9 3.9 
Szőlő —0,65 48 
Egyéb ógazatok: 1.3 14,7 
Mezőgazdaság összesen: 3,8 100,0 


Forrás: Mezőgazdasági Statisztikai Évkönyvek. 


. Ma a dinamikusan fejlődő, élvonalba került ágazataink versenyképességét 
kell elsősorban javítani, mivel éppén ezeknek az ágazatoknak — amelyek az 
egyoldalú iparosítási jellegű fejlesztésben a legmesszebbre jutottak — vannak 
komoly gondjaik a ráfordítások gyors növekedéséből adódóan. (A búzánál 
azért kevésbé, mert termesztéséhez az ökológiai adottságaink általában jóx, 
és több tájkörzetünkben megfelelőbbek, mint például a kukorica számára.) 

E fejlesztési politikának és az ezt alátámasztó ösztönzési, támogatási rend- 
szernek az lett a következménye, hogy egyrészt emelkedett a gabonafélék 
termőterülete és az abrakfogyasztó állatfajok (sertés, baromfi) aránya. De 
olyan tájkörzetben is kukoricát és búzát kezdtek termelni, illetve bővítették 
a termőterületet, ahol ezek termesztésére az adottságok kedvezőtlenek. Más- 
részt a gazdaságok vezetői a termelés fejlesztésében szükségszerűen ezekre a 
, döntő láncszemekre" koncentráltak, és háttérbe szorultak más ágazatok. Ez 
a fejlesztési politika, különösen a hetvenes évek első felében — mivel az 
ipari eredetű eszközök olcsók voltak — nagyon eredményes volt és átütő si- 
kereket hozott. Vesztett értékéből a természeti erőforrások szerepe a terme- 
lésben. (Az alacsony műtrágyaárak hatására mind az elméleti, mind a gya- 
korlati szakemberek körében szinte uralkodóvá vált az a szemlélet, hogy a 
talaj csak egy közeg, amin keresztül az ipar által előállított tápanyagokat a 
növényekhez eljuttatjuk.) 

A mezőgazdasági termelés fetételei azonban nemcsak a fejlett tőkés orszá- 
gokban, hanem nálunk is gyökeresen megváltoztak. Az ipari eredetű eszközök 
árai 1976-tól gyors ütemben nőnek. Emiatt nálunk is felértékelődött a termé- 
szeti erőforrások szerepe. Ahhoz, hogy a megváltozott feltételekhez a gazdasá- 
gok jól tudjanak alkalmazkodni, az kell, hogy fejlesztéseikben a korábbi idő- 
szakhoz képest sokkal jobban alkalmazkodjanak saját adottságaikhoz. Ehhez 
az is szükséges, hogy fejlesztési politikánk a megváltozott helyzetnek megfe- 
lelően kiegyensúlyozottabbá váljék. Csökkenjen az országos programok szere- 
pe, hiszen mindaddig, amíg súlyuk ilyen nagy, a gazdaságok vezetőinek figyel- 
me sokkal inkább fordul az országos fejlesztési programok nyújtotta lehető- 
ségek, mint saját adottságaik kihasználása felé. 


A legversenyképesebb termékeknél, a gabonaféléknél, a napraforgónál, né- 
hány gyümölcs- és zöldségfélénél továbbra ís az egyoldalú iparszerű fejlesztést 
követve, a termelési költség nagy gyorsasággal kúszik a termelési érték fölé. 
Ez az exportgazdaságosság további romlásával fenyegeti a devizakitermelés 
miatt a jövőben is ütemes fejlesztést igénylő agrártermelést. 


Ez a veszély a mezőgazdaságot annál is inkább fenyegeti, mivel a legkor- 
szerűbb rendszertechnikai berendezések a gazdaságok egyharmadát kitevő, 
kedvezőtlen adottságokkal rendelkező üzemekben már a hetvenes évek köze- 
pén sem térültek meg, különösen a kukoricánál és a nagy eszközigényű ága- 
zatoknál. Az azóta eltelt időszakban ezek a technikai berendezések a nagyobb 
árdiszparitás és a magasabb termelési szint követelményeinek megfelelően, a 
növekvő eszközmennyiség következtében csak jobb és még jobb minőségű ta- 
lajon térülnek meg. 

Vegyük példaként a ma kritikus helyzetben levő kukoricát, amely talajra 
és eszközre egyaránt igényes növény. A ráfordítások 1978-ban 4,2 tonna ter- 
méshozam mellett térültek meg. Ezt akkor 17 aranykorona értékű talajon biz- 
tonsággal meg lehetett termelni. Ma ez a szint 5 9—64 tonna között van, ezt 
a mennyiséget 24—25 aranykorona értékű talajon lehet megtermelni. (A búza 
és az árpa esetében, amelyek kevésbé eszközigényesek, a ráfordítások 15—-16, 
vagy a lucerna esetében már 9—-10 aranykorona értékű földön ís megtérül- 
nek.) A kukoricánál tapasztalt tendencia mindaddig érvényesül, amíg terme- 
lésfejlesztési politikánkat nem vizsgáljuk felül és nem változtatjuk meg. 


Ma jelentősen megnöveli a költségeket a termelési rendszerek által hitelbe 
adott gépek uniformizált alkalmazása. Így a 12 aranykorona értékű szatmári, 
beregi, bihari stb. tájegységben, a borsodi dombvidéken ugyanaz a géppark 
dolgozik, mint a békési vagy a hajdúsági 36—42 aranykorona értékű löszhá- 
ton. Míg egyik helyen törvényszerűen veszteséget hoz, addig a másik helyen 
nem használja ki az agro-ökológiai potenciált. Továbbá, történelmi hiba kuko- 
ricát termeltetni 14 aranykorona értéknél rosszabb minőségű talajokon. De 
óriási bűnnek számít az is, hogy a gyenge talajokon küszködő, ezért a jelen 
termelési struktúra és technológia mellett alaptevékenységükben máris vesz- 
teséges üzemeket 1000 hektáronként 11—13 millió forintos gépsorokkal, magas 
gépbérleti díjjal és hektáronként 150 forint alapdíjjal terheljük meg. Jelen 
körülmények között kénytelenek ezt vállalni, mert belátható időn belül nem 
lesz fejlesztési forrásuk, hitelbe pedig csak ezt a gépsort kapják. Így alap- 
tevékenységük szükségszerűen veszteséges lesz. Ha van jövedelmező mellék- 
tevékenységük, ennek nyeresége az alaptevékenység veszteségét ideiglenesen . 
fedezheti, és csak a melléktevékenység visszaesése következtében válik nyíl-. 
vánvalóvá az alaptevékenység vesztesége. (Lásd Borsod-Abaúj-Zemplén me- 
gye példáját.) 

Teendőink a versenyképesség fokozásában 


A mezőgazdasági termelés népgazdasági hatékonyságának növelése szükséges- 
sé teszi, hogy előtérbe helyezzük a természeti erőforrásokat, s ez egy egész 
sor feladat teljesítését követeli : 

6€ Hazánk egyes vidékeinek természeti adottságai nagyon különbözőek. 
Sürgető, megoldásra váró feladat, hogy összhangot teremtsünk az egyes vi- 
dékeink ökológiai adottságai és az ott gazdaságosan működtethető technoló- 
giai rendszerek között. Erre alternatív lehetőségünk van. Az egyik, hogy a 
gép- és eszközrendszerek differenciáltan alkalmazkodnak a gazdaságok igé- 
nyeihez. Ehhez minden főágazatnak két-, de inkább háromlépcsős, háromvál- 
tozatú technológiai rendszerre van szüksége. Ha az ellátó szervek és a ter- 
melési rendszerek ezt a lehetőséget nem biztosítják azonos hitelfeltételek 
mellett, nem látják el jól a nekik szánt feladatokat. A másik alternatív lehe- 
tőség, hogy meliorációval megjavítjuk a talaj minőségét (ez azonban az elő- 
zőnél sokkal korlátozottabb, rövid távon a gazdaságok szűk körében megvaló- 
sítható lehetőség), és ily módon hozzuk összhangba a technológiával. Lénye- 
ges, hogy valamilyen módon megteremtsük az ökonómiai összhangot. Minden 
. más fejlesztési politika a mezőgazdasági termelés megváltozott fetételei miatt 
csak zsákutcába vezet. 

8 A jó minőségű talajokon lényegében minden növényi kultúra jól, jöve- 
delmezően termelhető. A jó földektől a gyenge minőségűek felé haladva 
egyre szűkül a népgazdasági szempontból gazdaságosan termelhető növé- 
nyek köre. Nálunk a szántóföld egyötöde olyan minőségű, amelyen annak 
ellenére, hogy erre nem alkalmas, intenzív szántóföldi növénytermesztés fo- 
lyik, mivel a szabályozórendszer alapján ezeken a területeken is a búza, a 
kukorica és a napraforgó a legjövedelmezőbb termék. Emiatt főleg a dombos 
vidékeken nagymértékű a talajpusztulás. Elsősorban ezeken a területeken kell 
jelentősen átalakítani a termelési szerkezetet. Ez a feladat azt jelenti, hogy 
növelni kell a gyep- és az erdőterületeket, javítani a gyepgazdálkodást, fej- 
leszteni a tömegtakarmányt fogyasztó (szarvasmarha, juh) állattenyésztési 
ágazatokat, és általában a jelenlegi árunövény-termesztő termelési profilt fo- 
kozatosan állattartó jellegűvé szükséges átalakítani (Olyan tájegységekben, 
mint például Borsod-Abaúj-Zemplén megye egyes részein, ahol a természeti 
környezet szép, célszerű lehet a , termelési szerkezet" olyan átalakítása, hogy 
a mezőgazdasági nagyüzemek fő profilja a turizmus, az idegenforgalom lesz.) 
A termelési szerkezet eme átalakításaihoz nélkülözhetetlenek a céltámogatá- 
sok és a kedvezményes hitelek, mivel az e területeken működő gazdaságok 
többségének gazdálkodása alacsony jövedelmezősége miatt saját erőből álta- 
lában nem képes átállni. Fontos, hogy ez az átalakítás a vállalatok önállósá- 
gával, a gazdaságok kezdeményezésével, a pályázati úton nyert állami ked- 
vezmények útján történjen, semmilyen formában ne szerveződjön újjá a ko- 
rábbi direkt irányítási forma mikroszintű intézményrendszere. 

Van már néhány pozitív példa az ilyen jellegű szerkezetátalakításra. Legis- 
mertebb ezek közül a Nógrád megyei szécsénybeli , II. Rákóczi"? termelőszö- 
vetkezet, amelynek az alaptevékenysége megfelelő szerkezetátalakítás után 
nyereséges oly módon, hogy a nyereséget az állattenyésztés hozza. Ennek a 
gazdaságnak az esete két dolgot bizonyít. Az egyik, hogy a szerkezetátalakítás 
többletköltsége (a szécsényi tsz ehhez a pénzt döntően a meliorációs támoga- 
tási alapból szerezte) rövid időn belül megtérül. A másik, hogy szükség van 
hozzáértő, vállalkozni tudó és merő vezetőkre. Ha ez utóbbi feltétel hiányzik, 
hiába próbálnánk , felülről" kikényszeríteni a szerkezetváltozást, ez nem hoz- 

hatja meg a kívánt eredményt. Egyúttal viszont fontos az is, hogy legyen 
ezeknek a tájegységeknek regionális fejlesztési tervük, ami alapja lehet an- 
nak, hogy állami kedvezményeket kapjanak. Az állami szabályozás szerepe 
azonban nem merülhet ki az említett céltámogatások és a kedvezményes hi- 
tel nyújtásában, hiszen a szabályozórendszer komplexen fejti ki hatását. 


€ A természeti erőforrásokkal való jó gazdálkodás alapvető feltétele a 
megfelelő szabályozórendszer, ezen belül a támogatási rendszer kialakítása, 
pontosabban: átalakítása. Jelenleg a 19 aranykorona értéknél gyengébb talajo- 
kon gazdálkodó állami gazdaságokat és termelőszövetkezeteket a nettó árbe- 
vétel százalékában megállapított árkiegészítéssel támogatják, azzal a korrek- 
cióval, hogy a nem tömegtakarmányt fogyasztó állatfajok termékei után fi- 
zetett árkiegészítés 18 aranykorona alatt kisebb, mint a többi termék után, 
18—19 aranykorona között pedig azonos. 


Ez az árkiegészítési rendszer számottevően nem módosítja az országos ága- 
zati jövedelemarányokat a kedvezőtlen adottságú területeken, hanem válto- 
zatlanul hagyja. Így az országosan jól (bár nem egyenlő mértékben) jövedel- 
mező búza, kukorica, napraforgó ezeken a területeken is a legjövedelmezőbb 
ágazat, míg az állattenyésztési ágazatok az árkiegészítéssel együtt is veszte- 
ségesek. Ennek következtében az ország tipikusan dombvidéki tájain is nőtt 
az említett növényi kultúrák vetésterülete, a szálastakarmányok termelése 
stagnált vagy visszaszorult, a tömegtakarmányokat fogyasztó állatfajok aránya 
pedig csökkent. Ahhoz, hogy ezek a népgazdaság számára kedvezőtlen ten- 
denciák megváltozzanak, az kell, hogy a mezőgazdasági szabályozórendsze- 
rünk normatív jellegének megőrzése mellett ezeken a területeken — fokoza- 
tosan, a termelési szerkezet átalakításával párhuzamosan — termőtájanként 
és termékenként differenciált, s árutermeléshez kötött támogatási rendszer 
lépjen életbe. Ezekben a tájegységekben csak azokra a termékekre kell támo- 
gatást adni, amelyek előállítása az adott táj ökológiai adottságainak leg- 
jobban megfelelnek. (Például a dombos vidékeken a szarvasmarhára, juhra, 
Szabolcs-Szatmár megyében az almára stb.) 

Fontos feladat, hogy a vezetői ösztönzést tegyük függővé a talaj minőségé- 
től is. Gyenge minőségű talajon gazdálkodó vezetőkkel szemben viszonylag 
magas mennyiségi követelményt támasztani ugyanolyan hiba, mint a jó tala- 
jon gazdálkodókkal szemben az alacsony mérce. Jelenlegi gyakorlatunk sze- 
rint egy középszerű vezető elismertebb lehet kiváló minőségű talajon gazdál- 
kodó üzemben, mint kiemelkedő vezető gyenge adottságú területen. Az érde- 
keltség középpontjába a nyereséget kell helyezni. A dolgozóknál is, de külö- 
nösen a vezetőknél fontos, hogy a fő jövedelemszerzési forrásuk az a gazda- 
ság legyen, ahol dolgoznak, és érdekeltek legyenek ismereteik bővítésében, 
szakmai továbbképzésükben. Mezőgazdasági termelésünk versenyképességé- 
nek fokozása nem képzelhető el a képzett vezetők aktív, odaadó közreműkö- 
dése nélkül. 


0 A természeti erőforrások differenciált hasznosításának fontos kérdése az 
előbbi pontokban tárgyaltakon túl, az állattenyésztés struktúrájának átalakí- 
tása. Nincs európai ország, ahol az abrakfogyasztó állatfajok részaránya 
olyan magas lenne, mint nálunk. Ezért a több mint tízmillió tonna abrakot 
sokezer kilométer szállítás költségével terhelt fehérjetakarmánnyal kell ki- 
egészíteni. Ennek az évi 600—700 ezer tonna fehérjetakarmánynak az értéke 
200—250 millió dollár, miközben ára az energiahordozókénál is gyorsabban 
növekszik. Az is kérdés, hogy fehérjetakarmány-szükségletünket nem elégít- 
hetnénk-e ki nagyobb mértékben hazai forrásokból. (Dániában például a ser- 

téstenyésztés jelentős fehérjeforrása a zölden betakarított árpa és az élelmi- 
szeripari melléktermékek stb.) 

A kedvezőtlen állattenyésztési struktúra kialakulásában közrejátszott a tö- 
megtakarmányt fogyasztó állatfajok háttérbe szorítása azzal az indokkal, hogy 
nálunk ezeket a fajokat nem lehet gazdaságosan tenyészteni. Több gazdaság 
példája cáfolja ezt az állítást. S míg ezen vitatkozunk, 600 ezer hektár javít- 
ható legelőt még a harmincas évek szintjén sem hasznosítunk, és több mint 
10 millió tonna felhasználható mellékterméket hagyunk veszendőbe menni. 
Ennek egy része a már meglevő eszközökkel is hasznosítható lenne — néhány 
gazdaságban van erre példa —, azonban az ipar feladata, hogy a teljesebb és 
gazdaságos felhasználáshoz szükséges technikai hátteret megteremtse. 

8 A termelési rendszerek a mezőgazdasági termelés feltételeinek megválto- 
zásáig (a hetvenes évek második fele) történelmi szerepet játszottak a magyar 
mezőgazdaság technikai megújulásában. A feltételek módosulása után azonban 
e rendszerek nem találták meg a helyüket, nem váltak a gazdaságokkal sors- 
közösséget vállaló partnerré. Technoratikusan ipari szemléletük és érdekeltsé- 
gük következtében az üzemeket a sokszor mérték nélküli technikai ráfordí- 
tás növelése irányába vitték, s Így az elért nagyobb hozamokhoz magasabb 
költségráfordítás kellett, amelyek esetenként elérték, sőt meghaladták a ter- 
méstöbblet árbevételét.5 I 

A fő ok, amiért a gazdaságok a termelési rendszerek tagjaivá váltak, már 
a hetvenes évek második felében is az volt, hogy így juthattak hozzá a szük- 
séges gépi eszközökhöz, kémiai anyagokhoz stb. A termelési rendszerek szere- 
pét vizsgáló kutatások ugyanis kimutatták, hogy a gazdaságok szakemberei 
néhány év alatt megtanulják a technológiai rendszer működtetését, és a to- 
vábbiakban nincs szükségük külső segítségre. Ebben nincs semmi különös. 
A hatvanas években a fejlett tőkés országokban is hozzánk hasonló módon 
terjesztették el az új, komplex termelési eljárásokat több ágazatban. Ott a 
megújulás kezdeményezői főként az élelmiszeripari vállalatok voltak. Ez a 
fajta kapcsolat a mezőgazdasági termelők és az , integrátorok" között több 
mint egy évtizede visszaszorult. A termelők ugyanis ott is megtanulták ezeket 
a technológiákat alkalmazni, az egyes elemek továbbfejlesztéséhez pedig az 
állami szaktanácsadó hálózat szakembereit kérik fel segítségül. 

A termelési rendszerek annak ellenére, hogy a mezőgazdasági termelés fel- 
tételei gyökeresen átalakultak, nem változtatták meg a naturális hozamok 
növelésére vonatkozó célokat. Ezt ma is minden alapító okirat mint elsődleges 
célt tartalmazza. A jövedelem növelése a termelési rendszerek háromnegye- 
dénél még másodlagos célként sem fogalmazódik meg, mindössze egynegye- 
düknél szerepel másodlagos, harmadlagos célként. Szükséges ezért szerepüket, 
működésüket újra átgondolni: mennyire képesek a megváltozott feltételek ál- 
tal támasztott követelményeknek megfelelni, az egyes technológiai rendsze- 
reket a gazdaságok változatos igényeihez igazítani, a gazdaságok jövedelem- 
termelő képességének növelését elősegíteni. Az állami kedvezményeket attól 
lehet függővé tenni, hogy milven mértékben teljesítik ezeket a feladatokat. 

Megfontolandó az is, hogy a termelési rendszerek tevékenységéből fokoza- 
tosan ki kellene iktatni az eszközellátó tevékenységet. Mivel ezekben a rend- 
szerközpontokban komoly szaktudás halmozódott fel és egy részükben létre- 
jöttek a szolgáltató részlegek, ezeket a rendszereket szaktanácsadó-szolgálta- 
tó vállalatokká kellene átalakítani. Minden jel szerint ezzel a mainál sokkal 
jobban szolgálnánk a magyar agrártermelés ügyét. 


5 Lásd: Jelentés a termelési rendszerek működéséről. KNEB. Budapest 1979. 

6 Az élelmiszer-termelésünk hatékonyságának, versenyképességének növelé- 
sében alapvető gond a termelői infrastruktúra korszakos lemaradása. A Világ- 
bank elemző tanulmányai is rámutattak, hogy még a legversenyképesebb 
gabonaágazatunknál is hatékonyabb ágazati szempontból a gabonatárolók 
építése, mint a közvetlen termelésnövelésre irányuló ráfordítások emelése. 
Mezőgazdaságunk szocialista átszervezése óta a termék minőségét megőrző, a 
piaci manőverezőképességünket elősegítő infrastruktúra egész élelmiszer-ter- 
melésünk leglassabban fejlesztett területe volt. 


0 
Olyan korban élünk, amikor a változtatás sürgető kényszer. Ötmillió ember 
eltartásához elegendő élelmiszer-feleslegünket — különösen, a mainál jobb 


piaci munkával — el kell adnunk. Ahhoz azonban, hogy ezt versenyképesen 
tehessük, minél gyorsabban alkalmazkodnunk kell a világ fejlett mezőgazda- 
ságának megújulásához s a követelményeit egyre szigorító piachoz. 


Szönyi István: 
Éste 


HÉTHY LAJOS: 


Kollektív munkaszervezeti formák 
a szocialista országokban 


Mi a szerepe és a jelentősége ma hazánkban (és a többi szocialista ország- 
ban) az olyan közismert kollektív munkaszervezeti formáknak!, mint pél- 
dául a szocialista brigád? Valóban a termelés, a gazdálkodás, a gazdasági 
eredményesség motorját és öntudatos, az üzemek irányításában részes mun- 
kások szocialista eszményeinket megtestesítő közösségeit jelentik? Vagy el- 
lenkezőleg: létüket csupán egy öröklött szocializmuskép eszményei előtti 
kötelező tisztelgés indokolja, de vajmi kevés közük van az üzemekben, a 
vállalatoknál végbemenő tényleges tevékenységekíhhez, folyamatokhoz, azaz 
— végső fokon — formálisak? A közgondolkodásban, a közvéleményben e 
két szélsőséges megítélés különféle változatai élnek együtt: a , hivatalos" 
megnyilatkozásokban az előző, felmagasztosító megítélés uralkodik, míg a 
hétköznapi véleménynyilvánításokban és nem utolsósorban a társadalom- 
tudományi kutatásokban többnyire a kételyek, az ellenvetések fogalmazód- 
nak meg. 

Napjainkban még akkor is indokolt ezzel a dilemmával foglalkozni, ha 
a szélsőséges ítéletek az elmúlt évek során mozdulatlanná merevedtek. Két 
okból: egyrészt azért, mert a munkafolyamat a szocialista országokban vég- 
bemenő gazdasági fejlődés központi kérdésévé vált: végső soron itt születik 
a termelékenység, ezen múlik a rugalmasság, itt valósul meg az extenzív 
fejlődésről az intenzívre való áttérés. E munkaszervezeti formák a szocia- 
lista országokban — úgy tűnik — egyfajta választ jelentenek a belső gaz- 
dasági bajokra és a világpiac versenyképességi kihívására. Másrészt: ezzel is 
összefüggésben az utóbbi, tehát a nyolcvanas években valamennyi szocia- 
lista országban fellendülés tapasztalható a kollektív munkaszervezeti formák 
fejlesztésében. Legjobb példa erre a Szovjetunió, ahol 1984-ben már a mun- 
kások többsége brigádformában dolgozott, de a maga sajátos módján (némi 
kerülő utakkal és ellentmondásoktól terhelten) hazánk is része ennek a fo- 


lyamatnak. 


1 Előre kell bocsátanunk, hogy a kollektív munkaszervezeti formák fogalma a szocialista 
országokban ma még kevéssé tisztázott. A KGST keretén belüli munkaügyi kutatások általá- 
ban a munkaszervezés egyéni és kollektív formált különböztetik meg: az előző típusba tar- 
toznak azok a formák, ahol a munkafolyamat elkülöníthető egyéni munkafeladatokból tevő- 
dik össze, ezek világosan körülhatároltak, az ösztönzés is ennek megfelelően egyéni. A kollek- 
tív formák pedig lényegében minden egyebet magukban foglalnak, Így éppúgy kollektív mun- 
kaszervezési formának minősül az autóipari szerelőszalagon a szűk, részekre tördelt munkát 
végző csoport, mint egy autonóm építőipari komplex brigád. A magyar és a lengyel szak- 
irodalom (követve a nemzetközi gyakorlatot) a kollektív munkaszervezeti formák fő krité- 
riumának a munkacsoport autonómiáját tekinti a munkafeladatok és a munkafeltételek ala- 


kításában., 


KOLLEKTÍV MUNKASZERVEZET FORMÁK A SZOCAALISTA ORSZÁGOKBAN 33 


Növekvő hangsúly az anyagi érdekeltségen 


A brigádmunkát illetően a szocialista országokban napjainkban sajátos új 
jelenségnek lehetünk tanúi: a hagyományos értékorientált (illetve érték- 
orientálttá szűkült) kollektív munkaszervezeti formáktól egyfajta átfejlődés 
kezdődött meg az érdekalapú (mégpedig az anyagi érdekre, érdekeltségre 
alapozott) kollektív munkaszervezeti formákba. Mindez az esetek egy részé- 
ben úgy megy végbe, hogy a kettő között lényegében nem észlelhető konf- 
liktus, de máskor az átalakulás nem kevés feszültség forrása. A kollektív 
munkaszervezetek legújabb hulláma sem tagadja — sőt: jórészt erősíteni 
kívánja — azokat a szocialista értékeket, eszményeket, amelyeket a koráb- 
biak szolgáltak, illetve a korábbiakból sem hiányoztak a kollektív erőfeszí- 
tések ösztönzésének — egyebek közt anyagi ösztönzésének — mozzanatai. 
(A hatvanas évek hazai szocialista brigádjainak vagy a szovjet önelszámoló 
brigádoknak a lényegéhez ugyancsak hozzátartozott a gazdasági munka 
eredményességében való anyagi érdekeltség. Külön elemzést igényelne — 
és érdemelne — annak a bemutatása, hogy ezek az érdekeltségbeli alapok 
miért és hogyan erodálódtak. Ebben hazánkiban nyilván az anyagi érdekelt- 
ség általános elégtelensége játszik közre.) Nem valamiféle, az eddigiektől 
gyökeresen eltérő, netán azokkal szembenálló folyamatról van tehát szó, ha- 
nem az eddigi törekvéseken belül bizonyos hangsúlyeltolódásról, bizonyos 
értelemben visszatérésről, mégpedig — ha szabad így értékelnünk — a tár- 
sadalmi-gazdasági realitások jobb figyelembevétele irányába. 


Az utóbbi évek sajátos átalakulására példaként — a sokat idézett szov- 
jet tapasztalatokon túl? — hadd hivatkozzunk most Csehszlovákiára. Ott, 
miként hazánkban, még az ötvenes évek végén indult útjára , A szocialista 
munka brigádjai"-nak nevezett mozgalom, amely jellemzően értékorientált 
volt, céljaként — a magyar jelszához hasonlóan — a , szocialista módon 
dolgozni, szocialista módon élni" eszmény szolgálatát jelölte meg. Ez a bri- 
gádforma a nyolcvanas évek elejére olyan mértékben kiterjedt, hogy a vál- 
lalatok egész soránál szinte mindenki tagjává vált, s 1982-ben már 200 ezer- 
nél több munkacsoportot és közel 3 millió dolgozót foglalt magába. Ami- 
kor a kormány 1980-ban a gazdaságirányítás továbbfejlesztéséről határozott, 
fogalmazódott meg az igény a brigád-munkaszervezetben és -bérezésben rejlő 
lehetőségek további hasznosítására is. Az e területen 1981—1982-ben lezaj- 
lott kísérletek után 1985-ben újabb kormánythatározat született a ,,brigád- 
munkaszervezetről és -bérezésről". Ennek alapján olyan új típusú munka- 
brigádok alakultak — 1985 elejéig mintegy ötszáz, harmincezres létszámmal 
—, amelyek funkciója (összhangban az intenzív gazdaságfejlesztés országos 
céljaival) a munkatermelékenység emelése, a munkaerő, az anyag, az energia 
jobb hasznosítása, mégpedig a dolgozók, a termelőmunkát végző munkások 
közvetlen kezdeményezése révén. Ezzel az új brigádkonstrukcióval párhuza- 
mosan megmaradtak a hagyományos , szocialista munka brigádjai" is, mint a 
dolgozók kollektív életét, továbbképzését, iskolázását, kulturálódását előmoz- 
dítani hivatott intézmények. 


Az új típusú munkaszervezeti formák — úgy tűnik — meghozták a tő- 
lük várt gazdasági hasznot a népgazdaságnak, a vállalatoknak és nem utol- 
sósorban maguknak a munkásoknak. A moszkvai Munkaügyi Tudományos 
Kutatóintézet 1983-ban például 200-nál több brigádon vizsgálta meg az új 


2 Lásd például Bogdán János: A brigádmunka új útjai a Szovjetunióban. Társadalmi 
Szemle, 1983., 4. szám. ; 

munkaszervezeti formára való áttérés hatásait, és valamennyi gazdasági mu- 
tatóban (mindenekelőtt a termelékenységben) javulást tapasztalt, miközben 
a bérek növekedését is regisztrálta. Nehéz lenne azonban megmondani, hogy 
mi köszönhető az elért eredményekből az , újdonságuk"? miatt rájuk irá- 
nyult politikai figyelemnek, a bevezetésükkor szükségessé vált sokoldalú 
munkaszervezési intézkedéseknek, illetve a vitathatatlanul feljavított anyagi 
ösztönzési konstrukcióknak. 

Ez utóbbiak javulása két fő területen nyilvánult meg. Egyrészt mód nyílt 
arra, hogy a munkacsoportok eredményesebb tevékenységük révén többletke- 
resethez jussanak. Nem csupán u fenti szovjet példa illusztrálja ezt, de a cseh- 
szlovák tapasztalatok is. Így például a szlovákiai Povazke Strojarne gépipari 
vállalatnál — amely 53 új típusú brigádjával a kezdeményezés egyik bázisválla- 
lata — az új brigádérdekeltségi rendszer érintetlenül hagyta az egyéni alapbé- 
reket, bérpótlékokat, prémiumokat, viszont módot nyújtott arra, hogy a csopor- 
tok létszám-, anyag- és energiamegtaktarításuk fejében pótlólagos, , kollektív 
alapnak" nevezett (az alapbér 18—20 százalékáig emelkedő) pénzhez jussanak. 
Másrészt, a munkacsoporton belül a Szovjetunióban, Csehszlovákiában és más 
országokban is elterjedt bérelosztási gyakorlat lehetővé teszi, hogy a keresetek 
jobban igazodjanak a teljesítményekhez, illetve úgy alakuljanak (s ez az ösztön- 
zés szempontjából legalább annyira fontos), ahogy maguk a munkások iígaz- 
ságosnak, méltányosnak, helyesnek ítélik. 

A csoporton belüli keresetelosztás a szovjet gyakorlatban az úgynevezett 
KTU-n (koefficient trudovovo ucsasztyija) alapul. Ez a szorzószám, amelyet 
a brigádvezető a brigádtanács, illetve a brigád részvételével rendszerint hosz- 
szabb (legalább 3 hónapos) időszakra állapít meg, az egyes tagok hozzájárulását 
mutatja a közös eredményekhez. Alkalmazásának különféle fokozatai vannak: 


0 csak a prémiumot osztják el a KTU alapján: 

0 a prémiumot és a teljesítménybért (a bér normateljesítés feletti részét) 
osztják el a KTU szerint — ez a legelterjedtebb ; 

0 az összes bért a KTU szerint osztják el (viszont ekkor sem kaphat 
senki kevesebbet egy meghatározott minimumbérnél, illetve a különféle pót- 
lékok, egyéni prémiumok nem kerülnek az elosztásba).? 


Az anyagi érdekeltségteremtés ilyen megerősítése a szocialista országok 
brigádmozgalmának gyakorlatában viszont már közvetlenül átvezet azokhoz az 
igen hasonló fejleményekhez, amelyeknek az elmúlt években — sőt, mondhat- 
juk, 20—25 évben — hazánkban is tanúi lehetünk. Nálunk az értékorientált 
kollektív munkaszervezetekkel szemben az érdekalapok sajátos fejlődését leg- 
pregnánsabban a vgmk-k megjelenése mutatja. Tudom: a vállalati brigádok és 
a vgmk-k egy kalap alatt való kezelése azonnal ellenvetéseket vált ki, hiszen 
míg a brigád a vállalati szervezet része, addig a vgmk — forma szerint — ,,vál- 
lalkozás", külön szervezet. Tartalmát tekintve azonban a vgmk a legtöbb eset- 
ben a vállalat integráns része, s kiemelt gazdasági jelentősége van, olyan (a vál- 
lalat egész gazdasági eredményessége szempontjából fontos) feladatokat lát el, 
mint a külső kooperáció és a belső teljesítményhiány pótlása, míg a tagok szá- 
mára — túlmunkában, ami hazai sajátosság — a pótlólagos jövedelemszerzés 
igen jelentős lehetőségét nyújtja. (A vgmk-ban az egyórai kereset — mint 
ismeretes — kétszer, háromszor több, mint a főmunkaidőben elért órabér.) 

A vgmk egész tevékenységére rendszerint nagyfokú autonómia jellemző a 


3 Hazánkban ehhez hasonló kezdeményezés már a hatvanas években több vállalatnál, így 
például a Magyar Vagon- és Gépgyárban alkalmazott , osztószámos" elosztási gyakorlat. Vö.: 
Héthy Lajos—Makó Csaba: A munkások közvetlen részvétele az üzemj döntésekben Magyar- 
országon. Gazdaság, 1977., 4. szám. 

kis szervezet belső életé: érintő legtöbb döntésben. Ezek a sajátosságok, vala- 
mint egyértelmű beépülésük a vállalati munkafolyamatba teszik a vgmk-t 
olyan, lényegét tekintve minden máshoz hasonló kollektív munkaszervezeti tí- 
pussá, amely sajátos külsődleges formát — ha úgy tetszik, , álruhát" — öltött. 
(Ez utóbbi — mint közismert — azért történt, hogy a tagok jövedelemszerzése 
kikerüljön a bérszabályozás teremtette korlátok és a szakszervezet ellenőrzé- 
se alól.) Hazánkban 1984 végén mintegy 18 ezer vgmik létezett, 200 000-nél 
több taggal. 

Miközben ezek a fejlemények bekövetkeztek hazánkban, továbbra is lé- 
teznek és működnek a szocialista brigádok. Jóllehet számuk az utóbbi két év- 
ben valamelyest megfogyatkozott: 1983-ban több mint 130 ezer brigád dolgozott, 
mintegy másfél millió taggal. Hazánkban a két szervezeti forma viszonya ko- 
rántsem mentes feszültségektől és konfliktusoktól. S ezek nem is csupán a szo- 
cialista brigádok döntően érték-, iletve a vgmk-k alapvetően érdekorientáltsá- 
gára vezethetők vissza. Ami az értékeket illeti, inkább arról van szó, hogy a 
vgmk-n belül az erős kollektív anyagi érdek — szerencsés esetben — megfe- 
lelő alapot teremt pozitív, de sajátos kollektív értékek kialakulásához (szigorú 
érdekalapú szelekció a létszámösszetételben ; kiemelkedő önszervező, -szabályo- 
zó, -korrigáló erő; felelősség a munka minőségéért, a költségekért, egymás jöve- 
delméért; a jövedelemkiegyenlítés által is biztosított belső szolidaritás stb.). 
Ezzel szemben a szocialista brigádok (miután anyagi javadalmazásukra a 
vállalatok vállalásaik gyakorta formális volta miatt nem akartak, esetenként 
— a bérkorlátok következtében — nem is tudtak eszközöket fordítani jórészt 
elvesztették érdekalapjukat, és — mivel országos irányítás alatt álltak — 
hivatásuk kívülről bevitt, , kitűzött", ideologikus értékek képviseletére szűkült. 


Hogyan illeszkedik a vgmk a szocialista országokban a kollektív munka- 
szervezetek terén kibontakozó új típusú, az érdekekre alapozó kezdeményezé- 
sekhez? Véleményünk szerint egyazon probléma igen hasonló megoldásait tes- 
tesítik meg. A vgmk kínálta megoldás sajátossága, hogy a vállalati szervezet 
rendszeréből kiemelve mintegy , szigetként" működik és próbál bizonyos haté- 
konysági és érdekeltségi gondokra orvoslást hozni: ez a vállalati szervezeten 
való , kívülállása" teszi lehetővé, hogy sok szempontból radikálisabb lehet, mint 
a hasonló, vállalati szervezeten belüli megoldások (így a vgmk-nak sajátosan 
hangsúlyozott gazdasági funkciói vannak, kimagaslóan jövedelmez, nagymér- 
tékű a belső autonómiája). Ezzel szemben az új típusú munkabrigádok egyértel- 
műen szervezeten belüli megoldást jelentenek, ennek valamennyi előnyével és 
természetes korlátjával. 


Háttér: az ipar szervezeti fejlődése 


Mi a szerepe és a jelentősége a kollektív munkaszervezeti formáknak a szocia- 
lista országok általános fejlődési folyamatában? Milyen aktuális társadalmi- 
gazdasági problémák teszik szükségessé, igazolják létrehozásukat, garantálják 
fejlődésüket és elterjedésüket? 

A szocialista országokban a még fellendülést hozó hetvenes években a mun- 
kaszervezet fejlődése jelentős volt. Ez a folyamat az ipari szervezettségről al- 
kotott klasszikus, a nyugat-európai országok gyakorlatában megfigyelt, köve- 
tendőnek ítélt elvek szerint történt, s egyben azonnal bizonyos csalódá- 
sokat okozott: az , ideálisnak"? tekintett munkaszervezeti megoldások, munka- 
szervezési módszerek és technikák bevezetése számos akadályba ütközött, ha 

mégis sikerült, az eredmény sebezhetőnek, gazdasági és társadalmi vonatkozás- 
ban egyaránt kétesnek bizonyult. 
: E klasszikus munkaszervezeti felfogás — amelyet , tudományos vezetés- 
nek", illetve egyik korai apostoláról , taylorizmusnak" neveznek! s amely a 
fejlett ipari tőkés országokban ma is uralkodó — lényege a következőkben 
összegezhető: a végrehajtói és döntéshozói funkciók szigorúan külön vannak 
választva (az előbbi a munkásoké, az utóbbit a vezetők gyakorolják); a mun- 
kások tevékenysége fölött a vezető szigorú, közvetlen és részletekbe menő 
kontrollt gyakorol, a munkafolyamat szűk munkafeladatokra , tördelt", mert 
a hatékonyságot a néhány munkafeladat végzésében nyert nagyfokú begya- 
korlottság garantálja, amely azonban együtt jár a munka tartalmi beszűkülé- 
sével és monotonitásával; a munkás anyagi érdekeltsége szigorúan a teljesít- 
ményhez kötődő (többnyire) egyéni bérezésből fakad. 
A munkafolyamat egész szervezettsége alapos tudományos és gyakorlati 
. megfigyeléseken, az évtizedek során kiceiszolt és bevált szervezési módszereken 
és tedhnikákon — mint a nálunk 3M néven ismert MTM-módszer — nyugszik. 
E munkaszervezetet (amelynek alkalmazására a két világháború között is 
voltak példák Kelet-Európában) az extenzív fejlődésről az intenzívre való át- 
térés hatékonysági, termelékenységi követelményei segítettek meghonosítani. 
Minden országban változtak az iparfejlesztés súlypontjai: azok az ipar- 
ágak, ahova a beruházások — illetve a gépesítés, az automatizáció, újabban a 
robottechnika — összpontosultak, az ipari országokban a klasszikus munka- 
szervezet legjellegzetesebb hordozóinak tekinthetők. Így például a beruházások 
növekedése 1960 és 1979 között Lengyelországban a finommechanikai iparban 
19-szerese, az autóiparban 12-szerese, a gépiparban 11-szerese, a fémiparban 
7,9-szerese volt az átlagnak, de e területeken az átlagot meghaladó módon emel- 
kedett a létszám is." E folyamatban, amelyet a gépek, termelési eljárások tete- 
mes külföldi vásárlása kísért, mind több munkás került kapcsolatba az , impor- 
tált" munkaszervezettel. (Így például az autóipari szalagmunkával, amely ter- 
jedt a Fiat- és Renault-technológiák, -berendezések révén is.) 
. A hatékonyság, a szervezettség növelése érdekében az iparfejlesztés és 
a technikai haladás súlypontjain kívül eső területeken, így például a textilipar- 
ban, a hagyományos elvek szerint törekedtek a munkaszervezet korszerűsítésé- 
re, egyebek közt éppen ilyen módszereket, technikákat alkalmazó nyugati szer- 
vező cégek bevonásával. Nem véletlen például, hogy Magyarországon a szalag- 
szerűen szervezett termelési eljárások aránya nem a gépiparban, hanem a tex- 
tilruházati, bőr-, szőrme-, cipőiparban a legmagasabb. A textilruházati terüle- 
ten 1979-ben már meghaladta a 60 százalékot! 
Ez a fejlődési folyamat indokolt, szükséges és eredményes volt: hozzájárult 
sa hatékonyság, a termelékenység növekedéséhez valamennyi országban ; fokozta 
az ipar szervezettségét, a munkafegyelmet: segített hozzászoktatni a munka- 
erőt az ipari munka fegyelmi, pontossági, koncentrálási stb. követelményeihez." 
Aligha indokolt tehát, hogy az ipar és a munkaerő realitásaitól elszakadva, az 
, ember" és a ,munka? elvont ideáljaiból kiindulva eredendően károsnak fítél- 
jük ezt a — véleményünk szerint — elkerülhetetlen (és napjainkig viszonylag 


rg 
Munkaügyi Kutatóintézet által szervezett, az típusú munkaszervez 
formákkal foglalkozó 1984-es siófoki konferencia — a továbbiakban 1934-es siófoki konferen- 


 Atanaszjev, V. G.: Irányítás, képzés, tudományos-technikai forradalom. Kossuth Könyv- 
kiadó—Közgazdasági és Jogi Könyvkiadó. 1973., 138—138. old. 

csekély feszültségeket okozó) fejlődést. Mindez nem jelenti azt, hogy ne lenné- 
nek árnyoldalai, gazdasági, társadalmi, politikai-ideológiai következményei. 

6 A munkaszervezet hagyományos formái merevek, és sok szempontból 
alkalmatlanok arra, hogy a napjaink változó világpiaci helyzetéhez; a verseny 
újabb és újabb fordulataihoz igazodjanak. Svédországban például a nagy autó- 
gyárak nem csupán , humánus megfontolásokból", hanem azért mondtak le 
a szerelőszalag hagyományos formájáról, mert azt a változó piaci kereslet meny- 
nyiségéhez és választékához csak gigantikus — idő- és költségigényes — szer- 
vező munkával, úgynevezett újraegyensúlyozással lehet hozzáidomítani. (Más 
kérdés, hogy például a többéves rendelésekkel előre ellátott szocialista ország- 
beli autógyárak lényegesen kevésbé kényszerülnek ilyen rugalmasságra.) 


0 A hagyományos munkaszervezet (a munkafeladatok nagyfokú speciali- 
záltsága és egymásrautaltsága folytán) olyan szervezettségi hátteret kíván (pél- 
dául szerszám-, alkatrész-, anyagellátásban, karbantartásban), ami nehezen biz- 
tosítható. Még ideális esetben sem kerülhető el például a szerelőszalagon (mint 
svéd szakemberek ís elismerik) az esetenkénti leállás. Fokozott ez a gond a 
szocialista országokban, ahol (irányítási, kooperációs okokból) rendszeres az 
anyag- és alkatrészhiány. Hasonlóan sebezhető a szalag a munkaerőgondokkal 
szemben, hiszen a szűk feladatra begyakorlott munkaerőt nem vagy csak kor- 
látozottan lehet helyettesíteni. 

0 A hagyományos munkaszervezettel járó egyszerű, szűk, tartalmukban 
szegényes munkafeladatok egyre kevésbé elfogadhatóak számos munkáscso- 
port számára. , Minél fiatalabb és iskolázottabb egy munkás — írja a lengyel. 
Strzeminska —, annál magasabbak a szakmai elvárásai és annál inkább érde- 
kelt az új típusú munkaszervezetekben." S a munkásság a szocialista országok- 
ban egyre iskolázottabb: ha már lengyel szerzőt idéztünk, megemlítjük, hogy 
ebben az országban 1970-ben a munkásoknak még csak 37,2, de 1982-ben már 
csaknem 60 százaléka rendelkezett alapfokúnál magasabb végzettséggel, s a 
dinamikus iparágakban (finommechanika, gépipar, autóipar) ez az arány még 
magasabb volt." 

€ A munkásságról, az ipari munkáról, az üzemről kialakult szocialista esz- 
ményképbe nehezen illeszthető bele a hagyományos munkaszervezetben szűk 
és lelketlen feladatokat végző, a döntések befolyásolásától megfosztott, társa- 
dalmilag izolált, csupán (vagy elsődlegesen) anyagi igényei által motivált , bér- 
munkás". (Más kérdés, hogy — történeti okokból — az évszázados kiszolgálta- 
tottság után, az ipari hagyományokkal többnyire nem is rendelkező, zömében 
a mezőgazdaságból vagy a háztartásokból kikerülő, sokáig nagy tömegeiben 
iskolázatlan munkásság és a hagyományos munkaszervezet között mennyiben 
és mikor alakul ki tényleges feszültség. Kezdetben a munka tartalmával és fel- 
tételeivel kapcsolatos esetleges gondokat mindenképpen háttérbe szorítja a 
munkássá válás , történelmi élménye".) 

Az elmondottak alapján világos: a klasszikus elveken nyugvó munkaszer- 
vezet szükséges, de (gazdasági, társadalmi, ideológiai okokból) kezdettől fogva 
korrekciók sorától kísérve alkalmazták. E megoldások — amelyek napjainkban 
nemzetközileg ismertek és éppen a hagyományos munkaszervezet felsorolt ne- 
gatív velejáróit igyekeztek orvosolni, ellensúlyozni — magukban foglalják : 


a munkakör bővítését (más hasonló feladatokkal), illetve gazdagítását 
(egyéb jellegű, például gépbeállítói, minőségellenőrzési, karbantartási feladatok 


hozzáadásával) ; 


7 Strzeminska :; í. m. 

betanulást a többféle munkakörbe, a munkakörök ezen alapuló rotálását, 
illetve — magasabb szinten — több szakma elsajátítását ; 

. autonóm munkacsoportok létrehozását, amikor is a csoport átveszi az 
irányítás egy részét, és feladata így , vertikálisan" is bővül, gazdagodik. Az 
autonóm munkacsoportokban — amelyekről a jelen írás is szól — a hagyomá- 
nyos munkaszervezet továbbfejlesztésének rendszerint valamennyi mozzanata 
helyet kap. 


A kollektív munkaszervezetet alakító , logikák" 


A kollektív munkaszervezeti formák fejlődésének (mint bármely más hasonló 
folyamatnak) realitását azoknak a szálaknak a léte jelentheti, amelyekkel a 
gazdaság a társadalom érdekstruktúráihoz és értékrendjélhitez kapcsolódik. 

A kollektív munkaszervezeti formákban — ezek jogszabályokban megfo- 
galmazott elvi kereteit és tényleges gyakorlatát vizsgálva — különféle megkö- 
zelítési módok, követelmények (némi egyszerűsítéssel fogalmazva: logikák) sa- 
játos együtthatását fedezhetjük fel. Ha az üzemek társadalmának érdekviszo- 
nyait és értékrendjét ellentmondásoktól, konfliktusoktól mentesnek tételezzük, 
e logikák egymás mellett vagy egymás rovására való érvényesülése, előtérbe 
kerülése vagy éppen háttérbe szorulása merő technikai kérdés, s ez legfeljebb 
a folyamat irányítóinak és érintettjeinek nézeteiről, gyakorlati tapasztalatai- 
nak és felkészültségének irányairól tanúskodik. Ha azonban e társadalmat 
strukturáltnak fogjuk fel, ahol eltérő érdekek és értékek együtt (és egymással 
szemben) hatnak, akkor az új munkaszervezeti formákban ható logikák viszonya 
szükségképpen arról is , árulkodik", hogy e folyamat kinek vagy kiknek az 
érdekeit szolgálja, kinek vagy kiknek az érdekeiből táplálkozik : azaz társadalmi 
kérdés. A kollektív munkaszervezetek fejlődése a következő főbb megközelítési 
módok, követelmények nyomát látszik magán viselni. 

80 A technológiai racionalitás követelményei. A technológiát adottnak 
véve (mert rövid távon így jelentkezik), ennek hatása jórészt érdekektől és 
értékektől mentes, s egyes területeken igen jelentős. A technológia folytán 
társadalmilag izolált munkatípusoknál eleve irreális kollektív munkaszerve- 
zetet létrehozni. A brigádok kívánatos létszáma egyes ipari területeken egye- 
nesen következik a technológia karakteréből: a szovjet kutatók például 10—15 
főnél kisebb brigádok szervezését gazdasági okokból nem tartják célszerűnek 
— mert igen sebezhetőek, egy-két fő távolmaradása már komoly gondot okoz 
számukra —, mégis például a moszkvai Krasznaja Roza szövőüzemben rend- 
szerint csupán 8—12 fősek a brigádok, mert ennyi emberből áll az egy te- 
remben elhelyezett gépek kezelőlétszáma. Hosszabb távon szemlélve termé- 
szetesen a technológia sem , semleges": adott esetben éppúgy hozzáigazítható 
a gazdasági racionalitás követelményeihez, mint a munka humanizálásához.? 


8 A gazdasági racionalitás és a vezetői kontroll követelményei. Jóllehet 
itt két, külön is kezelhető logikáról van, szó, közös tárgyalásukat együttes je- 
lentkezésük indokolja: e követelmények látszanak ma meghatározni leginkább 
a kollektív munkaszervezetek fejlődését. 

A gazdasági racionalitásnak és a vezetői kontrollnak a brigádmozgalom- 
ban együttesen ható logikája jórészt a leírt hagyományos alapokon nyugszik: 
a gazdasági eredményesség előmozdítását illetően olyan megoldásokat szorgal- 

8 Erre közismert, sokat reklámozott példa a Volvo kalmari gyára, ahol a csoportmunká- 


hoz ideális szerelési technológiát vezettek be a hetvenes évek elején. Leírását lásd: Ladó L.: 
Szervezéselmélet és módszertan, Közgazdasági és Jogi Könyvkiadó. 1979., 195—201. old. 

maz, mint a munkafolyamat részekre tördeléséhez vezető munkaszervezés 
(MTM-módszer), az anyagi javadalmazás és a mennyiségi, illetve minőségi 
teljesítmények közt közvetlen kapcsolatot teremtő bérezési rendszerek (s az 
általuk létrehozott bérdifferenciálás); a munkások több munkakörre való be- 
tanítása, illetve több szakma elsajátíttatása stb. Ezek a módszerek egyben 
azok, amelyek a vezetés szigorú és részletekbe menő kontrollját hivatottak 
biztosítani a munkások fölött, s amelyek a kollektív munkaszervezeteknél még 
olyan pótlólagos garanciákkal is kiegészülnek, mint a vállalatok vezetésének 
ellenőrzése a brigádok vezetőinek kiválasztásában. (Ezeket az embereket — 
jóllehet a csoportok megkérdezésével — legtöbb helyen ma is a vállalatvezetés 
nevezi ki, így Csehszlovákiában, a Szovjetunióban, Bulgáriában stb.) . 

Általános felismerés hazánkban, Lengyelországban (és nyilván más szo- 
cialista országokban is), hogy a hagyományos munkaszervezetbeli változásokat 
(amelyek kezdetei a hatvanas-hetvenes évekre vezethetők vissza) döntően ter- 
melési, gazdasági megfontolások wezérelték. Ez igaz a csoportmunkára is, 
amelynek fő gazdasági előnye abban rejlik, hogy rendkívül rugalmas és ellen- 
álló. Ha a szükség úgy hozza, biztosítja az azonnali újjászerveződést. Részegy- 
ségek és nyersanyagok hiánya esetén mód van arra, hogy a munkásokat (akik 
általában az adott technológiai folyamat legtöbb feladatát ismerik) más felada- 
tokra csoportosítsák át. Ez a rendszer utat nyit az azonnali helyettesítésre, 
illetve a másik munkás feladatának átvételére távolmaradás vagy kilépés ese- 
tén. Látni kell, hogy az anyagi érdekeik által motivált kis kollektívák nemcsak 
áthidalják a szervezettségi gondokat, de (feletteseiktől) igyekeznek is kikény- 
szeríteni ezek elkerülését. Hiszen e gondok megoldásától függ a keresetük. 
Ez arra is utal, hogy bármily pozitív a szervezetlenség felszámolásában betöl- 
tött szérepük, maguk is sebezhetőek e hiányosságok által: azaz nem alkalma- 
sak elemi szervezetlenségi problémák megoldására, sőt ezek az ő létüket is 
lehetetlenné teszik. (A vgmk például ott működőképes, ahol ennek megvannak 
" a szervezettségi feltételei.) 

Sajátos megnyilvánulása a gazdasági racionalitás uralkodóvá válásának 
az anyagi érdekeltségteremtés fokozása, illetve ennek az a megoldási módja, 
amelyet már ismertettünk. Az egyes szocialista országokban a végtermékcent- 
rikus ösztönzés esetenként olyan nagyságú brigádok létrejöttéhez vezetett, 
amelyek létszámuknál fogva sem működhetnek kollektívaként, mert már nem 
tudják áttekinteni egymás munkáját, nincsenek személyes kapcsolataik stb. 
Csehszlovákiában nem ritka az 50—100 fős, Bulgáriában előfordul a 100—-200 
fős brigád is, amelyet azért , kell!" ilyen létszámban működtetni, hogy , fedje 
le" a termelési folyamat gazdasági mutatókkal mérhető teljes szakaszát. 


8 A munka humanizálásának és a részvételnek a követelményei olyan 
szervezeti, technológiai feltételek megteremtését kívánják, amelyek között a 
munka tartalma gazdagodik, nő a munkások ellenőrzése munkájuk és munka- 
feltételeik fölött, ami a munkájukkal való elégedettségük növekedését eredmé- 
nyezi. Ilyen irányú fejlődés kétségtelenül tapasztalható a szocialista országok 
brigádmozgalmában, de sokkal inkább érzékelhető a gazdasági racionalitás 
említett domináns hatásának melléktermékeként, mint önálló követelményként. 
Így kétségtelenül gazdagítja a munkát a munkarotáció, a munkakörök egye- 
sítése, a több munkára való betanítás még akkor ís, ha ezek célja a napi ve- 
zetési gondok (hiányzások, anyaghiány, létszámhiány stb.) leküzdése, illetve 
a munkaszervezet rugalmasságának fokozása. Hasonlóan: a munkacsoport 
részvétele a munkafeladatok kijelölésében, az egyéni teljesítmények értékelé- 
sében, a bérek elosztásában akkor is valódi részvételt jelent, ha aktivításuk 

itt olyan tereket — vezetési vákuumot — tölt ki, ahol a vezetés képtelen mű- 
ködni vagy szívesen visszahúzódik (a döntések konfliktusok volta miatt). 

Ezt az érvelésünket támasztja alá az a tény, hogy a munkahumanízálási 
törekvések a brigádok alapszabályaiból és általában a munkaszervezet fejlesz- 
tési programjaiból mind ez ideig rendre kimaradtak (holott a munkaszerve- 
zetek hagyományos irányú fejlődése meglehetősen előrehaladt). Több szocia- 
lista ország tapasztalatait elemezve Mikotajczyk ezt Írja: ,,...a központi szer- 
vek döntései, ajánlásai által beindított programok számos olyan problémára 
kiterjednek, amelyek az emberrel, a munkájában és azon kívül elfoglalt he- 
lyével függnek össze. Nem elég explicitek azonban a munka olyan módon 
való humaniízálását illetően, amely a tartalmát újraértékelő szervezeti válto- 
zások eszközét hasznosítja."? 

Mindezek alapján úgy tűnik, hogy az új kollektív munkaszervezeti formák 
fejlődését döntően meghatározó logika a gazdasági racionalitás és a vezetői 
kontroll követelményrendszere. S anélkül, hogy ezt a munkások érdekeitől 
szükségszerűen eltérőnek, netán velük szembenállónak látnánk, ezt a megkö- 
gelítést tagadhatatlanul a vezetés, az irányítás érdekei diktálják. Vezetésen, 
irányításon itt nem is csupán s talán nem is elsődlegesen a vállalatok helyi 
vezetése, hanem sokkal inkább az új munkaszervezeti formákat elsődlegesen 
kezdeményező központi irányító szervek értendők. 


Ki kezdeményezi és kinek az érdeke? 


Az eddigiekből jórészt kibontakoznak a társadalmi és gazdasági fejlődésnek 
azok az általános érdekei és értékei, amelyek a kollektív munkaszervezetek 
fejlesztését a szocialista országokban napjainkban végső soron megalapozzák. 
Ezek öltenek testet a kollektív munkaszervezetek fejlesztésének azon program- 
jaiban, amelyek — ma is és a múltban is — döntően a központi szervek (a 
párt, a kormány, a szakszervezetek központjai) kezdeményezésére, határozatai, 
ajánlásai — esetenként részletekbe menő módszerbeli és technikai instrukciói 
— alapján valósulnak meg. De nem csupán a központi programokban jelen- 
nek meg ezek az általános érdekek és értékek, mindenhol voltak (így hazánk- 
ban, Lengyelországban stb. már a hatvanas években is) és vannak helyi (vál- 
lalati munkásbrigádok által stb. nemegyszer informális) kezdeményezések is. 

. Ha elismerjük, hogy az érdekek szocialista viszonyaink között is struktu- 
ráltak, illetve, hogy léteznek önálló (egymástól eltérő, esetenként szembekerü- 
lő) részérdekek, nyilván nem számíthatunk arra, hogy eleve adott legyen a 
kollektív munkaszervezetek fejlesztése kérdésében valamennyi érintett érdekei- 
nek egysége és együttműködése, azaz, hogy a központi kezdeményezések auto- 
matikusan igenlésre és támogatásra találnak ; az érdekek egységét ki kell mun- 
kálni, és a programot folyamatosan támogatni kell. Hogy ennek a feladatnak 
meg tudjunk felelni, reálisan számot kell vetnünk az üzemi érdekviszonyokkal, 
mindenekelőtt azoknak a főbb dolgozói csoportoknak az (önmagukban sem 
homogén) érdekeivel, amelyek közvetlenül érintettek a folyamatban, Így a ve- 
zetőkével és a munkásokéval. 

A vállalatok felső vezetése e mozgalmat több okból támogatja: részben 
gazdasági érdekből (hiszen bebizonyította, hogy alkalmas bizonyos gazdasági 
problémák megoldására), részben azért, mert figyelembe veszik, amikor te- 


9 Mikotlajczyk, Z.: The role of social forces in inijtiatiíng and realising the humanising 
changes in the organisation of work in the socialist countries. (Az 1984-es siófoki konferen- 


cia anyaga.) 

vékenységét politikailag elbírálják. A termelésirányítók (művezetők, üzemve- 
zetők) szemszögéből a kérdés összetettebb. A csoporttevékenység autonómiája 
és a munka eredményéért való kollektív felelősség változásokat idéz elő a köz- 
vetlen felettesek szerepében. Azok a csoportok, amelyek a működésüket érintő 
alapvető ügyekben maguk döntenek, bizonyos szempontból a formális felettes 
helyébe lépnek, aki következésképpen a munka koordinálására és a termelés 
eszközeinek biztosítására tud több időt fordítani. A brigádok tehát könnyítik 
a vezetés , életét": funkciókat, konfliktusokkal terhes döntéseket (így a mun- 
kafeladatok elosztását, a teljesítményértékelést és a bérelosztást) is átvesznek 
tőlük (elég utalni a szovjet brigádok KTU szerinti bérelosztására). Mi több: 
hogy a teljesítménybéres területen megkeressék a bérüket, még azt is átvállal- 
ják, hogy megteremtik a termelés feltételeit (ha másként nem: informálisan). 
Ez a feladatátadás azonban egyik oldalról nézve sem feltétlenül vonzó. A mun- 
kás számára több konfliktussal jár;1i a termelésirányítónak pedig meg kell 
találnia új helyét, mégpedig úgy, hogy csökken közvetlen kontrollja a mun- 
kások, illetve a munkáscsoport fölött, és addigi (gyakran csekélynek ítélt) 
fegyelmező" eszközei is kicsúsznak kezéből. Sőt, gyakran a munkások erős 
nyomást is gyakorolnak azért, hogy biztosítsák a magasabb teljesítmények 
feltételeit. Az új típusú kollektív MUNKASZetVEZEtEt tehát a vezetők korántsem 
feltétlenül és egységesen támogatják. 


A munkásoknak a kollektív munkaszervezet tartalmasabb (esetleg irányí- 
tói, döntéshozói feladatokkal is kibővített), felelősebb, változatosabb munkát 
kínál; nagyobb beleszólást enged a csoport, az üzem ügyeibe; a szakmai tanu- 
lás, a kulturálódás és együttes politizálás lehetőségeit teremti meg. Ezek nem 
egyszerűen , ajándékok", nem , ingyen" kaphatók: munka, erőfeszítés, teher- 
vállalás, konfliktusok elviselése szükséges, ha e lehetőségekkel élni kívánnak. 
A munkásságnak vannak csoportjai, egyre többen, amelyek ezt igénylik és 
elfogadják (például így — mint mondottuk — a kvalifikált fiatalok), s vannak 
(még nagyon sokan), amelyek nem: 

8 a nagy tömegek számára ma még más jelent gondot: a bér, illetve a 
munkajövedelem, a munka fizikai nehézsége és munkakörülményei (szinte 
minden szocialista országban ígen magas a kézi, ezen belül a fizikailag nehéz 
és kedvezőtlen munkakörülmények között végzett) munka aránya; 


6 a munkások jelentős részét (hiszen nem kvalifikáltak, nem hagyományos 
munkások) kevéssé érdekli a munka tartalma, a részvételtől (ennek konfliktu- 
saiítól) pedig egyenesen visszariadnak ; 

€ a munkások jelentős csoportjai olyan üzemen kívüli terheket viselnek 
(házimunka; gyerekekről, betegekről, idősekről való gondoskodás, pótlólagos 
jövedelemszerző tevékenységek a , második" gazdaságban, lakásépítés stb.), 
hogy sem a kulturálódásna, sem a szakmai tanulásra nem marad idejük (ez 
utóbbit legtöbbször munkájuk sem kívánja), sőt szinte szabadidejük sincs. 


Az új típusú munkaszervezetek , kínálata" tehát még sok esetben akkor 
is csupán vonzó, de nehezen kihasználható lehetőség a munkásság jelentős 
tömegei számára, ha ezek egyébként maximálisan az ő érdekeiből indulnának 
ki. Lebecsülni őket azonban nem szabad: egy lehetőség akkor ís érték, ha ma 
még nem egészen tudunk élni vele. 


10 Ladó Mária és Tóth Ferenc gépipari vizsgálataik során mutatták ki a , kényszerű auto- 
nómia" jelenségét. Vö.: Ladó M., Simonyi Á.. Tóth F.: Az alkalmazkodás útjai. A tudomá- 
nyos vezetéstől az új munkaszervezeti focsát ig Valóság, 1904., 4. szám. 

11 A Budapesti Vegyiművekben a hetvenes években a munkások ezért nem vállaltak fo- 
kozott részvételt bérezési döntésekben. Simonyi Ágnes: Az üzemi demokrácia a munkások 
oldaláról nézve. Társadalmi Szemle, 1976., 7. szám. 

A munkacsoportok tényleges autonómiája, részvétele a vállalati döntésho- 
zatalban a központi szabályozás teremtette lehetőségeken belül döntően a 
munkások igényeinek és a vezetők hozzáállásának következménye. Janowska 
1979—80-ban a Lengyel Tervezési Intézet megbízásából 13 különféle iparágba 
tartozó vállalatnál 36 munkacsoport működését vizsgálta, egyebek közt aszerint, 
milyen a befolyásuk a különféle típusú döntésekre. A felmérés eredményei 
szerint a munkások a csoport munkaütemének meghatározására 26 esetben, a 
munkamódszerek megjelölésére 20, a belső feladatelosztásra 14 esetben voltak 
hatással, viszont alig szólhattak bele a csoport feladatainak meghatározásába, 
a pluszketreset elosztásába, a csoport hivatalos vezetőjének kiválasztásába. Ez 
a helyzet messze alatta marad annak, amit ma kívánatosnak látnánk és a jogi 
keretek legtöbb helyen lehetővé tennének. A példa, bár kiragadott, korántsem 
tipikus: érezteti azokat az ellentmondásokat, esetenként ellentétes érdekeket, 
amelyek a tényleges brigádautonómia, a demokratizálás és a decentralizálás 


folyamatát terhelik. 


A szabályozás módja és az elmélet 


Az új kollektív munkaszervezeti típusok fejlesztésénél külön figyelmet érde- 
mel szabályozásuk kérdése: ez egyrészt azért fontos, mert a szabályozás tar- 
talma kihat a munkacsoportok érdemi működésére, így autonómiájuk mértéké- 
re (más kérdés, hogy a valóságban a munkacsoportok önállósága túl is halad- 
hatja és alatta is maradhat a szabályozásban rögzített kereteknek); másrészt, 
a szabályozás módja befolyásolja az új típusú munkaszervezetek alkalmazkodó- 
képességét ahhoz a társadalmi-gazdasági közeghez, amelyben működnek. 

Ami a szabályozás tartalmát illeti:ez nagy vonalakban minden egyes szo- 
cialista országban megfelel a kollektív munkaszervezetek alapgondolatának. 
Jóllehet különböző mértékű, de viszonylag széles autonómiát nyújt a mun- 
káskollektíváknak munkafeltételeik alakításában: Így a munkafeladatok és a 
munkavégzésért járó anyagi javadalmazás elosztásában, a csoport munkate- 
rületén felhasznált termelési tényezőkkel (az anyaggal, az energiával, eseten- 
ként a létszámmal és a bérrel) való gazdálkodásban stb. Ez az önállóság ter- 
mészetesen arra is kiterjed, hogy a munkások saját maguk — önkéntességi 
alapon — döntik el, csatlakoznak-e a brigádokhoz, illetve létrehoznak-e bri- 
gádokat és így tovább. Azok az eszközök, amelyekkel a központi szervek a 
brigádmozgalmat igyekeznek előmozdítani (esetleges egyedi devianciáktól el- 
tekintve), gazdasági és politikai jellegűek: a vállalatok és dolgozóik érdekeire, 
illetve értékeire apellálnak. Szovjet társadalomkutatók ezt úgy fogalmazzák: 
a vállalatok nem kötelesek az új kollektív munkaszervezeti formákat megal- 
kotni, de ,a velük szemben központilag támasztott gazdasági követelmények 
teljesítéséhez ez rendszerint nélkülözhetetlennek bizonyul". A szervezettség 
ennek megfelelően a Szovjetunióban magas, bár meglehetősen változó, 1984- 
ben az egyes vállalatoknál a dolgozók 40 százalékától 90 százalékáig terjedt. 
Hazánkban — legalábbis a vgmk-t illetően — a kollektív munkaszervezeti 
formák hasznosítása vállalati belügy. 

Ami a szabályozás módját illeti, ez minden szocialista országban — leszá- 
mítva az ugyancsak mindenhol előforduló helyi kezdeményezéseket — dön- 
tően centralizált. A hazai szocialista brigádok (sőt a vgmk-k is) éppúgy köz- 


12 Janowska, Z.: Democratization of the process of work in Poland. (Az 1994-es siófoki 
konferencia anyaga.) Megjelent: Munkaügyi Szemle, 1984., I1—II. Melléklet. 

pontilag rögzített jogi keretek között működnek, mint a bolgár, a csehszlovák 
vagy a szovjet munkacsoportok. Eltérés nem annyira e folyamat központi 
vagy helyi szabályozásában található, hanem a szabályozás keretjellegében, 
illetve részletességében. Míg például a Szovjetunióban és Csehszlovákiában az 
a törekvés, hogy a brigádmozgalom konstrukciójának és működésének vala- 
mennyi szempontját tekintve központilag kidolgozott (többnyire ajánlásszerű) 
módszerbeli és technikai instrukciókkal nyújtsanak segítséget — így olyan 
részletekre nézve is előírások vannak, hogy milyen legyen a brigád belső szer- 
vezetének működése, a brigádvezető, a brigádtanács és a brigádtagok viszonya, 
ezek kötelessége, jogai stb. —, addig más országokban, így hazánkban is, a 
szabályok (legalábbis a vgmk-k esetében) nagy teret engednek e kérdések 
helyi rendezésére. Ebben természetesen a vállalatok szabályozásának és a gaz- 
daságírányításnak némileg — a helyi adottságok szerint — eltérő megközelíté- 
sei is szerepet kapnak. 

A szabályozás módszerének természetes eltéréseiben egyúttal a munkás- 
ság helyzete javításának és a szervezetek megújításának örök, mindenütt je- 
lenlevő dilemmái is megjelennek: hogyan tudunk hatékonyabban előrelépni 
az új típusú munkaszervezeti formák bevezetésében: ha ezt globális módon és 
radikálisan tesszük (a dolgozók többségének néhány év alatt brigádba való 
szervezése, szerveződése ezt jelenti), vagy ha e folyamat részleges és fokoza- 
tos? Mindkét iránynak megvannak az előnyei és a hátrányai: egyrészt a vál- 
lalati szervezet működésében és a munkásság helyzetében bizonyos változáso- 
kat központilag irányított módon gyorsabban és átfogóan lehet megvalósítani. 
Másrészt ez esetben (a folyamatot ellenőrző szervezetek természete miatt) 
nagyobb a veszélye az elbürokratizálódásnak, a formális követelmények túl- 
hangsúlyozásának, a sematizmusnak, az egyéni és csoportos igények háttérbe 
szorulásának. Ha a folyamatban a kollektívák autonómiájára helyezzük a 
hangsúlyt, ez nyilván csupán részleges, fokozatos és önszabályozó lehet. 

A kollektív munkaszervezeti formák és a fejlesztésükre irányuló kezde- 
ményezések eredményességét nagymértékben rontja elméleti alapjaik némileg 
eklektikus és hiányos volta. Ebben a vonatkozásban ma — a hazai és más 
szocialista országbeli érdek- és szervezetkutatások alapján — a következő té- 
telek fogalmazhatók meg: 

8 a munkások érdekei és gazdasági aktivitása szempontjából elsőrendű 
fontosságúak személyes élet- és munkafeltételeik (ilyen szempontból ma még 
a bér, de egyre inkább a tevékenységüket meghatározó munkaszervezet mi- 
lyensége) ; 

8 a munkásoknak a munkafeltételekkel szemben történetileg kialakult, 
társadalmilag meghatározott igényei vannak, ezek nem feltétlenül mondanak 
ellent a gazdasági racionalitás követelményeinek, de nem is biztos, hogy egy- 
beesnek vele; 

8 a munkásoknak a munkaszervezet alakításában való tevékeny részvételét 
semmiféle más cselekvés nem helyettesíti, mert ehhez egyedül nekik van meg- 
felelő informáltságuk, és elsődlegesen ők is érdekeltek abban, hogy ez igé- 
nyeiknek megfelelően valósuljon meg; 

8 a munkaszervezet fejlesztése konfliktusos folyamat: az ezzel kapcsola- 
tos munkás-, vezetői, vállalati és politikai érdekek eltérhetnek és szembekerül- 
hetnek; 

0 a konfliktus egyik tétje és kimenetelének fő meghatározója maga a 
kontroll a folyamat fölött: a munkások szempontjai más szempontokkal 
szemben csak akkor érvényesülhetnek, ha hatékony intézményes érdekkép- 
viseletük van; 

8 a munkásság szempontjait figyelembe vevő fejlesztési 

; 4 ; programok sem 
lehetnek döntően központi vezérlésűek, jóllehet a centralizáció elősegítheti 
bizonyos, általában kívánatos változtatások gyors elterjesztését. 


Végül térjünk vissza tanulmányunk kiinduló kérdésére: mi ma a kollektív 
munkaszervezeti formák szerepe és jelentősége hazánkban és a többi szocialista 
országban? Aligha megalapozott az az értékelésük, amely létükbe, működé- 
sükbe a megvalósult és fejlett szocializmus viszonyait ,olvassa bele"; az ilyen 
interpretációk érzelmileg érthetők, hiszen az üzemek kis kollektívái a kollek- 
tivizmus szocialista értékeinek győzelmét hirdetik, aktivításuk, részvételük az 
ügyek intézésében a politikai vezetés cselekvését legitimálja; gazdasági ered- 
ményeik szorítóvá vált gazdasági nehézségeink leküzdéséhez adnak reményt. 

Csakhogy ez a társadalomszépítés, amely elértnek tünteti fel eszményein- 
ket, éppen a további jobbítást mutatja szükségtelennek és azt a tisztánlátást 
homályosítja el, amely az eredmények és a hiányosságok világos megkülön- 
böztetésével a további fejlődéshez, az ezt szolgáló tudatos társadalmi cselek- 
véshez nélkülözhetetlen. Ugyanis e munkaszervezeti formák megalapozatlan 
ideologikus célokra történő kisajátítása és ténylegesen meglevő nem csekély 
hiányosságai sem vezethetnek oda, hogy tagadjuk a folyamat alapvetően 
progresszív voltát: azt az előremutató szerepet, amelyet a kollektív munka- 
szervezeti formák a munkásság reális igényeinek kielégítésében. a vállalati és 
népgazdasági szinten jelentkező gazdasági hatékonysági célok megvalósításá- 
ban és nem utolsósorban szocialista eszményeink, értékeink szolgálatában be- 
töltenek, illetve betölthetnek. Éppen pozitív gazdasági. társadalmi, politikai 
jelentőségük kiteljesedéséhez van szükség arra is, hogy e munkaszervezeti 


azt kívánja, hogy reális feladatokat kapjanak a társadalomtól (hiszen a veze 
tés és szervezettség problémáinak átfogó megoldására aligha vállalkozhatnak), 
cselekvésük motivált legyen az anyagi érdekeltségi viszonyokban, a mozgalom 
formális külsődleges jegyeihez képest jussanak döntő súlyra a belső tartalmi 
vonások, a részletekbe menő központi állami vagy szakszervezeti szabályozás- 
sal — a gyakori , agyonszervezéssel" — szemben váljon meghatározóvá az 
érintettek akarata és autonómiája, szűnjön meg a kampányszerűség a fejlesz- 
tésben, és ez legyen a gazdasági, társadalmi feltételek érlelődésének függvénye. 
Hazánk és a szocialista országok üzemi, illetve társadalmi-gazdasági valóságá- 


ban vannak olyan jelek, hogy végül is ilyen irányban haladunk. 


BÍRÓ LIVIA : 


A kultúra szerepe 
a nemzetközi kapcsolatokban 
II. rész 


Az első részben szó esett arról, hogy miként lettek mind jelentősebbek a nem- 
zetközi kulturális kapcsolatok. Az alábbiakban a szocialista országok — köztük 
hazánk — kulturális törekvéseit jellemezzük behatóbban. A szocialista orszá- 
gok kulturális életében, nemzetközi kulturális kapcsolataiban 1945 után vala- 
mi új kezdődött. Természetesen számos korábbi törekvésükről, így kultúrájuk 
nemzetközi megismertetéséről nem mondtak le, kulturális elképzeléseik és le- 
hetőségeik azonban bővültek, minőségileg gazdagodtak. Megjelenésük új ele- 
meket hozott a nemzetközi kapcsolatokba. 


Új volt és addig gyakorlat nélküli a szocialista országok egymás közötti 
kapcsolata. Arra törekedtek, hogy a közös társadalmi elképzeléseken alapuló 
baráti és szövetségi viszonyt a kulturális együttműködés is erősítse, hogy megis- 
merve egymást, elmélyüljön a kölcsönös megértés, hogy az érintkezés valóban 
utat nyisson lélektől lélekig, és ettől is új lendületet kapjon a kultúra kibonta- 
kozása mindegyik országban. Ennek a célnak a megvalósítása különböző nagy- 
ságú, múltú, tradíciójú, kultúrszínvonalú országok között nem bizonyult egy- 
szerűnek. 

Űj volt a szocialista és a kapitalista, vagyis a különböző társadalmi rend- 
szerű államok tartós kapcsolatteremtése. A hangsúly a tartós szón van, mert 
a hidegháború viharai ennek megvalósítását időnként nagyon megnehezítet- 
ték, nemegyszer szinte lehetetlenné tették. Az egész emberiség érdekét kifejező 
békés együttélés gondolatába azonban értelemszerűen a kulturális együtt- 
működés is beletartozik. A kultúra segít lebontani az előítéletek falát, közös 
kinccsé teszi a kulturális értékeket, Európában és a kontinensen kívül is. 


Új jelenség a harmadik világ országainak feltűnése a nemzetközi politikai 
és kulturális életben, s kapcsolatuk a szocialista országokkal. Tulajdonképpen 
hiba őket egy közös szóval illetni, annyira eltérőek fejlődésükben, politikai 
elképzeléseikben, szokásaikban. (Elég példaként utalni Ázsia és Latin-Amerika 
országaira, Indiára vagy Etiópiára stb.) Talán leginkább az a közös bennük, 
hogy mindegyiknek érdeke, hogy a friss állami önállóságot kövesse a politikai 
és gazdasági szuverenitás, hogy megszabaduljanak a neokolonializmus kultu- 
rális hatásától, felfedezzék, felmutassák saját kulturális múltjukat és jelenüket. 
Ez sok egyéb tényező mellett függ belső kulturális infrastruktúrájuk állapotá- 
tól, de a nemzetközi kulturális kapcsolódás lehetőségétől, minőségétől is. Rend- 
szerint az európaitól igen különböző kultúrkörökhöz tartozó népekről van 
szó, és itt még a tennivalók megértéséhez és a szükséges módszerek meg- 
találásához is hosszű út vezet. 

Újfajta kapcsolatok 


A marxizmus a kultúrát is világjelenségként fogja fel. Ez nem azt jelenti, 
hogy monolit egységként szemléli, hanem a kultúra funkcióját értelmezi 
azonos módon. A kultúra, többek között, őrzi egy nép történeti útjának em- 
lékeit, közösségi tudatának ébresztője és élesztője, jelzi, hogy meddig jutott 
el a világ megismerésében, milyen életszabályokat alakított ki magának. Ezen 
belül azután a tartalomnak és a megjelenési formáknak végtelen változatos- 
ságát kínálja világszerte, a törzsi művészettől az egzisztencialista filozófiáig, 
a pekingi operától a relativitáselméletig. Mindez az egész emberiség közös 
kincsestára, s minél többről szerzünk tudomást a kultúra világában, minél 
többet élünk át belőle, annál gazdagabb lesz saját világunk is. 


Globálisnak mondható a kultúra valóságfeltáró szerepe. A valóság ter- 
mészetesen nemcsak az ember természeti környezete, társadalmi és gazdasági 
viszonyai, egymás közötti kapcsolatai, hanem az ember belső világa, gon- 
dolatai, érzelmei is beletartoznak a fogalmába. Éppen ez az, ami átélhető a 
más korok, a más kultúrkörök, a más körülmények között élőknek ís, a be- 
fogadásra kész érzékenység lelki és szellemi fokától, készségétől függően. 
késés a kultúra képes hidat verni az emberek legkülönbözőbb csoportjai 

özött. 

Valamennyi szocialista áltam alapfeladatai közé sorolja a műveltség ter- 
jesztését, a kulturális értékek és tradíciók megismertetését a széles nép- 
rétegekkel; a művelődés eszközeinek és hozzáférhetőségének biztosítását, a 
kulturális alkotóerők kibontakozásának segítését: ezért készségesen, ha úgy 
tetszik szocialista érdekből tud belekapcsolódni a kulturális csere nemzetközi 
áramába. Nemcsak azért, hogy ily módon valamiféle kollektív jóléti igényt 
elégítsen ki, ennél fontosabb, hogy a szocializmus felépítésében kulturált 
emberi közösségek, képzett, sokoldalú emberi egyéniségek vegyenek részt. 
Vagyis a szocialista országokban újrafogalmazódik a kultúra társadalmi funk- 
ciója. Jelen időt használok, mert ezt véglegesen meghatározni majd a társa- 
dalmi fejlődés teljes kibontakozásával együtt lesz lehetséges, ma inkább az 
egész problémakörnek hol egyik, hol másik kérdésével kerülünk szembe. 
Mindenesetre az világos, hogy ha a kultúra, más ideológiai formákkal a tár- 
sadalmi valóság fontos összetevője, akkor kiteljesedése, a többi összetevővel 
való kapcsolata, azokkal való érintkezése, kölcsönös hatásuk is csak a szocia- 
lizmus belső törvényei szerint alakulhat kedvezően. Vagyis tanulhatunk má- 
soktól, sőt tanuljunk ís minél többet, de nem másolhatunk semmilyen 


modellt. 

Az építőmunkához, a művelődéshez, ahhoz, hogy egy nemzet alkotó erői 
a kultúrában is kibontakozhassanak, előretekintő, békés élet szükséges. A kul- 
túrának nemcsak lételeme a béke, de sajátos eszközeivel hozzá tud járulni 
védelméhez, megőrzéséhez. Aki megismeri egy másik nép kultúráját, az már 
közelebb is került a másik nemzet fiaihoz, felfedezheti a közelítő azonossá- 
gokat, annak már a másik ország nem puszta politikai absztrakció, hanem a 
maga útját járó eleven emberi közösség. A kulturális együttműködés és a 
béke ügye Így szorosan összefügg. 

Az európai szocialista országok — annak ellenére, hogy a térség népeinek 
gazdasága és történelme gyakran összefonódott — sokszor kevesebbet tudtak 
egymásról, mint más távoli európai nemzetekről. E térségben évszázadokig 
inkább egymás gyűlöletére és megvetésére tanították az embereket, és ez 
károsan hatott a köztudatra. 1945 után megmutatkozott, hogy milyen egysíkú 

volt az, amit egymás kultúrájáról tudtunk, és hogy óriási hiba volt nem 
érdeklődni a szomszéd iránt, bár szerencsére e téren ís akadtak messzebbre 
látó előfutárok. 

Az első időben a válogatás és kiemelés egymás kultúrájából nemegyszer 
esetlegesnek bizonyult, hiszen nem állt sehol sem rendelkezésre megfelelő 
szakembergárda, interpretálók és közvetítők hozzáértő, lelkes serege. Azóta 
már a kulturális kommunikáció kiegyensúlyozott szakaszához értünk, ahol ér- 
vényesülnek a valós értékrendek és egyre bővülnek az együttműködés terüle- 
tei és formái. Lassan finomul az egymás országairól kialakított globális kép, 
előtűnnek az árnyalatok, egy-egy kulturális ágazat sajátos értékei, egy-egy 
népcsoport jellegzetes arculata. 


Jelentősek a kapcsolatok mennyiségi mutatói is. Mert miközben örömmel 
vesszük tudomásul, ha valamelyik nyugati országban egy-egy magyarból for- 
dított irodalmi alkotás megjelenik, de mivel lassan már megszoktuk, gyakran 
fel sem figyelünk arra, hogy jobb esztendőben a nagyobb szocialista orszá- 
gokban ez nem évi, hanem havi átlag. Ezek a mennyiségek már lehetővé te- 
szik, hogy az alkotások egyrészt ne csak a szűkebb értelmiségi rétegekhez 
jussanak el, hanem szélesebb tömegekhez, a legkülönbözőbb érdeklődésű 
csoportokhoz érjenek el, másrészt azt, hogy ne csak ízelítőt kapjunk egy-egy 
. kultúrából, hanem megismerhessük annak viszonylag széles spektrumát, hogy 
az ne csak futó benyomást keltsen a másik országban, hanem hatást is gya- 
korló jelenlétté váljék. Kiemelkedő jelentőségű ebből a szempontból is a 
szovjet kultúra jelentkezése, mely sokszínűségével, gazdagságával méltán szá- 
míthat nemzetközi érdeklődésre, elismerésre. 


Nagyon fontos, hogy a különböző művészi alkotások kölcsönös bemutatása 
mellett fejlődjenek az együttműködés szorosabb formái is, főleg a tudományos 
kutatómunkában. A szaporodó közös programok nemcsak azzal a haszonnal 
járhatnak, hogy a munka megoszlik, de a megközelítési módok egyeztetése, 
az általános vonásokról szóló gondolatok megvitatása tisztultabb eredmé- 
nyeket hozhat. Kívánnunk kell, hogy ez a folyamat tovább bővüljön és több 
területre terjedjen ki. Élénk a kapcsolat a kulturális intézményrendszert irá- 
nyító testületek között is. Időszakonként miniszterek vagy egy-egy részterület 
gazdái találkoznak azért, hogy az egész közösséget érintő témákat megvitas- 
sák. Szorosabbá vált az érintkezés közvetlenül az intézmények között, tapasz- 
talatokat, véleményeket cserélnek. Az évek során sok személyes barátság 
szövődött művészek, tudósok, szakemberek között. 


Nincs olyan szocialista ország, amelynek a területén ne élnének a szom- 
széd népből származók. A múltban ez a tény mindig viták, gyűlölködések, 
háborúskodások oka volt. Ma a jószomszédságra törekedve, a nemzetiségeknek 
olyan kulturális jogokat és életlehetőségeket kell biztosítanunk, hogy otthon 
érezzék magukat nagyobb hazájukban, és akkor valóban be tudják tölteni 
történelmi szerepüket, nem elválasztók, hanem összekötő kapcsok lehetnek két 
baráti ország között. Ezért tartjuk fontosnak hazánkban is a nemzetiségek 
anyanyelvi oktatását, annak fejlesztését, eszközökkel való ellátását, kulturális 
tevékenységük minden formájának támogatását. 

A szocialista országok nemcsak egymással törekednek jó kapcsolatok lét- 
rehozására és ápolására, hanem a világ többi országával is. Az, hogy ez milyen 
nagyságrendű, az nagyrészt a partnerek elhatározásán is múlik. Ugyanis itt 
is az első feltétel az ésszerű kölcsönösség és a kölcsönös előnyök szolgálata. 
A kölcsönösséget persze nem lehet gépiesen értelmezni. Természetes, hogy 
például Magyarországon a klasszikus francia irodalomból több mű és nagyobb 

példányszámban jelenik meg, mint hasonló magyar mű Franciaországban. De 
mindenképpen törekszünk arra, hogy a legjobb magyar alkotások napvilágot 
lássanak ott is. Joggal igényeljük többek között azt is, hogy nemzetközi sí- 
kereket elért filmjeinket ne mellékutcákban mutassák be, mintegy , kipipálva? 
az eseményt, hanem ott, ahol megérdemlik, a nagy mozihálózatokban. Nem 
fogadhatunk el akármilyen, gazdaságilag esetleg kedvező ajánlatot például 
magyarországi kulturális központ felállítására, ha nem látjuk a kölcsönösség- 
nek a hatásban is megnyilvánuló lehetőségét. 


A fejlett tőkés országokkal folytatott együttműködésben éppen a híradás 
nyilvánossága az egyik legnagyobb probléma. A megnyíló kiállítások száma, a 
megjelent könyvek adatai, az elhangzott előadások számösszege néha elfedik 
azt a tényt, hogy a nagyközönség ezekről nem mindig tud. A kultúra nyugati 
közvetítő rendszere olyan, hogy ami nem kerül be a nagy propagandával 
dolgozó, nagy hálózattal rendelkező szervezetekbe, annak csak kis — igaz, 
sokszor fontos — közönség jut. A nagy közvetítő szervezetekbe csak komoly 
állami ráhatással vagy nagy szenzáció és nagy üzlet reményében lehet be- 
kerülni. Mivel ezek elég ritka esetek, ezért szerényebb eszközökkel, de ma- 
gunknak is keresnünk kell azokat a lehetőségeket és alkalmakat, amivel szé- 
lesebb közönséghez is eljuthatunk. Még meg kell tanulnunk a kulturális ter- 
mékeket külföldön a legjobb piackutatási, árupropaganda, üzletkötési gya- 
korlat módszereivel eladni, mert elégedetlenek vagyunk az eddigi eredmények- 
kel, igaz nemegyszer azt szeretnénk — néha kicsit függetlenül a befogadó 
közegtől —, ha a legjobb értékeink volnának a legkelendőbbek. 

A szocialista országok a maguk kulturális külpolitikájában azonos cé- 
lokért, részben hasonló módszerekkel dolgoznak. A nemzetközi kulturális kap- 
csolatokban való részvételük aránya, kulturális jelenlétük tartalma azonban 
sajátos az adott ország társadalmi, politikai, illetve gazdasági valóságából, 
nagyságrendjéből, tradícióiból és törekvéseiből következően. 


Magyarország a nemzetközi kulturális életben 


A legtöbb európai országhoz hasonlóan Magyarország is az első világháború 
után építette ki államközi kulturális kapcsolatait. Ez persze nem előzmények 
nélkül történt. Az Ausztriától való függőség idején az osztrák kormányzat 
gondoskodott a magyar nemesi ifjak , külföldi", magasabb fokú képzéséről 
Bécsben, ahol három intézmény állt rendelkezésre erre a célra: a testőrség 
otthona, a Gárda palota, a még Pázmány Péter alapította Pazmaneum és a 
Mária Terézia létesítette Therezianum.. Ezek az intézmények katonai, egyházi 
és közigazgatási képesítést adtak, de a szakképzés mellett a Bécshez való 
hűség volt a legfőbb , tantárgy". Az ott időzőkön múlott, hogy sok kitűnő, 
széles látókörű, nagy tudású emberünk emelkedett ki közülük, gondoljunk 


csak például Bessenyei Györgyre. 

Az 1887-es kiegyezés után lassan megmozdult a magyar társadalom állóvize. 
Az új ipari és mezőgazdasági termelési módszerek, a polgárosodás, a városiaso- 
dás új érdekek, új igények jelentkezésével jártak együtt. Megnőtt a kitekintés 
vágya is, megpezsdült a magyar szellemi élet. Aki tehette, elindult világot 
látni, de az itthon levők is érzékenyen követték a kor szellemi áramlatait, sőt 
azzal alkotóan lépést tartottak. Jó kifejezője ennek a megújulásnak az 1908- 
ban alapított Galilei-kör. Sajnos ezzel nem párhuzamos a kormányzat tevé- 
kenysége, bár az Osztrák—Magyar Monarchia keretében a kulturális ügyek a 

magyar kormány szuverenitása alá tartoztak. A konzervatív vezetés nem tö- 
rődött igazán vele — noha nagy lépésnek számított az általános népoktatás 
bevezetése —, jobbára arra vigyázott, hogy a , felforgató" eszmék ne kap- 
janak teret. 

A magyar kultúra állandóbb nemzetközi jelenlétét biztosító kezdeménye- 
zések végül is külföldről indultak ki, pontosabban külföldön dolgozó magyar 
tudósoktól. Amikor a kutatás számára hozzáférhetővé vált a Vatikán levél- 
tára, Fraknói Vilmos ismerte fel, hogy az ott található anyagok mennyire 
fontosak a magyar történet megismeréséhez, és ügyszeretetével elérte, hogy a 
kutatást állandósítsák. Helyet biztosított a magyaroknak Rómában, tulajdon- 
képpen megvetve a későbbi Magyar Akadémia alapjait. 

A forráskiadványok haszna ráirányította a figyelmet a törökországi lehető- 
ségekre is. A megindult kutatómunka 1916-ban a konstantinápolyi Magyar 
Történelmi Kutatóintézet felállításához vezetett. Berlinben a németek voltak 
a kezdeményezők. Az Auslandstudien keretében dr. Gragger Róbert adott elő 
a berlini egyetemen, ezt a tevékenységét bővítették ki 1917-ben a meg- 
alakuló Magyar Intézettel. Látható azonban, hogy a külföldi tájékozódás tulaj- 
donképpen így is csak a későbbi háborús szövetségesek körére terjedt ki, és 
ez nem enyhített Magyarország elszigeteltségén. 

Az őszirózsás forradalomban születő új, önálló Magyarország nagyvonalú 
kulturális elképzeléseit már a Tanácsköztársaság kormánya fogalmazta meg, 
"de leverése után, mint sok más szép terv, ez is papíron maradt. A húszas 
évek elején a magyar ellenforradalom egyik gondja éppen az volt, hogy a 
Tanácsköztársaságot követő szörnyű közállapotokat feledtesse Európával. Eb- 
ben nagy szerepet kaptak a kulturális elképzelések. A koncepció kidolgozása 
és részleges megvalósítása Klebelsberg Kunó nevéhez fűződik. (Jellemző, hogy 
még a rendszer stabilizálására irányuló, az uralkodó körök érdekét szolgáló 
munkáját is csak nehezen tudta előbbre vinni a tunyaságba, a közönybe és 
a szakmai közegellenállásba ütközve.) Néhány éven belül 14 országgal sikerült 
megállapodást kötni: a magyar rokonság jogán Finn- és Észtországgal; törté- 
nelmi kapcsolatokat élesztve Lengyelországgal és Bulgáriával; Svájccal, amely 
fontos volt a Népszövetség székhelye miatt; Angliával, Franciaországgal és az 
Egyesült Államokkal, másféle orientációs lehetőségeket is keresve. 


Sok helyen kívántak magyar intézeteket nyitni, de csak Bécsben, Berlin- 
ben, Rómában és Varsóban sikerült. (Pénzhiány és a partnerek érdektelensége 
egyaránt közrejátszott a kudarcoknál.) Ha intézetek nem is létesültek, szület- 
tek egyezmények, amelyek biztosítani kívánták a magyar szellemi élet jelent- 
kezését külföldön. A kiküldöttekkel szemben támasztott követelmények szi- 
gorúak és magasra törők voltak. Azt várták tőlük, hogy legyenek a tudomá- 
nyos munkamegosztás és szellemi együttműködés közvetítői, érjék el, hogy 
az illető ország kulturális köreivel egyenrangúként érintkezhessenek. Biztos 
nyelvtudásra kellett szert tenniük és munkájukról publikációkkal, cikkekkel 
hírt adniok. Bár a merítési kör egyoldalúan leszűkült a Horthy-kormány 
szempontjai alapján, mégis a magyar szellemi élet későbbi sok kiválósága 
került ki az , őrszemek" közül. 

Elszomorítóbb a kép, ha azt vizsgáljuk, hogy milyen célok, feladatok szol- 
gálatába állították ezt a hálózatot. Klebelsberg Kunó ezt több írásában meg- 
fogalmazza: nem általánosságban van szó nemzeti érzelmekről és érdekekről, 
hanem mindezeket egységes rendszerbe kell terelni a régi területi egység 
visszaállításáért. Ez bizony revansizmus volt a javából, ha finomabb fogal- 
mazásban is, de a korabeli uszító politikának tercelt. A második világháború 

TÉT. 88 kapcsolatok egyébként is szinte kizárólag a tengelyhatalmakra szű- 
ültek. 

A kulturális csere valóban széles skálában alapvetően kereskedelmi köz- 
vetítéssel zajlott. A magyar hangszeres és énekművészek, drámaírók, film- 
rendezők, a könnyű múzsa szerzői és sztárjai, építészek, grafikusok, továbbá 
mérnökök, kutatók világszerte bizonyították a magyar alkotóképesség erejét. 
Sajnos sokan indultak útnak Magyarországról a húszas— harmincas években 
politikai és gazdasági okokból, hogy soha többé ne térjenek vissza. 

Az utak nemcsak kifelé, hanem befelé is vezettek. A két világháború között 
az európai szellemi élet sok neves képviselője fordult meg hazánkban, vagy 
személyesen, vagy művei üzenetével. Budapest, számos tehetség pályaindítója, 
így valamilyen csillogó szellemi kirakattá vált az ország nyomasztó kulturális 
helyzetében. 


Megújult kulturális kapcsolataink 


A második világháború után Magyarország szinte előlről kezdhette kulturális 
kapcsolatai kiépítését. Bár a progresszív erők hihetetlen gyorsasággal tudtak 
új reményt önteni az emberekbe egy pozitív társadalmi program és cselekvési 
lehetőség meghirdetésével, ez azonban szükségszerűen harcot is jelentett egy 
új politikai-gazdasági struktúra megvalósításáért. Az átalakuló életkörülmé- 
nyek egyszerre hoztak nagy, átfogó, az egész társadalmat érintő pozitív vál- 
tozásokat, de elhamarkodott, szűk látókörű, jó szándékú embereket eltaszító 
intézkedéseket a kulturális életben is. A nemzetközi kitekintés kezdeti tág 
horizontja hamarosan beszűkült részben a nyugati blokádpolitika, részben a 
hazai elzárkózó bizalmatlanság miatt. 

A hatvanas évek elejétől, amikor kulturális politikánkat megújítottuk, mi 
is reagáltunk, mégpedig pozitívan, azokra a változásokra, amelyek a második 
világháború után a nemzetközi kulturális életben végbementek. A munkának 
irányt szabó elhatározások elsősorban azt vették figyelembe, hogy segítsék 
áttörni a még a hatvanas években is létező elszigeteltségünket, ösztönözzék a 
kulturális felzárkózást. A külföldi tevékenység kibővült egy olyan általános 
tájékoztatás irányába is, mely lehetővé teszi a reálisabb, ezáltal kedvezőbb 
Magyarország-kép kialakítását. 

Talán a legfontosabb törekvések egyike az, hogy ne másítsuk meg a való- 
ságot, ne mutassunk magunkról sem jobb, sem rosszabb képet, mint ami a 
valóság. Így például nem fordulhat elő, hogy valamely nagy külföldi könyv- 
kiállítás, könyvvásár alkalmából arra az alkalomra fabrikált különösen szép 
könyvpéldányokat mutassunk be, a kiállított könyvek mindig az évi hazai 
könyvtermésből valók. Lehet, hogy ezzel a módszerrel nem kerülünk mindig 
az elsők közé, de hosszú távon csak ez válik be, mert így partnereink is 
tudják, hogy amit nyújtani tudunk, azok valós eredmények. 

Saját magunkat kell adnunk, a szocializmust építő Magyarországot kell 
megjelenítenünk. Ez nemcsak arra vonatkozik, hogy politikai hovatartozá- 
sunkról, társadalmat építő szándékainkról ne maradjon senkiben kétség, de 
arra is, hogy bemutassuk: mi az, ami nálunk sajátos, mi az, ami új, ami egy 
szocialista országra jellemző. Többször bebizonyosodott, hogy a közhellyé vált 
külföldi újdonságok hazai felmelegítése nem kelt érdeklődést a nemzetközi 
közönségben. Mivel az eredeti megtalálható kulturális múltunkban és jele- 
nünkben, ezért törekszünk arra, hogy bemutassuk mind múltbéli, mind 
jelen idejű értékeinket. Ez nem könnyű. A külföldiek nem ismerik hazánk tör- 

ténelmét, nehéz dolog fogódzókat találni a megfelelő korszakokhoz és körül- 
ményekhez. Ha ezt kellő körültekintéssel végezzük, akkor nemcsak új isme- 
reteket és élvezeteket adunk tovább, hanem egy teljesebb európai összkép 
kialakításában segédkezünk. Adyval együtt többet lehet tudni a szimboliz- 
musról, Rippl-Rónaival a Nabis-csoportról, Eötvös Loránddal a 19. századi 
tudományos gondolkodásról, Körösi Csoma Sándorral a nagy felfedező utazá- 
sokról, és ez vonatkozik mai értékeinkre is. 

A kulturális közeledéssel is növeljük a népek közötti bizalmat, erősítjük a 
békés együttműködést, de célunk az is, hogy elősegítsük a magyar kultúra 
jelenlétét a világkultúra áramában, mert ott a helyünk az európai népek 
családjában. Kultúránk jelentőségéről a hazai közvélemény ítélete olykor — 
mint más dolgokban is — szélsőséges. Néha az a felfogás kap nyilvánossá- 
got, hogy a magyar kultúra, különösen környezetében, kiemelkedő értékű, 
máskor az önsanyargatás kerekedik felül, amely csak a megkésettséget látja. 
Távoli múltunkról ugyan nem maradt sok emlékünk, de ami megvan, az 
arról tanúskodik, hogy államiságunk kezdete óta folyamatosan — olykor csak 
földrajzi foltokban és szigetszerűen —, az integrálódó Európával egyidőben 
jelentős kulturális műhelyek alakultak ki nálunk is, s igazi. kincset őrzünk. 
Egyes kulturális ágazatok viszonylag későn fejlődtek ki, de azok is virágzó 
korszakokat értek meg. Az utóbbi évtizedekben is bőviben vagyunk alkotó 
energiának, szellemi erőnek, így joggal mondhatjuk, hogy a kulturális cseré- 
ben nekünk is van adnivalónk. 

Amikor cseréről beszélünk, cserére is gondolunk. Művelődéstörténetünk év- 
századai bizonyítják, hogy Magyarországon jó otthonra talált a közelebbi és a 
távolabbi világ kultúrája, mert saját fejlődésünket is elősegítette. Az elzártsági 
vagy elzárkózási periódusokat, a szellemi orientáció egyoldalúságát mindig 
mi magunk sínylettük meg. Ennek, szerencsére, tudatában vagyunk. Nyi- 
tottságunkat bizonyítják az évente megjelenő idegen nyelvből fordított köny- 
vek (a vásárolt külföldi szakirodalom az árak miatt sajnos a kelleténél 
kevesebb), a behozott filmek nagy száma, lemezek, a bemutatott színdarabok, 
vendégkiállítások, vagy elég akár a rádió, akár a televízió bármelyik heti 
műsorát megnézni. 


Fontosnak tartjuk azt is, hogy jobban megismerjük, amenyire lehet 
összegyűjtsük a magyarságról, a magyar kultúráról külföldön fellelhető tárgyi 
emlékeket, mai kiadványokat, ápoljuk azokat az emlékhelyeket, amelyek 
hazánk nagy fiaihoz kötődnek. Ebben is, másban is nagy segítséget adnak 
külföldön élő volt honfitársaink. Jelentős az a törekvés, hogy a külföldi 
egyetemeken és könyvtárakban folyó nyelvtanításhoz és nyelvtudományi ku- 
tatásokhoz kapcsolódva segítséget adjunk ahhoz, hogy a nyelvismeret ki- 
bővüljön, és a magyarországi társadalomtudományok eredményeire támasz- 
kodva váljék magyarságismeretté. Ezt a célt szolgálják az eddig létrejött és az 
alakulóban levő hungarológiai központok. 

A kulturális kormányzat nagy erőfeszítéssel igyekszik előteremteni az aktív 
külföldi kulturális munkához szükséges anyagiakat, mert bármilyen sokba 
kerül is, eredményessége esetén a haszna pénzben nem kifejezhető. Ez a 
számunkra sok pénz, valójában világméretekben kevés. Segítségével, akár- 
milyen jól gazdálkodunk is vele, a világ figyelme nem fordul egy csapásra 
felénk. De nem is egy nap a világ. A kapcsolatok megfelelő nemzetközi lég- 
körben mindig építkező jellegűek, és az a dolgunk, hogy teremtsük meg néhol 
csak az alapokat, másutt már építsük a magasodó boltíveket a remélt teljes 
betetőzéshez. 

Hazánk jelenleg 130 állammal tart diplomáciai kapcsolatot, számos or- 

szágban külkereskedelmi hivatala s több más állandó irodája dolgozik. 74 or- 
szággal kötöttünk kulturális megállapodásokat, másokkal egy-egy akció során 
működünk együtt. Ezeken kívül Magyarországot a kontaktusok egész hálózata 
köti össze a többi országgal, napi érintkezésben van velük. E tevékenységek 
egy pontban találkoznak: akarva, nem akarva a Magyarországról szóló isme- 
reteket gyarapítják, formálják a külföldiek hazánkról alkotott véleményét. 

Jelenleg 10 magyar intézet működik külföldön, négy szocialista országban, 
(Berlin, Varsó, Prága, Szófia), négy további európai országban (Bécs, Ráma, 
Párizs, Helsinki) és kettő másik kontinensen (Delhi, Kairó). Van, amelyik 
régóta tevékenykedik, némelyik csak pár éves múltra tekinthet vissza. Fel- 
szereltségük, működési feltételeik különbözőek. Az eltérő politikai környezet- 
ben tevékenykedő intézeteknek egyformán nagy szerepük van abban, hogy a 
fogadó ország biztosítsa a magyar kultúra folyamatos jelenlétét a fővárosban 
és messzebb is, segitse az itthonról sarjadzó tervek megvalósítását. Ezek az 
intézetek évente átlagban 6—8 koncertet, 8—10 kiállítást rendeznek, film- 
bemutatót tartanak, filmeket, lemezeket kölcsönöznek, könyvpremiereket, tu- 
dományos vitákat, szemináriumokat kezdeményeznek. Vajha számukat tovább 
bővíthetnénk ! 

Mindenféle megállapodás fontos része a szakemberek és az ösztöndíjasok 
cseréje. Ez, ha a csere tényleges eredménnyel zárul, jó az egyénnek és jó 
a társadalomnak, mely a frissen szerzett tapasztalatoknak hasznát látja. Ma 
az ilyen jellegű forgalom a második világháború előttinek mintegy húszszorosa. 
Különösen fontosnak érezzük a kulturális kapcsolatok körében csak részben 
tárgyalandó műszaki-tudományos egyezményeinket, hiszen az ilyen ismere- 
tek, eredmények is szervesen a kultúrához tartoznak, s a jövőben a mainál 
nagyobb figyelmet kell rájuk fordítanunk. 

Azokból a híradásokból, amelyek újságainkban vagy a rádióban és a tv-ben 
kultúránk külföldi jelentkezéséről, fogadtatásáról megjelennek, eléggé eset- 
leges kép alakul ki. Ez azonban csak akkor igaz, ha csupán néhány hónapot 
ragadunk ki a folyamatból. Hosszabb távon kibontakozik az a koncepció, 
amelynek három sarkalatos pontja van: a történeti folyamatosság, a helyes 
értékrendre való törekvés, a partnerek érdeklődésének figyelembevétele. 
Ez utóbbi országonként változik, mégis általában a legnagyobb figyelmet 
zeneművészetünk, népművészetünk és filmjeink váltják ki. Sajnálatos, hogy 
képzőművészetünk nem kapta még meg a világban azt a megbecsülést, amely 
egy-egy régebbi korszaka, vagy mai élete után járna. Sok erőfeszítés történt 
irodalmunk közvetítéséért is, kiváló írókat és költőket sikerült ehhez — első- 
sorban a magyar PEN-klubnak — megnyerni, a megjelenő könyvek száma 
szaporodik, de a nyelvi akadályokat nagyon nehéz áttörni. A tudományok 
között az átlagosnál nagyobb érdeklődés kíséri a magyar matematikát, a 
közgazdaságtant, a biológiát, a nemzetközi vonatkozású történeti kutatásokat, 
a mai problémáinkkal foglalkozó pedagógiai, szociológiai, jogi összegzéseket. 

Végül felmerül a kérdés, hogy a sok ráfordítás, az áldozatos munka 
hoz-e elég eredményt, elég sikeresnek mondhatjuk-e kulturális tevékenységünk 
nemzetközi részét. Figyelembe véve, hogy egy kultúra hatását nem lehet egy- 
szerűen mértékegységben kifejezni, bizonyos visszajelzésekből mégis kiindul- 
hatunk. Például a Bartók centenáriumi év nyitókoncertjét 81 rádióállomás 
vette át, évente halomba gyűlnek a magyar eseményekről tudósító újság- 
cikkek, hírek, ismert az intézetek látogatóinak száma. A kulturális külkeres- 
kedelemnek évente több száz millió értékű a forgalma. Hazánk lakosságának 
lélekszámát közelíti az évente idelátogató külföldiek száma, akik közül 80- 
kan részt vesznek a fesztiválokon, az egyre szaporodó vidéki rendezvénye- 

ken, a különböző kulturális táborokon, tanfolyamokon. Diákok ezrei tanulnak 
nálunk, nemcsak baráti országokból. Így — nem számítva a rádiót és tv-t — 
évente különböző alkalmak során százezrekhez szólunk, százezrekhez jut el a 
magyar kultúra üzenete. Reméljük, hogy ez hosszabb idő alatt jó emlékké, 
érdeklődéssé, elismeréssé, barátsággá összegződik. 


Az európai együttműködésért 


A szocialista országok a két- és többoldalú megállapodások szorgalmazása 
mellett aktív résztvevői a nemzetközi kulturális fórumoknak. Képviselőik ott 
vannak a nemzetközi testületekben, szerepet vállalnak, s a tapasztalatok sze- 
rint megbízatásaikat, kötelezettségeiket komolyan veszik és sikeresen teljesítik. 
Talán ezért történt úgy, hogy mindegyik szocialista ország, köztük hazánk is, 
büszkélkedhet megtisztelő feladatokkal, tisztségekkel. 

A helsinki megállapodást és annak a kultúrát érintő ajánlásait is komolyan 
vesszük, betartjuk. Álláspontunkkal ellentétes azonban az a törekvés, hogy a 
megállapodás bármelyik részét tetszés szerint kiragadják és csak azt tegyék 
meg a helsinki folyamat ellenőrző próbájának, mert a megállapodás egységes 
egészet alkot és egyes részei egymástól nem elválaszthatók. Természetesen 
egy-egy kérdéskörrel más-más testület foglalkozik, másoknak kell a katonai, 
megint másoknak a politikai, gazdasági kérdéseket figyelemmel kísérni, 
ugyancsak mások igyekeznek az úgynevezett , harmadik kosár" ügyeiben 
előbbre jutni. Egyiket sem lehet azonban kijátszani a másik rovására. Az, 
aki eltérő álláspontot foglal el például az európai határok kérdésében, az bár- 
milyen határozottan szónokol az emberi jogokról, megsérti Helsinki szellemét. 


Számunkra természetesen igen fontos az októberi budapesti kulturális fórum 
sikere. Sokszor elmondtuk már, hogy milyen megtiszteltetésnek vesszük, hogy 
az első szocialista országban megrendezett magas szintű nemzetközi kulturális 
értekezlet színhelye éppen Budapest. Ez a házigazdákra többféle felelősséget 
ró. Jó vendéglátónak és szakszerűen dolgozó rendezőknek kell bizonyulnunk. 
Az összejövetel alkalom arra, hogy valamiféle számadást készítsünk, mit tet- 
tünk Helsinki óta — igazán nincs szégyenkeznivalónk —, s milyen további 
lépéseket javasolunk. Módot kell találni arra is, hogy a delegációk itt-tartóz- 
kodásuk során a lehetséges legtöbbet ismerjék meg a magyar kultúrából, 
hazánk életéből. Mégis talán a legfontosabb, hogy aktív szerepet vállaljunk 
a nyílt, a problémákkal szembenéző, azokat néven nevező s egyszersmind a 
megegyezésre, a megoldásokra törő párbeszéd légkörének kialakításában. 


A helsinki megállapodás eljárásrendjének van egy igen fontos pontja. Az, 
amelyik kimondja, hogy a döntéseket egyhangúlag kell meghozni. Ez bizony 
hosszadalmassá tesz minden értekezletet, a nézetegyeztetések időrablónak tűn- 
nek. De ami elvész időben a tárgyalások során, azt mindenki megnyeri a dön- 
tések utóéletében. Persze minden fogalmazást ki lehet csavarni, lehet eltérően 
értelmezni, de hosszabb távon kiderül ennek értelmetlensége. A kulturális 
fórumon konszenzusra törekszünk, mert meggyőződésünk, hogy kölcsönös aka- 
rattal ez el is érhető. Nem arra gondolok, hogy valami csoda folytán a 
különböző álláspontú országok egy csapásra egyet fognak érteni, feladják 
régebbi elgondolásaikat, hanem arra, hogy mivel a megállapodás mindenkinek 
az érdeke, mert az emberiség létérdekével függ össze, meg lehet keresni 
mindazt, ami közelít és hátrább tolni azt, ami elválaszt. 

Köztudott, hogy a konszenzus létrehozása fontos építőeleme lehet az egész 
európai békének, a kölcsönös bizalom erősítésének, a minden oldalú bizton- 

ságérzés növelésének. Légköre kihathat az európai együttműködés más terü- 
leteire is, kibővítheti az együttműködés szféráit. Az élet minődégének jobbí- 
tása, a természeti környezet ápolása és védelme, az egészséges életvitel, a sza- 
badidő hasznos és felüdítő eltöltése, a lakókörnyezet humanizálása, az elma- 
gányosodás elleni küzdelem és még sorolhatnám, ma minden ország jelentős 
problémája. Biztos, hogy együttesen jobb és több megoldás található, sőt a 
legtöbb kérdés csak együttesen oldható meg. 

Fontos az együttműködés továbbfejlesztése az össz-európai kultúra jövője 
szempontjából is, hiszen építőköve lehet egy teljesebb európai szellemi közös- 
ség megteremtésének. Vannak olyan vélemények, hogy e tekintetben Európa 
lépéshátrányba került más kontinensekhez képest. Ostobaság lenne a konti- 
nensek összehasonlítgatása, de Európa önmagának tartozik azzal, hogy minden 
itt felhalmozott tudást és értéket a maga javára is hasznosítson, s egyszer- 
smind azt a világnak felmutassa. Pbbe pedig beletartozik minden haladó, 
humanista alkotás akár Keleten, akár Nyugaton van a szülőhazája. 

Az értékek széles skálájáról van szó. Ide tartoznak sok más egyéb mellett 
a kiemelkedő művészi és tudományos alkotások, eredmények; a közművelődés 
kialakított és bevált formái, módszerei; a kulturális kincsek rendszeres vé- 
delme, megóvása; a kulturális kommunikációs rendszerek továbbépítése, jó 
felhasználása; a népek kulturális identitásának megszilárdítása, fejlődésének 
lehetővé tétele; a kultúrák és eszmerendszerek közötti dialógus, vagyis mind- 
az, amiből az európai társadalmi folyamatok új, értékes elemei értelmezhetők. 
Ebből a szempontból különösen . fontosak a szocialista országok tapasztalatai. 
A szocializmus építésének egész útkereső folyamata, a sikerek, de még a 
sikertelen próbálkozások is, amelyek bizonyos utak járhatatlanságára mutat- 
nak, mindezek a 20. század legjelentősebb társadalmi méretű értékképző 
folyamatát alkotják, hasonlatosan Európa múltbéli társadalommegújulási idő- 
szakaihoz. Nekünk ez az életünk, a jelenünk, de ezt megismerni minden 
komolyan gondolkodó embernek kötelessége. Úgy vélem; hogy Európa szerepe 
a jövőben attól ís függ, hogy mit tud nyújtani a világnak összegzett tapasz- 
talatokban, kulturális értékekben, hozzájárul-e az együttműködés politikai 
alapjának megszilárdításához, az államok közötti jobb megértéshez, a békéhez. 
Bizton remélem, hogy ehhez megtaláljuk a közös nyelvet és a közös el- 
képzeléseket. 


, Európa, hozzád, 

feléd, tefeléd száll szózatom a század 

vak zűrzavarában, 

s míg mások az éjbe kongatva temetnek 
harsány dithyrambbal én terád víg 

jó reggelt köszöntök." 


(Kosztolányi) 


SZEMLE 


Jogszabály és gazdasági környezet 


Az ágazati szakmai szabályozás útkeresései 


- a belkereskedelem példáján 


A közigazgatás és a gazdaság kapcso- 
lata a  gazdaságirányítási rendszer 
egyik legkényesebb és legtöbbet vita- 
tott kérdése 1968 óta. A direkt terv- 
utasításos mechanizmus , egyszerű" és 
ntiszta?" irányítási formájának meg- 
szüntével állandó , határviták" dúlnak 
a vállalatok önállóságának, szabadsá- 
gának foka és az állami, különösen 
pedig a közigazgatási beavatkozás ter- 
jedelme, módozatai körül. 

A vállalatok jogi helyzete szem- 
pontjából az elmúlt több mint másfél 
évtized története az emancipálódás 
fokozatos, kompromisszumokkal teli 
folyamatának tekinthető, melynek 
legújabb állomása éppen az 1985. ja- 
nuár 1-től bevezetett új típusú vál- 
lalatfelügyelet. Ez a függetlenedés a 
közigazgatásban a cselekvési keretek 
jogszabályi rögzítését jelentette, amely 
együtt járt a gazdaságra ható irá- 
nyítási, befolyásolási csatornák kö- 
zötti munkamegosztás kialakításával, 
Így magas szintű jogszabályok fogal- 
mazták meg az alapító, illetve a vál- 
lalatfelügyeleti szervek irányítási jo- 
gosítványait, az ágazati minisztériu- 
mok hatáskörét, a gazdasági szabályo- 
zók kimunkálásáért felelős pénzügyi 
és más funkcionális szervek feladatait. 
Ennek ellenére a mindennapi gondol- 
kodásban igen gyakori az a nézet, 
mely — a gazdasági szabályozórend- 
szert nem számítva — a közigazgatási 
szervek minden fellépését, legyen az 
jogszabály vagy eseti döntés, egysége- 
sen , adminisztratív eszköznek"? minő- 
síti, ami talán szükséges, de minden- 
képpen bürokratikus, nehézkes, kor- 
látozza vagy akadályozza a gazdaság 
normális működését, 


De valóban ennyire monolit és vál- 
tozatlan lenne a közigazgatás műkö- 
dése, vagy érzékelhető valamiféle el- 
mozdulás, útkeresés, amely az állam- 
igazgatás hagyományosan kötelező, 
tiltó, engedélyező jogi eszközeinek fel- 
váltását célozza? 


Véleményünk szerint 1988 óta a köz- 
igazgatás működését a gazdaság terü- 
letén sajátos átmenetiség, kettősség 
jellemzi, ami végső soron a közigaz- 
gatással szemben támasztott elvárá- 
sok, a közigazgatás szerepének kétér- 
telmű megfogalmazására vezethető 
vissza. Ezekben az elvárásokban egy- 
szerre van jelen a gazdaságnak a po- 
litika és a közigazgatás gyámsága alól 
való , felszabadításának" programja, 
egyúttal a gyors és hatékony köz- 
igazgatási —— ,zavarelhárítás" iránti 
igény, ha hiányhelyzetek, ellátási za- 
varok keletkeznek, vagy vészesen 
megbomlik a külgazdasági egyensúly. 

A , kivonulni, de jelen lenni" konf- 
liktusa leginkább az ágazati minisz- 
tériumok tevékenységében jelentke- 
zett, s ez meghatározta az ágazati jog- 
alkotás tartalmát, az igazgatás eszkö- 
Zeit is. Nem véletlen, hogy az ágazati 
irányítás volt a  gazdaságirányítás 
legtöbbet ostorozott területe a hetve- 
nes években. Általában a , kivonulást?" 
sugallták az ágazati irányítás dekla- 
rált céljai és az ehhez igazított, erő- 
sen megnyírbált irányítási jogosítvá- 
nyok. A közvélemény nyomására min- 
dig újjászülető , ellátási felelősség" 
viszont erőteljes beavatkozást köve-" 

telt volna, ami operatív eszközök hiá- 
nyában sajátos alkalmazkodási me- 
chanizmusokat váltott ki a tárcákból: 
megmaradt eszközeik kereteit tágítot- 
ták a gazdasági tevékenység tartal- 
mára ható jogi szabályozással, a 
munkáltatói jogon adott utasítások- 
kal, a termékcsoportokig lebontott in- 
formációs rendszerekkel és más mód- 
szerekkel. 


Mindezek együttes hatására sokan 
elsősorban az ágazati minisztériumo- 
kat tették felelőssé a hetvenes évek 
közepétől bekövetkezett recentralizá- 
ciós folyamatokért, annak ellenére, 
hogyha tétován, lassan, tárcánként el- 
térő módon és mértékben is, de való- 
jában megkezdődött az ágazati irányí- 
tás — hagyományos államigazgatási 
módszereinek tartalmi megújítása, új- 
fajta eszközeinek keresése. A továb- 
biakban ennek a belső ellentmondá- 
sokkal terhes alkalmazkodási folya- 
matnak néhány jellegzetes megnyiíl- 
vánulását kívánjuk bemutatni egyet- 
len ágazat, a belkereskedelem jogal- 
kotásának példáján, ami talán köze- 
lebb visz az okok és a következmé- 
nyek differenciáltabb feltárásához és 
az 1985—1986-tól jelentősen megvál- 
tozó vállalatirányítási rendszerben az 
ágazati közigazgatás helyének és sze- 
repének kijelöléséhez. 

Az ágazati irányítás ellentmondásos 
megítélése mellett még egy szempont 
indokolja az államigazgatás hagyomá- 
nyos jogi eszközeinek kiemelését. 

Közismert, hogy a gazdaságirányí- 
tás új rendszerében a gazdálkodó 
szervek tevékenységét — a népgazda- 
sági tervek alapján — a gazdasági 
szabályozók orientálják. E közigazga- 
tási tartalmat hordozó jogszabályok a 
vállalatok, szövetkezetek árutermelői 
minőségét, — gazdálkodását érintik. 
Emellett azonban a gazdaságirányítás 
eszközei között — különösen az ál- 
lamigazgatási jog körében — számos 
olyan rendelkezés és egyedi beavat- 
kozási mód is található, amely az 
adott szakma műszaki, technológiai 
folyamataihoz kapcsolódik, vagy a 
szaktevékenység feltételeit írja elő 
(például különböző engedélyek, ható- 
sági hozzájárulások, minőségi, higié- 
niai, biztonsági előírások, szabványok, 
minősítő eljárások stb.). E szabályok 


rendszerint nem közvetlenül hatnak 
az áru- és piaci kapcsolatokra, de át- 
tételesen nagymértékben befolyásol: 
ják a gazdasági szabályozás hatását 
is. Tudjuk, hogy ezek az eszközök 
csupán kis szektorát jelentik a gaz- 
daságirányítás rendszerének, így lé- 
nyeges tematikus szűkítést jelent, ha 
kizárólag ezeket az ágazati-szaknai 
tevékenységet érintő jogszabályokat 
és hatósági cselekvéseket vizsgáljuk. 
Mégis azért vállaljuk az egyoldalúság 
veszélyét, mert — ismereteink szerint 
—. mindeddig ez a legelhanyagoltabb 
területe a gazdaságirányítással fog- 
lalkozó jogi elemzéseknek. A külön- 
böző kutatási programok eredményei 
alapján viszonylag jól ismerjük az 
irányítási mechanizmus átfogó műkö- 
dési elveit, a tervezés, a vállalati jö- 
vedelemszabályozás, a támogatási 
rendszer, a hitelkapcsolatok, a bérsza- 
bályozás működési formáit, de vala- 
hogy elsikkadt a hagyományos köz- 
igazgatási befolyásrendszer alaposabb 
feltárása. 


A gazdaság szakmai szabályozásáról 
vajmi keveset árul el e feladatkör be- 
sorolása az ágazati irányítás terüle- 
tére. Tényleges hatásmechanizmusá- 
ról, a gazdasági szabályozást felerősí- 
tő vagy lerontó szerepéről csak egy 
szisztematikus, a konkrét ágazati rész- 
letszabályokig lebontott elemzés adhat 
megbízható ismereteket, és ez is iga- 
zán csak akkor, ha ezt a sziszifuszi 
munkát minden ágazatban elvégez- 
zük. A hatályos magyar jog mennyi- 
sége és e cikk terjedelmi korlátai sze- 
rencsére felmentenek e feladatválla- 
lás alól. Ezért — mintegy modellként 
— választottuk ki a belkereskedelmi 
ágazatot, hogy néhány kiragadott pél- 
dával valamelyest érzékeltessük e 
szakmai szabályok formálódását és 
ennek jelentőségét. 


Hangsúlyozni szeretnénk az elem- 
zés modellszerűségét. Nem célunk a 
Belkereskedelmi Minisztérium jogal- 
kotásának értékelése, minősítése, hi- 
szen ez — a leszűkített vizsgálódás 
miatt és különösen a többi tárcával 
való összehasonlítás nélkül — felemás 
és félrevezető lenne. A belkereskedel- 
mi ágazat rendeleti szintű jogalkotása 
— az évi 10—20 rendelettel — átla- 
gosnak tekinthető az ágazati minisz- 

terek rendeletalkotása körében, de 
messze elmarad egyes funkcionális 
szervekétől (a pénzügyminiszter pél- 
dául évente 70—-100 rendeletet ad ki). 
A viszonylag kis mennyiségű ágazati 
joganyag mellett a belkereskedelmi 
igazgatásban — különösen a vállalat- 
irányításban és a kereskedelmi háló- 
zat fejlesztésében — felfedezhető a 
nyitottság, az új szervezeti formák és 
irányítási módszerek keresése, a ha- 
gyományos államigazgatási eszközök 
meghaladására való törekvés. 


Az előbb ismertetett szempontokon 
túl, egyrészt azért esett a választás 
a belkereskedelmi ágazatra, mert a 
tulajdoni szektorokat tekintve ez az 
egyik legheterogénabb ágazat, amihez 
a közigazgatás eszköztárának is iga- 
zodnia kell. Másrészt a belkereske- 
delem alapvetően áruközvetítői funk- 
ciójából adódóan e területen érzékel- 
hetők legnyíltabban a forgalmi fo- 
lyamatok, a piaci magatartások sajá- 
tosságai, melyekre a gazdaság állam- 
igazgatási jogi szabályozása ráépül. 
Ezért a jogi jelenségek megértéséhez 
röviden ki kell térnünk a belkereske- 
delem konkrét szervezeti struktúrájá- 
ra és működési viszonyaira. 


Jelenleg — a  belkereskedelemben 
mintegy 180 állami vállalat működik. 
A nagykereskedelmi tevékenységet 
zömében minisztériumi vállalatok lát- 
ják el, míg a kiskereskedelemben és 
a vendéglátásban túlsúlyban vannak 
a tanácsi vállalatok. Az állami és a 
szövetkezeti szektor közötti munka- 
megosztás értelmében a falusi telepü- 
lések ellátásáról az általános fogyasz- 
tási, értékesítő és beszerző szövetkeze- 
tek gondoskodnak, de 1984-ben mint- 
egy 22 ezer magánkereskedő is dol- 
gozott az ágazatban, akik a kereske- 
delmi forgalom másfél százalékát bo- 
nyolították le. 


A belkereskedelem vállalati struk- 
túrájának alapvonásai még az ötve- 
nes években, tehát a tervutasításos 
mechanizmus időszakában alakultak 
ki. Ekkor jött létre a nagykereskedel- 
mi vállalatok közötti területi munka- 
megosztás, s a tanácsrendszer kiépü- 


lésével a kiskereskedelmi és a ven- 
déglátó vállalatok többségét tanácsi 
irányítás alá helyezték. Ebben a kor- 
szakban azonban a területi munka- 
megosztás — mind a beszerzésben, 
mind az áru értékesítésében — egy- 
ben területi monopolhelyzetet is je- 
lentett, hangsúlyozva a kereskedelem 
infrastrukturális — szolgáltatásjellegét, 
az ebből fakadó ellátási felelősséget. 


Az új gazdaságirányítási rendszer 
bevezetésével jogilag feloldották 
ugyan az áruforgalom területi korlá- 
tozásait, de a kiskereskedelmi és a 
vendéglátó vállalatok tanácsi irányítá- 
sa óhatatlanul egy-egy megye köz- 
igazgatási határai közé szorította a 
vállalatok működését, különösen a be- 
ruházások, a hálózatfejlesztés terüle- 
tén. 


Az állami vállalatok és az áfész-ek 
közötti hagyományos szereposztás is 
csak a hetvenes évek második felétől 
kezdett megváltozni, ami lehetővé 
tette, hogy a szövetkezeti kereskede- 
lem mind nagyobb részt vállaljon a 
városok áruellátásában és ezzel csök- 
kentse az állami vállalatok egyed- 
uralmát. 


A belkereskedelmi igazgatás egésze 
szempontjából a kereskedelmi szer- 
vezet alakítása az egyik legfontosabb 
államigazgatási feladat. Jelentőségét 
növeli, hogy — a többi ágazattól el- 
térően — nem csupán a vállalatala- 
pítással, a vállalati profil meghatá- 
rozásával kapcsolatos jogosítványokat, 
vagy a magánkereskedelem engedé- 
lyezését foglalja magában, hanem 
számos hatósági eszközzel érinti a ke- 
reskedelmi gazdálkodó szervek belső 
viszonyait is. Ez az ágazati sajátos- 


. ság a kereskedelem hálózati felépíté- 


séből fakad, ahol a hálózat alapegy- 
ségei, az üzletek tulajdonképpen ön- 
álló kisüzemek. A kereskedelmi be- 
szerzés-értékesítés részműveletei meg- 
oszlanak a vállalati központ és az üz- 
let között, s így az üzleteknek nagy- 
fokú önállóságuk van. 

Ismert, hogy a belkereskedelmi áru- 
forgalomban a termék általában a 
termelő—nagykereskedelem—kiskeres- 
kedelem—fogyasztó utat járja végig. 
Hagyományosan eltér ettől egyes" 
cikkek (például tej, kenyér, hús, sör 
stb.) forgalma. E területen a nagyke- 

reskedelem szerepét maguk a terme- 
lők látják el, néhány más terméknél 
pedig — például fotócikkek, órák, tü- 
zelő- és építőanyagok, személygépko- 
csik stb. — a nagy- és a kiskereske- 
delem azonos szervezetben egyesül. 
Az árubeszerzés mind a nagykeres- 
kedelemben, mind a kiskereskedelem- 
ben a szabad termékforgalom elvén 
alapul, a gazdálkodó szervek maguk 
választhatják meg piaci partnereiket, 
dönthetnek a mennyiség, a minőség 
—- szabadáras terméknél — az ár stb. 
kérdéseiben. A piaci kapcsolatok e 
modelljéhez igazodik az árucsere vi- 
szonyait szabályozó polgári jogi szer- 
ződési rendszer, a szerződési szabad- 
ság elismerésével. A polgári jog nor- 
mái — természetük szerint — mindig 
egyenrangú árutulajdonosok közötti 
alkumechanizmusokat tételeznek fel, 
ahol a felek egyenlőségét a kereslet— 
kínálat egyensúlya biztosítja. 

A magyar gazdaság reális képét te- 
kintve azonban ez az egyensúlyi hely- 
zet közismerten nem áll fenn. Gazda- 
ságunk eddigi történetét — Kornai 
kifejezéséveli —.  ,a szívásos piaci 
helyzet" jellemezte, azaz a kereslet 
állandósultan és tartósan meghaladta 
a kínálatot, az , eladók piaca" érvé- 
nyesült. Ez a törvényszerűség hatá- 
rozza meg alapvetően a kereskedelem 
működését is, amely a forgalmi folya- 
matokban az áruk közvetítése mellett 
kénytelen felvállalni a , hiányok" köz- 
vetítését is. A kereskedelem közvetítő 
szerepéből, egyszerre vevői és eladói 
pozícióiból adódik, hogy itt csapódnak 
le tömegesen a termelés, az árukap- 
csolatok zavarai. Ezek a körülmények 
— és nem önmagában a vállalati mé- 
retnagyság — éltették tovább a ke- 
reskedelmi árubeszerzésben az ipartól 
való függőséget, a nagy- és kiskeres- 
kedelem kapcsolatában pedig a nagy- 
kereskedelmi vállalatok területi mo- 
nopolhelyzetét. 

Az eladói erőfölény a vállalatok 
szerződéses viszonyaiban is megnyil- 
vánul, jeleit a , szerződési fegyelem" 
fellazulásaként . szokták — emlegetni. 
Tipikus tünetei a szerződési feltételek 
— ár, mennyiség, minőség. határidők 


1 A hiánygazdaságra vonatkozó valamennyi 
fejtegetésünk elméleti alapja Kornai János: 
A hiány című munkája. Közgazdasági és Jogi 
Könyvkjadó, 1980. 


stb. — egyoldalú diktálása, a vevők 
közötti önkényes nangsorolás, a meg- 
állapodástól eltérő teljesítés stb. 
Ugyanennek a jelenségnek a másik 
oldala a vevő beletörődése, aki nem 
meri érvényesíteni jogait, nehogy el- 
veSzítse a szállító jóindulatát. 

A kiskereskedelemben, a vendég- 
látásban hétköznapi tapasztalataink 
ugyanezeket a jelenségeket igazolják: 
a sorban állást, a hiánycikkek utáni 
rohangálást, az eladó packázását, a 
pult alóli árusítást, a csúszópénz elvá- 
rását... 

Az állandósult hiányhelyzetek ter- 
mészetesen változatos vásárlói straté- 
giákat alakítanak ki. Az alkalmaz- 
kodás skálája igen széles, a felhal- 
mozástól a korrupcióig terjed, s ezzel 
végül is , hozzá lehet szokni" a hiány 
egy adott fokához. Válsághelyzet ak- 
kor keletkezik, ha valami miatt nő a 
hiány mértéke, megbomlik a szokásos 
rend. Ha pedig az ellátási feszültség 
vagy a vásárlói kiszolgáltatottság a 
, tűréshatárokhoz" közelít, a közvéle- 
mény, a tömegkommunikáció s gyak- 
ran a politikai szervek is — Kornai 
érzékeletes szóhasználatával a , Hang" 
— rendszerint gyors, hathatós ,ad- 
minisztratív intézkedéseket" követel- 
nek a közigazgatás központi vagy he- 
lyi szerveitől. Jóllehet, ha általános- 
ságban esik szó róluk, ugyanez a köz- 
vélemény élesen bírálja az ilyen tí- 
pusú intézkedéseket. 


Az ágazati irányítás reagálásában a 
kereskedelmi szervezet alakítása terén 
fedezhető fel a leghatározottabb, 
hosszú távú szemléletet tükröző tö- 
rekvés a piaci viszonyok szervezeti 
feltételeinek radikális megváltoztatá- 
sára, és ezzel együtt itt érzékelhető 
leginkább az eltávolodás az államigaz- 
gatás hagyományos irányítási, befo- 
lyásolási eszközeitől. 

A nyolcvanas évek elején indult 
meg a szervezeti korszerűsítés, mely- 
nek alapvető célja volt a monopol- 
helyzetek újratermelődését megakadá- 
lyozó szervezeti formák létrehozása, 
és ezzel a piaci verseny szervezeti 
kereteinek megteremtése. Ennek je- 
gyében számolták fel például a szö- 

vetkezetek hátrányos megkülönbözte- 
tését a nagykereskedelmi és az ügy- 
nöki tevékenység folytatásában, s ezt 
a célt szolgálta a magánkereskedelem 
liberálisabb engedélyezési rendje. 


Az igazi áttörést azonban a szerző- 
déses rendszer bevezetése jelentette, 
mely mind szabályozási formájában, 
mind lényegét tekintve árukapcsola- 
tokká kívánja változtatni a kereske- 
delmi vállalatokon belüli munkameg- 
osztást. A szokásos munkajogi—ál- 
lamigazgatási jogi előírásokkal szem- 
ben itt alkalmazták először a válla- 
lati központ és az üzletvezető kap- 
csolatának rendezésére a felek polgá- 
ri jogi megállapodását, és a szerződé- 
ses üzlet vezetőjének önállóságát a 
kereskedelmi forgalom megszervezé- 
sében a magánkereskedőéhez közelí- 
tették. 


A szerződéses üzemeltetés mellett 
— mely közismerten a kisebb, haj- 
dani gebines üzletek kiváltását céloz- 
ta — 1982-től megkezdődött a hagyo- 
mányos, szoros elszámolású üzletek 
érdekeltségi rendszerének átformálása 
is a teljes önelszámolásra, a jövede- 
lemérdekeltségű üzemeltetésre vagy a 
költségtérítéses rendszerre való átté- 
rés lehetőségével. 


Az új üzemeltetési módok abban 
különböznek egymástól, hogy az üzlet 
vezetője (vagy vállalkozó kollektívája) 
a tradicionális, eladásszervező felada- 
.ta mellé milyen további gazdálkodási, 
áruforgalmi funkciókat vállal át a 
központtól és ennek fejében hogyan 
részesedik az üzlet jövedelméből. 


A szerződéses üzletben például az üz- 
letvezető önállóan szervezi és irányítja 
az árubeszerzést, az értékesítést, a kész- 
letgazdálkodást, az eszközök felhaszná- 
lását. Mindezt a gazdálkodó szervezet ne- 
vében, de saját felelősségére és kockáza- 
tára végzi. Ebben az esetben tehát az 
egész kereskedelmi folyamat vezérlése az 
üzletvezető jogköre, a szállítók megválo- 
gatásától az áru eladásáig, beleértve az 
árak megállapítását, sőt a minőségi kifo- 
gások intézését is. i 

A jövedelemérdekeltségű üzletekben a 
vállalat és az Üzletvezető, illetve az üz- 
leti kollektíva közötti szerződésben rög- 
zítik az üzletvezetőnek átadott döntési joa- 
gosíványokat az árubeszerzés, az árkiala- 
kítás, a készletezés, az értékesítés stb. kö- 
rében. Megállapodás tárgya például a 


külső szállítóktól való közvetlen üzleti 
beszerzés mértéke, a fogyasztói árak ki- 
alakításának joga, az értékesítési módsze- 
rek megválaszthatósága, a bolti reklám 
megszervezése stb. 


A közvetlen bolti beszerzés bővülő 
lehetősége kihat a vállalati közpon- 
tok eddigi elosztó szerepére is. A 
szervezeti-üzemeltetési modellek sze- 
rint a korábbi központi beszerző rész- 
legek, raktárak maguk is önelszá- 
moló egységként működnek majd, és 
ugyanolyan tetszőlegesen választható 
áruszállítói lesznek az üzleteknek, 
mint a külső beszerzési csatornák. 


Merőben új vonása az üzemeltetési 
formákra vonatkozó jogi szabályozás- 
nak, hogy az alkalmazási feltételek 
előírásán túl csupán megoldási variá- 
ciókat, szervezeti sémákat javasol, és 
a különböző formák közötti választás 
jogát a gazdálkodó szervekre bízza. 
Tehát az ágazati irányítás a direkt 
kötelezés helyett egyfajta orientáló, 
terelő, informáló szerepet vállalt fel. 


Ezzel szemben az üzletek működési 
rendjét érintő, közvetlenebb vásárló- 
védelmi szabályokban megmaradtak a 
szigorúbb, határozottabb államigazga- 
tási eszközök. Minden új üzlet meg- 
nyitása engedélyhez kötött, melynek 
az a célja, hogy előzetesen egyeztesse 
a folyamatos lakossági ellátásnak, a 
kereskedelem gazdaságos területi el- 
rendeződésének, valamint az egész- 
ségvédelemnek és a vagyonbiztonság- 
nak a szempontjait, s a , közérdek? 
képviseletében ellenőrizze az árusítás 
feltételeit. A működési engedély ha- 
tározza meg az üzletkört, és ezzel az 
üzletben árusítható cikkek körét is. 
A tanácsok érdekegyeztető szerepét 
szolgálja, hogy az üzletek nyitvatar- 
tási rendjét be kell jelenteni a helyi 
kereskedelmi hatóságoknak, sőt e 
szervek — kivételesen — a vállalatok 
szándékától eltérő nyitvatartást is el- 
rendelhetnek. 

E hatósági eszközök a vállalati és 
szövetkezeti profilválasztás nagyfokú 
szabadsága, illetve az üzleti önállóság 
növelése ellenére is alkalmassá teszik 
a közigazgatást arra, hogy a maga 
számára átláthatóvá tegye és befo- 
lyásolja a kereskedelmi szervezet vál- 
tozásait. Sőt, az új üzemeltetési for- 
mákkal együtt járó üzleti független- 

ség fel ís értékeli ezeknek az eszkö- 
zöknek és a hozzájuk kapcsolódó 
szankcióknak a jelentőségét, mert — 
mint láttuk — a munkajogi felelős- 
ségrevonás háttérbe szorul vagy el- 
esik, a polgári jogi szerződés biztosíi- 
tékait pedig — éppen a vázolt piaci 
helyzet miatt — sokan elégtelennek 
tartják. 


Az új üzemeltetési formákkal kap- 
csolatos aggodalmakat és így az erő- 
teljes államigazgatási fellépés iránti 
igényt részben igazolják az újfajta 
üzletek működési tapasztalatai is. A 
Belkereskedelmi Minisztérium évente 
készített értékelései szerint; ,a kor- 
szerű formákban működő üzletek mű- 
ködési tapasztalatai... összességében 
kedvezőek", számottevően javult a 
gazdálkodás hatékonysága, a takaré- 
kosság, az üzletek nyereségessége. 
Viszont a vállalati központ és az Üüz- 
letek közötti új típusú munkamegosz- 
tás egyelőre nem késztette a vállala- 
tokat a központi adminisztráció gyö- 
keres átalakítására, még kevésbé 
csökkentésére. A szervezeti korszerű- 
sítés elsődleges céljával ellentétben 
nem jött létre verseny a vevő, a fo- 
gyasztó kegyeiért. Sőt, az üzletek egy 
részéből kiszorultak az olcsó termé- 
kek, a vásárlók megkárosítása egyfor- 
mán gyakori a hagvományos és a 
szerződéses üzletekben, és semmiféle 
árleszorítás nem érzékelhető az érté- 
kesítési formák, üzletek gyarapodásá- 
val. Felerősödött viszont a verseny- 
futás a beszerzési forrásokért.? 


Mindez nyilvánvalóvá teszi azt — 
az egyébként könnyen belátható — 
tényt, hogy a kereskedelmi üzemel- 
tetés módosítása nem növeli egy csa- 
pásra a forgalomba hozható áruala- 
pot, legföljebb arányosabb elosztásra, 
a vevőkörhöz jobban igazodó válasz- 
tékra nyújt lehetőséget, ami persze 
nem lebecsülendő eredmény. A szer- 
ződéses üzemeltetés gyors elterjedése 
és egyes szakmákban a magánkeres- 
kedők számának ugrásszerű növeke- 
dése érezhetően kiélezte a beszerzési 
piac korábban is meglevő feszültsé-. 
geit. Már 1981 nyarán — tehát a 
szerződéses üzemeltetés bevezetését 
követő hónapokban — külön minisz- 


2 Lásd az 1985. évi értékelést. Kereskedel- 
mi Értesítő, 1985., 11. szám 


tériumi fellépésre volt szükség, hogy 
megakadályozzák egyes termelő- és 
nagykereskedelmi vállalatok diszkri- 
mináló lépéseit a szerződéses üzletek- 
kel szemben. Többször előfordult 
ugyanis az árukapcsolás, a késedel- 
mes kiszolgálás, vagy a szállító járatai 
egyszerűen elkerülték a szerződéses 
boltokat. 

Ugyanezekre a feszültségekre utal- 
nak a kiskereskedelmi beszerzés körü- 
li visszaélések is. A kiskereskedelmi 
forgalomban általános tilalom — 
amely vonatkozik a szerződéses üzle- 
tekre és a magánkereskedőkre is —, 
hogy másik kiskereskedelmi boltból 
nem vásárolhatnak fel árut. A kró- 
nikus hiánycikkeknél —- például épí- 
tőanyagok, autóalkatrészek, nyáron a 
sör stb. — e tilalom megszegése min- 
dennapos. Ha viszont az üzletvezető a 
szabályos beszerzési csatornán keresz- 
tül akar hozzájutni a hiányzó ter- 
mékhez, gyakran kénytelen megvesz- 
tegetni a szállító ügyintézőjét, kocsi- 
kísérőjét. 

A belkereskedelmi igazgatás küz- 
delme e jelenségekkel szemben meg- 
lehetősen reménytelen. Az eladható 
árukészletek növelésében radikális 
fordulatot nem képes elérni, így a 
minisztérium — jobb híján — évről 
évre megismétli a különböző jogsza- 
bályokban foglalt tilalmakat, a keres- 
kedelmi ellenőrző szervek pedig bír- 
ságokat szabnak ki a fenti szabályta- 
lanságokért. 

Mindez azonban már átvezet a keres- 
kedelmi forgalom államigazgatási be- 
folyásolhatósága, alakíthatósága kér- 


déséhez. 
0 


A direkt tervgazdálkodás megszünté- 
vel a kereskedelmi ágazatban is a vál- 
lalatokhoz kerültek a közvetlen piac- 
szervezői jogosítványok. Csupán né- 
hány terméknél maradt fenn az admi- 
nisztratív  áruközvetítés: például a 
mai napig kötött gazdálkodás érvé- 
nyesül a bhús- és húskészítmények 
forgalmában, illetve az éves termék- 
forgalmi előírásokban, s az árukíná- 
lathoz igazodóan egyéb termékeknél 
is korlátozható a szabad termékfor- 
galorn. Ezek azonban kivételes eszkö- 

zöknek minősülnek, és a gazdaságirá- 
nyítási rendszer logikájától való elté- 
résük miatt nyilvánvalóan csak átme- 
netileg használhatók. 


A hetvenes években a közigazgatási 
korrekciónak  diszkrétebb,  áttétele- 
sebb formái is kialakultak, melyek a 
szerződéses kapcsolatokban a vevő 
gyengébb pozícióit védik és erősítik, 
vagy az ágazati irányítás napra kész 
informáltságát biztosítják, megteremt- 
ve ezzel a közigazgatási érdekegyez- 
tetés, esetleg az operatív beavatkozás 
lehetőségét. 


A hetvenes évek közepén a Belke- 
reskedelmi Minisztérium és az érde- 
kelt ipari tárcák több közös iránymu- 
tatást jelentettek meg, melyek a keres- 
kedelmi beszerzés területén a tartós 
szerződéses kapcsolatokban szocialista 
szerződések megkötését ajánlották a 
termelő és a kereskedelmi vállalatok- 
nak. A szocialista szerződések sajátos 
, pótlékot" jelentettek a vállalatok vi- 
szonyaiban, ahol a Polgári Törvény- 
könyv 1977-es átfogó módosítása előtt 
a tartós kapcsolatok jogi szabályozása 
is hiányos volt. A szerződések polgári 
jogi rendje azonban nem tudott mit 
kezdeni ezekkel a megállapodásokkal, 
mivel ezek jogilag nem érvényesíthe- 
tőek. Rendeltetésük az volt, hogy az 
állandósult beszerzési kapcsolatokban 
erkölcsi-politikai normákkal, elvárá- 
sokkal és ígéretekkel is alátámasszák 
a felek együttműködési kötelezettsé- 
gét, vagyis a gazdasági egymásra- 
utaltságot helyettesítsék a kereskedel- 
mi vállalatok érdekében. 


A szerződési rendszer módosításá- 
val 1978-tól már maguk a polgári jo- 
gi szabályok is több kötelező előírást 
fogalmaztak meg a szerződés tartal- 
mát illetően a kereskedelmi beszerzés 
körében, mint az áruforgalom egyéb 
területein. Így a vevő helyzete eleve 
javulhat, hiszen e kötelező tartalmi 
elemek kérdésében — mint például a 
féléves teljesítési ütemterv összeállí- 
tása, a szállítási időközök meghatáro- 
zása, a göngyölegek visszaszállításá- 
nak kötelezettsége stb. — további al- 
kudozásra nincs lehetőség. 

Hathatósabbak, de még mindig a 
, finomszabályozás" eszközei a külön- 
böző jogszabályokban elrendelt tájé- 
koztatási kötelezettségek. Ezek célja 


részben az, hogy a minisztérium lehe- 
tőleg ne utolsóként és ne a sajtóból 
értesüljön a piaci forgalom zavarairól, 
másrészt megteremtik a minisztériu- 
mok közötti érdekegyeztetés lehetősé- 
gét, azaz a vállalatok közötti megol- 
datlan konfliktusokat miniszteriális 
szintre csúsztatják fel. Erről gondos- 
kodik például a belkereskedelmi ága- 
zat statisztikai beszámoló rendszere, 
ahol az éves és negyedéves cikkfor- 
galmi jelentések mellett külön beszá- 
molók készülnek a személygépkocsik 
értékesítéséről, a fenyőfaeladásról, a 
városi boltok, áruházak nyitvatartá- 
sáról, az iparral kötött szállítási szer- 
ződésekről, azok teljesítéséről stb. 
Emellett egyes szerződéses kötelezett- 
ségek betartását önálló információs 
csatornák is ellenőrzik. 


Így például az olcsó cikkek kínálatáról 
a kereskedelmi vállalatok folyamatosan 
kötelesek gondoskodni. Ha az olcsó ter- 
mékek beszerzésében nem tudnak közvet- 
lenül megegyezni az iparvállalatokkal, ezt 
külön jelenteniük kell a Belkereskedelmi 
Minisztérium megfelelő főosztályának. 


Az ipari termelés és a kereskedelmi 
igények összehangolásának különleges 
formái az éves árualap-egyeztető tár- 
gyalások. Az ipari és a kereskedelmi 
vállalatok minden év őszén kötelesek 
számba venni a következő évre vo- 
natkozó szállítói kapacitásokat és a 
kereskedelem által közvetített keres- 
letet. Az egyeztetés végeredményéről 
a vállalatok kötelesek tájékoztatni az 
ágazati minisztériumokat. 


Az 1985-re szóló egyeztetési szabályok 
szerint például az iparvállalatok mintegy 
160 cikkcsoport sorsáról tettek jelentést az 
Ipari Minisztériumnak, a kereskedelmi 
vállalatok pedig a Belkereskedelmi Mi- 
nisztériumnak jelezték, , mely árucikkek- 
ből várható olyan hiány, melynek meg- 
előzése további intézkedéseket tesz szük- 


ségessé". 


A szervezetfejlesztés és a korrigáló- 
egyeztető minisztériumi szerep mel- 
lett a belkereskedelmi tárca legsajá- 
tosabb reakciója a vele szemben meg- 
fogalmazott elvárásokra a , hiánypót- 

ló" jogi szabályozás volt. Joggal kér- 
dezhető, mi ebben a különös, hiszen a 
jogalkotás közismerten a központi irá- 
nyítás legfontosabb eszköze, és az ed- 
digi alkalmazkodási módok is külön- 
böző jogszabályokban vagy iránymu- 
tatásokban láttak napvilágot. Mégis a 
belkereskedelmi ágazat szabályrend- 
szerében talán minden más tárcához 
képest világosabban elkülöníthetők 
azok a normák — elsősorban a vá- 
sárló-, fogyasztóvédelem szabályai kö- 
rében —, melyek kizárólag a hiány- 
helyzetekből fakadó vásárlói kiszol- 
gáltatottságra reagálnak, s ezzel a 
közvélemény vagy a politikai nyomás 
elhárítását, leszerelését szolgálják. 


Első alfajtájukat nevezhetnénk a 
. bonus et diligens", magyarán a jó és 
szorgalmas kereskedőt pótló szabá- 
lyoknak. Ezek rendszerint erkölcsi kö- 
vetelményeket vagy az igazi kereske- 
dő számára természetes szakmai fo- 
gásokat, elemi higiéniai normákat 
foglalnak jogszabályba. 


Ny 

Például maga a belkereskedelmi tör- 
vény mondja ki, hogy a kereskedelmi dol- 
gozók kötelesek szakszerűen és figyelme- 
sen kiszolgálni a vevőket. Rendelet írja 
elő továbbá, hogy a kenyeret megfelelő 
méretű papírba kell csomagolni, de szü- 
letett már állásfoglalás a görögdinnye kö- 
telező lékeléséről is, s 1983-ig közlemény 
hívta fel a figyelmet arra, hogy mérés 
előtt le kell vágni a madzagot a felvágot- 
tak végéről. j 


Vannak olyan értékesítési előírások, 
melyek a gazdasági szabályozók által 
sugallt érdekeltségi szempontok és a 
fogyasztói igények közötti ellentétet 
próbálják meg áthidalni — nem túl 
sok sikerrel. 


A vendéglátásban például közismerten 
igen kicsi a haszonkulcsa a menüszolgál- 
tatásnak vagy a reggelire fogyasztható 
szeszmentes italoknak. E szolgáltatásokra 
külön jogszabályokban kellett kötelezni 
a vendéglátó üzleteket, de mindennapi ta- 
pasztalataink azt igazolják, hogy ezzel 
sem sikerült kellőképpen motiválni a 
vendéglátást, mondjuk a tea árusítására. 
Ugyanígy az alacsony árszint és az árak 
rendszerint kötött vagy limitált jellege 
miatt vált szükségessé az olcsó cíkkek kö- 
rének jogi rögzítése, a forgalmazás kö- 
telező elrendelése. Az érvényesülés hatás- 
foka hasonló az előbbi esetekéhez . . . 


Kényszerű kompromisszumokat tük- 
röznek azok a jogszabályok, melyek 
mélyebben fekvő tarsadalmi bajok or- 
voslását kísérlik meg államigazgatási 
rendszabályokkal.  Cizellált  norma- 
rendszer vonatkozik a szeszes italok 
árusítására, de a gondosan kimunkált 
szabályok számos felmentést is tartal- 
maznak a korlátozások és tilalmak 
alól. 


Például csak a vendéglátóhelyeken ti- 
los 9 óra előtt szeszes italt árusítani, ám 
az idegenforgalmi területeken ez alól ís 
adhat felmentést a hatóság. Hasonlóan 
nem szabad szeszes italt értékesíteni az 
ifjúsági táborokban, de az EXPRESS 
nemzetközi ifjúsági táborai kivételek, 
mert ezek úgymond ,a nemzetközi ide- 
genforgalom szolgálatában állnak". A ki- 
vétel képtelenségét csak az enyhíti, hogy 
megalkotói szerint is , kívánatos", ha sze- 
szes ital címén itt is csak sört árulnak. 


Végül külön kell szólni az úgyne- 
vezett  nyomatékosító szabályokról. 
Ezek már meglevő jogszabályi előírá- 
sokat ismételnek és erősítenek meg, 
nyomatékosan felhívják a figyelmet 
azokra a rendelkezésekre, amelyeket a 
gazdaság alanyai tömegesen nem tar- 
tanak be. Megjelenésük és alkalma- 
zásuk nyilván azzal is összefügg, hogy 
az évente több száz oldalt kitevő jogi 
normák sűrűjében a régebben meg- 
fogalmazott kötelezettségek .elfelej- 
tődnek". s időről időre e nyomatéko- 
sító szabályok tájékoztatják az érin- 
tetteket arról, hogy a korábbi rendel- 
kezések még mindig érvényesek. Így 
a nyomatékosító szabályok az önma- 
dát szülő jogi szabályozás paradoxo- 
nához vezetnek: túl sok jogszabály 
miatt meg kell ismételni a régieket, 
ami természetesen tovább szaporítja 
az amúgy is tetemes joganyagot. A 
nyomatékosító szabályok azonban 
krónikus feszültséggócokat is jelez- 
nek, mert a sorozatos normasértések 
jól tükrözik a piaci forgalom adott 
állapotát, és sohasem véletlen, hogy 
milyen területeken kell újra s újra 
hangsúlyozni a fennálló kötelezettsé- 
geket és tilalmakat. 


Több mint egy tucat jogszabályban ís- 
mételték meg 1970 óta, hogy a betétdíjas 
üvegeket vissza kell váltani. A szerződé- 
ses üzletekre és a  magánkereskedőkre 

vonatkozó kiskereskedelmi beszerzés ti- 
lalmát az elmúlt másfél évben háromszor 
erősítették meg. Az eredmény mindkét 
esetben ismert . . . 


A fenti szabálycsoportok mindegyi- 
ke védekezési reakciónak tekinthető, 
melyet rendszerint a , Hang?" vált ki. 
Általánosabb összefüggésben szemlél- 
ve e jogszabályokat, valahol itt ke- 
reshető a sokat bírált jogi túlszabá- 
lyozás egyik mozgatórugója is. A túl- 
szabályozás ugyanis — mint arra töb- 
ben is rámutattak a jogalkotással 
foglalkozó szakirodalomban — nem 
egyszerűen mennyiségi vagy szabályo- 
zástechnikai kérdés, sokkal inkább a 
jogi szabályozás fölöslegességének, ér- 
telmetlenségének kifejeződése. Annak 
a problémának a megnyilvánulása, 
amikor pusztán a jog , bevetésével? 
próbálunk megoldani alapvető társa- 
dalmi, gazdasági ellentmondásokat. 
Ezek a kísérletek — talán példáink 
is igazolják — szükségképpen siker- 
telenek, sőt azzal a veszéllyel járnak, 
hogy leértékelik magát a jogot is, 
mert lehetetlenné válik érvényesítése, 
s ezáltal megszűnik a hitele. 


A belkereskedelmi jogi szabályozás e 
néhány területét áttekintve felvethe- 
tő a kérdés, miért érdekes mindez 
ma, amikor átalakulóban van a gaz- 
daságirányítás egész intézményrend- 
szere, az új vállalati formák belépé- 
sével lényegesen módosul a vállalat- 
irányítás eddigi rendszere. 

Kétségtelen, hogy az új szabályo- 
zás még inkább hangsúlyozza a gaz- 
. daságra ható közigazgatási tevékeny- 
ség sokágú, összetett jellegét. A ko- 
rábbi rendszerhez képest még egyér- 
telműbben igyekszik elválasztani egy- 
mástól a vállalatalapítói-felügyeleti 
jogosítványokat, a gazdasági szabá- 
lyozókkal történő funkcionális befo- 
lyásolást, az ágazati irányítást, és ön- 
álló elemként nevesíti a piacfelügye- 
let intézményét. 

Belkereskedelmi modellünk szem- 
pontjából különösen fontos változás, 
hogy a forgalmi folyamatok kiegyen- 


súlyozott működését éppen a piacfel- 
ügyeletnek kell elősegítenie. A piac- 
felügyelet döntően szabályozással, 
közvetett piaci módszerekkel alakít- 
hatja a forgalmi szférát, és csak ki- 
vételesen avatkozhat be direkt mó- 
don a gazdálkodó szervek közötti 
kapcsolatokba, például utasítással 
vagy a gazdasági tevékenység meg- 
tiltásával. Ezt a gyakorlatot egészítik 
ki a tisztességtelen gazdasági tevé- 
kenységgel szemben foganatosítható 
piacfelügyeleti és bírói intézkedések, 
beleértve a gazdasági bírság kiszabá- 
sát is. 

E változások tisztább helyzetet 
eredményezhetnek az ágazati irányí- 
tás szerepét illetően is. Ismeretes, 
hogy az ágazati irányítás alapvető 
rendeltetése az ágazati gazdaságpoli- 
tika kialakítása és az ágazatban fo- 
lyó gazdasági tevékenység szakmai 
szabályainak, hatósági előírásainak 
megfogalmazása, illetve érvényesítése. 
A vállalatok feletti törvényességi fel- 
ügyelet, a piacfelügyelet és az ágaza- 
ti irányítás szervezetileg azonban 
nem válik szét egyértelműen az új 
jogi szabályozásban. A piacfelügyelet 
központi szerve az Országos Anyag- és 
Árhivatal, de néhány területen az 
ágazati — minisztériumoknak is van 
piacfelügyeleti — jogosítványuk. Így 
például a Belkereskedelmi Miniszté- 
riumot illeti meg a piacfelügyeleti 
hatáskör — benne az operatív be- 
avatkozás lehetőségével — a fogyasz- 
tási cikkek forgalma tekintetében. A 
feladatok eltérő jellegét várhatóan 
az ugyancsak átalakulóban levő belső 
minisztériumi struktúra és a szakap- 


parátus szakmai összetétele fogja 
tükrözni. 
Kétségtelen, hogy az igazgatási 


jogkörök ilyenfajta elosztásával fenn- 
áll a veszélye a különböző beavatko- 
zási formák egymásba csúszásának és 
az ágazati szempontok felerősödésé- 
nek. Ez mégis előrelépést jelenthet a 
korábbi helyzethez képest. Elsősor- 
ban azért, mert csökkenhet az ágaza- 
ti minisztériumok tevékenységének 
, Skizofréniája" azáltal, hogy a piac- 
felügyelet címén végre legális — és 
egyben a vállalatok számára is ga- 

ranciákkal körülbástyázott — eszkö- 
zöket kaptak feladataik ellátásához. 


A visszarendeződés veszélyét sok- 
kal inkább abban látjuk, hogy több 
ponton nem tisztázott az új vagy mó- 
dosított irányítási-felügyeleti csator- 
nák tényleges funkciója. Nem kellően 
kidolgozott például, hogy milyen sza- 
bályok betartását ellenőrizheti a tör- 
vényességi felügyelet, s melyek azok, 
amiket már a  pénzügyi-gazdasági 
vagy a hatósági ellenőrző szerveknek 
kell vizsgálniuk.? Hasonlóan homá- 
lyos és nagyvonalú szabályok találha- 
tók az ágazati irányítás vagy a piac- 
felügyelet feladatainak megszabásá- 
ban. Új intézményekről vagy új mód- 
szerekről lévén szó, természetes, 
hogy a jogi szabályozás számos, ma 


3 A törvényességi felügyelet körüli bizony- 
talanságot jól tükrözi az a kerekasztal-be- 
szélgetés, amelyről a Figyelő 1985. július 11-i 
száma tudósít. a 


még nyitott kérdés megoldását a 
gyakorlatra bízza. 

A gazdaságirányítási rendszer új 
formáinak  ,letisztulása", elemeinek 
összecsiszolódása azonban csak akkor 
lehet eredményes, ha a gyakorlati ta- 
pasztalatok folyamatos hasznosításá- 
val együtt rendszeresen és differen- 
ciáltan vizsgáljuk a közigazgatási 
cselekvés  reagálásait a gazdasági 
környezet változásaira. Ebben a fel- 
dolgozásban pedig egyformán helyet 
kell kapnia a gazdasági szabályozók 
és a szakmai ágazati szabályozás ér- 
tékelésének, mivel ez utóbbi hatás- 
mechanizmusa legalább olyan sokszí. 
nű, mint az árucsere- és értékfolya- 
matokra ható szabályozóké. Ezt kí- 
vántuk igazolni ezzel a főképp múlt- 
ról szóló, de talán a jövőben is hasz- 
nosítható elemzési modellel. 


Fazekas Marianna 


Renner Kálmón munkója 


EGY LETÜNT KORSZAKRÓL 


A HORTHY-RENDSZER ÉRTÉKELÉSÉHEZ 


A finánctőke és a nagybirtok 
az ellenforradalom rendszerében 


Az Osztrák—Magyar Monarchia felbomlása, az 1918—1919. évi forradalmak le- 
verése után Magyarország kül- és belpolitikai, valamint gazdasági szempontból 
gyökeresen új helyzetbe került. Véget ért Ausztria és Magyarország közös 
Habsburg-házi birtoklása, szétesett az egységes monarchiai piac, s a két ország 
jelentős területeinek elvesztésével megszülettek az utódállamok: Közép-Kelet- 
Európa térképe jelentősen átalakult. Magyarország területe mintegy egyhar- 
madára zsugorodott, lakossága 18 millióról 8 millióra csökkent. Az új ország- 
terület azonban a régebbinél iparosodottabb, mezőgazdasága fejlettebb volt. 
Ez utóbbihoz főként a Dunántúl hagyományosan kialakult intenzívebb agrár- 
termelése és az Alföld egyes vidékein — Kecskeméten, Nagykőrösön, Szege- 
den —- meghonosodó belterjes gyümölcs- és növénytermesztés járult hozzá. 


A békeszerződések nyomán a nem magyar nemzetiségű lakosság zöme az 
új államokba tagozódott. Eközben azonban az elszakított vegyes etnikumú or- 
szágrészek révén — többek között — jelentős számú magyar került a szom- 
szédos országokba, egyes esetekben egy tömbben élők vagy többségükben ma- 
gyarok által lakott területrészek. Így az Osztrák— Magyar Monarchia romjain 
alakuló új vagy a területileg gyarapodó országok sem válhattak egységes et- 
nikumú nemzeti államokká. Ez a körülmény, valamint a 19. század utolsó har- 
madától felgyorsuló kapitalista fejlődés, a modern gyáripar kialakulása, a 
termelőerők szemmel látható — bár területrészenként nem azonos arányú — 
fejlődése s a vele együttjáró társadalmi munkamegosztás a megváltozott vi- 
szonyok közepette is igényelte volna Közép-Kelet-Európa országainak együtt- 
működését a gazdaság, a kultúra és a politika megannyi területén. Ennek azon- 
ban eleve gátat szabott a magyar uralkodó osztályok revanstörekvése, vala- 
mint az utódállamok kormányainak nacionalizmusa és nem utolsósorban az 
első világháborút követően Európa-szerte uralkodóvá vált, autarkiára épülő, 
protekcionista gazdaságpolitika. Ezért az együttműködés helyett inkább a bi- 
zalmatlanság, az állandósult ellenségeskedés jutott kifejezésre, ami azután 
később ebben a térségben tág teret nyitott az agresszív olasz, majd még in- 
kább. a hegemón szerep megszerzésére törekvő német gazdasági és külpoliti- 
kai törekvéseknek. I 

A magyarországi ellenforradalmi rendszer Így kezdettől fogva az ellent- 
mondások egész sorát rejtette magában. Közülük számos felszínre tört, a napi 
politika állandó vitakérdésévé vált, és befolyással volt á régi, valamint az 
új gazdasági, társadalmi elitképződmények hatalmi pozícióinak alakulására is. 
Mindenekelőtt a gazdaságban, illetve annak irányításában szembeötlő az el- 
lentmondás, amelynek már a húszas évek első felében össztársadalmi hatása 
volt és befolyásolta a kül- és belpolitika alakulását is. 

Magyarország gazdasági helyzete 1919 után gyökeresen megváltozott, egy- 
felől a monarchia széthullása, másfelől a tőkés világgazdaságban végbemenő 
átalakulás miatt. A háborút követő békerendszer ugyanis nemcsak Közép-Ke- 

let-Európa országhatárait rajzolta újjá, hanem az ipar, a mezőgazdaság, a köz- 
lekedés és a kereskedelem hazai és nemzetközi feltételeit is megváltoztatta. 
Az új körülmények a korábban létrejött gazdasági struktúra átalakítását kö- 
vetelték. Magyarországon az élelmiszeriparban kiemelkedő helyet elfoglaló, 
összmonarchiai piacra termelő malomipar helyett például kézenfekvőnek tűnt 
volna az új, jobban hasznosítható modern iparágak — a zöldség-, a gyümölcs-, 
a hús-, a tejfeldolgozó, a konzervipar — fejlesztése. A kohászati és egyes gép- 
ipari ágakkal szemben is új, addig hiányzó termelési profilok, mint a szer- 
számgépgyártás, a villamosipar stb. kapacitásának növelése látszott kívánatos- 
nak. Mindehhez azonban nagy mennyiségű tőkére s annak ésszerű felhaszná- 
lására volt szükség. E feltételek azonban — miként erre később visszatérünk 
— jórészt hiányoztak. 

Miután megszűnt ia közös vámterület, továbbá a pénz-, bank- és hitelrend- 
szer, Magyarország gazdaságában kiváltképpen megnövekedett a külkereske- 
delem szerepe. Közvetlenül a világpiac mozgásterébe jutva, annak törvénysze- 
rűségei, köztük a deviza-, vám-, ár- és értékesítési viszonyok, az export—im- 
port cserearányai immár a gazdaság egészének meghatározó elemeivé váltak. 
Az ország gazdaságát így egyfelől az autarkiára épülő protekcionizmus, más- 
felől a nemzetgazdaságban a külkereskedelem szerepének növekedése jelle- 
mezte. Ezzel természetesen jelentősebbé vált az állami gazdaságpolitika szere- 
pe. A kisebb területűvé lett ország ércekben, fémekben, fában szegényebb 
volt, mint a régi, ezzel szemben a fejlettebb feldolgozó iparágak, ha meg akar- 
ták őrizni termelőkapacitásukat, nagyarányú nyersanyag-behozatalra szorultak. 

Éveken át kérdéses maradt, hogy sikerül-e a feltűnően nagyarányú import- 
igényeket exporttal ellensúlyozni. Erre, valamint a devizabevételek biztosí- 
tására leginkább a korszerűsítésre szoruló mezőgazdaság látszott alkalmasnak, 
annál is inkább, mert az ellenforradalmi rendszer kizárta a lehetőségét, hogy 
az iparilag egyébként a korábbinál fejlettebb országterület határain belül a 
belső felvevő piac jelentősebben bővüljön, az életszínvonal emelkedjen. Emel- 
lett az exportképesség és a devizabevételek növeléséhez szükség lett volna a 
felhalmozás fokozására és a beruházások bővítésére, ami pedig — amint már 
említettük — nagyarányú tőkebefektetést igényelt volna. Kezdetben úgy tűnt: 
e bűvös körből nincs kiút. A mezőgazdasági termelés volumene ugyanis 1919 
és 1922 között messze elmaradt a világháború előttihez képest, ily módon a 
mezőgazdaság eleve nem válhatott exportnövelő és valutaképző ágazattá. Az 
exportra is termelő iparágak fejlesztését pedig kezdetben lehetetlenné tette 
a tőke-, a nyersanyag- és a valutahiány. Ezt tetézve,a román királyi megszálló 
csapatok 1919 augusztusától 1920 tavaszáig, hivatkozva a monarchia hadse- 
rege által okozott világháborús káraikra, Romániába szállítottak sok gépet és 
gyári felszerelést. Számos problémát, zavart okozott a gazdaság, elsősorban az 
ipar talpra állásában az infláció és a béketermelésre való átállás is. A gyáripar 
termelése ezért még 1921-ben is a háború előttinek csak mintegy felét érte 
egsteg bál; rosszabb eredményt csupán Lengyelország nemzetgazdasága pro- 

ukált. 

A kijutást a világháborút követő mély gazdasági válságból nehezítette a már 
említett protekcionizmus, amit Kelet-Európában a nacionalizmus tüze ís ízzí- 
tott. A nagyhatalmak óhaja a barátságos együttműködésre és a korlátok nél- 
küli árucserére hiú ábrándnak bizonyult. A magyar nagytőkések és a nagy- 
birtokosok is a zárt nemzetgazdaság megteremtésére törekedtek. Ennek mint- 
egy nyitányaként vezették be a behozatali és kiviteli tilalmakat, amelyekkel 
ők maguk is elvágták a korábbi hagyományos kereskedelmi kapcsolatokat, és 
előkészítették a gazdasági önállóságot, illetőleg annak fontos eszközét, az ön- 
álló vámtarifa bevezetését. 

A nagytőke így könnyedén érvényesíthette akaratát: az ipari védővámos 
rendszer kialakítását, amelyet kényszerhelyzetükben a nagybirtokosok ís elfo- 
gadtak kompenzációkat várva, immár attól remélve exportlehetőségeik javí- 
tását: jobb híján abban bíztak, hogy az ipari védővámmal nyomást gyako- 
rolhatnak a szomszédos országokra a magyar mezőgazdasági cikkek mind na- 


A HORTHY-RENDSZER ÉRTÉKELÉSÉHEZ 67 


gyobb mértékű befogadása érdekében. Más szóval, érdekeiket az ípar s az 
egyeztető szerepet vállaló kormánygépezet védőszárnyai alá helyezték. Az 
1924-ben elfogadott vámtarifa több és magasabb vámtételt tartalmazott az 
1918 előttiekhez viszonyítva, különösen a könnyűipari termékeknél, miköz- 
ben a nyersanyagok és a mezőgazdasági felszerelések behozatalának meg- 
könnyítésére törekedett. Bár a húszas években a vámtételek többször változ- 
tak, az említett érdekegyeztető kormányzati törekvés fennmaradt, s közben 
magasodtak a Közép-Kelet-Európa országai közötti válaszfalak. E folyamat kö- 
vetkezménye, hogy Magyarország elsősorban angol, francia, majd olasz és né- 
met ipari berendezéseket, gépeket hozott be, csökkent viszont a kereskedelmi 
forgalma Ausztriával, Csehszlovákiával és Jugoszláviával. 

Visszatérve az 1919 utáni, már említett bűvös körhöz, hosszú időbe telt, 
amíg a magyar gazdaság — elsősorban a nyugati tőkebehozatallal — újjászer- 
veződött. A húszas évek közepére — az infláció közepette is — mind a mező- 
gazdaságban, mind az iparban nyilvánvalóvá vált a termelés növekedése, és 
ez felvillantotta a korábban oly mély krízisből való kitörés lehetőségét. 

Ezt a folyamatot gyorsította a Bethlen-kormány által megszerzett népszö- 
vetségi kölcsön. A hitel — a magas kamatlábak ellenére — lehetővé tette a 
nagyobb arányú beruházásokat és a külkereskedelmi forgalom megélénkülé- 
sét. Ennek azonban az volt az ára, hogy a kölcsönök fejében a győztes ha- 
talmak ellenőrzésük alá vonták az állam legjelentősebb bevételi forrásait és 
a kölcsönök felhasználásának módját. A kölcsön azonban csak megnyitotta 
az újabb, főként a rövid lejáratú hitelek sorát. 1924-ben megalakult a Magyar 
Nemzeti Bank, 1927-ben pedig kibocsátották az új pénznemet, a pengőt. A 
külföldi kölcsönök, hitelek és a lassú belső felhalmozás azonban nem szün- 
tette meg a súlyos tőkehiányt, a gazdasági növekedés üteme ezért rendkívül 
lassú maradt, sőt az 1929—1933-as gazdasági válság alatt visszaesett, és csak 
a harmincas évek végének háborús konjunktúrája során gyorsult fel. Ráadá- 
sul a felvett hiteleket jórészt a háború előtti adósságok visszafizetésére, a jó- 
vátételi összegek, továbbá a kölcsönök, hitelek törlesztésére vagy improduktív 


célokra fordították. Kevés jutott belőle a termelőkapacitás fejlesztésére, kor- 
szerűsítésére. 

A nagytőke viszonylag szűk, mintegy félszáz család kezében összpontosult. 
Köztük találjuk az ipari, a bank- és a kereskedelmi tőke képviselőit. Érde- 
keiknek, akaratuknak elsősorban nem a miniszteri bársonyszékekből, sokkal 
inkább egyes állami és társadalmi szervezetek kézben tartásával szereztek ér- 
vényt. Ide sorolható a Magyar Nemzeti Bank, a Takarékpénztárak és Bankok 
Egyesülete, a Gyáriparosok Országos Szövetsége, az Országos Magyar Keres- 
kedelmi Egyesülés. 

A Magyar Nemzeti Bank a húszas években, az állammonopolista tenden- 
ciák erősödésével jelentős szerepet kapott a gazdasági élet irányításában. Fő- 
tanácsának többsége a finánctőkések közül került ki. A tőkeérdekeltségek 
egyébként a társadalom egészét átszőtték, s ezzel kimondva vagy kimondat- 
lanul is olyan függőségi rendszert teremtettek, amelyből sem a nagybirtok, 
sem az önálló utakat kereső középrétegek nem vonhatták ki magukat. Közü- 
lük is kiemelhetjük a Hitelbankot és a Magyar Általános Kőszénbánya Rt-t, 
valamint a Kereskedelmi Bank — a Weiss Manfréd Művek, a Salgótarjáni Kő- 
szénbánya Társaság — csoportját. Az elsőben találjuk a Vida-Perényi, U1ll- 
mann, Kornfeld családokat. A másodikhoz a Weissek, Chorinok, Bírók, Fellne- 
rek, Goldbergerek tartoztak. Utóbbiak a húszas évek textilipari konjunktú- 
rájának irányítói és haszonélvezői is voltak. 

A finánctőkések szűk rétege területi megoszlását tekintve eleve városi, sőt 
nagyvárosi volt. Képviselőit 1919 után szinte kizárólag a fővárosban találjuk. 
A külföldi tőkések száma 6—7 százalékra tehető, de például 1936-ban a rész- 
vények mintegy 20 százalékával rendelkeztek. A nagytőkéseknek több mint 

felét a hazai zsidó nagytőkések alkották. Közép- és felsőfokú végzettsége 80 
százalékuknak volt. 

Az uralkodó elit piramisának csúcsán — a finánctőke mellett — az 1000 
holdon felüli nagybirtokosok helyezkedtek el. Számuk alíg haladta meg az 
ötszázat, de az ország földterületének mintegy harmadát birtokolták, ame- 
lyen hozzávetőleg 400 ezer cseléd, illetve napszámos dolgozott. A legtöbb föl- 
det az Esterházyak, Zichyek, Pallaviciniek, Festeticsek tudhadták magukénak. 
A nagybirtokos arisztokrácia szűk felső rétegének egy csoportja a trianoni bé- 
keszerződés után az 1921. évi romániai földreform következtében elveszítette 
birtokait vagy azok egy részét. Ezekért mérsékelt kárpótlásban részesültek 
abból az alapból, amelyet a hosszú, úgynevezett optánsperek eredményeként 
a román és a magyar állam hozott létre. 

Több mint a felével csökkent a katolikus egyház bírtokállománya, bár az 
új országhatárok között is számottevő maradt. Az egyes püspökségek, káptala- 
nok, szerzetesrendek birtokai ugyanis csaknem 1 millió kat. holdat tettek ki. 
Veszteségeik területrészenként különböző nagyságrendűek voltak. (A katolikus 
egyház egyébként elvesztette a hadikölcsönökbe fektetett több millió koronás 
ingó vagyonát, a bankokba helyezett pénztőkéje pedig az infláció következ- 
ményeként elértéktelenedett,) Mégis, míg a trianoni békeszerződés nyomán az 
országterület a korábbinak egyharmadára zsugorodott, addig a katolikus egy- 
ház nagybirtokainak csaknem a fele megmaradt. Hasonló tendenciát figyelhe- 
tünk meg a nagybirtokok egészének vizsgálatakor is: 1918 előtt ugyanis a 
nagybírtokosok, akiknek több volt 1000 kat. holdnál, a szántóterület 30,86 
százalékát, 1920-ban pedig 41,15 százalékát birtokolták. S mivel a birtokmeg- 
oszlásban — szemben a szomszédos országok radikálisabb földreformjával — 
a Nagyatádi-féle reform sem hozott lényeges változásokat, az ellenforradalom 
idején megnőtt a feudális eredetű nagybirtok súlya Magyarországon, még ki- 
rívóbbá váltak az aránytalanságok, mint korábban. 

A hazai és a nemzetközi szociológiai irodalom a gazdasági elitbe nemcsak a 
finánctőkéseket és a nagybirtokosokat sorolja, hanem azokat a vezető tisztség- 
viselőket, politikusokat, magasan kvalifikált műszaki, közgazdasági és jogi 
szakembereket is, akik jelentős szerepet játszottak a gazdasági, gazdaságpoli- 
tikai döntésekben. Ez a szemlélet tehát a szűkebben értelmezett gazdasági eli- 
tet mintegy kibővíti azokkal, akik részt vettek a döntéshozatalban. Ennek 
megfelelően a kül- és belpolitika változása gyengíthette a vagyonelvűség pri- 
mátusát, sőt létét is veszélyeztethette, miként ez Magyarországon az ellenfor- 
radalmi korszak utolsó évtizedében be is következett. 


90.00 


Az 1919-es proletárforradalom leverése után Magyarország gazdaságában nőtt 
a külkereskedelem s ezzel a finánctőke szerepe, és nagyobb arányban részese- 
dett a politikai hatalomban is. Gazdasági és politikai érdekeit 1918 előtt első- 
sorban a vele szoros politikai és gazdasági kapcsolatban levő nagybirtakos 
körök — a Tisza-csoport — útján érvényesítette. Az e szövetségen kívül álló 
nagybirtokosok, az úgynevezett agráriusok főként az állami gazdaságpolítiká- 
ban szálltak szembe ezzel a blokkal. Az agrárius-merkantilista ellentétek hul- 
lámai különösen a századfordulón csaptak magasra. Az 1867. évi XII. te. 
ugyanis előírta, hogy az Ausztria és a Magyarország közötti gazdasági egysé- 
get tízévenként a két ország parlamentjének el kell fogadnia. 

A Tisza-csoport vezette , merkantil" irányzat 1919 után jórészt széthullott, 
az agrárius-merkantilista ellentétek egyszerűsödtek, áttekinthetőbbé váltak. 
Az uralkodó osztályok alapvető közös érdeke ugyanis — a forradalmak elhá- 
rítása s a hatalomba újonnan csöppent, olykor kényelmetlenné váló középré- 
tegek visszaszorításának közös igénye — háttérbe szorította a korábbi ellenté- 
teiket. A hagyományos uralkodó osztályok érdekellentétei természetesen az ön- 
álló vámterület viszonyai közepette is gyakran felszínre törtek, de az egyes 
kormányoknak általában sikerült ezeket lecsendesíteni. 

A finánctőkések és a nagybirtokosok új keletű vitáinak alapja az volt, hogy 
az első világháborút követő védővámos, protekcionista közép-kelet-európai 
térségben miként oldható meg egyidejűleg a magyar mezőgazdaság értékesí- 
tési gondja s a magyar ipar — főként hiányágazatainak — fejlesztése. Más 
szóval: hogyan sikerül érdekeik egyeztetésével az ipari tőke, valamint a nagy- 
birtokosok politikai egymásrautaltságának gazdasági alátámasztása. Ebben 
egyfelől a két félhez egyaránt szorosan kötődő kereskedelmi tőkének, másfelől 
gróf Bethlen Istvánnak és körének volt kiemelkedő szerepe. Bethlen István, 
a magyar uralkodó osztályok nagy tekintélyű taktikusa a finánctőke, a nagy- 
birtok és az állami bürokrácia érdekeire építve — miniszterelnöksége idején, 
1921 és 1931 között — olyan egyensúlyi helyzetet alakított ki, amelyben mind- 
egyik csoport otthonosan mozgott, de a javak fő haszonélvezője a finánctőke 
volt. Különösen jellemző ez a külföldi kölcsönök segítségével végrehajtott 
stabilizáció időszakára s a vele összefüggő gazdasági konjunktúrára. 


A nagybírtokosok — különösen a húszas évek végén jelentkező agrárválság 
idején — támadták a finánctőkét, követelve az állarni gazdaságpolitikától az 
agráriusok hatékonyabb védelmét. A gazdasági válság szélesedése, elmélyülése 
azonban új helyzetet teremtett. Az ipari, a bank-, valamint a kereskedelmi tő- 
ke is hasonló igényekkel lépett fel — saját érdekei védelmében — a kormány- 
nyal szemben. A kormányok ebben a helyzetben is korábbi egyeztető, a fe- 
szültségek feloldását célzó, immár hagyományos módszereikhez nyúltak. Le- 
hetőségeik szerint egyidejűleg igyekeztek védeni a finánctőkét s a nagybir- 
tokot kölcsönökkel, mezőgazdasági felárakkal stb. Bethlen a nagybirtokosok 
követelésére, az állami beavatkozás erősítésének jegyében létrehozta ugyan a 
gazdasági csúcsminisztériumot, de élére a finánctőkéhez kötődő Bud Jánost, 
pénzügyminiszterré pedig az ugyancsak a finánctőke érdekeit védő Wekerle 
Sándort nevezte ki. A válság elmélyülésével természetesen nehezebb lett az 
,egyensúly" fenntartása, hiszen a két uralkodó osztály egymás rovására kí- 
vánt enyhíteni saját terhein, különösen azután, hogy Bethlen 1930 nyarán, 
a jóvátétel hágai rendezésével és ezzel az ország pénzügyi szuverenitásának 
megszerzésével nem tudta megszerezni Angliától a tervezett 500 millió pengős 
hosszú lejáratú kölcsönt. 


Vitáikat a külkereskedelmi szerződésekre is kiterjesztették. Az agrárius tá- 
bor az , egységes gazdafront" jelszavával az iparilag fejlettebb országokkal — 
Ausztriával és Németországgal — való gazdasági együttműködés erősítését kö- 
vetelte, míg az ipari és a banktőke elsősorban az agrárjellegű országokkal 
kívánt kereskedelmi szerződéseket kötni. Az állami bürokrácia gömbösi szár- 
nya az agráriusokat támogatta, de felkarolta az ország lakosságának több mint 
felét kitevő parasztság bizonyos követeléseit is. Gróf Károlyi Gyula kormánya 
már a francia kereskedelmi és pénzügyi kapcsolatok erősítésével kísérletezett, 
igyekezett a banktőkének kedvező pénzügyi politikát folytatni. Mindhiába. 
Gömbös miniszterelnöki kinevezésétől kezdve a finánctőke fokozatosan veszít 
politikai, kormányzati pozícióiból, defenzívába szorul. Gazdasági érdekeltségeit 
azonban 1944-ig, a német megszállásig őrizte. Erre azért kerülhetett sor, mert 
az ellenforradalom rendszerében a gazdasági, valamint a politikai, kormány- 
zati hatalom kezdettől elkülönült egymástól, s ez a tendencia a harmincas 
évektől felerősödött. 


A gazdasági hatalom tehát jórészt továbbna is a finánctőke kezében maradt, 
akaratának, kormányzati elképzeléseinek azonban már egyre nehezedő körül- 
mények között, fogyatkozó reményekkel próbált érvényt szerezni. A politikai, 
kormányzati rendszerben, az államigazgatásban ugyanakkor az uralkodó osz- 
tályok alsóbb rétegei és a középrétegek egyes csoportjai, főként a dzsentri, a 
katonatiszti, hivatalnoki réteg szélsőjobboldali elemei — miként 1919 után — 
újra nagyobb szerephez jutottak. 


Az állami bürokrácia kialakítása a modern állami berendezkedés velejá- 


rója. Az uralkodó osztályok ugyanis általában nem közvetlenül, legfeljebb 
a gazdasági és a Politikai hatalom csúcsain elhelyezkedő egyes csoport- 

jaik útján irányítják a szükségszerűen kitermelődő, szakosodó állami, köz- 
igazgatási bürokráciát, amely akkor a középrétegből verbuválódott. Ám a 
harmincas években e csoport szinte önmozgásba lendült. Nemcsak a végrehaj- 
tó hatalom fontos pozícióit szerezte meg, hanem az állami élet felső régióiban, 
a kormányzatban, sőt a közép- és a nagybirtokosok egy részével szövetkezve 
a törvényhozó hatalomban is jelentős teret hódított. A kormányzati, a politikai 
elit így — eredeti funkciójától elszakadva — több vonatkozásban szembefor- 
dult a finánctőkével. Az új viszonyok közepette tehát e középrétegek önálló 
útra tértek. S ha eközben kénytelenek is időnként a megállásra, esetleg visz- 
szavonulásra, megszerzett viszonylagos önállóságukat többé már nem adták 
fel. i 

Ebben természetesen meghatározó szerep jutott a gyökeres külpolitikai vál- 
tozásoknak. Hitler hatalomra jutása után a náci Németország nagyarányú 
fegyverkezési programot dolgozott ki, s hozzákezdett annak megvalósításához, 
gazdaságának átszervezéséhez. Mindez kihatott a dél-kelet-európai államokra 
is. A külkereskedelemre utalt s a revízióra törő magyarországi uralkodó körök 
sem vonhatták ki magukat e befolyás alól. Az 1934-ben kötött kereskedelmi 
megállapodás már megfelelő vámtámogatással nagyobb lehetőséget kínált a 
magyar mezőgazdaság termékei és terményei elhelyezéséhez Németországban, 
miközben Magyarország a német iparcikkek jelentős importőre lett. Hazánk 
1938-ra — történetében először — Németország legfőbb kereskedelmi partne- 
révé vált, ám sajátos vonása maradt e viszonynak, hogy a magyar export je- 
lentősen meghaladta a német behozatalt. 

Németország többi felhalmozódott adósságával is segítette saját hadiipará- 
nak gyors felfutását. Ez a tendencia, később politikai tartalommal is telítőd- 
ve, erősödött, s eközben az olaszm—magyar külkereskedelmi forgalom fokoza- 
tosan csökkent. A második világháború küszöbén Németország befolyása alá 
vonta a dél-kelet-európai országokat, gazdasága központi helyet szerzett eb- 
ben a térségben. Az Anschluss, majd Csehszlovákia feldarabolása után jórészt 
az osztrák és csehszlovák tőke is német kézbe került, így teljessé vált Német- 
ország monopolhelyzete a magyar gazdaságban. Ezzel párhuzamosan Magyar- 
országon is felgyorsult a nyílt fegyverkezés. Ezt jól példázza Darányi Kálmán 
miniszterelnök 1938 márciusában Győrben tartott beszéde, amiben öt év alatt 
egymilliárd pengős fegyverkezési programot hirdetett meg. Ezt az összeget 
azután 1939 elején felemelték, és a program megvalósításának időtartamát 
két évre csökkentették. ; 

A második világháború kirobbanása után fokozódott a fegyverkezés üteme, 
erőteljesebbé vált az állami beavatkozás. A nehézipar egyes ágai hirtelen fel- 
lendültek. Az ipari termelés 1939-ben ez előző évhez viszonyítva 21 százalék- 
kal emelkedett. 

Magyarország belépése a Szovjetunió elleni háborúba maga után vonta a 
gazdaság teljes háborús átalakítását, a hadi-állammonopolista kapitalízmus 
kialakítását. 

Az állami megrendelések zömét a katonai célokat szolgáló nehézipari vál- 
lalatok kapták. Fokozódott a háborúhoz közvetlenül kapcsolódó kitermelő és 
feldolgozó iparágak — az olaj, a bauxit, a szén, a nyersvas, az alumínium és 
az acél — termelése. Megkezdődött a kooperáción alapuló harckocsik, a pán- 
célmotorosok, az ágyúk, a légvédelmi tüzérségi, tengerészeti harci eszközök, 
sőt a repülőgépek gyártása is. Ezek egy részét közvetlenül a német hadi- 
gépezet rendelkezésére bocsátották. A hadi-állammonopolista gazdaságpoli- 
tika részeként engedélyhez kötötték új vállalatok alapítását és a régiek bő- 
vítését. Állami ellenőrzés alá vonták a hiteléletet is. A Németországba irá- 
nyuló szállítások 1938 és 1944 között — évi átlagban — a nemzeti jöve- 
delem 25 százalékát tették ki. Az ipar szerkezetében azonban a háború céljait 
szolgáló fejlesztés nagy torzulásokat okozott, és együtt járt a német tőke ma- 
gyarországi térhódításával, különösen az új iparágaknál. Az ípari termelés 
1942-ben érte el csúcspontját, 1943 második felétől már csökkenni kezdett. 

Különösen feltűnő volt a könnyűipari és a fogyasztási cikkek termelésének 
zuhanása. Ugrásszerűen nőtt az infláció. A gazdasági csődöt nem lehetett 
megakadályozni. 

Témánkkal összefüggésben — ha vázlatosan is — szükséges áttekintenünk a 
nagytőke és a nagybirtok politikai szerepét az 1919 utáni megváltozott vi- 
szonyok között. Annál is inkább, mert az ellenforradalom rendszeréről, a ben- 
ne működő pártokról, politikusokról mindmáig eltérő, gyakran homlokegye- 
nest ellenkező értékítéletekkel találkozhatunk. Korábban a sommás megíté- 
lés-elítélés, a meglevő valóságos különbségek elmosása volt a jellemző. A 
fekete és fehér mezőkre osztott történeti palettán Így szinte azonos helyre 
sodródtak a szélsőjobboldali, a konzervatív, a liberális, a demokrata, sőt még 
bizonyos mértékig a szociáldemokrata politikai irányzatok is. A kormányzati 
rendszer alakulásában pedig alig-alig tettek különbséget a Tanácsköztársasá- 
got követő, az 1918-as polgári demokratikus forradalom hagyományait — per- 
sze hiszékenyen és illúziókkal — vállaló , szakszervezeti" Peidl-kormány és 
a későbbi, már mindkét forradalommal szembeforduló kormányok között. 

Elmosódott a határvonal a hagyományos uralkodó osztályokra támaszkodó 
konzervatív — bár az 1918 előtti kormányzati rendszernél retrográdabb, már 
több fasiszta vonást is érvényesítő — Bethlen-kormány és a harmincas évek 
szélsőjobboldalra húzó, az úgynevezett középrétegekre támaszkodni kívánó 
kormányok között is. Noha e szemlélet nyomai ma is fellelhetők, a különbsé- 
gek, az árnyalatok kiemelésekor az ellenkező végletek is megtalálhatók, ame- 
lyek  idealizálnak egyes kormányzati elképzeléseket, politikai irányzato- 
kat vagy politikusokat. A visszaemlékezésekre támaszkodó írások részben 
műfajuk természete következtében, részben szerzőik elfogultsága miatt is al- 
kalmasak erre. Ezért konkrét tudományos elemzéssel juthatunk maradandó 
eredményekhez az államrendszer jellege és változásainak megítélésében is. 
A megfelelő történelmi távlat és az alapvető források hozzáférhetősége ezt 
ma már lehetővé teszi. A sokrétű megközelítés lehetőségei közül különösen 
fontos a jogszabályok — törvények, rendeletek — vizsgálata, továbbá a po- 
lítikai pártok programjainak, tömegbázisának, parlamenti helyének és az 
egyes politikusok visszaemlékezéseinek, nyilatkozatainak egyéb forrásokkal is 
szembesített kritikai elemzése. 

Ezúttal elsősorban a gazdaság és a politika összefüggésében csak a kor- 
mányzati rendszer jellegére, tartalmára és gyakorlatára térünk ki. A jogsza- 
bályokból azonnal kitűnik, hogy azok nem mindig fedték a valóságos poli- 
tikai mechanizmust. (A polgári politikusok szavai és tettei közötti diszhar- 
mónia pedig, különösen a harmincas évektől, a politika általános kísérőjelen- 
ségévé, sőt szerves részévé vált.) Egyrészt utalhatunk a csendőrség és a rend- 
őrség hatalmi túlkapásaira vagy a harmincas évek végétől már a korábbi , tör- 
vényes jogi kereteket" is messze túllépő zsidóüldözésekre, majd a deportálás- 
ra. Másrészt például említhetjük, hogy a harmincas évekbeli progresszió olyan 
új" egyesületeket, szervezeteket alapít, gyűléseket, sztrájkokat szervez, köny- 
veket, folyóiratokat ad ki, amelyeket a hatályos jogszabályok voltaképpen 
tiltottak, hiszen a fennálló társadalmi rend alapjait, elsősorban a feudális ere- 
detű nagybirtokrendszert és a finánctőke uralmát támadták. Ide sorolható pél- 
dául az 1925-ben megalapított Magyarországi Szocialista Munkáspárt, a Sze- 
gedi Fiatalok Művészeti Kollégiuma, a falukutató szociográfiai irodalom, a 
Márciusi Front életre hívása vagy a Népszava 1941. évi karácsonyi száma, 
amely a cenzúra kijátszásával készült. Megannyi rés a rendszer kereteit meg- 
szabó jogszabályok és a politikai gyakorlat között. 

Ennek alapvető oka nyilvánvalóan a már jelzett belső ellentmondásokkal 
terhes ellenforradalmi rendszer, a gazdasági élet megrekedése s a társadalmi 
szétforgácsoltságból eredő sokágú lázas kiútkeresés. A hagyományos uralkodó 
osztályok 1918 előtt — belső vitáik ellenére — kezükben tartották az állam- 

gépezetet, hiszen a parlament döntő többségével és a kormányhatalommal is 
rendelkeztek, a monarchia széthullása, a forradalmak és Trianon után azonban 
korábbi kormányzati biztonságuk megingott. Feltűnővé váltak ellentéteik, né- 
zetkülönbségeik éppen az alapvető , sorskérdésekben", a revízió, a belpoliti- 
kai rendszer gyakorlatának mikéntjében, az államjogi kérdésekben, a külpoli- 
tikai orientációban, az új forradalmak elhárítása eszközeinek alkalmazásá- 
ban, a feszítő erejű szociális kérdések vagy éppenséggel a szélsőjobboldal 
megítélésében. Abban azonban többé-kevésbé megegyeztek, hogy alapvető 
céljaikat, gazdasági és társadalmi uralmuk fenntartását csak úgy érhetik el, ha 
bázisukat szélesítik, abba bevonják a középrétegeket is. Ez utóbbiak pedig él- 
tek az új helyzet által kínált lehetőséggel. 

A nagybirtokosok jó része ezzel szemben változatlanul régi gyökerekből 
táplálkozó főúri szenvedélyeinek élt. Vidéki kastélyai körül vadászott, lova- 
golt, kártyázott, míg budapesti villáiba, luxuslakásaiba és külföldre a fény- 
űző estélyek, a társadalmi kapcsolatok vonzották. Nemcsak a politikai sze- 
repléstől maradt távol, hanem birtokainak irányítását is hierarchikusan kiépí- 
tett tisztikarára bízta vagy bérbe adta. A finánctőkések zöme ugyancsak ki- 
vonta magát a napi politikai csatározásokból, s elsősorban üzleti ügyei fog- 
lalkoztatták a nagypolitika mellett. 

Ezek a körülmények mind hozzájárulhattak a hagyományos uralkodó osz- 
tályok korábbi szinte kizárólagos politikai hatalmának. csökkenéséhez, illető- 
leg a középrétegek politikai aktívitásának gyorsulásához, hatalmuk feltűnő 
gyarapodásához. Ezt jórészt azonban már önmaguk megszerezték a Tanács- 
köztársaság leverését követő időszakban, amikor a polgári alkotmányosság 
lényeges faktorai — az államfő és a törvényhozó hatalom — hiányoztak az 
államéletből. A belső társadalmi erők közül először a kormányzati rendszer- 
ből kirekesztett , középrétegek" eszméltek, hiszen a tényleges hatalmi erővel 
alig-alig rendelkező központi kormányok mellett Horthy , nemzeti hadseregé- 
nek" is e réteg szélsőjobboldali elemei alkották a gerincét. 


A hagyományos uralkodó osztályokat a háború kirobbantásának, majd kö- 
vetkezményeinek ódiuma, a monarchiának 8 vele együtt államrendszerüknek 
a széthullása, a forradalmak fellángolása, birtokaik-vagyonuk jelentős részé- 
nek elvesztése olyan erővel sokkolta, hogy az ellenforradalmi korszak első 
éveiben — még a nagy politikai-parlamenti múltra visszatekintő rétegek is — 
jórészt távol tartották miagukat a közéleti szerepléstől. Ezáltal pedig — ver- 
senytársak hiányában — a forradalmakat elvető középrétegek előtt automa- 
tikusan megnyílt az út a politikai hatalom bizonyos fórumaihoz. Ilyen körül- 
mények között kötöttek az antanthatalmak kompromisszumot, vonultak ki a 
román csapatok, terjesztették Hortby uralmát országos méretűvé, hívták össze 
az 1920 elején megalakuló törvényhozó szervet, az első nemzetgyűlést, majd 
választották Horthyt kormányzóvá, mint ismeretes, a különítményesek se- 
gítségével. 

A , középrétegek" által irányított államgépezet azonban a kezdettől fele- 
másnak bizonyult, gyengén működött, és nem is lehetett tartós. Ugyanis mi- 
után visszaállították a tőkés magántulajdont, feloldásra várt a politikai és a 
gazdasági hatalom szférái közötti alapellentmondás. Ennek útját-módját pedig 
eleve meghatározta a nagytőkések és a nagybirtokosok gazdasági ereje, amit 
csak fokozott az ország politikai és gazdasági életére jellemző anarchia, vala- 
mint az antanthatalmak immár egységes, a politikai és gazdasági konszolidá- 
ció megteremtésére irányuló elhatározása. 

Horthy kormányzóként már maga is arra törekedett, hogy a hagyományos 
uralkodó osztályok gazdasági súlyuknak megfelelően a politikai hatalmat is 
egészen saját kezükbe vegyék. E körülmények miatt a középrétegek által írá- 
nyított jogszabályalkotás megrekedt a nagytőkések és a nagybírtokosok elkép- 
zeléseinél: jószerivel a forradalmak elvetésére, ismétlődésének meghiúsítására 
irányult. Saját politikai és gazdasági pozícióik megtartására és növelésére tett 
erőfeszítéseik egyre-másra kudarcot vallottak. Legfeljebb annyit sikerült meg- 

valósítaniuk, illetve megszilárdítaniuk, amennyit számukra a hagyományos 
uralkodó osztályok is szükségesnek véltek az ellenforradalom rendszerének 
megőrzése, hatalmi bázisuk szélesítése érdekében. , 

Ilyen módon az ellenforradalom jogszabályalkotásában semmiféle cezúrát 
nem jelent a belpolitikai életnek az a fordulata, amikor 1921—-1922-ben gróf 
Bethlen István irányításával a hagyományos uralkodó osztályok a kormány- 
zati, majd az 1922-es második nemzetgyűlési választásokon a parlamenti több- 
séget is megszerezték. Mert lényegében változatlanul érvényben tartották a 
korábbi törvények hatályát, legfeljebb érdekeiknek megfelelően a húszas 
években újakat is hoztak. Ide sorolható — többek között — az 1925. évi vá- 
lasztási törvény, a felsőház életrehívása, az 1929. évi közigazgatási vagy az 
1930-as fővárosi törvény. Az ellenforradalom idején azonban — szemben a 
dualizmus korával — 0 a jogszabályalkotásnak mindvégig jellemzője maradt 
a rendeleti jellegű kormányzás. 

Az 1919 után érvénybe lépő jogszabályok tükrében így eleve nem beszél- 
hetünk jogfolytonosságról, azaz az 1918 októbere előtti kormányzati rendszer 
változatlan fenntartásáról. Nem pusztán az Osztrák—Magyar Monarchia fel- 
bomlásából eredő változások miatt, ami szükségszerűen együttjárt a király és 
jogköre, továbbá a korábbi parlament megszűnésével és a gazdaság jellegének, 
szerkezetének átalakulásával. Merevebbé-retrográdabbá vált 8 fasiszta elemek- 
kel is bővült a belpolitikai rendszer és működési mechanizmusa. Ezúttal csak 
ezet ezek némelyikére, hiszen teljes kifejtése külön tanulmány feladata 
enne. 

A háború esetén életbe lépő kivételes intézkedésekről szóló, 1912: LXIII. 
tc.-re hivatkozva még 1919 őszén is számos rendelet látott napvilágot, amelyek 
a békeszerződés aláírása, majd ratifikálása után ís érvényben maradtak. Közü- 
lük megemlíthetjük a statáriumra, az internálásra, a rendőri-csendőri felügye- 
let rendszerére vonatkozókat, s az őket követő terrorhadjáratot a forradalmak 
alatt valamilyen szerepet játszott szocialista, demokratikus vagy liberális meg- 
győződésű emberek ellen. Ám ide sorolhatjuk az 1921. évi III. törvénycikket, 
az úgynevezett rendtörvényt, amely a rendszert veszélyeztetőkkel szemben 
magas büntetést írt elő, továbbá a politikai szabadságjogok — egyesületi, gyü- 
lekezési, sajtójog és az állampolgári jogegyenlőség — korlátozását, illetve 
a különféle szélsőjobboldali szervezetek brutális, még a meglevő jogszabályo- 
kat is semmibe vevő kegyetlenkedéseit, atrocitásait. A rendőrséget központosí- 
tották, a belügyminisztérium alá rendelték, a bíráskodásban az esküdtszéke- 
ket megszüntették, s a munkásosztály sztrájkjogát rendeletileg megvonták. 


A politikai hatalmat visszaszerző hagyományos uralkodó osztályok megtar- 
tották ezeket a jogszabályokat, Bethlen legfeljebb a korábban szabadon garáz- 
dálkodó szélsőjobboldaliak , kilengéseinek"? megfékezését tekintette feladatá- 
nak. Korlátozta a szélsőjobboldali politikai szervezetek mozgásterét, ám a for- 
radalmak ismétlődésének megakadályozásában, a baloldali ellenzékkel szem- 
beni harcában vagy a revízió ébren tartásában határozottan számított segít- 
ségükre. Eközben természetesen súrlódások, sőt látványos konfliktusok is tör- 
téntek köztük, ezek azonban időlegesek maradtak. A hatalom csúcsáról kínyil- 
vánított gesztusaival megakadályozta, hogy tartósan és agresszív módon szem- 
beforduljanak az általa fémjelzett kormányzati rendszerrel. 


A konfliktusokat, de egyben feloldásukat példázza Gömbös rövid életű faj- 
védő pártjának 1923. évi megalakulása, majd szinte észrevétlen elhalása 1927— 
1928-ban. A maguknak 1919 őszétől nagyobb gazdasági és politikai hatalmat 
igénylő katonatiszti, paraszti, közép- és kispolgári rétegeket azonban 1922-ben 
könyörtelenül kiebrudalta a kormányból és a törvényhozó hatalomból, a má- 
sodik nemzetgyűlésből. Miként jeleztük, ezek a rétegek csak az 1929—1933-as 
gazdasági válság, valamint a válságot kísérő kormányzati zavarok idején len- 
dültek újra mozgásba. Ám elveszítve korábbi viszonylagos intaktságukat, a 
megváltozott viszonyok között immár szétszóródva keresték a kiutat, miköz- 
ben elsősorban a jobboldalhoz, egyes rétegeik pedig a baloldalhoz csapódtak. 

A húszas-harmincas évek fordulóján általánosságban is szembetűnő Magyar- 
országon a politikai átrétegződés folyamata, ami azután már egészen az ellen- 
forradalmi rendszer bukásáig elhúzódott. Bethlen egységes pártjának 1931-es 
választási győzelme a felszínen még a nagybirtokosok és a nagytőkések ural- 
mának megszilárdulását sugallta, de már meg-megmutatkoztak a funkcionális 
zavarok, amelyek rövidesen Bethlen lemondásához vezettek. 

A finánctőke és a nagybirtok, tehát lényegében a bethleni politika folyta- 
tását valló gróf Károlyi Gyula kormánya tiszavirág-életűnek bizonyult. A csőd 
nyilvánválóvá vált. A Károlyi-kormány lemondása azonban nem volt egyben 
a rendszer bukása, inkább a korábbinál bonyolultabb szakaszát nyitotta meg. 
Gömbös miniszterelnök kinevezése — mint említettük — a végrehajtó ha- 
talomban a , középrétegek" térhódítását jelezte, a parlamentben azonban vál- 
tozatlanul a nagytőkések és a nagybirtokosok, illetve képviselőik maradtak 
többségben. j 

A parlamentben — egyes számítások szerint — a tőkés érdekeltségűek szá- 
ma 1927-ben 242 képviselő közül 110, a felsőházban 236 képviselőből 137, míg 
1939-ben a képviselőházban 26863 képviselőből 102, a felsőházban 247 közül 122. 
Az 1000 holdon felüli birtokkal rendelkező képviselők száma 1927-ben 18, 
1939-ben 16 fő: a felsőházban 59, illetve 55 képviselőjük foglalt helyet. Ráadá- 
sul, a hagyományos uralkodó osztályok politizáló képviselőinek döntő többsé- 
gét — főként a nagybirtokosokat — 1944 márciusáig, az ország német meg- 
szállásáiíg a kormányzó, illetve a kormányokat támogató pártokban találjuk. 
1926—1927-ben az egységes párt 168 képviselője közül 72 nagy- és középbir- 
tokos volt. A gróf Zichy János vezette Keresztény Gazdasági és Szociális Párt- 
nak ekkor 32 képviselője volt, s közülük hatan tartoztak a nagybirtokosok 
kategóriájába; 1938—1939-ben pedig a Magyar Élet Pártjának 179 képviselő- 
jéből 59 volt közép- és nagybírtokos. Valóságos kötélhúzás indult így meg, és 
a külpolitika, a gazdaság, valamint a külkereskedelmi viszonyok alakulásával 
is motiválva, végigkísérte az ellenforradalom hátralevő időszakát. 

A harmincas évek elején — miként jeleztük — még inkább az olasz, 
később azonban egyre észrevehetőbben a német befolyás érvényesült a politi- 
kában és a gazdaságban, bonyolítva ezzel az amúgy is megbomlott belpolitikai 
hatalmi viszonyokat. A túlsúlyba kerülő német orientáció különösen ellent- 
mondásos helyzetbe sodorta a hagyományos magyar uralkodó osztályokat. 
Gazdasági érdekeiknek ugyanis — bár különböző okok miatt — kedvezett a né- 
met orientáció, ám döntő többségük nem rokonszenvezett a hitleri módszerekkel. 
A nagybirtokosok ugyanis — ha mezőgazdasági termékeik és terményeik szá- 
mára kedvező felvevő piacot reméltek is az iparilag fejlett Németországban — 
tartottak a német belpolitikai minta követésétől, mivel az szükségszerűen nö- 
velte volna a középrétegekre támaszkodó szélsőjobboldali irányzatok súlyát, 
tovább csökkentette volna közvetlen politikai-kormányzati befolyásukat. 

Ebből a szempontból a finánctőke helyzete még ellentmondásosabbnak hatott. 
Hiszen nem vállalhatta a fejlett német ipar konkurrenciájának versenyét, nagy- 
részt zsidó volta miatt pedig szemben állt az antiszemita-fasiszta belpolitikai 
törekvésekkel. Legfeljebb a hadiipar fellendüléséből eredő konjunktúra profitja 
miatt hajlott az együttműködésre — ettől egyébként még belpolitikai erejének 
fokozását is remélte. Évekig úgy tűnt: nem alaptalanul. Hiszen a harmincas 
években a nagybirtokosokkal összefogva több ízben meghiúsították a totális 
fasiszta diktatúra bevezetésére irányuló kísérleteket. (Utalunk itt Gömbös vagy 
Imrédy ilyen terveire, próbálkozásaira.) 

Ehhez természetesen a világuralomra törő Németország külpolitikája is hozzá- 
járulhatott. Mert bár Németország a szélsőjobboldali belpolitikai irányzatokkal 
szímpatizált — sőt számukra időnként jelentős támogatást is nyújtott —, gazda- 
sági erejének további növelését valójában a nagytőkés, nagybirtokos köröktől 
várhatta. Az így kialakult, a közös gazdasági érdekekre építő konszenzus miatt 
Németország még a második világháború első szakaszában sem erőltette saját 
belpolitikai rendszerének egyszerű importját. A kölcsönös gazdasági érdekekre 
építő egyezség azonban éppen súlyos belső ellentmondásai miatt nem lehetett 

tartós. Felborulása csak idő kérdése volt. A fasiszta Németország , életterében" 
a hagyományos uralkodó osztályok törekvése, a konzervatív belpolitikai rend- 
szer valamiféle , visszavarázsolása" vagy újjáteremtése egyre inkább vágyálom- 
más lett. A fasizálódás folyamata feltartóztathatatlannak bizonyult. Ezt jelzik 
az úgynevezett zsidótörvények, a belpolitikai, a gazdasági élet militarizálását 
megalapozó 1939. évi , honvédelmi törvény" s az őket követő rendeletek sora. 
A , honvédelmi törvény" lehetőséget adott az üzemek, bányák, militarizálására , 
, rendkívüli" intézkedések foganatosítására, például a munkásokra is kiterjedő 
katonai fegyelmi szabályok és bíráskodás alkalmazására. 

A szélsőjobboldali, fasiszta politikai, kormányzati hatalom előbb csorbította 
majd 1944-ben lényegében felszámolta a finánctőke gazdasági pozícióit. Amíg 
tehát 1921—1922-től a gazdasági elit a maga érdekei szerint alakította az állam- 
rendszert, megszüntette a , középrétegek" politikai uralmát, addig a korszak 
utolsó szakaszában, a megváltozott külső és belső viszonyok közepette elsősor- 
ban a középrétegekre támaszkodó szélsőjobboldali politikai erők érvényesítették 
akaratukat a gazdasági életben is. Ez a folyamat a Szálasi-féle nyílt, fasiszta 
rezsim alatt vált teljessé, amikor a korábbi vezető finánctőkések többségének 
puszta léte is veszélybe került. Koncentrációs táborban halt meg Vida Jenő, 
Goldbergér Leó, Fellner Frigyes. A második világháború alatt, illetve után 
emigrált ifj. Chorin Ferenc, Biró Pál, Fenyő Miksa, Weiss Fülöp. A nyilas ura- 
lom idején a konzervatív nagybirtokosok döntő többsége, mindenekelőtt a szov- 
jet hadsereg közeledtének hatására, ugyancsak elhagyta az országot. 

Az 1944. év nemcsak a totális fasiszta diktatúra hatalomra jutásának, hanem 
az új Magyarország születésének esztendeje is. Hiszen 1944. december 21-én 
összeült Debrecenben az Ideiglenes Nemzetgyűlés és megválasztotta az Ideig- 
lenes Nemzeti Kormányt. Három hónap múlva pedig a szovjet hadsereg győ- 
zelme nyomán felszabadult az ország. Ezzel összeomlott az ellenforradalom ne- 
gyedszázados rendszere, az egykori uralkodó osztályok hatalma is. 


Pölöskei Ferenc 

NEMZETKOZI SZEMLE 


A közel-keleti válság hátteréről 


Ki tudott volna, akárcsak egy évtizeddel ezelőtt is, a szakterülettel foglalkozók 
szűk körén kívül válaszolni arra a kérdésre, hogy kik is azok a síiták és miért 
harcolnak? A nyolcvanas esztendők során annál gyakrabban szerepelnek a vi- 
lágsajtó főcímeiben: nem kevés szó esett róluk az iráni fordulat, Irak és Irán 
háborúja, a libanoni belviszályok vagy az egy időre a nemzetközi politika közép- 
pontjába került bejrúti túszügy kapcsán. 

A közel-keleti válság szövevényei — s ebben a vetületben a síita tényező 
csupán egy a sok közül — nem ritkán próbára teszik az alapvető politikai isme- 
retekkel rendelkező újságolvasó eligazodási képességét is. A térség gyors, viha- 
ros és néha meglepetésnek tűnő változások színhelye: szövetségek keletkeznek 
és bomlanak szét; belső fordulatok követik egymást; államok és államférfiak 
politikai állásfoglalása módosulhat alig követhető sebességgel. Nehezíti a tisz- 
tánlátást az a körülmény is, hogy az ellentmondások több rétegben rakódtak 
egymásra, s az alapvető társadalmi-politikai ellentétek a felszínen nemegyszer 
torzult formában, másodlagos tényezők előtérbe kerülésével, például vallási 
vagy vallásiírányzati csoportok vitáinak burkában jelentkeznek. 


Természetesen a Közel-Keletre sem vonatkoznak más szabályok, mint arra 
az egész világot átfogó küzdelemre, amely a béke fenntartásáért, a nukleáris 
háború elhárításáért, a társadalmi haladásért folyik. Csakhogy a nemzetközi 
osztályharc a térség állandóan hullámzó és bizonytalan közegében áttételesen, 
sokszor a helyi tényezők erőteljesebb érvényre jutásával jelentkezik. (Ez sem 
véletlen, hiszen — a teljesség igénye nélkül — a térség elemzésénél figyelembe 
kell vennünk a gyarmati múltat és következményeit; a viszonylag rövid füg- 
getlen nemzeti létből eredő politikai bizonytalanságot és tapasztalathiányt; az 
arab országok közötti gazdasági szintkülönbséget, melynek hátterében többnyire 
az olajkincs birtoklása vagy hiánya áll; a politikai sokszínűséget, a szocialista 
orientációjú országoktól a konzervatív monarchiákig, de még azt is, hogy egy- 
egy arab állam földrajzi elhelyezkedésénél fogva mennyire érdekelt közvetlenül 
az Izraellel fennálló hosszú konfliktusban.) 


A Közel-Keleten is adott a fő front, az imperialista és az antiimperialista erők 
szembenállása, a két világrendszer küzdelme. Ez mindenekelőtt a Szovjetunió, 
illetve az Egyesült Államok ellentétes előjelű politikájában és törekvéseiben 
fejeződik ki a térséggel kapcsolatban. A Szovjetunió számos nyilatkozatban 
juttatta kifejezésre, hogy közvetlen biztonsági érdekei fűződnek a határaitól 
nem messze elterülő, stratégiailag olyannyira érzékeny térséghez, tartós és szí- 
lárd békeállapotokat, rendezett viszonyokat kíván a Közel-Keleten. Az Egyesült 
Államok meg-megújuló próbálkozása, hogy kiterjessze politikai, gazdasági és 
katonai befolyását, általános rendezés helyett különutas megoldásokra, a bizony- 
talan helyzet fenntartására, saját jelenlétének előtérbe helyezésére törekszik. 

Gyakorta hivatkoznak a Szovjetunió, illetve az Egyesült Államok esetében 
arra, hogy a genfi békekonferencia két társelnökéről van szó. (1973 decemberé- 

ben — a negyedik arab—izraeli háború, majd a csapatszétválasztási tárgyalások 
nyomán — nemzetközi békeértekezletet hívtak össze Genfbe, a két társelnöki 
tisztet betöltő nagyhatalom, az ENSZ, az érdekelt arab államok és Izrael rész- 
vételével. Egy ilyen nemzetközi szintű kiindulópont nélkül ugyanis Damaszkusz 
annak idején nem volt hajlandó megkezdeni a szíriai—izraeli katonai tárgyalá- 
sokat a csapatszétválasztásról. A genfi értekezletet három napon át tartó tanács- 
kozás után elnapolták, és azóta sem volt képes újrakezdeni munkáját, mivel az 
Egyesült Államok a Szovjetuniót és a haladó arab államokat kiszorító, különutas 
megoldásokat szorgalmazott, s ehhez megnyert több arab államot, elsősorban az 
akkor Anvar Szadat vezette Egyiptomot.) A közel-keleti rendezési tervekben 
vissza-visszatérő követelés, hogy hívjanak össze nemzetközi békekonferenciát, 
amely fóruma és műhelye lenne a valódi megoldások kidolgozásának.. 

A-kelyi törésvonalak közül a legfontosabb az arab—izraeli ellentét, amely- 
nek történelmi forrása az imperializmus , oszd meg és uralkodj!" politikája, sőt 
az első, az 1948—1949-es háborús összeütközés esetében a háttérben meghúzódó 
angol—amerikai versenyfutás, a hagyományos gyarmatosító London s az újon- 
nan jött, a térségbe betörni szándékozó Washington ellentéte volt. Áz őtvenezer 
halálos áldozatot és a hatvanmilliárd dolláros anyagi veszteséget követelő öt 
háború során (1948—1949, 19586. október—november, 1967. június, 1973. októ- 
ber, 1982. június— augusztus) az arab—izraeli ellentét nehezen feloldható, sa- 
játos jelleget is kapott, jóllehet Izraellel szemben más-más összetételben 
jelentkeztek a háborúzó arab ellenfelek. 

A konfliktus alapja ma elsősorban az, hogy a nemzetközi megállapodás. 
az ENSZ határozatai ellenére nem jöhetett létre egy független palesztin ál- 
lam, s Izrael megszállás alatt tartja a gázai övezetet, Ciszjordániát, vagyis a 
Jordán folyó nyugati partvidékét, valamint Jeruzsálem arabok lakta keleti 
negyedeit, amelyek egy lehetséges palesztin állam területi kereteit jelentenék. 
Mindezeken túl, az izraeli vezetés ellenséges politikát folytat szomszédaival 
szemben: megszállva tartja a Golan-fennsík Szíriához tartozó területeit, rend- 
szeres katonai tevékenységet folytat Dél-Libanonban, s visszautasítja a Pa- 
lesztínai Felszabadítási Szervezet bármilyen jellegű elismerését. Amennyiben 
lépések történnének e kérdések megoldására, lehetővé válna Izrael elismerése 
az arab világ részéről, s lendületet vehetne egy igazi közel-keleti béke- 
folyamat. Egyelőre azonban csupán feltételes módban lehet minderről szólni . . . 

Az arab világ a szavakat, a retorikát tekintve többé-kevésbé hasonlóképpen 
ítéli el Izrael hódító politikáját, ám az egységnyilatkozatok és a közös felhívá- 
sok sem kendőzhetik el az arab államok megosztottságát. A gazdasági, poli- 
tikai, társadalmi, ideológiai, vallási különbségek és ellentétek gyakran vezet- 
nek fegyveres összetűzésekhez is. Az Arab Liga tagjait (Egyiptom kiválása 
után húsz országról és huszonegyedikként a PFSZ-ről van szó) szembeállítja 
egymással a Camp David-i szerződés körüli vita, a Kairóhoz fűződő viszony; 
az eltérő érdekeltség Irak és Irán háborújában; a palesztin mozgalom bel- 
viszályának különböző megítélése; a nyugat-szaharai háború; Jordánia tár- 
gyalási kísérlete az Egyesült Államokkal — hogy csak néhány jelentősebb, 
időszerű politikai vitatémára utaljunk. Tükrözheti az arab világ állapotát az 
a tény is, hogy 1982 kora ősze óta nem nyílt lehetőség olyan arab csúcs- 
értekezlet összehívására, ahol valójában általános lehetett volna a részvétel. 
Többszöri nekifutás és halasztás után 1985 augusztusában a marokkói Casa- 
blancában ugyan összeült egy arab csúcs, de távolmaradt Szíria, Líbia, Liba- 
non, Dél-Jemen s Algéria, a jelenlevők egy része pedig nem első emberével 
képviseltette magát. A csonka csúcs, érthetően, nem volt képes megfelelő 
döntéseket hozni, s az egység helyreállítása helyett a megosztottságot mélyí- 
tette el. 

Politikai és társadalmi harcok zajlanak az egyes arab országokban is. 
A sajnálatos iskolapélda Libanon, ahol felekezeti színezetben folyik ez a küz- 

delem, de bőven akadnak összeütközések a keresztény, illetve a mohamedán 
táboron belül, sőt az egyes vallási irányzatok csoportosulásai között is. 


Jogosnak tűnhet a kérdés: milyen reális út képzelhető el a válság rendezésére? 
Tekintsük át mindenekelőtt az általános megoldást célzó legfontosabb ter- 
veket; 


A Fezben elfogadott arab béketerv. Az arab politika szembetűnő gyengesége 
volt, hogy évtizedeken át képtelennek mutatkozott tárgyalási alapként szol- 
gáló, egységes rendezési tervet előterjeszteni. Fahd szaúd-arábiai uralkodó — 
akkor még trónörökös — 1981-ben hétpontos követelményrendszert terjesztett 
elő: Izrael visszavonulása az összes megszállt arab területekről, beleértve Je- 
ruzsálem arab részét; a megszállt területeken létrehozott izraeli települések 
maradéktalan felszámolása ; szabad vallásgyakorlat az összes hívőknek a , szent 
helyeken"; a palesztínai arab nép jogának biztosítása a hazájába való vissza- 
téréshez s anyagi kártérítés mindazoknak, akik a lehetőséggel nem kívánnak 
élni; néhány hónapos ENSZ-gyámság Ciszjordánia felett; független palesztin 
állam létrehozása Jeruzsálem fővárossal; a békés élet jogának szavatolása a 
térség összes állama számára. A szaúdi tervet, nyilván szándékkal, homályosan 
fogalmazták, hogy el lehessen fogadni kiindulópontként a tárgyalásokon, a 
követelések azonban így is heves bírálatokat váltottak ki. Az egyik oldalon 
nehezményezték a PFSZ , kifelejtését", a másik oldalon Izrael államiságának 
elhallgatását tartották elfogadhatatlannak. 

Hosszas tárgyalások sorozata és a libanoni háború sokkja kellett ahhoz, 
hogy 1982 szeptemberében a marokkói Fezben tartott arab csúcsértekezleten 
elfogadják az első, közös béketervet. Ennek nyolc pontja van, az első három, 
valamint a hatodik szó szerint megegyezik a szaúdi indítvánnyal, az ötödik 
pont pedig annyiban módosult, hogy a ciszjordániai ENSZ-gyámságot kiegészíti 
a gázai övezet hasonló státusával. (Ciszjordánia, más néven a Jordán folyó 
nyugati partja és a Földközi-tenger mentén elterülő, Egyiptommal határos 
gázai sáv két olyan területi egység, amelyet az ENSZ-közgyűlés 1947 novem- 
berében elfogadott, Palesztinát felosztó határozata az arab államnak ítélt.) 
A menetrend tehát megkönnyítené az eseményeket: Izrael az ENSZ-nek adná 
át a területeket, amely átmeneti gyámsági időszak után egy független Palesz- 
tina létrehozására a Palesztinai Felszabadítási Szervezetnek juttatná őket. 

A többi három pont jelentős változást jelent a Fahd-tervhez képest. A ne- 
gyedik így hangzik: , Meg kell erősíteni a palesztinai arab nép önrendelkezési 
jogát és elidegeníthetetlen nemzeti jogainak gyakorlását a PFSZ-nek mint a 
palesztinok egyetlen törvényes képviselőjének irányítása alatt." A vissza- 
térésre és a kártérítésre vonatkozó megállapításokban már nincs eltérés. A he- 
tedik pont még mindig nem említi név szerint Izrael államot, de a fogalmazás 
árnyaltabb: ,Az ENSZ Biztonsági Tanácsának ki kell dolgoznia a térség min- 
den állama békéjének biztosítékait." A nyolcadik pont ezt még erősíti: , Ezen 
elvek végrehajtását a Biztonsági Tanácsnak kell szavatolnia." Tehát a fezi 
tervben szerepel a PFSZ; a fogalmazás lehetőséget ad garanciák nyújtására 
Izraelnek, s nagy súlyt helyez a nemzetközi keretre, méghozzá a Biztonsági 
Tanács felelősségvállalására. Köztudomású, hogy a szervezetben az állandó ta- 
gok (az öt nagyhatalom) egyetértésére van szükség. A pozitív változások 
egyébként a haladó arab országok, mindenekelőtt a Jemeni Népi Demok- 
ratikus Köztársaság diplomáciájának eredményeként könyvelhetők el. Ám a 
realitásokat tekintve meg kell állapítanunk: a fezi terv ugyan fontos elvi 
hivatkozási alap lett, de a különböző arab országok másként értelmezik, s 
a terv végrehajtását nem sikerült egységes arab cselekvéssel s politikai 
nyomással elősegíteni. 


A szovjet béketerv. A szocialista országok kezdettől fogva hármas3 követelményt 
hangsúlyoztak: Izrael kivonulását a megszállt területekről; a palesztin ön- 

rendelkezést, beleértve az önálló államalapítást; a térség összes országának 
— e Így az arab államoknak, Palesztinának és Izraelnek — jogát az állami 
léthez és a békés élethez. 

Erről az alapról kiindulva, az 1982 őszén Moszkvában megtartott szovjet— 
dél-jemeni csúcstalálkozón a Szovjetunió , figyelembe véve a nemzetközi jog 
általános normáit és a Biztonsági Tanács idevonatkozó határozatait" a követ- 
kező hatpontos béketervet indítványozta : 

0 az Izrael által 1967 júniusa óta elfoglalt valamennyi arab terület vissza- 
juttatása, az Izrael és az arab országok közötti határok sérthetetlenségének 
kinyilvánítása ; 

0 a palesztinai arab nép elidegeníthetetlen jogának garantálása az önren- 
delkezésre, független államának megteremtésére, a menekültek joga a vissza- 
térésre és a kártérítésre; 

6 Jeruzsálem arabok lakta területe a palesztin állam elválaszthatatlan része, 
egyúttal a szent helyek látogatásának lehetősége valamennyi hívő számára, 
Jeruzsálem egész területén; 

0 a térség valamennyi álláma számára a függetlenség és a fejlődés jogának 
biztosítása, a teljes kölcsönösség alapján; 

6 a hadiállapot megszüntetése, illetve békekötés az arab államok és Izrael 
között, a konfliktusban részt vett valamennyi állam — köztük Izrael és 
Palesztina — kötelezettségvállalása, hogy tiszteletben tartják egymás szuvere- 
nitását, függetlenségét és területi egységét, a vitás kérdéseket békés úton 
oldják meg; 

8 garanciák kidolgozása: kezességet vállalhatna a Szovjetunió és az Egye- 
sült Államok, vagy testületileg a Biztonsági Tanács. A békefolyamat gyakor- 
lati megvalósítására egy olyan nemzetközi értekezlet kínálkozna, amelynek 
munkájában minden érdekelt fél részt venne. 

A szovjet béketerv, amelynek lényegét azóta többször is megerősítették 
(legutóbb 1985 augusztusában), az elvi alapokat illetően támaszkodik a fezi 
javaslatokra. Világosabbak a nemzetközi jogi biztosítékok és szabatosabban 
prayer meg egyes követelményeket, például az Izraelre vonatkozó garan- 
ciákat is. 


A Reagen-terv. Az amerikai elnök 1982. szeptember 2-án elmondott televíziós 
beszédét illetik ezzel az elnevezéssel, noha Reagan annyira kerülte a konkrét 
megállapításokat, hogy az amerikai elképzelést nehéz lenne pontokba foglalni, 
A homályos formulázás nyilván abból a szándékból is eredt, hogy elkerülje 
a választás kényszerét Izrael, illetve az arab világnak a politikai centrumban, 
valamint attól jobbra álló erői között. 


Az amerikai terv egy negatív vonatkozásában teljesen egyértelmű. Elveti a 
független palesztin állam megalakítását és a PFSZ elismerését. A palesztin 
kérdés megoldásának útját abban látja, hogy Izrael — a két ország kapcso- 
latainak egyébként nem részletezett alakulásával összefüggően — átad meg- 
szállt területeket Jordániának (eleve nem valamennyi megszállt területről . 
van szól), s létrehoznák a palesztin , önkormányzatot" (nem önrendelkezést!), 
esetleg egy jordániai—palesztin államszövetség keretében. Jeruzsálem jövőjét 
illetően az amerikai elnök a város jvlrosává ; megőrzését javasolja (Izrael 
köztudomásúlag egész Jeruzsálemet fővárosává nyilvánította), s további meg- 
beszéléséket indítványoz ebben az ügybe 

A Reagan-tervet egyik érdekelt fél kér. fogadta el. Izrael akkori kormánya, 
amely a nagykoalíciós kabinetet megelőzően kizárólag a szélsőséges Likud- 
tömbből és szövetségeseiből állt, elvetett mindenfajta területi kompromisszu- 
mot, ragaszkodott az úgynevezett , bibliai határokhoz", 8 erőltetett telepítés- 
politikával igyekezett mihamarabb átalakítani e vidékek népességi arányait. 
Az arab országok a Reagan-tervet követően alig két hét múlva meghozott 
fezi döntésükkel válaszoltak, többen közülük nevén nevezve ís visszautasították 

az elnök javaslatait. 

A Reagan-terv lényegéhez tartozott még, hogy a közel-keleti rendezést egy 
,pax americana", vagyis kizárólag amerikai indíttatású folyamat keretében 
kívánta megvalósítani. Ebből ki akarta zárni a Szovjetuniót, de értelemszerűen 
az ENSZ-t és a Biztonsági Tanácsot is, mivel ezeken a fórumokon érvényesül- 
het a szovjet álláspont. 

Fez után a Reagan-terv látszólag lekerül a napirendről, de megpróbálták 
és megpróbálják újjáéleszteni, ha nem is teljesen eredeti formájában. Ki- 
használva Libanon állami szétforgácsoltságát és zavaros politikai viszonyait, 
1983. május 17-én amerikai közvetítéssel libanoni—izraeli különmegállapodást 
kötöttek. Bíztak abban, hogy Libanon még inkább jobbra tolódik; Szíria 
kénytelen lesz mind politikai, mind katonai téren visszavonulni Libanonban; 
végül az egyiptomi és libanoni különút nyomán reménykedtek Jordánia meg- 
ingásában, a közvetlen izraeli—jordániai tárgyalások megkezdésében. Washing- 
ton számításba vette, hogy Libanon területének mintegy harmada akkor 
izraeli megszállás alatt volt. Bejrútban pedig négy NATO-hatalom 5347 főből 
álló úgynevezett békefenntartó erői állomásoztak, amerikai, brit, francia és 
olasz kontingensekkel. Az amerikai hatodik flotta s a repülőgép-anyahajókról 
felszállt gépek közvetlenül is beavatkoztak a polgárháborús viszályba. 

A libanoni jobboldal veresége, valamint a reakció által felduzzasztott kor- 
mányhadsereg felbomlása következtében ez a kaland megbukott, 1984 elején 
távozásra kényszerültek a négyhatalmi erők, nemzeti egységkormány alakult, 
amely első ténykedéseként felmondta az Izraellel kötött különszerződést. Be- 
bizonyosodott, hogy Szíria nélkül s különösképpen Szíria ellenére nincs mód 
libanoni konszolidációra. Damaszkusz megerősödött tekintéllyel került ki e 
bonyolult harci szakaszból. 

A Reagan-terv legújabb és ma is érvényben levő változatát , jordániai meg- 
oldásként" emlegetik. Ez a jordániai—palesztin államszövetség tervének fel- 
elevenítése, figyelembe véve az időközben létrejött új feltételeket. A korábbi 
sikertelen rendezési kísérletek nyomán ismét megélénkülő amerikai diplomá- 
cia számításait az arab világ és a Palesztinai Felszabadítási Szervezet meg- 
osztottságára, az Amerika-barát, jobboldali arab rendszerek befolyásának nö- 
vekedésére s az antiimperialista irányzatú országok, például a Szilárdság 
Frontja együttműködésének meggyengülésére alapozta. Washington azonban 
nem hagyhatja figyelmen kívül, hogy az amerikai—izraeli stratégiai szövetség 
súlyos teherként nehezedik rá az arab világgal való kapcsolatában s a térség 
országait óvatosságra intik a korábbi tervek kudarcai, Camp David s a liba- 
noni különalkú következményei. Ma már mind általánosabbá válik a felis- 
merés, hogy a Szovjetunió kizárásával az arab érdekek szenvednek csorbát, 
és saját tárgyalási pozícióik gyengülnek. 

Az Egyesült Államok számára így nem kevés a kockázati tényező, de úgy 
vélik, hogy egyrészt Izrael részéről Peresz Munkapártja hajlandó bizonyos 
területi kompromisszumokra, és Husszein királynak is vonzó lehet Ciszjordánia 
részleges visszanyerése, másrészt közvetlen tárgyalások indulhatnak, amelyek- 
ből a PFSZ-t kizárják, viszont a jordániai uralkodó mint a palesztinok , védő- 
hatalma" jelenhet meg, s egy leendő államszövetség nevében tárgyalhat. Ehhez 
kapcsolódtak a Husszein—Arafat megegyezések. 

A tárgyalások útja számos buktatót rejt magában. Az államszövetség 
létrehozását Jordánia a palesztin államról való lemondásaként, Arafat és hívei 
egy palesztin és egy jordániai állam szövetségeként értelmezik. A közös 
tárgyaló delegációban a PFSZ szeretné saját képviselőit is látni, amerikai s 
különösképpen izraeli részről csupán együttműködésre kész, : , lojális paleszti- 
nok" részvételébe egyeznének bele. Kik testesíthetnék meg a kölcsönösen el- 
fogadható kompromisszumokat — emigráns palesztin személyiségek vagy má- 
sok? —, s hogyan alakulna a menetrend, milyen mértékben vennének részt az 
amerikaiak a tárgyalásokban, mikor kapcsolódnának be az izraeliek? A nem- 
zetközi békeértekezlet már az első szakaszban megkezdené a munkáját, mint 
azt több palesztin vezető sürgeti, vagy csupán formális szerepet kapna, miután 
befejeződtek a megbeszélések? 

Az Egyesült Államok által szorgalmazott diplomáciai mozgás ezért inkább 
egy , dinamikus helyben járás"-nak felel meg, nem növekedtek egy igazságos, 
tartósnak és szilárdnak mutatkozó közel-keleti rendezés lehetőségei. Változat- 
lanul szemben áll egymással a kibontakozás két, egymással ellentétes koncep- 
ciója, és az amerikai törekvések tovább fokozzák az arab világ s a palesztin 
mozgalom megosztottságát, sőt súlyos belviszályát. Kialakult az ellentmondá- 
sok ördögi köre, hiszen egy minimális rendezési programban, példa erre Fez, 
az arabok a köztük levő nézeteltérések ellenére is képesek megállapodni: 
viszont a különutas elképzelések nyomán az egyetértésnek ez a minimuma, 
a legkisebb közös nevező is semmissé válik. A jelenlegi helyzetben ezért nem 
tűnik közeli realitásnak a válság megoldása, a térség stabilizálódása és bé- 
kéje. 


A közel-keleti helyzet általános megítélése mellett ezért is elengedhetetlen né- 
hány fontos részterület sorravétele. A , válságok a válságban"? helyzet ked- 
vezőtlenül hat a rendezésre, de fennáll a kölcsönhatás is: az általános meg- 
oldások elmulasztása tovább élezi a helyi konfliktusokat. 


A palesztin mozgalom belső krízise. Sokszor hangzik el a kérdés. mi az oka a 
a véres és tragikus testvérháborúnak? Az aggodalom, érthetően, különösen 
erős azok között, akik cselekvő szolidaritást vállaltak és vállalnak a palesztin 
nép igazságos ügyével. 

Jelenleg négy—négy és fél millióra becsülik a világon szétszórtan élő palesz- 
tinek számát. (Egyharmaduk a megszállt területeken, tehát a lehetséges 
palesztin állam helyén, másik harmaduk Jordániában található. A harmadik 
harmad megoszlik a többi arab ország, Európa és Amerika között. Libanonban 
például az ötödik háború előtt 510 ezer palesztin telepedett le, s ha azóta 
csökkenés következett is be, még mindig jelentős számban laknak ott pa- 
lesztinok.) 


Az alapvető nemzeti célkitűzésben, egy független palesztin állam meg- 
teremtésében egészen a közelmúltig lényegi egyetértés alakult ki valamennyi 
palesztin között. Igaz, voltak, akik támogatták, politikailag és anyagilag se- 
gítették ennek az elképzelésnek a valóra váltását, de kijelentették, hogy ma- 
guk nem kívánnak odaköltözni, csak , kívülről" működnének közre. 


A legújabb események, a Jasszer Arafat és Husszein király közötti ammani 
megállapodás fényében (1985. február) meginogni látszik ez a korábbi meg- 
egyezés. Noha azóta is tartanak a viták a tervezett államszövetség értel- 
mezéséről, megvalósulása esetén nem jutna hely egy független palesztin ál- 
lamnak. Számot kell vetni azzal is, hogy Jordániában a vezető posztokon 
levők — a jelenlegi miniszterelnök és a kormány tagjainak többsége is pa- 
lesztin hátterű — a hasemita királyság szűkebben vagy szélesebben vett 
keretein belül látják a boldogulás útját. 


Ma már az első vitatéma — kimondva vagy kimondatlanul — a palesztin 
mozgalomban, hogy legyen-e független állam. (Az új fejlemények előtt a viták 
egyik sarkalatos pontja volt, hogy milyen társadalmi berendezkedésű, poli- 
tikájú, szövetségesi elkötelezettségű legyen a független Palesztina, most viszont 
a palesztin nagyburzsoázia, a jobboldali palesztin irányzatok mindinkább bele- 
törődni látszanak a valódi függetlenség feladásába.) 


De nemcsak az osztálykülönbségek, társadalmi rétegződések s az ebből adódó 
politikai ellentétek szabdalják szét a palesztin mozgalmat, hanem az arab egy- 
ség hiányából fakadó tényezők is. Nem titok, hogy csaknem valamennyi pa- 
lesztin szervezet szorosabban vagy lazábban kötődik egyes arab államokhoz, 
illetve államcsoportokhoz. E szervezetek nem tudják tehát függetleníteni ma- 
gukat attól, hogy hol a székhelyük, honnan ered a pénzügyi, katonai, politikai 
támogatásuk. (A Szajkát Szíriához, az Arab Felszabadítási Frontot Irakhoz, a 

Dzsibril vezette Főparancsnokságot Líbiához közelállónak tartják, a legnagyobb 
szervezet, a Fatah — amelyen belül különböző irányzatok és árnyalatok je- 
lentkeznek — az egyetlen, amely Szaúd-Arábiától kap jelentős pénzügyi se- 
gítséget.) 

Ez a megosztottság hosszabb idő óta létezik, mégis sikerült kialakítani egy 
nemzeti kompromisszumot a száműzött parlament helyét betöltő Nemzeti 
Tanácsban, s az együttműködést jelentő minimum a nyolc szervezetet magába 
tömörítő Felszabadítási Szervezetben is létrejött. Közrejátszott ebben a bejrúti. 
székhely, ahol a palesztin mozgalom kialakíthatta egy jövendő palesztin állam 
intézményrendszerét, s viszonylag sikeresen tudta kivonni magát az arabközi 
viták napi menetéből. (Mindennek volt egy lényeges negatív tényezője is: a 
palesztin mozgalom , állam az államban" helyzetet alakított ki, a súrlódások 
nemcsak a libanoni jobboldallal s a kormányzattal, hanem a palesztinok ter- 
mészetes szövetségesének számító erőkkel is állandósultak. Innen erednek a 
palesztin—síita konfliktusok gyökerei. Amikor 1982 júniusában az izraeliek 
megtámadták Libanont, a síita lakosság többsége nem csatlakozott a paleszti- 
nokhoz, hanem kívülállóként szemlélte a háborút. A síita ellenállás csak más- 
fél, két esztendővel később, már a tartós izraeli megszállás következményeként 
alakulhatott ki.) 

1982 augusztusában a PFSZ intézményeinek és szervezeteinek el kellett 
hagyniok Bejrútot. Az új helyzetben, a , Bejrút utáni" állapotok közepette, 
kiéleződtek a belső viták s bekövetkezett a nyílt szakadás. (A közvetlen okot 
, az ezredesek lázadása" szolgáltatta: olyan palesztin katonai vezetők, akik 
helytálltak az ötödik háborúban, elsősorban Abu Musza, helytelenítették, ami- 
kor Arafat a személyéhez hű, de a háborúban nem jól szerepelt tiszteket 
léptetett elő tábornoknak.) A PFSZ elnökét sorozatos bírálatok érték ön- 
kényes döntések, rögtönzések, a belső demokrácia megsértése, a legnagyobb 
szervezet, a Fatah reformjának halogatása, személyi politikája és más tevá- 
kenysége miatt. 

Az ellentétek, a mozgalmon belüli problémákon túl, egyre inkább kiter- 
jedtek a hogyan tovább kérdéseire. Amint már említettük, a jobboldali pa- 
lesztin körök úgy gondolták, hogy a holtpontról való elmozdulást csak a 
Reagan-terv, a Washington felé fordulás, a Jordániával létrehozandó kon- 
föderáció biztosíthatja. Más szélsőséges irányzatok viszont a tárgyalás minden 
módozatát elvetik, s kizárólag a gerillahadviselésben látják a nemzeti célok 
elérésének lehetőségét, miközben nem vetnek számot a realitásokkal. 

Vízválasztó volt a szíriai—palesztin viszony megítélésének kérdése. A pa- 
lesztin szervezetek egy része úgy vélte, hogy a PFSZ székhelyét Damaszkuszba 
kell áthelyezni, hiszen Szíria — frontállam volta, területi közelsége, valamint 
libanoni szerepvállalása következtében — az alapvető és meghatározóan fontos 
szövetséges. Az Arafat vezette irányzat viszont szabad kezet akart magának 
biztosítani, mert véleménye szerint a palesztinok támogatása az egész arab 
világ, tehát a Szíriával nem éppen baráti viszonyban levő országok ügye is. 
Így a PFSZ hivatalos központját — a fronttól meglehetősen távoli — Tuniszba 
költöztették át, viszont több jelentős PFSZ-tagszervezet Damaszkuszba helyezte 
át székhelyét. I 

A szópárbajok mellett a fegyverek is megszólaltak. 1983 őszén zajlott a tri- 
poli csata, Észak-Libanon nagy kikötővárosa körül. A tét a libanoni jelenlét 
volt: az Arafattal szembenálló erők — Szíria és Líbia támogatásával — arra 
kényszerítették a palesztin vezetőt s mintegy négy-ötezer fegyveresét, hogy 
elhagyják Libanont s ezzel távozzanak a frontvonalról. A libanoni menekült- 
ógser vájta levők többsége azonban továbbra is Arafat hívének vallotta 
magát. 

1985 tavaszán kitört a , táborok háborúja". Ezúttal a síita milícia egységei 
ostromolták meg Bejrút három, összesen mintegy 120 ezer palesztin lakta 
táborát. (Köztük abban a Szabrában és Satilában rendeztek újabb vérfürdőt, 
ahol az ötödik háborút követően Izrael libanoni segéderői hajtottak végre 
tömeggyilkosságokat s folytattak iszonyú mészárlást.) 

Valójában a már hagyományos síita—palesztin ellentétek újultak fel, ami- 
kor híre ment, hogy a főként Arafat rokonszenvezőiből álló táborokba ,,visz- 
szaszivárogtak" a palesztin fegyveresek. A szélesebb értelemben vett tét pedig 
Dél-Libanon volt: a síiták attól tartottak, hogy a palesztinok megpróbálják 
visszanyerni korábbi állásaikat. A helyzet bonyolultságát mutatja, hogy az 
elhúzódó összeütközésekben az Arafattal szemben álló palesztin , irányzatok 
is harcba keveredtek a síita fegyveresekkel, a drúzok semlegesek maradtak, 
Líbia pedig támogatásáról biztosította Arafatot. A tripoli csatának és a tá- 
borok háborújának összesen mintegy 1500 halottja és négyezer sebesültje volt. 
A palesztin mozgalom jelenlegi helyzete szerint a PFSZ formális egységét 
ugyan senki sem mondta fel, de az egység gyakorlatilag nem létezik. A pola- 
rizálódásnak több állomása volt. Az 1984-es esztendő második felében három 
fő irányzat jelentkezett: 


6 Az Arafat vezette Fatah, amely a többség támogatását élvezi a megszállt 
területeken, Jordániában s az Öböl menti országokban megtelepedett palesz- 
tinok körében. Egyértelmű többséggel rendelkezik a parlament szerepét be- 
töltő Palesztin Nemzeti Tanácsban is, miután egyoldalú PNT-ülést tartottak 
Ammanban, s ott személyi változásokat kényszerítettek ki. Fegyveres erőit 
mintegy nyolcezer főre becsülik. 


6€ A Demokratikus Szövetség, amelyhez a Habbas vezette Népfront, a 
Havatme vezette Demokratikus Front, a Felszabadítási Front s a Palesztinai 
Kommunista Párt csatlakozott. 


6 A Nemzeti Szövetség, tagjai között a Fatah zendülőivel (Abu Musza), a 
Dzsibril vezette Főparancsnokság szervezettel, a Szajkával és a Népi Harci 
Fronttal. Elsősorban a Szíriában és a Libanon egyes körzeteiben élő palesz- 
tinok között van befolyásuk, fegyveres erőiket hatezer főre becsülik. 


Algéria és Dél-Jemen közvetítésével több fordulós tárgyalást folytattak, sőt 
a Fatah és a Demokratikus Szövetség képviselői tető alá hozták az algíri és 
adeni megállapodásokat, amelyek reális alapot biztosíthattak volna az egység 
demokratikus, antiimperialista alapokon történő helyreállításához. A Nemzeti 
Szövetség ettől eleve távol tartotta magát, a megállapodások nem reali- 
zálódtak. 

1985 tavaszán gyakorlatilag megszűnt létezni a Demokratikus Szövetség. 
Habbas Népfrontja és a Felszabadítási Front a Nemzeti Szövetség négy szer- 
vezetével együtt létrehozta a Nemzeti Megmentés Frontját. A Demokratikus 
Front egyedül maradt , középen", s nem csatlakozott az új fronthoz a Palesz- 
tinai Kommunista Párt sem. (Szervezetileg a párt nem tartozik a PFSZ-hez, 
de tagjai ott vannak a palesztín mozgalomban s a tömegszervezetekben.) 

A kiút ebből a szétforgácsoltságból nem lehet más, minthogy türelmes 
tárgyalásokkal, az érdekek egyeztetésével, a másodlagos ellentétek háttérbe 
szorításával — antiimperialista alapokon — helyreálljon a palesztin mozgalom 
egysége. Enélkül a palesztin mozgalom kiszolgáltatottá válik, különösképpen, 
amikor veszélyes kitérők jelentkeznek a megbeszélések új szakaszában. 

Az arab országok kommunista és munkáspártjainak június elején megtartott 
tanácskozásán ezért hangsúlyozták: ,A PFSZ válságának mielőbbi megoldása 
és az egység helyreállítása megköveteli, hogy erélyesen elutasítsanak minden 
kapituláns és megalkuvó irányzatot. A Palesztin Nemzeti Tanács XVI. ülésének 
határozatai, valamint az adeni és az algériai megállapodások (a nyilatkozat az 
ammani csonka tanácskozást megelőző algíri parlamenti ülésre, valamint az 
algériai és dél-jemeni közvetítéssel létrejött, de gyakorlatilag papíron maradt 
egyezségre utal — A szerző.) alapul szolgálhatnak ahhoz, hogy a PFSZ-ben 
antiimperialista alapon helyreálljon az egység, erősödjék a szövetségesi kap- 
csolat Szíriával és a libanoni hazafias erőkkel. A tanácskozáson részt vevő 
pártok képviselői ismételten szilárd meggyőződésüket fejezték ki, hogy a 
palesztin nép törvényes jogainak helyreállítása, a térség igazságos békéjének 
elérése megköveteli az összes részleges és szeparatív határozat elutasítását." 
(A nyilatkozat a Pravda 1985. június 21-i számában jelent meg.) 

Az egység helyreállításának szükségességét hangsúlyozta Mihail Gorbacsov, 
az SZKP főtitkára a Hafez Asszad szíriai elnökkel folytatott moszkvai meg- 
beszéléseken is. A TASZSZ közleményét idézve: , Mihail Gorbacsov kiemelte 
a PFSZ egységének fontosságát és rámutatott, hogy mihamarabb le kellene 
küzdeni a palesztinok közötti nézeteltéréseket, mégpedig elvi, antiimperialista 
alapon." 


A szocialista országok párt- és állami szervei, társadalmi szervezetei — s 
ez hazánkat is érinti — sokoldalú kapcsolattartással próbálják a maguk esz- 
közei és lehetőségei szerint az egység megvalósítását előmozdítani. 


A libanoni belháború. (A tízéves polgárháború tűzszünti megegyezéseinek száma 
elérte immár a kétszázat és hat alkalommal kötöttek megállapodást az alap- 
vető rendezésre vonatkozóan — Libanonban még sincs béke és nyugalom. 
A korábbi helyzethez viszonyítva" jelenleg még bonyolultabbak a viszonyok. 

Izrael az ötödik háború kitörésének harmadik évfordulóján, 1985 júniusá- 
ban a hivatalos változat szerint kivonta csapatait északi szomszédjának terüle- 
téről. Erre a lépésre a Libanonban folytatott háború ,. magas" számlája kény- 
szerítette: 654 halott, 3890 sebesült és 3.5 milliárd dolláros költség. Mindezek 
az áldozatok végső soron nem vezettek eredményre, s folytatódik a beavatko- 
zás, a következő célok érdekében: 

0 Egy 850 négyzetkilométeres területsávon (ez Libanon mintegy 9 százaléka) 
Izrael északi határai mentén a Lahad-féle együttműködő, jobboldali milícia 
uralmát akarják fenntartani. Ez viszont állandó konfliktusforrás, egyrészt az 
izraeli , önkéntesek" jelenléte, másrészt amiatt, hogy a 110 ezer lakosú zóna 55 
százalékban síita és csak 23—24 százalékban keresztény népességű, márpedig 
a fegyveres erők ez utóbbiak közül kerülnek ki. . 

60 Izrael fenntartja magának a , megtorlás" jogát, tehát adott esetben harci 
terepnek tekinti egész Libanont. 

6 Izrael stratégiai célja, hogy Libanon állami egységét megbontsa és fele- 
kezeti alapon szervezett kantonokat, afféle miniállamokat hozzon létre. Mind- 
ezzel meggyengítené Libanont, ingoványossá tenné a talajt Szíria számára, s 
éppen egy felekezeti állam modelljével alátámasztaná Izrael érveit. 


Miután az ország hagyományaiból következően a társadalmi-politikai ellen- 
tétek Libanonban többnyire vallási burokban jelentkeznek s a felekezeti tudat 
sok tekintetben elsődleges lett a nemzeti tudattal szemben, az alapvető ellen- 
tét a keresztények és a mohamedánok között húzódik. Viszont e két fő tábor 
sem egységes, s mindkettőt további törésvonalak szabdalják. 


Jóllehet hat keresztény felekezet képviselőinek van biztosított helye a liba- 
noni parlamentben, a legfontosabb irányzatot a népesség 23 százalékát kitevő 
maroniták jelentik. (Az V. században élt s a hitviták miatt a bizánci egy- 
házból kirekesztett Maron szerzetes követői, akik Szírián át Libanonba ván- 
doroltak s megőrizték közösségeiket a török hódoltság századai alatt is. 
A középkor végén elismerték a római pápa fennhatóságát, de ma is vannak 
jelei különállásuknak. A Írancia gyarmatosítás ideje alatt a maronita nagy- 
családok többsége földbirtokait és hegyvidéki sasfészkeit feladva Bejrútba 
költözött, s a libanoni városi burzsoáziát gyarapította. A kolonialisták szá- 
miíthattak rájuk a muzulmán felkelések leverésében is, például az 1925-ös bel- 
háború idején. A visszavonuló franciák ezért kényszerítették Libanonra 1943- 
ban a máig is érvényes, az alkotmány szerepét betöltő Nemzeti Chartát, amely 
rögzíti a maronita vezetés kiváltságait, egészen a keresztények intézményesített 
s jelenleg már a demográfiai arányokkal szemben álló parlamenti többségéig, 
a legmagasabb közjogi funkciók betöltéséig.) Nem minden maronita tartozik 
a nagypolgársághoz, amint a másik oldalon vannak mohamedán milliomosok 
is. A polgárháborúk s a bosszúláncolatok évtizedei alatt a maronita közösség 


s A témáról cikket közölt a Társadalmi Szemle 1983. 12. száma. Rétj Ervin: Ki kíre és 
miért lő Libanonban? 

csaknem egészét sikerült akár fegyverrel is mozgósítani a nagycsaládok ki- 
váltságainak védelmére. 

A nyolcvanas évek derekán azonban a bomlás jelei látszanak a korábban 
szilárd maronita táboron is. Dzsemajel elnök és hívei meg szeretnék őrizni 
Libanon egységét, igénybe akarják venni Szíria közreműködését egy kon- 
szolidáció létrehozásában, s ha nem is valamennyit, de bizonyos előjogokat 
feladnának. A másik, ezzel ellentétes csoportosulás egy önálló Marunisztánt, 
keresztény kantont kívánna életre hívni, amely szövetséges lenne Izraellel s 
NATO-barát politikát folytatna. Ez volt a célja a keresztény milicisták 1985 
márciusában kirobbantott lázadásának. 

A libanoni mohamedán közösség fő irányzatait a drúzok, a szunniták és a 
sfiták jelentik. A síiták a szunnitáktól 656-ban, az Iszlám első belháborújában 
különültek el, s mint Siat el Ali, vagy Ali pártja, a próféta meggyilkolt 
unokaöccsének s egyben vejének táborát alkották. Az Iszlám általánosan 
elfogadott öt alapelve mellé hatodikként odasorolják a vezetőikbe, az imá- 
mokba vetett hitet, messiásvárásuk pedig fanatizmusukat táplálja, elég utalni 
az öngyilkos merényletekre. (Iránban a lakosság 92-—-93 százaléka síita, másutt 
kisebbségben vannak.) 

A libanoni lakosság 7 százalékát kitevő drúzok a síita irányzatról szakadtak 
le még a 11. században, körülhatárolt településeik, jól felszerelt fegyveres 
milíciájuk s politikai szervezetük, a Haladó Szocialista Párt tekintélye követ- 
keztében jelentős szerepet játszanak. 

A szunniták a szunna, tehát a kalifaválasztás hagyományát őrzik, korábban 
többségben voltak Libanonban, de a síita népességrobbanás következtében a 
második helyre szorultak. Nem olyan egységesek és militánsak, mint a síiták 
vagy a drúzok, miliciájuk, a nasszerista nézetekhez közelálló Murabitun, vi- 
szonylag gyenge. A palesztin menekülttáborok lakóinak többsége azonban 
szunnita, s általában Arafat követőjének számit. 

A libanoni polgárháborúban a mohamedán irányzatok ugyan közösen har- 
coltak a falangista— keresztény milíciákkal, de egyre gyakrabban fordították 
egymás ellen is fegyvereiket, síiták, szunniták, drúzok és palesztinok között 
több véres leszámolás történt. 

A síiták Libanonban játszott szerepük miatt külön is említést érdemelnek. 
A negyvenes években a síiták arányát 18—-20 százalékra becsülték, az 1943-as 
megoszlás szerint a 99 tagú parlamentben 20 szunnita képviselővel szemben 
csak 19 síita foglalhatott helyet, s a legfontosabb közjogi méltóságokból a 
maronita államfő s a szunnita kormányfő mellett a parlamenti elnökségi tiszt- 
ség juthatott síita politikusnak. 

Később kiegyenlítődött a szunnita—síita arány, s ma már — igaz, hogy 
hiteles népszámlálás hiányában, becslésekre szorítkozva — 35—-40 százalékos 
síita részesedésről szólnak a libanoni népességben. Főként délen, a Bekaa- 
völgyben, valamint Bejrút déli kerületeiben és elővárosaiban élnek, többsé- 
gükben a lakosság legszegényebb rétegeihez tartoznak. 

A libanoni síita reneszánsz Musza Szadr imám nevéhez fűződik, aki 1975 
júliusában, a polgárháború kezdetén megalapította a Jogfosztottak Pártját. 
A párt, a polgárháborúban részt vevő paleszfin gerillák segítségével — a 
viszony akkor még felhőtlen volt — szervezte meg ezerötszáz főből álló fegy- 
veres osztagát, az Amalt. A szó magyarul reményt jelent, de egyben a Liba- 
noni Ellenállási Mozgalom rövidített betűszava. 1976-ben szakítottak a palesz- 
tinokkal, és támogatták az arabközi megbízatással Libanonba érkező szíriai 
békefenntartó alakulatokat. 

Az Amal gyorsan gyarapodott, s egyszerre töltötte be a politikai és a katonai 
szervezet szerepét. Soraiban azonban belső viszályok támadtak. A síita kötő- 
dése ellenére is világi jellegű Amalból kirekesztettek bizonyos szélsőségesen 
iszlám irányzatú csoportokat. Ezekből később megalakult az Iránnal kapcso- 
latot tartó Hizbollah (Allah pártja), s időnként terrorista akcióival jelent- 
kezik a Dzsihad, a titokzatos Iszlám Szent Háború mind ez ideig , arc nél- 
külinek" tűnő szervezete. 

A síiták akkor kezdtek felértékelődni, amikor a drúzokkal együtt tevéke- 
nyen közre tudtak működni az izraeli—libanoni különszerződés érvénytelení- 
tésében, a négyhatalmi NATO-erők, illetve az izraeli megszálló csapatok tá- 
vozásának kikényszerítésében. Egyszerre több tényező jelentkezett. Az öngyil- 
kos merényletekben kifejeződő síita harcmodor olyan irracionális elemet vi- 
hetett a válságba, amelyet sem az amerikaiak, sem az izraeliek nem tudtak 
hagyományos módon elhárítani. Dél-Libanonban állandósult az a nemzeti el- 
lenállási harc, amelyben jelentős szerepet vállaltak a síiták. A libanoni belső 
fordulat fontos mozzanata, szinte végkifejlete lehetett, amikor a javarészt 
síita katonákból toborzott új dandárok legénysége átállt az Amal és a drúzok 
mellé, s ezzel a hadsereg jobboldali vezetése tehetetlenné vált. Végül, de nem 
utolsósorban a síiták Szíria fontos politikai szövetségeseit jelentették egy el- 
fogadható libanoni rendezés megvalósításában. 


A bejrúti túszügyben betöltött szerep, a síita foglyok kiszabadítása — anél- 
kül, hogy az események részletei valóban tisztázottak lehetnének — újból 
növelte az Amal és vezetője, Nabih Berri presztízsét. A síiták következetesen 
síkra szállnak (márcsak hátrányos helyzetük következtében is!) Libanon poli- 
tikai reformjáért. Részt vesznek az 1985. augusztus 6-án, Staurában tizenöt 
párt és szervezet, köztük a Libanoni Kommunista Párt közreműködésével 
megalakult Nemzeti Egységíront tevékenységében, amely Libanon teljes fel- 
szabadítását, az ország , arab karakterének" biztosítását és a felekezeteken 
alapuló szerkezet felszámolásával Libanon demokratizálását vette programjába. 
(A ,táborok háborúja"? viszont kétségtelen tekintélyveszteséget jelentett az 
Amal számára.) 


Irak és Irán háborújának hatása. 1985 szeptemberében hatodik évébe lépett az 
Öböl menti háború. A háborúzó felek személyi veszteségei a világsajtó sze- 
rint — hiteles adatok hiányában — 720 ezer halott, 1 millió 150 ezer sebesült, 
az anyagi károk nagysága kétszázmilliárd dollár körül mozoghat. Az iraki 
előrenyomulás, majd az iráni ellentámadások nyomán általában az állóháború 
jellemző, legutóbb 1985 márciusában, az iráni Badr fedőnevű offenzíva hozott 
mozgást. Végül is a döntő áttörés elmaradt, noha két hét alatt 43 ezerre be- 
csülték az elesettek számát. (Nyugati lapok és intézetek számításai Irak élő- 
erejét 562 ezer katonára, Iránét 520 ezerre teszik, de ehhez hozzászámítják a 
pazdaranok, az iszlám gárdisták körülbelől 250 ezer főnyi osztagait. Mintegy 
hat-hétszeres az iraki légifölény, kétszeres a páncélos és a szárazföldi tűz- 
erő, de a tengeren, pontosabban az Öbölben Irán hadiflottája messze felül- 
múlja Irakét. Irán Irakénál háromszor nagyobb népessége további embertar- 
talékokat rejt magában.) 


Az arcvonalakon döntetlen a helyzet, viszont két új fejezete van a háború- 
nak. A városok háborúja, amely 1985 tavaszán indult meg, és ellentétben áll 
korábbi, ENSZ-keretekben történt kötelezettségvállalásokkal, hogy a harci cse- 
lekmények során megóvják a polgári lakosságot. Bomba- és rakétatámadások 
érték a két fővárost is, jóllehet a városok és a hátország elleni akciók alapjá- 
ban véve még mindig korlátozottnak tűnnek, és nem érik el a második világ- 
háborúból ismert totális légiháború, a szőnyegbombázások méreteit. S a há- 
ború olajcsatáia, amelynek során a két fél a hadviselés anyagi fedezetétől 
szeretné megfosztani a másikat. Irak nehéz helyzetbe került azáltal, hogy az 
IÍránnal rokonszenvező Szíria lezárta a Földközi-tenger felé vezető olajveze- 
téket, Törökországon át pedig műszaki akadályai vannak az export fokozásá- 
nak. Így Szaúd-Arábia, Kuvait és mások nyújtanak anyagi segítséget Bagdad- 
nak vagy küldenek a világpiacra olajat Irak kvótájára és hasznára. Bagdad 
ezzel szemben az iráni olajkikötőnek, Hargnak a blokádját helyezte kilátásba, 
és rendszeresen lövi rakétával a hadijelentésekben , nagy tengeri célpontok- 
nak" mondott tartályhajókat, amelyek egyébként harmadik országok zászlai 
alatt haladnak. 1985 első félévében — a biztosító társaságok bejelentése sze- 
rint — tizenhét tankhajót ért találat az Öbölben. (Egyébként néhány esetben 

iráni légitámadást is végrehajtottak kuvaiti vagy szaúdi tankerek ellen, ame- 
lyek , iraki olajat" szállítottak volna.) 

A háború során eddig kilenc fajta közvetítői próbálkozás történt, az el nem 
kötelezettek mozgalmától az Iszlám Konferencián keresztül az ENSZ főtitká- 
ráig sokan próbálkoztak, de eredmény nélkül. Irak ma már hajlandó elfogad- 
ni a Biztonsági Tanács tűzszüneti felhívását; Irán kifogásolja, hogy amikor 
Irak 12 ezer négyzetkilométernyi iráni területet tartott elfoglalva, akkor 
nem sietett a fegyvernyugvási és a kivonulási felhívások elfogadásával. Tehe- 
rán viszont három, Irak számára elfogadhatatlan feltételt állít: Szaddam 
Husszein elnök lemondását; 150 milliárd dolláros hadi kártérítést, s a hábo- 
rúért való felelősség elismerését. Az Öböl menti országok bizonyos kompro- 
misszumokkal kísérleteztek, s például kilátásba helyeztek volna egy 25 mil- 
liárdos újjáépítési hozzájárulást Irán számára, de Teherán — ahol a jelzések 
szerint ez belpolitikai viták és ütközések tere is — egyelőre nem változtat 
álláspontján. 

A harctéri patthelyzet a háborúzó feleket szövetséges keresésére ösztönzi a 
szomszédos térségben. Szíria és Líbia elkötelezte magát Irán mellett (az iraki— 
szíriai ellentétek ismeretében alighanem érvényes az ellenségem ellensége . az 
én barátom mondás), Jordánia, Egyiptom, az Öböl menti országok — nem 
azonos mértékben — katonai, politikai, illetve gazdasági segítséget nyújtanak 
Iraknak, amiben közrejátszhat az iráni iszlám forradalmi ideológia exportjá- 
tól való félelem is. Algéria és Dél-Jemen mindkét féllel a , beszélő viszony" 
fenntartására törekszik. 


A háború öt esztendejének mérlege: mind Irak, mind Irán súlyos vesz- 
teségeket szenvedett; képtelen aktívan megvalósítani fejlesztési program- 
ját, valamint korábban meghirdetett antiimperialista külpolitikai céljait; a 
bizonytalanság magában rejti a tűz tovaterjedésének veszélyét, s ürügyet 
szolgáltathat külső, imperialista beavatkozáshoz — hozzájárul az arab világ 
megosztásához. u 


A reális közel-keleti helyzetkép nem biztat gyors kibontakozással. Az általános 
rendezés előmozdítása további konstruktív erőfeszítéseket kíván s nagyfokú 
türelmet. Fokozni kell a nemzetközi közvélemény politikai nyomását Izraelre, 
hogy tegyen eleget az idevágó ENSZ-határozatoknak; elegendhetetlenül szük- 
séges, hogy megszűnjenek vagy a közeljövőben legalább is csökkenjenek az 
arab világot és a palesztin mozgalmat megosztó ellentétek. A kibontakozás 
ügye, mindenekelőtt a nemzetközi békeértekezlet kérdése szerepelhet a novem- 
beri szovjet—amerikai csúcstalálkozó témái között is. 

Rét Ervin 


Bokor Nelli: 
Figurók 

Önismeretünk és a technikai műveltség 


Nem biztos, hogy mindenben igazam van, de el kell mondjam, mi aggaszt, mert 
lehet, hogy gondolataim közül néhány pozitív cselekedeteket vált ki. Lehet, 
hogy vita (igazán jó volna sértegetés és sértődés helyett) kerekedik néhány 
megállapításomról. Ebben tartom magam Descartes gondolatához: ,,. . . amit 
józan értelemnek vagy észnek nevezünk, természettől fogva egyenlő minden 
emberben, úgyhogy véleményeink nem azért különböznek, mert egyesek oko- 
sabbak másoknál, hanem azért, mert gondolataik különböző utakon járnak". 
Az én gondolataim sajátos útjait mérnöki hivatásom, hosszú kutató-fejlesztő 
munkálkodásom és végül az Országos Műszaki Információs Központ és Könyv- 
tár irányítása során szerzett tapasztalataim alapozták meg. Cikkem készítése- 
kor a racionalitás megköveteli, hogy ne a sikereinkbe ágyazva írjak problé- 
máinkról. Úgy érzem, van már annyi eredményünk, hogy többet beszélhetünk 
a hibáinkről. De ennél is sokkal jobban hiányzik a cselekvés. Gyakran meg- 
rekedünk a bajok tüneteinek felismerésénél, ritkábban állapítjuk meg a diag- 
nózist, és gyakran késve tesszük, amit tennünk kell. 

A XIII. pártkongresszus után — határozatainak megfelelően — egyre 
több kérdésnek igyekszünk, saját mulasztásainkkal is nyíltan szembenézve, a 
végére járni. Különösen jó alkalomnak kínálkozott ehhez a kongresszus idő- 
pontjának egybeesése az ország felszabadulásának 40. évfordulójával, amely 
nemcsak történelmi visszapillantásra, hanem számadásra is késztetett. Fej- 
lődésünk e 40 éve alatt eljutottunk egy magaslatra, ahonnan azonban éle- 


-.. sen kirajzolódnak azok a kontúrok, amelyek jelzik, miben maradtunk le más 


országhoz képest. Tudjuk ugyan, hogy még a legiparosodottabb országok fej- 
lődése sem egyenletes és teljes. Elegendő például arra a széleskörűen vitatott 
kérdésre utalni, hogy vajon Európa jövője attól függ-e, hogy az öreg konti- 
nens mennyire képes lépést tartani a műszaki haladás területén? Elsősorban 
Nyugat-Európában élezik ki ezt a kérdést, vagyis ott, ahol a technika maga- 
sabb színvonalú, mint nálunk. Már csak emiatt is érthető, Ihogy az országunk 
műszaki fejlesztéséről elhangzó nyilatkozatokban és tanulmányokban olykor 
szenvedélyesen sürgetjük: nézzünk igazán és szigorúan szembe lemaradá- 
saink tényeivel. Ezekről sok mindent tudunk, sok mindent meg is magyará- 
zunk, a gyakorlatban mégis másként éljük meg, azt is mondhatnám: nem 
mindig ragadjuk meg idejében vagy szerencsésen a cselekvés lehetőségeit. 
Ami a magyarázatokat illeti, álláspontunk legtöbbször megragad Széche- 
nyi egykori megállapításának aktualizálásánál: nem tudunk lépést tartani a 
rohamos technikai fejlődéssel úgy, mint szeretnénk és mint ahogyan annak 
szükségességét jól látjuk, mert — nincs elegendő tőkénk... A megállapítás 
ugyan igaz, de ha csak annak alátámasztására használjuk, hogy magunkat 
megnyugtassuk, akkor soha nem fogunk eljutni gondjaink valódi okainak 
feltárásához, és beletörődésünk helyzetünk romlásához, nem pedig megoldá- 
sához vezet; könnyen elveszíthetjük a távlataink felé vezető utat. Másképpen 

fogalmazva: elmulasztjuk feltenni a kérdést, mi az, amit mi valójában nem 
tudunk produkálni más országokhoz képest, amelyek műszaki-tudományos 
előrehaladását, szüntelenül megújuló eredményeit csak irigyelhetjük. 

Tőkeszegénységünk objektív körülmény, de nem olyan bénító nemzeti csa- 
pás, mint sokszor önigazolásul felhozzuk. Nekem nem az a vagyon fáj, ami 
nincs, hanem az, amit rosszul költünk el. Főleg azért, mert nem kis értékről 
yan szó. Vannak országok, ahol a beruházásokkal jobban gazdálkodnak, és 
az izgat, arra keresem a választ, hogy nálunk mi hiányzik a nagyobb hatás- 
fokú hasznosításhoz. 

Magam is vallom, amit erről a kérdéskörről Vámos Tibor akadémikus az 
Iparunk 40 éve című jubileumi konferencián kifejtett: , Azok az országok, 
amelyek át tudtak térni a legmodernebb technológiát hordozó területekre és 
ezeken új eredményeket tudtak létrehozni, minden más országcsoportot meg- 
előztek a gazdaságfejlődésben. Számunkra különösen tanulságos és a jövőre 
nézve figyelemre méltó, hogy az alacsonyabb munkabérekhez fűződő kompa- 
ratív előny mítosza hogyan oszlik szét. Sőt, mennyire félrevezető és vissza- 
húzó ez, főleg egy olyan világban, amelyben a rosszul fizetett, alacsonyan 
kvalifikált, megbízhatatlanabb rabszolgamunkát a rugalmas automatizálás, a 
technikai forradalom váltja ki! 

A különböző struktúrák — tehát az ipar termelési szerkezete, az iparnak 
és az egyéb ágazatoknak, így az infírastruktúrának, a szolgáltatásnak a viszo- 
nya és végül magának az iparirányításnak a különböző befodyásoló struk- 
túrái — nálunk elég következetesen a konzerváló irányokba mutattak. Ez a 
hatás akkkor vált különösen keményen érezhetővé, amikor a világban bekö- 
vetkezett, hogy a hosszú időn keresztül alakuló technológiai változások rob- 
banásszerűen ipari valósággá váltak. Ezen keresztül átrendezték az országok 
közötti gazdasági erőviszonyokat, az egyes országok társadalmi és politikai 
szerkezetét, társadalmuk értékrendszereit." 

Azzal is egyetértek, amit a Valóság ez évi 4. számában Pungor Ernő aka- 
démikus írt: , A műszaki innováció mértéke igen erősen befolyásolja egy or- 
szág iparának versenyképességét. Hazánk gazdasági fejlődése nélkülözhetet- 
lenné teszi a műszaki innovációs folyamat felgyorsulását. Azokra a nehézsé- 
gekre, problémákra szeretném fordítani a figyelmet, amelyek ma Magyaror- 
szágon megnehezítik, mondhatni, sok esetben meggátolják az innovációt vagy 
— ami talán még veszélyesebb — a valódi innováció helyett látszatinnová- 
ciókhoz vezetnek. (Látszatinnovációnak nevezem azt a termelésfejlesztést, 
amely részérdekek szolgálatában versenyképtelen árukat hoz létre.)" 

Engem azonban az izgat, hogy miért keletkezik a valódi materiális érték- 
ből , látszatinnováció", miért nem hoz megfelelő eredményt az erőfeszítés, mi- 
től veszít értékéből a befektetés és a munka. A látszólag hasonló működésű 
struktúrák nem mindig adnak azonos eredményeket, és arra gyanakszom, 
hogy másként éljük megi önmagunkban mindazt, amelynek csak külső jegyeit 
tudjuk hasonlóra formálni. Talán világosabban is megfogalmazható: nem 
lehet az anyagi és a személyi feltételeket a szokványos úton összevetni, mé- 
lyebbre kell nyúlni a gondolkodásmód finom struktúráiban, a tudás szerke- 
zetében, a mozgatóerőkben és ezek bonyolult kölcsönhatásában (például nem 
mindig jár agyunk arra az egy rugóra, hogy , ha megfizetik"). 

Vámos Tibor és Pungor Ernő kitűnően látják a tüneteket, amelyekből 
jó diagnózisokat lehet felállítani, de igazán akkor jutunk előrébb az össze- 
hasonlításokban, ha a, végére járunk annak, hogy — alá nem becsülhető fel- 
tételükön — a pénzükön kívül mijük volt még azoknak az országoknak, ame- 
lyek a legmodernebb technológiákra áttérve megelőztek másokat? 


Sok mindenre és mindenkire (olykor egymásra is) szeretünk hivatkozni, 
ezeket felsorolni most nem érdemes, de talán akad néhány olyan ok is, amely- 
lyel a szembesítést eddig szemérmesen elkerültük. 

A múltkoriban az építésügy egyik vezetője az építőipar számszerű eredmé- 
nyeit sorolta, de elfelejtette hozzátenni, hogy milyen áron és minőségben ér- 

tük el őket. De lehet töprengeni sikeresebb szakágazat eredményei felett is. 
Méltán vagyunk büszkék mezőgazdasági eredményeinkre, ritkán jut azonban 
eszünkbe, hogy terméseredményeink mögött a ráfordítási költségek magasak 
(sokkal magasabbak, mint a fejlett országokban), és ez gyakran piaci ver- 
senyképességünket is erősen korlátozza. — 

. Nemzeti jövedelmünk mintegy felét iparunk teremti meg. Az említett jubi- 
leumi konferencián sokan korholó szavakkal illették, különösen az irányíi- 
tását. Nem vitatható, hogy a kritikák indokoltak, csak éppen hiányosak. Nem 
fogalmazzák meg, hogy azért , olyan" az ipar, amilyen, mert mi magunk is 
Olyanok"? vagyunk, legfeljebb a mezőgazdaságban ez nem annyira szembe- 
tűnő. 


Milyenek vagyunk hát? 

Röviden: alacsony a munkaerkölcsünk, lazák a társadalmi normáink, tu- 
dásunk nagy részén hézagok mutatkoznak, deformálódott az értékrendünk, 
nemcsak anyagi eszközeinkben, hanem gondolkodásmódunkban sem vagyunk 
eléggé felkészülve, hogy lépést tartsunk a körülöttünk zajló tudományos- 
technikai forradalommal (az utóbbi időben ezt a kifejezést is óvatosan kerül- 
jük, mert nálunk néhányan úgy döntöttek, hogy ilyen nem létezik). 

Nem arról van szó, hogy ,azok az országok" csak szorgalmas és okos em- 
berekből állnak, felvértezve a tudomány és a technika minden eszközével 
és legújabb vívmányaival: a körülményeikből fakadó kényszerhelyzetek, ér- 
dekviszonyok nem engedik meg nekik a lemaradást, az elernyedést. Nálunk 
a társadalmi rend szociális biztonságát rosszul értelmezzük, előnyös társadal- 
mi— gazdasági berendezkedésünket minduntalan olyan teherpróbáknak vetjük 
alá, melyek elviseléséhez a társadalom erőfeszítéseiből fakadó energiákat el- 
pazaroljuk. Valamikor több volt az ilyen jellegű teher, mint amennyi elvi- 
selését az akkori értéktermelő folyamat lehetővé tett (gondoljunk a régebbi 
ártámogatásokra), de a mai helyzettel sem lehetünk elégedettek. Lehet, hogy 
a , cserearányok romlása" meg a , begyűrűzés" nagyon is élő, égető gondunk, 
de jussunk már el a felismerésig, hogy másoknak is begyűrűzik és mégis 
fejlődnek! És egyáltalán nem azért gazdagodnak, mert ott kapitalizmus van, 
hanem azért, mert jól szervezik és végzik a saját munkájukat, érdekeltek 
abban, s egyéni létük és egzisztenciájuk is függ attól, hogy a versenyben le 
ne maradjanak, ezért nem kell sem biztatni, sem kényszeríteni az innová- 
cióra őket. Aki pedig nem boldogul a munkájával, az nem kerülhet át más 
hasonló munkakörbe újra próbálkozni, hanem törvényszerűen megbukik. 
Ez a bukás valódi, amelyen anyagilag és erkölcsileg is sokat lehet veszíteni. 
Nincs kipárnázva a , védőháló" a , trapézon"? dolgozók alatt úgy, mint mond- 
juk, nálunk. Az igazság kedvéért tegyük hozzá, hogy ha nem is kipárnázott, 
de védőhálóra szükség van a jól értelmezett szociális biztonsághoz. A reform 
óta nálunk is sokat változott az érdekeltség, nőtt a gazdálkodás önállósága. 
De ezzel együtt terebélyesedett a szabályozórendszer, és lassan kezd átte- 
kinthetetlenné válni. 

Néha az a kényszerképzet támad, hogy jogalkotóink sem bízriak a jogsza- 
bályok helyességében, mert a rendeletekkel egyidejűleg jönnek létre azok 
a kiskapuk, melyek a kijátszásukat teszik lehetővé. Így kisebb mértékű az 
érdekeltség növelése és nagyobb az értékrend körüli zavar, melynek következ- 
tében nem az jár jobban, akinek a szabályozás segítségével kellene, hanem 
az, aki hamarabb felismeri, hogyan tud a társadalmi vagyonból érdekcso- 
portjának vagy magának többet , kitermelni". Egész létszám- és bérpoliti- 
kánkat átszövik az ilyen jellegű problémák. Központi létszám- és bérgazdál- 
kodásunk a vezetőket évtizedeken keresztül a túlbiztosításra való törekvésre 
ösztönözte. Mai hatékonyságnöveléseink mögött gyakran csupán e tartalé- 
kok , morzsolgatása" húzódik meg. Bízni lehet azonban abban, hogy még ez 
is hasznos, mert egyszer ez a felesleges teher is eltűnik. De mi lesz akkor? 

Hiszen nekünk már most kellene versenyképesen termelni! Akkor kezdjük 
majd megtanulni? 

A tudásunkbeli hiányosságok sok mindenben és sokfelé fellelhetők. Nem a 
legszembetűnőbbek, de a legnagyobb veszélyt rejtik magukban a vezetési, 
irányítási ismeretek fogyatékosságai. A hazai vezetőképzés korszerűsítése 
talán az egyik legégetőbb feladat. Önmagáért beszél az a tény, hogy ebbéli 
elmaradásunkat fel sem ismerjük. Az, hogy mi történik például a magyar 
iparban, legnagyobb részt tízezer középvezetőn múlik. Azokon a vezetőkön 
akik napi döntéseikkel határozzák meg az innováció ütemét. Összehasonlítva 
a fejlett országok menedzserképzőiből kikerülő szakemberekkel, a mi káde- 
reink vezetési tudásban messze alulmaradnak. Emellett ambícióikat szegi a 
vezetési kompetencia számos, máig sem rendezett kérdése. A mai irányítási 
önállóság leginkább a korábban nyújtott támogatás megszüntetésében mani- 
fesztálódik, az egyebeket viszont megszabják: miben, hogyan és mennyire 
legyen önálló a vezető. Pedig első helyen nekik kell összemérni erejüket, 
tájékozottságukat és gyors döntési képességüket. 

Külpiaci hátrányaink egyik gyakori oka, hogy az előbbiek jntatt újra és 
újra defenzív helyzetbe kerülünk, és gyakran csak az előnytelenebb üzleteket 
(ahol már a konkurrencia is más) szerezzük meg. Vezetőink egyik legna- 
gyobb hátránya, hogy fogyatékos a döntéselőkészítés és hiányzik a folyama- 
tos, Íriss tájékoztatás. Ma már a legtöbb jelentős tőkés cég vezetője napra- 
kész (up-to-date) szakmai, gazdasági és aktuális piaci hírekből célzottan ösz- 
szeállított információszolgáltatást kap. Ez az információbázis a vállalat irá- 
nyítási vagy üzleti stratégiája szempontjából nagyon nagy értékű. A döntés- 
előkészítésekhez hatalmas adatbankok és szakirodalmi adatbázisok állnak 
rendelkezésre, így sokkal kevesebb az előre nem látott vagy véletlenül bekö- 
vetkező körülmény. 

Nálunk a vezetők tájékoztatásából nemcsak a folyamatosság és a frisseség 
hiányzik; sajátos formája alakult ki a döntéselőkészítésnek is. Ha a döntés- 
hozóknak nincs önálló tájékozódási rendszerük, többnyire a beosztottjaik in- 
formációira vannak utalva. Érthető, hogy a beosztott a maga látószöge sze- 
rint legjobbnak ítélt javaslatot terjeszti fel jóváhagyásra. A döntéshozó, mi- 
után nincs más információforrása, akarva sem tud másképp dönteni, minthogy 
aláírja a nevét ott, ahol az előkészítő mutatja. Hiába követeli, hogy készüljenek 
alternatívák, ha nincs saját forrása ahhoz, hogy meg tudja állapítani az alter- 
natívák értékkülönbségét. Ez esetben információit ugyanazoktól a döntéselő- 
készítőktől szerzi be, akik egyszer már saját legjobb meggyőződésüx vagy ér- 
dekük szerint letették voksukat valamelyik megoldás mellett, így csak azt tud- 
ják ismételten megerősíteni. Ezek után aligha okozhat meglepetést az a tény, 
hogy nálunk alig húsz olyan intézmény (főleg kutatóintézet, információs köz- 
pont) létezik, amelynek saját kapcsolata van a nemzetközileg is hozzáférhető 
és nagyon gyors tájékozódást szolgáltató adatbázisokhoz. Pedig ez a lehetőség 
könnyen megteremthető és nem is drága. 

Összehasonlításul néhány ország adatbázis online (közvetlen) hozzáférésre 
fordított pénzösszege .1984-ben : 


Egyesült Államok 1300 millió dollár 
NSZK 15 millió dollár 
Finnország 1,3 millió dollár 
Magyarország 0,1 millió dollár 


A magyar adat nemcsak azért elkeserítő, mert nagyon kis összeget mutat. 
hanem azért is, mert ez nem az embargó, nem is devizaszegénységünk, hanem 
saját igénytelenségünk következtében alakult így. Devizagazdálkodásunk erre 
a célra kétszer ekkora import fedezetét tette lehetővé (a nagyon szoros korlá- 
tozások ellenére), de hát ebből nem kértek . . . 

Technikai műveltségképünkhöz tartozik az a tény is, hogy a műszaki vezetői 
munkakörök jelentős részét olyanok töltik be, akiknek nincs megfelelő végzett- 
ségük, szakképzettségük nem műszaki jellegű. 


92 ESZMECSERE 


Az 1980-as népszámlálás adataiból csupán kirívó példaként említem, hogy a 
műszaki igazgatók, vállalati főmérnökök, műszaki vezetők, műszaki főosztály- 
és osztályvezetők mintegy 35 százalékának nincs felsőfokú végzettsége. Nem 
tudom, milyen érzésekkel feküdne műtőasztalra bármelyikünk, ha orvosaink 
képzettségéről állapítanánk meg ugyanezt. Vajon iparunk, gazdaságunk szer- 
vezetébe megfelelő képzettség nélkül belenyúlni kisebb veszélyt jelent? Ami 
nem az egyénnek, hanem az egész társadalomnak káros, az kisebb gond? Ezzel 
szemben, túlképzésre hivatkozva csökkentik a felvételi létszámot műszaki 
egyetemeinken, és mérnökeink országszerte arról panaszkodnak, hogy mun- 
kájuk nagy része nem fűződik képzettségükhöz. 


Ha jelenlegi hazai műveltségi eszményünket visszahelyeznénk a 19. századba, 
valószínűleg ott is elavultnak tekintenék néhány vonatkozásban. Technikai mű- 
veltségünk hiánya igazában már akkor is feltűnő volt, hiszen Kossuth Lajos 
is ostorozta több ízben , deákos" műveltségünket. Igaz, hogy most van prog- 
ramunk az iskolák számítógépesítésére és a technika középiskolai tantárgy, a 
baj csak az, hogy technikai műveltségünk elmaradása ma fájdalmasan nagy, 
és jelenlegi lépéseink majd csak egy évtized múlva éreztetik hatásukat. És ad- 
dig várhatunk? Nem, de mégis azt tesszük. A közművelődésünket formálók 
körében megindult már egy párbeszéd erről, de a gyors befolyásolásra alkalmas 
tömegkommunikációs intézmények még tartózkodóak e témával kapcsolatban. 
Gondolkodásmódunkban él — egy bízvást múlt századbelinek mondható — 
érthetetlenül makacs megkülönböztetés a , technika"? és a ,humán?" kultúra 
között. 

Ismeretes, hogy a kultúrának van szűkebb és tágabb értelmezése, egyfelől 
a műveltséget, másfelől korok vagy népek anyagi-szellemi javainak összességét 
jelenti, ha egyéb jelentéseit most figyelmen kívül hagyjuk. Senki sem vi- 
tathatja, hogy e korra a legjellemzőbb s egyben az egész emberiség sorsát be- 
folyásoló emberi produktum az a technika, amely bennünket körülvesz. Ha e 
kor kultúráját jellemezni akarnánk, mind anyagi, mind szellemi javaiban a 
technikát kell kiemelnünk vívmányaival és veszélyeivel együtt. 

A technika — mint a társadalmi javak előállítására szolgáló és a tudománnyal 
kölcsönhatásban fejlődő anyagi és szellemi eszközrendszer — igencsak magas 
fokú ismereteket kíván nemcsak alkotóitól, hanem felhasználóitól is. Ezt joggal 
nevezhetjük sajátos technikai műveltségnek, s ez sokkal több és némiképp más, 
mint amit a közvetlen munkavégzéshez szükséges ismeretnek és munkakultú- 
rának nevezünk. 

Nem kell mindig más országok példáiból kiindulni, de elkerülhetetlen, hogy 
technikai műveltségeinket összevessük a közeli és hasonló országokéval (pél- 
dául: Ausztria és Csehszlovákia), ahol a lakosság átlagosan magasabb technikai 
ismeretekkel rendelkezik, ebből fakadóan okosabban, sokoldalúbban és haté- 
konyabban használják ki annak lehetőségeit, és ez boldogulásuk egyik forrása. 
Vannak népek, akiknél a technikához való vonzódás tradicionális és karakte- 
risztikus vonás. A legtöbb európai ország azonban közös jegyet mutat abban, 
hogy a technikai fejlődést olyan társadalmi célnak tekinti, amelynek megvaló- 
sításához a közművelődési programokat is csatasorba állítja. 

Ha tekintetbe vesszük azt a körülményt, hogy nyersanyagaink, természeti 
kincseink korlátozottak, beruházott javainkat nem tudjuk középtávon a leg- 
korszerűbbekre cserélni, belátható, hogy technikai műveltségünk a legjobban 
kamatoztatható hazai erőforrások közé tartozik. Különös jelentősége ennek, 
hogy a mai gazdasági versenyben elérhető pozíció döntően azon múlik, hogy 
milyen mértékű a termékhez, eszközhöz hozzáadott szellemi érték, illetve azon, 
hogy a felhasználó társadalmi közeg mennyire fogékony ennek kiaknázására. 
Azt hiszem, csak az Írástudatlanság felszámolásához mérhető a technikai kul- 
túráltság hiányosságai leküzdésének jelentősége. 

Néhány sikeres kezdeményezés már bizonyította, hogy pozitívan tudjuk be- 
folyásolni az ismeretek bővítését közművelődési eszközökkel is. Ehhez azonban 

az eddiginél nagyobb és szélesebb körű összefogásra van szükség, hiszen a la- 
kosság egészének jelenlegi általános képzettségi szintje mellett lelassult a gaz- 
dasági fejlődés. Nemzetközi összehasonlításban előnyeink csökkentek vagy 
megszűntek, és hovatovább társadalmi problémává válik, hogy szellemi erő- 
forrásaink alacsony fokon hasznosulnak. Ha figyelmünket valóban azokra az 
új társadalmi, gazdasági és kulturális kérdésekre fordítjuk, amelyek a mai vi- 
szonyoknak és a jövő igényeinek megfelelő válaszokat követelnek, el nem ke- 
rülhetjük a szembesítést a technikai műveltség terén kialakult tennivalókkal. 

Nem kerülhetjük el a szembesítést a hazai műveltségkép más problémáival 
sem. Ismert tény, hogy a közművelődési feladatokról is kialakultak sémák, me- 
lyek szerint valami olyan idillikus helyzet megteremtése a cél, amelyben a la- 
kosság sok jó könyvet olvas, színházba, hangversenyre jár, mentálisan és fizi- 
kailag is egészséges életet él, versel, fest, sportol. tanul, végül is boldog, ki- 
egyensúlyozott. Mindezek hatására az emberek sokkal jobban szeretik egymást 
és kulturális létesítményeinket: elégedetten nyugtázzák azt a társadalmi gondos- 
kodást, ami körülveszi őket. Ezzel szemben sokan vannak, akik ma kevesebbet 
művelődnek a hagyományos értelemben. Egy a megőrizni kívánt életszínvonal 
érdekében igen sokan nyolc óra helyett tizenkettőt dolgoznak. Eközben sokat 
isznak és dohányoznak (ez ügyben is volna feladat), futólag olvasnak újságot, 
háttérzajként hallgatják a rádiót, és este fáradtan elnyúlnak a tv-képernyő 
előtt. Meglehetősen rossz hatásfokkal sokan most kezdik megtanulni, hogyan 
kell úgy dolgozni, hogy versenyképessé váljunk a világban. Az előbb említett 
jelenségben nem is egyszerűen a , több", hanem a , másfajta" munkáról van 
szó. Legelőbb a háztáji gazdálkodás fejlődése váltotta ki azt a kényszert, hogy 
a nagyüzemi (tsz, állami gazdaság) fejlett és szakosodott munkamegosztással 
szemben a háztájiban a gazdálkodás egészét kellett birtokba venni. Hasonló 
a helyzet a kisvállalkozások, vgmk-k esetében is. Az itt folyó tevékenységhez 
az embereknek több ismeretre és más gondolkodásmódra van szükségük, 
mint a főmunkahelyén. Mindebből következik, hogy többet érthetnek meg a 
gazdálkodásból, a világból és másként formálódnak értékítéletei. Alhhoz, hogy 
ez sikerüljön, nagyon értelmes segítségre van szükség. Hozzáteszem: szeren- 
csére egyre több főfoglalkozású munkahelyen is hasonló követelményekkel 
sábrá szemben, és ebből eredően tudásgyarapításra kényszerülnek az em- 

rek. 

Ahhoz, hogy eljussunk oda, ahol (majd) lennünk kell, nemcsak jobb irányítás- 
ra van szükség, hanem sokkal műveltebb lakosságra is. Ha ez megvalósul, csök- 
ken majd azoknak a gondoknak a száma, amelyeket ma nagyrészt csak az ipar- 
ban vélünk felismerni. Ha majd a technikai műveltség olyan társadalmi köze- 
get teremt, amely képes felismerni az alkotó munka értékét, valószínűleg meg 
is fogja becsülni, és erre nem kell! majd sem pénzzel, sem szabályozó intézkedé- 
sekkel ösztökélni. Akkor majd irányítani is könnyebb lesz, különösen, ha ad- 
digra megtanuljuk annak fogásait is... 


Van még egy figyelmet érdemlő elmaradásunk (vagy tulajdonságunk ?), mely- 
lyel azért is többet kell törődnünk, mert szorosan összefügg az említett problé- 
mákkal. Mi olykor kevésbé igazodunk a külső körülményekhez, inkább meg- 
magyarázzuk magunknak, hogy azok miért nem jók. Gyakran úgy tűnik, in- 
kább a világtól várjuk, hogy olyan legyen, amilyen nekünk kedvező, ahelyett, 
hogy mi alkalmazkodnánk hozzá. Kicsiben talán szemléletes példa, hogy keres- 
kedelmünk máig sem tudott igazán áttérni az ,. eszi, nem eszi, nem kap mást" 
gyakorlatáról a vásárló igényeihez igazodó szolgálatra. Nemcsak a kereskede- 
lem, de az ipar sem figyeli az igényeket, sőt még a másik iparág vagy válla- 
lat érdekeit sem veszi figyelembe (kevés ország van, ahol ilyen alacsony a 
kooperáció vagy a megállapodások betartásának színvonala). Mi gyakran hisz- 
szük azt, hogy jobban tudjuk, másnak mit kell tennie, akarnia, és ez a fajta 
magatartás sajátos paternalista fellépés vagy gondolkodás formájában jelenik 
meg. Ha mi ezt csak magunk között alakítanánk ki, akkor is sok gondunk ma- 

radna még. A nagyobb probléma azonban az, hogy a külgazdasági kapcsolas 
tainkban is gyakran ilyenek vagyunk. Pedig nekünk nemcsak a fejlett ipari 
országok technikai színvonalával kell versenyeznünk, hanem a túltermelés 
okozta kiélezett konkurrenciaharc során kialakult új piaci stratégiákkal is lé- 
pést kell tartanunk. A rohamos technikai fejlődésben a gyártmányok élettar- 
tama csökken, az ipari termelés bővül, szinte kényszerűen is növekszik a ve- 
vőkért versenyzők száma, és ebben a helyzetben a létért folyó küzdelem leg- 
fontosabb eszköze lett annak a felismerése, hogy a sok ajánlkozó között miként 
lehet eladni az árut. Ez persze sokféleképpen történhet. Lehet úgy is, hogy nem 
sokat törődünk azzal, mi nyeri meg legjobban a vevő tetszését, hanem addig 
csökkentjük a termék árát, amíg ezzel nyerjük meg az üzletet. Ez a megoldás 
vészesen ismerős a számunkra. Úgy is meg lehet találni a vevő érdekeit, ha 
valaki a tudása, leleményessége, törődése helyett a saját anyagi érdekeit enge- 
di önként át a vevőnek. De itt van a kérdés nyitja a mi társadalmunkban! Kié 
az az anyagi érdek, amit a magyar kereskedelem, ipar vagy szolgáltatás áten- 
ged a külföldi vevőnek? Kinek a vagyonával, anyagi és sok esetben nemzeti 
érdekeivel bánik pazarlóan az, aki ezt a fölényes gazdálkodási stratégiát alkal- 
mazza? 

Megengedhető-e, hogy mai kényelmünk vagy ostobaságunk következménye- 
ként az ezredfordulóra Európa elmaradott országa legyünk? A történelem 
már sokszor produkált látványos nemzeti felvirágzásokat és gyászos bukásokat. 
A mai helyzet abban különbözik, hogy nem kiismerhetetlen, csak mi nem va- 
gyunk hajlandóak felismerni vagy inkább elvégezni tennivalóinkat. Még min- 
dig jobban ragaszkodunk a világ munkamegosztásában elképzelt szerepkörünk- 
höz, mint amennyire törődünk azzal, hogy merre tart ez a világ, és ha mi is 
legalább a jelenlegi poziciónkat meg akarjuk tartani, mennyivel kell többet 
tegyünk ezért. 

Nem vitatom Vámos Tibor említett előadásának megállapításait. Gondolatai 
nyomán elindulva azonban az az érzés alakul ki bennem, hogy azok bajaink 
tünetei és nem okozói. Ha gyógyulni akarunk, akkor a diagnózisnak is a 
valódi okok felderítéséig kell eljutnia. Az így felállítható terápia akkor nem 
az ipar innovációs készségét, a (műszaki) értelmiség megbecsülését vagy a 
kutatási feltételek jobbítását fogja célul tűzni, hanem az ország műveltségé- 
ből aktuálisan hiányzó elemek pótlását. 

Önismeretünk elmélyítése ma talán aktuálisabb, mint valaha. Ebben biztos, 
hogy nem az az egyedüli fontos feladat, hogy a technikához való viszonyunkat 
feltérképezzük. Kétségtelen azonban, hogy ennek is bele kell férnie abba a 
körbe, amelyet magunkról kialakítunk. 

Ágoston Mihály 


Ágoston Mihály írására többen ís reflektáltak. A beérkezett hozzászó- 
lásokból a szerkesztőség most hármat ad közre, helyet adva a vitának. 


Tünetek, diagnózisok, terápiák 


Zavarban vagyok Ágoston Mihály cik- 
kének olvasása után. Ezért megpró- 
bálom ismét gondosan végigolvasni: 
hátha valami elkerülte a figyelmemet. 
Valami olyan esszenciális, a lényeget 
felismerő, új megállapítás, amely hite- 
lesíti a szerző azon igényét, hogy — 
másoktól eltérően — nem a tünetek 


leírását, nem is a diagnózis felállítását 
tűzze ki célul, hanem a terápia lehet- 
séges (vagy talán egyedül lehetséges) 
útjának meghatározását. És, bár cik- 
ke számos értékes, aligha vitatható 
megállapítást tartalmaz, ezeket a meg- 
állapításokat erősen túlértékeli, és vé- 
gül a gazdaság bajainak bonyolult 

problémáit leegyszerűsítve olyan kö- 
vetkeztetésre jut, mintha az igazi te- 
rápia nem az ipar innovációs képessé- 
gét a (műszaki) értelmiség megbe- 
csülését vagy a kutatási feltételek job- 
bítását jelentené, hanem az ország 
műveltségéből aktuálisan hiányzó ele- 
mek pótlását. 

De hát mi ebben az új? Ki vonta 
kétségbe, hogy pótolnunk kell az or- 
szág műveltségének aktuálisan (sze- 
rintem inkább krónikusan!) hiányzó 
elemeit vagy a munkamegosztásban a 
szellemi hányad arányos növelését, és 
hogy alkalmaznunk kell a szerző ál- 
tal ajánlott-többi gyógymódot? Mivel 
lép túl mindezen Ágoston Mihály? Az- 
zal a summázással, hogy nem kell itt 
sebészi beavatkozás, nem kellenek 
gyógyszerek és a korszerű orvostudo- 
mány egyéb eszközei, hanem elégsé- 
ges a beteg akarata. Talán még hozzá 
lehetett (vagy kellett) volna tenni, 
hogy a betegnek a gyógyulásba vetett 
hite. 

e 


Nem kívánok ironikus hangon szól- 
ni Ágoston Mihály cikkének megálla- 
pításairól. Magam is őszintén hiszek 
abban, hogy a nemzet többségét át- 
ható akarat elengedhetetlen feltétele 
gazdasági bajaink rendezésének, elis- 
merem, hogy a technikai műveltség 
alacsony színvonala immár évszázados 
betegségünk és hogy Széchenyinek a 
magyar elmaradottságra — illetve en- 
nek okaira — vonatkozó számos meg- 
állapítása ma is megdöbbentően ak- 
tuális. De hozzátehetjük: a Kossuth 
által ostorozott , deákos" műveltsé- 
günk sem volt soha nemzeti sajátos- 
ság, hanem csak egy rendkívül szűk 
réteg beállítottsága. Valóban szinte 
történelmi — örökségként hordozzuk 
magunkban nemcsak a technikai, ha- 
nem az általános kultúra — és szeret- 
ném kiemelni: a magatartáskultúra — 
fogyatékosságait. Jó néhány írásomban 
igyekeztem rámutatni, hogy nálunk a 
gazdasági vezetés túlzottan a termelő- 
erők csupán egyik elemére, a terme- 
lőeszközökre koncentrálja figyelmét és 
kevésbé tartja fontosnak a másik ele- 
met, az eszközöket működtető embert. 
Mindez azonban nem ad alapot arra, 
hogy — ugyancsak történelmi tradí- 
cióinknak megfelelően — átessünk a 


ló másik oldalára és túlságosan nagy- 
vonalúan kezeljük a termelőerők anya- 
gi összetevőit. 

Akik hallották vagy olvasták Vá- 
mos Tibornak a cikkben említett elő- 
adását, tudják, hogy mélyreható elem- 
zését adja iparunk felszabadulás utá- 
ni fejlődésének, méghozzá úgy, hogy 
visszanyúl ipari fejlődésünk felszaba- 
dulás előtti jelentős mozzanataihoz is. 
Vámos nemcsak diagnózist ad, hanem 
megvannak a terápiára vonatkozó el- 
képzelései is. Ezekkel egyet lehet ér- 
teni vagy lehet vitatni őket, de sem- 
miképpen nem szabad aláértékelni. A 
magam részéről egyetértek Vámos 
elemzésével és megállapításaival, mint 
ahogy egyetértek Pungor Ernőnek a 
műszaki innovációról a Valóság hasáb- 
jain kifejtett gondolataival is. Az in- 
novációs készség növelése, a (műsza- 
ki) értelmiség megbecsülése és a ku- 
tatási feltételek javítása tehát népgaz- 
daságunk súlyos és tényleges problé- 
mái közé tartozik, megoldásukat két- 
ségtelenül nehezíti tőkeszegénységünk, 
valamint az a tény, hogy a kevés tőke 
elosztásában — különböző okok miatt 
— nem tudjuk a népgazdaság optimá- 
lis fejlődését biztosító prioritásokat ér- 
vényesíteni. 

A tőkeszegénységet természetesen 
nem szabad bénító nemzeti csapásnak 
tekinteni — ebben igaza van Ágoston 
Mihálynak —, de azt világosan kell 
látnunk és a közvéleménnyel megér- 
tetnünk, hogy a tőkeszegénység és 
annak konzekvenciái csak a kormány- 
zat és a gazdálkodó egységek közös 
erőfeszítésével, fokozatosan számolha- 
tók fel, de semmiképpen nem varázs3- 
igékkel. És ha valaki aggályoskodik 
azon, hogy ezek az együttes erőfeszí- 
tések késnek, mert még helyzetünk 
értékelésében és az erőfeszítések irá- 
nyának meghatározásában sem jutunk 
közös nevezőre — akkor az aggályos- 
kodónak igaza van. 

Hangsúlyozva tehát a termelőerők 
anyagi elemeinek a fejlesztésben (és 
fejlődésben!) betöltött szerepét, elfo- 
gadom, amit Ágoston Mihály a tech- 
nikai műveltség fontosságáról állít. 
Hozzászólásom bevezető részében már 
utaltam arra, hogy véleményem sze- 
rint a technikai kultúra alacsony szín- 
vonala nálunk az általános kultúra és 
magatartáskultúra évszázadok óta 

meglevő fogyatékosságaira alapozódik, 
és ennek tulajdonítható az, hogy a 
társadalmi morál nem utasítja el egy- 
ségesen azokat a magatartásformákat 
és megnyilvánulásokat, amelyeket el 
kellene utasítania. Ezért beszélünk 
szüntelenül, de vajmi kevés ered- 
ménnyel a munkafegyelem problémái- 
ról, a jogtalan jövedelmekről, az ala- 
csony teljesítményekről stb. És való- 
ban nagyfokú társadalmi önismeretre, 
valódi érdekeink társadalmi méretű 
felismerésére lenne szükség ahhoz, 
hogy eme , tulajdonságaink" béklyóitól 
megszabaduljunk. A tőkeszegénységet 
és a teljesítményünket figyelembe vé- 
ve ugyanis még mindig túlságosan jól 
élünk, pedig a tőkeszegénység és az 
alacsony teljesítmény együttesen már 
Vénralkásá, , bénító nemzeti csapássá" vál- 
at. 

Igaz, hogy nem a cserearányromlás 
bajaink alapvető oka — mert ez bizo- 
nyos körülmények között igen sok or- 
szág gazdaságában bekövetkezhet —, 
hanem az, hogy sem szellemi, sem fi- 
zikai teljesítményeinkkel nem tudjuk 
azt kompenzálni. Ennek következmé- 
nye az a paradox helyzet, hogy mi- 
közben a magyar munka a külpiacon 
több mint tíz éve folyamatosan leér- 
tékelődik, egyúttal a belső piacon — 
és különösen egyes szektorokban — 
indokolatlanul felértékelődik. És mi 
morálisan nem tartjuk elfogadhatat- 
lannak azt az igényt, hogy alacsony 
teljesítményekkel a nálunk lényege- 
sen magasabbat nyújtók színvonalán 
éljünk. Persze igen nagyszámú egyedi 
esetben ez az igény jogos lehet, de tár- 


sadalmi méretben nem. Nálunk pedig 
ez utóbbiról van szó. 

Szembe kell néznünk azzal, hogy a 
termelőerők anyagi és emberi alkotó- 
elemei tekintetében egyaránt mélyek 
a problémáink, hogy rendkívül nagy 
eredménynek számítana már az is, ha 
ezeknek a gondoknak megoldásában 
— folyamatosan haladva — elindul- 
nánk. Ha nem kellene állandó ritmus- 
zavarokkal küzdve megállnunk, visz- 
szalépnünk vagy kitérő lépéseket ten- 
nünk. Ha meglenne a helyzetismeret 
és az önismeret képessége, s tisztá- 
ban lennénk azzal, hogy nekünk — 
anyagi-szellemi  erőforrásaink adott 
színvonalát figyelembe véve — mek- 
kora energiát kell kifejtenünk ahhoz, 
hogy a fejlődés egy-egy lépcsőfokát 
magunk mögött tudjuk. 

Igenis, nagyobb készség kell az in- 
nováció befogadásához és alkalmazá- 
sához. Szükséges a kutatás feltételei- 
nek javítása, az értelmiség megbecsü- 
lése, a magasabb technikai műveltség 
és sok égyéb. De mindenekelőtt an- 
nak társadalmi felismerésére és elfo- 
gadására van szükség, hogy nagyobb 
teljesítményt kell produkálni, és hogy 
milyen kockázattal jár, ha ez nem si- 
kerül. Ha tudjuk, hogy ez a kockázat 
nem kevesebb, mint súlyosan kóros és 
vissza nem fordítható folyamatok el- 
indulása a gazdaság szervezetében, ak- 
kor a terápia szükséges és lehetséges 
eszközeinek alkalmazásával együtt ta- 
lán elkezdjük magát az elengedhetet- . 
lenül fontos munkaterápiát is. 


Bihari István 

Nemcsak technikai műveltség ! 


Sok évszázados felismerés, hogy egyé- 
nek, szervezetek, nemzetek sorsának 
alakítása nagymértékben függ a hely- 
zetmegítélés, a feladattisztázás és a 
végrehajtás különféle cselekvési szfé- 
ráinak sikeres ötvözésétől. Az önisme- 
meret mind egyéni, mind közösségi sí- 
kon nélkülözhetetlen előfeltétele a 
sorsformálásnak. — Ágoston Mihály 
Önismeretünk és a technikai művelt- 
ség című cikke a magyar köz- és ma- 
gánéletben sajnálatosan gazdag szere- 
csenmosdatási tradíciók csábításait fél- 
resöpörve, kertelés nélkül és igen szé- 
les összefüggésben taglalja nyomasztó 
nemzeti gondjaink okainak és enyhíté- 
sének kérdéseit. A szerző is több izgal- 
mas kérdést fogalmaz meg a helyes 
nemzeti önarckép kialakítása érdeké- 
ben; mi hiányzik nálunk erőforrásaink 
nagyobb hatásfokú hasznosításá- 
hoz? ... A pénzükön kívül mijük volt 
még azoknak az országoknak, amelyek 
a legmodernebb technológiákra áttér- 
ve mindenkit megelőztek?... Milye- 
nek vagyunk hát? E kérdések hord- 
ereje és a cikkben feszülő , nemes 
szenvedély" ihlető ereje késztet arra, 
hogy megkíséreljem a világgazdasági 
léptékben kibontakozó fejlemények 
erőteljesebb  figyelembevételével is 
gazdagítani, árnyalni az Ágoston Mi- 
hály által felvázolt gondolatkört. 


Kisebb vagy nagyobb közösségek 
közös megállapodással gyengíthetik 
vagy korlátozhatják a versenymecha- 
nizmusokat közvetlen környezetükben. 
Egy mindinkább összefonódó, de gaz- 
dasági, katonai, politikai, ideológiai 
versenytől átitatott nemzetközi kap- 
csolatrendszerben az egyes országok, 
különösen a kis országok teljesítmé- 
nyei és sorsalakító tényezői azonban 
csak nemzetközi összefüggések alapján 
értékelhetők. A cikkben felvetett gon- 
dok és azok orvoslására szolgáló lehe- 
tőségek természete szempontjából ko- 
rántsem érdektelen szemügyre venni 
— mégha leegyszerűsített formában is 
— a világgazdaság fejlődésében kiraj- 
zolódó, tartósabb hatású új folyama- 
tokat. 

0 A gazdasági növekedés hagyomá- 


nyos mennyiségű összefüggései (növe- 
kedési ráták, foglalkoztatottság) he- 
lyett a magyar gazdaság külső feltéte- 
leinek alakulásában a mind lhatáro- 
zottabban körvonalazódó  minőségi- 
szerkezeti változások játszanak meg- 
határozó szerepet. E változások nyo- 
mán az 1982 után s a középtávon ki- 
bontakozó, a megelőző évtizednél erő- 
teljesebb — világgazdasági dinamika 
földrajzi térben és tevékenységi szer- 
kezetben nem kedvez a magyar gaz- 
daságnak. 

0 A világgazdasági irányzatokat be- 
folyásoló országokban a kereslet tartó- 
san eltolódik a magasabb minőségi 
igényszintet kielégítő termékek és 
szolgáltatások, műszaki újdonságok 


. felé, egyúttal igen alacsony a hagyo- 


mányos nyersanyagok, energiahordo- 
zók, féltermékek, fogyasztási cikkek, 
mezőgazdasági termékek iránti keres- 
let dinamikája. 

6 A gazdasági növekedés szerkeze- 
tét, az egyes országok és vállalatok po- 
zícióinak alakulását két fő, egymással 
kölcsönhatásban levő hajtóerő, a ra- 
cionalizálás és a műszaki fejlődés be- 
folyásolja a nyolcvanas években. En- 
nek megfelelően a termékkibocsátás 
növelésével szemben a ráfordítások 
(termékegységre jutó anyag-, energia-, 
munkaerő-felhasználás) minimalizálá- 
sa a jellemző a nemzetgazdasági és a 
vállalati stratégiákban, a beruházási- 
fejlesztési " tevékenységek — nagyobb 
mértékben kapcsolódnak a szellemi és 
kockázati tőkeképződéshez. Az eddigi 
irányzatok és az ismert fejlesztési 
programok alapján az elkövetkező kö- 
zéptávú periódusban a nem katonai 
jellegű gazdasági tevékenységek első- 
sorban a komputerkommunikációs és 
irodagépgyártó ipartól, a gyártásauto- 
matizálástól, az új gyógyászati tech- 
nológiáktól, az új szerkezeti anyagok 
elterjedésétől kapnak lendületet, s eb- 
ben az értelemben indokolt a gazda- 
sági növekedés technológia-intenzív 
szakaszának berobbanásáról beszélni. 

. 8 Részben a növekedési hajtóerők 
módosulása, a szerkezeti átalakulás sa- 
játosságai, részben a nem gazdasági 

folyamatok hatására a jövedelmek vi- 
lágméretű újraelosztása a tőke- és 
technológiatulajdonosok javára megy 
végbe a nyolcvanas években. E moz- 
gásokat egyrészt a tőkehasználati dí- 
jak alakulása, másrészt a világpiaci 
árak és cserearányok is tükrözik. A 
jövedelem-újraelosztás nyolcvanas 
években ható irányzatai nyomán Vi- 
lágméretekben alapvető gazdaságpoli- 
tikai követelménnyé válik a) a nem- 
zetgazdaságok és vállalatok jövede- 
lemtermelő képességének erősítése, az 
alacsony vagy negatív jövedelmezősé- 
gű tevékenységek erőteljes korlátozá- 
sa; b) a tőke- és technológiaimportőr 
országokban a tőkeigényességi krité- 
riumok fejlesztéspolitikai érvényesíté- 
se, a tőke- és technikaáramlás bel- és 
külgazdasági feltételeinek javítása; 
c) a nemzetgazdaságok és gazdasági 
egységex megtakarítási képességének 
erőteljes ösztönzése. 


6 A legtöbb országban az export-. 


kényszerek nyomán kiéleződött nem- 
zetközi értékesítési verseny, az infor- 
matika és irányításrendszeri techni- 
kák gyors széles körű elterjedése, a 
költségvetésnél gyorsabban ható mo- 
netáris irányítási mechanizmusok tér- 
nyerése világszerte felértékeli a gaz- 
dasági , reakcióidő", a nemzetgazdasá- 
gok és gazdasági egységek döntési- 
végrehajtási-alkalmazkodási  sebessé- 
gének jelentőségét s ez növekedési 
hátrány a merevebb intézményi s cél- 
rendszerű nemzeti társadalmak, il- 
letve az átlagosnál alacsonyabb reak- 
ciósebességű gazdasági egységek szá- 
mára. 

0 A világgazdaság új fejlődési sza- 
kaszának feltételeihez való alkalmaz- 
kodásban az európai térség lemaradt. 
A gazdasági növekedés általános dina- 
mikája, különösen a műszaki-szerke- 
zeti átalakulást hordozó ágai egyre in- 
kább áttevődnek az Egyesült Államok 
nyugati, a Szovjetunió távol-keleti ré- 
szét, valamint a Japánt, Kínát, Óceá- 
niát és a távol-keleti fejlődő országo- 
kat magába foglaló csendes-óceáni tér- 
ségbe, amelyet nemcsak földrajzi, ha- 
nem gazdaságkörnyezeti, kulturális és 
ismereti szempontból is jelentős tá- 
volság választ el az európai, különö- 
sen a közép-európai országoktól. 


A világgazdasági környezet átala- 


kulása jelzi, hogy a nemzetközi mun- 
kamegosztásra eleve ráutalt kis orszá- 
goknak milyen objektív változásokhoz 
kellett és kell alkalmazkodniuk. A 
magyar társadalom és gazdaság telje- 
sítményeinek megítélésében természe- 
tesen a legkülönbözőbbek a mércék, 
ennek megfelelően az eredmények is 
különbözőek lehetnek. Tény, hogy Ma- 


gyarország viszonylagos világkereske- 


delmi jelentősége 1970 óta nemzetközi 
összehasonlításban is nagymértékben, 
mintegy egyharmadával csökkent, 
kedvezőtlenül alakult az ország ter- 
melési, felhasználási és külkereskedel- 
mi struktúrája, cserearánya. A növe- 
kedési hatásfokra utal, hogy Magyar- 
országon az egységnyi nemzeti jövede- 
lem termelése a világátlagnál 30—40 
százalékkal több energia- és alap- 
anyag-felhasználással, 40—50 száza- 
lékkal több óra élőmunka-felhaszná- 
lással (pontosabban munkában töltött 
idővel) s mintegy 50—60 százalékkal 
magasabb beruházási ráfordítással jár. 


Az ilyen arányok persze azt jelen- 
tik, hogy a természeti és pénzügyi erő- 
forrásokkal szűkösen ellátott Magyar- 
ország az átlagosnál anyag- és tőke- 
igényesebb struktúrát alakított ki 
(azaz tévesen szakosodott), de jelzik 
azt is, hogy az általában alacsony ha- 
tásfokú gazdálkodáson belül a pénz- 
ügyi erőforrások és a munkaerő pa- 
zarlása a legnagyobb mértékű. Egy 
olyan világgazdasági növekedési sza- 
kaszban, amelynek fő hajtóereje a 
pénzügyi és technológiai, valamint a 
szakképzettségi kapacitások összeötvö- 
zése, az adott magyar gazdálkodás 
társadalmi hatásfoka eleve romlik s 
erőteljesebb orvoslás hiányában, a fo- 
gyasztás folyamatos visszafogásával 
ellensúlyozható. Így nem tartható fenn 
egy olyan állapot, amikor éppen a 
leginkább felértékelődött növekedési 
tényezők kihasználtsági foka a leg- 
alacsonyabb. 

Az egészséges nemzeti önkép kiala- 
kítása szempontjából igen fontos, hogy 
Ágoston Mihály felvázolja nemzetkö- 
zi összehasonlításban elégtelen telje- 
sítményeink belső, humán összefüggé- 
seit, a szemléleti-értékrendi zavarokat, 
a képzettség, a képesség, a technikai, 
valamint a vezetési kultúra mind érez- 
hetőbb hiányosságait, sürgeti a ma- 

gyar társadalmi munkamegosztáson 
belül a szellemi hányad arányos nö- 
velését. Felesleges volna oksági vitá- 
ba bocsátkozni a technikai és az álta- 
lános műveltségbeli hiányok, illetve 
növekvő feszültségek viszonyáról. A 
haladás szempontjából ma már ko- 
rántsem a technikai és a humán kul- 
túra szembenállása a fő gond. 


A technológia intenzív növekedési 
pályájának kiépítése oldaláról techni- 
kai kultúránk viszonylagos lemaradása 
kétségkívül mind nagyobb akadály. 
Noha közvetettebb, de hasonló hord- 
erejű következményekkel jár az álta- 
lános, , humán" kultúrának az utóbbi 
10—15 évben felgyorsuló hatáscsökke- 
nése, a család, az oktatási rendszer, a 
munkahely, a különféle társadalmi in- 
tézmények személyiségfejlesztő, kultú- 
raformáló szerepének gyengülése, a 
társadalom mentálpszichológiai állapo- 
tának számszerűsíthető romlása, az 
egyéni és társadalmi egyensúlyhiá- 
nyokhoz, súrlódási veszteségekhez ve- 
zető életviteli-magatartási, érintkezési 
kulturálatlanság  terebélyesedése. A 
humán szféra s a tágabb értelemben 
vett kulturális színvonalban gyökerező 
negatív folyamatok, jelenségek ma 
már a kevéssé technológia-intenzív ha- 
gyományos tevékenységeknél is telje- 
sítményromlást idéznek elő, s illuzó- 
rikussá teszik a munkaerő minőségét, 
fegyelmezettségét, pontosságát, elköte- 
lezettségét megkívánó intenzív növe- 
kedés céljait, megvalósíthatóságát. 


A terápia szempontjából nem árt 
óvatosabban fogalmazni az ,alacso- 
nyabb munkabérekhez fűződő kompa- 
ratív előnyök mítoszának szétfoszlásá- 
val" kapcsolatosan. Tudomásul kell 
vennünk, hogy nagyszámú, különö- 
sebb szakképzettséget nem igénylő fi- 
zikai vagy igazgatási tevékenység, sőt 
elavult ismeretekre épített műszaki 
tevékenység, a mai termelékenységi 
színvonal alapján alacsony bérszínvo- 
nal mellett is nemzetközi összehason- 
lításban , túlfizetett". Egyúttal az is 
világos, hogy a magánkisiparban vagy 
a második gazdaságban elérhető jö- 
vedelmek kimagasló színvonala sem 
biztos ellenszer az elharapózott szak- 
mai dilletantízmusra és a hanyag 
munkavégzésre. Úgy gondolom, nem 
egyszerűen a technikai műveltség te- 


remti meg az alkotó munka értékét 
felismerő társadalmi közeget, hanem 
AZ egészséges társadalmi célrendszer, 
értékrend, illetve megfelelő nevelési 
és késztetési, valamint képzési mecha- 
nizmusok kialakításától várható for- 
dulat. Ma még gvakoriak a humán, il- 
letve a kulturális szféra romlását a 
gazdaságcentrikus felfogás erősödésé- 
vel, a gazdaság és a kultúra közötti 
ellentmondásokkal magyarázó nézetek. 
Történelmi tapasztalat, hogy a szak- 
képzett és kulturált munkát, munka- 
erőt követelő intenzív gazdaság, illet- 
ve a racionális gazdaságpolitika ter- 
mészetes szövetségese a kultúrának, 
s ez hatványozottan érvényes a nyolc- 
vanas évek növekedési tendenciái kö- 
zepette. Az intenzív növekedés sza- 
kaszában a mennyiségileg könnyen 
ellenőrizhető munkafolyamatok ará- 
nya csökken, a munkaerő belső elkö- 
telezettsége, felelősségérzete, kultu- 
ráltsága nélkül ábránd a nemzetközi- 
leg , felértékelt" termékekre és szol- 
gáltatásokra való szakosodás növeke- 
désgyorsító hatásában reménykedni. 
Világgazdasági környezetünk válto- 
zásai és növekedési teljesítményeink 
egyaránt arra hívják fel a figyelmet, 
hogy feszültségeink sokrétűek, nem 
csupán technikai lemaradásból szár- 
maznak, orvoslásuk is komplex meg- 
közelítéseket igényel. Mind több köz- 
gazdász ismeri fel, hogy a gazdaság 
problémái nem vizsgálhatók csak a 
közgazdaságtudomány eszközeivel, s 
nem is oldhatók meg a szűkebb érte- 
lemben vett gazdaságpolitika segítsé- 
gével. Jelentősebb világgazdasági po- 
zíciómódosítások, illetve növekedési 
pályakorrekciók a gazdasági-politikai- 
kulturális szférák mozgásait koordi- 
náló, átfogó cselekvési programokat, 
társadalmi-nemzeti stratégiákat köve- 
telnek. E stratégia alapvető feladata, 
hogy a célok eléréséhez szükséges erő- 
források erélyes átcsoportosításával, a 
végrehajtás irányításrendszeri, káder- 
politikai, nevelés- és képzéspolitikai 
előfeltételeinek megteremtésével ki- 
bontakoztassa ama társadalmi-gazda- 
sági képességeket, amelyek a kor 
alapvető növekedési hajtóerejét jelen- 
tő műszaki-tudományos eredmények 
befogadását, kifejlesztését, sikeres fel- 
használását lehetővé teszik. 

T- 


A nemzeti önismerethez tartozik vi- 
szont az is, hogy kellő realitásérzék- 
kel felmérjük a nemzetközi változá- 
sok sebessége és erőforrásaink korlá- 
tozottsága miatt is immár szinte be- 
hozhatatlanná vált lemaradásunk te- 
rületeit, s erőfeszítéseinket ne ezekre, 
hanem a meglevő nemzeti adottsá- 
gainkra támaszkodó, növekedéshordo- 
zó tevékenységek fejlesztésére kon- 
centráljuk. Hosszabb távú, átfogó stra- 
tégia kidolgozása és végrehajtása nél- 
kül aligha várható el az egyének és a 
szervezetek, sőt a külföldi partnerek 
ésszerű magatartási formáinak kiala- 
kulása. 


Pleidel! Jónos: Móátyusföld 


Egy társadalom kulturális és tech- 
nikai színvonalának gyors ütemű fej- 
lesztése nemcsak összetett, hanem idő- 
igényes feladat is. Érdemes azon is el- 
gondolkozni, milyen szerepet játszott 
a legutóbbi másfél évtized alatti visz- 
szaesésben a megfelelő stratégia hiá- 
nya, a végrehajtási tevékenység gyen- 
gesége és következetlensége, a rövid 
távú szemlélet térhódítása, az általá- 
nos növekedési hatásfok s a kultu- 
rális-műszaki színvonal gyengesége. 
Köznapi szólással élve: kell tehát egy 
stratégia, kell egy csapat és kell egy 
széles körű társadalmi egyetértés, aka- 
rati egység a megújhodással járó fel- 
adatok, terhek vállalásában. 

Kádár Béla 

Kultúra és technika 


Ágoston Mihály írásában éles hangú 
vészharang kondul meg! És ha a szen- 
vedély helyenként túlzásokra is ra- 
gadtatja, az egészből kisugárzik a job- 
bítás szándéka. Nem lehet feladatom 
(hiszen ismereteim sem elegendőek 
hozzá), hogy az iparszervezés, a társa- 
dalmi érdek- és értékrend ügyével 
foglalkozzam. De azzal mélységesen 
egyetértek, hogy társadalmi problé- 
máink jelentős része mélyen gyöke- 
redzik, szoros összefüggésben van mű- 
veltségünk és művelődésünk helyze- 
tével. 

Ma már szükségtelen a felső szintű 
vezetés körében hangsúlyozni a tudo- 
mányos-technikai fejlesztés jelentősé- 
gét. Hivatalos pártprogrammá vált a 
technikai — haladás meggyorsítása, 
amely nélkül elképzelhetetlen a szo- 
cialista társadalom felépítése. Ennek 


ellenére — különösen a tömegkom- 
munikáció és az iskolai oktatás vég- 
rehajtóinak körében — bizonytalan- 


ság (sőt: gyakran ellenszenv) mutat- 
kozik a technikai műveltséggel szem- 
ben. Nem arról van szó, hogy valaki 
is tagadná, a fejlett technika nélkül 
nem lehetséges gazdasági helyzetün- 
ket megszilárdítani, életszínvonalun- 
kat emelni. Csak éppen megkérdőjele- 
zik azt, hogy a technikai ismeretek, a 
technikai műveltség szerves része az 
általános műveltségnek. Indoklásként 
nemcsak az emberi kultúra örökérvé- 
nyűségét hangoztatják, hanem azokat 
a károkat, környezetünket és az em- 
beriséget — veszélyeztető hatásokat, 
amelyeknek oka — véleményük sze- 
rint — a technika. Valahogy kultú- 
rafogalmunkban, a kultúra közvetítői- 
nek felfogásában van a hiba. 


Nem kívánok most a technikai kul- 
túra értelmezésével részletesen fog- 
lalkozni. Ágoston Mihály szavaihoz 
csatlakozva azonban szólnom kell ön- 
ismeretünk és technikai kultúránk 
összefüggéseiről. Nem hiszem, hogy 
vitatott kérdés lenne az, hogy , Euró- 
pa jövője attól függ, mennyire képes 
az öreg kontinens lépést tartani a mű- 
szaki haladással". Tényként kell kezel- 
nünk, hogy a jövő a műszaki fejlesz- 


téstől is függ. És én most ezt az , is-t" 
akarom hangsúlyozni. Hiszen az ma 
már nem lehet vitás, hogy társadalmi 
rendszerünk előnyeit csak fejlett tech- 
nika mellett lehet kihasználni (és bi- 
zonyítani). Teendőink felismeréséhez 
segít Ágoston Mihály cikke is. Az ön- 
kritika azonban ne váljék önmarcan- 
golássá! 


Nem tudom elfogadni önmagunk ál- 
talános jellemzésére, hogy ,,... ala- 
csony a mungaerkölcsünk, lazák a tár- 
sadalmi normáink, tudásunk nagy ré- 
szén hézagok mutatkoznak". Hiszen 
vannak emberfeletti teljesítményt 
nyújtó bányászaink, világszínvonalon 
termelő gyáraink, új  búzafajtákat, 
gyógyszereket és műszereket kifejlesz- 


tő tudósaink is — és még lehetne a 
sort tovább folytatni. Igaz viszont, 
hogy összességében — különösen a 


legmodernebb technológiák körében — 
rendkívül nagy a lemaradásunk, és 
éppen ezért Ágostonnak lényegében 
igaza van: sürgős feladatokat kell 
megoldanunk, ha nem akarunk a sor 
végén kullogni. 

Eredményeinkről és  előnyeinkről 
már csak azért sem szabad elfeled- 
keznünk, mert ezek jelentik azt az 
alapot, amelyre gyorsabb ütemű fej- 
lődésünk támaszkodhat. Nem hiszek 
ugyanis abban, hogy a fejlettebb or- 
szágok eredményeinek egyszerű átvé- 
telével sokra megyünk. A rendszer- 
szemlélet alapján nyilvánvaló, hogy 
csak a rendszer egészének figyelembe- 
vételével szabad a részeket fejleszte- 
ni. Nekünk a hazai bázison, a nemze- 
ti hagyományok figyelembevételével 
és (szinte félek kimondani, nehogy 
, dogmatikusnak" tartsanak) szocialis- 
ta öntudatra alapozva is kell techni- 
kai fejlődésünket felgyorsítani. 

Köztudomású, hogy a modern tech- 
nika legfejlettebb eszközei — legna- 
gyobbrészt — kapitalista országokból 
származnak. Ez a tény többekben po- 
litikai-világnézeti sokkhatást váltott 
ki. Sőt, sokan az eszközök alapján a 
társadalmi rendszerekről is ítélkez- 

nek. Lássunk azonban tisztán: a sSzo- 
cializmus nem valami teoretikus abszt- 
rakt cél, hanem eszköz az emberi- 
ség felemelkedéséhez. Nem valamilyen 
, vallásos hittel" ragaszkodunk a szo- 
cialista társadalom felépítéséhez, ha- 
nem azért, mert ez (és csak ez!) veze- 
ti el az emberiséget ,a szükségszerű- 
ség birodalmából a szabadság birodal- 
mába". Szocializmus nélkül a legfej- 
lettebb technikai eszközök sem oldják 
meg az emberiség súlyos problémáit 
(a munkanélküliséget, a társadalmi 
egyenlőtlenségeket, a tömegek éhezé- 
sét, a háborús konfliktusokat, a ter- 
rorizmust). 

De az is igaz, hogy szocializmust 
nem lehet , jelszavakkal" építeni, nem 
lehet Írázisokba és emlékekbe bur- 
kolózva figyelmen kívül hagyni a vi- 
lág változásait. Fejlett technika nélkül 
nincs fejlett társadalom. i 

De a technika sem cél! Így — még 
ha Ágoston másként is értelmezte — 
nem fogadom el. Mondatának máso- 
dik felével viszont messzemenően 
egyetértek: a technikai fejlődés meg- 
valósításához a közművelődési prog- 
ramokat is csatasorba kell állítani. 


A legjobban megfogalmazott progra- 
mok, gazdaságfejlesztési tervek sem 
valósíthatók meg azonban, ha (a pénz- 
ügyi alapok mellett) nem rendelke- 
zünk olyan kulturális alapokkal, ame- 
lyekre a fejlesztést tervezni lehet. 
Kultúra és termelés szorosan össze- 
függnek egymással (nemcsak nap- 
jainkban). A termelés teremti meg a 
kulturálódás lehetőségeit, a kultúra 
terjesztésének és használatának esz- 
közeit. (Gondoljunk akár a kultúra szó 
eredeti értelmezésére vagy a nagy 
technikai találmányokra, például 
könyvnyomtatás, film, rádió vagy ép- 
pen a követ megmunkálni képes vas- 
szerszám kulturális hatására!) De 
megfordítva is igaz: a fejlett termelés 
elképzelhetetlen kulturált termelőhe- 
lyek és kulturált termelők nélkül. 
Említsük meg azokat a modern tech- 
nológiákat, amelyekben mikropontos- 
ságra, tisztaságra, fegyelemre van 
szükség, nélkülük csak selejtet lehet 
gyártani! 

Ezért van különös jelentősége an- 


nak, hogy közművelődésünk ne csak 
egyszerűen eltűrje, hanem tulajdonít- 
son kiemelt fontosságot a technikai 
műveltség terjesztésének. A felnövek- 
vő (és a már felnőtt) generációval meg 
kell értetni, hogy technikai műveltség 
nélkül nincs általános műveltség, hogy 
a technikai műveltség nem merül ki 
a barkácsolás, a szerelés ismeretében, 
hogy a technikai műveltség a környe- 
zettel : összhangban levő alkotás, fej- 
lesztés és célszerű használat szépségét 
és élményét nyújtja. Nem szabad be- 
lenyugodni abba, hogy az oktatás 
egyes területein a kultúra, a gondol- 
kodás, az esztétika körét a bölcsész- 
szakmákkal azonosítják. Ennek követ- 
kezménye lemérhető a felsőfokú mű- 
szaki és természettudományi, illetve 
bölcsészképzésre jelentkezők arányta- 
lanságán. A műveltség egységének 
helyreállítása nemcsak kulturális, ha- 
nem gazdasági és politikai kérdés s 
érdek is. 

Ezt ismerte fel a Magyar Tudomá- 
nyos Akadémia, amikor — széles 
körű vita után — 1976-ban közzétet- 
te ajánlásait műveltségünk fejleszté- 
sére. A gimnáziumokban 1981-ben be- 
vezették a technika tantárgy oktatá- 
sát. Néhány év alatt súlya lett e tan- 
tárgynak, a tanárokat a tudomány- 
egyetemeken képezik. Nyilván itt is 
szükséges — már csak a technika ro- 
hamos fejlődése miatt is — korrek- 
kió, de bebizonyosodott, hogy mint 
közismereti tantárgy nélkülözhetetlen 
az általános képzésben. És itt az álta- 
lánoson van a hangsúly. Olyan mű- 
veltségelemeket kell  közvetítenie, 
amelyekre — szakmai érdeklődéstől 
függetlenül — mindenkinek szüksége 
van. 

Jó példa erre a számítástechnikai 
műveltség. A számítógép kulturális 
jelentősége nem abban van — amire 
nevéből tévesen következtethetnénk 
—, hogy vele gyorsan lehet számítá- 
sokat végezni. Ez a lakosságnak csak 
egy szűk körét érintő funkció. A szá- 
mítógép ennél sokkal többre képes. 
Információtároló és -feldolgozó lehe- 
tőségét mindenki hasznosítani tudja, 
akinek nagy mennyiségű adattal kell 
dolgoznia. (Sőt: nélküle ma már el- 
képzelhetetlen az információk renge- 
tegében tájékozódni.) Legfontosabb és 
valójában társadalomformáló szerepe 

azonban abban rejlik, hogy segítségé- 
vel — megfelelő érzékelő és beavatko- 
zó szervekkel összekötve — elvileg és 
fokozatosan gyakorlatilag is lehetséges 
mindenfajta monoton munka!" kivál- 
tása, az ember felszabadítása a lélek- 
ölő tevékenységek alól. E lehetőség 
viszont fontos következménnyel van 
az ,emberi tényezőre". (Itt mutatko- 
zik meg elsősorban a technika tantár- 
gyának szerepe a számítástechnikai 
kultúra terjesztésében.) 

Fokozatosan — nálunk még hosz- 
szabb időt igényelve — eltűnik az elő- 
írásokat-utasításokat gépiesen végre- 
hajtó ember, szerepét átveszik a robo- 
tok, az automatizált irodai és gyártó- 
berendezések. Az embernek pedig a 
kreatív, problémafelismerő és önálló 


Fülös Ilona: Kalevolo 


döntést igénylő munkákat kell ellát- 
nia. Ilyen típusú embereket kell ne- 


. künk az iskolában, és nemcsak ott, 


nevelnünk. Olyanokat, akik képesek 
felismerni — a  problémahelyzeteket, 
döntéseikhez igénylik a megfelelő 
szintű információkat, és vállalják a 
döntéshozatal felelősségét. Az utasí- 
tást végrehajtó embernek valójában 
nem kell az információ — és ezen hiá- 
ba kesergünk. De a problémamegoldó 
ember már nem élhet az információs 
rendszerek alkalmazása nélkül. En- 
nek megfelelően kell átalakulnia gon- 
dolkodásunknak, műveltségünknek, 
önismeretünknek. És ez nem kis mér- 
tékben oktatási-nevelési kérdés. 


Szücs Ervin 

Válságban vannak-e közösségeink? 


Társadalmi változások és a közösségek 


Az utóbbi években szaporodik azoknak a figyelmeztető jelzéseknek a száma, 
amelyek nem tartják kielégítőnek társadalmunk közösségi és értékállapotát, sőt 
a közösségek és értékek válságáról szólnak. Ezek a jelzések több mint elgon- 
dolgoztatók. Igénylik egyrészt annak vizsgálatát, hogy egy céljaiban és részben 
gyakorlatában a közösségiségre, a kollektivizmusra alapozott társadalomberen- 
dezkedésben hogyan kerülhettek válságba maguk a közösségek? Másrészt fel- 
tétlenül felvetik a közösségek, a közösségi társadalom értelmezésének kérdését. 

Nem először fordul elő a társadalomtudományban, hogy annak különböző 
szakterületei és egy terület különböző szakemberei egyazon fogalmat eltérő je- 
lentéstartalommal alkalmaznak. Ez a tény ozonban többnyire ,.csak" tudományos 
viták forrása. Másnak vélem esetünket, amelyben a közösségek fogalmának és 
állapotának értésétől vagy félreértésétől a szocializmus egész képének torz vagy 
helyes felfogása függhet. A , válságállapot" ugyanis közösségeinkre nézve súlyos 
elmarasztalás, a , válság" a magyar nyelv értelmezésében olyan mély megráz- 
kódtatást jelent, amely bizonytalan kimenetelű. Márpedig a bizonytalanság 
dezorientáló, nemcsak arra késztet, hogy bizonyosságot keressünk, de el is bi- 
zonytalanít a tekintetben, hogy miképp lehet a valóságosan felgyorsult társa- 
dalomátalakulásokban helytállnunk. 

A közösségek válságának tétele - véleményem szerint — ugyanis éppen a 
társadalomban, mégpedig annak mezo- és mikroviszonyaiban felgyorsult átala- 
kulások felületes értelmezésével függ össze. A változó társadalmi folyamatokat, 
tendenciákat, jelenségeket nem vagy nem biztos, hogy le lehet írni változatlan 
tartalmú fogalmakkal, kategóriákkal. Ez esetünkben is áll. Marx például nemcsak 
saját korának ideológusait, hanem minket is figyelmeztet a társadalmat leíró 
kategóriák történetiségére akkor, amikor megjegyzi: a polgári társadalom kifeje- 
zést a 18. században kezdték használni, de ettől kezdve indokolatlanul, vissza- 
menőleg is ezzel a névvel jelöltek minden társadalmat? - nem kevés zavart 
okozva ezzel. A közösségfogalom történeti alkalmazásának szükségességére pedig 
mindannyiszor utal, valahányszor oz emberek közösségét egy adott társadalom- 
ban élő, adott embercsoport viszonyainak különös általánosságaként kezeli. A 
család, a rend, a polgári társadalom, tehát a közösség megannyi különös for- 
mája csak különös módja a termelésnek. Vagyis nincsen általában vett terme- 
lés, hanem az mindig konkrét közösségformákban ölt testet. Ám ha ezeknek a 
konkrét emberi viszonyformáknak a gazdasági eredetét és történelmi keletkezé- 
sét nem ismerjük -— mondja Marx -, hajlamosak vagyunk azok misztikus értel- 
mezésére és változatlan formáknak, örök mércéknek hisszük őket. 

A közösség kategóriája tehát ugyanúgy történelmi kategória, mint a ,család", 


1 Vö. például , Az itt élned" sorozatcímmel jelzett vitát az Élet és irodalom című lapban, 
1934. február—április. 

2 A szerző e helyütt és a cikkben a továbbiakban forrásmunkaként és hivatkozásul fel- 
használta Marx és Engels műveit. 

az , állam" vagy a ,társadalom", tartalma változó. Ráadásul a közösségfoga- 
lomnak létezik több, esetünkben legalábbis két fontos értelme: egy politikai és 
egy általános, társadalomelméleti. Közülük az első inkább propagandisztikus, a 
gazdaságitól viszonylag független állapotot, míg a második az emberek között 
a társadalmi termelés során kialakuló, a gazdaságból eredő viszonyrendszert 
fejez ki. Meggyőződésem szerint a közösségek válságáról azok körében van szó 
elsősorban, akik ,az emberi természetről alkotott elképzelésükhöz hozzámérten 
- nem történelmileg keletkezőként, hanem eleve adott kiindulópontként tekinte- 
nek a szocializmusban élő emberekre?, mint már sokoldalúan fejlett, szabadon 
társuló közösségi lényekre. 

Ezzel szemben az emberek közötti társulási viszonyok változnak, a közösséggé 
válás irányába mozdulnak, tehát átalakulóban vannak. Egy megkezdett, de még 
be nem fejeződött folyamatnak — a közösségek mai metamorfózisának — kime. 
netelét minősítik tehát ab ovo bizonytalannak azok, akik szerint közösségeink vál- 
ság- és nem változásállapotát éljük. A felgyorsult változások válságként való fel- 
fogása talán megérthető, de el nem fogadható, különösen akkor nem, ha tud- 
juk: minden korszaknak sajátja az a csalatkozás, hogy nem éppen akkor kelet- 
kezőkként, hanem már eleve adottként veszi saját korának emberi viszonyait — 
mondja Marx - és ezzel jelzi számunkra, hogy a szerves rendszerré még meg 
nem szerveződött társadalmak viszonyainak megiítélésbeli bizonytalansága nem 
csak a mi korunk sajátja. Legalább abban egyet kell értenünk vele — a soját 
érdekünkben -, hogy ami majd csak történelmi eredmény lesz, az nem kérhető 
számon már a kiindulásnál. 

Mai társadalmunkban a közösségek metamorfózisát jelzi: az úgynevezett ha- 
gyományos közösségek funkciói megszaporodtak és emellett egyre újabb speciá- 
lis funkciót ellátó közösségek keletkeznek. Ezek a folyamatok természetszerűen 
változtatóan hatnak vissza mind a közösségekre, mind az egyének és közössé- 
geik viszonyára. A következőkben — előbb ismertetett véleményünk alátámasztása- 
képpen is — e kétféle változás egyes jelenségeiről, a közösségek társadalmi köz- 
vetítő szerepének és az egyének közösségválasztási lehetőségeinek változásáról 
írunk röviden. 

Amikor közösségekről szólunk, végső soron mindig az emberek közötti viszo- 
nyokról van szó — ebben a társadalomtudományok többsége egyet is ért. De a 
szociológia, a szociálpszichológia, a pedagógia már sajátos, meghatározott kri- 
tériumokkal, értéktartalommal bíró mikrocsoportokat nevez csak közösségnek.? 
E mikrocsoportviszonyok alapján azonban nem magyarázható meg a társadalom 
közösségi berendezkedése. A szocialista, tehát kollektivisztikus társadalomberen- 
dezkedés lényegi megragadásához azt kell elsősorban figyelembe vennünk, hogy 
minden társadalom létalapja az emberek összeműködése, a társultan termelés. 
A termelést ez esetben legáltaklánosabban mint a saját és az idegen életek, 
valamint az ezek fenntartásához szükséges anyagi, szellemi javak, emberi viszo- 
nyok szüntelen újraelőállításának társadalmi folyamatát értelmezzük. Az újra- 
termelés folyamatszerűsége pedig a társadalom minden tagjától igényli, hogy az 
előző nemzedékek által felhalmozott tudást, feltalált termelési eszközöket felhasz- 
nálva, saját erőit mozgósítva vegyen abban részt. Vagy másképpen, alakítson ki 
emberi viszonyokat más emberekkel, általuk a tárgyi vilóggal és végül e kettő 
közvetítésével önmagával. 

A gondolat, amelyben például Marx megfogalmazta a termelési módok tár- 
sadalmi viszonyainak lényegét, igen egyszerű: az ember, mert társadalmi lény, 
más emberekhez, a szellemi, tárgyi világhoz és végül önmagához is közvetett 
módon viszonyul. Ez a közvetett viszonyulás közvetítőket tételez fel, ezek a köz- 
vetítőók pedig a közösségek. Marx felfogása további fontos tényekre irányíthatja 


3 Abban az értelemben, hogy azok már a szocialista erkölcs alapelvei szerint rendezték be 


személyes életüket ís. 
4 A szerves rendszerré szerveződött társadalmat abban a marxi értelemben használjuk, 


hogy azon a saját gazdasági alapján kíteljesedett társadalmi formációt értjük. 
5 Vö. például Csepeli György: A szocialpszichológia vázlata. Népművelési Propaganda Iro- 


da, 1981., 112. old. 

figyelmünket, nevezetesen arra: ha a társadalmi újratermelés folyamatosságát 
mindig valamilyen közvetítő közösségek biztosítják, akkor a közösségek léte olyan 
akaratunktól független tény, amely míg az emberiség létezik, megszűntethetetlen, 
objektív létviszony. Ha tehát a. közösségek ezt a közvetítő funkciót legalább egy 
minimális szinten ellátják, ők maguk funkcionálisak, a társadalom működőképes 
marad. 

Jól mutatja ezt mind a közösségek, mind azok közvetítő funkcióinak eltorzulása 
a tőkeviszonyban, amely azonban ettől még életképes. Emberi közösséget ugyanis 
csak emberek termelhetnek maguknak, mégpedig lényük működtetése által és 
éppen ezért amilyenek ők, olyan lesz ez a közösség maga is. Ezért is képtelen- 
ség, vagyis illúzió az egyének közösségét másnak akarni, mint amilyenek maguk 
az egyének, ís ugyanezért minősül a közösségek objektív létviszonyként való mar- 
xi felfogása talaján a közösségek általában vett válsága látszatnak. Az emberek 
társadalmi és közösségi, sőt egyéni élete lényegileg tehát nem különböző, mint- 
hogy ugyanabban az újratermelési folyamatban termelik saját életüket, az új 
életeket és egymáshoz való viszonyaikat, de azok változását is. Amíg tehát az 
emberi társadalom önújratermelésének folyamata tart, a közösségek általábon 
vett válságáról beszélni — a közösségfogalom fenti értelmében - értelmetlen. 


Fontos azonban annak tisztázása, hogy hol tartunk a közösségek különböző 
formáinak az emberiség egész léttartamát végigkísérő átalakulási folyamatában. 
Ehhez azonban szükséges a közösségfogalom rövid, a további kifejtés megérté- 
sének szempontjából elkerülhetetlen pontosítása. Amikor az emberi csoportviszo- 
nyok leírására a közösségfogalmat használjuk, akkor e viszonyokat -. ahogyan 
azt már láttuk - mint az egyénnek saját létfeltételeihez és ezáltal önmaga újra- 
termeléséhez való viszonyát, az egyének és a csoportok közötti közvetettséget és 
magát a közvetítőt hangsúlyozzuk. Mint köztudott, ez a történelmileg alakuló vi- 
szony végső soron két szélső állapot közötti fokozatok sorozata. Az egyik szélső 
állapotban az egyén sajátjaként, a másikban idegenként viszonyul önújraterme- 
lésének mindhárom feltételéhez: az újratermelés anyagi-tárgyi oldalához, a köz- 
vetítő közösséghez, valamint önmagához is. 

Amikor társulásról beszélünk, az emberi csoportviszonyoknak azt az oldalát 
hangsúlyozzuk, amely az embereket társító természeti, társadalmi, gazdasági stb. 
kényszerek és az ebből fakadó közös, például árutermelő, politikai, kulturális 
stb. tevékenység tartalmára utal. Ilyen értelemben használja a társulás fogalmát 
Marx is például akkor, tomikor a tőkeviszony lényegét fejti ki: a munkások tár- 
sulása, ahogyan az a gyárban megjelenik, nem saját tettük, hanem munkaerejük 
eladása által, azaz gazdaságilag kikényszerített társításuk egymással és a terme- 
lés eszközeivel. Az sem véletlen, hogy Marx a kommunizmus közösségeit éppen 
olyan társulásoknak tételezi, amelyekbe az egyének egyrészt önkéntesen és a 
társadalmi munkamegosztástól szabadon lépnek be, másrészt e társulások célja 
maga a társultság. A kommunizmusban tehát az egyének már nem azért társul- 
nak, mert csak így együttesen lesznek képesek létfeltételeik újratermelésére, és 
közösségeiket mint eszközöket használják fel termelésük érdekében. Ellenkezőleg. 
Ha a közösségek már sajátjukként viszonyulnak újratermelésük feltételeihez, ak- 
kor enrtek az állapotnak a fenntartása érdekében szervezik meg az újratermelési 
folyamatot, társulásuk tehát céllá válik, melynek csak fenntartó eszközei az anya- 
gi stb. javak és termelésük. 

Ha a társulás- és: közösségfogalmakat az előbbi tartalommal mai viszonyaink 
leírására használjuk, azt mondhatjuk, hogy azok a társulások lesznek a szocializ- 
mus lényegét manifesztáló közösségek, amelyekben a termelő egyének csoportjai 
már bizonyos fokig sajátjukként viszonyulnak újratermelésük feltételeihez, valóban 
sajátjukként kezelik azokat. Mert amilyen mértékben élő ez a viszony, olyan mér- 
tékben már nemcsak gazdasági kényszer, nemcsak ,eszköz", hanem saját tett 
és cél is az egyének számára saját közösségük. Vagy másképpen, a szocialista 
típusú közösség olyan társulás, amelyben a szocializmus természetéből objektíve 
adódó társító kényszerek az egyén számára szubjektíve is elfogadható, akarha- 

tó, önkéntesen is vállalható társító erőkké válnak. Itt azonban ismét hangsúlyoz- 
nunk kell, hogy az ilyen típusú közösségek a keletkezés állapotában, tehát ál- 
landó mozgásban, változásban vannak, nem statikus formák. 

Az emberi társadalmak fejlődésében megkülönböztethetünk olyan fejlődési sza- 
kaszokat, amelyekben a közösségek különös formáinak változása mellett a külön- 
féle közösségformák más-más módon is közvetítenek. Míg a kopitalizmus előtti 
társadalmakban a törzsi-nemzetségi közösség, vagy annak többé kevésbé mó- 
dosult formája a kizárólagos közvetítő, addig a tőkés társadalom a közösségek 
sokféleségét hozza magával. A kapitolizmus így azt a látszotot kelti, hogy az 
egyén szabadon választhat az érdekeit legjobban érvényesítő közösségek között: 
nem kis fejtörést okozva ezzel például a filozófusoknak, akik megkísérlik rang- 
sorolni e közösségeket és kikeresni a , legjobbat" közülük. De már wa kapitaliz- 
mus hajnalán is nyilvánvalóvá válik egyes nagy gondolkodók -— például Morus, 
a nagy utópista -— számára az, amit majd a politikai gazdaságtan születése 
után lehet csak bebizonyítani": alapvetően itt is egyetlen közösségforma, a pénz- 
közösség válik elsődleges közvetítővé. A vérségi kötelékek kitüntetett közösségfor- 
mája helyébe egy másik kitüntetett forma, a pénzviszony lép. Kisajátítja a közös- 
ség egyéb formáinak közvetítő funkcióját, lehetetlenné teszi az emberi érdekek 
összegzésének és érvényesítésének egyéb, például a gazdaságon kívüli módjait. 

Ebből a helyzetből természetszerűleg következnek bizonyos konkluziók a szo- 
cialista társadalomberendezkedés számára: csak a pénzközösségek érdekközve- 
títési hegemóniáját megszüntetve lehet utat nyitni a társadalom olyan berende- 
zéséhez, amelyben az emberi társulások bármely formája alkalmassá válhat a 
benne társulók érdekegységesítésére és érdekközvetítésére. Vagy másképpen: 
csak úgy jöhet létre a társadalom tagjainak olyan szociális, gazdasági, kulturá- 
lis stb. társulása, amelyben érdekeik közvetítését biztosítva látják, ha a társada- 
lom tagjai nincsenek egy kitüntetett és közvetítő funkciójában megmerevített, ki- 
zárólagosan és felcserélhetetlenül közvetítő közösségformába belekényszerítve. 

Ha a közösségek funkcióinak történeti változásfolyamatát szemügyre vesszük, 
sok érdekes és lényeges ismerethez jutunk. Az úgynevezett hagyományos vagy 
tradicionális8$, a munka- és élettevékenységet egyesítő közösségeknek nem voltak 
a védelemtől, a háborútól vagy a szövetségtől, illetve a nemzedékek közötti idő- 
beli, esetleg térbeli közvetítéstől elkülönülő speciális funkcióik. Annál több külö- 
nös közvetítő funkciót kényszerített ki a polgári átalakulás. Először is az egymást 
követő nemzedékek közötti időbek közvetítés rovására előtérbe került a térbe:i, 
az egyidőben élő csoportok, csalódok, települések, nemzetiségek, nemzetek, sőt 
földrészek közötti közvetítés. A térbeli közvetítő funkciónak ezt az addig soha 
nem látott kifejlődését fogalmazza meg az a megállapítás, hogy: a tőkés terme- 
lési mód születésétől fogva nemzetközi. Nemzetköziségének, a térbeli közvetítés 
kiterjedésének összefoglalása a világpiac. 

A hagyományos, tradicionális közösségek szerkezetében a legnagyobb, robba- 
násszerű változást mégis a gépi nagyipar elterjedése, uralkodóvá válása váltja 
ki, felbomlasztva a munka- és élettevékenységet egyesítő közösségeket. Ugyan- 
azokat az embereket egyidejűleg és egymás mellett, majd egymással szemben 
álló társulásokba kényszeríti, mert létrehozza a külön árut termelő és a külön 
, életet termelő" társulásokat. Történelmileg az emberek olyan új típusú társulá- 
sa jelenik itt meg, amely döntően az ember árutermelő mivoltához kötődik, s mint 
ilyen szembe kerül a saját és az új életek újratermelésére , fennmaradó" élet- 
közösségekkel. Sőt, az emberek árutermelő társulása az emberi társultsóág hege- 
món formájává lép elő.? Ezzel az aktussal kiszakítják a termelő és a gazdasági 
érdekközvetítő funkciók egy részét a korábbi komplex mikrocsoportból, elsősorban 
a családból, és külön társulásformává szervezik őket. Ezt követi a felnövekvő 


6 Vö. például Marx vitáját a Hegel-féle ,rangsorolásról", amelyben az államé az első hely. 


1 Itt a marxi politikai gazdaságtanra gondolunk. MT I 
8 Vagyis a prekapítalísta termelési módok által kitermelt közössegformák. amelyeket ösz- 


szefoglaló névvel tradicionális közösségeknek neveznek. . 
9 ADBAn az értelemben, hogy annak termelési eredményeitől függ az egyéb társulások fenn- 


tartására fordítható anyagi. szellemt javak tömege. a szabadidó stb. 

nemzedékek termelésre való felkészítésének mint az időbek közvetítés fontos 
funkciójának kiszakadása és külön társulássá szervezése is. Hosszú történeti fo- 
lyamatban elkülönül az ifjúság társadalmi rétege, és megjelennek a külön okto- 
tás-nevelésre, a társadalmi szerepek tanulására, az ifjúsági rétegérdekek össze- 
foglalására és közvetítésére szerveződő egyre újabb közösségek és résztársulá- 
sok önállósuló formaválfajai. 

A társadalmi munkamegosztásból, a termelőerők fejlődéséből, szüntelen specia- 
lizálódásából következik továbbá az osztályok, rétegek és szakmai csoportok elkü- 
lönülése, elszigetelődése, de törekvései is az önmagukon belüli érdekegységesítés- 
re. E törekvések jegyében számos speciális érdekközvetítő funkciót megtestesítő 
— például politikai — társulás is keletkezik, amelyek szintén az emberek áruter- 
melő közösségének főszerepét emelik ki. Az említett speciális közvetítő funkctók 
külön társulásokba szerveződése az egyidejűleg létező közösségeket úgy megsok- 
szorozza, hogy közöttük az időbeli közvetítés nehézkessé, a térbek közvetítés 
szinte lehetetlenné válnék, ha azok már eleve nem egy általános közös alapon 
bontakoznának ki a tőkés társadalomban. 

Ahogyan a gazdaságban általános egyenértékké válik a pénz, úgy az emberek 
közötti érdekközvetítésben egyenértékessé válik a pénzviszony, a pénztársulás. 
A társadalmi sokféleségtől eltekintő pénzközösség úgy hatol be minden társulási 
viszonyba, hogy a részeire szabdalt, bontott tradicionális közösségnek valameny- 
nyi társulásképletét először termelési-gazdasági társulássá, majd végül áru- 
termelő társulássá egységesíti. Általánosít és kizárólagossá emel egyet a korábbi 
közösségformák funkciói közül, s így lesz képes a közösségi viszonyokat pénzkő- 
zösségekké deformálni. A bonyolult és sokszínű érdekeket egységesítő és közveti- 
tő társulásokat funkcióikkal együtt tehát nem megsemmisíti, hanem a pénzközös- 
ségeknek rendeli alá.9 Nem igaz tehát az az állítás, hogy csak felbomlasztja a 
régi formákat, de nem hoz semmilyen újat a helyükbe. 


JD 0 


A szocialista társadalom komoly dilemma elé kerül, ha az imént vázolt és rész- 
ben örökül kapott!! helyzetből kiutat keres. Világossá váltak ugyanis a követke- 
zők. 

6 A szocializmus nem mondhat le a nagyipari tömegtermelésről, ezért itt is 
számolni kell azzal, hogy az emberek árutermelő társulásai főszerepet játszanak, 
hogy oz egyének közösségeinek egyéb formái függnek az árutermelő társulások 
gazdasági eredményességétől. 

8 Az ipani termelés eredményessége, a jelenlegi gazdasági struktúrát alapul 
véve, megkövetek az árutermelés- és az életközösségek már elkülönük fenntartá- 
sát, a még nem termelő tanulási életszakaszban levők és a termelésből már ki- 
kerülők, valamint az aktív termelők elkülönült társulásainak megőrzését és lehető- 
ség szerinti gyarapítását. Sőt a gazdasági növekedés egyik feltétele, hogy a 
tradicionális, gazdaságon kívüli társulások ne hozzanak létre gazdasági viszonyo- 
kat deformáló személyi függőségeket, letve hogy megakadályozzuk a gazdasá- 
gon kívük személyi kötődések érvényesülését a társadalmi méretű termelésszerve- 
zés és az elosztás stb. viszonyaiban. 

6 A családi közösségek tradicionális formájukban tehát semmilyen módon 
nem áMíthatók vissza. 

6 A család jelenlegi formájában nemcsak, sőt elsősorban nem azért gyengült 
meg, mert kiszakadtak belőle a speciális árutermető, tanuló, nyugdíjas stb. réteg- 
helyzethez tartozó érdekközvetítő funkciók és társulások, hanem azért, mert nem 
képes kielégítően ellátni túlságosan sok közvetítő funkcióját. Ennek oka lehet a 
szabad idő és a , csoládszervezési ismeretek" hiánya. 

10 Töket Ferenc: A szocializmus dialektikájához. Kossuth Könyvkiadó, 1947., 98. old. 


11 A felemás, feudális vonásokkal is kevert kapitalizmus okán csak részben örökli a szor 
cializmus a tőkés társadalomra jellemző társulági viszonyokat. 

8 A társadalmi munkamegosztás, a szakmák differenciálódása nyomán olyan 
makro- és mezocsoportok léteznek, amelyeknek valóságos érdekegységesítő és 
érdekközvetítő funkcióik vannak. A társadalmi homogenizálódással, az osztályok 
és rétegek közeledésével e funkciók nem megszűnnek, hanem csak átalakulnak, 
csak osztálymeghatározottságukból veszítenek. 

8 Ha a szocialista állam a munkamegosztás differenciálódásából adódó ér- 
dekközvetítés közösségeit bürokratikus módon intézményesíti, nem közeledik, el- 
lenkezőleg távolodik társadalmi céljaitól, mert ezáltal az érdekközvetítés még át- 
tételesebbé, áttekinthetetlenebbé, maguk a közösségék rugalmatlanná és ezzel 
diszfunkcionálissá válnának. 

0 A szocialista államnak nem lehet eszköze a funkcionális érdekközvetítés el- 
érésében az árugazdasági viszonyok expanziója az emberi viszonyok egészére. 
Ám ugyanígy nem lehet célja a pénzviszonyok alapján közös nevezőre hozni az 
emberi társulásokat 3 

0 Végül, de nem utolsósorban az egyes ember sokoldalú fejlődése azt igé- 
nyelné, hogy mindazon társulások között, amelyeknek egyidejűleg, illetve egymást 
követően tagja, az érdekközvetítő funkcionális különbségek a lehető legkisebbek 
legyenek. A társadalom ismerje el valamennyinek a fontosságát, biztosítsa, hogy 
az egyén társadalmilag meghatározott szükséglete, valamint érdeke a legadek- 
vátabb társulásban valóságos közvetítőre találjon. 

A vázolt feltételrendszer ellentmondásos ugyan, de ennek ellenére társadalmi 
konszenzusok forrása lehet, legalábbis abban az esetben, ha a szocializmusban 
megtalálják ezek közös nevezőjét. Olyan közös alapot, amelyen megteremthető 
az emberi közösségek sokféleségének egysége, azok valóságos érdekegységesítő 
és érdekérvényesítő funkcióinak megtartása mellett. Azok a vélemények ugyanis, 
amelyek közösségeink és értékeink már említett, politikai értelemben vett vál- 
ságáról szólnak, bár felszínesen, de jelzik: társadalmunk egyes társulásai alkal- 
matlanná váltak a bennük társulók érdekeinek egységesítésére és közvetítésére, 
azaz diszfunkcionálissá lettek. Ezt társadalomstatisztikai és szociológiai adatok so- 
kasóga támasztja alá, ugyanígy azt is, hogy az egyének többsége közömbössé 
válik diszfunkcionális csoportjaival szemben, illetve szembe fordul azokkal. ,,Vál- 
sággá" azonban e változások csak akkor szélesednek, ha az egyéneknek nincs 
módjuk a diszfunkcionális csoportokból kilépni, vagy azokat jól funkcionáló cso- 
portokká alakítani. 

Az egyének , szabad" közösségválasztásának természetesen ma még számos 
korlátja van. Mert mi sem volna természetesebb, mint hogy a diszfunkcionális 
társulásakból, ha azok nem újíthatók meg és ha tulajdonosi, munkavállalói, kakó- 
helyi, kulturális, szociális, életközösségi, családi, iskolai, brigádbeli stb. érdekein- 
ket nem kellően veszik figyelembe, vagy nem kellően képviselik, , átlépjünk" egy 
másik (munkahelyi, lakóhelyi, iskolai, családi stb.) közösségbe. 

A közösségek közötti viszonylag szabad mozgásnak azonban, akárcsak a Sszo- 
cialista típusú közösségek tömeges elterjedésének, még csak létrejövőben vannak 
a feltételei, így nem mindenki számára egyformán adottak. A korlátozó és a le- 
hetőségeket biztosító feltételek naponta találkoznak, ütköznek is. Ellentmondásu- 
kat felerősíti, hogy bizonyos, korábban kevésbé fontos tényezők szerepe felértéke- 
lődött, jelentősége megnövekedett. Közéjük sorolható maga a tény: ami egyfe- 
lől társadalmi homogenizálódás, az másfelől a nem alapvető érdekek differen- 
ciálódása és felszínre jutása. Ilyen például a termelési viszonyok egységesülése 
bázisán a munkamegosztás és a munkafunkciók differenciálódásából keletkező ré- 
tegérdekek megnyilvánulása stb. A munkafunkciók differenciálódása felveti azok 
társadalmi hasznosságának újraértékelését, bizonyos új munkafunkciókban vég- 
zett tevékenységek mérhetőségének problematikusságát stb. TÉN 

Ám a viszonylag szabad közösségválasztásnak tudat- és szemléletbeli korlátai 
is vannak. Ilyen például az az állampolgári , elkényelmesedés", amely azt várja, 
hogy az egyes emberek személyes közreműködése nélkül a társadalom legkülön- 
bözőbb szervezetei majd maguktól kitalálják, hogyan képviseljék legjobban a 

társulók érdekeit. Ennek tükörképe bizonyos szervezetek ama elképzelése, hogy 
hivatalból, az egyének megkérdezése nélkül is tudni lehet, mik a társulók valósá- 
gos érdekei, s köztük milyen a fontossági sorrend, illetve az a vélemény, hogy a 
legkülönbözőbb szervezetek , hivatalból" mindig már eleve a többségi érdeket . 
képviselik stb.£ 

A viszonylagosan szabad közösségváluasztás társadalmi korlátai mellett ott 
találjuk a közösségek fékező önkorlátozását is. Ennek oka — véleményünk szerint 
—- abban keresendő, hogy társadalmunk gyakorlatában még nem működik a kí- 
vánt és lehetséges szinten a már említett közös nevező. Elvileg ugyanis egyér- 
telmű: a közös alap, amely egyben a szocializmus számára az egyedüli járható 
utat is biztosítja, az elosztás munka szerinti elvének következetes érvényesítése 
és kiterjesztése. Csak így válhat a munka olyan objektív mércévé, amely maga 
megmutatja, milyen társulási formák között végezhető optimálisan, és csak ez- 
által . kínál ,a munka" az emberi teljesítmények méréséhez is objektív mércét. 
Ezzel párhuzamosan a ,.kiterjesztés" érinti az élet újratermeléséhez szükséges te- 
vékenység minden formáját: lehetővé teszi a saját és az új életet termelő munka 
szükségletei szerinti családi, baráti, szabadidős stb. közösségberendezkedést és 
közösség-újraválasztást. 

Az ember családi, lakóhelyi, munkahelyi, társadalmi, politikai stb. feladatai 
nemcsak összefüggenek, hanem el is különülnek egymástól. Elkülönülésük, de vi- 
szonylagos azonosságuk -— vagyis az a tény, hogy vakamennyi mégis munka- 
tevékenység is — szabja meg feladatainkat: mindegyikhez sajátos és funkciói- 
ban is eltérő közösségkereteket, formákat kell kialakítani. A társuló embertől, a 
gazdasági, társadalmi és tömegszervezetektől időt, emberi energiát, sőt ma már 
szaktudást is igényel ez a fontos, a régi közösségeket átalakító és új közössé- 
geket szervező tevékenység, s ha bármelyiknek híjával vagyunk, lassítjuk a fo- 
lyamatot. Arról pedig, hogyan sikerült az elnéptelenedő és diszfunkcionális közös- 
ségek szubjektíve is akart, érdekegységesítő és érdekképviselő közösségekké szer- 
vezése, akkor nyilatkozhatunk felelősséggel, ha egy tudatosan, e tevékenységet 
középpontjába állító társadalmi időszakot - évtizedeket — már erre fordítottunk. 

Addig a közösségeink , válságáról" szóló kijelentések azok változó jellegének, 
némelyek diszfunkcionálissá válásának s ez utóbbiak szükségképpeni szelektáló- 
dásának meg nem értését, valamint a megújításukra irányuló tudatos tevékeny- 
ség hiányát és a közösségek szabad választásának objektív korlátozottságát tük- 
rözik. Ennyiben nevezhetjük a közösségeink valóságos bajaira is utaló kijelentést 


, válságlátszatnak". . 
. Bender Katalin 


12 Vö. Földesi Tamás: Egy lehetséges marxista igazságossági koncepció körvonalazása JI, 
Magyar Filozófiai Szemle. 1983., 6. szám, 850. 01d. 

13 A társadalmi korlátok alapvető oka természetesen az, hogy a szocializmusban mint még 
osztálytársadalomban a munkamegosztás társadalmi jellegű, nagyok a falu és a város, sőt 
a város és a város közötti különbségek stb. 

LÁZÁR GYÖRGY: 


A kormány munkaprogramja 


A kormány munkaprogramját tárgyaló országgyűlési ülésszak szervesen illeszkedik 
azoknak a nagy fontosságú belpolitikai eseményeknek a sorába, amelyeket a Magyar 
Szocialista Munkáspárt XIII. kongresszusa nyitott meg. Pártunk legfelsőbb fórumának 
tanácskozása, felszabadulásunk 40. évfordulójának megünneplése, a választások, nap- 
jainkban pedig a szakszervezetek és a Hazafias Népfront kongresszusi előkészületei jó 
lehetőséget adtak és adnak arra, hogy történelmi távlatból nézve tegyük mérlegre ered- 
ményeinket és gondjainkat, tervezzük meg a szocialista építés feladatait. 

A kép, amely elénk tárul, minden hazáját szerető embert jó érzéssel tölthet el, és új 
tettekre ösztönöz. A magunk választotta úton haladva marxista-leninista pártunk veze- 
tésével — leküzdve az új társadalom születésével járó nehézségeket és mindig készen a 
fejlődés által igényelt megújulásra — az elmúlt évtizedekben történelmi horderejű felada- 
tokat oldottunk meg. A régi helyén új Magyarország született, amelyben a hatalom — az 
egykor kevesek kiváltsága — visszavonhatatlanul és szilárdan a nép kezében van. 

Belpolitikai helyzetünk stabil. Minden törvénytisztelő állampolgár, bármilyen legyen 
is a világnézete, nemzetisége, egyenlő jogokat élvez. A közös célok és a szövetségi politika 
talaján erősödő szocialista nemzeti egység tág teret nyit az alkotni tudó és akaró emberek 
számára. A tervgazdálkodást folytató Magyarországnak, amelyet alig fél évszázada még 
az éhségzónába sorolt a világ, ma közepesen fejlett gazdasága, egyre korszerűsödő ipara, 
a nemzetközi élmezőnyben helyet foglaló mezőgazdasága van. Hazánkban teljes a foglal- 
koztatottság és a létbiztonság, mindinkább közkinccsé válnak a tudomány és a kultúra 
értékei. 

Történelmünk során első ízben olyan, a nemzeti függetlenségünket és biztonságunkat 
szavatoló szövetségeseink és igaz barátaink vannak, mint a Szovjetunió és a többi 
szocialista ország. Hazánknak méltó helye és tekintélye van a nemzetek sorában. 

A legutóbbi fél évtizedben nyugtalanítóan feszült nemzetközi helyzetben és számunkra 
hátrányos világgazdasági körülményekkel birkózva nagy erőfeszítéseket tettünk, hogy 
végrehajtsuk a XII. kongresszus határozatát. A teljesítmény, amit felmutathatunk, figyel- 
met és megbecsülést érdemel, de várakozásainktól és reményeinktől elmarad. Az okokat 
kutatva nehézségeink forrásai között egyaránt megtalálhatók az általunk nehezen befo- 
lyásolható külső és a tőlünk függő okok. A külső tényezőkkel mint realitásokkal termé- 
szetesen számolni kell, de ha nem akarunk a magyarázkodás hibájába esni, a fő figyelmet 
mégis arra kell fordítani, hogy mit és hogyan javíthatunk a saját munkánkon. Bár ezen 
a téren is előre jutottunk, önkritikusan be kell látni: minden igyekezetünk ellenére sem 
tudtuk elkerülni, hogy az elmúlt években újabb teherpróbának tegyük ki lakosságunkat. 


A Minisztertanács elnökének előterjesztése a kormány programjáról 1985. október 10-én hangzott el a Parla- 
mentben. 

A kormány nevében csak a legnagyobb tisztelet és megbecsülés hangján szólhatok 
arról, hogy népünk ezekben a nehéz években is mindig a jövőbe vetett töretlen hittel és 
elszánt akarattal folytatta az országépítő munkát. Ujból és újból arra ösztönzött, hogy 
használjuk ki jobban a szocialista rendszer lehetőségeit, teremtsünk jobb feltételeket a 
tenni akaró emberek számára. A közös ügyért érzett felelősség, a politikai érettség és a 
közéleti aktivitás imponáló módon és a maga teljességében mutatkozott meg a képviselő 
és tanácstagi választásokat előkészítő jelölőgyűlések gyakran szenvedélyes, de mindig 
jobbító szándékú vitáiban és a választások napján leadott szavazatokban. 

A bizalomteli demokratikus légkör olyan értéke belpolitikai életünknek, amely nélkül 
aligha lehetünk képesek megbirkózni feladatainkkal, és amely határainkon túl is elisme- 
rést vált ki a Magyar Népköztársaság iránt. Most ismét erőt próbáló nehéz feladatoknak 
nézünk elébe. De ezek megoldásához önbizalmat ad, hogy a pártkongresszus határozatá- 
val jóváhagyott politikát, a Hazafias Népfront választási felhívásában nemzeti program- 
ként ajánlott társadalmi-gazdasági célokat népünk magáénak vallja, s azokat cselekvően 
támogatja. 


A kormány, a folytonosság jegyében és szem előtt tartva a növekvő igényeket, továbbra 
is azt tartja a legfőbb kötelességének, hogy eleget téve népünk akaratának, a lehető 
legjobb hazai és nemzetközi feltételeket biztosítsa szocialista céljaink eléréséhez. Arra 
törekszünk, hogy irányító munkánkban kellő arányban kapjon helyet a társadalmi 
viszonyok, az államélet demokratizmusának fejlesztését, a gazdaság teljesítményének 
növelését, az életkörülmények javítását, a tudomány, a kultúra fejlesztését szolgáló 
programok kidolgozása és végrehajtásának elősegítése. Figyelmet fordítunk a központi 
és a helyi államigazgatás színvonalának növelésére, a belső rend, a haza védelméhez 
szükséges feltételek biztosítására. A kormány a jövőben is fontos feladatának tartja, 
hogy külpolitikai tevékenységével is népünk békéjét és biztonságát szolgálja, és hozzájá- 
ruljon a nemzetközi feszültség mérsékléséhez, a normális államközi kapcsolatok fejleszté- 
séhez. 

Az előttünk álló feladatok, az élet minden területére kiterjedő megújulás igénye a 
kormány munkájával szemben is magasabb követelményeket támasztanak. A vállalatok 
és a tanácsok döntési hatáskörének bővülése, az önkormányzati elemek erősödése lehe- 
tővé teszik, a társadalmi-gazdasági fejlődés adott szakasza pedig azt kívánja, hogy 
figyelmünket az operatív tennivalókról egyre inkább a fejlődést megalapozó koncepciók- 
nak és megvalósításuk feltételeinek kidolgozására, a fő folyamatok összehangolására és 
ellenőrzésére fordítsuk. Miközben irányító munkánkat céltudatosan ebbe az irányba 
fejlesztjük tovább, még inkább építeni akarunk a tudomány eredményeire és a gyakorlati 
tapasztalatokra, tovább kívánjuk szélesíteni a döntéselőkészítés és a végrehajtás ellenőr- 
zésének társadalmi alapjait. 

Ezt szolgálja az a törekvésünk is, hogy a már meglevő gyakorlatot folytatva még 
rendszeresebbé tesszük a kormánynak a társadalmi és érdekképviseleti szervekhez, min- 
denekelőtt a szakszervezetekhez fűződő kapcsolatát. Erre most annál is inkább szükség 
van, mert a közös célok és az alapvető érdekek azonossága mellett napjainkban erőtelje- 
sebben jelentkeznek azok a sajátos csoportérdekek, amelyek egyidejű és teljes kielégítésé- 
hez nincsenek meg a szükséges feltételek, ezért a korábbinál is nagyobb fontossága van 
a rangsorolásnak. Az érdekek összehangolásának, az igények sorolásának viszont termé- 
szetes velejárója, hogy gyakoribbá és nehezebbé válnak a döntést megelőző viták, s az 
esetek többségében - érthető módon - csak kölcsönös kompromisszumok árán jutunk 
el a megoldásiíig. A magunk részéről mégis igényeljük és vállaljuk az együttműködést és 
a vitát, mert ez következik a szocialista demokráciáról vallott felfogásunkból, és mert 
a gyakorlati tapasztalatok meggyőzően mutatják e módszer hasznát. 

Önök előtt és a tájékozott közvélemény előtt is jól ismert, hogy folyó ötéves tervünk 
teljesítésének feltételei a vártnál is kedvezőtlenebbül alakulnak. Mégis arról adhatok 
számot, hogy az elmúlt években is előre jutottunk a szocialista építésben. Ha nem is a 
tervezett mértékben, de öt év alatt mintegy kilenc százalékkal növekszik a nemzeti 
jövedelem, s a magunk elé tűzött legfőbb gazdaságpolitikai célt sikerült elérni. 

A hetvenes években megbomlott egyensúly helyreállítására tett erőfeszítések eredmé- 
nyeként a konvertibilis valutában számolt külkereskedelmi forgalom 1982 óta minden 
évben aktívummal zárult, eleget tettünk fizetési kötelezettségeinknek, és megkezdtük az 
adósságállomány csökkentését. Ezt a fontos célt sikerült nagyobb megrázkódtatás nélkül 
elérni, alapvető társadalmi vívmányainkat megvédtük. Országunk gazdaságának teljesít- 
ménye, pénzügyi viszonyaink külföldi megítésélése érezhetően javult. 

A helyzet reális értékeléséhez azonban az is hozzátartozik, hogy a termelési szerkezet 
és az exportképesség javítására tett intézkedések, bár kézzelfogható eredményeket hoz- 
tak, mégis kevésnek bizonyultak ahhoz, hogy lépést tudjunk tartani a nemzetközi piac 
egyre szigorúbb követelményeivel. Főleg ennek tudható be, hogy az egyensúly helyreálli- 
tásában nagyobb szerepet játszott a behozatal és a belföldi felhasználás korlátozása, mint 
a hatékonyság javítása, a kivitel növelése. 

Mivel a számítottnál kisebb nemzeti jövedelemből évről évre két és fél, három százalé- 
kot a hitelek törlesztésére és a kamatok fizetésére kellett fordítani, a tervezettnél kevesebb 
jutott a fogyasztásra és a beruházásokra, lelassult a műszaki fejlődés, ezzel együtt a 
gazdaság strukturális átalakulásának üteme. Nem tudtuk elkerülni a reálbérek és a 
pénzbeli társadalmi juttatások reálértékének csökkenését sem. 

Mindezt látva sokan felteszik a kérdést — mi is feltettük magunknak -: vajon nem 
fizetünk túlságosan nagy árat az egyensúly helyreállításáért? A belső felhasználás és főleg 
a beruházások erőteljes visszaszorításával járó kétségtelen negatívumokat szembeállítva 
az adósság esetleges átütemezésének felmérhető, a termelés és az életszívonal radikális 
csökkenéséhez vezető következményeivel, határozott meggyőződésünk, hogy az átmene- 
tileg nehezebb, de messzebb tekintve az ésszerűbb utat választottuk. Az adósság átüteme- 
zése ugyanis valójában nem a probléma megoldását, hanem csak elodázását jelentette - 
volna, míg fizetési helyzetünket viszonylag rövid idő alatt konszolidálva, kiinduló alapot 
teremtettünk egy ismét felfelé ívelő fejlődés számára. A nemzetközi tapasztalatokat 
figyelembe véve ez nem kis dolog, ahhoz azonban, hogy az egyensúly megszilárduljon 
és tartós legyen, hogy lendületet kapjon a gazdaság, ennél többre, arra van szükség, hogy 
fordulatot hajtsunk végre a jövedelemtermelő-képesség növelésében. 

Ez nem könnyű, de teljesíthető feladat, ha tartalékainkat mozgósítva meggyorsítjuk 
a gazdálkodás hatékonyságának javítását, és aktívabban kihasználjuk a szocialista 
gazdasági integráció lehetőségeit, ha a versenyképes, jó áron értékesíthető termékek 
termelésének s kivitelének növelésével megállítjuk, de legalábbis mérsékeljük a csereará- 
nyok romlását. Ehhez viszont arra van szükség, hogy szellemi és anyagi erőinket jól 
megválasztott fejlesztési célokra összpontosítsuk, a gazdálkodási feltételeket még inkább 
olyanná formáljuk, hogy azok megfelelő erővel ösztönözzenek, és ha kell, kényszerítse- 
nek a hatékonyság javítására. Ha jól meggondoljuk, ezek nem új követelmények, nem 
másról van szó, mint arról, hogy következetesebben szerezzünk érvényt gazdaságpoliti- 
kánk elveinek. 

Az esélyeket mérlegelve, tudatában kell lennünk, hogy az elmúlt évek kényszer szülte 
gyakorlatát nem folytathatjuk, a nemzetközi gazdasági feltételekben lényeges változásra 
nem számíthatunk, valójában tehát nincs is más lehetőségünk, mint gazdaságunk teljesí- 
tőképességének a hatékonyabb munkára alapozott növelése. Sokszor elmondottuk, 
mégsem fölösleges megismételni: akkor is ezt kellene tennünk, ha nem lennének szorító 
gondjaink, mert ez a fejlődés természetes útja és ez a feltétele annak, hogy helyt tudjunk 
állni az egyre magasabb igényt támasztó nemzetközi versenyben. 

A hatékonyabb munka gyorsabb kibontakozásának szükségességére figyelmeztetnek 


6 LÁZÁR GYÖRGY 


az idei év tanulságai is. Az eltelt háromnegyed év alatt csak részben sikerült valóra váltani 
azt a szándékunkat, hogy nagyobb lendületet adjunk a gazdaság fejlődésének. Igaz, nem 
láthattuk előre, hogy a korábbról ismert nehézségek újabbakkal tetéződnek. De már nem 
sokkal a terv jóváhagyása után érzékelhető volt, hogy az eredetileg számításba vett 
teljesítmény kevés lesz a tervben foglalt célok eléréséhez. Ehhez képest viszont elégtele- 
nek, esetenként megkésettek voltak a pótlólagosan elhatározott intézkedések. 

Célratörőbb, hatékonyabb és takarékosabb gazdálkodással nagyobb részt pótolhat- 
tunk volna a veszteségekből. Jogos tehát az a kritika, hogy a kemény tél, az energiakorlá- 
tozás okozta termeléskiesés mellett munkánk gyengeségeinek is része van abban, hogy 
a termelés és a kivitel nem éri el a tervezett mértéket. A helyzeten még mindig javítha- 
tunk. Ezért az elkövetkező hetekben minden ésszerű lehetőséget ki kell használni arra, 
hogy minél többet bepótoljunk az elmaradásból, minél jobban megközelítsük a terv 
előirányzatait. Erre nemcsak a már megszerzett egyensúlyi pozíciók megőrzése miatt, 
hanem azért is nagy szükség van, hogy minél jobb indulási feltételeket biztosítsunk a 
következő ötéves terv számára. 


Arról adhatok számot, hogy a VII. ötéves terv kidolgozása kielégítő ütemben halad, és 
megvan a lehetőség rá, hogy a törvényjavaslatot az év végén az Országgyűlés elé terjesz- 
szük. Olyan népgazdasági terv kidolgozására törekszünk, amely az egyensúly megszilár- 
dítását, a gazdaság élénkítését, az életszínvonal emelését a hatékonyság javulására épiti. 
Mai ismereteink szerint — feltételezve az erőforrások javuló kihasználását és figyelembe 
véve a KGST-ben folyó tervkoordináció várható eredményeit - a következő tervidőszak- 
ban a nemzeti jövedelem évi átlagban mintegy három százalékkal lesz növelhető. A növe- 
kedésnek ez a mértéke elegendőnek látszik ahhoz, hogy folytatni tudjuk az adósság 
csökkentését, és egyidejűleg többet fordíthassunk a hazai felhasználásra is. 

Helyzetünkből és feladatainkból következő parancsoló szükség, hogy a belföldön 
felhasznált nemzeti jövedelemből - az életszinvonal szerény, de érzékelhető javításának 
fedezete mellett — fokozatosan növekvő hányadot biztosítsunk a termelés bővítésére, a 
műszaki fejlődés megalapozására, a jövöt szolgáló kutatásokra és az infrastruktúra 
kiépítésének meggyorsítására. Ez elengedhetetlen ahhoz, hogy megállítsuk, majd megfor- 
dítsuk a műszaki-technikai élvonaltól való elmaradás folyamatát, megteremtsük annak 
lehetőségét, hogy kezdetben néhány, később pedig minden olyan termelőágban, amely- 
ben erre komoly esélyünk van, kiemelkedjünk a középmezőnyből, növeljük termékeink 
versenyképességét, és csökkentsük a rést az export- és importáraink között. 

A saját korábbi tapasztalataink, de a nemzetközi tapasztalatok is azt mutatják, hogy 
a mienkhez hasonló adottságú országok csak ezen az úton, csak a szelektív fejlesztési 
politikára alapozott gazdaságos export növelésével és nem az import erőltetett korlátozá- 
sával érhetik el a fizetési mérleg egyensúlyának megszilárdítását, biztosíthatják az előre- 
haladás forrásait. 3 

Ezt tudva, bármennyire is nehéz, életbevágóan fontos, hogy a termeléspolitikában a 
fejlesztésre szánt eszköz elosztásakor — az energia- és a nyersanyagforrások biztosításá- 
hoz szükséges beruházások mellett — elsőbbséget adjunk azoknak a feldolgozóipari 
ágaknak, elsősorban a gépiparnak, a gyógyszer-, növényvédőszer- és intermediergyártás- 
nak, az élelmiszeriparnak, amelyeknek a termelését gyors ütemben korszerűsítve növelni 
tudjuk a kivitelt. Ugyanilyen fontos érdek fűződik ahhoz, hogy megteremtsük a fejlett 
technológiai eljárások meghonosításában vezető szerepet betöltő elektronika, a robot- 
technika, a biotechnológia széles körű alkalmazásának feltételeit. E követelmények 
érvényre juttatása céljából a VII. ötéves tervbe illesztve külön programokat dolgoz- 
tunk ki. 

A műszaki haladás élvonalát megtestesítő fejlesztés támogatásával egyidőben intézke- 

déseket tervezünk a ma még gazdaságtalan vagy veszteséges termelés jövedelmezőségé- 
nek megjavítására vagy ha más megoldás nincs, a megszüntetésére. A jövedelmezőség 
javításához a központi támogatáson, a műszaki fejlesztésen és az anyagi érdekeltségen 
túl még valami másra, arra is szükség van, hogy érzékelhető előrehaladást érjünk el a 
legnagyobb értéket képviselő munkaerő hatékony foglalkoztatásának megoldásában, a 
minőség, a rend és a fegyelem, a gazdasági morál, általában a munkakultúra javításában. 
E téren is nagyok a vállalatok közötti egyenetlenségek és ennélfogva nagyok a tartalé- 
kok is. 


A belföldi szükségleteket, a kiviteli lehetőségeket együttesen mérlegelve, és számításba 
véve a biztosítható energia-, nyersanyagforrások, valamint a munkaidő és a termelő 
berendezések hatékonyabb kihasználását, az ipar termelésének átlagosan mintegy három 
százalékos növelését látjuk megalapozhatónak. A növekedés mértéke fontos jelzőszám, 
de napjainkban ennél sokkal nagyobb jelentősége van a minőségi tényezőknek, annak, 
hogy milyen ráfordítással, mekkora érték előállítására képes az ipar, s hogy termékei hol 
helyezkednek el a korszerűségi skálán. Közismert, hogy éppen ezen a téren van a legtöbb 
pótolnivalónk. 

Az iparvezetés számára az elkövetkező években éppen ezért az a legfőbb feladat, hogy 
a szocialista nagyüzemekben felhalmozódott szellemi és anyagi erőforrásokra támasz- 
kodva - és kihasználva a KGST keretében, mindenekelőtt a Szovjetunióval megvalósuló 
műszaki-tudományos együttműködés, a szakosítás és a termelési kooperációk bővítésé- 
nek lehetőségeit — gyorsítsa meg a korszerű technológiai eljárások bevezetését, az új, a 
magas igényeket kielégítő versenyképes termékek gyártásának meghonosítását. Ennek 
most fokozott jelentősége van, mert olyan korban élünk, amikor annak, hogy az ipar 
milyen ütemben és milyen mértékben képes a műszaki színvonal megújítására, a többi 
termelőág - a mi viszonyaink között mindenekelőtt a mezőgazdaság -— nemzetközi 
versenyképességének alakulásában is meghatározó szerepe van. 

A nemzetközi, de a saját tapasztalataink is azt mutatják, hogy a versenyképességben, 
a piaci igényekhez való rugalmas alkalmazkodásban fontos szerepe van az olyan vállalati 
struktúrának, amely lehetővé teszi az ésszerű munkamegosztást és a megbízhatóan 
működő kooperációs kapcsolatok kiépítését. A kormány részéről ezért továbbra is 
ösztönözni és támogatni fogjuk a vállalkozási formák gazdagítását, ide értve a kisvállal- 
kozásokat, a belföldi és a külföldi tőkével létrehozott vegyes vállalatok alapítását is. 
várjuk, hogy elősegíti a vállalkozó szellemű vezetői magatartás és a dolgozók alkotóké- 
pességének kibontakozását. 

A mezőgazdaságban a következő években is a jól bevált agrárpolitikát folytatjuk. 
Abból kiindulva, hogy fontos érdekünk fűződik az élelmiszer-gazdaság stabilizáló szere- 
pének megőrzéséhez, a közelmúltban intézkedéseket határoztunk el és léptettünk életbe 
a termelési érdekeltség javítására. Az ezektől várt ösztönző hatást is számításba véve, mai 
ismereteink szerint a mezőgazdasági termékek termelése évi körülbelül két százalékkal 
növekedhet. Továbbra is indokoltnak tartjuk a kiegészítő tevékenység szükségleteknek 
megfelelő fejlesztését. A hazai és a külpiaci igények kielégítésében a jövőben is nélkülöz- 
hetetlen szerepet töltenek be a háztáji és a kisegítő gazdaságok, ezért fenn kívánjuk 
tartani a termelés folytatásában és növelésében való érdekeltségüket. 

Mezőgazdaságunk az egy főre jutó termelés mennyiségét és egyes termékek, főleg a 
gabonafélék hozamait tekintve a világranglistán az élvonalban helyezkedik el. Vannak 
azonban ágazatok, amelyekről, mint például a zöldség-, gyümölcstermesztésről, ugyan- 
ezt már nem mondhatjuk el, és a ráfordítások is magasabbak az indokolhatónál. Ezért 
a termelés növelésével a mezőgazdaságban egyenrangú fontossága van a hatékonyság 

növelésének, a ráfordítások csökkentésének, a minőség javításának. A másik fontos 
tennivaló az élelmiszeripar viszonylagos — a mezőgazdasághoz és a nemzetközi színvo- 
nalhoz képest mutatkozó - elmaradásának a mielőbbi megszüntetése. Ezt igényli a hazai 
és a külpiaci igényekhez való rugalmas alkalmazkodás és a termelés gazdaságosságának 
javítása is. 

Az építőiparról szólva — bár a túlzó általánosítás nem lenne igazságos -— a kormány 
jogosnak tartja azt a kritikát, amely szerint a vállalatok nagy része lassan és drágán épít, 
s hogy elfogadhatatlanul sok a minőségi hiba. Ezen a helyzeten mielőbb változtatni kell. 
Ezért olyan intézkedéseket tervezünk, amelyek növelik az érdekeltséget, ha kell a kény- 
szerítő erőt abban, hogy az építővállalatok szervezettebben dolgozzanak, jobb minőségű 
munkát végezzenek, javuljon a munkafegyelem és az eszközökkel való gazdálkodás, s 
hogy mindennek eredményeként megfékezhető legyen az árak növekedése. 

. Ami a termelő infrastruktúra fejlesztését illeti, a rendelkezésre álló erőforrásokból 
mindenekelőtt a távközlési hálózat bővítésére, a telefonellátottság javítására, az informa- 
tikai rendszerek és az információtechnika elterjesztésének elősegítésére kívánunk többet 
fordítani. A vasúti és közúti hálózat korszerűsítésére sajnos csak szerény lehetőség lesz, 
de keresni fogjuk a módját, hogyan segíthetjük elő a felhalmozódott feszültségek csök- 
kentését. 


Gazdaságpolitikai céljaink megvalósításának, a hatékonyság és a jövedelemtermelő ké- 
pesség javításának fontos feltétele a célokkal összehangolt, a szocialista tervgazdálkodás- 
ra és a szabályozott piac törvényeinek alkalmazására alapozott irányítási rendszer 
működése. Egyes nyugati újságok arról cikkeznek, de olykor itthon is hallani lehet olyan 
hangokat, mintha valami bizonytalanság lenne akörül, hogy folytatjuk-e vagy sem az 
irányítási rendszer továbbfejlesztését. Nos, önök tudják, hogy nincs szó semmiféle bi- 
zonytalankodásról. A XIII. kongresszus ebben a kérdésben is állást foglalt és világos 
eligazítást adott, a kormány pedig megkezdte - egyes elemeiben már életbe is léptette — 
az irányítási rendszer továbbfejlesztését szolgáló intézkedéseket. Ezek kiterjednek a 
népgazdasági és vállalati tervezésre, a közgazdasági szabályozórendszer szinte valameny- 
nyi elemére, a vállalatirányítási és szervezeti rendszerre, a tanácsi gazdálkodásra. 

A közvetlen feladat most az, hogy az irányítás új elemeit minél gyorsabban kibonta- 
koztassuk, és hogy a szigorúbb gazdálkodási feltételek alól csak ott és csak annyiban 
adjunk időleges felmentést, ahol arra a tevékenység jellege miatt társadalmi érdekből 
nyomós ok van. A több évre szóló program alapján újabb lépéseket készítünk elő. 
Elgondolásaink között szerepel egyebek között a bankrendszer átalakítása, a vállalatok 
vagyonérdekeltségének megteremtése, az adórendszer korszerűsítése. 

Itt szükségesnek tartom megjegyezni: a közgazdasági szabályozók legfőbb és deklarált 
funkciója, hogy közvetítsék, érvényre juttassák a valóságos közgazdasági viszonyokat, 
ösztönözzenek és rászorítsanak az ésszerű gazdálkodásra. Azt, hogy a nemzetközi piac 
és sok más, a gazdálkodásra ható feltétel hogyan alakul, nem a kormány dönti el. Úgy 
vélem, jobban kell tudatosítani, hogy olyan időszakban élünk, amikor főleg a tőkés 
piacra és a nemzetközi pénzvilágra a nagyfokú változékonyság a jellemző, s hogy a gyors 
reagálás elmulasztása - ezt saját tapasztalatainkból tudjuk — súlyos, gyakran pótolhatat- 
lan veszteségeket okoz. Emiatt, bár megértjük a vállalatoknak azt az igényét, hogy a 
szabályozók legyenek stabilak, mégis legfeljebb arra tudunk ígéretet tenni: törekedni 
fogunk, hogy a szabályozókat csak a feltétlenül indokolt esetben módosítsuk, s hogy a 
változtatások követhetők és kiszámíthatók legyenek. 

Végül szeretném hangsúlyozni, bármennyire is fontosak és a célnak megfelelően 
működnek a szabályozók és az érdekeltségi viszonyok, ezek sohasem helyettesíthetik a 
gondolkodó ember tudatos cselekvését. Ezért általánossá kell tenni azt a társadalmi 

magatartást, amely ösztönzi, bátorítja a tehetségeket és a legjobb feltételeket biztosítja 
képességeik kibontakoztatásához, amely magasra emeli az eredményesen dolgozó válla- 
latok, kollektívák és egyének társadalmi rangját, amely nemcsak tudomásul veszi, hanem 
helyesli, hogy a munkabér nem járandóság, hanem a nyújtott teljesítmény elismerése. 

A kormány számít arra, hogy a munkások, a szövetkezeti parasztok, a műszaki és az 
agrárértelmiség azonosulnak céljainkkal és tudásuk legjavával segítik azok elérését. Mi 
pedig kötelességünknek tartjuk és minden vezető feladatává tesszük az ehhez szükséges 
legjobb munkafeltételek megteremtését. 

Mint már utaltam rá, arra törekszünk, hogy a gazdaság teljesítményének növelésével, 
az elosztási arányok megfelelő alakításával megteremtsük a feltételeket ahhoz, hogy a 
következő években szerény, de érezhető mértékben növelni tudjuk az életszínvonalat, 
javíthassuk az életkörülményeket. Amennyiben a gazdaság teljesítménye eléri a számított 
mértéket, mód nyílik rá, hogy az e célra fordítható források a VII. ötéves terv időszaká- 
ban évi átlagban két százalékkal legyenek növelhetők. Nyomatékosan hangsúlyozom, 
a fogyasztás növelése, az életkörülmények javítása csakis abban az esetben lehetséges, 
ha a gazdaság teljesítőképessége, a nemzeti jövedelem eléri a szükséges mértéket. 

A következő években olyan ár- és bérpolitikát kívánunk megvalósítani, ami lehetővé 
teszi, hogy a reálbérek átlagos színvonalát az időszak elején megőrizzük, később pedig 
érzékelhetően növeljük. A reálbérek tervezett szintje szorosan összefügg a fogyasztói 
árak alakulásával. Az árpolitikát, még pontosabban az árak rendszeres, nemegyszer a 
tervezettet meghaladó növekedését a társadalom részéről visszatérő és gyakran türelmet- 
len kritika éri. Árpolitikánk elvei ismertek. Felfogásunk szerint az áraknak a társadalmi- 
lag indokolt ráfordításokat, vagyis a valóságos költségviszonyokat kell kifejezniük ah- 
hoz, hogy helyesen orientálhassák a termelőket és a fogyasztókat. Ennek a jövőben is 
így kell lenni. 

Ugyanakkor jogosnak fogadjuk el azt a kritikát, amely kifogásolja, hogy a termelők 
az árakba gyakran nemcsak a költségviszonyokban bekövetkezett tényleges változáso- 
kat, hanem - a számukra könnyebben járható utat választva — a gazdaságtalan, a rosszul 
szervezett munka többletköltségeit is felszámítják a fogyasztónak. Az a szándékunk, 
hogy miközben megtartjuk árpolitikánk alapelveit, intézkedéseket teszünk az árak indo- 
kolatlan emelésének megakadályozására. 

A reálbérek alakulásának másik meghatározó eleme a bérpolitika. Folytatni, sőt 
erősíteni kívánjuk azt az irányzatot, ami a jelenleginél is nagyobb teret enged a bérek 
teljesítmények szerinti differenciálásának. A kormány, mint eddig, a jövőben is helyesli, 
sőt kifejezetten támogatja, hogy aki a munkában többet teljesít, annak ezzel arányban 
nagyobb legyen a jövedelme 15. Ennek azonban az 1s velejárója, sőt nélkülözhetetlen 
feltétele, hogy arányosabbá tegyük a közteherviselést. 

Az adórendszert olyan irányba fogjuk továbbfejleszteni, ami lehetővé teszi, hogy a 
nagyobb jövedelműek, a tehetősebbek helyzetüknek és a társadalmi igazságnak megfele- 
lően arányosan nagyobb részt vállaljanak a közkiadások fedezetéből. Ugyanakkor egyet- 
értünk azzal a társadalmi igénnyel is, amely szerint meg kell akadályozni a munka nélkül 
szerzett jövedelmek keletkezését, ezért ha kell, a törvény szigorával is fel fogunk lépni 
azok ellen, akik ügyeskedéssel, a közösség megkárosításával akarnak könnyebb élethez 
jutni. 

A kormány fontos kötelességének tartja annak biztosítását, hogy ne csak megmarad- 
jon, hanem a lehetőségek arányában tovább javuljon az áruellátás és a szolgáltatások 
színvonala, kulturáltabbak legyenek a vásárlási körülmények. Az elmúlt évben az építő- 
anyag-ellátásban, az idén - részben az igények alábecsülése, másrészt az elégtelen tartalé- 
kok miatt — a tüzelőanyag-ellátásban keletkeztek zavarok. Ezek arra figyelmeztetnek, 
hogy nagyobb előrelátással kell felkészülni a kereslet időleges vagy tartós változásaira. 
Indokoltnak tartjuk, ezért támogatjuk azokat a kezdeményezéseket, amelyek hatásosabb 
fogyasztói érdekvédelmet szorgalmaznak. 

A reáljövedelmek évi átlagos növekedése két százalék körül tervezhető. El kívánjuk érni, 
hogy ezen belül a munkából származó jövedelem az elmúlt évekhez képest valamivel 
gyorsabban növekedjen. Ez, valamint a bérek és a jövedelmek differenciálása, továbbá 
a családok és az egyes társadalmi rétegek eltérő anyagi helyzete azt kívánja, hogy a 
számításba vehető eszközökből elsősorban a több gyermeket nevelő családok és az 
egyedül élő idős emberek számára biztosítsuk a családi pótlék, illetve a nyugdíjak 
reálértékének megőrzését, a szociálpolitikában pedig fokozottabban figyelembe vegyük 
a rászorultság mértékét. 

Az életkörülmények más tényezőiről szólva jelezni kívánom: folytatjuk a második 15 
éves lakásépítési program megvalósítását. Indokoltnak tartjuk a családalapító fiatalok 
és a többgyermekes családok lakáshoz jutásának megkönnyítését, a lakásárak növelésé- 
nek megfékezését. Többet kívánunk fordítani a lakások felújítására, korszerűsítésére. 
Feladatunknak tartjuk az egészséges életmód feltételeinek javítását, a települések, külö- 
nösen a kistelepülések alapellátásának fejlesztését. Folytatjuk a természeti értékek meg- 
óvására, a környezeti kultúra kialakítására tett erőfeszítéseket. 

A szociális gondolkodásban, a településfejlesztésben fokozódik a tanácsok szerepe. 
Azt várjuk, hogy önállóságuk növelése, nagyobb döntési hatáskörük a helyi szükségletek 
kielégítési sorrendjének meghatározásában az eddigieknél jobb feltételeket biztosít e 
feladatok megoldásához. 


Itt kívánok szólni arról, hogy a kormány nagyrabecsüli és ez úton köszöni a társada- 
lom tagjainak, a szocialista brigádoknak, a lakóközösségeknek, az egyéneknek azt az 
önzetlen munkát, amivel hozzájárulnak a rászorulók gondjainak enyhítéséhez, a közös- 
ségi igények kielégítéséhez, nemzeti vagyonunk gyarapításához. Bízunk benne, hogy 
ezekre az értékes erőforrásokra a jövőben is számíthatunk. 


A tudomány egyre növekvő fontossága arra ösztönöz bennünket, hogy a kormány és a 
tudomány műhelyeinek már eddig is gyümölcsöző együttműködését még szorosabbá 
tegyük. Jó érzéssel szólhatok arról, hogy ez a törekvésünk találkozik a Magyar Tudomá- 
nyos Akadémia és intézményei, a kutatóműhelyek, a tudomány jeles személyiségei 
egyetértésével, s hogy a kormányzati feladatok megoldásában mindig számíthatunk 
alkotó közreműködésükre. Ami a jövőt illeti, a tudomány fejlődéséhez fűződő egyetemes 
társadalmi érdekből kiindulva biztosítani fogjuk, hogy a kutatásra és a fejlesztésre 
fordított eszközök a nemzeti jövedelemnél gyorsabban növekedjenek. 


Ezzel együtt - figyelembe véve a kutatómunka sajátos természetét - folytatjuk olyan 
érdekeltségi, finanszírozási módszerek bevezetését és hatókörük bővítését, amelyek ösz- 
tönözve és támogatva az alkotó emberi tehetség és cselekvés minél szabadabb és teljesebb 
kibontakozását, mindenekelőtt a társadalom számára legsürgetőbb, a fejlődés fő irányai- 
hoz illeszkedő tudományos munkát és az ennek során születő eredményeket honorálják. 


A közelmúltban a kormány részéről is megerősítést kaptak a hosszú távra szóló 
kutatási irányzatok, s előrehaladott fázisba jutott a középtávú kutatási terv kidolgozása. 
A tudomány művelői és a kormány egyetértenek abban, hogy az előretekintő tervezés 
és a célt legjobban szolgáló érdekeltségi rendszer alkalmazásával és továbbfejlesztésével 
kielégítő feltételeket biztosíthatunk az eredményes kutatómunka számára. Természete- 
sen arra is szükség van, hogy a szellemi és anyagi erőket helyes arányban osszuk el az 
alapkutatások, az alkalmazott, valamint a természet- és társadalomtudományi kutatások 
között, ezzel együtt kellő figyelmet fordítsunk a nemzetközi együttműködésből nyerhető 
ismeretek hasznosítására is. 

Ami pedig a gyakorlattal való kapcsolatot illeti, a tudomány joggal elvárja, a kormány 

pedig elő kívánja segíteni, hogy javuljon az intézmények és a vállalatok fogadókészsége, 
váljék céltudatosabbá a kutatási eredmények hasznosítása. Mai, gyorsan változó vilá- 
gunkban aligha kell külön hangsúlyozni ennek a jelentőségét. 


Társadalmi fejlődésünk szempontjából nagy jelentősége van az oktatás fejlesztésének. 
E meggondolásból dolgoztuk ki és fogadtuk el az elmúlt esztendőben a közoktatás és 
a felsőoktatás fejlesztési programját, ezért alkotta meg az Országgyűlés az oktatási 
törvényt. Ugy ítéljük meg, hogy az elfogadott programok alkalmas keretet biztosítanak 
az oktatás minőségi, tartalmi megújítására. A kormány kötelességének tartja, hogy a 
népgazdaság lehetőségeinek arányában gondoskodjon az oktatás eredményes folytatásá- 
hoz szükséges személyi, intézményi és anyagi feltételekről. 

Külön is figyelmet fordítunk az általános iskolára és a nagy létszámú korosztályok 
oktatási feltételeinek elfogadható biztosítására. A következő öt esztendőben újabb, 
mintegy háromezer általános és mintegy kétezer középiskolai tanterem felépítését tervez- 
zük. Intézkedéseket teszünk a pedagógusképző intézmények fejlesztésének meggyorsítá- 
sára, és ezzel együtt a pedagógushiány csökkentésére. Mindebben számítunk a tanácsok 
öntevékeny kezdeményezésére is. 

A felsőoktatásban a jóváhagyott programra alapozott tartalmi korszerűsítést tartjuk 
a fő feladatnak. Nagyobb támogatást szándékozunk adni az egyetemi kutatásnak, 
szorgalmazzuk és segítjük az egyetemek, a tudományos intézetek és a gyakorlat műhelyei 
közötti kapcsolat szervezettebbé válását. Az irányítás eszközeivel is segíteni kívánjuk az 
öntevékenység kibontakoztatásának lehetőségét. A felsőoktatás anyagi, technikai felté- 
teleinek javításával egyidejűleg folytatjuk az egyetemi rekonstrukciókat, a kollégiumi 
férőhelyek számának növelését. 

Meggyőződésünk szerint egész társadalmunk érdekét szolgáljuk, amikor mint fontos 
feladatot tartjuk számon az esélyegyenlőség jobb érvényre jutásának, a tehetségek kibon- 
takozásának elősegítését. Bármennyire is nagy felelőssége van az iskolának, önmagában 
nem képes megoldani ezt a feladatot. Abban, hogy a felnövekvő nemzedékek magukévá 
tegyék mindazt, ami az életre való felkészüléshez szükséges, pótolhatatlan szerepe van 
a családnak, azoknak a kisebb és nagyobb közösségeknek, amelyekben a fiatalok élnek. 

A törvényelőkészítés szakaszában széles körű, helyenként és időnként szenvedélyes 
vita folyt többek között az intézményi demokráciáról, a pedagógusok és a tanulók 
viszonyáról, a diákok jogairól. Mindez természetesen fontos, a demokráciának az iskolai 
életben is megvan a maga szerepe és jelentősége. Amikor azonban a demokrácia gyakor- 
lásának módszereiről van szó, figyelembe kell venni, hogy az iskola alapvető funkciója 
a tanítás, a diák legfőbb kötelessége pedig a tanulás. A kulcsszerep a pedagógusé. 
Véleményünk szerint csak ebből az alapállásból kiindulva lehet helyesen formálni az 
iskolák belső életét, meghatározni a pedagógusok és a diákok egymáshoz való viszonyát, 
csak így válik lehetővé, hogy teret kapjon a kísérletező, iskolateremtő pedagógus egyéni- 
ségek kibontakozása. 

A kormány továbbra is tiszteletben tartja az alkotás és kísérletezés szabadságát, 
elismeri a sokféleséget és annak gazdagító hatását, de előtérbe helyezi az elkötelezett, 
magas színvonalú alkotások támogatását. Azokét, amelyek az általános emberi humánu- 
mon, a szocialista eszmeiségen, a hazafiságon és internacionalizmuson alapuló magatar- 
tás szilárdítását, a magyar és az egyetemes művészet igazi értékeinek közvetítését, az 
igényes szórakozást szolgálják. Ezután is fel fogunk lépni az ízlésrombolás, az értéktelen- 
ség, az erkölcsi silányság, az eszméinktől idegen áramlatok ellen. 

Szeretném hangsúlyozottan leszögezni a kormánynak azt a véleményét, hogy a kultú- 
rában az alapvető gazdasági, szervezeti, személyi feltételek biztosítása az állam feladata. 
A kultúrát nem kívánjuk jövedelmező üzletággá tenni. Ám ezzel nem ellentétes az az 

igényünk, hogy a kulturális intézmények ésszerűbben gazdálkodjanak eszközeikkel, és 
hogy az alkotók törődjenek műveik fogadtatásával. 

Külön is szólni kívánok arról a kiemelten fontos szerepről, amelyet a tömegtájékozta- 
tás és a művészeti, az irodalmi alkotások játszanak a közösségért érzett felelősség 
felkeltésében, az előrehaladást fékező fonákságok leleplezésében, az eszmei, szakmai és 
nyelvi igényesség fejlesztésében, a művelődési igények kielégítésében. A kormány becsüli 
és nagyra értékeli az e téren felmutatható eredményeket, és azt kéri a sajtó, a televízió, 
a rádió, a művészetek, a kultúra munkásaitól, tegyenek még többet a szocialista hazafi- 
ság, az internacionalizmus szellemének ápolása, a munkára, a dolgozó ember tiszteletére 
való nevelés, az új kérdések iránti fogékonyság fejlesztése, az elkerülhetetlen konfliktusok 
megértése és feloldásuk elősegítése érdekében. 

A tömegtájékoztatás dolgozóinak fontos szerepe és nagy felelőssége van abban, hogy 
népünk a valóságnak megfelelő képet kapjon az ország helyzetéről. Az eredmények 
megszépítését, a hibák elhallgatását már régóta senki sem kívánja. Azt azonban joggal 
várja nemcsak a kormány, hanem a közvélemény is, hogy a tömegtájékoztatás megfelelő- 
en tükrözze a dolgozó, alkotó emberek erőfeszítéseit és ennek eredményeit, kapjanak 
nagyobb hangsúlyt a valóságban is meglevő kiemelkedő teljesítmények és az előre 
mutató kezdeményezések. 


Mint arról már szóltam, az elmúlt években számos intézkedést tettünk a kormányzati 
és az igazgatási munka javítására. Az eredménnyel azonban nem vagyunk elégedettek. 
Ezért fontos feladatunknak tartjuk a kormányzati munka hatásfokának további javítá- 
sát, azt, hogy az államigazgatás központi, területi és helyi szerveinek döntési rendszere, 
munkamegosztása és eljárási rendje tartson lépést a követelményekkel. 

Az államigazgatás központi szerveinek és a tanácsoknak változatlanul a gazdasági 
folyamatok szervezése, a lakosság kommunális, egészségügyi, kulturális és szociális 
ellátása, az állami intézmények működési feltételeinek biztosítása, valamint a terület- és 
településfejlesztés a legfontosabb feladata. E tennivalónkban számos új elem van, s ezek 
megoldása nem csupán a működés javítását, a szervezeti viszonyok tökéletesítését, 
hanem a szemléleti mód megváltoztatását is igényli. Sok tekintetben új helyzettel kell 
szembenéznünk az államigazgatás olyan hagyományos területein is, mint a hatósági 
ellenőrzés központi irányítása és a tanácsok útján való megvalósítása. 

Az állami feladatok sikeres megoldásához nélkülözhetetlen az állampolgárok cselekvő 
részvétele, a társadalmi ellenőrzés lehetőségének biztosítása. A jogi és a szervezeti feltéte- 
leket ehhez nagyrészt megteremtettük. A járások megszüntetése, a megye és a helyi 
tanácsok közvetlen kapcsolata, a városok és a város környéki községek együttműködése, 
a községi elöljáróságok megalakítása a lakosság számára 1s jobb lehetőségeket biztosíta- 
nak a közügyekbe való beleszólásba. Most az a feladat, hogy a megkezdett úton haladva 
minél tartalmasabbá tegyük a tanácsi testületek és a közéleti fórumok munkáját. 

A kormányzati irányítás egyik alapvető eszköze továbbra is a jogalkotás marad. Ezért 
megkezdtük a következő időszakra szóló jogalkotási program kidolgozását, és elhatároz- 
tuk, hogy korszerűsíteni fogjuk a jogszabályokra és a jogszabály-előkészítésre vonatkozó 
rendelkezéseket. Tovább kívánjuk folytatni az ügyintézés egyszerűsítését, a sok bosszúsá- 
got okozó, időt rabló, esetenként felesleges többletköltséget okozó túlszabályozás vissza- 
szorítását, a jogrendszer egységének erősítését szolgáló intézkedések kidolgozását. 

Továbbra is fontos célunk, hogy az államigazgatás létszáma lehetőleg kisebb legyen, 
de a hivatalokban, intézményekben jobban kvalifikált, politikailag elkötelezett, szilárd 
erkölcsi alapon álló munkatársak dolgozzanak. A kormány az irányítása alá tartozó 
valamennyi intézmény kötelességévé teszi a közélet tisztaságát sértő magatartás, a szocia- 


A KORMÁNY MUNKAPROGRAMJA 13 


lizmustól idegen jelenségek elleni határozott fellépést, a jogrend, a közbiztonság erősíté- 
sét. Hatékonyabbá tesszük az állami ellenőrzést, az igazságszolgáltatást, s ha a szükség 
úgy kívánja, a törvényes szankciók alkalmazását. 


A Magyar Népköztársaság külpolitikájának változatlanul legfontosabb célja, hogy a 
lehető legkedvezőbb külső feltételeket biztosítsa a szocialista építő munka számára. 
A legsajátabb nemzeti érdekünkből fakadó kötelességünknek tartjuk a testvéri barátság 
és az élet minden területére kiterjedő kapcsolatok fejlesztését a Szovjetunióval úgy és 
abban a szellemben, ahogy erről a közelmúltban Kádár János elvtárs és Mihail Gorba- 
csov elvtárs folytatott megbeszélést. Továbbra is azon munkálkodunk, hogy erősítsük 
kapcsolatainkat a szocialista országokkal, hozzájárulva ezzel közösségünk összeforrott- 
ságának, nemzetközi befolyásának növeléséhez. A Varsói Szerződés tagállamaként híven 
teljesítjük vállalt kötelezettségeinket, következetesen képviseljük a szervezet közös, béke- 
szerető politikáját. Minden tőlünk telhetőt megteszünk a KGST felső szintű tanácskozá- 
sán elfogadott határozatok végrehajtásáért. 

Internacionalista elveinkből következik, hogy a jövőben is szolidárisak leszünk a 
nemzeti függetlenség megszilárdításáért, a társadalmi-gazdasági előrehaladásért küzdő 
országokkal, támogatjuk az el nem kötelezett országok pozitív fellépéseit. A kölcsönös 
előnyök és érdekek alapján a kapcsolatok erősítésére, a tartós együttműködési formák 
kialakítására törekszünk valamennyi fejlődő országgal. 

Szilárd meggyőződésünk, hogy a világbéke megőrzéséhez nélkülözhetetlen a különbö- 
ző társadalmi rendszerű országok közötti politikai párbeszéd és együttműködés fenntar- 
tása, a kölcsönös bizalom erősítése, a gazdasági, a tudományos-műszaki, a kulturális 
együttműködés folytatása. A békés egymás mellett élés elvéből kiindulva az egyenjogú- 
ság és a kölcsönös előnyök alapján készek vagyunk a tőkés országokkal való kapcsolatok 
fejlesztésére. A Magyar Népköztársaság mint eddig, a jövőben is megbízható, a kötele- 
zettségeit lelkiismeretesen teljesítő partner kíván maradni. Elvi engedményekre a jövőben 
sem vagyunk hajlandók, s következetesen fellépünk minden politikai vagy bármilyen 
más indítékból táplálkozó diszkrimináció ellen, elítéljük az államok közötti normális 
kapcsolatokkal összeegyeztethetetlen embargós politikát. 

A nemzetközi helyzetről szólva változatlanul azon a véleményen vagyunk, hogy a 
legsürgetőbb feladat a feszültség csökkentése, s hogy a helyzet megjavításához mindenek- 
előtt a fegyverkezési verseny megállítására van szükség. Ezért rendkívül nagy jelentőséget 
tulajdonítunk a novemberre tervezett szovjet-amerikai csúcstalálkozónak, valamint an- 
nak, hogy a genfi szovjet-amerikai tárgyalásokon érdemi megállapodás szülessen a 
kozmikus fegyverkezés megakadályozásáról és a nukleáris arzenál számottevő csökken- 
téséről. Üdvözöljük és maradéktalanul támogatjuk a Szovjetuniónak az e célok elősegíté- 
sét szolgáló eddigi lépéseit és javaslatait s azokat a nagy horderejű kezdeményezéseket, 
amelyeket párizsi útja alkalmából Mihail Gorbacsov ismertetett a világgal. A békeszere- 
tő emberek - meggyőződésünk szerint a reálisan gondolkodó polgári politikusok is — 
most azt várják, hogy az Egyesült Allamok kormányzata ezúttal érdemben reagáljon a 
Szovjetunió megegyezési szándékot kifejező kezdeményezéseire. 

A világhelyzet alakulása szempontjából meghatározó jelentősége van az európai föld- 
résznek. A tíz esztendeje 35 állam által Helsinkiben aláírt közös dokumentum új fejezetet 
nyitott a kontinens országainak életében. A Magyar Népköztársaság kezdettől fogva 
maradéktalanul támogatta a helsinki záróokmány elveinek valóra váltását. A jövöben 
is töretlenül folytatni kívánjuk ezt a tevékenységet. Ebben a szellemben készülünk eleget 
tenni az európai kulturális fórum budapesti megrendezésére kapott megbizatásunknak. 
Arra törekszünk, hogy a fórum eredményesen szolgálja a részt vevő országok együttmű- 
ködésének, a békés kapcsolatok fejlesztésének ügyét. 

Nagy jelentőséget tulajdonítunk az Egyesült Nemzetek Szervezetének, amely az idén 
ünnepli fennállásának 40. évfordulóját. Kormányunk meggyőződése, hogy a szervezet 
léte és tevékenysége nélkülözhetetlen és pozitív szerepet tölt be a feszültségektől és 
ellentmondásoktól terhes világban. Éppúgy, mint eddig, a jövőben is támogatjuk a 
világszervezetnek a helyi háborús feszültségek felszámolására, az általános leszerelésre, 
a népek közötti jó viszony, a gyümölcsöző kapcsolatok megteremtésére, a világbéke 

ügyének előmozdítására tett erőfeszítéseit. 


Arra törekedtünk, hogy a kormány munkaprogramjában a valós helyzetből kiindulva 
olyan feladatokat irányozzunk elő, amelyek reálisan számba veszik a belső és a külső 
feltételeket, érvényre juttatják pártunk XIII. kongresszusának határozatát és számíthat- 
nak dolgozó népünk cselekvő támogatására. 

A kormány nevében ígérhetem önöknek s az önök személyében egész dolgozó népünk- 
nek, minden erőnket latba vetjük, hogy becsülettel teljesítsük a ránk váró feladatokat. 


Kmetty János: Kisvárosi utca 

BÉLYÁCZ IVÁN: 


Beruházások, struktúrapolitika és növekedés 


A hetedik ötéves terv egyik legfontosabb gazdaságpolitikai feladata az újratermelés 
különböző részfolyamatainak dinamizálása, a korábbi években tapasztaltnál nagyobb 
lendület biztosítása lesz. A tervezett ütemváltásban meghatározó szerep jut az egyes 
beruházásoknak, szélesebb értelemben pedig a beruházási-felhalmozási folyamat egészé- 
nek. A belső felhasználás korábbi radikális visszafogása következtében gazdaságunk 
nettó beruházási rátája 1979 és 1984 között a felére csökkent. A hetvenes évek végén - 
a külső és a belső egyensúly védelmében - az újratermelési folyamat fékezése tűnt a 
legalkalmasabb megoldásnak, a nyolcvanas évek közepén pedig a folyamatok lendületé- 
nek fokozása látszik elkerülhetetlennek. 

A beruházási színvonal elhatározott emelése azonban nem problémamentes, számos 
kérdőjellel párosul. Mint ahogy néhány éve célszerűtlennek látszott a fékezés helyességét 
vitatni, úgy napjainkban - tisztán elvi alapon - aligha kérdőjelezhető meg a dinamizálás- 
ra irányuló törekvés. Túlságosan leegyszerűsítenénk azonban a gazdasági működés 
alapvető problémáit, ha a nyolcvanas évek közepén elhatározott lépésváltást a gazdaság- 
politikai varázsigék egyszerű cseréjeként értelmeznénk. Az elmúlt néhány év gazdaságpo- 
litikai eredményeinek reális értékelése megköveteli annak kimondását, hogy a többi 
között a beruházási ütem visszafogása, a jól ismert fékezés nem járt teljes sikerrel, s ezt 
éppen a lépésváltás időszakában - azaz napjainkban - világosan kell látnunk. A dinami- 
zálás lehető legkedvezőbb feltételeinek kimunkálásához objektíven fel kell tárnunk a 
közelmúlt beruházáspolitikai feszültségeinek okait is. 


A beruházások visszafogásának tapasztalatai 


A hetvenes évek végén a szocialista szektor éves beruházási teljesítése elérte, majd 
túlhaladta a 200 milliárd forintos értéket, s a most befejeződő hatodik ötéves terv 
beruházási koncepciójában ennek kisebb mértékű csökkenésével számoltunk. A nyolc- 
vanas évek első felének ismert egyensúlyi gondjai következtében a beruházási teljesítés 
éves színvonala átlagosan 180 milliárd forintra csökkent. Figyelembe véve a beruházási 
javak időközben bekövetkezett áremelkedését, a reálértékben mért csökkenés még foko- 
zottabb volt, s a tervidőszak végén a beruházási színvonal — reálértékben - megközelítő- 
leg a hetvenes évek közepén tapasztaltnak felelt meg. 

Ilyen helyzetben aligha lehet vita tárgya a beruházási színvonal emelése. A mai 
feltételezések szerint a hetedik ötéves terv végére elérhető a fékezés előtti beruházási szint 
nominális értéke. A beruházási teljesítések tartós visszaesése semmiképpen sem tekinthe- 
tő kedvező jelenségnek, hiszen az mérsékli a népgazdasági összkeresletet, közvetlen és 
közvetett hatásai révén visszafogja az újratermelési folyamatok lendületét. A legfőbb 
probléma azonban nem a felhalmozás mennyiségének visszaesése, hanem az, hogy a 

megváltozott helyzetben alig javult a beruházások célszerkezete és aránya, a létrehozott 
termelő objektumok hatékonysága, a beruházások struktúraformáló szerepe. Előrebo- 
csátható tehát a következtetés, miszerint: ahogy a beruházási teljesítések színvonalának 
erőteljes mérséklése nem oldhatta meg a beruházási folyamat valamennyi problémáját, 
ugyanúgy a beruházási ütem egyszerű felgyorsításától sem várható automatikusan a 
gazdasági folyamatok lendületbe hozatala. 

A beruházások fékezésére annak idején a külső egyensúlyhiány gyors növekedése 
miatt volt szükség. A hetvenes évek második felében - döntően a beruházási célú 
felhalmozás túlfutása miatt — a nemzeti jövedelem oly mértékű túlelosztása ment végbe, 
amely viszonylag rövid idő alatt rendkívüli mértékben fokozta a külső egyensúlyhiányt. 
Mint emlékezetes, ennek hátterében az ötödik ötéves terv beruházási expanziója állt, 
továbbá az a gazdaságpolitikai törekvés, amely a külső egyensúly romlását a konvertál- 
ható piacképességű árualapok gyors növelésével igyekezett ellensúlyozni. A hetvenes 
évek második felének beruházási fellendülése nemcsak a technikaimporttal s a külső 
pénzügyi források bevonásával terhelte a külső egyensúlyt, hanem azzal is, hogy az új 
objektumok működéséhez a termelési feltételek folyamatos behozatalára volt szükség. 

A hatodik ötéves terv időszakában a nemzeti jövedelem belső felhasználása először 
csökkent, majd stagnált, s ennek részeként történt a beruházási teljesítések határozott 
visszafogása is. Ha a beruházási színvonal és a fejlesztések volumene csupán rövid távú 
elosztási kérdés lenne, akkor a beruházható források egyszerű megnyirbálása hatékony 
eszköz lehetne a felhalmozási folyamat szabályozására. A beruházás azonban hosszú 
távú folyamat, ezért az éves teljesítésen túl nagy jelentősége van a folyamatban levő 
beruházások összköltségvetésének, az indítások ütemének, a beruházások nagyságrendi 
szerkezetének. A hetvenes évek végén kezdeményezett beruházási fékezés azért volt 
ellentmondásos, mert - bár mérsékelte az éves teljesítések színvonalát — nem érintette 
számottevően sem a beruházások indítását, sem a folyamatban levő összvolument. 
Ennek következtében szinte egyáltalán nem csökkentek a beruházási feszültségek, az 
átfutási idő pedig az objektumok többségénél növekedett. . 

Figyelemre méltó szerkezeti átrendeződés ment végbe a szocialista szektor blokkjai 
között. A beruházási teljesítések csökkentése nem érintette hátrányosan az infrastruktú- 
ra arányát, mivel a termelő infrastruktúra fejlesztéseinek aránya nőtt: míg az ötödik 
ötéves tervben e hányad 24,2 százalék volt, addig a nyolcvanas évek első felében 26,5 
százalék. A nem termelő infrastruktúra részesedése minimális mértékben csökkent (19,3 
százalék és 18,7 százalék). Ami a beruházások szerkezetét illeti, fontos eredménynek 
tartjuk az infrastruktúra korábbi arányának megőrzését. A termelő blokkok között 
végbement arányeltolódások már korántsem mindig kedvezőek. Az ipari blokk súlya 
30,9-ről 32,1 százalékra nőtt, jelentősen mérséklődött az építési blokk aránya s valame- 
lyest az élelmiszer-gazdaságé is. Csökkent a mezőgazdasági beruházások részesedése is. 

A legjelentősebb változások az ipari blokkon belül történtek, minthogy a bányászatot, 
a villamosenergia-ipart és a kohászatot magába foglaló ágazatcsoport 1976 és 1980 
közötti 14 százalékos részesedése 1981—1985-re 17,1 százalékra emelkedett. Ennek követ- 
kezményeként a feldolgozóipari beruházási teljesítések aránya 16,9 százalékról 15 száza- 
lékra esett vissza. Figyelmeztető jelnek tekinthető, hogy éppen azoknak az ágazatoknak 
a súlya mérséklődött, amelyek a legfontosabb szerepet játszhatják a strukturális megúju- 
lásban. 1981 és 1985 között az ipari blokk beruházási teljesítéseinek 53 százaléka a három 
tőkeigényes ágazatra jutott, határozottan gyengítve a feldolgozó ágazatok pozícióit. 

A blokkok közötti átrendeződések irányai eltértek a hatodik ötéves terv beruházáspo- 
megfogalmazott prioritásként szerepeltek a feldolgozóipari rekonstrukciók, s a korszerű- 
sítések. A fékezés időszakának - nem szándékolt - szerkezeti módosulásai újból ráirányi- 
tották a figyelmet a beruházási döntési rendszer egyik fő feszültséggócára, az akciószem- 
léletre, az egyes döntések elszigeteltségére, arra, hogy az elkülönülten elhatározott naturá- 

lis döntések képesek keresztezni a középtávú terv fő törekvéseit. Gazdaságunkban egy-egy 
középtávú beruházási terv sosem indulhat , tiszta lappal", hiszen állandóan érvényesül 
a korábbi döntések áthúzódó hatása, erőteljesen hat a beruházási determináció. A hetve- 
nes évek második felének beruházási túllendülése miatt a hatodik ötéves tervben a 
teljesítések több mint felét determinálták a korábbi döntések, s e kedvezőtlen helyzetet 
tovább rontotta a már emlitett belső arányeltolódás. Az évtizedfordulón a beruházási 
folyamat adottságaként fogadtuk el az 50 százalékot meghaladó áthúzódó hatást, a 
termelő beruházási célok kijelölésének mechanizmusát, általában a fejlesztéspolitika 
addigi vonalvezetését. 

Az ötödik ötéves terv beruházási célösszetétele alapján látszott, hogy a források túl 
nagy hányadát köti le néhány átfogó fejlesztési program és koncepció, s hogy a termelő 
beruházások célszerkezetében uralkodnak a ráfordításigényes fejlesztések. Ez természe- 
tesen következett a fejlesztéspolitika központosítottságából, a termelés szervezeti-nagy- 
ságrendi struktúrájának centralizáltságából. Ha például az iparvállalatok nagyságrend 
szerinti szerkezetében meghatározó szerepük van a monopolhelyzetben levő nagy egysé- 
geknek, akkor ennek szükségszerű tükörképe a beruházások túlcentralizáltsága. A beru- 
házási célszerkezetben ilyen körülmények között torzulás következik be. A felhasználha- 
tó források 80-90 százalékát 400-500 nagy ráfordításigényű fejlesztés köti le, amelyek 
átfutási ideje meghaladja a középtávú tervperiódusét, s az elhúzódó megvalósulás jelen- 
tősen csökkenti struktúraátalakító szerepük hatékonyságát. 

A források többségét a nagy beruházásokkal járó központi kezdeményezésű fejlesztési 
programok veszik igénybe, s szűk tér marad az ezen túlmenő fejlesztési elgondolások 
kiválasztódására. A központosított fejlesztéspolitika természetes bázisát jelentik a terme- 
lési monopolstruktúrák. Ez a helyzet jellemző nálunk, s így érthető, hogy a hazai 
beruházáspolitika a források legnagyobb részét 80-90 vállalatnak juttatja. Az exportex- 
panzív gazdaságpolitika is csupán néhány termékcsoportra és vállalatra összpontosítja 
az exporttámogatásokat. E tekintetben a hatodik ötéves terv időszaka nemhogy ellenirá- 
nyú változást hozott volna, hanem még tovább fokozta a fejlesztési és támogatási 
erőfeszítések szűk területre való összpontosítását. A nyolcvanas évek közepén fennálló 
beruházási kölcsön- és hiteltartozások 80-90 százaléka a nagyvállalatokat terheli, ami 
egyben jól mutatja a kisebb és közepes méretű korszerűsítő fejlesztések elenyésző súlyát 
a forrásokból való részesedésben. 

A hazai fejlesztéspolitikában mind a mai napig erős törekvés érvényesül a fő irányok 
központi kijelölésére. Ha a vállalati struktúra centralizált, akkor a fejlesztési prioritások- 
ba be lehet helyettesíteni a programban szereplő egy vagy kevés számú vállalatot, termé- 
ket, termékcsoportot. Az utóbbi másfél évtizedben a központi fejlesztési programok, az 
ágazatfejlesztési koncepciók vagy a közeljövő úgynevezett cselekvési programjai közvet- 
len hivatkozási alapot teremtettek (teremthetnek) egy-egy termék gyártásához-fejleszté- 
séhez. A negyedik és ötödik ötéves tervben a termelő beruházások blokkjában a nagy 
központi fejlesztések igénybe vették a felhasználható források kétharmadát, s ez a helyzet 
a fékezés után sem változott. Nem arról van szó, hogy e programokon belül nem 
valósultak meg piacérzékeny, a versenyképességet és rugalmasságot fokozó fejlesztések, 
a gond inkább az, hogy egy-egy vállalat, termékcsoport hosszabb ideig indokolatlan állami 
garanciát és védelmet élvez: nem a piacon kell bizonyítani a fejlesztési elgondolás életké- 
pességét, hanem az állammal folytatott alkufolyamatban. 

A hetvenes évek végén megkezdett visszafogással egyidejüleg nem került sor a hazai 
fejlesztéspolitika elvi alapjainak koncepcionális átértékelésére. A beruházási teljesítések 
határozott mérséklése nem járt együtt a célkiválasztás és a célszerkezet felülvizsgálatával, 
holott ez a beruházáspolitika egyik alapvető kérdése. 

Gazdaságunk szerkezetének átalakítását továbbra is a nagy léptékű fejlesztésekre 
bíztuk, holott át kellett volna helyeznünk a súlypontot a gazdasági struktúra finom 
arányait módosító korszerűsítő beruházásokra. Erre a váltásra a nyolcvanas évek első 

felében sem került sor. Az új ötéves tervre való készüléssel elkezdődött a nagy progra- 
mokban gondolkodó beruházáspolitika ellentmondásainak feltárása. Kérdéses azonban, 
hogy a helyes elvi felismerések milyen hatásfokkal érvényesíthetők a beruházási folya- 
matban. Nem a hetedik ötéves terv lesz az első olyan periódus, amikor a beruházási 
koncepció különös nyomatékkal említi a korszerűsítő fejlesztéseket, a rekonstrukciókat, 
a feldolgozóipari beruházásokkal végrehajtható struktúraváltás fontosságát. Bizonyos 
szempontból azonban kivételes lesz ez a tervidőszak: a nyolcvanas évek második felében 
elodázhatatlan a fejlesztéspolitika gyökeres átértékelése. 


Gazdasági nyitottság, egyensúlyérzékenység és a beruházások 


A beruházások struktúrapolitikai szerepe legközvetlenebbül a termelő beruházásokon 
keresztül érvényesül. A hetvenes évek közepétől jól felismerhető hangsúlyeltolódás tör- 
tént a termelő fejlesztések mintegy háromnegyedét kitevő feldolgozóipari, kohászati és 
élelmiszer-gazdasági beruházások funkciói között. A gazdaságpolitika tőkés exportot 
fokozó törekvéseit a beruházáspolitika úgy szolgálta, hogy a beruházási irányok közüli 
választásban kiemelt cél és mérce lett a tőkés piacokra irányuló exportexpanzió. Mind 
az ötödik, mind a hatodik ötéves tervben tömegével indultak beruházások a konvertálha- 
tó piacképességű termékek előállításának reményével. Ez a fejlesztéspolitika nagymér- 
tékben fokozta gazdaságunk nyitottságát és egyensúlyérzékenységét. A jelzett beruházá- 
sok eredményeként oly mértékben nőtt a feldolgozóipari és az agropotenciál, hogy a 
többlettermék realizálását csak az exportpiacok biztosíthatták. 

A vegy-, gép-, könnyű- és élelmiszeriparban sorra épültek ki olyan kapacitások, 
amelyek a belső piac felvevőképességét lényegesen meghaladták. Az említett időszakban 
hasonló változások mentek végbe a kohászatban is. A nyitottságot és egyensúlyérzékeny- 
séget nemcsak a többlettermék realizálási gondjai fokozták, hanem a beruházási fellen- 
dülés által kiváltott importigényesség-növekedés is. A tőkés piacokra irányuló exportex- 
panzió csak úgy lehetett sikeres, ha a technikát, technológiát, anyagot, félterméket, 
részegységet is importból szerezték be. Ezáltal az exportpiacok jelentőségének felértéke- 
lődése maga után vonta az import szerepének növekedését is. 

Önmagában progresszív szándék a termelő beruházások többségét a külgazdasági 
feltételekhez, a világpiaci mércéhez igazítani akár a termékminőség, akár a ráfordítások 
tekintetében. A nyitottság fokozása azonban - egy nehezen meghatározható mértéken 
túl - kiélezi az egyensúlyérzékenységet, s a belső piaci kapcsolatok leértékelése árán 
aránytalanul nagy jelentőséget tulajdonít mind az exportnak , mind az importnak. Már most 
előre kell bocsátanunk, hogy a nyitottság túlzott mértékével nem az elzárkózást, az 
autarkiát helyezzük szembe. Beruházáspolitikánkat azokon a pontokon bíráljuk, ahol 
megelőzhető lenne az egyensúlyérzékenység fokozódása. 

A termelő beruházások mezőnyének jelentős részében a beruházások úgy váltak az 
exportexpanzió eszközeivé, hogy a célválasztás alapja a jól ismert hiánypiaci beidegződés 
volt. A beruházási döntéshozó kínálati ambiciója egyoldalúan és ellenőrizhetetlenül 
érvényesült, a vállalat, de az irányító szerv is abból indult ki, hogy az adott kapacitás 
által kibocsátott termékek a tervezett mennyiségben s jövedelmező áron piacot találnak. 
A beruházások lassú megvalósulása, a magas ráfordítások, a piaci igények gyors változá- 
sa és sok egyéb ok következtében a feltevés nem igazolódott be, s a befektetett források 
csak nagyon lassan térülhettek meg. Az exportexpanzió szolgálatába állított beruházá- 
sok között voltak természetesen világpiaci mércével jövedelmezőnek tekinthetők is, de 
a beruházáspolitika arculatának ilyen irányú átformálása jelentékeny kockázattal járt. 
A létrehozott célkapacitások termékeinek jelentős hányadát a belső piac nem szívhatta 
fel, s az exportkényszer nagy ár- és jövedelemveszteséget okozott. 

Sokan úgy gondolják, hogy a nagyfokú nyitottság és egyensúlyérzékenység a szűk 

belső piacú kis gazdaságok fejlődésének természetes kísérőjelensége. Ezt a feltevést több 
okból is vitatnunk kell. A beruházáspolitikában a célszerkezet súlypontjainak megvá- 
lasztásában nem fordítható szembe egymást kizáró jelleggel a külső és a belső piac. 
Gazdaságunkban a hetvenes évek közepétől úgy erősödött a beruházáspolitika exporto- 
rientációja, hogy ennek következtében a forrásokat aránytalanul nagymértékben irányí- 
tottuk az exportkapacitások finanszírozása felé. Olyan fejlesztési irányokat választot- 
tunk ki, amelyek a belső munkamegosztásba alig vagy egyáltalán nem illeszkedő termék- 
csoportokat tartalmaztak, s a beruházások többsége nem erősítette az ágazatok, vállala- 
tok belső egymásraépültségi kapcsolatait. Akár alapanyagra, akár bonyolultabb végter- 
mékre irányult a fejlesztés, vagy hiányoztak a továbbfeldolgozás lehetőségei, vagy a 
sokat emlegetett háttértevékenység maradt fejletlen. Az exportpiacok jelentőségének 
aránytalan túlértékelése következtében az ágazatok nem biztosíthattak piacot, kooperációs 
lehetőséget egymás számára, nem fejlődhetett a belső munkamegosztás, gazdaságunkban 
nem alakultak ki sűrűsödési pontok , egy-egy nagyobb vállalat vagy alágazat nem gyakorolt 
szívó vagy kisugárzó hatást. Ráadásul az exportexpanzió szolgálatába állított célkapaci- 
tások sebezhetőkké, háttér nélkülivé és a külső piacnak kiszolgáltatottá váltak. 

Míg az ötvenes-hatvanas években a gazdaságpolitika fő vonása a növekedés erőltetése 
volt, addig a hetvenes évek közepétől a külső egyensúly erőltetése vált meghatározó 
vonássá. Paradoxonnak tűnik, de igaz, hogy gazdaságunk külső egyensúlyérzékenysége 
akkor éleződött ki végletesen, amikor a legkoncentráltabb erőfeszítéseket tettük a devi- 
zaszerzésre, a tőkés export feszített ütemű növelésére. A külső egyensúlyra való feszített 
törekvés öngerjesztő folyamatot indított el, a piaci sikerre számító exportkapacitások 
egyszeri és folyamatos importvonzata nagy tehertételnek bizonyult, s közvetlenül is 
hozzájárult az egyensúlyhiány gyors növekedéséhez. Egyoldalúnak és leegyszerűsítettnek 
kell tekintenünk azt a gyakorlatot, amely a beruházási célválasztást, a források elosztá- 
sát, majd később a folyó termelés támogatását is egyetlen tényezőtől, a tőkés fizetési 
mérlegre gyakorolt hatástól tette függővé. 

Az egyidőben induló, nagyszámú exportkapacitás meghaladta gazdaságunk kockázatvi- 
selő képességét. Tartós világpiaci pangás, széles körű realizálási gondok közepette meg- 
alapozatlan optimizmusnak tűnt a tőkés exportexpanzió elgondolt mértéke. Vállalataink 
túlnyomó többsége számára indokolatlanul magas mércét állítottunk, amikor — gyakran 
előzmények nélkül - rugalmas alkalmazkodást, a legigényesebb piacokon való eredmé- 
nyes helytállást vártunk el tőlük. Túlságosan nagy beruházáspolitikai kockázat a forrá- 
sok meghatározó többségét ilyen utakra kényszeríteni. 

Viszonylag szűk belső piacú, kis gazdaság számára a nyitottság bizonyos mértéke 
természetesen elkerülhetetlen, de a legkedvezőbbnek nem feltétlenül a maximális rá- 
utaltság tekintendő. Példák sorát lehetne említeni, amelyek a belső piac ösztönző szere- 
pét, húzó hatását igazolják. Elegendő utalni a feldolgozóipari háttértevékenységre, a 
mezőgazdaság és az élelmiszeripar ipari hátterére, a kooperáció és munkamegosztás 
hiányos voltára a hazai nyersanyagok feldolgozásában, vagy a belső fogyasztói piac 
kihasználatlan felszívó hatására. A belső termelői és fogyasztói piac kihasználatlan 
lehetőségeinek bekapcsolása a beruházási célválasztás áramába eddig ismeretlen piacok 
sorát nyithatja meg, ugyanolyan módon ahogy ez - jelentősebb beruházási forrás felhasz- 
nálása nélkül - a kisvállalkozási szférában történik az utóbbi években. 

A belső piac már viszonylag szűkös volta miatt sem helyettesítheti a külső piacokat. 
Versenyképességünket csak úgy fokozhatjuk, ha feltárjuk erőforrásainkat. Ennek egyik 
elengedhetetlen feltétele a beföldi piac mélyítése, a munkamegosztási és kooperációs 
fejlesztéspolitikával szemben hangsúlyozzuk. Éppen ellenkezőleg! Hatékony, jövedelme- 
ző, rugalmas alkalmazkodásra képes kapacitásokért szállunk síkra akkor, amikor bírál- 
juk a belső piaci kapcsolatokat szétziláló beruházási célkiválasztást, azokat a fejlesztése- 
ket, amelyek fokozzák külgazdasági kapcsolataink, termelési struktúránk sebezhetőségét. 

Az elmúlt öt év során a hazai beruházáspolitikában fokozatosan erősödött az import- 
helyettesítésre irányuló törekvés. Ahogyan az importkorlátozás nyomán romlottak a 
folyó termelés létfeltételei, úgy kerültek előtérbe az importot kiváltó beruházások. Ez 
önmagában igazolható fejlesztési szándék lenne, de ha azt is figyelembe vesszük, hogy 
az így tervezett importhelyettesítő fejlesztések a versenyképtelenné vált exportstruktúra 
háttérfeltételeit igyekeztek javítani, akkor kételkednünk kell. Nem az importkiváltás 
puszta ténye okoz gondot, hanem a teljes értékű helyettesítés nyilvánvaló reménytelensé- 
ge. Példaként említve: a feldolgozóipar több ágazata akkor is tőkés piaci értékesítési 
problémákkal küzdött, amikor (a hetvenes évektől) nagy tömegben áramlott be tőkés 
importból az anyag, a féltermék, a részegység, az alkatrész. A továbbfeldolgozás után 
exportra kerülő termék jövedelmezősége gyakran alig fedezte a konvertibilis ráfordításo- 
kat. Ennek tudatában az egyoldalú exportexpanzióhoz hasonlóan kockázatosnak tarta- 
nánk azt, ha széles körű programmá tennénk az importhelyettesítést, s lassan elkészülő, 
költséges beruházásokkal kísérelnénk meg pótolni a háttérfeltételeket. 


A beruházáspolitika extenzív jellegének továbbéléséről 


A gazdaságpolitikai érvrendszerben két évtizede honos az extenzív lehetőségek kimerülé- 
sét hangsúlyozó megállapítás. Az anyagi termelésben, ezen belül az iparban a hetvenes 
évek közepén megállt a foglalkoztatás növekedése, majd egyre erőteljesebb csökkenés 
kezdődött. Az ipar a hetvenes és a nyolcvanas évek közepe közötti évtizedben negyedmil- 
lió foglalkoztatottat veszített el. A munkaerő szektorok, ágak, ágazatok közötti átstruk- 
turálódását a foglalkoztatottak autonóm döntései vezérelték, s kevéssé a gazdaságpoliti- 
kai akarat. A munkaerő oldaláról — ha a hiány kényszerének hatására is — uralkodóvá 
lett az intenzív jelleg, az, hogy a termelésnövekedés kizárólagos forrásává a termelékeny- 
ség növekedése vált. Ugyanez az átalakulás a holtmunka oldalán nem ment végbe, a 
beruházáspolitikában pedig szinte változatlanul az extenzív beidegződés érvényesült. Ez 
több oldalról is igazolható. A hetvenes években, sőt a nyolcvanas évek elején is a nagy 
ágazati átalakulást szolgáló beruházások szívták fel az erőforrások többségét; a süllyedő 
foglalkoztatási trend ellenére tömegesen indultak jelentős pótlólagos munkaerővonzattal 
járó fejlesztések, továbbra is döntő súlya maradt a bővítő, a struktúraszélesítő beruházá- 
soknak, és messze az indokolt mérték alatt volt a pótlások és a rekonstrukciók aránya. 
Az új fejlesztések mintegy ráépültek a meglevő struktúrára, az új elemek nem a régiek 
helyére, hanem inkább azok mellé települtek, ennek többlet-infrastrukturális, többletfog- 
lalkoztatási vonzatával együtt. Az extenzív jelleg végső és legfőbb bizonyitéka az, hogy 
a termelő beruházásokba befektetett források megtérülési üteme az elmúlt években 
folytonosan lassult. 

Szembeszökő az élőmunka és a termelő tőke eltérő reagálása a termelési tényezők 
helyzetében beállott változásra. Az ipari foglalkoztatottak számának csökkenése jó 
lehetőséget nyújthatott volna a munkaerőt kiváltó intenziv fejlesztésekhez, de a beruhá- 
záspolitika nem reagált a munkaerő-kinálat új jelenségeire, s a nagy tömegben létreho- 
zott új munkahelyek fokozták a munkaerőhiányt. Az utóbbi másfél évtized fejlesztési 
döntéseinek magas hányadában olyan nagy tőkeadagokban allokálódtak a források, 
hogy ezt a munkaerő mobilizációja nem is követhette. 

A munkahelystruktúrát szélesítő fejlesztések nyomasztó hatása szorosan összefügg a 
pótlás és a bővítés torz arányával. A hetvenes évektől a szükséges pótlásokat és rekonst- 
rukciókat tömegével halasztjuk a források más irányú felhasználása miatt. Az utóbbi 
másfél évtizedben is 20-30 százalék között ingadozott a pótlási hányad, miközben az 
elhalasztott igényekhez újabbak és újabbak adódtak. Az előttünk álló ötéves tervben, 
a termelő beruházások bizonyos szektoraiban a pótlási aránynak már 60-70 százalékos- 
nak kellene lennie. Az említett arányok a pótlások súlyát érzékeltetik csupán az összes 

beruházásokon belül. Természetesen nem minden pótlási szükségletet kell elismerni, 
hiszen az elhasznált állóeszközök cseréje sem függetleníthető a jövedelemtermelő képes- 
ségtől és a várható megtérüléstől. A megújítási igények szelekciója azonban csupán a 
pótlások strukturáját változtatná meg, de nem módosítaná számottevően a pótlási 
szükséglet népgazdasági színvonalát. 

A beruházási struktúra pótló-bövítő célszerkezetének átalakítása nem puszta elhatáro- 
zás kérdése. Több ötéves tervben hiába jelölték meg kiemelt célként a korszerűsítő 
fejlesztések szerepének növelését, az egyedi döntésekbe foglalt struktúraszélesítő fejlesz- 
tések sora a források nagy részét lekötötte, így sem az állam, sem a vállalat nem volt 
olyan helyzetben, hogy ellenkező irányú arányeltolódást támogathatott volna. Gazdasá- 
gunk termelő szférájában több középtávú terv erőforrásait felemészteni képes pótlási 
igény halmozódott fel, mégsem járható az az út, hogy rekonstrukciós programok sorát 
hozzuk az állóalapok átfogó korszerűsítésére. Bár kézenfekvőnek tűnik, mégis súlyos 
hiba lenne, ha a korszerűsítő fejlesztések problémakörét az egyes ágazatok vagy vállala- 
tok naturális pótlási-rekonstrukciós szükségletei oldaláról gondolnánk végig. 

Az átlagos tökeellátottságú hazai vállalat az utóbbi évtizedekben sosem volt olyan 
kedvező finanszírozási helyzetben, hogy jelentős külső beavatkozás nélkül bővítő fejlesz- 
tésbe kezdhetett volna. Ez azt is jelenti, hogy a bővítő beruházások arányának csökkenté- 
se nagyrészt a központi magatartás változásától függhet. A több ezer, sőt tízezer pótlás, 
korszerúsíités, szűkkeresztmetszet-feloldás, kisebb-nagyobb rekonstrukció nem kénysze- 
ríthető merev ágazati vagy ágazatközi programok keretei közé: ha valóban növelni 
akarjuk a nem bővitő fejlesztések súlyát, a fejlesztéspolitika egészében gyökeres szemlé- 
letváltozásra van szükség. A beruházáspolitika intenzív jellegén a többi között azt 
értjük, hogy a fejlesztési célkiválasztásban, a forrásokhoz jutásban, a beruházási ötletek 
megvalósításában nincs végletes esélyegyenlőtlenség a gazdálkodó egységek között. 

A rendkívül nagy tömegű elhalasztott pótlásra rövid távon nem kerülhet sor. Nyitott 
kérdés azonban a válogatás, a szelekció mikéntje, mechanizmusa, iránya. A vállalatok 
között az induló helyzetben, a tőkeellátottságban, a termelő alapok avultságában, a piaci 
életképességben mindig is voltak és ma is vannak természetesen differenciák. Vállalaton- 
ként eltérő a mai és a várható jövedelmezőség, a felhalmozó képesség, a külső forrásokat 
felvevő- és törlesztőökészség. Ha nincs versenyre késztető erős belső piac, akkor a vállalati 
differenciálódást különféle -— nem hatékonyságalapú -— tényezők is szabályozhatják, s 
fennáll a szubjektív beavatkozás veszélye is. Ez esetben ugyanis a vállalatok közötti 
pozíiciókülönbségek közvetlenül befolyásolják a beruházási lehetőségeket. 

Az intenzív fejlődés természetes jelensége lesz az, hogy bizonyos vállalatok mai tőke- 
erejüket messze meghaladó ütemben halmoznak fel, más gazdálkodó egységek pedig 
visszafejlödnek. Beruházási rendszerünk eddig ismert vállalati differenciálódása nem 
ebbe a típusba tartozik. A vállalatok beruházóképessége döntő mértékben a központi 
beavatkozásoktól függött: az állami költségvetés (igen különböző formákban) ugrássze- 
rüen feljavította egy-egy kiemelt vállalat fejlesztőképességét, s az önerőt meghaladó 
beruházási potenciál más területek fejlesztési erőforrásainak átszivattyúzásán alapult. 

A beruházási források nagyfokú központosítása és koncentrált újraelosztása nem 
csökkenti szükségképpen, söt bizonyos körülmények között növelheti is a befektetések 
megtérülésének ütemét, méghozzá az esetben, ha a forrásallokáció a különösen kedvező 
jövedelmezőséggel kecsegtető célok felé irányul. Beruházáspolitikánk tapasztalatai ezen 
a téren nem kedvezőek. A korábban lekötött, valamint a beruházások által létrehozott 
állótőke megtérülésében több szálú és tartós folyamatok bontakoztak ki. A selejtezések 
alacsony mértéke, a pótlások halasztása miatt az elhasználódott és avult állóeszközök 
nem kerültek ki megfelelő ütemben a termelésből. A hetvenes évek dinamikus beruházási 
tevékenysége eredményeként úgy nőttek a lekötött állóalapok, hogy az elavult és az új 
eszközök egymás mellett voltak. Ez határozottan emelte a tökelekötés mértékét, amivel 
nem tartott lépést sem a kibocsátás, sem a tiszta jövedelem növekedése. 

Nem fogalmaztuk át 1968 óta a hitelek funkcióját sem. Akkor is és ma is a gyorsan 
elkészülő, jó jövedelmezőségű. várhatóan gyors megtérülésű célok finanszírozási forrá- 
sának tekintjük a hiteleket. A hitelezési gyakorlat azonban ennek ellentmond, s a 
források döntő többsége 8-10 éves, sőt hosszabb futamidejű célokhoz kerül. 

Reálisan látnunk kell: a tökemegtérülés széles körű lassulásában beruházáspolitikai 
okok is közrejátszanak. Beruházási rendszerünkben mindmáig uralkodó maradt a natu- 
rális szemlélet. Egy-egy ötéves tervidőszak alatt számos olyan egyedi döntés terheli a 
beruházási szektort, amely az állam és a vállalatok közötti alkumechanizmusban szüle- 
tik. Azt is látnunk kell, hogy amikor olyan célokat fogadunk el, amelyek mindegyikéhez 
ráfordításigényes beruházásokra van szükség, akkor óhatatlanul érvényre juttatjuk egy- 
egy vállalat vagy ágazat parciális érdekét is. A vállalati beruházások arányának növelése 
sem javított — ilyen körülmények között - a beruházások hatékonyságán, naturális célok 
általi meghatározottságán. Ennek magyarázatát abban látjuk, hogy hiába nőtt döntési 
rendszerünkben a központi jóváhagyást nem igénylő, vállalati beruházási elhatározások 
köre, ezzel párhuzamosan nem erősödött a tényleges vállalati kockázatviselés. Sok 
sikeres beruházás mellett számot adhatnánk nem kevés veszteséges fejlesztésről is, ame- 
lyeknek ráadásul nem volt a döntéshozók magatartását érezhetően befolyásoló követ- 
kezménye. A beruházások extenzív jellegének fennmaradásában döntő tényező az, hogy a 
hazai döntéshozók - legyenek azok államigazgatási szervek vagy vállalatok — nem azt 
mérlegelik, hogy mekkora ráfordítások viselhetők el a megalapozottan előrejelezhető 
megtérüléssel, hanem tőkegyarapodást, méretnövekedést látnak egy-egy fejlesztésben. 

A befektetett tőke megtérüléséért végül is egyetlen ponton, a vállalatnál lehet és kell 
felelősséget vállalni; a legfőbb beruházási döntéshozóknak tehát a vállalatoknak kellene 
lenniük. Ha pedig a beruházáspolitika tartósan preferálja az alacsony hatékonyságú, 
lassú megtérülésű területeket, akkor a beruházáspolitika maga is rontja a befektetések 
megtérülését. 


A tervezett dinamizálás kérdéséhez 


Gazdálkodásunknak az utóbbi negyedszázadban érvényesülő összefüggései következté- 
ben kölcsönös egymás általi meghatározottság jött létre a beruházási folyamatok és a 
külső egyensúly alakulása között. Látványos beruházási fellendülésre ezért a fokozott 
egyensúlyérzékenység miatt sem számíthatunk. Vitatkoznunk kell azzal a tévhittel, hogy 
a beruházási ütem felgyorsítása önmagában képes az újratermelési folyamatok dinamizá- 
lására, felrázására. A beruházások növelése rövid távon csakugyan tágíthatja a beruhá- 
zási javak iránti keresletet, megindíthatja a fellendülést a súlyos helyzetben levő kivitele- 
ző szektorban. Az élénkülés tartós megalapozását azonban jelenleg több tényező akadá- 
lyozza, így az, hogy a beépített technika-technológia legnagyobb részben importból 
származik, s ezért a beruházások fellendülése csak kevéssé ösztönözné a hazai termelést, 
ezzel szemben jelentős importnövekedéssel járna. Nem feledkezhetünk meg arról a 
korábban mellékesen kezelt összefüggésről sem, hogy a befektetések által teremtett új 
munkahelyek csak akkor növelnék hatékonyan a kibocsátást, ha a munkaerő a tartósan 
veszteséges és ezért meg is szűnő területekről felszabadulna. 

A beruházási fellendülés iránti fokozott várakozás leginkább a struktúrakorszerűsítés, 
a technikai-technológiai megújulás reménye miatt keletkezik. A beruházások és a struk- 
túraváltás közötti kapcsolatot azonban gyakran leegyszerűsítjük, s azt feltételezzük, 
hogy a kiválasztott ágazatokban és vállalatoknál egy sor beruházásra van csupán szük- 
ség, s azok már magukban átrendezik a termelési és a technológiai szerkezetet. Annyi 
feltétlenül igaz, hogy a beruházás által teremtett állóalapok részben vagy egészben 
átformálják a termék- és technológiai, valamint foglalkoztatási struktúrát. A hatások 
reális értékeléséhez azonban figyelembe kell vennünk azt is, hogy a termelés, a munka- 

megosztás, a piaci szereplés döntő tényezője a vállalat, s nem a mégoly nagy horderejű 
beruházás önmagában. A struktúraváltás kulcsa a beruházást végrehajtó vállalatoknál 
van. A vállalatok termelési és fejlesztési tevékenységének egészén s természetesen a piaci 
illeszkedésén áll vagy bukik a beruházások struktúraformáló ereje. 

A gazdaságpolitikai irányváltás időszakában azt hangsúlyoztuk, hogy a gazdasági 
folyamatok nem tarthatók tovább a régi pályán, mert akkor fokozódna az egyensúly- 
hiány. Az egyensúlyi zavarok rövid távú elhárítása után — különösen az ipari termelés- 
ben — minimális ütemű növekedésre álltunk be. Minthogy az irányváltás után sem a 
struktúra mélyreható átformálására kényszerítő erők voltak a meghatározók, hanem a 
struktúrát mentő, azt megőrző reflexek, több év eltelte után is azt kell megállapítanunk, 
hogy nem küzdöttük le termékszerkezetünk fogyatékosságait s vállalataink alkalmazko- 
dási válságát. Az elmúlt években a vállalatok nem kerültek közelebb a piachoz, többsé- 
gük számára nem erősödött a verseny fenyegetése, a környezet keményedését nem a piac, 
hanem a szabályozórendszer szigorodása jelentette. 

A gazdasági struktúra különböző alkotóelemeinek átalakulása-megújulása eltérő idő- 
igényű. A strukturális megújulás talapzata nem lehet más, mint a ma és a közeljövő — 
állapotában, szerkezetében a maihoz hasonló -— eszköz- és munkaerő-állománya, termelési 
és technológiai kultúrája. Struktúraváltáson ezért mindig kettős folyamatot értünk: 
egyrészt a túlélt elemek leépülését, másrészt az újak megteremtését. A jövőben a leépülési 
folyamat erősítése elkerülhetetlen, hiszen az erőforrások végessége miatt lehetetlen egy- 
szerre fenntartani a régit és folyamatosan újat is teremteni. 

A hazai vállalatok működési feltételei sok tekintetben egyáltalán nem kedveznek a 
piacorientált struktúraváltásnak. Gazdálkodásukban a lekötött (és folytonosan bővülő) 
erőforrások mereven egybekapcsolódnak a viszonylag szűk és tiszta termelési profillal. 
A strukturális megújulás lényeges feltétele az önszerveződési folyamatok változatossága, 
a vállalatok szétválása, kombinálódásas megszűnése, újjáalakulása, továbbá a fejlesztési 
források felesleges kötöttségektől mentes újrabefektetése. A vállalati keretek jelenlegi 
merevsége korlátozza a legcélszerűbb termelési-szervezeti képződmények kialakulását, 
az útkeresést, a megújulást. A mezőgazdaságban, a kereskedelemben és a szolgáltatásban 
a többprofilúság és az önszerveződés változatos formái léteznek, ezzel szemben iparválla- 
lati struktúránk még ma 15 őrzi a merev határokat. A negyedszázaddal ezelőtti iparválla- 
lati kör a felére csökkent, s az utóbbi években elindult szervezeti decentralizáció is csak 
egy lépés a racionális vállalati struktúra kiépítése irányában. A versenyhelyzet erősítése 
érdekében a jelenleginél lényegesen több önálló gazdálkodó egységre lenne szükség, s 
ezzel együtt a piac felületének bővítésére, a munkamegosztás továbbfejlesztésére, s a 
gazdálkodás belső tagoltságának fokozására. 

A tervezett dinamizálás sok tekintetben felkészületlenül éri a vállalati struktúrát. 
A legnormatívabb szabályozórendszer sem képes a vállalatok hatékonyságon alapuló 
differenciálására, nem helyettesítheti a piaci kiválasztódást. Nagy a veszélye annak, hogy 
iparvállalataink nem kis hányada az ütemgyorsulást arra a termék- és technológiai 
struktúrára vonatkoztatja, amelyet a közelmúlt korlátozó gazdaságpolitikája- éppen a 
piaci alkalmazkodási zavarok miatt — meg akart változtatni. 

A dinamizáláshoz szabad források tömegére nem számíthatunk; az előttünk álló 
középtávú terv variánsai a jövedelemtermelés várható tendenciáitól teszik függővé a 
beruházási fellendülés mértékét. Be kell látnunk, hogy a közeljövőben -— csakúgy mint 
az elmúlt néhány évben - a többi között éppen azért lesz viszonylag szűkös a felhalmozási 
forrás, mert a korábbi tőkebefektetések részsikerrel vagy kudarccal jártak, s a beruházá- 
sok alacsony hatékonysága miatt lassult a tőkemegtérülés. A közelmúlt beruházáspoliti- 
kájának tanulságait le kell vonnunk. Fejlesztéspolitikánkban régóta uralkodó az a hibás 
szemlélet, hogy a termelési előzményeket, a feltételeket és a háttéradottságokat mellőzve 
alakítunk ki fejlesztési irányokat, majd az elgondolt irányokhoz próbáljuk meg hozzáiga- 
zítani termelési kultúránkat. Az egész felhalmozási folyamat régi sajátossága az is, hogy 

forrásokat keresünk a naturális termelési elgondolások realizálásához, s nem a források 
kedvező értékesülési lehetőségeit kutatjuk. 

Az előttünk álló időszakban a legfontosabb beruházáspolitikai fordulat alapja az 
lehetne, ha a gazdaságfejlesztésben az eddiginél lényegesen erősebben ösztönöznénk az 
alulról építkezést, a belső munkamegosztás terebélyesedését. Mindez nem csökkentené 
az állam szerepét, csupán módosítaná. Az állam ez esetben nem közvetlen döntéshozó- 
ként, hanem a vállalati döntéseket befolyásoló feltételek formálójaként lépne fel. Ez 
mérsékelné az állam sokirányú anyagi elkötelezettségét, növelné a vállalatok mozgás- 
terét, de egyben fokozná a beruházási döntéseikért viselt felelősségüket is. 

Ha például technikát vagy termelési eljárást importálunk a fejlett régiókból s a 
beruházási célválasztásban pedig utat nyitunk — adott esetben - a háttéripar vállalkozá- 
son alapuló fejlesztésének, akkor nő a hazai piaci felület, mérséklődik a féltermékek, 
részegységek iránti import, és még az export is fokozható. A belső piac igényessége 
eredményesebben hozzájárulhat az exportképes termékek kiválasztódásához, mint a 
piacot szükségszerűen megosztó exportorientált fejlesztéspolitika. A fejlesztés- és beru- 
házáspolitikának kerülnie kell az egyoldalúságot. Végletek közötti hányódást jelent, ha 
az egyik periódusban a beruházáspolitika karaktere a növekedésgyorsítás, egy másikban 
az exportexpanzió, egy harmadikban pedig az importkiváltás. 

Az utóbbi években olyan helyzet alakult ki, hogy a vállalati beruházási-fejlesztési 
akciókat valósággal büntetjük. Ha a beruházásokat egyre több teherrel sújtjuk, akkor 
a beruházások a legfőbb funkciójukat, a korszerűsítést, a munkamegtakarítást, a terme- 
lékenységnövelést sem igen képesek teljesíteni. A beruházás az egyik legfontosabb újra- 
termelési létfolyamat, így ennek tartós vállalati korlátozása újratermelési zavarok forrása 
lehet. A felhalmozás egész folyamatát nem szabad egyoldalún csak elosztási, belső 
felhasználási problémaként kezelni. A beruházási felhasználás valóban szerepet játszott 
a hetvenes évek második felének túlelosztásában, az eladósodásban. A túlelosztásnál is 
súlyosabb teher az, hogy a fejlesztési célok viszonylag jól elhatárolható köre szívta fel 
a konvertibilis források döntő részét, s ami még ennél is fontosabb, a fejlesztések 
alacsony hatásfoka miatt csaknem egy évtizedre beszűkültek a beruházási lehetőségek 
a termelő szféra egészében. I 

A vállalatokat gúzsba kötő szabályozás oly mértékben megemelte a hatékonysági 
követelményeket, aminek a fejlett piacgazdaságok legjobb beruházásai sem igen felelné- 
nek meg. Mozgástér, levegő és természetes piaci ösztönzés nélkül alig képzelhető el 
ésszerű vállalati fejlesztési magatartás. Vitatkoznunk kell azzal a már megszokott beálli- 
tással, hogy a vállalatokat szorító szabályozási gyűrű azért nem lazítható, mert a makro- 
gazdaság mozgástere szük és behatárolt. Hosszabb távon a gazdasági struktúra súlyos 
torzulásához vezethet a kifejezetten rövid távú és részegyensúlyokra orientálódó szabá- 
lyozás. Bukjanak el vállalatok — de a piaci versenyben, történjen felszámolás tartós 
veszteségesség miatt -, de a piac s ne az adózás és a szabályozás sodorja a vállalatok sorát 
instabilitásba. 

A felhalmozási hányad látványos visszaesése után sokak számára szinte bűvös értelme 
van e mutató újbóli emelésének, a beruházási teljesítések gyorsabb növelésének. Eppen 
ezért tartjuk fontosnak annak a hangsúlyozását, hogy az utóbbi öt-hat év beruházási 
gondjai között nem a beruházási teljesítések nagymérvű visszaesése volt a legsúlyosabb, 
hanem a célkiválasztás mechanizmusainak változatlansága, az extenzív jelleg továbbélése 
s a struktúraváltás elmaradása. Kevesebb volt a beruházási pénz a most záruló ötéves 
tervben, de az igazi problémát nem a mennyiség okozta, hanem az, hogy ami volt, azt 
is a korábbiakhoz hasonló célszerkezetben költöttük el, s nem sikerült új pályát nyitni 
a beruházáspolitikában. 


KLINGER ANDRÁS, MONIGL ISTVÁN: 


Gondolatok népesedéspolitikánk 
távlati koncepciójáról 


Az elmúlt néhány évben ismét sok szó esett a magyar népesedésről. A legtöbben azt a 
kérdést tették fel, hogy vajon új szakaszába lépett-e demográfiai fejlődésünk, mennyiben 
különböznek a jelenlegi tendenciák az előző évtizedekben tapasztaltaktól. Többször is 
foglalkoztunk e témával," de gyakrabban csak a népesedési folyamatok egyikét: a 
termelékenységi-születési mozgalmat, illetve annak befolyásolását elemeztük. A legutób- 
bi időszak változásai indokolják, hogy a népesedési folyamatok vizsgálatánál ne csu- 
pán e - még ha a legfontosabbnak is tartott — folyamatra szorítkozzunk, hanem általáno- 
sabb képet fessünk a demográfiai változásokról. Ez nemcsak azért szükséges, mert e 
folyamatok egymással összefüggenek (a népesség számát és megoszlását nem csupán a 
születések alakulása, hanem a halálozások, illetve a házasságkötések és felbomlásuk 
változása is befolyásolja), hanem azért 15, mert a modern értelemben vett komplex 
népesedéspolitika is a népesedési folyamatok egészének pozitív irányú befolyásolására 
törekszik.? 


Népesedésünk legújabb tendenciái 


A hetvenes évek végére, a nyolcvanas évek elejére, új demográfiai helyzet alakult ki 
Magyarországon, annak ellenére, hogy az alapvető népesedési folyamatok önmagukban 
nem mutatnak minőségi változást. A hosszú évek óta tapasztalt alapvető tendenciák 
folytatódtak 1976 után is. Mégis az a tény, hogy az arányok minden demográfiai 
tényezőnél megváltoztak, mégpedig egy irányba hatva; mindez új helyzetet teremtett. 

Elsőként - már fontosságát is tekintve — a termékenység változását tekintjük át. Ha 
hosszabb időtávon vizsgáljuk a születési-termékenységi helyzetet, akkor két alaptenden- 
ciát figyelhetünk meg. 

e A születések évi száma erősen hullámzik: bizonyos időszakokban emiatt hullámhe- 
gyek alakulnak ki a megszületett nemzedékek létszámában (1953-—55; 1974-76); ezeket 
azután mélypontok, hullámvölgyek követik (1962-1965; 1980-). E hullámzások termé- 
szetesen egymással kapcsolatban vannak, ciklikusan ismétlődnek. 

e Lényegében az egész második világháború utáni időszakban a termékenység fő 
irányzata folytatódott: a családok gyermekszáma fokozatosan csökkent, és a visszaesés 
üteme is gyorsult. Az egymást követő női nemzedékek egyre kevesebb gyermeket szül- 
nek; a következő generációk nagysága már hosszabb ideje alatta marad az előzőnek, ami 
a negativ reprodukciót jelzi. 

1 Dr. Klinger András: Népesedés - a népesedéspolitika és eszközei. Társadalmi Szemle, 1981., 3. szám 20—32. 
old. 


2 Dr. Klinger András, Dr. Monigl! István: Népesedés és népesedéspolitika Magyarországon az 1970-es és az 
1980-as években. Demográfia, 1981. 4. szám 395-421. old. 

E két tendencia annyiban természetesen összefügg egymással, hogy a termékenység 
csökkenése miatt a születések naptári évenkénti mozgása csak látszólagos. A hullámhe- 
gyek főleg az időben előrehozott születések miatt keletkeztek," a hullámvölgyek pedig 
— az előző hullámzások ismétlődése mellett — a születések előrehozásának is következmé- 
nyei. A lényeges kérdés azonban nem a születések időzítésének a kérdése, vagyis az, hogy 
az utódok mikor születnek meg, melyik naptári évben jönnek a világra. Fontosabb, hogy 
egyáltalában megszületnek-e, vagyis hogy egy-egy családban hány gyermek jön a világra: 
szaknyelven szólva, mekkora az úgynevezett befejezett vagy teljes termékenység. 

Az előbbiekben említett két mozgásforma a legutóbbi néhány évet is jellemezte. 
Jelenleg az 1974-1976-os születési hullámhegyet követő hullámvölgy időszakát éljük, 
ugyanis 1976 óta fokozatosan mérséklődik a születések évi száma (évente mintegy 5 
százalékkal). A csökkenés mértéke 1981-től 1982-ig még ennél is magasabb volt: 7 
százalék. 1983 folyamán viszont már csak 5, 1984-ben pedig csak 1,5 százalék visszaesés 
volt az előző évihez képest. Mindez azt jelenti, hogy az 1975-ös helyzethez képest 1984-re 
a születések száma több mint egyharmadával mérséklődött. Így, a most született generá- 
ció tagjainak száma 125 ezer: ez 69 ezerrel kevesebb az 1975. évihez képest. Ez idő alatt 
az élveszületési arányszám 18,4 ezrelékről - 1984-ben — 11,8 ezrelékre esett vissza. Ez az 
eddig mért legalacsonyabb élveszületési arányszám Magyarországon (az eddigi mélypon- 
tot a nyolcvanas évek előtt, 1962-ben 12,9 ezrelék jelentette). 

Mindezzel egyidőben jelentősen visszaesett a termékenység tényleges színvonala is. 
Ennek mértékét leginkább az úgynevezett teljes termékenységi arány jelzi. Ez azt fejezi 
ki, hogy egy nő élete folyamán hány gyermeknek adna életet, ha az adott év korspecifikus 
termékenységi arányszámai hatnának rá. E mutató arra is utal, hogy mekkora az eltérés 
az egyszerű reprodukcióhoz szükséges értéktől, amely - a jelenlegi magyarországi viszo- 
nyok között — 2,3-es átlagos gyermekszámnak felel meg. 1975-ben -— a születési hullám 
csúcsán — a teljes termékenység értéke ezt valamivel meghaladta, közel 2,4-et ért el, ettől 
az időponttól kezdve a termékenység fokozatosan visszaesett, és 1984-re már csak 1,7-es 
értéket mutat. 

A legutóbbi időszak változásait összegezve azt mondhatjuk, hogy a születésszám 
csökkenése csaknem teljes egészében a termékenység visszaesésével magyarázható. Az 
1975-höz viszonyított születésszám-csökkenés 75 százalékban a termékenységi színvonal 
visszaesésének következménye. A csökkenésnek csupán 17 százalékát magyarázza, hogy 
ebben az időszakban léptek szülőképes korba azok a kis létszámú korosztályok, akik a 
hatvanas évek születési mélypontja idején születtek, és akik a mai szülő korosztályok 
zömét jelentik. 

A jelenlegi magyar élveszületési arányszám európai összehasonlításában nem számít 
még a legalacsonyabbak közé. 1984-es adatok szerint például 10-11 ezrelék volt az 
élveszületések aránya az NSZK-ban, Dániában, Olaszországban és Svédországban; a 
mienkhez hasonló 12 ezreléket ért el Svájcban, Hollandiában, Belgiumban, Norvégiá- 
ban, Ausztriában. Kiemelkedően magas ez az érték a Szovjetunióban, Lengyelország- 
ban, illetve Írországban: 19-20 ezrelék. A többi európai ország azonos mutatója 13 és 
16 ezrelék között mozog. Meg kell jegyeznünk, hogy az elmúlt néhány év nagymérvű 
születésszám-csökkenése nem tekinthető magyar sajátosságnak, bár a hazai mérték 
egyike a legnagyobbaknak. 

A halandóság trendje Magyarországon hosszú idő óta az egyértelmű javulás jeleit 
mutatja: a múlt század nyolcvanas éveitől lényegesen csökkent az elhunytak aránya, és 
fokozatosan emelkedett a népesség élettartama.! A század elejétől a negyvenes évek 
elejéig a születéskor várható átlagos élettartam 38 évről 57 évre növekedett, a felszabadu- 


3 Ez azt jelenti. hogy az egyes intézkedések hatásaként a későbbre tervezett. főleg második gyermekek megyüle- 
tésére hamarabb került sor. : 

4 A születéskor várható átlagos élettartam azt fejezi ki, hogy egy újszülött átlagosan hány évet élne, ha az adott 
év korspecifikus halandósági arányszáma hatna rá. 

lást követően az élettartam-növekedés tovább gyorsult s — 20 év alatt újabb 13 évvel 
emelkedve — 1965-ben már 70 évet ért el. 

Ez a hosszú ideig tartó alaptendencia a hatvanas évek közepétől megszakadt; előbb 
a férfiaknál, majd pedig a nöknél emelkedés következett be a halandóságot illetően, 
amely az élettartam értékében is megmutatkozott. A férfiak születéskor várható élettar- 
tama fokozatosan csökkent, és 1984-ben már 66 év alá esett vissza. A nőknél az addig 
tapasztalt jelentősebb élettartam-növekedés szintén leállt, és 1984-re csak másfél évvel 
— 74 évre - emelkedett. 

Lényeges kérdés, hogy miért változott meg a halandóság alaptendenciája, s hogy vajon 
általánosnak tekinthető-e ez a visszaesés? Ha az elmúlt közel 20 éves időszak kor szerinti 
halandósága adatait vizsgáljuk, akkor egyértelművé válik, hogy csak bizonyos korcso- 
portok azok, amelyek körében romlott a helyzet, másutt javulás történt. 1964 és 1984 
között a halandóság szerint három nagy korcsoportot különböztethetünk meg: 

e A csecsemők és a gyermekkorúak, illetve a legfiatalabb korosztályú felnőttek köré- 
ben továbbra is javulás mutatkozik: ma a 30 éven aluliak kor szerinti halandósága csak 
65 százaléka az 1964. évinek. A kedvező változás főleg a csecsemőknél és a kisgyermekek- 
nél látható: az 1 éven aluliak halandósága kisebb, mint a fele, az 1-2 éveseké pedig 
kétötöde az 1964. évinek, de az óvodáskorúaknál 15 egyharmadnyi, az általános iskolás 
korosztályoknál pedig egynegyednyi a halandóság csökkenése. 

e A 30-59 évesek között egyértelmű a negatív tendencia: a halandóság átlagosan több 
mint felével növekedett 1964 óta. Ezen, az aktív korúakat magába foglaló nagy korcso- 
porton belül is — amely az ország népességének közel felét jelenti — sokatmondóak az 
eltérések. A halandóság növekedése legnagyobb mértékben a 40-49 éveseket sújtotta, 
akik közül ma kétharmaddal többen halnak meg, mint 1964-ben ugyanebben a korcso- 
portban. De 50 százalékkal nött az 50-59 évesek és több mint 45 százalékkal a 30-39 
évesek halálozási arányszáma is. Mindez azért igen szomorú jelenség, mivel aktív korú, 
életerős emberekről van szó, akiknél , elkerülhető" lenne a korai elhalálozás. 

e Végül az idősebbek - a 60 évesek és az azon felüliek — kor szerinti halandósága alig 
módosult: 1964 óta a 60-67 évesek halandósága 6,0 százalékkal romlott, az ennél 
idősebbeké változatlan maradt. 

Ez az alaptendencia a férfiaknál sokkal egyértelműbb, mint a nőknél: különösen a 
középkorúaknál tapasztalható növekvő halandóság esetében. Körükben e tendencia 
hamarabb is indult meg (a nőknél inkább csak 1970 után), s a mértéke is nagyobb volt. 
Így például a 40-49 éves férfiak halandósága 1964 és 1984 között több mint kétszeresére 
nőtt, és az 50-54 évesek között is közel 90 százalékos az emelkedés; a nőknél e két 
korcsoportban mintegy egynegyedével lett magasabb az elhunytak aránya. 

E hármas - javuló, romló, változatlan — tendenciát együttesen vizsgálva azt kell 
mondanunk, hogy a negatív hatás erősebb volt a pozitívnál. Ha az 1964-es korstruktúra 
változatlan marad, akkor a javuló tendenciát mutató korosztályoknál! 3 ezres , halandó- 
sági nyereség" keletkezett volna, a visszaeső korosztályoknál viszont közel 17 ezres 
, halandósági veszteség" jött létre, és így összességében közel 14 ezres a halandóság nettó 
többlete. 

Mindez azonban nem elégséges magyarázata annak, hogy miért nőtt az elhunytak 
száma évi 100 ezerről közel 150 ezerre, vagyis a halálozások évi aránya hogyan emelke- 
dett 10 ezrelékről közel 14 ezrelékre. Ezt ugyanis az előbbivel párhuzamosan egy másik 
jelenség, a népesség kormegoszlásának eltolódása, egyszerűbben szólva az öregedés 
idézte elő. Abból következően, hogy 1964 és 1984 között a 60 évesek és idősebbek aránya 
a magyar népességben 15-ről 18 százalékra növekedett, önmagában is emelkedett a 
meghaltak száma. Teljesen természetes, hogy ha egy népességben nagyobb arányban 
élnek magasabb halandóságú öregkorúak - még változatlan kor szerinti halálozási 
viszonyok között 15 -, akkor növekszik az elhunytak száma. 

További aggodalomra okot adó tény, hogy halandóságunk nemzetközi viszonylatban 

is igen kedvezőtlennek tekinthető. Ezt már az úgynevezett , nyers" halálozási arányszá- 
mok is mutatják, ami 1984-ben egyetlen fejlett országban sem volt magasabb a miénknél. 
Bár ezek az arányszámok - az eltérő kormegoszlások miatt — önmagukban sem sokat 
mondanak, mégis érdemes felhívni a figyelmet arra, hogy Európában vannak olyan 
országok, ahol az ezer lakosra jutó halálozások aránya — a magyar 13,8 ezrelékkel 
szemben - csak 8-10 ezrelék között mozog, és ezek között olyan országokat is találunk, 
ahol a lakosságon belül jóval több az idős ember, mint Magyarországon (például 
Norvégia, Svájc, Franciaország, Hollandia). Viszont a legtöbb európai országban a 
legutóbbi évtizedben csökkent vagy változatlan maradt a halálozási arány. Néhány 
országban - így egyes európai szocialista országokban — ugyan mutatkozott kisebb 
növekedés, de ez jóval kisebb mérvű volt, mint nálunk és ott a halálozási arányszám 
egyébként is alacsonyabb. (Románia, Lengyelország 10; Szovjetunió és Bulgária 11; 
Csehszlovákia 12, NDK 13 ezrelék.) 

A valóságos különbségeket — és így relatív helyzetünket is -— jobban mutatják a 
születéskor várható átlagos élettartamban mutatkozó eltérések. A legutolsó ismert — 
1980 körüli — adatok szerint a két nemnél együttesen a magyarországi 69 évvel szemben 
75 év elérését remélheti egy újszülött Svédországban, Norvégiában, Svájcban, Hollandiá- 
ban, de sok országban 74 év ez az érték (így például Görögországban is). A magyarhoz 
hasonló 67-70 év az élettartam Romániában, a Szovjetunióban és Lengyelországban. De 
sehol sem találkoztunk az élettartam visszaesésével, és még a leghosszabb élettartamot 
elérő országok esetében is jelentős javulás mutatkozott az elmúlt évtized folyamán. 

Az utóbbi években a házasodási folyamatban is bekövetkezett egy kedvezőtlen előjelű 
változás. Magyarország népességének házasságkötési arányszáma általában mindig ma- 
gas volt és emelkedő irányzatot mutatott, a hetvenes évek közepétől azonban csökkenni 
kezdett. Ezer lakosra 1976-ban még 9,5 házasságkötés jutott, de ez a mutató 1980-tól 
már 8 alá esett vissza, és az elmúlt három évben már a 7-et is alig haladta meg. 

A házasságkötések számának csökkenésében is több tényező játszik szerepet: 

m Itt is jelentős hatást gyakorol a népesség kormegoszlásának változása. Ez úgy 
jelentkezik, hogy jelenleg — a népesedési hullámzások következtében - jóval alacsonyabb 
a házasodásra , alkalmas" fiatal nőtlenek és hajadonok száma. Így például 1975 és 1984 
között a házasodás szempontjából leginkább számba jöhető 20-24 éves fiatalok száma 
110 ezerrel (24 százalékkal) csökkent. 

u A fiatalok házasságkötési , kedve" önmagában is visszaesett, vagyis a kisebb számú 
nőtlen és hajadon közül is kevesebben kötnek házasságot, mint a múltban. Az első 
házasságra lépők házasságkötési aránya 1975 óta összességében 27 százalékkal esett 
vissza. Mindez együtt jár a házasodási kor csekély emelkedésével is: így talán a házasság- 
kötések kismértékű elhalasztásáról is szó van. 

um A házasulóknak még mindig jelentős részét kitevő újraházasulók száma is erősen 
csökkent. Ugyan megnőtt és tartja igen magas szintjét a válások aránya — évente már 
közel 30 ezer házasságot bontanak fel, az ezer fennálló házasságra jutó válások aránya 
az 1960-as 6,5-ről 10,5-re emelkedett, ami annyit jelent, hogy a ma kötött házasságok 
mintegy 40 százaléka válással fog végződni -, az elváltak egyre kisebb hányada köt újra 
házasságot. Amig 1960-ban az elvált családi állapotú férfiak 24 százaléka kötött újra 
házasságot, addig ez a szám 1984-ben csak 8 százalék volt; ugyanez nöknél 10-ről 5 
százalékra esett vissza. Hasonlóképpen csökkent az özvegyek újraházasodása is. 

Mindezek a tényezők együttesen hatottak a házasságkötések számának visszaesésére. 
A házasságkötések száma 1975 és 1984 között 104 ezerről 75 ezerre mérséklődött: a 
csökkenésben 20 százalékot jelent a kormegoszlás változása, 60 százalékot az első 
házasulók házasságkötési arányának mérséklődése és 20 százalékot az újraházasodási 
kedv visszaesése. 

Nemzetközi viszonylatban a 7 ezrelék körüli magyar házasságkötési arány még magas- 
nak is mondható. Ez azzal is összefügg, hogy egyes európai országokbán-azért sokkal 

alacsonyabb az ezer lakosra jutó házasságkötések száma, mert a fiatalok egyre nagyobb 
hányada nem köt formális házasságot, hanem anélkül él tartósan együtt. Így egyes — főleg 
skandináv - országokban a házasságkötési arány csak 5 ezrelék körüli és más nyugat- 
európai országokban sem nagyon haladja meg a 6 ezreléket (Ausztria, Finnország, 
Franciaország, NSZK, Olaszország, Hollandia, Svájc), 7 ezreléknél jóval magasabb a 
házasságkötési arány a Szovjetunióban (10 ezrelék), de magasabb a többi európai 
szocialista országban is. 

A válások aránya hazánkban viszont egyike a legnagyobbaknak. A 2,7 ezrelékes 
magyar válási arányt csak a szovjet (3,5) és az angol (3) haladja meg Európában; 
lényegében a mienkhez hasonló az arány Dániában, az NDK-ban, valamint Svédország- 
ban. A legtöbb európai országban 1975-höz képest vagy változatlan maradt, vagy pedig 
csökkent a házasságkötési arány, ez utóbbi mértéke azonban mindenütt alatta maradt 
a miénknek. A válási arányok általában változatlanok, csupán néhány nyugat-európai 
országban (Franciaország, Anglia) és olyan dél-európai országban találunk emelkedést, 
ahol a polgári válást csak a közelmúltban engedélyezték. 

Az előbbiekben vázolt népesedési folyamatok együttesen okozták a népesség szaporo- 
dásának megszűnését és azt, hogy 1981 óta csökken az ország népessége. Ha a két 
alapvető folyamat - születések és halálozások - együttes hatását nézzük, akkor a változá- 
sok azonos irányban hatottak, ugyanis az élveszületések száma csökkent, a halálozásoké 
pedig emelkedett, így mindkettő negatívan befolyásolta a szaporodást. De melyik ténye- 
zönek van nagyobb szerepe? Más választ kapunk a kérdésre, ha hosszabb, és mást, ha 
rövidebb időtávot vizsgálunk. 

Ha 1965 óta elemezzük e két alaptényező hatását, azt látjuk, hogy inkább a halálozá- 
sokban bekövetkezett változás okozta a népesség szaporodásának megszűnését, illetve 
a csökkenést. Alig volt több élveszületés 1965-ben, mint 1984-ben, mégis -— kisebb 
halálozási szám mellett — akkor még 25 ezer főnyi természetes szaporodás volt kimutat- 
ható, szemben az 1984. évi 21 ezres csökkenéssel. Így azt mondhatjuk, hogy a 46 ezer 
fős különbség 89 százalékát a halálozás emelkedése okozta, és csak 11 százalék tulajdo- 
nítható a születések csökkenésének. Más viszont a kép, ha az 1975 óta bekövetkezett 
változást nézzük. Akkor, a születési hullám idején az élveszületések száma volt igen 
magas. Az abban az időben bekövetkezett 63 ezres szaporodás és a tavalyi 21 ezres 
csökkenés közötti 84 ezres különbség 79 százaléka származott az élveszületések csökke- 
néséből és csak 21 százaléka a halálozások növekedéséből: a tendencia tehát éppen a 
fordítottja a korábbinak. 

A házasságkötéseket és megszűnésüket illetően is kedvezőtlen fordulat történt: 1978 
óta a házasságkötések számának alakulásában is negatív tendencia figyelhető meg. 
1984-ben már 23 ezerrel több házasság szünt meg, mint amennyit kötöttek. Amíg 100 
házasságkötésre 1965-ben csak 80, 1975-ben 86 megszűnt házasság jutott, addig 1984- 
ben ez a szám már 130 volt. 


A népesedéspolitikai koncepció új vonásai 


A demográfiai tudomány képviselői már a nyolcvanas évek elején elemezték a népesedési 
folyamatok negatív alakulását, s olyan javaslatokat dolgoztak ki, melyektől a helyzet 
javulása várható. Különösen 1980-ban és 1981-ben folytak jelentős viták a népesedési 
kérdések megoldásáról. Ezek összefoglalására is szolgált az a tudományos konferencia, 
amely részleteiben vizsgálta demográfiai helyzetünk problémáit és intézkedési javaslato- 
kat is megfogalmazott". Ezt követően széles körű társadalmi vita bontakozott ki — főleg 
az Elet és Irodalom hasábjain -, ami ugyancsak a helyzet megváltoztatását sürgette. 


5 Népesedés-neépességpolitika. Statisztikai Kiadó, 1981. 

Végül magas szintű politikai döntés született egy hosszú távú népesedéspolitikai koncep- 
ció kidolgozásáról. 

A többéves előkészítő munka eredményeként - a tervezés és a tudomány képviselőinek 
közreműködésével — létrejött hosszú távú népesedéspolitikai koncepciót 1984 őszén 
hagyta jóvá a Minisztertanács. Azt mondhatjuk, hogy az új népesedéspolitika sok 
vonatkozásban eltér, illetve túlmutat a korábbi hasonló magyar népesedéspolitikai 
intézkedéseken, illetve a hasonló külföldi jogszabályokon. Ez mindenképpen indokolja, 
hogy összefoglaljuk a népesedéspolitikai koncepció új vonásait. 

e A koncepció nem korlátozódik csupán a termékenységi folyamat befolyásolására. 
Első ízben történik meg, hogy a termékenységi helyzet javítása mellett a halandóság 
csökkentése, a családok stabilitása, a népességösszetétel javítása is a népesedéspolitika 
céljai között szerepel. I 

e Fontos új vonás, hogy nemcsak hosszú távú - több évtizedre szóló — intézkedések 
kidolgozására került sor, hanem a tervezés általános gyakorlatát követve rövid, közép- 
és hosszú távú intézkedési terv készült. 

e Az új népesedéspolitikai koncepció nem elszigetelten kívánja kezelni a demográfiai 
helyzet javításával kapcsolatos tennivalókat. Ezeket beépíti a társadalmi-gazdasági ter- 
vezés általános menetébe, és összhangba kívánja hozni a kialakult vagy kidolgozás alatt 
álló, kapcsolódó kormánykoncepciókkal, így elsősorban a szociálpolitikai koncepció 
előzetes elgondolásaival. De keresi a kapcsolódást egyéb fontos kormányzati progra- 
mokkal is (ilyenek például az egészségügy távlati fejlesztési koncepciója és annak szak- 

e A népesedési helyzet javulása csak a tervezett intézkedések folyamatos és egymásra 
épülő, integrált megvalósítása esetén várható. A hosszú távú népesedéspolitikai koncep- 
ció most először szögezi le ennek fontosságát és hangsúlyozza, hogy nem egyszeri, hanem 
folyamatos intézkedésekkel kell a társadalomnak segítenie a demográfiai folyamatok 
kedvező alakulását. Ennek hangsúlyozása azért is fontos, mert a jelenlegi és a várható 
kedvezőtlen gazdasági-költségvetési helyzetben különösen nehéz lesz biztosítani a megfe- 
lelő pénzeszközöket a szükséges anyagi jellegű intézkedésekhez. 

e Fontos felismerés az is, hogy bár az anyagi (közvetlen vagy közvetett) segitség 
látszik a legfontosabbnak akár a családok gyermekvállalásának növeléséről, akár a 
halandóságot csökkentő egészségügyi intézkedésekről van szó, mégis sok tekintetben a 
tudatformálás is igen jelentős feladat. Ezért a népesedéspolitikai intézkedések magukban 
foglalják az e téren változtatásra váró tennivalókat is. Ha , tudatformálásról" beszélünk, 
nemcsak arra gondolunk, hogy az iskolai és iskolán kívüli oktatásban, a tömegtájékozta- 
tásban, az irodalomban a család, a gyermek eddiginél jobb , propagandájára" van 
szükség. Ez csak a kérdés egyik oldala. A népesedéssel összefüggő sokrétű problémakör- 
rel a jövőben mélyebben kel! foglalkoznunk, amibe beletartozik a családi életre, a házas- 
életre, a szülői szerepre való felkészítés, az egészséges életvitel ösztönzése, vagy a család- 
dal, a gyermekkel kapcsolatos érzelmek és társadalmi értékek tudatos befolyásolása is. 


A hosszú távú népesedéspolitikai koncepció fő céljai 


A népesedéspolitika hosszú távú céljait összefoglaló minisztertanácsi határozat alapelv- 
ként szögezi le, hogy hazánk népesedési helyzete nagy fontosságú nemzeti, társadalmi 
ügy, amelyben az összkormányzati felelősségnek és a társadalmi összefogásnak egyaránt 
érvényesülnie kell. A koncepció fő mondanivalója két mondatban is összefoglalható: a 
népesedési helyzet javítása érdekében olyan összehangolt állami és társadalmi cselekvésre 
van szükség, mely lehetővé teszi, hogy a népességcsökkenés folyamata mérséklődjön, 
hosszabb távon megálljon, s a népesség újbóli gyarapodása mellett javuljon a népesség 
korösszetétele. Ennek érdekében - továbbra is tiszteletben tartva az. állampolgárok 

önálló családtervezési jogát - növekednie kell a születések számának, a halálozási arány 
tartós mérséklődésével egyidőben. 

A hosszú távú népesedéspolitikai koncepció három, egymással összefüggő területen 
fogalmazza meg fő célkitűzéseit. Ezek: a) a termékenységgel, a gyermekvállalási hajlan- 
dósággal kapcsolatos megállapítások; b) a népesség egészségi, biológiai állapotának 
javításával összefüggő célok; c) végül a társadalom legfontosabb alapegysége, a család 
sokoldalú népesedéspolitikai szerepét hangsúlyozó célkitűzések. 

a) A koncepció szerint a termékenység népességcsökkenést ellensúlyozó növekedése 
érdekében széles körben erősíteni kell a családok gyermekvállalási hajlandóságát, s arra 
kell törekednünk, hogy átlagosan 100 családban legalább 230 gyermek szülessen. A né- 
pességcsökkenés megállításának és a korösszetétel kedvező irányú módosulásának az a 
feltétele, hogy emelkedjen minden szülőképes női korosztály termékenysége és a jelenlegi- 
nél magasabb szinten állandósuljon. 

A termékenység tartósan magasabb színvonalának kialakulását gátolja a termékeny- 
ségi szakasznak a fiatalabb évekre tolódása és megrövidülése. A népesség újratermelődé- 
sét biztosító termékenységi szint ugyanis csak akkor érhető el, ha a házasságokban a 
tényleges termékenységi szakasz meghosszabbodik. Ehhez arra van szükség, hogy a 
házas nők közül az egygyermekesek körében a jelenleginél többen hozzanak második 
gyermeket a világra, s a kétgyermekesek egy hányada pedig vállalja a harmadik gyermek 
világrahozatalát is. 

Jelenleg a társadalom különböző iskolai végzettségű, foglalkozású és lakóhelyű rétege- 
inek, csoportjainak termékenységi magatartása eltérő. Népesedés- és társadalompolitikai 
érdekeink azt kívánják, hogy a társadalom valamennyi rétegében növekedjen a felelős 
gyermekvállalás és tovább közeledjenek az egyes rétegekre jellemző családnagyságmin- 
ták az egészséges, népességreprodukciót biztosító nagyságrendhez. Fontos társadalmi 
érdek, hogy a magasan kvalifikált szakmunkás és értelmiségi fiataloknál is kedvezőbb 
anyagi és tudati feltételek alakuljanak ki a gyermekvállaláshoz és neveléshez. 

b) A hosszú távú népesedéspolitikának a termékenység befolyásolásával egyenrangú 
célja, hogy elősegítse a népesség egészségi-biológiai állapotának javulását és segítse 
megállítani a halandósági viszonyok romlását, illetőleg javulást érjen el e téren. 

A gyermekvállalásra való jobb felkészítéssel, a terhesgondozás és a szülészeti ellátás 
sokoldalú fejlesztésével arra kel! törekednünk, hogy az ezredfordulóig legalább -— a mai 
európai középszintet jelentő — 11-13 ezrelékre csökkenjen a csecsemőhalandóság. El kell 
érnünk, hogy mérséklődjön a koraszülések és a sérülten született csecsemők száma is. 

A középkorúak - a 30-60 éves korosztályok - nemzetközileg is kedvezőtlen halálozási 
arányának csökkentésében az egészségügyi ellátás mellett fontos tényező, hogy javuljon 
a lakosság egészségügyi kultúrája, s lehetőség szerint szoruljanak vissza az egészségkáro- 
sító szokások. Társadalmi programok kidolgozására van szükség az alkoholizmus és a 
dohányzás mérséklése, az egészséges táplálkozási szokások elősegítése, a testkultúra 
elterjesztése, valamint a környezeti ártalmak csökkentése érdekében. Nemzetközi tapasz- 
talatok is igazolják, hogy a tudati, társadalmi és gazdasági eszközök csak együttesen 
lehetnek képesek eredményesen befolyásolni az egészségkárosító szokásokat. Az élet- 
mód, az életviteli szokások alakításában a legnagyobb szerepe az egyéni elhatározásnak 
van. Ezért az intézményi feltételekkel legalábbis egyenrangú a megfelelő egyéni motivá- 
ció és a tudatosság megteremtése. 

Fontos egyúttal, hogy kiemelt módon fejlesszük tovább a területileg kiépült, szívbete- 
geket ellátó (kardiovaszkuláris) hálózat tevékenységét a következő időszakban, s javíta- 
nunk szükséges az intézmények korszerű színvonalú műszeres felszereltségét és rehabili- 
tációs tevékenységét. Ezzel egyidejüleg mennyiségi bővítésre is szükség van az alapellátás 
felderítő és gondozásjellegű tevékenységében. 

A daganatos betegségek okozta halálozás csökkentése érdekében elsősorban a veszé- 
lyeztetett csoportok körében kell bővitenünk a szűrések számát. Teljes körűvé kell 

tennünk a veszélyeztetett korúak nőgyógyászati szűrését is. Mindezek hatására remélhe- 
tő, hogy a szív- és érrendszeri, illetőleg a daganatos betegségek okozta elhalálozás 2000-ig 
mintegy negyedével fog csökkenni. 


Az önálló, felelős családtervezés, az egészséges utódok érdekében társadalmi-egészség- 
ügyi szempontból is fontos feladat a nem kívánt terhesség korszerű megelőző módszere- 
inek további fejlesztése. Az egészséget különösen fiatal korban károsító, a termékenysé- 
get veszélyeztető művi vetélések lehetséges helyettesítésére kell törekednünk a jogszabá- 
lyok megváltoztatása nélkül. 


c) A társadalom alapegysége, az egyéni élet természetes kerete a család, amely azonban 
csak harmonikus működése esetén biztosíthatja a népesség újratermelődését, a gyerme- 
kek gondozását, nevelését, az emberek érzelmi szükségleteinek kielégítését, s végül a 
rászoruló családtagok gondozását. Ezért erősítenünk kell a család szerepét és értékét a 
társadalomban, az egyén életében, s el kell érnünk, hogy más fontos társadalmi szerepek 
(például szakmai, közéleti) könnyebben összeegyeztethetők legyenek a szülői szerepvál- 
lalással. Annak érdekében, hogy a családok sokrétű, társadalmilag fontos funkcióikat 
betölthessék, még inkább családközpontú szemlélet és magatartás alakuljon ki, erősíte- 
nünk kell a kiegyensúlyozott családi élet iránti igényt és felelősséget, fokoznunk kell a 
többgyermekes családok társadalmi elismerését és szociális támogatását. 


Tudjuk, hogy a családi életre való felkészítés a család és az iskola együttes feladata. 
A harmonikus családi légkör megteremtése elsősorban a szülők feladata. A családdal 
kapcsolatos pozitív társadalmi értékeket a gyermekek mindenekelőtt szüleik példáján 
sajátíthatják el, amihez az intézményi rendszer csak a keretet nyújthatja. Így például az 
oktatási intézményekben a megfelelő feltételek kialakításával — a tanrendek, a pedagó- 
gusképzés és továbbképzés fejlesztésével — segítenünk kell, hogy a fiatalok iskolai tanul- 
mányaik során széles körű ismereteket szerezzenek a családi élet lélektani, egészségügyi, 
társadalmi és gazdasági összetevőiről, s reálisabb ismereteik alakuljanak ki a családi 
életről, annak előnyeiről és nehézségeiről. 


A családok sokoldalú és összehangolt támogatása érdekében bővítenünk kell a társa- 
dalmi, családgondozói, illetőleg családsegítő hálózatot, meg kell teremteni az átmenetileg 
vagy tartósan nehéz helyzetbe kerülő családok hatékony, szervezett támogatási, segítési 
formáit és intézményeit. Ez utóbbit különösen fontossá teszi s népesedéspolitikai szem- 
pontból is nagy gondot jelent a többszörösen hátrányos helyzetű családok életfeltételei- 
nek javítása, a hátrányos helyzet újratermelődésének mérséklése. E családok egy részére 
a tudatos családtervezés hiánya, a felelősség nélküli gyermekvállalás és a gondozói, 
nevelő tevékenység elhanyagolása jellemző. Többek között ebből is adódik a veszélyezte- 
tett gyermekek számának az utóbbi időben megfigyelhető gyors növekedése. Ezért 
sokoldalú társadalmi gondoskodással el kell érni, hogy a többszörösen hátrányos helyze- 
tű családok elsajátíthassák és alkalmazzák a korszerű családtervezési, életviteli módsze- 
reket, az itt született gyermekek is megszerezhessék a sikeres társadalmi beilleszkedéshez 
szükséges ismereteket és normákat, s ezen keresztül javuljanak életpályaesélyeik. 


Ezt lenne hivatott szolgálni az egységes családgondozói szolgálat is. A jelenleg szétta- 
golt családgondozói feladatok összehangolása, egységes elvek szerinti irányítása csak 
hosszabb folyamat eredményeként hajtható végre. E folyamat első lépéseként létre kell 
hozni az egységes családgondozás bázisául szolgáló családgondozói központokat. E köz- 
pontok alapvető feladata lesz a különböző családgondozást végző intézmények és háló- 
zatok munkájának összefogása, illetve koordinálása. 

A házasság és a családi élet stabilitását a jog és az igazságszolgáltatás eszközeivel is 
támogatni kell. A családjogi szabályokat korszerűsíteni kell annak érdekében, hogy a 
házasság megkötésére és felbontására, a házastársak jogaira és kötelességeire, a szülők 
és gyermekek viszonyára vonatkozó szabályok és ezek alkalmazása - az önkéntesség 

elvének fenntartása mellett — szilárdítsa meg a családi kapcsolatokat, a házastársak 
felelősségérzetét, csökkentse az elkerülhetetlen házasságfelbontásoknak a volt házastár- 
sakra kiható hátrányos következményeit. 


Az 1985-ös népesedéspolitikai intézkedések 


Az új - s a hosszú távú koncepció céljait tükröző — intézkedések egy részével már 
"megismerkedhetett a közvélemény. A kihirdetett és nagyrészt már életbe léptetett jogsza- 
bályváltozások a hosszú, illetve a középtávú népesedéspolitikai program első lépcsöit 
jelentik. Az 1985-ös szabályozás szorosan kapcsolódik a VII. ötéves tervben elfogadott 
célkitűzésekhez, s ezzel együtt biztosíthatja a folyamatosságot. 

Az 1985. évi népesedéspolitikai intézkedések az alábbiakban foglalhatók össze: 

e A gyermekvállalási kedv ösztönzése céljából a foglalkozási formák szélesítésére 
intézkedések születtek: ezek a részmunkaidős, az osztott és a rugalmas munkaidejű 
foglalkoztatás fokozása és egyéb, a munkáltatók érdekeltségét növelni kívánó különféle 
ösztönzési formák bevezetését jelentik. 

e A gyermekgondozási segély havi összege 80 forinttal emelkedett. 

e A gyermek egyéves koráig az anya a keresetével arányos (a táppénz összegével 
azonos, tehát általában a kereset 75 százalékát jelentő) gyermekgondozási díjban részesül 
(ennek minimális összege havi 2250, a maximális pedig 4500 forint). 

e A felsőfokú tanintézetek nappali tagozatos hallgatói gyermekük hároméves koráig 
gyermekgondozási segélyben részesülnek. 

e Az egyszeri anyasági segély összege 2500 forintról 4000 forintra emelkedett. 

e A terhességi gyermekágyi segély, illetve a szülési szabadság időtartama egy hónap- 
pal emelkedett, amelyet kizárólag a gyermek születése előtt lehet igénybe venni. 

e A beteg gyermek szülői gondozását szolgáló gyermekápolási táppénz ezentúl a 
gyermek 10 éves koráig vehető igénybe. Az e címen felhasználható napok számát 
keretjelleggel 250 napban határozták meg, oly módon, hogy az igénybevétel évenkénti 
korlátozása megszűnik, és így az adott évben fel nem használt napok a következő évben 
felhasználhatók. 

e Emelkedett a három- és többgyermekes családok családi pótléka, és így ezekben a 
családokban a gyermekenkénti családi pótlék összege egységesen 840 forint. Egységesen, 
havi 40 forinttal egészült ki a családi pótlék. 

e Növekedett a lakáshoz kapcsolódó szociálpolitikai kedvezmény a három- és több- 
gyermekes családoknál. A lakásépítéshez és -vásárláshoz nyújtott kedvezményes állami 
kölcsön felső határa a gyermekek számától függően differenciált mértékben szintén 
emelkedett. 


Mint többször is utaltunk rá. a népesedési helyzet javulása csak a tudati, gazdasági, 
egészségügyi, közoktatási és kulturális viszonyok együttes fejlődésétől várható, amihez a 
kormányzati és a társadalmi eszközök összehangolása, a családot segitő intézményrend- 
szerek korszerűsítése, az életmód megváltoztatása 15 szükséges. Az új népesedéspolitikai 
koncepció megvalósításának szervezésében, ellenőrzésében, a teendők folyamatos meg- 
újításában a központi és helyi állami, illetőleg társadalmi szervezetek és a kisebb közössé- 
gek együttes erőfeszítésére van szükség. Mindezek közös cselekvésétől várható, hogy a 
népesség csökkenésének folyamata mérséklődik, hosszabb távon megáll, s a születések 
számának növekedése és a halálozási arány csökkenése népességünk újbóli gyarapodásá- 
hoz, korösszetételének javulásához vezet. 


BONTA JÁNOS; 


Hol tart a magyar építészet? 


. Csak az építész látja az egészet 
(Madách) 


Madách metaforája az Úristenről szól, de a halandó építészre is igaz. Mindenképpen úgy 
lenne rendjén, hogy az építésznek átfogó képe volna az egészről, s abból kiindulva jutna 
el a konkrét feladatmegoldásig. Az építész fogalmát — mint Madách is — egészen tág 
értelemben használom. A tervező építész (az architekt) mellé ide sorolom azokat is, akik 
az építészeti környezetről hoznak döntéseket, akik a településpolitikát, az építéspolitikát, 
a lakáspolitikát kidolgozzák és érvényre juttatják; továbbá a megrendelőket, a beruházó- 
kat; s végül, de nem utolsósorban, a közvélemény, a közízlés szószólóit — röviden: 
mindazokat, akik az építész kezét a háttérből irányítják. 

Minden építészeti tett valamilyen gazdaságpolitikai, társadalompolitikai, településpo- 
litikai elképzelés jól-rosszul sikerült átültetése a gyakorlatba. Az egészről, az építészeti 
környezet rendszeréről vagy annak többé-kevésbé körülhatárolható egységéről kialakí- 
tott átfogó koncepció nélkül, illetve annak figyelmen kívül hagyásával a legragyogóbb 
tehetséggel is csak széteső települések, környezetüktől idegen épületek tervezhetők. Az 
építészeti környezet egyrészt meghatározott társadalompolitikai koncepciót érvényre 
juttató, jól-rosszul funkcionáló rendszer, másrészt az embernek saját világáról, abban 
elfoglalt helyzetéről, a helyesnek és szépnek ítélt életforma szervezetéről és foglalatáról 
kialakított korabeli elképzelések megjelenítője. Ezért sohasem lehet közömbös a társa- 
dalom számára. 

Természetesen az építészetnek is van olyan sajátos szakmai, formai, stilisztikai proble- 
matikája, amely viszonylag önállóan is tárgyalható. Az építészeti környezet kérdéseinek 
mélyebb feltárásához azonban elkerülhetetlen a gazdasági, társadalmi, politikai, világné- 
zeti összefüggések bemutatása. Különleges hangsúlyt kell kapniok az utóbb említettek- 
nek akkor, ha a szakma szűk körén kívül állók részére próbáljuk az építészeti környezet 
nem éppen könnyen hozzáférhető kérdéseit érzékelhető közelségbe hozni. 

A következőkben a magyar építészet néhány csomóját próbáljuk kibontani. A teljes 
áttekintésre egyetlen cikk keretében nem vállalkozhatunk. 


Építés, fenntartás, megújítás 


Le Corbusier, Plan Voisin-jében 1925-ben Párizsnak a Szajnától északkeletre fekvő 
tömbjeit — néhány műemléket kivéve — teljes egészében lebontásra ítélte. Helyükbe 
egymástól tisztes távolságra felhőkarcolókat kívánt építeni. A modernizmus napfényben 
fürdő hófehér hasábjai a tudomány és a technika korszakának, az absztrakt matemati- 
kai-logikai gondolkodásnak, a természet felett győzedelmeskedő emberi rációnak szim- 
bólumai. A modernekkel - számunkra naivnak tűnő - optimizmusuk elhiteti, hogy a 
győzelmesen előretörő tudomány és technika a társadalom minden nyomorúságára 
hamarosan gyógyírt talál, hogy elsöpri a múlt szürkére kopott rekvizítumait, a szük 

udvarokat, a lichthofokat és hátsó lépcsőket: az egész hamisan pompázó, fénytelen 
eklektikus várost. A múlt mesterműveit, bár tisztelték és becsülték - így maga Le 
Corbusier is —, muzeális tárgyként, műemlékként kívánták megőrizni mint ékszert a 
modern környezet foglalatában. Magát a történetileg nőtt organizmust, a várost és 
annak szövedékét azonban ahol tehették, szétrobbantották, megsemmisítették. 


A magyar építészet gyakorlata — mindenekelőtt az 1960-tól máig terjedő időszakról 
beszélünk - lényegében ebben a szemléletben fogant. Nem rombolták le a régi várost, 
hogy helyébe vadonatújat építsenek: ehhez nem volt elég pénz sem, de főképp azért nem, 
mert minél több új lakásra volt szükség, mégpedig sürgősen. Tehát nem bontottak, 
ellenkezőleg, korlátozták a szanálást (e szó jellemző módon nálunk nem azt jelenti, hogy 
egészségessé tesz, meggyógyít, hanem hogy , lebont", lerombol). De sorsára hagyták a 
régi várost azzal, hogy ha majd erre is telik, újat építenek a helyébe, ahogyan azt a 
Józsefvárosban már el is kezdték. Nem ápolták, nem tartották fenn a régi városrészeket, 
hagyták elpusztulni. A VI-IX. kerületi tömböket ma már az új lakótelepek széles gyűrűje 
fogja körül. De ezek nem a régi város folytatói, szerves továbbfejlesztései: más a lépté- 
kük, a lakóházak általában tízszintesek. Más a térbeli elrendezésük: a házak szabadon 
állnak, közöttük huzatos terek találhatók. Nincsenek utcák, ahol korzózni, kirakatot 
nézegetni lehetne, hiányoznak a védett terek, az otthonos sarkok. Más itt az élet: 
lakótelepi. Mások a szokások, mint a belterületeken. Az udvaros, függőfolyosós házak- 
ban az emberek közvetlenül belelátnak egymás otthonaiba, s ez nem kellemes. De a 
bensőséges szomszédi kapcsolatok sok segítséget is jelentenek a mindennapok során. Az 
új lakótelepeken ehelyett összkomfortos elszigeteltség várja a lakókat. 


A második világháborúban megsérült és azóta tovább szürkült, kopott, félig vagy 
egyáltalán nem komfortos VI-IX. kerületi tömbök és az új lakótelepek közötti színvonal- 
különbség, a régi kerületek elöregedésével egyre nö. Ohatatlanul nemkívánatos társadal- 
mi szegregáció indul meg. Ezekben a kerületekben mindinkább csak öreg nyugdíjasok, 
anyagilag rossz helyzetben élők maradnak. A gyerekesek, a fiatalok s általában a közepe- 
sen tehetősek lakótelepre költöznek. A jómódúak pedig a budai dombvidéken több 
szintes társasházakat vagy önálló családi házakat építenek maguknak. Hasonló a helyzet 
néhány nagyobb vidéki városban is. (A faluról később esik szó.) A szegregációs folyamat 
fejlődésünk jelenlegi szakaszában alig elkerülhető. Mégsem kellene a telepítés és építés 
módjával is serkenteni: inkább késleltetni volna jó. 


A fenntartás, ez a mindennapi szivós és következetes munkát igénylő, ám nem , muta- 
tós", új lakást, új létesítményt nem produkáló tevékenység egyébként is a szocialista 
építés mostohagyermeke. Örülünk az új építménynek, szeretjük ünnepélyesen átvágni a 
szalagot, esetleg még a környezetet is kiglancoljuk, de azután sorsára hagyjuk a legtöbb- 
ször még nem is egészen befejezett építményt, és engedjük, hogy szépen, lassan — sajnos 
inkább ijesztően gyorsan - tönkre menjen. Így van az új lakótelepekkel is, amelyek közül 
a tizenőöt-húszévesek az építési hibák, a szakszerű fenntartási munkák elmaradása miatt 
ma már költséges megújításra szorulnak. 


Miközben a fenntartást s általában a történetileg nőtt város szerves, folyamatos 
fejlesztését elhanyagoljuk, műemlékeinket, műemléki együtteseinket példaadó módon 
rekonstruáljuk. Az eredmények mellett azonban a fenntartás és karbantartás hiányossá- 
gaival itt is találkozunk. Nem ritka, hogy a néhány éve megújított műemléket újra 
rekonstruálni kell. 


Az építés nálunk általában csak meghatározott határidőre befejeződő művelet (épp- 
úgy, ahogy a szanálás sem a gyógyítás folyamatát, mint inkább a bontás aktusát jelzi), 
s nem az építészeti környezet egészének fejlesztését célzó folyamatos tevékenység, aminek 
valójában lennie kellene. Pedig a fejlesztésnek nem az egyetlen módja, hogy új épületet 
emelünk. Fejlesztést jelent minden, ami az építészeti környezet értékét növeli, tehát a 
meglevő épületek aprólékos, folyamatos javítása, az időben változó feltételekhez (funkci- 

ókhoz) való hozzáidomítása is. Sőt tulajdonképpen csak akkor érdemes és szükséges 
belevágni új építésbe, ha az utóbb említett fejlesztési lehetőségek már kimerültek. 

A város nemcsak használati tárgy vagy azok rendszere, amelyet, ha kiszolgált (a 
fogyasztói társadalomban már az újabb, divatosabb termék megjelenésekor is) egyszerű- 
en lecserélnek, hanem egyúttal megőrzendő társadalmi, esztétikai jelenség. Utcái, terei, 
kövei a közösség múltjának tárgyiasult emlékei. Lakosságát ezernyi érzelmi és gondolati 
. szál kapcsolja a város köveihez, amelyek a történelem folyamán a közösség eszméinek 
hordozóivá, megidézőivé lesznek. 

A város történelmi alakulat, lassú, szerves, folyamatos fejlődés eredménye. Az egyes 
korok egymásra rétegződnek, s a különböző korszakokban épült házak , beszélgetnek" 
egymással. Ezt a párbeszédet korunk építőinek sem szabad megszakítaniuk, mert ezzel 
a város szellemiségét, esztétikai hatását rontanák le. Az egyes házak önmagukban csak 
betűk, esetleg jelentés nélküliek, jellegtelenek, de szavakká, mondatokká összefűzve, a 
város kontextusába beépülve a közösség szellemiségének, a város történetiségének meg- 
idézőivé lesznek. Az egyes házakat időnként meg kell újítani, olykor le is kell bontani, 
hogy helyükbe újak épülhessenek. De a város önnön történetét őrző jellegzetességeit, 
struktúráját, szellemiségét feltétlenül meg kell őrizni. Az új épületeket a történetileg 
kialakult városszerkezetbe kell beilleszteni. Mert csak úgy válhatnak a város szellemisé- 
gének részeseivé, történetének folytatóivá, kiteljesítőivé. 

A történeti, társadalmi, társadalomlélektani okok számbavételén túl, igen nyomós 
népgazdasági, területgazdálkodási érvek szólnak a régi városrészek lerombolása, pusz- 
tulni engedése ellen, a városnak mint szerves egységnek megtartása, részeinek meggyó- 
gyítása, megfiatalítása, új életre keltése mellett. 

me fővárosunk konkrét esete. Azok a területek, ahol már meglevő infrastruktúrára 
vagy annak viszonylag olcsó kiegészítésével lehetett új lakótelepeket építeni, elfogytak. 
Ma már a volt elővárosok gyűrűjén kívül kell építenünk (Békásmegyer, Káposztásme- 
gyer). A város kiterjedésével a közlekedés s a közművek kiépítésének költségei egyre 
nőnek; emellett az új telepek lakói mind távolabbra kerülnek a város életközpontjától, 
ami az új lakások társadalmi leértékelésében, az irántuk mutatott közömbösségben, a 
fizetőképes kereslet folyamának el-elapadásában jut kifejezésre. Ezzel szemben adva 
vannak Budapest belterületein olyan kiterjedt zárt körzetek (VI-IX. kerületek), ahol a 
közlekedési, kereskedelmi, egészségügyi ellátás többé-kevésbé megoldott, a közművek is 
megvannak (bár felújításuk jelentős költségeket igényelne), s ahol felkínálható a nagyvá- 
rosi élet minden előnye, élménye; s a természetnek a zárt udvarokba való belopásával, 
az intim, családias élet foglalatai is viszonylag könnyen kialakíthatók. A nyomorból s 
a lezüllöttségből olyan új életre keltett lakónegyedek születhetnének, amelyeknek múltja, 
történelme, sajátos jellege, levegője van, ahol az építészeti foglalat — emberi léptékű 
tagolódásával — elősegíti a társadalom öntevékeny szomszédsági sejtjeinek szerveződését. 

A régi negyedek felújításának legsúlyosabb gyakorlati problémája a pénzfedezet hiá- 
nya. A becslések szerint Budapesten a költségek a közművek felújításával együtt körülbe- 
lül 150 milliárd forintra, a vidéki városokban további 50 milliárd forintra rúgnának. 
Ebből következik, hogy a munka dandárja - befejezése mindenképpen - a következő 
generációkra marad. Ami a mi dolgunk, az elsősorban az egésznek a szemléleti, koncep- 
cionális megalapozása, a műszaki vezetőgárda s a szakmunkások kiképzésének elindítása 
(elfelejtett, kipusztult szakmák újraélesztése), az újjáépítés építőipari-technikai bázisának 
lefektetése, az első kísérletek lebonyolítása s ezek tapasztalatainak leszűrése, ismeretter- 
jesztő s propagandamunka annak érdekében, hogy a lakosság érdeklődése, a fizetőképes 
kereslet a felújított régi negyedek felé forduljon. A feladat nagyságrendjét tekintve 
akkora, mint amekkora közel 2 milliónyi lakás felépítése volt 1960-tól a mai napig. 

Az előkészületeket azonban jelentősen gyorsítani kellene, mert a régi negyedek roha- 
mos züllése s az újak felépítésének növekvő költsége következtében az építési tevékenység 
súlypontja a jövöben mindinkább a rekonstrukcióra fog áthelyeződni. 

Mindenekelőtt az alapvető szemléleti-koncepcionális kérdés tisztázandó: milyen szel- 
lemben építsék újjá a régi negyedeket? Az egyik végletet említve: az , új építészet" 
szellemében, a régi városrész teljes kiradirozásával, a házak lebontásával, az utcahálózat, 
a tér-tömegrendszer szétrombolásával s helyette szabadon álló hasábok s azokat körül- 
áramló nyilt terek létesítésével. Vagy pedig - a másik végletre utalva -—: a tudományos 
műemlékvédelem szellemében, a régi város maradványainak aprólékos felmérésén ala- 
puló, részletekbe menő rekonstrukciójával, az iparművészeti, művészeti alkotások mel- 
lett a sematikus, nemegyszer izléstelen díszítéseknek is pontos, hiteles helyreállításával, 
a város régies légkörének nosztalgikus újraébresztésével? 

Az előbbiekben elsőnek említett lehetőséget illetően álláspontunkat már kifejtettük. 
A városnak a történelmi folytonosság megszakításával történő, romboláson alapuló 
átépítése a város szellemének, művészi jelentésének elpusztításával egyenlő. Erről több 
mondanivaló nincsen. A másik lehetőség: a műemlékvédelmi módszerek alkalmazása 
történeti és művészi értékű, ilyen jellegű épületek esetében teljesen helyénvaló. A szóban 
forgó negyedek épületeinek nagy többsége azonban nem műemlék, hanem a 19. század 
és a századforduló építészetének átlagproduktuma. Bármilyen megalapozott is a tisztelet 
a korszak kézműveseinek, iparművészeinek mives jellegű termékeivel szemben, kétségte- 
len, hogy a kor, az életforma, amelyet szolgáltak, visszavonhatatlanul elmúlt, használati 
tárgyai, építészeti diszletei elavultak, nem praktikusak többé, csak nosztalgia tárgyai, 
eredeti formájukban s a maguk teljességében többé fel nem támaszthatók. Ez a jelen 
szemszögéből egyébként is célszerűtlen lenne. Tisztelet és köszönet azoknak, akik fárad- 
hatatlanul ösztönöznek a pusztuló értékek megmentésére, s főképpen, hogy a múlt 
kézműves értékei iránti megbecsülés szellemét újra élesztik abban a korban, amikor ez a 
szellem már-már hamuvá égett; alig pislákolt. 

Mentsünk meg mindent, ami érték, s ami még menthető; tegyük világunkat a múlt 
értékeivel teljesebbé, de ne erőszakoljuk a ma emberét a múltba révedő melankólia 
szellemében régi - s tegyük hozzá: üres -— diszletek közé. A modernizmus absztrakt, 
életidegen és történetietlen sémái, a mindent eredeti formájában konzerválni próbáló 
romantikusok diszletei között meg kell találni azt a nehezen járható ösvényt, amely 
mindkét végletet elkerüli, s amelyen haladva egyesíthetők mindkettő objektíve helyes 
törekvései. Olyan megoldásokat kell keresni, amelyek a város történelméből fakadnak, 
azt folytatják, teljesítik ki: megérzik a város történelmileg kikristályosodott jellegzetessé- 
geit, arculatát, de a jelenkor szükségleteit és igényeit szolgálják, ebben az értelemben 
modernek, a jelen világának megjelenítőt. 

Valamivel konkrétabban: meg kell örizni a városrész léptékét, térarányait, utca-vonal- 
vezetését, az épületek párkánymagasságát, tetőhajlását, a falfelületek és ablakok aránya- 
It — mindezt persze nem feltétlenül s nem mindenáron. A sufnikkal, toldaléképületekkel 
telezsúfolt régi udvarok helyébe több udvar összenyitásával, kertesitéssel, játszóterek 
létesítésével tágas félprivát zónát kell teremteni a gyermekek játéka, az öregek felüdülése 
céljára, hasonlókat Eger belvárosának rekonstruált belső tereihez. A rossz állapotban 
levő, komfort nélküli, nagy belmagasságú lakásokból álló házakat ha kell, le kell bonta- 
ni, hogy helyükbe hasonló léptékű, tömegű, összkomfortos lakásos házakat lehessen 
emelni, hasonlókat a budai várnegyed foghíjbeépítéseihez. 

A tömeg- és homlokzatképzésben szolid, a régi környezetre emlekeztető jelzésekkel 
kell élni; a megtalált s még rekonstruálható művészeti alkotásoknak az új kompoziciókba 
való beépítésével, anélkül azonban, hogy az eredeti, de sematikus díszítő kliséket, azok 
homlokzati rendszerét egészében átvennénk és felújítanánk. Mindezzel -— még egyszer 
aláhúzva - friss, mai, tágas, de emberi léptékű s ezzel együtt a város történetileg kialakult 
szerkezetébe illeszkedő építészeti környezetet kellene teremteni. 

Szólnunk kell! röviden a technikáról is. Nyilvánvaló, hogy százezernyi lakás és a 
hozzájuk tartozó középületek újjáépítése. városnyi területek megfiatalítása a modern 
technika igénybevétele nélkül elképzelhetetlen. A kézműipart csak egyes müvészi, ipar- 

művészeti elemek, részletek helyreállításakor lehet felhasználni. Több mint valószínű, 
hogy a ma nem teljes kapacitással dolgozó házgyárakat is igénybe lehetne venni például 
födémpanelek, válaszfalelemek, függőfolyosó-lemezek és egyebek kialakításához. De 
meg kell találni a tömeges rekonstrukció nagyipari szervezetét, gépesített (futószalagsze- 
rű) megoldását is, szemben a mai kisstílű, pepecselő munkával. A technika természetesen 
visszahat a formára, elősegíti annak friss, újszerű hatását. Szigorúan ügyelni kell azon- 
ban arra, hogy a technika valóban eszköz maradjon, s ne kerekedjen az ember fölé, az 
előzőekben körvonalazott megoldást szolgálja. Durva és szögletes elemeivel ne kerüljön 
szembe a régi míves formákkal, hangolódjon a régi negyedek emberi léptékéhez, finom 
tagoltságához. 

Még egy észrevétel. Szemben a központosított szervezéssel létrehozott, egységes jellegű 
házgyári lakótelepekkel, azoknak az absztrakt, technológiai gondolkodást tükröző elide- 
genítő hatásával, az újjászülető lakónegyedek általában időben elhúzódó, szakaszolt 
építkezés produktumai. Az egyes relatíve önálló, általában erősen tagolt, spontán, sőt 
festői hatású elemek, részletek nyilt, szabad, rugalmas jellegű egésszé összegeződnek. 
A nyílt rendszer lehetőségeivel élve, a lakókat be kell vonni a tervezésbe, véleményük 
kikérésével, igényeik lehetőség szerinti kielégítésével, jelentősen növelhető a rendszer 
demokratizmusa, szabadsága. Az e módszerrel készült épületek jobban megfelelnek a 
lakók szükségleteinek, éspedig nemcsak absztrakt átlagigényeknek, hanem konkrét egyé- 
ni kívánságoknak is. Hozzátehetjük: puszta látványuk is sokkal természetesebb, embe- 
ribb hatású, mint a házgyári lakótelepeké, amelyeknél a tartalmi homogenitás uniform 
tömegekben és homlokzatokban jelenik meg. 


Központosan szervezett és spontán építés 


A felszabadulás utáni magyar viszonyokat két, egymással ellentétes építési-szervezeti 
forma és gyakorlat jellemzi: 

e költségvetési keretekből finanszírozott, központosított beruházó-tervező nagyválla- 
latokban előkészített, összefüggő közterületeken építőipari nagyvállalatok által elvégzett 
. állami építkezés; . 

e magánkezdeményezésre, magánfelhalmozásból és bankkölcsönből finanszírozott, 
kisiparosok, nem ritkán kontárok által tervezett, telepített, hiányosan szabályozott, 
ellenőrzött spontán jellegű magánépítkezés. 

A kettő egymás mellett élése és ellentéte elsősorban a lakás- és nyaralóépítés területén 
az embert közvetlenül érintő mindennapi környezetben van jelen. (Országos nagyberuhá- 
zások, erőművek, közlekedési építmények, nagy középületek esetében az elsőként emlí- 
tett szervezeti forma az általános, s a feladat természetének megfelelő.) 

A szigorúan központosított nagyüzemi építkezés prototípusa a házgyári lakótelep. 
Problémáival könyvtárnyi irodalom foglalkozik. A kritika lényegére csak tézisszerűen 
tudunk rámutatni. 

e Az új telepek a történelmileg többé-kevésbé szervesen fejlődött régi városrészektől 
léptékükben, a beépítés módjában, térbeli elrendezésükben, absztrakt-geometrikus for- 
májukban élesen elkülönülnek. Hasonlóképpen különbözik lakóik életmódja is a belterü- 
leteken élőkétől. A város életközpontjától elválasztó nagy távolság, az urbánus élethez 
szükséges intézmények egy részének s általában a városias élményeket nyújtó környezet- 
nek a hiánya életformájukat az ingázókéhoz teszi hasonlóvá. 

e Dombok közé és sik vidékre, a fővárosban és a vidéki városokban, új ipari települé- 
seken és történelmi városokban általában ugyanazok a tízemeletes hasábok épülnek, 
figyelmen kívül hagyva mind a táji, domborzati viszonyokat, mind a történelmileg nőtt 
művi környezetet. 


HOL TART A MAGYAR ÉPÍTÉSZET? 39 


e Azépületek nem határolják körül a tereket. A dinamikusan áramló, szétfolyó terek 
nem alkotnak a privát és félprivát élet befogadására alkalmas védett helyeket. A behatá- 
rolatlan, huzatos tereket az emberek nem érzik sajátjuknak. A középületek is szétszórtan 
helyezkednek el. A telepeknek általában nincsen a bevásárlás, az igazgatás, a kultúra, 
a szórakozás, a találkozás, az információcsere, a sétálás, az üldögélés céljait szolgáló 
városias élményeket nyújtani képes társadalmi-szervezeti központja. 

e A lakótelepen viszonylag sok a gyerek. Védett területekre lenne szükség, ahonnan 
nem tudnak elcsellengeni, s ahol a lakásból is szemmel tarthatók lennének (ez csak 
néhány emeletes házaknál lehetséges). Hiányzik a félprivát zóna, a régi udvar. Ma ott 
üldögélnek a kismamák a magas házak közötti nyilt tereken, állandó félelemben, hogy 
a gyerek eetleg kirohan az úttestre. A kertes udvar a mind több idős ember számára pedig 
maga a világmindenség. 

e A lakások mérete, szobaszáma nem tükrözi a lakosság összetételét. Kevés a nagy 
lakás a többgyermekeseknek (bár a családok többségükben sajnos nem ilyenek) s a több 
generáció együttéléséhez. De kevés a garzonlakás is a magányos öregek vagy fiatalok, 
az ifjú házasok részére. Mindezt súlyosbítja, hogy a helyiségeket minden oldalról teher- 
hordó falak köritik, ami a lakás beosztását egyszer s mindenkorra rögzíti (s ez a 
paneltechnológiának egyáltalán nem szükségszerű következménye). Nincs mód arra, 
hogy a lakásokat a család összetételének és az életmódnak a változásával átalakítsák. 
Nincs lehetőség az átlagtól eltérő kívánságok teljesítésére. A lakások nem konkrét 
szükségleteknek, hanem statisztikai átlagigényeknek felelnek meg. 

e A sematikus tartalom szükségképpen sematikus formában jelenik meg: azonos 
nagyságú hasábok, azonos betonnégyszögek, ablaknégyszögek, lodzsaelemek , vég nél- 
küli" egymásutánjában. A látvány nem ébreszt az emberekben közvetlen környezetük, 
saját otthonuk iránt hagyományosan táplált érzelmeket; ellentmond az emberi érzékelés 
törvényeinek: a tájékoztatás és a könnyű tájékozódás -— a térbeli eligazodás — követelmé- 
nyének. A szögletes, gépiesen ismétlődő elemek tagolatlan sokasága az emberi individu- 
um feloldódását, sémákba erőszakolását, a technológia hatalmát és az ember alávetettsé- 
gét sugallja. 

Természetesen a házgyári lakótelepnek nemcsak hibái, de erényei i5 vannak. Ilyenek: 
a házak közötti levegős, nyilt terek, zöld területek, a jó kilátás. Legfőbb hasznuk, hogy 
elemeikből a hetvenes évek végéig évente körülbelül 30 ezer távfűtéses, beépített konyhás, 
komfortos, világos, levegős lakás épülhetett, összesen mintegy 500-550 ezer darab, 
másfél millió ember számára, akik eddig albérletben, társbérletben, üzlethelyiségben, 
város környéki sufniban húzódtak meg. , Házgyárak nélkül ma elviselhetetlen lakáshiány 
volna... Házgyárak nélkül a lakók java részének a komfort csak álom lenne" (Erdi 
Tamás: Megint a házgyárak jövőjéről). Nem részletezem Itt a technológiai, munkaszerve- 
zési előnyöket: a munkaerő-megtakarítást, az időmegtakarítást, mely utóbbi haszon a 
szakipari munkák elhúzódása miatt rendre elvész. A már felsorolt s itt nem említett 
kétségbevonhatatlan pozitívumok határt szabnak a kritikának. 

Meggyőződésünk, hogy a technicizmus és a prakticizmus szellemének leküzdésével, a 
társadalomtudomány eredményeinek hasznosításával kialakitott település-, illetve lakás- 
politikai koncepció alapján, valamivel több anyagi ráfordítással, amelynek terheit rész- 
ben a jelenlegiből tágasabb lakásba költözködni szándékozókra lehet háritani, a techno- 
lógia lehetőségeivel élve, rugalmasabb szerkezeti rendszerben gondolkodva, ha kell, a 
házgyár kényelmének árán, az építészeti fantáziának s alkotókedvnek utat engedve, s 
nem futószalagszerúű tervgyártással -— mindezt egybevetve, a paneltechnológia még sokáig 
hozzájárulhat a magyarországi lakásvagyon gyarapitásához. 

A házgyári lakótelep előnyeinek és hátrányainak objektív mérlegeléséhez ellentétpárjá- 
val, a magánlakás-építéssel is össze kell vetni. A magyarországi helyzetet a magánlakás- 
építés növekvő súlya jellemzi. Az állami lakásépítés tetőzése idején a magánlakás-építés 
az összlakásépítés 50-60 százalékát tette ki, ma pedig a 85 százalékot is eléri. Tegyük 

mindjárt hozzá, ez az arány egészségtelen, nem fenntartható. Az újonnan épülő állami 
lakások még a szükségképpen lebontásra kerülő lakások pótlására sem elegendők. De 
nem helyeselhető ez az arány azért sem, mert szemben az állami lakásépítés túlcentrali- 
zált, túlszabályozott rendszerével, a magánlakás-építés az alig szabályozott egyéni érdek, 
a szakmai középszerűség, sőt a kontárság, (tisztelet a kivételnek!), a spontán divatáram- 
latok birodalma. 

Különösen fájdalmas a falu hagyományos, szép rendjének felbomlása. Igaz, a régi 
földpadozatú, vertfalú, nádtetős, komfort nélküli, nedves házak helyett általában fürdő- 
szobás, egészséges házak épülnek, ami a higiénia s általában a civilizáció szempontjából 
vitathatatlan és egyértelmű pozitívum. De példaképül sajnos nem a szép hagyományok, 
hanem a városszéli kispolgári házak formái szolgálnak. Ezek mintájára épülnek fel 
tízezerszámra először sátortetős, széles ablakú kockaházak, az ablakok között széles 
vakolatszalagokkal. Majd ugyanezek mandzardtetős kivitelben. Ma pedig a jólét növe- 
kedésének jeleként többszintes, tetőtér-beépítésű, úgynevezett alpesi stilusú házak ké- 
szülnek sorozatban. Ezek a hivalkodó méretű házak a sikeres és szorgalmas életvitel 
pazarló (gyakran ízléstelen, funkció nélküli) emlékművei, az építtető szándéka szerint 
több generáció együttélésére szolgálnának. A fiatalok jelentős része mégsem kíván a 
szülői szárnyak alatt maradni. A sokszintes ház részben üresen áll: tiszta szoba helyett 
tiszta lakással. Mindez rengeteg felesleges kubatúra építésével, anyag s energia elpazarlá- 
sával jár. Az építésügyi hatóság tipustervekkel segiti a családiház-építőket. Az építési 
koordináció hiánya miatt azonban ez nem elég a rend megteremtéséhez. Egyrészt, mert 
a típusterveket , kijavítják", másrészt és főképpen, mert a különféle nagyságú és stilusú 
típusházak véletlenszerűen kerülnek egymás mellé, ami elfogadhatatlan zűrzavarhoz 
vezet. 

A budai dombokra, a régi családi telkekre néhány szintes társasházak épülnek sűrű 
egymásutánban. A házak közötti keskeny zöld sávot drótkerítés, lebetonozott garázsle- 
járó szabdalja, magas tetős ház mellé lapos tetős épül, bauhaus stílusú kocka mellé 
oromfalas alpesi ház. De még az oromfal is hol az utcával párhuzamosan, hol arra 
merőlegesen áll. Epítési rendnek nyoma sincs, pedig itt közel az illetékes hatóság. 
A , keritéskölteményekről" már nem is beszélek. A vizek partjaira telepített sufni jellegű 
nyaralók dzsungele pedig már a környezetszennyezés témájába tartozik. 

Íme a két véglet, az egyik a tervező nagyvállalat futószalagjánál dolgozó építész, aki 
a konkrét megrendelőtől elszakadva statisztikai átlagigények kielégítését tervezi meg. 
, Partnere" a monopolhelyzetbe került építőipari nagyvállalat, amely vélt vagy valós 
érdekeit szem előtt tartva korlátozza a felhasználható elemfajták számát, bénítja az 
építész kezét. A másik végletet azok az építészek, technikusok, építőmesterek, sőt kontá- 
rok képviselik, akik nem kevés pénzért a megrendelő közvetlen kiszolgálására specializá- 
lódnak. 

A túlszervezett, túlszabályozott házgyári lakásépítés s a szabályozatlan, pazarló, 
spontán építés egymást kölcsönösen feltételező ellentétpár. Mindkettőben az igényekkel 
közvetlenül fellépő lakosság s azok objektíve helyes, szakszerű kielégítésére hivatott 
szakembergárda közötti normális kapcsolatok zavara tükröződik. Következésképpen az 
előrehaladás, a bajok orvoslása a kialakult végletek feladását, a kétféle szervezeti és 
gazdasági forma egymáshoz közelítését feltételezi. Nagy vonalakban és ciniszavakban 
: fogalmazva mire lenne szükség? A túlcentralizált, elmerevedett tervező nagyvállalatok 
együttműködő, de viszonylag önálló, vállalkozóképes műtermekre, szakirodákra való 
tagozódására, az építész által vezetett műtermek s a megrendelők közvetlen kapcsolatá- 
nak helyreállítására, a tervező építész felelősségének erősítésére, rangjának visszaállításá- 
ra, arra, hogy a tervező nagyvállalatokba koncentrált szaktudás és tapasztalat kiáramol- 
hassék az ország egész területére; ezzel együtt a magánlakás-építés területén mutatkozó 
anarchia felszámolására, az építészeti szakmai irányítás és felügyelet megerősítésére, 
arra, hogy az építészeket nagy számban közvetlenül bekapcsolják az ország kisvárosai- 

nak és falvainak építészeti irányításába, a magántervezésbe — akár az adminisztrációs 
terhek egy részét magára vállaló nagy szervezet keretében, akár attól önállósultan, 
kisvállalkozások formájában. 


A fejlett technika és a népies-organikus építészet 


A mai magyar építészet helyzetének feltárása és bemutatása után lássunk most az 
általánostól eltérő, de abból eredő két végletes esetet. Különleges, egyszeri megrendelés, 
kivételes szerep. kiemelkedő tehetség: ezekből tevődik össze a sajátos végeredmény. Finta 
József nemzetközi rangú szállodáiról s Makovecz Imre művelődési, illetve faluházairól 
beszelek. Mellettük a magyar építészetnek még több tehetséges, rangos alkotója tevé- 
kenykedik sikerrel. Kettőjük tevékenységének szembeállítása azonban jó alkalmat kínál 
a magyar építészet nemzetközileg is elismert eredményeinek, lehetőségeinek és határai- 
nak bemutatására. 

A 19. században a Lánchiddal szemben, a pesti rakodó téren egyenletes ritmusban 
tagolt, közel azonos tömegű, egységes klasszicista stílusú házak sorakoztak, megnyugta- 
tó összhangban. Az utolsót közülük, a második világháborúban megsérült Lloyd-palotát 
1945-ben bontották le. Ma ezt a teret a Tudományos Akadémia neoreneszánsz épülete, 
a Tervhivatal Wehrmacht-háznak csúfolt keki színű modern irodaháza, a Gresham és 
a Belügyminisztérium szecessziós palotái, az Atrium-Hyatt homlokzata és a Fórum 
Szálló bütüfala veszik körül. Megzavaró sokféleség. De még ebből az összhangot nyo- 
mokban sem mutató együttesből is kiri a felfelé lépcsősen előreugratott tömbökből 
szerkesztett tervhivatali irodaház, amely mind tömegével, mind szinével mélységesen sérti 
környezetét. (Vajon ki engedélyezhette az építését?) 

A Lánchíd és az Erzsébet-hid közötti folyópartot egészen a második világháború 
tombolásáig lágy ívben, szalagként követte a szállodák sora, nyugodt hátteret képezve 
a Duna-part látványosságainak. Helyükön ma arccal a Duna felé, háttal a belvárosnak 
két technizált, korszakunkat idéző, önálló monumentum áll: a Finta József tervezte 
Hotel Forum, és a Duna-Intercontinental. Zárkózott idegenek: sem egymással, sem a 
belvárossal — amelynek sem léptékét, sem beépítési magasságát, sem tömbarányait nem 
vették figyelembe -— nincsenek beszélő viszonyban. 

Finta teljesítményét mindezek ellenére ís becsüljük — s ez nem udvariassági gesztus -, 
mert szük helyen, igen nehéz beépítési viszonyok mellett, a hely maximális kihasználásá- 
val jól működő, nemzetközi mércével is kiválónak minősülő modern szállodaépületeket 
tervezett. Idehozta a Duna-partra a nagyvilágot, éspedig nemcsak az idegenforgalom 
értelmében; idetelepítette a fejlett technikát, a komfort és a luxus levegőjét. Pontosan azt 
tette, amit tőle megbízói elvártak, s azt kétségkívül színvonalasan végezte el. 

Ha a végeredmény mégsem kielégítő, úgy azért nem kizárólag, sőt nem is elsősorban 
a tervező hibás. Hol volt az a felelős személy vagy szakértő testület, amelyik Budapest 
építészeti fejlődését koordinálni hivatott lett volna, amelyik megmondta volna: mi tör- 
ténjék egyedülállóan értékes nemzeti kincsünkkel, a budapesti dunai panorámával; 
milyen szellemben és melyik (versenyben kiérlelődött) koncepció alapján kellene újjáépi- 
teni? Ha akadt, aki megmondta, szava pusztába kiáltott szó maradt. (Maga Finta is 
kidolgozott egy koncepciót, amely szerint a Fórum tömegét folytatta, tördelte volna a 
Vigadóig. De a Thonet-ház elbontására — már pénzügyi okokból sem - kerülhetett sor, 
a gondolat papiron maradt.) Még egy felelőst kell ideidéznünk: a modern építészet 
szellemét. A mi generációnk s a következő is ebben a szellemben nevelkedett. Azt 
tanultuk, hogy az eklektika hazug, kiüresedett klisék tárháza, az udvaros beépítés 
általában embertelen, hogy ahol lehet, fel kell tépni, szét kell roncsolni az eklektikus 
város szövetét, hogy helyébe felépülhessen a szép új világ, az ésszerűség, a technika 
birodalma. Ezt vallották széles e világban: Finta szállodái bárhol felépülhettek volna, és 

jól megállták volna a helyüket. Ez erényük, s egyben hibájuk is. Ami hiányzik belőlük 
az, ami a világ többi szállodájától megkülönböztetné őket: a hely szelleme. Közép-Euró- 
pa, a Duna s Budapest levegője. (Megjegyzendő: Finta később épült házai már jobban 
simulnak környezetükbe.) 

Szemben Fintával, Makovecz Imre sokáig majdnem kizárólag csak vidéken épít, 
erdőn, mezőn, kisvárosban, általában a természeti környezetben megbújó, természeti 
jellegű kis épületeket. A helyszíni építőanyagokat használja, a követ, a nádat, a fát, ez 
utóbbit különösen mesteri módon. Épületeit a paraszti építészet ihlette, de sohasem 
másolja, applikálja a népi motívumokat, maga komponál a népi építészet szellemében. 
A paraszti építészet mellett másik vezérlő csillaga az organikusság eszméje. Mozgástanul- 
mányokat végez, hogy a technika absztrakt formáival szemben a természet állandóan 
visszatérő, újraalakuló ősformáihoz, pontosabban ezek kialakulásának törvényeihez 
jusson el. 

Ily módon sikerül neki egy természetelvű építészetet létrehoznia: épületeket, amelyek 
gubbasztanak vagy szárnyukat bontják, amelyeknek arca, karja, olykor még szeme is 
van, s szinte élőlényként néznek szembe az emberrel. Nyaralótábor részére olyan épülete- 
ket szerkeszt, amelyek maguk is a természet részeivé lesznek. Burkolatuk fák kérgére, 
állatok bőrére emlékeztet. A tokaji ifjúsági tábor hajléka, amelyet irányításával a fiatalok 
ácsoltak össze, kívülről gubbasztó madárnak hat. A belsőben a nyílt ácsszerkezet kiter- 
jesztett szárnyakkal hordozza a boltozatot. 

A Mezei Gáborral együtt készített farkasréti ravatalozó fából ácsolt bordázata Jónás 
mítoszára utal, s a cethal belsejét láttatja. A természetelvű alkotási mód a városi civilizá- 
ció ártalmai elől a természet ölébe menekülők hajlékainak esetében több mint helyén- 
való. Városi környezetben azonban már nem érvényesíthető közvetlen formában. A sá- 
rospataki művelődési házat idézem, Makovecz egyik legjelentősebb alkotását. Érdemei 
közismertek. A városépítészeti megoldás tökéletes. A művelődési ház U-alakú tömege 
a pedagógiai főiskoláét tükrözi. Ketten együtt — a kerítés lebontása után — egységes, 
tágas, városi teret alkothatnak. A főbb helyiségek elrendezése kifogástalan. Hivogatóan 
szépek, emberségesek a belső terek. Közülük főleg az épület teljes hosszán végigmenő 
ácsszerkezetű, emeleti előcsarnok emlékezetes. A nagyterem szerkezete azonban komp- 
romisszumról árulkodik: az ívelt konzolok s a vízszintes rácsszerkezet nem alkotnak 
olyan organikus egységet, mint amilyenekkel Makovecz kisebb épületei kényeztetnek el 
bennünket. Ami kétségeket ébreszt: a műanyag szempillákkal leárnyékolt két hatalmas 
szem, amellyel az épület fogadja a látogatót. A természetelvűség itt naturalista közvetlen- 
séggel jut érvényre. A hatalmas, szomorú sárkányszemek kissé meglibabőröztetik az 
embert. 

A zalaszentlászlói faluház mennyezetét göcsörtös ágas tartók hordozzák. Az erdők, 
dombok között megbújó kis faluba belopódzik a természet. Makovecz utolsó munkái 
közül a legkiegyensúlyozottabbnak a jászkiséri faluházat érzem, amelyik egészséges, 
tömör alakjával természetesen illeszkedik a falu házai közé. Nincsenek naturalista részle- 
ter: a ház félkörzáródású nagy (modern) üvegfallal nyílik fel (anélkül, hogy szempillák 
alól lesne ránk). A belsőben minden, a Makovecznél szokásos módon, egyszerűen a 
helyére került. Az ácsolt faszerkezet biztosan viseli a tetőt (anélkül, hogy rügyezni 
kezdene). A Makovecz-féle faluházaknak társadalmi jelentősége sem elhanyagolható. 
Helyi erők közreműködésével születtek, és továbbra is helyi aktivitás élesztőiként hat- 
nak. 

E fejezet összegezéseképpen azt kérdezzük: milyen legyen építészetünk? Gyümölcsöz- 
tesse azokat a tapasztalatokat, amelyeket például a nemzetközi szállodák tervezésekor 
gyűjtött; készüljenek a jövőben is korszerű, a modern technikát működtető épületek. De 
hasznosítsa a természetelvű, az organikus alkotási mód tanulságait is. Épüljenek a 
magyar táj, városok és falvak léptékét, szellemét, kulturális hagyományait visszatükröző, 
a történelem fonalát felvevő és továbbvívő korszerű épületek. 

Íme a két csúcsteljesítmény. De a magyar építészet nemcsak ennyiből áll. Sok-sok 
kísérlet, próbálkozás, elképzelés, kudarc és siker tanúskodik az erők feszüléséről, a tehetsé- 
gek küzdelméről. Milyen is a magyar építészet általánosságában áttekintve. A nagy 
tervezővállalatok műtermeitből kikerült tervek nagy többsége, le merem írni, jobb, mint 
például a francia vagy a nyugatnémet tervek átlaga, amelyeket jól ismerek. Igaz, keve- 
sebb a merész kísérlet, a különleges ízlések és igények kiszolgálására készült kifinomult 
ujjgyakorlat. Kevesebb a meghökkentést célzó különlegesség. A kivitelezett épületekről 
már nem nyilatkozhatom ilyen kedvezően. A kivitel egyértelműen durvább, pontatla- 
nabb, hanyagabb munka nyomait mutatja. Minden nehézség ellenére a magyar építésze- 
tet jegyzik a nemzetközi tőzsdén. Érmek, kitüntetések, kritikák, beszámolók sora jelzi 
az érdeklődést s a megbecsülést. A külvilág érdeklődésének felkeltésében kétségkívül 
Makovecz Imre vezet. Oka: a külvilág nem a jól-rosszul, kisebb-nagyobb késéssel utánér- 
zett, követett produktumokat méltányolja, hanem az eredetiséget, azt, amiben a sajáto- 
san magyar hozzájárulást érzékeli. 


Végül is milyen a magyar építészet? Olyan, mint megbízója, a magyar társadalom, annak 
problémáival küszködik, nem rosszabb s nem jobb annál, olyan, amilyen lehet. Ha ez 
így igaz, mégpedig ez iránt semmi kétség, úgy az előrelépéshez, az építészek alkotó 
készségének minél teljesebb érvényre juttatásához elsősorban a magyar építészet körül- 
ményeit, feltételeit, szervezetét kell - nem sürgősen, kapkodva, hanem alapos elgondol- 
kozás után, de -— a lényeget érintően megjavítani. 


Feledy Gyula: 
Csikó madárral 


EVFORDULÓ 


Kun Béla születésének centenártuma elé 


1986. február 20-án lesz Kun Béla születésének 100. évfordulója. A centenárium ismétel- 
ten felhívja a figyelmet a magyar és a nemzetközi kommunista mozgalom nagy alakjának 
életművére, tevékenységének történelmi tapasztalataira. 


Az internacionalizmus jegyében 


Kun Béla egyike volt azoknak a fiatal értelmiségieknek, akik a századelőn kerültek 
kapcsolatba a hazai munkásmozgalommal és életre szóló közösséget vállaltak a munkás- 
ság ügyével. Már 1902-ben tagja lett amagyar progresszió akkori legjelentősebb osztagá- 
nak, a Magyarországi Szociáldemokrata Pártnak. Egyidejűleg kapcsolatba került Ady 
Endrével, akinek költészete nagy hatással volt rá. Olvasta a szocialista irodalmat, megis- 
merkedett Marx és Engels műveivel. Csakhamar ellentétbe került a pártvezetőség több- 
ször is meghátráló, az első világháború kitörésekor, 1914 nyarán pedig a háborút 
támogató politikájával. 

A világégés első éveiben magg is a fronton volt; 1916 nyarán orosz hadifogságba esett. 
A cári birodalomban érlelődő forradalmi mozgalmak - amelyekre számos magyar 
munkásmozgalmi személyiséggel együtt felfigyelt -— nagy hatással voltak rá. Az 1917. 
februári polgári demokratikus forradalom után csatlakozott az Oroszországi Szociálde- 
mokrata Munkáspárt tomszki legális szervezetéhez, majd az 1917 májusa és szeptembere 
között létrejött bolsevik pártszervezethez, amely széles körű forradalmi munkával a 
háború befejezését, a békét szorgalmazta. Kun ekkor már Lenin és más bolsevikok 
írásait tanulmányozta, kiváltképpen az a kérdés foglalkoztatta, hogy miként lehet a 
győzelmes polgári demokratikus forradalmat továbbfejleszteni a mindenfajta kizsákmá- 
nyolást megszüntető szocialista forradalommá. Egyike volt azoknak, akik mint már 
meggyőződéses internacionalisták, szót emeltek a születendő új, forradalmi internacio- 
nálé mellett. Az elsők között értette meg, hogy az orosz proletariátus ügye túlnő a 
nemzeti kereteken és , közvetlen kapcsolatban áll valamennyi ország szocializmusának 
ügyével". 1917-1918 fordulóján került Pétervárra, ahol a Nemzetközi Szocialista című 
magyar nyelvű lap hasábjain terjesztette a béke és a szocialista társadalmi rend forradal- 
mi kivívásának gondolatát. A volt magyar hadifoglyok közül az elsők között ismerte fel 
az imperializmus és a proletárforradalmak összefüggéséről szóló lenini elmélet jelentősé- 
gét és időszerűségét. 


Ezt az áttekintést az MSZMP KB Párttörténeti Intézete dolgozta ki az MSZMP Központi Bizottsága mellett 
működő Agitációs és Propaganda Bizottság egyetértésével. 

Amikor az internacionalizmus jegyében Kun Béla fegyverbe szólította hadifogoly- 
társait a világ első munkáshatalmának védelméért, szavainak hatását személyes példa- 
adással is növelte. 1918. február végén a Pétervárt veszélyeztető német csapatok ellen 
harcolt, júliusban Moszkvában részt vett a baloldali eszerek lázadásának leverésében, 
nyár végén és ősszel pedig a Munka és Honvédelem Tanácsa megbízottjaként az Urálban 
támadó fehérgárdisták és csehszlovák legionáriusok visszaveréséért fogott — társai élén — 
fegyvert. Már 1918 nyarán és őszén, a polgárháború súlyos hónapjaiban sok tízezer 
magyar és más nemzetiségű hadifogoly, az 1917-1922 közötti években pedig a népeink 
közötti fegyverbarátságot megalapozva, a hatalmas ország szinte minden sarkában, 
rövidebb-hosszabb ideig összesen közel 100 ezer magyar internacionalista védte, segítette 
megszilárdítani a szovjethatalmat. 


Harcban a forradalmi munkáspártért 


A nagy októberi szocialista forradalom eszméivel megismerkedő, a szovjethatalmat védő 
K un Bélában és társaiban mindinkább megérett az új, bolsevik típusú, a magyar munkás- 
ság forradalmi törekvéseit megtestesítő munkáspárt megteremtésének gondolata. A Kun 
Béla köré csoportosuló forradalmárok felismerték, hogy a munkásság csak ilyen mun- 
káspárt vezetésével küzdhet eredményesen politikai és gazdasági felszabadulásáért. Kun 
Béla kimagasló történelmi érdeme, hogy az ő kezdeményezésére alakult meg 1918. 
március 24-én Moszkvában az Oroszországi Kommunista (bolsevik) Párt Magyar Cso- 
portja, amelynek az elnöke 15 ő lett. A csoport lapjának Szociális Forradalom volt a cime. 
De Kun Béla nem csupán a magyar forradalmárok egyik fő szervezője volt. Az ő 
részvételével jött létre a német, a csehszlovák, a jugoszláv, a román, a bolgár kommunista 
csoport és a tevékenységüket összefogó Föderáció 15. Amikor 1919. március 23-án a 
moszkvai Pravda a magyar tanácskormány tagjai közül Kun Béla nevét említette mint 
az orosz kommunisták számára , legismertebb és legkedvesebb" nevet, így emlékezett 
tevékenységére: , A világbolsevizmus moszkvai iskolája, amelynek Kun Béla volt az élén, 
lassan kezdi átalakítani a világ térképét." Ismeretes, hogy 1919 márciusában, az OK(b)P 
VIII. kongresszusán Lenin nagyra értékelte a Kun Béla vezette kommunista csoportok 
és föderációjuk munkáját: , Meg kell mondanom, hogy ezekből kirajzolódik az igazi 
alapja annak, amit a III. Internacionálé érdekében tettünk..." — mondotta. 

E munkának Kun Béla nemcsak szervezője, de teoretikusa Is volt. Alapvető műve, a 
különböző nyelveken megjelent , Mit akarnak a kommunisták?", amelyben népszerüűen 
foglalta össze a bolsevik tanokat, 1918—-1919-ben sok ember gondolkodását formálta. 

K un Béla a szociáldemokrácia lenini bírálatából kiindulva és a bolsevik tapasztalatok 
nyomán vetette fel az új, a kommunista párt megalakításának gondolatát: , az új harc- 
hoz, amelyet rákényszerit a proletariátusra az imperializmus, új fegyverek kellenek, új 
harcmód és új csoportosulás, mely nem ragaszkodik a régi eszközökhöz, a régi harcmód- 
hoz, hanem mindent a proletariátus új szükségleteihez szab. Ez a csoportosulása a 
proletariátusnak - a kommunista párt." 

Az új típusú párt megalakítását a magyarországi forradalom menete 15 megkövetelte. 
Az 1918-as magyar polgári demokratikus forradalom vezetői a korábbihoz képest nagy 
haladást jelentő demokratikus rend kiépítését tűzték ki célul. A forradalom eseményei 
azonban - az adott nemzetközi és hazai forradalmi helyzetben - az első perctől világosan 
megértették Kun Bélával, hogy a polgári-szociáldemokrata koalíció jelentős társadalmi 
reformok megvalósításával lényegében a polgári demokrácia megszilárdítására, a forra- 
dalmi folyamat megállítására törekszik. Moszkvában is. majd 1918 novemberében haza- 
térve itthon is rámutatott arra, hogy a négyéves világégés során sokat szenvedett, létében 
veszélyeztetett ország előtt álló feladatokat csak a szocialista forradalom oldhatja meg. 

A pártalakítás előkészítése során Kun Béla abból a felismerésből indult ki, hogy az 

új típusú munkáspártnak tömegpártnak kell lennie, amely a magyar munkásmozgalom 
legjobb forradalmi hagyományainak a folytatója. Arra törekedett, hogy az új párt 
számára megnyerje mindazokat, akik szükségesnek tartották a szocialista forradalom 
megvívását. Az alapítók között ott voltak a háború utolsó éveiben itthon kibontakozott 
forradalmi mozgalmakban megerősödött baloldali szociáldemokraták, továbbá azok a 
forradalmi szocialisták, akik 1917-1918 folyamán internacionalista elveket vallottak és 
ezeknek megfelelően felléptek az imperialista háború ellen. Elszántan és kezdeményező- 
leg küzdöttek az új munkáspártért azok az Oroszországból hazatért magyar szocialisták, 
volt hadifoglyok, akik már az előző hónapokban megismerkedtek a nagy október 
eszméivel és kommunisták lettek. 

Kun Béla történelmi érdeme, hogy a forradalmi párt létjogosultságát illetően még 
tapasztalható bizonytalansággal szembeszállva — egyéniségének magával ragadó erejével, 
a lenini elmélet és a bolsevik gyakorlat ismeretétől motivált tekintélyével - rendkívül 
meggyorsította a pártalakítás folyamatát. A Kommunisták Magyarországi Pártja 1918. 
november 24-én alakult meg Budapesten. Magyarország így egyike lett azoknak az 
országoknak, amelyekben a kommunisták már egy évvel a nagy október után létrehozták 
. pártjukat. 

A magyar kommunisták első harci osztaga a Lenin eszméit közvetítő Kun Béla 
követőjeként indult el forradalmi útján. , Forradalmárok, magyar forradalmárok egy 
nemzedékének tette tartalmasabbá életük minden napját... Kun Béla volt Magyaror- 
szágon a lenini Október eszméinek első autentikus küldötte — az első bolsevik, akit 
szemtől szembe láttunk. Valaki, aki harci tapasztalatból tudta mindazt, amit mindenki 
közülünk csak találgathatott" — írta közel két évtized múltán az egykori harcostárs, 
Sinkó Ervin. 

A munkásosztály, a szegényparasztság, a katonák, az értelmiség és főleg az ifjúság 
soraiban tízezrekre gyarapodott azoknak a köre, akik 1918 novemberét követően magu- 
kévá tették a párt -— elsősorban Kun Béla által megfogalmazott — Vörös Ujságban, forró 
vitákban terjesztett elveit, jelszavait a proletárforradalom lehetőségéről és szükségességé- 
ről, a tőkés rend megdöntéséről. A gyors hatást előmozdította, hogy Kun irányításával 
a KMP, figyelembe véve a magyar sajátosságot, következetesen harcolt a szakszervezetek 
és a tanácsok egységének megőrzéséért, a proletariátus nagy tömegeinek megnyeréséért. 

A KMP sikerei hozzájárultak a nemzetközi kommunista mozgalom erősödéséhez, 

ahhoz, hogy 1919 januárjában Lenin, Liebknecht, Kun Béla és mások aláírták a Kom- 
munista Internacionálé életre hívására szólító kiáltványt. A magyar proletariátus Kun 
Béla vezetésével kapcsolódott be Szovjet-Oroszországban, majd Magyarországon is a 
cselekvő internacionalizmus nemzetközi áramkörébe. 
A forradalom továbbfejlődését sem a megkísérelt reformpolitika, sem a KMP vezetőinek 
1919. február 21-i letartóztatása nem akaszthatta meg. A KMP letartóztatást elkerült és 
illegalitásba vonult vezetői — hamarosan a fogházban levő Kun Béla irányításával — 
folytatták a proletariátus megnyerését. 1919. február végén-március elején több üzemben 
munkástanácsok vették kezükbe az irányítást. A falvak forradalmi mozgalmainak 1918. 
novemberi fegyveres elfojtása után a parasztság e napokban számos helyen maga látott 
hozzá a nagybirtok kisajátításához: szövetkezeteket alakítottak, kihasználva a földtör- 
vény adta lehetőséget. A Budapesti Munkástanács határozata az üzemek szocializálásá- 
ról, a tanácsok, direktóriumok de facto hatalomra kerülése több városban és megyében, 
a kommunista vezetők szabadon bocsátását követelő munkásmegmozdulások jelezték 
a polgári demokratikus rendszer ingatagságát. A kegyelemdöfést az antant-orientáció- 
hoz fűzött illúziók összeomlása, a Tiszántúl keleti részének kiürítését követelő úgyneve- 
zett Vix-jegyzék adta meg. 

K un Béla és kommunista társai a Gyűjtőfogházba zárva, a világforradalmi folyamatot 
és a konkrét magyarországi helyzetet is szem előtt tartva olyan - a lenini , Áprilisi 

tézisek"-től inspirált, a magyar valóságra alkalmazott - akcióprogramot dolgoztak ki és 
juttattak el az MSZDP baloldali vezetőihez, amely elvi alapul szolgálhatott a szocialista 
forradalom fegyveres harc nélküli győzelméhez. A munkásmozgalom forradalmi egysé- 
gének kiváltképpen nagy jelentőséget tulajdonítottak. , Szubjektíve boldognak érezném 
magamat - írta Kun a kísérőlevélben -, ha a magyarországi munkásmozgalom egységben 
érné meg a proletárforradalom győzelmét, és rögtön egységesen kezdené meg a szocializ- 
mushoz vezető átmeneti intézkedések foganatosítását." Reménye váratlan gyorsasággal 
vált valóra. Az ország akut helyzetében nyilvánvalóvá vált, hogy csak a KMP, a Kun 
Béla által javasolt út járható a magyar proletariátus, a magyar nép számára. 


A Tanácsköztársaság élén 


1919. március 21-én a két munkáspárt vezetői a Kun által írt kommunista platform 
alapján még a börtönben aláírták a pártok egyesítéséről, a Tanácsköztársaság kikiáltásá- 
ról, a Forradalmi Kormányzótanács alakításáról szóló dokumentumot. A magyar forra- 
dalmi munkásmozgalom e rendkívüli szituációban hozott döntése az országban és 
Európa e táján akkor uralkodó helyzet forradalmi elszántságról és realitásról tanúskodó 
felismerésén alapult: a munkásosztály politikai egységének a megteremtése kommunista 
elvek alapján a történelemben először tette lehetővé a munkáshatalom azonnali, fegyve- 
rek alkalmazása nélküli megvalósítását. Ez beigazolta azt a lenini felismerést, hogy a 
polgárháború nem egyedüli eszköze a munkáshatalom kivívásának. Ha Kun Béla és 
: munkatársai nem cselekedtek volna, a kedvező pillanat visszavonhatatlanul elmúlik, s 
vele a lehetőség is, hogy a proletariátus hozzálásson a társadalom szocialista átalakításá- 
hoz, az egész nemzet érdekeinek a védelméhez. Az adott helyzetben a Tanácsköztársaság 
kikiáltása Európa közepén jogos reményt nyújtott arra, hogy a forradalmi hullám ismét 
magasra csap, hogy kapcsolat és szövetség jön létre Szovjet-Oroszországgal, hogy újabb 
országokban győz a szocialista forradalom, s a tanácsköztársaságok szocialista föderá- 
ciójának a keretében - az 1918. november 2-i, lenini fölhívás szellemében -— sikerül 
megteremteni a Duna-völgyi népek testvéri, szocialista szövetségét. 

Kun Béla az akkor létfontosságú külügyek népbiztosa lett. Később, másokkal együtt 
a hadügyeké is, és tagja, vezetője a Forradalmi Kormányzótanács öttagú direktóriumá- 
nak, politikai bizottságának. A Tanácsköztársaság mindenki által elismert vezéralakja 
volt. Tőle, a kommunisták vezetőjétől, Lenin szövetségesétől várták az ország társadalmi 
megújhodásának irányítását és a nép, a nemzet létét fenyegető veszély elhárítását. A Kun 
Béla vezette tanácskormány nagy fontosságot tulajdonított a szakszervezetek működésé- 
nek, feladataik meghatározásának. Kibontakozott - az értelmiség legjobbjainak lelkes 
támogatásával - a kulturális forradalom. 

1919 márciusában a tömegek forradalmi aktivitása — kiváltképpen Közép-Kelet-Euró- 
pában - élénk volt. Szovjet-Oroszország Vörös Hadserege közeledett a Kárpátok felé. 
Lenin ekkor többször is aláhúzta a magyar forradalom mozgósító jelentőségét az európai 
proletariátus számára. Sokan hittek ebben, és nem kevesen tartottak tőle. A fiatal 
KMP-nak döntő jelentőségű, történelmi szerepe volt abban, hogy hazánk 1919-ben ismét 
az európai haladás élvonalába került. 

A szocialista forradalom győzelmét megerősítette az 1919. március 23-i hatalmas 
tüntetés a Parlament előtt, és a tömeges részvétel az új rendszert törvényesítő áprilisi 
tanácsválasztásokon. A proletariátus kezdetben szinte osztatlan felsorakozása, az értel- 
miségi, katonai és szegényparaszti rétegek széles körű támogatása, a magyar forradalmá- 
rok aktivitása lehetővé tette, hogy szinte azonnal megkezdődjék a proletárdiktatúra 
államának, fegyveres erejének a kiépítése, a bankok, a gyárak, nagybirtokok kisajátítása, 
megalakuljon a tervgazdálkodás megindítására hivatott Népgazdasági Tanács, kezdetét 

vegye — az adott nehéz körülmények között - a szocialista gazdasági és társadalmi rend 
szervezése, a dolgozó osztályok helyzetének sokoldalú javítása. 

Az elért eredményekben személy szerint mindenki másnál nagyobb része volt Kun 
Bélának. Fáradhatatlan energiával dolgozott. Dinamikus egyénisége az egész közéletre 
hatással volt. A magyar kommün tevékenységét meghatározó minden fontos dokumen- 
tum az ő alkotó kezdeményezésével, részvételével jött létre, vezető szerepe volt a párt, 
a munkáshatalom politikájának kialakításában. 

Nehezítette a tanácshatalom helyzetét, hogy az egyesült párt, amelynek kiépítésére sem 
kellő idő, sem megfelelő körülmények nem voltak, eszmei és szervezeti tekintetben nem 
tölthette be a kívánt mértékben az élcsapat szerepét. Ezt a hiányt a kommunisták és a 
baloldali szociáldemokraták, valamint az osztályharcos ifjúmunkások áldozatos munká- 
ja részben pótolta. A tanácshatalom utolsó időszakában - nem utolsósorban Kun 
kezdeményezésére — történtek bizonyos kisérletek a forradalmi erők határozottabb 
összefogására. Kun Béla ezt a munkát a munkásegység fenntartásával egyidejűleg kíván- 
ta elvégezni. Fellépett mindazok ellen, akik a munkásegységet — akár megalkuvó, akár 
ultraradikális indítékokból - meg akarták bontani. 

A Tanácsköztársaság olyan helyzetben látott hozzá a társadalom nagy és az adott 
helyzet diktálta rendkívül gyors, szinte fokozatosság nélküli átalakításához, amikor 
egyidejűleg már fegyveres intervencióval kellett szembenéznie. Belső és külső ellenség 
előtt rövid idő alatt nyilvánvaló lett, hogy a magyar munkáshatalom életképes, fejlődik, 
nem omlik össze magától, hogy a belső ellenforradalmi kísérleteket saját erejéből elhárít- 
ja. Világossá vált, hogy a Magyar Tanácsköztársaság, mint a szocialista forradalom 
közép-európai bázisa, elősegíti a proletárforradalom kibontakozását más országokban 
(ezt igazolja a Bajor és a Szlovák Tanácsköztársaság), és megzavarja a Szovjet-Oroszor- 
szág ellen 1919 tavaszára-nyarára tervezett újabb katonai intervenciót. Ezért a Tanács- 
köztársaság az antantszövetséges környező államok kormányai katonai agressziójának 
céltáblája lett. A szocialista forradalom Magyarországa védekezett, sőt ellentámadásba 
ment át. A súlyos nemzetközi helyzetben a diplomáciai csatározásokat az antanttal s 
egyes szomszédos országokkal Kun Béla irányította. Jó viszonyra törekedett valamennyi 
szomszédos állammal; a népek önrendelkezési jogának elvét képviselte, a vitás kérdéseket 
tárgyalások útján javasolta rendezni a Duna menti országok között. E törekvései azon- 
ban az antantimperializmus és szövetségesei ellenállásába ütköztek s ezért nem jártak 
eredménnyel. 

A magyar proletariátus a Budapesti Munkástanács ülésén elmondott drámai K un- 
beszéd közvetlen hatására ragadott fegyvert 1919 májusában. Ezúttal már a szocialista 
haza védelmére, amely , majd kiindulópontja lehet a nemzetközi proletárforradalom- 
nak". A mindenfajta kapitulációs törekvéssel szembeszálló Kun Béla volt a Vörös 
Hadsereg győzelmes északi hadjáratának politikai kezdeményezője. A hadügy operatív 
irányításából is nagymértékben kivette a részét. 

A magyar munkáshatalom , magára vonta a közép-európai ellenforradalom erőinek 
minden csapását". Támogatta más népek küzdelmét is a társadalmi haladásért, elősegíi- 
tette a kommunista mozgalom kibontakozását néhány szomszédos országban. Közben 
maga is internacionalista támogatást kapott a szocialista forradalom nemzetközi harco- 
saitól. A Magyar Tanácsköztársaság erősítette a proletárszolidaritás szellemét a világ- 
ban. 

A magyar Vörös Hadsereg harcait természetesen befolyásolták a belső bajok, az 
élelmiszer-, a nyersanyagtartalékok kimerülése. Ma is vita tárgya Kun Béla, illetőleg a 
Tanácsköztársaság vezetőinek döntése a Clemenceau-jegyzék elfogadásáról, az északi 
visszavonulás elrendeléséről, a júliusi tiszai támadás megindításáról. Ervek és ellenérvek 
csatáznak. Az azonban bizonyos, hogy Kun Béla minden diplomáciai, katonai döntését 
az a törekvés vezette, hogy - időleges megegyezések árán is -— lehetőleg megőrizzen 
minden talpalatnyi földet a magyar és egyben a nemzetközi proletárforradalom számára. 

Az antant és a vele szövetséges hadak túlereje megakadályozta az orosz és a magyar 
Vörös Hadsereg egyesülését. A győztes antanthatalmak, a nemzetközi burzsoázia meg- 
hiúsították a szocialista forradalmak továbbterjedését Európában. Az ellenséggel körül- 
vett, területileg kicsi Tanács-Magyarországot 1919. augusztus 1-re megdöntötte az an- 
tantszövetségesek katonai akciója. 

1919 tavaszán a magyar proletariátus saját akaratából, önerejéből, Kun Béla és a 
köréje csoportosuló forradalmárok vezetésével a magyar állam, a magyar társadalom 
vezető erejévé, történelmünk tudatos formálójává vált. E tett volt a század eleji magyar 
progresszió legmesszebbre mutató teljesítménye. A magyar nép legjobbjai megérezték és 
megértették, hogy legyőzhetik a tőkéseket és a földbirtokosokat, hogy nélkülük és 
ellenükre is képesek vezetni, épiteni, védeni az országot, hogy a munkásosztály kivívhatja 
és az egész dolgozó nép érdekében gyakorolhatja a proletárhatalmat. 


A Kommunisták Magyarországi Pártjában és 
a nemzetközi kommunista mozgalomban 


Kun Béla már az ausztriai internálásban töltött év során megkezdte a KMP kez- 
deti tevékenységének és a Tanácsköztársaság tapasztalatainak kérlelhetetlenül kritikus 
és egyben önkritikus elemzését. Ezzel egyidejűleg a magyar és a nemzetközi kommu- 
nista mozgalommal együtt vallotta, hogy a megdöntött első magyar Tanácsköztársasá- 
got követi , a győzedelmes második". Azért küzdött, hogy teremtsék újjá a magyar prole- 
tariátus kommunista pártját, amely előkészíti , a proletariátus újabb diktatúráját Magya- 
rországon". Azt a munkáshatalmat, amely egyben a dolgozó nép számára a legszélesebb 
körű demokráciát jelenti. Ezt a célt — amelyet egy ideig a nemzetközi munkásmozgalom 
eseményei is erősítettek vagy erősíteni látszottak -— a KMP közvetlen stratégiai feladatá- 
nak tartotta. Az 1917-et követő évek forradalmi hullámának megtörésével e felfogás — 
megfelelő forradalmi lehetőségek hiányában - irreálissá vált. Ma is vita tárgya azonban: 
mikortól kellett és a nemzetközi kommunista mozgalom álláspontját 15 figyelembe véve, 
mikortól lehetett volna, s hogyan változtatni a KMP stratégiai irányvonalán és ebből 
következő szövetségi politikáján. 

1919 őszén - még az internálás idején — Kun Bélát beválasztották az újjászerveződő 
KMP Központi Bizottságába, amelynek rövid megszakításokkal 1936-ig a tagja, elismert 
vezetője és időnként képviselője a Kominternnel. Magyar elvtársai és a Komintern 
vezetői számára is Ő volt a megszemélyesítője nemcsak annak ,,az életre szóló, örömben, 
fájdalomban és problémákban egyaránt gazdag négy hónapnak", de annak a sokszor 
megújuló, nagy áldozatokkal járó hősi küzdelemnek is, amelynek eredményeként a KMP 
az ellenforradalmi rendszer terrorhadjáratai, statáriuma ellenére mindig talpra állt, és a 
magyar nép érdekeinek legkövetkezetesebb szószólójaként vezette a harcot a nép- és 
nemzetellenes rend uralma ellen. Közel két évtizeden át Kun Béla nevével, vele együttmű- 
ködve, tőle tanulva, nemegyszer vele vitázva nött fel a magyar kommunisták új és új 
nemzedéke itthon és az emigrációban. 

1920 nyarán a nemzetközi tiltakozási hullám és a szovjet kormány kezdeményezte 
diplomáciai beavatkozás kiszabaditotta Kun Bélát az ausztriai internálásból. Amikor 
1920 augusztusában Pétervárra ért, Szovjet-Oroszország mint a nemzetközi munkásmoz- 
galom egyik kiemelkedő egyéniségét köszöntötte. Leninnel való megbeszélése után szep- 
temberben már Bakuba indult, ahol a Komintern nevében felszólalt a keleti népek I. 
kongresszusán. 

Ugyanennek az évnek októberétől a Vörös Hadsereg Déli Frontja Forradalmi Kato- 
nai Tanácsa tagjaként vett részt a polgárháború egyik nagy csatájában, amelynek során 
a vöröskatonák rendkívüli hősiességgel és áldozatokkal teljesítették a szovjet vezetés 
parancsát: a tél előtt felszabaditották a Krim-félszigetet. A Krimben azonban még 

polgárháborús állapotok uralkodtak. Megszüntetésüket egy ideig Kun Béla irányította 
a Krími Forradalmi Bizottság élén. 1920. december végén a Szovjetek Összoroszországi 
Kongresszusán tett jelentést e munkáról. Ekkor beválasztották a Szovjetek Központi 
Végrehajtó Bizottságának elnökségébe. Ilyen minőségben volt jelen 1922 decemberében 
a Szovjetek Összoroszországi Kongresszusán is, amely kimondta a Szovjetunió megala- 
kulását. Ekkor az uráliak küldötte volt. 1922-1923-ban ugyanis az OK(b)P Központi 
Bizottsága Uráli Irodájának is tagja volt. Lenin megbízásából az új gazdasági politika 
(NEP) bevezetését segítette elő az országrésznyi iparvidéken. 1923—-24-ben, amikor éles 
eszmei viták voltak napirenden az OK(b)P-ben, a párt Központi Bizottsága a lenini 
irányvonal védelmében őt delegálta képviselőjének a Komszomol Központi Bizottsá- 
gába. 

Kun Béla kiemelkedő szerepet játszott a Kommunista Internacionálé tevékenységé- 
ben. 1921-től 1936-ig tagja a Végrehajtó Bizottságnak, a húszas évek első felében és 
1928—-1935 között az Elnökségnek is. Eveken át ő irányította a kommunista világszerve- 
zet agitációs és propagandatevékenységét. A szovjet-oroszországi éhínség idején koordi- 
nálta a sok emberéletet megmentő nemzetközi szolidaritási kampányt. Sokat foglalko- 
zott egy-egy alakuló vagy nehézségekkel küzdő párt kérdéseivel. Ilyen minőségben, a KI 
VB megbízottjaként dolgozott 1921 tavaszán Németországban, ahol részt vett a német 
proletariátus , márciusi akció" néven ismert fegyveres ellenállásának szervezésében. 
Támogatta a Kommunisták Németországi Pártján belül kialakult, akciót sürgető csopor- 
tot. Túlhajtott radikalizmusból fakadó véleményét részben az elhamarkodott akció 
sikertelensége után is fenntartotta és képviselte a Komintern III. kongresszusán, amiért 
Lenin bírálatban részesítette. 

A Leninnel való munkatársi kapcsolat határozta meg Kun tevékenységét a Komintern 
egész lenini időszakában. Vele együtt tagja volt a KI programjának előkészítésével 
foglalkozó bizottságnak. 1922-ben, a KI IV. kongresszusán Lenin beszámolójához mon- 
dott korreferátumot. Ennek önkritikus magva ma is élő, időszerű gondolat: ,,. . nekünk 
az orosz forradalom összes tapasztalatát össze kell szednünk, hogy gondos, kritikai 
elemzés után, saját forradalmi harcainkban használni tudjuk. Mindannyian, akik részt 
vettünk az orosz forradalomban, vezettük az orosz forradalom tapasztalataiból kiindul- 
va a nyugati világ harcait, mi mindannyian egy sor többé- kevésbé helytelen, éretlen és 
általánosító elméletet gyártottunk. Nekem úgy tűnik, az orosz forradalom jelentősége 
éppen az, hogy útmutatásait figyelembe véve ne kövessünk el további hasonló hibákat. 
EI kell kerülni mindenfajtatutópikus felfogást és kritikai taglalás után az orosz forrada- 
lom tapasztalatait a nyugat-európai feltételek szerint kell alkalmazni." 

Lenin halála után, 1924 és 1926 között, a Komintern agitációs és propagandaosztályá- 
nak a vezetőjeként Kun Béla éppen ebben az értelemben tett sokat Lenin szellemi 
hagyatékának feltérképezése, műveinek kiadatása érdekében a világ számos nyelvén. 
Irányításával meggyorsult a lenini eszmék, a bolsevik tapasztalatok beépítése a nemzet- 
közi kommunista mozgalom eszmevilágába. Kun Bélának a húszas évek derekán kima- 
gasló szerepe volt a kommunista pártok irányvonalának kialakításában, a pártokon 
belüli és azok közötti eszmei (és szervezeti) egység megszilárdulásában, a káderek fejlesz- 
tésében, a pártok későbbi önálló, alkotó tevékenysége feltételeinek a megteremtésében. 
Nemzetközi hatása volt a leninizmustól idegen eszmei irányzatok elleni vitákban való 
állásfoglalásának. 

Különösképpen segítette Kun Béla a lenini művek magyar kiadását. Az ő kezdeménye- 
zésére, gyakran előszavával láttak először napvilágot s jutottak el az illegalitásban küzdő 
KMP tagjaihoz is olyan munkák, mint a , p Baloldaliságc...", , A proletárforradalom és 
a renegát Kautsky". Szorgalmazta a legális és illegális kommunista sajtó létrehozását, 
a pártoktatás kiépítését, magyarok tanulását a moszkvai Lenin Iskolán. Kun Bélának 
felbecsülhetetlen érdeme volt az 1936 előtti idők magyar forradalmárainak képzésében, 
nevelésében. Ez idő alatt elmélyült az ő marxista műveltsége, tájékozottsága is a kor 

szellemi áramlataiban, nagy kultúrájú, a lenini gárda sokrétű tapasztalataival rendelkező 
politikussá vált. 

: A szovjet párt- és állami életben, a Kominternben játszott szerepe ellenére a KMP-ben 
végzett munka állt hozzá a legközelebb. Az, hogy a párt a legsúlyosabb ellenforradalmi 
körülmények között is élt és dolgozott, elválaszthatatlan munkásságától. A pártban a 
húszas évek elején — személyeskedéstől sem mentes - útkereső viták zajlottak le. Kun Béla 
és közvetlen munkatársai — nem kellően mérlegelve a realitásokat — az illegális párt széles 
körű kiépítését szorgalmazták. Landler Jenő és hívei a pártépítő munkát elsősorban a 
szakszervezetre és a legálisan működő SZDP baloldalára kívánták alapozni. E felfogás- 
ban viszont benne volt annak a veszélye, hogy megcsorbul a kommunista mozgalom 
önállósága. Kun Béla és Landler Jenő a vitás kérdéseket megtárgyalva 1924-től jó 
együttműködést alakított ki egymással. Kun és Landler közösen irányította a KMP I. 
kongresszusát, amely 1925-ben ült össze Bécsben. Ez a tanácskozás az új szocialista 
forradalom jelszavával, de egyben fontos polgári demokratikus követelések — így az 
1918-19-ben elmaradt földosztás — felvetésével újjáteremtette az illegalitásba kényszeríi- 
tett pártot, évekre meghatározta elvi-ideológiai és szervezeti alapjait. Ebben az időben 
valósult meg a kommunisták régebbi terve is: létrejött az illegalitás korlátait áttörő, 
szélesebb rétegekhez eljutó tömegpárt, a Magyarországi Szocialista Munkáspárt, amely 
néhány évig eredményesen működött. 

Kun Béla - akinek ekkortájt a gyakorlatban jórészt sikerült elszakadnia a doktrinér 
stratégia merev irányvonalától — az illegális munka minden veszélyét vállalva hónapokat 
töltött Bécsben és Berlinben: irányította a KMP Központi Bizottságának a munkáját, 
tárgyalt az MSZMP vezetőivel, az MSZDP-n belüli baloldali ellenzék irányítóival, 
szervezte a pártiskolát, a sajtót, irányította a lebukottak megsegítéséért folyó nemzetközi 
küzdelmet. 1928-ban Bécsben őt is letartóztatták, bíróság elé állították. A szovjet kor- 
mány határozott közbelépése és a lipcsei per előtti legnagyobb nemzetközi szolidaritási 
kampány mentette meg. Barbusse és Gorkij, Romain Rolland és Majakovszkij emelte 
fel szavát a magyar proletariátus , első katonája" mellett. 

A börtönből kiszabadult Kun Bélát a KI éppen ülésező VI. kongresszusa a Végrehajtó 
Bizottság Elnökségébe választotta. Később a Balkán Titkárság vezetését bízták rá: 
éveken át segítette a jugoszláv, román, bolgár, görög és ciprusi kommunista pártok 
munkáját. Ezzel egyidőben a fasizmus elméleti kérdéseivel foglalkozott, háborúellenes 
nemzetközi kampányokat indított el, cikkeket írt, részt vállalt a bebörtönzött Dimitrov 
és Thálmann szabadságáért küzdő mozgalmak, valamint az 1934-es bécsi munkásfelke- 
lők nemzetközi támogatásának koordinálásában. 

A nagy világgazdasági válság idején — jórészt akommunisták vezetésével — Magyaror- 
szágon is jelentős és hősies tömegmozgalmak zajlottak le. Kun Béla hatékonyan részt 
vett a KMP munkájában is. Ennek fontos állomása volt a KMP II., aprelovkai kongresz- 
szusa, melyen. ő tartotta a politikai beszámolót. A kongresszus határozatainak közép- 
pontjában a munkásosztály helyzetének megjavításáért és a munkáshatalomért vívott 
küzdelem feladata állott. A kongresszus fenntartotta a proletárdiktatúrának mint a 
proletár osztályharc közvetlen céljának a jelszavát, s a politikai irányvonal megmereve- 
désének jeleként elvetette és megbélyegezte egyes kommunista vezetőknek a stratégiai 
irányvonal módosítására irányuló elképzeléseit. A gazdasági világválság, az erősödő 
munkásmozgalom ismét a gyors forradalmi fellendülés lehetőségének — tévhitnek bizo- 
nyult - reményét keltette a nemzetközi és a magyar kommunista mozgalomban. 

Ismeretes, hogy a húszas és harmincas évek fordulóján a Kommunista Internacionálé- 
ban erősen szektás tendenciák érvényesültek. Ezek - többek között - kifejezésre jutottak 
az átmeneti szakaszok nélküli proletárdiktatúra azonnali követelésében, a szociáldemok- 
rata mozgalom kategorikus elvetésében, a szociáldemokraták és a fasiszták hasonlításá- 
ban, a , szociálfasizmus" megbélyegző és hamis jelszavának meghonosításában. Kun 
Béla ebben az időszakban ezeknek a törekvéseknek támogatója, egyik fő szószólója volt. 

Ami a hazai viszonyokat illeti, az volt a véleménye, hogy olyan országban, ahol már volt 
proletárforradalom, az újabb forradalom is csak ilyen jellegű lehet. Tehát szerinte , nem 
burzsoá demokratikus forradalomra kell orientálódnunk, hanem proletárforradalomra, 
amely széles demokratikus feladatokat kell hogy megoldjon, proletárdiktatúra célkitű- 
zéssel". Ezt a sok szempontból doktrinér jellegű álláspontot az a vágy motiválta, hogy 
mielőbb jöjjön létre a második tanácsköztársaság, nem pedig a hazai helyzet alapos 
elemzése. Ez világossá tehette volna, hogy Magyarországon csak a közvetlenül napiren- 
den lévő, a nagy néptömegek közreműködésével végrehajtott demokratikus átalakulás 
kiharcolása révén érhető el a továbbiakban a szocialista forradalom ismételt győzelme. 


Az antifasiszta népfrontpolitika útján 


A hitlerizmus németországi felülkerekedése okozta sokk rádöbbentette az európai kom- 
munista pártokat, hogy jelentékenyen módosítani kell korábbi álláspontjukat. Nehéz, 
felváltása a proletár egységírontra, illetve az antifasiszta népírontra támaszkodó politi- 
kával. A mély illegalitásban küzdő KMP vezetőit, így Kun Bélát is akadályozták az új 
irányvonal kialakításában saját korábbi nézeteik, az a felfogás, hogy a kommunista 
mozgalom közvetlen stratégiai célja: a proletárdiktatúra megvalósítása. Kun - az 
1934-1936 között a Központi Bizottsághoz írt leveleiből, cikkeiből jól kivehetően -— 
korábbi érvelését nem kis vívódás után felülvizsgálva megértette, hogy a fasizmus elleni 
közös harc megteremtése érdekében nemzetközi viszonylatban és nem utolsósorban a 
magyar munkásmozgalomban is felül kell emelkedni a kommunisták és a szociáldemok- 
raták közötti kölcsönös vádaskodásokon; el kell vetni a , szociálfasizmus" fogalmát, a 
kor követelményeinek megfelelő szövetségi politikát kell kialakítani, gyökeresen változ- 
tatni kell a legális munkásszervezetekben, a parasztság, az értelmiség között végzett 
munka addigi szektás módszerein és — nem utolsósorban - azon a megalapozatlan 
követelésen, amely a mély illegalitásban működő kommunista párttal való együttműkö- 
dés nyílt vállalását várta el a legálisan működő szociáldemokrata párttól. 

1935-ben a Komintern fordulatot hozó VII. kongresszusán Kun Béla felszólalásában 
KMP-ben súlyos, a párt elszigetelődését okozó szektás hibák után, a KI segítségével 
határozati javaslatban kifejtett irányelveket. Követendő példaként szólt a Francia Kom- 
munista Párt forradalmi politikájáról, a proletár egységfrontról, a fasisztaellenes nép- 
frontról, a népfrontkormányról, amelyet a munkásosztály és azok a polgári demokrati- 
kus rétegek is magukénak vallanak, , akik, bár ellene vannak a proletariátus diktatúrájá- 
nak, de harcolni akarnak a fasizmus ellen". Kun önkritikusan hangsúlyozta, hogy a 
KMP-ben súlyos, a párt elszigetelődését okozó szektás hibák után, a KI segítségével 
sikerült , egyelőre csak megindítani" a fordulatot az új politika alkalmazásához. A , Kö- 
zös harcra a parancsuralom ellen. Beszélgetés szociáldemokrata vezetőkkel és munká- 
sokkal" című, 1936 elején megjelent írásában megkezdte az akkori magyar valóságra 
alkalmazni a munkásegységíront, az antifasiszta népfront elveit. A dolgozó osztályok, 
rétegek napi követeléseit figyelembe véve vázolta fel a parancsuralom, a fasizmus elleni, 
a polgári demokráciáért vívandó harc feladatait. Közös antifasiszta szabadságharcra, a 
független és demokratikus Magyarországért való küzdelemre szólította a szociáldemok- 
rata munkásokat, vezetőket, szakszervezeti tagokat, a szervezetlen munkásokat, a föld- 
osztásra váró parasztokat, a városi kispolgárságot, az ifjú magyar értelmiséget, Bajcsy- 
Zsilinszky Endrét és körét is. 

Ugyancsak 1936 elején az , Arccal a Komintern VII. kongresszusához" című írásában 
Kun fordulat végrehajtását követelte a szociáldemokratákkal, szakszervezetekkel való 
együttműködés, a munkások megnyeréséért folyó munka elveiben és gyakorlatában. 
A meggyőzés, példaadás, türelem és a közös cselekvésben való tudatos részvétel eszközei- 

vel kell segíteni mindazoknak a munkásoknak, akik a fasizmus elleni harcban , mai 
osztálytudatuknak megfelelően hajlandók részt venni" — írta —, mert a munkásosztály 
adhat döntő fordulatot a fasiszta diktatúra ellen felsorakozó tömegek harcának. Írását 
így fejezte be: , A proletár egységíront és népfront Magyarországa a fasizmus és a 
háborúellenes mozgalom erősségévé válik a VII. kongresszus szellemében." 

Ezek az írásai már nem jutottak el a címzettekhez. De a KMP Moszkvában élő 
vezetőinek rendelkezésére állottak. A következő évek eseményei azonban sokáig elfed- 
ték: Kun 1935-1936-os írásai a magyarországi népírontpolitika lényeges dokumentumai 
közé tartoznak. 

Kun Bélának tragikus módon nem adatott meg, hogy további felismeréseivel segítse 
a KMP népfírontpolitikájának kibontakozását. A személyi kultusz légkörében az útkere- 
sés bizonytalanságai s a tévedések bűnökké, koncepciós vádakká torzultak, amelyek 
1937-ben Kun Béla letartóztatásához, majd két év múlva korai halálához vezettek. 


K un Béla neve évtizedeken át a különböző előjelű rágalmak kereszttüzébe került. Értéke- 
lésében fordulatot hozott, hogy az SZKP XX. kongresszusának történelmi napjaiban 
nyilvánosan rehabilitálták. ; 

A magyar kommunista mozgalom megújhodása, az MSZMP zászlóbontása után min 
szélesebb körben vált ismeretessé a szovjet-oroszországi internacionalisták szervezésé- 
ben, a forradalmi munkáspárt létrehozásában, a magyar kommunista mozgalom kiková- 
csolásában végzett, a magyar kommunista mozgalom történetétől elválaszthatatlan, 
nagy jelentőségű munkája. Mindez - és ezt hangsúlyozni kell - azért lehetett eredményes, 
mert Kun Béla tevékenységét a magyar kommunisták első nemzedéke áldozatos küzdel- 
mével támogatta. Ennek a munkának súlypontja: a pártalakítás, a munkáshatalomért 
vívott harc és a Magyar Tanácsköztársaság időszaka, s az ezt követő pártépítés. Kun 
Béla életműve gazdag politikai és történelmi tapasztalatokat kinál. Azt bizonyítja, hogy 
a munkásosztállyal, a dolgozó néppel összeforrott, a nemzet vezető erejévé vált, az 
internacionalizmust és egyben az igazi hazafiságot megtestesítő munkáspárt hatalmas 
eredményeket érhet el, győzelemre viheti a szocialista forradalmat és sikerrel hozzáfoghat 
egy új típusú államhatalom ktiépitéséhez, a szocialista tarsadalom megalapozásához. Kun 
Béla tevékenysége arra is rávilágít, hogy a marxizmus-leninizmus alkotó, a nemzeti 
sajátosságokkal számoló alkalmazása a szocializmus építésének alapvető feltétele. Mun- 
kássága az elmélet és a gyakorlat, a szavak és a tettek egységét mutatja. Nem kevésbé 
tanulságosak - a húszas és a harmincas évek vonatkozásában - tévedései sem, mert a 
történelmi realitások figyelembevételére, esetenként a dogmatizmus veszélyeire hívják fel 
a figyelmet. 

K un Béla életpályája példázza azt is, hogy a kommunista mozgalom állandó feladata 
a marxi elmélet fejlesztése. Csak így adhat meggyőző és hiteles választ a változó történel- 
mi korszakok változó kérdéseire: csak ilyen elméleten alapulhat az a kommunista politi- 
ka, amely a marxizmus-leninizmus nagy eszméinek valóra váltására hivatott. 

Továbbra is szükség van Kun Béla tevékenységének sokoldalú elemzésére, a gazdag 
életút tanulságainak levonására. Elsősorban azonban szocialista építőmunkánk eredmé- 
nyeivel őrizhetjük meg és adhatjuk tovább a nagy forradalmár emlékét. 

A HORTHY-RENDSZER ÉRTÉKELÉSÉHEZ 


Az úri középrétegek szerepe 
a hatalom gyakorlásában 


Az ellenforradalmi Horthy-rendszer politikai viszonyainak jobb megértését elősegítheti, 
ha röviden megvizsgáljuk az úri középrétegeknek, az úgynevezett , történelmi középosz- 
tálynak" - ezen belül is elsődlegesen a , katonai elitnek" - a hatalmi struktúrában 
elfoglalt helyét. 

Bevezetésül vázolnunk kel! azt a történelmi-politikai szituációt, amelyben az ellenfor- 
radalmi rendszer kialakult és konszolidálódott. 

Az első világháborúban elszenvedett katonai vereség összeroppantotta a régóta érlelő- 
dő szociális, nemzeti-nemzetiségi, valamint politikai ellentmondásokkal küszködő Oszt- 
rák-Magyar Monarchiát. A monarchia szétesése nemcsak a fennálló politikai rendszer 
és államhatalom bukását okozta, hanem egy négy évszázados - többé-kevésbé spontán 
módon létrejött — gazdasági-politikai-kulturális közösség felbomlásához is vezetett. 
A monarchia romjain kialakuló úgynevezett utódállamoknak (Német-Ausztriának, 
Magyarországnak, Csehszlovákiának, sőt bizonyos vonatkozásokban Lengyelország- 
nak, Romániának, a Szerb-Horvát-Szlovén Királyságnak) tehát kettős , kihívásra" kel- 
lett választ adniuk: egyfelől meg kellett alapozniuk önállóságukat, másfelől ki kellett 
építeniük saját politikai rendszerüket, államszervezetüket, méghozzá teljesen új körülmé- 
nyek között. Változtak ugyanis a nemzetközi feltételek azáltal, hogy a monarchia fel- 
bomlása a régió , balkanizálásához" vezetett. Ez részben teret engedett a kisállamok 
közötti marakodáshoz, részben pedig Közép-Európát a nagyhatalmi rivalizálás szinteré- 
vé tette. Megváltoztak egyúttal a belső feltételek is, mivel az összeomlás olyan politikai- 
társadalmi erőket aktivizált, amelyek addig — részben vagy egészben - ki voltak zárva 
a hatalomból. 

A regionális válsággal párhuzamosan - pontosabban annak impulzusaitól felerősítve 
- Magyarországnak még külön nehézségekkel is szembe kellett néznie. A Tanácsköztár- 
saság bukása utáni , cseppfolyós" politikai helyzetben a magyarországi kérdést egy olyan 
békeszerződés zárta le, amely az aktuális nemzetállami átrendeződés mellett homogén 
magyar etnikumú területeket is elszakított Magyarországtól. Ennek következtében a 
strukturális válság egy tudati válsággal fonódott össze, amit az ellenforradalmi rendszer 
manipulatív célzattal maximálisan ki is használt és elmélyített. 

Ilyen regionális és országos válság közepette került sor Magyarországon a tőkés 
társadalmi és politikai rendszer visszaállítására. Noha az uralkodó osztályok egyes 
csoportjai (a legitimista gróf Apponyi Albert és gróf Andrássy Gyula) a teljes restaurációt 
tervezték, s az ellenforradalmi rendszer fennállásának egész időszakában a , jogfolyto- 
osztályok másik csoportja (gróf Teleki Pál és gróf Bethlen István) valósította meg 
bizonyos változtatásokkal. A restaurációban vezető szerepet játszó csoport számára a 
dualista rendszer (pontosabban annak magyarországi berendezkedése) részben túl szűk- 
nek, részben túl liberálisnak bizonyult. Túl szűknek, mert kizárólag a nagybirtok és a 

nagytőke kompromisszumán alapult; túl liberálisnak, mert a háborús vereség és a két 
forradalom viszont megrendítette mind az arisztokrácia, mind a nagyburzsoázia politikai 
hatalmát és befolyását, s az így keletkezett hatalmi vákuum aktivizálta a kormányzati 
hatalomban addig nem részesülő úri középrétegeket. Ennek egyfelől az lett a következ- 
ménye, hogy a kormányzásba a nagybirtok és a nagytőke mellé be kellett vonni a 
középrétegek legbefolyásosabb, az arisztokrácia és a nagyburzsoázia számára , legsza- 
lonképesebb" részét is. Másfelől — az újabb forradalmak elkerülése érdekében — célszerű- 
nek látszott korlátozni a dualista rendszer sok vonatkozásban kétségtelenül liberális 
hatalomgyakorlását. Az ellenforradalmi rendszer a kivételes hatalomról szóló 
1912.LXIII.tc. bázisára épült, s annak bizonyos elemeit (internálás, rendőri felügyelet, 
statárium) a konszolidáció alatt és után is fenntartotta, és több ízben alkalmazta. 

A hatalom gyakorlása a két világháború közötti években a földbirtokos arisztokrácia, 
a monopolista burzsoázia és az úgynevezett ,, történelmi középosztály" (dzsentri-katona- 
tiszti-államhivatalnoki réteg) kompromisszumán alapult. Ennek a hatalmi konstelláció- 
nak a bázisa a közös érdek, nevezetesen a tőkés társadalmi rendszer, a nagybirtok és a 
nagytőke, illetőleg a már. említett rétegek hatalmának fenntartása volt. Az alapvető 
érdekazonosság mellett azonban jelentős érdekkülönbségek, sőt érdekellentétek is létez- 
tek, s a három hatalmi tényező tényleges politikai súlya a mindenkori helyzet és erőviszo- 
nyok függvényében alakult. A , történelmi középosztály" politikai súlya általában a 
krízishelyzetekben (a forradalom leverése, a világgazdasági válság, a második világhábo- 
rú) növekedett meg, míg a konszolidáltabb viszonyok között (a húszas években) jelentő- 
sen csökkent. A különböző irányú és mértékű hatalmi eltolódások ellenére a vázolt 
hatalmi konstelláció az ellenforradalmi rendszer egész korszakában fennmaradt. Ennek 
a hatalmi kompromisszumnak a formai kerete a különböző elnevezésekkel (Egységes- 
párt, Nemzeti Egység Pártja, Magyar Élet Pártja) működő, de osztálytartalmát tekintve 
lényegében alig változó kormánypárt volt. Meg kell! jegyeznünk, hogy ez utóbbi párt — 
a különböző szélsőséges törekvések (Gömbös, Imrédy) ellenére — maga nem tudott 
fasiszta tömegpárttá válni. 

Az ellenforradalmi rendszer hatalmi struktúrájának megértéséhez szükségesnek látszik 
a , történelmi középosztály" fogalmának szociológiai-politológiai elemzése. Ennek során 
olyan problémákat kellene alaposan megvizsgálni, hogy milyen volt a , történelmi közép- 
osztálynak" a korabeli magyar társadalomban elfoglalt pozíciója, összetétele, eredete, 
presztízse, életmódja, politikai arculata, hogyan viszonyult a társadalom egyéb osztályai- 
hoz és rétegeihez, milyen csatornákon keresztül érvényesítette befolyását a kormányzati 
hatalomban. E kérdéskör mélyreható feldolgozása még nem történt meg (kivéve a 
katonai elit helyzetét), így csak vázlatosan tudunk a témáról szólni. 

Mindenekelőtt szükségesnek látszik a középosztály, pontosabban a középrétegek 
fogalmának - statisztikai kritériumokkal történő — meghatározása. Ez - mint azt a 
történeti szociológiai kutatásokból tudjuk — valójában összetett feladat, ezért csupán 
saját álláspontunkat kívánjuk körvonalazni, nyitva hagyva a problémát a 08 A 
történelmi-szociológiai- statisztikai elemzések számára. 

Az úri középosztály anyagilag legtehetősebb, politikailag is legbefolyásosabb rétegét 
a 100-1000 holddal rendelkező úri földbirtokosok alkották. Ez a társadalmi csoport 
lényegében uralta a vármegyéket, de családi, társasági, üzleti összeköttetései révén fontos 
pozíciói voltak az állami élet központi szerveiben, intézményeiben, valamint a kormány- 
pártban. Ebben az írásban azonban az úri középosztálynak csak a hivatalnoki-katona- 
tiszti rétegeivel foglalkozunk, minthogy ők működtették közvetlenül az ellenforradalmi 
rendszer apparátusát, ők vettek részt a legnagyobb súllyal a hatalom gyakorlásában. 


900... 


A kapitalista társadalom alapvető szervezési elve, , túlsúlyos mozzanata" a tőkeviszony. 
Mint ismeretes, a tőkeviszony a társadalmi struktúra , dichotómiáját" eredményezi, 

annak ellenére, hogy sem a burzsoáziát, sem a proletariátust nem tekinthetjük homogén 
osztálynak, összetételük, , strukturális magjuk" ugyanis történelmileg, fölrajzilag és 
társadalmilag egyaránt változik. Ebben a megközelítésben a középosztály, pontosabban 
a középrétegek fogalma elsődlegesen mint negatíve meghatározható gyűjtőfogalom, 
mint reziduum értelmezhető. Másképpen fogalmazva: a középrétegek fogalmába tarto- 
zik -— legalábbis első, nagyon széles megközelítésben — mindenki, aki nem burzsoá vagy 
nem proletár. Ha viszont pozitíve kívánjuk körülírni ezt a fogalmat, akkor - ideáltipikus 
esetben — ebbe a körbe lehet sorolni a kispolgárokat (birtokos paraszt, kisiparos, kiske- 
reskedő, szabad foglalkozású), az alkalmazottakat (közalkalmazottak, magánalkalma- 
zottak), illetőleg a , marginális" rétegeket (, lumpenproletariátus", , szubkultúrák"). 
Nyilvánvaló azonban, hogy ezek a rétegek vagyoni, foglalkozásbeli és műveltségbeli 
helyzet szempontjából rendkívül nagy differenciáltságot, szóródást mutatnak, még azo- 
nos kategórián belül is. 

A kortárs magyar kutatók is ugyanezekbe a nehézségekbe ütköztek, amikor a , közép- 
osztály" fogalmát igyekeztek definiálni. Weis István például azokat sorolta a , középosz- 
tályba", akik a pusztán vagyonukból, illetőleg a pusztán munkájukból élők , között" 
helyezkednek el; Erdei Ferenc, a liberális hagyományoknak megfelelően, a középosztályi 
lét kritériumát az anyagi függetlenségben és a nagy műveltségben jelölte meg. 

Még ennél is bonyolultabb probléma a középosztály, pontosabban a középrétegek: 
Európa nem szerves kapitalista fejlődésében. A szerves kapitalista fejlődés ugyanis belső 
erőkből, az ipari forradalom és a polgári forradalom eredményeként nemcsak a tőkés 
gazdasági struktúrát alakította ki, hanem - jóllehet az angol-amerikai, illetőleg a fran- 
cia—német modell esetében eltérő formában és mélységben - az ennek megfelelő társadal- 
mi struktúrát is létrehozta. Ezzel szemben á nem szerves kapitalizálódás külső impulzu- 
sok hatására indult be, s nem egy erős polgárság, hanem a liberális nemesség tevékenysé- 
gének eredményeképpen. A hatás pedig az lett, hogy ez utóbbi fejlődést nemcsak a 
, Megkésettség", hanem a , másság" is jellemezte. A , másság" lényege, hogy kialakult 
ugyan a kapitalista gazdasági struktúra, de — az ennek megfelelő társadalmi struktúra 
nélkül -— a társadalom szerkezetét a , kettősség" (netán a , hármasság") jellemezte. Ma- 
gyarországon például fennmaradt egyfelől a ,, a történelmi nemzeti társadalom" (arisztok- 
rácia, középrétegek, kispolgárság), másfelől kialakult a , modern polgári társadalom" 
(nagyburzsoázia, középrétegek, kispolgárság, proletariátus), és mindez egy belsőleg is 
differenciált — paraszti — társadalomra épült mint alapra. A struktúra három szerkezeti 
eleme között pedig csak igen ellentmondásos , közlekedés" volt lehetséges. Ennek megfe- 
lelően a , történelmi középosztály" valójában a , történelmi nemzeti társadalom" közép- 

Ha a pozicionális elemzés után a , történelmi középosztály" mennyiségi-statisztikai 
dimenzióját vizsgáljuk, akkor az 1930-as népszámlálás adatai alapján ez a réteg 170 ezer 
keresőből, eltartottjaivalegyütt körülbelül 380 ezer főből állott, tehát az összes népesség- 
nek mintegy 4,3 százalékát alkotta. Ebből összesen 4 ezer fő — tehát elenyésző hányad - 
volt a középbirtokos és a középbérlő. 

A statisztikai adatokból egyfelől az a következtetés vonható le, hogy az összlakosság- 
nak csak töredékét tette ki a , történelmi középosztály", másfelől pedig az, hogy ennek 
a rétegnek a — modern kifejezéssel élve — , strukturális magját" nem a dzsentri, hanem 
a tisztviselők tömege alkotta. Ezt erősíti meg Weis István is, aki szerint Magyarországon 
a középosztály-kategória hallatára az emberek a hivatalnok fogalmát asszociálják. Erdei 
Ferenc azonban még tovább pontosítja ezt a kategóriát: a , történelmi középosztály" 
tagjai nem , általában" a hivatalnokok, a tisztviselők, hanem az állam, az egyházak és 
az uradalmak értelmiségi alkalmazottai voltak. 

Eredetét tekintve a , történelmi középosztály" a nemesi és honorácior (vagyis a nem 
nemesi, de foglalkozása, műveltsége következtében a jobbágynál kedvezőbb helyzetben 

levő) értelmiségből származott. A dualista rendszerben a kapitalizálódás kibontakozásá- 
val a dzsentri fokozatosan elvesztette birtokát, s deklasszálódásának elkerülése, illetőleg 
pozíciójának, presztízsének megmentése céljából beáramlott az állami hivatalokba, ma- 
. gával hozva természetesen tradícióit, értékrendjét, életvitelét, szokásait, mentalitását és 
— végül, de nem utolsósorban - presztízsét. Utánpótlásában a két világháború között már 
döntő szerepe volt a kispolgárságnak (elsődlegesen a városi kisiparosoknak és a kiskeres- 
kedőknek, másodlagosan a falusi kisgazdáknak), a ,homo novusok" azonban hamaro- 
san asszimilálódtak. Eredetét, pozícióját, presztízsét tekintve tehát a , történelmi közép- 
osztály" tulajdonképpen , úri középosztály", de már nem is , igazi dzsentri", hanem az 
értelmiségi alkalmazott, vagy — Szerb Antal kifejezésével élve — , dzsentroid" réteg. 

A dzsentroid státus természetesen meghatározott életmóddal járt. Ezt az életmódot 
Weis István általánosságban - tehát az esetleg szélsőséges differenciálódást és szóródást 
is feltételezve — a következőkben összegezte: legalább háromszobás lakás (falun és 
városban egyaránt); háztartási alkalmazott a feleség és az anya tehermentesítésére (kö- 
vetkezésképpen a , történelmi középosztály" asszonyai — különösen a nyelvismeret és a 
zene területén — bizonyos műveltségre is szert tehettek); a gyermekek számára legalább 
. az érettségi biztosítása; takarékoskodás elsősorban a konyhán és az élelmezésen; megha- 
tározott társadalmi etikett betartása (az egymás közti tegeződéstől kezdve a megszólítá- 
sok keleties tarkaságán keresztül egészen a párbaj avitt szokásának fenntartásáig). 

A , történelmi középosztály" tagjait tehát alapvetően hármas kritérium jellemezte: 
alkalmazottak, urak és értelmiségiek voltak egyben. Ez a hármas meghatározottság 
természetesen pszichológiai és szociológiai konfliktusok forrásává is válhatott, s hogy a 
réteg egyes tagjainál melyik mozzanat dominált, az bizonyos határok között a jellemtől 
és főként a szituációtól függött. A morális beállítottságon kívül alapvetően ezek a 
tényezők határozták meg ennek a rétegnek a politikai arculatát is. Mint alkalmazottak , 
döntő többségében a fennálló, a magántulajdonon alapuló államhatalom lojális és 
konzervatív, nemcsak a szocializmussal, hanem a polgári demokráciával is szemben álló 
szolgái voltak. Mint urak — pozíciójuk veszélyeztetése esetén — a szélsőjobboldali mozgal- 
makhoz is kötődtek; mint értelmiségiek viszont — a két világháború közötti Magyaror- 
szág ellentmondásainak és igazságtalanságainak a felismerése következtében - a balolda- 
li mozgalmakhoz is kapcsolódhattak, és egy kis réteg kapcsolódott is. Politikai befolyá- 
sukat pedig — mint államhivatalnokok - elsődlegesen a végrehajtó hatalom csatornáin 
keresztül érvényesíthették. 

A köztisztviselői réteg magatartását alapjában a , keresztény-nemzeti államérdek" 
elfogadása, a kormányzó iránti hűség, az ellenforradalmi rendszerrel való azonosulás 
határozta meg. (Ebben a gondolatkörben természetesen a , keresztény" nem vallási 
fogalom, hanem a forradalomellenességen kívül a progresszió minden irányzatának 
elutasítását és a faji felsőbbrendűség hirdetését jelentette.) A nemzeti eszme tartalmát 
pedig az irredentizmus, a , mindent vissza", a Duna-völgy feletti magyar uralom jogára 
való igény töltötte ki, beleértve a militarista megoldásokat is. E rétegre jellemző volt még 
az alattvalói magatartás, az önálló gondolkodás hiánya, az engedelmesség kultusza. 

Mindez azonban nem zárta ki e réteg elégedetlenségét a kormányzattal szemben 
egy-egy konkrét időszakban (főként a harmincas években), s a vonzalmat a kormányzat 
jobb- és szélsőjobboldali ellenzéke által hangoztatott jobboldali , őrségváltás" követelése 
iránt. E vonzalom párosult a gazdasági életben való előretörés, sőt térhódítás igényével. 
A harmincas évek végén az úgynevezett zsidótörvények, továbbá a területvisszacsatolá- 
sok, majd a háború kitörése után a kötött gazdálkodás bevezetése: mindezek közvetve 
és közvetlenül is erősítették az állami bürokrácia befolyását, s kaput nyitottak számára 
a vagyonszerzés előtt. A helyzetre jellemző egy korabeli miniszteri iratanyagból ismert 
következő epizód: 1940-ben a kereskedelmi és közlekedésügyi minisztérium egyik vezető 
tisztviselője, a dokumentum szerint, levélben szólította fel sógorát, hogy jöjjön fel a 
fővárosba és nyisson textilüzletet, mert neki — minthogy hozzátartozikra pamutcikkek 

szétosztása — módjában lesz sógorát áruval ellátni. Amint azt Berend T. Iván és Ránki 
György írja: ,,1938-tól... a részvénytársaságok élére és a menedzser pozíciókba egyre 
inkább áramlanak be az új korszak emberei, a vStrohmannc-ok, akik a nagytőke 
csúcsain is újabb rétegek kialakítását indítják meg, változásokra vezetve a jövedelem- 
elosztásban és a gazdasági hatalmi pozíciók birtoklásában". (Gazdaság és társadalom. 
Magvető Kiadó, Budapest, 1974. 329—330. old.) 

Az összképhez az is hozzátartozik, hogy ez az úri köztisztviselői réteg a háború egész 
időszakában, a német megszállás és a nyilas uralom alatt is szinte az utolsó pillanatig 
biztosította a közigazgatás, a hivatali gépezet működését. 


9$0e£e 


A keresztény úri középosztálynak külön rétegét alkotta a tisztikar, s ezen belül az 
úgynevezett katonai elit, amelynek létszámát az 1920 és 1945 közötti időszakban - rangot 
és beosztást figyelembe véve — 1200-1300 főre tehetjük. A tábornoki kar, a hadseregek, 
a hadtestek és a hadosztályok parancsnokai és vezérkari főnökei, a vezérkar és a 
honvédelmi minisztérium csoportfőnökei és osztályvezetői, a katonai attasék zöme -— 
ellentétben a korábbi feltételezésekkel — polgári-hivatalnoki és alsóbb értelmiségi körök- 
ből származott, bár életmódjában fokozatosan közeledett a középosztály felsőbb szintjé- 
hez tartozókhoz. (Az újabb történetkutatások eredményei egyébként kétségbe vonják azt 
a korábbi nézetet is, amely szerint a Horthy-rendszer idején a katonai elit legnagyobb 
részt német, azaz sváb származású tisztekből állt, s hogy ez a tény határozta meg e réteg 
magatartását.) 

Felvetődik a kérdés: kaszt volt-e a katonai elit, létrejött-e , kaszt a kasztban"? A tiszti- 
karnak kétségtelenül voltak rendi vonásokat mutató kiváltságai. Ilyen volt például a 
fegyverhasználati jog , becsületének megvédésére". Még az 1930-ban jóváhagyott új 
katonai büntetőtörvénykönyv is megerősítette ezt a feudális jellegű privilégiumot, és 
nyilvánvaló túlkapások esetén is igyekeztek a hadseregben mentő körülményeket találni, 
felmenteni azokat a tiszteket, akik e túlkapásokat elkövették. Egy másik jellegzetes 
anakronizmus, amely e réteg életvitelét terhelte, a házasságkötéssel kapcsolatos előírás 
volt. A tisztikar számára ugyanis szigorúan megszabták a leendő házastárs társadalmi 
környezetét, előírták az úgynevezett kaució letételét a házasság előtt, hogy ily módon 
legyen biztosíték a tisztikarhoz , méltó úri életmód" folytatásához. 

E kiváltságos, egyúttal mohó, nagyobb hatalomra, jólétre vágyó, úrhatnám réteg 
fogékony volt a jobboldali, szélsőjobboldali eszmék, politikai irányzatok iránt. Ez előse- 
gítette a tisztikar és a jobb- illetve szélsőjobboldali ellenzék kölcsönös kapcsolatkeresésé- 
nek sikerét. Mindez sajátos módon hozzájárult ahhoz, hogy a katonai elit részesedjék 
a kormányzati döntésekben. Bár a felső szintű katonai vezetés a fasiszta Németországhoz 
kötődött, paradox módon a középső és az alsóbb tisztikar volt nyitottabb a magyaror- 
szági jobboldali és szélsőjobboldali ellenzék irányába. Válsághelyzetekben azonban a 
felső katonai vezetés zöme is a kormány jobb- és szélsőjobboldali ellenzékét erősítette, 
sőt 1944. október 15-én részt vett a szélsőjobboldal hatalomra juttatásában. 

A magyarországi ellenforradalmi rendszer egyik döntő jellegzetessége volt, hogy a 
tisztikarnak - a dualizmus időszakához képest — összehasonlíthatatlanul jelentékenyebb 
lett a politikai szerepe. Horthy kormányzóvá választása után, 1920 áprilisában megszűnt 
az úgynevezett nemzeti hadsereg fővezérsége. Horthy és környezete azonban arra töreke- 
dett, hogy a hadúri jogokon kívül a politikai funkciók gyakorlására is alkalmas fővezér- 
séget átmentse. Erre a célra a vezérkari főnök tisztségének továbbfejlesztése látszott a 
legalkalmasabb módszernek. 1920 május végén elkészült a vezérkar működését szabályo- 
zó határozat, amely szerint a vezérkar főnöke ,,. . személyére nézve egyelőre a kormányzó 
közvetlen parancsai alatt áll". A vezérkari főnökség átszervezése, új funkciókkal való 
felruházása azt a célt szolgálta, hogy Horthy mint fővezér hadúri jogainak gyakorlásá- 

ban ne kényszerüljön a honvédelmi miniszterre támaszkodni, aki lazán ugyan, de bizo- 
nyos fokig függött a törvényhozástól. A vezérkari főnök hatáskörének bővítésére még 
akkor is lehetőség nyílt, amikor a vezérkar intézményét 1921-ben — a békeszerződés 
katonai intézkedései miatt — el kellett rejteni. (,,...az országvédelemmel kapcsolatos 
összes ügyekben a központi hatóságokkal is közvetlenül érintkezhet. ..") 

Mindezek a jogok azonban a katonai elit számára csak később váltak kamatoztatha- 
tókká. A békeszerződés következtében ugyanis a hadsereg vezetése a húszas évek végéig, 
mindaddig, amíg működött az országban a Katonai Ellenőrző Bizottság, alig élhetett 
direkt politikai lehetőségekkel. A békeszerződés ugyanis tiltotta a hadkötelezettséget, 
limitálta a hadsereg létszámát, és az úgynevezett rejtett katonai szervek (mint például a 
folyamőrség, a vámőrség, a rendőrtartalék stb.), továbbá a hadsereg fejlesztésére szánt 
összegek biztosítása politikai szerv, azaz a minisztertanács hatáskörébe tartozott. Bár a 
kormány a honvédelmi miniszter által kért póthiteleket szinte már a szokásjog alapján 
is megadta, mégis az a tény, hogy az anyagi eszközök fedezése a kormánytól, illetve a 
pénzügyminisztertől függött, jelezte, hogy a katonai elitnek tudomásul kellett vennie a 

litikai és a közigazgatási döntéseket. 

A katonai elit önálló politikai ambíciói és lehetőségei a húszas évek végén, a harmincas 
évek elején — főként Gömbös Gyula miniszterelnöksége idején (1932-1936) - váltak 
megragadhatóvá. A katonai vezetés például még oly módon is befolyásolhatta a külpoli- 
tika alakulását, hogy tudtára adta a politikusoknak: mikor és milyen mértékben számol- 
hatnak a fegyveres erők támogatásával. A belpolitikában pedig a tisztikar — annak 
ellenére, hogy a döntések végrehajtásában inkább kiegészítő szerephez jutott — olyan 
politikai elképzeléseket, programszerű javaslatokat hangoztatott, amelyek többségükben 
a kormányokat jobboldalról bírálták. 

A hadsereg vezetése a harmincas évek első felében szerepet kapott a külpolitika 
kialakításában. Egyrészt ajánlásokat tett a politikai vezetésnek, másrészt önállóan is 
fellépett. 1932 áprilisában például a német és a magyar vezérkar között megállapodás 
jött létre a hírszerzés területén való együttműködésről. A magyar katonadiplomácia a 
harmincas évek közepén mind erőteljesebben ajánlotta a kormányzatnak a hitleri 
Németországgal való együttműködést, arra hivatkozva, hogy ,a német törekvések, 
illetve célkitűzések idejekoráni felismerése és kiértékelése sorsdöntő lehet Magyarország 
jövőjére. ..". A tengelyen belül az Olaszországtól való távolodás még korántsem vált 
egyértelművé, de első jelei már megfigyelhetők ekkor. 

Belpolitikai téren a katonai vezetés egy része igyekezett a kormányzatot még erőtelje- 
sebben jobbra tolni. Jellemző erre — a maga epizódszerűsége ellenére is —, hogy 1931 
decemberében egy szélsőjobboldali puccsra készülő csoport a hadsereg, sőt a tábornoki 
kar egyik-másik személyének a támogatásával is számolt. A katonai elit emellett össze- 
köttetésben állt számos szélsőjobboldali szervezettel, mozgalommal, különösképpen a 
Magyar Országos Véderő Egyesülettel, a MOVE-val, amelynek mint fajvédő, militarista, 
fasiszta szervezetnek nemcsak a fehérterror idején volt fontos szerepe, hanem később is 
legális fedőszerve volt más szélsőjobboldali illegális alakulatnak. A katonai vezető réteg 
kapcsolatot tartott fenn az ugyancsak szélsőjobboldali Országos Vitézi Székkel, továbbá, 
és nem utolsósorban, a leventeintézménnyel. 

A harmincas évektől kezdve, amikor a jobboldal számára a korábbinál nagyobb 
lehetőségek nyiltak, a katonai vezetés minden lehetséges eszközt felhasznált arra, hogy 
hozzájáruljon az ország további erőteljes jobbratolódásához. 

Ám a fasizálódás fokozódása nem jelentette annak a katonai terrornak még csak 
" kompromisszumos felújítását sem, amely az ellenforradalmi rendszer születésénél bábás- 
kodott, majd fokozatosan visszavonulásra kényszerült. A második Gömbös-kormány 
megalakulását követően is elsődlegesen a fasiszta típusú tömegpárt kiépítésétől, annak 
állami-közigazgatási funkciókat is betöltő szerepétől várták a totális fasiszta diktatúra 
bevezetésének lehetőségét. 

A katonai elit belpolitikai tevékenysége a harmincas évek első felében mindezek 
ellenére jelentősen hozzájárult a bethleni konzervatív struktúra jobboldalibb változatá- 
nak megteremtéséhez. Bár a hadsereg és a szélsőjobboldal kapcsolatai olykor csak a 
hangsúlyok tekintetében különböztek a politikai vezetés és a szélsőjobboldal viszonyától, 
a katonai vezetés nemegyszer kifejezésre juttatta: a fegyveres erő, a katonai elit bizonyos 
körülmények között nagyobb mértékben is hajlandó részt venni a belpolitikai rendszer 
további jobbratolódásában. 

A harmincas évek második felében - főként a külpolitikai helyzet változásai miatt — 
a katonai elit részben már gyakorolhatta is ezeket a politikai funkciókat. Nőtt a katonai 
vezetés önálló lépéseinek száma, és politikai pozícióit is javította a döntési mechanizmus- 
ban. Ami megvalósult, az távol áll ugyan egy katonai diktatúra modelljétől, de a katonai 
vezetés politikai funkciói néhány területen már csupán körvonalaiban emlékeztettek a 
korábbiakra. 

Mindezt beárnyékolta, hogy a tisztikar egy része — különösen a területvisszacsatolások 
során gyakran behívott tartalékos tisztek, a hivatásos állományból pedig a fiatalabb 
évjáratúak közül sokan -— nyíltan a szélsőjobboldal vonzáskörébe kerültek. 

A belpolitika területén még jobban kitapinthatóvá vált a katonai elit növekvő szerepe. 
Már a Felvidék visszacsatolásakor -— a katonai közigazgatás bevezetésével — nagyobb 
szerephez jutott a kivételes hatalom kialakításában, mint maga a kormány. Kárpátalját 
illetően Teleki Pál miniszterelnök némileg ugyan mérsékelni igyekezett a katonai köz- 
igazgatás meghatározó hatását, ám sok eredményt nem tudott elérni. A második bécsi 
döntést követően létrehozott katonai közigazgatás pedig még markánsabb nyomokat 
hagyott maga után. (Ezt csak részben ellensúlyozhatta az, hogy a katonai közigazgatást 
felváltó polgári hatóságok 1940 végén bizonyos korrekciókra vállalkoztak. A belügymi- 
niszter például intézkedett a katonai közigazgatás által elrendelt internálások felülvizsgá- 
latáról, a tulajdonjogot érintő döntéseik megsemmisítéséről.) 

A harmincas évek első feléhez képest ugrásszerűen kiszélesedett a katonai szervek 
nyomozó és ítélkező tevékenysége is. Ezt egy-egy rövidebb időszakra teljessé tették a 
visszacsatolt területeken: a bűnüldözés itt gyakran megtorlássá vált. Változott a hagyo- 
mányos katonai bíróságok (honvédtörvényszékek) ítélkező tevékenysége is. Így például 
a büntetőeljárási jog garanciális intézményeit formalitásokká változtatták. A vezérkar 
hírszerző osztályának defenzív részlege pedig egészen sajátos szerepkörhöz jutott: a 
belpolitika szinte minden kérdésében jelentős funkciókat gyakorolt. Gyakorlattá vált a 
hadsereg karhatalmi bevetése is: a karhatalom a kapott parancsoknak tett eleget, de még 
itt is feltűnt a szélsőjobboldal befolyása a hadseregre. 

A katonai elit , csúcsteljesítménye" a Szovjetunió elleni hadba lépés , tető alá hozása" 
volt. Itt azonban nem elhanyagolható az a segítség sem, amelyet a katonai vezetés az 
államfőtől és a diplomáciától kapott. Ami a kérdés döntéstörténetét, a politikai és a 
katonai vezetés közötti kötélhúzást illeti: a véleménykülönbség az volt, hogy míg az 
előbbi a hitlerista Németország direkt kérését várta, illetve akarta elérni, az utóbbi 
viszont Magyarország hadba lépését előlegként kívánta érvényesíteni a német kegyekért 
történő versenyfutásban. A kassai bombázással a katonai elit — bár kompromisszummal: 
Magyarország ,,... lehetőségig limitált erőkkel..." vesz csak részt a hadjáratban - elérte 
a célját. 

Magyarország hadba lépése után a tisztikar és az államvezetés viszonyát alapvetően 
a katonai elitnek az a szemlélete határozta meg, amely szerint az országnak minél 
nagyobb áldozatot kell vállalnia a német fasizmus oldalán, mert ez hozhat jelentős 
hasznot a területi revíziós igények érvényesítésében. A politikai vezetés a katonai elitnél 
némileg óvatosabb taktikát kívánt alkalmazni. A hadviselés ütemének erőteljes fokozá- 
sát követelő Werth Henrik - Hitler-barát vezérkari főnök — 1941 szeptemberében megbu- 
kott, és utódja, Szombathelyi Ferenc már inkább törekedett a magyar katonai erők 
, tartalékban" való tartására. De ő is szükségesnek tartotta a német kövételések kiélégíté- 

sét, és ő is több ízben ellentétbe került a nála óvatosabb Kállay miniszterelnökkel, s 
nemegyszer — túllépve saját hatáskörét — tájékoztatta a kormány politikai terveiről a 
budapesti német katonai attasét. Elmondotta például a németeknek azt, hogy nem ért 
egyet kormányával, mert véleménye szerint annak óvatoskodása veszélyezteti a hadsereg 
harci értékét. 1943 őszén pedig Kállay Miklós miniszterelnök a nemzetközi jog megsérté- 
sének minősítette a vezérkar főnökének egyik rendelkezését: egy amerikai pilótát, aki 
ejtőernyővel magyar területen szállt le, a magyar katonai hatóságok kihallgatás céljából 
átadtak a németeknek. (A német szervek egyébként sürgették kiadatását.) 

S mivel a németek szinte mindenről értesültek, ami Magyarországon történt — különö- 
sen, ha a tájékoztatást első kézből kapták -, a katonai elit beállítottságát figyelembe 
vették annak a döntésnek a meghozatalában is, amely végül Magyarország megszállásá- 
hoz vezetett. Egy 1943. szeptember 17-én készített német elemzés például úgy vélte, hogy 
a magyar tisztikar szemben áll a kormánnyal és semmiképpen sem fog ellenállást tanúsí- 
tani az ország német megszállása esetén, sőt a német hadvezetés számolhat a tisztikarral 
a háború folytatása során is. 

Az ország német megszállása után, 1944 nyarán a személyi összetételében részben új 
katonai vezetés saját pozícióit egyre inkább a kormányzó, saját hadura ellenében érvé- 
nyesítette, s csak ellentmondásokkal és nagy késéssel követte azokat az egyébként is 
tétova próbálkozásokat a háborúból való kiugrásra, amelyekkel az államfő, majd szep- 
tembertől a kormány egyes tagjai is kísérleteztek. Ami pedig 1944. október 15-én történt: 
a több szárnyra szakadt katonai vezetésnek a kormányzóhoz hű része teljesen lebénult, 
és ezt a tényt azok a szélsőjobboldali erők használták fel, amelyek eltávolítására ebben 
az adott helyzetben már egy intakt politikai vezetés is csak nagy nehézségek árán lett 
volna képes. Így mind a horthysta politikai vezetés, mind a katonai elitnek Horthyt 
követő része teljesen kudarcot vallott. 


9$0v0.0e£ 


Az úri középosztályról saját ideológusai, publicistái váltig azt hirdették, hogy a , nemzet 
gerince", az igazi , nemzetfenntartó erő". Valójában azonban nemcsak a valódi nemzeti 
érdekek, hanem végső soron saját osztály-, illetve rétegérdekeinek megőrzésére is képte- 
lennek bizonyult. Nem vállalt seminiféle progresszív antifasiszta alternatívát, sőt jelentős 
csoportjai szembeszegültek azokkal a törekvésekkel, amelyek a német fasisztáktól való 
függés lazítására, a fasizálódási folyamat lassítására irányultak. Ezzel pedig ez az úri 
középosztály nemcsak a nagytőke és a nagybirtok hatalmát megtestesítő rendszer buká- 
sához és saját pozícióinak elvesztéséhez járult hozzá, hanem fontos szerepe volt a súlyos 
nemzeti katasztrófa előidézésében, abban, hogy Magyarország — valódi nemzeti érdekei 
ellenére — rossz ügyért, a rossz oldalon küzdött a második világháborúban. Ennek 
jelentőségét az sem csökkenti, hogy - főként a háború utolsó szakaszában - e középosz- 
tály józan, antifasiszta, a progresszióhoz közeledő vagy progresszívvá váló kisebbsége 
felmondta az egyezséget a Horthy-rendszerrel, és átállt vagy igyekezett átállni a Hitler- 
ellenes egységfronthoz. 


Vargyai Gyula, Íjjas József 


Fontosabb források: Magyarország története 1918-1919., 1919-1945. Akadémiai Kiadó, 1984. -— Erdei Ferenc: 
A magyar társadalom a két háború között. Valóság, 1976., 4. szám, 22-53. old., 5. szám, 36-58. old. - Hanák 
Péter, Lackó Miklós, Ránki György: Gazdaság, társadalom, társadalmi-politikai gondolkodás Magyarországon 
a kapitalizmus korában. Történelmi Szemle, 1969., XII. évfolyam 3-4. szám, 283-336. old. - Vargyai Gyula: 
A hadsereg politikai funkciói Magyarországon a harmincas években. Akadémiai Kiadó, 1983. — Weis István: 
A mai magyar társadalom. Magyar Szemle Társaság, Budapest, 1930. - Berend T. Iván, Ránki György: A magyar 
társadalom a két világháború között. In: Berend T. Iván, Ránki György: Gazdaság és társadalom. Magvető 
Könyvkiadó, 1974., 319-367. old. 

Átmenteni vagy 
kormányozhatatlanná tenni? 


A Dél-afrikai Köztársaság válságáról " 


A Dél-afrikai Köztársaságon belüli rendkívüli feszültségnek, a súlyos áldozatokat köve- 
telő összetűzéseknek mindenekelőtt belső okai és mozgatóerői vannak. A sharpeville-i 
tüntetők véres összecsapása a rendőrséggel 1960-ban már figyelméztető jele volt annak, 
hogy az apartheid szorításában élő tömegek elviselhetetlennek érzik a helyzetüket. 
Egyidejűleg erősödött a szervezett fegyveres ellenállás nemcsak Namibiában, hanem a 
Dél-afrikai Köztársaságban is. Hatalmas arányú sztrájkra került sor 1973-ban Durban- 
ban. Az addigi legnagyobb feszültségrobbanás, a sowetoi események azonban már az 
után következtek be, hogy a szomszédos Angolában és Mozambikban forradalmi fordu- 
lat történt, a hosszú fegyveres harc győzelemmel végződött. Nem kétséges, hogy mind- 
ezek más afrikai eseményekkel együtt -— így az 1974-ben kibontakozott etiópiai forrada- 
lommal, később a zimbabwei fordulattal - rendkívüli módon befolyásolták a dél-afrikai 
tömeghangulatot, a harci elszántságot és az erőviszonyokat is. 

A dél-afrikai harc rendkívül éles szakaszába lépett. Ma már a nemzetközi osztályhar- 
cot és a giobális erőviszonyokat is befolyásoló küzdelem folyik ebben a világpolitika 
előterébe lépett régióban. A szembenálló erők által igénybe vett eszközök egyre inkább 
végletessé válnak. A kormányzat erőszakos fellépésének és az összeütközéseknek néhány 
hónap leforgása alatt több száz halálos áldozata van (mindössze három volt köztük 
fehérbőrű), egyes esetekben szélsőségesekké fajultak az afrikai lakosságon belüli, jobbára 
mesterségesen szított ellentétek is. A , béke és nyugalom" állapotába való visszatérés 
immár szinte lehetetlennek látszik. Egy jelénleg még legális ellenzéki szervezet, a később 
még említendő UDF közelmúltbeli felhívása a Dél-afrikai Köztársasággal szövetséges 
nyugati kormányok és egyes belső erők felé a következőképpen szól: , A törvényes rend 
betartására szóló felhívásaitok a jelenlegi dél-afrikai helyzetben csupán a fehér uralom 
fenntartására való felszólítást jelentik! 

S valóban, mind a Dél-afrikai Köztársaság uralkodó osztálya, mind pedig számos 
fejlett tőkés állam számára a tőkés Dél-afrikai Köztársaság fennmaradása életkérdés. 
Ezért is igyekeztek és igyekeznek minden eszközzel gátolni a forradalmi útra lépett 
afrikai országok érvényesülését, fejlődését és a dél-afrikai felszabadítási erők felülkereke- 
dését. 


Mindenáron megőrizni a világkapitalizmus számára! 


A Dél-afrikai Köztársaság (a továbbiakban DAK) egész konstrukciója és politikai 
rendszere eleve magában hordozza az ellentéteket, amelyek szinte kiszámítható bizton- 
sággal vezettek a robbanások, a mai, végletekig kiélezett összeütközések felé. A DAK 
helyzete sajátos. Kiderül ez már az ország , besorolása" körüli vitákból is. Egyesek - így 
újabban az ENSZ statisztikái is — a fejlett tőkés piacgazdaságú államok. csoportjába 

sorolják, egyetlen afrikai államként. Ezt részben indokolja magasan fejlett tőkés termelé- 
si rendszere, technológiai szintje, a magas tőkekoncentráció stb. Csakhogy ez a besorolás 
voltaképpen csak a , fehér" társadalmat veszi figyelembe, s annak helyzete alapján ítél. 
Mások a fejlődő országok csoportjába számítják gyarmati múltja és az afrikai, többségi 
lakosság helyzete, elmaradottsága alapján. 

S ha ide vagy oda sorolása indokolására vannak is eltérő, sőt ellentétes érvek, aligha- 
nem az a meghatározás a legszabatosabb, amely az országot , különleges helyzetű gyar- 
mati területnek" minősíti. Különleges voltát az adja, hogy a gyarmatosító, a honi eredetű 
lakosság a helyszínen van, s nem távolról igazgat; míg a többség, az afrikai őslakosság 
gyarmati sorban él, ugyanazon a területen. Egyazon határ zárja hát egy területre a 
gyarmatosító fehér kisebbséget és a gyarmatosított fekete többséget. Tovább bonyolítja — 
a képet, hogy a DAK egyben , klasszikus" gyarmatosító hatalom is, azáltal, hogy a 
nemzetközi jogot megsértve, az ENSZ számtalan határozata ellenére, közvetlen gyarmati 
igazgatása alatt tartja Namibiát, az egykori Délnyugat-Afrikát. 

A Dél-afrikai Köztársaság sajátos belső elnyomói rendszere, az apartheid rendszer 
mellett az ország stratégiai-gazdasági jelentősége és ebből fakadó számottevő ereje, 
nemzetközi súlya is fontos tényező. A DAK kisugárzása, ereje voltaképpen az egész 
afrikai helyzetet befolyásolja, s részben alakítja. 

A DAK számos, alapvetően fontos, jórészt stratégiai nyersanyag szinte monopoliszti- 
kus kitermelője, legalábbis a tőkés világ szemszögéből; eme anyagokból nagy mennyiség 
Földünkön jobbára csak a Szovjetunió területén lelhető még fel. Az aranyon kívül a 
DAK 59-féle olyan ásványi kincset termel és exportál, amelyek zöme nélkülözhetetlen 
a tőkés termelők számára. Ilyen egyebek között: a gyémánt, a króm, a mangán, a platina, 
a vanádium. Ezek kitermelésében a világ fő termelői közé tartozik, s zömükből az 
Egyesült Allamok első számú szállítója. Így az Egyesült Államok platina- és mangán- 
szükségletének több mint 80 százalékát a DAK fedezi, de rendkívüli arányú a részvétele 
a tőkés világ többi államának ellátásában is. Olyan anyagok, ásványok, ércek ezek, 
amelyeknek a dél-afrikai háromszögből való elszállítása nélkül az Egyesült Államok, de 
még fokozottabban Nyugat-Európa és Japán ipara, főként hadi- és elektronikai ipara, 
aligha tudna működni és termelni. 

Mindezek mellett, a DAK szempontjából ugyancsak különös a jelentősége a tőkés 
pénzgazdálkodás számára oly fontos aranytermelésnek. Az arany exportjából ered ma 
a dél-afrikai exportjövedelemnek közel a fele; olyan arány ez, amit 35 év alatt egyszer 
sem ért még el a DAK (1950-ben még csak 30 százalék volt). Csakhogy ez azt is jelenti, 
hogy ma az arany árában bekövetkezett esések — amelyek napjainkra jellemzőek és 
részben össze is függenek a dél-afrikai feszültséggel -— különösen érzékenyen érintik a 
dél-afrikai gazdaságot. Mindemellett a dél-afrikai aranytermelés 13 év alatt 30 százalék- 
kal csökkent. Egy uncia arany 100 dolláros esése ma a DAK számára 2,3 milliárd 
dollárnyi veszteséget jelent. Márpedig 1980-tól 1985-re egy uncia arany ára 800 dollárról 
330 dollárra esett. (The Times, 1985. augusztus 2.) 

: A természeti kincsekben való páratlan gazdagságot tetézi a DAK fejlett és magasan 
termelékeny bánya- és feldolgozóipara, jól kiépített infrastruktúrája. Ezek sokban vetek- 
szenek a legfejlettebb tőkés államok hasonló szektoraival, amely körülmény a természet- 
adta gazdagság mellett több más sajátos tényező következménye. Ilyen, egyetlen fejlett 
tőkés államéhoz sem hasonlítható adottság például az olcsó munkaerő, szinte kimeríthe- 
tetlen tartalékokkal, amelyek a munkanélküliek mellett a szomszéd országokból is 
ideáramló munkaerőből képződnek. Továbbá, a DAK történelmi fejlődése is egyedi. 
Egyrészt a kedvező éghajlat, másrészt a rendkívül gazdag arany- és gyémántmezők 
feltárásai nagy számban vonzották az európai telepeseket, akik farmerekké, ültetvénye- 
sekké, bányatulajdonosokká, vállalkozókká, finánctókésekké válva megteremtették itt 
a modern tőkés rendszert. Míg más gyarmatokon a bevándoroltak elsősorban a gyarmati 
közigazgatási és az erőszakszervezetekbe épültek be, Dél-Afrikábanrézek mellétt a fejlett 

tőkés gazdaság egész organizmusát a letelepedett európaiak hozták létre (gyakran egy- 
más elleni háborúban és az őslakosság tízezreinek lemészárlása révén), és tartják ma is 
kézben. 

A DAK kiemelkedő gazdasági fontossága mindenesetre vitathatatlan az afrikai konti- 
nensen. Jelzi ezt, hogy míg az országban az egész afrikai kontinens lakosságának csak 
mintegy 6,2 százaléka él, s a földrész területének 4 százaléka tartozik ide, addig az afrikai 
bruttó hazai terméknek (GDP) majdnem a 20 százalékát adja, az összafrikai energiafo- 
gyasztásnak pedig 49,6 százaléka, a felhasznált villamos energiának 43,5 százaléka jut 
a DAK-ra. (Ha azonban eltekintünk -— számos okból teljes joggal — az észak-afrikai arab 
országoktól s csak az úgynevezett , Fekete-Afrika" viszonylatát vizsgáljuk, a DAK 
lakossága e régióénak 8,1, területe pedig 5,5 százalékát teszi ki, a GDP aránya azonban 
már 28 százalék fölé ugrik, s az előbb említett két energiarészesedés 69, illetve 56,5 
százalék lesz! Hatalmas arányok!! 

A DAK-nak az előbbieknek megfelelően rendkívül nagy a katonai ereje is. , Pretortá- 
nak egymagában több a pusztító ereje, mint amennyi az egész szub-szaharai Fekete-Afri- 
ka teljes katonai ereje:együttvéve; olyan hatalom ez, amelyet Botha szükségesnek és ha 
kell, bevetendőnek tekint, hogy ezzel meghosszabbítsa az apartheid rendszer létét" — 
olvasható a Newsweek 1980. szeptember 29-i számában. A külső agressziók elkövetésére 
és a belső elnyomásra egyaránt szolgáló hadseregét az apartheid kormányzat rendkívül 
gyors ütemben fejleszti, s a legmodernebb eszközökkel látja el. Az ország minden 
bizonnyal ma már nem is csak a potenciális nukleáris hatalmak közé sorolható, hanem 
a nukleáris erővel ténylegesen rendelkező, s a jelek szerint már robbantási kísérletet is 
végrehajtott hatalmak közé. 

Katonai ereje fenntartása és fokozása céljából - figyelembe véve egy korlátozott 
elszigetelődés veszélyét is — a DAK lassanként kiépítette saját hadiiparát. A jelenlegi 
miniszterelnök P. W. Botha már hadügyminiszter korában (1966-1980) a mai politika 
gyakorlatában is érvényesülő törekvésekről, illetve eredményekről számolt be 1977-ben: 
"Mi ma háborúban állunk, akár kívánjuk, akár nem. Ezért a kormány már elismerte egy 
totális nemzeti stratégia szükségességét, amely igénybe vesz minden állampolgárt és 
minden állami intézményt."? , A legkisebbtől a legnagyobb kaliberű fegyverig és muní- 
cióig mindent megtermelünk helyileg. Nagy fejlődést értünk el továbbá a hazai hajóépítés 
terén, páncélos járművekből is számos típust készítünk. Befejeztük a honi rakétaipar 
kialakítását. A telekommunikáció terén is az önellátás magas fokára jutottunk. Légi- 
erőnk igen fejlett technológiájú repülögépekből áll, számukat megfelelően emelni tudjuk 
és teljes mértékben eleget tudunk tenni ezek fenntartási szükségleteinek." (Le Monde, 
1977. november 6-7.) 

Ennek a hadiiparnak a kialakítása és mai fenntartása, a hadiipari önellátás széles körű 
megvalósítása és mindezen belül a nukleáris kapacitás kiépítése nem történhetett és nem 
is történik erőteljes amerikai, nyugatnémet, francia és egyéb katonai és technológiai, 
valamint pénzügyi segítség nélkül. Ez a segítség ma is zavartalanul rendelkezésre áll, a 
DAK felfegyverkezésének minden nyilvános elítélése ellenére. 

A nukleáris kapacitás kiépítéséhez való aktív nyugati hozzájárulás bizonyítására 
érdemes idézni J. A. Roux-t, a Dél-afrikai Atomenergia Hivatal (SAAEB) és a Dél-afri- 
kai Urániumdúsító Korporáció (SAUEC) elnökének szavait: , Jelenlegi műszaki szintün- 
ket nagymértékben az Egyesült Államok által nukleáris programunk első éveiben nagy- 
lelkűen nyújtott támogatásának köszönhetjük... Mondhatnók, hogy még nukleáris filo- 


1 UNCTAD. Handbook of international trade and development statistics. 1983., UN. New York. 1983 adatai alapján. 
2 A. S. Minty: South Africas military and nuclear buildup. Notes and Documents, UN Centre against Apartheid, 1978.. No. 
41/78. 

zófiánk is, amely bár tagadhatatlanul eredeti, sokat köszönhet az amerikai nukleáris 
tudósok gondolatainak. .."? 

A Dél-afrikai Köztársaság stratégiai jelentőségét és gazdasági fontosságát tovább 
növeli, hogy főként a közel-keleti olaj, de sok egyéb ásványkincs is, ma már ismét, mint 
dédapáink korában, csak a Jóreménység foka körülhajózásával juthat el rendelkezési 
helyére; a szállítástechnika fejlődése, az óriás tankhajók megjelenése immár igencsak 
korlátozza a Szuezi-csatorna, az egykori fő útvonal használhatóságát. Ám nemcsak e 
téren történt változás; a Jóreménység foka körüli útvonalat ma már nem egyedül a 
Dél-afrikai Köztársaság ellenőrzi, hanem Angola és Mozambik is. 

A DAK-nak az előbbiekben csak nagyon is vázlatosan jelzett pozíciója érthetővé teszi 
a nyugati államok páratlan elkötelezettségét az ország rendjének és rendszerének fenn- 
tartása mellett. Jele ennek, hogy az Egyesült Államok legnagyobb afrikai beruházásai 
itt találhatók (főként a feldolgozóiparban), hogy a brit tőke összes külföldi beruházásai- 
nak mintegy 10 százaléka dél-afrikai (javarészt a bányaiparban), s hogy a tőkés világ 
legfőbb pénzintézetei ( elsősorban amerikai és angol bankok) jelentős érdekeltségekkel 
és nagyarányú hitelekkel vannak jelen a DAK-ban: nyilvánvaló az Egyesült Államok 
ésa NATO katonai érdekeltsége is e területen. Már 1976 szeptemberében fontos megálla- 
podás jött létre Kissinger, B. J. Vorster akkori dél-afrikai miniszterelnök és Alexander 
Haig NATO-főparancsnok között, amely szerint a katonai együttműködés az Egyesült 
Államok és egyes NATO-országok, valamint a DAK között megerősítendő, egyebek 
mellett a kiképzés, a haditechnológia átadása, a nukleáris kapacitás növelése terén. 
A DAK stratégiai feladata, hogy föként az India1-óceánon segítse elő a nyugati hatalmak 
katonai fölényének megőrzését. 

Mindezek magyarázatot adnak arra, hogy miért tud a hitleri időkre emlékeztető 
fajgyülölő rendszer a legutóbbi időkig viszonylag zavartalanul fennmaradni, vagy még 
inkább, miért tartják szükségesnek fennmaradását. Jogos egy ENSZ-bizottság kiadvá- 
nyának az a megállapítása, miszerint ..a vállalatok Dél-Afrikában az apartheid miatt és 
nem annak ellenére ruháznak be. Az úgynevezett vkülön fejlődésk és területi elkülönítése 
(az apartheid rendszer hivatalos elnevezése a DAK-ban. A szerző.) egész koncepciója, 
amely az afrikaiakat idegenné tette saját hazájukban, eleve a fehér kisebbségi hatalom 
és a külföldi beruházók gazdasági érdekeit szolgálta, akik nélkül az elnyomó kisebbségi 
rezsim soha nem is remélhette volna fennmaradását." 

Dél-Afrika tőkés rendjének biztosítása, e rend fennmaradása távolról sem csak dél- 
afrikai érdek, hanem a nemzetközi töke, s ezen belül elsősorban a tőkés világstratégiát 
meghatározó Egyesült Államok számára vált perdöntő és egyben veszélyeztetett életkér- 
déssé. Nincs olyan ár, amelyet meg nem fizetnének azért, hogy biztosítsák a DAK 
fennmaradását a tőkés világrenden belül, politikai, gazdasági és katonai értelemben 
egyaránt. 

A helyzetet bonyolítja, hogy a tökés érdekek nem feltétlenül esnek mindig egybe. 
Érdekelt az angol és az amerikai tőke, ám nyersanyag-függőségük mértéke eltérő. 
Nagy-Britannia, a dél-afrikai bányászat fő támasza és egyik haszonélvezője mellett 
újabban jelentős dél-afrikai érdekeltségei vannak a nyugatnémet és a japán tökének, de 
nem marad ki a francia, a belga, a kanadai, az izraeli tőke és természetesen igen sok 
multinacionális tőkecsoport sem. Nem mindenben azonos ezekkel az érdekekkel magá- 
nak a különben igen számottevő erejű dél-afrikai, honi tőkének az érdeke sem, amely 
tőke maga is megoszlik - részben eredet szerint — a búr eredetű, általában szélsőségesebb 
politikát követő ..afrikaaner" és a brit eredetű tőkés csoportosulásokra. Így fordul elő, 
hogy a zömmel afrikaaner vezetésű dél-afrikai kormányzat taktikája, elképzelései nem 


3 F. Barnaby: L"Afrigue du Sud Nucléaire. ENSZ-közgyűlés 81 10491. A/Conf. 10772 sz. munkairat, 1981., 14. old. 
4 Investment in Apartheid. Notes and Documents. UN Centre against Apartheid. 1978., No. 14/78. 

feltétlenül és nem mindenben esnek egybe az európai és amerikai tőkés érdekekkel, s nem 
ritkán váltanak ki belső ellentéteket a dél-afrikai uralkodó csoporton belül is. 

A dél-afrikai kormány azonban tudja - és kihasználja -, hogy minél erőteljesebbé teszi 
az összefonódást a külföldi és a honi tőke között, annál kevésbé képes a külföldi tőke 
saját utakon járni, és szembeszállni a dél-afrikai elképzelésekkel. , Minél erősebben 
fűződik egybe a (dél-afrikai) gazdaság a nyugati gazdasági érdekekkel — írja az imént 
idézett ENSZ-elemzés -, annál könnyebb a dél-afrikai kormány részére politikai támoga- 
tást és egyetértést szerezni azokban az országokban, ahonnan a tőke ered. Ezt a tényt 
újra meg újra bebizonyították az ENSZ Biztonsági Tanácsában a DAK elleni kötelező 
szankciók kérdésében emelt sorozatos vétók."" 

A DAK ma is jelentős kölcsönöket kap és beruházásokat fogad a nyugati országokból. 
A dél-afrikai feszültség ellenére egyes cégek zavartalanul folytatják beruházási politiká- 
jukat, és további hiteleket nyújtanak. Angol, amerikai, svájci, nyugatnémet bankok 
hitelügyletei mellett ott van a hitelnyújtók között egyebek közt a Vatikán is, amely egy 
olasz bankon (Banco di Romá per la Svizzera) keresztül adott hiteleket. (Business Day, 
1985. július 8.) 

Ezzel szemben más tőkés csoportok megkezdték a többé-kevésbé rendezett visszavo- 
nulást a dél-afrikai gazdaságból, s ma ez tűnik már-már uralkodó irányzatnak. ,,A 
megrémült tőke riasztó ütemben látszik elmenekülni Dél-Afrikából - írta a Sunday Times 
1985. június 30-án -, tíz- és tízmillió Rand szökik ki az országból a politikai és a pénzügyi 
félelem miatt." 

A legutóbbi összetűzések és intézkedések nyomán a valaha oly szilárd dél-afrikai 
valuta, a Rand mélypontra zuhant. Míg egy éve egy Rand 78 dollárcentet ért, ez év 
augusztusára fele értékére, 38,5 dollárcentre esett. , A Rand szívósan dönget új meg új 
mélységs rekordokat, ahogy eddig el nem ért mélységekbe zuhan, s az infláció a maga 
16 százalékával oly magas pontra jutott, amit korábban még csak egyszer ért el" - írta 
ez év augusztus 18-án a londoni Observer. 

A legkevesebb hát, amit a DAK gazdasági helyzetéről, a nemzetközi tőkével való 
jelenlegi kapcsolatáról elmondhatunk, hogy az súlyosan ellentmondásos. Következik ez 
nem csupán a már említett tényezőkből, belső és nemzetközi érdekellentétekből, hanem 
a fejlett tőkés országok és elsősorban az Egyesült Államok súlyos afrikai politikai 
dilemmájából is: ha következetesen elítélik a dél-afrikai politikai-gazdasági rendszert, 
legfőbb bázisukkal és fontos érdekszférájuk vezetőivel kerülnének szembe, viszont el- 
nyerhetik a többi afrikai kormány nagy részének rokonszenvét. Ha viszont, szűkebb 
helyi érdekeiknek megfelelően, a dél-afrikai kormányzat helyzetét javítják, s pártfogolják 
vagy erősítik azt, meghosszabbítva fennmaradását, előnyösebb lehet számukra a gazda- 
sági lehetőségek klímája Délen, de sokat veszítenek lehetőségeikből Afrika-politikájuk 
egyéb területén, és talán a jövendő Dél-Afrikájában is. Kontinentális összefüggésben 
pedig egyértelmű, hogy Fekete-Afrika országai következetes fellépést várnak el a faji 
diszkrimináción alapuló DAK ellen. 

A dilemmából mind az Egyesült Államok, mind a többi fejlett tőkés állam csak 
ellentmondásos kiutat találhatott. Ezt mutatják a DAK ellen javasolt szankciók kérdésé- 
ben való ellentmondásos állásfoglalások is. Az ország elleni szankciók javaslatát 25 
esztendeje, még az akkor Nobel-békedíjat kapott Albert Lutuli, az Afrikai Nemzeti 
Kongresszus (ANC) egykori elnöke vetette fel. Az ENSZ-ben azóta is számos ország tett 
ez irányú javaslatot. Mig azonban főként az Egyesült Államok, Nagy-Britannia, Kanada 
és az NSZK elveti a szankciók gondolatát, más államok, köztük a NATO-hoz tartozó 
tőkés államok is, több-kevesebb határozottsággal állást foglalnak mellette és ilyen irányú 
intézkedéseket vezetnek be. Jól tükrözi a helyzet és az érdekek ellentmondásosságát a 


5 Investment in Apartheid. id. mű. 3. old. 

nyugati politikában tapasztalható zavarodottság, s a gyakori ellentét az apartheid elleni 
éles retorikai állásfoglalások és az enyhe, halogatott vagy éppen eleve megtagadott 
szankciós intézkedések között. 

A szankciókkal való fenyegetés láthatóan ingerli a dél-afrikai kormányt, amely arra 
hivatkozik, hogy a szankciók bevezetése és ezzel a dél-afrikai gazdaság helyzetének 
nehezítése elsősorban a feketék körülményein rontana. P. W. Botha miniszterelnök ezt 
az , érvelését" még azzal is alátámasztotta, hogy kijelentette: ha a szankciókkal romlana 
az ország gazdasági helyzete, kitiltja az országból a szomszédos államokból érkezett 
vendégmunkásokat.S Oliver Tambo, az ANC elnöke, a közelmúltban a nyugatnémet Der 
Spiegelnek adott interjújában arra a megjegyzésre, hogy , sok ember elveszti munkáját, 
ha a világ szankciókat érvényesít", így válaszolt: , Ez áldozat a szabadságért; kis áldozat, 
ha belegondolunk, hogy több mint 3 millió fekete már most is munkanélküli. .. Nemcsak 
mi, hanem az ENSZ tagországainak többsége is szankciókat követel a DAK-kal szem- 
ben, amely bűncselekményeket követ el az emberiség ellen." 

Amidőn egyes nyugati országok a dél-afrikai helyzet rendezése kérdésében -— ugyan- 
úgy, mint a jelen írásban nem tárgyalt, de a délafrikai kérdéssel szorosan összefüggő 
namibiai függetlenség kérdésében - , nyomást gyakorolnak" a DAK-ra, ezt legkevésbé 
sem valamiféle humanitárius vagy , demokratikus" meggondolások jegyében teszik. 
Egyes körök úgy ítélik meg, hogy a DAK-nak a tőkés világ számára mindenáron való 
megtartása ma már szélesebb körű engedményeket kíván, így gyors és hathatós lépésekre 
van szükség ahhoz, hogy az immár nyíltan kirobbant ellenzéki, sőt forradalmi jellegű 
feszültséget időben levezessék. Céljaik azonban azonosak a dél-afrikai kormányéval, 
csupán a hatalom erejét és mozgásterét ítélik meg másként, mint P. W. Botha és köre. 

Magában a DAK-ban is léteznek az uralkodó osztályhoz tartozó fontos politikai és 
gazdasági erők, üzletemberek csoportjai, amelyek hajlanak az ANC erőivel való egyezke- 
désre. Ugy vélik, hogy a feszültség fokozódása a gazdasági élet megbénulásával járhat, 
és ez növeli annak a lehetőségét, hogy olyan új, radikális nemzeti erő váltja fel a jelenlegi 
hatalmat, amely már némcsak az apartheid diszkriminációs politikájával, hanem a 
társadalmi rendszer alapjaival is szembefordul. Ezért került már sor - igen fontos új 
jelenség ez! - a DAK területén kívül tárgyalásokra az ANC vezetői és egyes, nem az 
állam, hanem saját nevükben tárgyaló vezető üzletemberek között. Sokan - ezekben a 
körökben is - hajlandók már támogatni az ANC nagy tekintélyű vezetője, N. R. Mande- 
la, valamint W. M. Sisulu, életfogytiglanra bebörtönzött politikai elítéltek és mások 
feltétel nélküli szabadonbocsátását és más egyéb követeléseket is. 

Nyilván az erőviszonyok eltérő megitéléséből fakad, hogy Botha kormányzata nem 
megy olyan messzire, mint egyes szövetségesei javasolják. Hosszú távú intézkedései azon 
az úton haladnak, amelyet egyébként a hetvenes évek közepe táján, más helyzetben, az 
akkori washingtoni vezetés sugallt és segített kidolgozni, Kissinger akkori külügyminisz- 
ter aktív közreműködésével. Természetesen az így megtervezett és azóta részben realizált 
változások is alapvetően a rendszer fennmaradásának és működésének zavartalanságát 
kívánják biztositani. A tervezett és végrehajtott vagy végrehajtás alatt álló intézkedések 
sorában azonban nem azok a látszatintézkedések a lényegesek, amelyekről annyi szó 
esik: például enyhítés a , kevert" szexuális érintkezések tilalmán, a közlekedési eszközö- 
kön és más nyilvános helyeken a teljes elkülönítés részleges feloldása, a se nem fehér, se 
nem fekete lakosság diszkriminálásának részbeni felszamolása stb. A , reformok" lényege 
annak a társadalmi korlátnak a lazítása, amelvben a börszinkorlát egvben élesen osztálv- 
korlát is volt. Tökés csak fehér lehetett (eltekintünk ezúttal a , szines" és , indiai" kistőke 


6 A dél-afrikai bányák munkaerejének mintegy 40 százaléka mas állambeli vendégmunkás. Ezek körülbelül fele Lesothóból, a 
többi főként Mozambikból, Botswanából, Malaviból és Szváziföldről való. Az összes dél-afrikai bányában, gyárakban, mezőgazda- 
ságban dolgozó vendégmunkások számát 1.5 millióra becsülik. (Financial Mail, 1985. augusztus 2.) 

sajátos helyzetétől), mig a feketék csak közvetlenül vagy közvetetten kizsákmányolt, 
másodrendü állampolgárok voltak. Az osztálykülönbségeknek ez a szó szoros értelmé- 
ben fekete-fehér fenntartása az, amit a nemzetközi tőke, egyrészt a hitleri fasizmus 
legyőzése után, másrészt az afrikai függetlenné válásokat és forradalmi fordulatokat 
követően már aligha vehetett szó nélkül tudomásul. Ezen oldani: ez volt a feladat! S a 
dél-afrikai vezetés igyekezett eleget tenni ennek, elsősorban két fő intézkedéssorozattal. 

Az egyik ilyen az úgynevezett home-land-ek (bantusztánok) kialakítása volt: a Dél- 
afrikai Köztársaság fokozatos felosztása maga a , fehér" DAK mellett tíz , fekete", 
részben , függetlennek", részben , belső autonómiával rendelkezőnek" minősített terület- 
re, illetve , államra". Nem időzünk most e felosztás arányai, illetve aránytalanságai, 
működési mechanizmusa stb. abszurditásai kérdésénél. Csupán azt kívánjuk aláhúzni, 
amit ez az elképzelés az említett koncepció szempontjából jelentett: a fekete lakosságot 
olyan , állami" egységekbe tömöríteni, ahol a látható elnyomó, a hatalom képviselője — 
a bürokrata burzsoázia, de majd fokozatosan a kereskedő és más burzsoázia is -— nem 
lesz többé fehérbőrű, s nem lesz , fehér" az erőszakapparátus sem. ,, Saját", fekete 
elnyomót a fehér elnyomó helyett — , magával kötve, mint a kéve", miképp József Attila 
fogalmazott! Ez volt az osztálytartalma ennek az elképzelésnek. Megteremteni a fekete 
elnyomó osztályt, természetesen teljes függésben a központi fehér hatalomtól; olyan 
arányú függésben. a gazdasági függésen túl is. hogy még a másodfokú jogi instanciák 
is — azaz a minden fellebbezési lehetőség — a központi. azaz a fehér hatalom kezében 
maradnak. 

Ez a módszer csak egyik részét jelentette és jelenti e politikának. Fontosabb, ha 
kevésbé látványos is, az a másik törekvés, amellyel módszeresen megteremtettek egy 
eddig elképzelhetetlen fekete kisburzsoáziát, amelynek működése nem korlátozódik 
szükségszerűen a , fekete" területekre: húzódhat a , fehér" városokba is. Ezzel kiszélesítik 
azt a marginális tőkés réteget, amely korábban csak indiai eredetű vagy , színes", kevert, 
s föként kereskedelmi burzsoázia volt. Az új elképzelés azonban lényegesen tovább megy, 
mint egyszerüen egyes fekete elemek , beengedése" a már korábban némileg privilegizált 
, színesek" közé, a tőke sáncai mögé. Létrehozták a fekete banktókét is, az első olyan 
bankot, amelyben , a részvények többsége fekete kezekben van"; annyira, hogy a bank 
elnöke, Motsuenyane úr büszkén jelenthette, hogy intézménye , az első példa arra, hogy 
fehér vezetés alatt is lehetséges fekete irányítás". " 

Aligha kell bizonygatni, hogy ez az újdonsült fekete tőkés réteg, amelyet , fehér" 
anyagi segítséggel és megfelelő hírveréssel hívtak életre, csak nagyon 15 periférikus 
szerepet játszhat a magasan fejlett dél-afrikai tőkés rendszeren belül. Már csak helyzete 
miatt is: akkor alakulhatott ki, amikor az eredeti tőkés felhalmozási folyamat már régen 
lezajlott és viszonylag véglegesedett, amikor az újonnan jötteknek helyzetüknél fogva 
nincs is módjuk komoly tőkefelhalmozásra és számukra szó sem lehet az esélyek egyenlő- 
ségéről vagy valamiféle szabad verseny lehetőségéről.Am az addigi fekete-fehér osztály- 
kép mégis , elvileg" átalakul és feketék immár nemcsak az erőszakszervezet alsóbb 
fokain, hanem az uralkodó osztály képviselői, tagjai sorában is feltünhetnek. , Szabá- 
lyossá" válik az osztálytársadalom, legalábbis a felszínén: elvben most már bárki beléphet 
a gazdagok, a tőkések soraiba. Ezzel megteremtődtek az osztályellentétek magán az 
afrikai lakosságon belül is, s ez lenne az elvi kiút a dél-afrikai rezsim számára az 
apartheid már elfogadhatatlanná vált rendszeréből. Ez megzavarja az addig ..színorien- 
tált" osztálytudatot is, mivel a tömegek számára a legláthatóbb, mert viszonylag a 
hozzájuk legközelebb - legalacsonyabban - álló osztályellenséget a feketék soraiból 
állítják ki. 


7 P. Magapatona: The role of transnational corporations, foreign investments and the national bourgcoisie in South Africa. ANC 
Occasional Research Papers, Lusaka. é. n. 8. old. 


NEMZETKÖZI SZEMLE 69 


Még ezekre a lépésekre is csupán akkor került sor, amikor Angola és Mozambik, majd 
Zimbabwe új útra lépett: megjelentek a fejlődést ösztökélő, a belső követeléseknek új 
tápot adó erők a DAK határain, és a véres sowetói események is vészterhesen figyelmez- 
tették a kormányzatot: a lakosság többsége már nem hajlandó a régi módon élni. Mind 
határozottabb arculatot öltött a fegyveres ellenállás mind a DAK területén, mind a DAK 
által bitorolt Namibiában. 

Az osztályellentéteket az említett , strukturális" átalakításokkal leszerelni vagy enyhí- 
teni akaró kormányzati törekvésekkel párhuzamosan jelentkeztek egyes, hasonló célú, 
külpolitikai lépések. Az elmúlt évtized afrikai fejlődése kikényszerítette, hogy modus 
vivendit dolgozzanak ki elsősorban a szomszédos államokkal, beleértve a szomszédos, 
forradalmi politikát folytató államokat is. 

Megkönnyiítette, de egyben kényszerűbbé is tette ezt a különböző dél-afrikai államok 
erős, jórészt történelmi és földrajzi adottságokból fakadó egymásra utaltsága. A gyar- 
mati rendszer idején is ,, Dél-Afrika-centrikus" volt a kolonizáló politika: a környező 
Lesothót vagy Mozambikot jószerével a DAK (akkor még Dél-afrikai Unió) szolgáltató 
gazdaságává tették. Emlitettük már, hogy a dél-afrikai bányákban és mezőgazdaságban 
szükséges munkaerő jó részét — részben szezonálisan -— a környező országokból nyerték, 
a gyarmati hatóságok hasznát növelve még ezzel a munkaerő-tranzakcióval is. Szinte 
elválaszthatatlanul egybefűzi a DAK-kal a szomszédos országokat a közlekedési hálózat: 
egymás kikötői és vasútvonalai nélkül nem fejthetnek ki teljes értékű gazdasági tevékeny- 
séget. (Ilyen kapocs létezik egyébként Angola és Zaire között is.) 

Főként az utóbbi időben vált nagyarányúvá az egymásra utaltság az energetika terén. 
Ma Mozambik termeli, vízi erőművel, a DAK számára szükséges energia tetemes hánya- 
dát. Az olajban szegény DAK korábban sem volt független az Angola enklávéjában - 
Cabindában - kitermelt olajtól. amely ma főleg azt Egyesült Államok számára termel, 
és újabban célpontja a DAK által szervezett ellenforradalmi szabotázsakcióknak. 

Az egymásra utaltság tényei mindenesetre fennmaradtak egyik elemeként annak, hogy 
a végletes politikai ellentétek ellenére a DAK és szomszédai bizonyos kooperációt 
alakítsanak ki egymással. Sürgette ezt az 15, hogy mind Angolában, mind Mozambikban, 
mind korábban az akkor még brit függesben élő Rhodésiában a DAK katonai erővel 
is támogatta, illetve támogatja a haladásellenes, ellenforradalmi erőket. Angola és Mo- 
zambik nehézségei ma 15 jórészt az ellenforradalmi erők szakadatlan támadásainak és 
szabotázsakcióinak következményei. E két országnak fontos érdeke volt, hogy akár 
engedmények árán is elérje az ellenforradalmi erők támogatásának beszüntetését. 
A DAK-ban harcoló fegyveres erők, elsősorban az Afrikai Nemzeti Kongresszus (ANC) 
fegyveres osztagai, az Umkonto we Sizwe (, A Nemzet Lándzsája") erői és a Namibiában 
harcoló SWAPO számára -— mint minden népi hadsereg és gerillaeró számára — természe- 
tes támaszt nyújtott a forradalmi hátországok léte. A DAK ezért az elmúlt évben a vele 
szomszédos országok sorával, köztük Angolával és Mozambikkal is, olyan megállapo- 
dást kötött, amely hivatva lett volna helyreállítani a normális szomszédi viszonyt, 
szavatolni az egymás belső harcaiba való be nem avatkozást, és az előbb vázolt interde- 
pendencia követelményeinek megfelelően bizonyos, szükségszerű gazdasági együttműkö- 
dést is intézményesíteni, illetve újraszabályozni. A megállapodások súlyos kényszer- 
kompromisszumot jelentettek az új szocialista orientációjú államok számára, de általuk 
legalább lélegzetvételhez reméltek jutni. Tény azonban, hogy az ANC és a SWAPO alig 
titkolt rosszallással fogadta e megállapodások hírét. 

Ma már be is bizonyosodott, hogy e szerződések inkább a DAK számára jelentettek 
lélegzetvételnyi szünetet, megnehezítve a rendszerük ellen harcoló erők helyzetét; nem 
eredményeztek számottevő könnyítést sem az angolai, sem a mozambiki hatalomnak. 
Ellenkezőleg, a megállapodások gyakorlatilag nem gátolták, hogy - mint legutóbb is -— 
dél-afrikai csapatok közvetlenül 15 behatoljanak Angola déli területeire és aktívan támo- 
gassák továbbra is mind az angolai, mind a mozambiki ellenforradalmi erőkét. 


70 NEMZETKÖZI SZEMLE 


A DAK tehát gyakorlatilag manőverezik: mérsékelt engedményekkel, társadalmi 
manipulációkkal, be nem tartott szerződésekkel. S bár imperialista szövetségesei számára 
is létérdek a dél-afrikai tőkés rendszer fennmaradása, mindinkább fanyalogva fogadják, 
hogy Botha koncepciója nem szereli le a forradalmi hevességűvé vált ellentéteket, ellen- 
kezőleg. Különösen olaj volt a tűzre, hogy a rendkívüli állapot meghirdetését követően 
nagy garral beharangozott új reformok helyett Botha miniszterelnök legutóbb csak a 
terror további fokozásával, rendőrsortüzekkel és letartóztatásokkal, a rendkívüli állapot 
tartósításával és minden újabb reformintézkedés megtagadásával válaszolt. A reálisabb 
érzékű politikusok mind a nyugati országokban, mind a DAK-on belül egyre jobban 
aggódnak, és több-kevesebb nyíltsággal vagy őszinteséggel ítélik el a pretóriai kormány- 
zati taktikát. I 

Erős nyomást igyekeznek gyakorolni a különböző fekete-afrikai országok is, mégpe- 
dig korántsem csupán az úgynevezett , frontállamok", illetve a Dél-afrikai Fejlesztési 
Koordinációs Bizottság (SADCC) tagállamai (Angola, Mozambik, Zimbabwe, Tanzá- 
nia, Botswana, Lesotho, Malawi, Zambia és Szváziföld), hanem még a többé-kevésbé 
, jobboldali" politikát folytatók is: az apartheidet egyetlen fekete-afrikai kormány sem 
fogadja el. 


. Működésképtelenné és kormányozhatatlanná tennil" 


Míg a kormányzat és nyugati szövetségesei alapvető célja a rendszer átmentése, a 
forradalmi feszültségek lecsillapítása, addig a dél-afrikai felszabadító mozgalmak törek- 
vése természetesen ezzel ellenkező. A harcot vezető szervezet, az ANC újabb okmányai 
nagyon is pontosan fogalmazták meg a közvetlen taktikai célt: , Az apartheidet működés- 
képtelenné, a Dél-afrikai Köztársaságot kormányozhatatlanná tenni!" 

E cél kitűzésének körülményei és a harc mélyebb tartalmi összefüggései megértéséhez 
szükséges bizonyos előzményekre emlékeztetni. 

A DAK függetlenségi és munkásmozgalmi harcainak igen jelentős hagyományai 
vannak: kétségtelenül a legmélyebbek Fekete-Afrikában. Az Afrikai Nemzeti K ongresz- 
szus egyéb, korábban létrejött szervezetek egyesülése eredményeként 1912-ben alakult 
meg. A Dél-afrikai Kommunista Párt is egyike a , harmadik világ" legrégibb kommunis- 
ta pártjainak: 1921-ben hívták életre. S amikor az ANC 1955-ben egyik legfőbb doku- 
mentumát, a Szabadság Chartát kidolgozta, együttműködése a betiltott DA Kommunis- 
ta Párttal zavartalan és nyilvánvaló volt. 

Az 1955. június 26-án kiadott charta — alapelve a különböző bőrszínű emberek teljes 
egyenjogúsága - egyik kulcsmondatában kimondja: ,, Dél-Afrika mindazoké, akik a 
földjén élnek, feketéké és fehéreké, s egyetlen olyan kormány sem igényelheti jogosan a 
hatalmat, amely nem az egész nép akaratán nyugszik." 

A nevezetes alapokmány nem bocsátkozik a társadalmi viszonyok kérdésének részlete- 
zésébe. , A Szabadság Charta - mondta a közelmúltban Joe Slovo, az ANC egyik 
vezetője egy interjúban — nem a dél-afrikai szocializmus programja, s nem is a kapitaliz- 
musé... A Szabadság Chartában nem található meg annak a hatalmi struktúrának a 
meghatározása, amely azon a napon valósul majd meg, amikor az ANC lobogója leng 
a pretóriai állami épületeken." 

Egy dél-afrikai tanulmány még pontosabban fogalmaz: ,,...az ANC által vezetett 
dél-afrikai felszabadítási mozgalom sok osztály szövetsége, amely két modern politikai 
áramlatból nyer ihletet, a nacionalizmusból és a szocializmusból." Ehhez hozzáteszi azt 
a valóban sajátos jellemvonást, , amely nem jellemzi e régió egyéb mozgalmait: tudnüllik, 
hogy jelen van egy szervezett marxista-leninista párt mint a felszabadító mozgalom egyik 
alkotóeleme" .? 


8 Z. P. Jordan: Socialist Transformation and the Frccdom ( harter ANC. Lusaka, é. n. (1983) 3. old. 

Ez a valóban sajátos, nyíltan vállalt együttműködés?" megerősítést nyer a Dél-afrikai 
Kommunista Párt okmányaiban is. A párt 1984. évi VI. kongresszusa leszögezte, hogy 
a párt , folytatja harcát az Afrikai Nemzeti Kongresszusnak, a Dél-afrikai Kommunista 
Pártnak és a Dél-afrikai Szakszervezeti Kongresszusnak az Afrikai Nemzeti Kongresszus 
(ANC) által vezetett forradalmi szövetsége további megerősítéséért". (The African Com- 
munist, 1985. 101. sz. 7. old.) 

Az ANC tehát széles körü, az ország felszabadításáért küzdeni kész valamennyi 
társadalmi erőt tömörítő, ma már ugyancsak illegálisnak minősített szervezet, amely 
élesen elveti a bőrszín szerinti megkülönböztetés minden formáját.!" Nem indokolatlan 
ezt hangsúlyozni, mert a dél-afrikai reakció az ANC által vezetett küzdelmet a , feketék- 
nek" a , fehérek" elleni harcaként állítja be. Az ANC azonban - csak úgy, mint a 
DAKP - felveszi a harcot minden ilyen, a feketék soraiban is esetleg hiveket szerző 
propaganda ellen. 

Az ANC alapelve, hogy állásfoglalása a bőrszín kérdésében egyértelmű legyen, misze- 
rint minden diszkriminációt elítél és elvet. Ennek nemcsak a , fehér kérdés" ad jelentősé- 
get, de az is, hogy a DAK-ban a számottevő indiai eredetű és a kevert, úgynevezett 
, Színes" lakosság diszkriminálása kisebb mértékű, mint az őshonos feketéké. Az újabb 
Botha-féle reformok e csoportoknak további , különleges jogokat" biztosítottak: megvá- 
laszthatták , saját" két külön kamarájukat, , parlamentjüket", ezzel megteremtve a 
DAK-ban egy különleges, háromkamarás parlamenti rendszert. Ez a ..reform" nem 
kevésbé manipulatív, mint a többi: lényegében nem osztja meg a parlament tényleges 
jogait a fehérek és színesek, illetve ázsiai eredetűek között, csupán formális jogokat 
biztosít az utóbbiaknak. Így érthető és nem utolsósorban az ANC befolyásának köszön- 
hető, hogy az indiai és a színes lakosság a legutóbbi, a számukra először megrendezett 
választáson csak igen gyéren vett részt, a szavazójogosult színesek 18, az indiai eredetűek 
mindössze 15,5 százaléka járult az urnák elé. A kormány láthatóan nem ért célt. 

A bőrszin kérdése mellett jelentős elvi kérdés a harc eszközeinek meghatározása. Az 
ANC-ben, mint néhány más dél-afrikai mozgalomban is, mélyek az erőszakmentesség 
gyökerei. Ismeretes, hogy Gandhi egykori mozgalma századunk elején innen indult ki. 
Egykori kiemelkedő vezetője, a béke Nobel-díjat elnyert, már idézett A. J. Lutuli is ezt 
az elvet hirdette. Már a Nobel-díj átvételekor elmondott beszédében, 1961-ben szólt 
azokról a harcokról, amelyek közül , egyesek fegyverrel folynak, mások fegyver nélkül", 
s amelyekre Afrika népei rákényszerülnek, , a legészakibb végektől Délig." , A mi konti- 
nensünk - mondta ekkor, a sharpeville-i vérengzésre utalva - forradalmat vív az elnyo- 
más ellen. A béke és a forradalom nehezen fér meg együtt. Nem lehetséges béke, míg le 
nem győzetnek az elnyomatás erői."!! 

A közelmúltban az ugyancsak béke Nobel-díjat kapott Desmond Tutu püspök is tett 
hasonló megállapításokat. Míg azonban Lutuli, az ANC militáns vezetője volt és a széles 
népi összefogás hive, addit Tutu megnyilatkozásai, jóllehet apartheidellenesek, nem 
nélkülözik időnként az éles antikommunista szólamokat, ami merőben ellentétes az 
ANC politikájával. 

A széles körű összefogás programja szempontjából sajátos problematikát vet fel az 
ANC-ben Botháék már ismertetett megosztó politikája, ami komoly vitákhoz vezetett 
mind a DAKP-ban, mind az ANC-ben: mi a teendő a fehér uralkodó osztály járszalagjá- 
ra csábított új réteggel szemben, vagy vele kapcsolatban? Voltak, akik ezt az alakuló 
réteget kirekesztették volna a felszabadítási harc terepéről és eleve az ellenség táborába 


9 Több, az utolsó szó jogán a bíróságok előtt elmondott nevezetes beszéd. igy a ma is börtönben levő, nem kommunista Mandeláé, 
az ANC elnökéé, valamint B. Fisheré, a DAKP PB egyik, börtönbüntetése közben elhunyt tagjáé, nyiltan vállalta és indokolta 18 
ezt az együttműködést. E beszédeket lásd: Fejlődő országok - haladó eszmék. Kossuth, 1976. 

10 1983 óta új, egyelőre még legális ellenzéki szervezet, az Egyesült Demokrata Front (UDF) alkotmányos úton folytatja a harcot. 
Ennek jórészt fehér vezetőit sem kíméli már a hatóság; számosan a vezetők közül, így dr. A. Boesak lelkész is, újra meg újra 
letartóztatásba kerülnek. 

11 Lutult; The Road to Freedom is via the Cross. South African Studies No. 3. ANC, London, é. n.57. old. 

sorolták. Végül azonban mind a pártban, mind az ANC-ben a mélyebb és reálisabb 
elemzés eredményeként felülkerekedett egy sokkal differenciáltabb és következetesebb 
álláspont. Ez abból indul ki - s ezt tények bizonyítják -, hogy a fehér uralkodó osztály 
részéről, minden taktikai céljuk ellenére, a fekete burzsoázia megteremtésére irányuló 
törekvés elvi engedmény a feketék felé: engedmény, amelyet a kiélezett helyzet, elsősor- 
ban a sowetói események (1976) által felgyorsított folyamat kényszerített ki. A szervező- 
dő fekete burzsoázia tehát egyszersmind haszonélvezője az apartheidellenes harcnak. Ezt 
tudatosítva kell e réteget, vagy legalábbis megfelelő részét a harcban szövetségesként 
megnyerni. Ez annál inkább lehetségesnek látszik, mivel az ANC programjának nincs 
kapitalistaellenes, főként nincs a kistőkével szembeni éle. 

A kialakuló fekete burzsoázia érdekei természetesen igen ellentmondásosak. Osztály- 
és főként nemzeti érdekei szembeállítják az apartheid elveivel, nyílt versenyben viszont 
képtelen helytállni a fehér tőkével szemben. Könnyebb érvényesülnie a , fekete" országré- 
szekben, elsősorban a home-land-ekben való terjeszkedés és tevékenység révén, ahol 
azonban maga válik a , fehér" töke behatolásának, szabad mozgásának, azaz a versen- 
gésnek az ellenzőjévé, a megkülönböztetés hívévé. Ha viszont tényleg erősödni akar, 
elsősorban , fehér" kölcsönökre, a beruházásokban való tőkés részvételre szorul, amit 
a megosztási politika jegyében ma már esetenként meg is kap. Ez az állapot az új fekete 
burzsoázián belül érdekellentéteket teremt; már-már klasszikus folyamat ez, amely hosz- 
szabb távon és más jellegzetességekkel lejátszódott a gyarmatvilág több területén, példá- 
ul Indiában is. 

Ezek a tények határozzák meg az ANC álláspontját abban a kérdésben, amely a fekete 
honi burzsoáziát elvben szövetségesnek és a felszabadítási harcban érdekeltnek tekinti, 
ám magatartását esetenként bírálja el akár egyedek, akár csoportok szerint. A tény 
azonban fontos és új: az ANC immár - ellentétben történelmének korábbi szakaszaival 
- a honi burzsoázia egy rétegének érdekeit is figyelembe veszi. 

Az előbbiekből következően a fekete burzsoázia egy része, konkrét érdekeinél fogva, 
a hatalommal keresi az együttműködést. Ezek az erők természetesen különleges támoga- 
tást kapnak. A hatalom, az erőszakszervezetek mellett, elsősorban őket használja fel az 
ANC és az egész apartheidellenes mozgalom megbontására, leszerelésére, az , osztálybé- 
ke" megteremtésére. Működésük irányitására új kereteket létesítenek, az ANC és a többi 
, szélsőségesekkel" szemben valamiféle , centrum" jegyében sorakoztatva fel a megfelelő 
embereket. A valódi szándékokat azonban tükrözi az új keretek egyik fő hangadója, 
Gatsha Buthulezi zulu törzsfő, KwaZulu , bantusztán" főminisztere (miniszterelnöke). 
Szerinte a szabad vállalkozás rendszere és a felvilágosult kapitalizmus, amely a DAK 
erőteljes fejlődéséhez vezet, az egyetlen elfogadható út a fekete Dél-Afrika számára. 
, A mi körülményeink között - írta — a szabad vállalkozás rendszere a rendelkezésünkre 
álló leghatékonyabb erő... A nyugati kormányoknak meg kell érteniök, hogy az ügy, 
amelyért mi küzdünk, a dél-afrikai gazdaságba eszközlendő legnagyobb arányú nyugati 
befektetéseket igényli." (Sunday Star, 1985. augusztus 11.) Buthulezi egyszerre kísérli 
meg leszerelni a fekete szabadságmozgalmakat és szembeszállni az egyes nyugati államok 
által elvben elfogadott szankciókkal. A frontok tisztulnak: a kialakuló, alig pár éves 
fekete burzsoázia szakadása törvényszerűen bekövetkezett. A kormányzat szándékai 
szerint Buthulezi hivatott betölteni azt a szerepet, amelyre az angol politika annak idején 
Rhodésiában Muzorewa püspököt próbálta - sikertelenül - felhasználni. 

Az ANC többírontos harcának egyik fő elvét, az állam kormányozhatatlanná tételére 
való törekvést részben a gandhi örökségből átvett eszközökkel kívánja megvalósítani. 
Ha ezt sokkal militánsabb módon hajtja végre, az részben a helyzetből fakad, részben 
pedig abból, hogy harcának kiélezett szakasza voltaképpen igen rövid időre zsúfolódik 
össze: gyorsított folyamat zajlik Dél-Afrikában. Miként egykor Gandhi Indiájában, itt 
is meghirdették a fehér kereskedők, az iskolalátogatás, a fekete bürokrácia szervezte 
, állami" szervezetek, közigazgatási testületek, valamint az adózás bojkottját. A módszer 

igen hatásosnak bizonyul. A fekete home-land-ek kialakítására elrendelt helyi közigazga- 
tási , választások" bojkottja eredményeként a szavazók maximális részvétele nem volt 
több mint 21 százalék, míg egyes helyeken, például Sowetóban csak 10,7 százalékot ért 
el. (African Communist, 1985/101. sz. 20. old.) Az ennek ellenére működésbe léptetett 
közigazgatási testületek elleni aktív bojkott még hatásosabb volt. Egy johannesburgi 
információs szervezet közzétette, hogy vizsgálódási területén 38 helyi testületből két év 
leforgása után már csak öt működött, mivel az összes többi testület tagjai vagy azok 
döntő többsége lemondott tisztségéről. Ugyanitt 35 000 fekete család tagadta meg az 
adófizetést (Sunday Star, 1985. július 21.), ami természetesen ugyancsak hozzájárult a 
testületek cselekvőképtelenségéhez. Hasonló bojkottok tették tartósan lehetetlenné isko- 
lák egész sorának működését. A fehér kereskedelem bojkottálása pedig - ami egyébként 
ugyancsak olyan kezdeményezés, amely a szerveződő fekete kisburzsoázia érvényesülési 
lehetőségeinek kedvez, s így azokat szövetségessé teszi — a , fehér" városokban okoz 
súlyos gondokat a gazdaság adott szektorában. Port Elizabeth városában több üzlet 
bezárni kényszerült, mások forgalma 30-100 százalékkal csökkent; az egyik fokvárosi 
kereskedelmi hálózatban 20-25 százalékos veszteséget okozott a bojkott. 

Mindez azonban csak kísérője az ANC fegyveres harca fokozódásának. Jelentős 
szabotázsakcióra került sor, ezek egyebek között az olajtartalékokban és az elektromos 
hálózatban okoztak számottevő károkat. , Az erőszak nem most kezdődött — utalt e 
tevékenységre Oliver Tambo -, hanem 37 évvel ezelőtt, amikor bevezették az apartheid 
rendszerét. A dél-afrikai fekete lakosság azóta áldozata annak az erőszaknak, amely a 
továbbiakban egyre csak fokozódott." 

Kende István 

Áru-e a munkaerő a szocializmusban? 


Az állami tulajdonosságról 


, Munkavállaló", , munkabér", , munkaerőpiac" -— olyan kifejezések, amelyeket mai 
tudományos és köznyelvünk egyaránt használ a szocialista gazdaság egyes objektív 
jelenségeinek megnevezésére. Közismert, hogy ezek a fogalmak nem teljesen újkeletűek, 
nem a szocializmussal együtt születtek. De nem is , örök", az emberi társadalmak egész 
eddigi fejlődéstörténetét végigkísérő kategóriák. A tőkés termelési mód kialakulása 
során keletkeztek, és — mint Marx óta tudjuk — alapvetően a munkaerő áruvoltához 
kötődnek. S vajon elfogadható, indokolt lehet-e a tőkés munkaerőpiac összefüggéseit 
megragadó fogalmak használata egy olyan gazdaság jelenségeinek leírására, amelynek 
a lényegi viszonyai alapvetően eltérnek a kapitalizmusétól: vagyis, ahol a termelési 
eszközök legnagyobb része társadalmi tulajdonban van és megszűnt a termelők kizsák- 
mányoltsága? 

A létező szocializmus marxista gazdaságelmélete e kérdésre évtizedeken keresztül 
határozott nemmel válaszolt. Általános volt az a meggyőződés, hogy a termelési eszkö- 
zök államosításának, illetve kollektivizálásának eredményeként a termelők ezekhez az 
. eszközökhöz már nem a piaci közvetítő mechanizmusok révén kapcsolódnak. S mivel 
a munkaerő adásvétele megszűnt, a munkaerőpiac jelenségeihez kötődő, specifikusan 
tőkés fogalmaknak nem lehet helyük a szocializmus politikai gazdaságtanában. Egyedül 
a munkabér kategóriája kapott kegyelmet, azzal a lényeges megszorítással, hogy a 
szocializmusbeli munkabér nem a munkaerő értékének, hanem egy más, ettől gyökeresen 
eltérő tartalomnak a pénzkifejezése. 

Hazánkban mintegy három évtizeddel ezelőtt indult meg az a folyamat, amelynek 
eredményeként az említett fogalmak lassanként ismét polgárjogot nyertek közgazdasági 
gondolkodásunkban. Az MTA Közgazdaságtudományi Intézetében 1967-ben rendezett 
vita résztvevői már azt állapították meg, hogy általánosan elfogadottá vált az a nézet, 
mely szerint a szocialista vállalat és a dolgozói közötti kapcsolat is adásvételi jellegű. 
Ebből a tételből kiindulva arra a kérdésre keresték a választ, hogy milyen lényegi 
összefüggések húzódnak meg a szocializmusban az állami vállalatok (a vevők) és a 
munkavállalók (az eladók) közötti, piaci jellegű kapcsolatok mögött. 

A munkavállalók helyzetével foglalkozó hazai kutatókat azóta is főleg ez a kérdés 
izgatja. Az eltérő részletességgel kidolgozott megoldási kísérletek, úgy tűnik, három 
csoportba sorolhatók. 

e Mindmávgg az a legnépszerűbb felfogás, hogy a szocializmusban a munkaerő alapve- 
tően már nem áru, de még vannak bizonyos áruvonásai. E koncepció képviselőinek 
közös (ha nem is mindig kimondott) elméleti előfeltevése az, hogy a társadalmi tulajdon- 
formák létrehozása után a termelők már nem egyszerűen csak munkavállalók, hanem 


1 Lásd az erről a vitáról szóló összefoglalót, amely Vita a szocializmusbeli munka áruvonásairól címmel a 
Közgazdasági Szemle 1967., 10. számában jelent meg. 

köztulajdonosok is. Döntő többségük azonban tulajdonosi funkcióit inkább csak köz- 
vetve, az állam intézményein keresztül gyakorolja, a termelési folyamatokban pedig 
elsősorban munkavállalói szerepkört tölt be. A termelő egyén eme megkettőződésének, 
azaz közvetett köztulajdonosi és közvetlen bérmunkási mivolta ellentmondásosságának 
felel meg az, hogy munkaereje , áru is, meg nem is". S ez az ellentmondásosság mutatko- 
zik meg abban a gazdasági jelenségben, hogy az állami vállalatok és a termelők közötti 
kapcsolatok részben adásvételi jellegűek, hogy létezik egyfajta, államilag szabályozott 
szocialista munkaerőpiac. 

e Kevesebb híve van annak a koncepciónak, mely szerint a szocializmusban az állami 
tulajdon keretei között nem a munkaerő, hanem annak használati értéke, a munka mint 
tevékenység rendelkezik áruvonásokkal.? Azaz: nálunk nincs munkaerőpiac, de van 
, munkapiac". S a munka árujellege arra vezethető vissza, hogy az állami vállalatokat 
sajátos tulajdonosi elkülönültség jellemzi, amely az önálló gazdálkodásban konkretizáló- 
dik. E koncepciót kritikusai elsősorban Marx ama tétele alapján vitatták, miszerint maga 
az árutermelő munka mint tevékenység nem lehet adásvétel tárgya. E nézet közös vonása 
a korábban említettel az, hogy úgy kívánja elismerni az állami vállalat és a termelő egyén 
közötti kapcsolat (legalábbis részleges) piaci jellegét, hogy a lényeget tekintve továbbra 
is tagadhassa a munkaerő árujellegét. 

e Az utóbbi években a hazai közgazdasági gondolkodásban az a felfogás válik egyre 
népszerűbbé, mely szerint a szocialista állami tulajdon keretei között a termelők legna- 
gyobb részének - egyes megfogalmazások szerint kivétel nélkül minden dolgozónak - 
munkaereje gazdasági formameghatározottságát tekintve áru.? E koncepció elméleti 
kiindulópontja az, hogy a termelési eszközök tőkejellege az államosítással alapvetően 
még nem szünt meg, de magántőkéből már közösségi, pontosabban állami tőkévé váltak, 
s a , közösségi tőkés" termelőfolyamatokat egy munkavállalókból álló szervezet, az 
állam igazgatja. A magántulajdont még csak negatív módon megszüntető, átmeneti 
társadalomként felfogott mai szocializmusban még áru a munkaerő, de a tőkés kizsák- 
mányolás már megszűnt. A munkaerőpiac, munkabér stb. fogalmai ennélfogva eredeti 
értelmükben is teljesen adekvátan tükrözik vissza a szocialista állami tulajdonlás egyes 
gazdasági viszonyait. 

Míg tehát három évtizede a hazai marxista gazdaságelmélet egyértelműen tagadta azt, 
hogy a szocializmusban a munkaerőnek árujellege lenne, a ma gazdaságelméletében 
egyre inkább teret nyer az ezzel ellentétes álláspont. S ugyanígy alakult egyes, a termelési 
eszközök tőkejellegéhez kötödő fogalmak sora is. Ez a marxi gondolatkörön belül 
magától értetődik, mivel a tőke és a bérmunka kategóriái egymástól elválaszthatatlanok. 
Ennek alapján a címben feltett kérdést így módosíthatjuk: áru-e a munkaerő, illetve 
tőke-e a termelési eszköz a szocializmusban az állami tulajdon keretei között? E kérdésen 
és az emlíett válaszok igazságtartalmán gondolkodva, vizsgálatunknak tulajdonképpen 
arra kell irányulnia, hogy miként oszlanak meg, illetve ki(k)nek a kezében összpontosul- 
nak a termelés tárgyi és személyi feltételei a szocialista termelőfolyamatban? Milyen 
különös sajátosságok jellemzik a termelési tényezők összekapcsolódásának gazdasági 
formáját az állami tulajdon keretei között? 


2 E nézetet fejti ki Szabó Kálmán A munka áruvonásai a szocializmusban című cikkében. Közgazdasági Szemle, 
1967., 4. szam 

3 Lásd például Wiener György és Szabó Márton írásait a Társadalmi Szemlében A tulajdon marxi felfogása, 
illetve Bérmunka és munkástudat címeken a lap 1983. 3. és 6. számában 

4 A munkaerő áru vagy nem áru mivoltával foglalkozó irodalmak ezt a kérdést - többé-kevésbé indokoltan 
- az állami tulajdon területére szűkítették le. E cikk keretei között figyelmünket mi is erre a szférára összpontosit- 
juk. Eltekintünk attól a ténytől is, hogy ma az úgynevezett második gazdaságban kistőkés jellegű termelési 
viszonyok is jelen vannak. E viszonyok keretei között ennélfogva töke, bér-, munka-, munkaerőpiac stb. valóságo- 
san is létezik. 

A termelési eszközök állami tulajdonlásának sajátosságai 
a szocializmusban 


Tekintsük át először a termelés tárgyi tényezőit, a termelési eszközöket, pontosabban a 
bennük felhalmozott társadalmi munkatömeget, melynek a szocialista állam a tulajdono- 
sa. De kikből is áll ez a tulajdonos állam? Kik azok az , állami személyek", akik az 
államban egyesülve, annak tagjaiként a termelési eszközök tulajdonosai lettek? S egyál- 
talán vannak-e ilyen személyek? 

A létező szocializmus hazai marxista gazdaságelmélete ezekkel a kérdésekkel hosszú 
ideig alig foglalkozott, annyira magától értetődőnek tűntek a rájuk adandó válaszok. 
A gazdaságelmélet az állami tulajdont olyan társadalmi (össznépi) tulajdonformaként 
fogta fel, amely még nem olvasztotta magába a szövetkezeti tulajdont. E megszorítástól 
eltekintve, az állami és a társadalmi tulajdon fogalmát gyakorlatilag azonosként kezelte 
a társadalmi (össznépi) tulajdonnal, s ennyiben az államot a társadalommal. ,, A szocialis- 
ta állami tulajdon a munkások és -parasztok állama által képviselt egész nép tulajdona" 
— olvashatjuk egy régebbi tankönyvben." Ebből az egyetlen kiragadott mondatból is 
kitűnik azonban, hogy a feltett kérdésekre nem ií5 olyan könnyű a helyes válaszokat 
megtalálni. Ha az állam az egész nép képviselője, akkor a , képviselő" és a , képviselt" 
nem lehetnek teljesen azonosak. A közöttük lévő különbség határozottabb politikai 
gazdaságtani elemzése csak az 1968-as gazdasági reform elméleti előkészítése során 
indult meg, és különösen intenzívvé vált napjainkban, amikor Magyarországon is egyre 
többen vetik fel az állami tulajdonlás gyakorlati meghaladásának, a köztulajdonlás egy 
magasabb fejlődési fázisa kibontakoztatásának a szükségességét. Annak, hogy e megha- 
ladás valóban progresszív legyen, egyik nyilvánvaló elméleti előfeltétele az állam tulajdo- 
nosi természetének a helyes megértése. Vagyis az, hogy pontosan tisztázzuk: mit is 
kívánunk valójában meghaladni? 

A feltett kérdések közül először azt kell átgondolnunk, hogy lehet-e személytelen a 
szocialista állam mint tulajdonos? Lehet-e olyan, a társadalom empirikusan létező egyé- 
nei fölé tornyosuló, elvont hatalom, mely az egyéneket mint egyéneket teljességgel kizárja 
a tulajdonosi funkciók gyakorlasából? Megfelelhet-e a tényeknek az, hogy mi, bérből 
élők, valamennyien bérmunkások vagyunk, és velünk szemben közösségi tőkésként lép 
fel a szocialista állam? 

Mint ismeretes, az e kérdésekre igennel válaszoló szerzők írásaikban elméletileg főként 
Marxnak az 1844-es kéziratokban kifejtett, a , nyers kommunizmusra" vonatkozó elkép- 
zeléseire támaszkodnak. Fontos elméleti alapanyagot nyújtanak e koncepció kidolgozá- 
sához azok az ifjúkori marxi fejtegetések is, amelyek a polgári társadalomtól és annak 
empirikus magánegyéneitől elidegenedő-elváló — és velük szemben , elvont", , illuzóri- 
kus", , allegórikus" közösségként fellépő -— polgári államra vonatkoznak. És ide sorolhat- 
juk Marxnak azt a tételét is, mely szerint a tőkés csak , megszemélyesített tőke": vagyis, 
hogy a tőkére nézve közömbös tulajdonosának konkrét személyisége (ami különösen 
nyilvánvaló a részvénytársaságok esetében). 

A szocialista állam személytelen tőketulajdonosságát tartalmazó hipotézis megalapo- 
zottsága, részben épp az említett marxi gondolatokat figyelembe véve, erősen vitatható- 
nak tűnik. Mindenekelőtt azért, mert ,,...az államot nem lehet egyszerű valóságnak 
tekinteni, az államot ténykedésnek, egy megkülönböztetett ténykedésnek kell tekinte- 
ni".§ De ki vonta valaha is kétségbe, hogy az állam egyének révén cselekszik?"" Minden 
állam — és ez alól a szocialista állam sem lehet kivétel — feltételez empirikus állami 
személyeket, akiknek az e minőségükben való cselekvése magának az államnak a cselek- 
vése. Erre, az itt vitatott álláspont talajáról azt a választ lehet adni, hogy a szocialista 


5 Politikai gazdaságtan. Tankönyv. Kossuth, 1959., 507. old. 
6 Marx: A hegeli jogfilozófia kritikájából. A hegeli államjog kritikája. MEM I. kötet, 215. old. 
7 Uo. 226. old. 

állam a bérmunkás-hivatalnokokból álló igazgatási szervezete révén cselekszik, akik, a 
részvénytársaságok menedzsereihez hasonlóan, csak az állam nevében gazdálkodnak, de 
maguk nem tőketulajdonosok. Csakhogy akkor kiknek a révén ténykedik az állam mint 
tőketulajdonosi szervezet? (Ha az államigazgatás tagjait bérmunkásokként-munkaválla- 
lókként fogjuk fel, akkor — épp a marxi elemzés alapján - e minőségükben csak a polgári 
társadalom tagjainak számíthatnak, de nem müködtethetik a polgári államot.) 

Az állam személytelen, a társadalom összes empirikus egyénét magából kirekesztő 
tőketulajdonosságának a hipotézisét az is vitathatóvá teszi, hogy a tőke különválasztha- 
tó ugyan az egyes tőkéstől, de nem a tökéstől: ,,...a töke szükségképpen egyszersmind 
tőkés, és egyes szocialistáknak az a gondolata. hogy a tőkére szükségünk van, de a 
tőkésekre nem, teljességgel hibás. A töke fogalmában tételezve van az, hogy a munka 
objektív feltételei — s ezek a saját termékei — a munkával szemben személyiségre tesznek 
szert..." § 

De miért nevezte Marx az állampolgárok elvont és illuzórikus közösségének a polgári 
államot, ha egyszer az valóságosan nem lehet , személytelen"? A vitatott álláspont 
képviselőinek figyelmét elsősorban az , elvont" jelző keltette fel. De nem elvont-e szükség- 
képpen bizonyos tekintetben minden valóságosan létező közösség, így a család, a sporte- 
gyesület, a nemzet stb., amennyiben az empirikus egyének ezekben csak egy meghatáro- 
zott minőségük szerint tevékenykednek — mint családtagok, sportolók vagy hazafiak? Az 
ember épp azáltal lesz sokoldalú, különböző társadalmi minőségeket magában foglaló 
tárgyi lénnyé, absztrakciók totalitásává, hogy számos, egymástól megkülönböztetett és 
ennyiben valóságosan elvont közösségben ténykedik. Abban tehát semmi különös nincs, 
hogy az állam maga is egy elvont közösség, mely — mint Marx mondja - az egyének állami 
minőségében tárgyiasul. 

Inkább az , illuzórikus" jelző az, amelyet a polgári állam megkülönböztető sajátossá- 
gának tekinthetünk. A polgári államnak kettös — egy .. földi" és egy , égi" — létezése van. 
Földi létezésében a lényeget tekintve nem más, mint a tőkésosztály erőszakszervezete, 
egy sajátos közösség, mely empirikus, a társadalmi munkamegosztás egy különös ágát 
gyakorló egyénekből áll. Ez a közösség a társadalom szellemi szférájában az egész 
polgári társadalom képviselőjének hirdeti magát: valójában, végső soron a tőkésosztály 
egészének az érdekeit érvényesíti a munkásosztállyal, valamint az egyes tökések és a saját 
bürokráciája különérdekeivel szemben. A polgári állam tehát objektíve nem az állampol- 
gárok, hanem csak az állam intézményeiben tevékenykedő állami személyek közössége, 
bár minden egyes állami személy egyben állampolgár is. (Az államjog ezért helyesen jár 
el, ha úgy határozza meg az állampolgárt, mint akit bizonyos jogi kapcsolatok füznek 
a felette uralkodó államhoz, de aki ebben a minőségében a polgári államnak nem tagja.) 

Illuzórikus-eszmei létezésében viszont az állam minden állampolgár közössége. S minél 
demokratikusabb a polgári állam berendezkedése, a választások mechanizmusa, minél 
inkább tevékenykedik az állam valóságosan is az össztársadalom érdekében (amelynek 
szükségszerűsége a termelés társadalmasodásának előrehaladásával egyre fokozódik), 
annál misztifikáltabbá válik ez az égi létezés. Ez a folyamat egyben elő is készíti, érleli 
a valóságos polgári állam megdöntését. 

E megfontolások alapján az államunk személytelen tőketulajdonosságára vonatkozó 
hipotézis hamisnak tűnik, és egyetérthetünk Garaudyval abban, hogy a szocialista állam- 
nak is emberek egy meghatározott csoportjában kell testet öltenie.? A kérdés tehát az: 
kik a szocializmus empirikus állami személyei? 

Garaudy és mások erre azt válaszolják, hogy a bürokraták , vagyis a , széles értelemben 
vett" államapparátus egyénei, a központi és a helyi államigazgatási intézmények és a 


8 Marx: A politikai gazdaságtan bírálatának alapvonalai, MEM 4671. köt., 390. old. 
9 R. Garaudy: The Possibility of Other Models of Socialism. In: Self-governing Socialism. Fds. B. Horvat, M. 
Markovic, R. Supek. Volume 2. 1 ASP New York, 1975., 29-33. old. 

pártapparátusok tagjai, valamint (egyes szerzők szerint) a vállalati menedzserek és 
technokraták. S minthogy a tőke közömbös megszemélyesítőjének konkrét személyisége 
iránt, az állami személy is csak , megszemélyesített állami tőke": azaz mindegy, hogy 
Kovácsnak vagy éppen Tóthnak hívják. Ennélfogva csak ők lehetnek a szocialista 
államtulajdonosi szervezet tagjai mint , állami tőkések", míg mindenki más e szervezet- 
ből gyakorlatilag ki van rekesztve. 

- E koncepció szerint társadalmunk tagjainak döntő többsége az államosítások után is 
magánszemély, , állami bérmunkás" maradt: s mint állampolgároknak továbbra is csak 
illuzórikus közösségi létezésük van. Ebben az , állami", , felhalmozási" stb. szocializmus- 
ban tehát az értéktöbbletet az államapparátus sajátítja el, és azt döntően a termelőktől 
továbbra is elidegenedett állami tőke felhalmozására fordítja. (A tekintetben, hogy ez a 
nem állami személyek kizsákmányolását jelenti-e, s hogy az államapparátus külön osz- 
tály-e, illetve a szocialista állami tulajdon társadalmi jellegű-e -— e koncepció híveinek 
véleménye meglehetősen bizonytalan és ellentmondásos.) 

A vizsgált alapkérdésekre még egy - az eddigiektől eltérő — válasz lehetséges. Az, amely 
szerint a szocialista állam a társadalom valamennyi állampolgárának valóságos, gyakorlati 
közössége. Olyan szervezet, amelyben minden egyes állampolgár valamilyen mértékben 
állami személlyé, az államgépezet tagjává is lesz. E felfogás szerint a proletárdiktatúra 
megteremtésével s a termelési eszközök állami tulajdonba vételével nem a társadalom 
államosításának , hanem az állam társadalmasításának hosszú és ellentmondásos történel- 
mi folyamata kezdődik (és kezdődött) ténylegesen meg. S ha átolvassuk Lenin Állam és 
forradalom című írását, nem lehet kétségünk afelől, hogy a marxizmus klasszikusai ezt 
a koncepciót alapozták meg és dolgozták részben ki. 

A szocialista állam egyfelől osztályjellegű, sajátos , gépezet" mindenfajta kizsákmá- 
nyoló törekvéssel szemben. Ennyiben jelenti a tőkés magántulajdon negatív megszünteté- 
sét. Másfelől viszont kiindulópontja, bázisa az államot alkotó empirikus egyének szabad 
közösségi öntevékenysége minden további fejlődésének. S ennyiben nevezi Lenin a 
proletárállamot , félállam"-nak, amelynek bármely polgára a XIV. Lajosnak tulajdoní- 
tott kifejezést ily módon vonatkoztathatja magára: Az állam én is vagyok!!" Míg tehát 
a szocialista állami tulajdonlás jellegére nézve a korábban említett koncepciók személy te- 
len állami, illetve államigazgatási tulajdonlásról beszéltek, e harmadik felfogás lényegé- 
nek megragadására, Engels Bebelnek tett javaslatát is figyelembe véve, kifejezőnek tűnik 
az államközösségi tulajdonlás terminus használata. !! 

Az államközösségi tulajdonosi szervezet tagjaként minden egyes egyén mint állampol- 
gár valóságosan-gyakorlatilag tulajdonos. E tulajdonosi szervezet valóságos belső ta- 
goltságának elemzése marxista gazdaságelméletünkben hosszú ideig háttérbe szorult, bár 
az egyre nyilvánvalóbbá vált, hogy a tulajdonosi szervezeten belül annak tagjaiként az 
állami tulajdonos egyének nem foglalnak (foglalhatnak) el azonos pozíciókat. Másként 
kifejezve: közös, állami tulajdonosi minőségünket tekintve nem elhanyagolható mennyi- 
ségi különbségek léteznek közöttünk. Nem egyforma mértékben veszünk részt a köztu- 
lajdonosi funkciók gyakorlásában, és e különbségek sajátos különérdekek forrásává is 
válnak. 


10 , Miért kell nekem Juliska Jancsi iránt érzett szerelméről írnom, ahelyett hogy az új életet építő államgépezet 
részének tekinteném magam?" V. Majakovszkij: Oroszország , a művészet és mi. Corvina, 1979., 94. old. 

11 Itt nem foglalkozhatunk részletesebben az említett háromféle koncepció elemeit különböző arányokban 
ötvöző, eklektikus jellegű nézetekkel, melyek különösen elterjedtek a jugoszláv irodalomban, és - részben épp ezek 
hatására - egyre gyakrabban jelennek meg a hazai publikációkban is. Az is igaz azonban, hogy — mint a különböző 
tudományágak történetének számos példája bizonyítja — minden valódi elméleti haladás szükségképpen eklektikus 
addig, amíg nem sikerül saját maga előtt sem teljesen tisztáznia új szempontjait. E nézetek közül különösen E. 
Kardelj koncepciója jelentős, amely számos vitatható és önellentmondásos mozzanata mellett több tekintetben 
is úttörő, a közösségi termelés további gazdasági kibontakozása szempontjából progresszív jellegű megközelítést 
tartalmaz. Lásd például E. Kardelj: A társadalmi tulajdon ellentmondásai korunk szocialista gyakorlatában. In: 
Szocialista önigazgatás. Fórum. Ujvidék. 1976., 191-316. old. 

Az államközösségi tulajdonosi szervezet létrehozása, az államosítások után e szerveze- 
ten belül kiemelt helyet foglal el mindenekelőtt az ipari és agrárproletariátus legprogresz- 
szívebb tagjait tömörítő kommunista párt (a pártot e minőségben a tulajdonosi szervezet 
meghatározó alkotórészének tekinthetjük). Ezt gazdaságilag az alapozza meg, hogy a 
tőkésektől és nagybirtokosoktól elvett termelési eszközökben felhalmozódott holtmun- 
ka-mennyiséget elidegenült formában korábban épp ennek az osztálynak a tagjai tárgyi- 
asították. A visszavétel során a különböző munkásoktól elidegenedett, különböző tőké- 
sek kezében felhalmozódott holt munkát egységes tömbbé összeolvasztva teszik sajátjuk- 
ká. 

De az állami tulajdonosok közötti különbségek abból is következnek, hogy a közössé- 
gi tulajdonosi szervezet -— kiinduló alakjában - az államigazgatás hagyományos felépíté- 
sére s a , tudományos vezetés" gyáripari szervezési megoldásaira emlékeztető módon 
szerveződik meg (legalábbis az eddigi történelmi tapasztalatok szerint). Az a törekvés 
hatja át, hogy a népgazdasági tervet lebontsa egészen a munkapadokig. Az állam 
tulajdonát képező termelési eszközökben felhalmozott holtmunka-tömeg pótlásának, 
illetve bővítésének konkrét (használati értékbeni) alakjaira vonatkozó tulajdonosi dönté- 
sekben az állami tulajdonos egyének annál kisebb súllyal vesznek (vehetnek) közvetlenül 
részt, minél alacsonyabb pozíciót foglalnak el az államközösségi tulajdonosi szervezet 
belső hierarchiájában. 

Ebben a helyzetben az állampolgárok nagyobbik részének tulajdonosi tevékenysége 
még nagyon kezdetleges és korlátozott: főként a szervezet magasabb szintjein meghozott 
döntések elfogadására vagy elvetésére redukálódik. Helytelennek tűnne azonban ezt 
azzal azonosítani, hogy ezek az egyének gyakorlatilag ki vannak rekesztve az államkö- 
zösségi tulajdonosi szervezetből. Ennek félállami jellegét az is mutatja, hogy e kezdetleges 
és tömeges köztulajdonosi cselekvésre nemcsak átfogóan, a választásokon kerül sor, 
hanem a szűkebb termelési folyamatokban is - azáltal, hogy gyakorlatilag elfogadják-e, 
végrehajtják-e vagy sem a termelők a magasabb irányító szervek döntéseit. Ez végső 
soron egyfajta gyakorlati biztosítéknak is tekinthető a szocialista államtulajdonosi szer- 
vezet bürokratikus kinövéseivel és az államközösség illuzórikussá válásának megismétlő- 
désével szemben, amelynek lehetősége addig, amíg a köztulajdonosi döntéseket nagyrészt 
az állami tulajdonosok egy viszonylag szükebb köre hozza meg, objektíve fennmarad. 

Mint azt ma már hazánkban is egyre többen hangsúlyozzák, az államközösségi tulaj- 
donlás megteremtése csak kiinduló aktusa a társadalmi tulajdonlás kibontakoztatásá- 
nak. A fejlődés fő iránya, az eddigi történelmi tendenciák alapján feltételezhetően, a 
kében, hogy a saját, közösségi felhalmozást szolgáló munkája felett az egyes termelő 
mind sokoldalúbban rendelkezhessen. Mind közvetlenebbül hozhasson tulajdonosi dön- 
téseket annak konkrét (használati értékbeni) alakjára és a mások (szintén felhalmozási 
célú) munkájával való társítására nézve. Ezt a folyamatot nemcsak az hajtja előre, hogy 
kibontakozása révén tovább növekedhet a kiinduló lépésként államközösségileg társult 
köztulajdonosok gazdasági szabadsága. Legalább ilyen lényeges, hogy a termelési viszo- 
nyoknak ez a változása számottevően ösztönözheti a társadalom termelőerőinek tovább- 
fejlődését. 

E fejlődési folyamatot is belső ellentmondások kísérik és hajtják előre. Ezek részben 
a kibontakozó közösségi termelés tartalmi és formai mozzanatai között feszülnek, !? 
részben pedig e mozzanatokon belül keletkeznek. 

Az államközösségi tulajdonosi szervezet különböző szintjein tevékenykedő állami 
tulajdonosokra nézve egyaránt igazolhatónak tűnik az a feltevés, mely szerint a közössé- 


12 Jelen írás csak a szocialista állami szektor termelési tényezőinek gazdasági formameghatározottságát elemzi, 
és nem tér ki termelőerői-tartalmi sajátosságaikra, valamint e tartalmi és formai mozzanatok viszonyára a termelés 
társadalrnasítása során. Ld. erről bővebben Horváth Sándor, Mihály Albert: A társadalmasításról. Tájékoztató, 
1985., 5. szám 

gi termelés gazdasági ellentmondásainak egyik fő sajátosságát az adja, hogy ezek az 
ellentmondások alapvetően maguknak a termelő egyéneknek a gazdasági személyiségén 
belül bontakoznak ki. (Mig a polgári társadalomban a bérmunkás és a tőkés alapvetően 
a gazdasági ellentmondások ellentétes oldalán foglal helyet, addig az államközösségi 
termelésben az állami tulajdonos az ellentmondások mindkét pólusán valamilyen mér- 
tékben jelen van.) A köztulajdonosi szervezet államigazgatási jellegének gyengülését a 
hierarchia különböző szintjein vezető pozícióban tevékenykedő dolgozók egyrészt kezde- 
ményezik-ösztönzik - hiszen így egyre kevésbé kell felelősséget vállalniuk olyan termelé- 
S1-gazdasági folyamatokért is, amelyeket ténylegesen csak mind nehézkesebben kontrol- 
lálhatnak -, s ezzel együtt nőhet önállóságuk azon folyamatok irányításában, amelyeket 
valóban hatékonyan képesek kézben tartani. Ennek folyományaként azonban gyengül- 
nie kell a munkajövedelmek és a társadalmi presztízs függésének az államigazgatási 
mainak lassú módosulásához pedig a vezetői pozícióban tevékenykedők nem képesek 
egyformán (és mindnyájan) alkalmazkodni. 

De bizonyos tekintetben hasonló kettősség jellemzi a ma még inkább csak elfogadó- 
végrehajtó állami tulajdonosok gazdasági magatartását is. A tulajdonosi döntésekben 
való fokozottabb részvétel számukra sem csak a gazdasági szabadság (és a jövedelem- 
szerzési lehetőség) kibővülését igéri, de egyre konkrétabban vállalniuk kell a döntésekben 
való részvétel gazdasági kockázatát is. Az, hogy az egyes állami tulajdonosok miként 
mozognak a saját személyiségükre jellemző gazdasági ellentmondásokon belül, különös 
érdekcsoportosulások kialakulásának alapjául szolgál az államközösségi tulajdonosi 
szervezetben. 

Az egyének , állami tulajdonosi" minőségét — alapvető gazdasági formameghatáro- 
zottságukként - megteremtő szocialista államosítás tehát nem meríti ki a tulajdon (és a 
tulajdonosi tevékenység) társadalmasításának kritériumait, de nem is esik kívül e folya- 
maton. 


A munkaerő tulajdonlásának formája 


Ki(k)nek a tulajdonában vannak az államközösségi szektorban a termelés személyi 
tényezői, az itt dolgozó egyének munkaképessége? A létező szocializmus marxista gazda- 
ságelmélete erre a kérdésre eddig többnyire azt válaszolta, hogy a termelők munkaképes- 
sége saját személyiségük tulajdonában van. Megfogalmazódtak azonban olyan álláspon- 
tok is - elsősorban a szovjet irodalomban -, amelyek szerint a munkerő nem (vagy nem 
csak) személyi, hanem társadalmi tulajdon. Mások pedig úgy vélekednek, hogy a munka- 
erő a szocializmusban nem válik el az őt hordozó személytől, ennélfogva önállóan létező, 
gazdasági tárgyiságként tulajdonba sem vehető. 


Ezeknek a nézeteknek egyaránt az a meggyőződés az alapja, hogy a , személyi" az 
valami más, mint a , társadalmi". Korábban viszont épp arra a következtetésre jutot- 
tunk, hogy ami valamilyen fokon közösségi, az abban a mértékben szükségképpen 
személyes is. Az egyén csak azáltal lehet munkaerejének személyi tulajdonosává, ha azt 
közösségekben, másokkal együtt tulajdonolja. 

Ha az egyének munkaerőiket egymást kizáró jelleggel, tehát nem közösségi módon 
tulajdonolják, akkor azoknak nem személyi, hanem magántulajdonosai. Ez a jellemző 
a kapitalizmusra, ahol a munkaerőnek a termelési folyamat helyén és idején kívül a 
munkás, azon belül pedig a tökés a magántulajdonosa. A munkás tehát, bármilyen 
furcsának is tűnik, gazdasági értelemben személyesen tulajdonképpen nincs jelen a 
munkahelyen. Ott csak töle elválasztott-elidegenedett munkaereje, a változó tőke tartóz- 
kodik. Ezért lesz e munkaképesség kifejtése számára az ön-elidegenítés folyamatává. 

E megfontolások alapján azt a hipotetikus állítást fogalmazhatjuk meg, hogy a szocia- 
lista állami szektor termelőfolyamataiban funkcionáló munkaerőt annyiban tekinthetjük 
személyi tulajdonnak, amennyiben azt egyúttal az állami tulajdonos egyének együttes 
tulajdonának, államközösségi tulajdonnak is vesszük. Munkaerejével az egyes termelő 
állami tulajdonosi minőségében rendelkezik. Kispolgári nézőpontból ez a megközelítés 
az egyéniség , megcsorbításának" tünhet, amennyiben tagadja a munkaerő magántulaj- 
donlását. 

De, hogy a munkaképességek közösségi tulajdonlásának egy . kézzelfoghatóbb" — 
igaz, részben természet adta függőségen és nem a tagok társulásán alapuló -— esetét 
vegyük, nem hasonló-e bizonyos tekintetben a helyzet egy családon belül? A háztartás- 
ban, a közös munkavégzés során nem kölcsönösen rendelkeznek-e a családtagok egymás 
munkaerejével, nem egy egységes családi munkaképesség részeként fejtik-e ki azokat 
(eltekintve itt attól, hogy mennyire , demokratikus" e közös, családi rendelkezés formája, 
mennyi önállóságot hagy meg az egyes családtagoknak konkrét tevékenységi körük, 
időbeosztásuk stb. megválasztásában)? S miként a család tagjai szabályozzák egymás 
munkaképességének a kifejtését, nem határozza-e éppúgy meg az egyesült termelők 
államközössége (egyes egységei: a minisztériumok, vállalatok, központi és helyi szakszer- 
vezeti szervek stb. révén) a foglalkoztatáspolitika általános és különös elveit és rendsza- 
bályait, megszabva ezzel azokat a kereteket, amelyeken belül az állami tulajdonos 
egyének önállóan választhatják meg munkahelyüket, szakmájukat, időbeosztásukat, 
eltekintve egyelőre itt 15 attól a korántsem lényegtelen kérdéstől, hogy mennyire demok- 
ratikus e közösségi rendelkezés formája? (Az analógia magától értetődően csak korláto- 
zott érvényű lehet - amennyiben mindkét esetben a közösségi tulajdonlás egyfajta, 
sajátos típusáról van szó. Az államközösség azonban éppúgy nem egy , nagy család", 
mint ahogyan a háztartás sem egy , miniállam".) 

Az egyén tehát nem mint magánszemély válik munkaerejének tulajdonosává, hanem 
úgy, mint közvetlenül közösségi személy. A különböző kiterjedésű termelőközösségek- 
ben, amelyeknek egyidejüleg tagja, nemcsak mások rendelkeznek az ő munkaerejével, 
hanem ő 1s másokéval. E rendelkezés kölcsönösségét illetően -— éppúgy, mint a termelő- 
eszközökre vonatkozó köztulajdonosi döntéseknél — jelentős különbségek léteznek az 
államközösségi tulajdonosi szervezet egyes tagjai között. A szervezeti hierarchia maga- 
sabb szintjein tevékenykedők nagyobb mértékben rendelkeznek az alacsonyabb szinte- 
ken elhelyezkedők munkaképességével, mint megfordítva. A fordított irányú függőséget 
és ezzel a rendelkezés kölcsönösségét erősítette-erősiti a makro- és mikroszintúű gazdasági 
demokrácia fejlődése. E folyamatba - melynek kibontakozása végső soron a termelőerői- 
technikai adottságok és követelmények által determinált és amelyet a korábban említet- 
tekhez hasonló ellentmondások kisérnek - illeszkedik az új vállalatvezetési formák 
bevezetése is. 

A munkaerő államközösségi tulajdonlásának megteremtésével alapvetően megszűnik 
tehát a termelőerők gazdasági személyiségének és munkaerejének kettéválása. Munkahe- 
lyünkre nemcsak munkaerőnket, de állami tulajdonosi személyiségünket is bevisszük, 
még ha e gazdasági személyiségek között tényleges lehetőségeiket tekintve számottevő 
különbségek léteznek is. A szocialista társadalmak gazdasági mechanizmusainak eddigi 
fejlődéstörténetét (az elkerülhetetlen stagnálások, illetve a termelőerők adott állapotához 
viszonyítva túlzottnak bizonyuló előrefutások és az ezeket szükségképpen követő vissza- 
esések ellenére 15) éppen az a törekvés hatotta át, hogy a dolgozó köztulajdonosi szemé- 
lyisége mind sokoldalúbban és aktívabban legyen jelen a munkahelyen. 

A termelés tárgyi és személyi tényezőivel tehát az állami termelőfolyamatokon belül 
egyaránt az államközösség tagjai, az állami tulajdonosok rendelkeznek. Az államközös- 
ség által igazgatott termelőfolyamatokban az egyes állami tulajdonostól-termelőtől mun- 
katevékenysége és annak tárgyiasulása ennyiben már nem válik el. Saját munkája a 
közösség munkájának alkotórészeként tárgyiasul a közös munkatermékekben. És 

amennyiben munka és tulajdon objektíve már egyesült, annyiban az előállított munka- 
termékek elosztása során az egyes termelő e termékekből tulajdonosként részesedik. 

A termelés tárgyi és személyi tényezőinek közösségi tulajdonlására vonatkozó eddigi 
megállapításokból és feltevésekből az az összefoglaló jellegű következtetés adódik, hogy 
e tényezőknek a termelési folyamatban való egyesülését már az államközösségi tulajdon- 
lás kiinduló alakjában sem vezeti be valamilyen sajátos forgalmi folyamat. Mivel a 
termelési eszközök és a munkaképességek már nem képezik magánszemélyek másokat 
kizáró magántulajdonát, gazdasági formameg határozottságaikat tekintve az előbbiek már 
nem tőkék, s az utóbbiak is megszüntek sajátos áruk lenni. Az állami tulajdonlás keretein 
belül már a szó eredeti értelmében vett munkaerőpiac sem létezik. Gazdasági formameg - 
határozottságaikat tekintve a termelők munkavállalókból-bérmunkásokból állami tulajdo- 
nosokká, a termelési eszközökben tárgyiasult holt munka pedig tókéből államközösségi 
tulajdonná változott át. 


Az államközösségi elosztásról 


Milyen főbb következtetések adódnak az államközösségi tulajdonlás e vázlatos, hipoteti- 
kus mozzanatokat is tartalmazó elemzéséből az elosztási viszonyokra nézve? 

Ha az államközösségi tulajdonosi szervezet tagjai az előállított közösségi termékek 
társtulajdonosai, akkor a cserefolyamatok során keletkező pénzjövedelmekből is tulaj- 
donosként részesednek. Az államközösségi szektoron belül képződő s különféle szem- 
pontok szerint osztályozható jövedelmek egyaránt tulajdonosi jellegű jövedelmek, me- 
lyeknek az eredeti forrása az államközösség termelő tagjainak élőmunka-ráfordítása. 

A hazai politikai gazdaságtani irodalom mindeddig nem fordított kellő figyelmet arra 
az összefüggésre, hogy a szocializmusban a munka és a tulajdon már megkezdődött 
egyesülése következtében a munkajövedelmek - a nemzeti jövedelem fogyasztási pénz- 
alapjába tartozó más jövedelemfajtákkal együtt — egyúttal tulajdonosi jövedelmek is. (E 
tételt az nem teszi vitathatóvá, hogy e jövedelmeket az állami tulajdonosok nem felhal- 
mozásra fordítják. Attól, hogy a tőkés a tulajdonában levő munkatermékek értékesítése 
során realizált profitjának egy részét fogyasztásra költi, ez a rész még nem szűnik meg 
tulajdonosi jövedelemnek lenni.) 

A munkajövedelem és a tulajdonosi jövedelem kategóriáját az irodalom egymástól 
elválasztva kezelte, és ez szorosan összefügg a szocialista állam tulajdonosi természete 
elemzésének már emlitett következetlenségeivel és hiányosságaival. Ha azt a nézetet 
valljuk, hogy a dolgozó egyén ma kizárólagosan munkavállaló bérmunkás, akkor magá- 
tól értetődően tulajdonosi jövedelme sem lehet. E vitatható meggyőződés az alapja 
azoknak az elképzeléseknek, melyek a dolgozókat úgy kívánják tulajdonosokká is tenni, 
hogy lehetőség nyiljon számukra fogyasztásra és felhalmozásra egyaránt fordítható 
jövedelmet szerezni pusztán felhalmozott, holt munkájuk tulajdona révén. Ez a megoldás 
azonban nem a dolgozó , egyáltalában vett" tulajdonosi személyiségét teremtené meg, 
mint azt hívei gondolják, hanem a már meglevő tulajdonosságának különös formáját 
változtatná meg. Állami tulajdonosi, , munkatulajdonosi" minősége mellett (vagy he- 
lyett) egyre inkább egyéni töketulajdonossá is válna. 

Ha az állami tulajdonos az államközösségi szektorban keletkezett pénzjövedelmek 
társtulajdonosa, akkor azért, hogy e jövedelmekből részesedhessen (és e részesedését 
fogyasztásra fordíthassa), nem kell , cserébe" semmiféle árut eladnia az államközösség- 
nek, illetve amunkahelyéül szolgáló vállalatnak. A tőkés részvénytársaság tagja sem , ad 
el" tulajdonostársainak semmit azért, hogy a társaság profitjából osztalékot kapjon. 
S akárcsak a részvénytársasági osztalék megosztásának, az államközösségi jövedelmek 
elosztásának is sajátos , mércéi" és , jogcímei" vannak. Az állami tulajdonosok az 
említett jövedelmekhez bizonyos gazdasági és nem gazdasági , ellenszolgáltatások" fejé- 

ben juthatnak hozzá. A táppénzt nem azért kapjuk, mert betegek vagyunk, hanem azért, 
hogy meggyógyulhassunk és helyreállíthassuk munkaképességünket. A vállalat futball- 
csapata is akkor kap nagyobb támogatást a kulturális és egyéb alapokból, ha egy 
osztállyal feljebb kerül a bajnokságban. 

E meggondolások alapján a munkajövedelem nem árujellegü gazdasági ellenszolgáltatá- 
sának a dolgozó munkavégzése, Sajátos , mércéjének" pedig (hosszabb távon) az eközben 
újonnan tárgyiasított munka mennyisége tekinthető. A munkajövedelem és a termelő- 
munka között árujellegű cserekapcsolatot azért sem tételezhetünk fel, mert az utóbbi 
mint tevékenység nem válhat áruvá. Ha a munkajövedelmet mégis a dolgozó által 
újonnan tárgyiasított munka mint áru csereértékének tekintenénk, akkor hosszabb távon 
sem eshetne egybe a , munka-áru" értekének és árának a nagysága - mivel az állami 
tulajdonosok jövedelmeik egy másik, eddig nem emlitett részét a közösségi felhalmozásra 
fordítják.!? Ezt a jövedelemrészt mint állami tulajdonosok államközösségileg objektíve 
társítjuk, anélkül, hogy tudatosan i5 meghatároznánk: egyénileg ki mennyi munkával, 
illetve jövedelemmel járul hozzá gyakorlatilag a nemzeti jövedelem felhalmozási pénz- 
alapjának képzéséhez (mely az államközösség makro- és mikroszintű gazdasági egységei 
között oszlik meg). 

Hosszabb távon azonban - bár érvényre jutását gazdasági és nem gazdasági hatások 
egyaránt keresztezik - feltehetően van bizonyos tendencia arra, hogy az egyes dolgozók 
a végzett munkájukból azonos hányadot hagyjanak bent ezekben a közösségi alapokban 
(itt és a továbbiakban tekintsünk el attól, hogy az államközösségileg kezelt alapokba 
nemcsak felhalmozási céllal kerülnek be jövedelmek). Ezt a tendenciát az juttatja gyakor- 
latilag érvényre, hogy ha a termelők egyéni , levonási" (vagy inkább , hozzájárulási") 
hányada eltér az államközösségileg átlagostól, ez egyik fontos motiváló tényezője lesz 
a termelők munkahelyek és szakmák közötti átcsoportosulásának. Ez a mozgás objekti- 
ve az egyéni hozzájárulási hányadok kiegyenlítödésének az irányába hat, és ennyiben a 
munkajövedelem-arányokat is a végzett munkamennyiségek arányaihoz közeliti.! 

Azzal a kérdéssel, hogy a végzett munkának átlagosan mekkora hanyadát tegye ki ez 
a hozzájárulás, ma a termelők közvetlenül mint az államközösségi tulajdonosi szervezet 
tagjai kerülnek szembe, annak különböző szintjein és egységeiben. E tipikusan tulajdo- 
nosi jellegű probléma megoldásának nehézségei a felhalmozási célú munka ellentmondá- 
sos gazdasági természetéből fakadnak. Ez a munka egyrészt mint a mai fogyasztási 
lehetőségek megkurtítása jelenik meg, azaz mint a jelenlegi fogyasztáshoz szükséges 
munka feletti , többlet" (ez az úgynevezett , negativ" megközelítése a , többletmunká- 
nak"). Másrészt viszont e többlet záloga a jövőbeli magasabb fogyasztásnak és ennyiben 
, pozitív", azaz maga 15 , szükséges" munka. 

Az egyes állami tulajdonosnak arra, hogy az államközösség más tagjaival objektíve 
és közvetlenül társított, felhalmozási célú munkája, illetve jövedelme a továbbiakban 
miként osztódik el, milyen konkrét fejlesztési akciók forrásává válik, csak igen áttételes 
befolyása van. Ezért a saját munkájából megvalósuló konkrét fejlesztési akciók eredmé- 


13 Annak ellenére, hogy a . munkaáru" szocializmusbeli, objektív létezését állító koncepció helyessége több 
szempontból is kétségbevonhatónak tűnik, a jelen irásban felvázolt felfogás talaján is egyetérthetünk Szabó 
Kálmánnak az 1967-es vitán elhangzott, a munkaerő áruvolta mellett érvelő nézeteket vitató gondolataival: , Ha. . . 
a munkás nem termel értéktöbbletet a szó politikat gazdaságtani értelmében, és valamilyen formában tulajdonosi 
funkciót gyakorol, hogyan lehetnének akkor marxi alapon munkaerejének áruvonásai?... Szocializmusban... az 
a valóság, hogy a munkának van piaca, s az a látszat, mintha a munkaerő piacáról lenne szó. Ily módon a 
szocializmusban az jelentene vulgarizálást, ha ezt a látszatot velméletesítenénk.x Lasd: Vita a szocializmusbeli 
munka áruvonásairól. Közgazdasági Szemle. 1967., 10. szam 1258-1259. old. 

14 A munkajövedelmek (és a hozzájárulási hányadok) arányait rövidebb távon az is befolyásolja, hogy a 
termelők által előállított munkatermékekben rejlő ráfordításokat társadalmilag miként ismerik ténylegesen el a 
vertikális és horizontális gazdasagi kapcsolatokon keresztül. (Ezért határozza meg a politikai gazdaságtan a 
munkajövedelmet részesedésként egyrészt a nemzeti jövedelem fogyasztási alapjából, másrészt pedig az adott 
. vállalat bevételeiből.) A termelők szakmák és munkahelyek közötti mozgására ez az összefüggés is. hat. 

nyességében objektíve csak mérsékelten lehet érdekelt. Ennek következtében a felhalmo- 
zást szolgáló munkáját inkább negatív, mint pozitív oldaláról szemléli, inkább többlet-, 
mint szükséges munkának tekinti. Arra ugyan ügyelnie kell, hogy az államközösség más 
tagjai , ne fogyasszák el az aranytojást tojó tyúkot", és végső soron nem lehet közömbös 
számára a felhalmozás és a fogyasztás arányának alakulása a nemzeti jövedelemben. 
Saját, újonnan tárgyiasított munkáján belül azonban a többletmunkahányad csökkenté- 
sére, azaz arra törekszik, hogy lehetőség szerint leszorítsa a közösségi felhalmozáshoz 
való egyéni hozzájárulásának a mértékét. Az motiválja, hogy az államközösség többi 
tagjának kevesebb többletmunkát adjon, mint amennyit visszakap tölük (a közösségi 
termelőfolyamat során általa újonnan alkalmazott termelési eszközök alakjában). E vo- 
nások az állami tulajdonosi tudat és az általa vezérelt gazdasági magatartás lényeges és 
meghatározó sajátosságainak tűnnek. 

Ezek az ismérvek különösen a direkt gazdasági mechanizmus keretei között jellemzik 
az állami tulajdonosok jelentős részének gazdasági tevékenységét. Az államközösségi 
tulajdonlás indirekt mechanizmusának kifejlődése ezeket az ellentmondásokat már ol- 
dotta — mivel a felhalmozás és a fogyasztás közötti mérlegelés egyre inkább decentralizál- 
tan, azaz a vállalatoknál is folyik -, de nem szüntette meg. Hiszen ma a termelő csak 
addig marad a vállalatnál felhalmozásra kerülő, holt munkájának kettős értelemben is 
a tulajdonosa (mint az államközösség és az ezen belül viszonylagos tulajdonosi autonó- 
miát élvező vállalat , polgára"), amíg az adott vállalatnál dolgozik. Ha munkahelyet 
változtat, a saját, korábbi vállalatának termelési eszközeiben felhalmozott és hátraha- 
gyott munkájának már csak állampolgári minőségében marad tulajdonosa, míg az 
vállalatközösségi tulajdonként elválik tőle. Uj munkahelyén viszont vállalatközösségi 
tulajdonosává lesz olyan termelési eszközöknek, amelyekben mások korábbi munkája 
tárgyiasult. Ez is a munka és a tulajdon egyesülésének ma még korlátozott jellegére utal. 

A szocialista országok gazdaságelmélete az elmúlt évtizedekben egyre sokoldalúbban 
feltárta és elemezte azokat a jelenségeket, amelyekben az állami tulajdonosok gazdasági 
léthelyzetének, magatartásának és egymáshoz való viszonyainak vázolt ellentmondásai 
megnyilvánulnak. Ezek az ellentmondások az államközösségi tulajdonosi szervezet meg- 
teremtésével nemcsak elkerülhetetlenül létrejönnek, de egyben hajtóerői ií5s a közösségi 
tulajdonlás további kibontakozásának, amelynek összhangban kell lennie a termelőerők 
mennyiségi növekedése és minőségi átalakulása által megalapozott lehetőségekkel és 
kényszerűségekkel. 


Ha a munkaerő az államközösségi termelésben már nem áru és gazdasági formameghatá- 
rozottságát tekintve a termelési eszköz 15 megszünt tőke lenni, akkor mi indokolhatja azt, 
hogy az indirekt gazdasági mechanizmus gyakorlati kibontakozásával párhuzamosan, 
fokozatosan újra polgárjogot nyertek gazdaságelméletünkben a tőkés árutermelés viszo- 
nyait tükröző fogalmak? Mtért használják ezeket marxista közgazdászok is a szocialista 
állami tulajdonlás bizonyos gazdasági viszonyainak a leírására? 

Ebben a jelenségben, úgy tűnik, a hazai marxista gazdaságelmélet elmúlt három 
évtizedes fejlődéstörténetének sajátos kétarcúsága, erényei és következetlenségei nyilvá- 
nulnak meg. Az elmélet progresszív jellegét mindenekelőtt az adta, hogy egyre sokolda- 
lúbban írta le a kibontakozó államközösségi termelés sajátos gazdasági jelenségeit, 
törekedett ezek lényegének feltárására, és igyekezett kitapogatni azokat a belső ellent- 
mondásokat, amelyek a közösségi termelés egy magasabb fejlödési fázisa felé mutatnak. 
Ezeket a történelmileg teljesen újszerű és sajátos, objektív fejlődési folyamatokat azonban 
részben a tökés árutermelés specifikus kategóriáinak a segítségével kívánta (kívánja) 
elméletileg visszatükrözni. 

Ez a módszer nem kevés elméleti bizonytalanság, olykor kényszerű eklekticizmus és 
pragmatizmus forrása lett. Természetesen azt is figyelembe kell vennünk, hogy minden 
tudományos előrelépés kezdetben - amíg az elméleti progressziót megalapozó gyakorlati 
fejlődés kellően ki nem bontakozik - elkerülhetetlenül , eklektikus". Ez, a kezdetben 
pozitív értékeket hordozó eklekticizmus azonban egyre inkább a további elméleti előre- 
haladás egyik akadályává lesz. Bizonyos mértékig védtelenné teszi a marxista gazdaságel- 
méletet a társadalmunkban meglevő és ható, valóban polgári eszmékkel és törekvésekkel 
szemben, és egyre jobban megnehezíti a múltra, a jelenre és a jövőre vonatkozó marxista 
gazdaságelméleti nézetek kellően következetes és meggyőző összeegyeztetését. 

Ennyiben erre az elmélettörténeti periódusra is helytállónak tűnik Marx 1871-es gon- 
dolata: , Merőben új történelmi alkotásoknak általában az a sorsuk, hogy a társadalmi 
élet olyan régebbi, sőt kihalt formái megismétlődésének nézik őket, amelyekhez valame- 
lyest hasonlítanak." ! 5 


Horváth Sándor 


15 Marx: A polgárháború Franciaországban. MEM 17. köt., 311. old. 

Az új szovjet fegyverzetcsöőkkentési javaslatokról 


Aligha volt az elmúlt évtizedben még egy fegyverzetkorlátozási javaslat, amely hason- 
ló érdeklődést keltett volna, mint az, amit szeptember végén-október elején a 
Szovjetunió terjesztett be Genfben a szovjet—amerikai tárgyalásokon. A londoni BBC 
kommentátora arról beszélt, hogy új lapot nyitottak a fegyverzetkorlátozás történeté- 
ben, az amerikai ABC televízió hírmagyarázója pedig ,a realizmus kihívásáról" szólt. 

Mihail Gorbacsov párizsi nemzetgyűlési beszédében ugyan nem tért ki minden 
részletre, egyfelől azonban alaposan megvilágította az új fegyverzetcsökkentési ja- 
vaslatok alapjául szolgáló gondolkodásmódot, másfelől pedig lényegesen túllépve a 
genfi szovjet-amerikai tárgyalások keretén, foglalkozott a nemzetközi biztonság erő- 
sítése szempontjából rendkívül fontos kezdeményezésekkel, amelyek felölelik a fegy- 
verzetkorlátozás valamennyi területét. 

A nemzetközi biztonság vonatkozásában természetesen a hadászati atomfegyverek 
jelentős csökkentését célzó indítványok a leglényegesebbek. 

Kétségtelen tény, hogy a nemzetközi biztonság legfontosabb feltételét jelentő 
szovjet-amerikai hadászati erőegyensúlyt a jelenleg meglévő hadászati támadó fegy- 
verek töredékével is fenn lehetne tartani. 

A mai szovjet-amerikai hadászati erőegyensúly ugyanis az első csapásra adandó 
válaszcsapás bizonyosságán, nemkülönben a hadászati rakéták atomtöltetei elleni 
védekezésképtelenség kétoldalúságán alapszik. Nem kétséges, hogy e képességek 
egyensúlyának, illetve a lehetőségek egyenlő hiányának fenntartása semmiképpen 
sem igényli a hadászati atomfegyver-hordozó, illetve az ezekkel célba juttatható 
atomtöltet jelenlegi mennyiségét. Az is kétségtelen azonbán, hogy az egyenlőség és 
az azonos biztonság alapján csak a kölcsönös és megegyezett mértékűre való csök- 
kentésnek lehet realitása. 

Az Egyesült Államok már hosszú ideje hangoztatja érdekeltségét a hadászati táma- 
dófegyverek jelentős csökkentésében. Az új szovjet javaslattal — mely a korábbi 
amerikai igényeket figyelembe véve nem a hordozó eszközökből indul ki, hanem a 
célba juttatható atomtolteteket tekinti értékmérőnek - lehetőség nyílik az egymás 
területét elérni képes fegyverekkel célba juttatható atomtöltetek mennyiségének felé- 
re való mérséklésére. A szovjet javaslat végrehajtása után a jelenleginél lényegesen 
alacsonyabb szinten maradna fent az egyensúly: mindkét félnek 6 ezer—6 ezer atom- 
töltete maradna. 

A hadászati fegyverzetkorlátozás történetében ilyen mérvű csökkentésre még soha 
senki sem tett javaslatot, s az atomtöltet ilyen drasztikus mértékű csökkentésének - az 
űrfegyverkezés ezzel egybekötött, egyidejű betiltásával együtt — felbecsülhetetlen 
lenne a biztonságnövelő hatása. 

A szovjet álláspont elvi szilárdságát s egyben hajlékonyságát jól mutatják az euroha- 
dászati fegyverekkel kapcsolatos új javaslatok is. A Szovjetunió lehetőséget lát egy, 
a hadászati és az űrfegyverek kérdéskörétől elkülönített megállapodás kidolgozására. 
A szovjet álláspont ebben a kérdésben azon alapul, hogy az önálló francia és angol 
atomütőerő - közepes hatótávolságú atomtöltetű rakéták - számításba vétele az 
európai erőviszonyképletben semmiképpen sem oldható meg a , tulajdonosok" véle- 
ményének meghallgatása nélkül. i 


A Szovjetunió e kérdésben - az elfogadható kiút megkeresése végett — közvetlen 
tárgyalásokat szeretne kezdeni Franciaországgal és Nagy- Britanniával. Rakétáik, il- 
letve az általuk célba juttatható atomtöltetek mennyiségének növelését a Szovjetunió 
nem hagyhatja figyelmen kívül. Ám a jelenlegi szovjet álláspont rugalmasságát mu- 
tatja Mihail Gorbacsov megfogalmazása is: , A lehető legteljesebb mértékben figye- 
lembe vesszük Franciaország biztonsági érdekeit. Most -— elképzelésünk szerint - a 
francia fegyverzet csökkentésének kérdése nem időszerű." Ez azt jelenti, hogy 
— figyelembe véve azt, hogy ma Párizs mire hajlandó, illetve mire nem hajlandó - a 
javasolt szovjet-francia tárgyalásoknak nem a francia közepes hatótávolságú rakéták, 
illetve az ezekkel célba juttatható atomtöltetek csökkentése lenne a célja. A közvetlen 
cél annak megállapítása, hogy a jelenlegi francia rakéta-, illetve atomtöltet-mennyi- 
séggel hány és milyen típusú szovjet fegyver tarthatja fenn az egyensúlyt. 


Az előrehaladás megkönnyítése érdekében a Szovjetunió az európai övezetben 
levő (a nyugat-európai célpontokat elérni képes) 55-20 rakétáinak mennyiségét az 
1984. júniusi (tehát az amerikai eurorakéta-telepítésre adott válaszintézkedéseket 
megelőző) szintre, 243 darabra csökkentette. Ami az 55-20 elődeit illeti, leszerelte 
az összes SS-5 rakétát és folytatja az S5-4 rakéták leszerelését, a teljes kivonásig. Az 
európai övezetben megtartandó végleges 55-20 mennyiséget volna hivatott a java- 
solt különmegállapodás meghatározni. 


A szovjet javaslatoknak számos új elemük Is van tehát, egy eddig Is hangoztatott 
követeléshez azonban a Szovjetunió feltétlenül ragaszkodik. A radikális hadászati 
fegyverzetcsőkkentésre — mint erre utaltunk - kizárólag abban az esetben lát lehetősé- 
get, ha az űrfegyverkezés minden lehetséges formáját, a hadászati fegyverzetcsők- 
kentési megállapodással egyidejűleg, egyszer és mindenkorra eltiltják. 


A nemzetközi biztonságot jelentősen erősítő, a hadászati atomfegyverek mennyisé- 
gét radikálisan csökkentő szovjet-amerikai megállapodás lehetőségének kulcskérdé- 
sévé tehát az vált, hogy az Egyesült Államok hajlandó-e lemondani űrfegyverkezési 
törekvéseiről, az úgynevezett hadászati védelmi kezdeményezés (SD1) keretein belúl 
megvalósítandó komplex rakétaelhárító rendszerről. 


Ez nemcsak szovjet, hanem egyetemes biztonsági érdek is. A hadászati támadó- 
fegyverek mennyiségi csökkentésének, minőségi korlátozásának ugyanis alapvető 
feltétele a szovjet-amerikai erőegyensúly változatlansága, tartóssága. Teljes bizo- 
nyossággal állítható, hogy a nemzetközi biztonság erősítését szolgáló hadászati 
fegyverkorlátozásnak csak akkor lehet értelme, ha folyamatában kikuszöbölnek min- 
den olyan más fegyverkezési tényezőt, mely veszélyeztetheti a szovjet-amerikai hadá- 
szati erőegyensúly tartós fennmaradását. 

Ma célszerűtlen, értelmetlen a nemzetközi biztonság fokozására a rakétaelhárító 
védelmi rendszerek létrehozásával törekedni. A nagy hatótávolságú atomtoltetű raké- 
ták és a rakétaelhárítás párharca ugyanis semmiképpen sem hasonlítható a páncélo- 
sok és a páncéltörők vagy a harci repülőgépek és a légvédelem párharcához. 

Míg az utóbbiak esetében a védelem alacsony, jóval 100 százalék alatti hatékony- 
sága is elfogadható, addig a rakétaelhárításnak csak teljes védelem vagy a 100 
százalékhoz igen közeli hatékonyság esetén lenne értelme. Hiszen - mint ahogy az 
bizonyos adatokból is kitűnik -, ha a védelmen a rendelkezésre álló-atomtolteteknek 

csak néhány százaléka hatol át, már az is néhány száz darabot jelent, s ez mindenkép- 
pen elviselhetetlen veszteséget okoz. 

Az eredményes (vagy az annak látszó) rakétaelhárítás megvalósítása a hadászati 
rakétafegyverek mennyiségi és minőségi fejlesztésére ösztönöz, ez pedig elősegíti az 
újabb rakétaelhárító eszközök, módszerek kifejlesztését. A hadászati fegyverkezési 
verseny ilyenformán ellenőrizhetetlenné válik. Ezt felismerve kötötte meg 1972-ben 
a Szovjetunió és az Egyesült Államok a rakétaelhárító védelmi rendszereket alapjai- 
ban korlátozó szerződést a SALT-I egyezményrendszer keretében. Ez eltiltja az ország 
rakéták elleni átfogó védelmére szolgáló mindenfajta (egyebek között űrbázisú) 
komplex rakétaelhárító fegyverrendszer és elemei létrehozását, kipróbálását és telepí- 
tését. 

Az amerikai űrfegyverkezési törekvések ellentétesek e szerződéssel: a hadászati 
védelmi kezdeményezés értelmében megvalósítandó amerikai komplex rakétaelhárító 
védelmi rendszer nem a , védelem egyensúlyát", hanem a hadászati fölényt teremtené 
meg az Egyesült Államok számára. 

Az ,abszolút biztos" (a 100 százalékhoz közeli hatékonyságú) rakétaelhárítás 
ugyanis megvalósítója számára kivédhetővé tenné a válaszcsapást, ilyenformán lehe- 
tőséget adna a kockázatmentes első csapásra, a totális atomháború megvívására. 

Szakértők sora állítja: az , abszolút biztos" vagy a 100 százalékhoz közeli hatékony- 
ságú rakétaelhárítás nem valósítható meg még a tervezetekben előirányzott, merőben 
újfajta űrbázisú pusztítóeszközökkel, az irányított energianyaláb-fegyverekkel, a 
mégoly hatalmas fejlesztési költségekkel sem. Az amerikai űrfegyverkezés fő veszélye 
abban mutatkozhat meg, hogy csillagászati (1000-2000 milliárd dollár) költséggel 
létrehozott komplex űrbázisú rakétaelhárító rendszer fejlesztői, gyártói és megrende- 
lői végul is elhiszik a közel 100 százalékos hatékonyságot és azt az amerikai kormány- 
zattal is elhitetik! Politikai válsághelyzetben ennek felmérhetetlen, katasztrofális kö- 
vetkezményei lehetnek. 


L] [] [] 


Pontosan e veszélyek elkerülésére — a szovjet-amerikai hadászati erőegyensúly folya- 
matos fenntartása végett — az amerikai tervek megvalósulása esetén a Szovjetunió 
kétségtelenül válaszlépésekre kényszerülne. Ezek elsősorban arra irányulnának, hogy 
az Egyesült Államok politikai és katonai vezetése egy pillanatig se hihesse el, hogy 
a válaszcsapás kivédhető, hogy kockázatmentes elsőcsapásmérő képesség birtokába 
jutott. Vagyis, hogy ne is gondolhasson politikai célkitűzései érdekében atomfegyve- 
rei bevetésére, illetve az alkalmazásukkal való fenyegetésre. 

Szakértők hangsúlyozzák egyébként, hogy a szóba kerülő szovjet válaszintézkedé - 
sek között nem kell szükségszerűen szerepelnie az amerikai űrfegyverkezési tervekhez 
hasonló komplex rakétaelhárító védelmi rendszer megteremtésének. Mindenekelőtt 
azért sem, mert a 100 százalékos hatékonyságú rakétaelhárítás megvalósíthatóságá- 
ban a szovjet szakértők nem hisznek, s következésképpen egy ilyen védelmi rendszer 
hatalmas költségei semmivel sem indokolhatók. A kifejlesztendő amerikai átfogó 
rakétaelhárító védelmi rendszer hatékonyságát legegyszerűbben és viszonylag legol- 
csóbban a hadászati támadófegyverek mennyiségi és minőségi fejlesztésével lehet 
jelentősen -— és bizonyíthatóan — csökkenteni. 

Bár a szovjet-amerikai hadászati erőegyensúly ilyenformán fenntarthatónak látszik 
az amerikai hadászati védelmi kezdeményezésre fordított költségek töredékével is, 
azonban ez a - szakértők szerint — mintegy 10-15 százalékos hányad is feleslegesen 
felhasznált, hatalmas kiadásokat jelentene a Szovjetunió számára. Ami ennél is lénye- 
gesebb, a szovjet-amerikai hadászati erőegyensúly ugyan fennmaradna, de a hadá- 
szati fegyverzet jóval magasabb szintjén, s ez semmiképpen sem biztonságnövelő 
tényező. 

Az amérikai hadászati védelmi kezdeményezés megvalósításának leginkább kárt 
okozó következménye minden bizonnyal az lenne, hogy megvalósítása értelmetlenné 
tenné a hadászati fegyverzetkorlátozási tárgyalásokat. Ugyanis az amerikai hadászati 
védelmi kezdeményezés megvalósításának feltételei között a Szovjetunió semmikép- 
pen sem lehetne olyan egyezmény részese, mely korlátozná az amerikai lépésekre 
adandó szovjet válaszintézkedéseket. Ez az oka tehát, hogy a jelentős szovjet hadá- 
szati fegyverzetcsőökkentési javaslat csakis az űrfegyverkezés teljes eltiltása esetén 
érvényes, s hogy szovjet részről teljes joggal hangoztatják: ha az Egyesült Államok 
kitart a hadászati védelmi kezdeményezés mellett, akkor zsákutcába jutnak a genfi 
tárgyalások. 

Mihail Gorbacsov a szovjet javaslatok lényegét feltárva azt hangoztatta, hogy a 
biztonságot, a szilárd békét nem lehet a félelemre alapozni, nem lehet csupán fegyve- 
rekkel, katonai erővel szavatolni. Az elrettentéssel szembeni alternatívaként a békés 
egymás mellett élést, a nemzetközi feszültség csökkentését, a leszerelést, a bizalom 
erősítését és a nemzetközi együttműködés fejlesztését jelölte meg. 

Az SZKP KB főtitkára ugyanakkor kifejtette, hogy ,hosszú és nehéz út ez, annál is 
inkább, mivel az évtizedek alatt felgyülemlett gyanakvást, bizalmatlanságot, előítéle- 
teket kell hozzá leküzdeni. De ha élni akarunk, más út nincs. S mint minden hosszú 
út, ez is az első lépéssel kezdődik, amelyet gyakran különösen nehéz megtenni. Mi 
megértjük ezt és segíteni akarunk a feladat megoldásában — magunknak is, Önöknek 
is." 

Nem kétséges, hogy az új szovjet fegyverzetcsökkentési-fegyverzetkorlátozási ja- 
vaslatok rendkívüli lehetőséget jelentenek egy biztonságosabb, a fegyverkezésre 
mind kevesebbet költő világ megteremtésére. Most az Egyesült Államokon a sor, 
hogy éljen ezzel a lehetőséggel, hogy feladja a hadászati fölény megszerzésére 
irányuló törekvéseit, konstruktív, kölcsönösen előnyös kompromisszumra törő tár- 
gyaló partnerként segítse elő a közös érdekű célok megvalósítását. 


Szentesi György 


Czinder Antal: Látvány 

Önismeret — műveltség — gazdasági reform 


Hozzászólás Ágoston Mihály cikkéhez 


Szenvedélyesen, talán kissé túldramatizál- 
tan, de korántsem indokolatlanul fejezi ki 
Agoston Mihály mély aggodalmát. Ma va- 
lóban nagy a veszély, nagyobb mint koráb- 
ban. Ha ugyanis nem tudunk jobban és 
gyorsabban alkalmazkodni a világválság 
mostani szakaszában kialakuló új viszo- 
nyokhoz, a technikai fejlődés legújabb irá- 
nyai által meghatározott világpiaci feltéte- 
lekhez, akkor az európai országok gazda- 
sági fejlettség szerinti rangsorában nagy 
erőfeszítések árán kivívott helyünkről a 
jövőben hátrább csúszunk. 

Növekvő termelékenység, javuló haté- 
konyság, szilárd, az eddiginél biztosabb 
gazdasági alapok nélkül nem haladhatunk 
előre szocialista társadalmunk jól megfo- 
galmazott kulturális és szociális céljainak 
megvalósításában sem, sőt az eredmények 
megvédése 15 nehézségekbe ütközik. 

Joggal állapítja meg Ágoston Mihály, 
hogy helytállásunk a világ országai között 
folyó versenyben először is önismeretet kí- 
ván: , Ha gyógyulni akarunk, akkor a di- 
agnózisnak is a valódi okok felderítéséig 
kell eljutni." Ennek fontosságára hívta fel 
a figyelmet miniszterelnökünk, az ország- 
gyűlés most lezárult őszi ülésszakán: ,,...a 
külső tényezőkkel mint realitásokkal ter- 
mészetesen számolni kell - mondotta -, de 
ha nem akarunk a magyarázkodás hibájá- 
ba esni, a fő figyelmet mégis arra kell fordíi- 
tani, hogy mit és hogyan javíthatunk saját 
munkánkon." 

Agoston 15 éppen arra keresi a választ, 
,hogy mit és hogyan javíthatunk saját 


Ágoston Mihály cikke a Társadalmi Szemle 1985. 10. számá- 
ban jelent meg. 


munkánkon". A helyes diagnózis felállítá- 
sára jó érzékkel tapogatja végig gazdasá- 
gunk élő szervezetét. Működésének szá- 
mos gyenge pontját felfedi (tökeszegény- 
ség, konzerváló struktúrák, , látszatinno- 
váció", alacsony munkaerkölcs), de végül 
is úgy ítéli, hogy mindezek , bajaink tünetei 
és nem okozói". Az alapvető okot a művelt- 
ség lényeges hiányosságaiban véli felfedez- 
ni. Ez a hipotézis vonul végig Ágoston 
írásán, amelyben kétségbe vonja annak az 
eléggé általános, söt divatos felfogásnak a 
helyességét, amely ,az ipar innovációs 
készségét, a (műszaki) értelmiség megbe- 
csülését, vagy a kutatási feltételek jobbítá- 
sát" tűzi ki elsősorban célul, ahelyett, hogy 
, az ország műveltségéből aktuálisan hiány - 


. zó elemek pótlására" törekedne. (Kiemelés 


tőlem T. J.) 

Ha Ágoston cikke csupán arról szólna, 
hogy népességünk műveltsége nem eléggé 
korszerű és sürgetné a hiányosságok pótlá- 
sát, úgy annál is inkább egyetértenék vele, 
mivel egy ország népességének műveltsége, 
általános és szakmai tudásszintje sohasem 
lehet eléggé , magas", a tudásban nincs és 
nem is lehet , túlképzés". A magasabb mű- 
veltség, a több tudás pedig a fejlődés egyik 
hatékony mozgatóereje. 

Teljesen egyetértek azzal a konkrétabb 
megállapításával is, hogy a vezetési és irá- 
nyítási ismeretek - különösen az iparban 
— fogyatékosak, hogy , technikai műveltsé- 
günk elmaradása fájdalmasan nagy", hogy 
a , műveltebb lakosság" igénye magába 
kell hogy foglalja a , technikai műveltsé- 
get" ís. 

Egyetértésem minden vonatkozásban 


ESZMECSERE 91 


annyira határozott, hogy ezzel akár be is 
fejezhetném hozzászólásomat Ágoston 
Mihály cikkéhez, ha — mint említettem - a 
cikk csupán a fentiekről szólna, és így arra 
törekedne, hogy sokoldalúan és részletesen 
kifejtse, mit kell tennünk a műveltségbeli 
hiányosságok mielőbbi pótlására, művelt- 
ségbeli elmaradásunk behozására. Az 
előbbi egyetértés ellenére vitára késztet 
azonban a cikk néhány érve, amellyel mű- 
veltségbeli elmaradásunkat bizonyitani kí- 
vánja, de különösképpen az a mód, aho- 
gyan Ágoston társadalmi-gazdasági fejlő- 
désünk fő problémájaként, az általa is fel- 
sorolt komoly bajaink egyetlen okaként és 
a terápia egyetlen útjaként állítja előtérbe 
— minden mással szemben — , az ország mű- 
veltségéből aktuálisan hiányzó elemek pót- 
lásának" fontosságát. Ezzel az állásponttal 
azért is vitatkoznék, mert túlzásaival gyen- 
gíti jogos igényét a műveltség és a tudás, 
ideértve a technikai műveltség és a szak- 
képzettség javítására. Főként azért vita- 
tom azonban e nézetét, mivel a javasolt 
tennivalók illúziót keltők, és aligha alkal- 
masak betegségeink gyógyítására. 

Az első problémára csupán röviden uta- 
lok. Nyilvánvaló, hogy a vezetés-irányítási 
ismeretek fogyatékosságait és technikai 
műveltségünk elmaradását mélyrehatóan 
és konkrét módon kell elemezni ahhoz, 
hogy megállapíthassuk a közoktatás és az 
intézményes szakképzés, a továbbképzés 
és átképzés, a szakmai tájékoztatás és az 
ismeretterjesztés tartalmi, módszertani és 
intézményi korszerűsítésének feladatait. 
A cikk néhány értékes utalása (például a 
korszerű informatika felhasználása a veze- 
tői döntések előkészítésére) jól mutatja az 
elemzés lehetséges irányait és hasznossá- 
gát. 

Könnyen félrevezethet azonban, ha a 
, technikai műveltségképet" egy-egy kira- 
gadott és agregált statisztikai mutatószám 
alapján elemeznénk, és így akarnánk teen- 
döinket meghatározni. Közhelyként hang- 
zik ma már az a tézis, hogy korunkban az 
iskolarendszerű oktatásnak és szakképzés- 
nek meghatározó szerepe van a népesség 
műveltségének és szakképzettségének kia- 
lakításában. Ez a tétel azonban egyáltalá- 
ban nem jelenti azt, hogy a statisztikailag 


mérhető iskolázottság szintjének emelke- 
dése minden további nélkül azonosítható 
a tudásszint hasonló vagy azonos mértékű 
növekedésével. Nemcsak számos fejlődő 
ország drámai tapasztalatai, hanem jó né- 
hány fejlett ipari ország példája is mutatja, 
hogy az iskolázás és szakképzés gyors 
mennyiségi kiterjesztése a szükséges felté- 
telek nélkül, vagy a korszerűtlen oktatási 
tananyagok és módszerek kedvezőtlen ha- 
tást gyakorolnak a népesség műveltségére 
és szakképzettségére. 

Szerencsénkre a magyar közoktatás és 
szakképzés más országokhoz viszonyítva — 
megítélésem szerint — ma talán az átlagos- 
nál jobb színvonalon működik, bár az 
előbbiekhez hasonló negatív jelenségekkel 
nemegyszer és nem egy területen találkoz- 
hattunk a múltban. Es még mindig sok a 
tennivalónk közoktatásunk és szakképzé- 
sünk korszerűsítésében. Bármennyire ked- 
vezőtlennek ítéljük 15 meg azonban okta- 
tásügyünket, fölöttébb hibás lenne egysze- 
rű egyenlőségjelet tenni a formális oktatás 
kiterjesztése és a tényleges tudás növekedé- 
se közé. 

Még inkább vitatható az időnként újra 
és újra felmerülő kisérlet, miszerint a né- 
pesség . műveltségképét" vagy a keresők 
képzettségét valamely agregált foglalkozá- 
si csoport formális iskolázottságára vonat- 
kozó egyetlen statisztikai mutatószámmal 
kívánják jellemezni, mint ahogy például a 
cikk a . vállalatok", tehát valamennyi gaz- 
dálkodó szervezet valamennyi, műszaki ál- 
lományba sorolt vezetőjének felsőfokú 
végzettségére vonatkozó aránymutatóval 
ezt teszi. Csak konkrét vállalatok konkrét 
munkaköreinek elemzése alapján lehet hi- 
telesen megállapítani, hogy azok betöltésé- 
hez milyen intézményes képzésre, illetve 
képzettségre volna szükség. Mind a hazai, 
mind számos, gazdaságilag jóval fejlettebb 
ország  — műszakiszakember-ellátottságát 
jellemző adatok ismeretében úgy látom, 
hogy .. technikai műveltségünk" elmaradá- 
sa nem bizonyitható, és nem 15 függ feltét- 
lenül és közvetlenül össze a mérnökök és 
technikusok számával. Ha nem így lenne 
— Ágoston Mihály gondolatmenetét követ- 
ve —, nehezen lehetne magyarázatot találni 
arra, mi okozta múltbeli és jelenlegi tudo- 

mányos-múszaki elmaradásunkat, amikor 
jó két évtizede, relatíve sokkal több, for- 
málisan képzett műszaki szakemberrel 
rendelkezett a szocialista országok többsé- 
ge, így Magyarország is, mint a nálunk 
tudományos és műszaki színvonalban, va- 
lamint a gazdasági fejlettségben jóval előt- 
tünk álló országok. A tőkés országokban 
jó egy évtizeddel később kezdődött meg a 
szakképzés, ezen belül a mérnökképzés 
gyors mennyiségi fejlesztése, és így az ak- 
kori arányok azóta sok vonatkozásban 
megváltoztak. Még ma is fennálló tény 
azonban, hogy például a magyar iparban, 
de különösképpen a mezőgazdaságban jó- 
val magasabb a felsőfokú végzettségű sza- 
kemberek, ezen belül a mérnökök (és tech- 
nikusok) relatív száma, mint a techniká- 
ban szinte utolérhetetlenül előttünk álló 
országok egy részében. 

Ugy gondolom, hogy a közoktatás és a 
felsőoktatás nemrég elfogadott távlati fej- 
lesztési koncepciója e vonatkozásokban he- 
lyesen határozta meg a stratégiai feladato- 
kat: az oktatás személyi és anyagi feltétele- 
inek javítása, az oktatási programok, a 
tananyagok és az oktatás módszereinek 
korszerűsítése, egyszóval az oktatás és 
szakképzés minőségének javítása. A meny- 
nyiségi fejlesztésben is előre lehet — és kell 
- lépnünk. Különösen fontosnak tarta- 
nám, ha oktatásügyünk kifejlesztené saját 
stratégiai tervezési bázisát, szakítana a 
, beiskolázási tervszámok" fetisizálásával 
és - a megfelelő területeken és adekvát 
módon - növelné az oktató-nevelő munka 
által és a képzés útján történő szigorú mi- 
nőöségi szelekciót. 

Az előbbieknél nagyobb problémat 
okoz számomra, hogy a cikk szinte abszo- 
lutizálja a műveltség. illetve a technikai 
műveltség jelentőségét. Illúziónak tartom 
a cikknek azt az összefoglaló megállapítá- 
sát, amely szerint ,,. . .a technikai műveltség 
olyan társadalmi közeget teremt. amely 
képes felismerni az alkotó munka értékét. . . 
és erre nem kell majd sem pénzzel, sem 
szabályozó intézkedésekkel ösztökélni". 
(Kiemelés tölem T. J.) 

A cikk szövegét elemezve, biztosra ve- 
szem, hogy - utólag elolvasva — Agoston 
Mihály sem fog idézett szövegével egyetér- 


teni. Hiszen ugyanebben a cikkben ír más 
helyen azokról a , gazdagodó országok- 
ról", amelyekben jól szervezik és végzik 
saját munkájukat, , érdekeltek abban. s 
egyéni létük és egzisztenciájuk is függ attól, 
hogy a versenyben le ne maradjanak". ( K1- 
emelés tőlem T. J.) E helyes megállapítás- 
ból kiindulva csupán fogalmazásbeli pon- 
tatlanságnak vélhetem, hogy ugyanakkor 
mondatát azzal fejezi be: ,,. . ezért nem kell 
sem biztatni, sem kényszeríteni az innová- 
cióra őket". Hát kell-e nagyobb , biztatás" 
és , kényszerítés" annál, hogy valakinek 
, egyéni léte és egzisztenciája" függ az in- 
novációtól, az eredményes munkától? 

Agoston Mihály írja egy helyen, hogy 
, nem lehet az anyagi és személyi feltétele- 
ket a szokványos úton összevetni, mé- 
lyebbre kell nyúlni a gondolkodásmód fi- 
nom struktúráiban, a tudás szerkezetében, 
a mozgatóerőkben és ezek bonyolult köl- 
csönhatásaiban". (Kiemelés tölem T. J.) 
Ennek a mélységesen indokolt elemzési 
módnak nyilvánvalóan ellentmondanak 
azonban az előzőekben kifogásolt érvek és 
megállapítások. Nem kevésbé ellentmon- 
dó az, ha valaki helyesli gazdaságireform- 
törekvéseinket, de ellene van a szabályo- 
zásnak (és a pénzzel történő ösztönzés- 
nek), mivel feltételezi, hogy pusztán a mű- 
veltség és az ebből eredő felismerés önma- 
gában hatni fog. 

Négy évtized történelmi tapasztalatai 
éppen arra figyelmeztetnek, hogy művelt- 
ség, tudás — és tudat — csak a társadalom 
és gazdaság egész működési rendszerébe be- 
ágyazódva, azzal összefüggésben és köl- 
csönhatásban fejlődhet (esetleg visszafej- 
lödhet) és érvényesülhet. 

Agoston irását ismételten elolvasva, bi- 
zonyosra veszem, hogy nem vele vitatkoz- 
tam az előzőekben, hanem jobbító szán- 
dékkal és nemes szenvedéllyel megírt, de 
nem minden részletében elég gondosan 
megfogalmazott szövegével. 

Több tudásra, nagyobb műveltségre, jó- 
val magasabb technikai műveltségre kell 
szert tennünk - s ezért is — mindenekelőtt 
arra van szükségünk, hogy bátrabban és 
gyorsabban menjünk tovább a gazdasági 
reform megkezdett útján. Ha mégoly töké- 
letes lenne is e vonatkozásban minden 1n- 

tézkedésünk, akkor is sok nehézséggel, 
bajjal és konfliktussal fog még járni, amíg 
társadalmi-gazdagsági és irányítási-vezeté- 
si rendszerünket a reformnak megfelelő új 
vágányokra állítjuk át. De csak ezen az 
úton, az ezzel járó nehézségeket vállalva 
érhetjük el, hogy népességünk műveltsége 
— a humán és a technikai műveltség együtte- 
sen — gyorsabban fejlődjék, és egész társa- 

dalmi-gazdasági haladásunk egyik előre- 
hajtó motorjaként működjék. 

Mindehhez nagy szükség van arra a ro- 
konszenves és szenvedélyes jobbítani aka- 
rásra, ami Ágoston cikkét jellemzi. E vo- 
natkozásban én is Apáczai Csere Jánossal 
együtt vallom: , szenvedélyes hit nélkül 
alacsonyrendű topogás élni". 


Timár János 


Természettudomány és 

társadalomelmélet egyútt 


Theodosius Dobzhansky a neves, orosz 
származású amerikai tudós az öröklödés, 
evolúció és társadalom szerves egységéről 
szóló, mélyen humánus gondolatait a Kri- 
terion Kiadó a TEKA-sorozatban bibliofil 
formájú, mondhatni , lírikus alkatú" kis 
könyvecskében tette közzé." Talán e köny- 
nyen kézbe fogható formával is kifejezve a 
szerző gondolkodásának szellemi finomsá- 
gát, intellektuális befogadásának széles 
körű lehetőségét, világnézeti és módszer- 
beli üzenetének nekünkvalóságát. A ter- 
mészettudományos és társadalmi érdeklő- 
dést és alapismereteket egyaránt feltétele- 
ző, bonyolult tudományos kérdések pole- 
mikus, több szálra ágazó okfejtése, egyet- 
len következtetésbe torkollik: a kozmikus, 
a biológiai és az emberi evolúcióban az 
ember -— mint , az egyetlen olyan lény, aki 
tudja, hogy az evolúció folyamatban van" 
— , arra hivatott, hogy része legyen az el- 
képzelhető legjobb világegyetem megte- 
remtésének". (168—169. old.) 

A könyv szűken vett szakmai-biológiai 
mondanivalójának lényegét a már-már 
megengedhetetlen leegyszerűsítéssel és tö- 
mörítéssel a következőkben összegezhet- 
jük: Dobzhansky határozottan megkülön- 
bözteti az egyenlőséget az azonosságtól és 
az egyenlőtlenséget a változatosságtól. 
A két fogalompár első tagja társadalmi 
kategória, a második pedig biológiai. 
Hangsúlyozza, hogy az evolúciónak mint 
a változékonyság folyamatának eredmé- 
nye a változatosság. E változás magát az 
öröklődést, az öröklött jellegeket érti: , Az 


e Theodosius Dobzhansky: Változatosság és egyenlőség. K rite- 
non Könyvkiadó, 1985. 


örökletes jellegek. . . az egyedfejlődés folya- 
mán alakulnak ki, amikor a gének által 
meghatározott lehetőségek, adott környe- 
zetben valósággá válnak." (36-37. old.) 
Így jön létre az a változatosság, amely a 
változékonyság mértéke egy adott populá- 
cióban. Az ,,...öröklékenység nem az ön- 
magában vett jelleg sajátja, belső tulajdon- 
sága, hanem azé a népességé, populációé, 
amelyben előfordul". (49. old.) Ennek vál- 
tozása az evolúció, amely a természetes 
kiválogatódás és genetikai sodródás együt- 
tes eredményeként a pupuláció szintjén jön 
létre.. Az emberi változatosságnak nem 
egyedüli, de mindenképpen két fő megnyilk- 
vánulási területe az egymással is összefüg- 
gő intelligenciabeli különbségek és a rasz- 
szok különbségei. Noha a szerző hangsú- 
lyozza, hogy az IO nem az ember általános 
értékmérője, mégis az emberiség változa- 
tosságát ezen a ponton ragadja meg, ezzel 
is kifejezve azt a meggyőződését, hogy az 
embernél a biológia-evolúció másodrendű- 
vé vált a kulturális evolúcióval szemben. 
Az intelligencia meghatározói között - 
függetlenül ezek arányaitól — alapvető sze- 
repet játszanak a gének. Igaz, a ,. gének csak 
azoknak a körülményeknek a függvényé- 
ben határozzák meg egy személy intelligen- 
ciáját, amelyeknek az egyén élete folyamán 
hatása alá került". (36. old) 

Az emberek közötti változatosság leg- 
markánsabb kifejeződése az egységes em- 
beri fajon belüli rasszok örökletes változa- 
tossága. S ahogyan az intelligencia nem- 
csak örökletes, hanem környezeti tényezők 
együtthatása, ugyanúgy ,az emberi rasz- 
szok nemcsak biológiai, dekulturális hatá- 

sok alanyai is". (93. old.) Az emberi rasz- 
szok léte az azonosságon belüli különbsé- 
get reprezentálja, de e rasszok egymástól 
nem minőségükben különböznek, hanem 
azokat a , bennük előforduló különböző 
jellegek gyakorisága révén lehet jellemez- 
ni..." (108. old.) - szakmai kifejezéssel élve 
— e jellegeket meghatározó gének alléljei- 
nek gyakorisága által különböznek. Más 
szavakkal kifejezve: , A rasszok úgy hatá- 
rozhatók meg, mint egyazon fajhoz tarto- 
zó mendeli populáció, amelyek egymástól 
bizonyos örökletes jellegek gyakoriságá- 
ban különböznek." (112. old.) A rasszok 
fokozatosan mennek át egymásba, s nin- 
csenek olyan emberi jellegek, amelyek va- 
lamely rasszban, illetve annak minden tag- 
jában százszázalékosan, másokban pedig 
egyáltalán ne lennének meg. Ez egyszer- 
smind azt is jelenti, hogy az emberi faj — 
miként a fajok általában -— genetikailag 
zárt rendszer, a rasszok viszont nyitottak. 
A rasszok egymástól való genetikai eltávo- 
lodása (sohasem elszakadása!) fokozatos 
folyamat volt, melyben a térbeli elkülönü- 
lés, az eltérő környezeti feltételek és az 
ezzel együtt ható természetes kiválogató- 
dás előnyben részesítettek bizonyos géne- 
ket, , amelyek jobban illesztették a humán 
populációkat az adott életfeltételekhez". 
(138. old.) A nagy kérdés — mert itt válik 
el a rasszizmus és a haladó társadalom- 
elmélet, így az egész könyv mondanivaló- 
jának magva - az intelligenciabeli és a 
rasszbéli különbségek kölcsönhatása, illet- 
ve a végtelen variációs lehetőség biológiai 
-genetikai és társadalmi tartalma, illetve 
háttere közötti kölcsönhatás. 

Ne feledjük, a szerző kiinduló gondola- 
ta: a biológiai változatosság nem azonosít- 
ható a társadalmi egyenlőtlenséggel, és a 
biológiai azonosság önmagában nem szüli 
a társadalmi egyenlőséget, így az emberi 
haladásért folytatott harcnak kell kiküzde- 
nie azt. De a változatosság nem független 
a társadalmi, anyagi körülmények és a kul- 
turális feltételek különbözőségétől, miként 
a biológiai egység, az azonos genetikai 
alap, melynek az egész emberiség hordozó- 


ja és részese, egyszersmind bázisa a kultu-. 


rális evolúciónak, amely mintegy folytatva 
váltja fel a biológiai evolúciót. Mindezt 


tételesen kifejezve, azt mondhatjuk, hogy 
a szerző foglalkozik: az evolúció és az 
öröklékenyseég viszonyával; az öröklöttség 
és a környezeti feltételek kölcsönhatásá- 
nak szerepével az evolúcióban, a természe- 
ti és társadalmi hatások arányával; az IO 
és a rasszbéli különbségek determinánsai- 
val; a rasszbéli különbségek összetevői kö- 
zött az IO különbségek okaival; az emberi 
faj egysége és a rasszok különbségének vi- 
szonyával; a biológiai evolúciót folytató és 
felváltó kulturális evolúció folyamatában 
élő emberiség felelősségével. 

A továbbiakban nem valamiféle könyv- 
ismertetéssel szeretnénk e kérdésekre 
adott válaszokat feltárni a leendő olvasó 
előtt, hanem e válaszok néhány karakte- 
risztikus vonásának felvázolásával inkább 
Dobzhansky gondolkodói értékére hív- 
nánk fel a figyelmet. Mert igaz, hogy a 
szerző a populációs genetikára alapozott 
szintetikus evolúcióelmélet új eredményeit 
a humán evolúcióra alkalmazza, a bioló- 
gia, a pszichológia és az etnográfia tudo- 
mánya terén jelentősen gazdagítja az olva- 
só ismereteit, mégis szemlélete és közvetett 
üzenete az, ami az érintett szakmai kérdé- 
sek iránt alig érdeklődő embert 15 jelentős 
szellemi értékekkel ajándékozza meg. 

Mi! ez a szemlélet és üzenet olvasatom 
szerint? Nem más, mint a természetet és a 
társadalomtudományt egységbe látó hu- 
manizmus: a társadalmi haladás melletti 
kiállás és az ezekből szervesen következő 
egyfajta demokratikus gondolkodás. 


A humanizmus mindenekelőtt az emberiség 
egységes faji jellegének meggyőző bizonyí- 
tásában rejlik. Állásfoglalás ez az antihu- 
mánum legkegyetlenebb formája, a rasz- 
szizmus ellen, amely a fasizmus vereségével 
nem tűnt el automatikusan. 3 
Dobzhansky a fajelmélet tagadásának 
nem azt a kényelmes formáját választja, 
hogy nem ismeri el a rasszok létét, sőt 
bizonyítja, hogy a rasszok az emberi faj 
változatai. Az ismert ösmaradványok bir- 
tokában lehetetlen ugyan pontos képet 
kapni az emberré válás folyamatáról, de az 
bizonyos, hogy a , nagyrasszok, népcso- 

portok, népek, törzsek és családok fejlődé- 
se nem lehetett egyenes vonalú filetikus 
fejlődés, hanem az időszakos összeolvadá- 
sokkal és szétválásokkal a hálózatos fejló- 
dési mintázatot, az úgynevezett retikuláris 
evolúció zegzugos útját követte". (11. old.) 
Nincs tehát realitása annak, hogy a ma élő 
rasszok külön keletkezett és minőségében 
eltérő vonásokat hordozó populációk hal- 
mozódó fejlődésének a következménye — 
amire a ma élő eltérő népcsoportok érték- 
beli rasszista hipotézise alapozható lenne 
-, hanem a szaporodási gátak hiánya mel- 
lett a szétválás és elkülönülés bonyolult 
útját járták, s így vált a , retikuláris evolú- 
ció a változatosság növelésének egyik fon- 
tos tényezőjévé". (11. old.) , Az evolúció 
sikerességének záloga viszont éppen a vál- 
tozatosság." S e változatosság nem az 
egyik vagy a másik rasszt tette értékesebbé 
a többivel szemben, hanem maga a válto- 
zatosság által lett értékesebbé az egész em- 
beriség, mert az az alapja ,a különböző 
feltételekhez való alkalmazkodásnak, és e 
genetikai változatosság gyarapodása a 
biológiai evolúció mindenkori záloga". 
(26. old.) Az említett hálózatos evolúció 
gondolatának önmagában is mély humá- 
nus értéke van, éppen azáltal, hogy ,a 
hálózatos evolúció — a könyv bevezetője 
szerint — az együttműködési képességnek 
az eredménye" (26. old.), s így a humán 
evolúciónak a , kollaboráció a legnagyobb 
vívmánya". (26. old.) S ha tudjuk is, hogy 
a különböző populációk keveredése nem- 
egyszer mások leigázásának, részleges kiir- 
tásának következménye is volt, el kell fo- 
gadnunk az , együttműködési képességet" 
is mint okot. 

A faji egység további fontos genetikai 
bizonyitékaként olvashatjuk a kijelentést: 
, Földünk minden lakója részesedik fajunk 
közös génállományából". A , szélsőséges 
alakokat az átmeneti formák megszakiítat- 
lan láncolata köti össze", (57. old.) s a 
különbségek nem hordozói semmiféle mi- 
nőségi alacsonyabb vagy felsőbbrendűség- 
nek. Ellenkezőleg. , Örökletesen va bőre 
alattc minden ember testvér és semmikép- 
pen sem indokolt firtatni, hogy a népessé- 
gek közötti örökletes különbségek hogyan 
tükrözödnek az egyének egészségi állapo- 


tában, környezeti igényeiben, szellemi ké- 
pességeiben, és abban a képességükben, 
hogy különböző kultúrák részeseivé válja- 
nak." (135. old.) Az emberek közötti vi- 
szony mélyen humanista felfogása rejlik e 
gondolatokban, hiszen egyértelműen kö- 
vetkezik belőle, hogy a rasszbéli különbsé- 
gekből nem faragható egyéni értékkülönb- 
ség, s hogy bárki válhat bármelyik kultúra 
részesévé, fajtabeli hovatartozásától füg- 
getlenül. Tehát, ahogyan nincsenek egy- 
másnak természettől alá- és fölérendelt 
csoportok, úgy bármely csoporthoz való 
tartozás sem ad az egyénnek másokkal 
szembeni alá- vagy fölérendelő értéket. 
Hasonlóképpen a humanizmus mutatko- 
zik meg az IO-beli különbségek értékelésé- 
ben. A szerző számára a megoldás itt sem 
az IO létének vagy genetikai meghatáro- 
zottságának a tagadása -— noha egyértel- 
műen utal a mérés tartalmi és módszerbeli 
bizonytalanságára és az IO-t determináló 
faktorok kölcsönhatásának bonyolultsá- 
gára -, hanem az a differenciált felfogás, 
melyből kitűnik: az IO nem meríti ki az 
ember minőségét, mert annak az intelligen- 
cián kívül olyan összetevői is " vannak, 
mint: a kitartás, az akaraterő, az eredeti- 
ség, az alkotóképesség, az emberekkel való 
bánni tudás, a becsületes őszinteség, a tisz- 
tességtudás stb. 


Dobzhansky humanizmusának alapja - 
könyvében mintegytönálló életet is élve — 
társadalomfelfogásának haladó jellege. Ez 
legkönnyebben társadalmi egyenlőségfel- 
fogásában követhető nyomon. Amig a leg- 
több reakciós elmélet a társadalmi egyen- 
lőtlenség igazolását a biológiai egyenlőt- 
lenségben véli megtalálni, Dobzhansky ép- 
pen azáltal kötelezi el magát a haladás 
mellett, hogy rámutat: , Az emberi egyen- 
lőség erkölcs-etikai elv és nem biológiai 
jelenség. A társadalom biztosíthatja ezt 
tagjai számára, vagy megvonhatja tőle." 
(64. old.) A biológiai változatosság és kü- 
lönbség nem azonos a társadalmi egyenlőt- 
lenséggel (s így nem is igazolhatja azt), s a 
társadalmi egyenlőségre irányuló követelés 
és törekvés nem zárja ki a genetikai és 

környezeti hatásra megjelenő különbségek 
elismerését, ellenkezőleg, a bennük rejlő 
erő kihasználását tételezi. Ahogy írja: , az 
egyenlőségnek éppen azért van értelme, 
mert az emberek nem egyformák." De az 
egyének génöőrökségének különbsége nem 
határozza meg azok osztályhovatartozá- 
sát. , A kiváltságos helyzetű osztályok kép- 
viselői hajlamosak azt hinni - írja -, hogy 
mindenki ahhoz a társadalmi-gazdasági 
csoporthoz tartozik, amelyre génjei feljo- 
gosítják." (59. old.) 

A szerző messzemenően nem ért ezzel 
egyet, és úgy véli, hogy a helyzet fordított, 
épp a társadalmi lehetőségek — amelyek 
társadalmilag és nem biológiailag determi- 
náltak - teljesítik ki vagy korlátozzák az 
egyén génörökségében rejlő lehetőségeket 
és a társadalmi mobilitást, illetve a társa- 
dalmi esélyek egyenlőségét mind jobban 
megközelítő, nyitott, meritokratikus, de- 
mokratikus társadalmak azok, amelyek 
kedveznek a genetikus adottságokból fa- 
kadó előnyök kibontakozásának. Nem 
hallgathatjuk el, hogy illúziót is táplál a 
meritokratikus társadalom irányában, 
mondván, hogy , e társadalomban valaki- 
nek a társadalmi-gazdasági helyzete sok- 
kal inkább képességeinek és teljesítményé- 
nek a függvénye, mint annak, hogy örö- 
költ-e vagy sem valamilyen rangot vagy 
vagyont". Az arisztokratikus, még inkább 
kasztjellegű társadalmakhoz képest termé- 
szetesen ez igaz, de mégsem tekinthetünk 
el attól, hogy a polgári társadalmakban is 
a vagyoni helyzet befolyásolja a genetikai 
lehetőségek kibontakozását, és az ettől va- 
ló eltérés csak kivételként létező jelenség. 
Az igazsághoz hozzátartozik azonban, 
hogy az egyenlő esélyek igazi társadalmá- 
nak Dobzhansky a szocializmust tekinti, 
melyben a , xmindenkitől tehetsége szerint, 
mindenkinek szükségletei szerint" elv ér- 
vényesül. 

Világosan látja az esélyegyenlőség lehe- 
tőségének korlátait, és nem táplál olyan 
illúziót, hogy létezhetnek társadalmak 
mindenfajta strukturális hierarchia nélkül. 
, Minden emberi társadalom rétegzett, 
még az osztálynélkültiek is" s a különféle 
,társadalmi csoportosulásnak biológiai 
következményei vannak, mivel befolyásol- 


ják a párválasztást." (58. old.) Ennek 
azonban nincs köze a kasztrendszerhez, 
amely egyébként , mint legnagyobb bioló- 
giai kísérletek" fényes bizonyítékai voltak 
ama feltételezés lehetetlenségének, misze- 
rint a kasztok genetikailag alá- és föléren- 
deltek, és hogy a kaszton belül (a határok 
szigorú áthághatatlansága következtében) 
meghatározott szakmákhoz való képessé- 
gek öröklődnének. E kritika a társadalmi 
haladás igenlésének talajáról fakad, ami 
természetesen nem több - vagy csak hellyel 
közzel több - mint egy következetes polgá- 
ri demokrácia igenlése. Mégis e demokra- 
tizmus az, amelyet a genetikáról való de- 
mokratikus gondolkodásnak is nevezhe- 
tünk. 


Csak néhány mozzanatot ragadjunk ki a 
demokratizmus — e  megnyilvánulásából, 
amely meghaladja hazai közgondolkodá- 
sunk néhány jellemzőjét. Amiről nálunk az 
intelligencia kérdésében gyakran megfe- 
ledkeznek, arról Dobzhansky félreérthe- 
tetlenül mondja: , Az értelmi képességek 
változatossága nem jelenti feltétlenül azt, 
hogy az egyén intelligenciája megmásítha- 
tatlanul rögzített génjeiben... Elvileg min- 
den jelleg egyaránt módosítható örökletes 
és környezeti tényezők hatására." (38. 
old.) Miközben meggyőzően bizonyítja, 
hogy az IO nagyobb mértékben genetikai- 
lag meghatározott, mint társadalmilag, 
hangsúlyozza: , Azok a különbségek, ame- 
lyeket az IO-teszt mér, örökletes és kör- 
nyezeti tényezők révén egyaránt szabályo- 
zottak." S míg nálunk a tehetséggondozás 
jogos és szükséges társadalmi igénylése 
már-már a szocializmusban vagy annak 
hibáiban látja a tehetségek pazarlását, 
Dobzhansky az osztályszemlélet talaján 
maradva, ezt írja: , A tehetségek tékozlása 
lényegében valamennyi merev társadalmi 
és osztályrendszer végzetes átka." (69. 
old.) A tehetségek védelmét pedig nem el- 
különítésükben vagy a külön elitnevelés- 
ben véli megvalósíthatónak. Meggyőződé- 
se, hogy: , Az embereket nem kell elit- és 
tucatemberekre osztani. A társadalmi rang 
és gazdasági helyzet fokozatos egyenlősé- 


98 KRITIKA 


gét a lehetőségek egyenlőségével is ki kell 
egészíteni. A kétkezi munka természeténél 
fogva nem alacsonyabb rendű a szellemi 
munkánál, még annak ellenére sem, hogy 
sokan a szellemi munkát részesítik előny- 
ben." (89-90. old.) S ha a könyvben nincs 
is szó a kiemelkedő képességűek ideális 
képzésének mikéntjéről, van mit elgondol- 
kodnunk ama megállapításán, melyet a ké- 
pességeknek megfelelő nevelési lehetősé- 
gek közötti válogatás veszélyéről mond: 
s Elkerülhető lenne-e, hogy bizonyos gye- 
rekeket eleve úgy válogassanak ki, hogy 
ezek különböző okokból kívánatosabbnak 
tekintett foglalkozásokra alkalmasak, míg 
másokat olyannak minősítsenek, akik hí- 
jával vannak minden különleges tehetség- 
nek? Ez igen könnyen a társadalmi igaz- 
ságtalanság (privilegizálás) megkülönböz- 
tetett formájává válhat." (80. old.) 

A magasabban kvalifikáltak jobb megfi- 
zetésének sürgető és társadalmilag indo- 
kolt igényeinek hazai hangoztatása során 
nem árt felfigyelni Dobzhansky ama de- 
mokratikus gondolkodásra valló , üzene- 
tére", miszerint: , Vajon csak gazdasági és 
tekintélyelvek vezérlik az embereket kü- 
lönleges teljesítmények elérésére? Ez sok 
esetben így van; de vannak, akiket saját 
eredményeik elégítenek ki." (81. old.) 
S amikor berzenkedünk bizonyos szakkép- 


zetlen munkák viszonylag magas dotálása 
és a kvalifikáltak kellő honorálásának hiá- 
nya miatt, akkor talán árnyalná háborgá- 
sunkat Dobzhansky meggondolásra kész- 
tető elmélkedése: , Az sem elképzelhetet- 
len, hogy akkor majd azok kapják a legna- 
gyobb anyagi juttatást, akik társadalmilag 
elengedhetetlenül szükséges, de igen kelle- 
metlen munkát végeznek — például hulla- 
dékot takarítanak el (szemetesek) -, míg 
azok a foglalkozási ágak, melyek szemé- 
lyes kielégüléssel járnak, alacsonyabb jut- 
tatással érik majd be." (82. old.) Tegyük 
gyorsan hozzá, hogy ennek realitása csak 
egy már viszonylag magas általános élet- 
színvonal mellett van, és azt, hogy nem 
bérkérdésekben való igazságtevéshez idéz- 
tük Dobzhanskyt, hanem hogy példázzuk 
demokratikus gondolkodását. 

A Változatosság és egyenlőség című 
könyv egy-két jellemzőjének kiemelése 
nem halványíthatja el azt az átfogó értékét 
- s ez indokolja egy társadalomelméleti- 
politikai folyóirat hasábjain való méltatá- 
sát -, hogy a mű gondolati gazdagságát 
éppen az adja, hogy egyszerre természettu- 
dományos, társadalomelméleti, politikai 
és etikai tartalmú, miként az ember is egy- 
szerre biológiai és társadalmi, azaz zoon 
politikon. 

H. Varró Rózsa 


Bálint Ildikó: 
Síkok és vonalak 

Kádár János: Béke, függetlenség, honvédelem 


Kádár János cikkeiből és beszédeiből az elmúlt 
évtizedben több tematikus válogatás jelent meg, 
amelyekben a magyar szocialista fejlődés egy- 
egy fontos problémaköréről és jelentős feladata- 
iról olvashattunk. Ezek a válogatások a magyar 
társadalom egyes alapvető kérdéseivel foglal- 
koztak: számbavették az eredményeket, nyiltan 
szóltak a problémákról és ellentmondásokról, 
megmutatták a fejlődés irányát. 

E válogatásokat egészíti ki a közelmúltban 
megjelent Béke, függetlenség, honvédelem című 
tematikus kötet, amely az MSZMP fötitkárá- 
nak a néphatalom, a szocialista haza védelméről 
kifejtett gondolatait, állásfoglalásait adja közre. 

Ez a válogatás -— a korábbiakhoz hasonlóan — 
társadalmi, állami életünk egyik fontos területé- 
nek alapvető kérdéseit tartalmazza, módszerét 
tekintve pedig szocialista építésünk más terüle- 
teivel, feladataival szoros összefüggésben tárja 


az olvasó elé a témával kapcsolatos gondolato- 


kat. 

A kötet Kádár János 26 olyan beszédét, fel- 
szólalását és írását gyűjti egybe, melyek a ma- 
gyarországi fegyveres ellenforradalom leverése 
óta napjainkig hangzottak el, illetve jelentek 
meg e témakörben, s közöttük néhány először 
kerül a nyilvánosság elé. Ennek a viszonylag 
hosszú időszaknak az áttekintése jól érzékelteti, 
hogy a párt tevékenységében, személyesen Ká- 
dár János munkásságában milyen fontos helyet 
kaptak mindenkor a békével, a néphatalommal, 
a haza védelmével összefüggő kérdések. 

Az elmúlt közel három évtizedben a néphata- 
lom megvédését és megszilárdulását, a társada- 
lom politikai, gazdasági konszolidálását köve- 
tően a szocialista építés terén történelmi jelentő- 
ségű sikereket tudhatunk magunkénak. Ered- 
ményeink között tarthatjuk számon Népköztár- 
saságunk fegyveres erőinek és testületeinek újjá- 
szervezését, megszilárdítását és olyan mértékű 
fejlődését is, melynek alapján elmondhatjuk, 
hogy néphadseregünk a kor színvonalán áll, s 


szövetségeseinkkel együtt megbízható védelme- 
zője a békés építő munkának, hazánk független- 
ségének. Erről Kádár elvtárs a következőket 
mondta ez évben Csepelen, a választási nagy- 
gyűlésen: , Vannak olyan vívmányaink, amelye- 
ket a köznapokon, a mindennapi munka mene- 
tében nem nagyon szoktunk emlegetni. Így pél- 
dául nem sokat beszélünk a Magyar Néphadse- 
reg, a Belügyminisztérium, a határőrség, a mun- 
kásőrség és az igazságszolgáltatási szervek tevé- 
kenységéről, de azért mindenki tudja, hogy mit 
köszönhetünk az ő tisztességes munkájuknak. 
Néphadseregünk eleget tesz a reá háruló felada- 
toknak, és gondoskodik népünk biztonságá- 
ról." 

Népünk körében is, mint Európa más orszá- 
gaiban és a világ egyéb térségeiben felfokozott 
társadalmi érdeklődés tapasztalható a háború és 
a béke kérdései iránt. Mindez következik abból, 
hogy Európában és más kontinenseken óriási 
mennyiségű fegyverzet és haditechnika halmo- 
zódott fel, s e fegyvereknek korábban elképzel- 
hetetlen pusztító erejük van; a nemzetközi hely- 
zetben bizonyos tőkés csoportok magatartása 
miatt tartós és kiélezett a feszültség, szédítő 
ütemben folyik a fegyverkezési verseny; legújab- 
ban pedig az imperialisták arra törekszenek, 
hogy e versenyt kiterjesszék a világűrre 15. Ért- 
hető tehát, hogy a napjainkban fokozott erőfe- 
szítést kivánó békés építő munka gondjai köze- 
pette, a lakosság mind szélesebb körében - 
nyugtalanságtól sem mentes - érdeklődés nyil- 
vánul meg az iránt, hogy megvédhetők-e a világ 
és közte hazánk békéje, szocialista fejlődésünk 
forradalmi vívmányai, mi ebben a szerepünk, s 
a Varsói Szerződés tagjaként hogyan veszünk 
részt a szocialista világközösség ez irányú erőfe- 
szítéseiben. . 

Kádár János kötete eligazodást nyújt az ér- 
deklődő olvasónak ezekben a nagy horderejű 
kérdésekben. Reálisan szól a nemzeti független- 
séget, a szocialista közösséget, szocialista vív- 

mányainkat és a békét - az egész történelmi 
korszakban - fenyegető agresszív imperialista 
törekvésekről. Egyben meggyőződéssel és az ol- 
vasót is megnyerő módon bizonyítja, hogy az im- 
perialista törekvések megfékezhetők, a világhá- 
ború elhárítható, mert a béke erői szilárdabbak, 
mint a háborús megszállottaké, mert a szocialis- 
ta közösség országai nemcsak igaz ügyet képvi- 
selnek, de megfelelő katonai potenciállal, le- 
győzhetetlen katonai erővel is rendelkeznek. 
Ezért e kötet minden, a béke, a nemzeti függet- 
lenség, a szocialista vívmányok védelmében fele- 
lősen gondolkodó ember számára utat mutat, és 
a honvédelmi feladatok teljesítése kapcsán újra- 
gondolható tanulságokkal szolgál. 

A honvédelemmel kapcsolatos főbb belpoliti- 
kai és nemzetközi összefüggések mellett a válo- 
gatás viszonylag részletes és konkrét áttekintést 
nyújt a Magyar Népköztársaság fegyveres erői- 
nek és testületeinek — a néphadsereg, a belügy- 
minisztérium fegyveres szervei és a munkásőr- 
ség — szerepéről, fejlődéséről, feladatairól, a ma- 
gyar—szovjet fegyverbarátság, a Varsói Szerző- 
dés jelentőségéről és eredményeiről. 

A kötetben megjelentetett beszédek és írások 
ma már jórészt dokumentum értékűek. A fegy- 
veres erőknél szolgálók számára - akiknek a 
zöme a fiatalabb korosztályhoz tartozik — pótol- 
hatatlan segítséget nyújt annak megértésében, 
hogy milyen erőfeszítéseket tett népünk a párt 
vezetésével a hatalom megszilárdításáért, a fegy- 
veres erők újjászervezéséért, a dolgozó emberek 
és a fegyveres erők szilárd, megbonthatatlan 
egységéért. A honvédelemből fakadó nemzeti és 
nemzetközi kötelezettségeink minden eddiginél 
nagyobb tudatosságot kívánnak a fegyveres 
erők tagjaitól. A kötetben kifejezésre jut az elve- 
iben szilárd, konkrét tennivalóiban szüntelenül 
megújuló honvédelmi politika szükségessége. 


v 


A kötet arról tanúskodik, hogy az MSZMP 
politikájának részeként, mintegy három évtize- 
de a párt honvédelmi politikája is új alapokra 
került. Ez a politika nem változott társadalmi 
céljában: a béke, a függetlenség és a belső szoci- 
alista rend védelmét hirdette. A célok azonossá- 
ga talaján mégis — mondhatni — új korszak kez- 
dődött, amelynek alapját a honvédelem vonat- 
kozásában is a következetes kétírontos harc, a 
korábbi hibáktól való egyértelmű elhatároló- 
dás, a marxizmus-leninizmus alkotó módon 
történő alkalmazása jelentette. 

Pártunk főtitkára a honvédelmet - az objek- 
tív valóságnak megfelelően - mindig a lehető 
legszélesebb értelemben tekinti át, társadalmi, 
gazdasági, politikai és ideológiai összefüggések- 


be ágyazva. A fegyveres erők és testületek veze- 
tői előtti beszédeiben újra és újra nyomatékkal 
szól arról, hogy a honvédelem alapja a szilárd 
néphatalom; a stabil népgazdaság; a lakosság 
fejlődő szocialista tudata, hazafisága és interna- 
cionalizmusa; népünk erősödő szocialista nem- 
zeti egysége. A pápai katonai aktíván 1976-ban 
mondott beszédében is ennek adott kifejezést: 
v. .. 4 Magyar Néphadsereg parancsnokai, kato- 
nái teljes biztonsággal dolgozhatnak, mert szi- 
lárd a hátországuk, s teljes mértékben támasz- 
kodhatnak rá... Népünk egységes az alapvető 
szocialista célokban, társadalmunk politikai és 
gazdasági alapjai szilárdak." 

A szocializmus építése és védelme Kádár Já- 
nos megnyilatkozásaiban tehát elválaszthatatla- 
nul egységes feladatot jelent. Az olvasó meggyő- 
ző képet kaphat erről a kötetben található 26 
beszéd és írás alapján. Azokban a beszédekben, 
írásokban is, amelyek nem közvetlenül a fegyve- 
res erőknek szólnak, világosan kifejezésre jut, 
hogy a párt politikájának fő törekvéseiben, 
irányvonalában - a kor követelményeinek meg- 
felelően - mindenkor fontos helyet kapnak a 
honvédelem kérdései. 


Szocialista viszonyaink között a hatékony és 
szilárd honvédelem nélkülözhetetlen feltétele a 
dolgozó nép és a fegyveres erők, testületek egy- 
sége, kölcsönös bizalma. Erről szólt többek kö- 
zött Kádár elvtárs 1966-ban a Zrínyi Miklós 
Katonai Akadémián: , A magyar hadsereg ko- 
rábban az uralkodó osztályok kezében volt. 
Történelmileg tartósan a nép érdekei ellen, a 
néppel szemben használták fel. Most, alig több 
mint húsz éve az a helyzet, hogy a magyar nép 
és a magyar hadsereg útja egy és elválaszthatat- 
lan. Együtt élnek, együtt haladnak! Politikai és 
társadalmi kérdésekben, de az élet mindennapi 
kérdéseiben is, a mi hadseregünk tisztikarának, 
személyi állományának, valamint a munkásosz- 
tálynak és a parasztságnak a gondolkodása, 
problémái  elválaszthatatlanok egymástól. 
Ugyanaz foglalkoztatja az embereket itt és ott 
is. Természetesen kölcsönhatásban is van a nép 
és a hadsereg élete és tevékenysége." 


Pártunk főtitkára a fegyveres erők előtt nem 
mulaszt el egyetlen alkalmat sem, hogy hangsú- 
lyozza, a nép megbecsülését és támogatását kiér- 
demelni s ápolni a nép fegyveres fiainak állandó 
feladata, kötelessége: ,,. . .az első és legfontosabb 
kötelesség a hazaszeretet. Es a nép szeretetét 
továbbra is ki kell érdemelni, hogy mélyüljön a 
nép tisztelete és szeretete a hadsereg iránt. Ez a 
legfőbb az Önök munkájában." 

A közreadott beszédekboől, írásokból kitűnik, 
hogy a párt vezetése milyen megkülönböztetett 
figyelmet fordított a fegyveres erők és testületek 

újjászervezésének első percétől fogva arra, hogy 
néphadseregünk körében mindenkor megértésre 
és támogatásra találjon a párt politikája és szi- 
lárdan érvényesüljön a párt vezető szerepe. Eb- 
ben látta a legfőbb biztosítékát 1957-ben és ma 
is annak, hogy a haza fegyveres védelmezői min- 
denkor, minden körülmények között szilárdan 
helytálljanak. Kádár János személyesen is nagy 
figyelmet szentelt arra, hogy a fegyveres erőknél 
működő pártszervezetek valóban hatékony sze- 
repet töltsenek be a párt politikájának érvényre 
juttatásában. A pártirányítás 1957-ben kialaki- 
tott új rendjéről, annak érvényesüléséről 1968- 
ban az MSZMP Néphadseregi Bizottságának 
egyik ülésén a következőket állapította meg: 
Az adott viszonyok között a pártszervek és 
-szervezetek működését illetően helyes megol- 
dás alakult ki. Ennek révén a csapatoknal moz- 
galmas pártélet zajlik, érvényesülnek a lenini 
normák, a demokratikus centralizmus követel- 
ményei. Véleményünk szerint ez a rendszer, 
amelyet most kidolgoztunk, helyes és jó, alkal- 
mas arra, hogy a hadseregen belül a politikai 
munkát, a pártmunkát úgy végezzük, ahogy az 
szükséges." 

A párt főtitkára, az MSZMP politikájának 
megfelelően, a néphadsereg tekintetében a szo- 
cializmus iránti egyértelmű elkötelezettség mel- 
lett - a hadügy forradalmi változásaiból kiin- 
dulva - mindenkor a korszerűség minőségi kö- 
vetelményeihez való hozzáigazodást jelölte meg 
feladatnak. A párt honvédelmi politikájának 
hosszú távra kitűzött céljai közé már a hadsereg 
újjászervezésének időszakát követően azt a kö- 
vetelményt állította, hogy szövetségi rendsze- 
rünkön belül -— mindenkor szem előtt tartva az 
ország nagyságrendjét és teherbíró képességét — 
néphadseregünk minőségileg feleljen meg a kor 
követelményeinek. 

A hadsereg újjászervezésével szinte egyidőben 
jelentek meg tömegesen például a rakétahordo- 
zó eszközök, a szuperszonikus vadászgépek. 
Napjainkban kerülnek rendszerbe a kiberneti- 
ka, az elektronika minden vívmányát magukba 
ötvöző , intelligens" fegyverek. Pártunk vezető 
testületeinek és főtitkárának megnyilatkozásai- 
ban nyomatékos hangsúlyt kap az a tény, hogy: 
v...A párt Központi Bizottsága, a kormány és 
minden illetékes szerv a jövőben is fokozott 
figyelemmel kíséri néphadseregünk fejlődését és 
biztosítja azokat a feltételeket, amelyek a hon- 
védelem feladatainak megoldásához nélkülöz- 
hetetlenek." 

v 


Kádár János Béke, függetlenség, honvédelem cí- 
mű kötetében a békéért, a nemzeti függetlensé- 
gért s mindezek érdekében a Varsói Szerződés- 


ben testet öltő szocialista közösség világtörténe- 
ti jelentőségének tudatosításáért száll síkra. 

Beszédeinek, cikkeinek újra és újra visszatérő 
gondolata az MSZMP politikájának a békés 
egymás mellett élésre való törekvése, a béke 
biztosítása, mely nélkülözhetetlen feltétele a 
szocializmus eredményes építésének. Meggyő- 
ződéssel vallja és meggyőzően hirdeti, hogy: , A 
Magyar Népköztársaság rendíthetetlen híve a 
különböző társadalmi rendszerű országok békés 
egymás mellett élésének." 

A szocializmus és béke egymástól elválasztha- 
tatlan, sőt egymást feltételező fogalmak és köve- 
telmények. , Magyarországon a szocializmus és 
a béke ügye közvetlenül és konkrétan kapcsoló- 
dik egymáshoz, hiszen háborús körülmények 
között vagy akárcsak feszült nemzetközi hely- 
zetben is minden nép számára lehetetlen igazán 
eredményes építőmunkát folytatni. A Magyar 
Népköztársaság ezért teljes súlyával, minden 
lehetőséget kihasználva küzd a békéért, az új 
világháború kirobbantásának megakadályozá- 
sáért, a leszerelésért, a nemzetközi enyhülésért." 

A békét nem elég óhajtani, azt meg is kell 
védeni; ez az egész magyar nép létérdeke és 
elemi kötelessége. A béke biztosítására való tö- 
rekvés és ennek érdekében a honvédelmi készség 
fejlesztése nem kizárja, hanem feltételezi egy- 
mást. Mély, történelmileg megalapozott elméleti 
és gyakorlati igazságként fogalmazódik meg: 
"A politikával politikát, a fegyverrel fegyvert 
szegezünk szembe." Napjainkban minden ko- 
rábbinál időszerűbbek a Zrínyi Miklós Katonai 
Akadémiát befejezett tisztek előtt elhangzottak: 
Mi azt hirdetjük és nemcsak hirdetjük, hogy a 
békéért harcolunk. Az igazsághoz azonban hoz- 
zátartozik, hogy közben fegyverkezünk is, és a 
hadseregünket is fejlesztjük. Ez azonban csak 
látszatra ellentmondás. En nem tudnék más út- 
ravalót adni a most kibocsátott magasabb kép- 
zettségű tiszt elvtársaknak, mint azt mondani, 
hogy minél komolyabban vegyék, minél lelkiis- 
meretesebben hajtsák végre feladataikat, minél 
kiválóbb katonák lesznek és ezáltal minél kivá- 
lóbb lesz néphadseregünk szellemében, tudásá- 
ban és képességében, annál inkább biztosított 
népünk békéje és nyugalma. Ez nem ellentmon- 
dás, ez csak így lehetséges korunkban." 

A szocialista országok, köztük hazánk, a fel- 
fegyverzett ellenséggel szemben magától értető- 
dően nem tehetik le a fegyvert. Bizonyos impe- 
rialista körök szüntelen és mind fokozottabb 
mértékű fegyverkezésére a szocialista országok 
kormányai megfelelő ellenlépésekkel kötelesek 
válaszolni. Látva a fegyverkezési versenyben 
rejlő veszélyeket s azt, hogy ez milyen terheket 
ró minden népre, képviselik azt az álláspontot, 

hogy a lehető legalacsonyabb szinten valósuljon 
meg a katonai stratégiai erőegyensúly. Nem kí- 
vánunk katonai erőfölényt, de a jelenlegi straté- 
giai erőegyensúly felborítását, az erőfölény meg- 
szerzését nem tesszük lehetővé az imperialisták- 
nak. Erről szólt Kádár János elvtárs a Magyar 
Néphadsereg parancsnoki értekezletén 1981- 
ben, figyelmeztetve a fegyverkezési verseny meg- 
szállottait: ,,...néhány évtizede volt a hadtörté- 
nelemben olyan időszak, amikor a második vi- 
lágháború éveiben megteremtett atomfegyverük 
révén átmenetileg és rövid időre valamilyen 
előnyre tettek szert; akkor még volt bizonyos 
. lépéselőnyük, de tiszavirág-életűnek bizonyult, 
volt és többé nem térhet vissza, hiába álmodoz- 
nak róla. A Szovjetunió, amely a szocialista és 
a békeszerető erők fő bázisa, közösségünk egye- 
sített ereje, nem fogja megengedni, hogy az im- 
perialisták erőfölénybe kerüljenek." 

Kádár János beszédeiben és cikkeiben kiemelt 


hangsúlyt kap az a szándék, hogy barát és ellen- : 
ség számára egyaránt világos legyen: hová tarto- 


zunk, milyen célokat követünk, hogy hazánk és 
fegyveres ereje hű és aktív része a szocialista 
politikai és katonai védelmi szövetségnek. 
Többször is hangsúlyozza, hogy a Varsói Szer- 
ződés - elsősorban a szovjet hadsereg — által 
nyújtott sokoldalú és nélkülözhetetlen segítség- 
gel és támogatással vált néphadseregünk a kor 
színvonalán álló haderővé. 


Nemzeti érdekeinknek és internacionalista 


felfogásunknak megfelelően pártunk főtitkára 


mindig megkülönböztetett jelentőséget tulajdo- 
nít a magyar-szovjet barátság, a sokoldalú és 
szüntelenül fejlődő tartalmú politikai és katonai 
együttműködés ápolásának, fejlesztésének. 
A szovjet hadsereg megalakulásának 60. évfor- 
dulója alkalmából ennek lényegét és jelentőségét 
az alábbiakban summázta: , Barátságunknak 
történelmi gyökerei vannak. Sok-sok ember 
dolgozott érte... Barátságunk régóta épül, sok 
komoly próbatételt kiállt... Jó, hogy immár tel- 
jes joggal állapíthatjuk meg, hogy nemcsak egy 
vagy tíz ember, nemcsak a két párt Központi 
Bizottsága, hanem milliók, a magyar és a szovjet 
nép barátsága ez, amely a proletár internaciona- 
lizmus szilárd elveire, népeink közös céljaira és 
közös érdekeire épül. Barátságunk sokoldalú, 
állandóan szélesedik, szoros együttműködés 
bontakozott ki az élet minden területén. Beletar- 

tozik ebbe hadseregünk, fegyveres erőink fegy- 
verbarátsága is. Közösek tehát örömeink, gond- 
jaink és közösek ünnepeink is." 

Pártunk, kormányunk, népünk álláspontját 
és a jelenlegi világhelyzetből a honvédelemre 
levont gyakorlati következtetéseket Kádár Já- 
nos félreérthetetlen egyértelműséggel fogalmaz- 
ta meg a XIII. kongresszus szóbeli előterjeszté- 
sében: , A jelenlegi világhelyzetben a Varsói 
Szerződés tagállamainak gondoskodniuk kell 
védelmükről és ennek megfelelően mi is megfele- 
lő szinten tartjuk védelmi erőinket. A Varsói 
Szerződés tagállamaként eleget teszünk kötele- 
zettségeinknek. Népünk békéjét, szocialista vív- 
mányainkat mindenkivel szemben megoltal- 
mazzuk, s ezt jó tudni mindenkinek, nehogy 
bárki kísértésbe essék." 

Napjainkban, amikor a honvédelem területén 
is számos új és bonyolult feladat vár megoldás- 
ra, pártunk főtitkárának állásfoglalásai, útmu- 
tatásai szemléletet formálnak, meggyőződést 
erősítenek és tettekre mozgósítanak. A kötet 
egésze erősíti azt a felismerést és tudatot, hogy 
honvédelmi politikánk helyesnek bizonyult, 
hogy érdemes volt anyagiakban, emberi ener- 
giákban oly sokat áldozni. Az erőfeszítések a 
honvédelem területén is megfelelő eredményeket 
hoztak: népünk a haza és a szocializmus vívmá- 
nyainak védelmében bizton számíthat a fegyve- 
res erőkre. 

Befejezésül felhívjuk az olvasó figyelmét a 
szerző e könyvben is jelen levő szemléletére és 
vizsgálati módszerére: az elvi szilárdság és a 
valóság iránti érzék egyidejű érvényesítésére; a 
nehézségekről is nyiltan valló, az eredeti megol- 
dásokat is vállaló hozzáállásra; az egyszerű, fél- 
reérthetetlen és cselekvésre ösztönző stílusra; a 
történelmi tapasztalatokra épülő reális optimiz- 
musra. Kádár János beszédeiben és cikkeiben a 
párt egésze számára érvényes igényt fogalmaz 
meg: , Pártunkat szilárd elvek és nem dogmák 
vezérlik. Arra törekszik, hogy a fejlődés új 
problémáira megtalálja a helyes szocialista vá- 
laszt... Ezért folyamatosan meg kell újítani poli- 
tikánkat." S a megújuló politikában is minden- 
kor megfelelő helyet kap — mint kapott eddig is 
— a párt honvédelmi politikája, a néphatalom, a 
haza védelme. 

(Zrínyi Katonai Kiadó, 1985.) 


Kárpáti Ferenc 

A szocialista országok gazdasági mechanizmusa 


Magyarul is hozzáférhetővé vált az a kötet, 
amelyik a KGST-országok tudományos akadé- 
miái közötti együttműködés keretében létrejött, 
A népgazdasági tervezés és irányítás tökéletesíté- 
se a KGST-tagországokban elnevezésű témabi- 
zottságban elvégzett munkák eredményeit ösz- 
szegzi. A bolgár, a magyar, az NDK, a szovjet 
és a csehszlovák, valamint esetenként a lengyel 
és a mongol szakértők közreműködésével 1976 
és 1981 között lefolytatott viták alapján készült 
könyv a tárgyalt anyagokat három témakörbe 
rendezi: 

60 megismerhetjük a szerzői kollektíva állás- 
pontját a szocialista gazdaságok intenzív gazda- 
sági fejlődési szakaszra történő átállásával kap- 
csolatos problémáiról; 

60 képet kaphatunk a vizsgált KGST-tagor- 
szágokban - a hetvenes évek végén, a nyolcva- 
nas évek elején — alkalmazott gazdaságirányitási 
módszerekről s az alapul szolgáló elvi megfon- 
tolásokról; 

60 adalékokhoz jutunk, melyek segítenek el- 
igazodni a gazdasági mechanizmus korszerűsí- 
tésére irányuló nemzeti törekvések között. 

Valamennyi európai KGST-országban a szó- 
ban forgó mű szerkesztési munkáinak lezárása 
után jelentős párt- és állami döntések születtek 
a gazdasági mechanizmus - a gazdaság hatéko- 
nyabb működtetése -— tárgyában. Így a könyv- 
nek a nemzeti sajátosságokat, illetve a vizsgált 
országok gyakorlatának közös vonásait leíró 
részeiből a bemutatott tendenciák, az elméleti- 
elvi megközelítések érdemelnek különös figyel- 
met. Szakmai körökben, tudományos műhelye- 
inkben ezek részben ismertek. Az igényesebb 
közvélemény azonban szeretné tudni azt is, 
hogy mi történik szocialista szomszédainknál a 
minket is foglalkoztató problémák megoldása 
érdekében, miért vált ki a magyar gazdasági 
mechanizmus továbbfejlesztésére irányuló lépé- 
sek egyike-másika kételyt, meg nem értést a 
baráti országok mértékadó köreiben. De ta- 
pasztalható a szakmabeliek érdeklődésének nö- 
vekedése is a szomszédos KGST-országok gya- 
korlata iránt, ami a józanság jele: a szocialista 
gazdálkodás hatásfokának növelésére irányuló 
útkereséseink során minden, a KGST-országok- 
ban történő, látszólag kis változásra is érdemes 
felfigyelnünk, hiszen külgazdasági kapcsolata- 
ink meghatározó fele éppen ezekhez az orszá- 
gokhoz fűződik. 

A szerzők több helyen is utalnak rá — a ma- 
gyar kiadáshoz írt előszavában Nagy Tamás (a 


kötet szerkesztő bizottságának magyar tagja) is 
aláhúzza -, hogy a szakértői viták után elfoga- 
dott szövegrészek több tekintetben kompro- 
misszumok szülöttei. Ez, mint ismert, általában 
jellemzi a KGST-kollektívák által kidolgozott 
munkaanyagokat és okmányokat (lásd például 
A szocialista nemzetközi munkamegosztás alap- 
elvei, Az együttműködés további elmélyítését és 
tökéletesítését, valamint a KGST-tagállamok 
célzó Komplex Program vagy a legutóbbi felső- 
szintű tanácskozáson elfogadott Nyilatkozat a 
KGST-tagországok közötti gazdasági és tudo- 
mányos-műszaki együttműködés továbbfejleszté- 
sének és elmélyítésének fő irányairól című okmá- 
nyokat). Az is igaz, hogy a kompromisszumos 
megállapításokat a felek saját köreikben nem- 
egyszer a maguk módján, azaz eltérően értelme- 
zik; a lezártnak, egyeztetettnek hitt ügyek újból 
megjelennek, vitatémákká válnak. Így a szóban 
forgó szakértői eszmecserék , végtermékeiként" 
szereplő szövegrészeket is óvatosan kell kezel- 
nünk, ügyelve arra, hogy ne magyarázzuk bele 
azokba saját gondolatainkat. Ám fontos szá- 
molni azokkal a változásokkal is, amelyek part- 
nereinknél bekövetkeztek vagy kialakulóban 
vannak, hiszen ezek ismerete hozzájárulhat a 
hazai felfogás és gyakorlat korszerűsítéséhez, a 
nemzetközi együttműködéshez szükséges kap- 
csok megteremtéséhez. 

Az európai KGST-országok gazdaságíirányí- 
tásának jellemzőiről, korszerűsítési törekvései- 
ről a hetvenes évek óta több - magyarul olvas- 
ható - átfogó munka jelent meg.! 

A szerzői kollektíva vitáinak eredményeiről 
most közzétett munka - fejezetről fejezetre - 
viszonylag nagy teret szentel a párt és a szocia- 
lista állam gazdasági funkcióinak, a gazdaság- 
politika és a gazdasági mechanizmus közötti 
összefüggéseknek. A könyv teljes szövegét át- 
hatja az a felfogás, hogy a létező szocializmus 
állama képes átfogó gazdaságfejlesztési dönté- 
sekre, nagy népgazdasági folyamatok vezérlésé- 
re, valamint a hozzá szükséges eszköztár megte- 
remtésére és időszakonkénti korszerűsítésére. 
A hatalom legfőbb letéteményezőjeként szerep- 
lő párt — az adott ország hosszú távú fejlődését 
célzó politikai-társadalmi-gazdasági koncepció 
(program) kidolgozásával, s az erre épülő, a 


1 Közülük a legjelentősebbek: A gazdaságirányitás fejlesztése 
a szocialista országokban. Kossuth Könyvkiadó, 1979.; Az eu- 
rópai KGST-országok gazdasága: Kossuth Könyvkiadó, 1984. 

lakosság egészét érintő cselekvési programmal — 
szilárd alapot nyújt a szakosított állami intéz- 
mények számára ahhoz, hogy a kor követelmé- 
nyeinek megfelelő gazdaságfejlesztési terveket 
állítsanak össze, és a tervekkel adekvát gazdasá- 
gi mechanizmusokat működtessenek. 

A gazdasági mechanizmusnak a szocialista 
társadalomban betöltött szerepe mindenekelőtt 
azért sajátos, mert a társadalmi és a gazdasági 
fejlődés (fejlesztés) hosszú távú, komplex straté- 
giája meghatározza a gazdaságra vonatkozó 
legfőbb célokat, valamint a szóba jöhető (veen- 
dő) eszközöket, rögzíti a szocialista társadalom 
építése során megoldott és megoldásra váró fel- 
adatok közötti összefüggéseket. 

Ez a gyakorlatban azt jelenti — vallják a szer- 
zők -, hogy egyidejüleg kell biztosítani a gazda- 
sági mechanizmus viszonylagos stabilitását és 
lehetőleg el kell kerülni az irányítási szervezet 
elsietett, át nem gondolt változásait; egyúttal 
nem szabad késlekedni a gazdasági mechaniz- 
mus fejlesztésében megérett problémák megol- 
dásával, a termelőerők fejlettségi szintjének 
megfelelő termelési viszonyok biztosításával. 
A történelmi megközelítés, a stratégiai és takti- 
kai elemek közötti kölcsönhatások figyelembe- 
vétele, valamint a komplex szemléletmód érvé- 
nyesítése a gazdasági mechanizmus tökéletesíté- 
sére irányuló lépésekben -— az európai KGST- 
országokban az utóbbi években nyilvánosságra 
hozott párt- ás állami döntések tanúsága szerint 
—- mindjobban teret kap.? 

A szerzők a szocialista termelés irányításának 
általános problémái között helyesen mutatnak 
rá azokra a területekre, amelyeken a gazdasági 
mechanizmus korszerűsítésével minőségi válto- 
zásokat lehet (kell) elérni a gazdálkodásban. 
Ilyennek tekintik a következőket: a tudomá- 
nyos-technikai haladás meggyorsítása, az ered- 
mények termékekben, szolgáltatásokban való 
megjelenítése; az erőforrások korábbinál! telje- 
sebb és ésszerűbb hasznosítása; a munka terme- 
lékenységének emelése; a beruházási folyama- 
tok hatékonyságának javítása; a nemzetközi 
munkamegosztás útján szerezhető előnyök be- 
építése a társadalmi termelés intenzifikálásába 
stb. Az elméleti-elvi kérdésekben leginkább gaz- 
dag első három fejezet összegező megállapításai 
igazolják, hogy a szocialista népgazdaság fejlő- 


2 Különösen figyelemremeltó az SZKP KB 1983. decembe- 
ri plénuma, továbbá az 1984-ben szervezett össz-szövetségi ideo- 
lógiai tanácskozáson elfogadott állásfoglalás és M. Gorbacsov itt 
elhangzott előadói beszéde; a Bolgár Kommunista Párt X. 
kongresszusán (1971) elfogadott új pártprogram és a nyomában 
hozott állami döntések sorozata; a csehszlovák kormány által 
1980 elején kidolgozott intézkedéskomplexum; az MSZMP KB 
1984. április 17-i határozata. 


désének központi tervezése szervesen és jól egybe- 
kapcsolható a szocialista gazdaságban objektíve 
létező áru- és pénzviszonyokkal. 

A szerzői kollektíva állást foglal amellett, 
hogy a.gazdaságpolitikai célok attól függően 
valósulnak meg, hogy mennyire hatásos a gaz- 
daságirányítás; a tervezési, a szabályozási, az 
ösztönzési és a szervezeti rendszerre tehát egy- 
aránt figyelmet kell fordítani. 

Általánosan elfogadott felfogást tükröz, hogy 
a megszokottnál előkelőbb helyre (a III. fejezet- 
be) került és viszonylag nagy terjedelmet kapott 
a gazdaságirányitás szervezeti rendszerével ösz- 
szefüggő problémák bemutatása, valamint a ki- 
vezető utak taglalása. Józan a szerzők alapállá- 
sa ebben a témakörben, amennyiben- a KGST- 
országokban jelenleg megfigyelhető szervezeti 
sokszínűség elismerése mellett — rögzítik, hogy 
a társadalmi termelés konkrét feltételeitől, a 
gazdaság méreteitől, a munkamegosztás fejlett- 
ségétől, a konkrét gazdasági-társadalmi körül- 
ményektől függően dönthető el, hogy a haté- 
kony tevékenységhez milyen jellegű és méretű 
gazdálkodó szervezetekre van szükség. E meg- 
közelítés indokoltságát jól alá is támasztják a 
nemzeti sajátosságokat (a szovjet, az NDK, a 
bolgár egyesülések, nagyvállalatok, kombiná- 
tok stb. létének körülményeit, indokoltságát) 
érzékeltető szövegrészek. A magyar olvasó 
azonban elgondolkodhat afelől is, hogy négy 
európai KGST-ország (Bulgária, az NDK, 
Szovjetunió, Csehszlovákia) szakértői a nagy 
komplex gazdasági egységeket első helyen a tu- 
dományos-műszaki haladásban betöltött sze- 
repkörökben hangsúlyozzák. Az említett sza- 
kértők a vállalati méretnagysággal összefüggő 
rugalmasság követelményét mindenekelőtt a 
műszaki-fejlesztő tevékenységre vonatkoztat- 
ják, és az utóbbihoz szükséges anyagi, pénzügyi, 
munkaerő-feltételeket és manőverezési készsé- 
get a nagy gazdasági egységekben látják legin- 
kább megteremthetőnek. 


v 


Korszerű felfogást tükröz a szerzőknek a válla- 
latok vertikális (a makroszintű döntésekhez fű- 
zödő) és horizontális (vállalatközi, valamint 
közvetlenül a fogyasztókhoz fűződő) kapcsola- 
tait taglaló gondolatmenete. Ezeket a viszonyo- 
kat a gazdasagi fejlettséggel összefüggésben tár- 
gyalják, rámutatva az elemzés alá vont országok 
fejlődésének  , szakaszváltásából" következő 
módosítások szükségességére. A vertikális vi- 
szonyokat illetően rögzitik, hogy az együttmű- 
ködő feleket egyre inkább sajátos jogok illetik 
meg és kölcsönös kötelezettségek terhelik. Ezzel 
összefüggésben hangsúlyozzák, hogy tovább 

kell erősíteni a , partneri" kapcsolatok kialaku- 
lását a termelés tervszerű fejlesztését biztosító 
döntések előkészítésében, a döntéshozatalban és 
a végrehajtásban. Az információcsere szüksé- 
gességének (az információszerzés és -nyújtás 
egyidejűségének) hangsúlyozása mellett bővebb 
kifejtést érdemeltek volna egyik-másik ország 
kezdeményezései, melyek éppen azt szolgálják, 
hogy a népgazdasági tervező szervek, főhatósá- 
gok az eddiginél hatékonyabban segítsék az ön- 
álló vállalati tervezést. 

A vállalatkózi kapcsolatok terén szinte vala- 
mennyi KGST-országban tapasztalható lazasá- 
gok felszámolását a szerzök elsősorban a szerző- 
déses kapcsolatok kiterjesztésétől, a nem teljesí- 
tés szankcionálásától várják. A fegyelmezetlen- 
ség okai sajnos mélyebben gyökereznek. Ezen 
gyökerek közül egyet — igaz, más megközelítés- 
ben - a könyv megfelelő figyelemben részesit. 
A termelőegységek gazdasági önállósága című 
alfejezet helyes alapgondolatra épít, amikor ki- 
mondja, hogy a szocialista tulajdon előnyei 
n.: . . Csak akkor használhatók ki, ha a vállalatok, 
kombinátok és termelési egyesülések kollektívái 
mozgósítják tudásukat, képességüket és kezde- 
ményezőkészségüket a társadalmi szükségletek 
jobb kielégítése és az erőforrások hatékonyabb 
kihasználása céljából. Az ehhez szükséges hozzá- 
értést, cselekvőkészséget, valamint anyagi és er- 
kölcsi érdekeltséget nem lehet helyettesíteni a 
mégoly tökéletes központi döntésekkel sem. 
A vállalatok, kombinátok és termelési egyesülé- 
sek viszonylagos gazdasági önállósága ezért elő- 
feltétele a bővített újratermelésnek az egységes 
társadalmi tulajdon feltételei között." (136. old. 
Kiemelés tölem - Sz. Csy.) 

A kollektivák kezdemenyezőképességének ki- 
bontakoztatását, a szükségletek jobb kielégité- 
sét szolgáló vállalati tevékenység erősödését a 
szerzők elsősorban a gazdasági önelszámolás 
korszerűsítésétől várják. Erdemes felfigyelni en- 
nek - a nálunk nem nagyon használatos - foga- 
lomnak a tartalmi felfogására és föleg a múltbé- 
lihez viszonyitott változására, ami a könyvben 
(csakúgy, mint egyes szovjet közgazdászok más 
írásaiban is)? fellelhető. , A gazdasági önelszá- 
molás az árutermelő szocialista vállalatok terv- 
szerű működésének az a módja, amikor tevé- 
kenységük értékelése, a forgalom és az egész 
újratermelés feltételei a jövedelem, a gazdasági 
ösztönzés és felelősség közvetlenül attól függ- 
nek, hogy a vállalat milyen mértékben járult 
hozzá a végső népgazdasági eredmény gyarapi- 
tásához." (136-137. old.) 


3 Lásd pl. L. Abalkin: A szocialista gazdaság dialektikája. 
Kossuth Könyvkiadó, 1984. 309 327., old. 


A jövedelmezőség, a nyereségesség, az anyagi 
érdekeltség és az anyagi felelősség mint a gazda- 
sági önelszámolás fő megjelenítői korábban 
egymást kiegészítő tényezőkként és hatásukban 
egyenrangú összetevőkként szerepeltek. 
A könyv szerzőinek iménti fogalmazásából 
azonban az derül ki, hogy a nyereség mint a 
vállalati tevékenység hatékonysági mutatója át- 
fogó funkciót tölt be, megmutatja, hogy milyen 
mértékben növekedtek az , össznépi" erőforrá- 
sok az adott termelőkollektíva munkája ered- 
ményeként. Egyet lehet érteni azzal a megközelí- 
téssel, hogy a nyereség önmagában véve nem 
gazdasági ösztönző. Ilyen szerepe csak akkor és 
olyan mértékben van, amilyen mértékben a nye- 
reség felosztásának — az osztozkodásnak - a 
mechanizmusa ezt lehetővé teszi. A nyereség 
ösztönző szerepének növelésére irányuló nemze- 
ti törekvésekről a könyv megfelelő eligazítást 
nyújt. Magyar tapasztalatokat rögzítenek a 
szerzők, amikor utalnak arra, hogy a KGST- 
országokban a nyereség ma még csak korláto- 
zottan tölti be hatékonyságnövelő, tartalékfel- 
táró funkcióját. 

Ennek okai eléggé szerteágazóak (az árak 
nem fejezik ki a valóságos ráfordításokat, sok a 
közgazdaságilag indokolatlan elvonás, illetve 
támogatás stb.). A vizsgált országok gyakorla- 
tának leírásából az derül ki, hogy a vállalati 
nyercségérdekeltség alapjában véve két formá- 
ban funkcionál: a) különféle feltételek függvé- 
nyében a vállalat meghatározott nyereségrészt 
az ösztönzési alapjába tehet, a megmaradó nye- 
reséget pcdig befizeti a költségvetésbe; b) a vál- 
lalat nyereségadót fizet, majd adózott (tiszta) 
nyereségéből ösztönzési alapokat képez. 

Mint ismeretes, a hazai jövedelemszabályo- 
zásban 1985. január 1-e óta nagy szerepük van 
az erőforrásarányos elvonásoknak (vagyonadó- 
nak, béradónak), az egységes érdekeltségi alap 
felhasználását terhelő differenciált adóknak. 
E szabályozás sugallja a vagyonnal való gazdál- 
kodás, a vagyon hozama általi szabályozás fon- 
tosságát. Az ilyen — pénzszemléletű — döntések 
a többi vizsgált ország gyakorlatában általános 
törekvésként nem jelentek meg. 

A beruházási folyamat irányításának főbb 
tendenciáival foglalkozó fejezetben a szerzők hű 
képet s hasznosítható információkat nyújtanak 
a vizsgált országokban alkalmazott tervezési és 
döntéshozatali rendről, a finanszírozási gyakor- 
latról és a beruházások kivitelezésének szervezé- 
séről. A beruházási folyamat irányítási mecha- 
nizmusának tökéletesítését az teszi sürgetővé 
valamennyi vizsgált országban, hogy az utóbbi 
években egyre inkább kimerültek a gazdasági 
növekedés extenziv tényezői, s elkerülhetetlenné 

vált a meglévő termelőberendezések kihasználá- 
sának fokozása, a részleges vagy teljes moderni- 
zálás. 

A közelmúlt fontos tanulsága, hogy a vizsgált 
országokban fokozódott a központi szervek ál- 
tal hozott beruházási döntések megalapozottsá- 
ga, főleg annak köszönhetően, hogy az érdekelt 
gazdálkodó egységeket a korábbinál nagyobb 
mértékben vonták be az előkészítő munkákba. 
A szerzői kollektíva nagy teret szentel a közpon- 
ti és a nem központi döntéseken alapuló beruhá- 
zások közötti arányok kérdésének, vizsgálja, 
hogy a gazdasági fejlődés különböző szakaszai- 
ban és a gazdaság különböző területein milyen 
általános és specifikus tényezőkkel kell számol- 
ni. A beruházások viszonylag magas fokú, szi- 
gorú központosításának hívei elsősorban az 
egységes műszaki fejlesztési politika szükséges- 
ségére, az anyagi erőforrások korlátozottságára 
hivatkoznak. A nem központi döntési körbe 
tartozó beruházások részarányának növeléséért 
síkraszállók pedig azt vallják: ott döntsenek be- 
ruházási kérdésekben, ahol a szükséges infor- 
mációk rendelkezésre állnak, ahol az ésszerű 
kockázatvállalással járó felelősségviselés elvár- 
ható, ahol a kivitelezés hatékonyan szervezhető. 
Mindehhez szükség van a vállalati önállóság és 
a vállalati mozgástér növekedésére. 

A szerzők összegező megállapításai szerint a 
beruházások finanszírozási rendszerének tökéle- 
tesítése a vizsgált országokban a következő irá- 
nyokban halad: 


0 a térítésmentes finanszírozás rugalma- 
sabb, ésszerűbb formái hódítanak tért (például 
a költségvetési támogatás helyett követelmé- 
nyek teljesítéséhez kötött alapjuttatást adnak); 

6 fokozatosan csökkentik a költségvetési fi- 
nanszirozás részarányát a központi döntésű be- 
ruházásokban is; 

60 növelik a bankok által nyújtott beruházási 
hitelek szerepét. 


Hazai gyakorlatunkban általánosan elfoga- 
dott alapelv, hogy a beruházási (fejlesztési) ügy- 
ben döntést hozónak kel! gondoskodnia a terve- 
zéshez és a kivitelezéshez szükséges pénzügyi 
fedezetről. Emellett biztosítani kell, hogy a be- 
ruházási célú forrásokkal rendelkező szervek 
(országos főhatóságok, bank, vállalat) pénzesz- 
közeikkel önállóan gazdálkodhassanak. Ez azt 
jelenti, hogy a pénztulajdonos teljes szabadság- 
gal és felelősséggel dönt arról, hogy egy-egy 
fejlesztési akcióban milyen mértékben és felelős- 
séggel vesz részt, a beruházó pedig a feltételek 
ismeretében határoz a fejlesztés megvalósításá- 
ról, vagy eláll szándékától. Mindehhez megfele- 
lő kereteket nyújt a jogi szabályozás is. Sajnos 
a szakértői kollektíva munkája a bankhitelezés 


kérdésében inkább meditatív jellegű, bár sorra- 
rendre érzékelteti a lényeges felfogásbeli kü- 
lönbségeket. Így például azt olvashatjuk, hogy: 
sA bank feladatairól a beruházások finanszíro- 
zásában és a beruházók ellenőrzésében kétféle 
álláspont alakult ki. A hagyományos álláspont 
szerint a hitel a központi beruházások finanszí- 
rozásának egyik módszere, a bank pedig az álla- 
mi irányítás központi apparátusának része. 
A másik álláspont hívei célszerűnek és lehetsé- 
gesnek tartják a bank és a vállalatok szerződéses 
viszonyát. A szocialista országok többségében a 

Figyelemre méltóak a szerzői kollektíva fejtege- 
tései, amelyek a tudományos-műszaki fejlődés 
termelésre gyakorolt hatását, valamint a tudo- 
mányos-műszaki fejlődés irányításának sajátos- 
ságait taglalják. A hazai szakirodalom -— külö- 
nösen ez utóbbiak vonatkozásában - nem bő- 
velkedik az ez irányú kutatásokról szóló beszá- 
molókban. A gazdaságirányítás korszerűsítésé- 
re tett lépésekkel sokan mintha magától értető- 
dőnek, a közvetett befolyásolással rendezettnek 
tekintenék a műszaki modernizációt. Pedig szé- 
les társadalmi rétegek úgy érzik, hogy a gazda- 
sági fejlődés élénkítése a lassan és vontatottan 
haladó szerkezeti átalakítás radikális gyorsítá- 
sát követelné meg a korszerű technológiára ala- 
pozott  exportorientáció jegyében. Ahhoz 
ugyanis - vélik sokan hazánkban -, hogy a 
szerkezeti átrendeződés a gazdasági teljesítmé- 
nyek, a jövedelemtermelő képesség javulását 
eredményezze, elengedhetetlen a népgazdaság 
adottságaihoz igazodó exportorientáció tudo- 
mányos-műszaki előfeltételeinek, összefüggései- 
nek gondos számiításbavétele is. 

Egyet kell érteni a tudományos-műszaki fejlő- 
dés irányításának sajátosságaira vonatkozó fej- 
tegetésekkel, amelyeket a szerzői kollektíva lé- 
nyegében az alábbi tézisszerű megállapításokba 
tömörit: a termelésben bekövetkező hatékony- 
ság- (termelékenység-) növekedés több tényező 
eredője, így komplex módon kell mérni mind- 
azt, ami a tudományos-műszaki fejlődés hatásá- 
ra jön létre. A tudományos-műszaki vivmányok 
termelésben való alkalmazásától csak akkor 
várható lényeges eredmény, ha a műszaki hala- 
dás a termelés valamennyi, egymással kapcso- 
latban álló részére kiterjed, azaz a korszerű 
technikát kompletten (vertikálisan és horizontá- 
lisan egyaránt összehangoltan) kell bevezetni. 
A tudományos-műszaki eredmények bevezetése 
a termelésbe időigényes, hosszú távú folyamat. 

A tudományos-műszaki szempontból valóban 
új, nagy minőségi fordulatok jelentős kockázat- 
tal járnak, így a már kialakult gazdasági és szer- 
vezeti kapcsolatok felbomlásához, átmeneti ter- 
meléskiesésekhez vezethetnek, ami átmeneti me- 
chanizmusok kiépítését, meghatározott tartalé- 
kok kialakítását követeli meg. A komplex tudo- 
mányos-műszaki fejlesztési programokban részt 
vevő vállalatok, intézetek helyzetében jelentős 
különbségek vannak, ellentmondások merül- 
hetnek fel a folyó termelés rövid távú és a fej- 
lesztés hosszú távú céljai között. Mindez a szo- 
kásosnál bonyolultabb érdekviszonyokat hoz 
létre, nehezíti az érdekkonfliktusok feltárását és 
azok megoldását. 

A tudományos-műszaki fejlődés irányításá- 
nak tökéletesítésében valamennyi vizsgált or- 
szágban megkülönböztetett szerepet szánnak a 
projekt tipusú eljárásoknak. A komplex célprog- 
ramok ötvözik a hosszú távú tudomány- és fej- 
lesztésszervezési tennivalók meghatározását a 
gazdasági és társadalmi feltételek biztosítására 
irányuló intézkedések előírányzásával. A cél- 


programok keretjellegű rendszere pedig módot . 


ad a középtávú népgazdasági tervekhez való 
igazodásra. Hazai tapasztalataink alátámaszt- 
ják a szakértői kollektíva főbb megállapításait 
és javaslatait. 

Érdekesek a tudományos-műszaki fejlődés 
társadalmi-gazdasági hatékonyságának mérési 
módszereivel foglalkozó alfejezetek. Ezek a ma- 
tematikai bázisra épített hatékonysági számítá- 
sok zömmel a szovjet gazdaságvezetési felfogást 
és gyakorlatot tükrözik vissza. Nehezen követ- 
hetők az új termékek minőségével (műszaki cs 
gazdasági paramétereivel), valamint a korszerü 
technika árképzésének sajátosságaival s finan- 
szírozásának formáival és módszereivel foglal- 
kozó szövegrészek. Meg kell említeni azt is, 
hogy a hazai árképzési, illetve finanszírozási és 
ösztönzési rend s felfogas ís elüt attól, amit a 
szerzői kollektíva a szocialista országokra vo- 
natkozóan némely helyen általános érvényüként 
mutat be. 


Arra a kérdésre, hogy a tudományos kutatá- 
sokhoz igénybe vett erőforrások, valamint a 
gazdálkodó egységek eredményei (elsősorban 
nyeresége) között milyen közvetlen kapcsolat 
van, ma még - véleményünk szerint — nem tu- 
dunk választ adni. Olyan hatékonyságelemzési 
kultúra kialakítására kell törekednünk, amely- 
ben vállalati érdekké válik a kutatási és fejleszté- 
si ráfordításokból származtatható eredmények 
komplex elemzése. Így - viszonyaink között — a 
versenyszférában működő gazdálkodó egysé- 
geknél létrejövő vállalati tanácsoknak, illetve a 
közgyűlésnek stratégiai kérdésként kellene ke- 


zelniük a K t F-tevékenységet és ösztönözniük 
kellene az operatív vállalatvezetést is a KtF 
hatékonysági számítások s elemzések végzésére. 
Hazai tapasztalataink rávilágítanak arra ís, 
hogy jelentős üzem-, illetve ügyvitelszervezési 
tennivalók is vannak ezen a téren: a kutatási- 
fejlesztési célok meghatározásával egyidejűleg 
kell a munkák számviteli nyomon követhetősé- 
gének feltételeit is kialakítani. A kompetitív 
szférán kívül eső vállalatoknál — ahol a K t F- 
tevékenység ilyetén való nyomon követése értel- 
metlen vagy számvitelileg megoldhatatlan -— a 
hatékonyságmérés döntően a műszaki paramé- 
terekre, a fajlagos mutatókra szorítkozhatna. 


v 


Nagy helyet szentelnek a szerzők a külgazdasági 
kapcsolatok irányításával összefüggő kérdések- 
nek. Helyesen emelik ki, hogy napjainkban a 
nemzeti gazdaságok külső kapcsolatait nem sza- 
bad a külkereskedelmi forgalomra leszűkíteni. 
A nemzetközi gazdasági és tudományos-műsza- 
ki együttműködés a külkereskedelem központi 
irányításán keresztül kapcsolódik a népgazda- 
ság tervszerű fejlődéséhez. A központi irányítás 
feladata egyrészt az, hogy a külgazdasági tevé- 
kenységet szervesen beépítse a népgazdaság fej- 
lődésének folyamatába, másrészt olyan feltéte- 
leket hozzon létre, amelyek között érvényesül- 
hetnek az ország külkereskedelmi érdekei. 
A szocialista országok helye és szerepe a nemzet- 
közi munkamegosztásban című alfejezet fő voná- 
saiban ismerteti a KGST-együttműködés cél- és 
eszközrendszerét, de a három-négy évvel koráb- 
bi állapotoknak megfelelően. A könyvben rög- 
zítettek az 1984 nyarán lezajlott felső szintű 
értekezleten elfogadott okmányokkal egybevet- 
ve hasznosíthatók csupán, ezért a tájékozatlan 
olvasót néhány fontos kérdésben tévútra terel- 
hetik. 

A külgazdasági kapcsolatok monopóliumá- 
nak lényegét és a felfogásból eredő szervezeti 
következményeket leíró részek fontos informá- 
ciókat adnak. Erzékeltetik a monopóliumfelfo- 
gás történetiségét és azt is, hogy a szakértői 
kollektiva az álláspontját különféle alapállások- 
ból közelítve formálta. Az olvasó így könnyen 
talál kedvére való eszmefuttatást és azzal nem 
egyező állítást is. Egyet lehet érteni azzal, hogy 
a szocialista állam külgazdasági monopóliumá- 
nak ,,... formáját lényegében a külkereskedelmi 
tevékenységet irányító vagy megvalósító szer- 
vek, szervezetek, vállalatok viszonyának jellege 
határozza meg. Eppen ezek a szervek..., ame- 
lyek az állami monopólium rendszerében meg- 
határozott funkciókat látnak el és egymással 

meghatározott viszonyba lépnek, alkotják a 
külgazdasági tevékenység konkrét formáit, te- 
hát azokat a formákat is, amelyekben a szocia- 
lista állam megvalósítja a külgazdasági kapcso- 
latok monopóliumát." Az alábbi - az előző gon- 
dolatot folytató — megállapítás azonban már 
bővebb kifejtést igényelne: , Lényeges, hogy a 
szervezeti struktúra és a külgazdasági tevékeny- 
ség monopóliumának megvalósítása során a 
gazdasági egységek és állami szervek részére 
adott jogok és jogkörök biztosítsák a külgazda- 
sági kapcsolatok politikai és gazdasági irányítá- 
sának egységét." (277. old) 

Teljes körű áttekintést kaphat az olvasó arról, 
hogy a vizsgált országokban milyen szervezeti 
formákon keresztül formálódik a termelő- és az 
értékesítő (export-) tevékenység közelítése, integ- 
rálódása, miként folyik az adott ország külgaz- 
dasági kapcsolatainak tervezése, szabályozása. 
A szerzői kollektíva munkájából kitünik, hogy 
a nemzeti megoldások igen jelentősen , szóród- 
nak". A jelenlegi szervezeti sokszínűség a part- 
nereket egymás módszereinek, eljárási-szabá- 
lyozási rendjének tanulmányozására késztetik, 
ennek elmulasztása az érdekek , váratlan" ütkö- 


zésével jár, ami többlettárgyalásokat, különféle 
kiegészítő munkákat tesz szükségessé. 

A kialakult helyzet ismertetésén túl, a könyv 
tartalmazza azokat a fejlesztési elképzeléseket, 
amelyeket a nyolcvanas évekbe forduló időszak- 
ban néhány európai KGST-országban a gazda- 
sági mechanizmus továbbfejlesztésére meghir- 
dettek. A jelentős különbségek mellett számítás- 
ba lehet (és kell 15) vennünk az egy irányba húzó 
erőket. Ilyenek a vállalatok növekvő gazdasági 
önállósága, az áru- és pénzviszonyok erősödése, 
a népgazdasági tervezésnek a főbb makrogazda- 
sági összefüggésekre történő összpontosítása, a 
tudományos-technikai haladással kapcsolatos 
teendők integrálása a gazdálkodási folyamat 
egészébe, az irányítás közvetett módszereinek 
térhódítása. A könyv elsősorban a nemzetközi 
együttműködéssel foglalkozó szakembereknek 
ajánlható, de hasznos információkat szerezhet- 
nek belőle a szomszédos szocialista országok 
gazdasági mechanizmusa, gazdálkodói szemlé- 
lete iránt érdeklődő laikusok Is. 


( Közgazdasági és Jogi Könyvkiadó, 1984.) 
I Szelecki György 


Ágh Attila: A politika világa 


A marxista társadalomtudományok útkereső 
időszakai gyakran kapcsolódnak össze a mar- 
xizmus klasszikusainak újraolvasásával. Ennek 
során rendszerint a gazdag elméleti örökség új 
és új oldalai tárulnak fel a gyakorlat változó 
igényei és az új kérdésekre választ kereső szelle- 
mi erőfeszítés fényében, és sokoldalú ösztönzést 
kaphat a tudományos kutatás. Ennek feltétele, 
hogy a , vissza Marxhoz, és előre a mai problé- 
mákhoz" lukácsi elvből a mondat második fele 
is érvényre jusson. 

Ágh Attila új könyvében - felmérve a formá- 
lódó hazai politikatudomány elméleti igényeit — 
a marxizmus politikaelméleti örökségének re- 
konstruálására tett kísérletet. Művéről aligha 
mondható el, hogy valamilyen filologizáló 
Marx-értelmezés precíz érdektelenségébe temet- 
kezett volna. Igaz, a marxizmus klasszikus szö- 
vegeiben avatott filozófus biztonságával tárja fel 
a marxista politikaelmélet kialakulását és fejlő- 
désének főbb szakaszait, fordulópontjait. Ér- 
deklődésének szempontja azonban főként a po- 
litológusé, aki mai problémákra keresi a választ, 


s a marxizmuskutató szellemét igyekszik feltá- 
masztani egy olyan területen, amelyen a marxis- 
táknak - leszámítva néhány hallgató évtizedet 
-— mindig rengeteg mondanivalójuk volt a világ 
számára. 

A rekonstrukció szempontjait meghatározó 
gyakorlati-politikai és elméleti helyzetről maga 
a szerző ad számot könyvében. Műve utolsó 
lapjain azokra a mai problémákra futtatja ki 
fejtegetéseit, amelyek egész koncepciója alapját 
és fő nézőpontját szolgáltatták. Utal a szocialis- 
ta társadalom alapvetően politikai jellegéről, a 
gazdaság és politika viszonyáról, a politikai me- 
chanizmus megújításáról folyó mai vitákra és 
gyakorlati útkeresésekre. Ezek lényegi tartalma 
szerinte az áttérés a szocialista formáció első, 
korai szakaszáról egy második, fejlettebb sza- 
kaszba, amelyben a gazdasági rendszer és más 
nem politikai szférák , átpolitizálódása" átadja 
helyét egy jóval közvetettebb és áttételesebb vi- 
szonynak. A szocializmus gazdasági és politikai 
teherbíróképessége szerinte egy új, második , ki- 
hívásnak" van kitéve, amelyre megfelelő választ 

kell találnia. Ez jelöli ki a marxista társadalom- 
tudományok, köztük a politikaelmélet új sze- 
repkörét is, amelyekre többek között az a fel- 
adat hárul, hogy kialakítsák a szocializmus új 
Ami az elmélet helyzetét illeti, napirenden van 
a marxizmus politikaelméleti dimenziójának 
újabb felerősödése, amit nemcsak a marxizmus 
harmadik világbeli recepciója mutat, de a nyu- 
gati politológiai irodalomban is érezhető a hatá- 
sa. A marxista politikaelméleti örökség azonban 
gyakran meglehetősen egyoldalú vagy leegysze- 
rűsített interpretációkban tűnik fel, éspedig ha- 
zai közegben nem kevésbé, mint másutt. Agh 
könyve már ezért is — túl a szerző stiláris hajla- 
main, aki kedveli a kiélezett, olykor túlzó meg- 
fogalmazásokat - erősen polemikus jellegű. Fel- 
fogása szerint a marxi örökség szükséges, de 
nem elégséges feltétele a marxista politikaelmé- 
let kialakitásának: mintegy az első szó, de nem 
az utolsó a tárgyban. A politikum valódi önálló- 
sulása és a társadalom felülről való átpolitizáló- 
dásának "avagy ,államosításának" folyamata 
szerinte csak a 20. század elején történik meg 
igazán, ezért , Lenin tekinthető a marxista poli- 
tológia valódi megalapozójának". (64. old.) 
Marx életművében a politika , korántsem 
marginális, de kétségtelenül másodlagos", s el- 
méletileg is csak a gazdasági rendszer kifejtése 
után ragadható meg; mivel azonban Marx for- 
radalmár volt, munkásságának bizonyos szaka- 
szaiban a politikaelmélet kérdései előtérbe ke- 
rültek, s , középszintű" politikaelméleti szintézi- 
sek egész sorát alkotta meg. Ennek során nézetei 
fejlődtek, ezért teljesen hamis korai nézeteinek 
kivetítése az életmű egészére, mint ahogy Marx 
, atomisztikus", a történelmi összefüggésekből 
kiragadott idézgetése is félrevezető. Az igen ko- 
rán — a materialista történetfelfogás kialakulá- 
sával egyidejüleg — rögzített általános alapelvek 
a politikáról ugyan általában igazolódtak, de 
későbbi konkretizálásuk jóval közvetettebbé és 
differenciáltabbá tette tartalmukat. 


v 


A könyv gerincét, sőt legnagyobb részét a marxi 
(és engelsi — Agh nem tesz köztük különbséget, 
ahol Engels ís megszólal, egyenrangúként tár- 
gyalja nézeteiket) politikaelméleti irások törté- 
neti sorrendű elemzése adja. Elsősorban a gaz- 
daság és a politika változó viszonyára koncent- 
rál, tekintettel a kérdés mai gyakorlati fontossá- 
gára és elméleti súlyára. Ezért is igen részletesen 
és behatóan tárgyalja a , polgári társadalom" 
vagy , magántársadalom" és a politikai állam 
kettösségének marxi felfogását és módosulását 
az életműben. Vitába száll azokkal az értelmezé- 


sekkel, amelyek ezt a fogalompárt kívánják 
megtenni a marxista politikaelmélet központi 
ben ugyan a materialista történetfelfogás irá- 
nyába mutatott a polgári társadalom és állam 
viszonyának megfordítása, később azonban 
meghaladja elválasztásuk polgári abszolutizálá- 
sát, és konkrétabb fogalmakhoz jut el a gazda- 
ság és a politika viszonyát illetően. 

A polgári társadalom és politikai állam szét- 
választásának doktriínája annak az időszaknak 
a tükre, melyben az öntörvényű tőkés gazdaság 
önállósulása és viharos kibontakozása egy neki 
megfelelő politikai formát keres. Adekvát prog- 
ramja a liberális állam, ezért is kísért a liberális 
állam fétise azoknak a marxistáknak az állam- 
felfogásában, akik a politika és a gazdaság vi- 
szonyát máig ennek az elválasztottságnak a je- 
gyében értelmezik (amely alárendelt elemként 
persze megmarad a mai intervencionista tőkés- 
állam idején 15). Marxnál ennek a korszaknak a 
sajátossága inkább a gazdaság és a politika rő- 
vidre zárt viszonyának feltételezéseiben jelenik 
meg, a gazdasági osztályhatalom és a politikai 
osztályuralom közvetlen azonosságának tétele- 
zésében (redukcionizmus) és az állam úgyneve- 
zett instrumentalista felfogásában, amely azt az 
osztályuralom puszta eszközének tekinti. 
A , végső soron" logikája szerint persze később 
is érvényesek maradnak az ezt kifejező tételek, 
de Ágh kimutatja, hogy kezdettől fogva jelen 
volt már Marxnál egy differenciáltabb állam- és 
politikafelfogás is (a Német ideológiában az ál- 
lam  munkamegosztásszerű  elkülönülésének 
elemzésében, továbbá a politika nemzetközi di- 
menziójának felfogásában, amelynek elhanya- 
golása máig is gyakori jellemzője a Marx-recep- 
ció egyoldalúságának a marxista politikaelmé- 
letben). 

Az 1848-as forradalmak tapasztalatai nyo- 
mán Marx módosítja, illetve konkretizálja álta- 
lános elveit a politika árnyaltabb felfogása irá- 
nyába. A bonapartizmus elmélete s még később 
a ,bismarckizmus" jellemzése már a politika 
önállóbb, aktív szerepével számol, különösen az 
egyenlőtlen fejlődés ellentmondásainak politi- 
kai feloldásában, a , megkésettség" nemzetközi 
viszonyában és a nemzetté válás belső problé- 
mái kapcsán. 


v 


A könyv egyik elméleti újdonsága a felépítményi 
nak" hangsúlyos tárgyalása és felfedezésének 
nyomon követése Marx munkásságában. 
A szerző itt felhasználja a kései Lukács idevo- 

natkozó felismeréseit is az Ontológiából. A felé- 
piítményi formák eszerint nem adekvát módon 
tükrözik a gazdasági alapot, hanem saját belső 
logikájukra és nyelvezetükre lefordítva, gyakran 
a gazdasággal formálisan ellentétbe is kerülve: 
s épp ezáltal tölthetik be szabályozó funkcióju- 
kat. 

Ennek az inadekvációnak sajátos kifejeződése 
egyrészt a gazdasági osztályhatalom és a politi- 
kai osztályuralom szétválása, egy sajátos , poli- 
tikai osztály" kiképződése, amely a burzsoázia 
helyett gyakorolja a hatalmat a burzsoázia érde- 
kében. Másrészt, a gazdaság fejletlenségének és 
a politika , fejlettségének", aktivitásának ellent- 
mondása, amikor is a gazdaság ugyan végső 
soron determináns, de a politika a domináns, az 
áll előtérben. Ez főként a formációk közötti 
váltások idején szükségszerű. 

Az Állam és forradalom című fejezet részlete- 
sen taglalja e marxi felismerésből adódó tanul- 
ságokat. Az , állam elhalásának" tézisét elemez- 
ve kifejti, hogy ez csak az állam osztályellenté- 
tektől terhelt, elidegenedett formájára vonatko- 
zik, amely az állam , visszatársadalmasításával" 
együtt tűnik el, szemben a közügyek szférájával, 
amely egyetlen társadalomban sem szűnhet 
meg. A marxi államfelfogás mindig tartalmazta 
azt a kettősséget, amelyet Ágh -— meglehetősen 
túlfeszített analógiával — az állam , használati 
értéke" és , csereértéke" különbségeként jelle- 
mez: az állam integratív-organizatív funkcióját, 
illetve az osztályuralom eszközeként betöltött 
szerepét. 

Az állam elhalásának tézise tehát nem mond 
ellent annak, hogy a formációk közötti váltá- 
sokban főszerephez jusson a politika egy politi- 
kai átmeneti időszak, egy , politikai alformáció" 
formájában, amelynek egy egész korszakra szó- 
ló történetfilozófiai meghatározása volt a prole- 
tárdiktatúra marxi és lenini fogalma (mely tehát 
nem azonos közvetlenül semmilyen konkrét ál- 
lami uralmi formával, amint gyakran félreértik). 
A , politikai alformáció" világos határt jelez két 
formáció között, melyben a politikai átalakulás, 
a gazdaság politikai átszervezése dominál. Ezért 
az egyes társadalmi osztályok is politikai és nem 
gazdasági képességük szerint vesznek részt ben- 
ne, s ez a legkülönfélébb változatokat eredmé- 
nyezheti. Így a polgári forradalom osztálytartal- 
ma és szereplői világtörténelmileg elváltak egy- 
mástól, ami gyakran elfedte a forradalmi folya- 
mat valódi tartalmát. Általában a polgári politi- 
kai uralmi formák nem 1s pusztán a burzsoázia 
aktivitásának eredményei, hanem - az átörökölt 
, politikai osztályok" és formák mellett — éppen 
a dolgozó osztályokkal való konfrontációban 
alakultak ki. Ágh ezért visszatérően hangsú- 


lyozza, hogy a szervezett munkásmozgalom 
eredményeként a , magántársadalomban" elrej- 
tett politikai dimenzió társadalmasítására való 
törekvésével maga , a munkásosztály teremtette 
meg mindazokat a politikai mechanizmusokat, 
amelyeket a kapitalista ideológia reklámoz, és a 
(179. old.) 

A szocializmus mint átmeneti társadalom ma- 
ga is , politikai alformáció", amihez a kelet- 
európai szocialista társadalmakban még egy sor 
egyéb ismert tényező is hozzájárul, mint például 
a regionális történeti sajátosságok (az etatizmus 
hagyományai) és a fejlett tőkés országokkal való 
konfrontáció. Ágh a marxi , érett szocializmus" - 
kép módosulását az egyenlőtlen fejlődés és a 
s hosszú átmenet" problémáival magyarázza, 
amelynek igazi teoretikusa már Lenin, aki Ágh 
szerint a szocialista forradalom és a szocialista 
fejlődés perspektíváit eleve nem a fejlett tőkés 
centrum, hanem a világkapitalizmus elmaradot- 
tabb régióinak szemszögéből vizsgálja. 


v 


A politika végre megtalált titka irodalmias című 
alfejezetében a szerző részletesen, analitikus 
szempontból foglalja össze az addigi történeti 
elemzés eredményeit. Feltárja a politika külön- 
böző szintjeit a marxi társadalomelemzésben (a 
Grundrisse és A tőke fejtegetéseire támaszkod- 
va), újra tárgyalja a polgári társadalom és az 
állam elválasztásának eredeti és megváltozott 
funkcióját az intervencionista államban; s kifejti 
az egyenlőtlen fejlődésből és az inadekváció el- 
véből fakadó termékeny ellentmondásokat gaz- 
daság és politika között. 

Vegül érdekes fejtegetésekbe bocsátkozik a 
marxi politikaelmélet sajátos műfajáról, amely 
szerinte nem lehet azonos a gazdasági rendszer 
megragadásához szükséges , nagy elmélettel", 
hanem szükségképpen , középszintű elmélet- 
nek" kell lennie. E két elmélettípus együttes 
alkalmazása Marxnál nagy rugalmasságot tesz 
lehetővé, kizárja a redukcionizmust és a konkrét 
helyzet túláltalánosítását egyaránt. A gazdaság- 
elmélet ugyanis inkább a hosszabb távon ható, 
determináns tényezőket veszi figyelembe, míg a 
politikaelmélet a rövidebb távon ható, domi- 
náns tényezőkre épít, amelyek különösségét 
csak konkrét, átfogó elemzés tárhatja fel. Ez a 
kettősség Marx gyakorlati magatartásának is 
nyitja: a , türelmetlen forradalmár" gyakran 
gondolkodott a , vég kezdete" logikája alapján, 


szemben a kapitalista formáció hosszú távú ten- 


denciáit szem előtt tartó teoretikussal. Marx 
forradalmi tapasztalatai azonban nemhogy aka- 

dályozták volna elméleti felismeréseit, hanem 
ellenkezőleg, nézetei fejlődésének motorját al- 
kották. A szerző épp az új politikai realitások 
iránti nyitottságot, az önkritikai érzéket és az 
állandó megújulás képességét tekinti a marxi 
politikaelméleti életmű legnagyobb tanulságá- 
nak a mai kor számára. 

Lenin és Gramsci nézeteit a politika elsődle- 
gességének jegyében álló fordulatként tárgyalja 
a következő fejezet. Részletesen elemzi az 
egyenlőtlen fejlődésről, a kapitalizmus szervet- 
len fejlődéséről és heterogenizáló hatásáról a 
fejletlen országokban, továbbá az imperializ- 
mus kialakulásáról szóló lenini elméletet, amely 
, politikai áttörést" épp a világkapitalizmus pe- 
rifériáján követel meg. Lenint a nemzeti kérdés 
nagy teoretikusaként mutatja be, aki a nemzet- 
építés és nemzetköziség dialektikáját új módon 
kapcsolta össze a forradalom kérdéseivel. 
Gramsci hozzájárulásának eredetiségét a hege- 
mónia fogalmának, valamint a , polgári társa- 
dalom" sajátos, felépítményi értelmezésének ki- 
dolgozásában látja, mely utóbbi a modern kapi- 
talista társadalom átpolitizálódásának kifejező- 
dése. Mindkét gondolkodónál hangsúlyozza a 
politika rendszerszerű szemléletét, amit a mai 
marxista politikaelmélet időszerű követelmé- 
nyének tart. i 


y 


A könyv utolsó fejezete ugrás a mába: kitekin- 
tést nyújt a marxizmus nyugati politikaelméleti 
reneszánszába és a szocializmus fejlődéséről mi- 
felénk folyó vitába. Vázlatosságában is érzékel- 
teti, mennyi restanciája van a hazai politikael- 
méleti gondolkodásnak a marxista politikael- 
méleti hagyomány elsajátításában. Az emlitett 
ugrás azonban nemcsak a kronológiai szempont 
elhagyását jelenti, hanem hallgatólagos ítélet is 
a marxista politikaelmélet fejlődésében beállt 
törésről. E törés jellege természetesen megérde- 


melne egy vitát; e helyütt csak arra utalnék, hogy 
épp a kihagyott időszakban sok minden történt 
a gazdaság és a politika viszonyában, amit a 
marxisták még nem reflektáltak kellő szélesség- 
ben és mélységben. Mindenesetre legalább a fa- 
sizmus értelmezéséről folytatott marxista viták 
beemelése valamelyest csökkenthette volna a 
hiányérzetet. 

A könyv tehát nem mentes bizonyos szerkeze- 
ti aránytalanságoktól, ha komolyan vesszük a 
Lenin kitüntetett szerepére vonatkozó utalást, 
valamint szem előtt tartjuk az imént említett űrt. 
A klasszikusok politikaelméleti gondolkodásá- 
nak feltárása és a lenini fordulat lényegének 
jellemzése azonban önmagában is kerek egészet 
alkot. 

Az egyes fejezetek végén a szerző hasznos 
összefoglalót nyújt legfontosabb téziseiről, meg- 
könnyítve az olvasónak a tájékozódást, a fő 
gondolatmenet követését és megtartását. Erre 
annál inkább szükség van, mert a kifejtés — túl 
a kronológián — nem mindig rendszeresen halad, 
gyakran előreszalad, illetve vissza-visszatér egy 
már elejtett fonálhoz, a lényeges mondanivaló 
újabb és pregnánsabb megfogalmazására töre- 
kedve. A történeti és a rendszeres kifejtés logi- 
kája olykor keresztezi egymást. 

Szóvá kell tennünk, hogy helyenként a na- 
gyobb műgond javára vált volna a kötetnek. 
Bizonyos stilisztikai pongyolaságok, amelyek 
nem illenek Ágh kitűnő íráskészségéhez, sietség 
benyomását keltik; nem is beszélve a sajtó ördö- 
géről, amely olykor megfeledkezik egy-egy taga- 
dószócskáról. 

Tartalmilag azonban a könyv érdekes és hasz- 
nos hozzájárulás a hazai politikatudomány fej- 
lödéséhez, s mind feltárt igazságaival, eredeti 
meglátásaival, mind pedig vitára serkentő meg- 
állapításaival előmozdíthatja annak nagyobb el- 
méleti tudatosságát. 


( Kossuth Könyvkiadó, 1984.) 


Bayer József 

a hetedik ötéves terv 


[. 


A XIII. kongresszus foglalkozott már a VI. ötéves terv végrehajtásának értékelésével, 
annak főbb tanulságaival. Most, a tervidőszak lezárása előtt ismét szükségesnek tartjuk, 
hogy ennek kapcsán kifejtsünk néhány gondolatot. 

Az elmúlt öt évben - a vártnál nehezebb feltételek mellett — sok-sok erőfeszítés és 
népünk áldozatkész munkája nyomán jelentős eredményeket értünk el a népgazdaság 
fejlesztésében, a szocializmus anyagi, műszaki bázisának erősítésében. A korábbi ötéves 
tervekhez hasonlóan egyes célokat túlteljesítünk, másokat teljesítünk, de több területen 
nem érjük el az előirányzott fejlődést. Az adósságállomány csökkentésével, a külső 
egyensúly javításával kapcsolatos tervek például az elképzeltnél jobban teljesülnek. 
A mezőgazdaság lényegében teljesíti tervét; a lakások, a kórházi ágyak, az iskolai 
tantermek építésének előirányzatait is sikerül megvalósítani, az ipari termelés 19-22 
százalékos növekedése helyett viszont csak 11-12 százalékot fogunk elérni; a nemzeti 
jövedelem is lassúbb ütemben emelkedik az előirányzottnál. 

A gazdasági fejlődés értékeléséhez azonban nem elegendő a terv és a tény számainak 
összevetése. Már csak azért sem, mert vannak esetek, amikor éppen a terv fő céljainak 
elérése érdekében van szükség az eredeti elképzelésektől való tudatos eltérésre. Az adott 
termékstruktúrában az ipari termelés előirányzott növekedése például nemhogy javított, 
hanem rontott volna helyzetünkön. Az összehasonlító számok mellett figyelnünk kell 
tehát arra is, hogy a rendkívül gyorsan változó világgazdasági környezetben biztosítot- 
tuk-e az adott körülményeknek legmegfelelőbb gazdasági előrehaladást, a fejlődés leg- 
fontosabb arányainak és egyensúlyi viszonyainak fennmaradását, illetve javítását. Ebből 
a szempontból arról adhatunk számot, hogy a két fő gazdaságpolitikai célkitűzésnek 
összességében eleget tettünk. Megőriztük társadalmunk szociális vívmányait, javítottuk 
az élet- és munkakörülményeket. A lakosság fogyasztása és a reáljövedelem a tervezettet 
megközelítően emelkedett, a reálbérek színvonalát azonban nem tudtuk megőrizni — ez 
több mint 5 százalékkal csökkent. Külső egyensúlyi helyzetünk javult, sőt pénzügyi 
tartalékainkat, gazdálkodásunk biztonságát is növelni tudtuk. A nem rubelelszámolású 
eladósodást 1985 helyett már 1982-ben megállítottuk, és elkezdtük az adósság csökkenté- 
sét. Öt év alatt 1,8 milliárd dollár külkereskedelmi aktívumot értünk el. 

Mindehhez hozzá kell tenni, hogy terveinket a romló külső feltételek között kellett 
megvalósítanunk. Az 1981-1982-ben kiéleződött nemzetközi hitelválság különösen súj- 
totta a szocialista országokat. Ebben az időszakban elmélyült a világkereskedelem 
válsága, s a mi értékesítési feltételeinket is rendkívüli módon megnehezítette. Az export 
árszínvonala dollárban megközelítőleg 30 százalékkal csökkent. Az egyensúly javítása 
érdekében nem gazdaságos termékek kivitelére és az import visszafogására is rákénysze- 
rültünk. Az adósságállomány terhei és a visszafizetés feltételei is lényegesen megváltoz- 

tak. Az elmúlt öt évben a tervezettnél jóval nagyobb lett a kamatkiadás, ami súlyos terhet 
jelentett fizetési mérlegünkben. 

A világgazdaság megváltozott körülményei nem maradtak hatástalanok szocialista 
partnereink gazdálkodására sem. Kereskedelmi kapcsolataink emiatt sem bővülhettek 
a korábbi időszakokban megszokott ütemben. A szocialista országokból származó 
importunk volumene az elmúlt öt évben a tervezett 15-16 százalékos növekedés helyett 
gyakorlatilag nem emelkedett. A tervkoordináció alapján a VI. ötéves terv mintegy .- 
37-38 millió tonna szovjet kőolaj beszerzésével számolt, ennél ténylegesen 4-5 millió 
tonnával kevesebbre volt lehetőségünk. A tervezettnél is jobban romló cserearányok 
mellett a rubelelszámolású külkereskedelmi mérleget az export volumenének dinamikus 
növelésével hoztuk egyensúlyba. 

Az egyensúlyi célokat jelentős társadalmi és gazdasági megrázkódtatások nélkül sike- 
rült elérni, s ebben szerepe volt annak is, hogy a gazdálkodás több területén előreléptünk. 
Javuló irányzatú a termelékenység, mérséklődött az anyagfelhasználás, a népgazdaság 
fajlagos importfelhasználása — többek között kényszer hatására — hozzávetőlegesen 15 száza- 
lékkal csökkent. j 

Az adott feltételek között nem kis eredmény, hogy biztosítottuk fejlődésünk folyama- 
tosságát és stabilitását. A nemzeti jövedelem öt év alatt 8-9 százalékkal, de a tervezettnél 
kisebb mértékben növekedett. Nemzetközi összehasonlításban ez nem rosszabb az átlag- 
nál, bár kétségtelen, hogy néhány ország, köztük KGST-tagállam, ennél magasabb 
növekedést ért el. Az árualap és a vásárlóerő egyensúlyát megőrizték, bár előfordult, 
hogy egyes termékekből - többek között építőanyagokból, tartós ipari fogyasztási 
cikkekből, legutóbb pedig tüzelőből — hiány volt. 

Jelentős eredményekről adhatunk számot az országépítő munkában is, annak ellenére, 
hogy a beruházások volumene a tervidőszakban jelentősen csökkent. Az év végéig 
befejeződő beruházásokat is beleszámítva, 18 állami nagyberuházást valósítunk meg. Így 
például üzembe lépett eddigi gazdaságtörténetünk legnagyob beruházási objektuma, a 
Paksi Atomerőmű első két blokkja. Az eocénprogram keretében már szenet ad a márkus- 
hegyi, a nagyegyházi és a mányi, továbbá a Lencsehegy II. Bányaüzem, Dorogon pedig 
befejezéséhez közeledik az új brikettgyár építése. A Mecsekben megkezdték a kokszolha- 
tó szén termelésének bővítését célzó liászprogramot, Dunaújvárosban új kokszolómű 
épül. 

Megépült többek között a Fórum, a Novotel, az Atrium-Hyatt, a Buda-Penta, a hévízi 
Agua Szálló, s a szállodai férőhelyek száma több mint 10 ezerrel gyarapodott. Az új 
építkezések és rekonstrukciók következtében átalakult Budapest belvárosának és több 
vidéki városnak az arculata. Folytatódott az M-1-es és az M-3-as autópálya és a metró 
építése. Befejeződött az Operaház rekonstrukciója. Öt év alatt 80 ezer m? alapterületű 
áruház, illetve bevásárlóközpont létesült. 3 


Az elmúlt nehéz években is mód nyilt a fogyasztás szerény növelésére, a lakosság 
anyagi gyarapodására, életkörülményeinek javulására. Öt év alatt a lakosság mintegy 
480 ezer új személygépkocsit és lényegében ugyanennyi színes televíziót vásárolt; felépült 
370 ezer új lakás, ezáltal és a minőségi lakáscserék következtében 1,5-2 millió ember 
lakáskörülményei javultak; évente ötmillió magyar állampolgár utazott külföldre, ebből 
félmillió tőkés országokba. 

Eredményeinkben jelentős szerepe volt a következőknek: 


u Az ország vezetése a súlyos gondok és a kényszerű intézkedések ellenére is számít- 
hatott népünk megértésére, tenni akarására és áldozatvállalására, ami a feladatok megol- 
dásához erőt, önbizalmat adott. 


um Biztonságot jelentett a KGST-partnereinkkel való együttműködés. Nem csak 
nyersanyagellátásunk, hanem termékeink piaci elhelyezése szempontjából is stabilizáló 

tényező volt és marad a jövőben is a testvérországokkal, különösen a Szovjetunióval 
folytatott együttműködés. 

u A szocialista nagyüzemek többsége kiállta e nehéz időszak próbáját, élet- és műkö- 
dőképesnek bizonyult. Kidolgoztuk az irányítási rendszer komplex továbbfejlesztésének 
programját, és elkezdtük ennek megvalósítását. 

u" A Nemzetközi Valutaalaptól és a Világbanktól jelentős hiteleket kaptunk. Ezek 
fontos szerepet játszottak az 1982-ben kiéleződött fizetési gondjaink leküzdésében, az 
adósság átütemezésének elkerülésében. 


A VI. ötéves tervidőszakot értékelve őszintén kell szólnunk arról is, hogy számos 
területen nem tudtunk érdemben előrelépni. Termékeink műszaki színvonala és minősége 
alig javult; az iparban a termékmegújítási folyamat lassú. Nem kielégítő a strukturális 
előrehaladás és a termelés nemzetközi versenyképessége sem. A szerkezetváltás objektív 
feltételei romlottak, a beruházások, felújítások és az import folyamatosan csökkent. 
A termelés hatékonysága nem javult az előirányzottnak megfelelően, az anyagi ágakban 
az élő- és holtmunka együttes hozamát kifejező komplex hatékonysági mutató öt év alatt 
a tervben számított 12 százalék helyett csak 6 százalékkal növekszik. 


Mivel a külgazdasági egyensúly javításának növekvő költségeit nem tudtuk a haté- 
konyság javulásával ellensúlyozni, rákényszerültünk a belföldi felhasználásnak a kívánt- 
nál erőteljesebb mértékű visszafogására — ez elsősorban a beruházásokat érintette. 
A népgazdasági beruházások volumene 1980-hoz képest 1985 végéig mintegy 16 száza- 
lékkal csökken, ezen belül még nagyobb arányú a termelés korszerűsítését szolgáló tőkés 
import-gépberuházások mérséklődése. Nem hagyható figyelmen kívül azonban az sem, 
hogy beruházási szemléletünk és a fejlesztések hatékonysága az elmúlt években alig 
változott, sőt bizonyos tekintetben romlott. A beruházások átfutási ideje hosszú. Szándé- 
kainktól eltérően növekedett az építési munkák aránya, kevés a technikai fejlesztés, a 
gyorsan megvalósuló és megtérülő beruházás, a rekonstrukció. 


Az elmúlt években az életszínvonal javításának szerényebb lehetőségei mellett jobban 
kiéleződtek a szociális egyenlőtlenségek. Életszínvonal-politikánk ezeknek a mérséklésé- 
re törekedett. Fokozott figyelmet fordítottunk a különböző jövedelmi szinten, eltérő 
életkörülmények között élők, az alacsony jövedelműek, a szociális hátrányban levők 
helyzetének javítására. Ez év elején országos felmérés készült például a társadalmi 
segítségre szoruló idős emberekről. A felmérés eredményeit felhasználva, a legnehezebb 
helyzetben levők részére a tanácsok az év közepétől nagyobb pénzbeli, illetve természet- 
beni támogatást nyújtanak. 

Az illetékes állami szervek a múlt évben kidolgozták a létfeltételek meghatározásának 
módszerét. E módszer két alapvető mutatót ajánl a mérésre: a társadalmi minimumot 
és a létminimumot. A társadalmi minimum a tömegigénnyé vált javak és szolgáltatások 
társadalmilag elfogadható szintű fogyasztását fejezi ki. A létminimum ennél alacso- 
nyabb, a folyamatos életvitellel kapcsolatos alapvető szükségletek költségigényét jelzi. 
De a létminimum is magasabb a fizikai megélhetéshez szükséges minimumnál. 

Az 1985. évi fogyasztóiár- és jövedelmi színvonal mellett az aktív háztartásban élők 
egy főre számított havi társadalmi minimuma mintegy 3050, létminimuma pedig 2500 
forint. Az egy főre jutó személyes jövedelem országos átlaga jelenleg havi 4600 forint. 
A társadalmi minimum ennek 65 százalékát, a létminimum pedig 53 százalékát éri el. 

A számítások szerint jelenleg a lakosság mintegy 7 százaléka él a létminimum alatt. 
A hetvenes évek második felében ez az arány meghaladta a 10 százalékot. Szociálpoliti- 
kánk tehát a nehezebb körülmények között is törekedett e rétegek helyzetének a javítására. 

Mint már annyiszor, most is felvetődött: végül is célszerű volt-e a fizetőképesség 
megőrzését, illetve a külső egyensúly javítását fő prioritásként kezelni? Megérte-e az 
országnak e gazdaságpolitika követése és megvalósítása? Erre a kérdésre a nemzetközi 
tapasztalatok megfelelő választ adnak: az a több mint ötven ország, amelyik átütemezést 

kért, lényegében nem oldotta meg problémáit, sőt több szempontból nehezebb feltételek — 
közé került. Adósságterheik tovább növekedtek, a kibontakozás lehetősége távolabbra 
került. Ezt mi is csak nagy erőfeszítésekkel és az említett áldozatokkal tudtuk elkerülni, 
de bizonyosak lehetünk benne, hogy megerte: 


I. 


Ez év tavaszán pártunk XIII. kongresszusa megfogalmazta azokat a fő társadalmi- 
gazdasági célokat, amelyek a VII. ötéves népgazdasági terv kidolgozásának alapjául 
szolgáltak. 

A KGST-tagországokkal folytatott tervkoordinációs tárgyalások befejeződtek. Ked- 
vező, hogy importunk volumene - ebben a relációban — a VI. ötéves tervben megvalósult 
szinten tartás után mintegy évi 2,5 százalékkal emelkedhet. Exportunkat ennél kissé 
nagyobb mértékben kell növelnünk. 

A Szovjetunióval folytatott tárgyalások eredményeképpen a kölcsönös áruforgalom 
51 milliárd rubelt ér el az öt év alatt. Az energiahordozók, a villamos energia, valamint 
a nyers- és alapanyagok behozatala az 1985. évi szállítási szinten biztosítva van, illetve 
földgázból jelentős importnövekedés valósul meg. I 

A szovjet igényekhez alkalmazkodva változtatjuk exportszerkezetünket, növeljük az 
élelmiszeripari, az ipari fogyasztási cikkek, a szerkezeti anyagok és a legkorszerűbb 
gépek szállítását. Fokozzuk a szovjet üzemek rekonstrukciójában való részvételünket. 

A tőkés világgazdaságot illetően a terv azzal számol, hogy a fejlett országok piacain 
az eddiginél is erősebb verseny várható; a fejlődő országok helyzete pedig a fizetőképes 
kereslet szempontjából erőteljesen differenciálódik. Annak érdekében, hogy fennmarad- 
jon hazánk kedvező nemzetközi pénzpiaci megítélése s a gazdaságfejlesztést finanszírozni 
tudjuk, a következő években is alapvető gazdaságpolitikai követelmény adósságállomá- 
nyunk csökkentése. 

E kérdés során röviden kitérek arra a vitára, amely az adósságcsökkentés mértékéről — 
a terv készítését és bizonyos mértékig a társadalmi eszmecseréket is végigkísérte. A kérdés 
úgy vetődött fel, hogy az adósságállomány mérsékelésére szánt összegből évente fel 
kellene szabadítani egy bizonyos összeget a legversenyképesebb feldolgozó iparágak 
fejlesztésére. 

Ezzel az elgondolással kapcsolatban abból kell kiindulni, hogy az adósságállomány 
tervezett csökkentését mindenképpen el kell érnünk, hogy a pénzvilág megítélése a 
magyar gazdaságról változatlanul kedvező maradjon. Az elmúlt évek tapasztalataiból 
le kell szűrnünk, hogy a rólunk alkotott kép annak arányában javult, ahogyan előre 
tudtunk haladni az export növelésében és az adósságállomány leépítésében. A nemzetkö- 
zi bizalom fenntartása létérdekünk, az adósságcsökkenés folyamatának megállításával 
az irántunk tanúsított bizalmat rendítenénk meg. Emellett a jövőben törekednünk kell 
a külföldi működő tőke eddiginél nagyobb mérvű bevonására. Ehhez világosan ki kell 
jelölni azokat a területeket, amelyeket az ilyen eszközökből fejleszteni kívánunk, s 
vonzóbbá kell tenni a másik fél számára a feltételeket. 

A tervjavaslat a gazdaság fejlesztésének forrásszükségletét nem a külső egyensúly 
terhére kívánja megteremteni, hanem a belföldi forrásképzés növelésével. Ez a hatékony- 
ság növelése terén feszített feladatokat jelent. Ezt a megközelítést is viták kísérték mind 
a lehetőségek, mind pedig az igények szempontjából. Egyes vélemények szerint az ötéves 
terv túl sok prioritásnak kíván egyidőben eleget tenni, s ezért csak, mondhatni, araszolva 
előrehaladást tud felvázolni. Azt is hozzáteszik, hogy a külső egyensúly javítása, a belső 
egyensúlyi viszonyok stabilizálása, a növekedés dinamizálása, a teljes foglalkoztatottság 
fenntartása, az infláció visszaszorítása közgazdaságilag bizonyos fokig , üti" egymást, 

ezért ezeknek egyikét-másikát — például a teljes foglalkoztatottság elvét, az antiinflációs 
programot - fel kellene adni, a veszteséges üzemeket pedig radikális módon fel kellene 
. számolni. A költségvetés ezáltal mentesülne a rosszul gazdálkodó vállalatok, szövetkeze- 
tek évi több milliárd forintos támogatásától, és az így felszabaduló pénzforrásokat a 
gazdasági növekedés szolgálatába lehetne állítani. 

Az így vélekedők - noha elismerjük szándékaik tisztességét — többek között számítá- 
son kívül hagyják azt a lényeges kérdést, hogy rendszerünk nem barátkozhat meg a 
munkanélküliség gyakorlatával, ráadásul a megszüntetett gyártást a hiányok elkerülése 
végett rövid távon importból kellene pótolni, ami minden bizonnyal külső egyensúlyi 
helyzetünk romlásához vezetne. Ezért az alacsony jövedelmezőségű, veszteséges termelés 
megváltoztatása érdekében az első teendőnek a termelés gazdaságossá, hatékonyabbá 
tételét kell tekintenünk, s csak ha erre nincs mód, akkor kell végső soron a tevékenységet 
megszüntetni. 

A VII. ötéves népgazdasági terv irányelvei olyan fejlődést vázolnak fel, amelynek 
gazdaságpolitikai irányvonalában a hatékonyság és a kiegyensúlyozott fejlődés feltételei- 
nek megteremtése, a külső és a belső egyensúly további javítása áll. A gazdasági növeke- 
dés élénkítésére alapozva az irányelvek a belföldi felhasználás — többek között a reálbér 
és a beruházások -, valamint a behozatal csökkenésének megállítását, majd fokozatos 
emelését, a hatékony és teljes foglalkoztatás megvalósítását, az árszínvonal növekedési 
ütemének mérséklését tűzik ki célul. 

Öt évvel ezelőtt az volt az alapvető feladat, hogy mindent az egyensúlyi követelmé- 
nyeknek rendeljünk alá, ami később úgy módosult, hogy mindent a fizetőképesség 
szolgálatába kell állítanunk. Akkor azért aggódtunk, hogy a belső felhasználás fékezése 
ne okozzon társadalmi-politikai megrázkódtatásokat, most a gazdasági fejlődés élénkíté- 
sének lehetőségeivel foglalkozunk. Akkor a legdrágább hitelekre is rákényszerültünk, 
csak hogy átsegítsen bennünket a legnyomasztóbb gondokon. Ma e tekintetben is más 
a helyzetünk. Az 1980-as évek elején több olyan lépést is kellett tennünk, amelyek nem 
voltak összhangban irányítási rendszerünk logikájával, napjainkban pedig az alapelvek- 
nek megfelelően dolgozunk a rendszer továbbfejlesztésén. 

A körülmények tehát több tekintetben kedvezőbbek, de a feladatok nem lettek kiseb- 
bek, különösen nem a termelőágazatokban. 


Az iparra háruló legfontosabb feladat, hogy az eddiginél nagyobb mértékben járuljon 
hozzá a népgazdaság külső és belső egyensúlyának javításához, a nemzeti jövedelem 
gyarapításához és ezáltal gazdaságunk gyorsabb fejlődésének egyik lendítőjévé váljon. 
Ehhez az iparnak hatékonyabban kell hasznosítania szellemi és anyagi erőforrásait, 
gyorsítania kell a tudományos kutatás és a műszaki fejlesztés hazai, valamint nemzetközi 
eredményeinek hasznosítását, rugalmasabban kell alkalmazkodnia a világgazdaság kö- 
vetelményeihez, jobban kihasználva a nemzetközi munkamegosztásból adódó előnyöket. 

A kitermelő- és a feldolgozóipari ágazatok közötti aránynak a feldolgozóipar javára 
kell módosulnia. A gépiparban - a külső feltételekkel összhangban - a piacváltási 
folyamatnak fel kell gyorsulnia; az rágás nem rubelelszámolású kivitelének elen ős 


e... 


változás. 


Az energiafelhasználáson belül növekszik az atomenergia szerepe, és tovább kell 
csökkenteni a szénhidrogének arányát. A szénbányászatban a külszíni termelés fog 
dinamikusan fejlődni; a kohászatban a minőség javítása a feladat; a vegyiparban a terv 
a könnyűvegyipart, a gyógyszergyártást, a műanyag-feldolgozást és általában a feldolgo- 
zás területeit részesíti előnyben. . 

Kiemelt feladat a fajlagos anyagfelhasználás csökkentése. A mikroelektronika, az 
elektronizáció, a biotechnológia gyorsabb ütemű fejlesztésével valamennyi iparág, sőt az 
egész népgazdaság korszerűsítését kívánjuk elősegíteni. Egyes területeken fel kell gyorsí- 

tani a technológia- és termékkorszerűsítés már megkezdett folyamatát, kiemelten kezelve 
a rekonstrukeiókat. 

A mezőgazdaságban és az élelmiszeriparban kiemelt célunk, hogy a termelés magasabb 
színvonalon elégítse ki a hazai keresletet, csökkenjen a ráfordítás és bővüljön a gazdasá- 
gos kivitel. A termelés rugalmasan alkalmazkodjon a belföldi és a külpiaci igényekhez. 

Szeretnénk, ha a növénytermelés gyorsabban emelkedne az állattenyésztésnél. Ezért 
továbbra is kiemelten kezeljük a gabonatermelés fokozását. Célunk, hogy 1990-re gabo- 
nából 17,5-18 millió tonnát termeljünk. Ez nem könnyű feladat, mert az amúgy is magas 
termelési színvonalat 10-15 százalékkal kell tovább emelnünk. 

Az állattenyésztés területén a jövedelmezőség növelését és az export-versenyképesség 
javítását akkor tudjuk elérni, ha a fajlagos hozamokban és a minőségjavításban előbbre 
lépünk. A vágóállat-termelés növelésében kiemelt feladat a baromfitenyésztés; nő a 
vágósertés- és a vágójuhtermelés is. A tejtermelés mennyisége 6-8 százalékkal bővül, de 
az egy tehénre jutó hozamnak több mint 10 százalékkal kell nőnie. 

A célokat a mezőgazdasági és az élelmiszeripari technológia korszerűsítésével, különö- 
sen a talajok termőképességének fokozásával, az állattartó telepek rekonstrukciójának 
gyorsításával és a csomagolás fejlesztésével akarjuk megalapozni. A vállalatok és a 
szövetkezetek számára jelentős feladat a költséggazdálkodás, a minőség, a versenyképes- 
ség javítása, a feldolgozottsági fok növelése a piaci igényeknek megfelelően. 

A mezőgazdaságban előrehaladásunk sikerének biztosítékai a szocialista nagyüzemek 
és az általuk integrált háztáji gazdaságok. E történelmileg bevált tulajdonformák bizton- 
sága s együttműködésük fejlesztése hosszú távú érdekünk. 

A tervjavaslat hatékonysági követelményei igen magasak. Öt év alatt a terv a komplex 
hatékonysági mutató 17-19 százalékos növekedésével számol. Az egy foglalkoztatottra 
jutó termelésben 21-23 százalékos növekedést kell elérni, s meg akarjuk állítani, de 
legalábbis mérsékelni az állóeszköz kihasználtságának romló tendenciáját. Az összener- 
NEIK ÍNOZGÉ KE csupán évi 1 százalékkal, ezen belül a villamosenergia-felhasználás 

egfeljebb évi 3 százalékkal növekedhet. Az egységnyi nemzeti jövedelem növekményéhez 
szükséges energiafelhasználás így csak 0,4 százalékkal emelkedhet, ennek elérése igen 
nagy feladat. A fajlagos anyagfelhasználásban évi 1] százalékos javulással számolunk. 
Ezek a , kis" számok évente több milliárd forint megtakarítást jelentenek. Egy százalék 
anyagmegtakarítás például 13-14 milliárd forintot tesz ki, ami 1,5-2 százaléknyi nemzeti 
jövedelemnek felel meg; az energiafelhasználásban pedig minden 1 százalékos megtakarí- 
tás 330 ezer tonna köolajjal egyenértékű. 

A nemzeti jövedelem évi 3 százalékos, öt év alatt összesen 15-17 százalékos növekedése 
nemzetközi összehasonlításban átlagosnak minősíthető. A Közös Piac országai évi 2-2,5 
százalékos növekedéssel számolnak a következő években, a szocialista országok viszont 
a miénknél magasabb növekedési ütemet irányoznak elő. Jó lenne, ha a fejlődés nálunk 
is élénkebbé válna, erre törekszünk is, de abból a követelményből nem engedhetünk, 
hogy a növekedés csak intenzív forrásokból táplálkozhat. 

A gazdasági növekedésnek az adott feltételek mellett tervezhető üteme feszített felada- 
tot jelent, de nem elérhetetlent. A terv megvalósítása során a korábbi évekhez képest 
kedvezőbb körülményekre is támaszkodhatunk: 

u a beruházások, ha szerény mértékben is, de növelhetők; 

u lehetőség nyílik az import — ezen belül a technika fejlődését szolgáló eszközök 
behozatalának — növelésére; 

u a külső egyensúly javítására a nemzeti jövedelem növekményének kisebb hányadát 
kel! fordítani; 

u a KGST-tagországok hosszú távú műszaki fejlesztési programjának öt fő irányához 
(az elektronizáláshoz, az automatizáláshoz, az atomenergetikához, az új anyagokhoz és 
technológiákhoz, a biotechnológiákhoz) való kapcsolódásunk húzóerővé válhat az egész 
magyar tudományos, műszaki és termelési potenciál számára. 

A gazdaság tervezett ütemű fejlődése a belső felhasználás területén lehetővé teszi a 
kongresszus határozatainak végrehajtását. Az első két évben lehetőségeinket szűkíteni 
fogja ugyan, hogy az idei évhez képest növelni kell a kiviteli többletet, és a belföldi 
felhasználás ebben az időszakban a nemzeti jövedelemnél csak lassabban növekedhet, 
később azonban már elérheti, majd meg is haladhatja annak dinamikáját. Ez lényeges 
változás az 1981-1985-ös időszakhoz képest, amikor a belföldi felhasználás körülbelül 
3 százalékkal mérséklődött. 

A nemzeti jövedelem belföldi felhasználásában emelkedik a felhalmozás aránya: 1990- 
re a nettó felhalmozás megközelíti a 15 százalékot. Ez jelenleg csak 11 százalék. A szocia- 
lista szektor beruházásai 1986-ban még lényegében az 1985-ös szinten maradnak, de 
1987-től nőnek, s 1990-ben 25-30 százalékkal haladják meg a jelenlegi szintet. A mostani 
tervidőszak végéhez képest az átlagosnál gyorsabban emelkednek a feldolgozóipar és az 
élelmiszer-gazdaság, továbbá -— hosszú idő óta először - a közvetlen termelőterületekével 
azonos arányban nőnek a termelő infrastruktúra (ezen belül is kiemelten a távközlés) 
beruházásai. A tervezettnél esetleg nagyobb jövedelemképződésből származó beruházási 
többletlehetőségeket elsősorban e területek fejlesztésére kell fordítani. 

A hetedik ötéves tervidőszakban mintegy 80 milliárd forintot irányzunk elő olyan 
fejlesztésekre, mint a Paksi Atomerőmű bővítése, a Progressz földgázvezeték, valamint 
a Bős-Nagymarosi Vizlépcsőrendszer építése. Ezek a fejlesztések hosszú távon teremte- 
nek biztos energiaforrást a népgazdaság számára. 


II. 


A tervjavaslat azzal számol, hogy a lakosság életszínvonalának és életkörülményeinek 
fejlesztésére fordítható források növekedhetnek. A következő öt évre a lakossági fo- 
gyasztás 8-10 százalékos, az egy főre eső reáljövedelem 9-1] százalékos növekedése 
irányozható elő. 

A lakosság életszínvonalának a társadalom szélesebb körében érzékelhető emelkedését 
a teljesítmények tervezett növelésével lehet és kell megalapozni. Az anyagi ösztönzés 
oldaláról ezt úgy lehet elősegíteni, hogy a tervjavaslatban a lakossági jövedelmek növeke- 
désében nagyobb szerephez jussanak a munkajövedelmek. 1986-ban lehetővé válik a 
reálbér szinten tartása, 1990-ig 5 százalékos emelése. A bérek elveinknek megfelelően 
differenciáltan fognak nőni. A fejlődés jelenlegi szakaszában a szocialista árutermelő 
gazdaságban a dolgozóknak a szocialista építésben való aktív részvételét az erkölcsi 
ösztönzők mellett hosszú távon csak az anyagi érdekeltség elvének alkalmazásával lehet 
fenntartani. Ez a teljesítmény és az ennek megfelelő jövedelem szerint differenciálja a 
dolgozókat, a családokat. Egyúttal a szociálpolitikának és az adózási rendszernek a 
továbbfejlesztésével csökkentenünk kell az indokolatlan, illetve a szociális helyzettől 
függő aránytalanságokat a jövedelemben. Szociális igazságtevésről csak a jövedelmekkel 
arányos közteherviseléssel együtt beszélhetünk. Szocialista elveinkből és a társadalmi 
igazságérzetből fakad az a követelmény, hogy ki-ki a személyes jövedelme alapján, annak 
arányában járuljon hozzá a közterhek viseléséhez. Ezt szem előtt tartva kívánjuk fejlesz- 
teni szociálpolitikánkat, megújítani adórendszerünket. 

Alapvető feladatnak tekintjük a kiegyensúlyozott lakossági áruellátás fenntartását és 
lehetőség szerinti javítását. A lakossági infrastruktúra területén a fejlődés üteme általá- 
ban nem növelhető ugyan, de a kiemelt területekre — a nagy létszámú korosztályok 
iskoláztatására, az egészségügyi ellátás technikai korszerűsítésére, az egészséges ivóvíz 
biztosítására — több forrást teremtünk. Az állami bérlakásépítés aránya az 1985. évihez 
képest kissé emelkedik. 

A pénzbeli és a természetbeni társadalmi jövedelmek, juttatások összességének reálér- 
téke mintegy 13 százalékkal nőhet. A pénzbeli juttatások döntő része továbbra is a 
társadalombiztositási rendszeren keresztül, a munkában való részvétel jogán jár. Egyes 
juttatásoknál azonban jobban érvényt kell szerezni a szociális rászorultság elvének, a 
hátrányos helyzetben levők segítésének. 

A szociálpolitikával szemben azt a követelményt támasztjuk, hogy szélesebb körben 
nyújtson érezhető létbiztonsági garanciákat, és segítse népesedéspolitikai céljaink megva- 
lósítását. Ezért a társadalombiztosítás rendszerén kívül a legjobban rászorulók megsegí- 
tése érdekében az egyedi támogatási formákat, a segélyezés elveit, módszereit is fejleszte- 
ni, a családsegítő központok hálózatát kiépíteni, a lakóhelyi szociális tevékenységet pedig 
bővíteni kell. 

A VII. ötéves tervidőszakban megkezdjük a nyugdíjrendszer korszerűsítését. A javas- 
latokat 1986-ban a társadalmi szervek vezető testületeivel előzetesen megbeszéljük. 
A módosítás célja, hogy a nyugdíjasok jövedelmi perspektívája biztonságosabb legyen, 
mérséklődjenek anyagi helyzetük különbségei. 

A meglevő nyugdíjak szélesebb körben való megőrzését már 1986-ban meg kell kezde- 
ni. Először a 70 éven felüli nyugdíjasok kapnak az áremelkedéssel azonos mértékű 
nyugdíjemelést, ami jövőre várhatóan 5 százalékot jelent. A tervidőszak folyamán a 
nyugdíjak vásárlóértékének megőrzését a 70 éven aluliak bővülő körére is ki kel! terjesz- 
teni, először a kisebb nyugdíjjat rendelkezőkre. Emellett céljaink közé tartozik a maga- 
sabb nyugdíjak értékvesztésének mérséklése is. 

Fokozni kívánjuk a gyermeknevelés költségeiben való állami részvállalást is annak 
érdekében, hogy az egy főre jutó családi jövedelmekben mérséklődjenek a gyermekszám- 
tól függő különbségek. 1986-ban a gyermekgondozási díj fizetésének ideje meghosszab- 
bodik a gyermek másfél éves koráig; 1987-re pedig tervezzük a családi pótlék vásárlóér- 
ték-megőrzési rendszerének előkészítését. 

A VII. ötéves terv egyik vonása, hogy a fogyasztói árszint emelkedését mérséklő 
programot tartalmaz. A közvélemény ma leginkább a fogyasztói árak emelkedésére 
reagál érzékenyen. A fogyasztói árak növekedése az elmúlt öt évben 39-40 százalékot 
ért el; a nominálkeresetek emelkedése ettől elmaradt. 

Az egyik legnagyobb feszültség abból származott, hogy nem sikerült megőrizni a 
pénzbeli társadalmi juttatások reálértékét, főleg a nyugdíjaknál és a családi pótléknál. 
A lakásárak gyorsan emelkedtek, az állami lakásépítés mértékének csökkenése nehezítet- 
te a fiatalok, a nagycsaládosok, a szociálisan rászorultak lakáshoz jutásának lehetőségeit. 
Ez akkor is igaz, ha figyelembe vesszük, hogy az állam minden magánerős lakásépítéshez 
különböző csatornákon mintegy félmillió forint segítséget ad igen kedvező feltételek 
mellett. 

Az infláció okai alapvetően a termelésben keresendők, amit a termékek versenyképes- 
ségének alacsony szintje, a cserearányok tartós romlása jelez. De szerepük van ebben 
olyan tényezőknek is, mint a belföldi kereslet és kínálat kiegyensúlyozatlansága, a 
hiányok újratermelődése, vagy az elosztásnak olykor a lehetőségeket meghaladó túlmé- 
retezése. Konkrét megjelenését tekintve az áremelkedés összefüggésbe hozható központi 
döntéseinkkel is: a belföldi felhasználás korlátozásának, az adósságszolgálathoz szüksé- 
ges áru- és jövedelemátcsoportosításnak, az ártámogatások mérséklésének is ez volt az 
egyik eszköze. ; 

Az okok között nagyobb súllyal szerepelnek az objektív tényezők, ezért a fogyasztóiár- 
növekedés visszaszorítása nem egyszerűen elhatározás kérdése. Eredményes antiinflációs 
politika megvalósítása csak úgy lehetséges, ha mielőbb versenyképes termékszerkezetet 
alakítunk ki és kínálati piacot teremtünk. 

A közgazdászok egy része az antiinflációs politikával egyetért ugyan, de azt csak 
fokozatosan tartja megvalósíthatónak, mondván, hogy adminisztratív eszközökkel rövid 
idő alatt is le lehet szorítani ugyan a fogyasztói árak növekedését, de ez később - ha nincs 

gazdaságilag megalapozva - valahol visszaüt. Ebben van igazság. A politikai vezetés e 
program meghirdetésekor azonban köteles számításba venni a valóságos társadalompo- 
litikai, közhangulati elemeket is. Az az elgondolás, hogy 1986-ban a fogyasztói árak 
mintegy 5 százalékkal emelkedhetnek, s a következő években el kell érni, hogy ez tovább 
— a tervidőszak második felében 4 százalékra — mérséklődjön. Tudjuk, hogy ezt gazdasá- 
gilag alátámasztani nem egyszerű, de mégsem mondhatunk le a követelményekről, mert 
akkor a jobb gazdálkodás iránti szigort is fellazítjuk. 

A tervjavaslat kiemelt figyelmet fordít a termelési szerkezet korszerűsítésére, az ezzel 
kapcsolatos célok, eszközök és tennivalók meghatározására. Ebben nagy jelentősége van 
a már elkészült, illetve kidolgozás alatt álló központi társadalmi, gazdasági programok- 
nak. A VII. ötévőb tervhez 9 központi gazdaságfejlesztési program kapcsolódik. Mellet- 
tük a 11 cselekvési program középpontjában a népgazdaság szinte valamennyi ágára 
kiterjedve az informatika, a robottechnika, a biotechnológia meghonosítása áll, de 
készülnek ilyen programok a háttéripari problémák megoldására, a gazdaságos nem 
rubelelszámolású export fokozására, az import ésszerű kiváltására, a külgazdasági tevé- 
kenység javítására és a környezetvédelemre is. 

A VII. ötéves terv végrehajtásának kiemelt feladata a konvertibilis elszámolású export 
minél jobb megalapozása. Az ezt szolgáló struktúraátalakítás elősegítése érdekében még 
ebben az évben meghirdetünk egy pályázati rendszert. A pályázatok során azok a 
vállalatok, amelyek a követelményeknek megfelelnek, felhalmozási adókedvezményt, a 
hitelekhez pedig állami kamatvisszatérítést, illetve egyes esetekben alapjuttatást kapnak. 
Az exportképes termelés feltételeinek megteremtését a központosított műszaki fejlesztési 
alap is segíti. 7 

A pályázatok alapján a vállalatok, a bankok és az irányító szervek megállapodásokat 
kötnek. Ezek olyan szerződések, amelyeknek megsértése esetén a vétkes fél anyagi 
felelősséggel tartozik a vállalt kötelezettség elmulasztásáért. Úgy véljük, hogy ezek a 
módszerek, ha következetesen, gazdaságirányítási rendszerünk elveivel összhangban 
alkalmazzuk őket, elősegíthetik a népgazdaság külső egyensúlyi helyzetének megbízható 
megalapozását hosszabb távra is. ; 

Fel kell azonban hívni a figyelmet arra, hogy a célok megvalósításához szükséges 
jövedelemnövekedés még nincs minden szempontból biztonságosan megalapozva. 

u A növekedés egyik legerősebb korlátja a rendelkezésre álló energiaforrások nem 
kielégítő mennyisége. A tervezett energiafelhasználás csak akkor lehetséges, ha a struktú- 
ra átalakulása, a műszaki fejlődés is ezzel összehangoltan alakul. 

u Azt sem állíthatjuk nyugodt lelkiismerettel, hogy a másik alapvető követelmény, 
a nem rubelelszámolású export előirányzott, még oly szerény növekedése is megfelelően 
alá lenne támasztva. A jelenleginél szerényebb célokat azonban e téren egyszerűen nem 
fogalmazhatunk meg, ezért elengedhetetlen, hogy e követelmény teljesítésének feltételeit 
menet közben alapozzuk meg. I 
. a Feszültségekre és nehéz döntésekre kell felkészülnünk a beruházások területén is. 
Érthetően felfokozott igény mutatkozik a beruházások növelésére, az ehhez kapcsolódó 
támogatások bővítésére — kielégítésükre azonban nincsenek meg a szükséges források. 
Nem az a gondunk, hogy a szándékok rosszak, hanem az, hogy nincs rá pénzünk. Itt 
is az a feladat, hogy a célok és az eszközök összhangját alapvetően a források bővítésével 
hozzuk létre. 3 ; j ! 


ÍV. 


A Központi Bizottság 1984 áprilisában állást foglalt az irányítási rendszer továbbfejlesz- 
téséről. Azóta az irányítás minden területén új megoldások születtek: 
u korszerűsödtek a tervezési módszerek, javult a különféle időhorizontú tervek össze- 

hangolása, szélesedett és elmélyült a tervezés demokratizmusa, nyitottabb és rugalma- 
sabb lett a népgazdasági terv (ezzel összhangban módosítottuk a tervtörvényt); 

u a folyamatos kormányzati irányítás hatásosabbá vált, bővült a rövid távon eredmé- 
nyesen alkalmazható irányítási eszközök tára (például különféle intervenciós alapok), 
törvény összegezi a tisztességes gazdálkodás normáit és a tisztességtelen tevékenységek 
korlátait; 

u folytatódott egy egészségesebb, a kis-, közép- és nagyvállalati szervezeteket és a 
köztük levő munkamegosztást jobban megvalósító gazdálkodói szervezeti rendszer ki- 
alakítása; 

u elkezdődött a bankrendszer átalakítása; 

u új formák (kölcsön, bérlet, értékpapírok, közös érdekeltségű vállalkozások stb.) 
javítják a termelőeszközök és más erőforrások célszerű áramoltatását; 

u megváltozott az állami irányító szervek és a gazdálkodó szervezetek kapcsolata, 
elkezdődött az új vállalatvezetési formák bevezetése; 

u lényegesen módosult a gazdasági szabályozás (árrendszer, vállalati jövedelemszabá- 
lyozás, új keresetszabályozási formák, új gazdasági kalkulációs elv). 

A jövő évben is folytatjuk a megkezdett folyamatok kibontakoztatását. Lényegében 
befejeződik az új vállalatvezetési formákra való áttérés, az illetékes kormányzati szervek 
dolgoznak egy új vállalati adórendszer kialakításán, készül a személyijövedelem-adózás 
koncepciója, korszerűsödik a társulási törvény, új szabályokat alakítunk ki a tartósan 
fizetésképtelen vállalatokkal kapcsolatos eljárásban. 

K orszerűsítjük a bankrendszert. Ennek során ügyelni fogunk arra, hogy a Magyar 
Nemzeti Bank, mint a szocialista állam legfőbb pénzintézménye, irányítója legyen a 
pénzkibocsátásnak és a pénzforgalomnak, valamint kizárólagos felelőse a devizagazdál- 
kodásnak. A bankrendszer decentralizációjának, a létrehozandó üzleti bankok eredmé- 
nyes működésének is fontos feltétele, hogy a legfőbb kérdésekben megmaradjon és 
erősödjön a jegybanki irányítás. Ez hozzátartozik a központi akarat érvényesítéséhez és 
a kormányzás lehetőségeinek biztosításához. 

Gazdaságpolitikánk és a terv megvalósításának fontos feltétele, hogy a gazdaságirá- 
nyítás továbbfejlesztését az elhatározott menetrend szerint folytassuk. Nehezíti dolgun- 
kat, hogy a népgazdaság helyzete nem könnyű, a külgazdasági egyensúly javítása jelentős 
forrásokat köt le. Olyan látszat alakult ki, mintha a nehezebb körülmények a gazdaság- 
irányítás egyes lépéseiből következnének. Ezért előrehaladásunk ütemezésénél számol- 
nunk kell azzal is, mennyire tudjuk az irányítási rendszer megvalósításának programját 
megértetni az emberekkel, mennyire sikerül azokat közérthetővé tenni. Céljaink elérését 
segíti, hogy a szocialista országok majd mindegyike saját gazdaságirányításának tökéle- 
tesítésén fáradozik és meríteni kíván a többiek tapasztalataiból. 

A gazdaságirányítási rendszer fejlesztése hatással van egész társadalmi és gazdasági 
életünkre. Változik a vállalatok és a kormány közötti munkamegosztás, szélesedik az 
állami tulajdon feletti rendelkezési jog. Új érdekegyeztetési mechanizmusok alakulnak 
ki, fejlődik a szakszervezetek érdekvédelmi tevékenysége, növekszik a Kereskedelmi 
Kamara érdekképviseleti szerepe. Változik a minisztériumok feladat- és hatásköre, és 
napirendben van a szövetkezetek érdekképviseletének korszerűsítése is. Vagyis a politi- 
kai intézményredszeren belül is figyelemre méltó fejlődés következik be. 

Ezek a változások a párt elé is újszerű feladatokat állítanak. A pártnak és minden 
szervezetének képesnek kell lennie arra, hogy felismerje, felszínre hozza, ütköztesse és 
szintetizálja a különböző érdekeket, és ez újfajta politikai módszerek alkalmazását is 
igényli. A pártmunkában az érvelő, politikai munkastílusnak, az eszmei befolyásolásnak, 
az iránymutatásnak az eddigieknél nagyobb szerepet kell kapnia, ami azt is megkívánja, 
hogy száműzzük a gazdaság pártirányításának egyes rossz, idejétmúlt elemeit. 

Az ötéves terv irányelveit és annak indoklását megvitatta a megyei pártbizottságok 
első titkárainak értekezlete, a Minisztertanács elnökének felkérésére pedig megtárgyalták 

a társadalmi, politikai, érdekképviseleti és szakmai, tudományos szervek vezető testüle- 
tei. A viták a kialakított gazdaságpolitikai irányvonallal való általános egyetértést tük- 
rözték. Megállapították, hogy bár a tervezőmunka rendkívül bonyolult és nehéz feltéte- 
lek között folyt, sikerült a XIII. kongresszus határozataival összhangban álló tervjavas- 
latot készíteni. 

Az alapkérdésekben a megítélés egységes: a társadalmi, politikai, érdekképviseleti, 
szakmai és tudományos szervek vezetése és a népgazdasági tervezés azonosan értékeli 
gazdasági helyzetünket, a gazdaság dinamizálásának kihasználandó lehetőségeit, az 
ehhez vezető út fő jellemzőit. Erre alapozva megállapíthatjuk, hogy a tervjavaslat vala- 
mennyi társadalmi réteget képviselő szervezet által elfogadható és támogatható program. 

Az általános egyetértés mellett számos részkérdésben és néhány lényeges gazdaságpoli- 
tikai jellegű problémakörben kiegészítő, módosító jellegű észrevételek is elhangzottak, 
néhány megoldási javaslattal szemben fenntartások is megfogalmazódtak. 

Az életszínvonal-politikát, a fejlesztéspolitikát illetően a lényeget tekintve egymással 
szemben álló véleményeket is kifejezésre juttattak. Az egyik megközelítés az volt, hogy 
a tervelgondolások nem elégítik ki a társadalmi várakozásokat, mások pedig azt vetették 
fel, hogy a terv a termelés, a hatékonyság növelésére vonatkozóan túlzott követelménye- 
ket fogalmaz meg. A viták során joggal igényelték a gazdaságtalan vállalatokkal és 
tevékenységekkel kapcsolatos teendők meghatározását. A megoldás sürgetése jogos. 
Valamennyi fórumon kiemelték a gazdasági reformfolyamat folytatásának szükségessé- 
gét, s nincs vita abban, hogy annak végrehajtása középtávú tervünk megvalósításának 
egyik alapfeltétele. 

A felvetések egy része a tervjavaslat elkészítésének végső szakaszában még hasznosít- 
ható, hozzájárul a terv jobb szakmai megalapozásához, és segít abban, hogy a társadalmi 
fogadtatás kedvező legyen. 

A VII. ötéves terv reális célokat tűz társadalmunk elé. Meggyőződéssel vallhatjuk 
programunknak, mert nem kevesebbre vállalkozik, mint töretlenül folytatni a gazdasági 
építőmunkát, kibontakoztatni az intenzív forrásokat, javítani az életszínvonalat és az 
életkörülményeket, megalapozni egy lendületesebb előrehaladást. 

A VII. ötéves terv megvalósításával tovább erősödik hazánk, szocialista társadalmi 
rendünk. 


" Gádor István: 
Ülő munkás 


PÁL LÉNÁRD: 


Kultúra, társadalom, gazdaság 


Szocialista művelődéspolitikánk alaptörekvése mindig is az volt és az is maradt, hogy 
a kultúrát a társadalmi és gazdasági mozgások részeként szemlélve, megtalálja és kielégít- 
se azokat a társadalmi szükségleteket, amelyeket a fejlődés követelményei támasztanak 
a művelődéssel szemben. A művelődéspolitika mindenkori feladata, hogy ezeket a társa- 
dalmi igényeket — nyilván az elmélet, a kutatás segítségét is igénybe véve — idejekorán 
felismerje, és a maga politikai eszközeivel ezek érvényesítése érdekében orientálja a 
műhelyeket, az intézményeket, az irányítást, vagyis a művelődés egész bonyolult folya- 
matát. 

Ennek a törekvésnek a szellemében születtek azok a fontos dokumentumok is, ame- 
lyek pártunk állásfoglalását fogalmazták meg a művelődés alapkérdéseiben. Már az 
1958-as művelődéspolitikai irányelvek is azt a célt szolgálták — tegyük hozzá: eredménye- 
sen —, hogy a művelődéspolitika területén segítsék elő e korszak legfontosabb társadalmi 
feladatának, a konszolidáció megteremtésének, a szövetségi politika megalapozásának 
sikerre vitelét. Ennek érdekében fogalmazták meg máig érvényesen az alkotómunka 
szabadságának, a nyílt szakmai viták szükségességének, a műhelyek önállóságának és 
felelősségének, az értékek támogatásának, a tudomány, az oktatás és a művészet viszony- 
lag autonóm fejlődéstörvényei tiszteletben tartásának elveit. 

Az alapelvek tekintetében ma sincs szükség változtatásra. De éppen az újonnan jelentke- 
ző társadalmi-gazdasági feladatok tették szükségessé a folyamatos önkorrekciót, az új 
körülményeknek megfelelő új elvárások és új módszerek megfogalmazását. 

Erre vállalkozott a Központi Bizottság 1974-es közművelődési állásfoglalása, amikor 
- a növekvő termelési követelmények, a szélesedő szocialista demokrácia igényeinek 
megfelelően — a munkásosztály és az ifjúság művelődésének, a közművelődés fejlesztésé- 
nek ügyét a legfontosabb társadalmi feladatok közé sorolta, elősegítésében érdekeltté és 
felelőssé téve a munkahelyeket, a gazdasági vezetőket és a társadalmi szervezeteket is. 

Ma elsősorban az intenzív gazdasági fejlődésre való áttérés és a demokratizálás 
kiszélesedő folyamata sürget új feladatokat a művelődésben. Ezeket az új követelménye- 
ket és a megvalósításukat szolgáló új eszközöket fogalmazták meg pártunk újabb műve- 
lődéspolitikai dokumentumai: a tudománypolitikai és oktatáspolitikai, valamint a művé- 
szetpolitika új feladataival foglalkozó állásfoglalások. Ezt az új követelménysort emelte 
a politikai program rangjára a XIII. kongresszus, külön hangsúlyozva a műszaki-tudo- 
mányos fejlesztésnek, az oktatás korszerűsítésének, a művészetek és a közművelődés 
társadalmi funkcióinak jelentőségét, az előrelépés sürgető szükségét, éppen a dinamiku- 
sabb társadalmi-gazdasági fejlődés érdekében. 

Rövid elmélkedés a kultúráról 


A kultúra, a társadalom és a gazdaság összefüggéseinek és kölcsönhatásainak vizsgálata 
mindig aktuális feladat: az utóbbi évtizedekben azonban különösen időszerűvé vált, és 
erőteljes lendületet kapott. Az állandóan változó, feszültségekkel teli világ, az emberekre, 
társadalmakra nehezedő gondok sürgették, az új utak és fejlődési pályák keresése, az 
emberi erőforrások mobilizálásának szükségessége pedig elodázhatatlanná tette ezeket 
. a vizsgálatokat. 

vAnyag" és , szellem", , gazdaság" és , kultúra" metafizikus elválasztásával a gondol- 
kodás történetében a marxizmus szakított a leginkább meggyőző módon, amikor a 
stársadalmi lét" és a , társadalmi tudat", az , alap" és a , felépítmény" dialektikáját 
. kutatva, a fogalompárok tagjainak kölcsönös meghatározottságát, a társadalmi lét 
determináló szerepét és a társadalmi tudatformák visszatükröző-mozgósító-létformáló 
hatását bizonyította, nem feledkezve meg arról sem, hogy a hamis tudatformák negatív 
hatásai is valósággá válhatnak. 3 

Míg a kultúrát - főként a polgári eszmeáramlatok hatására — a szellem minden 
objektív feltételtől független, öntörvényű világával azonosították, a társadalmi élet 
lényegében szervetlen, esetleges , díszítőelemének" tekintették, vagy éppen valamilyen 
elvont szellemiség nevében tartották a gazdasági szükségletek kielégítéséért folyó tevé- 
kenységet kultúrán kívülinek, nem is nézhettek szembe a valós kapcsolatrendszer igazi 
kérdéseivel. i I 

Gyakran tapasztaljuk, hogy sok a félreértés a kultúra társadalmi meghatározottsága, 
szerepe, sőt: egyáltalán a fogalma körül. Néha persze épp a legtriviálisabb terminusokkal 
járunk így; a sokat koptatott szavak használata pontatlanabbá válik, nagyobb a lehető- 
ség és a hajlam torz interpretálásukra. Így van ez a kultúra fogalmával is: vannak, akik 
legszívesebben csak a szellemi elit , magaskultúráját", az elvont, a gyakorlattól távol álló 


a művészetek semmivel sem pótolható tudatformáló, világképalakító szerepéről. 


Ellentmond mindenféle leegyszerűsítő felfogásnak a mindennapi szóhasználat is, 
amely a kultúrát a legkülönbözőbb, éppen nemcsak szellemi tartalmakra utaló szókap- 
csolatokba illeszti. Beszélünk - s joggal — munka-, viselkedés-, beszéd- és lakáskultúráról, 
kereskedelmi, étkezési, közlekedési, öltözködési stb. kultúráról, de használjuk a , humán 
kultúra", a , nemzeti kultúra", a , népi kultúra", a , modern kultúra", a , szocialista 
kultúra" gyűjtőfogalmait is. Ezzel nem térünk el a szó eredeti értelmétől sem: a latinban 
. a ,cultura" éppúgy jelentett szántás-vetést, földművelést, mint a szellem művelését. 


A kultúra fogalma ma is utal mindarra, amit az ember , megművelt", megszelídített, 
hatalma alá vont: az emberivé alakított természeti környezetre, a társadalmi érintkezés 
humanizált formáira, az emberi szükségleteket egyre bonyolultabban és többrétűen 
szolgáló gazdaságra, egyáltalán: a munkára, a munka során kicsiszolódott képességekre, 
tehetségekre, s a , megművelt" világról szerzett ismeretekre, tapasztalatokra, művészi 
élményekre. . 

A kultúrának a munkától való elszakítása, a kultúra egészének részekre való tagolása, 
az anyagi és a szellemi kultúra szembeállítása a kapitalista kizsákmányolás viszonyai 
között végbemenő társadalmi-gazdasági folyamatok ideológiai tükrözőödése. Max Weber 
szerint ez a szétesés olyan mértékű, hogy egy adott időszakban vagy csak a technikai 
civilizáció, vagy csak a szellemi kultúra fejlődik. A , két kultúra" (a humán és a termé- 
szettudományos) abszolút szembenállásának hirdetése, az átívelő hidak szükségességé- 
nek és lehetőségének tagadása ma nemcsak azért retrográd, mert a polgári kultúrafelfo- 
gást emeli a korszerűség rangjára, hanem azért is, mert megfosztja a kultúrát attól az 
erőtől, amely egyetemességéből származik. 

A kultúra társadalmi természete szerint felépítmény jellegű, bár összetevői között 
(nyelv, kommunikáció, emberi képességek, tudás, ismeret stb.) bőven vannak nem 
felépítmény jellegűek is. Ebből azonban nem következik, hogy súlyuk miatt megbékélhe- 
tünk a kultúrát , dezideologizáló" törekvésekkel. A kultúra ugyanis értékrendszert tételez 
fel, amely mindenkor ideológiai bázison nyugszik. A kultúrának az ideológiától való 
, mentesítése" maga is világnézeti törekvés, amely a kultúra társadalmi gyökereinek 
tagadására irányul, és a kultúrát megfosztja progresszív, társadalmi és emberformáló 
hogy mind a szellemi kultúra, mind a technikai civilizáció — a társadalmi rendszer 
természetétől és a hatalmi viszonyoktól függően -— együtt és külön-külön is állhat a 
haladás, de az embertelenség, a manipuláció, a megfélemlítés szolgálatában is. 


A kultúra egyetemessége és igazi kontinuitása lényegében csak a szocialista társadalmi 
átalakulásért folytatott harc eszmei erősítésének érdekében bontakozhatott ki. A volt 
kizsákmányolók műveltségi monopóliumának megszüntetése, a legkiáltóbb kulturális 
elmaradottság felszámolása, majd a művelődés lehetőségének mindenki számára való 
megnyitása; később, a társadalmi-gazdasági fejlődés intenzív szakaszában a nagyobb 
általános és szakműveltség elsajátítása, a kulturáltság színvonalának emelése, az öntevé- 
keny ismeretszerzés és a közéleti tevékenység igényének felkeltése, az esztétikai kulturált- 
ság és a szocialista erkölcsiség erősítése stb. jelenti a kulturális politika főbb céljait, 
amelyek között természetesen ott vannak a szocialista demokratizmus fejlesztésének, az 
internacionalista elkötelezettség és a nemzeti érdek egységére épülő hazaszeretet ápolásá- 
nak nagy feladatai is. 


Tapasztaljuk, hogy a kultúra társadalmi összetevői minden emberi tevékenységben 
jelen vannak, hogy kultúránk jellege, színvonala tehát nem egyszerűen tudás, képzettség; 
annál sokkal több és egyúttal más is: éppúgy jelent egyfajta magatartást, emberi tartást, 
attitűdöt és szokásokat, mint használati tárgyakban megjelenő, embert segítő alkalmas- 
ságot és ízlést alakító, funkciót szolgáló formagazdagságot. 


Legáltalánosabban, de még mindig nem parttalanná tágítva a fogalom határait: a 
kultúra mindazoknak az anyagi, szellemi és társadalmi értékeknek egymással szoros 
kölcsönhatásban levő, dinamikus összessége, amelyeket az emberiség történelme során 
létrehozott. Az anyagi kultúra a társadalmi szükségleteket kielégítő javakban, az azok 
előállítását szolgáló termelésben, cseréjükben és fogyasztásukban jelenik meg, míg a 
szellemi kultúra a tudományban, a művészetben, a jogban, az erkölcsben, a világnézet- 
ben ölt testet. 


Egyre többet beszélünk a társadalmi kultúráról is, amely a társadalmi élet megszervezé- 
sében és gyakorlatában, a szokásokban, az érintkezési formákban, a magatartásminták- 
ban, a közösségek szerveződésében stb. nyilvánul meg, és amely természetesen magában 
foglalja a politikai kultúrát is. 


Az egyetemes kultúra szerkezetének ezen felsorolt összetevői a valóságban nem külö- 
nülnek el, köztük az állandóan működő kölcsönhatások elmossák a határokat: a szellemi 
kultúra állapota befolyásolja, sok esetben meghatározza az anyagi kultúrába sorolt 
termelést és megfordítva, a termelési kultúra visszahat a szellemi és a társadalmi kultúra 
fejlődésére. A társadalmi kultúra általában megszabja a mozgásteret, de egyúttal saját 
mozgását is erőteljesen érinti mind az anyagi, mind a szellemi kultúra adott állapota. 
Ebből a dinamizmusból is kitűnik, hogy a kultúra lényegében közösségi produktum, még 
ha formálásában kivételes szerepe is van a tehetségnek, az egyéni alkotóerőnek, invenció- 
nak, a kiemelkedő személyiségek önkifejezésének. Változó, megújuló és átalakuló termé- 
ke, tükre a közösségnek: nemcsak kifejezi, megörökíti, hanem erőteljesen befolyásolja 
is annak sorsát, életének alakulását, jövőjének perspektíváit. 

Összefüggések és ellenpontok 


K ultúra, társadalom és gazdaság összefüggése tehát éppen nem valamiféle pusztán 
elméleti érdekességű, elvont probléma: a közöttük meglevő mechanizmusok egészséges 
működésén társadalmi haladásunk, a szocializmus és népünk jövője múlhat. 

Kultúra és gazdaság —.össztársadalmi folyamatokba ágyazott — kapcsolatára ma sokan 
csak akkor döbbennek rá, amikor tapasztalják, hogy a művelődéspolitikai célok megva- 
lósításához anyagi feltételekre, nem kevés pénzre van szükség. Nem véletlen, hogy a 
kulturális fejlődés gazdasági-társadalmi bázisának kiemelkedő szerepe éppen a mi társa- 
dalmi rendszerünkben vált mindennapi tapasztalattá. A szocialista viszonyok között 
egyfelől egyre inkább - bár távolról sem automatikusan - társadalmi szintre emelkedik 
a tervezés, áttekinthetőbbé válik a kulturális , beruházások" és — a joggal várt — eredmé- 
nyek viszonya; másfelől a történelemben először jelenik meg valóságos célként, hogy 
milliók sajátítsák el , mindazt, ami az emberi gondolkodás és kultúra több mint kétezer 
éves fejlődésében értékes" volt, hogy társadalmi méretekben valósuljon meg a nagy 
tömegek szervezett művelődése, és hogy ehhez az állam gondoskodjon a szükséges 
feltételekről. - 

Némi leegyszerűsítéssel úgy mondhatnánk: nyilvánvalóvá vált, hogy a kultúrához is 
pénz kell. De egyre inkább látható, hogy az összefüggés fordítva is igaz, mert nem 
feltétlenül csak az a kérdés, hogy mennyi pénz kel! a kultúrához, hanem az is, hogy 
mennyi kultúra kell a , pénzhez", vagyis a nemzeti jövedelem gyarapításához, a gazdaság 
jövedelemtermelő képességének fokozásához. 

Ez a kérdésfeltevés, amely ugyan nem új, mai társadalmi viszonyaink között, az 
intenzív gazdaságfejlődésre való áttérés szakaszában különösen aktuális. Míg a kultúra 
összefüggése a társadalmi-gazdasági előrehaladással korábban inkább általános, elvont 
igazság volt, most a két, egyre kevésbé elkülönülő szféra szerves és egészséges kapcsolata 
már jól prognosztizálható, tervezhető haszonnal is jár: a kultúra szerepének , hatásfoka" 
egyre inkább bevonul a gazdasági kalkulációk tényezői közé. 

Sokszor idézik ezzel kapcsolatban Marx jövendölését: ebben a szakaszban , a munkás 
a termelési folyamat mellé lép, ahelyett, hogy fő ágense lenne". Az érték létrehozásában 
kulcsszerepet játszó termelési tényezők megváltozásának bizonyítására érdemes idézni 
a gondolat kevésbé ismert folytatását is: , Ebben az átváltozásban nem a közvetlen 
munka, amit az ember maga végez, nem 15 az idő, amíg dolgozik, hanem a saját általános 
termelőerejének elsajátítása — az, hogy megérti a természetet és uralkodik felette (...) —, 
egyszóval a társadalmi egyén kifejlődése az, ami a termelés és a gazdaság nagy alappillé- 
reként jelenik meg."" 

A , természet megértése" (ami magától értendően az emberi természet művészi és 
tudományos megértését, megismerését is magában foglalja), a kultúra tehát a tudomá- 
nyos-technikai haladás kibontakozásának folyamatában egyre inkább a , gazdaság nagy 
alappillérévé", konkrét közgazdasági tényezővé válik. Kultúra és gazdaság viszonya, az 
őket összekapcsoló társadalmi mechanizmusok szerepe ezzel igazán a figyelem közép- 
pontjába került. Nyilvánvaló, hogy , önmagában vett" kultúra és , önmagában vett" 
gazdaság nem létezik -— éppúgy, mint ahogy a kulturális és gazdasági viszonyoktól 
, függetlenül" vizsgálható társadalom sem. Művelődéspolitikai feladatokról sem beszél- 
hetünk tehát a kultúra, a társadalom és a gazdaság közötti bonyolult összefüggések 
ismerete nélkül. 

Ez az összefüggésrendszer több elemből épül föl: a társadalmi-gazdasági fejlődés 
kultúraátalakító hatásai, a művelődéssel szemben támasztott termelési-gazdasági igé- 
nyek és a kulturális fejlődést szolgáló gazdasági feltételek egyaránt szerepet játszanak 
benne. 


§ Marx: A politikai gazdaságtan bírálatának alapvonalai. Marx-Engels Művei 46/II. kötet, 168-169. old. 


18 PÁL LÉNÁRD 


Kultúra és ismeret mint autonóm érték 


Legkevésbé talán azzal szoktunk számot vetni — még művelődéspolitikánkban is —, hogy 
a rohamosan fejlődő műszaki-gazdasági-társadalmi haladás miként befolyásolja, hogyan 
alakítja át a kultúra alapvető jellegzetességeit, formálja át szerkezetét, tágítja ki határait. 
Új kultúraközvetítők, új művelődési formák, szokások, igények születnek, megváltozik 
a kultúra területeinek egymáshoz való viszonya és arányai is eltolódnak. A tömegkom- 
munikáció forradalmasítja tájékozódásunkat, szórakozásunkat, az új eszközök és tech- 
nikák soha nem látott jelentőséget kölcsönöznek a vizuális kultúrának, az elektronika 
betör a művészet alkotó folyamataiba, és elősegíti értékeinek széles körű befogadását. 

Sokan féltik — talán sok esetben jogosan - a , magaskultúrát", az autentikus művésze- 
teket az új jelenségektől: elsiratják a , Gutenberg-galaxist", leáldozását s ezzel együtt az 
, igazi" kultúra halálát jövendőlik. Elfelejtik, hogy az új eszközök mindig új lehetőségeket 
nyitottak meg a művelődés előtt: ahogy a könyvnyomtatás mérhetetlenül megnövelte az 
irodalom hatását, a sokszorosítás a fejedelmi udvarokból és a képtárakból milliók közé 
vitte szét a képzőművészet élményét, ahogy a hanglemezek és a rádió nélkül ma már 
elképzelhetetlen volna még a leghagyománytisztelőbb zenebarát élete is; ugyanúgy ter- 
mékenyitheti meg ma is egy-egy új média vagy eljárás az alkotómunkát és a befogadást. 
A mágneslemez, a videokazetta és a képernyő nem ellentéte a szép könyvnek, az élőzene 
élvezésének, a tánc örömének. 

Látnunk kell: amikor a tudományos-technikai haladás átformálja a hagyományos 
kultúrát, egyben megteremti az előfeltételeit annak is, hogy a régi értékek megőrizhetők, 
megvédhetők, újjávarázsolhatók és sokakhoz eljuttathatók legyenek. Az előfeltételek 
lényegében csak lehetőséget nyújtanak az átformálásra, az átformálás maga eszmeileg 
megalapozott, sokoldalú tartalmi tevékenységet követel. Ezt fel kell vállalni, hiszen az 
ember még a természet erőit is szolgálatába tudta állítani: miért éppen a saját maga 
teremtette eszközöket ne tudná (persze, nem ellentmondások nélkül!) , magához szoktat- 
ni", saját életének jobbá tételére, kultúrájának gazdagítására felhasználni. A technikai 
fejlődés hatásainak — nálunk és külföldön szokásos — konzervatív-romantikus kritikája, 
valamint a gazdasági és kulturális-morális tényezők főként nálunk érzékelhető elválasz- 
tása (nemegyszer szembeállítása) inkább a bizonytalanság és a pesszimizmus hangulatát 
erősíti, semmint a konstruktív megújulást. 

Tudnunk kell: a művelődés szerkezetében szükségképpen végbemennek változások, 
ezeknek mély társadalmi okai és következményei vannak, azonban nincsenek , számo- 
zott helyek", ahonnan az egyik művelődési formának feltétlenül ki kellene szorítania a 
másikat. Jó esetben a határok tágíthatók; az új szokások, az új technikai , csodák" nem 
szegényítik, hanem éppenhogy gazdagítják a képet; új és új rétegeket, csoportokat 
vonnak be a kultúra áramkörébe. A kultúra égboltján a régi és új galaxisok együtt és 
egyszerre is , ragyoghatnak" éppen úgy, ahogy az igaziak is együtt élnek a makrokoz- 
moszban. 

A társadalmi-gazdasági haladás a kultúra övezetét más módon is kiszélesítette. 
A , művelt ember" valaha egyet jelentett a szűken vett humán kultúrán és nálunk a 
latinon-görögön, a hagyományos művészeteken, némi jog- és történettudományon ne- 
velkedett férfival, olykor nővel. Még ma is van nyoma annak az arisztokratizmusnak , 
amely valósággal büszkélkedik műszaki- és természettudományos műveletlenségével 
vagy egyenesen tüntet technikai s analfabétizmusával" . Éppen olyan ellenszenves póz ez, 
mint a , semmire sem jó" művészeteket és a társadalomtudományokat lenéző, prakticis- 
ta-szakbarbár magatartás. 

Ma már végképp anakronisztikus , kövületei" ezek az átalakuló-szélesedő kultúrának. 
A társadalmi-gazdasági fejlődés felgyorsulása, az , információrobbanás" közepette tájé- 
kozódásképtelenné, műveletlenné válik az, aki egyik szemét szándékosan lehunyja a 
rázúduló élmények-ismeretek elől. Nem tudni semmit a világ keletkezéséről, a csillagok 

fejlődéséről, nem ismerni a genetika legfontosabb eredményeit, ámuldozni és félni a 
modern elektronikától, megdöbbenni az automaták, a robotok, a mesterséges intelligen- 
ciát hordozó eszközök megjelenésétől nem kisebb és nem nagyobb kulturálatlanság, mint 
nem látni az alkotó szellem nagyságát a görög sorstragédiákban, a reneszánsz művészet- 
ben, Beethoven vagy Bartók zenéjében, Thomas Mann regényeiben, József Attila versei- 
ben. Idegenül szemlélni az ember érzelemvilágának szuggesztív művészi ábrázolását 
ugyanolyan egyoldalú és értékvesztő magatartás, mint kizárni az anyagi kultúra eredmé- 
nyeit, a civilizáció tudományszülte vívmányait a kultúrából. Nem a humán és a termé- 
szettudományos műveltség elkülönüléséről, értékeik szembeállításáról kell beszélni, ha- 
nem -— minden valódi, meglevő nehézség ellenére is — a nélkülözhetetlen kölcsönkapcsola- 
tok erősítéséért, a különböző megközelítési módszerek szintéziséért, az egyetemes mű- 
veltség széles körű terjesztéséért kell síkra szállni. 


Humán és gazdasági erőforrás 


Látnunk kell, hogy nemcsak a gazdasági változások alakítják a kultúra világát: az 
összefüggés fordítva is igaz, bár nyilvánvaló, hogy a kölcsönhatásban a termelőerők és 
a termelési viszonyok fejlődése a meghatározó. Tapasztalhatjuk, hogy a kultúra a 
tudományos-műszaki haladás jelentőségének és hatásainak fokozódásával egyre direk- 
tebb és erősebb hatást gyakorol — és még inkább gyakorolhatna - a gazdaság működésére, 
fejlődési ütemének felgyorsítására. Ez azzal függ össze, hogy a kultúra eddig is ismert 
gazdasági, termelési és emberformáló-személyiségalakító hatásai most sokkal kézzelfog- 
hatóbbá váltak; ezzel a kultúra feladatköre gazdagodott, a művelődés társadalmi haszna 
tovább konkretizálódott, és nyilvánvalóbbá vált, hogy a vele szemben támasztott köve- 
telmények most hangsúlyosabban egészültek ki a gazdaság sürgető elvárásaival. 


Általánosabb megfogalmazásban: a gazdaság mai, intenzív fejlődési szakaszában 
nemcsak a növekedés optimális útjának megválasztását, hanem az azon való előrehala- 
dás sebességét is meghatározza az adott társadalom kulturáltsága. Nem túlzunk, amikor 
azt mondjuk, hogy hazánk további sorsa, politikánk eredményeinek megőrzése - néhány 
fontos más feltétel mellett — attól függ, hogyan alakul gazdaságunk helyzete: sikerül-e 
az ésszerű növekedés pályájára állnunk, a magyar munka értéktermelő képességét jelen- 
tősen fokoznunk:-Ha pedig a gazdaság fölemelkedését a széles értelemben vett műveltség 
is elősegíti, akkor a jövőért való aggódás, a szocializmus , presztízséért", vonzerejéért 
érzett felelősség, a nemzet java iránti elkötelezettség azt mondatja velünk: a műveltség 
terjesztése és gyarapítása — önmagában is és most különösen a gazdaság előrelendítésével 
összefüggésben - valóságos nemzeti sorskérdéseink közé tartozik. 


Egyik legfontosabb gazdasági erőforrásunk, fejlesztési tartalékunk a sokat emlegetett 
, emberi tényező" -ben rejlik. Ez a tényező szabja meg a többi erőforrás felhasználásának 
hatásfokát is: mégis, hányszor elpazaroljuk, parlagon hevertetjük az ésszerűtlen munka- 
szervezés, a hiányzó feltételek, az erőkkel való rossz gazdálkodás következtében! 


Szándékosan használjuk az , emberi tényező" kifejezést ahelyett, hogy egyszerűen a 
szaktudás, a képzettség fontosságát hangsúlyoznánk. Többről van itt szó tudniillik, mint 
a szükséges szakismeretek halmazáról. A termelési folyamatba nem egyszerűen a , mun- 
kaeró", hanem az egész ember lép be: szokásrendszere, igényszintje, morális és pszichikai 
jellemzői, fantáziája, ötletessége, kitartása, fegyelme, kapcsolatteremtő készsége -— egy- 
szóval: személyisége szabja meg, hogyan akarja és tudja (ha módja van rá) hasznosítani 
szaktudását, tapasztalatait. A tudományos-technikai haladás egyik fontos következmé- 
nye az a jelenség, amit a személyiség szerepének fölértékelődésével szoktunk jellemezni. 


Míg korábban éppen az elszemélytelenedéstől, a , tömegember" megjelenésétől, az 
elszürküléstől tartottak az autotatizáció és a tömegtermelés , rémétől" fenyegetve, most 

úgy tűnik, hogy a legújabb fejlődés e tényleges veszélyek ellenében új tendenciákat jelez. 
A passzív végrehajtást, a jogok és kötelezettségek merev sémáihoz való alkalmazkodást, 
az utasítás és végrehajtás szigorú elkülönítését egyre nagyobb mértékben kell felváltania 
a gazdasági-termelési folyamatok , kezelésében" (hát még a szélesedő politikai demokrá- 
ciában!) az önálló gondolkodásnak, az okos kételkedésnek, a problémamegoldó és 
kezdeményező készségnek, a felelősséggel párosuló viszonylagos autonómiának. 

Mindezek a személyiségjegyek a kultúra valamennyi forrásából táplálkoznak: kialaku- 
lásukhoz és terjedésükhöz a megfelelő társadalmi-politikai , klíma" részeként olyan 
sajátos kulturális klímára is szükség van, amelyben művészi impulzusok, tudományos 
ismeretek, gyakorlati jártasságok, adaptációs érzék és megújulási képesség, fegyelmezett 
gondolkodás és érzékeny kreativitás, szak-, világ- és emberismeret kölcsönösen ösztönzik 
és erősítik egymást. 

A valódi , termelési kultúra" tehát az emberi munkatevékenység széles értelemben vett 
kultúrája, amelyben minden emberi képesség, érzék és ismeret egyként megnyilatkozik. 
Ilyen értelemben messze túlmutat a munkahely határain: szoros összefüggésben van a 
, fogyasztási", az , érintkezési" kultúrával, és az emberi környezet tárgyi kultúrájával is. 

Hiszen a tudás, a műveltség társadalmi szükségletét csak olyan környezetben lehet 
meggyökereztetni, amely a rendet, az ésszerű szervezettséget, a tisztaságot, a művészete- 
ken csiszolódott jó ízlést, az esztétikum és etikum jelenlétét létfeltételként igényli, amely 
már a kisgyermeket is e normák szerint alakítja a társadalom jövendő munkásává, 
amelyben az ezektől való eltérést sem az egyének, sem a közösségek nem tűrik meg. 


A termelési szféra minősége nem lehet tartós ellentmondásban az őt körülvevő humán 
környezettel, amelynek képét jelentős mértékben a kultúra formálja meg. De ez az állítás 
fordítva is igaz: a humán környezet minősége nem emelkedhet tartósan a termelési 
kultúra szintje fölé. Társadalmi méretekben nem számíthatunk valamiféle , tudathasa- 
dásra", amely az igényesség, a szükségletek és szokások merőben más szintjét tarthatná 
fenn különböző területeken. Fejlett termelési kultúra csak igényes külső világgal lehet 
hosszú távon szimbiózisban. A humán környezet minőségét megemelő kulturális tevé- 
kenység tehát megint csak nem értelmezhető egyszerű , dekorációként", amely jó, ha van; 
de végül nélküle is lehet élni. Élni talán lehet a környezetalakító kulturális hatások nélkül 
is, de jól élni vagy egyszerűen megélni, magasabb szinten jövedelmet termelni, a gazdasá- 
got fejleszteni a mai viszonyaink között ily módon már nem lehet. 


A gazdaság és a kultúra összefonódása 


Gazdaság és kultúra társadalmi összefüggésének szorosabbá válása új szinten veti föl a 
kultúra gazdasági kérdéseit is. Hogy a kultúra , pénzigényes", hogy csak megfelelő 
gazdasági feltételek esetén virágozhat, arra már utaltunk. Az is világos, hogy a kultúra 
új társadalmi-gazdasági funkcióinak betöltése új pénzügyi és beruházási politikát kíván, 
amely előrelátóan számol a kulturális színvonal emelkedésének gazdasági következmé- 
nyeivel. Nem véletlen, hogy például Franciaországban az oktatásra, művelődésre fordí- 
tott költségeket a , termelési szféra" költségei között tartják számon, mivel tudják: az 
ilyenfajta befektetések az élőmunka hatékonyságának javítását és így közvetve a társa- 
dalmi összjövedelem növelését szolgálják. 

A fejlődés intenzív szakaszában a beruházásoknak általában nem a mennyiségi, hanem 
a minőségi termelésjavítás ügyét kell szolgálniuk, hiszen egyre inkább csak a kiváló 
minőségű termékek értékesíthetők haszonnal. A minőségi termelés pedig elsősorban az 
, emberi minőség" fölemelésétől függ. Ez magyarázza azt, hogy egyes fejlett országokban 
az úgynevezett , szellemi beruházások" az anyagi beruházások 40 százalékát is elérik! 
Ezek a befektetések az oktatás, a szakmai továbbképzés, a tudományos kutatás, a 

reklám- és marketingtevékenység és különösen az informatika (számítógéppel segített 
irányítás-tervezés-termelés, szakértői rendszerek, tudásbázisok) gyors fejlesztését céloz- 
zák. Ezek közül is kiváltképpen a szakképzésre és az általános műveltség emelésére szánt 
kiadások nőnek dinamikusan, példázva a termelékenység szoros összefüggését nemcsak 
a szak-, de az általános műveltséggel is. 

A kulturális szféra speciális gazdálkodásának hatékonysága azonban nem egyedül a 
művelődésre fordítható összegek nagyságával arányos — noha természetesen ez a szem- 
pont sem elhanyagolható -, hanem igen fontos, hogy milyen e gazdálkodás módja, 
érvényesül-e benne a vállalkozás szelleme, milyen hatásfokkal képes a gazdasági érdek 
a kulturális értékképzésben közreműködni. 

Sokan mondják, hogy a hatékonyság, az ésszerűség, a célszerű befektetés , csúf" 
gazdasági szempontjai méltatlanok a kultúra - és itt döntően a humán kultúrára gondol- 
nak - sajátos birodalmához, amelynek határán föl kell függeszteni érvényüket. Csakhogy 
ilyen éles határok és sorompók nem léteznek, nem is létezhetnek: ha egész társadalmun- 
kat áthatják a gazdasági reformfolyamatok, akkor a kultúrát sem lehet , kiközösíteni". 
tapasztalatait invenciózusan alkalmazva és e terület sajátosságait figyelembe véve lehet 
és kell a gazdasági eszközöket és az érdekeltségeket úgy működtetni, hogy azok a 
kulturális élet egészséges folyamatait segítsék kibontakoztatni. Kétségtelenül újfajta 
szakértelmet kívánó feladat ez, amelynek végrehajtása során eddig nem is sikerült a 
legjobb utakat megtalálni: de ahogy a szellemi-kulturális élet annak idején a maga 
szemléletformáló eszközeivel segítette a gazdasági reformfolyamatokat, most itt az ideje 
annak, hogy az újfajta gazdálkodás gyakorlata a kultúra igazi hasznára váljék, a maga 
eszközeivel szolgálva a kulturális értékteremtés és -terjesztés ügyét. 


A gazdaság, a kultúra és a társadalom közötti összefüggések több szálát igyekeztük 
felfejteni. Azt is tudnunk kell azonban, hogy bármennyire erős is a kölcsönhatás a 
gazdasági, a társadalmi és a kulturális fejlődés között, mindez nem jelent valamiféle 
, automatizmust", ami eleve garantálná egészséges viszonyukat. A társadalmi tervezést 
egyre tudatosabban kell alkalmazni a három szféra kapcsolatának szabályozására, hogy 
a bonyolult egymásra hatásokból nehogy , circulus vitiosus", a fogyatékosságok és nem 
kívánt mellékhatások kölcsönös felerősítése következzék be. 


Társadalom, gazdaság és kultúra kölcsönhatásaiban tudniillik tapasztalhatunk torzu- 
lásokat, nem kívánt folyamatokat is. Sokszor hangsúlyoztuk, hogy a tudományos ered- 
mények hasznosítása, a szellemi munka megbecsülése gazdaságunk elemi érdeke. Mégis 
észlelhetjük a hosszú távú gazdasági-társadalmi érdekeket keresztező tendenciák, részér- 
dekeltségek megnyilvánulásait is, amelyek a szellemi munka valódi értékeinek felhaszná- 
lása, a tudományos eredmények alkalmazása ellenében hatnak. 


Érdemes megemlíteni, hogy az elmúlt 40 évben a tudományos kutatás megítélésében 
két jellegzetes vonulat érvényesült, és természetesen mindegyik magán viselte azokat a 
nem mindig kedvező vonásokat, amelyeket a külső és belső folyamatok váltottak ki. 
A kezdeti időkben romantikus túlzás volt az, hogy szinte csodatevő szerepet tulajdonítot- 
tak a tudományos kutatásnak a társadalmi, gazdasági nehézségek orvoslásában. Miután 
a csodatevés elmaradt, hiszen a tudományos kutatás eleve nem vállalkozhat varázslatra, 
és arra sem, hogy eredményeit a társadalmi-gazdasági közeg éppen működő érték- és 
érdekviszonyai ellenére kamatoztassa, voltak, akik kiábrándultak a tudományból és 
elfeledve a kutatás tudományt, műszaki fejlődést, kultúrát gazdagító értékét, annak 
haszontalanságáról kezdtek beszélni. 

Ezt a megítélést erősítették bizonyos külföldről beszivárgó hatások, amelyek abból a 
félelemből eredtek, amelyet az emberek nagy többsége érzett - és bizonyára érez még ma 
is — az életet globálisan érintő tudományos, műszaki eredmények, felfedezések és fejlesz- 
tések le nem tagadható veszélyei, valamint áttekinthetetlensége és érthetetlensége követ- 

keztében. Nálunk valószínűleg ez a hatás csak egészen szórványos volt, azzal azonban 
szembe kellett nézni, hogy akadtak, akik a hazai tudományos kutatás hasznosságát 
megkérdőjelezték. 

Természetesnek tartom, hogy a tudományos kutatáson kívülállókat a kézzelfogható 
gyakorlati eredmények érdeklik. A baj csak akkor kezdődik, ha a megítélés kritériumai 
a távlatvesztő prakticizmus irányába tolódnak el, ha ezek a kritériumok nem veszik 
figyelembe, hogy a tudományos kutatás és a műszaki fejlesztés eredményei a legtöbb 

esetben csak akkor hatnak, ha a befogadásukhoz és hasznosításukhoz megvannak a 
" szükséges gazdasági és a széles értelemben vett társadalmi feltételek. Ez esetben is 
nyomon követhető hatásuk egy része pedig nem közvetlenül, hanem késleltetve, indirekt 
módon jelentkezik. A tudományos kutatás és a műszaki fejlesztés általában gazdag 
választékot kínál eredményeiből. Így van ez nálunk is. Egy-egy ország, így hazánk is, 
ezekből az eredményekből - számos megszorítással — csak azt választhatja, amelynek a 
befogadásához kedvezőek a társadalmi-gazdasági feltételek. 


E két jellegzetes vonulat mellett a tudományos kutatás fontosságának és hasznosságá- 
nak megítélésében fokozódó mértékben érvényesült a józan realizmus, amelynek az a 
lényege, hogy elismeri: a legjobb megoldásokra nem lehet recepteket adni, a tudományos 
kutatás kockázattal jár s ez a kockázat elkerülhetetlen, korlátozása is csak addig célszerű, 
amig az újszerűséget és az ebből várható sikert nem fékezi. A gyakorlat által felvetett 
kérdésekre a tudományos kutatás csak megközelítően pontos és nem teljesen egyértelmű 
választ adhat. Ha a tudományos kérdésekhez gazdasági és társadalmi összefüggéseket 
érintő kérdések is járulnak — és ez természetes -, akkor a válaszadás szükségszerűen 
bizonytalanná, a következtetések érvényessége pedig egyértelműen korlátozottá válik. 
Ebből azonban nem az következik, hogy ha sokoldalúan mérlegelünk és körültekintően 
gondolkodunk, akkor cselekvésképtelenségre vagyunk kárhoztatva, hanem éppen ellen- 
kezőleg: a bizonytalansági tényezők tudományos módszerekkel történő elemzésére tá- 
maszkodva hozhatjuk meg korrekcióra alkalmas, feltételeiben és hatásaiban átgondolt 
döntéseinket. 


Pártunk a tudomány társadalmi fontosságának, gazdasági és kulturális szerepének 
megítélésében következetes és helyes politikát folytatott és folytat. A XIII. kongresszus 
határozatai világosan mutatják, miként szövi át társadalomépítő munkánkat az a jelszó, 
hogy a tudomány a szocializmus természetes szövetségese. 


A párt tiszteli a tudományos alkotás szabadságát, megbecsüli az eredményes munkát 
végző kutatókat. A társadalom, a gazdaság és a kultúra kölcsönhatásainak szabályozá- 
sában az egyik legfontosabb feladat az oktatás, a képzés összehangolása a társadalom 
jelenlegi és jövőbeli szükségleteivel. Ellentmondások itt is tapasztalhatók. A művelődési 
igények és kielégítésük lehetőségeinek eloszlása a különböző társadalmi rétegek, csopor- 
tok között mind mennyiségi, mind minőségi értelemben egyaránt inhomogén. Az egyre 
differenciáltabb és bonyolultabb társadalmi rétegződés körülményei között ez részben 
természetes folyamat, azonban az elkerülhetetlen eltérések mellett — sajnos — diszfunkcio- 
nális művelődési egyenlőtlenségek is kialakultak, amelyek a gazdasági és társadalmi 
érdekeken túl népünk igazságérzetét is sértik. Az egyenlőtlenségeket az iskolarendszer 
segítségével nem tudjuk máról holnapra felszámolni: éppen ezért fel kell tárnunk a 
művelődési hátrányoknak azokat a gócait, amelyek leginkább fékezik társadalmi és 
gazdasági előrehaladásunkat, s azokat lépésről lépésre haladva fel kell számolni. 


A kulturális különbségek mérséklése, az oktatási intézmények színvonalának közelíté- 
se semmiképpen sem jelentheti a , középszerűség" eluralkodását. Éppen ellenkezőleg: a 
tehetségek kibontakoztatása és felkarolása, intézményi és személyi feltételeinek megte- 
remtése, a , csúcsok" húzóerejének növelése, a befolyási környezet szélesítése mellett 
szállunk síkra. Oktatási törvényünk céljainak megvalósítása során szerencsére ebben a 
tekintetben is építhetünk néhány értékes hagyományunkra. 

Hatások és ellenhatások 


Gazdaság és kultúra egészséges, egymást segítő-megtermékenyítő viszonyának kiépítése 
különösen kényes lecke a művészeti alkotómunka területén. Tudnunk, látnunk kell a 
kettős igazságot: egyfelől a közönségigények figyelembe vétele, kielégítése és nem utolsó- 
sorban az ebből nyerhető jövedelem nélkül sem esztétikai-művészetszociológiai, sem 
gazdálkodási szempontból nem képzelhető el a művészi alkotómunka funkcionálása. 
Másfelől viszont semmiféle garancia nincsen arra, hogy a legnagyobb kereslet (és vá- 
sárlóerő) mintegy magától, automatikusan, pusztán.a szocialista eszmeiség, a szépség és 
az igazság vonzásának engedve, mindig éppen a kiemelkedő értékek körül szerveződik. 


Az anyagi kultúra termékeinek megítélése a fogyasztói tudatban sokkal megalapozot- 
tabb, objektívebb, mint a szellemi termékeké. Az előbbiekből , rosszat" csak a bolond 
igényel, a művészeti piacon a , csúnya" iránt is van kereslet. Míg a rosszat termelő ipari 
vállalatot a gazdasági piac általában , bünteti", addig a , csúnyát" (ezen még ideológiai- 
lag, politikailag károsat is értve) előállítókat a kulturális piac erősítheti, és sokszor erősiti 
is. Az egyik terület viszonylag , önszabályozó", míg a másikat jobban kell szabályozni, 
főként a minőség, a művészi érték, a szocialista eszmeiség érvényre juttatása érdekében. 
Az államnak élnie kell a gazdasági-szervező és a kulturális-nevelő funkciójával. 


A társadalomnak, az államnak anyagi és más eszközökkel is támogatnia kell a szocia- 
lista, humanista művészeti értékek születését, terjesztését, azonban meg kell követelni, 
hogy a támogatás — a szocialista érdekeket szolgálva — szelektív és értékarányos legyen. 
Nem lehet segíteni azokat a törekvéseket, amelyek nem veszik figyelembe a kulturális 
terület — ezen belül elsősorban a művészeti szféra — jogi, működési és érdekeltségi 
szabályozóinak alakítása során azokat a különbségeket, amelyek a gazdasági és a 
művészeti tevékenység között objektíve fennállnak. 


A gazdaságirányítás korszerűsítését, amely több mint másfél évtizedes folyamatot 
reprezentál, eddig nem követte a kulturális szféra irányításának (szabályozásának) adek- 
vát továbbfejlesztése. Jelenleg a kulturális terület a lemaradásból adódó sietséggel véde- 
kezve, inkább a kialakult gazdaságirányítási mintákat alkalmazza, ahelyett, hogy a 
sajátosságok figyelembevételével kidolgozná saját, rendszerszemléletű reformját. Ennek 
szükségessége mellett a politika 1981-ben egyértelműen állást foglalt. A következő 
időben figyelemmel kell kísérni és időről időre nagy körültekintéssel, következetességgel 
orientálni a művészeti alkotómunka folyamatait, sokoldalúan segítve a szervezeti és 
gazdasági korszerűsítést a szocialista kultúra erősítése és értékeinek gazdagítása érdeké- 
ben. 


Társadalom, gazdaság és kultúra adott kapcsolattípusa a művészetközvetítés és isme- 
retterjesztés karakterét is meghatározza: problémái az úgynevezett , közművelődés" 
egész területére rávetülnek. A gazdasági-társadalmi-technikai haladás egyrészt a tömeges 
és színvonalas élmény- és ismeretadás soha nem látott feltételeit hozta létre — és ez igaz 
akkor is, ha egyébként tisztában vagyunk közművelődési intézményrendszerünk nehéz 
anyagi helyzetével. 


A tömegkommunikáció térhódítása, az új technikai eszközök betörése másrészt olyan 
feltételeket teremtett, amelyek lehetővé teszik a kultúra elsajátításában és élvezetében a 
közösségi élmények visszaszorítását. Erősödő kölcsönhatások s ugyanakkor növekvő 
izoláció; gazdag technikai eszköztár, de néha szegényedő közösségi kapcsok; a , magas- 
kultúra" utáni vágyakozás és a tartalmát vesztő közösségi művelődési formák - ezek 
azok az ellentmondások, amelyeknek negativ pólusaival szemben csakis közművelődé- 
sünk további demokratizálásával, a közösségi mozgalmak és a helyi kezdeményezések 
felkarolásával, a művelődési intézményekben felhalmozott , kulturális tőke" embereket 
mozgósító felhasználásával tudunk harcba szállni. 

Gondolatok feladatokról I 

A szocialista társadalom fejlesztésében a kultúra színvonalának emelése elválaszthatat- 
lan a munka eredményességének, az emberek problémamegoldó és kezdeményező képes- 
ségének, az egyén társas kapcsolatainak és toleranciaképességének fokozásától. Azt is 
mondhatjuk, hogy a kultúra, a műveltség nélkülözhetetlen és semmivel nem pótolható 
szerepet játszik a társadalom , működőképességének" biztosításában. 

Annak érdekében, hogy megérthessük és gyakorlati döntéseinkben, cselekedeteinkben 
hasznosítani tudjuk a művelődéssel (a kulturális tevékenységgel) kapcsolatban megfi- 
gyelhető tények és jelenségek, igények és célkitűzések társadalmi, történeti összefüggése- 
it, szilárd elméleti megalapozottságra, a művelődés elméletének multidiszciplináris ala- 
pokon nyugvó, marxista továbbfejlesztésére van szükség. Ebben a munkában nagy 
figyelmet kell fordítani a kultúra társadalmi funkcióinak sokoldalú megismerésére, a 
funkciók várható módosulásainak prognózisára. Fel kell tárni a tudományos ismeretek, 
a művészetek (az esztétikum), a munka- és a mindennapi kultúra tartalmában, társadal- 
mi szerepében bekövetkező változások irányát és mértékét. 

Tapasztalható, hogy egyre erősödik a tárgyi, a környezeti, a munkavégzési, a viselke- 
dési és a nyelvi kultúra funkcióinak a jelentősége és egyben az úgynevezett , magaskultú- 
ra" demokratizálódása, a mindennapi kultúrával való összekapcsolódása. A kultúra 
befogadásának, direkt és indirekt csatornáinak ugrásszerű bővülése — amely elsősorban 
a tudományos-technikai haladásnak köszönhető -— átalakítja s módosítja az oktatás, a 
tömegtájékoztatás, a rekreáció és más szocializációs tényezők relatív súlyát, funkcióját. 

Ez a módosulás olyan körülmények között bontakozik ki, amelyekre az jellemző, hogy 
a kulturálódási szükségleteknek és kielégítésük lehetőségeinek a társadalom egyes rétegei 
és az ország különböző területrészei közötti eloszlása mind mennyiségi, mind minőségi 
értelemben egyaránt egyenetlen. Ebből -— a szükségszerű vagy elkerülhetetlen eltéréseken 
túl — sajnálatos módon indokolatlan diszfunkcionális művelődési egyenlőtlenségek is 
kialakultak, amelyek mérséklése a kulturális politika egyik fontos feladata. 


E feladat megoldásához fel kell tárni a művelődésnek és a kultúrának azon területeit, 
ahol a társadalom különféle rétegeinek és csoportjainak az igényekben s lehetőségekben 
meglévő elmaradottsága leginkább fékezi társadalmi, gazdasági céljaink elérését. A mű- 
velődésbeli hátrányok valódi okainak ismeretére, amelyek nemegyszer eltorzult érdek- 
és értékviszonyokra vezethetők vissza, már csak azért is nagy szükség van, hogy az 
összefüggéseket és a tényleges terelő erőket figyelmen kívül hagyó spontán improvizáci- 
ókkal ne zavarjuk az átgondolt lépésekre épülő cselekvést. 

Kulturális intézményeink társadalmi funkciói térben és időben változhatnak; a jelenle- 
gi és a távlati szükségletek között ellentmondások alakulhatnak ki. A fő hangsúlyt az 
eredményes működés feltételeire kell helyezni. Az intézmények változó céljainak és ehhez 
igazodó funkcióinak meghatározása alapján, a gazdaság és az igénybe vevő társadalmi 
közeg mindenkori teherbírásának függvényében kell gondoskodni a tárgyi, személyi, 
szervezeti, módszertani feltételekről és a feltételek pénzügyi megalapozottságáról. Szük- 
ség van arra, hogy a kulturális szféra irányítói kellő időben ismerjék fel az , új idők új 
szeleit" és a régi, megkopott módszerek helyett az új feltételeknek megfelelő, szigorúbb 
értékszelekcióit megvalósító munkastilust alakítsanak ki, még akkor is, ha ez konfliktu- 
sok forrásává válik. 

Nem lehet kétséges, hogy a kultúra, a gazdaság és a társadalom egymást segítő-előrevi- 
vő fejlődése csak az emberi energiák, erőfeszítések és tudatos tervezőmunka révén 
bontakozhat ki. Előrelépésünknek azonban nincs más útja, mint a társadalmi, gazdasági 
és kulturális haladás szétválaszthatatlan történéssorának felelősségteljes kormányzása, 
a szocialista életeszmények erősítése a gazdagabb és harmonikusabb emberi élet feltétele- 
inek megteremtése érdekében. 


BARANYAI TIBOR: 


Számvetés és előretekintés 
A szakszervezetek kongresszusa előtt 


Politikai és társadalmi életünk fontos eseményeinek vagyunk részesei. A számvetés és a 
tisztújítás feladatát végezték el a szervezett dolgozók: XXV. kongresszusára készül a 
négy és fél millió tagot tömörítő magyar szakszervezeti mozgalom. 

A felkészülés első időszaka lezárult. Mozgalmunk életét, politikai befolyását meghatá- 
rozó események fejeződtek be. Közel 220 ezer bizalmi és főbizalmi, 11 ezer szakszervezeti 
bizottság, több mint félmillió tisztségviselő kapott bizalmat. Ujjáválasztották a városi, 
nagyközségi szakmaközi bizottságokat, a mozgalom megyei szerveit és a szakszervezetek 
megyei tanácsait is. Most, ez év utolsó heteiben, majd 1986 elején a tapasztalatok 
összegzése és a feladatok meghatározása vár az ágazati-iparági szakszervezetek kong- 
resszusainak és a magyar szakszervezetek XXV. kongresszusának küldötteire. A szak- 
szervezeti választások a párt XIII. kongresszusa nyomában, a parlamenti és tanácsi 
választások után lehetőséget adtak újabb széles körű párbeszédhez, amelyben politikánk 
találkozott a szakszervezeti tagság véleményével, bírálataival, javaslataival. 

A tagsággal, a szervezett dolgozók valamennyi rétegével folytatott széles körű tapasz- 
talatcsere legfőbb figyelmet érdemlő tapasztalata, hogy megnőtt a munkások, az értelmi- 
ségiek, az alkalmazottak érdeklődése a szakszervezeti mozgalom iránt, fokozódott akti- 
vitásuk a közügyekben. A beszélgetések, eszmecserék során már eddig is több százezren 
nyilvánítottak véleményt. Szinte minden lényeges politikai, szakszervezeti, gazdasági és 
szociális kérdés szóba került. Nyílt hangvételű, felelős párbeszéd zajlott le a munkahelye- 
ken. Jellemző volt az eredmények és gondok reális számba vétele. A feszítő országos 
és helyi kérdésekről — úgyszólván mindenütt - reálisan, sokszor erős kritikával szóltak, 
a problémákat a feltételek figyelembevételével és a megoldás lehetőségének vizsgálatával 
tették szóvá. 

A cselekvő tenniakarás hangulata dominált. Kiérződött ebből az eszmecseréből egyfaj- 
ta várakozó álláspont is: , örülünk, mert a vezetés is látja, ismeri a mi gondjainkat, 
bajainkat" mondták, de azt is hozzátették, hogy ma már ez kevés. Kézzelfogható 
intézkedéseket, előrevivő megoldásokat várnak a döntésre érett vagy a feszültséget okozó 
kérdésekben. A felszólaló dolgozók hangsúlyozták, hogy készek minden rajtuk múlót 
megtenni nehézségeink felszámolása és előrehaladásunk érdekében. 

A szakszervezeti tagság is, megismerve a párt XIII. kongresszusának határozatait, 
kedvezően fogadta a népgazdaság fejlesztésére, élénkítésére kidolgozott terveket, de 
azzal is számol, hogy gazdasági növekedésünk megfelelő alapot fog nyújtani az életszín- 
vonal érzékelhető emelésére. Ebből következően, a szervezett dolgozók zömének figyel- 
me fokozottan a gazdasági kérdésekre irányult. Igen kritikus vélemények és elvárások 
kaptak hangot, szóvá tették a munka szervezetlenségéből adódó gondokat, az anyagellá- 
tás bizonytalanságát, a technikai, műszaki fejlesztés lemaradását. Sok helyütt a termelés 
valódi ösztönzőinek hiányát, a bányászatban, a vasútnál, a mérhetetlen mennyiségű 
túlórát, a szabadnapok hiányát tették szóvá. Elsősorban a műszakiak, a közgazdasági 

területen dolgozó szakszervezeti tagok bírálták, hogy még mindig sok a felsőbb rendelke- 
zés, a gazdasági és pénzügyi szabályozó, s túl gyakori azok változtatása, módosítása, így 
megbizhatóságukban sokan kételkednek, s nyomon követésük is nehéz. 

Mindenekelőtt az ipar területén folytatott beszélgetéseken került felszínre, hogy a 
vállalatoknak még sok a tartalékuk, fejlesztési lehetőségük, s ha az érdekeltségi rendszer 
ösztönzése jobb lesz, minden valószínűség szerint a meglévő lehetőségeket jobban hasz- 
nosítják. A szocialista brigádok vezetői elmondták: mindent megtesznek az eredménye- 
kért, de azt is szükségesnek látják, hogy végzett munkájuk arányában anyagilag is jobban 
részesüljenek elismerésben, megbecsülésben. A vállalatirányítás új formáit a legtöbb 
helyen, ahol bevezették, a tagság támogatja, de jelezték, hogy bizonytalanságot is észlel- 
nek a vezetők helyzetében és egzisztenciális biztonságában. 


Természetes, hogy a tagsággal folytatott eszmecsere széles palettáján a legélesebben a 
szakszervezeti munka, az érdekképviselet, érdekvédelem jelent meg. A szakszervezetek 
munkáját tapasztalataik alapján elismerték, kedvezőbben ítélték meg, mint korábban, 
de számottevően jelentkeztek bírálatok, kritikai észrevételek is. Foglalkoztak a mozga- 
lom eddig végzett munkájának elismerésével, értékelésével, az érdekképviseleti, érdekvé- 
delmi tevékenység problémáival, fontosságával. Ugyanakkor a szakszervezetek határo- 
zottabb fellépését sürgették mind az eredményesebb gazdálkodás, mind az életkörülmé- 
nyek javítása érdekében. Erezhetően javult a bizalmiak és az alapszervezetek vezetőségei- 
nek tekintélye, befolyása. Ebben szerepet játszik a dolgozók ügyeiért való kiállás éppen 
úgy, mint a jogok és a kötelességek alaposabb ismerete, jobb gyakorlati alkalmazásuk 
a bizalmiak és a bizalmi testületek munkájában. De az is fontos, hogy a gazdasági 
vezetők egyre inkább felismerik, hogy feladataikat csak a dolgozók jogainak tiszteletben 
tartásával, képviselőik felelős partnerként való elismerésével láthatják el igazán. Erzékel- 
hetően kedvező vonás a vállalatok, a gazdálkodó egységek életében az egymásrautaltság 
ilyen határozott felismerése. 

Kemény kérdésként foglalkoztak mindenütt egyes társadalmi rétegek anyagi helyzeté- 
vel. A fiatalok pályakezdésének, otthonteremtésének ismert gondjai, a lakásvásárlás és 
-fenntartás emelkedő költségei, az idősebb korosztályok nyugdíjának értékcsökkenése 
és az ennek nyomán jelentkező megélhetési gondok mind a szakszervezeti érdekvédelmi, 
szociálpolitikai munka meghatározó és felelősségteljes feladatát adják. A nyugdíjazáshoz 

A szakszervezeti tagság a bizalmiak és a szakszervezeti bizottságok beszámolóinak 
őszinteségét elismeréssel fogadta, azonban - s ez a vezető fórumok munkájának bírálata 
is — elegendő információ hiányában a felsőbb szervek munkája több helyen rejtve 
maradt. 

A szakszervezeti mozgalom minden vezető testületének — a bizalmi testületektől az 
országos tanácsig — meg kell ismernie, illetve tanulmányozni és hasznosítani szükséges 
a tagság bírálatait, észrevételeit és javaslatait. Ez azt a követelményt állítja, hogy a 
vezetők tettekkel, intézkedésekkel, alapos és felelősségteljes tájékoztatással is adjanak 
választ azoknak a közösségeknek, amelyek fórumain hangot kaptak a javaslatok, bírála- 
tok. Az ágazati szakszervezetek kongresszusain, majd a XXV. kongresszuson az általá- 
nos érvényű válaszokat kell felelőségteljesen megfogalmazni, mélyebben feltárva a szak- 
szervezetek mai helyét és szerepét, ha kell vitázva a túlzások szorgalmazóival, az illuzóri- 
kus várakozásokkal. Így a leegyszerűsítő nézetekkel, mint például: , Miért nem tesznek 
többet a szakszervezetek a létező ár-, bér-, szociális feszültségek megoldása érdekében, 
miért nem lépnek fel erőteljesebben, harcosabban?" 

Jogos elvárásnak tartjuk, hogy a választott szakszervezeti képviselők mindenütt maxi- 
málisan tegyenek eleget megbízatásuknak, védelmezzék csoportjuk érdekeit, de egyértel- 

műen tudatosítani kell, hogy a , keményebb" fellépés még nem teremt több forrást és nem 
csökkennek a fogyasztói árak. Tagságunk nagyobb része érti és megérti, de sok helyen 
még magyarázni kell, hogy az életkörülmények javításának egyedüli forrása saját mun- 
kánk, gazdaságunk sokoldalú fejlesztése, jobb és értékesebb eredmények elérése. A gaz- 
dálkodás fegyelmezetlenségével, a meggondolatlan intézkedésekkel, a munkarend és a 
fegyelem zavaraival okozott veszteségek nagyságrendje — még becsülni sem tudjuk - 
többszöröse lehet egy nagyobb összegű bérfejlesztés összegének, s ez a kiesés mindig, 
mindenütt a bérből és fizetésből élőket sújtja elsősorban, s mindez előttük, sőt gyakorta 
közreműködésükkel , valósul meg". 

Ezeknek a zavaroknak a megszüntetése a szakszervezetek érdeke is. A szakszervezetek 
aktivistáinak, közöttük is elsősorban a bizalmiaknak meggyőzödéssel, türelemmel és 
szívóssággal kell rámutatniuk a megoldás másik feltételére, hogy a legfontosabb alkotó 
erő a tagság: a dolgozó milliók felelőssége és aktivitása az alapja a növekedés meggyorsí- 
tásának, ezzel együtt az életszínvonal érzékelhető emelkedésének. 


A kongresszusi felkészülés menetében széles körű megerősítést kaptak törekvéseink a 
szakszervezeti mozgalom működésének korszerűsítésére és a tagság ügyének kielégítőbb 
szolgálatára. Ezek közül a legfontosabbakat emelem ki, amelyek várhatóan megjelennek 
majd a kongresszus határozati javaslatában is. 

Meggyőződésünk, hogy a vállalati önállóság növekedésével együtt jár a szakszervezeti 
alapszervezetek politikai, társadalmi súlyának további erősödése. Ennek megfelelően, a 
munkahelyeken a szakszervezet a dolgozó közösségek szervezett munkahelyi képviselője- 
ként a jövőben még inkább a fejlődő vállalati demokrácia egyik legfontosabb letétemé- 
nyesévé válik. A helyi szakszervezet az élet- és munkakörülményeket érintő kérdésekben, 
a kollektív szerződések megkötésében és ellenőrzésében, a szociális ellátás sokrétű prob- 
lémáinak rendezésében egyre aktívabb, nélkülözhetetlenebb és kezdeményezőbb szerepet 
vállal. A gazdálkodás, a termelés feltételévé válik a dolgozók szociális biztonsága, 
bérezésük korszerűsítése és ellátásuk javítása. A vállalati célokkal való azonosulás a 
feladatok megvalósításának egyik legfontosabb feltétele lesz. Mindez nélkülözhetetlen 
a ténylegesen szükséges munkaerő megőrzéséhez. A szakszervezetek a dolgozói közössé- 
gek nevében még nagyobb hatást gyakorolhatnak a vállalatok eredményes tevékenységé- 
re, a helyi gazdálkodást is ösztönző javaslatokkal, a szociális ellátást határozottabban 
kézben tartó működésükkel és nem utolsósorban kritikus fellépésükkel aktívabban részt 
vehetnek a társadalmi jelentőségű problémák megoldásában. 

A szakszervezeti munka döntő mozzanata és egyben legfőbb gyakorlati feladata, hogy 
vezető testületei rendszeressé, élővé, elevenebbé tegyék kapcsolataikat a tagsággal. Ez 
csak akkor válik lehetségessé, ha a szakszervezetek mozgalmi jellege háttérbe szorítja az 
adminisztratív tevékenységet. Olyan vezetői elvek és munkastilus kialakítására, követke- 
zetes érvényesítésére van szükség, hogy a bizalmiak, a szakszervezeti bizottságok, a 
középszintű szervek, az ágazati-szakmai központok minden szükséges és fontos esetben 
a tagsággal közösen alakítsák ki az álláspontjukat. Valójában ez a valóságos forrása a 
szakszervezetek igazi erejének és ez a legnagyobb hajtóereje egész működésének. Persze 
ez a munkastílus nem jön automatikusan létre. Megteremtése nehéz, következetes mun- 
kát igényel vezetőktől, tagságtól egyaránt. 

Mindez azt is jelenti, hogy a szakszervezetek munkáját jobban kell illeszteni a változó 
gazdasági és társadalmi viszonyokhoz, és a lehetőségek felmérésével felelősen kell vállalni 
az egy vállalati közösségen belüli érdekek, igények rangsorolását éppen úgy, mint orszá- 
gosan a társadalmi összhang kialakítását a megfogalmazott igények és a valóságos 
lehetőségek között. Erre most és a VII. ötéves népgazdasági terv lehetőségeivel megis- 
merkedve, a következő években még nagyobb szükség lesz országosan, valamennyi 
ágazatban, minden munkahelyen. 

Az igazi szakszervezeti élet és tevékenység megtestesítője, a mozgalom , lelke" a tagság 
körében az alapszervezet. Ezt a választások tapasztalatai minden szempontból megerősí- 
tették. Alapvető feladatunk a szakszervezeti alapszervezetek munkájának fejlesztése, 
erősítése. Munkánk eszközeit, módszereit és követelményeit ehhez az igényhez kell 
igazítanunk. Több évtizedes szokásokat, rutint kell megváltoztatni, amit nem lehet csak 
határozatokkal elérni. Jobban figyelembe kell venni, hogy ma és a jövőben minden 
vállalat, munkahely , különleges", egymástól eltérő emberi, gazdasági, szociális, bér- és 
ezzel együtt szakszervezeti problémákat hordoz. Ezek egyedi megoldásokat is követel- 
nek. 

A mindenre és mindenkire érvényes általános döntések, határozatok már nem elegen- 
dőek. Ezért azt tervezzük, hogy az ágazati szakszervezetek sajátosságait erősebben 
érvényre juttató, önállóbb működéssel, az ágazati, állami és szakszervezeti partneri 
kapcsolatok tartalmasabb kiépítésével jobban segítjük az alapszervezeteket és a helyi 
szakszervezeti élet fejlődését. Ezt szolgálja munkánk nagyarányú társadalmasítása és a 
testületeket segítő apparátusok színvonalának, felkészültségének javítása, valamint az is, 
hogy létszámukat a tényleges feladatokhoz igazítsuk. 

A termelést, a gazdálkodást támogató szakszervezeti munkában eljutottunk addig, 
hogy megfogalmazzuk és érvényesítsük: a munkaverseny vállalati kategóriává vált. Ez 
azt jelenti, hogy a szocialista munkaversenyt és a brigádmozgalmat - építve az értékes 
tapasztalatokra — a gazdálkodás és a termelés országos feltételeihez igazítva, főleg a helyi, 
vállalati igények alapján kell megszervezni. Nagyon indokolt, hogy a vállalat nyereséges, 
gazdaságos és jól eladható termékei gyártásának bővítéséért tegyenek külön felajánláso- 
kat a szocialista brigádok, és a jobb minőségért szervezzenek munkaversenyt. 

Tagságunk körében idősebbek és fiatalok egyaránt igénylik, hogy szóljunk a munka- 
mozgalmak jövőjéről. A választ várhatóan kongresszusunknak kell megfogalmaznia. De 
azt már most is megállapíthatjuk, hogy az értelmes, az új értéket teremtő, önkéntes 
többletmunka és a fegyelmet erősítő brigádmozgalom nélkülözhetetlen része volt és lesz 
a szocialista gazdálkodásnak, szocialista életünknek. A szocialista versenymozgalom 
nemcsak az anyagi értékek növelésének eszköze, hanem egyben a közösségi kapcsolatok 
erősítésének, a humánus gondolkodásnak és magatartásnak, az emberi tisztességnek is 
kohéziója. A mozgalommal szemben támasztott követelményeket a vállalaton belül is 
jobban össze kell kapcsolni a létrehozott értékeket elismerő és ösztönző többletjövedelem 
biztosításával. 


Érdemibb lépéseket vár a tagság a szakszervezetektől a különböző rétegek érdekeinek 
képviseletében is. Ez az igény indokolt, reagálni kell rá. Több éves tapasztalatra támasz- 
kodhatunk, mert valamennyi ágazati-iparági központnál kialakult már a rétegérdekek 
képviseletének valamilyen formája és gyakorlata. A szakszervezetekben a különböző 
társadalmi rétegek és szakmák érdekképviseletével és érdekvédelmével felelősséggel és 
egyre hozzáértőbben foglalkoztak és foglalkoznak. Szükségszerű, hogy egy-egy ágazaton 
belül a szakmai érdekképviselet megteremtése és annak hatásos működtetése legyen a cél. 
Minden ágazati szakszervezet a kongresszusa előtt keresi és vizsgálja a szakmai rétegér- 
dekek képviseletének tényleges megoldását a még eredményesebb szakszervezeti élet 
megvalósítása érdekében. Megkezdődött a Szaktanács differenciáltabb munkájának 
jövőbeni alakítására, fejlesztésére vonatkozó elképzelések kimunkálása is. Februári 
kongresszusunkon e téren szintén lényeges döntéseket, előrelépést tervezünk. Elsősorban 
a nagyobb társadalmi csoportokat érintő érdekképviselet feltételeinek megszervezéséről, 
fejlesztéséről gondolkodunk. 

Nem véletlenül foglalkozott kiemelten legutóbb az Országos Tanács ülése a dolgozó 
ifjúság körében végzett szakszervezeti munka továbbfejlesztésével. Tagságunk körében 

egy és negyedmillió a fiatal: szakmunkások, szakmunkástanulók, betanított munkások, 
műszaki végzettségűek, értelmiségiek. Többségük az anyagi termelésben vesz részt. 
A fiatalság sajátosságaiból fakadóan az általánostól eltérő problémákkal és gondokkal 
is küszködnek. Indokolt, hogy a KISZ-szel egyetértésben és szorosan együttműködve 
alakítsuk ki a szakszervezeti ifjúsági tagozatok országos kereteit a vállalatokban, a 
megyei, ágazati, iparági központokban és a Szaktanács mellett. Ezek a szervek a szüksé- 
ges önállósággal és a lehetőségekkel megfelelő jogokkal és hatáskörrel működjenek a 
szakszervezeti mozgalmon belül. 

Fontos terület számunkra a több mint kétmillió nyugdíjas tábora, hazánk lakosságá- 
nak egynegyede. Többségük a szakszervezetek tagjai vagy azok voltak. Egy élet munká- 
jával a hátuk mögött érkeztek el a nyugdíjaskorhoz, s ebből következően életkörülmé- 
nyeik, anyagi, társadalmi lehetőségeik is a nyugállományba vonulás óta végbement 
változásokhoz mérendők. Magas számuknál és életkoruknál fogva az érdekképviseleti 
és érdekvédelmi feladatokban sok az úgynevezett speciális kérdés, amely csak ebben a 
körben jelentkezik, de emberek millióit érinti. Mindezeket figyelembe véve, első lépésként 
a Szaktanács mellett ez évben létrehoztuk a nyugdíjasbizottságot, melynek fő teendője 
e réteg hatékony képviselete és érdekvédelme, valamint a konkrét tennivalók meghatáro- 
zása lesz. 3 

Rétegmunkánk fejlesztése során tervezzük azt is, hogy a műszaki értelmiség, az ipar 
és az ipari kutatáshoz kapcsolódó szakemberek népes táborának érdekképviseletét a 
Szaktanács mellett működő külön réteg-érdekképviselettel, bizottsággal vagy tanáccsal 
szeretnénk még inkább biztosítani. Szorosan együttműködve a Műszaki és Természettu- 
dományi Egyesületek Szövetségével, az illetékes ágazati szakszervezetekkel közösen kell 
kidolgozni feladatainkat. Hangsúlyoznom kell: mindenütt a formális megoldások ellen 
vagyunk. Éppen ezért a különböző rétegbizottságok, tanácsok jog- és hatáskörét bővít- 
jük. Tevékenységüket úgy akarjuk formálni, hogy működésük közvetlenül az irányító 
szervekhez kapcsolódjék, véleményüket és a javaslatokat közvetlenül a választott szer- 
vekkel ismertessék. Ez egyben a munka társadalmasításának, a szakszervezeti demokrá- 
cia bővítésének is feltétele. Azt is el kell érni, hogy különböző szakbizottságainkban is 
növeljük az élenjáró munkások, a kvalifikált, magas képzettségű tudósok, a legjobban 
hozzáértő szakemberek számát. 

A tagság jogos bírálatai alapján fejleszteni, javitani kívánjuk a szakszervezeti munka 
nyilvánosságát. Elsősorban úgy szeretnénk ezt elérni, hogy érdekképviseleti, érdek védel- 
mi feladatainkat egyre inkább a tagság bevonásával és tudomásával végezzük. Mindez 
nemcsak jog vagy munkamódszer kérdése, hanem a szakszervezeti érdekképviselet és 
érdekvédelem fontos tartalma, eredményességének alapja. Felelősen kell magyarázni és 
indokolni is szükséges, hogy a megegyezés miért jött létre, vagy miért nem lehet kielégíte- 
ni a megfogalmazott igényeket. A vállalati kollektív szerződések is csak a nyilvánosság 
erősítésével kaphatják vissza , az üzem alkotmánya" megbecsült rangját, és csak ily 
módon lehetnek az eredményes, fegyelmezett munka és rend igazi alapjai. Éppen ezért 
támogatjuk azt is, hogy az ágazati szakszervezetek és a velük kapcsolatban lévő főható- 
ságok, ágazati minisztériumok között a fontosabb érdekegyeztető tárgyalások előtt 
kérjék ki a dolgozók, a tagság véleményét, javaslatát, s a tárgyalás eredményeiről az 
érdekeltek kapjanak részletes és érdemi tájékoztatást. Az az elgondolásunk, hogy a 
nagyobb horderejű társadalmi, gazdasági, szociális kérdéseket a bizalmi csoportokban, 
a szakszervezeti taggyűléseken vagy más formában vitassuk meg előzetesen a tagsággal, 
és a döntés előtt kérjük ki véleményét. Ezt, a tagsággal való együttműködést, közös 
gondolkodást úgy tekintjük, mint a szakszervezetek mozgalmi ereje és jellege növelésé- 
nek, a szakszervezeti élet fejlesztésének, tagságunk támogatásának, cselekvésre ösztönzé- 
sének egyik, de túlzás nélkül a legnélkülözhetetlenebb eszközét. 

Az eddigi szakszervezeti választások fontos politikai tényezője volt, hogy a párt illetékes 
szervei, bizottságai, tiszteletben tartva a szakszervezetek önállóságát, ténylegesen segítet- 
ték a bizalmiak és az alapszervezeti vezetőségek újjáválasztását. Érzékelhető volt, hogy 
pártvezetőségek és a párt tagjai a szakszervezetekben a segítőtársat látják. A gyakorlat- 
ban érvényesült a párt lenini szakszervezeti politikájának követelménye, miszerint a 
pártszervezetek igényelték és ösztönözték az elkötelezett, önállóan dolgozó szakszerveze- 
teket arra, hogy váljanak a társadalmi fejlődés, előrehaladásunk nélkülözhetetlen részé- 
vé. Mindezt bizonyítja, hogy minőségi változások küszöbére értünk. Gyakorlati erővé 
váltak azok a lenini tanítások, amelyek a párt szakszervezeti politikáját irányítják, és 
tapasztalataink szerint sokkal inkább megértésre találtak, mint akár egy fél évtizeddel 
korábban. 

Ez a jövőben is a fő garancia arra, hogy -— az MSZMP marxista-leninista politikája 
alapján — a magyar szakszervezeti mozgalom tagsága érdekeit kifejezve és védelmezve 
fejlődjön tovább. Ezt, az egész szocialista építésünk érdekében szükséges folyamatot 
ösztönzik és formálják az ágazati-, iparági szakszervezetek országos tanácskozásai és a 
magyar szakszervezetek soron következő XXV. kongresszusa is. 


Ridovics László: 
" Mertinász 


PETROVSZKI ISTVÁN: 


Káderpolitikai elvek a gyakorlat mérlegén 


Politikai életünk fórumain, de a köznapi párbeszédek során is gyakori téma a vezetők 
munkája, magatartása. A vélemények többségének tényszerű igazságtartalma mellett 
szélsőséges nézetek is megfogalmazódnak, a demagóg vezetőellenességtől az alaptalan 
és elvtelen védelmezésig. Ennek során jogos vagy jogtalan kritika éri a párt kádermunká- 
ját: olykor általában, olykor pedig konkrétan egy-egy személyi döntést illetően, ha az 
éppen a vitázók környezetét sérti. Tény, hogy a vezetői munka az utóbbi években a 
politikai közvélemény érdeklődésének középpontjába került, és ez természetes. Társadal- 
mi, politikai, gazdasági és szellemi életünk változásai, a szocialista demokrácia szélesedé- 
se, a döntési jogkörök decentralizálása a vezetői munkát a közvélemény reflektorfényébe 
állította. A kádermunka napi politikai kérdéssé vált, megszűnt a titokzatossága. A politi- 
ka nemcsak eltűri, de igényli is, hogy mind többen szóljanak bele, alkossanak véleményt, 
sőt, az arra illetékeseknek legyen meg a döntéshez való joguk, és éljenek is vele. 

A párt XIII. kongresszusa behatóan foglalkozott a káderpolitika kérdéseivel is. Meg- 
állapította, hogy követett elveink helyesek, kiállták az idők próbáját, azok lényeges 
változtatására nincs szükség. Fel kell viszont figyelni arra, hogy a kádermunka gyakorla- 
tának eszközei, módszerei nem követték rugalmasan a társadalmi élet más területein — 
például a gazdaságban, a közigazgatásban - bekövetkezett változásokat, konzerválód- 
tak, nem egyszer fékezőleg hatnak, enyhébb esetekben pedig egyszerűen nem segítik az 
előrehaladást. Emellett az is igaz, hogy a gyakorlat nincs mindig összhangban a helyesnek 
bizonyult elvekkel, a végrehajtásban — különböző okok miatt -— torzul a káderpolitika, 
ami joggal váltja ki az egészségesen gondolkodó emberek kritikáját, esetenként felhábo- 
rodását. 

A XIII. kongresszus ezért fogalmazta meg a káderpolitikai elvek maradéktalan és 
szigorú érvényesítésének szükségességét, valamint azt, hogy a társadalmi élet változásai- 
hoz, a politikai követelményekhez kel! igazítani a kádermunka módszereit és eszközeit. 

A teljességre való törekvés igénye nélkül emeljünk ki néhány olyan kérdést, amely a 
kongresszus vonatkozó határozatának végrehajtása során különös figyelmet érdemel. 


1. 


A kádermunka gyakorlatában sokszor szembesülünk azzal a kérdéssel, hogy a párt 
milyen mértékben szóljon bele a személyi ügyekbe, a vezetők munkájának megítélésébe. 
Egyesek szerint a demokrácia szélesítését célzó politikai törekvések hitelét azáltal is 
erősíteni lehetne, hogy a párt a vezetők megválasztását és kinevezését feltétel nélkül bízza 
rá az arra illetékes állami és egyéb szervekre. Más megfogalmazásban: a politikai alkal- 
masság kritériumának ma már alig van jelentősége, hiszen négy évtizeddel a felszabadu- 
lás után természetes, hogy a potenciális vagy hivatalban levő vezetők mindegyike elköte- 


32 PETROVSZKI ISTVÁN 


lezett a rendszer iránt. Sokkal inkább arra van szükség, mondják, hogy fő követelmény- 
ként a korszerű vezetőkészséget, a vállalkozókedvet, a rugalmas alkalmazkodást, a 
piacérzékenységet, a közgazdasági gondolkodást stb. támogassuk. 

E véleményeknek van bizonyos fokú igazságtartalmuk, egyoldalúságuk miatt azonban 
mégsem lehet azokat elfogadni. A vezetői munka minden társadalomban - így a szocia- 
lizmusban is — összefügg a hatalommal, a kormányzással. Nálunk a hatalmon levő 
munkásosztálynak és vezető pártjának nemcsak joga, de kötelessége is, hogy politikailag 
befolyásolja, felügyelje és ellenőrizze a vezetői posztok betöltését, hiszen minden vezetői 
tisztség egyben a hatalom gyakorlása is, a politika képviseletének és végrehajtásának 
fontos láncszeme. Ezek a meggondolások a párt káderpolitikájában öltenek testet, amely 
többek között a vezetők iránti politikai alkalmasság követelményét fogalmazta meg: erről 
a párt sem ma, sem a jövőben nem mond le. Más kérdés, hogy ezt milyen eszközökkel 
érvényesíti, s ez lehet vita tárgya. De az alapkérdésről, a párt kádermunkát irányító, 
ellenőrző szerepének létjogosultságáról nem lehet vitatkozni. 

A vezetőkkel szemben támasztott és közismert, úgynevezett , hármas követelmény" a 
párt káderpolitikájának alapvető tétele, állandó eleme. A politikai alkalmasság, a szakmai 
hozzáértés és a vezetői rátermettség valójában egységes politikai kritérium, és nem téved 
az, aki ezt egyetlen — nevezetesen politikai — követelményként fogja fel. Ha a fentiek 
közül egy vezető esetében bármelyik is hiányzik, azonnal meg lehet és meg kell állapítani 
az alkalmatlanságot, annak minden következményével együtt. E tekintetben nem szabad 
engedményeket tenni, mert az elvtelenséget jelent még akkor is, ha a humanizmus 
köntösében jelenik meg. : 

A XIII. kongresszus határozatában azt is kimondja, hogy a személyi kérdésekben 
gyakorolt hatáskör kapcsán a pártszervek elsősorban a politikai alkalmasság és a maga- 
tartás szempontjából ítéljék meg a vezetőket. A szakmai hozzáértés elbírálását az arra 
illetékesektől kérjék. Ez azonban nem jelentheti a követelmények metafizikus és mechani- 
kus szétbontását. Nem jelentheti azt, hogy a pártszerv nem vállal felelősséget a vezető 
szakmai munkájáért. A szakszerűtlen vezetőtől éppúgy meg kell! vonni a politikai bizal- 
mat, mint attól, aki politikai hibákat vét. A kongresszusi útmutatás attól a mulasztástól 
óvja a pártszerveket -— ami szintén gyakori -, hogy olyan kérdésekben is segítség nélkül 
döntsenek, amelyekben nincs kellő ismeretük. 

A pártszervek gyakorlatában általánossá vált, hogy a termeléssel, a műszaki fejlesztés- 
sel, a szociális, kulturális és egyéb kérdésekkel kapcsolatos politikai döntések előkészíté- 
sébe bevonják a szakértőket, véleményüket figyelembe veszik. Erre a személyi kérdések 
eldöntése során ís szükség van, mert egyre bonyolultabb feladat felelősen válaszolni 
olyan kérdésekre, hogy ki a legalkalmasabb az adott feladat ellátására; várhatóan ki 
élvezi leginkább a vezetett kollektíva bizalmát; ki az, aki kellő alázattal, szerényen, 
áldozatkészen, egyúttal határozottan és felelősséggel tudja szolgálni a közösség ügyét? 
Nem arról van szó tehát, hogy a párt lemond bizonyos feltételek megítéléséről és 
másokra hárítja a felelősséget, hanem arról, hogy a bonyolultabb viszonyok közötti 
felelős döntéshez, a tévedések, hibák elkerüléséhez, a kockázat minimálisra csökkentésé- 
hez egyre szélesebb körű tájékozódást, hozzáértő véleményt, tanácsot igényel. 


Z. 


Ezt indokolja a káder- és személyzeti munkának az utóbbi években bekövetkezett jó 
irányú fejlődése, demokratizálása is. Jelentős politikai lépés volt ez abba az irányba, hogy 
oldódjék a kádermunka zártsága, jobban igazodjék a társadalmi élet változásaihoz, 
csökkenjen a szubjektivizmus veszélye, erősödjék a vezetők függése az általuk irányított 
kollektívától. Ezt a célt szolgálja az új választási törvény, a vállalatvezetés új formáinak 
létrehozása és a vezetők választásának új rendszere, a társadalmi és tömegszervezetek 

választási rendszerének további demokratizálása, a közvetlen választás elvének érvénye- 
sítése. A kezdeti tapasztalatok kedvezőek, de máris több olyan kérdésre kell választ adni, 
több olyan jelenséget kell kritikusan és behatóan elemezni, amely összefügg a kádermun- 
ka pártirányításával, a pártszervek és -szervezetek ez irányú munkájával és magatartásá- 
val. Uj helyzet előtt állunk, amelyben nem lehet a régi módon dolgozni. 

Az országgyűlési választások során több képviselőjelöltet — közöttük korábban vagy 
jelenleg is tisztséget viselő prominens politikai személyiséget - nem választottak meg 
képviselőnek. Még több hasonló eset fordult elő a tanácstagválasztásokon. A vállalatve- 
zetés új formáira való átállás során a megalakult vállalati tanácsok több esetben nem 
választottak meg olyan igazgató-(vezérigazgató) jelöltet, aki egyébként sikeres vezető 
hírében állt, aki élvezte a vállalatalapítók és az irányító pártszervek feltétlen bizalmát. 
Az újraválasztás megtagadásának száma az egészhez viszonyítva nem nagy, de az esetek 
rendkivül tanulságosak. Sok-sok oka lehet és van ennek, ezek közül azonban ezúttal a 
párt kádermunkáját vizsgáljuk. Mindenekelőtt fontos tanulság, hogy a politikai munka 
nem lehet , nagyvonalú" , nem nélkülözheti a mélyebb elemzést, a széles körű véleménygyűj- 
tést, a jelöltek alaposabb megismerését, a nagyon gondos és részletekbe menő választási 
előkészítést. 

Az a tény, hogy a vállalati tanácsok választásának előkészítésében és lebonyolításában 
a szakszervezeti szervek főszerepet játszottak, azzal a következménnyel járt, hogy néhány 
pártszervezet nem figyelt oda kellően, nem mérlegelte a körülményeket. A dolgozó 
kollektívák jó része inkább csak vezetőit delegálta a vállalati tanácsba, és közel sem került 
be annyi fizikai dolgozó, mint indokolt lett volna. Így a vállalati tanácsok több helyütt 
jórészt a , törzskar"-ból álltak össze (többségük párttag: például a Csepel Autógyárban 
77 százalék, a Soproni Szőnyeggyárban 50 százalék, a Magnezitipari Művekben közel 
90 százalék stb.). Hogy mégsem a párt által is támogatott jelöltet választották meg, az 
csak azzal magyarázható, hogy vagy nem volt alapos a jelölt kiválasztása, nem ismerték 
a jelöltről kialakult közvéleményt, vagy pedig a vállalati tanács tagjai nem a kollektivá- 
juk véleményét képviselték, és így a választás , törzskari puccs" lett. Bármi is az ok, 
öszintén szembe kell néznünk azzal a ténnyel, hogy a kádermunkában kifinomultabb 
politikai eszközökkel, nagyobb figyelemmel kell irányiítanunk, és nem mellőzhető az 
aprólékos meggyőző munka sem. 

Felelősebb magatartást kell elvárnunk a kommunistáktól. Jelezzék a pártszervezetnek 
közvetlen környezetük hangulatát, mondjanak véleményt, tegyenek javaslatot, vitatkoz- 
zanak ha kell, és képviseljék a vitakban született álláspontot. Nem fogadható el a 
kényelmes hallgatás. A kadermunka kibontakozó demokratizmusa feltétlenül oldja a 
személyi ügyek zártságát. A pártszervezetek ezt ne csak vegyék tudomásul, hanem úgy 
dolgozzanak, hogy ők legyenek a nyiltabb kádermunka zászlóvivőt. (Nyiltabbat mon- 
dok, de egy kommunista pártban a nyiltság fogalmába aligha fér bele a , jól értesültség" 
fitogtatása, a kombinációk gyártása, a fecsegés!) Tagjaikon keresztül folyamatosan 
tájékozódjanak a dolgozó kollektívák hangulatáról, ha szükséges, éljenek az előzetes 
tájékoztatás és véleménycsere eszközével. A kádermunka ezután sem lesz teljesen mentes 
a tévedésektől, de azok minimálisra csökkenthetők, ha a pártszervek és -szervezetek a 
politikai munka minden területén - tehát a kádermunkában 15 — nagyobb határozottság- 
gal, fokozott politikai érzékenységgel, formalitásoktól mentesen végzik munkájukat. 


3. 


A kádermunka demokratizmusának fejlesztése a párt káderpolitikájának egyik eleme. 
Ezt a következő években tovább szélesítjük, és kialakult formarendszerét 15 erősítjük. 
Ezzel egyidőben nagyobb figyelmet kell szentelnünk a központi elemek működésére, az 
irányítás és az ellenőrzés tartalmára és módszereire. A kadermunkában Is igaz, hogy az 

anarchia még a demokrácia köntösében is elviselhetetlen. A , centrális", a központi 
tényezők közül ki kell emelni a legfontosabbat, amire a XIII. kongresszus is felhívta a 
figyelmet: nevezetesen a káderpolitikai elvek maradéktalan és következetes érvényesítését, 
betartását és betartatását. Ez mindenütt a pártszervek és -szervezetek feladata. Szigorúan 
lépjenek fel minden olyan jelenséggel szemben, amely sérti elveinket, káderpolitikai 
céljaink valóra váltását. Nem szabad teret engedni a szubjektivizmusnak, az elvtelen 
összefonódásnak, a személyi ügyekben mérvadó eljárási szabályok önkényes kezelésé- 
nek. 

A pártszervek felelősen éljenek a személyi kérdésekben őket megillető jogkörrel. A ha- 
tásköri listán szereplő funkciókat betöltő vezetőnek a megbízása és felmentése, kitünteté- 
se és — ha erre kerülne sor - a fegyelmi eljárás kezdeményezésének engedélyezése nem 
történhet az illetékes pártszerv hozzájárulása nélkül. Hiba lenne azonban ezt a jogkört 
szűken értelmezni. A pártszervek akkor végzik jól a dolgukat, ha a hatáskörbe tartozó 
vezetők munkáját, magatartását, politikai és szakmai fejlődését egyaránt figyelemmel 
kísérik és segítik. Folyamatosan éreztetni kell a vezetőkkel, hogy ha jól végzik munkáju- 
kat, ha politikai céljaink megvalósításán dolgoznak, akkor élvezik a párt bizalmát és 
törődését. Legyenek a pártszervek kezdeményezői a példásan dolgozó vezetők anyagi és 
erkölcsi elismerésének, de következetesen bírálják is azokat, akik hibáznak, mulaszta- 
nak. Idejében kezdeményezzék az alkalmatlanná vált vezetők cseréjét, és e tekintetben 
ne nyújtsanak segédkezet sem a megalkuvásnak, sem az álhumanizmusnak. Hozzá kell 
tennem: tudatában vagyunk annak, hogy a nyílt, elvszerű bírálat gyakorlatát sok minden 
fékezi, akadályozza. Például az egzisztenciális függés, az önvédelem vagy a konfliktusok 
vállalásától való húzódozás. Mindezek létező hatások, de közös és hosszabb távon 
érvényesülő érdek, hogy a kommunisták közös erővel küzdjenek ellenük. 


4. 


A káderek munkájának folyamatos figyelemmel kísérése, segítése, a jó ösztönzése és 
elismerése, a hibák időben történő felvetése vagy ostorozása — mint kívánatos módszer 
— felveti a minősítések mai rendszerének létjogosultságát. A rendszernek vannak erényei 
és hibái. Hasznosnak bizonyult, hogy legalább időnként (3-4 évenként) az arra illetéke- 
sek alapos véleményt alkotnak egy-egy vezető munkájáról, magatartásáról. Felhívják a 
figyelmét hibáira, és bizonyos követelményeket is megfogalmaznak vele szemben. Mind- 
ezt írásba foglalják és lerakják a személyi anyagába. A tapasztalatok azonban azt 
igazolják, hogy a rendszer egyre formálisabbá vált, gyakran kompromisszumok soroza- 
tán keresztül született meg a minősítés, de — ami talán a leglényegesebb — a minősítők 
felmentve érzik magukat azon kötelezettségük alól, hogy gyakrabban értékeljék az adott 
személy munkáját. Hozzá kell tennünk azt is, hogy erősen bűrokratizálódott a minősítő 
munka, hiszen - hivatali kötelességének megfelelően - leginkább a személyzeti apparátus 
foglalkozik ezzel. A minősítő munka formalizmusa - nem kizárólagosan, de jórészt — 
hozzájárul ahhoz, hogy egyes vezetők a magatartásukban jelentkező visszásságokért nem 
kapnak idejében figyelmeztetést, időről időre halmozódnak a hibák, amelyek végül csak 
drasztikus eszközökkel, fegyelmivel, leváltással ellensúlyozhatók. Végül hibája a rend- 
szernek, hogy nem igazodik az utóbbi időben általánossá vált választási és meghatáro- 
zott időre történő kinevezési ciklushoz, amelynek időtartama általában öt esztendő. 
Mi következik ebből? Miután a vezetők abszolút többségét a pártban, az államigazga- 
tásban, a tömegszervezetekben és -mozgalmakban, a gazdaságban, a tudomány, a kultú- 
ra és a közoktatás területén ma már egyaránt választják vagy meghatározott időre nevezik 
kinevezési idő leteltével mindenképpen beszélni kell a vezetőkkel arról, hogy miként 
végezték munkájukat, milyen eredményeket, erényeket és milyen hibákat kell a mérleg 

serpenyőibe tenni. Az értékítélet végeredményeként pedig közölni kell velük: ismét 
jelölik-e őket, vagy sem, meghosszabbítják-e kinevezésüket, vagy nem. Ez a minősítés 
kényszerítően valóságos, hiszen nem az irattár számára készül, hanem sorskérdéssé válik, 
a további bizalmat, vagy annak megvonását jelenti. Ha szükségesnek tartjuk, ezt a 
minősítést is nyilván lehet tartani. 

A minősítő munkának azonban legalább ilyen fontos eleme az előbb említett folyama- 
tos, gyakoribb értékelés és ennek természetes következményei. Úgy vélem, hogy érdemes 
minősítésként elfogadni a kitüntetést és a jutalmat is. (Persze mindkettő akkor minősít, 
ha - történetesen — az egyenlősdi vagy a taktikázás nem kapott szerepet odaítélésükben!) 
Bizonyos, hogy minősítésként kezelhetjük továbbá az előléptetést, a rangos és felelős 
közéleti munkát, funkciót, mint ahogy a figyelmeztetést, a fegyelmit vagy más elmarasztaló 
értékítéletet is. Ha tetszik, ez is adminisztrálható. 

Kétségtelen tény, hogy mindez csökkenti és csak a választott vagy kinevezett vezetők 
körére szűkíti a minősítési kötelezettséget, és kizárja azokat a beosztott vezetőket, 
munkatársakat, akik nem a fenti módon kerülnek funkciójukba. Esetükben elegendő — 
és ez nem kevés - folyamatosan értékelni az elvégzett munkát, anyagi és erkölcsi elismerés- 
sel illetni a legjobbakat, biztatni és segíteni a közepesen teljesítőket, elmarasztalni, 
büntetni a hanyagokat. 


5. 


Manapság gyakran megfogalmazódik az a kérdés is, hogy van-e kézzel fogható, egzakt 
mérce, amellyel mérhető és objektív módon értékelhető a vezetői tevékenység. A leggyako- 
ribb válasz: a végzett munka eredményessége. Ez azonban nemcsak a vezető személyes 
képességétől függ, hiszen példák sora igazolja, hogy az éveken át sikeres vezetők keze 
között hirtelen megfogyatkoznak az eredmények, mások pedig látványosan , kiugra- 
nak". Sokszor nehéz tetten érni, hogy a jó eredményekben milyen része van a kedvezőbb 
közgazdasági, piaci környezetnek, a változó szabályozóknak és milyen a vezetői kvalitás- 
nak. És fordítva: az eredmény romlása sem mindig a gyenge irányítás következménye. 
Sok-sok összetevő rendkívül bonyolult egymásrahatásaként alakul ki az eredményesség 
vagy eredménytelenség eredője. És azok, akik értékítéletet alkotnak, választásra jogosult 
fórumok, vállalati tanácsok, más kollektívák, nem biztos, hogy mindig el tudnak igazod- 
ni a körülmények szövevényében. Ezért rendkívül megnő a pártszervek és -szervezetek, 
a szakszervezet és a KISZ politikai felelőssége a vezetői munkát tükröző kép helyes és 
valósághű megrajzolásában. Különösen fontos, hogy ne engedjék érvényesülni az olcsón 
szerzett népszerűséget vagy az objektivitást nélkülöző demagógia szerepét. Nemcsak 
szabad, de kell is a pártszervezetnek jó értelemben korteskedni az arra érdemes vezető 
mellett, és nem engedhet teret a mutatványosoknak, a felelőtlen hazárdírozóknak. 
A vezetői tevékenység mérhetőségének kérdésében a megszokott, gyakran csak odavetett 
kételyekkel vitatkozom. Nem állítom, hogy könnyű dologról van szó. De ami nem 
egyszerű, az nem egyenlő a lehetetlennel. Az előbb érintett körülmények ellenére a 
konkrét esetek mindig felkínálnak mérésre alkalmas tényeket, a gondos elemzés számára 
vannak támpontok a vezetői munka értékeléséhez. 


6. 


A XIII. kongresszus arra is felhívta a figyelmet, hogy fordítsunk nagyobb gondot a 
vezetők képzésére és továbbképzésére. 

Az ezzel kapcsolatos gondolkodás és gyakorlat is alapos változtatásra szorul. Hazánk- 
ban az elmúlt évtizedben — jórészt politikai inspirációk, de bizonyos divathullámok 

hatására is - széleskörűen kiépült a vezetőképző és továbbképző intézmények hálózata. 
Ma ott tartunk, hogy jóformán minden tárcának és főhatóságnak, társadalmi és tömeg- 
szervezetnek van központi intézménye, emellett minden megyében működik 3-4 politikai 
és szakmai képzést nyújtó iskola. Az elmúlt években ez a hálózat oktató munkájával igen 
jó szolgálatot tett, hiszen jószándékúan és többségében szinvonalasan pótolta a vezetők 
hiányzó politikai, szakmai, vezetői ismereteit. Ugy tűnik, hogy napjainkban az intézmé- 
nyi kapacitás jóval meghaladja a valóságos szükségleteket. A kihasználtság fokát nem 
tartalmi korszerűsítéssel, a szolgáltatások szinvonalának emelésével, a kinálat bővítésé- 
vel, hanem a hagyományos beiskolázási kényszerrel kivánják növelni, ez pedig egyre 
nehezebb. 

Parancsoló szükségletté vált az egész vezetőképzés és továbbképzés tartalmi és szerveze- 
ti felülvizsgálata. Hiba lenne azt mondani, hogy egy-egy intézmény nem igyekezett lépést 
tartani a változásokkal, az új szükségletekkel, de ez korántsem elegendő, még kevésbé 
általános, és főként nem tudatosan irányított és koordinált. 


A tennivalók számbavétele során érdemes lenne mindenekelőtt arra válaszolni, hogy 
miképpen fogjuk fel a vezetőképzést? Először Is, egy jövőbeni vezetőképzés több alapisme- 
retet igényelne a felsőoktatástól. Pontosabban: a szakmai képzésen kívül mélyebb általá- 
nos műveltség nyújtását és azt, hogy a hallgatók jobb társadalmi tájékozódó képességet 
szerezzenek. Ma erre kevés felsőoktatási intézmény vállalkozik. Másodszor: még több 
kívánnivalót hagy maga után a felsőfokú oktatásban a marxista elméleti és politikai 
képzés. Ezért érthető, hogy a vezetőképzésre létesült intézmények alapismeretek pótlásá- 
ra 15 kényszerülnek. Különösen igaz ez a politikai és a vezetési ismeretek esetében. Ez 
önmagában csökkenti a képzésre fordítható figyelmet és energiát, holott legfontosabb 
feladatuk az lenne, hogy a már gyakorlati tapasztalatokkal rendelkező, bizonyos vezetői 
feladatokkal már megbirkózott szakemberek, leendő vezetők tényleges, korszerű képzé- 
sét végezzék. 

Megoldatlan a továbbképzés egy sor problémája 15. Az oktatás tematikája nem feladat- 
ra és célra orientált, így gyakran előfordul, hogy nem azokat az ismereteket nyújtja, amire 
a részt vevő hallgatóknak éppen szükségük van. A továbbképző intézmények oktatási 
színvonala rendkívül eltérő aszerint, hogy melyiknek milyen a szellemi kapacitása. 
Gyakran előfordul, hogy nem a képzés céljaihoz és tematikájához választják az előadó- 
kat, hanem az előadó érdeklődési köre és ismeretanyaga dönti el, hogy mit közvetítenek. 
Az egyre magasabb részvételi költségekért kinált tanfolyamokról csak utólag derül ki, 
hogy milyen mértékben használt, azt kapták-e a hallgatók, amit reméltek. Nem ritka az 
sem, hogy a továbbképzés az idővel, a pénzzel és a szellemi energiákkal való pazarlás 
színterévé válik. 

A párt központi szervei már több alkalommal ráirányitották erre a figyelmet. változás 
— sajnos — nem sok történt. Tanúi lehetünk annak, hogy lassan megindul egy jó irányú, 
de spontán folyamat. Ennek lényege: néhány intézményben már felismertek, ha jobbat, 
színvonalasabbat adnak és föként valóságos igényeket elégítenek ki — megnő irántuk az 
érdeklődés. Ez nagyobb alkalmazkodóképességet kíván, amit viszont a nagy intézetek 
nehézkes mechanizmusa képtelen produkálni. 

Mindezek és a még számos nem említett gond a változtatást sürgeti. Mindenekelőtt 
fel kell oldani azt, a politikai döntésekben és állami jogszabályokban rögzitett, ma is 
érvényes rendet, hogy a vezetőket általában ötévenként továbbképzésben kell részesitent. 
Ehelyett azt indokolt kimondani, hogy minden vezetőt akkor, olyan formában és annyi 
ideig kell továbbképezni, amikor, amiból és ameddig arra szüksége van. Felesleges politikai 
továbbképzésre beültetni azt, akinek naprakész politikai ismeretei vannak. Érdemes 
viszont nyelvtanfolyamra küldeni, mert szüksége lenne a nyelvismeretre. Ehhez viszont 
az kell, hogy a küldő szervek pontosan fogalmazzak meg a képzés célját, ök legyenek 
a , megrendelők", és a vállalkozó intézmények ezt az igényt elégítsék ki. 

A vezetőképzés és továbbképzés tartalmának és rendszerének átfogó felülvizsgálata 
minden bizonnyal fel fogja tárni azokat az anomáliákat, amelyek léteznek, és a megol- 
dásra megfelelő alternatívákat fog kinálni. 


7. 


A képzés és továbbképzés azonban csak szükséges, de nem elégséges feltétele a káder- 
utánpótlás nevelésének. A Központi Bizottság már 1973-ban döntött arról, hogy a 
pártbizottságok, tömegszervezeti és mozgalmi központok, minisztériumok és főhatósá- 
gok készítsenek úgynevezett középtávú káderutánpótlási és képzési terveket, éves csere- 
terveket. Az eltelt több mint tíz év alatt ezek a tervek jól szolgálták a kádermunka 
rendszerességét, tervszerűségét, az utánpótlás képzését, bár - érthető módon - nem 
tartalmazták a váratlanul szükségessé vált kádercseréket. A tervek rendszeres ellenőrzése 
és karbantartása azt eredményezte, hogy a bennük foglalt elképzelések 70-80 százalék- 
ban megvalósultak. 

A vezetők választása, a pályázati rendszer és a meghatározott időre szóló kinevezés, 
tehát a kádermunka demokratizálása többekben megkérdőjelezte a tervek értelmét, létjo- 
gosultságát. Arra hivatkoznak - s ez igaz -, hogy a demokratikus fórumok vezetőválasz- 
tási jogosultságait semmiképp sem korlátozhatják a jóváhagyott tervek, így viszont a 
tervek végrehajthatósága válik kétségessé. A megoldás ez esetben is a felfogás, a gondol- 
kodásmód változtatásában rejlik. 

A tervek elsősorban azt a célt szolgálják, hogy szélesedjék a káderutánpótlás bázisa. 
Hassanak kényszerítő erővel, hogy felkutassák, számba vegyék a tehetséges munkásokat, 
szakembereket, akik megfelelő előkészítés után kellő helyen és időben vezerőkké válhat- 
nak. A pártszervezetek szorgalmazzák az utánpótlás képzését, politikai, szakmai ismere- 
tének gyarapítását, céltudatos nevelését. Különösen fontos, hogy vezetői megbízatásuk 
előtt, az iskoláztatáson túl kapjanak értelmes, erőt próbáló megbízatásokat politikai 
testületekben, mozgalmi tisztségekben és a szakterületükön egyaránt. A tisztséget viselő 
vezetők kötelessége, hogy a most indulókat beavassák a vezetés titkaiba, és útjukat ne 
torlaszolja el a féltékenység. Szerencsére egyre több vezető ismeri fel, hogy önmagának 
és az ügynek is hasznos, ha értelmes, tehetséges és fiatal szakemberek veszik körül. 
A tervek kerüljék a konkrét perspektívák, funkciók megjelölését, de a képzés és a 
cselekedtetés formái legyenek célirányosak aszerint, hogy a jelölteket tehetségük szerint 
politikai, gazdasági vagy más területen veszik számításba. 

A gyakorlat azt igazolja, hogy a cselekedtető képzés és nevelés módja a legcélraveze- 
tőbb, mert ennek során a leendő vezető is kipróbálhatja saját erejét, és a nevelők is 
felmérhetik valós képességeit, alkalmasságát. 


Az MSZMP XIII. kongresszusa nem hagyott kétséget afelől, hogy továbbhaladásunk 
egyik legfontosabb záloga a vezetők jobb munkája, példamutató magatartása. A beszá- 
molóban olvashatjuk: , A Központi Bizottság tudatában van, hogy a vezetői munka 
minden területen lényegesen nehezebbé, felelősségteljesebbé vált. Nagyra értékeli azok- 
nak a vezetőknek a munkáját, akik az átlagosnál többet teljesítenek, kezdeményeznek, 
képesek a tömegek megnyerésére és mozgósítására, s politikai és erkölcsi magatartásuk- 
kal is példát mutatnak." 


Lengyelország a szocialista megújulás útján 


Interjú Marian Orzechowski külügyminiszterrel 


A lengyel politikai fejlődés — minden bizonnyal — később történelminek nevezendő 
korszaka van lezárulóban. A konszolidáció, a szocialista megújulás új szakasza kezdő- 
dött meg a szocializmust igenlők választási győzelmével, az új Szejm és az új kormány 
megalakulásával. 

A Lengyel Egyesült Munkáspárt következetes elvi politikával, óriási erőfeszítéssel és 
harccal napról napra valósítja meg a nemzeti közmegegyezés politikáját, s állítja helyre 
a munkáshatalom tekintélyét és hitelét. Nem tanulság nélkül való ez az út a többi 
szocialista ország számára sem. Ezért is kértük interjúadásra az újonnan kinevezett 
külügyminisztert, a LEMP Politikai Bizottsága póttagját, a Társadalomtudományi Aka- 
démia rektorát, Marian Orzechowski elvtársat, aki Bede Rita, a Társadalmi Szemle 
rovatvezetőjének kérdéseire válaszolt. 


Az a tény, hogy a Lengyel Egyesült Munkáspárt kivezette az országot a válság 
legmélyebb szakaszából, komoly politikai tőkét jelent. Hogyan ítéli meg a párt 
helyét, szerepét a konszolidáció folyamatában, melyek a továbblépés erőforrá- 
sai? 


Az elmúlt néhány évben a Lengyelországban végbement változások eszmei forrása a párt 
programja, a pártnak a nemzeti megegyezésre, a szocialista reformokért folytatott harcra 
irányuló stratégiája; ennek az irányvonalnak a következetes, határozott gyakorlati alkal- 
mazása; továbbá a párt egészének - szervezeteinek és tagságának — mindennapos ösztön- 
ző és szervező tevékenysége. A LEMP továbbra is kulcs a lengyelek nemzeti létkérdései- 
nek megoldásához s a mélyreható, tartós szocialista átalakuláshoz. 


A LEMP IX. kongresszusa által 1981 júliusában kezdeményezett szocialista megújulás 
alapja: magának a pártnak a megszilárdítása, a párt eszmei és politikai összeforrottsága 
és identitása. E tény felismerése irányította lépteinket a legnehezebb pillanatokban, 
amikor 1981 decemberében bevezettük a szükségállapotot. Ez a felismerés jutott kifeje- 
zésre abban a tevékenységben, melynek célja a párt újjászületése, a marxizmus-leniniz- 
mus talaján megvalósuló eszmei, politikai és szervezeti megszilárdítása volt. Az elmúlt 
évek tapasztalatai világosan megmutatták a párt erejének tényleges forrásait, valamint 
azt is, hogy milyen feltételek szükségesek ahhoz, hogy a párt betöltse szerepét a társada- 
lomban és az államban. 


Először is, a marxizmus-leninizmus eszméihez való hűséget, ezeknek az eszméknek az 
új történelmi feltételek közötti alkotó alkalmazását kell megemlíteni a nemzeti fejlődés 

egy olyannyira sajátos vonásaival rendelkező országban, mint amilyen Lengyelország. 
A Lengyelországban történtek teljes mértékben megerősítik azt az igazságot, hogy a 
marxizmus-leninizmus egyetemes elveitől való eltérés s ugyanakkor a sajátos nemzeti 
feltételek alkotó, felelős megközelítésének a hiánya óhatatlanul torzulásokhoz és nehéz- 
ségekhez vezet. 

Másodszor, a IX. kongresszus irányvonalának, a szocialista megújulás irányvonalá- 
nak megtartásáról kell szólni. A pártnak eltökélt szándéka, hogy tovább folytatja, 
gazdagítja, tevékenysége középpontjába állítja ezt a stratégiát a szocializmus lengyelor- 
szági építésének soron következő szakaszaiban. 

Harmadszor, az a mély, állandóvá vált kapcsolat érdemel említést, amely a pártot a 
néptömegekhez, mindenekelőtt a munkásosztályhoz fűzi. A LEMP, levonva a következ- 
tetéseket saját keserű tapasztalataiból, legfőbb szolgálatának és kötelességének, ereje 
legszilárdabb forrásának tekinti a munkásosztályhoz fűződő kapcsolatát, a munkásosz- 
tály életével, vágyaival és törekvéseivel való azonosulást, a munkásosztály érdekeinek a 
védelmét, mindazon feltételek megteremtését, amelyek révén a munkásosztály teljes 
mértékben és tudatosan töltheti be az uralkodó osztály szerepét. 

Negyedszer, a párt erejének forrása a meg nem alkuvás mindazzal, ami a szocializmus- 
tól idegen, ami ellentétes a szocializmus lényegével és elveivel, ami sérti a lengyel munkás- 
osztály tudatában és magatartásában mély gyökereket vert társadalmi igazságérzetet. 


Mennyire differenciált a politikai struktúra ma Lengyelországban, s hogyan 
hat ez a szocialista kibontakozásra? Milyen lépéseket tesz a LEMP a társa- 
dalmi többség támogatásának megszerzésére, a szocializmus iránt aktívan 
elkötelezettek arányának növelésére? Hogyan értékeli a választási eredménye- 
ket? 


Csak így, a munkásosztállyal összefonódva, a munkásosztályt az uralkodó osztály 
rangjára emelve és számolva e tény valamennyi következményével, egyesítheti a párt 
differenciált társadalmunkat a legfőbb nemzeti és állami érdekek jegyében. A lengyel 
társadalom már megvalósult erkölcsi, politikai egységéről szóló tézis voluntarista, a 
társadalmi valóságot elködösíti, s azt mint a párt gyakorlati tevékenységét hamis irányba 
terelő nézetet vetjük el. A mai lengyel társadalomra józanul, reális szemmel kell tekinte- 
nünk. 

Lengyelország még nem jutott túl a kapitalizmusból a szocializmusba vezető átmeneti 
időszakon, még nem valósította meg ezen időszak valamennyi történelmi feladatát a 
társadalmi és a gazdasági, a politikai és a szellemi életben. Változatos képet mutat a 
termelési eszközök tulajdonszerkezete. A tulajdonviszonyokban keresendő annak oka is, 
hogy a lakosság egy részének jövedelemforrásául nemcsak a munka, hanem a tulajdon, 
sőt egyes esetekben az ember ember általi kizsákmányolása is szolgál. Tisztában vagyunk 
tehát azzal, hogy a mai lengyel társadalomban léteznek valós osztályellentétek — köztük 
antagonisztikus jellegű osztályellentétek —-, és valamennyi területen folyik az osztályharc. 
Lengyelország és a LEMP tapasztalatai azt bizonyítják, hogy nem lehet büntetlenül 
figyelmen kívül hagyni sem az osztályharc törvényeit, sem az osztályellenség tényleges 
befolyását és erejét. 

A mai Lengyelország politikai szerkezete és helyzete jól tükrözi a reális, az alapokból 
(azaz a termelési eszközök tulajdonának jellegéből és szerkezetéből) következő társadal- 
mi diflerenciálódást. E struktúrának két pólusa van. Az egyik, a szocialista néphatalom 
politikai struktúrája. Ezt elsősorban az jellemzi, hogy a LEMP-en kívül az országban 
létezik még két szövetséges politikai párt: az Egyesült Néppárt és a Demokrata Párt, 
valamint a katolikusok és a világi keresztények három társadalmi-politikai szervezete, 
melyek jelen vannak a hatalmi struktúrákban (Szejm, kormány, tanácsok stb.). Az eltérő 
társadalmi bázisból vagy a világnézeti alapokból eredő különbségek ellenére e szervezete- 


40 INTERJÚ MARIAN ORZECHOWSKIVAL 


ket közös elemként egyesíti, hogy elismerik a szocializmust mint a lengyel nemzet 
létezésének tartalmát és formáját; a marxista-leninista párt vezető szerepét; Lengyelor- 
szágnak a szocialista államok közösségéhez való tartozását; a lengyel-szovjet szövet- 
séget. 

A mai Lengyelország politikai valóságának másik pólusa a politikailag és eszmeileg 
rétegzett, de az antikommunizmus és a szovjetellenesség talaján egyesült földalatti politi- 
kai mozgalom és a szocialistaellenes ellenzék. 

A LEMP ilyen körülmények között valósítja meg a megegyezés és a harc politikáját. 
Ez az irányvonal a valóság hiteles értékeléséből, a történelmi és a mai feltételekből indul 
ki. Célja valamennyi, szocializmus mellett álló erő egyesítése. Ez azon, a Magyarorszá- 
gon bevált elven alapszik, hogy aki nincs ellenünk, az velünk van. Ellenségnek azokat 
tekintjük, akik valóban ellenségek és saját döntésük alapján akarnak azok lenni. A megté- 
vedtek, az elkeseredettek, a csalódottak számára , hidakat" épít e politika. Senkit nem 
taszít el magától, aki megértette önnön múltját, nem azt kérdezi, ki honnan jön, hanem 
azt, hogy hová akar menni, milyen célok jegyében, hogyan akarja a nemzetet szolgálni. 

Ez a stratégia eredményekkel jár. Jól példázzák ezt a nemzetgyűlési választások. 
A választók óriási többsége nem hallgatott a szocializmus ellenfeleire, hanem a realiz- 
mus, a szocialista megújulás irányvonalát és a tudományos-technikai haladáson alapuló 
gyorsabb társadalmi-gazdasági fejlődés útját választotta. A párt támogatni és erősíteni 
fogja ezeket a tendenciákat, tovább halad előre a szocialista megújulás útján. A választási 
eredményeket és a társadalom nagy többségének a magatartását sajátos kötelezettségnek 
tekinti a maga számára. A mai Lengyelországban a LEMP integráló tevékenységének 
politikai szervezeti kifejezése a Hazafias Nemzeti Ujjászületesi Mozgalom, a PRON. 
E mozgalom osztályalapja a munkás-paraszt szövetség, vezető ereje a munkásosztály 
marxista-leninista pártja, célja: a szocializmus megszilárdítása, a legszélesebb dolgozó 
tömegek tömörítése a szocializmus építése jegyében. A PRON a lengyel feltételeket, föleg 
az elmúlt néhány év tapasztalatait figyelembe véve Leninnek azt a felismerését alkalmaz- 
za, miszerint a jövő kommunizmusát nem lehet csak a kommunisták kezével felépíteni. 
hető el: 

e először, a politikai ellenfél, s ennek szocialista- és nemzetellenes jellege leleplezhető; 

e másodszor, a széles tömegek és e tömegeken belül azok megnyerése, akik a párttal, 
a népi hatalommal szemben még bizalmatlanok, félrehúzódnak; a velük való kapcsolat- 
tartás, szocialista szellemben történő nevelésük — úgy, hogy a párt ne engedje ki kezéből 
a politikai irányítást; 

e harmadszor, politikai kompromisszumok kötése a lehetséges szövetségesekkel, de 
nem elvi engedmények, nem a politikai és eszmei elvekről való lemondás árán. 

A társadalom többségének bizalmát megnyerni akaró politikának része a közélet 
demokratizálása, az alkotó értelmiséggel kapcsolatos politika, valamint a gazdasági 
reform megvalósítása IS. 


Minden, válságot követő politikára már a kibontakozás kezdeti szakaszában 
nagy társadalmi nyomás nehezedik ; várakozással, türelmetlenséggel kell szem- 
benéznie. Hogvan lehet ennek ellenállni? 


A gazdasági reform nem csupán az ésszerű gazdálkodáshoz, a társadalmi munka termelé- 
kenységének növekedéséhez vezető utat jelenti. A gazdasági reform - lengyel feltételek 
között — egyben az egyetlen olyan út, melyen haladva biztosítható a piaci egyensúly, a 
közszükségleti cikkek viszonylagos bősége. E javak hiánya — miközben a társadalom 
emlékezetében elevenen él, hogy néhány éve, a válság előtt még viszonylag gazdagabb 
volt a kínálat - társadalmi türelmetlenséghez vezet, bizalmatlanságot és kételyeket 
ébreszt a hatalommal szemben: képes lesz-e kivezetni az orszagot a válságból? Egyben 

társadalmi közönyt szül, ha eközben, a másik póluson felhangzanak a hurráoptimista 
varázsiígék, veszélyes szektás tendenciák ütik fel a fejüket, s jelentkezik az adminisztratív 
megoldások korlátlan erejébe vetett hit. 

Mindezzel számolni kell, de egyúttal harcolni is kell ellene. Harcolni úgy, hogy 
megmondjuk az igazat az ország helyzetéről, a hetvenes évek gazdaságpolitikájának 
tartósan negatív következményeiről, az amerikai restrikciókról, az adósságok csapdájá- 
ról, de azokról a saját lehetőségeinkről és tartalékainkról is, melyek az ország természeti 
kincseiben, jelentös ipari és szellemi potenciáljában, munkaerejének hatékony felhaszná- 
lásában stb. rejlenek. Harcolni úgy, hogy felszínre hozzuk, mozgósítjuk ezeket a tartalé- 
kokat, azaz növeljük a munkatermelékenységet, fokozottabban alkalmazzuk a tudomá- 
nyos-műszaki haladás eredményeit, a szocialista közösség keretében jobban kihasználjuk 
a gazdasági és a műszaki-tudományos együttműködés valamennyi lehetőségét. 


Milven mértékűnek látja az ország gazdasági helyzete és a fejlődés társadalmi 
igénye közti feszültséget? Változott-e a lengyel tátsadalom konfliktusérzé- 
kenysége és konfliktustúró képessége az elmúlt években? 


A gazdasági élet területei, a gazdasági fejlődés dilemmái a mai Lengyelországban par 
excellence politikai kérdések. A gazdálkodás eredményeiben, a társadalmi szükségletek 
kielégítettségében tükröződik a párt és az állam politikájának helyessége és eredményes- 
sége. A szocializmus ellenfelei ezen a területen is megpróbálnak működésbe lépni. Ez az 
a terület, ahol a legtöbb az ellentmondás, a társadalmi konfliktusok legtöbb csírája itt 
jelentkezik. A párt fontos - néhány éve sikerrel megvalósuló -— feladata, hogy feltárja 
ezeknek az ellentmondásoknak a forrásait, jellegüket, következményeiket, és a szocializ- 
mus lényegével összhangban megoldja őket. Az ellentmondások és az ellentmondások 
talaján létrejövő konfliktusok többé nem tabu kérdések — nem eltitkolni való, kényes 
témák - sem a párt, sem a társadalom számára. E tekintetben is visszatértünk a realiz- 
mushoz, a materialista dialektika elemi igazságaihoz. Azaz, a kérdés többé nem úgy 
merül fel, vajon vannak-e ellentmondások a szocializmusban, avagy nincsenek, hanem 
úgy, mit kell tenni annak érdekében, hogy az ellentmondások ne gátolják, hanem előbbre 
vigyék a fejlődést és a haladást. 


A szocialista Lengyelországgal ellenséges erők nemzetközi propaganda- és 
ideológiai hadjáratot folytatnak. Mit vesz célba és milyen eszközöket alkal- 
maz ez a hadviselés? 


Mindez, amiről beszéltem, nem társadalmi vákuumban, nem laboratóriumi feltételek 
között történik. Lengyelország immár több éve az amerikai imperializmus és szövetsége- 
sei támadásainak kiemelt célpontja. Céljuk változatlan: gyengíteni a szocializmust, bizal- 
matlanságot szítani a társadalom egy részében a szocializmus alkotó lehetőségeit illetően, 
beoltani az ifjúságba , az igazi — a nyugati — demokrácia és szabadság" mitoszát, bizal- 
matlanságot kelteni a hatalom és a társadalom között, feléleszteni a nacionalizmust és 
a szovjetellenességet. Az alkalmazott eszközök tára gazdag és állandóan bővül: a gazda- 
sági szankcióktól, az összpontosított ideológiai diverziótól kezdve, melynek fő eszköze 
a Szabad Európa Rádió, az emigrációban és az itthon működő szocialistaellenes csopor- 
tok támogatásán át egészen az alkotó értelmiség egyes képviselőire irányuló megveszte- 
getési kisérletekig terjed. 


Miért nem találnak szélesebb visszhangra a belső ellenzék próbálkozásai? 
Mire irányul jelenleg a , földalatti erők" oppozíciós tevékenysége? 


Nem mond le a harcról a belső osztályellenség sem. Új módszereket és formákat alkal- 
maz annak érdekében, hogy lefékezze a stabilizáció folyamatát, bizalmatlanságot szítson 

a párttal és a népi hatalommal szemben, a társadalmi nyugtalanság új gócait hozza létre. 
Ez az osztályellenség, melyet a nemzetközi imperializmus hathatósan támogat, a katoli- 
kus egyháznál keresi a támaszt, és meg is találja a papság szélsőséges, nyíltan kommunis- 
taellenes részénél. 

A szocialistaellenes erők fő támadása pártunk ellen irányul. A szocializmus ellenfelei 
ugyanolyan jól tisztában vannak vele, mint mi, hogy párt nélkül, a párt vezető szerepe 
nélkül a szocializmust nem lehet sem felépíteni, sem megvédeni. Nem véletlen tehát, hogy 
a mai osztályellenség — ugyanúgy, mint elődei száz évvel ezelőtt, a lengyel munkásmozga- 
lom születése időszakában - olyan jelszavakkal harcol a LEMP ellen, hogy a marxizmus 
Lengyelország számára , idegen", a marxizmust , importálták" stb. Ez az osztályellenség 
Lengyelország felszabadulás utáni történetét úgy állítja be, mint vereségek és kudarcok 
szakadatlan láncolatát, melyekért a párt felelős. Makacsul hangoztatja, hogy a Lengyel 
Egyesült Munkáspárt nem a lengyel munkásosztály, nem a lengyel dolgozók törekvéseit 
és érdekeit fejezi ki, hanem egy , idegen nagyhatalom" és a hatalmi apparátus társada- 
lomtól , elidegenedett" csoportjainak érdekeit, , nem a lengyel kultúra hagyományaiban 
gyökeredzik" stb. 

Az osztályellenség megpróbált bizalmatlanságot kelteni a párttagok körében a párt- 
vezetéssel szemben, mégpedig azzal, hogy évek óta konokul hirdeti a , hatalmi harccal", 
, az egymás ellen ádáz harcot folytató frakciókkal, csoportokkal" stb. kapcsolatos 
provokatív nézeteit. 

A hatalmas erőfeszítések ellenére a szocialistaellenes ellenzék jelszavai nem találnak 
szélesebb körű visszhangra. Sőt, a Szejm-választásokat megelőző kampány is azt bizo- 
nyította, hogy ez a visszhang egyre gyengébb, a szocialistaellenes erők politikai , vévőkö- 
re" mindjobban leszűkül. Ennek különböző okai vannak: 

Először, az osztályharc logikájából következik, hogy az osztályellenség a nemzet és az 
állam legalapvetőbb érdekeinek ellentmondó nemzetellenes platformra kényszerül: az 
imperializmus kommunistaellenes és lengyelellenes politikájának a szócsövévé és eszkö- 
zévé válik. 

Másodszor, a szocialistaellenes erők programja vagy destruktív program (, minél 
rosszabb a helyzet, annál jobb"), vagy pedig a szocializmus vívmányai kiárusításának 
és a kapitalizmus fokozatos restaurálásának a programja, olyan jelszavak jegyében, mint 
, Önigazgató köztársaság", , politikai pluralizmus", , szabad vállalkozások" stb. 

Harmadszor, a párt programja, a szocialista megújulás programja minden nehézség 
ellenére fokozatosan megvalósul, szemmel látható eredményekkel jár az ország életének 
valamennyi területén. 

Végül, negyedszer, a párt ma felvet minden olyan problémát, melyet eddig a szocialis- 
taellenes erők aknáztak ki. Nyiltan a munkásosztály, az egész társadalom elé tárja, s 
egyre teljesebb válaszokat ad ezekre a kérdésekre, a szocializmus keretei között és a 
szocializmus lényegével összhangban keresi e kérdések leghelyesebb megoldását. 


Milyen , történelemkorrekciós" törekvések jelentkeztek, s hogyan jellemezné 
ezek politikai célját? Vannak-e , adósságai" a marxista társadalomtudomány- 
nak e téren? 


Ez a megállapítás egyaránt érvényes a nemzeti múlt területére, de mindazon , történelmi 
kiigazításokra" és , fehér foltokra" is, melyek néhány éve éles ideológiai és politikai 
konfrontáció tárgyai. , A meghamisított történelem kiigazítása" jelszavával a szocialista- 
ellenes erők kirohanásokat intéztek a munkásmozgalom forradalmi hagyományai, az 
1918-ig visszanyúló lengyel-szovjet kapcsolatok lényege ellen, megkezdték, illetve megkí- 
sérelték egyes, történelmileg kompromittálódott politikai és eszmei irányzatok politikai 
rehabilitálását. Az ellenség a párt és a marxista-leninista történetírás ellen intézett 
támadása során ügyesen kiaknázta a történetírás valamennyi gyenge pontját: az illusztra- 

tív jelleget, az úgynevezett kényes — egyebek között az 1918-1945-ös évek lengyel-szovjet 
kapcsolataira vonatkozó - témák és kérdések megkerülését. Ma a marxista történetírás 
felszámolja ezeket az adósságait, egyre aktívabban megy elébe a társadalmi érdeklődés- 
nek, egyre bátrabban vállalkozik olyan témák tárgyalására is, melyeket ellenfeleink 
tudatosan elhanyagolnak és elhallgatnak: például a lengyel uralkodó osztályok ideoló- 
giája és politikája az elmúlt századokban, a lengyelországi katolikus egyház történetének 
szégyenkezve eltitkolt lapjai. 


Miben látja a lengyel egyház mai társadalmi funkcióját? 


A katolikus egyház a lengyel nemzeti lét tartós jelensége. A katolikus egyház és a 
szocialista állam közötti viszonyt a Magyarországon is bevált elvekre alapozzuk, és 
ezeken kívánjuk építeni kapcsolatainkat a jövőben. A lengyelországi egyház igen jó — 
minden eddiginél jobb - feltételekkel rendelkezik lelkipásztori küldetésének betöltéséhez, 
a hívőknek nyújtandó lelki szolgálathoz. Tudatában vagyunk annak és hangsúlyozzuk, 
hogy szükséges és lehetséges az állam és az egyház mindkét fél, az egész nemzet számára 
hasznos együttműködése olyan fontos kérdésekben, mint a világbéke megőrzése, Len- 
nak, a munka ethoszának az alakítása, a munkával létrehozott alkotások tisztelete, a 
kóros társadalmi jelenségek elleni harc, a demográfiai és környezeti kihívásokkal való 
szembenézés stb. Ez azonban nem egyszerű kérdés. A lengyel egyházon belül korántsem 
elszigetelt jelenség a szocializmussal és a szocialista állammal szemben a barátságtalan 
vagy a hatályos törvényekkel kifejezetten ellentétes (külföldről is támogatott) magatar- 
tás. Az effajta tendenciák megnehezítik a párbeszédet, melyre pedig a nemzetnek és az 
államnak szüksége van. 


A LEMP 1981. júliusban tartott IX. rendkívüli kongresszusa milyen új törek- 
véseket, munkamódszereket követelt a párttól? Erezhetőek-e már az eredmé- 
nyek? 


Ahogy említettem, a lengyelországi társadalmi változások középpontjában a LEMP áll. 
A IX. kongresszus óta a LEMP hosszú utat tett meg. Mi úgy mondjuk, hogy ma, annyi 
év tapasztalata után a párt , ugyanaz, de nem ugyanolyan" . 

A párton belül mélyreható változások mennek végbe. A LEMP ideológiailag megerő- 
södött, a forradalmi marxizmus-leninizmus talaján rendezi sorait. Azzal, hogy megtisz- 
tult az eszmeileg idegen és politikailag passzív emberektől, szervezetileg megszilárdult, 
aktívabb, ofienzív tevékenységre lett alkalmasabb. 

Következetesen erősödik a párt munkás jellege. Növekszik a munkásosztály bizalma 
a párt iránt. Ezt egyebek között az is mutatja, hogy fokozatosan emelkedik a pártba 
belépő fiatal munkások száma. Tudatában vagyunk annak, hogy egy olyan helyzetben, 
amikor a párt ismét kiterjeszti befolyását az élet valamennyi területére, s a párt vezető 
és irányító szerepének növekedése a szocializmus fejlődésének belső igényévé, törvény- 
szerűségévé lép elő, a fejlődés objektív lehetőségeinek a kihasználása elsősorban attól 
függ, hogy képes-e a párt a felmerülő kérdéseket lenini módon megoldani. 

Alapvető kérdéssé válik az, amit Lenin ,a párt nevelésének" nevezett. A Lengyel 
Egyesült Munkáspártnak a szocializmus építése élcsapatává történő nevelését szolgálta 
pártunk egész tevékenysége a IX. kongresszus után, különösen pedig 1981. december 13. 
után. E tevékenységnek továbbra is két iránya van. Az egyik, a pártélet lenini elveinek 
a megszilárdítása. E célt azok a választási elvek szolgálják, melyek növelik a párttagság 
és a pártszervezetek beleszólását a különböző szintű vezető szervek összetételébe; a 
párton belüli konzultáció rendszere, amely biztosítja a tagságnak a párt cselekvési 
programjai alakítására és a vezető szervek döntéseire gyakorolt hatását; a központi 

bizottság új munkastílusa, az alapszervezetekkel kialakított kapcsolata és az állandó 
konzultációk rendszere; a párttagok, pártszervezetek és vezető pártszervek javaslatainak 
- a KB 9. ülésén hozott határozat értelmében - az egész pártban bevezetett nyilvántartási 
rendszere és az ezzel kapcsolatos eljárásmód, valamint az előterjesztett javaslatok végre- 
hajtása fölött gyakorolt felügyelet és ellenőrzés; a cselekvés fegyelmének és hatékonysá- 
gának megszilárdítása, mely biztosítja a párt számára az , egyazon nyelv használatát" 
és az , egyetlen front" keretében való cselekvés képességét. 

A másik irány, a párt munkás jellegének a megszilárdítása, minthogy az , alapvető 
láncszem" és az egyéb problémák megoldásának is a kulcsa a munkásosztály pártba 
vetett bizalmának a visszaszerzése és megerősítése. A LEMP tapasztalatai azt mutatják, 
hogy ez csak abban az esetben lehetséges, ha a párt a munkásosztály érdekeinek a 
szószólója a társadalmi és gazdasági fejlődés stratégiai céljainak meghatározásánál és e 
célok végrehajtásánál, maga a munkásosztály pedig saját mindennapos tapasztalatai 
során felismeri, hogy a pártra szüksége van, minthogy a párt az ő érdekét fejezi ki és védi, 
a mindennapokban a szocializmus elveit érvényesíti. 

A párt munkás jellegének az erősítését, a munkásosztály pártba vetett bizalmának 
visszanyerését szolgálja egyebek között a szocialista demokrácia mindazon mechanizmu- 
sainak a fejlesztése, melyek biztosítják a munkásosztály számára, hogy hegemón szerepet 
töltsön be a társadalomban és az államban - egyebek között a tanácsokban, a szakszerve- 
zetekben, az önigazgatásban - a társadalmi konzultáció és az ellenőrzés rendszerében 
való részvétel útján. Fejlődik és egyre jobban megszilárdul az a rendszer, melynek 
keretében a munkásosztály közvetlenül vesz részt a társadalmi-gazdasági és politikai 
programok, illetve a döntések alakításában. Ezt a célt szolgálja a Munkás-Paraszt 
Felügyelet létrehozása. Akárcsak annak idején Lenin, a LEMP 15 szorosan összekapcsol- 
ja a Munkás-Paraszt Felügyelet létrejöttét és tevékenységét , munkánk, politikánk, 
stratégiánk általános tervével". (V. I. Lenin Összes Művei. 45. kötet, 401. old.) 

Sok mindent nem sikerült még eddig megvalósítanunk. Fontos kérdés például a kis 
(15 tagnál és tagjelöltnél kisebb létszámú) pártszervezetek aktivitása, a lakóhelyen, az 
ifjúság körében, a közintézményekben végzett pártmunka. Elsődleges kérdésnek tekint- 
jük a párt által hozott határozatok és döntések végrehajtásának a hatékonyságát. A X. 
kongresszus előkészítése időszakában e kérdések továbbra is a párt vezető szervei figyel- 
mének homlokterében állnak. 


Mit jelent a kétfrontos harc a megújulás jelenlegi szakaszában? 


A párt megszilárdításának a folyamata mindig többfrontos harc. Amikor hozzáfogtunk 
a párt megszilárdításához, meg kellett szabadulnunk a párton belüli jobboldali opportu- 
nista és revizionista, valamint dogmás-szektás jellegü, nem pártszerűen működő szerve- 
zeti struktúrák maradványaitól. Ma a legfontosabb kérdés a párt eszmei, marxista-leni- 
nista identitásának, offenziv jellegének az erősítése. Fontos feladat ez a X. kongresszus 
előtt, a pártprogram kidolgozásának időszakában. 

A kétfrontos harc ma elsősorban a szocialista megújulás és a nemzeti megegyezés 
vonalának nem osztály jellegű értelmezése, illetve az átmeneti állapot tartóssá tételét 
célzó kísérletek elleni harcot jelenti. Harcot jelent minden olyan próbálkozás ellen, amely 
a szocializmus vagy a , lengyel szocializmus" , tartós eleme" rangjára kívánja emelni 
mindazt, ami az új rendszer fejletlenségéből, létrejötte történelmi folyamatának befejezet- 
lenségéből adódik (a népgazdaság jelenlegi kedvezőtlen széttagoltsága, a neokapitalista 
elemek a városban, az egyéni parasztgazdaságok, az ideológiai pluralizmus stb.). A revi- 
zionista vagy , eurokommunista" tendenciák ellen azonban nem lehet eredményes harcot 
folytatni, ha egyúttal nem lépünk fel a szocializmus tartalmának és gyakorlatának olyan 
dogmás-szektás torzítási kisérlete ellen, amely a nagyhangú, hurráoptimista jelszavak 
hangoztatása közben elveszíti realitásérzékét, a kívánatost már ma megvalósíthatónak 

kiáltja ki, és a bonyolult, szürke valóságból a kiutat egy olyan utópiába való menekülés- 
ben látja, amely fantasztikusan távol áll a realizmustól. Attól a realizmustól, amelyre az 
elmúlt évek tapasztalatai tanitottak meg bennünket. 


A következő évben esedékes a LEMP X. kongresszusa. Ön az egyik vezetője 
a párt új programtervezetét készítő bizottságnak. A munkálatok során milyen 
teret szenteltek a válságot megelőző időszak elemzésére, a válság okainak 
feltárására? 


A realizmus, a múlt és a jövő józan szemlélete az elvünk akkor is, amikor a párt 
programján dolgozunk. Egy olyan programon, amilyen a Lengyel Egyesült Munkáspárt- 
nak eddig nem volt és ma sincs, bár a lengyel munkásmozgalom programhagyományai 
1878-ig nyúlnak vissza, amikor a varsói szocialisták elkészítették azt az első programdo- 
kumentumot, amely lengyel nemzeti talajba ülteti át a Kommunista Kiáltvány alapvető 
eszméit. 

Pártunk programtervezete, melyet rövidesen országos pártvitára terjesztünk elő, a 
párt, a munkásosztály, a társadalom figyelmét a jövőre irányítja. Kísérlet ez a múlttal 
való pozitív megbirkózásra, útmutatás arra, hogyan oldjuk meg a múltban keletkezett 
problémákat és dilemmákat. A dokumentumtervezet csak ilyen értelemben utal a válság- 
ból levont következtetésekre. A válság elmélyült elemzését, okainak és következményei- 
nek feltárását a központi bizottság különbizottsága nagy példanyszámban közzétett 
jelentésében már elvégezte. 


Hogyan ítéli meg a marxizmus helyét a lengyel társadalomban, milyen kezde- 
ményezések vannak Önöknél a marxista társadalomfelfogás, a tudományos 
materialista gondolkodás erősítésére? 


A mai Lengyelországban a marxizmus hagyományai azokhoz az időkhöz nyúlnak vissza, 
amikor a lengyelek közül elsőként a haladó és a forradalmár emigránsok megismerked- 
tek a Kommunista Kiáltvány gondolataival, majd szorosabb kapcsolatba kerültek az I. 
Internacionálé megalapíitóival, vezetőivel és tagjaival. A marxizmus terjedése lengyel 
földön, a marxizmusnak a szocialista munkásmozgalom elméleti és eszmei alapjaként 
való elfogadása már a múlt század hetvenes éveinek végén megtörtént. E folyamat 
nemzeti gyökerekből táplálkozott, megfelelt a nemzeti fejlődés és az öntudatra ébredő 
munkásosztály igényeinek. A 19. század utolsó évtizedeitől a marxizmus a lengyel 
nemzeti kultúrának, politikai eszmerendszernek, nemzeti tudatnak nemcsak tartós, szer- 
ves, de alkotó, ösztönző eleme 15 lett. 

A mai Lengyelországban a marxizmus fontos helyet kap a társadalomtudományok- 
ban, a lengyel társadalom tudatában, értékrendjében és magatartásában. A szocializmus 
lengyelországi építésének negyven éve alatt a marxizmus a nemzeti lét valamennyi 
területén a változások alkotó tényezője volt. A marxizmus eszmei, erkölcsi, politikai és 
társadalmi-gazdasági értékrendszere egyszersmind a szocialista ideológia fő összetevője 
is: így például a társadalmi igazságosság. az egyenlő esélyek, a dolgozó ember méltósága, 
a néphatalom. Ezek lettek a lengyel társadalom értékrendjének a meghatározó elemei, 
e társadalom kollektív törekvéseinek a céljai s egyben a párt és az állam politikájának 
megítélésekor az általános körben alkalmazott kritériumok. 

Mindezek ellenére tudatában vagyunk annak, hogy a marxizmus: leninizmus ma még 
nem tölt be uralkodó, hegemón helyet Lengyelország tarsadalmi életében. Ezért a helyért 
harcot kell folytatni más konkurens ideológiákkal, világnézetekkel, értékrendszerekkel, 
tudományos elméletekkel és módszerekkel. Eppen ezért pártunk a szellemi élet terén 
stratégiai céljának tekinti, hogy a marxizmus-leninizmus uralkodó, hegemón helyet 
vívjon ki magának. Ez igen nehéz, bonyolult, hosszú történelmi időre szóló feladat. 

Annak feltételei és esélyei, hogy a marxizmus-leninizmus kivívja magának ezt a helyet, 
magában az eszmében rejlenek. E feltételek kiaknázása maguktól a marxistáktól függ, 
attól, hogy mennyire képesek a marxizmus-leninizmust az egyre bonyolultabb, összetet- 
tebb társadalmi valóság magyarázata és átalakítása alkotó, forradalmi eszközeként alkal- 
mazni. 

Annak a történelmi feladatnak tehát, hogy a marxizmus-leninizmus számára hegemón 
helyet vívjanak ki, a marxisták csak jelentős erőfeszítések árán tehetnek eleget: újra át 
kell gondolniuk a szocializmus különböző földrészeken, eltérő belső és nemzetközi 
feltételek között történő megvalósításának gazdag (pozitív és negatív) tapasztalatait, 
választ kell keresniük mindazokra a kérdésekre és dilemmákra, melyeket ez a folyamat 
felvetett. A kérdések: mi az értelme és mi a történelmi szerepe a szocializmusnak a 
nukleáris pusztulás veszélye, a tudományos-technikai forradalom, a Föld jelentős terüle- 
tein uralkodó éhínség, az ökológiai veszélyek és a civilizáció számos más kihívása 
közepette? Helyet kap e kérdések között az emberi lét értelme, a fiatal nemzedékek 
jövője, az emberhez méltó lét esélyei és feltételei — ma és a jövőben. 


Ön behatóan foglalkozott a marxi-lenini forradalomelmélettel. Milyen fonto- 
sabb elméleti következtetésre jutott, s ezzel összefüggésben milyen tekintetben 
kell törekedni a korábbi szocializmusfelfogás meghaladására? 


Mindazon kérdések és dilemmák közül, melyekkel a marxisták általában — és nemcsak 
Lengyelországban — szembetalálják magukat, különösen fontos kérdés a szocializmus 
fogalmának mai, korszerű értelmezése. Itt nem a szocializmus mint társadalmi rendszer 
lényegéről, a kommunista formáció első szakasza társadalmi életének a tartalmáról van 
szó. Ez a lényeg mindig és mindenütt ugyanaz, ellenkező esetben a szocializmus elveszte- 
né identitását mint a társadalmi igazságosság rendszere, mint olyan rendszer, amely arra 
törekszik, hogy megteremtse a társadalmi igazságosság érvényesítésének reális feltételeit. 
Itt elsősorban a szocializmus ezen egyetemes lényegének és a változó feltételek és lehető- 
ségek között megvalósuló szocializmusnak a szembesítéséről van szó. 

Erre csak akkor nyilik lehetőség, ha maguk a marxisták, a szocializmus építésének 
folyamatát irányító pártok, a szocializmust dinamikus, az állandóan változó civilizációs 
feltételekhez alkalmazkodó, e változásokat inspiráló és megvalósító, állandóan fejlődő 
rendszernek; humanista, az embert, az alkotót, a fogyasztót és az állampolgárt, a társada- 
lom tagját és az önálló személyiséget középpontba állító, új életmódot és az ember 
önmegvalósulása új módját létrehozó rendszernek; racionális, azaz a természeti kincsek 
korlátozott készleteivel és az energiaforrásokkal ésszerűen gazdálkodó, a társadalom és 
a természet együttélésének racionális modelljét megteremtő rendszernek fogják tekinteni, 
és e szocializmusértelmezésből levonják a szükséges elméleti és gyakorlati következtetése- 
ket. 


Az elmúlt évtized lengyel politikai gyakorlata fontos elméleti problémákat is 
felvetett. A marxista társadalomelmélet a mai állapotában milyen mértékben 
jelent hátteret a párt gyakorlati politikájához? 


A modern kor követelményszintjén álló korszerű szocializmuskép az elmélet és a 
gyakorlat viszonyának a következő értelmezését teszi szükségessé. Túl kell lépni — és ez 
lengyel tapasztalat is — a szocializmussal mint , tudatosan és tervszerűen", , tudományos 
alapokon" létrehozott rendszerrel kapcsolatos általános megállapításokon, más szóval, 
ezekből az igen találó és helyes megállapításokból megfelelő következtetéseket kell 
levonni a szocializmus gyakorlata számára. Az első ilyen következtetés az, hogy a 
szocializmus építésének a gyakorlata ténylegesen és nem csupán deklaratív módon, 
szavakban igényli az elméletet, a gyakorlat elméleti és tudományos magyarázatát, a 

gyakorlat útjának egyengetését. (Ennek az igénynek a fő kifejezője a marxista-leninista 
párt.) A második következtetés így hangzik: képesnek kell lennünk arra, hogy az elméle- 
tet a gyakorlat követelményszintjére emeljük, sőt megelőzzük vele a gyakorlatot. Végül 
a harmadik következtetés az, hogy mozgásba kell hoznunk azt a társadalmi mechaniz- 
must, melynek keretében az impulzusok szabadon áramlanak az elméletből a gyakorlat- 
ba és a gyakorlatból az elméletbe; a marxista társadalomtudományok eredményeit 
alkalmaznunk kell a párt gyakorlati politikájában. 

Pártunk -— ismerve az elmélet és a gyakorlat kapcsolatát, s annak tudatában, hogy 
milyen szerepet töltenek be e kapcsolatok a szocializmus lengyelországi sorsában — 
néhány éve azon fáradozik, hogy a gyakorlatban érvényesítse az említett három követ- 
keztetést. Ennek érdekében létrehozza azokat az intézményeket és mechanizmusokat, 
amelyek egyesítik az elméletet és a gyakorlatot, s képviseli azt az általános meggyőződést, 
hogy szürke és terméketlen az az elmélet, amely nincs kapcsolatban az élettel, a szocializ- 
mus megvalósításának gyakorlatával, a gyakorlat pedig vak és tehetetlen tudományos 
elmélet nélkül. 


Feledy Gyula: 


S tu mp Erdei út 


SZEMLE 


A zöldség és a gyümölcs útja a termelőtől a fogyasztóig 


A magyar mezőgazdaság fejlődése a hatva- 
nas évek végétől gyorsult fel. Ez azonban 
ágazatonként nem volt és nem is lehetett 
egyenletes. A növekedés fő hordozója a 
gabona- és húsvertikum volt, más ágaza- 
tok, köztük a kertészeti termékek termelé- 
sének emelkedése az átlagosnál lassúbb 
volt. A mezőgazdaság egészére jellemző 
fellendülés csak néhány, elsősorban kivi- 
telre termelő kertészeti ágazatot (például 
téli alma) érintett, burgonya-, zöldség- és 
gyümölcstermelésünk egésze 1970-1984 
között mindössze 7-8 százalékkal növeke- 
dett. 

Az elmúlt másfél évtized alatt zöldség- 
gyümölcsfogyasztásunk összesen mintegy 
két százalékkal nött, s az egy lakosra jutó 
frissen elfogyasztott termékek mennyisége 
az elmúlt évben 138 kilogrammot tett ki. 
( Burgonyafogyasztásunk 59 kilogramm 
volt). Ez a 138 kilogramm ugyan számotte- 
vően elmarad az élettanilag megfelelőnek 
tartott és a legfejlettebb országok kétszáz 
kilogramm körüli fogyasztásától, ez az el- 
térés azonban kisebb annál, mint amennyi 
a gazdasági fejlettségbeli különbség alap- 
ján lehetne. Mégsem lehetünk elégedettek, 
hiszen a mennyiségi adatokon túl a hazai 
zöldség és gyümölcs bolti minősége, főleg 
a nem megfelelő tárolás, csomagolás és a 
szükségesnél több szállítás, , utaztatás" 
következtében gyengébb, a fogyasztás sze- 
zonális eloszlása rosszabb, mint a legfejlet- 
tebb országokban, s ehhez képest a fo- 
gyasztói ára magasabb. Ez elsősorban vá- 
rosi, mégpedig a nagyvárosi lakosságot 
érinti hátrányosan, leginkább azokat az 
alacsony jövedelmű embereket, akiknek 


nincsen haszonkertjük és zöldség-gyü- 
mölcsszükségletüket a kereskedelem elégiti 
ki. 

Ezek a problémák állandó témái a sajtó- 
nak, a rádiónak és a televíziónak. Nem 
múlik el év, hogy a kormányzati szervek ne 
foglalkoznának hol a termeléssel, hol a 
kereskedelemmel, hol az árakkal. Legtöbb 
kritika a forgalmazást éri, ezért az átszer- 
vezések általában a zöldség-gyümölcs- 
szakkereskedelmet érintik. Az állami intéz- 
kedések és a vállalati kezdeményezések 
nyomán vannak már a megoldás irányába 
mutató próbálkozások, amelyek azonban 
még csak szórványosak. Írásomban meg- 
kísérlem feltárni, hogy milyen hiányossá- 
gok idézik elő a tényleges problémákat, a 
vertikum mely ágazata tehet azokról legin- 
kabb, vagyis a további állami intézkedé- 
seknek milyen hibákat kell elsősorban fel- 
számolniuk. 


A felhasználás és a fogyasztás alakulása 


A mintegy 5 millió tonna megtermelt zöld- 
ség-, gyümölcsféléknek és burgonyának 
három fő felhasználási területe van. Mint- 
egy 2 milló tonnát a lakosság frissen fo- 
gyaszt el, egy másik részüket az élelmiszer- 
ipar dolgozza fel, a harmadik hányad ex- 
portra kerül. A termék jellege és a forgal- 
mazás módja miatt ide sorolható burgo- 
nyát e három felhasználási forma mellett 
takarmányként is hasznosítják. Az elmúlt 
három évben a zöldségtermelés 45, a gyü- 
mölcstermelés 31 és a burgonyatermelés 41 
százaléka szolgálta a lakosság friss termé- 

kekkel való ellátását. Az összes elfogyasz- 
tott mennyiség közel fele, 46-48 százaléka 
saját termelés, tehát a megtermelt mennyi- 
ségnek mindössze egyötöde (körülbelül 1 
millió tonna) jut el a lakossághoz a forga- 
lom csatornáin keresztül. A zöldség 48, a 
gyümölcs 38 és a burgonya 2 százalékát 
feldolgozzák. Az élelmiszeripari feldolgo- 
zásban a konzervgyárak és a hűtőipar 
igényli a legtöbb nyersanyagot, de az utób- 
bi másfél évtizedben látványosan bővült a 
mezőgazdasági nagyüzemek és az áfészek 
feldolgozó tevékenysége, s jelentős a lakos- 
ság terméktartósító tevékenysége is. 


A friss zöldség 7, a gyümölcs 31 és a 
burgonya 6 százalékát exportálják. A kivi- 
tel aránya ennél jóval nagyobb, körülbelül 

.a termelés 40 százaléka, ha a friss és feldol- 

gozott termékeket együttesen vesszük szá- 
mításba. Az export jelentős hányada az 
1990-ig érvényes kertészeti egyezmény ke- 
retében a Szovjetunióba irányul. 

A zöldség- és gyümölcsfogyasztásunk 
alakulásáról tájékoztat az 1. sz. táblázat. 


1970 és 1983 között az összes zöldség- és 
gyümölcsfogyasztásunk 1,6 százalékkal 
nőtt, de a friss zöldségfogyasztásunk közel 


20 százalékkal csökkent, a hazai gyü- 
mölcsfogyasztásunk is mérséklődött, igaz 
kisebb mértékben, 7 százalékkal. Ebben a 
csökkenésben nagy szerepet játszott a köz- 
étkeztetés, a vendéglátóipar, a kórházak és 
a honvédség csökkenő mértékű felhaszná- 
lása. A déligyümölcs-fogyasztásunk lénye- 
gében az 1970-es év színvonalán van. Több 
mint egynegyedével csökkent viszont a 
burgonyafogyasztás. A fÍriss zöldség- és 
gyümölcsfogyasztásunk kedvezőtlen ala- 
kulását ellensúlyozta a zöldség- és gyü- 
mölcskészítmények fogyasztásának gyors 
(az előbbi 74, az utóbbi 161,9 százalékos) 
emelkedése. A feldolgozott termékek iránti 
kereslet azonban szinte minden országban 
nőtt, de emellett emelkedett a friss termé- 
kek fogyasztása is. 

A tartósított zöldség- és gyümölcsfélék 
arányának növekedése ellenére fogyasztá- 
sunk szezonális eloszlása meglehetősen 
kedvezőtlen képet mutat. A zöldségfo- 
gyasztásunk 45, gyümölcsfogyasztásunk 
52 százaléka az év harmadik negyedére és 
csak 10, illetve 16 százalék jut az első ne- 
gyedévre. (A második negyedévben már 
jobb a helyzet, elsősorban a primőr zöld- 
ségtermelés felfutása következtében.) 


1. sz. táblázat 


A burgonya, a friss és feldolgozott zöldség- és gyümölcsfélék 
egy főre jutó fogyasztásának alakulása 1970-1983 között 


(1970 -— 100,096) 

1975 1980 1981 1982 1983 

Friss zöldség 969 934 843 803 81,2 
Zöldségkészítmény 1325 161,6 139,5 157,7 1740 
Zöldség összesen: 1014 93,3 91,3 90.0 929 
Friss hazai gyümölcs 93,2 878 892 978 926 
Déligyümölcs 1183 1099 117,2 104,7 988 
Gyuümölcskészítmények 187,7 227, 2296 248, 261,9 
Gyümölcs összesen: . 1063 105,0 1074 1140 110,7 
Zöldség és gyümölcs együtt: 1038 990 99,1 1018 101,6 
Burgonya 860 760 753 718 73,1 
Mindösszesen: 100,5 948 948 963 964 


Forrás: KSH Kereskedelmi Főosztály. Pintér Tibor számításai. 1985. 


1 Pintér György: Kertészeti termelés és értékesítés. 
MSZMP Politikai Főiskolájának kiadványa. Buda- 
pest, 1982. 

Felvetődik ezután a kérdés, hogy az igé- 
nyek figyelembevételével milyen lehetősé- 
geink vannak a fogyasztás növelésére. Ez 
a lehetőség nem túl nagy, de ezeket ki kell 
használnunk. Vegyük sorra ezeket: 

e A friss zöldség- és gyümölcsfogyasz- 
tásunk kedvezőtlen alakulásához számot- 
tevően hozzájárultak a magas fogyasztói 
árak. A lakosság zöldség- és gyümölcsfé- 
lékre jövedelmének meghatározott és csak 
lassan emelkedő hányadát költi, vagyis ha 
az árak magasak, akkor e hányadnak meg- 
felelően kevesebb árut vásárol, illetve fo- 
gyaszt. Tehát a fogyasztás növelésének 
egyik lehetséges módja a fogyasztói árak 
emelkedésének lefékezése vagy esetleg 
csökkentése. Ez igaz a zöldség- és gyü- 
mölcsfélék többségére. 

Vannak termékek, amelyek iránt a ke- 
reslet már csak lassan nő, vagy csökken. 
Ilyen termékek: a burgonya, a káposztafé- 
lék, a vöröshagyma és a téli alma. Téli 
almából például a jelenlegi fogyasztói áron 
akkor lehetne növelni a keresletet, ha Ja- 
vulna a belső fogyasztásra kerülő alma 
minősége. Ehhez azonban szükség lenne 
nagyobb fajtaválasztékra és az almaterme- 
lés önköltségének csökkentésére, de legin- 
kább a termék minőségét hosszú ideig (leg- 
alább fél évig) megőrző, szabályozott hő- 
mérsékletű és páratartalmú, tehát bizton- 
ságosabb, de drágább tárolási módra. 


A másik csoportba azok a termékek (pa- 
radicsom, zöldpaprika) tartoznak, ame- 
lyek iránt nagy és élénkülő a kereslet, a 
piacon azonban nincs megfelelő kínálat, 
holott a termelés nagyobb fogyasztást ten- 
ne lehetővé. A mostaninál lényegesen töb- 
bet fogyasztana a lakosság például szőlő- 
ből is, csakhogy ebből a termelés nem ki- 
elégítő. 

e Lehetőségként felmerülhet az export 
egy részének visszatartása belső fogyasz- 
tásra. Gyakran lehet találkozni a , laikus" 
közvéleményben, de szakmai körökben is 
olyan nézettel, hogy a hazai fogyasztást az 
erőltetett export korlátozza, és alapvetően 
ez okozza a magas belföldi fogyasztói ára- 
kat. Csakhogy a kivitelünk döntően olyan 
termékekből áll (vöröshagyma, téli alma, 
zöldségkonzervek, mélyhűtött áruk), ame- 


lyek visszatartásával a fogyasztást nem le- 
hetne számottevően növelni, hiszen ezek- 
ből a termékekből a hazai igényeket gya- 
korlatilag kielégítjük. 

e Az igények oldaláról a zöldség- és 
gyümölcsfogyasztásunk növelésének leg- 
nagyobb tartaléka a szezonalitásból faka- 
dó nagy különbségek mérséklése, mégpe- 
dig részben friss, részben tartósított termé- 
kekkel. Az év első két negyedének ala- 
csony fogyasztását elvileg lehetne növelni 
több hajtatott termék termelésével, de ezek 
iránt, éppen a magas áruk miatt a fizetőké- 
pes kereslet nem túl nagy. (Hasonló a hely- 
zet a tartósított termékekkel.) Marad ez- 
után az import növelése. Érdemes megem- 
líteni, hogy Franciaországban a lakosság 
által frissen elfogyasztott zöldség és gyü- 
mölcs kereken fele, de a vásárolt mennyi- 
ségnek kétharmada behozatalból szárma- 
zik (így tudják biztosítani az év során a 
kiegyensúlyozott ellátást), pedig Francia- 
ország éghajlata kedvezőbb e termékek 
termelésére (az igen nagy import mellett 
természetesen jelentős a kivitel is), mint 
Magyarországé. Természetesen Franciaor- 
szágnak sajátos a helyzete, hiszen ezeknek 
a termékeknek nagy részét a volt afrikai 
gyarmatokról szerzi be, így nem tűzhetjük 
ki célul az import nagy mértékű növelését, 
keresni kell azonban a további import le- 
hetőségeit. A fizetőképességünk megőrzése 
érdekében tett erőfeszítéseink mellett jelen- 
tős eredmény, hogy a déligyümölcs-beho- 
zatalunk az elmúlt másfél évtizedben lé- 
nyegében nem csökkent. Sőt a szocialista 
relációból származó citrancs- (grape fruit) 
és a lénarancs- (kubai) behozatalunk meg- 
növekedésével, a kiegyensúlyozottabb el- 
látással a lakosság széles rétegei viszonylag 
kedvező áron juthatnak hozzá ezekhez a 
termékekhez a téli hónapokban. 


A termelés helyzete 


A burgonya-, a zöldség- és gyümölcster- 
melés együttes mennvisége a nyolcvanas 
évek elején átlagosan valamivel több mint 
5 millió tonna volt. Ez a termelési ered- 
mény nagyjából megegyezik a hetvenes 
évek második felének átlagadatával, és 

csupán hat százalékkal haladja meg az 
1971-től 1975-ig terjedő időszak átlagos 
termelését. (2. sz. táblázat) 


A hozamok emelésében nem értünk el 


jelentős eredményeket. Termésátlagaink 
növekedése a hetvenes évek végétől lassult, 


a 2. sz. táblázat 
Burgonya — Zöldség — Gyümölcs — Összesen 
(ezer tonna) 
1971-1975-ös évek átlaga 1602 1784 1379 4765 
1976-1980-as évek átlaga 1567 1984 1450 5001 
1981-1984-es évek átlaga 1463 1803 1783 5049 


Forrás: Mezőgazdasági Statisztikai Évkönyv. Budapest, 1981. 18. old.; Mezőgazdasági Statisztikai Évkönyv. Budapest, 1985. 


13. oldal adatai alapján számítva 


így nemzetközi összehasonlításban mérve 
magunkat a közepes vagy az alacsony szin- 
tűek csoportjában maradtunk. A MEM 
STAGEK (Statisztikai és Gazdaságelemző 
Központ) számításai pedig egyértelműen 
jelzik a hozamok és a nyereség alakulása 
közötti egyenes összefüggést.? 

Az utóbbi évtizedekben ésszerű munka- 
megosztás alakult ki növényféleségenként a 
nagyüzemi és a kistermelés között. Az át- 
rendeződésnek az a lényege, hogy a magas 
eszközráfordítású termékeket az állami 
gazdaságokban és a termelőszövetkezetek- 
ben, a sok élőmunkát igénylő kultúrákat 
pedig háztáji és kisegítő gazdaságokban 
termelik meg. A zöldség- és gyümölcsfélék 
egy részének gépesítése máig sincs megold- 
va, ezért egyik napról a másikra nem vár- 
ható csökkenés az élőmunkaigényesség- 
ben. 

A felhasználás célja szerint ts kialakult a 
munkamegosztás a nagyüzemek és a kis- 
termelők között. A nagyüzemek a jól gépe- 
síthető, specializált tömegtermékekkel leg- 
nagyobb részt a konzerv- és húűtőipar 
nyersanyagszükségletét és az export áru- 
alapját biztosítják. A kisgazdaságokból 
kerül ki a frissen fogyasztott áruk nagyob- 
bik hányada, körülbelül 70 százaléka. 
Ezért a lakosság ellátásában az áruk árát, 
mennyiségét és minőségét a kistermelés és 


2 A termelési színvonal költség- és jövedelemalakító 
hatása a termelőszövetkezeti zöldség- és gyümölcster- 
melés főbb ágazataiban. MÉM STAGEK Budapest, 
1981. 


ennek értékesítési körülményei számottevő- 
en befolyásolják. 

A kistermelés aránya viszonylag magas 
a kertészeti termékek termelésében. A je- 
lenlegi helyzet megítélésekor azonban fi- 
gyelembe kell venni, hogy a kistermelés 
aránya 1970-től még nőtt is. (3. sz. táblá- 
zat) 

Várható, hogy a kistermelés mostani ré- 
szesedési aránya a következő tervidőszak- 
ban is fennmarad. Az átrendeződés lénye- 
gében lezajlott, és további módosulások 
nem hoznak alapvető változást a nagyüze- 
mek és a kistermelés között kialakult mun- 
kamegosztásban. Kívánatos, hogy a nagy- 
üzemek növeljék a részesedésüket több 
zöldség- és gyümölcsféléből (például fejes- 
káposztából, vöröshagymából, paradi- 
csomból, zöldborsóból, sárgarépából, pet- 
rezselyemből, téli almából), azonban ezzel 
is csak 1-2 százalékponttal emelkedne a 
nagyüzemi arány. 

A mezőgazdasági nagyüzemek felhal- 
mozási eszközei érezhetően csökkentek a 
nyolcvanas évek elejére. Pénz hiányában 
halogatják a kertészeti ágazat biológiai, 
technikai, technológiai alapjainak korsze- 
rűsítését. A megoldást az jelentené, ha egy- 
re több gazdaság megszervezné a zöldség- 
vagy gyümölcsfélék értékesítését. Így e ter- 
mékek termelése és értékesítése együttesen 
már jövedelmezővé válna a gazdaság szá- 
mára. 

A kistermelők esetében szintén vannak 
tartalékok egyes kertészeti termékek ter- 
melésének növelésére. Itt is a szervezettsé- 


52 i SZEMLE 


3. sz. táblázat 


A kistermelés részesedése a burgonya, zöldség- és gyümölcsfélék termelésében 


(százalék) 
Év Burgonya Zöldség Gyümölcs 
1970 66 40 57 
1983 71 62 57 


Forrás: KSH Kereskedelmi Főosztály. 1985. 


get hozó integráció elégtelensége jelenti a 
fő akadályt. A szakkereskedelem a kister- 
melés szervezett fogadására nincs felké- 
szülve. I 

A lakosság ellátását jól szolgálja a nagy- 
üzemek és a kistermelés között kialakult, 
ésszerű munkamegosztás fenntartása. Az 
ok nyilvánvaló: a lakosság kereslete főleg 
a munkaigényes kultúrák iránt fokozódik. 
A kistermelők hajlandók és képesek meg- 
termelni saját maguk és a lakosság burgo- 
nya-, zöldség- és gyümölcsfogyasztásának 
nagyobbik hányadát. Ezt a tevékenységet 
azonban a jelenleginél jobban kellene tá- 
mogatni és szervezettebbé tenni. 


A forgalom fő csatornái 


A lakosság által burgonyából, friss zöld- 
ségből és gyümölcsből vásárolt összmeny- 


nyiség - az Országos Tervhivatal számítá- 
sai szerint — évente egymillió tonna körül 
alakul. Ez részben központi árualapból, 
részben szervezett piaci felhozatalból, rész- 
ben pedig nem szervezett, többnyire köz- 
vetlen termelői eladásokból tevődik össze. 
A lakosság kevesebbet fogyaszt a köz- 
ponti árualapból származó friss burgonyá- 
ból, zöldség- és gyümölcsfélékből. (4. sz. 
táblázat) Összességében 1983-ban 25 szá- 
zalékkal kisebb mennyiségű árut biztosí- 
tottak felvásárlásból a lakosságnak, mint 
1970-ben. A központi árualap csökkenté- 
sét részben a szervezett és a nem szervezett 
piaci eladások pótolták. A hetvenes évek- 
ben visszaesett a szervezett piaci eladások 
mennyisége, a nyolcvanas években azon- 
ban sikerült a korábbi pozíció megszerzé- 
se. Az 1984. évi 322 ezer tonna már megha- 
ladta az 1970. évi 318 ezer tonnás forgal- 

mat. 
4. sz. táblázat 


A lakossági felhasználás a burgonya, zöldség- és gyümölcsfélék 
központi árualapjából (1) és a piaci felhozatalból (2) 


(ezer tonna) 


Év Burgonya Zöldség Gyümölcs Zöldség, Burgonya, 
gyümölcs zöldség, 
összesen gyuúmölcs 

összesen 
(1) (2) (1) (2) (1) (2) (1) (2) (1) (2) 

1970 200 74 217 165 112 79 329 244 529 318 

1975 213 50 234 154 100 70 334 224 547 274 

1980 222 42 208 136 116 62 324 198 546 240 

1981 180 42 219 152 88 65 307 217 487 259 

1982 148 49 189 167 78 70 267 237 415 286 

1983 169 54 158 182 72 75 230 257 399 311 

1984 6 út 58 jő 194 AAA 70 és 264 Gr 322 


Forrás: A mezőgazdasági termékek értékesítése. (Felvásárlás) 1960-1983. KSH Budapest, 1984., 41-42. oldal. Belkereskedel- 
mi Évkönyv. KSH Budapest, 1985., 135. oldal 

A központi árualapba kerülő és a szer- 
vezett piaci felhozatalból származó termé- 


kek beszerzési csatornái a következőkép- 
pen oszlanak meg: 


6. sz. táblázat 


A beszerzési csatornák hozzávetőleges megoszlása 
(százalékban) 


Zöldért Vállalatok 
Áfészek 


. Állami kereskedelem 
Termelők és társulásaik (Ágker kft, Tszker stb.) 


Magánkereskedelem 
Együtt: 


A zöldség- gyümölcstermelésben és -ér- 
tékesítésben valójában nincs monopol- 
helyzet (sok a termelő és az értékesítő), az 
árak mégis a monopolárhoz hasonlítanak. 
Ez abból következik, hogy a korábbi 
45-48 százalékos részesedésük csökkenése 
ellenére a még mindig körülbelül 30 száza- 
lékos forgalmat lebonyolító Zöldért Válla- 
latok határozzák meg sok esetben az ára- 
kat, illetve általában a Zöldért áraihoz 1ga- 
zodnak a többiek függetlenül attól, hogy 
milyen áron szerezték be a terméket. Más 
esetben pedig a Zöldért-árak követik a 
növekvő piaci árakat. A verseny a kereske- 
dők között az áru megszerzéséért folyik, 
mivel a beszerzési árak különbsége jelentő- 
sen differenciálhatja az egyes értékesítők 
jövedelmezőségét. Ez a magyarázata an- 
nak, hogy a különféle és nagyszámú eladó 
jelenléte a piacon miért nem szorítja le a 
fogyasztói árat. 

A többcsatornás értékesítési rendszer a 
fogyasztó számára alig kínál választási le- 
hetőséget. Az egyes termékek fogyasztói 
árai meglepően egymáshoz igazodva ala- 
kulnak, viszont a fogyasztói és a termelői 
árak között kétszeres, háromszoros kü- 


3 Más az a zöldborsó, amiért a konzervgyár 3,58 
forintot fizet, és megint más az a termék, amiért a 
termelő 24 forintot kap a piacon — 1983. évi adatok 
szerint. A géppel betakarított és a héjától megfosztott 
zöldborsószemek gyorsan romlanak, és alkalmatlanná 
válnak az árusításra. Az egyik esetben a konzervipar 
nyersanyagáról, a másik esetben a lakossági fogyasztás 
végtermékéről van szó. Az összehasonlításnak annyi- 
ban mégis van értelme, hogy felhívja a figyelmet az éves 
termelői és a fogyasztói árak túlzottan nagy különbsé- 
gére. Továbbá arra, hogy az alacsony felvásárlási árak 
a kiskereskedők beszerzési árait is orientálják. 

lönbségek is vannak." Ráadásul 1970 és 
1984 között a bolti és a piaci árak sokkal 
gyorsabban emelkedtek, mint a felvásárlá- 
si árak (6. sz. táblázat), amihez hozzájárult 
a kereskedelmi költségek emelkedése, a fo- 
gyasztói ártámogatások csökkenése, de 
nagy szerepet játszott ebben a szakkeres- 
kedelem nem kellő szervezettsége, az ebből 
fakadó, indokoltnál magasabb szállítási 
költségek, tárolási veszteségek és az a kö- 
rülmény is, hogy a Zöldért Vállalatok a 
forgalomból való részarányuk csökkenését 
részben áremeléssel kompenzálták. Így a 
magas és gyorsan növekvő fogyasztói árak 
elsősorban nem a termelés, hanem a keres- 
kedelem árbevételét növelték. A felvásár- 
lási ár és a fogyasztói ár közötti árrés emel- 
kedése fedezte a költségek növekedését, s 
ezen túl jelentős és növekvő hasznot bizto- 
sított a kereskedőknek, valamint fedezetet 
nyújtott a szakkereskedelem nem haté- 
kony működéséből fakadó többletköltsé- 
gekre. 

A piacon kialakuló árak csak kis mér- 
tékben térnek el a döntően központi árua- 
lapból származó bolti eladások fogyasztói 
áraitól. Egyes boltvezetők és kiskereske- 


dők megtehetik, hogy a kistermelőktől a 


felvásárlásnál alacsonyabb áron beszerzett 
termékeket is a bolti áron adják el. A kis- 
kereskedők nagy része nem köt előre szer- 
ződést a termelőkkel, hanem csak a magas 
áron eladható mennyiséget veszi meg — 
többnyire bizonylat nélkül — az értékesítés 
előtti napon vagy aznap. Ilyen módon ki- 
sebb lesz a kockázat, a tárolási veszteség és 
a szállítási költség, és egyúttal az átlagos- 
nál magasabb lesz a nyereség. 

6. sz. téblázst 
A felvásárlási, a bolti és a piaci árak alakulása 1970-1984 között 
(1970 — 100.0) 
Burgonya Zöldség Gyümölcs 
Felvásárlási ár 215,2 2243 1574 
Bolti ár 2403 315.,3 2974 
Piaci ár 2543 327,6 301,1 


Forrás: Központi Statisztikai Hivatal. Kereskedelmi Főosztály, 1985. 


Ezt a folyamatot nagyon nehéz , tetten 
érni". Ezért is tanulságos a következő eset: 
a múlt évben az egyik Zöldért vállalat nagy 
mennyiségű, szerződésben lekötött paradi- 
csomot vett át a termelőktől, amelyet az 
akkori budapesti fogyasztói árhoz képest 
(20-25 Ft/kg) igen alacsony áron (kilo- 
grammonként 10-12 forintért) kínált kis- 
kereskedelmi vállalatoknak. Vevője nem 
akadt. A Balaton környékén akkor a para- 
dicsom kilóját 30 forintért árulták. Erre az 
igazgató megrakatott több teherautót pa- 
radicsommal és elküldte a Balatonra azzal, 
hogy kilónként 10-12 forintért, de legrosz- 
szabb esetben 8 forintért adják el. Egy 
ládával sem tudtak eladni, s az étkezési 
paradicsom konzervipari nyersanyagként 
került felhasználásra, tetemes veszteséggel. 
Az igazi ok csak valószínűsíthető: vagy 
nem akarták a kiskereskedők az árat csök- 
kenteni, hiszen a nagyobb mennyiség csak 
így talált volna vevőre vagy a paradicso- 
mot még ennél is olcsóbban szerezték be. 


A legvalószínűbb a két ok egyidejű közre- — 


játszása az akció sikertelenségében. . 


A mind a termelőktől, mind a fogyasz- 


" tóktól elkülönült érdekeltségű kereskede- 
lem tevékenységének negatív hatása meg- 
mutatkozik abban is, hogy a nagy termé- 
sek esetén a terméktöbbletnek csak igen 
kis hányadát vásárolja fel és juttatja el a 
fogyasztókhoz. Ezeknek a termékeknek 
egy része konzervipari alapanyag lesz, egy 
része különféle csatornákon eljut ugyan a 
fogyasztókhoz, illetve a saját, termelői fel- 
használást növeli, de döntő hányada tönk- 
remegy. Ezzel nemcsak a fogyasztás meny- 
nyisége lesz kisebb, hanem a termelők jö- 
vedelme Is, így csökken a termelési kedvük 


is. Tehát a fogyasztói ár felhajtása érdeké- 
ben a kereskedelem , blokkolja" a terme- 
lést. Ez a körülmény is megerősíti azt a 
tapasztalatot, hogy a forgalmi szférában 
megmutatkozó anomáliák meghatározó 
szerepet játszanak a zöldség-gyümölcsellá- 
tás problémáinak létrejöttében. 

Egyes árintézkedések, jogi rendeletek és 
új nagybani piacok szervezése időlegesen 
javulást hozhat, de az alaphelyzetet nem 
változtatja meg. Az elkülönültség követ- 
keztében a zöldség-gyümölcsvertikum sze- 
replői: a forgalmazók a termelők rovására, 
de egymás rovására is, és a fogyasztók ká- 
rára tevékenykednek. Közös érdekeltségen 
alapuló termelői és forgalmazói szerveze- 
tek működése hozhat végleges megoldást. 
Sem a termelők, sem a fogyasztók nem 
tudják eltartani a nem hatékony, de nyere- 
ségre törekvő nagyszervezeteket és az ezek 
árnyékában" tevékenykedő nagy jövedel- 
met realizáló kereskedőket. 


Az áru útja és az integráció 


A termékek meghatározó részét, közel fe- 
lét a felvásárlási funkciót ellátó nagyszer- 


. vezetek vásárolják fel. Ez a rendszer, a 


termelőktől és a fogyasztóktól egyaránt 
elkülönült érdekeltségű, a termelés jelenle- 
gi szektorális összetételéhez nem igazodó, 
rugalmatlan szervezettel és belső mecha- 
nizmussal rendelkező képződmény. Alap- 
vetően ez okozza a , hosszú termékutat". 
. A felvásárlási funkció szükségtelenségé- 
re, költségnövelő voltára és arra, hogy a 
termelő e közbeiktatott funkció miatt 
mennyire távol esik a külföldi vevőtől vagy 


f) I SZEMLE 55 


a fogyasztónak értékesítő kiskereskede- 
lemtől, az alábbi példát idézzük. 

A szabolcs megyei Zöldért alapvetően 
felvásárló nagykereskedelmi vállalat, hi- 
szen az általa megvásárolt téli alma közel 
90 százalékát viszonteladóknak adja el. 
Ezek a viszonteladók: a Hungarofruct, to- 
vábbá különféle kiskereskedelmi üzlethá- 
lózattal rendelkező vállalatok, mint ami- 
lyen a Közért, a Csemege, a budapesti Zöl- 
dért stb. Az áru nagyobb hányadát a Hun- 
garofruct vásárolja meg. Nem egyszerűen 
közvetíti a külföldi vevőhöz, hanem meg- 
vásárolja, tulajdonába veszi. Az alapfunk- 
ciót tekintve az eladó Zöldért is és a vevő 
Hungarofruct is nagykereskedőként épül 
be tehát a folyamatba. Mindkét vállalat 
árrést (nem jutalékot) realizál. Mennyivel 
egyszerűbb lenne, ha a két horizontálisan 
integráló termelési rendszer, a Nyírkert és 
a Szatmárkert létrehozná a maga értékesíi- 
tő szervezetét vagy a Szabolcs-Szatmár 
megyei Zöldért Vállalat, az almatermelő 
nagyüzemek és a kistermelők áruját felvá- 
sároló áfészek közös vállalattá válnának, 
s ezek egyúttal exportjogot is kapnának. 
Ezzel megszüntethetők lennének az , egy- 
másra mutogatások" is. 

Egyértelműbbé válnának a fogyasztók 
és a külföldi vevők igényei a termelők 
előtt, ha azokat közvetlenül a fogyasztók- 
nak értékesítő kereskedelem (tehát nem a 
közbeiktatott, felvásárlói funkciójú Zöl- 
dért Vállalat) vagy a külföldi vevő közvetíi- 
tené a termelők felé. 

A kertészeti ágazatban különösen fon- 
tos érdek a gyorsaság a termékértékesítési 
folyamatban. A termékek többsége megfe- 
lelő tárolás nélkül egy-két nap alatt jelen- 
tős — sokszor 50-70 százalékos — minőség- 
romlást szenved. Ez a tény is azt indokolja, 
hogy ne töredezzen szét az árupálya a 
szükségesnél több érdekszférára. Ezért in- 
dokolt, hogy a felvásárló nagykereskedelmi 
funkció —- amely értéknövelő tevékenység, 
itt egyesülnek a tárolás, az áruelőkészítés, 
a válogatás, a csomagolás munkafolyama- 
tai -— a termelői érdekszférába integrálód- 
jék. Ezzel elkerülhető az értékesítési folya- 
matban az időt igénylő érdekösszeütközés, 


, , ző , 


A Szentes városközponttal működő korai 
zöldségtermesztési rendszer maga látja el a 
nagykereskedelmi funkciót, hiszen az úgy- 
nevezett felvásárló kereskedelemmel álta- 
lában nincs kapcsolata, áruját piacképes 
állapotban közvetlenül értékesiti a külke- 
reskedelemnek és a belföldi kereskedelmi 
vállalatoknak. 

Nem véletlen, hogy a zöldség- és a gyü- 
mölcsvertikumban tapasztalt rendellenes- 
ségek megszüntetése érdekében ezt a szak- 
kereskedelmet többször átszervezték. Ezek 
közül a legfigyelemreméltóbb a hetvenes 
évek elején történt, amely során a Zöldért 
Vállalatok a termelőszövetkezetek és az 
áfészek közös vállalattá váltak. Így a nagy- 
kereskedelmi funkció a termelői érdekszfé- 
rába integrálódott, ökonómiai értelemben 
rövidítve a termékutat, állandó felelőssé- 
get viselve az áruért a termeléstől egészen 
a fogyasztónak értékesítő kiskereskedele- 
mig. Az átszervezés során azonban nem 
jártak el kellő körültekintéssel. 

Az átszervezésnél alapvetően azt nem 
vették figyelembe, hogy az egyes megyék 
Zöldért Vállalatainak más és más a funkci- 
ója attól függően, hogy zöldség-gyümölcs- 
termelő vagy , behozatalra" szoruló me- 
gyéről van-e szó. Amilyen célszerű volt a 
Zöldért Vállalatokat a termelői szférába 
integrálni a tipikusan zöldség-gyümölcs- 
termelő Szabolcs-Szatmár, Bács-Kiskun, 
Csongrád, Szolnok, Győr és Zala megyék 
esetében — mivel ezek a vállalatok döntően 
felvásárlási funkciót láttak el -, ugyan- 
olyan indokolatlan az átszervezés Borsod- 
Abaúj-Zemplén, Tolna, Baranya, Veszp- 
rém és Nógrád megyékben, mivel ezek a 
Zöldért Vállalatok élelmiszer-kiskereske- 
delmi vállalatok voltak, ugyanolyanok, 
mint a Közért vagy a Csemege, természete- 
sen azzal a különbséggel, hogy ezek főleg 
zöldség-gyümölcsértékesítéssel foglalkoz- 
tak. Tehát elsősorban nem felvásároltak, 
hanem a többi megyétől üzlethálózatuk 
számára árut szereztek be. Ez a szervezeti 
változás négy évet élt meg. Amilyen szük- 
ségtelen volt valamennyi Zöldért Vállala- 
tot a termelői szférába integrálni, ugyano- 
lyan helytelen volt az újabb átszervezés 
folytán lényegében viszaállítani valameny- 

nyi vállalat termelőktől elkülönült érde- 
keltségű státusát. 

Jelenleg az esetek többségében a mező- 
gazdasági nagyüzemeknek nincsenek a 
nagykereskedelmi funkció ellátásához 
szükséges tárgyi (tárolók, válogató-csoma- 
goló berendezések és szállító járművek) és 
személyi feltételeik. Hasonló a helyzet az 
áfészek esetében. A termelőszövetkezetek 
és az áfészek többsége, a kistermelőkhöz 
hasonlóan képes osztályozni és csomagol- 
ni, de tárolni nem tud. Pedig leginkább ez 
a képességük indokolná a kistermelőkkel 
való kapcsolatukat is és a kistermelők is 
leginkább ebben igényelnének , segítsé- 


get". Így valójában a kistermelők terméke- - 


inek zömét vagy felvásárolják, vagy pedig 
a magánkereskedőknél tudják értékesíteni, 
de ezekre a kapcsolatokra a szervezetlen- 
ség, az integráció hiánya a jellemző. [gy 
nem lehet a kistermelést a társadalmi igé- 
nyek szerint szervezni, annak alárendelni. 

A zöldség-gyümölcsvertikumban felhal- 
mozódott problémák megoldására, a fe- 
szültségek csökkentésére az alábbi intézke- 
dések meghozatala látszik szükségesnek: 

e A kertészeti ágazat irányítása, a ho- 
zamok növelését eredményező termeléspo- 
litika megvalósítása a mezőgazdasági kor- 
mányzat egyik legnehezebb, de mielőbb 
megoldandó feladata. A nehézséget az 
okozza, hogy míg a kertészeti ágazatok 
csak körülbelül 10-11 százalékkal. része- 
sednek a mezőgazdaság bruttó termelési 
értékéből, közel harminc fontosabb zöld- 
" ségfaj és mintegy húsz gyümölcsfaj terme- 
lési, technológiai, fajta- és ökonómiai felté- 
telét kell a gyakorlatban érvényesíteni. 
A termelés zömét a kistermelők adják, így 
a megfelelő termeléspolitika követése sok- 
kal nehezebb, mint a nagyüzemek eseté- 
ben. Azonban sürgető feladat, hogy ezen 
a területen előrelépés történjen. 

e A zöldség-gyümölcstermelés időjá- 
rástól függő jelentős ingadozása miatt, 
időszakonként igényli a piaci intervenciót, 
amelyet a piacfelügyelet keretében kell az 
állami szerveknek elvégezniük. Ez évtől e 
termékek piacfelügyelete a felvásárlással 


4 Lásd: Pintér György: Kertészet és kereskedelem, 
Budapest, 1985. (Kézirat) 22-23. oldal. 


bezárólag a Mezőgazdasági és Élelmezés- 
ügyi Minisztériumhoz került. Ez sokat igé- 
rő feladatátadásnak ígérkezik. Jelenleg 
azonban még csak félmegoldás, hiszen a 
beavatkozáshoz szükséges pénzeszközöket 
a minisztérium nem kapta meg, fölötte to- 
vábbra is az Országos Anyag- és Árhivatal 
rendelkezik. Nemcsak ez a probléma azon- 
ban. A piacfelügyeletnek fontos, hogy fo- 
lyamatos információja legyen a termelés- 
ről, a forgalomba kerülő termékmennyi- 
ségről, az árakról stb. Ehhez a szokvá- 
nyostól eltérő adatgyűjtésre van szükség. 
Ezt jelenleg nehezíti a kistermelés alacsony 
szervezettségi foka. 

e A teendők zöme azonban a felvásár- 
lási funkciót ellátó szervezetek körül van. 
Elodázhatatlannak látszik ennek a funkció- 
nak a megszüntetése és a nagykereskedelmi 
szerepkörnek a termelői szférába való in- 
tegrálása, mégpedig kétféle módon. Az 
egyik, hogy azok a gazdaságok, amelyek 
zöldség- és gyümölcstermeléssel foglalkoz- 
nak, saját maguk vagy más nagyüzemek- 
kel közös vállalkozásban teremtik meg a 
technikai és a személyi feltételeket a nagy- 
kereskedelmi funkció ellátásához, mégpe- 
dig részben új beruházás formájában, rész- 
ben pedig úgy, hogy a felvásárló Zöldért 
Vállalatokat sorolják a mezőgazdasági 
vállalatok közé, és közös vállalati formá- 
ban működnek. A másik módszer, hogy 
ahol a nagyüzemek nem foglalkoznak 
zöldség- és gyümölcstermeléssel, ezt a 
funkciót a kistermelők zöldség-gyümöl- 
csértékesítő szövetkezete végzi, az ehhez 
szükséges eszközök az ő tulajdonában 
lesznek. (Ehhez a megoldáshoz hasonlót 
hazánkban is találhatunk: az ócsai Afész 
bérlet formájában átengedte a kereskedel- 
mi tevékenység ellátását a körzetében tevé- 
kenykedő kistermelők szakcsoportjának.) 
Ezeket a szövetkezeteket külföldi tapaszta- 
lat alapján az önkéntesség betartásával 
kellene szervezni: a szövetkezetek és tagja- 
ik között szigorú, kétoldalú jogokat és kö- 
telezettségeket tartalmazó szerződéses fe- 
gyelem van, mind a termék mennyiségére, 
mind a minőségre és az árra vonatkozóan. 

Elképzelhető kiegészítő megoldásként az 
is, hogy a feldolgozóipari vállalat körzeté- 
hez tartozó területen szervezze nemcsak a 

nyersanyagtermelést, hanem részben a 
friss fogyasztásra kerülő termékek termel- 
tetését és forgalmazását is. (Figyelemre 
méltó kezdeményezésnek látszik a Debre- 
ceni Tartósítóipari Kombinát tevékenysé- 
gének bővítése. Kereskedelmi leányválla- 
latot hozott létre friss zöldség- és gyü- 
mölcsfélék forgalmazására. Így lehetővé 
válik, hogy bizonyos határok között a tar- 
tósítóipari alapanyagot és a friss fogyasz- 
tásra kerülő termékeket konvertálja. Bolt- 
jaiban 20-30 százalékkal alacsonyabbak 
az árak, mint más boltokban.) 

E szervezeti változtatásokkal párhuza- 
mosan szükségessé válhat, hogy a kiskeres- 
kedők beszerzési szövetkezetekbe tömö- 
rüljenek, és ilyen módon lépjenek kapcso- 
latba a termelői szférába integrált nagyke- 
reskedelmi szervezetekkel. 

e Fontos, hogy a legnagyobb fogyasz- 
tói és egyes termelési centrumokban nagy- 
bani piac működjön. A külföldi tapaszta- 
latok alapján a nagybani piacoknak a ter- 
melők piacainak kell lenniük, ahol csak 
iparigazolvánnyal rendelkező állami és 
szövetkezeti kiskereskedelmi vállalatok, 
közületek és magánkereskedők vásárol- 
hatnak, közvetítő kereskedők és magán- 
személyek tehát nem. A nagybani piacnak 
mint vállalatnak szerveznie kell a terme- 
lést, enélkül csupán a termelők és a keres- 
kedők találkozási helye marad. A nagyba- 


Bér Rudolf: Fainterzia-vázlat 


ni piacnak rendelkezni kell a megfelelő 
technikai felszereltséggel  (iparvágány- 
hálózat, hűtőház, burgonyatároló stb.). 
A közelmúltban létrehozott Agrounió 
megfelel ezeknek a kívánalmaknak, mégis 
nagy a bizalmatlanság vele szemben. En- 
nek véleményem szerint alapvető oka egy- 
részt az, hogy a forgalmat ellenőrzik, más- 
részt pedig az, hogy üzemben tartója a 
Budapesti Zöldért Vállalat, amely egyúttal 
a legnagyobb potenciális eladó és vevő is. 
Így lehetősége van a maga javára befolyá- 
solni a piacot. 
Hi 


A zöldség- és gyümölcságazatban napja- 
inkra több probléma és feszültség halmo- 
zódott fel. Ez annak ellenére így van, hogy 
az áruellátás még a külföldieknek is szemet 
gyönyörködtető. Az említett problémák és 
feszültségek azonban e vonzó felszín alatt 
találhatók. A társadalmi érdek azt követe- 
li, hogy mielőbb hathatós lépéseket te- 
gyünk a megoldás irányába. Oly módon, 
hogy a termelők is, a kereskedők is tisztes 
és munkájukkal, tevékenységükkel, kocká- 
zatvállalásukkal arányos jövedelemhez 
jussanak, de a fogyasztók a jelenleginél 
több, jobb minőségű és lehetőleg olcsóbb 
terméket vásárolhassanak. 


Forgács Katalin 

A közös nevező szükségessége 


Egy ifjúságmozgalmi kutatás néhány tanulsága 


A társadalmi folyamatok és a politikai je- 
lenségek közötti összefüggések kutatása 
mindig érzékeny problémákat hoz felszín- 
re. Azt hiszem, hogy az ifjúsági mozgalom, 
a KISZ jelen problémáinak vizsgálata ma 
a korábbinál nagyobb érdeklődéssel talál- 
kozik a széles közvélemény körében. 
A legfelső szintű politikai állásfoglalások 
éppen úgy, mint az ifjúsági szövetséggel 
nap mint nap kapcsolatba kerülő fiatalok 
és felnőttek kritikusan, elemző szándékkal 
fordulnak a KISZ tevékenységének, mű- 
ködésének számos problémája felé. 

A KISZ Központi Bizottsága Ifjúság- és 
Közvélemény-kutató Csoportja 1981-ben 
kezdte vizsgálni a KISZ szervezettségének 
és befolyásának sajátosságait, jellemző tar- 
talmát három fő ifjúsági csoport, az ipar- 
ban foglalkoztatott fizikai dolgozó fiata- 
lok, egyetemi és főiskolai hallgatók és a 
középfokú oktatásban tanulók körében.! 

Munkánk során abból a gondolatkör- 
ből, annak a problémának a megfogalma- 
zásából indultunk ki, amely a kutatókat és 
a KISZ-vezetőket egyaránt foglalkoztatja: 
az úgynevezett , KISZ-korú"? fiatalok kö- 
zül egyidejűleg mintegy 30-33 százalék 
tagja az ifjúsági szövetségnek, amely a ma- 
gyar ifjúság egyetlen politikai tömegszer- 
vezete. Vizsgálni, elemezni kell, hogy mi- 
lyen törekvések, érdekek, célok, tevékeny- 
séglehetőségek vonzzák a fiatalokat a 
KISZ-be, milyen okok tartják távol a kívül 
maradókat, mi idézi elő a szervezetbe tar- 
tozók tétlenségét, mi tart távol a szervezet- 
től? Van-e hatása a KISZ-nek a nem 
KISZ-tagokra? 


1 Az ifjúságpolitika tudományos megalapozását 
szolgáló kutatások középtávú terve (1981-1985). MTA 
tárcaszintű főirány 6. irányának A KISZ szervezettsége 
és befolyása az ifjúság egyes rétegei körében című kuta- 
tása 


2 , KISZ-korúnak" jelenleg a 14-30 év közötti né- 
pességet tekintjük. A KISZ tagságában azonban nap- 
jainkban 120 ezer körül van a 30 év felettiek száma. Az 
1984. októberi párt K B- állásfoglalás nyomán sor kerül 
a korhatár kérdésének felülvizsgálatára. 


Szembetűnő, hogy a középfokú oktatási 
intézményekben tanulók között korábban 
90 százalék fölött volt a KISZ-tagok ará- 
nya, s napjainkban is meghaladja a 70 szá- 
zalékot ez a mutató. Ha ebből az adatból 
továbbszámolunk, arra az eredményre ju- 
tunk, hogy 1963-1964 óta minden, közép- 
iskolát vagy szakmunkásképzőt végzett 
korosztály döntő többsége tagja volt a 
KISZ-nek. Sőt, a hetvenes évek első felétől 
a nyolcvanas évek elejéig az 1956 után 
született korosztályok több mint 80 száza- 
léka kapott tagsági igazolványt, ha betöl- 
tötte 14. életévét. Mégis, egy adott idő- 
szakban, mozgalmi évben a teljes KISZ- 
korú népességnek csak egyharmada tagja 
a szövetségnek. Ez is olyan tény, amely 
gondolkodásra késztet mindenkit, aki kap- 
csolatban van a KISZ-szel. 

Mindezek természetesen nemcsak a ku- 
tatókat foglalkoztatják. Munkánk során 
számos politikai és gazdasági vezető, 
KISZ-tag és KISZ-vezető, KISZ-en kívüli 
fiatal feltette a kérdést: milyen szervezet a 
KISZ, miért nem dolgozik hatékonyab- 
ban, vonzóbban? Egy tanulmány kereté- 


. ben nem lehet választ adni az összes kér- 


désre, lehetetlen valamennyi tényező, ösz- 
szefüggés bemutatása. A következőkben 
néhány, fontosnak tartott problémakör is- 
mertetésére vállalkozom. 


Az ifjúsági szövetséget és szervezeteit vizs- 
gálva minduntalan fel kell tenni a kérdést: 
mitől függ a KISZ működése, tevékenysé- 
gének tartalma? Milyen fokon alakítják a 
belső meghatározottság, s a tagság törek- 
vései, s milyen mértékben töltik ki a társa- 
dalmi igények a szervezet tevékenységét és 
annak minőségét? Ezeket a kérdéseket 
azért is fel kell tenni, mert nélkülük a 
KISZ-szel összefüggő politikai és pedagó- 
giai problémákra egyszerűen nem lehet ér- 

telmes válaszokat adni, megoldásukra ja- 
vaslatokkal szolgálni. 

Abból kell kiindulni, hogy a KISZ - 
egésze és annak szervezetei — társadal- 
munk politikai rendszerében az egyetlen 


olyan politikai szervezet, amely deklarál- 


tan is a párt szervezete, s amelyet az 
MSZMP közvetlenül irányít. Ez a sajátos 
viszony természetes, azonban nem lehet 
figyelmen kívül hagyni, mert számos prob- 
léma, így munkájának hivatalos keretet, 
formái, , felnőttesé vonásai, intézményes 
és mozgalmi jellegének arányai is ezzel a 
helyzettel összefüggnek. Kitapinthatóvá 
vált, hogy a KISZ alapszervezetei, szerve- 
zetei erősebben beágyazódtak abba a gaz- 
dasági, intézményi, tanintézeti, közigazga- 
tási szervezetbe, egyszóval környezetbe, 
amely a működés és szeveződés kereteit 
adja, mint más politikai és tömegszerveze- 
trk. A KISZ tevékenységét, működési fel- 
ételeit meghatározza a befoglaló szervezet 
(üzem, vállalat, intézmény, iskola, egye- 
tem, főiskola, város, község, stb.), annak 
tevékenysége, gazdasági-politikai klímája. 
Ennek következtében fontossá válik az is, 
hogy a befoglaló szervezet milyen módon, 
milyen feltételek mellett fejti ki, teljesíti 
alapvető funkcióit. 

Amikor tehát minősíteni akarjuk a 
KISZ tevékenységét, elengedhetétlenül 
szükséges, hogy e szervezeteket is vizsgál- 
juk. Ezzel azonban nem menthetjük fel a 
fiatalokat az önálló program megválasztá- 
sának, a szervezet működési helyén túlmu- 
tató saját közösségei megszervezésének fel- 
adata és felelőssége alól. 


Az erős társadalmi beágyazottság és a 
szervezet függése környezetétől, a , fel- 
nőtt" társadalomtól, azt is érthetővé teszi, 
hogy társadalmunkban sokféle kép él a 
KISZ-ről. 

Van, aki a múltat kéri számon a mai 
KISZ-en, és figyelmen kívül hagyja, hogy 
csaknem 30 év alatt minden megváltozott. 
Hérakleitosz szellemében szólva: csak a 
folyó ugyanaz, de sem a víz, sem a homok, 
sem a benne fürdő emberek nem ugyan- 
azok. Nem veszi figyelembe, hogy új nem- 


zedékek nőttek fel, változásokon ment át 
a társadalom. Ezért az 1956 utáni 3-4 év 
ifjúsági mozgalmát hiába keresi a mai 
KISZ-ben. Nem találja, mert nem is talál- 
hatja. 

Van, aki a párt fegyelmét kéri számon a 
KISZ-től. Van aki szívesen látná élcsapat- 
nak, elfeledkezvén arról, hogy tömegszer- 
vezetről van szó, amelyben a pártélet nor- 
mái nem érvényesülhetnek. 

Van, aki a teljes magyar ifjúságot szeret- 
né a KISZ-ben látni. Nem ismeri fel annak 
szükségszerűségét, hogy a KISZ-nek kell 
az ifjúságban lennie ahhoz, hogy az ifjúság 
mind szélesebb rétegeit átfogja. Önmagá- 
ban a több KISZ-tag nem jelent jobb 
KISZ-t, de az egész ifjúság számára fontos 
KISZ valójában megfelelhetne mind a po- 
litikai elvárásoknak, társadalmi funkciók- 
nak, mind a fiatalok szervezeti, mozgalmi 
igényeinek. 

Van, aki szükségtelennek tartja a 
KISZ-t, minden racionális indok nélkül. 
Nem tud vagy nem akar tudni arról, hogy 
ha az ifjúság egészének nem is, de nagyobb 
csoportjainak igénye van egy politikai jel- 
legű ifjúsági szervezetre, s ha megszűnne a 
KISZ, akkor is hasonló keretekben kísérel- 
né meg tevékenységét újraszervezni. 

Van, aki jónak tartja, és azon a vélemé- 
nyen van, hogy alapjában véve a KISZ 
megfelel a vele szemben támasztott köve- 
telményeknek. 

Van, aki csak egy szervezetként szeretné 
látni a sok ifjúsági szervezet között. 

Van, aki azt mondja, hogy a KISZ 
olyan, amilyen a mai körülmények között 
lehet. Nem zárva ki annak a lehetőségét 
sem, hogy jobb legyen. 

Találkoztunk olyan véleménnyel is, 
amely mindent számon kért a KISZ-től, 
ami az ifjúsággal, -a fiatalokkal összefüggő 
jelenség. Felelőssé teszi az ifjúsági szövet- 
séget minden olyan negatív megnyilvánu- 
lásért, amelynek szereplői és szerzői fiata- 
lok. Ezzel egyenértékű az az álláspont, 
hogy a KISZ túl sok dologgal foglalkozik, 
és így igazán egyetlen feladatát sem tudja 
jól elvégezni, a vállalt feladatok és lehető- 
ségek nincsenek összhangban. 

Többen nevelő szervezetnek tekintik, és 
véleményük szerint a KISZ-nek nevelnie 

kell a fiatalokat a politika, az erkölcs, a 
világnézet, a történelmi múlt, a hazafiság 
és az internacionalizmus kérdéseiben. 
Azon az állásponton vannak, hogy ezeken 
a területeken a KISZ viseli az elsődleges 
felelősséget, s eltekintenek attól, hogy a 
társadalom egésze nevel, s ezen belül az 
iskolának és a művelődési intézményeknek 
nem kisebb a felelősségük. 

Egyre markánsabb vonásokat ölt az a 
nézet, amely szerint a KISZ-nek a fiatalok 
érdekeit kell védenie, képviselnie. Sokkal 
kevesebb szó esik azonban ennek feltéte- 
leiről, társadalmi körülményeiről. Ezzel 
szemben az sem elhanyagolható álláspont, 


amely azt fogalmazza meg, hogy a politi- 


kai szervezetben ne az érdek, hanem az 
öntudat legyen a meghatározó. 

Sokan vannak, akik a politikát, a politi- 
zálást kérik számon, elmarasztalva a 
KISZ-t ennek hiánya miatt. Szükségesnek 
tartják a határozottabb politikai arculat 
érvényesítését az ifjúsági szövetség tevé- 
kenységében. El olyan elvárás is, amely a 
fentieket együttesen tekinti a KISZ felada- 
tának. De létezik olyan felfogás, mely sze- 
rint a KISZ egyik funkciójának sem felel 
meg igazán, azonban jó lenne, ha minden, 
az előbbiekkel összefüggő kérdésben kom- 
petens lenne. Mindez jelzi, hogy nemigen 
lehet következetes elvárásokról szólni a 
KISZ-szel kapcsolatban sem a , felnőttek", 
sem a fiatalok körében. 


Az MSZMP Központi Bizottságának 
1984. októberi ifjúságpolitikai állásfogla- 
lása, a párt XIII. kongresszusa és annak 
határozata is véleményt alkotott a KISZ- 
ről, minősítette az ifjúság szevezetét, meg- 
határozta feladatait. Ezek a fórumok és 
dokumentumok, a megfogalmazott véle- 
mények is számos kritikai elemet tartal- 
maznak, s kiviláglik belőlük, hogy az át- 
alakulóban lévő KISZ-nek új módon kell 
viszonyulnia az érdekképviselethez, a ne- 
velés kérdéseihez, az egységes szervezet kö- 
vetelményeihez és a rétegigényekhez. 
Milyen folyamatok, konfliktusok hú- 
zódnak meg a vélemények, minősítések 
mögött? Ennek megválaszolásához há- 


rom, egymással összefüggő jelenségcso- 
portot kell elemezni. Az egyik, a KISZ 
tevékenységének szerveződése, a másik, az 
érdekképviselet, érdekvédelem problémá- 
ja, a harmadik pedig a gazdaságot segítő 
tevékenység. 

A KISZ szervezeteinek és szerveinek a 
tevékenységében gyengült, esetenként el- 
tűnt a mozgalmi jelleg. A fiatalok kevéssé 
szervezik saját tevékenységüket a KISZ 
keretein belül, inkább az jellemző, hogy a 
meglévő szervezeti formákhoz és felada- 
tokhoz keresik a fiatalokat. Ezért cikliku- 
san visszatérő gond, hogy felső szinten 
megjelennek a programkészítési törekvé- 
sek, de ezek nem válnak a szervezetek, a 
tagság, a fiatalok tevékenységének napi 
tartalmává. Mi ennek az oka? Tapasztala- 
taink alapján azt mondhatjuk, hogy ebben 
elsődleges szerepet játszik az a tény, hogy 
a KISZ programalkotó gyakorlata alig 
épít a tagság, az alapszervezetek igényeire, 
törekvéseire, érdeklődésére, sokkal inkább 
felülről kezdeményezett és lefelé ágazó fel- 
adatok dominálnak. Így a felső szintű 
programok gyakran megmaradnak repre- 
zentatív nyilatkozatoknak, hivatkozások- 
nak. 

Ez nem zárja ki, hogy a szervezetek ettől 
függetlenül tagságuk szándékának, érdek- 
lődésének megfelelően alakítsák tevékeny- 
ségüket. Ez így azonban egyoldalú követ- 
keztetés. Mert nemcsak a KISZ vezetésé- 
nek a programjai jelennek meg az intézmé- 
nyekben, hanem a befoglaló szervezeteken 
belül is megfogalmaznak elvárásokat a 
KISZ számára. Ezek a gazdasági és a poli- 
tikai vezetés részéről támasztott követel- 
mények a gyakorlatban nemegyszer ütköz- 
nek a KISZ önálló tevékenységének meg- 


. szervezésével. Nem az igények tartalmá- 


ban van a baj, hanem abban, hogy mint 
külső elvárások jelennek meg a fiatalok 
számára. Gyakran nem tudják rangsorolni 
őket, s így sokszor ez a helyzet hivatkozá- 
sul is szolgálhat arra, hogy miért nem telje- 
sítik az elfogadott programokat. Ezért az 
elmozdulás egyik lehetséges útja, ha a 
KISZ oly módon szervezi tevékenységét, 
hogy egységbe rendezi a fiatalok, a poten- 
ciális és tényleges tagság kezdeményezése- 
it, valamint a társadalmi elvárásokat. 

A vázolt problémával szorosan össze- 
függ a szervezetbe kerülés, a tagfelvétel és 
a szervezetben maradás ügye. Bármilyen 
közegben, bármilyen módszerrel is vizsgál- 
tuk a kérdést, elemzéseink azonos eredmé- 
nyeket mutattak. Ennek alapján érezhető- 
vé válik, hogy a KISZ-nek nincs olyan 
követelményrendszere, amelyet a KISZ-en 
kívüli fiatalok elé állítva, a KISZ-taggá 
válás egységes és irányadó közösségi nor- 
májának tekinthetnénk. Ervényes ez a 
szervezetben maradásra is. A hűség és a 
pontosság kedvéért szólni kell arról, hogy 
időről időre felerősödnek olyan, szerveze- 
ten belüli törekvések, amelyek a követel- 
ményállítást, annak szükségességét hang- 
súlyozzák. Ezzel kapcsolatban fel kell ten- 
ni a kérdést: arról van-e szó, hogy a KISZ- 
nek élcsapat jellegű szervezetté kell válnia? 
Véleményem szerint, semmiképpen. Ha- 
nem csak arról, hogy minden szervezetnek, 
legyen az politikai szövetség vagy hobbi 
kör, olyan mértékben van társadalmi érvé- 
nyessége, súlya, amilyen mértékben tagsá- 
ga megkülönböztethető a szervezeten kí- 
vüliektől, illetve a tagok között különbség 
tehető a vállalt és az elvégzett feladatok 
nagysága, teljesítésének minősége szerint. 

A KISZ KB 1974. áprilisi határozata 
egy ilyen különbségtétel elvégzésének 
szükségességét és lehetőségét akarta látha- 
tóva és kezelhetővé tenni. Számos ok miatt 
azonban ez nem sikerült. Ezek közül kettőt 
emelek ki: a befoglaló környezet türelmet- 
lenül reagált az első jelentősebb taglét- 
számcsökkenésre, amely a nem teljesített 
vállalások, a tétlenség szervezeti, morális 
következményei voltak. Ugy gondolták, 
hogy a nagy számú kilépés vagy kimaradás 
őket minősíti kedvezőtlenül. Bár a feltéte- 
lezés nem volt alaptalan, a levont követ- 
keztetés nem a lényegre irányult — arra, 
hogy tartalmasabb munkát kell végezni -, 
hanem a látszatra. De szerepet játszott a 
szándék sikertelenségében az is, hogy a 
követelmények, a vállalások megfogalma- 
zása és folyamatos ellenőrzése túlzottan 
adminisztratív jellegű volt, sokkal inkább 
elvárásoknak tekintették, mint szervezeti 
igényeknek. 

Tehát a KISZ tevékenységével, politikai 
szerepével összefüggésben megfogalma- 


zott bírálatok egyik alapvető valósággyő- 
kere a szervezet általános szerveződési és 
programkészítési gyakorlatából vezethető 
le. Abból, hogy az ifjúsági szövetség és 
szervezetei kevéssé támaszkodnak az ifjú- 
ság konkrét vállalkozásaira, igényeire. Na- 
gyon alacsony hatásfokon válik mozga- 
lommá a tagság javaslataiból, kezdemé- 
nyezéseiből származó lendület. 

Az érdekképviselet, érdekvédelem kér- 
déseiről szólva le kell szögezni, hogy ez a 
feladat ugyan lappangó formában, de min- 
dig jelen volt a KISZ deklarált feladat- 
rendszerében. Háttérbe szorította e funkci- 
ót az a felfogás, hogy a KISZ-be ne érdek- 
ből lépjenek a fiatalok, s ha ez a követel- 
mény érvényesül, akkor az érdekvédelem- 
re, -képviseletre már igazán nincs is szük- 
ség. E felfogásban egybemosódott az érdek 
fogalma a karrierizmussal, az önzéssel. 

A hetvenes évek első felétől gyökeres 
fordulatra került sor. Az Ifjúsági Törvény 
megalkotása, végrehajtási jogszabályainak 
megjelenése is hozzájárult ahhoz, hogy az 
érdekvédelem , jogosítványok" formájá- 
ban mind demonstratívabb része lett a 
KISZ-szervezetek tevékenységének. Ugy 
látom azonban, hogy a KISZ érdekvédel- 
mi-érdekképviseleti funkciójának gyakor- 
lata és felfogása, azok eredményei valójá- 
ban nem fokozták a KISZ szervező erejét, 
befolyását. Miért? Mert az érdekképvise- 
let, az érdekvédelem nem a tagság körében 
megjelenő érdekek szervezésére épül. Ezt 
tükrözi az érdekvédelem alapját jelentő 
, Jogosítvány" kifejezés is, amely eltakarja 
a fiatalok körében ténylegesen jelentkező 
érdekeket, akadályozza a felszínre kerülé- 
süket. Ezen a ponton kapcsolódik az ér- 
dekfeltárás kérdése a szerveződés, a prog- 
ramalkotás már tárgyalt problémaköré- 
hez. a : 

Az érdekképviselet akkor válhat igazán 
eredményessé, a tagok, fiatalok számára 
fontossá, ha a szervezetek a befoglaló szer- 
vezetben élő, dolgozó fiatalok élete, tevé- 
kenysége során felmerülő érdekmozzana- 
tok alapján szervezik az érdekfeltáró, 
-képviselő és -védő funkciót. Ha kizáróla- 
gosan jogszabályok határozzák meg az ér- 
dekképviselet és -védelem terjedelmét, tar- 
talmát, ha , jogosítványok" fedik le a funk- 

ciót, akkor ez a gyakorlat nem erősíti a 
talok körében, mert szükségképpen a be- 
foglaló szervezet vezetésének elvárásai, s 
az ennek megfelelő gyakorlat jellemzi a 
tevékenységet. 

Nem hagyható figyelmen kívül az sem, 
hogy az érdekképviselet és érdekvédelem, 
az érdekeket szolgáló , kijárások" feltétele- 
zik, hogy a KISZ olyan pozícióban van, 
amelynek alapján a vele kapcsolatban álló 
fórumoktól, intézményektől, illetve azok 
vezetőitől , kikényszerítheti" a felvállalt ér- 
dekek érvényesülését. Ugy tűnik azonban, 
hogy a KISZ ma nincs ebben a helyzetben. 
Mindez lecsapódik az ifjúsági szövetség 
köznapi megítélésében úgy, hogy a partne- 
rek a KISZ által felvetett kérdéseket gyak- 
ran követelőzésnek tekintik, a fiatalok pe- 
dig kevéssé érzik az e téren kifejtett erőfe- 
szítések hatását. 

Gyakorlati megközelítésben elemezve a 
kérdést, azt tapasztaltuk, hogy a gazdasági 
feladataiknak sikeresen megfelelő szerve- 
zetek, az alapfunkciójukat jól teljesítő in- 
tézmények lényegesen jobb feltételeket te- 
remtenek a KISZ érdekvédelmi, -képvise- 
leti esélyeihez, mint a termelési nehézsé- 
gekkel, szervezetlenséggel, az alapfunkci- 
ók teljesítésében mutatkozó zavarokkal 
küzdő intézmények. Holott az utóbbi eset- 
ben lényegesen több a fiatalokat érintő 
probléma, a védelemre és képviseletre váró 
sérelem, mind az anyagi, morális kérdések- 
ben, mind a munkahelyi légkört és a szoci- 
ális ellátottságot illetően. 

Végül szólni kell a KISZ egyik első hely- 
re sorolt feladatával, a gazdaságot segítő 
tevékenységgel, ezen belül a védnökségek- 
kel kapcsolatos kérdéskörről. Ugy tűnt s 
úgy tűnik, hogy az e téren kifejtett erőfeszí- 
tések a KISZ elismerésének fontos alapját 
jelentik. Kutatásainkból azonban ezzel 
összefüggésben arra a következtetésre jut- 
hatunk, hogy a befoglaló szervezet alapte- 
vékenységével összefüggő feladatok, a he- 
lyi védnökségek meghatározott időszak- 


ban - rekonstrukciók és beruházások so- 
rán - a KISZ-nek kiemelten fontos szere- 
pet adnak a gazdálkodó szervezetek életé- 
ben. Ebben az időszakban a KISZ kérései 
akadálytalanul áramolnak a döntési fóru- 
mok felé és kapnak pozitív válaszokat. De 
az ís igaz, hogy a KISZ tevékenységéből 
ekkor jobbára, sőt döntően, minden más 
mozzanat - a szervezeti élet, a politikai 
nevelés, a szabadidős, szórakozási formák 
— eltűnik. A védnökség befejezésekor, kü- 
lönösen ha a vállalatot jelentős bankhite- 
lek, exportkötelezettségek is terhelik, meg- 
szűnik az addigi harmonikus együttműkö- 
dés, és a parancs, az utasítás lép helyébe, 
a termelési kötelezettségek teljesítésére hi- 
vatkozva. A korábbi időszakban kiürült 
tevékenységi, szervezeti formák pedig nem 
töltődnek fel újra, mert nincs is miből. 
Marad az emlékezés a , régi szép időkre", 
és a kemény hajtás a gazdasági kötelezett- 
ségek teljesítéséért. 


Az elmondottakból arra a következtetésre 
lehetne jutni, hogy a KISZ vezetése ne 
szervezzen és kezdeményezzen a szervezet 
egészére érvényes feladatokat, mozgalma- 
kat, hagyjon fel az érdekképviselettel és az 
ifjúsági szövetség vonuljon ki a gazdasági 
életből? Korántsem hiszem, hogy ez meg- 
oldás lenne. Azt azonban állítom, hogy ha 
a szervezetek tevékenysége jobban épitke- 
zik a tagság igényeiből és ezeket a kívánal- 
makat szembesíti a társadalmi-politikai el- 
várásokkal, a befoglaló szervezetek köve- 
telményeivel, az ifjúsági szövetség politikai 
normáival, akkor az együttes szempontok, 
a közös nevező kialakíthatnak és ki is ala- 
kítanak egy egészséges, a fiatalok közössé- 
g1-politikai igényeit kifejező tevékenység- 
struktúrát, amely harmonizál társadalmi 
viszonyainkkal és a politikai igényekkel is. 


Schiffer Péter 


EGY LETÜNT KORSZAKROL 


A HORTHY-RENDSZER ÉRTÉKELÉSÉHEZ 


A bethleni konszolidáció állam- 
és kormányzati rendszere 


A Tanácsköztársaság megdöntése utáni hetekben-hónapokban három nagy, több szem- 
pontból heterogén politikai tábor küzdött a hatalomért, az érdekeinek, céljainak megfe- 
lelő viszonyok kialakításáért: a demokratáké, a szélsőjobboldali radikálisoké és a konzer- 
vatívoké. 

A demokratizálás programját a legális pártok közül legegyértelműbben a Magyaror- 
szági Szociáldemokrata Párt képviselte. A párt újjáalakulását kimondó 1919. augusztus 
24-i konferencia az 1918 előtti szociáldemokrata politika folytatása mellett tört lándzsát. 
Azaz egy olyan reformista út mellett, amely — ahogy Garami Ernő megfogalmazta -— , egy 
kapitalista állam keretén belül" jelent , demokratikus és haladó politikát". Kevésbé 
következetesen, de ugyancsak demokratikus, illetve liberális államberendezkedés kialakí- 
tásáért küzdöttek azok a kis- és középpolgári, valamint értelmiségi csoportok is, amelyek 
kisebb részben a keresztényszocialista mozgalomba tagozódtak, nagyobb részt pedig 
előbb Lovászy Márton és Vázsonyi Vilmos, később pedig Vázsonyi és Rassay Károly köré 
tömörültek (polgári liberálisok, illetve liberális-demokraták). A progresszió városi erői- 
től elkülönülten, ám -— amíg létezett — ugyancsak demokratikus program (általános és 
titkos választójog, földreform, a közigazgatás demokratizálása, progresszív adórendszer, 
sajtószabadság) alapján politizált a kisgazdapárt Nagyatádi Szabó István körül csoporto- 
suló, döntően paraszti, kisebb részben pedig értelmiségi szárnya is. 

A tanácshatalom bukása után a demokratikus és a liberális erők esélyei egyre csökken- 
tek. Az 1919. november 24-én megalakult koalíciós jellegű Huszár-kormányban még 
három fővel (Nagyatádi Szabó István, Peyer Károly és Bárczy István) képviseltethették 
magukat. A Horthy kormányzóvá választását (1920. március 1.) követően kinevezett 
Simonyi-Semadam- kormányban már csak sgyeset egy reprezentánsuk, Nagyatádi Sza- 
bó István kapott miniszteri tárcát. 


Az ellenpólust a forradalmak alatt fjsésö Sőt szélsőjobboldali radikális csoportok 
alkották. A szélsőjobboldali radikalizmus hívei a parlamentarizmus felszámolására, 
illetve korlátozására s egyfajta centralizált központi hatalom, azaz — noha a kifejezés 
ekkor még ismeretlen volt — egyfajta autoritatív állam, lényegében egy katonai diktatúra 
létrehozására törekedtek. Antiliberális neokonzervatizmus, illetve prefasiszta szélsőjob- 
boldaliság jellemezte ezt az irányzatot az általános politikai jogok, a közszabadságok 
tekintetében is. Céljaik és követeléseik között szerepelt többek között az internacionalis- 
ta eszmeiségű munkásszervezetek likvidálása, a , destruktív" (értsd: szociáldemokrata, 
demokrata és liberális) sajtó , megrendszabályozása" s a zsidóság elleni hathatós fellépés 
(legszélsőbb esetben a zsidók kitelepítése Magyarországról). 

A jobboldali radikalizmusnak 1919 őszén és 1920-ban igen erős hatalmi pozíciói voltak. 
Hívei közül sokan tartoztak a keresztényszocialistákhoz, ők adták egy-két befolyásos új 

egyesület (MOVE, ÉME)" tagságának többségét, s megtalálhatók voltak a kisgazdapár- 
ton belül is. Ennél is nagyobb jelentősége volt azonban annak, hogy Szegeden létrejött 
az úgynevezett nemzeti hadsereg, amely 1919 őszén az ország egyetlen szervezett (kezdet- 
ben jórészt tisztekből, altisztekből verbuválódott) fegyveres ereje s ennek következtében 
a legerősebb, a jobboldali radikalizmus befolyása alatt álló hatalmi központ volt. A nem- 
zeti hadsereg hírhedt tiszti különítményei, a rendelkezésre álló adatok szerint, forradal- 
márok, vöröskatonák és zsidó polgárok ezreit kínozták meg, s több százat végeztek 
ki kegyetlen módszerekkel. (A Szociáldemokrata Párt megbízásából Fényes László 1923- 
ban 626 önkényesen kivégzett ember adatait gyűjtötte össze, s a ténylegesen kivégzettek 
számát ennek körülbelül a duplájára becsülte. Más számítások szerint a tiszti különítmé- 
nyek és a román hadsereg áldozatainak együttes száma 4-5 ezerre tehető.) 

A jobboldali radikalizmus ereje és nagy befolyása következtében 1919-1920-ban mind 
az általános állampolgári és politikai jogok (mint a sajtójog), mind a büntetőjog és a 
büntetőjogi eljárás tekintetében a háború előtti polgári liberális jogelveket lényegében 
semmibe vevő gyakorlat alakult ki. Ennek legfontosabb elemei a következők voltak: 

e a gyorsított bűnvádi perrendtartás bevezetése a ,kommunista bűncselekinények- 
kel" gyanúsítottak, tehát az 1919-es direktóriumi tagok, vádbiztosok, vörösőrök és a 
Tanácsköztársaság egyéb funkcionáriusai ellen; 

e a katonai büntetőbíráskodás bevezetése polgári egyének felett; 

e az esküdtszék kiiktatása a bűnvádi perrendtartásból; 

e az előbbiek alapján, illetve segítségével 68 forradalmár kivégzése, több ezer ember 
bebörtönzése, internálása és több tízezer ember meghurcolása, továbbá emigrációba 
kényszerítése; az egyesülési és a gyülekezési jog erőteljes korlátozása (ezen belül a 
Szociáldemokrata Párt és a szakszervezetek működésének akadályozása) és ezzel össze- 
függésben a háború alatt bevezetett internálás fenntartása, sőt kiterjesztése; 

e a háborús sajtótörvény (1914. évi XIV. tc.) visszaállítása, s ennek, valamint más 
rendeletek alapján a lapok terjesztés előtti kötelező cenzúrája, továbbá a teljes postai 
forgalom (levél, távirat, telefon) ellenőrzése; 

e szakítás a tanszabadság liberális elvével, s a zsidó vallású fiatalok arányának 
maximálása az egyetemeken 5 százalékban (numerus clausus); 

e a politikai bűncselekmény fogalmának bevezetése a büntetőjogba (1921. évi III. 
tc.), amelynek lényege a kommunista párt legalitásának megakadályozása és a párt 
kíméletlen üldözése volt. 

A harmadik nagy politikai tábor vezéregyéniségei a forradalmak előtti hagyományos 
uralkodó elit, a nagybirtok és a nagytőke reprezentánsai közül kerültek ki. Néhány 
szükségszerűnek vagy elkerülhetetlennek ítélt — részben demokratikus, részben autorita- 
tív jellegű — változtatástól eltekintve, ők lényegében a forradalmak, illetve a háború előtti 
Tisza István-i politikai szisztémához, tehát egy többé-kevésbé liberális jellegű parlamen- 
táris rendszerhez kívántak viszatérni. A forradalmi vívmányok felszámolásával mara- 
déktalanul egyetértettek, ám a különítményes brutalitástól vagy a keresztényszociális 
szélsőjobboldaliságtól — noha hatalmuk visszaállítása és megszilárdítása érdekében fel- 
használták őket - többségük idegenkedett. Legfontosabb közös ismertetőjegyük ebben 
az értelemben a konzervatizmus volt. 

A konzervatívoknak nem volt saját pártjuk. Liberalizmus felé hajló (főleg nagytőkés) 
képviselői részben a Heinrich-féle Magyar Polgári Pártban tömörültek, részben pedig - 
gróf Andrássy Gyula vezetésével — a keresztényszocialisták által dominált Keresztény 
Nemzeti Egyesülés Pártjához csatlakoztak. A konzervatív agrárius szárny a kisgazda- 
párthoz tartozott, míg egy negyedik irányzatuk (az úgynevezett disszidensek) vezetésével 
— gróf Klébelsberg Kunó és Bethlen István — a , pártonkívüliek pártját" alakította meg. 
e .. 


s MOVE - Magyar Országos Véderő Egyesület; ÉME - Ébredő Magyarok Egyesülete. 

A forradalmak utáni hatalmi harcból — lényegében már 1920-1921-re — a konzervatívok, 
pontosabban a konzervatívok Bethlen István vezette csoportja került ki győztesen. 
Ennek egyaránt voltak külső és belső okai. A külső okok közül utalhatunk arra, hogy 
az első világháború után Európa legtöbb országában demokratikus kormányrendszerek 
jöttek létre, közéjük egy olyan diktatórikus rendszer, mint amilyennek a kiépítésére a 
magyar jobboldali radikálisok törekedtek s mint amilyennek az elemei 1919-1920-ban 
részben ki is alakultak, semmiképpen sem illeszkedhetett volna be. 

A fehérterrorral kapcsolatos hírek az egész európai közvéleményt megdöbbentették 
és felháborították. Hasonló események a későbbiekben pedig minden bizonnyal a nép- 
szövetségi kölcsön felvételét is lehetetlenné tették volna. A belső tényezők közül az egyik 
legfontosabbnak a nemzeti hadsereg fővezérének, majd 1920 tavaszától az ország kor- 
mányzójának, Horthy Miklósnak az álláspontja tekinthető. 1920 tavaszáig-nyaráig 
Horthy a jobboldali radikálisok legfőbb reprezentánsának számított. Ettől kezdve azon- 
ban - számolva a külső és belső erőviszonyokkal — fokozatosan eltávolodott különítmé- 
nyeseitől és a fővezérség szélsőjobboldali beállítottságú politikusaitól, s egyre inkább 
tudomásul vette, hogy a rendszer külső és belső konszolidációja elképzelhetetlen a 
fehérterror megszüntetése, a szélsőséges elképzelések feladása s bizonyos fokú engedmé- 
nyek nélkül. Ennek megfelelően lépésről lépésre a konzervatívok felé közeledett. Több 
más tény és körülmény által 15 motiváltan, 1921 áprilisában így került sor gróf Bethlen 
István miniszterelnöki kinevezésére, aki mint kormányelnök és pártvezér 1931-1932-ig 
állt a magyar politika kormányrúdja mellett. 

Gróf Bethlen István világ- és társadalomképe, valamint eszmei-politikai gondolkodása 
a 19. századi magyarországi, illetve a monarchia konzervatív-liberális (más néven: nemesi 
liberális) eszmekörében gyökeredzett. A 19. század közepének polgári átalakulásáról, a 
különböző feudális előjogok megszűnéséről - s ezen belül a rendi országgyűlés és a 
királynak alárendelt központi kormányszervek (úgynevezett dikasztériumok) népképvi- 
seleten alapuló parlamenttel és a parlamentnek felelős kormánnyal való felváltásáról — 
pályájának minden szakaszában pozitív hangon nyilatkozott. Határozottan szemben állt . 
azonban mindazokkal a törekvésekkel, amelyek ezen a 19. századi politikai szisztémán 
— akár a politikai jogok radikális kiterjesztése, akár azok megszüntetése formájában -— 
alapvető változtatást akartak véghezvinni. 

A 19. századi liberalizmus fogalomtárában és gyakorlatában a , népképviselet" kime- 
rült a társadalom vagyonos és művelt rétegei politikai érdekérvényesítési lehetőségeinek 
biztosításában. A nyugat-európai országokban ezek a rétegek az első világháború előtt 
az összlakosság 15-30 százalékát alkották. Magyarországon viszont 6 százalékban szab- 
ták meg a választásra jogosultak körét. Ez azt jelentette, hogy a magyar arisztokrácia 
és a birtokos nemesség - feudális előjogainak felszámolása ellenére - továbbra is megtar- 
totta politikai vezető szerepét. 

Ezt a vezető szerepet, illetve ezt a politikai szisztémát a 20. században egyfelől baloldal- 
ról (kommunista-szocialista, demokrata), másfelől prefasiszta-fasiszta irányból is veszély 
fenyegette. Bethlen -— bár korántsem azonos mértékben — mindkét ellenzékkel szemben 
állt. A kommunizmusnak és a végcélját tekintve vele időnként közös nevezőre hozott 
szociáldemokráciának mindenekelőtt azért volt ellensége, mert azok a magántulajdon, 
azaz a kapitalista termelési rend megszüntetésére törekedtek. A jobboldali radikális, 
majd később fasiszta áramlatokkal viszont elsősorban a parlamentarizmus felszámolása 
s a különböző diktatórikus kormányzati formák bevezetése miatt helyezkedett szembe. 
Ez különösen a harmincas évek közepétől vált egyértelművé. Miniszterelnöksége alatt 
viszont még maga is tolerálta egyes titkos vagy féltitkos szélsőjobboldali szervezetek 
működését. 

A liberalizmusból kinövő demokrata irányzatokkal Bethlen azért állt szemben, mert 
azok - noha parlamentáris eszközökkel és a magántulajdon elve alapján — mégis úgy- 
mond, a , tömeget", a , holt számot" tették úrrá a nemzet felett. Bethlen felfogása szerint 

— s ez a nézet a 19. századi liberalizmussal és a 20. századi neokonzervatív-autokrata 
gondolkodással egyaránt érintkezett — egy ország irányítására a kellő vagyoni alappal, 
továbbá , fejlett nemzeti öntudattal és nemzeti érzéssel" rendelkező rétegek hivatottak. 
Az első világháború után kialakuló parlamentáris demokráciákat (, tömegdemokrácia") 
— noha a korlátozott mértékű jogkiterjesztés szükségességét (például a választójog terén) 
1918 után elvileg maga is fel- és elismerte — Bethlen elvetette, s magát az , irányított 
demokrácia", a , konzervatív demokrácia", illetve a , fontolva haladás" hívének mondta. 
, Mi -— jelentette ki például már mint kormányelnök 1922 tavaszán — demokráciát akarunk, 
de nem a nyers tömegek uralmát, mert azok az országok, ahol a tömegek uralma vált 
úrrá az egész nemzet felett, a pusztulásnak vannak kitéve." 

Ezen , irányított demokrácia" természetes vezető elemének mindenkor az arisztokráci- 
át és a birtokos nemességet tekintette, amelyek szerinte — mint írta — vagyoni és műveltsé- 
gi helyzetüknél fogva a , legtöbb ellenállóképességgel bírnak... minden nyomással és 
felforgatással szemben". Megállapításait alkalmanként annyiban finomította, hogy elis- 
merte: az élenjáró nyugat-európai országok adekvát kormányzati formája a parlamentá- 
ris demokrácia. Ehhez azonban mindig hozzátette, hogy az elmaradottabb európai 
régiókban (igy Magyarországon 15) hiányoznak azok a feltételek, amelyek egy társadal- 
milag szélesebb, megalapozott politikai demokrácia működőképességét szavatolhatnák. 
A húszas években kialakított s lényegében 1944 tavaszáig, tehát Magyarország német 
megszállásáig fennmaradó, két világháború közötti magyar állam- és kormányzati rend- 
szer igen nagy mértékben Bethlen felfogásának a lenyomata volt. 

Az állami szuverenitás legfőbb letéteményese és az ország törvényhozó szerve 1920-tól 
1926-ig az I. és a II. nemzetgyűlés, 1927-től a kétkamarás országgyűlés volt. Az 
1920-1922-es I. nemzetgyűlést még az ország felnőtt lakosságának 75, összlakosságának 
40 százaléka választotta titkos szavazással. Ennek jogi alapja az 1919. november 17-i 
Friedrich-féle választójogi rendelet volt, amely a választásra jogosultság alapfeltételei 
szempontjából, kisebb változtatásoktól eltekintve, lényegében megegyezett az 
1918-1919-es polgári demokratikus forradalom választójogi törvényével. Nyugat- és 
Észak-Európában, továbbá Ausztriában és Csehszlovákiában ugyanekkor az összlakos- 
ság 45-60 százalékának, az úgynevezett latin országokban (Franciaország, Svájc, Olasz- 
ország), továbbá Belgiumban és Lengyelországban 25-35 százalékának, a Balkánon 
pedig 15-25 százalékának volt választójoga. 

Az 1918 előtti magyar választójoghoz képest a 75, illetve a 40 szásálélkok arány nagy 
előrelépést jelentett. Ennek következtében a törvényhozó testület társadalmi összetétele 
—- miközben a szociáldemokrata párt bojkottálta a választást, a különítmények pedig 
terrort alkalmaztak — mégis bizonyos mértékig demokratizálódott. Az 1910-es képviselő- 
házhoz viszonyítva a nagy- és középbirtokosok aránya 36 százalékról 15 százalékra, az 
arisztokratáké pedig 15-ról 5 százalékra csökkent. A parasztbirtokosok (legnagyobbrészt 
közép- és gazdagparasztok) aránya ezzel szemben I százalékról 15 százalékra emelkedett. 
A liberális-demokraták a képviselők 7-8 százalékát tették ki. Bethlen felfogása szerint 
ez már , tömeguralom" volt, s ezért 1922 tavaszán rendeleti úton új választójogot 
léptetett életbe. Ennek alapján a választóknak a lakossághoz viszonyított aránya 40 
százalékról 28 százalékra csökkent, s a választók mintegy 80 százaléka a továbbiakban 
nyíltan szavazott. Ez utóbbi, tehát a nyílt szavazás példa nélkül állt a korabeli Európa 
parlamentáris országaiban. Eredményét jól mutatják az alábbi adatok: a nagy- és közép- 
birtokosok aránya a II. nemzetgyűlésben már 20 százalékra, az 1927-1931-es képviselő- 
házban pedig 23 százalékra emelkedett. A parasztbirtokosok részesedése ezzel szemben 
7, majd 3 százalékra csökkent. 

A választójog megváltoztatásával egyidejűleg Bethlen az addigi pártstruktúrát is 
átalakította. 1922 folyamán mindkét nagy pártot, a kisgazdapártot és a Keresztény 
Nemzeti Egyesülés Pártját sikerült felbomlasztania. Az új kormánypárt, amelyet Egysé- 
gespártnak neveztek - jelentős részben az ismertetett választási rendszernek köszönhető- 

en -, az 1922-es választásokon az összes mandátum 58 százalékát, 1926-ban 69 százalé- 
kát, 1931-ben pedig 64 százalékát szerezte meg. A szociáldemokrata párt ugyanekkor 
viszont csak 10, illetve 6-6 százalékát. (Ennek értékét növelte, hogy a szociáldemokraták 
szavazataik 80-85 százalékát azokon a helyeken szerezték, ahol a választás titkos volt.) 
A liberális demokraták pedig a szociáldemokratáknál is valamivel kevesebbet kaptak. 

Bethlen kezébe ezzel óriási, ám mégsem korlátlan hatalom került. Bethlen hatalmát 
mindenekelőtt a parlamenti baloldal zavarta, amely állandó és nyílt kritikát gyakorolt 
a kormánypolitika fölött. További korlátozó tényező volt maga az Egységespárt is, 
amely neve ellenére valójában sohasem vált egységessé, hanem mindig több csoportból 
állt. A konzervatizmus különböző árnyalataihoz tartozó és a többséget adó centrum 
. mellett az Egységespárt baloldalát eleinte Nagyatádi csoportjának maradéka, majd a 
húszas évek közepétől egy 10-12 fős liberális blokk alkotta. A párt jobbszárnyán (1923- 
ig, majd 1925-tól isimét) Gömbös Gyula és mintegy fél tucatnyi szélsőjobboldali radikális 
híve helyezkedett el. Különböző döntéseiben és a törvényelőkészítés folyamatában Beth- 
lennek és minisztereinek bizonyos mértékig mindezekre a csoportokra, illetve e csopor- 
tok által képviselt nagy- és középtőkés, nagy- és középbirtokos, középosztálybeli és 
birtokos paraszti érdekekre tekintettel kellett lenniök. A parlamentáris demokráciák 
törvényhozó testületeire jellemző érdekegyeztető tevékenység a magyar parlamentáris 
gyakorlatban ily módon jórészt már a kormánypárt értekezletein lezajlott. Ezeket a 
döntéseket a jobb- és a baloldali parlamenti ellenzék bírálhatta ugyan, megváltoztatásuk- 
ra azonban csak igen ritkán adódott lehetősége. 

Az 1920-1922-es és az 1922-1926-os képviselőházak ideiglenes nemzetgyűlésként 
működtek. Az 1918 előtti országgyűlés második kamarájának, az úgynevezett főrendi- 
háznak utódaként 1927-ben a kormányzat új felsőházat szervezett. Ennek szerepe az volt, 
hogy a közhangulatot - a választójog korlátozása ellenére is -— bizonyos korlátozott 
mértékben kifejező vagy legalábbis olykor figyelembe vevő képviselőházzal szemben 
következetesen, erélyesen biztosítsa a törvényhozás konzervativizmusának folyamatos- 
ságát. Ezt a felsőház szervezési elvei garantálták. A felsőházba örökös jogon, méltóság 
vagy hivatal alapján, végül választás vagy kinevezés útján kerülhettek a tagok. Örökös 
jogon a felsőház tagjai voltak a Habsburg-Lotharingiai családból azok a 24 éven felüli 
férfiak, akik állandó jelleggel az ország területén laktak. Méltóság vagy hivatal alapján 
31 egyházi vezető (a különböző felekezetek érsekei és püspökei, illetve a református 
főgondnok és a két zsidó főrabbi), továbbá 16 világi személy (koronaörök, a legfőbb 
bíróságok vezetői, a honvédség vezérkari fönöke, a Magyar Nemzeti Bank elnöke stb.) 
kapott felsőházi helyet. 40 tagot a kormányzó nevezett ki, a további 152 helyet pedig 
választással töltötték be. A főrendi családok 40, a vármegyei és városi törvényhatóságok 
76, a különböző társadalmi szervezetek és intézmények (mezőgazdasági, ipari és kereske- 
delmi érdekképviseletek, mérnöki és ügyvédi kamarák, egyetemek, Tudományos Akadé- 
mia, Vitézi Szék, tözsde stb.) pedig 36 tagot delegálhattak. 

A felsőház társadalmi összetételére jellemző volt, hogy a közép- és nagybirtokosok, 
valamint az állami főtisztviselők mindig a tagok abszolút többségét tették ki. Összeha- 
sonlítva az 1918 előtti főrendiház összetételével, lényeges változásnak tekinthető viszont, 
hogy az arisztrokraták aránya 77 százalékról 28 százalékra csökkent, s hogy a középréte- 
gek képviselete jelentősen emelkedett. 

A felsőházat a képviselőházhoz hasonlóan megillette a törvénykezdeményezés joga. 
Ha a képviselőház által elfogadott törvényjavaslatokat nem találta megfelelőnek, két 
ízben is új javaslat elkészítését kezdeményezhette. Abszolút vétójoga azonban nem volt, 
azaz a képviselőház végső soron a felsőház hozzájárulása nélkül is az államfő elé 
terjeszthette a törvényjavaslatokat. 

Ahogy a forradalmi kor legtöbb más tervét és intézkedését, az ellenforradalom a 
köztársasági államformát sem vállalta, hanem a királysághoz tért vissza (1920. évi I. 
törvénycikk). Az ország államformája IV. Károly 1921. november 6-i — a nyugati 

hatalmak és a kisantant által kikényszerített — detronizációja után is királyság maradt. 
Az I. nemzetgyűlés az államfő, az 1920. március 1-én ideiglenes jelleggel (a király 
helyettesítésére), ám meghatározatlan időre megválasztott kormányzó és egyben legfőbb 
katonai elöljáró, a , legfőbb hadúr" jogkörét a köztársasági elnökök jogállásához hason- 
lóan szabályozta. A nemzetgyűlés, majd később az országgyűlés által alkotott törvények 
a szentesítése nélkül léptek életbe. A törvényjavaslatokat egyszer küldhette vissza továb- 
bi , megfontolás" végett. Ha az így visszaküldött törvényt a nemzet-, illetve az országgyű- 
lés változatlanul fenntartotta, akkor a kormányzó 15 napon belül köteles volt azt 
kihirdetni. Nemzetközi viszonylatban a kormányzó szerződéseket köthetett, továbbá 
követeket küldhetett és fogadhatott. Hadüzenethez, békekötéshez és a hadseregnek az 
ország határain túlra vezényléséhez azonban a törvényhozás utólagos hozzájárulására 
volt szükség. A kormányzás nemességet nem adományozhatott, főkegyúri jogokat (főpa- 
pok kinevezése, az egyházak felügyelete) nem gyakorolhatott, általános kegyelmet nem 
adhatott. Meghatározott korlátok között rendelkezett a nemzet-, illetve országgyűlés 
elnapolásának (30 napra), berekesztésének és feloszlatásának (új választások kiírásának 
kötelezettsége mellett) jogával. Viszont törvényszegés vagy az alkotmány megsértése 
esetén elvileg a törvényhozó testület felelősségre vonhatta. 

A kormányzói praxis persze sok mindenben nem egyezett a törvény betűjével. Szokás- 
sá vált például, hogy a fontosabb törvényjavaslatokat a kormány már előzetesen, a 
parlamenti vita előtt bemutatta Horthynak. Ez az 1918 előtti osztrák-magyar uralkodói 
gyakorlatra (előszentesítés) emlékeztetett. Bethlen kormányra kerülését követően azon- 
ban a kormányzó ezzel együtt is inkább egyfajta legfelsőbb reprezentatív méltóságként 
és kevésbé a mindennapi politika operatív tényezőjeként vett részt a közéletben. Némi 
változás ebben csak a harmincas évek közepétől következett be, amikortól is a kormány- 
zói jogkört több lépcsőben a királyi jogkör irányában bővítették, s Horthy a konkrét, 
operatív kormányzásba is egyre inkább belekapcsolódott. 

A kormányzó nevezte ki a mindenkori miniszterelnököt, s a megbízott miniszterelnök 
javaslata alapján a minisztereket is. A kormány hatáskörét és felelősségét illetően az 
1948. évi III. tc. maradt érvényben. Ennek értelmében a kormány az országgyűlés által 
alkotott törvények keretei között s az általa jóváhagyott költségvetés alapján működött 
úgy, hogy a mindenkori törvényhozó testületnek politikai és jogi felelősséggel tartozott. 
Az adott választási rendszer miatt azonban a gyakorlatban ez csak korlátozottan érvé- 
nyesülhetett. Az ellenzéki pártok — amint erre más összefüggésben már utaltunk - 
bírálhatták a kormányt vagy obstrukciót kezdhettek ellene, söt kezdeményezhettek és 
keresztülvihettek miniszterek elleni jogi vizsgálatot. A kormány általános politikájának 
leszavazására vagy a kormány megbuktatására azonban az adott parlamenti erőviszo- 
nyok mellett csak akkor lett volna mód, ha a kormány politikáját a kormánypárti 
képviselők legalább harmada ellenezte volna. Az egységespárti kormányzás alatt erre 
nem volt példa. (A harmincas években is mindössze egy alkalommal, a kormányzati 
rendszer alapjainak autoritatív jellegű átépítésére törekvő Imrédy megbuktatásakor.) 
A központi végrehajtó hatalom, a kormány szerepköre ezáltal messze túlnőtt azon, mint 
ami a klasszikus parlamentarizmus elvei szerint megengedett. 


9 4... 


A központi kormányzat a helyi végrehajtó hatalmat a 19. század második felében 
kiépített polgári államberendezkedés intézményrendszerét átvéve, a két világháború 
között is az államigazgatás úgynevezett kihelyezett szakigazgatási szervein, tehát saját 
közegein (adóhatóságok, tanfelügyelőségek, ügyészségek), valamint a helyi önkormány- 
zatokon, illetve ezek tisztviselőin keresztül gyakorolta. A helyi önkormányzati szervek- 
nek két pillére volt: a vármegye és a törvényhatósági jogú város. (Alsóbb szinten a 
rendezett tanácsú város, illetve a község.) A vármegyei és a városi törvényhatóság élén 

a kormány által kinevezett és az összállami érdekeket képviselő főispánok álltak, akiknek 
hagyományosan igen széles jogkörük volt. A törvényhatóságok fontos belügyeiben 
(szociálpolitika, közegészségügy, közlekedés, közművelődés, népoktatás, közrend) első- 
sorban mégis az úgynevezett választott testületek döntöttek. Legfontosabb volt ezek 
közül a törvényhatósági bizottság, amelynek hatáskörébe tartozott például a költségve- 
tés megvitatása és a tisztségviselők megválasztása. A vidéki törvényhatósági bizottságok 
tagjainak fele 1918 előtt automatikusan a legnagyobb adót fizetők, tehát a leggazdagabb 
emberek közül került ki (virilizmus). A tagok másik felét a választójoggal rendelkező 
lakosság választotta. 

A századelőn, s különösen a forradalmak után két szempontból vetődött fel a köz- 
igazgatási szervezet reformjának kérdése. A baloldal a virilizmus eltörléséért és a válasz- 
tói jog kiterjesztéséért, tehát a közigazgatás demokratizálásáért harcolt. Az államigazga- 
tás konzervatív szakemberei azonban az autonómiák nehézkességét és szakszerűtlenségét 
kifogásolták. A kormányzat ez utóbbiak érvelését fogadta el, s így nem változtatott 
lényegesen a Friedrich-kormány 1919. augusztus 7-én kiadott rendeletén, amely az 1887 
óta érvényben levő közigazgatási rendszert állította vissza. Az 1929. évi XXX. tc. ugyanis 
nem reformálta meg az egész közigazgatást, csupán a törvényhatóságokat, azaz a várme- 
gyei és városi autonómiák működési elveit szabályozta újra. 

A törvényben ennek megfelelően a központosító-szakszerűsítő vonások domináltak. 
Bár a virilisták arányát a törvény 50 százalékról 40 százalékra csökkentette, ez egyáltalán 
nem tekinthető jogkiterjesztésnek, mert a választható tagok száma ugyanilyen arányban 
csökkent. A törvényhatósági bizottsági tagok 20 százaléka a továbbiakban részben 
kinevezett örökös tagokból, részben pedig a különböző , hivatásrendek" és vallásfeleke- 
zetek képviselőiből, továbbá törvényhatósági tisztviselőkből tevődött össze. 

Budapest önkormányzati élete már 1918 előtt is demokratikusabban szerveződött, 
mint a vidéké. Ez a dichotómia a két világháború közötti időszakban is megmaradt. Az 
1920-as fővárosi törvény például teljesen eltörölte a virilizmus antidemokratikus intéz- 
ményét. Igy történhetett, hogy a szociáldemokrata és liberális-demokrata baloldal, amely 
a parlamentben mindig csak törpe kisebbséget alkothatott, a székesfőváros önkormány- 
zati életében tekintélyes erővel rendelkezett, sőt 1925-ben még többséget is kapott. Igazi 
demokratikus önkormányzati élet azonban a fővárosban sem alakulhatott ki, mert a 
baloldal választási sikereit kellőképpen ellensúlyozni tudták a törvényhatóság kinevezett, 
kormánytól függő tagjai. A központi beavatkozás különösen erőssé vált 1930-tól, ami- 
kor a Bethlen-kormány a törvényhatósági bizottság választható tagjainak arányát 80 
százalékról 63 százalékra csökkentette, s a kinevezett tagokét 20 százalékról 37 százalék- 
ra emelte. Ezzel egyidejűleg lényegében a központi hatalom függvényévé degradálódott 
az önkormányzat élén álló főpolgármester is. (Budapest főpolgármesterét korábban a 
kormány nevezte ki a törvényhatóság három jelöltje közül. 1930-tól viszont a törvényha- 
tóság választotta a kormányzó által kijelölt három személy közül.) 

Az alsófokú önkormányzati szervek, a községek a vármegyéknél és a városoknál is 
kevesebb önállósággal rendelkeztek. Ezek belső életét — bizonyos ügyköröktől, illetve a 
mindennapi élet egyes szféráitól eltekintve — valójában nem a választott képviselőtestüle- 
tek, hanem a választott, ám a megyék által elmozdítható jegyzők és a járások élén álló 
s ugyancsak a megyék alá tartozó szolgabírók irányították, illetve felügyelték. 

A bíráskodási rendszer és az általános állampolgári szabadságjogok terén ugyanaz a 
kettősség érvényesült, mint amit a törvényhozás és a központi végrehajtó hatalom s a 
közigazgatás vonatkozásában is megfigyelhettünk: demokrácia kontra autokratizmus, 
autonómia kontra centralizmus. 

Az 1919-1920-ban bevezetett antiliberális jogkorlátozások egy részét a Bethlen- 
komány - uralmának első két-három évében - megszüntette vagy enyhítette. Több 
fontos megszorítás azonban - esetleg módosítva — továbbra is érvényben maradt. 

A különítmények feloszlatását és a jobboldali radikálisok háttérbe szorítását már a 

Teleki-kormány megkezdte 1920-ban. E folyamat betetőzésének a Gömbös-csoport 
kiszorítása tekinthető a kománypártból 1923-ban. Ugyanebben az évben, 1923. február 
10-én vesztették hatályukat a kivételes hatalom alapján hozott egyes rendelkezések 
(például a gyorsított bűnvádi eljárás, a katonai büntetőbíráskodás polgári egyének felett 
stb.) is. Az internálást nem törölték el, a gyakorlatban viszont Bethlen idején egyre 
kevésbé alkalmazták. Az egyik legnagyobb és leghírhedtebb internálótábort, a zalaeger- 
szegit 1924-ben számolták fel. 

A korábbi kormányzati gyakorlathoz képest nagy jelentősége volt, hogy bizonyos 
megszorítások és kötelezettségek fejében 1921 végétől a Bethlen-kormány - a rendszer 
konszolidálása érdekében - lehetővé tette az SZDP és a szakszervezetek viszonylag 
szabad működését. Az egyesülési és gyülekezési jog tekintetében két restrikció maradt 
érvényben: új egyesületek csak a Belügyminisztérium engedélyével alakulhattak, a politi- 
kai gyűléseket csak zárt vagy elkerített helyen és előzetes bejelentés után lehetett tartani. 

Enyhült Bethlen idején a saitó ellenőrzése is. A cenzúra helyett úgynevezett sajtótájé- 
koztató bizottságot állítottak fel, amely a problematikusnak gondolt és ezért szerkesztői 
önvédelemből bemutatott cikkeket a közölhetőség szempontjából véleményezte. Nem 
közölhetőnek azok a cikkek minősültek, amelyek sértették a kormányzó vagy az or- 
szággyűlés tekintélyét, továbbá veszélyeztethették az ország külpolitikáját, külkapcsola- 
tait és biztonságát. A gyakorlatban ez azt jelentette, hogy nem lehetett a fehérterrorról 
és Horthy ebbéli felelősségéről, továbbá a hadsereg létszámáról és szervezetéről írni, 
valamint nem lehetett a revíziós külpolitikát és a Magyarországgal szövetséges országok 
politikáját szabadon bírálni. Amennyiben a sajtóban ilyen cikk megjelent (s ez többször 
előforduit), az 1914-es sajtótörvény alapján a kormány megszüntethette vagy hosszabb- 
rövidebb időre betilthatta a lapot, illetve enyhébb esetben megvonhatta tőle az utcai 
árusítás jogát. 

E megszorítások ellenére a húszas évek budapesti sajtója igen sokszínű volt, s az 
ellenzéki lapokban - miként a parlamentben is — lehetőség nyilt a kormánypolitika 
bírálatára. A húszas években egy lapot, a polgári radikális Világ-ot tiltották be véglege- 
sen 1926-ban, miután az a frankhamisítási botránnyal kapcsolatban heteken keresztül 
szállította a terhelő adatokat a kormány, ezen belül Bethlen ellen. Az időleges betiltás 
gyakoribb jelenség volt. Leghosszabb ideig (6 hétig) Az Ujság című polgári demokrata 
lapot tiltották be 1925-ben, miután az cikkeket közölt a fehérterrorról, s a gyilkosságo- 
kért Horthyt is felelőssé tette. 

A szociáldemokrata párt napilapját, a Népszavát ugyan egyszer sem tiltották be, mégis 
igen sok és súlyos retorziót alkalmaztak vele szemben. 1924. novembertől 1928. februárig 
például nem lehetett a lapot az utcán árusítani. 1925-1927 között 347 sajtópert indítottak 
ellene. E három évben - Révész Mihály adatai szerint — 6 év és 5 hónapi börtönbüntetést, 
továbbá 6584 pengő pénzbüntetést róttak ki a cikkírókra. A kommunista sajtó természe- 
tesen Bethlen idejében is éppúgy csak illegálisan működhetett, mint előtte és utána. 

A politikai szabadságjogok egyik legfontosabb, 1919-1921-es korlátozása, a kommu- 
nista szervezkedés bünténnyé minősítése minden változtatás nélkül érvényben maradt, 
s alkalmazták is az illegálisan működő KMP ellen. Az elfogott kommunista vezetőket 
e törvény alapján rendszerint több éves börtönbüntetéssel sújtották (például Rákosi 
Mátyást és Vas Zoltánt 1925-1926-ban). Hasonlóan súlyos körülmények között, azaz 
illegalitásban a környező országok kommunista pártjai közül csupán a jugoszláv (1921- 
től) és a román (1924-tól) működött. 

Az 1920. évi XXV. tc., amely a zsidó fiatalok egyetemi továbbtanulási lehetőségeit 
korlátozta, 1928-ig maradt érvényben. A Bethlen-kormány ekkor olyan értelemben 
módosította, hogy a , nemzetiség", illetve a vallási hovatartozás helyébe a szülők foglal- 
kozását iktatta mint felvételi szempontot. Elvileg ennek volt jelentősége, gyakorlati 
következménye azonban - lévén a magyarországi zsidóság legnagyobb részt kispolgár 
és értelmiségi — az lett, hogy a zsidó egyetemisták aránya 4 százalékkal nőtt, azaz a húszas 

évek utolsó harmadára jellemző 8 százalékról a harmincas évek elejére 12 százalékra 
emelkedett. (1918 előtt a zsidó egyetemisták és főiskolások aránya 30 százalék körül 
mozgott.) 

A bethleni korszak kormányzati rendszerét mindezek alapján a parlamentáris és 
autoritatív kormányforma közötti konzervatív átmenetként, tehát autoritatív elemeket 
tartalmazó korlátozott parlamentarizmusként foghatjuk fel. A parlamentarizmussal a 
dualista időszakból átvett polgári liberális intézményrendszer (többpártrendszer, parla- 
ment, a parlamentnek felelős kormány, bíráskodás szuverenitása stb.) rokonította. Az 
autoritatív fasiszta jellegű állammal pedig ezen intézményi struktúra antidemokratikus 
működtetése, azaz azok a rendszerbe épített biztonsági fékek (korlátozott és túlnyomóan 
nyílt szavazás, a központi végrehajtó hatalom túlzott befolyása, a sajtószabadság korlá- 
tozása, vallási diszkrimináció), amelyek egy demokratikus típusú parlamenti váltógaz- 
dálkodásnak még a lehetőségét is kizárták. Az a felfogás, amely a bethleni konszolidáció 
kormányzati rendszerét minden további nélkül a totális vagy autoriter állam fogalma alá 
vonja, véleményünk szerint ugyanúgy figyelmen kívül hagy bizonyos alapvető tényeket, 
mint az, amely az angol, francia vagy csehszlovák parlamentáris demokrácia mellé állítja. 

Forradalom és ideológia Nicaraguában 


Nicaragua forradalma, mely hat éve, 1979 júliusában döntötte meg az Egyesült Államok 
által fenntartott Somoza-diktatúra fél évszázados uralmát, három éve vívja honvédő 
háborúját az észak-amerikai támogatást élvező ellenforradalmi erők ellen. Amikor a 
sandinisták ideológiáját vizsgáljuk, mindig ezt az alaphelyzetet kell figyelembe vennünk. 
A háború óriási áldozatokat és hatalmas terheket jelent az ország számára. (Ami az 
anyagi terheket illeti, a katonai kiadások felemésztik az évi költségvetés mintegy felét.) 

E háború egyik döntő tényezője az Egyesült Államok által gyakorolt gazdasági-politi- 
kai-katonai nyomás. Az Egyesült Államok kormánya egy összetett és durva presszió 
állandósításával feszültségben akarja tartani a sandinista forradalmat. Ettől kettős ered- 
ményt remél. Egyfelől: a nicaraguai gazdaságot szétzilálva, az ellátási nehézségek fokozá- 
sával — amit a nemzetközi burzsoá sajtó máris a forradalmi kormány rovására ír — 
elkeseredett hangulatot akar teremteni, az ingadozó szövetségeket és a semleges erőket 
pedig szembe kívánja fordítani a sandinistákkal. Másfelől, e feszültség fenntartásától a 
forradalmi folyamat esetleges , felpörgetését", , túlradikalizálódását" várja, ahogy ez 
már nem egy korábbi forradalomnál sajnos bekövetkezett. Mindezektől azt reméli, hogy 
felbomlik a sandinisták vezette nemzeti szövetség, s meggyengül a forradalmi Nicaragua 
melletti széles és sokoldalú nemzetközi szolidaritás ereje. 
és belső helyzetből kell kiindulnunk. Olyan szituáció ez, amelyben az ellenforradalmi 
erők a rágalmakból és torz információkból szőtt ideológiát is igyekeznek felhasználni a 
forradalom ellen. 

Mindez szükségessé teszi a sandinisták politikai céljainak és felfogásának tárgyszerű 
bemutatását; ezekről a nemzetközi politikai sajtóban valójában keveset olvashatunk.! 


Az örökség 


Két nicaraguai forradalmár diák, Carlos Fonseca Amador és Silvio Mayorga 1960 már- 
ciusában, Caracasban átfogó előadásban számolt be venezuelai diáktársainak hazája 
helyzetéről és a forradalmi harc feltételeiről. Az előadás egyben számvetés is volt a 
Somoza-diktatúra elleni harc addig megtett útjáról. Milyen örökséggel számolhatott az 
1960 körül induló új nicaraguai forradalmár nemzedék? 

Az örökség gazdag volt, hiszen a múlt század közepétől kezdve — amikor William 
Walker észak-amerikai ültetvényesek támogatásával elfoglalta Nicaraguát, újra bevezet- 
. te a rabszolgaságot és hivatalossá tette az angol nyelvet — állandósultak az Egyesült 


1 Tanulmányunkban a Sandinisták című kötetben (Összeállította: Anderle Ádám. Kossuth Kiadó. 1985 ) 
összegyűjtött dokumentumokra támaszkodtunk elsősorban. Idézeteink ebből valók. 

Államok intervenciói. Megjelent az országban az észak-amerikai imperialista tőke, ez 
időtől a kis közép-amerikai ország haladó erői állandó harcot vívtak Nicaragua szuvere- 
nitásának visszaszerzéséért. Ez a küzdelem sokszor reménytelennek tűnt: a századfordu- 
ló körül például Rubén Darióban, Nicaragua ekkor már világhírű költőjében a nemzetha- 
lál gondolata is felmerült. A 20. századi nicaraguai politikában e küzdelem négy eleme 
vált tartós tényezővé. 

e Mindenekelőtt az antiimperialista gondolatkör, számos változatában. Jelen volt ez 
az uralkodó hazai oligarchia egyes köreiben, mint jenkiellenesség; a dolgozó rétegeknél 
szociális mozzanatokkal is ötvözödött és olykor rasszista tónussal is keveredett, ám 
mindenképpen a nemzeti függetlenség védelmének követelményét állította fel, s így a 
nemzettudat erősödését eredményezte. Ez a tény az angolszász , északi kolosszus"-sal 
szemben a spanyol-amerikaiság hangsúlyozásával járt, ami Nicaraguában a spanyol és 
indián értékek szintézisét jelentette, azaz egy mesztic alapú nemzettudat formálódását — 
lévén, hogy a lakosság döntő része Nicaraguában mesztic volt.? 

e A nemzettudat izmosodása ugyanakkor együttjárt a közép-amerikaiság eszméjének 
újjászületésével is. Közép-Amerika ugyanis a spanyol gyarmati sorból való felszabadu- 
láskor államszövetségként kezdte független létét, de az öt tagállam állandó viszályai 
miatt ez a szövetség 1839-ben felbomlott. Az összefogás gondolata azonban látens 
módon tovább élt a térség politikai gondolkodásában. Az Egyesült Államok századvégi 
fenyegetése aztán ismét felerősítette ezeket a gondolatokat, ekkor azonban már egyértel- 
műen imperializmusellenes tónussal. Rubén Dario, a költő és Augusto César Sandino, a 
forradalmár egyaránt ennek a közép-amerikai összefogásnak lett a híve, éppúgy, mint 
az első kommunista csoportok , melyek pártjukat összközép-amerikai jelleggel szervezték 
meg a húszas évek közepén. 

e A közép-amerikai összefogás örökségének fontos része volt a fegyveres harc gondo- 
lata is mint a nemzeti szuverenitás visszaszerzésének egyetlen lehetséges eszköze. Ez a 
politikai gondolkodás állandó elemévé vált, ám sokszor egyetlen módszerként a Somoza- 
ellenes erők el is túlozták e harci eszköz jelentőségét. A fegyveres akciók eszközének 
csaknem kizárólagos használata a nicaraguai politikai élet tagolatlanságával, a polgári 
demokratikus intézmények hiányával is összefüggött, illetve az Egyesült Államok óriási 
katonai és politikai erejével, mely a diktatúrák mögött állt. 

Az örökség részévé valt maga Augusto César Sandino is, aki 1927-1934 között az 
észak-amerikai tengerészgyalogosok és csatlós szervezete, a Nemzeti Gárda csapatai 
ellen vivott sikeres gerillaküzdelmet a nemzeti szuverenitás visszaszerzéséért. Sandino 
elsősorban a mexikói forradalom élményét közvetítette Nicaragua felé, egyúttal ő az első, 
aki az előbb emlitett gondolatkörök mellett nemzeti programként az elnyomott osztá- 
lyok felemelését 15 megfogalmazta. és társadalmi változásokat sürgetett. Sandino harcá- 
ban elsősorban a bányaszokra, az agrárproletárokra, a kisparasztokra és a városi kispol- 
gársagra támaszkodhatott. 

e Azörökség számbavétele az 1960-as évek ifjú nemzedéke részéről kritikai mozzana- 
tokat is tartalmazott. A fiatal forradalmárok, Fonseca és Mayorga előbb említett elemzé- 
sükben Sandino és az egész nicaraguai progresszió egyik alapvető gyengeségeként a 
, megfelelő polgári harci szervezet hiányát" említették. A forradalmi politikai párt hiányá- 
ról volt szó, mely különösen kiáltóan érződött Sandino esetében, akinek hadserege 
1933-ra katonai győzelmet aratott, ám ezt a sikert politikai párt hiányában nem tudta 
politikai győzelemmé kovácsolni. 

Ennek az örökségnek a kritikájához tartozott az is. hogy az 1944 után megszülető 
szocialista-:kommunista formációk jobboldali elhajlásaik, illetve doktrinér, szektás állás- 
pontjuk és elméleti felkészületlenségük miatt nem tudták a forradalmi marxista-leninista 
elméletet belevinni a Somoza elleni politikai küzdelmekbe. 


2 Meszticnek a spanyol és indián szülőktől származókat nevezik Latin-Amerikában 

Az 1950-es évek végén fellépő fiatal nicaraguai forradalmár nemzedék ösztönzést 
először Venezuelától kapott, ahol 1958-ban megdöntötték Pérez Jimenez diktatúráját; 
majd Kuba győztes forradalmától, mely a kontinentális forradalmi fellendülés kezdetét 
is jelentette. 


A Sandinista Front születése 


Az ifjú forradalmárok az előző időszakokból két alapvető politikai tapasztalatot vontak 
le: egyfelől azt, hogy a Somoza-ellenes csoportok sosem tudtak politikai értelemben 
valódi párttá válni és reális politikai alternatívát kikovácsolni. Másfelől azt, hogy a 
nicaraguaiakat sújtó elnyomást csakis a mozgósított néptömegek akcióival lehet felszá- 
molni. . 

Ilyen és más megfontolások alapján született meg 1962-ben a Nemzeti Felszabadítás 
Sandinista Frontja, amelynek Carlos Fonseca Amador volt a vezetője, 1976-ban bekövet- 
kezett haláláig. A politikai-katonai szervezet elnevezése — , sandinista" — egyértelműen 
a nemzeti mozzanatra és a nagy előd forradalmi hagyatékához való kötődésre utalt. 
Inspirálták azonban a kubai forradalom és más latin-amerikai gerillakísérletek, és jelen- 
tős világnézeti hatást közvetítettek a forradalmi marxizmus-leninizmus eszméi 15. Fonse- 
ca az SZKP XX. kongresszusa utáni időszakban megismerte a marxizmus-leninizmust, 
járt a Szovjetunióban és több más szocialista országban 1957-1958-as utazásai során. 
Hatott rá a nemzetközi kommunista mozgalom megújuló politikája, ez fordította a 
marxizmus-leninizmus klasszikusainak művei és a szocialista országok tapasztalatainak 
kritikai tanulmányozása felé. 

Fonseca , baloldali forradalmárként" minősíti önmagát. Ennél az önmeghatározásnál 
azt kell számba venni, hogy Nicaraguában ez időben több kicsiny, magát , kommunistá- 
nak", , szocialistának" nevező , marxista-leninista" csoportosulás működött, amelyek 
meglehetősen lejáratták e fogalmakat szektás és színvonalatlan politikájukkal, nézeteik- 
kel. De az is igaz, hogy mig Fonseca eszméit a forradalmi marxizmus-leninizmus 
koordinátái határozták meg, ez az eszmei letisztultság nem volt jellemző a mozgalom 
egészére. I 

Később, 1969-ben visszatekintve az első évekre, Nicaragua: nulla óra című művében 
ezt írja Fonseca a Sandinista Front akkori ideológiájáról: , A Front az antiimperializmus 
és a kizsákmányolt osztályok egyenlőségének zászlaját emelte magasba, mégis habozott 
a világosan marxista-leninista ideológia kinyilvánításában." 

A belső vitákban már ekkor felvetődtek az eltérő harci formák (reguláris-irreguláris, 
fegyveres-nem fegyveres, illegális-legális) alkalmazásának a kérdései. A gerillaharc ku- 
darcai nyomán megszülető kritikai igény és az ilyen viták elemzésének tanulságai nyo- 
mán vált Carlos Fonseca Amador a Front első számú és elismert vezetőjévé, aki a 
politikai-katonai stratégia kialakításában éppen úgy döntő szerepet játszott, mint a 

foglalta el, melyhez a vidéki gerillaharc és az általános sztrájk kapcsolódott. Az ilyen 
felfogás szükségképpen túllépett a , város, vagy vidék" vitáján, és a tömegek közötti 
szervezőmunkát tekintette fontos feladatnak. Erre tanítottak a latin-amerikai gerillakí- 
sérletek kudarcai is (Peru, Bolívia, Venezuela, Brazilia). 

Fonseca jegyzeteiből, harcostársai számára készített elemzéseiből nemcsak a katonai 
takozik. Fonseca egyértelműen fogalmazta meg a Front harcának célját: , Nagy hang- 
súllyal hirdetjük, hogy célunk a szocialista forradalom, olyan forradalom, amely megbuk- 
tatja a jenki imperializmust, annak helyi ügynökeit és a hamis ellenzékieket." Figyelmez- 

tet a nemzeti egység fontosságára, egy szektásságtól mentes, széles szövetségi politika 
szükségességére: , Egy társadalomban a forradalmi mozgalom éltető forrása a sok millió 
munkás és a többi kisemmizett réteg eredendő érdekazonossága. A munkásosztály 
tagjainak érdekazonosságáról van szó." A , proletárszellem" nála mély érzelmi szolidari- 
tást tartalmaz: , sandinista, népi, proletár büszkeségről" beszél, amikor sikereikről szól. 
Nem becsüli le az elmélet jelentőségét, ezért figyelmeztet arra is: az ellenség ideológiai 
diverziójának fokozódása és a politikai kultúra szegénysége miatt , helyes lenne felülvizs- 
gálni aktivistáink ismereteit a nagy történelmi tapasztalatokról". 

Fonseca politikai felfogásában az etikai mozzanatok hangsúlyozását, az emberi tartás 
és magatartás forradalmi normáinak megfogalmazását figyelhetjük meg. Ez részben 
összefügg azzal, ahogy - számba véve a nicaraguai néptömegek katolikus hitét — a 
vallásos nézeteket kezeli. Ő ismeri fel, hogy a katolikus vallás hívei között Nicaraguában 
megjelent egy erős szociális tartalmat hordozó népi irányzat, melynek aspirációi össze- 
köthetők a sandinista mozgalom forradalmi törekvéseivel. A mozgalom nagy toleranciá- 
ja elősegítette, hogy a hívő tömegek politikai-társadalmi törekvései is helyet kapjanak 
a forradalmi mozgalomban. Fonseca 1976-ban parancsnoktársai számára készített fel- 
jegyzéseiben a Sandinista Frontot , Nicaragua első proletár és népi politikai erejeként" 
minősítette. Azaz olyan szervezetnek, amely a politikai élcsapat szerepét egyre inkább 
betölti, illetve be kell töltenie: a Sandinista Frontot pártként is működtetni és építeni kell. 
Hangsúlyozta: , s ha nincs is központi bizottsággal, kongresszusokkal, újságokkal, elmé- 
leti folyóiratokkal rendelkező pártunk, szükség van pártfeladatokra"; , tanulmányozni 
kell a nemzeti problémákat", , szükség van az ideológiai fellazítás elhárítására a politikai 
munka erősítése érdekében, a katonai munka megkárosítása nélkül". 

A Front önmeghatározásában igen fontos a , népi" jelző. , Tagadhatnánk-e, hogy a 
Sandinista Front, minden fény- és árnyoldalával, a nemzeti politikai élet vonzásközpont- 
jává válik?" — kérdezte, s az egységre utalva hozzátette: , Olyan egységről van szó, mely 


. helyet ad a legkülönbözőbb népi csoportoknak és nem esett abba a hibába, hogy tagadja 


a munkás-paraszt szövetség szerepét a népi egységben." Ezzel kapcsolatban azonban 
fontos megjegyzést is tett: , Miközben a Sandinista Front szerepe erősödik a nemzeti 
életben, más említett jelenségekkel együtt megfigyelhető a kispolgári eredetű személyek 
közeledése egységeinkhez. A társadalmi bázisnak ez a bővülése igen pozitív, mert szerve- 
zetünk befolyására utal. Figyelnünk kell azonban a kispolgárságra, amely magával hozza 
liberális és individualista szokásait." A vitákra utalva figyelmeztet, hogy ezek szüksége- 
sek, de hozzáteszi, hogy a forradalmi harc körülményei között , tragédiához vezetnek a 
nézetkülönbségek és a szakadások". 

Fonseca Amador előbbi megjegyzései utaltak a Fronton belüli erős vitákra is, amelyek 
halála után a sandinista mozgalom frakciókra történő szétválását okozták. 

Anélkül, hogy ez a Sandinista Front szakadásához vezetett volna, a három elkülönülő 
frakció önállóan vitte véghez akcióit. A hosszú népi háborúra berendezkedő irányzat a 
hegyvidéki gerillamozgalomban tevékenykedett, a proletárharcot hangsúlyozó csoport a 
városokban harcolt, míg az úgynevezett fercerista, vagy felkelő csoport tagjai az országos 
népi felkelés hívei voltak, akik a legnagyobb szerepet a tömegek szervezésének, mozgósí- 
tásának szánták. Fontos kiemelni, hogy a Somoza elleni harc éppen ezekben az években 
bontakozott ki, és a sandinista front tömegbázisa erőteljesen kiszélesedett. Ebben szere- 
pet játszott a Somoza-diktatúra fékevesztett terrorja, amely magát a diktátor rokonságát 
is elérte, s többek között az egyébként antikommunista P. J. Chamorro ellenzéki vezető 
meggyilkolásához vezetett 1978-ban. Ezek a fejlemények a hazai burzsoáziát is a diktátor 
ellen fordították. 

A Front súlyának növekedését eredményezte az is, hogy a három frakció — mely közt 
szerencsére nem alakult ki rivalizálás — a forradalmi harcban bizonyos munkamegosztást 
is megvalósított. Ezt elősegítette, hogy a stratégiai célokban nem volt közöttük nézetelté- 
rés, így 1979 márciusában, a végső és győztes offenzíva elindítása előtt a frakciók 

egyesültek. Vezetőikből megalakult a Nemzeti Felszabadítás Sandinista Frontja (spanyol 
rövidítése FSLN) kilenctagú Nemzeti Vezetősége. 

A Somoza-ellenes népi mozgalom széles osztályszövetséget alkotott, amelynek bázisa 
a nincstelen agrárproletártól a nemzeti burzsoáziáig és a földbirtokosokig terjedt. E szö- 
vetség világnézeti szempontból is eltérő csoportokat fogott össze: marxista, keresztény 
és nacionalista harcosokat, tükrözve azt a tényt, hogy Nicaraguában nemzeti felszabadító 
háború zajlott. 

A győzelem 1979 júliusában a következő tényezők bekapcsolódásának eredményeként 
született meg: az országos méretű népi felkelést koordinálták a Sandinista Front katonai 
egységeinek offenzívájával és az országos általános sztrájkkal, amiből a munkaadók 
szövetsége is részt vállalt. A Front az offenzíva idején már széles nemzetközi szolidaritás- 
sal és támogatással is számolhatott. 


Társadalom- és jövőkép a sandinista ideológiában 


A Sandinista Front vezette politikai szövetség tengelyében nem a burzsoázia, hanem a 
dolgozó osztályok álltak. A sandinista vezetők ezt , antiimperialista, diktatúraellenes, 
népi, forradalmi szövetség"-ként határozták meg. 

A sandinisták forradalmi ideológiája azzal a helyzettel számolt, hogy a Somoza-dikta- 
túra évtizedei alatt a nemzeti burzsoázia fejlődése rendkívül lassú volt, egységes politikai 
arculata és cselekvési formái, szervezetei nem alakultak ki. A somozák tehát nem ezt a 
hazai tőkés osztályt, hanem az észak-amerikaiak érdekeit képviselték. Gyengesége miatt 
e hazai burzsoázia saját Somoza-ellenes alternatíva kikovácsolására is képtelen volt. Ez 
az oka annak, hogy a Somoza-ellenessé váló burzsoá csoportok 1978-tól az erősödő 
sandinista mozgalom felé fordultak, hogy e forradalmi folyamatot a saját érdekeiknek 
megfelelően befolyásolhassák. E szándék mögött azonban nem volt elegendő erő. 

Az előbbiekben vázolt körülmények között a forradalom programja össznemzeti tervé- 
be igyekezett a nemzeti burzsoázia és a hazai földbirtokosok érdekeit is belefoglalni, hogy 
ezek a csoportok is megtalálják helyüket az új Nicaraguában. A Somoza-vagyon kisajátí- 
tását, új, hazafias, nemzeti hadsereg felállítását, radikális agrárreformot, a dolgozók, 
alkalmazottak munkafeltételeinek javítását, szabad szakszervezeti szegvezkedést, a szol- 
gáltatások színvonalának emelését, lakásépítési programot, oktatási és egészségügyi 
reformot, az erdők, bányák, bankok nacionalizálását, a bűnözés és a korrupció elleni 
harcot, a nők védelmét, a polgári szabadságjogok garantálását fogalmazta meg a 22 
pontos terv, melynek megvalósítása a győzelem után gyors léptekkel indult meg. 

Nicaraguában a sandinisták győzelme nyomán a pénzarisztokrácia megszűnt, de 
megmaradt a nem szervezett ipari és helyi jellegű agrárburzsoázia, melynek kezében 
maradt a termelőeszközök körülbelül 40 százaléka. A forradalmi kormány fenn kívánja 
tartani e rétegek hosszú távú érdekeltségét a termelésben. Amikor a magántulajdon 
, társadalmi funkciójáról" beszélnek, ezalatt a termelést értik elsősorban. Hitelnyújtással, 
magán-állami vegyesvállalatok kialakításával és egyéb módon igyekszik a kormány a 
burzsoá rétegeket a termelés bővítésére ösztönözni. 

A forradalom győzelme azonban nagy dilemmákat is felvetett, így például: létezhet-e 
elvileg olyan burzsoázia, amely csak termel, de nincs politikai hatalma és mint társadalmi 
osztálynak csak termelői szerepe van. A forradalmi vezetés úgy ítéli meg, hogy ez 
lehetséges, éppen a társadalmi tulajdon szektorának növekvő súlya és jelentősége, illetve 
a nicaraguai burzsoázia történelmi gyengesége és fejletlensége miatt. 

Nicaraguában rendkívül nagyszámú a városi és falusi kézművesség és a kisparasztság , 
mely a forradalomtól eddig talán a legtöbbet kapta. 1984 végéig körülbelül 2 millió 
manzana földet? sajátítottak ki. Ezek egy részén állami birtokok, nagyobb részén parasz- 

ti szövetkezetek alakultak, illetve föld nélküli parasztok között osztották ki. A munkás- 
ság rendkívül csekély létszámú, s jó része a kisiparban dolgozik. A helyzetet értelmezve 
a társadalomtudományi és politikai elemzések a prekapitalista termelési formák nagy 
súlyáról beszélnek a nicaraguai gazdaságban. 

Ez a rendkívül nagy elmaradottság korlátozza a hosszú távú fejlesztés lehetőségeit is: 
, Annak ellenére, hogy szocialista elveket vallunk, úgy gondoljuk, hogy az összes terme- 
lőeszköz kisajátításával nem tudjuk megoldani társadalmunk átalakítását. Ez az út nem 
vezetne a szocializmushoz, hanem éppen ellenkezőleg, a társadalom széteséséhez és 
lerombolásához vezetne" — írta Jauime Weelock, a sandinista Nemzeti Vezetőség tagja. 

E megfontolások alapján formálódott ki a nicaraguai forradalom ideológiájának két 
alappillére: a vegyes gazdaság és a politikai pluralizmus elve, melyhez harmadik alapelv- 
ként az el nem kötelezettség eszméje kapcsolódik. 

A vegyes gazdaság azt jelenti, hogy az iparban az állami szektor stratégiai jellegű 
modernizálása és fejlesztése mellett számolni kell a kézműipar tartós létezésével, ahol 
legfeljebb a szövetkezeti társulás kerülhet szóba, közepesen fejlett technológia mellett. 
E vegyes gazdaságban több szektor él majd hosszú távon egymás mellett: az állami 
tulajdon, a magán nagybirtok, a tőkés vállalatok, a közép- és kisbirtokok s a szövetkeze- 
tek; e gazdaságban a kollektív tulajdon formái együtt élnek a kapitalista és az elmaradot- 
tabb prekapitalista formákkal. 

A gazdasági felemelkedés gondolata hosszú távon az ipari országgá válást jelenti a 
sandinisták számára. Ennek két legfontosabb feltételét a forradalom vezetői számára a 
függetlenség megvédése és a gazdaság állami irányítása jelenti, amelyben elsőrendű 
szerepet az értéktörvény és a piaci szabályozás egyéb eszközei (hitel, ártámogatás stb.) 
kapnak, még a háború körülményei között is. 

A vegyes gazdaság eszméje és gyakorlata tehát lényegében népi, forradalmi és antiim- 
perialista tartalmú. Azaz, a forradalom a dolgozó osztályok érdekében, a nép hátrányos 
helyzetű rétegeinek védelme alapján értelmezi a , társadalmi igazság" jelszavát. Ez az 
alapja a szociális, oktatási és egészségügyi reformfolyamatnak, mely 1979 után indult el. 

Amikor a nicaraguai forradalom vezetői , új társadalom" építéséről beszélnek, nem 
használják a szocializmus, a szocialista forradalom fogalmát. Ez azonban a forradalom 
stratégiai orientációja, amely célt az ország társadalmi-gazdasági elmaradottsága miatt 
csak átmeneti korszakokon keresztül lehet megközelíteni. 


EI nem kötelezettség és politikai pluralízmus 


A nicaraguai forradalom hatalmas nemzetközi támogatással győzött, s ma is rendkívül 
széles nemzetközi szolidaritást tudhat maga mögött. A sandinisták számolhattak és 
számolhatnak a világ forradalmi erőinek támogatásán kívül a nemzetközi szociáldemok- 
rácia segitségével és különösen Latin-Amerikában a vallásos tömegek és vallásos politi- 
kai szervezetek, valamint a haladó polgári burzsoázia erőinek — köztük számos kor- 
mány - támogatásával Is. 

A forradalmi Nicaragua csatlakozott az el nem kötelezettek mozgalmához. Nemzetkö- 
zi politikája antiimperialista töltésü és szolidáris a nemzeti felszabadító mozgalmakkal. 
Maga is követeli új nemzetközi gazdasági rend kialakítását, mely jobban segítené a 
harmadik világ elmaradott országai deformált és függő gazdaságának fejlődését. Ez az 
el nem kötelezettség egyben a nemzeti méltóság mély érzelmeivel telített, s tartalmazza 
a példamutatás mozzanatát 15. Nicaragua forradalmárai a latin-amerikai földrésznek - 
melyhez szoros érzelmi-történelmi szálakkal kötödnek -— új koncepciót akarnak adni egy 
új típusú forradalmi demokráciáról. Ez az ambíció a politikai pluralizmus elvével kapcso- 
lódik össze. 

A politikai szféra pluralizmusa nyilvánvalóan összekapcsolódik a vegyes gazdaság 

elvével, s azt jelzi, hogy a forradalmi vezetés a gazdaság különböző érdekű csoportjai 
számára lehetővé teszi — és az 1984. novemberi választásokkal intézményesítette is — az 
eltérő érdekek politikai szférában való megjelenítését. A választásokig, tehát az 
1979-1985 között működő Államtanács összetétele is erre utalt: ebben a különböző 
pártok, szakmai szervezetek és szakszervezetek, munkáltatói szövetségek képviselői 
egyaránt jelen voltak. 

A sandinista álláspont rendkívül világos: , A nemzet érdekében el kell fogadnunk, 
hogy vannak állampolgárok, akik másképpen gondolkoznak, és akiknek joguk van 
másképpen gondolkodni. Feladatunk a meggyőzésük. De ha nem sikerül őket meggyőz- 
ni, akkor joguk van harcolni elképzeléseikért mindaddig, amíg azok nem ellentétesek az 
új társadalom felépítését sürgető történelmi szükséglettel. Lehetnek antisandinisták, 
szembehelyezkedhetnek a Sandinista Fronttal, de nem támadhatják az új társadalom 
alapját, amely a nicaraguai nép történelmi érdeke és a nemzeti tulajdon része. Ezek az 
emberek szemben állhatnak a forradalmárokkal, de nem lehetnek ellenforradalmárok." 

A forradalom győzelmekor 1985-re ígérték a választásokat, melyeket 1984. november 
4-én meg is tartottak. Széles körű nemzetközi tapasztalatgyűjtés előzte meg az új válasz- 
tási törvény kialakítását. Ennek új vonása, hogy az egyes körzetekben a pártokra leadott 
töredékszavazatokat országosan egyesítik, méghozzá egymást követő két menetben. Ez 
lehetővé tette, hogy még a kispártok százas-ezres nagyságrendű szétszórt szavazatai is 
, számítsanak", s így több kicsiny szélsőbalos és jobboldali párt is helyet kapott a 
parlamentben (együttesen 7 párt), ahol egyébként a sandinisták kerültek többségbe. 
A pluralizmus elvét szolgálta az a cikkely, amely szerint a különböző pártok vesztes 
elnök- és alelnökjelöltjei, amennyiben megkapták a képviselői helyhez szükséges szavaza- 
tot, maguk 15 a parlament tagjai lettek. A nemzetközi megfigyelők is tiszta, demokratikus 
választásként minősítették az 1984-es választásokat. Az új parlament legerősebb ellenzé- 
ki pártjának (13 százalék), a Konzervatív Pártnak a vezetője, Clemente Guido — aki az 
új parlament alelnöke lett — hasonlóképpen nyilatkozott. 

A politikai pluralizmus elve alapján, a forradalom által létrehozott új koordináták 
között a konzervatív ellenzék egy csoportja alternatív program kialakítását kezdte el. 
Igyekszik adaptálódni a nicaraguai tömegek gondolkodásának erősödő új vonásaihoz, 
amelyek a társadalmi igazságosság, az új társadalom építésének igenlésében, a jenkielle- 
nességben és a társadalmi-politikai demokrácia követelményeiben jelennek meg. A cso- 
port a programépítésben óvatos, reformista szocialista eszméket igyekszik felhasználni. 
Ez a felfogás abban reménykedik, hogy a forradalmi folyamat még nem irreverzibilis, 
azaz visszafordítható a politikai harc eszközeivel. : 

Ezen az alapon bírálják a konzervatívok az Egyesült Államok kormánya által támoga- 
tott ,kontrákat", elutasítva a fegyveres ellenforradalmat. Ugy ítélik meg ugyanis, hogy 
e honvédő háború követelményei a tömegek antiimperialista-antikapitalista magatartá- 
sát erősítik. Vannak elemzések, amelyek azt vetik fel: a konzervatívok már az 1990-es 
választásokra készülnek, ott fogják megpróbálni a parlament eszközeivel megszerezni a 
többséget. 

A politikai színkép baloldalán szélsőbalos, szektás , marxista-leninista" kispártok 
helyezkednek el, melyek , balról" támadják a sandinista forradalmat. Valóságidegen 
politikájukkal a kommunista mozgalom fogalmait és jelképeit az elmúlt években megle- 
hetősen lejáratták a nicaraguai tömegek előtt. 

A jobboldal ebből azt a következtetést vonta le, hogy ,a nép nem akar marxista 
kormányt". A Sandinista Front következtetése más: egy forradalmi pártnak olyan 
tömegek értenek, amelyen a tömegek beszélnek. A politikai kulturáltság adott szintjének 
a forradalmi ideológia nyelvében is tükröződnie kell. Az is egyértelműen kitűnik, hogy 
a szocialista forradalom Fonseca Amadornál még megfogalmazott igénye ma közvetlen, 
közeli célként nem foglalkoztatja a sandinista vezetőket. 

Ebben azonban nem nyelvi, nem taktikai megfontolások, hanem elsősorban a politi- 
kai, gazdasági valóság - s közte Nicaragua mély társadalmi-gazdasági elmaradottsága — 
reális számba vétele a döntő tényező. Ez az új felfogás már a szocializmushoz vezető 
átmeneti korszakok hosszú, történelmi periódusával (több generáció) számol, annak 
ellenére, hogy a közép-amerikai baloldal a sandinista tervet , a szocializmus építésének 
demokratikus alternatívájaként" minősíti. 


A sandinista ideológia 1978-1979 körül történt átalakulásában figyelembe kell venni 
egy igen fontos tényt, azt, hogy a Sandinista Front a győzelem előtti években olyan széles 
tömegmozgalommá vált, amelyhez a gerillaosztagok és a városi illegális munka hivatásos 
forradalmárain túl immár százezrek kapcsolódtak különböző legális, féllegális és illegális 
szervezetek révén. Azaz a Front mint káderpárt jellegű élcsapat (spanyolul vanguardia, 
ahogy magukat a sandinisták nevezeték) köré egy tömegmozgalom típusú struktúra épült, 
valóban front jelleggel. 


Ezt a folyamatot a Sandinista Front belső struktúrája és szóhasználata jól tükrözi. 
A Fronton belül elkülönül a számban kicsi militantes (magyarul aktivistáknak lehetne 
fordítani), akik a Frontot, mint élcsapatot jelentik, és a miembros (a , tagok") vagy 
combatientes (harcosok), akik a Front tömegeit alkotják. Maga az élcsapatmag, a vangu- 
ardia is jelentősen növekedett, elsősorban a Fronttal azonosuló katolikus világnézetű 
értelmiségiekkel. Nyilvánvaló, hogy szociális és világnézeti szempontból sokszínű tagság- 
ról van szó, amely azonban elfogadta a Sandinista Front társadalmi-politikai céljait. 
nyelvezetére is. Az 1978-1979 körüli korszakban ezért alakult át a sandinista ideológia 
és formálódott ki az előzőekben már tárgyalt , vegyes gazdaság" és a , politikai pluraliz- 
mus" koncepciója. Ez az oka, hogy a ,.szocialista forradalom" jelszava megszűnt a 
politikai cselekvést közvetlenül befolyásoló cél lenni. 


Ezen túl, a sandinista ideológiát érintő legjellegzetesebb új jelenség véleményünk 
szerint az, hogy megjelent a sandinizmusnak mint ideológiának egy vallásos változata is. 


Vallás és forradalom 


Fernando Cardenal jezsuita páter szerint — aki korábban a Sandinista Ifjúsági Szövetség 
főtitkára volt, ma pedig oktatási miniszter — a sandinista forradalom a jelenkori forradal- 
mak közül az első, amely nem antiklerikális platformon áll. Ez az első olyan forradalom, 
amely , respektálja a nicaraguaiak többségének katolikus vallását", írja. Ezt a sandinista 
vezetés is hasonlóképpen látja. A Nemzeti Vezetőség vallásról szóló 1980. október 7-i 
állásfoglalása leszögezi: , A keresztény forradalmárok és hazafiak integráns részei a 
sandinista népi forradalomnak, nemcsak most, de már évek óta... A FSLN aktivistáinak 
és harcosainak egy jelentős része hitében találta meg azokat a motivációkat, amelyek a 
forradalmi harchoz és ezen keresztül az FSLN-hez kapcsolták... A keresztények tehát 
integráns részét képezik forradalmi történelmünknek olyan mértékben, ahogy Latin- 
Amerika más forradalmi mozgalmában sehol sem láttuk, de valószinűleg a világon 
másutt sem." 


Cardenal atya barátaihoz intézett 1985. eleji nyílt levele jól tükrözi a hívő sandinisták 
felfogását: , Népünk négyszáz éve élt szegénységben, alultápláltan, írástudatlanul, elha- 
gyatottan, igazságtalan és embertelen viszonyok között dolgozva: kommunikációs esz- 
közök, egészségügyi ellátás, iskolák, kultúra nélkül" -— írta, miközben , egyházunk nyu- 
godtan és békében élt együtt az elnyomókkal", sőt Nicaraguában , egyházunk a diktatú- 
rával tartott fenn szövetséget". 

Fernando Cardenal külföldi tanulmányai után Managua katolikus egyetemén kezdett 
el dolgozni. Ekkor , fedezte fel" a diktatúrát, a függést, a börtönt, a kínzásokat, az 

éhséget, a korrupciót, a félelmet és a halált, az erőszakot: , Medellín dokumentumai" 
által inspirálva és keresve az emberek teljes felszabadulását, néhányan, mi papok, bekap- 
 csolódtunk népünk felszabadulásáért folytatott mindenféle polgárjogi harcba: tiltakozá- 
sokban, templomfoglalásokban, éhségsztrájkokban vettünk részt, gyűléseken beszél- 
tünk, cikkeket írtunk stb." 

A tanárpapok diákjaikkal együtt kapcsolódtak be a harcba. E katolikus mozgalom 
útja logikusan vezetett az FSLN-hez való csatlakozáshoz, amelyet megkönnyített szá- 
mukra a Sandinista Front 1969-es statutuma, mely a vallásszabadságról beszélt és a nép 
között dolgozó papok segítését is feladatául tűzte ki: , Megértettük — írja Cardenal -, 
hogy ha a szegényekért és az igazságért harcolunk, Isten ügyét szolgáljuk." A Forradalmi 
Keresztény Mozgalom megszervezése, mely a sandinistákat támogató szervezet volt a 
Somoza elleni harcban, ezeket a törekvéseket fogta össze. 

A forradalmár sandinista keresztények feladatai a győzelem után is fontosak, mert a 
forradalom által felvállalt tennivalók nagy egybeesést mutatnak az általuk vállalt papi 
misszióval: , Személyes tapasztalatom az — írja Cardenal -, hogy egyszerre lehetek hű 
Egyházunkhoz, mint jezsuita és mint pap. És ugyanakkor szolgálhatom Nicaragua 
szegényeit is a sandinista népi forradalomban. . .; mindez valójában nem két, hanem csak 
egy dolog." 

Ez a felfogás, amely egy általános latin-amerikai jelenségre is utal, százezrekre jellemző 
valamilyen formában Nicaraguában. E folyamat során a nicaraguai egyház azonban 
erőteljesen ketté vált. A , népi egyház" forradalmat támogató magatartásával ugyanis 
szembekerült a hazai egyházi hierarchia, amely erőteljes támogatást kap a Vatikántól és 
aktívan segíti az ellenforradalmárokat. A forradalmi kormány azonban továbbra is 
igyekszik fenntartani a püspöki karral a párbeszéd lehetőségeit. 


Államhatalom, nemzet és etnikum 


A nicaraguai forradalom szótára nem ismeri a , proletárdiktatúra" fogalmát, de a 
, diktatúra" kifejezés más formáit sem. 

A hatalom önmeghatározásának jellegzetességei a vegyes gazdaság és a politikai 
pluralizmus elvéből következnek Nicaraguában, mert a forradalom , nemzeti terve" 
hosszú távon számol , a velünk tartó burzsoáziával", és mert a forradalom győzelme 
széles osztályszövetségen alapult, a kulcsfogalom a , hegemónia" , amelyet a , nép" gyako- 
foglalja a burzsoázia különböző csoportjait is. 

A hatalom, a sandinista felfogás szerint, ezzel szemben megosztott abban az értelem- 
ben, hogy például a választások előtt a legfelsőbb államhatalmi szervben, az Államta- 
nácsban minden társadalmi osztály képviselete megvalósult. A választások utáni új 
parlamentben pedig a különböző politikai pártok jelenléte ugyanezt a viszonyt fejezi ki. 

e hatalomban a hegemónia a népé, s ezt a forradalmi Sandinista Front testesíti meg, 
amely 62,7 százalékkal a parlament legerősebb pártja lett. Természetesen a hatalom, még 
ha a szót magát nem is használják, diktatúra is. Mindazonáltal a hatalom diktatúra 
oldala sandinista értelmezés szerint csupán az ellenforradalmárokkal szemben érvénye- 
sül. A kialakított politikai intézményrendszeren belül a hatalom a vita, a meggyőzés, a 
politikai harc, a konszenzus stb. eszközeivel, azaz , alternatív eszközökkel" él. A hatalom 
ilyen felfogása, a hegemón szerep hosszú távú és tartós biztosítása, a forradalmi folyamat 


4 Medellínben (Kolumbia) 1968-ban tartották a latin-amerikai püspökök első tanácskozását (CELAM), 
amely igen érzékenyen reagált a szubkontinens elmaradottságára, társadalmi problémáira. 
5 Az idézetek a Cuadernos Americanos cimű folyóirat 1985. március-áprilisi számából valók, 24-39. old. 

visszafordíthatatlanná tétele egyúttal sokirányú - politikai, szervezeti, etikai jellegű — 
követelményeket állít a hegemóniát megvalósító Front-párttal szemben. 

A Sandinista Front tagjainak és egész mozgalmának etikai tartására mindig nagy súlyt 
helyezett. A fegyveres harc idején a merészség, a fegyelem, az áldozatvállalás, a hősiesség, 
a konspiratív rátermettség volt a magatartást meghatározó fontos követelmény. Ezek az 
imperialista agresszió következtében továbbra is fontos normatívák maradtak, ám a 
humanizmus, a tisztesség, a szerénység, a szociális érzékenység a szegények gondjai iránt, 
a hazaszeretet, a fegyelmezett munka normái nagyobb hangsúlyt kaptak a családszeretet, 
a gyermekek szeretete, tisztelete normáival egyetemben. 

Szervezeti követelményként vetődött fel a győzelem után a sandinisták széles tömegbá- 
zisának jól tagolt és mozgósítható szervezetekbe való integrálása. A Sandinista Front 
létrehozta saját szakszervezeti központját, parasztszervezetét és nőszervezetét. Erős ifjú- 
sági szervezete van, s nagy befolyása van az értelmiségiek közt a , kultúra munkásai 
sandinista szövetségének" is. 

A többi párt hasonló módon igyekszik tömegbázisát, támogatóit megszervezni. Két- 
ségtelen azonban, hogy a legerősebb szervezett erő e most formálódó politikai társada- 
lomban a sandinistáké, akik a háború kiszélesedésekor nemcsak fegyvert adtak több 
tízezres milíiciájuk kezébe, de a sandinista védelmi bizottságokon (CDS) keresztül jól 
szervezett országos hálózatuk is van. A sandinista vezetés egyik gondja az, hogy a 
fegyveres agresszió körülményei között is hogyan lehetnének ezek a szervezetek a decent- 
ralizálás és az önkormányzat szervei. 

E problémák különösen az 1984-es választási kampány során fogalmazódtak meg, 
összefüggésben az államhatalom kritikájával-önkritikájával. Több sandinista vezető az 
állami szervek gigantomániájáról beszélt, a bürokrácia növekedéséről, ésszerűtlen és 
drága állami apparátusok kiépítéséről. A legfelső szinten 1985-ben hozott változtatások 
hatékonyabb és olcsóbb államapparátus kialakításának igényét jelzik. 

A társadalom-állam-párt funkcióinak, működésének egymástól világosabb kontú- 
rokkal való elválasztása, noha ennek igénye erősödik, a háborús körülmények között 
nehezen valósítható meg. 


A nicaraguai forradalmi állam az indián-kérdéssel akkor került szembe, amikor a hondu- 
rasi határon az ellenforradalmi osztagok támadása állandósult. E határsávban él a 
mintegy 60 ezer főnyi miszkitó indián. Ezen kívül az atlanti partvidéken több más, a 
miszkitókénál kisebb lélekszámú: indián nép él. A miszkitók jórészt önellátó paraszti 
életet folytatnak: rizst, babot, zöldséget termelnek, a férfiak idénymunkásként a koráb- 
ban észak-amerikai kézben levő bányavállalatoknál és ültetvényeken vállaltak munkát. 
A miszkitó indiánoknak saját nyelve mellett saját , nemzeti" egyháza is van: a morva 
testvérek szektája, csaknem 400 miszkitó lelkésszel. Viszonyuk a mindenkori nicaraguai 
állammal és kormánnyal általában ellenséges volt. 

A politikai társadalmon kívül éltek, saját nemzetségi vezetőik irányításával. Tapasztal- 
ható volt e században bizonyos , észak-amerikanizálódásuk" is, ami elsősorban az angol 
nyelv használatában, a névválasztásban és az öltözködésben nyilvánult meg. A sandinis- 
ta forradalmi háborúhoz való viszonyuk ellenséges vagy közömbös volt. A forradalom 
győzelme után a sandinista kormány támogatta szervezetüket (MISURASATA), amely 
azonban az etnikai öntudat erősítésével a miszkitó nép különállásának gondolatáig jutott 
el. Követeléseikben saját nyelvhasználat, a térségükben levő bányák és ültetvények 
tulajdonjogának követelése fogalmazódott meg, majd később megszületett az , elnyo- 
mott nép felszabadítása" és a miszkitó önrendelkezés gondolata is. Ezeket az aspiráció- 
kat az ellenforradalom igyekezett a sandinisták ellen fordítani s az indiánokat maga 
mellé állítani. Ez nem kevés sikerrel járt. 

Amikor az ellenforradalmárok támadása állandósult, a sandinista kormány nehéz 
helyzetbe került, hiszen a miszkitók lakta zónákban a határvédelem meglehetősen nehéz- 
zé vált. Ám csak katonai megfontolások játszottak szerepet akkor, amikor a kormány 
1982-ben a miszkitó indiánok határ mellől történő ártelepítését határozta el, s ennek 
energikusan neki is látott. A kormány nem számolt az indián érzelmekkel, a szülőföldhöz 
való erős kötődéssel. E döntés a miszkitók jó részét szembefordította a forradalommal, 
a férfiak ezrei mentek át Hondurasba és az ellenforradalmárok közé álltak. Az áttelepi- 
tettek gondolatvilágában erősen élt , az elveszett szabadság" és , folyónk", a Rio Coco 
utáni vágyakozás. 

Ezekre az 1982-1983-as eseményekre most csak az ideológia szempontjából villantunk 
fényt. A sandinista kormány első, határozott reakciói világosan mutatták, hogy a 
forradalom a , mesztic nemzet" felfogását vallja magáénak. E felfogás a nemzet fogalmá- 
ból kezdetben éppúgy kizárta az indiánokat, mint a nicaraguai politikai társadalomból. 
Persze az indiánok évszázadokon keresztül valójában kívül éltek a társadalmon, és ezért 
a nemzetfogalomban sem kaptak helyet. A sandinisták tehát , logikusan", az örökölt 
koordináták között reagáltak 1982-ben. Ám e koordinátákat a forradalom éppen maga 
törte szét, s a megújuló, kiszélesedő politikai társadalom színpadán most ezért jelenhettek 
meg az indiánok követeléseikkel. 

A forradalmi kormány gyorsan szembenézett hibáival: a tolerancia politikájával és — 
a helyzet komoly elemzése után -— gyors gyakorlati lépésekkel válaszolt. A párbeszéd 
felvétele s több, indiánoknak tett fontos gesztus és gyakorlati intézkedés után ez évben 
már az indián autonómia (regionális kormányokkal) tervét dolgozták ki. A kormány 
szándéka egyértelmű: olyan helyzetet kell teremteni, amelyben az indián egyszerre érez- 
heti magát miszkitónak és nicaraguainak. E politikai lépéssorozat egyben azt is jelzi, 
hogy a sandinisták nemzetfogalma átalakulóban, szélesedőben van, magába foglalja a 
határokon belül élő indián népeket is. 

A nicaraguai forradalom tehát a rendkívül nehéz és politikailag igen összetett helyzet- 
ben előrehalad, s fegyveres önvédelmi harca közepette igyekszik fenntartani és teljesíteni 
vállalt céljait. 

Anderle Ádám 

Legitimitás és konszenzus 


A legitimitás bármely politikai uralom elismertségét, érvényességét, jogosságát kife- 
jező norma, amely a politikai filozófia körébe tartozik. A /egitimáció a legitimitás 
megteremtésének - a politikai uralom elismertetésének - folyamata. Mindkettő ma- 
gán viseli a szakkifejezés bélyegét: újabban divatos köznapi használatuk nemcsak 
tudálékos benyomást kelt, hanem el is mossa specifikus jelentésüket. (Ma sok min- 
dent legitimálunk, amit eddig megindokoltunk, magyaráztunk, igazoltunk stb.) 

A klasszikus marxizmus fogalomtárában - amelyből nem hiányzik az osztályuralom 
ideológiai dimenziójának hangsúlyozása - egyik kifejezés sem szerepelt. Mai jelenté - 
sükben csak Max Weber nyomán terjedtek el, s hozzánk elsősorban a hatvanas- 
hetvenes években, a kapitalizmus ,legitimációs válságáról" folytatott nyugati politi- 
kaelméleti viták eredményeként jutottak el. Időközben a különböző álláspontok teó- 
riákká izmosodtak, s újabban a szocialista országok politikai rendszereinek elemzésé- 
re is felhasználják őket. 

Vajon nyújtanak-e a legitimációs elméletek olyan eredeti elméleti vagy módszertani 
szempontot, amely gazdagítja a politikai rendszer működéséről szerzett tudásunkat? 
G. Therborn marxista politológus szerint csak részben, mert ezek az elméletek fontos 
problémákra utalnak, de hibás kérdésfelvetés keretében. Nem empirikus, nem is 
analitikus koncepciók, hanem normatívak: a rendszer legyen legitim, s hogyan legyen 
az, ez a fő kérdésük, s nem a politikai hatalom tényleges működésének elemzése. 
Hangsúlyosan tárgyalják ugyan az ideológia szerepét a politikai hatalom működésé- 
ben és fenntartásában, de gyakran egyoldalúan, s idealista módon értelmezik az 
ideológia tényleges funkcióját. 

Marxisták körében közhelynek számíthat, hogy semmilyen osztályuralom nem 
működhet tartósan ideológiai alátámasztás nélkül. Mert ideig-óráig lehet ugyan 
uralkodni nyers erőszak útján is (például rabszolgák felett), de már az uralkodó 
osztály saját gyakorlata és belső struktúrája ideológiai igazolásra szorul. (Max Weber 
számára elsősorban éppen ez utóbbi, az uralkodó személy vagy csoport és a , stábja" 
közötti viszony a döntő a legitimitástípusok meghatározásában.) A legitimáció fogal- 
mában az osztályuralom kérdése eltűnik, és a ,tiszta" az osztályviszonyok újraterme- 
lődéséből leválasztott politikai uralom válik az ideológiai igazolás tárgyává. 

Az uralom közismerten kétoldalú, reflexiós viszony; a királyt csak a hozzá való 
alattvalói viszonyulás teszi királlyá. Semmilyen uralom nem működhet tehát az aláve- 
tettek valamilyen fokú elismerése, engedelmessége, ,beleegyezése" nélkül. Ennek 
persze igen sokféle indítéka lehet, melyek skálája a nyers fizikai erőszaknak való 
kényszerű behódolástól, a tehetetlenségérzésből fakadó beletörődéstől kezdve a 
megszokás hatalmán át az önkéntes követésig, sőt lelkes, aktív támogatásig terjed. 
Legitimnek mármost csak azt az uralmat tekintik, amely nem pusztán a nyers erősza- 
kon nyugszik, hanem az alávetettek önként, be/sőleg is elfogadják és valamilyen 

általános eszmei (ideológiai) alapon jogosnak, ,törvényesnek" ismerik el, s ezért 
intézkedéseit készséggel és a saját érdekhelyzetükben megalapozott engedelmesség - 
gel követik. A legitimitást ezért rendszerint — s joggal — a tartós, stabil uralom feltételé - 
nek tartják. Szuronyokkal sok mindent el lehet érni, csak éppen rájuk ülni nem lehet: 
Talleyrand e sokat idézett vitriolos mondása figyelmeztetés minden ,új fejedelem" 
számára, akinek meg kell teremtenie saját legitimitását, ha tartós uralomra kíván 
berendezkedni. 

Ebben az elvont értelemben tehát a legitimitás egyidős az uralommal, ha eltérő 
formát ölt is a különböző korszakokban. Érthetően a nagy hatalmi átrendeződések 
idején s főként a formációváltások zűrzavaros időszakaiban tudatosul problémaként. 
A fogalmat igen régóta használták, s nemcsak szűkebb családjogi értelemben (a 
legitim, vagyis törvényes gyerek mint jogszerű örökös), hanem az ebből fakadó 
tágabb politikai értelemben Is, mint a dinasztikus legitimitás elvét, szembefordítva a 
zsarnoksággal és trónbitorlással. 

Valódi politikai eszmetörténete mégiscsak a nagy francia forradalmat és a napóleo- 
ni háborúkat követő restaurációs időszakkal kezdődik. A dinasztikus, történeti legiti- 
mitás feudális elvét a Szentszövetség hatalmai szembeszegezték a népszuverenitás 
forradalmi elvével, amelyből a polgári alkotmányok saját legitimitásukat levezették. 
A ,legitimisták" — az isten kegyelméből való és a , történeti jogok" alapján gyakorolt 
uralkodás hívei - szinte lefoglalták a fogalmat. A felemelkedéséért küzdő polgárság 
ezért inkább a /egalitás fogalmát használta, ha saját uralma jogosságát kívánta hang- 
súlyozni; a legalitás a népképviselők által hozott törvények szerinti, racionális" 
uralom szinonimája lett. E történelmi ellentét elhalványodásával később mégis a 
legitimitás vált az általánosabbá, nem utolsósorban Max Weber nyomán, aki átfo- 
góbb értelmezést adott e fogalomnak. A legalitás, a formális törvényesség biztosítása 
azonban mindmáig a legitim uralom egyik legfontosabb támasza és feltétele maradt. 

Max Weber felfogása szerint az állam a legitim (törvényes) erőszak alkalmazásán 
nyugvó uralmi viszony, amely nem állhat fenn autoritásának elfogadása nélkül. Miért 
engedelmeskednek az emberek? Természetesen egyrészt kulső kényszerítő okok 
hatására, amelyek félelmet keltenek és reményt támasztanak bennük, valamint külön- 
féle érdekeik alapján. Másrészt azonban belső igazolások, az uralom jogosságába 
vetett hit alapján is. E hitet minden uralom maga is igyekszik megteremteni és táplálni. 

A legitim uralom három fő ideáltipikus válfaja: a tradicionális, a legális és a karizma- 
tikus uralom. A tradicionális uralom , az örök tegnap" tekintélyén nyugszik, , az ősidők 
óta érvényes tradíciók szentségébe és az általa tekintélyre hivatott emberek legitimitá- 
sába vetett köznapi hiten". A legális uralom alapja racionális, ,a tételes rendbe s az 
általa az uralom gyakorlásával megbízott emberek utasítási jogába vetett hit". A kariz- 
matikus uralom alapja egy személy rendkívüli képességei, szentsége, hősiessége, 
elhivatottsága iránti odaadás. Az első lényegében a személyi függőségi viszonyok, 
a második a dologi függőségi viszonyok megfelelője, (marxi terminológiában), míg 
a harmadik a vezér iránti irracionális, személyes bizalmi viszonyt jelzi, ami kivételes 
torténelmi állapotok sajátja lehet. Mindháromnak más típusú . stáb", illetve igazgatási 
testulet felel meg: az elsőnek patrimoniális arisztokrácia (rendi jellegű testület), a 
másodiknak a burokrácia, a harmadiknak pedig a ,kísérlet". 

E felfogást mindmáig alapvetőnek tekintik a politológiai irodalomban, bár sokolda- 
lúan bírálják is. Weber ideáltípusai történelemfilozófiai síkon mozognak. A tradicio- 
nális és legális uralom különbségében lényegében a prekapitalista és a kapitalista 
formák különbsége tukröződik (egy új formáció horizontja nem jelenik meg Weber- 
nél, aki a szocializmusban is csupán az előrehaladó racionalizálódás egy újabb fokát 
látja). A karizmatikus uralom vitatott és sokszor félreértett típusa pedig az átmeneti, 
mozgalmas, válságos időszakok kifejezője. 

Ebben az általánosságban viszont egyik sem alkalmas egyetlen konkrét politikai 

berendezkedés leírására sem. Kritikusai így gyakran más, konkrétabb, használhatóbb- 
nak vélt legitimációs elveket vezetnek be. A népszuverenitás és a jogállam eszméje 
ma elengedhetetlen tartozéka minden politikai rendszer legitimációs elveinek; ezek 
rendszerint kiegészülnek a demokrácia eljárási szabályaival (választások, a többségi 
elv stb.), a nemzeti eszmével és egy sor más pozitív politikai értékkel. Ujabban 
nagyobb hangsúlyt kapnak a nem formális, materiális elvek: eszerint a modern . jóléti 
kapitalizmus" államát, uralmi rendszerét elsősorban a jóléti funkciók hatékony betöl- 
tése igazolja, a többi legitimációs elv csak ennek alárendelten működik. Ez vulgarizál- 
tabb formában a ,fogyasztás általi legitimáció" elvében fogalmazódik meg, amivel 
nagyjából el is hagytuk a normatív igazolás fennköltebb síkját; az ideológiából eddig 
kilúgozott anyagi érdekek most kijózanító módon mégiscsak betörnek az ideológia 
közegébe, s mindjárt uralkodó szerephez is jutnak. Max Weber mindenesetre nem 
sorolta volna ezt a legitimáció tényezői közé, hanem az engedelmesség egyéb motí- 
vumai között tartotta volna számon. 

A hatvanas-hetvenes években, főleg a diákmozgalmak sodrában, baloldali teoreti- 
kusok körében vita indult a tőkés állam legitimációs válságáról. (E vita érdekes és 
tanulságos volt sok más szempontból, de hipotéziseit a legitimációs válságról nem 
igazolta az idő, inkább tükrözték saját ideológiai újratájékozódásukat. Éppoly kevéssé 
igazolódott persze jobboldali ellenfeleik vádja, akik szerint épp a baloldali válságteo- 
retikusok szítottak volna valamiféle legitimációs válságot.) A vita során új hangsúlyt 
kapott a legitimitás normatív jellege az uralom elfogadásának pusztán pszichológiai 
indítékaival szemben. J. Habermas bírálta Weber felfogásának rejtett pozitivizmusát, 
a legitimitásba vetett hit azonosítását magával a legitimitással; az uralom empirikus 
elismertsége szerinte nem azonos érvényességének kérdésével. 

A legitimitás egy politikai rend elismerésre méltósága, ehhez pedig a rendszer 
elfogadásának mélyebb, történelmi igazságot kifejező indítékaira van szükség. Az 
ilyen igazoló elvek azonban ma megkérdőjeleznék a tőkés rendszer latens osztály- 
struktúráját, a társadalmi egyenlőtlenségeket, s részben ez az oka a legitimációs 
válságnak. (A másik ok a hagyományos társadalmi normák fokozatos bomlása, vagy 
másként, a , szociális integráció" háttérbe szorulása a .rendszerintegrációval" szem- 
ben, amely tisztán hatékonysági elveken nyugszik: s mindez párhuzamosan a beavat- 
kozó jóléti állam iránti növekvő elvárásokkal.) Általános rendszerválság azonban nem 
fenyeget, mert egyelőre a társadalom részterületein mutatkozó válságok nem össze- 
geződnek, sikerül őket egymástól elszigetelni. 

A normatív dimenzióval szemben mások inkább az intézményekben rögzített e/járá- 
sok legitimáló szerepét hangsúlyozzák. Abból indulnak ki, hogy az emberek egysze- 
rűen nincsenek abban a helyzetben, hogy megkérdőjelezzék az intézményes eljárá- 
sokban benne rejlő normákat, amelyek széleskörűen meghatározzák és behatárolják 
magatartásukat. 

A legitimációról szóló irodalomban nincs hiány elméleti interpretációkban. Emellett 
empirikus vizsgálatok is folynak, amelyek bizonyos politikai értékek elfogadottságát, 
illetve az ezekben elért konszenzus fokát igyekeznek megállapítani. Kérdés, vajon az 
eredmények értelmezhetők-e a legitimitás adataiként, amelynek esetleges ingatagsá- 
ga rendszerint igen váratlanul és post festum derül ki, és nem ragadható meg kérdő- 
íves módszerekkel. A legitimitás maga minőségi kategória, s ezért aligha mérhető. 
Empirikusan legfeljebb bizonyos politikai attitűdöket lehet tesztelni, amelyekről fel- 
tesszük, hogy közük van a politikai rendszer stabilitásához vagy labilitásához, s 
szerepet játszik a rendszer elfogadásában vagy megkérdőjelezésében. Ám egy politi- 
kai rendszer elvileg lehet stabil, anélkül, hogy legitim lenne — hiszen az engedelmes- 
ségnek más indítékai is lehetnek és vannak is —, és megfordítva is igaz. Ezenkívül az 
is kérdés, hogy mire vonatkozik a legitimitás: a társadalmi rendszer alapjaira-e, vagy 
csak a politikai hatalomgyakorlás módjára? 

Ha ennyi a kérdőjel a legitimitás körül, mire jó egyáltalán a kérdés felvetése? Nos, 
van néhány olyan szempont, amelyből értelmesnek és tanulságosnak is tetszik a 
kérdésfelvetés. Az egyik a politikai rendszer igazolási struktúráinak változása, amelyet 
egy gyökeres rendszerváltozás magával hoz. Ezért a forradalom rendszerint nem is 
egy legitim rendet dönt meg, hanem olyat, amelyek legitimitása már belsőleg kiürese- 
dett, felbomlott. A forradalom - eltérően a hatalombitorlástól és az államcsínytől — 
már magában hordja saját legitimitásának elvét, amelyet a forradalmi hatalom azután 
kibont, és fokról fokra, egész intézményrendszerében és ideológiájában érvényre 
juttat. Érdekes adalék, hogy Lukács György egy 1920-ban írott, Legalitás és illegalitás 
című cikkében, amely a Történelem és osztálytudat-ban (1923) jelent meg, egész 
határozottan és mint döntő kérdést veti fel a forradalmi hatalom legitimitásának 
megteremtését. 

A legitimáció folyamata ugyanis kettős viszonyban áll: az alulról jövő elismerés és 
támogatás mellett — amely tudományosan igen nehezen ragadható meg, politikailag 
annál inkább érzékelhető - felülről való , előállítása", megteremtése is létezik. Az új 
legitimitás kiépülésének stádiumában minden bizonnyal ez a döntő, az aktív oldal. 
Az új rend egész szellemi arculatának kialakítása interpretálható a legitimáció folya- 
mataként. Ez átfogja az egész szocializációt — a hagyományosabb nevelési intézmé- 
nyektől az új politikai szervezetek ilyen tevékenységéig -—, valamint a tömegkommuni- 
káció, a művészet és a tudomány egész szervezetét, nem beszélve magának a politikai 
elitnek az ideológiájáról. Azok a nyugati politikusok, akik elmélyülten elemezték 
például a Szovjetunió politikai rendszerét ebből a szempontból, politikai értékítélete- 
iktől függetlenül tényként rögzítik, hogy az új rendszer megteremtette, illetve elnyerte 
a saját legitimitását. 

Az alulról nyújtott ,konszenzusnak" a kialakulása e folyamatban, ha nem is másod- 
lagos, de a ,kényszer és meggyőzés" mindenkori kombinációjához való alkalmazko- 
dásban eleinte nem önálló. Csak a későbbiekben önállósodhat és alakulhat ki a 
legitimitásnak egy szervesebb, alulról jövő, spontán újratermelődése. Ez a folyamat 
távolról sem ellentmondásmentes, harmonikus; gyakran válságokkal terhes, különö- 
sen az új hatalom fejletlen osztálybázisa esetén, ami a politikai formák merevségét is 
meghatározza. A konszenzus , természetes" újratermelődési mechanizmusának kiala- 
kítása azonban - egyebek mellett — végső soron elengedhetetlen feltétele a tartós 
legitimitásnak. Adekvát formái csak reformok, sorozatos korrekciók útján kísérletez- 
hetők ki, s nem adhatók meg a priori módon. 

A legitimációt azonban gyakran egy olyan konszenzus elméletére építik, amely 
irreális előfeltevéseken alapul. A konszenzusnak közismerten több, de legalább két 
alapvető jelentése van, melyek különbségét az angol nyelvben két szó, a consent és 
a consensus fejezi ki. Az első beleegyezést, hozzájárulást jelent valamihez, a másik 
egyezést valamiben. A legitimitást gyakran definiálják úgy, hogy az a népesség által 
elfogadott értékek és az uralkodó elit értékeinek egyezésében áll. Eltekintve attól, 
hogy itt lényegében összemossák a konszenzus két jelentését, kérdés, hogyan érik 
el az egyezést? A feltevés szerint a , polgári társadalom" konszenzusát, mandátumát 
adja egy olyan rezsimnek -— és csak egy olyannak -, amelynek működési elveivel 
egyetért. Ez az alulról építkező, demokratikus legitimitás eszménye, amelyet ma már 
egyetlen rezsim sem hagyhat figyelmen kívül. Mindent meg is tesznek, hogy ezt a 
látszatot elérjék. A politika tudománya mindenesetre ott kezdődik, ahol nem téveszti 
össze többé a valóságos politikai folyamatot annak saját igazolásával... 

Ez nem jelenti azt, hogy a konszenzus minősége ne játszana fontos szerepet a 
legitimációban. Csak arról van szó, hogy a konszenzus maga éppoly tagolt, mint az 
egész politikai szerkezet, hogy újratermelésében az egész politikai rendszer részt vesz, 
és hogy kialakulásának mechanizmusa az egész érdekközvetítési rendszer függvénye. 
A marxista politikaelméletben Gramscinál ez például abban tükröződik, hogy a .pol- 

gári társadalmat" a felépítmény részeként kezelte; Althusser és követői pedig , ideoló- 
giai államapparátusról" beszélnek ,konszenzus"-teremtés mechanizmusát elemezve. 

Ha a konszenzus tagolt, akkor az is nyilvánvaló, hogy az egyes csoportok nem 
azonos súllyal esnek latba a legitimáció szempontjából. Ennél is fontosabb viszont 
az, hogy a konszenzus egyutt létezik a disszenzussal, amelynek iránya és jellege a 
legitimitás igazán kritikus kérdése. A már idézett G. Therborn szerint nem annyira a 
tömeges elégedetlenség, mégcsak nem is az illegális tevékenységek vagy a tiltakozó 
mozgalmak terjedése önmagában az, ami veszélyezteti a legitimitást. A dontő kérdés 
a legitimitásra vonatkozó szervezett ellenigény fellépése, illetve ennek hatása — pró- 
batétel esetén - az uralmi apparátus lojalitására és működőképességére. Ez az ellen- 
igény döntően különbözik a puszta disszenzustól, a tiltakozástól és a törvényszegés- 
től — alternatívát jelent, új törvény ígéretét hordja magában. 

Ilyen igényt a hatalmon kívüli forradalmi (vagy éppen ellenforradalmi) szervezetek, 
vagy az uralmi apparátus egyes részei támaszthatnak, amelyek ezáltal dezorganizálják 
a rendszer legitimitását. Ez a koncepció szemben áll a legitimációvesztés statikus 
elképzelésével. Diffúz és szervezetlen elégedetlenség, szkepszis és cinizmus még nem 
tesznek ki egy legitimációs válságot, írja Therborn, aki történelmi példákkal támasztja 
alá hipotézisét. Mindez nem jelenti szerinte a néptömegek szerepének tagadását, csak 
éppen reálisabb képet ad a politikai hatalom tényleges működéséről. Mint írja, a 
diktatúrák nem azért buknak meg, mert népszerűtlenek, hanem a reális erőviszonyok 
megváltozása folytán. Ennek fontos eleme a hatalmi elit belső dezintegrálódásának 
folyamata, s ennek nyomán törnek színre a népi erők, és játszhatják el történelmi 
szerepüket. I 

Mint látjuk, a legitimáció problémájának specifikálása az ideológia politikai szerepé- 
nek érdekes vonásaira vethet fényt. Pontosabban kell megkuülönböztetnunk azt is, 
hogy mire vonatkoztatjuk: a társadalmi rendszer, a politikai berendezkedés, vagy 
csupán a kormányzat legitimitásáról van-e szó? E síkok gyakran összemosódnak - s 
ennek különösen nagy a veszélye ott, ahol a politikai rendszer monolit egysége 
dominál. Ekkor a kormányzati politika hibáiból fakadó esetleges destabilizálódás 
közvetlenül a politikai, sőt az egész társadalmi rendszer legitimációs válságának 
tűnhet fel. Sőt azzá is válhat, amennyiben a hatalmi apparátuson belul is megindul 
egy ideológiai erózió, minthogy nincs lehetőség arra, hogy a fellépő konfliktusokat 
belső politikai mozgásokkal oldják fel, így teremtve meg a korrekciókhoz szükséges 
új ideológiai és cselekvési egységet. A kelet-európai szocialista országok belső válsá- 
gainak történeté tanulságos lehet e szempontból: a párt belső válsága, cselekvőkész- 
ségének megbénulása mindig döntő tényezője volt a válságok elmélyülésének. 

Nyugati politológusok ezzel szemben folyton azon csodálkoznak, hogy egy látszó- 
lag igen mély, minden jel szerint igazi , legitimációs válság" után mégis milyen hamar 
és viszonylag könnyen konszolidálódik ismét a rendszer, és hogy a nyugati propagan- 
dában oly labilisnak beállított szocialista rendszerek valójában milyen stabilnak mu- 
tatkoznak. Ennek a kulcsa természetesen a társadalmi rendszer egészének sajátossá- 
gaiban, a termelési viszonyokban, a felépítmény intézményi és tudati szerkezetében 
rejlik. 

Mindez - együtt a vezető párt politikai megújulókészségével és a társadalom 
reformképességével — arra utal, hogy a rendszernek nagy , legitimációs tartalékai" 
vannak. A legitimitás normáját persze különböző mértékben lehet megközelíteni, és 
ez mindig is politikai véleményeltérés tárgya lesz. Senki ne várja egy Habsburg 
Ottótól, hogy legitimnek tekintse rendszerünket: de közvetlenebb politikai ellenfele- 
ink is megkérdőjelezhetik a rendszer legitimitását — elég, ha /f/egalitását tiszteletben 
tartják. 

A legitimitás mindig viszonylagos, s a legitimációs elvek is természetszerűleg csak 
valamilyen összehasonlításban tölthetik be funkciójukat, akár a múlt, akár a jelen 
konkurens kihívása a mérce. Az időtényezőnek is kétségtelenül nagy szerepe van a 
legitimitás megszilárdulásában. A szocializmus politikai berendezkedésének külön- 
böző időszakai változó igazolási struktúrákat mutatnak fel. A rendszert érő mai gazda- 
sági és politikai kihívások új feszültségeket támasztanak, amelyek termékeny, előre- 
mutató feloldása ideológiai megújulást is követel, s ezzel együtt a legitimáció új 
típusát is létre kell hoznia. Az említett , legitimációs tartalékok" feltárása ennyiben 
fontos, bár aligha tisztán tudományos vagy ideológiai feladat: csak együttes társadal- 
mi és politikai erőfeszítések eredménye lehet. 

A ,magyar formanyelvtől" az ,élő építészetig" 


A nemzeti identitás problémája építészetünkben 


, Magyar formanyelv nem volt, hanem lesz" 
- állította egy 1906-ban megjelent írásának 
címében Lechner Ödön (1845—1914), a 
nemzeti stílus megteremtője s századunk 
építészetének egyetlen igazi, pszichológiai 
értelemben vett apafigurája. Az ő nézetei- 
hez, építészetéhez való kapcsolódás vagy 
annak elutasítása mindmáig alapvetően 
fontos állásfoglalásnak látszik sok magyar 
építész személyiségének fejlődésében. 

, A magyar formanyelvnek is megvannak 
a maga gárdistái. Es a gárda meghal, de 
nem adja meg magát." Ezek már az emlitett 
írás utolsó, komor csengésű mondatai. Ha 
a mai olvasó mégis bizonyos derűvel csuk- 
ja be a Művészet 1906-os évfolyamát, 
melyben Lechner említett cikke megjelent, 
abban nemcsak az időközben , beszűrő- 
dött" operettasszociációk a ludasak, ha- 
nem az a tény is, hogy a magyar forma- 
nyelv , gárdistái" soha annyi elismerést, 
annyi bel- és külföldi diadalt nem tudhat- 
tak magukénak, mint jelenleg. Ha belela- 
pozunk a legújabb japán, francia, angol, 
szlovák vagy hazai építészeti szaklapokba, 
gyakran találjuk szemközt magunkat pél- 
dául Makovecz Imre sárospataki művelő- 
dési házának tekintetével. Valóra vált 
Lechner jóslata, és szük nyolcvan év után 
megszületett a magyar építészeti forma- 
nyelv? Mielőtt megkísérelnénk a választ 
erre a kérdésre, kövessük végig azt az utat, 
amely idáig elvezetett. 

Arról a , főcsapásról", mely a nyugat- 
európai építészet fejlődésével nagyjából 
párhuzamosan fut, a 19. század közepén 
találjuk az első, bizonytalan leágazásokat. 
A hazafias érzések romantikus fellángolá- 


sa idején, ekkor jelenik meg először a nem- 
zeti építészeti stílus gondolata. Külföldön 
ez a gótikus stilus nemzeti , kisajatításában" 
tükrözödik: a 19. században a neogótikát 
Angliában, Franciaországban, Németor- 
szágban - de Katalóniában vagy a Lengyel 
Királyság területén is — nemzeti stilusként 
propagálták. Hazánkban Széchenyi István 
gróf, aki a nemzeti stílust talán először 
szorgalmazta, az , észak-ázsiai gót mintát" 
állította példaképül, amin talán a keleties 
elemekkel átszótt neogótikát érthette. 

Ez a festői, mór-bizánci keverékstílus 
jellemzi Feszl Frigyes pesti Vigadóját 
(1859-1864). A Vigadót gyakran nevezik a 
nemzeti stílus első kisérletének, bár - az 
oldalhomlokzatok  , vitézkötés"-motívu- 
mattól eltekintve — hasonló, keleties-histo- 
rizáló épületek böven épültek az Osztrák- 
Magyar Monarchia határain kívül és belül 
ís; elsősorban éppen Theophil Hansen bécsi 
épületeit említhetnénk, aki a Vigadót ,.ki- 
kristályosodott csárdásnak" nevezte. (Fi- 
gyelemre méltó, hogy a nyilván elismerés- 
nek szánt megjegyzés ekkor sem az építé- 
szeti minőségre vonatkozik, hanem mint- 
egy a sajátosan magyar jelleget hangsú- 
lyozza.) 

Feszl Frigyes ma már kissé naivnak tű- 
nő stilusteremtő igyekezete nyilvánult meg 
a magyar oszloprend megteremtésére vo- 
natkozó kísérletein vagy azon az emlék- 
mútervén, ahol cifraszűrös juhászok atla- 
szokként tartanak egy omladozó párkány- 


1 Széchenyi István: Pesti por és sár (1872)., Idézi: 
Borbíró Virgil: Magyar nemzeti építőstílus-törek vések. 
Epités építészet, 1950, 623. old. 

töredéket, az elbukott 1848-1849-es sza- 
badságharcot szimbolizálva.? Ahogyan itt 
az építészet egyik közismert elemét -— a 
kariatidát, illetve az atlaszt — cseréli fel 
Feszl nemzeti megfelelőjére, úgy változik 
át száz évvel később Le Corbusier védjegy- 
számba menő Modulor-embere a Pécsi 
Tervező Vállalat Ifjúsági Irodájának kiad- 
ványában hortobágyi pásztorrá. 

Visszatérve Feszl cifraszűrös pásztorai- 
ra: a cifraszűr jelképe lehetne azoknak a 
kisérleteknek, melyek a nagy művészet 
sodrán kívül eső elemek , felemelésével" 
próbáltak meg nemzeti stílust teremteni. 
E törekvések egyik legelső ösztönzője 
Huszka József erdélyi rajztanár volt, aki 
1881-ben kezdte meg a magyar , háziipar" 
(a népművészet helyett akkor ezt a kifeje- 
zést használták) diszítményeinek gyűjtését 
és publikálását. Huszka a cifraszűrt tartot- 
ta a magyar ízlés , tízparancsolatjának" , s 
motívumait a keleti művészet elemeivel ha- 
sonlította össze. , A honfoglaló magyarok 
elporlott díszruhájának ornamentikája már 
ezer éve küzd az idegennel, éppen úgy, mint 
maga a nemzet - írta —. Az ornamentika is 
nyelv, a nemzeti jelleg egy bizonyos meg- 
nyilvánulásának, az ízlésnek a nyelve, 
amelynek szintén megvannak a maga sza- 
vai."3 És ahogy a nyelvújítás idején felis- 
merték, hogy a romlatlan, szép magyar 
nyelvet a falvakban beszélik, ugyanúgy a 
parasztság tünt a nemzeti formakincs őr- 
zőjének is. 

Itt egy általános európai jelenség hazai 
megnyilvánulásáról van szó: a 19. század- 
ban az európai polgárság történelmi iden- 
titását nem a városi kézművestradiciókban 
találta meg, hanem az idealizált paraszt- 
ságban. Az európai építészetben a paraszt- 
házat a 18. században fedezték fel: nem 
mint a nemzeti építőművészet szimbólu- 
mát, hanem mint archetipust, az építészet 
ősképét. A , primitív kunyhó", elsősorban 
a hegyvidéki lakóház (, svájci lak" és ha- 
sonló elnevezésekkel) először pittoreszk 
motívumként tűnik fel főúri kastélyok 


2 Feszl Frigyes munkásságáról lásd Komárik Dé- 
nes: Feszl Frigyes 1821-1884. A Budapesti Történeti 
Múzeumban rendezett kiállítás katalógusa, 1984. 

3 Huszka Jozsef: Magyar ornamentika. Magyar 
Mérnök és Epitész Egylet Közlönye, 1898. 


parkjaiban, majd pedig, a múlt század vé- 
gén a nagyvárosokat övező nyaralóterüle- 
teken találkozunk vele." 

A nemzeti öntudat 19. századi romanti- 
kus fellángolása után — különösen a sajá- 
tos közép-európai környezetben — a pa- 
rasztház, illetve a népművészet nemzeti 
szimbólummá vált. A historizáló építészet- 
tel kapcsolatos elégedetlenség is hozzájá- 
rult ahhoz a meggyőződéshez, hogy a nép- 
művészet egy építészeti megújulás kiindu- 
lópontjává válhat. Arra azonban, hogy ez 
a megújulás hogyan mehetne végbe, keve- 
sen tudtak konkrét példával szolgálni. 
Lechner Ödön az őt szinte fojtogató német 
kultusz hatását először a francia rene- 
szánsz építészet formavilágának felhaszná- 
lásával próbálta ellensúlyozni." Később, a 
londoni South Kensington (ma Victoria 
and Albert) Museumban Zsolnay Vilmos- 
sal, a pécsi kerámiagyár tervező-tulajdo- 
nosával gyönyörködött a tüzes színű per- 
zsa edényekben, második londoni útján 
pedig nagy hatást tett rá az indiai gyarmati 
építészet (melyet kiadványokból ismerhe- 
tett meg), ahol egy helyi stílust sikerült 
, monumentálissá emelni".§ Epítészetében 
ettől kezdve jelentkezik a keleti, elsősor- 
ban az ázsiai művészet hatása, hiszen a 
magyar népművészet keleti eredete Husz- 
ka által már igazoltnak tűnt számára. Az 
Iparművészeti Múzeum (1893-—1897) eseté- 
ben az indiai elemeket még világosan felis- 
merhetően alkalmazza, későbbi műveiben 
(Földtani Intézet, Budapest 1899; Postata- 
karékpénztár, Budapest 1899-1902) ezek 
már szerves, egyéni stílussá olvadnak ösz- 
sze. 

Lechner építészetének van egy igen fon- 
tos vonása, amely a nemzeti törekvések 
történetében, legalábbis hazánkban, egye- 
dülállónak látszik. Lechner egy modern, 
nagyvárosi építészet megteremtésére töre- 
kedett, s a parasztház mint modell az ő 
számára nem létezett. Rendkívül racioná- 
lis érveket hozott fel a szinpompás Zsol- 
nay-kerámiaburkolatok mellett is, melyek 


4 Lásd Joseph Rykwert: On Adams House in Para- 
dise. New York, 1972. 

5 Lásd Lechner Ödön: Önéletrajzi vázlat. A Ház. 
Budapest, 1911. 

6 Lásd Lechner Ödön, id. mű. 

építészetének varázslatos formagazdagsá- 
got kölcsönöznek, de emellett a kerámia 
, mosható, nem porózus anyag", mely , a 
házakat higiénikusan és eredeti kellemes 
színeiben tartja meg".7 De racionálisnak 
nevezhető Lechner építészeti szemlélete is: 
erre utal a nagy, összefüggő, pusztán felü- 
leti diszítést hordó falsikok kialakítására 
való törekvés, a homlokzatok , struktív" és 
, kitöltő" elemekre való felbontása (bur- 
kolt és vakolt felületek). Ennyiben vitatha- 
tó Nikolaus Pevsner és James Richards 
választása, amikor Vámos Ferenc Lech- 
ner-tanulmányát az , Antiracionalisták" 
című kötetben közölték.? 

Lechner Ödön építészete ugyan nem 
független a historizmus és a szecesszió 
nagy áramlataitól, de nem sorolható 
egyértelműen egyik stílusirány képviselői 
közé sem. Epitészetünk azon ritka egyéni- 
ségeinek egyike ő, akinek sikerült individu- 
ális formanyelvet találnia. Éppen ezért kel- 
lett szükségszerűen kudarcot vallania 
mindazoknak, akik Lechner sikerén fel- 
buzdulva próbálták ezt a formanyelvet fel- 
használni. A ritka kivételek közé tartozik 
például a kecskeméti Cifraház (1902), 
melynek tervezője, Márkus Géza 
(1871-1913) el tudott távolodni a tömeg- 
képzés és a faltagolás lechneri módjától, és 
a nagy, áttört falsikok helyett a magyar 
népi fazekasművészetből is ihletet merítő 
plasztikus tömegformálásra tett kisérletet. 

Századunk első évtizedének második fe- 
lében építészetünkben egy új, friss hang 
jelentkezik: a Budapesti Műszaki Egye- 
temről kikerülő fiatal generációé. Az úgy- 
nevezett , Fiatalok" csoportja, akikhez 
többek között Kós Károly, Györgyi Dénes, 
Jánszky Béla, Mende Valér tartozott, meg- 
lehetősen ambivalens viszonyban volt a 
lechneri törekvésekkel. E csoport képvise- 
lői elismerték ugyan Lechner tehetségét, de 
az általa járt utat alapvetően hibásnak tar- 
tották. Nem értették meg szándékát egy 
nemzeti, de nagyvárosi építészet létrehozá- 
sára, és ezzel kapcsolatban az ornamens 
megújítására. Akár a fiatal Bartók Béla, ők 


7 Lechner Ödön, id. mű. 
8 Nikolaus Pevsner-James Richards: The Anti- 
Rationalists, London, 1973. 


is gyűlölték a nagyváros kozmopolita kul- 
túráját, és Erdély falvait járták, hogy ösz- 
szegyűjtsék a parasztművészet, a paraszt- 
házak, falusi templomok formáit, és a ta- 
nulságokat — műveikben felhasználják. 
A Fiatalok eszmevilágára óriási hatást 
gyakorolt az angol Arts and Crafts mozga- 
lom, John Ruskin, William Morris tanai és 
a finn nemzeti romantika (elsősorban Eliel 
Saarinen és Lars Sonck) építészete. 

Ha a Fiatalok csoportjának alkotásait 
összehasonlítjuk a századforduló nemzeti 
törekvéseinek jegyében épült művekkel, 
két dolog tűnik szembe: egyrészt az orna- 
mens és a szin háttérbe szorulása, másrészt 
ezzel szemben bizonyos, a népi építészet- 
ből levezetett formai elemek sűrű előfordu- 
lása. Az épülettömegek romantikus fel- 
bontása, a mozgalmas sziluett, a meredek 
hajlású magas tetők, az ajtónyilásokat is 
keretbe foglaló rusztikus kölábazatok, a 
mellvédek faburkolatai a magyar nemzeti 
romantika szinte kötelező, ugyanakkor a 
lechneri keletiesség helyett északias hangu- 
latú motiívumaivá váltak. Ezek a megoldá- 
sok viszonylag kis volumenű, nem túlságo- 
san összetett funkciójú, táji környezetben 
álló épületek esetében hatnak a legmeg- 
győzöbben, éppen a formák eredete követ- 
keztében. Az érzékenység a terület, a nö- 
vényzet, a környező táj iránt a nemzeti 
romantika legfőbb hozzájárulása száza- 
dunk magyar építészetéhez. 

Ha a századelő magyar építészetét abból 
a szempontból vizsgáljuk, hogy kiknek a 
tevékenysége jelentett olyan alapot, melyre 
egy nemzetközi mércével mérve 15 korsze- 
rú, egyben sajátos és identitásunkat is kife- 
jező architektúrát lehetett volna épiteni, 
akkor elsősorban Medgyaszay Istvánt 
(1877-1959) és Lajta Bélát (1875-1920) 
említhetjük. 

Lajta esetében hasonló a helyzet ahhoz, 
amit Lechner építészetével kapcsolatban 
említettünk: nála is elsősorban a rendkívül 
finoman és mértéktartóan alkalmazott or- 
namens a folklórhoz fűzödő kapcsolat ki- 
fejezője. De a népművészet Lajta számára 
csak az egyik összetevő egy rendkivül bo- 
nyolult és sokrétű összefüggésrendszerben, 
ahol a bécsi és észak-európai orientáció és 
nem utolsósorban az építészet humán érté- 

keit szimbolizáló klasszikus utalások is 
igen fontosak." 

Az , európai" és a , keleti" szintézise a 
legszervesebb módon Medgyaszay István 
munkásságában jelentkezik, aki — elvégez- 
ve Otto Wagner bécsi mesteriskoláját és 
végigjárva a Fiatalok erdélyi gyűjtőútjait, 
majd feldolgozva magában az egymással 
ellentétes hatásokat — az első világháború 
előtt olyan műveket alkotott, melyek for- 
mai és szerkezeti szempontból egyaránt 
korszerűek és előremutatóak. Egyúttal a 
nemzeti művészet a falusi építészetből vett 
, Idézetek" nélkül is, áttételesen meg tud 
szólalni bennük. Érdekes és elgondolkoz- 
tató, hogy Medgyaszay két világháború 
közötti épületei — bár értékes és a mai ter- 
vező számára is hasznosítható tanulságok- 
kal szolgáló alkotások — már nem váltják 
be teljes mértékben azt az ígéretet, melyet 
a korábbi épületek, a veszprémi színház 
(1908), a rárosmulyadi templom (1910) 
vagy a gödöllői műteremvillák (1904-1906) 
jelentettek. 

Ugy tűnik, az a szintézis és egyensúly, 
amelyet az első világháború előtt néhány 
alkotó tevékenységében elérni vagy meg- 
közelíteni látszik, a két világháború közti 
időszakban felborul. A húszas években a 
Lechner Ödön által képviselt nemzeti tö- 
rekvések Foerk Ernő vagy Sándy Gyula 
historizmusába torkollnak, akik jó stílus- 
érzékű, virtuóz módon rajzoló építészek, 
de munkáikban nyoma sincs Lechner ere- 
jének, frisseségének, egyéniségének. A Fi- 
atalok nemzeti romantikája is megjelenik 
néhány tervlapon és megvalósult épületen, 
de figyelemreméltóvá csak akkor válik, ha 
szociális tartalommal telítődve nem városi 
környezetbe kívánja átplántálni a paraszt- 
ház formáit, hanem a faluval összefüggő 
problémákra keres megoldást. Ez volt a 
két világháború közötti úgynevezett falu- 
kutató mozgalom legfőbb célkitűzése, és 
sok esetben sikerült tárgyilagos, puritán, a 
falusi építészetet nem romantikusan átér- 
tékelő formálással megközelíteni. !9 


9 Lásd Vámos Ferenc: Lajta Béla. Akadémiai Kia- 
dó, Budapest 1970. 

10 Lásd Moravánszky Ákos: Nemzeti és népies tö- 
rekvések a két világháború közötti magyar építészet- 
ben. Magyar Építőművészet, 1983. 2. szám 20. old. 


A falukutatók és az Új Építés, az avant- 
gard modernizmus hívei között az építé- 
szet területén századunk harmincas évei- 
ben kirobbant vitában kölcsönös támadá- 
sok hangzottak el. A népiesek, falukutatók 
szerint például a funkcionalizmus formavi- 
lága nem lehet megoldás a magyar falu 
építészeti problémáira, különösen nem 
olyan helyzetben, amikor (például az 1940- 
es nagy árvíz után) falusi lakóházak ezreit 
kellett olcsón és gyorsan felépíteni. Ez csak 
a falusi lakosság aktív segítségével, mun- 
kájával volt lehetséges, s ezt a támogatást 
lapostetős, sávablakos házak esetén nem 
lett volna könnyű elnyerni. A falukutató 
irányzat képviselői — Tóth Kálmán, Mis- 
kolczy László, Padányi Gulyás Jenő, Rácz 
György és mások - az ONCSA házépítési 
akció keretében és azon kívül is számos, jól 
működő alaprajzú, egyszerű, olcsó, bár 
formálás tekintetében néha kissé száraz- 
nak és egyesek által németesnek itélt lakó- 
házat építettek. A nemzeti romantika 
öröksége csak elvétve, például Arkay Ber- 
talan kiskunhalasi iskolája vagy Kafjka 
Péter gödöllői nyaralóépületei esetében 
volt érzékelhető. 

Nem kerülhetjük meg a kérdést, hogy a 
népies és nemzeti törekvések, különösen a 
század harmincas éveiben, mennyiben vál- 
tak faji eszmék kifejezőivé. Bár nyilvánva- 
lónak látszik, hogy már a századelő nem- 
zeti romantikájában nagy szerepet játszot- 
tak a városellenes, antikapitalista és nacio- 
nalista ideológiák, s ezek továbbra is érvé- 
nyesültek, mégis azt kell mondanunk, 
hogy hazánkban nem ment végbe a moz- 
galom , radikalizálódása". Még csak olyan 
egyesületek létrejöttéről sem beszélhetünk, 
mint például Svájcban a Schweizer Verei- 
nigung für Heimatschutz, a holland Bond 
Heemchut vagy a francia Société pour la 
Protection de Paysage de France, mint 
ahogy nálunk a harmincas években a funk- 
cionalizmust sem birálták hivatalosan.!! 


A funkcionalista építészet hivatalos bírála- 
tára Magyarországon az ötvenes évekig 


11 Joachim Petsch: Heimatkunst-Heimatschutz. In: 
Werk-Archithese 1979., 66. szam, 27. old. 

nem 1s került sor, 1951-ben azután a funk- 
cionalista építészetet mint az , egvetlen el- 
lenséges kulturális irányzatot ... mely még 
nyíltan tud jelentkezni"!? egy határozat 
gyakorlatilag eltörölte. A , szocreál" kul- 
túrpolitika deklarált célja volt egy , tartal- 
mában szocialista, formájában nemzeti" 
művészet létrehozása. Azt gondolhatnánk, 
ez az időszak igazán kedvezett a nemzeti 
törekvések újjáeéledésének. A valóság ezzel 
szemben az, hogy a , szocreállal" a nemzet- 
közi akadémizmus időszaka köszöntött 
be. Ha a falu építészete inspiráló tényező 
volt, legfeljebb a kúriák provinciális klasz- 
szicizmusa volt az, mely például Pintér Bé- 
la tolnai kultúrházának (1952) minden 
monumentális pátosztól mentes, sőt naiv 
formálásmódját befolyásolta, illetve né- 
hány mezőgazdasági épület, főleg istálló 
mutatja a népi építészet hatását. 

Az ötvenes évek második felében azután 
visszatért a funkcionalizmus, de a korábbi 
optimista lendület helyét egy gazdaságos- 
ságcentrikus, produktivista szemlélet fog- 
lalta el. Az építészeti környezet elszegénye- 
désének hatására világszerte megkezdő- 
dött az alternatívák keresése. A hatvanas 
évek végén a nyugati diákmozgalmak 
egyik eleme volt az a kisérlet, amelyben egy 
alternatív életforma és az annak megfelelő 
alternatív építészet megteremtésére töre- 
kedtek, és megnőtt az érdeklődés a termé- 
szeti környezettel összhangban levő , ano- 
nim" építés, a falvak építészete iránt. 

Ujabb építészetünkben több olyan 
áramlat is megfigyelhető, melynek képvise- 
lői orientációs pontnak tekintik a népmű- 
vészetet és a népi építészetet, s annak for- 
máit vagy csak alkotásmódját, közvetlenül 
vagy transzformálva, alkalmazzák is. Ezek 
között a legkevesebb érdekességgel talán 
azok az épületek - hétvégi házak, préshá- 
zak, csárdák - szolgálnak, melyek igyekez- 
nek eleget tenni a tájba illeszkedés egyre 
komolyabban vett követelményének, vagy 
pedig egyszerűen az idegenforgalmi és sza- 
badidő-építészet világszerte kommersz-re- 
gionális formákkal élő kategóriájába tar- 
toznak. Az egyszerűség lenne itt az egyér- 


12 Révai József: Az új magyar építészet kérdései. In: 
Építés-Építészet. 1951., 9-10. szám. 


telműen pozítiv érték: bár minél több 
olyan új nyaraló épülne, melyek a paraszt- 
házak szerénységével illeszkednének kör- 
nyezetük be! 

Határainkon kívül azonban építésze- 
tünknek nem ez a regionalista vonala vált 
ismertté, hanem az az organikus irányzat, 
melyet Makovecz Imre és az egykori Pécs 
Csoport tagjai képviselnek. Ezek a törek- 
vések, különösen Makovecz Ímre eseté- 
ben, nem tekinthetők minden további nél- 
kül a századelő nemzefi romantikájából 
levezethető irányzatnak. Bár munkássá- 
gukban a népművészet szerepe vitathatat- 
lan, mégis olyan univerzális folklór nevé- 
ben alkotnak, melynek forrásai részben az 
ország határain kívül találhatók. Ha analó- 
giát keresünk századunk magyar építésze- 
tében, elsősorban Lechner Ödön munkás- 
ságában találjuk meg azt az ornamenst 
felhasználó, azt analizáló és felnagyító ter- 
vezési módszert, ami Makovecz Ímrére is 
jellemző. Lechner ezt a sikfelületen bontot- 
ta ki, a sikot helyenként áttörve, máshol 
ragyogó szinű, időálló, , kemény" burko- 
lattal vonva be. Makovecz számára az or- 
namens nyilván mást jelent, nem pusztán 
az identitás szimbólumát. A szerves növe- 
kedeés és metamorfózis már Goethe által is 
tanulmányozott formavilága Rudolf Stei- 
ner antropozófiájának hatására válik nála 
a tervezés kiindulópontjává, s bomlik ki 
térben. 

Az interferencia az alaprajz funkcionális 
megoldásával, az antropomorf és biomorf 
elemek és a tényleges használat természete- 
sen sokszor vet fel problémákat. Korai 
alkotásai esetében Makoveczet sok bírálat 
érte azért, mert a formai kompozícióból 
, kilógó" elemek szervetlen toldalékként 
jelentek meg. Talán még inkább jogos a 
kritika akkor, ha a szakrális tartalmat hor- 
dozó formák (centrális szerkesztés) konf- 
liktusba kerülnek a funkcióval (például 
mosdó - WC); illetve általánosabban: ha 
racionális szervezést, a használat transzpa- 
renciáját megkövetelő intézmény építészeti 
eszközökkel , ritualizálódik". 

Makovecz kétségtelenül legkiválóbb al- 
kotásai egyszerű, lényegében egyterű épü- 
letek, ahol a formálás elemi ereje érvénye- 
sülhet. A funkcionálisan és formailag ösz- 

szetettebb művek, mint a Művelődés Háza 
Sárospatakon már , feldíszítettnek" tűn- 
nek (gondoljunk például az ismert , szem- 
motívum" részletezettségére). 

A Pécs Csoport munkásságában is fon- 
tos szerepet játszik az ornamens, a vonal 
analízise, de a síkgörbe az ő esetükben már 
közvetlenül meghatározhatja például az 
épület kontúrját. Talán mégsem a formai 
megoldás érezhető elsősorban problemati- 
kusnak, hanem az, hogy a szépen megter- 
vezett, megrajzolt publikációk azt szugge- 
rálják, mintha a magyar falu jelenlegi 
problémáira az lenne a megoldás, hogy a 
magasházak kontúrja dekoratívvá válik. 

Az , organikus" vagy az irányzathoz tar- 
tozó építészek legújabb kiadványai szerint 
az ,élő"!5 építészet, úgy tűnik, egyre ru- 
galmasabban, egyre több mindent befo- 
gadva definiálja magát. A valóban izgal- 
mas, új tömeg- és téralakítási kísérletek 
mellett sok az epigonizmus, sok a már ön- 
oldás. 

Különösen az utolsó szempontot érez- 
hetjük olyannak, ami alaposabb megfon- 
tolást igényelne. Hiszen igaz, hogy az , or- 
ganikusok" által kíméletlenül bírált funk- 
cionalista építészet alig szentelt figyelmet a 
város olyan fontos elemeinek, mint a las- 
san kialakult, helyi sajátosságokat, a , ge- 


13 Magyar elő építészet. A Bercsényi 28-30 című 
folyóirat  szerkesztöségének kiadványa, Budapest, 
1985. 


nius loci"-t őrző városszövet, a városi tér- 
formálás, az utcakép vagy az egyes épüle- 
tek gazdag térhierarchiája, részletképzése. 
De az expresszív önmutogatás, az eklekti- 
kus részlethalmozás is lehetetlenné teszi 
egy valóban urbánus környezet létrejöttét. 
Ezt már a nemzeti törekvések legjobb kép- 
viselői is tudták a századfordulón; Fülep 
Lajos Lechner Ödönnel kapcsolatban a 
, mindenki otthonává válni tudás jótékony 
neutralitásá"-ról beszél, ellentétben azzal a 
, provokatív" egyénieskedéssel, ami , egy 
határon túl aligha elviselhető".!" 

A fenti kritikus megjegyzések ellenére az 
organikus építészet nem elhanyagolható 
érdeme, hogy az irányzat követőihez nem 
tartozó építészeket is alapvető kérdések 
átgondolására késztette. Ha a hatvanas- 
hetvenes évek építészetével kapcsolatban 
megnyilvánuló társadalmi elégedetlenség 
nem lett volna elég, az organikus építészet 
közönségsikere bizonyosan segít abban, 
hogy a tervezői gondolkodás elszakadjon 
a sablonná merevedett megoldások ismé- 
telgetésétől. Mai építészetünkben a külön- 
böző irányzatok egymás mellett élése és 
egymásra hatása, továbbá a kísérletezés 
olyan érték, amely a fejlődés egyik fontos 
feltétele. 


Moravánszky Ákos 


14 Fülep Lajos: Előszó a Magyar művészet második 
kiadásához. In: , Művészet és világnézet". Magvető 
Kiadó. 1976. 


Makovecz Imre: 
A Művelődés Háza 
(Sárospatak) 


EVFORDULÓ 


A történelem hullámverésében 


Komját Irén születésének 90. évfordulójára 


Tudtuk, de valójában sohasem érzékeltük éveinek növekvő számát - ilyen értelemben 
,kortalanul" élt és dolgozott közöttünk. Most volna 90 éves, de már amikor eltávozott 
tőlünk, elhagyta a 86-ot is. Magas életkorát — amelyet meghazudtolni látszott vitalitása, 
sokoldalú érdeklődése, szellemi frissessége, alkotóereje — mindenki csodálta; de tiszteletet 
iránta nem az parancsolt, hogy ennyit élt, hanem az, amit megélt és ahogyan élt. 


I. 


Komját Irén ahhoz a nemzedékhez tartozott, amely küzdve és küszködve, harcolva és 
szenvedve élte végig az emberiség történelmének talán legviharosabb századát. Abban 
az évtizedben született, amikor a tőkés rendszer klasszikus szakasza monopolkapitaliz- 
musba váltott át, s nyomában a társadalom mindkét pólusán hatalmas erőkoncentráció 
ment végbe, roppant feszültségeket gerjesztve. A mindenható monopoltőkével szemben 
koncentrálódnak a munkásosztály, valamennyi kizsákmányolt-elnyomott osztály és 
réteg erői, kiéleződik az osztályharc az egyes országokon belül és nemzetközileg. Az 
egyenlőtlen fejlődés a végsőkig feszíti a tőkés hatalmak ellentéteit, világháborúhoz vezet. 
A megérlelődött belső és a kedvező külső feltételek világtörténelmi kihatású robbanást 
eredményeznek: győz a nagy októberi szocialista forradalom, létrejön az első és sokáig 
egyetlen szocialista ország; kiszélesedik, fellendül a nemzetközi kommunista és munkás- 
mozgalom. A forradalmak és az erősödő osztályharc letörésére, a szovjet állam elpusztí- 
tására a burzsoázia legagresszívabb körei az intervenció, a fehérterror, majd a fasizmus 
fegyverét vetik be. A megosztott munkásmozgalom képtelen megakadályozni a fasizmus 
uralomra jutását több országban, s ezzel szabad az út egy új világháború felé. Ez 
kezdetben a nagy tőkés országok egymás elleni harca, de amikor a Szovjetunió ellen 
fordulnak a fasiszta hadigépezetek, a népek szabadságharcává válik: hadszintereken és 
hátországokban folyik a küzdelem a nemzet: függetlenségért, egy haladó társadalmi rend 
kialakításáért. A fasizmus pusztító erőinek leverése különböző társadalmi rendszerű, de 
az emberiség létérdekeinek védelmére szövetkezett országok népeinek győzelme volt. 
Ebben a küzdelemben születnek meg az európai népi demokráciák, győznek a távol-kele- 
ti forradalmak, s jön létre a szocialista világrendszer. 

Mindezek - s ami utánuk következett, napjainkig bezárólag — jól ismert tények, 
események. Dióhéjban felidézni egy részüket itt csak azért érdemes, mert velük elmond- 
tuk a Komját Irén életének alakulását befolyásoló legfőbb társadalmi meghatározókat. 
Amit ugyanis ő megélt: az maga a történelem, a 20. század óriási távlatokra kiható 
mozgásai, vagy ahogy ő írta: , politikai földrengései, tűzhányók módjára kitörő forradalmi 
fellángolásai" , amelyek , megváltoztatták a világot". Annyira benne élt a történelemben, 
személyes sorsa annyira összefonódott a korszakkal, hogy csak így érthető meg egész 
élete is. Mint egyik könyvének előszavában megfogalmazta: ,,. . egyéni életem a történe- 

lem vérkeringésében folyt; a forradalmi munkásmozgalomban, a kommunista sajtó és a 
haladó irodalom körében" . 

És ebben már bent van az is, ahogyan élt: mert egész életútjának fő meghatározója a 
forradalom önzetlen, tántoríthatatlan szolgálata volt. Ezen egyaránt értette a saját népe 
és hazája, valamint a nemzetközi munkásosztály, a más népek érdekében végzett harcos 
tevékenységet. De hogyan lett forradalmár belőle? Mert a történelmi mozgások , csupán" 
az objektív hátteret adják emberi fejlődéséhez; az egyéniség kialakulásában erősen 
közrejátszanak szubjektív és véletlen körülmények is. 

Temesvárott született, a monarchia Magyarországán, s hatéves korától Budapesten él. 
Az első világháború kitörésekor érettségizik, s az őszirózsás forradalom évében kap 
magyar-német szakos tanári diplomát. A társadalmi kérdések iránt fogékony lány egész 
életére döntően hat, hogy lakószomszédjuk a Komját-család. Tőlük — különösen Komját 
Aladártól - kapja az irodalom és művészetek szeretetét, világnézeti és politikai indíttatá- 
sát. Tízéves mindössze, mikor Petőfi Apostolát olvasva megfogadja: csak költő-forradal- 
márhoz megy feleségül. S valóban: 1918-ban életét, sorsát Komját Aladáréhoz, a fiatal 
forradalmáréhoz köti. Együtt küzdenek a Galilei-körben, az antimilitarista mozgalom- 
ban, együtt lelkesednek 1917 októberéért. Harcostársak akkor is, amikor Komját Aladár 
tagja lesz az újonnan született kommunista pártnak. A Tanácsköztársaság idején Komját 
Irén már a közoktatásügyi népbiztosságon dolgozik. S amikor az imperialista túlerő 
leveri a munkáshatalmat, férjével együtt a politikai emigrációt választja. 


2. 


Az ezután következő 26 év, amelyet először Bolognában, majd Bécsben, aztán Berlinben, 
utána Zürichben és más svájci városokban, végül pedig Párizsban élt le, Komját Irén 
tudatos és tapasztalt kommunistává érésének döntő időszaka. Tanúja, 1924-től párttag- 
ként aktív résztvevője, majd 1927-től, mikor a Komintern világlapjának, az Inprekorr- 
nak a szerkesztőségébe kerül, krónikása is kora legfontosabb politikai eseményeinek. 

Hogyan éltek az emigránsok, hogyan élt ő maga is a kényszerű számkivetettségben? 
Sorsukat alapvetően hivatásuk: a forradalmi tevékenység és ennek körültekintő biztosí- 
tása határozta meg. Noha óvatosan némi részt vállaltak annak az országnak kommunis- 
ta mozgalmában is, ahol éppen éltek, feladataikat mindenekfelett a Komintern tennivalói 
szabták meg. Komját Aladárt újságírói, szerkesztői posztokra állították a Komintern 
vezetői. Sok éven át a nyolcnyelvű, kilenc országban különféle címekkel megjelenő, de 
a világ valamennyi országában föllelhető lap, az Inprekorr egyik vezetőjeként dolgozott, 
később feleségével együtt. i 

Súlyos teherként nehezítette ezt a munkát az emigrációs lét számos gyötrelme. A hon- 
vágy, az otthon maradottak sorsa iránti aggódás mellett magából a forradalmi munkából 
is fakadtak e gyötrelmek. Országról országra hajtja-űzi őket a történelem vihara: Bolo- 
gnából és Berlinből a fasizmus elől kényszerülnek elköltözni, Zürichből a , semleges" 
Svájc , demokratikus" antikommunizmusa, Bécsből pedig egyszerűen megélhetési gon- 
dok szorítják őket távozásra. Egyetlen hányódás az életük: mert nemcsak dolgozni, 
hanem rejtőzni is kell. A lap ugyanis, bár legálisan jelent meg mindenütt, konspiratívan 
készült; szerkesztőinek - a rendőrség beavatkozásai miatt — féllegalitásban, sőt Svájcban 
illegalitásban kellett élniük. S hogy élhessenek, lakni, enni kellett, családról gondoskod- 
ni, gyermekeket nevelni. Így aztán - ahogy Komját Irén írja — , a rendőrség zaklatásai, 
kiutasítások , megélhetési nehézségek és lakásgondok szövevényében csaknem valamennyi 
elvtársunk élete szakadatlan küzdelem volt az alkotómunka anyagi feltételeinek megterem- 
téséért". Nemcsak magukkal kellett törődni, hanem éberen ügyelni mások sorsára, 
gondjára-bajára is. Évtizedek múlva megható szavakkal festi akkori érzéseit Komját 
Irén: , Sorsokat idézek, amelyek sorsomba fonódtak, élettársam útját, anyai bánatot, 
örömöt, baráti hűséget, hősiességet..." 

Ha Komját Irén ilyen körülmények közt mást nem tett volna, mint hogy fontos 
megbízást teljesítő férje számára megteremti a lehető legalkalmasabb munkafeltételeket, 
és forradalmár-anyaként felnevel két fiút, már ez is elég lett volna, hogy aktív harcosnak 
tekintse magát. Ő azonban mindezek mellett közvetlenül is részt akart venni a pártmun- 
kában. Így került 1927-ben az Inprekorr szerkesztőségébe. Itt — írta — , kezdetben fordítási 
munkákat végeztem, majd cikkeket szerkesztettem, folyóiratokat ismertettem, és riporteri 
megbízást kaptam" . 

A békés viszonyok közt élő mai ember csodálkozik: hogyan lehetett az említett 
helyzetben fennmaradni, sőt fejlődni, tanulni, emberileg nemesedni? Nos, édpen a nagy 
erőfeszítéseket kívánó forradalmi munka, az áldozatok árán is feltétlenül elvégzendő 
feladatok, a folytonos veszélyek, a pártfegyelem és az egymásrautaltság vitte őket előre; 
és a sikerekből, a súlyos vereségekből, az elkövetett hibákból, tévedésekből, rossz kon- 
cepciókból leszűrt sok-sok tapasztalat adott erőt a további harcokhoz. Nagyszerű mun- 
kás-tömegpártot látnak Bolognában és Berlinben, lelkesednek a francia és spanyol 
munkásmozgalom eredményein, örömmel töltik el őket a Szovjetunióban saját szemük- 
kel látott szocialista építés sikerei, felbátorítja őket a nemzetközi szolidaritási akciók 
kedvező kimenetele — de levonják a következtetéseket az 1923-as hamburgi felkelés 
kudarcából, Hitler hatalomra jutásának előzményeiből, a spanyol polgárháborúban 
elszenvedett vereségből is. S közben megtanulják a kommunista munkamódszereket, 
amelyeknek a körülményekhez kell alkalmazkodniuk; újabb és újabb embereket nevel- 
nek kommunista öntudatra, s állítanak forradalmi munkára. 

Tartotta bennük a lelket szilárd marxista-leninista meggyőződésük, az eszméhez való 
hűség is. Tanultak Marxtól és Lenintől, Gramscitól és Dimitrovtól; tanultak könyvekből 
és tanultak egymástól. Ma már tudjuk, hogy az eszmei szilárdság nemegyszer dogmatiz- 
must takart, s téves, azóta kiigazított tételeket is abszolút érvényűnek fogtak fel annak 
idején. A dogmatizmuson nincs mit mentegetni. De ne ítéljünk sommásan. Egyrészt az 
ideológia akkori művelői benne éltek a gyors változást hozó folyamatokban, s töretlen 
utakon járva menet közben, harc közben kellett következtetéseket levonniuk. Másrészt 
maga a kommunista mozgalom is sok mindent helyre rakott, igyekezett megújulni: 
gondoljunk a Komintern 1935-ös VII. kongresszusának önkritikus fellépésére, új straté- 

iát kijelölő téziseire, amit az emigráns kommunisták, Komját Irén is melegen üdvözölt. 

s harmadrészt: az eszméhez való ragaszkodás - bármennyire magában rejtette is a 
megkövesedés veszélyét - a legfőbb fogódzó volt a talbponmaradáshoz, az embertelen 
körülmények közt való helytálláshoz. Ezen az iskolán nevelkedett Komját Irén is. 
Marxista-leninista meggyőződése és tudása edzette akaraterejét, tette optimistává a 
legnehezebb helyzetekben is, s formálta a szocializmus ügyének cselekvő harcosává. 


3. 


Komját Irén életének van néhány olyan meghatározó élménye, amely befolyásolta egész 
gondolkodását, politikai állásfoglalását, újságírói tevékenységét, s kihatott felszabadulás 
utáni munkájára is. 

Az egyik: a fasizmussal kapcsolatos élményei. Szemtanúja volt Bolognában a feketein- 
ges fasiszták véres terrorjának, Berlinben a náci rohamosztagok gaztetteinek; megélte a 
Reichstag felgyújtását, a lipcsei pert; a spanyol fasiszták Hitler és Mussolini által támo- 
gatott polgárháborús kegyetlenségét; a francia fasizmus garázdálkodását és négy eszten- 
dőn keresztül Franciaország náci megszállásának szörnyűségeit; végig szenvedte barátai- 
nak, harcostársainak, elvtársainak elhurcolását, megkínzását, kivégzését. A kommunis- 
ta, a feleség, a családanya minden ízében tiltakozott, lázadt az embertelenséggel, a 
tömeghalál kultiválóival, az agresszív hódítókkal szemben. Harcos antifasiszta volt, akit 
nem annyira a fasizmus tudományos elemzése, mint inkább az ellene való gyakorlati 

küzdelem vezetett. Szüntelen fellépést hirdetett ellene írásaiban, leleplezte rémségeit, 
szégyenoszlophoz kötötte ezek elkövetőit, s emléket állított áldozatainak. Nagy aggoda- 
lommal figyelte a felszabadulás utáni nemzetközi életben is az újfasizmus mozgolódását 
vagy az 1956-os ellenforradalom során a fasizmusra emlékeztető tünetek felbukkanását, 
s tollával szállt szembe az előmerészkedő szélsőséges reakcióval. 


Ide kapcsolódik másik nagy élménye: a népíront születése, a népfrontpolitika kibonta- 


kozása antifasiszta alapokon. Mikor 1935 tavaszán Párizsba érkeznek, saját szemükkel 
látják a munkásegységfront és a népfírontpolitika sikerét. , Felszabadult légkör, boldogító 
érzés — emlékezik rá vissza egy 1980-as tévériportűlmben -, úgy éreztük, hogy a legjobb 
úton vagyunk, hogy kitörjünk minden dogmatizmusból." Lelkesen ír egyik könyvében a 
I Humanite-t társadalmi munkában terjesztő 15 ezer aktivistáról, akik egyben a nép- 
frontpolitika hirdetői, agitátorai is voltak; a szocialistákkal kötött egységmegállapodás- 
ról, amely , az öröm és a bizalom forrása lett a nemzetközi munkásmozgalom számára" . 
Megeleveníti Henri Barbusse temetését, amely a párizsi tömegek népíronttüntetésévé 
vált, és 1936 februárját, mikor az olasz fasiszták Abesszinia elleni háborújával egyidőben 
győzelmet arat a népíront Spanyolországban is. Nagy remények csillantak meg és 
hamvadtak el! De a spanyol köztársaság harcaiban és a francia ellenállási mozgalomban, 
a nácik által megszállt országok függetlenségi küzdelmeiben többé-kevésbé újjászülettek 
a népírontok, egy sor országban pedig a kommunista pártok vezetésével bázisai lettek 
a kialakuló népi demokratikus rendszereknek. Komját Irén sok más tapasztalattal 
együtt a népírontpolitikáét is magával hozza hazatérésekor. § 

Elményekkel és tanulságokkal gazdagítja őt az a kemény küzdelem is, amely a háború 
és béke erői között folyt azokban az években. Tanúja annak, hogyan készítik elő a 
fasiszták — a demokratikus tőkés hatalmak rövidlátó és álnok vezetőinek segítségével — 
a második világháborút; tanúja az osztrák Anschlussnak, Csehszlovákia bekebelezésé- 
nek, a müncheni árulásnak, Lengyelország és egy sor más európai állam lerohanásának, 
a nyugat-európai , furcsa háborúnak" s Franciaország megszállásának. Lépésről lépésre 
felismeri, hogy a készülő háború nem annyira Hitler, mint inkább a Szovjetunió ellen 
irányul. Minden tehetségével tiltakozik a háború ellen akkor is és egész életében. Külpoli- 
tikai cikkeinek egész sorával szenvedélyesen igyekszik a béke ügyét szolgálni a hideghá- 
ború éveiben s az enyhülés időszakában is. 

Es végül, bár elsőként kellett volna említeni: egész életének és tevékenységének legfőbb 
élménye a forradalmi internacionalizmus. Nem csupán eszével, hanem egész szívével 
internacionalista; oly bensőségesen éli át a nemzetköziséget, mint bármely ember a 
hazaszeretetet. Bolognai fogadtatásuknál érzi meg először, mi is-ez az internacionalista 
szolidaritás; majd akkor, mikor Komját Aladárt többedmagával letartóztatják: , szak- 
szervezeti megbízottak ajándékokat és pénzt hoztak... Egy öreg vasutas megilletődve adta 
át a magyarok számára gyűjtött összeg vráeső részét; egy óvónő csecsemőholmit, virágot, 
édességet hozott... A szolidaritás, amely körülvett, erőt adott." És mikor 42 esztendő után 
visszalátogat, örömmel tapasztalja, hogy , a bolognai kommunisták új nemzedéke is tárt 
szívvel fogadott, mint a régiek" . 
munkánkat, és közöttük soha nem éreztük magunkat idegeneknek. Természetesen szoro- 
sabb kapcsolatok is kialakultak: barátságok , szerelmek , házasságok , amelyek még sűrűbb- 
re szőtték az internacionalizmus zászlajának piros selymét." Párizsban, 1935 májusában 
meghatottan vonul el ő is a kommün vértanúinak emlékműve előtt; együttérző szavakkal 
emlékezik arra, hogy a tömeg hitet tett a munkásegység mellett, a fasizmus ellen, s hogy 
, Milyen jó volt soraikban menetelni!" Es maga előtt látja a tíz évvel későbbi május elsejét 
is: , megint százezrek meneteltek és vonultak el a Kommünárok Fala előtt... Az Internacio- 
nálét énekeltük, és mellettünk énekelték spanyolul, lengyelül, németül - annyi nyelven, 
ahány nemzet partizánjai meneteltek itt, ahány nép fiai túlélték a náci internáló táboro- 
kat..." 

Csoda-e, hogy oly mélyen ivódik vérébe az internacionalizmus? A Kommunista Inter- 
nacionálé lapjának sok nemzet fiaiból álló szerkesztőségében, a nemzetköziség légköré- 
ben dolgozik; maga is több nyelven ír és beszél; írásainak a nemzetközi munkásmoz- 
galom az állandó témája; a kommunisták nemzetközi seregéből kerülnek ki ismerősei, 
barátai, munkatársai. Az Inprekorrnál ő is részese a nagy szolidaritási küzdelmeknek, 
amelyek a nemzetközi kommunista mozgalom vezetőinek megmentéséért folytak; és 
felejthetetlen számára, hogy internacionalista volt a francia ellenállási mozgalom is. ,,A 
harc nemzetközisége volt az, ami bennünket leginkább lelkesített" — írta negyedszázados 
emigrációjukról évtizedekkel később; a szolidaritás adott nekik erőt, szabadította meg 
őket a csüggedéstől, töltötte el őket optimizmussal, segített elviselni a mindennapok 
kínzó nehézségeit. Nem véletlen, hogy - a fájdalmasan korán, 1937 januárjában el- 
hunyt —- Komját Aladár tolla alól röppent világgá az a szállóigévé lett verssor, amely a 
Spanyolországban küzdő internacionalistáknak e néven állított örök emléket: , ezer 
nyelvű, egy szívű brigád" . 

És az is érthető, hogy Komját Irén, ez az ízig-vérig internacionalista, amint módja van 
rá, 1946 elején hazatér. Igen, haza, mert Magyarországot tekinti hazájának negyedszáza- 
dos bolyongása után is. , Az emigráció hosszú volt — mondotta 1973-ban egy tévéinterjú- 
ban -, de természetes és szükségszerű mindenkinek, hogy visszatérjen hazájába, mikor az 
emigráció oka megszűnik. A mi emigrációnk oka a fasizmus volt, a kommunisták üldözése, 
ezért hagytuk el az országot. Mikor a fasizmust legyőzték , magától értetődő volt számomra 
is, hogy. . . ide térjek vissza Budapestre, ebbe a drága városba, és itt igyekezzem hasznosítani 
még megmaradt erőmet és képességemet." 

Élete ettől fogva eggyé forr a szocialista építés, akommunista párt hazai és nemzetközi 
feladataival. Párttitkára lesz az MTI-nek és a Rádiónak, rovatvezetője a Szabad Népnek, 
a Központi Vezetőség külügyi osztályvezetője, az újságíró-iskola igazgatója, a Külügyi 
Főiskola tanára, a Tájékoztatási Hivatal elnökhelyettese. Az ellenforradalmat követően 
négy évig a Társadalmi Szemle felelős szerkesztője, nyugdíjazása után is a szerkesztő- 
bizottság tagja, az újságíró-szövetség és a Magyar ENSZ Társaság alelnöke. E nyugdíjas 
években egymás után írta cikkeit, könyveit; fél Európát bejárta, hogy kedvenc témájá- 
hoz, az Inprekorr történetéhez adatokat gyűjtsön az archívumokban és a még élő 
szemtanúktól. Több magas kitüntetése mellett 85. születésnapján a párt Központi Bizott- 
sága nevében Kádár János levélben mondott köszönetet neki hűségéért, helytállásáért, 
az ifjú nemzedék számára is példás életéért. 


4. 


A forradalmár-költő feleségéből forradalmár-újságíró lett az emigráció éveiben. ,,. . .írni: 
legbensőbb kényszer, legkielégítőbb munka, és olyan öröm volt számomra, amely nemegy- 
szer az élet nehezén is átsegített" — vallotta meg egyik könyvében. Majd így folytatta: 
, Írással vettem részt a munkásmozgalomban, amely tanított és nevelt, amelynek eszmevilá- 
gában éltem, és önmegítélésemben az volt a döntő mérték, hogy hasznos-e, amit leírok, 
beilleszkedik-e a nagy harcba, amely egy jobb világért folyik." 

Komját Írén az újságírást tartotta élethivatásának, s talán a legszebb mesterségnek is. 
Ő maga hallgatója, de tanára is 1938-ban az első nemzetközi újságíró-iskolának, amelyet 
az Inprekorr szeretve tisztelt főszerkesztője, Alpári Gyula szervezett Párizsban a kisebb, 
gyengébb kommunista pártok sajtójának segítésére. Másfél évtizeddel később igyekszik 
a magyar újságíró-növendékeknek átadni valamit az ott tanultakból. Mindenekelőtt az 
internacionalizmus szellemét és újságírói ars poeticáját. 

Mire tanitotta őket? Arra, hogy , az újságírónak mindenekfelett a meggyőződés szilárd- 
ságára van szüksége, amely kiállja a társadalmi viharokat, a politikai légkör veszélyes 
ingadozásait, biztonságot ad magatartásunknak és írásunknak egyaránt". Az újságírás 

törvényei — hangoztatta -— , számomra azok a követelmények , amelyek a munkásmozga- 
lomhoz való elkötelezettségemből származnak. Törvénye: az igazmondás... Brechttel val- 
lom, hogy sxaz igazságot azokért a következtetésekért kell kimondani, amelyeket belőle 
magatartásunkra vonatkozóan levonhatunk" . Igazmondás, nép iránti hűség, közérthető- 
ség - ezek Komját Irén ars poeticájának pillérei. Mint egész világnézetét, nagy forradal- 
már példaképétől, Lenintől származtatja ezeket az elveket is, de lehetetlen észre nem 
venni: bennük van a Komintern VII. kongresszusán elhangzott dimitrovi tanítás is a 
tiszta gondolatok világos kifejezéséről. 

Kiemelkedő újságírói pályafutásáért a nemzetközi Julius Fucik-díjjal és a szovjet 
Vorovszkij-díjjal tüntették ki, itthon pedig megkapta a Rózsa Ferenc-díijat. 1981 decem- 
berében, a magyar sajtó napján még ő mondta az ünnepi beszédet: Rózsa Ferencre 
emlékezett benne, követésre ajánlva tetteit, magatartását a fiatal újságíró-nemzedéknek. 


2. 


Alpári Gyulával együtt maga is osztotta Antonio Gramscinak azt a nézetét, hogy nem 
lehet igazi forradalmár, akit nem szeret senki, és aki nem szeret senkit. Ő maga mélységes 
szeretettel közeledett az emberekhez; nemcsak férjét és fiait zárta szívébe, hanem meleg 
szavakkal szólt nagyra becsült tanítóiról és kedves tanítványairól, idősebb és fiatalabb 
barátairól. Szerette a mindennapjaikat élő embereket, a népet és a népeket. 

És szeretetre méltó volt ő is. Nem véletlen, hogy a nemzetközi munkásmozgalom, az 
irodalom és a művészetek olyan nagyjai tisztelték meg bizalmukkal, mint Georgi Dimit- 
rov, Marcel Cachin, Gabriel Péri, Henri Barbusse, Ilja Ehrenburg, Bölöni György, Egon 
Erwin Kisch, Kun Béla családja, Mező Imre és sokan mások. Talán őszinte szerénysége 
tette oly vonzóvá: halk szava nem fölvett modor, hanem mélyről fakadó önértékelésének 
kifejezése volt. Sohasem tulajdonította magának, amit a mozgalom ért el; érezte és tudta, 
hogy az ő tevékenysége egy átfogó szervezet része, hogy szükség van ugyan az ő munkájá- 
ra is, de csak együtt másokéval. S talán ezért sem beszélt szinte soha önmagáról: tetteit, 
munkáját mindig másokhoz való viszonyának fénytörésében villantotta fel. Vonzó volt 
műveltsége, egy sokat tapasztalt, sokat olvasott, a művészeteket kedvelő és elmélyülten 
tanulmányozó asszony kulturáltsága, amely tükrözte és fenntartotta belső harmóniáját. 
És lehet, hogy az embereket szenvedélyessége ragadta meg, amely átfűtötte beszédeit, 
írásait, és amely a forradalmár jobbra törekvéséből fakadt. 

Tiszta, szép, következetes életútja volt. Emlékét megőrzik egykori harcostársai, mun- 
katársai, barátai, tanítványai, s az általa írt könyvek sora, amelyekben forrás értékű 
tájékoztatást és elemzést ad egy nagy korszak harcairól, eseményeiről és hőseiről. 


Láng György 


KONYVEKRÓL 


Antal László: Gazdaságiírányítási és 
pénzügyi rendszerünk a reform útján 


Bízvást állítható, hogy az utóbbi évtizedekben 
a magyar közgazdász társadalom meghatározó 
élménye az új gazdaságirányítási rendszer — a 
reform - kialakítása, működtetése és a tovább- 
fejlesztés körül több ízben kibontakozó szenve- 
délyes vita volt. A reform nem csupán a szűkeb- 
ben vett állami irányítási eszköztárt és stílust 
változtatta meg, hanem a gazdaság és a társada- 
lom egésze közötti viszonyt is, no meg a közgaz- 
dászoknak a társadalmi közéletben elfoglalt he- 
lyét. Szakmánk presztízse ugrásszerűen meg- 
nőtt, a valóban egyéni mechanizmusmegoldá- 
sok komoly nemzetközi figyelmet keltettek. Ide- 
haza pedig a többi társadalomtudomány műve- 
lői saját diszciplínájuk megújításához hozták fel 
példának azt a gondolati váltást, amellyel a gaz- 
daságtudomány túljutott az előző két évtized 
dogmáin. Néhány közgazdász szokatlanul szé- 
les ismertségre tett szert, bizonyos irányítási 
vagy gazdaságszervezési elgondolások társasági 
témává váltak, érzelmeket váltottak ki, és más 
országokban bizonyára nehezen elképzelhető 
módon, még mozifilm is készült a gazdasági élet 
korszerűsítésén munkálkodó szakemberekről. 

Érdekes azonban, hogy mind ez ideig nem 
született nálunk átfogó leírás és értékelés az , új" 
gazdasági mechanizmusról. (Az idézőjelet az in- 
dokolja, hogy az 1968-as reform előkészítését is 
számítva idestova két évtizedes időszakról van 
Szó: a szocialista Magyarország eddigi gazda- 
ságtörténetének feléről.) 

Ilyen előzmények alapján érthető, hogy nagy 
érdeklődés fogadta Antal László írását. 
A könyv még a nyári uborkaszezonban is napok 
alatt elfogyott, és utánnyomás vált szükségessé. 
Az érdeklődés bizonyosan nemcsak a könyv 
tárgyának, hanem a szerző személyének is szólt. 
Antal a reformfolyamatok egyik ismert résztve- 
vője, gondolatilag és érzelmileg elkötelezett sze- 
replője. Gondolom, valamennyien kíváncsian 
vesszük kezünkbe a könyvet: hogyan értékeli a 
reform eddigi történetét és további alakulásá- 


nak perspektíváit a tájékozott szerző. A könyvet 
elolvasván a recenzens úgy összegezi vélemé- 
nyét, hogy a könyv fontos és érdekes tudomá- 
nyos elemzés a generációs élmény tárgyát képe- 
ző reformról. És talán az sem belemagyarázás, 
hogy a száraz tények felsorolásából a szerző 
bizonyos csalódottsága csendül ki: nem egészen 
oda jutottunk, ahova készültünk. 


v 


A könyv három részből áll. Az első — és legterje- 
delmesebb - a szocialista tervgazdálkodás fejlő- 
dési útjairól, lehetséges útelágazásairól ad képet, 
és ebben helyezi el a magyar gazdasági mecha- 
nizmust. A mechanizmusról avagy a gazdaság 
működési modelljéről Antal László világosan ki- 
mondja, hogy az tágabb fogalom, mint a terve- 
zési, érdekeltségi, pénzügyi szabályozási rend- 
szer, a vállalati szervezetet és a gazdaságirányí- 
tási intézmények rendjét felölelő gazdaságirá- 
nyítás, mivel magába foglalja a piacot és a válla- 
laton belüli viszonyokat is. Ez lényeges különb- 
ségtétel, mert sokan a gazdasági mechanizmus 
változásán csak a központi irányítás alatt álló 
tényezők módosulását értik, holott a gazdaság 
minden szereplője s azok viselkedési normái, 
szokásai, kapcsolatai is beleértendők a modellre 
utaló , mechanizmus" fogalmába. Hozzáteszem 
rögtön, hogy a könyv ezután szinte kizárólag az 
irányítás (államigazgatás) és a vállalat (az állami 
vállalatok vezetése) közötti viszonyként tárgyal- 
ja a gazdaságirányítás, sőt az egész gazdasági 
modell evolúciójának kérdéseit. Ez a módszerta- 
ni leszűkítés, nézetem szerint, egyik lényeges 
tényezőjévé válik a szerző következtetéseinek. 

Felteszi ugyanis a kérdést: mi az oka annak, 
hogy az 1968 utáni viszonyok olyan sokat meg- 
őriztek a centralizált (direktív) tervezési rend- 
szer jellemzőiből? Válasza az, hogy a gazdaság- 
ban változatlan maradt a hierarchikus kapcsola- 
tok átfogó rendszere, és emiatt hasonlítanak 

annyira a gazdasági rendszer legtontosabb visel- 
kedési szabályai a tervgazdaság korábbi szaka- 
" szának jellemzőire, még az áru- és pénzviszo- 
nyok jelentőségének növekedése ellenére is. 

Így azonban 1968 után is megmaradt a válla- 
latoknak az irányító hatóságoktól való függése, 
a két szint közötti alku, csupán az alkudozás 
tárgya nem a naturális tervfeladatok és a teljesi- 
tésükhöz szükséges erőforrások meghatározása, 
hanem a gazdálkodás pénzügyi feltételeinek for- 
málása. Erre a működési módra emiatt nem 
alkalmazható a , decentralizált" jelző, legfeljebb 
az , indirekt", ami úgymond, a tervutasításos 
. gazdaságirányítás folytatásának tekinthető. Az 
indirekt irányítási rendszerben ugvanúgy a gaz- 
daságirányítási központoké a legfővb döntésho- 
zó szerep (és nemcsak kizárólag a valóban nagy 
horderejű kérdésekben), a piaci önszabályozó 
mechanizmusok pedig szükségszerűen aláren- 
delt szerepet játszanak. Az irányítás fő eszközét 
ugyan a pénzügyi elemek adják, ezek azonban 
nem képesek valamiféle önszabályozó mecha- 
nizmust beindítani és működésben tartani. Az 
egységesnek szánt szabályozók egyedi módosít- 
gatásaira elkerülhetetlenül szükség lesz, és a sza- 
bályozók , korszerűsítése" az államigazgatás, a 
területi szervek és a vállalatok közötti soksze- 
replős egyeztetéssé, alkufolyamattá válik. 

A pénzügyi eszközökkel való irányítás azért 
mégis nagyobb döntési teret hagy a vállalatok 
vezetőinek, mint a direkt irányítás, és a kor- 
mányzati beavatkozás kevésbé aprólékos. Antal 
László így összegzi a gyakorlatot: , Az indirekt 
mechanizmusban csökken a durva hibák, de a 
mozgósító erejű, rövid idő alatt radikális erőfor- 
rás-átcsoportosításokat és nagyarányú társadal- 
mi mozgásokat keresztülvinni képes elképzelé- 
sek esélye is. Az irányító apparátusok (a terv- 
utasításos rendszerhez képest) hamarabb érzé- 
kelik a megfogalmazott célok ellentmondásait, 
buktatóit. Szürkébbé, de reálisabbá válik a ter- 
vezés." (168. old.) 


A könyv második fele időrendben követi a 
gazdaságíirányitási rendszer fejlődését 1968-tól a 
hetvenes évek végéig, majd a harmadik fejezet 
évtizedünk első éveit mutatja be. Az 1968-as 
reform előzményeiről és előkészítéseiről az 
utóbbi években már több írás jelent meg (gon- 


dolok főként Berend T. Iván munkáira). . 


A könyv azzal egészíti ki az ismereteket, hogy 
rámutat a különféle reformjavaslatok elvi elté- 
réseire: többen többféle reformot képzeltek el. 
Nem volt egyértelmű, hogy vajon a szabályozás 
az indirekt irányítás vagy az önszabályozó piac 
elemeként működjék-e. , Az elvi megfogalmazá- 
sok inkább az önszabályozáshoz, a szabályzók 
konkrét rendszerére vonatkozó elképzelések pe- 


KÖNYVEKRŐL 


dig inkább az utóbbihoz (tudniillik az indirekt 
irányításhoz —- A szerző) álltak közel. Ebből 
vezethető le azután számos további bizonyta- 
lanság." (222. old.) 

Megjegyzem, nincs abban semmi meglepő, 
hogy gazdasági fejlettségi szintünkkel, társadal- 
mi feltételeinkkel, geopolitikai helyzetünkkel 
adekvát elvi modell híján az elméleti előkészítés 
nem lehetett teljes. (Az árupiacok fejlődése ben- 
ne volt az elképzelésekben, de nem volt komoly 
elgondolás a termelési tényezők piacáról.) 
Emiatt nem érzem meggyőzőnek azt az összeg- 
zést, mely szerint ,a reform általános elvei 
egyértelműek voltak, a részletekben - az irányíi- 
tás konkrét módszereire, az irányító szervek sze- 
repére vonatkozóan - azonban jó néhány kérdés 
bizonytalan maradt" (225. old.) — ma is van 
számos általános kérdés, amiben nagyobb a bi- 
zonytalanság, mint a konkrét konstrukciókban. 

ppen amiatt, mert mint korábban, úgy ma is 
eltérő nézetek élnek egymás mellett még a szü- 
kebben vett gazdasági kérdéseket illetően is. 

Antal László sorra veszi az elmúlt csaknem 
két évtized gazdaságtörténeti eseményeit, és fő- 
ként azokat az újabb és újabb szabályozóválto- 
zásokat, amelyek a szabályozóalku elfogadott 
gyakorlattá válásához vezettek a hetvenes évek 
közepén, amikor: , A kialakult helyzetet végül is 
az jellemzi, hogy gondosan ügyelve a decentrali- 
zált irányítási rendszer játékszabályainak fenn- 
tartására, valójában egy nehézkes, a jövedelme- 
zőségi mutatók nyelvére lefordított indirekt esz- 
közökkel végrehajtott feladat- és forráslebontá- 
si rendszer funkcionál, de a tervutasításos rend- 
szer egyértelmű döntési hierarchiája nélkül, ki- 
bővített szereplőgárdával. E változások legali- 
zálták, intézményesítették a döntési rendszerben 
már a hetvenes évek elején (de még nem dekla- 
ráltan) megkezdődött folyamatokat." (280. 
old.) 

Az utolsó rész az 1979-től máig tartó , restrik- 
ciós szakaszt" elemzi. Antal László két értéke- 
lést ad: az egyik a követett gazdaságpolitikát 
rövidebb távú szempontok alapján ítéli meg, a 
másik értékelés bizonyos fokig felülemelkedik a 
gazdasági vezetőket ma aggasztó tényezőkön. 
Első itélete: félsiker, mivel a külső egyensúlyon 
sikerült ugyan javitani, de a minőségi jellemző- 
kön nem. Második értékelése még szigorúbb: a 
kúra nem csupán félig volt csak eredményes, de 
maga is további bajoknak vált forrásává. Meg- 
oldást csak az hozhat, ha az irányítószervek és 
a vállalatok közötti közvetlen függőségi viszony 
megszűnik, és a mai direkt irányítási rendszer 
átfejlődik az 1968-as elvek szerinti decentralizált 
mechanizmusba. 


v 


KÖNYVEKRŐL 103 


Bizonyára további szakmai vitákat gerjeszt a 
könyv gazdag gondolati anyaga, például az ,,in- 
direkt" és a , decentralizált" típus közötti mar- 
káns különbségtétel. Ámbátor köznapi tapasz- 
talataink a merev szembeállítás ellen szólnak: a 
főként pénzügyi eszközökkel operáló indirekt 
gazdaságirányítás lényegesen nagyobb választá- 
si, döntési teret ad minden gazdasági szereplő — 
így hangsúlyozottan nemcsak az állami vállala- 
tok -— számára; ha úgy tetszik, decentralizál. Es 
nemcsak mennyiségi különbség van a munka- 
vállalói, kisárutermelői, vállalkozói szerepkör- 
ben élvezett gazdasági döntési tartományt illető- 
en az 1968 előtti időkhöz képest. Radikálisan 
megváltoztak a gazdasággal kapcsolatos érté- 
kek, a fogyasztási és életviteli normák, a munka- 
végzési szokások. De megváltozott a központtól 
való hierarchikus függés szorossága és jellege, 
sőt magának a , központnak" a közgazdasági 
természete is. Mindazonáltal gazdaságelméleti 
szempontból termékenynek bizonyulhat a fo- 
galmak átgondolása és újbóli meghatározása. 

A szerző az állam-vállalat viszonyra koncent- 
rál, és így sok fontos fejleménytől eltekint, pedig 
érdekes lett volna megtudni véleményét a ma- 
gyar gazdaság időközben többszektorúvá válá- 
sáról, amit ilyen formában nem irányoztak elő 
a reform fő elvei. Arra is kiváncsi lennék, hogy 
az állami vállalatok vezetésének mostani forma- 
váltása Antal László szerint döntő lépés-e, vagy 
sem a decentralizált mechanizmus felé. (Formai- 
lag mindenképpen az, most már inkább az a 


kérdés, hogy a gyakorlatban valóban eléggé , in- 
direkt" lesz-e a gazdaságirányítás — hogy meg- 
fordítsam Antal tételét.) Az egyik kérdés azután 
a másikat vonzza, és ez így van jól: adekvát 
gazdaságelméleti modellünk igazából még nincs 
, kitalálva". Valamennyi fontos kérdés tárgyalá- 
sát természetesen nem is lehet számonkérni a 
könyvön, amely szerzője szándéka szerint sem" 
monográfia. Inkább nagyobb tanulmányokból 
álló kötet (bizonyos átfedésekkel, szerkesztési 
döccenőkkel). 

Végül hadd említsek meg valamit, ami szokat- 
lan könyvkiadásunkban. A könyvet Pulai Mik- 
lós ötoldalas előszava vezeti be. Abban több 
fontos kérdésben udvariasan, de határozottan 
vitatkozik a könyv szerzőjével; engem a kérdé- 
sek többségében meg is győzött. Pulai Miklós 
nem kevésbé elkötelezett és tevékeny részese a 
gazdaságirányítás korszerűsítésének. Nem arról 
van tehát szó, hogy - pestiesen szólva - , fúrja 
a mechanizmust". Egyszerűen bizonyos körül- 
ményeket másként értékel, ugyanazon fejlemé- 
nyeket másként élt át. (Es az olvasóban megfo- 
galmazódik a kíváncsiság: vajon milyen lehet 
Pulai Miklós saját értékelése az elmúlt két évti- 
zedről?) Antal László könyve remélhetőleg má- 
sokat is arra késztet, hogy felidézzék saját gene- 
rációs élményüket, és vitatkozva vagy egyetértő- 
en megfogalmazzák a tanulságokat. 

( Közgazdasági és Jogi Könyvkiadó, 1985.) 


Bod Péter Ákos 

